
LĂMURIRI ASUPRA EDITĂRII PUBLICISTICII DIN 1882— 1883 ŞI 1888- 1889 


1. Tipärim în acest volum articolele, notele, traducerile publicate in ‚„Timpul" între ianuarie 1882 şi iunie 1883, în 
„România liberă" în noiembrie 1888 şi în „Fântâna Blanduziei" în decembrie 1888 şi ianuarie 1889. Volumul se înscrie în 
continuarea celor anterioare consacrate publicisticii din 1870—1877(1X), 1877—1880 (X), 1880 (XD, 1881 (XII) şi încheie 
această secţiune a operei eminesciene. 

2. Eminescu conduce ziarul ,,Timpul", ca redactor-şef între februarie 1880 şi decembrie 1881, ca din ianuarie 1882 să-şi 
asume răspunderea numai pentru partea politică. „Telegraful" îşi informează cititorii în 11 noiembrie 1881 că Eminescu urma să 
fie înlocuit la conducerea cotidianului conservator întrucât îl transformase într-o tribună a opiniilor sale personale. Cotidianul lui I. 
C. Fundescu, cu care polemizează Eminescu, prezenta schimbările în redacţia „Timpului" numai ca o chestiune personală, 
ignorând aspectele politice. 

Partidul liberal îşi consolidează poziţia politică după proclamarea regatului, în martie 1881, act politic la care conservatorii 
nu participă, dar îşi dau adeziunea. ,,O întrebare rămâne acum de dezlegat — scrie Maiorescu în editorialul publicat în „Timpul" în 
21 martie 1881 — : care mai este deosebirea de principii între partidul numit liberal, astăzi la guvern, şi partidul numit conservator, 
astăzi în opoziţie ?" Maiorescu prevedea orientarea spre Partidul liberal a grupării junimiste din Partidul conservator. P. P. Carp 
primeşte să reprezinte guvernul liberal, ca ambasador la Viena, P. Mavrogheni trece, în aceeaşi calitate, la Roma, iar T. Rosetti 
preia preşedinţia Curţii de Casaţie, cel mai înalt for judecătoresc din ţară. Gruparea junimistá este numită, pentru orientarea spre 
Partidul liberal, „opoziţia miluitä". 

Eminescu conveni să treacă conducerea ,,Timpului" lui Grigore G. Páucescu, ca urmare a acestei orientări a grupării 
junimiste spre Partidul liberal. Noul „director politic" al cotidianului conservator se face cunoscut ca fondator al revistei „Dreptul" 
(1871) şi mai târziu, tot ca „director politic", al ziarului „Epoca", la care colaborează cele mai de seamă personalităţi ale vremii. 
Gr. G. Păucescu este şi primul editor al articolelor lui Eminescu. Activitatea la „Timpul" ca „director politic" şi-o începe cu un 
lung editorial programatic, pe care îl publică în primul nu-măr din ianuarie 1882. Declară că lupta politică se mărginea la polemica 
din presă, cu acuzaţii reciproce între cele doua partide politice. Liberalii îi învinuiau pe conservatori că apărau privilegiile 
boierimii şi favorizau politica expansionistă străină în ţara noastră. "Iar ziarele opozitiunii — scrie Gr. G. Păucescu — şi mai ales 
cele conservatoare, exasperate de această îndoită insinuare calomnioasă, exprimau în termeni prea colorați dezgustul ce simțeau cu 
drept cuvânt în faţa acestor manopere. Şi căutau din parte-le idei tot aşa de defăimătoare cu care să vestejească pe defăimătorii 
lor". Eminescu putea subscrie la această justificare a activităţii „Timpului" sub conducerea sa, de nu cumva o introduce chiar el în 
editorialul programatic. Să mai notăm şi faptul că r. G. Păucescu ţine să semneze editorialul programatic, spre a face cunos-cută şi 
public schimbarea la conducerea cotidianului conservator. Pregăteşte în acest sens şi o in-stiintare către cititori în care îi 
informează asupra măsurilor sale administrative. Sunt aduşi în redacţie G. arian, „destul de cunoscut prin scrierile sale anterioare" 
şi N. Christescu, considerat „tânărul talent". Noul director anunţă şi constituirea unui comitet pe lângă redacţie, for-mat din „câţiva 
din tinerii cei mai distinși", cu misiunea să vegheze ca „ideile susţinute în ziar să fie conforme cu tendinţele partidului”. Desi 
magistrat, ca şi Gr. G. Păucescu, şi prieten apropiat al acestuia, G. arian se vede silit să părăsească redacţia după două săptămâni 
pentru a colabora la publicaţiile antijunimiste. N. Christescu, adus de la ,,Dreptul”, revista lui Gr. G. Păucescu, ca redactor politic, 
alături de Eminescu, rămâne în redacţie până în 9 februarie 1883. Se va dovedi deosebit de activ şi va ţine locul lui Eminescu în 
absenţa sa mai îndelungată din 





redacţie. Despre tinerii distinşi, cu misiunea să supravegheze orientarea politică a ziarului, nu avem informaţii, însă se poate 
presupune că lor le aparţin unele din editorialele cu caracter orientativ privind politica internă. Se impun atenţiei îndeosebi acele 
editoriale în care sunt criticati Al. I. Cuza şi M. Kogălniceanu pentru lovitura de stat prin care înfăptuiesc reforma agrară şi se fac 
rezerve faţă de T. Maiorescu pentru faptul că se desolidariza de „opoziţia miluită”. 

Presa liberală comentează favorabil, cum era si de aşteptat, schimbările la conducerea cotidianului conservator. „Romänul” 
avea numai cuvinte de laudă pentru măsurile administrative luate de Gr. G. Păucescu cu privire la supravegherea materialelor ce se 
publică şi salută înlăturarea primejdiei care pândea presa românească prin căderea ei pe mâinile „junilor” ce se con-siderau 
„talentaţi si distinşi”. Sunt evidente referirile la redactorii „Timpului” din anii 1880— 1881, precum şi la „tinerii' de la „România 
liberă” care polemizau cu oficiosul guvernamental. Măsurile lui Gr. G. Păucescu sunt interpretate de „Telegraful” ca o mărturisire 
că pentru „Timpul” începea „un an de pocăință”. „Poporul” se bucura, la rândul său, că fusese luată condu-cerea ziarului din 
mâinile „unui fanatic”. Presa liberală îl făcea vinovat numai pe Eminescu pentru orientarea politică a ,,Timpului”, fapt explicabil 
de vreme ce el se manifesta ca cel mai virulent critic al guvernului instalat la conducerea ţării în 1876. 

Conservatorii formează împreună cu „liberalii sinceri”, gruparea lui G. Vernescu, „opoziţia coalizată” în vederea alegerilor 
din 1883. Discuţiile pentru realizarea acestei înţelegeri se poartă în noiembrie — decembrie 1882 şi în presă apar ştiri despre 
sistarea apariţiei „Timpului” şi scoaterea unui nou ziar, „Romänia” organ de presă al „opoziţiei coalizate”. Cele două grupări 
politice hotărăsc totuşi să menţină apariţia „Timpului” şi a „Binelui public”, ziarul lui G. Vernescu, pentru toată durata campaniei 
electorale. Din februarie 1883, „Timpul” găzduieşte tot mai multe atacuri la adresa oamenilor politici liberali şi conservatori care 
dezaprobau formarea „opoziţiei coalizate”. Aceasta va ieşi însă înfrântă în alegeri şi atât „Timpul” cât şi „Binele public” îşi vor 
înceta apariţia în martie 1884. Maiorescu justifică atacurile din „Timpul” la adresa oamenilor politici care dezaprobau „opoziţia 
coalizatá” prin „vederi momentane” în orientarea politică. Nu se poate însă opri să nu recunoască faptul că „Timpul” foloseşte, 
după formarea „opoziţiei coalizate”, un „limbagiu” care ilustra nivelul cel mai scăzut din întreaga existenţă a cotidianului 
conservator. 


3. Orientarea politică a „Timpului” sub noua conducere determină schimbări şi în statutul lui Eminescu în redacţie. Poetul 
îşi asumă obligaţia să dea trei articole pe săptămână, fără prezenţa zilnică în redacţie şi să urmărească presa străină, îndeosebi cea 
germană. Dublarea sa cu N. Christescu, ca al doilea redactor politic, se impune să fie judecată în acest context. Gr. G. Păucescu, 
care îl pretuia pe poet, îi lăsă în felul acesta deplină libertate să comenteze numai acele evenimente politice care se înscriau în 
vederile sale. Activitatea lui Eminescu nu mai apare la fel de susţinută ca în epocile anterioare. Schimbarea statutului său în 
redacţie nu este însă singura explicaţie pentru această constatare. Poetul elaborează în cursul anului 1882, în forma definitivă, 
poemul Luceafărul şi trece pe al doilea plan colaborarea la cotidianul conservator. Munca susţinută la elaborarea poemului se 
explică prin faptul că i se cerea să răspundă la o „comandă socială” a Societăţii „România Jună” din Viena care îl număra printre 
întemeietorii ei. Retin atenţia, pe de altă parte, absentele sale mai îndelungate din redacţie. În iunie 1882 pleacă în concediu, la 
mare, pentru tratament medical. Acum vede prima dată marea, fapt important pentru interpretarea elegiilor sale. Este pentru a doua 


oară când îşi ia un concediu, după cel din vara anului 1878, când traduce la Floreşti, în Oltenia, primul volum din tratatul lui 
Eudoxiu Hurmuzaki, Fragmente din istoria românilor. În ianuarie 1883 se internează în spital, ca urmare a muncii intelectuale 
excesive. Când îşi reia colaborarea la „Timpul”, în februarie 1883, N. Christescu părăseşte redacţia încât îi revine întreaga 
răspundere pentru partea politică. Acum ia cunoştinţă de colaborarea clandestină a lui N. Basarabescu şi adresează o scrisoare de 
protest lui Lascăr Catargiu, preşedintele Partidului conservator. „Permiteti-mi a vă de-clara — îi scrie Eminescu în 16 februarie 
1883 — că mie unuia nu mi-e mea cu totul indiferent cu cine împărtăşesc onoarea de-a colabora la una şi aceeaşi publicatiune”. 
Scrisoarea este şi o mărturie a dezacordului lui Eminescu cu orientarea politică ce-o da Gr. G. Păucescu cotidianului conservator. 
Poetul îi atrage atenţia lui Lascăr Catargiu, fapt semnificativ, că păstra credinţa în „principiile conservatoare”, cum se putea vedea 
şi din coloanele „Timpului” pe întinderea a „şapte ani”. De altfel Eminescu activa şi în Societatea „Carpatii”, înfiinţată î în ianuarie 
1882. În notele trimise din Bucureşti Biroului de informaţii vienez şi în rapoartele către Ministerul de Interne al Imperiului austro- 
ungar se arată că Societatea „Carpaţii” urmărea, împreună cu societăţile culturale româneşti din Viena, Budapesta, Cluj si 
Cernăuţi, înfăptuirea „Daciei Mari”. Eminescu figurează şi în lista „tinerilor” care militau pentru înfăptuirea idealului nostru de 
unitate naţională. 


4. Eminescu îşi asumă sub noua conducere a cotidianului conservator obligaţii limitate, care îi lasă deplină libertate de 
acţiune. Opinia potrivit căreia poetul ar fi fost îngrădit în 





activitatea sa, motiv pentru care ar recurge la pseudonime, nu are nici o bază documentară. Articolele semnate cu pseudonimele 
Cenzor, Nemesis si Fantasio, care i se atribuie, sunt scrise de noii redactori N. Christescu şi ceilalţi „tineri” aduşi de Gr. G. 
Păucescu în redacţie. Îi aparţine lui Eminescu o singură Cronică bucureşteană semnate cu pseudonimul din urmă şi două 
Răspunsuri, date lui C. A. Rosetti, pentru care se păstrează concepte şi în manuscrise. Dacă nu se poate susţine că Eminescu ar fi 
fost îngrădit în activitatea sa la cotidianul conservator — nu era de altfel nici omul care să îngăduie aşa ceva — nu este mai puţin 
adevărat că nu se ocupă în articolele sale decât de problemele pentru care avea, cum scrie Slavici, o „particulară slăbiciune”. Se 
situează în primul plan reforma Legii tocmelelor agricole, eligibilitatea magistraturii, introducerea votului universal, chestiunea 
dunăreană, răscumpărarea căii ferate Cernavoda-Constanta şi situaţia românilor din afara graniţelor, de atunci, ale ţării. 

Eminescu se angajează în dezbaterea publică din 1882 privind reforma Legii tocmelilor agricole, propusă de C. A. Rosetti 
în octombrie 1881, pe când se afla în fruntea Ministerului de Interne. Poetul porneşte de la constatarea că aceasta se număra printre 
puţinele documente legislative care se întemeiau pe realităţile din ţara noastră şi nu constituia un „produs de import”. Promulgată 
în 1886 şi modificată în 1872, Legea tocmelilor agricole acţiona paralel cu Constituţia ţării şi avea, în consecinţă, un regim de 
excepţie. Eminescu considera că situaţia ţărănimii se agrava pe zi ce trecea prin faptul că intrară în stăpânirea sa prea puţine 
suprafeţe de pământ şi nu se prevázurá îngrădiri în privinţa färämitärii proprietăţilor ţărăneşti prin împărțiri succesive între 
membrii familiei în curs de două decenii. Legea nu cuprindea, pe de altă parte, nici prevederi prin care să se interzică 
transformarea izlazurilor în pământ cultivabil, ceea ce duse la îngustarea considerabilă a bazei pentru creşterea animalelor. 

Eminescu împărtăşea convingerea, întemeiat şi pe unele documente, că la început tot pământul a fost „domnesc” şi că 
domnitorii il fac donaţie supuşilor lor pentru fapte de arme sau de altă natură în apărarea independenţei ţării. Poetul se pronunţa în 
apărarea acestei proprietăţi, cu condiţia ca succesorii vechilor luptători să trăiască pe aceste proprietăţi, să le administreze singuri şi 
să manifeste purtare de grijă faţă de „cultivatori”. Condiţiile pe care le punea se în-scriau, de fapt, ca o critică al adresa moşierilor, 
membri în cea mai mare parte ai Partidului conservator, care trăiau la oraş sau în străinătate, se îndeletniceau cu politica şi lăsau în 
seama arendaşilor exploatarea proprietăţilor agrare. 

Problema reformei Legii tocmelilor agricole provoacă dezbateri aprinse în presă şi se organizează numeroase întruniri, în 
care se condamnă practica circularelor către prefecti, folosită de C. A. Rosetti în înfăptuirea acestei măsuri legislative cu implicaţii 
în viaţa socială şi politică a ţării. Politica reformelor, aşa cum înţelegea C. A. Rosetti să o pună în aplicare, este interpretată ca o 
propagandă electorală, cu scopul de-a câştiga țărănimea de partea Partidului liberal. Opinia aceasta nu este lipsită de temei, de 
vreme ce Partidul liberal guverna încă din 1876 şi aduce în discuţia publică reforma acestei legi abia în ajunul pregătirilor pentru 
noile alegeri comunale, orăşeneşti şi parlamentare. Participanţii la întruniri, liberali şi conservatori, se pronunţă pentru modificarea 
legii, însă propun efectuarea, în prealabil, a unui studiu temeinic, extins în toate judeţele ţării. 

Eminescu se raliază la propunerile înscrise în petiția întrunirii de la Iaşi, prezidată de V. Alecsandri, şi la care participă 
conservatori ca P. P. Carp şi Lascăr Catargiu şi liberali ca M. Kogălniceanu şi N. Gane. Problema ţărănească, se arată în petiție, 
fiind una de interes naţional, nu putea fi rezolvată prin circulări ministeriale şi înaintea unor „studii aprofundate şi conştiincioase”. 
Poetul împărtăşea temerea cu privire la introducerea în lege a unor prevederi care să favorizeze transformarea României în colonie 
a Europei apusene prin dirijarea spre ţara noastră a reprezentanţilor „capitalului prădalnic”. Färämitarea proprietăţilor ţărăneşti, 
care crea teren favorabil extinderii „capitalului prădalnic” în lumea satelor, putea fi oprită, credea el, prin introducerea în lege fie a 
maioratului, fie a minoratului şi îndrumarea celorlalți membri ai familiei spre meserii şi alte îndeletniciri practice. Eminescu 
pledează, cu o temeinică argumentare, pentru deplina libertate a părţilor contractante în încheierea învoielilor agricole, pentru 
respectarea cu stricteţe de ambele părţi a obligaţiilor asumate şi pentru scoaterea în afara legii a muncii forţate (manu militari). 
Prevederea din urmă se introduce în lege în 1872 şi poetul o critică în repetate rânduri când vorbeşte de executarea ţărănimii „cu 
dorobantii”. 

Eminescu pleda, in realitate, pentru scoaterea legii de sub regimul de exceptie, ceea ce nu puteau accepta nici liberalii, la 
guvern, şi nici conservatorii, în opoziţie. Supusă dezbaterilor Adunării deputaţilor şi Senatului, legea este menţinută în regimul de 
excepţie, dar i se aduc modificări care marchează un progres faţă de prevederile ei anterioare. Legea nu rezolva însă nici după 
această reformă problema ţărănească. Câţiva ani mai târziu vor izbucni răscoalele ţărăneşti care duc la căderea guvernului liberal. 

Eligibilitatea magistraturii şi introducerea votului universal, alte două reforme supuse dezbaterii publice de guvernul liberal, 
ocupă, de asemenea, un loc important în articolele din acest 





volum. Eminescu este împotriva eligibilitätii magistraturii pe motiv că aceasta îşi pierdea independenţa faţă de partidele politice şi 
se deschidea drum pătrunderii în magistratură a unor elemente fără pregătirea corespunzătoare. Articolele lui Eminescu se înscriu 
în consens cu protestele unor cercuri largi împotriva acestei reforme. Guvernul liberal se vede silit să amâne aduce-rea ei în 
dezbaterea Corpurilor legiuitoare. 

Conservatorii vedeau în desfiinţarea colegiilor electorale şi introducerea sufragiului universal o ameninţare a poziţiilor pe 
care le deţineau în viaţa politică a ţării. Eminescu se desparte de conservatori şi se declară în favoarea acestei reforme, cu condiţia 
să se ridice nivelul cultural al corpului electoral. Acest aspect îl considera esenţial în prevenirea transformării alegătorilor în 
clientelă a partidelor politice. Această previziune a poetului se va confirma în viaţa politică de mai târziu din ţara noastră. 

Chestiunea dunăreană intră în 1882—1883 într-o nouă etapă şi Eminescu o discută, cum face şi mai înainte, sub raport 
economic, politic şi national. Imperiul austro-ungar îşi menținea pretenţia să participe la lucrările Comisiei Dunärene Mixte si 
stăruia să i se acorde preşedinţia şi vot preponderent în luarea hotărârilor, deşi nu era ţară riverană de la Porţile de Fier la Marea 
Neagră. Lucrările Comisiei Europene Dunărene se ţin la Galaţi şi în noua sesiune din mai-iunie 1882 se întocmeşte un Regulament 


de navigatie..., ce urma sä fie aplicat si de Romänia, ca tarä riveranä. Regulamentul este primit de Conferinta de la Londra din 
martie 1883, care hotărăşte amânarea aplicării lui pentru o perioadă de şase luni. Guvernul liberal este acuzat de M. Kogălniceanu 
şi de alţi membri marcanţi ai Partidului liberal, cum fac şi cei ai Partidului conservator, de trădarea intereselor nationale. Criticile 
cele mai vehemente sunt îndreptate împotriva lui V. Boerescu care, în calitatea sa de ministru de externe, face concesii Curţii din 
Viena, însă nu le aduce la cunoştinţa Adunării deputaţilor şi Senatului şi nici a opiniei publice româneşti. Eminescu se situează pe 
această poziţie încă din primele articole pe care le publică în chestiunea dunăreană şi nu se va îndepărta de ea nici în cursul 
dezbaterilor din anii 1882—1883. Explicaţia stă în faptul că chestiunea dunăreană viza însăşi suveranitatea naţională. Poetul face 
loc în coloanele ziarului, alături de articolele personale, la un mare număr de traduceri din presa străină spre a informa opinia 
publică românească asupra demersurilor diplomaţiei austro-ungare pe lângă marile puteri să obţină adeziunea la politica sa de 
subordonare economică a ţării noastre. Schimbările survenite în politica internaţională determină Imperiul austro-ungar să renunţe 
la pretenţiile sale. Astfel şi prevederile Tratatului de la Londra, deşi se menţin în teorie, nu se aplică în practică şi România 
supraveghează navigația fluvială de la Porţile de Fier în jos, ca ţară riveraná, cum nu era şi aici Imperiul austro-ungar. 

Problema răscumpărării căii ferate Cernavodä-Constanta în condiţii dintre cele mai oneroase pentru statul român este 
prezentată de Eminescu ca o reeditare a afacerii Strousberg, care formează obiectul a numeroase articole din volumele anterioare. 
Se alătură la această răscumpărare oneroasă şi diferite construcţii, ca cea a cheiului din Brăila, executate necorespunzător, cu 
pagube materiale şi fraude din visteria statului. Eminescu este necruţător în denuntarea participării „parlamentarilor” liberali la 
aceste întreprinderi pe care le considera nu numai frauduloase, ci şi „scabroase”. 

Eminescu nu era împotriva înfiinţării de întreprinderi, mai ales industriale, care să aducă schimbări în structura agrară a 


ţării. Poetul se declară pentru dezvoltarea industriei nationale şi cere luare de măsuri protectioniste împotriva concurenţei străine. 
Muncitorii sunt prezentaţi în articolele din acest volum ca parte constitutivă a „claselor pozitive”. Munca industrială este privită 
într-o perspectivă largă, care depăşeşte pe cea a multor economişti, care o judecau cu precădere în funcţie de producţia materială. 
Poetul atrage atenţia, fapt cu deosebire semnificativ, că erau importante, în egală măsură, şi deprinderile noi care se câştigau în 
munca industrială. Stăpânirea tehnicilor industriale modifica fundamental, susţine poetul, profilul psihologic şi contribuia la 
ridicarea nivelului cultural. 

Programul lui Maiorescu, de apropiere a României de Imperiul austro-ungar este respins de Eminescu, cum am văzut din 
articolele din volumele anterioare, pe motiv că ignora existenţa Pactului dualist prin care se desfiinţa autonomia Transilvaniei. 
Poetul nu face în această privinţă nici o concesie şi stăruie ca România, situată între trei mari imperii, să păstreze cea mai strictă 
neutralitate. Poetul invocă împotriva orientării spre Imperiul austro-ungar şi situaţia românilor din graniţele sale şi denuntarea 
politicii de maghiarizare se sprijină, aici, pe o bogată documentare. Se impun atenţiei şi consideratiile sale cu privire la 
consecinţele demagogiei în imperiul vecin şi în ţara noastră. Eminescu îşi informează cititorii şi asupra situaţiei românilor din alte 
zone geografice ale Europei, însă apelează la studii din publicaţii străine, pe care le dă în traducerea sa. 





Înfiinţarea Mitropoliei catolice din Bucureşti în 1883 este prezentată de Eminescu ca o acţiune în sprijinul politicii 
expansioniste austro-ungare. Poetul iniţiază o campanie de presă în această problemă şi-i consacră articole, cu o bună informaţie 
istorică. Măsurile administrative, pentru care se pronunţă conducerea bisericii ortodoxe, sînt respinse de Eminescu în termeni fără 
echivoc, cu argumentarea, pe deplin justificată, că acestea contraveneau spiritului de ospitalitate al poporului român. Măsurile pe 
care le propune privesc ridicarea morală şi culturală a po-porului, încît să fie inaccesibil propagandei catolice. Biserica ortodoxă 
este supusă unei critici se-vere pentru înstrăinarea de popor şi decăderea morală a slujitorilor ei. Biroul de informaţii vienez este 
ţinut la curent prin note trimise din Bucureşti asupra campaniei de presă susţinută de Eminescu cu privire la propaganda catolică în 
ţara noastră. 

Problema ospitalităţii poporului român este pusă în dezbaterea publică şi în alt context şi tot ca urmare a politicii Imperiului 
austro-ungar în raporturile sale cu poporul român. Mai multe familii româneşti din Banat părăsesc în ianuarie 1882 ţinutul natal din 
pricina persecuțiilor stă-pînirii austro-ungare şi cer guvernului liberal să fie colonizate în Dobrogea. Băjenarii sînt însă extrádati şi 
măsura aceasta indignează opinia publică românească. M. Kogălniceanu ia cuvîntul în Adunarea deputaţilor şi condamnă guvernul 
liberal pentru faptul că măsura sa contravenea spiritului de ospitalitate al poporului român. Eminescu merge mult mai departe şi 
acuză guver-nul liberal că practica o politică antinationalä faţă de românii din provinciile de sub stăpîniri străine şi favoriza, în 
schimb, scurgerea spre tara noastră a elementelor improductive din im-periile vecine. Discursul critic anticipează, prin virulență, 
pamfletele politice argheziene. 

Evenimentele culturale din aceşti ani sînt marcate de apariţia volumului lui I. Slavici Novele din popor care reuneşte cîteva 
din capodoperele literaturii române. Eminescu este printre cei dintîi comentatori ai prozei lui Slavici şi dă o definiţie, devenită 
clasică, atît a personali-tätii cît şi a artei sale. Pledoaria lui Nicu Xenopol pentru o literatură care sá înfăţişeze viaţa nrbanä se 
impune să fie bine înţeleasă. Criticul nu face distincţie între clasele producătoare şi cele exploatatoare şi se pronunţă, în realitate, 
pentru prezentarea în literatură a „oraşului para-zitar". Stau mărturie în acest sens şi exemplificärile pe care le face din literatura 
universală. Eminescu stăruie pentru orientarea spre viaţa „claselor pozitive”, reprezentate în concepţia sa de țărănime, meseriaşi şi 
muncitori. Poetul interpretează consideratiile estetice ale lui N. Xe-nopol ca o pledoarie pentru „americanizarea" literaturii noastre 
naţionale. Polemica ia un curs pe care nu-l putem urma, cu expresii nedorite, de ambele părţi. Eminescu ţinea însă să arate că 
polemica sa cu cronicarul de la presa liberală survenea ca un „accident" în activitatea sa publicistică. Spre a atrage atenţia asupra 
acestui aspect, îşi semnează articolele, cum nu proce-dează în nici o altă împrejurare pe întreg parcursul activităţii sale la 
cotidianul bucureştean. De altfel Eminescu îi publică lui N. Xenopol romanul Brazi şi putregai, care ocupă în coloanele 
„„Timpului" foiletonul a 44 de numere si tot el atrage atenţia cititorilor asupra importanţei acestei opere în mişcarea noastră 
literară. 

Eminescu se ocupă şi în acest volum de o suită de personalităţi ale vieţii noastre politice din secolul trecut. Se situează pe 
primul loc C. A. Rosetti împotriva căruia îndreaptă cele mai virulente critici pentru faptul că în propunerile sale de reforme nu 
ţinea seama de realităţile nationale. Metodele la care apela în impunerea acestora ţineau de practicile demagogice şi C. A. Rosetti 
este infätisat c.a părintele demagogiei din ţara noastră, iar „Romänul", organul de presă pus în slujba ei. Poetul este învinuit de C. 
A. Rosetti că îndrepta atacuri şi împotriva membrilor fami-liei sale şi apelează la conducerea Partidului conservator să-i dea 
satisfacţie. Eminescu îşi pregă-teşte cu multă grijă răspunsurile, cum se vede şi din conceptele din manuscrise, însă ele nu erau de 
natură să-l satisfacă pe C. A. Rosetti şi apelează la judecata opiniei publice. Va trebui să fie părăsită opinia potrivit căreia C. A. 
Rosetti se mărginea să citească cu interes articolele poetului îndreptate împotriva sa şi-i admira incisivitatea şi verva polemică. 

Mare atenţie acordă Eminescu şi altor doi membri marcanţi ai Partidului liberal. M. Kogăl-niceanu este elogiat pentru 


apărarea suveranităţii nationale în chestiunea dunăreană şi-i prezintă în coloanele „Timpului", cărţile în care se ocupă de această 
problemă. Are cuvinte de laudă şi pentru Dumitru Brătianu, fratele lui I. C. Brătianu, primul ministru. Directorul „Natiunii" critică 
sever guvernarea liberală, atît în organul său de presă cât şi în şedinţele Corpurilor legiui-toare. Eminescu îl pretuia încă din timpul 


serbärii de la Putna, din 1871, pentru patriotismul säu si lupta impotriva coruptiei si abuzurilor administratiei liberale. Eminescu 
invocă în numeroase articole cuvintele lui Dumitru Brătianu rostite la tribuna Parlamentului, prin care cere ca hoţii să fie trimişi la 
puşcărie iar cei necinstiti puşi în carantină. 

Eminescu se ocupă şi de alţi oameni politici ca D. A. Sturdza, „baronul Hahn", autor de lucrări antidinastice, ministru în 
slujba monarhiei, Gh. Chițu, „ministru voiajor" pe la diferite ministere, V. Boerescu, victimă a diplomaţiei Curţii din Viena în 
chestiunea dunăreană; redactori 





de ziare ca Emil Costinescu, de la „„Românul”, cu patru clase primare şi un curs de violoncel, I. C. Fundescu, de la „Telegraful”, 
găzduitor, în coloanele ziarului său, de pamflete triviale, N. Basarabescu, de la „Poporul”, colaborator clandestin la „Timpul” cu 
articole antimaioresciene, militari şi scriitori ca Al. Candiano-Popescu şi N. T. Orăşanu, antimonarhici deveniți susţinători ai 
monarhiei; funcţionari superiori ca Simeon Mihálescu, „mucenicul”, amestecat în „afaceri scabroase”. Portretele eminesciene sunt 
cele întâlnite şi în articolele din volumele anterioare, însă completate cu elemente noi din viaţa politică cotidiană. 

Schimbări importante se produc numai în galeria „parlamentarilor”. Nume cu mare frecvenţă în publicistica anterioară nu 
mai apar; ne întâmpină în schimb altele, la fel de necunoscute. Explicaţia stă în faptul că o parte din „parlamentari” părăsesc scena 
vieţii politice, odată cu alegerile din 1883, ca să o urce alţi „parlamentari”, de a căror existenţă nu aveam cunoştinţă mai înainte. Şi 
peste aceştia s-ar fi aşternut uitarea dacă nu i-am întâlni în publicistica eminesciană. 

Portretele lui Eminescu sunt tot atâtea ilustrări, cu exemple concrete, a tezei sale privind înlocuirea muncii cu alte 
îndeletniciri în promovarea în ierarhia socială. 

Activitatea lui Eminescu la „Timpul” se încheie cu polemica cu presa din Imperiul austro-ungar. Poetul participă, ca delegat 
al cotidianului conservator, la festivitatea dezvelirii statuii lui Ştefan cel Mare, la Iaşi, în iunie 1883. Manifestatia din capitala 
Moldovei este interpretată de presa austriacă şi maghiară ca fiind îndreptată împotriva imperiului vecin. Eminescu considera că nu 
erau pregătite toate condiţiile pentru înfăptuirea idealului nostru de unitate naţională şi aducerea sa în discuţia publică nu depăşea 
stadiul unor declaraţii demagogice. Poetul era pentru acţiuni practice, ca cele pe care le propunea la Societatea „Carpatii” şi pentru 
care Biroul de informaţii vienez îl trecea printre cei ce activau pentru înfăptuirea „Daciei Mari”. Poetul îşi asuma, în tot ce 
întreprindea, cum se desprinde şi de aici, o înaltă răspundere în faţa istoriei, atât de zbuciumate, a poporului român. 

Eminescu îşi începe activitatea cu o polemică cu presa din Imperiul austro-ungar în sprijinul revendicărilor românilor de 
sub stăpânirea sa şi o încheie la ,,Timpul”, în ajunul prăbuşirii sale intelectuale, tot cu o polemică, cu aceeaşi presă, în care 
condamnă asuprirea naţională şi practicile demagogice în lupta politică. 


5. Colaborarea lui Eminescu la „România liberă”, în noiembrie 1888, marchează reintrarea sa în gazetărie, după o 
întrerupere de mai bine de cinci ani. Cotidianul „tinerilor liberali” se declară, încă din 16 ianuarie 1885, organ de presă al grupării 
junimiste din Partidul conservator. Foiletonul ziarului este ocupat, aproape număr de număr, de lucrări reproduse din „Convorbiri 
literare”, mutată la Bucureşti în aprilie 1885. Redactorii „României libere” se numărau, cum se poate vedea şi din volumul de faţă, 
printre cei mai statornici admiratori ai publicisticii eminesciene. Se explică de ce ţineau să colaboreze la ziarul lor cu articole 
politice. Eminescu pledează şi aici pentru schimbarea „relaţiilor de muncă” spre a veni în sprijinul „celor nemulţumiţi”. Poetul 
avea în vedere răscoala ţăranilor din primăvara anului 1888. 

Eminescu trece de la „România liberă” la „Fântâna Blanduziei”, scoasă de un grup de transilvăneni cu începere din 4 
decembrie 1888. Poetul frecventează cercurile acestora şi cele ale bucovinenilor încă din epoca preuniversitară. Întocmeşte pentru 
noua publicaţie editorialul programa-tic şi colaborează în decembrie 1888 şi ianuarie 1889 cu alte câteva articole. Discutia care se 
purta în Adunarea deputaţilor şi în Senat în legătură cu o nouă reformă a Legii tocmelilor agricole trebuia să ducă, cere el, la luarea 
unor măsuri grabnice pentru ridicarea „stărei igienice şi materiale a cultivatorilor”. Aceste măsuri nu se vor lua şi, un deceniu mai 
târziu, izbucnesc noi răscoale ţărăneşti, care se extind în toată ţara şi duc la căderea guvernului conservator. 

Exegetii operei lui Eminescu întâmpină cu rezerve colaborarea la „România liberă” şi „Fântâna Blanduziei”, pe motiv că 
poetul n-ar fi scris nimic după prăbuşirea sa intelectuală, în iunie 1883. Semnătura sa, cu care sunt însoţite aceste articole — şi 
numai cu iniţiale — nu ar constitui un argument suficient în atribuirea paternităţii eminesciene. Opinia că poetul nu scrie nimic 
după îmbolnăvirea sa este infirmată de documente. Acestei epoci aparţine traducerea gramaticii sanscrite, mărturie impresionantă a 
unui efort intelectual susţinut şi cu totul remarcabil sub raportul stăpânirii mijloacelor de expresie. Nu poate fi trecută cu vederea, 
pe de altă parte, corespondenţa sa din aceşti ani, de-o perfectă acuratetä şi luciditate. Nu întâlnim însă în aceste articole 
desfăşurarea amplă a discursului critic si virulenta limbajului polemic. Dar colaborarea la „România liberă” şi „Fântâna 
Blanduziei” se înscrie ca un epilog în ansamblul publicisticii eminesciene. 


6. TEXTUL. CORPUS ŞI ORGANIZARE. Organizarea textelor se face, ca şi în volumele anteri-oare, strict cronologic, cu 
includerea în locurile respective şi a traducerilor. Textele din manuscrise le tipărim în succesiunea utilizării lor parţială sau numai 
ca referinţă. Am întocmit şi câteva grupaje pentru textele aparţinând aceleiaşi problematici. Facem loc, într-o secţiune separată 
transcrierilor 





dupä diferite documente integrate de Eminescu in articolele sale sau la care trimite. Tipärim articolele cu titlurile date de Eminescu 
şi după sintagma iniţială în toate celelalte cazuri. Sintagma iniţială nu este revelatoare întotdeauna, însă reprezintă un titlu ce 
aparţine textului eminescian. Evitam în felul acesta şi falsurile săvârşite de editorii anteriori, care induc în eroare. insotim textele şi 
cu indicarea datei apariţiei, pentru o mai uşoară urmărire a problemelor puse în discuţie. 


7. STABILIRE ŞI TRANSCRIERE. Stabilirea textului şi a variantelor, precum şi transcrierea lor, se fac după principiile 
anunţate în OPERE, VII (p. 47—69), cu completările din OPERE, IX (p. 55— 56). Textele le tipárim integral, după prima apariţie 
în „Timpul”, „România liberă” şi „Fântâna Blanduziei” şi după manuscrise când le transcriem din caietele sale. Reproducerile din 
publicaţiile româneşti, integrate de Eminescu în comentariile sale, le tipărim cu corp de literă mai mic, drept, iar traducerile din 
presa străină, cu acelaşi corp mic, cursiv, spre a face distincţie între textul original şi reproduceri sau traduceri. Notele, culese cu 
acelaşi corp de literă ca textul lui Eminescu, aparţin poetului. Parantezele drepte [] marchează întregirile introduse de editor iar < 
>, segmentele necontextuale, pe care editorul nu s-a crezut îndreptăţit să le elimine. Semnul [...] indică omisiunile, ca urmare a 
deteriorării publicaţiilor respective, încât nu s-a putut stabili textul în întregimea sa. 


8. COMENTARIILE. Comentariile cuprind o secţiune bibliografică unde consemnăm prima apariţie în periodice şi facem 
menţiune dacă articolul este semnat. Consemnäm, pentru primul editorial, titlul din ,Timpul” (Bucureşti, 26 ianuarie 1882, 
Bucureşti, 16 fevruarie 1883), facem menţiune pentru editorialele programatice, pentru al doilea şi al treilea editorial, iar pentru 
articolele din celelalte pagini indicăm rubrica în care se publică (Bibliografie, Cronică dramatică, Informatiuni). Retinem şi 
reproducerile în publicaţiile româneşti şi străine, precum şi prima tipărire în volum, fără însă să trimitem şi la titlurile din ediţiile 
anterioare. Pentru textele transcrise din caietele lui Eminescu indicăm manuscrisul şi paginile. Dăm informaţii despre aşezarea în 


pagină, grafie, mentiunile poetului, iar când este cazul, prima tipărire în periodice. 

Asemenea informaţii sunt importante pentru cunoaşterea statutului articolelor în paginile publicaţiilor respective şi în 
manuscrise, a circulaţiei lor în presa vremii şi a primei tipăriri a textelor din manuscrise şi în ediţiile anterioare. 

Comentariile cuprind, cu puţine excepţii, şi o a doua secţiune în care prezentăm probleme legate de textul respectiv şi dăm 
informaţii asupra ecoului stârnit în presa românească, precum şi în cea germană şi franceză din ţară. Am crezut important să facem 
menţiune şi de fragmentele reproduse de aceste publicaţii din articolele eminesciene şi pe care le integrează în comentariile lor. Se 
situează pe primul loc „România liberă” şi „Binele public”, iar din presa străină, „Bukarester Tagblatt”, care comentează, cu 
extrase, aproape toate editorialele poetului din aceşti ani. 

Eminescu consacră aceleiaşi probleme, ca reforma Legii tocmelilor agricole sau chestiunea dunăreană, o suită de articole în 
care foloseşte, în general, aceeaşi argumentare în susţinerea tezei sale. Expunem problemele principale acolo unde se pun mai întâi 
în discuţie iar la reluarea lor prezentăm numai chestiunile de istorie literară. 

Cele trei publicaţii la care colaborează Eminescu în 1882—1883 şi 1888—1889 folosesc datarea după calendarul iulian, ca 
de altfel cea mai mare parte a presei noastre din secolul trecut. Respectăm datarea din aceste publicaţii. Să mai precizăm că presa 
românească folosea datarea anticipativă cu o zi. Pentru publicaţiile străine, care folosesc datarea după calendarul gregorian, dăm 
în paranteze drepte şi datarea după calendarul iulian, spre a evita confuziile în succesiunea evenimentelor. 

Eminescu semnează, cum am arătat şi în Lămuririle... la volumele anterioare, numai câteva articole pentru care facem, de 
altfel, menţiune. Problema stabilirii paternităţii formează principala dificultate întâmpinată de editor. Dacă articolele semnate sunt 
extrem de puţine într-o activitate publicistică prodigioasă, se păstrează în manuscrise un număr impresionant de ciorne integrale 
sau fragmentare ale articolelor publicate. Manuscrisul miscelaneu 2264 însumează câteva sute de pagini, cu texte de această 
natură. Texte cu caracter publicistic se păstrează însă risipite şi în celelalte caiete eminesciene. Stabilirea paternităţii articolelor din 
această epocă a gazetăriei eminesciene ridică însă dificultăţi şi ca urmare a statutului ce i se creează poetului în redacţie în ianuarie 
1882. Acum Eminescu nu mai deţine o rubrică permanentă, în general al doilea editorial, ca în anii 1880—1881. Noua conducere a 
cotidianului conservator renunţă la ea sau îi face loc în coloanele ziarului sporadic. Editoriale sunt scrise de Grigore G. Păucescu, 
ori de N. Christescu care îl dublează pe Eminescu pentru partea politică, precum şi de alţi colaboratori. Din februarie 1883 intră în 
redacţie, după toate probabilitățile, şi un redactor de la „Binele public”, organul de presă al „liberalilor sinceri”, cu care urma să 
fuzioneze cotidianul conservator. 





Orientarea politică a articolelor nu mai constituie, în absenţa mărturiilor din manuscrise, un criteriu în stabilirea paternităţii 
eminesciene şi nici expresiile tipice pe care se întemeiază editorii anteriori. Eminescu îşi fixează însă o ortografie a sa, pe care şi-o 
menţine, cu puţine excepţii, şi în această epocă a publicisticii sale. Gr. G. Păucescu şi N. Christescu vin cu ortografia de la 
„Dreptul”, iar ceilalţi colaboratori cu cea de la „Binele public” care nu se deosebea prea mult de a ,,Poporului” şi a altor publicaţii 
bucureştene. Există însă şi aici primejdia imixtiunilor în articolele poetului de vreme ce nu trecea zilnic pe la redacţie să 
urmărească tipărirea lor. Aceste posibile imixtiuni explică sporirea neaşteptată, în raport cu volumele anterioare, a textelor cu 
paternitate incertă. 

Comentariile noastre au un caracter orientativ şi informativ. Atragem atenţia, cum facem şi în Lămuririle... la volumele 
anterioare, că ele nu sunt destinate să se substituie studiului publicisticii eminesciene. 


9. ANEXELE. Volumul este prevăzut cu o Listă a siglelor publicaţiilor periodice întocmită după Bibliografia Mihai 
Eminescu (1866—1970) Volumul I Opera (Bucureşti, Editura Academiei Republicii Socialiste România, 1976, p. 15—24), cu 
completarea siglelor făcută de noi în OPERE, VII (p. 72—74), OPERE, IX (p. 59—62), OPERE, XI (p. 13—14) şi OPERE, XII 
(p. 11). Anexele mai cuprind Indicele numelor de persoane şi o Listă a facsimilelor. Pentru Tabloul edițiilor trimitem la OPERE, 
IX (p. 63—75), cu completările din Bibliografia la OPERE, XI (p. 605—607) şi OPERE, XII (p. 645—647). 


Addenda cuprinde texte din manuscrise identificate în cursul elaborării volumului de faţă. Sunt orânduite în ordinea 
utilizării lor în volumele anterioare. Facem loc aici şi la trei texte pentru care nu avem indicaţii certe cu privire la data elaborării 
lor. Ne folosim de elemente exterioare şi de conjunctură şi le repartizăm epocii studiilor vieneze şi berlineze. Dintre cele trei texte, 
de un interes aparte este articolul polemic cu „Neue freie Presse”, redactat de Eminescu în ger-manä, şi în care dezvoltă probleme 
ce vor sta permanent în activitatea sa publicistică de mai târziu. Articolul a fost descifrat şi tradus de Gerhardt Csejka. 


Corrigenda aduce noi informaţii cu privire la izvoarele folosite de Eminescu într-un mare număr de însemnări din 
manuscrise, tipărite de noi în OPERE, XIV, în secţiunea Articole şi excepte. Astfel pe măsură ce se lărgeşte câmpul investigaţiilor 
ne apropiem tot mai mult de cunoaşterea totală a miracolului eminescian. 


Cadrul istoric al publicisticii lui M. Eminescu —Cronologie reprezintă un mijloc de orientare pentru cititorul întregii 
publicistici eminesciene (volumele IX—XIII). Cronologia acoperă perioada cuprinsă între 1821, data care marchează intrarea 
României în epoca modernă a istoriei sale, şi 1889, anul morţii lui M. Eminescu, şi urmăreşte, dincolo de simpla datare şi 
consemnare a evenimentelor, o succintă şi cât mai obiectivă desluşire a relaţiilor lor în desfăşurarea istoriei. 

Dubla datare a unui eveniment indică folosirea concomitentă a calendarului iulian, oficial în România până în 1924, şi a 
celui gregorian, adoptat în Europa occidentală începând cu 1582, calendare între care, în epoca lui Eminescu decalajul era de 12 
zile. Când un eveniment este notat cu o singură dată, ea este cea a calendarului gregorian. 

Mulţumim istoricilor D. Berindei şi F. Constantiniu pentru competenta lectură a Cronologiei. 

Adaugăm un grupaj de fotografii ale principalelor persoane care au avut un rol în viaţa politică şi socială a României şi a 
Europei în perioada publicisticii eminesciene. 


10. DIFICULTĂŢI. Colecţia ziarului „Timpul” de la Biblioteca Academiei Republicii Socialiste România pe 1882 este 
incompletă. Lipsesc numerele 3, 68, 85, 97, 99, 101, 113 şi 277 din 5 ianuarie, 28 martie, 18 aprilie, 5, 8, 11 şi 28 mai şi 17 
decembrie, iar numărul 56, din 12 martie, este legat greşit la 12 ianuarie. Materialele din numerele 3, 68, 99 şi 277 au fost 
recuperate din colecţia cărturarului G. T. Kirileanu, intrată în fondurile Bibliotecii Municipale din Piatra Neamţ. Nu se păstrează în 
bibliotecile noastre în colecţii complete ,,Apárátorul”, „Armonia”, „Curierul”, „Fraternitatea”, „Gazeta de Bacău”, „Gazeta de 
Fălticeni”, „Legalitatea”, „Luptätorul”, „Mesa-gerul de Brăila”, „Plugarul”, , Reforma”, „Resboiul român”, „Scränciobul”. 
„Steaua României”, „Suceava”. Comentariile lui Eminescu privind unele din aceste publicaţii reprezintă, ca şi pentru cele înşirate 
în Lămuririle... la volumele anterioare, texte de referinţă pentru istoricul presei româneşti. 


Eminescu face traduceri sau trimite la multe publicaţii străine care nu se păstrează în fondurile bibliotecilor noastre. O 
parte din aceste publicaţii au fost consultate în Biblioteca Naţională din Viena şi în Biblioteca Naţională din Paris. 





Activitatea scriitoricească a lui Eminescu se deschide cu un prolog, poeziile din tinereţe, şi se încheie cu un epilog, 
publicistica de la „România liberă” şi „Fântâna Blanduziei”. Creaţia sa majoră se circumscrie între 1870, anul debutului în 
publicistică şi colaborării cu poezii la „Con-vorbiri literare”, şi 1883, cu publicarea Luceafărului si a ultimelor articole în 
cotidianul bucureştean. Asistăm însă la o situaţie paradoxală, neîntâlnită, probabil, în nici o altă literatură europeană. Exegeza 
eminesciană din ultimii ani este orientată aproape exclusiv spre cele sub o sută de poezii şi câteva proze publicate de poet în timpul 
vieţii şi spre producţia literară, rămasă în manuscrise, poezie, teatru, proză, deşi nu ştim ce forme ar fi îmbrăcat în elaborarea 
definitivă. Publicistica sa, care însumează sute de articole, apărute sub răspunderea sa, este tratată mai puţin. 

Maiorescu atrăgea atenţia încă în 1892 că genialitatea lui Eminescu se „vede însă mult mai strălucitoare din articolele lui 
scrise în proză şi risipite în diferite reviste şi ziare”. Şi G. Călinescu apreciază că publicistica nu este cu nimic mai prejos decât 
poezia. Pentru producţia literară dispunem de ediţii integrale în vreme ce publicistica s-a tipărit fragmentar în ediţii de acum o 
jumătate de secol şi este judecată cu această optică îngustă, adesea şi viciată prin supra-licitarea de texte fragmentare. Secţiune cu 
pondere majoră în sensul lui Eminescu, publicistica împlineşte imaginea asupra personalităţii sale titaniene şi va conduce, cum se 
întrevede de pe acum, la reevaluarea, cu perspectiva integralitätii, şi a creaţiei sale literare. 

D. VATAMANIUC 





SIGLELE PUBLICATIILOR PERIODICE 


Siglele sânt preluate din Bibliografia Mihai Eminescu (1866—1970). Volumul I. Opera, Bucureşti, Editura Academiei 
Republicii Socialiste România, 1976, p. 15—20; M. Eminescu. Opere VII. Proza literară, Bucureşti, Editura Academiei Republicii 
Socialiste România, 1977, p. 72—74; M. Eminescu, Opere IX. Publicistică 1870—1877, Bucureşti, Editura Academiei Republicii 
Socialiste România, 1980, p. 59—62; M. Eminescu, Opere XI. Publicistică 1880, Bucureşti, Editura Academiei Republicii 
Socialiste România, 1984, p. 13—14; M. Eminescu. Opere XII. Publicistică 1881, Bucureşti, Editura Academiei Republicii 
Socialiste România, 1985, p. 11. Pentru publicaţiile care nu figurează în aceste lucrări s-au întocmit sigle noi. Anii care însoțesc 
titlurile privesc perioada cercetată. Publicaţiile ‚Allgemeine Zeitung", „Die Presse", „Deutsche Zeitung", „Fremden-Blatt", „Neue 
freie Presse" şi , Wiener allgemeine Zeitung" au fost consultate în Biblioteca Naţională (Osterreichische National Bibliothek) din 
Viena, iar „L'Echo de France", „L'Europe diplomatique", „Figaro", „Figaro litteraire", „La France", ,,Gaulois", „L'Independance 
belge", „Journal des debats", „„Kolnische Zeitung”, „La liberte", , Messager d'Athenes", „Le Mot d'ordre", „Le Nord", „Le 
Parlament", „Die Post", „Le Renseignement parisien", „La Republique francaise", „Le Temps" în Biblioteca Naţională 
(Bibliotheque Nationale) din Paris. 


AAZ „Allgemeine Zeitung", Augsburg, 1880—1883 


ALA „Adevărul literar şi artistic", Bucureşti, 1923 
APA „Apärätorul", Bucureşti, 1883 

BME „Buletinul Mihai Eminescu", Cernäuti. 1932-1939 
BOR „Biserica ortodoxă română", Bucureşti, 1888 
BP „Binele public", Bucureşti, 1882—1883 

BSC „Biserica şi şcoala", Arad, 1882—1883 

BTAG „Bukarester Tagblatt", Bucureşti, 1882—1883, 1888— 
CFIN 1889 

CI „Curierul financiar”, Bucureşti, 1883 

CRO-1 „Curierul de Iaşi", Iaşi. 1876-1877 

DPR „Cronica", laşi, 1980 

DREPTUL „Die Presse", Viena, 1882-1883 

DREV „Dreptul", Bucureşti, 1882 

DV „Deutsche Revue", Berlin, 1879—1880 

DZ „Dacia viitoare", Paris, Bruxelles, 1883 

ECFR „Deutsche Zeitung", Viena. 1880— 1883 
ECHINOX „L'Echo de France", Paris, 1881 

EDIPL „Echinox", Cluj, 1974 

EGY „L'Europe diplomatique", Paris, 1881 

F „Egyetertes", Budapesta, 1881 

FBL „Familia", Oradea, 1900 

FIG „Fântâna Blanduziei", Bucuresti, 1888—1889 
FIGLIT „Figaro", Paris, 1880-1883 

FRAT „Figaro litteraire", Paris, 1881 

FREM „Fraternitatea", Bucuresti, 1882 

GAUL „Fremden-Blatt", Viena, 1882—1883 

GROM „Gaulois", Paris, 1881 

GT „La Gazette de Roumanie", Bucureşti, 1882—1883 
INDB „Gazeta Transilvaniei", Braşov, 1882—1883 
INDR-1 „„L'Independance belge", Bruxelles, 1880—1883 
JDEB „„L'Independance roumaine", Bucureşti, 1882—1883, 
JL 1888—1889 

KZEIT „Journal des debats", Paris, 1880—1883 

LF „Junimea literară", Cernăuţi, 1923 

LFR „Kolniscne Zeitung", Koln, 1881—1882 

LFRA „Luptätorul", Focşani, 1882 

LIB „Le Francais", Paris, 1883 

LIT „La France", Paris, 1881 

LL „Liberalul", Iaşi. 1882-1883 

LLIB „Literatorul", Bucuresti, 1882 

LMDO „Limbă şi literatură", Bucureşti, 1965 

LNO „La Liberte", Paris, 1880 

LPAR „Le Mot d'ordre", Paris, 1880 

LPROM „Le Nord", Bruxelles, 1880—1883 

LUC-B „Le Parlament", Paris, 1880 


„Le peuple roumain", Bucuresti, 1883 
„Luceafärul". Bucuresti, 1982-1984 








LUM „Luminatoriul", Timişoara, 1882 — 1883 
MANUSCRIPTUM  ,,Manuscriptum", Bucureşti, 1972—1984 
MESA „Messager d'Athenes", Atena, 1882 

MO „Monitorul oficial", Bucuresti, 1882-1883 
MOA „Monitorul oastei", Bucureşti, 1883 

MZO „Monitorul, ziar oficial al României", Bucureşti, 
NI 1868 

NFP „Natiunea", Bucuresti, 1882--1883, 1888-1889 
OBS „Neue freie Presse", Viena, 1880— 1883 
ORT „Observatoriul", Sibiu, 1881 

PASO „Ortodoxul", Bucuresti, 1883 

PEL „Pactul social", Iaşi, 1883 

POST „Pester Lloyd", Budapesta, 1880-1883 

REFR „Die Post", Berlin, 1880—1883 

REPAR „La Republique francaise", Paris, 1880—1883 
RESB „Le Renseignement parisien", Paris, 1881 

RF „Räzboiul", Bucuresti, 1882-1883 

RFR „Revista de filozofie", Bucureşti, 1964 

RITL „Revista Fundațiilor regale", Bucureşti, 1939 
RL „Revista de istorie şi teorie literară", Bucureşti, 
ROM 1965 


SCRÎN „România liberă", Bucureşti, 1882—1883, 1888- 


1889 

„Romänul", Bucureşti, 1882—1883, 1888-1889 
„Scrânciobul", Bucureşti, 1868, 1879 

„Studii şi materiale de istorie medie", Bucureşti, 
195 

„Steaua", Cluj, 1964—1985 

» Timpul", Bucureşti, 1882-1884 

„Telegraful", Bucureşti, 1882—1883, 1888-1889 
„Telegraful român", Sibiu, 1882—1883, 1888-1889 
„Le Temps", Paris, 1880—1883 

» Tomis", Constanta, 1969 

» Tribuna", Sibiu, 1888-1889 

» Tribuna”. Cluj, 1972 

„Tara nouă", Bucureşti, 1911 

„Vatra", Târgu Mureş, 1975 

„Viaţa economică", Bucureşti, 1964 

„Voința naţională", Bucureşti, 1888—1889 
„Viaţa românească". Bucureşti, 1964, 1983, 1985 
„Vremea", Bucureşti, 1943 

„Wiener allgemeine Zeitung", Viena, 1882 

(Muzeul Literaturii Române) 

CRONICA ANULUI 1881 


I. ROMÄNIA 


Nu putem porunci timpului să stea pe loc, nici putem face ca evenimentele să încremenească pe câteva ceasuri împrejuru-ne, ca să le 
putem fotografia , căci ele 'şi urmează cursul lor necontenit, puţin păsându-le daca ne dor ori ne bucură. În zadar minutarul ceasornicului ar sta pe 
loc; timpul curge alături cu el, şi numai omul, având pururea în faţă ziua de azi, eternul prezent, pune pietre de hotar între lucruri ce au trecut 
pentru totdauna şi fixează pe orizontul negru al viitorului dorinţele sale ca ţinte luminoase, uneori pe de-apururea neajunse . 

Şi anul trecut e greu de izolat din cei ce-l preced şi din cei ce-l vor urma, căci din ziua lui întâia ne aruncă in medias res , în vârtejul 
împrejurărilor şi ne 'ncarcä memoria cu reminiscentele ruşinoase ale răscumpărării drumului de fier, cu cele odioase ale atentatului Pietraru. 
Spiritul rău al demagogiei române îşi alesese de jertfă pe unul din chiar părinţii demagogiei. Mulțumită lui Dumnezeu şi prezenţei de spirit a 
victimei alese, atentatul n-a avut nici o urmare fizică gravă, dar a lăsat adânci urme psicologice în spiritul d-lui I. Brătianu şi l-a deziluzionat 
desigur în privirea simpatiilor sale anterioare pentru demagogie. 

La 1 (13) martie sosi în Bucureşti ştirea îngrozitoare despre săvârşirea tragică a împăratului Alexandru II. Voind a vizita în acea zi 
manejul Mihail din Palatul de Iarnă, la întoarcere două bombe esplosive [îli cad în cale şi-l rup bucăţi. Camera noastră în momentul întâi uită a 
lua act de această îngrozitoare ştire. Dar în curând se aude că secta nihilistă din laşi, care momise în sânul ei profesori tineri şi studenţi, a dat un 
banchet în onoarea succesului atentatului. Dr. Russel (recte Sudzilowsky ) e arestat, profesorii români sunt daţi în judecata unui juriu şi se 
descoperă o asociatiune de vro 20 de studenţi români şi 50 de evrei cari propagau în şcoalele publice ideile de răsturnare. La 9 martie procesul 
Pietraru ajunge înaintea Curţii cu Jurati şi, într-o şedinţă care fine 22 de ore încontinuu , procesul se încheie prin condamnarea lui Pietraru la 20 de 
ani muncă silnică şi a lui Cârlova la nouă ani de recluziune . În iunie un juriu compus prin profesorii din laşi condamnă la pedepse disciplinare pe 
aciia cari luaseră parte la propaganda nihilistă . 

În ianuarie încă, având a se face mai multe alegeri pentru împlinirea vacantelor din Cameră, candidaţii opoziţiei au avut ocazia de-a 
supune criticei multe acte ale guvernului, între care vicioasa aplicare a legii recensimäntului , care dăduse loc la cele mai vii protestatii din toate 
colţurile ţării. 

Tot în luna aceasta s-au făcut inaugurarea clubului " Binelui public" printr-un banchet dat în otelul Steiner , cu care ocazie s-a consacrat 
uniunea dintre grupul Vernescu şi fracțiunea din Moldova. 

Cabinetul suferea de-o criză latentă care forma obiectul certelor din adunările de la Herdan şi în cari o parte a partidului căuta să 
elimineze din ministeriu pe d-nii Boerescu, Conta şi Teriachiu. 

Pentru ca anul să se înceapă sub auspiciile lui Mercur, se descopere tot în ianuarie deturnarea a 83000 franci de către un funcţionar fiscal , 
George Bilcescu. 

Din începutul anului mai e de notat învoiala intervenită între guvernul rusesc şi cel român, prin care acest din urmă primeşte drept bani 
materialul de suprastructură a liniilor construite de ruşi, deşi părerea guvernului nostru fusese că acest material i se cuvine de drept pe baza 
convenției ruso-române. 

În fevruarie tribunalul comercial al imperiului la Lipsca pronunţă sententa sa în favoarea reclamantului Landau - kaufmann şi anulează 
urmările conventiunii de răscumpărare încheiată la 1880 între stat şi Societatea Acţionarilor C.F .R. Pe liniile noastre, ce încep a fi administrate de 
directori princiari , plătiţi cu enorme lefuri, se 'ntîmplă o serie de accidente; în iunie chiar mai multe dupăolaltă, precum cele dintre Hanu Conachi 
— Ivesti, Serbeşti — Preval, Severin— Prunisor. 

În august Adunarea Acţionarilor C.F .R. votează mutarea sediului la Bucureşti; iar în octomvrie tribunalul din Berlin respinge cererea 
Landau - kaufmann , făcută pe baza sententei din Lipsca, pe cuvânt că nu se mai poate restabili starea de lucruri anterioară conventiunii de 
răscumpărare, nici se poate opera ştergerea acestei tranzactiuni din registrele de comerţ. Reclamantul, daca a suferit pagube prin încheiarea acelei 
convenţii, poate intenta o acţiune de despăgubire pentru daune - interese . 

Tot în fevruarie, în vederea evenimentelor care aveau să se petreacă peste câteva săptămâni, d. Brătianu găseşte mijloace de-a sonda 
atitudinea partidului conservator, căruia-i propune până şi o dreaptă impártealá a portofoliilor ministeriale. Condiţiile puse de partidul 
conservator părând prea grele, tratările nu izbutesc . 

Tot în fevruarie d. Stolojan cere un credit de 300 000 fr. pentru asigurarea liniştei publice. 

Ministeriul Instrucțiunii aprobă aranjamentul pentru săvârşirea dinláuntru a bisericii de la Curtea de Argeş prin d. Lecomte de Nouy . 

D. C.A. Rosetti propune în Camera electivitatea magistraturii şi însărcinarea unei delegatiuni a Camerei care, împreună cu una a 
Senatului, să aibă a formula, întrunite într-un fel de convent naţional, proiectul privitor la eligibilitate . Membrii acestui preţios convent să fie 
plătiţi cu câte una mie franci de obraz. Propunerea a rămas în stadiu embrionar pân-în ziua de azi. 

La 25 fevruarie doi din oamenii eminent ai generaţiei trecute, Aug. Treb . Laurian şi Cezar Bolliac, încetează din viaţă. 

Ziarele din Viena încep a vorbi de erigerea României în regat şi pun în vedere primirea anteproiectului ca condiţie a recunoaşterii noului 
rang al României. „Le Nord" menţionează asemenea ştirea ridicării la regat, ne dă însă consiliul de-a nu face nici un sacrificiu real pentru o 
simplă schimbare de titlu. 

Evenimentul tragic din Rusia, mişcarea nihilistä din Iaşi, ramificată prin şcoli, încheiarea procesului Pietraru, ca tot atâtea fenomene 
răsărite din demagogia cosmopolită şi internă, motivează din partea d-lui Maiorescu următoarea interpelare: 

Am onoarea a întreba pe d. ministru - preşedinte daca, în urma procesului Pietraru şi a manifestărilor socialiste din Iaşi, crede timpul venit 
de-a imprima politicei interne o directiune mai compatibilă cu consolidarea monarhiei constituţionale. 

Printr-un discurs memorabil d. Maiorescu sileşte pe guvern de a-şi arăta arama şi de-a o rupe cu tradiţiile demagogice. 

Răspunsul guvernului e prompt . A doua zi chiar, la 14 martie, tristul erou al nopţii de la 11 fevruarie, generalul Lecca, propune în 


Camerä proclamarea regatului, d. Ion Ghica, ministrul considerat ca antidinastic din vremea scandalului Slätineanu, face aceeasi propunere in 
Senat, care e primitä cu adeziunea formalä a opozitiei si cu unanimitate de voturi. 

Cu ocazia discutärii bugetului, după propunerea făcută în Cameră, se sporeşte leafa miniştrilor la îndoit si se înființează un al optulea 
ministeriu fără portofoliu pentru prezidentul Consiliului. Între acestea se ivesc în Cameră şi în adunările de la Herdan disensiuni grave între d. 
Brătianu si coreligionarii săi politici şi el [î]şi dă demisia, cu dezaprobarea vie a partidului şi a ziarului " Românul" 

D. Dumitru Brătianu e chemat din Constantinopole ca să ia moştenirea fratelui său, de unde şi soseşte, iar la 10 aprilie compune cabinetul 
său nou, care s-ar putea numi cabinetul încoronării. La 25 aprilie d. Dumitru Brătianu dezvoltă în Cameră un curios program ministerial, prin 
care promite puterilor binevoitorul său concurs şi ameninţă pe-un adversar necunoscut cu figuri retorice foarte energice. 

La 10 mai e serbarea în adevăr frumoasă a încoronării şi câteva zile de-a rândul durează festivitățile cu cortejul istoric al breslelor. 

Ne vine ştirea despre încetarea din viaţă a generalului Ion Ghica, fiul lui Grigorie Vodă Ghica, ministru plenipotenţiar al României la 
Petersburg. 

În timpul în care d. Dimitrie Brătianu acuză în Cameră pe d. Boerescu că ar fi făcut promisiuni cari au indus pe puteri în eroare, că primim 
Comisia Mixtă, se ţine un meeting la Galaţi în cestiunea Dunării. D. Al. Lahovary espune printr-un discurs în Cameră toate erorile comise de 
cabinetul trecut în această cestiune şi d. G. Chitu confirmă opinia opoziţiei ca împărtăşită fiind si de partidul roşu. În urma acestora, grave 
neînţelegeri se ivesc din nou în sânul partidului ; cabinetul e ameninţat de un vot de blam. Îmblânzit de jurămintele de fidelitate ale 
coreligionarilor săi politici, d. Ion Brătianu se întoarce în capitală, frate - său [î]şi dă demisia la 9 iunie şi e ales prezident al Adunării, iar la 10 
iunie se formează actualul cabinet I. Brătianu - C.A. Rosetti. 

În Berlin Reichsratul votează tractatul de negot cu România. Cu ocazia aceasta partidul conservator german blamează presiunea făcută 
asupra României în cestiunea evreilor. 





D. Dimitrie Brătianu, venind pe scaunul prezidentiei Adunării, ţine din nou un discurs foarte caracteristic, în care face grave acuzări 
partidului său. Până şi ziarele din America tin seamă de acest discurs, care nu lasă nimic de dorit ca sinceritate. Comisiunea Europeană din Galaţi 
[si încheie sesiunea. 

În iunie d. Mancini, ministrul de externe al Italiei, adresează o notă ambasadorului italian de la Londra, prin care oferă serviciile de 
mediatiune ale guvernului său în cestiunea Dunării. Corpurile noastre legiuitoare se închid, nu fără scandalul proiectului de răscumpărare a liniei 
Cernavodă - chiustenge . 

D. C.A. Rosetti [1]si inaugurează ministerul său de interne prin o circulară adresată prefectilor, prin care cere ca aceştia să-i recomande de 
subprefecti tineri cari ar avea licenţa sau doctoratul în drept, ceea ce deosebitii Chiritopoli şi Simuleşti nu întârziază a şi face. 

În urma lovirii de stat din Bulgaria, şefii liberalilor de acolo, d-nii Slaveicof, Zancov şi Caravelov, au de gând a trece în Bucureşti şi a 
lucra de aci în senzul ideilor lor. Generalul Ernroth soseşte la Bucureşti cu pretinsa misiune de-a se înţelege cu guvernul român asupra opririi 
liberalilor de-a înscena din România vo mişcare în contra guvernului bulgar. 

În august are loc întrevederea de la Gastein între împăratul Austriei şi al Germaniei. Contele Andrassy soseşte la Sinaia şi e primit în mod 
foarte simpatic. I se atribuie călătoriei lui intenția de-a câştiga consentimentul României pentru anteproiect. În acelaşi timp foile unguresti fac un 
zgomot infernal asupra unei pretinse încălcări de graniţe ce-ar fi avut loc la Sân-giorgiu din comitatul Trei Scaune din săcuime. Comisia de 
graniţă constată o eroare de 3500 paşi, rezultată din deosebirea între două documente de graniţă din a. 1792, şi conflictul se aplanează . 

În septemvrie are loc întrevederea de la Danzig. 

La 27 septemvrie redacţia „Românului" serbează aniversarea a douăzeci şi cincea a acestei gazete printr-un banchet dat în onoarea d-lui 
C.A. Rosetti, la care a luat parte mulţi străini din Bucureşti. ` 

Moartea subită a baronului Haymerle ţine in suspenso tratärile in cestiunea Dunării. In octomvrie regele Italiei, împreună cu regina, 
vizitează pe împăratul Austriei la Viena. D. de Rosny, sinologul , călătoreşte prin România şi prin Dobrogea. 

M. Sa Regina publică un apel călduros pentru încurajarea industriei textile de casă a satelor noastre. 

La 21 noiemvrie se dezvăluie cu solemnitate statua lui Ion Eliad. 

La 15 noiemvrie se deschid Corpurile legiuitoare cu mesajul regal, care coprinde un pasaj energic cu privire la cestiunea Dunării. Austria 
se crede atinsă prin aceasta şi ordonă (fără notificare oficială) contelui Hoyos, ministrului său plenipotenţiar din Bucureşti, să suspende relatiunile 
sale personale cu guvernul român. Ziarele austriace declară că, în cazul cel mai rău, sunt multumite cu status quo, dar că România să fie 
încredinţată că nu se poate face nimic în cestiunea dunăreană nici fără Austro-Ungaria, nici în contra ei. Ele ameninţă cu desfiinţarea Comisiei 
Europene din Galaţi. 

Proiectul de răspuns al majorităţii Camerei reafirmă pasajul privitor la Dunăre, proiectul minorităţii prezentat de d. Carp se mărgineşte a 
asigura pe Coroană că ţara e gata la orice sacrificiu de câte ori drepturile ori onoarea ei va fi în joc. Cu ocazia discuţiei răspunsului la mesaj, d. 
Carp declară, fără a angaja responsabilitatea coreligionarilor săi politici, că, în favorul unei comisii europene compuse din delegaţii tuturor 
puterilor semnatare Tractatului de la Berlin, ar putea să sacrifice în materie de poliţie fluvială unele din drepturile suverane ale ţării, daca prin 
acest sacrificiu s-ar garanta neutralitatea Dunării şi mediat a ţării. Neputându-se însă obţine o asemenea comisie colectivă a Europei întregi, atunci 
d-sa nu admite nici un fel de comisie de riverani în care ar intra numai Austria, sau numai Rusia, sau numai ele amândouă. In asemenea caz 
comisia de riverani ar trebui să primească o a treia putere moderatoare căreia să-i incredinteze chiar prezidentia. Dar în favorul unei comisii 
compuse astfel d-sa crede că ţara nu trebuie să renunţe la nici una din prerogativele suveranităţii sale. D. Carp crede că Tractatul de la Berlin 
cuprinde o lacună. Guvernul e asemenea de părere că în privirea aplicării regulamentelor nu se poate face nici o concesie ce ar atinge 
suveranitatea ţării, dar, în privirea dreptului de supravegheare, maniera de-a vedea a guvernului e foarte laxă . 

D. Maiorescu, susţinând proiectul de răspuns al minorităţii, dezvoltă un program întreg de reorganizare conservatoare înlăuntru. D. 
Lahovary e de opinie că, de vreme ce Tractatul de la Berlin nu zice nimic despre aplicarea şi supraveghearea aplicării regulamentelor, ci numai 
despre facerea lor, pe care-o atribuie Comisiei Europene din Galaţi, reintrăm în dreptul comun al ginţilor, conform căruia aplicarea se face de 
fiecare stat ca suveran pe malul său şi supraveghearea de ţările Europei cari au subsemnat tractatul. Din momentul ce această supravegheare nu se 
face numai de o singură putere în mod separat şi pentru un interes esclusiv, nu poate să atingă nici drepturile , nici interesele noastre. Liberalii 
independenţi (grupul Vernescu-ionescu ) cer de la guvern să 





declare că nu acceptă nici supraveghearea navigatiunii din partea Europei. Aceste sânt ideile ce s-au ivit cu privire la cestiunea Dunării în urma 
conflictului austro - român . 

Tot cu ocazia discutării răspunsului d. Brătianu ţine un discurs prin care declară că n-a fost intenţia sa de-a aduce prin mesaj o atingere 
Austriei. Aceste declaraţii găsindu-se insuficiente în Viena, sânt urmate de scuzele formale ale d-lui Stătescu, după cari incidentul se declară 
închis şi relaţiile se restabilesc. În urma acestora d. C.A. Rosetti şi-a dat demisiunea din ministeriu. 

Mai avem de însemnat că, spre sfârşitul anului, s-a deschis cursurile Facultăţii de Teologie, înfiinţate din iniţiativa episcopatului român şi 
în favorul căreia P.S.S. Ghenadie de Argeş a făcut o donatiune de 30 000 lei noi. 


II. STRĂINĂTATEA 


Multe din cestiunile cari în străinătate au fost la ordinea zilei n-au dispărut încă şi începutul anului trecut e încărcat cu serii de evenimente 
ce neliniştesc până azi spiritul public. 
Pe la începutul anului şi în vederea alegerilor pentru Reichsrat se accentuează în Germania animozitatea publică în contra influenţei 


economice şi politice a evreilor, ceea ce dă principelui de coroană al Germaniei ocazia de a se rosti, într-o întrunire a Institutului de invalizi, în 
contra mişcării antisemitice. 

D. Barthelemy de Saint Hilaire, ministru de esterne al Franţei, adresează puterilor o circulară prin care esplică înţelesul protocolului no. 
13 al Congresului de la Berlin şi cere mijlocirea puterilor pentru înlesnirea negociatiunilor între Turcia şi Grecia în privirea cesiunilor de teritoriu; 
adaogă însă că puterile nu au de gând a dispune după voie-le de teritorii ce nu le aparţin. Această propunere de arbitraj e respinsă de către Turcia 
ca atentánd la suveranitatea Porții şi Franţa şi-o retrage. Ghazi Muctar Paşa e numit comandant al trupelor de observaţie din teritoriile ce sânt a se 
ceda. Poarta, ameninţată de revolte grave în Siria, în Curdistan şi în Albania, înclină a face rectificările de graniţă faţă cu Grecia şi, sub presiunea 
puterilor, ea-şi preschimbá la 14 iunie ratificările convenției cari dădeau Greciei bucăţi mari din Epir si din Tesalia. De atunci încoace evacuarea 
s-au şi realizat. 

În ianuarie dura încă războiul dintre Peru şi Chili. Lima, capitala Peru-ului, a fost ocupată în acea lună de trupele chiliene cari au rămas 
acolo până acum. 

Anglia era ocupată şi înlăuntru şi înafară. Înlăuntru cestiunea agrarie din Irlanda se manifestă prin esploziune de dinamită, prin greve, iar 
deputatul irlandez Parnell declară că cea de întâi arestare va fi semnal pentru suspendarea generală a plăţii arenzilor (18 ian.) ceea ce s-a şi 
împlinit de atunci încoace. Ministerul, grămădit de aceste neoränduieli, prepară două biluri, unul de esercitiune pentru a putea restabili liniştea în 
Irlanda, altul pentru a regula raporturile între proprietari şi arendaşi. Fiindcă în Parlamentul englez nu există închiderea discuţiei deputaţii irlandeji 
aveau de gând a vorbi în infinit în privirea proiectelor guvernului şi a nu le lăsa să ajungă la vot. În fine în fevruarie d. Gladstone obţine un vot de 
415 contra 65 ca bilul de constrângere să se voteze imediat. La Cork în Irlanda se sparge o magazie de iarbă de puşcă, se descoper mine de 
dinamit sub localele diferitelor autorităţi, fratele contelui Montemores, carele fusese asasinat în anul trecut, e asemenea asasinat; la 11 martie se 
intemniteazä 74 membri ai Ligei agrare. De atunci încoace turburările durează într-una, deşi un tribunal agrar instituit în Irlanda, în urma legei 
agrare, a îndeplinit cererile legitime ale arendaşilor, spre marea nemulţumire a proprietarilor. Guvernul a suprimat Liga, a pus pe şefii ei în 
închisoare, Liga femeilor a fost asemenea interzisă şi Irlanda e pusă în stare de asediu. Cu toate acestea dezordinele şi crimele urmează, arenzile 
nu se plătesc, atacurile personale se înnoiesc. 

În Afganistan Abdur - rhaman , ieşind în sfârşit învingător, a anunţat pe viceregele Indiilor că o să-l viziteze, ceea ce va contribui a-i întări 
tronul şi bunele relaţii cu Anglia. 

În Africa australă boerii, ţăranii olandeji colonizați, s-au opus cu arma în mână anexiunii republicei Transval la monarhia engleză si au 
repurtat mai multe victorii strălucite. în momentul în care gen. Roberts a fost trămis să-i combată, Anglia a intrat în tratări de pace cu ei, împinsă 
de opinia publică din Olanda şi le-a conces deplina autonomie locală, păstrându-se însă suzeranitatea Angliei. 

Liber - cugetătorul d. Bradlaugh, refuzând a depune jurământ la intrarea în Camera Comunelor, a fost esclus. Reales de colegiul său, i s-a 
refuzat intrarea în Parlament şi cestiunea aşteaptă încă o solutiune. 

În Germania vederile economice şi financiare ale princepelui - cancelar primează orice alte cestiuni. Încă la începutul anului cancelarul 
convocase un Consiliu economic (Volkswirthschaftsrath) 





spre a-l consulta în privirea măsurilor de luat pentru ridicarea industriei şi îmbunătăţirea sorții lucrătorilor. C-o fină ironie, cancelarul observă 
specialiştilor din acest consiliu că e silit să-i consulte în acest chip, de vreme ce ei, nefiind nici advocati, nici profesori, nu pot ajunge în 
Parlament. E drept că Germania nu a dat cancelarului său o majoritate parlamentară favorabilă vederilor sale. Dar el a găsit remediul în contra 
acestui neajuns făcând pe împăratul - rege să iscălească un rescript prin care aduce aminte că actele guvernului prusian şi ale celui imperial sunt 
libera emanatiune a voinţei monarhului şi că, daca există Constituţie şi Parlament, acestea înşile nu sânt pornite decât din libera voinţă şi din 
iniţiativa regelui: „Nu voi ca o coală de hârtie să se pună între mine şi poporul meu” a zis Frideric Wilhelm IV şi tot acest dicton de tradiţie 
monarhică [î]l repetă Wilhelm Gloriosul. În urma energicului rescript imperial principele a avut ocazie de a se pronunţa din nou asupra sistemului 
său de organizare economică şi a accentua interesul ce crede că statul creştin e dator a-l avea pentru soarta lucrătorilor. 


În sistemul pe care am a-l reprezenta, conform vointii împăratului, zise principele de Bismarck, mántin principiul că numărul acelora cari n-au de 
purtat în stat decât sarcine trebuie să fie cât se poate de redus. Je suis le Roi des gueux , au zis Frideric cel Mare; Frideric Wilhelm III a eliberat ţăranii 
şi actualul rege se crede fericit că la adânci - bătrâneţe i-a fost dat să inspire clasei celei mai slabe din stat, lucrătorilor, încredere mai multă în 
puterea statului şi în viitor... Chiar aceia care nu mai cred în revelatiunea creştinismului trebuie să conceadă că morala lor, cu postulatele ei de iubire 
a aproapelui, de onoare ş.a.m.d., la cari tin şi ei, nu sânt decât rămăşiţe fosile ale creştinismului, Credinţa mea că morala e o emanatiune a doctrinei 
revelatiunii, la care ţine şi împăratul, mă face să-i dau o formă si în legislatiune. 


În Austria ministeriul Taafe se bucură în Parlament de-o majoritate compusă printr-un compromis dintre naţionalităţi şi conservatori. În 
cabinet însuşi sânt mai multi reprezentanţi ai naționalităților, precum cehul Prazak , ministru de justiţie, polonul Dunajewski la finanţe ş.a.m.d. 
Încă în ianuarie cabinetul Taafe a anunţat o serie de proiecte pentru îmbunătăţirea sorții populatiunilor rurale. Întâlnirea de la Gastein şi vizita 
regelui italian la Viena au întărit relatiunile esterioare ale monarhiei. 

Introducerea serviciului militar obligatoriu în Bosnia şi Herţegovina, provincii cari de nume stau sub suveranitatea Porții şi a căror 
administrare timporarä a luat-o asupră - si Austria, a dat ocazie Porții să proteste în contra acestei măsuri. În Bocche din Cataro muntenii slavi se 
opun din nou introducerii serviciului militar, de cari fuseseră dispensati prin învoieli anterioare cu guvernul central. 

În Ungaria şi ţările anexate au avut loc alegerile pentru Dietă, ale căror pregătiri s-au început însă cu mult înainte. Încă de prin iulie 1880 
dr. Hodos şi d. G. Bariț adresaseră o circulară a atitudinii lor. O a doua circulară s-a adresat de către d-nii N. Popea şi G.Barit în noiemvrie 1880, 
iar în martie 1881 un Comitet electoral central, constituit în Sibiu, a convocat o adunare generală a alegătorilor români din Transilvania în care 
fiece cerc electoral să fie reprezentat prin doi delegaţi. Obiectul conferinţei era: „stabilirea atitudinii alegătorilor români în faţa alegerilor 
apropiate pentru Dietă”. La 30 aprilie au şi început acea conferinţă electorală, la care a luat parte şi delegaţii cercurilor electorale române din 
Banat si din Tara Ungurească, pe lângă cei ardeleni. Rezoluţia conferentei a fost ca românii din Ardeal să observe ca până acum politica 
pasivitätii şi să se abtie de la alegeri, atitudine ce implică nerecunoasterea de jure a întregei legislatiuni unguresti de la 1866 (de la dualism) 
încoace. Românii din cercurile ungurene şi bänätene să ia însă parte la alegeri, accentuând în Dietă atitudinea ardelenilor. În ajunul alegerilor 
(prin iunie) doi membri ai episcopatului român, mitropolitul gr[eco]- orltodox] al Ardealului şi episcopul gr[eco]- cat[olic ] din Gherla fac — sub 
presiunea guvernului din Pesta se vede — circulare către preoţi şi credincioşii lor, îndemnându-i să ia parte la alegeri. Episcopul din Gherla le 
recomandă chiar pe candidaţii guvernamentali. În definitiv nationalitätile sânt bătute în alegeri, căci tocmai partidul guvernamental e cel care e 
ales în cercurile electorale ale lor, pe când stânga, partidul uniunii personale şi a politicei dezlipirii de Austria, se alege în cercurile curat 
maghiare. În octomvrie se adună Congresul bisericii române din Sibiu şi are, între altele, de obiect înfiinţarea a încă două episcopii. În Congres, d. 
Parteniu Cosma face o propunere în favorul retipăririi cu litere a cărţilor rituale în înţelegere cu episcopatul din România şi cu mitropolitul din 
Bucovina. 

În Bucovina partidul naţional dispune de 2/ 3 a Dietei provinciale. În gimnaziul de la Suceava se introduce limba română ca limbă de 
propunere în clasa paralelă şi consistoriul îndeamnă prin circulară pe părinţii români de-a se folosi de această ocazie şi de-a popula c-un număr 
suficient de elevi clasa paralelă. 

În Serbia vine, prin influenţă austriacă, un cabinet care-şi plăsmuieşte o majoritate docilă , care votează jonctiunile căilor ferate cu Austria 


si tractatul de comert. 
In Bulgaria anul incepe cu ministerul liberal. Aceasta declarä puterilor cä crearea drumului de fier Rusciuc-varna e o sarcinä prea grea 
pentru Bulgaria şi că nu dispune de fonduri pentru 





a dărâma cetăţile de pe Dunăre, conform Tractatului de la Berlin. Ministeriul se mai plânge, în fevruarie, în contra imigratiunii prea numeroase 
din Macedonia. În aprilie prinţul Alexandru (Battenberg) adresează o proclamatiune poporului bulgar prin care-i impune condiţii constituţionale 
pentru rămânerea sa mai departe pe tron. Prin alegeri, ieşite cu totul în senzul guvernului dar după energice presiuni, s-a consumat o lovitură de 
stat analogă cu cea de la noi de la 2 mai 1864. 

O seamă de români din ţinuturile locuite de ei în Bulgaria, atinşi de închiderea şcoalelor şi bisericilor române, reclamă la regele Italiei, la 
al României, la d. Gambetta şi la papa în contra actului arbitrar al închiderii institutelor lor de cultură. 


În Rusia, de la începutul anului încă, prinţul Gorciacof se retrage de la conducerea afacerilor esterioare. Atentatul odios de la 13 martie 
provoacă indignarea lumii civilizate şi strigăte sălbatice de bucurie din partea nihiliştilor şi a sectelor radicale înrudite. Ţarul Alexandru III se suie 
pe tron, ameninţat pururea şi până azi, ca şi părintele său. Procesul în contra asasinilor Rysakoff , şeliabov , Perovscaia ş.a. se sfârşi la 7 aprilie cu 
şapte condamnări la moarte. La 15 aprilie 5 din condamnaţi sunt spânzurați în piaţa publică, iar lessyi Helfmann , însărcinată fiind, i se reduce 
după facere pedeapsa la munca silnică pe timp nedeterminat . împăratul se retrage la Gacina, unde se iau cele mai minutioase precautiuni în contra 
vizitatorilor . El trăieşte rău cu doi din unchii lui şi CU un văr pe cari faima publică [î]i acuză de coniventá la comploturi. 

În mai încep în Rusia de sud răscoalele în contra evreilor, urmate de măsuri administrative pentru depărtarea lor din sate. Loris Melicof 
demisionează şi generalul Ignatief devine ministru de interne. Prin ucaz imperial s-a anexat teritoriul turcmenilor tekinti . În noiemvrie se face din 
nou un atentat asupra prefectului de poliţie Cerevin şi se descoperi un complot din cele mai fabuloase. Un balon cu bombe esplozive era să fie 
lăsat deasupra Gacinei pentru a arunca castelul în aer. În decemvrie procesul Mrovinski dovedi că coruptiunea se află până şi în cele mai nalte 
sfere de încredere. În iunie se constată că finanţele Rusiei prezintă un deficit de 125 milioane ruble. 

Politica esterioară a Rusiei îşi urmează însă cursul necontenit înainte. 

În fevruarie marchizul Tzeng iscăli la Petersburg un tractat de pace cu Rusia, în virtutea căruia China va plăti 9 milioane de ruble şi 
cedează Rusiei o bucată de teritoriu în Ili apusean ` 

Rusia are dreptul de-a avea în China consulate numeroase; poate avea negot nevămuit cu mongolii . 

Războiul cu turcmenii tekinti s-a început încă din anul 1879, când generalul Lomakin fu biruit, cu cei 4 000 de soldaţi, înaintea 
întăriturilor de la Ghiok-tepe . Dar ruşii durară un drum de fier prin stepă . Douăzeci de mile departe de lacul Caspic apăru Scobelef înaintea 
întăriturilor tekintilor . La 4 ianuarie se făcu o paralelă, la 7 şi 8 o a doua; în fine la 24 asalt general şi luarea întăriturilor. " Totul a trecut sub 
sabie" telegrafie Scobelef . Acum obiectivul cuceririlor asiatice e cetatea Merv , numită regina lumii. 

Întrevederea de la Danzig a avut de obiect de a asigura pe împăratul Germaniei ca Alexandru III nu încurajează panslavismul şi că Rusia 
va urmări o politică generală conservatoare. 


În Italia afacerea Tunisului a făcut mult sânge rău. Expediția franceză a adus după sine demisia cabinetului Cairoli, care s-a găsit că n-a 
fost destul de energic în afacerea asta, precum şi demisia gen. Cialdini , ambasador al Italiei la Paris. D. Depretis a constituit un ministeriu nou, cu 
d. Mancini la Esterne. Dezordini tumultuoase pentru cestiunea Tunisului , atacarea legii garanţiei papei din partea radicalilor , dezordini la 
transportarea corpului lui Piu IX şi în fine lărgirea dreptului electoral şi reducerea cenzului sunt evenimentele care-şi dispută interesul zilei în 
Italia. Cauzele întâlnirii regelui cu împăratul Franz Iosif nu sânt tocmai cunoscute, dar urmările sânt în defavorul României în cestiunea Dunării. 

Serviciul funebru ţinut în Panteon spre reamintirea anului al patrulea de la moartea lui Victor Emanuil are o însemnătate esceptionalä prin 
participarea tuturor partidelor. Serbarea ia un înţeles demonstrativ faţă cu ştirea că Germania ar fi invitând puterile să intervină în favorul 
restabilirii puterii lumesti a papei. 


În Franţa multă sfară şi mici rezultate. Scrutinul pe liste patronat de d. Gambetta n-a pătruns. Evenimentul cel mai însemnat e că d. 
Gambetta, dictatorul pe scaunul prezidenţial al Adunării, a fost în fine silit de împrejurări să primească prezidentia Consiliului de Miniştri. Marele 
ministeriu, aşteptat cu atâta nerăbdare, s-a dovedit însă un cabinet compus din amici şi oameni credincioşi ai tribunului , fără vro altă însemnătate. 
Expediția tuniziană a dat loc la un scandalos proces de calomnie înaintea juratilor cari au achitat pe Rochefort. 


În Spania ministerul Canovas del Castillo au făcut loc unui cabinet Sagasta şi Martinez Campos . S-a votat o conversiune a datoriei 
publice. Regele Alfons s-a întâlnit cu regele Don Luiz de Portugalia. În Portugalia a venit ministerul conservator de Fontes . 





În Statele Unite prezidentul James Garfield a căzut victima unui asasin , anume Guiteau , despre care nu se poate şti daca cauze politice sau 
dezordine intelectuale l-au împins la această crimă. 
[1, 3 ianuarie 1882] 


[„ZIARUL «PRESSE» DIN VIENA"] 


Ziarul ,,Presse" din Viena care trece de oficios publică, asupra crizei ministeriale din România, şirurile pe care le publicăm mai la vale. Acest 
articol a format deja obiectul unor controverse polemice în foile noastre şi de aceea DI reproducem nu atât pentru ceea ce coprinde, ci mai cu 
seamă pentru că poate să fi răsfrângând până la un grad oarecare opiniile sferelor guvernamentale din Viena. Aşa pate orice guvern care sacrifică 
interesele ţării pentru a se ţine la putere. Străinul, după ce-l compromite, ITi dă cu piciorul. Observăm pentru foaia din Viena că deosebirea ce o 
face între veche dreaptă şi jună dreaptă n-a existat şi nu există în realitate şi că această deosebire subtilă e o creatiune ad-hoc, parte a adversarilor 
noştri politici de câte ori le convenea, parte a unora cari aşteaptă ca şi în partidul conservator să domnească acea strictă disciplină ca-n partidul 
roşu care face [cu] neputinta orice discuţie de idei. 

Iată articolul: 


În România guvernä de şase ani de zile partidul liberalilor sau al roşiilor. El a avut fericirea de-a fi la cârmă într-un timp în care 
Rusia a declarat război Turciei şi în care România a putut să devie, prin Tractatul de la Berlin, nu numai neatârnată dar şi regat. Ceea 
ce s-o mai fi făcut în acest timp pentru ţară e poate mai puţin meritul partidului roşu pe cât a conducătorului loan Brătianu, care de la 
iulie 1876 a purtat aproape fără întrerupere prezidentia Consiliului. Daca partidul s-a putut mäntine atât de mult timp în Parlament 
meritul este a i se atribui pe de altă parte influenţei lui Rosetti, carele, ca şef - redactor al „Românului" şi ca prezident al Adunării s-a 
îngrijit de toate de câte Brătianu n-avea dibăcia sau timpul de a se îngriji. Ceea ce stătea îndărătul acestor doi n-a fost nicicând mai 
mult decât o gloată bine disciplinată, căreia - i lipseau atât talentele cât şi caracterul. Cu atât mai dibaci erau însă membrii acestui 
partid in esploatarea practică a funcţiilor, demnitätilor şi geşefturilor care le stătură la dispoziţie în decursul atâtor ani. Rosetti, acest 


Girardin al României, cunoştea bine slăbiciunile omeneşti şi necesităţile partizanilor săi, si supozitiunea tăcută „de-a trăi şi a lăsa si pe 
alţii să trăiască" era cleiul care lipea existenţa şi forma tăria partidului liberal din România. Oameni cu mâni curate şi principii catonice 
ca Brătianu ori Ionescu erau corbi albi în partidul roşu şi când aceştia — entre eux — condamnau si blestemau pe propriii partizani, 
acestora sau le era ruşine niţel sau nu le era de loc, dar la urma urmelor lucrurile rămâneau în făgaşul lor vechi, căci Rosetti, pe atât de 
popular pe cât de lipsit de scrupul, prefera domnia partidului său oricării consideraţii morale şi oricării grije pentru binele adevărat al 
ţării. 

Luând lucrurile un astfel de curs, partidul liberal trebuia să apuce spre criză îndată ce se ivea în fatä-i cerința de a face ceva pentru 
reformele dinlăuntru — ceea ce în România era echivalent cu înlăturarea coruptiunii. 

În măsura în care se dezlegau cestiunile esterioare, se prezenta tot mai peremptorie cerința aceasta şi, pentru că Brătianu n-a izbutit 
în vara trecută de a face pe partidul său să taie cu dezinteresare în carne proprie, se retrase, spre a nu fi îngropat şi el sub ruinele 
partidului său. Atunci intră de dragul partidului al doilea dioscur , Rosetti, în cabinet. 

Dar nici intrarea acestuia n-ar fi împiedecat declinarea politică a roşiilor daca cestiunea dunăreană n-ar fi revenit pe tapet şi nu l-ar 
fi împins din nou în fotoliul de ministru pe Ioan Brătianu, care se bosumflase . 

Rosetti şi Brătianu nu sunt însă, numai dioscuri politici de 35 de ani încoace, ci, pân - la un grad oarecare, sunt şi rivali, deci, când 
cestiunea dunăreană se ivi din nou, unul din ei trebuia să iasă din ministeriu. De astă dată se duse Rosetti, nu fără otärire , precum ne 
spun ştirile din Bucureşti, pentru că refuza de a mai lua prezidentia Camerei şi preferă a face politică de şef - redactor al „Romänului" 
în Parlament şi afară de el. Dar daca Rosetti trece în opoziţie deschisă sau numai periodică în contra guvernului, atunci roşii se desfac 
în adevăr după cum vedem din foile române în „juni" liberali şi „bäträni" liberali şi atunci s-a sfârşit nu numai cu ministerul Brătianu, ci 
cu Chiar domnia partidului liberal din România. Cu toate meritele şi cu toată popularitatea pe care o posedă, Brătianu, el nu se va putea 
susţine în Parlament faţă cu Rosetti nici pe sine, nici pe colegii săi ministeriali. 

Lui Brătianu, omului bătrân şi în adevăr obosit, nu i-ar mai rămânea nimic alt de făcut decât de-a se retrage CU totul de pe arena 
politică sau de-a încerca să-şi reformeze partidul cu elemente de convingeri mai conservatoare, adecă cu adversari de-ai săi de pân' 
acum . O poate însă face, este în stare de-a o rupe cu totul cu tradiţiile vechi şi cu partizanii vechi ? lată un lucru de care cată să ne 
îndoim. Dar că Brătianu a avut gust să facă o asemenea întoarcere 'mprejur ne-o dovedeşte atitudinea sa în anul trecut, când fratele şi 
adversarul său, Dimitrie Brătianu, a luat prezidentia Consiliului. 

Această icoană a situaţiei situaţiei politice din România n-ar fi tocmai interesantă, dar ea ne deschide o perspectivă cam vastă la o 
deplină criză de partizi şi de guvern în România. Deplina dărâmare dinlăuntru a partidului liberal va aduce la cârmă un nou partid, pe 
cel conservator, şi această împrejurare e destul de însemnată nu numai pentru. România, ci şi pentru relaţiile ei cu străinătatea. E cu 
putinţă, ba verisimil chiar, ca, după ieşirea lui Rosetti, căruia-i vor urma şi miniştrii Stălescu şi Urechiă, Brătianu să încerce încă o dată 
a-şi reconstrui ministerul cu mediocritäti , dar mult nu poate ţinea situaţia. Brătianu, sătul de guvern şi obosit, Rosetti în opoziţie, 
partidul depravat — iată necesitatea impusă a unei schimbări a sistemului politic. 

E adevărat că conservatorii nu formează azi un partid puternic şi strâns organizat. Roşii s-au priceput să neutralizeze pe adversarii 
lor cei mai talentaţi prin posturi diplomatice şi de alt soi; în fine ştie oricine că partidul boieresc, bătrâna dreaptă — pe cari Rosetti l-ar 
fi recomandat zilele din urmă ca succesor politic — n-o să-i ajute tocmai mult României. Dar între capacităţile mai tinere ale 
conservatorilor există bărbaţi patrioţi cu o cultură superioară şi de un caracter 

3, Articolul DIE RUMÄNISCHE MINISTERKRISIS, ‚Die Presse", 2/14 ianuarie 1882, 
tradus de Eminescu |, ZIARUL « PRESSE + DIN VIENA.:.”], „Timpul”, 10 ianuarie 1882, 





dezinteresat, precum Maiorescu, Carp, Lahovari s.a., cari, ca odinioară, Epureanu, sunt destul de capabili de a lua asupră-le o moştenire atât de 
destrăbălată ca aceea a roşiilor. Daca gândim la relaţiile actuale dintre Austro-Ungaria şi România nu e desigur optimism de-a crede că aceste relatiuni 
s-ar putea numai ameliora sub un regim conservator. Austrofobii şi rusomanii sunt mai rari în şirurile conservatorilor decât între partizanii unui 
Rosetti, Cogălniceanu sau Stătescu, ceea ce nu poate fi decât în favorul dezvoltării şi neatârnării României. 

Deocamdată cată să aşteptăm ce curs va lua criza ministerială din Bucureşti. Solutiunea ei va arăta daca pronosticul pus de noi se va realiza in 
decursul sau după seziunea încurândă a Camerei. Daca regele Carol se va hotărâ a chema un ministeriu conservator, trebuie neapărat să urmeze 
disolutiunea Camerei faţă cu puterea cantitativă a majorităţii liberale. Tabloul ce ni-l vor prezenta evenimentele parlamentare din Bucureşti nu vor fi 
tocmai vesele. Oţărârea şi patima au luat atât de mari dimensiuni în ziarele opoziţiei şi a majorităţii în timpul din urmă că nu e de gândit la o 
priincioasă campanie parlamentară, nici la o sanificare a partidului astăzi la putere. 

[10 ianuarie 1882] 


UN PROFESOR DE LIMBA ROMÂNĂ FĂRĂ A O ȘTI 


Citim următoarele în " Războiul Weiss" 


Greşeli de limbă. Mai toate ziarele, atât din capitală cât şi din judeţe, sunt pline de greşeli, nu numai ortografice , ci de limbă chiar. Despre cele 
dintâi nu mai vorbim; ortografia noastră nefiind definitiv fixată, fiecare scrie cum [î]l taie capul, în câte 5—6 feluri, deşi ar trebui să aibă cel puţin un 


sistem ortografic. Lucrul principal este că se comite (?!?) greşeli gramaticale neiertate şi, ceva mai mult, asemenea greşeli se strecoară chiar în „Monitorul 
oficial" în actele ce poartă iscălitura M. S. Regelui. 

Astfel, ca să dăm un exemplu, în fruntea „Monitorului oficial" d-alaltăieri; pagina I, coloana I, figurează, un înalt ordin de zi al Regelui către oştire, în 
care se zice între altele: „silintele voastre" dau roade noi" — [î]n loc de dă (?!?). 

Tot în „Monitorul oficial" numărul de ieri, la discursul de felicitare adresat Regelui cu ocaziunea Anului Nou de către d. ministru de interne Rosetti, 
citim: „Românii... cu iubire si cu credinţă crescânde" Forma aceasta de crescândă, crescânde nu există în limba noastră românească, ea este curat 
maimutärie după frantuzeste, introdusă de oarecari pretinşi literați. 

Greşeli de felul acesta sunt foarte multe şi ar fi de dorit ca, cel puţin în foaia oficială, să nu se mai repete, căci şeade ruşine. 


Ar fi fost mai bine ca cei de la ..Räzboiul" să fi tăcut! Si tacuisses , philosophus mansisses |... 
[10 ianuarie 1882] 


[„SE PARE CĂ ZÂZANIA "] 


Se pare că zâzania ce caută „Romänul" să arunce în rândurile opozitiunii şi-a produs efectul şi confrații noştri de la „Binele public" au 
căzut cei dintâi în cursă. 

Am zis într-unul din numerile trecute că ÎN ţara noastră nu vedem în acest moment decât două tendinţe politice, deci două partide: cei ce 
se multámesc cu bazele puse de Constituţiunea din 1866, care, în esercitiul suveranităţii, asigură predomnirea celor mai inteligenţi, ca mai 
capabili de a se pronunţa, şi proprietăţii fonciare, ca mai interesată la prosperitatea ţării; şi cei ce, după ce şi-au ascuns mult timp tendinţele, s-a 
hotărât să atace bazele Constitutiunei din 1866 şi să asigure predominarea celor mai ignoranti. 

" Binele public" crede că e loc şi pentru un al treilea partid, al cărui caracter să fie independenţa, lipsa de galoane , de livrele şi de 
anticamere , şi ne mustră de ce vrem să fie numai două partide. 

Dar lucrul este simplu. Trebuie să ne impärtim în două pentru că în Corpurile legiuitoare nu sunt decât două urne şi nu putem vota decât 
pentru or contra; şi experienţa de toate zilele ne arată că, în alegeri, trebuie sá ne Ímpártim asemenea în două, să votăm pentru un candidat sau 
pentru altul, căci altminteri pierdem voturile; pentru că, în sfârşit, în regimul parlamentar nu există decât două roluri pre scena politică, rolul 
guvernului şi acela al opoziţiei. 





„Binele public" are mult spirit. Dar în aceste momente în care toate interesele au fost îngrijate de legile propuse de guvern avem ceva mai 
bine de făcut decât un duel de spirit. Adunarea din laşi ne-a dat un exemplu pe care ar fi în interesul ţării să-l imităm cu toţii. 

Ne mărginim dar a mulțumi confratilor noştri pentru propunerea ce ne fac de-a ne introduce în templul democraţiei ridicat prin 
Constitutiunea din 1866 şi aceasta pentru că partidul conservator, fiind factorul principal al Constitutiunii, se găsea neapărat într-însul înainte de-a 
se fi gândit d. Vernescu să proscrie livrelele şi să formeze un partid pe care să-l constituie portar al acelui templu. 

O singură observatiune ne cerem voie de-a face „Binelui public" şi aceasta este că, după părerea noastră, prea tin mult la toaletă. Credem 
galoanele şi livrelele indiferente, chiar în democraţie : ceea ce trebuie, după părerea noastră, ca să prindem loc în templul de care vorbim, este 
curajul de-a ne dezbära de prejuditii nejustificate , voinţa de a căuta tăria în principii, iar nu în pizma ce inspiră sufletelor slabe casele frumoase şi 
trăsurile luxoase, şi, mai pe sus de toate, agerimea de-a descoperi omul sub haină şi ideea sub frază. 

[13 ianuarie 1882] 


[L ROMÂNUL» ESTE ŞI MAI NEDREPT"] 


„Romänul" este şi mai nedrept cu noi şi, ce n-ai crede, se apucă să ne dea lecţii de logică! Ce logică şi ce profesori! 

„Romänul" nu pricepe cum noi, cari credem că liberalismul cere dreptate deopotrivă pentru toţi, nu recunoaştem că suveranitatea trebuie 
să se exercite deopotrivă de toţi. 

Dar nu e vina noastră daca " Românul" care pronunţă de 40 de ani cuvintele de liberalism şi democraţie , nu şi-a dat niciodată osteneala 
de-a le înţelege. Nu e vina noastră daca el şi astăzi confundă liberalismul cu demagogia şi aplică la exerciţiul suveranităţii ceea ce am zis noi 
despre respectul cuvenit persoanei. 

[13 ianuarie 1882] 


[ DISCUȚIA ISCATĂ "] 


Discuţia iscatá prin observárile ce „Binele public" le-a făcut la adresa noastră nu e sleită desigur prin întâmpinarea noastră din numărul de 
ieri. Am avea multe de adaos, mai ales împotriva intentiilor reacționare pe cari ziarele au obiceiul de-a ni le atribui, deşi am dovedit de atâtea ori, 
cu documente şi cu istoria în mâna, că asemenea intenţii sunt cu neputinţă în România, a cărei dezvoltare a fost întreruptă şi ştearsă o sută şi mai 
bine de ani. Cine mai contestă, în adevăr, libertăţile materiale şi morale garantate prin constituţie, cine îşi poate aroga dreptul de a le contesta? 

Nimeni nu-i contestă celui mai sărac şi mai neînsemnat cetăţean al statului nostru dreptul şi putinţa de-a ajunge prin muncă şi înțelegere 
oricât de sus va vrea pe scara socială şi e o curată invenţie de-a mai crede că există cineva în ţara aceasta care să sustie privilegii de clasă, onori şi 
prerogative deosebite pentru familiile cutare ori cutare. Aceste prerogative s-au îngropat şi au trebuit să se îngroape. Un popor care a avut 
nefericirea de-a fi guvernat o sută douăzeci şi unu de ani de străini şi care, prin această împrejurare, a trebuit să-şi piarză simţul său istoric şi 
conştiinţa marilor datorii cătră stat, ce erau legate de vechea organizare socială, nu mai admite, nici poate admite o organizare pe clase, cari se 
distingeau nu prin mulţimea drepturilor, ci prin gradul datoriilor. 

Care e dar sâmburul cestiunii de controversă? 

Nici un altul decât de-a se asigura prin organizarea dinlăuntru ridicarea sigură a meritului şi a muncii la un nivel superior şi a răsplăti 
această muncă, dându-i o influenţă relativ mai mare în afacerile publice. 





Cine însă distinge între merit si demerit , între fondul serios al învăţăturii şi al curajului şi aparențele lui împrumutate, între autorul 
original al bunei sale stări, al sorții, al învăţăturii lui şi între plagiatorul aparentelor? 

„Românul răspunde: " poporul" în care toate voturile sunt egale şi unul nu valorează mai mult decât altul. 

Noi zicem asemenea ,,poporul" dar aşa cum l-au creat Dumnezeu, nu cum şi-l închipuiesc demagogii c-ar fi făcut după un singur colegiu. 
Poporul, cu destingerile pe cari natura le-a pus în el când i-a dat unuia mai multă minte, altuia mai mult curaj, unui al treilea un mai vast spirit de 
întreprindere, armonia c-un cuvânt, nu unisonitatea monotonă. Poporul, da! Dar în acest popor noi credem că d. Vernescu bunăoară, care are 
talent si avere, catá să aibă o înrâurire mai mare asupra sorții lucrului public decât un alt cetăţean, care n-ar avea nici talent, nici avere, nici spirit 


de muncă. Şi legea 'i dă o sferă mai mare de influenţă, înscriindu-l in colegiul I. 

Nu exista în adevăr decât două forme ale tiraniei şi ale decadentei unui stat omenesc: despotismul şi demagogia. Şi despotismul egalizeazä 
pe oameni, supuindu-i unuia singur, lăsând să degenereze cele mai nobile facultăţi ale lor, patimele bune şi inteligenţa; precum demagogia are 
acelaş fatal efect prin indiferentismul care-l inspiră naturilor deschise şi mari, văzând în fatä-le biruinţa constantă a mediocritätii şi a şiretlicului. 

Aşadar încă o dată: nimeni nu gândeşte, nici poate gândi la restabilirea unor privilegii a căror esenţă medievală , datoriile către stat, au 
dispărut. 

Un boier vechi sub domniile române era aproape sclavul statului. Lui i se tăia capul daca un punct al ţării era călcat de străini, el trebuia să 
servească fără plată în mai toate funcţiile publice, el trebuia să fie gata la orice chemare a Domnului şi răspunzător cu viaţa pentru dreptatea 
oricărui din actele sale. 

Şi prerogativele? Vro bucată pustie de pământ spre şesul ce mărginea ţara către duşmani, pe cari le vindea... pe-un cal alb, precum 
dovedesc o sumă de documente, şi dreptul de-a coloniza acea pustietate, daca putea şi în condiţiile în care putea. Aceste condiţii au fost poate 
originea acelor privilegii. 

Din momentul în care esenţa acestor prerogative, datoriile cătră stat, au încetat, din momentul ce prerogativele politice s-au prefăcut în 
drepturi private, ele au trebuit să cază şi au căzut. 

Dar de facto mai există familii istorice în România? Cu atât mai bine pentru ele şi pentru ţară. Daca sunt în stare să-şi păstreze averile 
întregi şi numele vechi curat, e fără îndoială un folos. Dar de jure nu mai există; de aceea cel care nu e vrednic a-şi păstra numele sfinţit de istoria 
acestor ţări va cădea fără îndoială şi se va duce acolo de unde întoarcere nu mai este, în sânul nimicniciei şi al uitării. 

Deci nu în ordinea de idei a privilegiilor de clase mai pot consista deosebirile de vederi între partizile din România, ci numai în 
organizarea luptei pentru existenţă a poporului românesc în contra piedicelor ce i le opune superioritatea străinilor, lipsa lui proprie de cultură şi 
de prevedere. 

În decursul atâtor ani de luptă nu ne-am ţinut numai pe terenul negatiunii şi al polemicei , ci am susţinut în mod consecuent şi am rezumat 
în programul nostru: că voim monarhia constituţională, alegerile pe colegii, pentru ca să nu se neutralizeze înrâurirea firească a învăţăturii şi a 
muncii; conservarea elementului naţional prin conservarea proprietăţii imobiliare în mânile Lui ; conservarea şi dezvoltarea meseriilor ca 
corespunzătoare cu tot atâtea aptitudini naţionale; mijloace protectoare ca sprijin vremelnic al acestor aptitudini; simplificarea organizării prea 
costisitoare; crearea unui învățământ real paralel cu cel clasic; condiţii de admisibilitate pentru funcţionari administrativi; stabilitatea celor 
judecătoreşti. 

Este una din aceste idei cu care liberalii independenţi de la „Binele public” să nu se unească? Credem că nu e. 

Dar asupra mijloacelor de executare sunt deosebiri? Fie. 

Le vom discuta şi nu ne îndoim că onor. confrati ne cred îndestul de capabili de-a primi pe cele mai bune, fără a invidia sau contesta 
paternitatea ideilor cuiva. Daca onor. confrati împărtăşesc asemenea idei si se intitulează liberali şi democrați, am putea s-o facem şi noi, deşi nu 
ne-a fost nicicând ruşine de-a ne intitula conservatori, de vreme ce voim a păstra şi tara, şi libertăţile, şi avutul, şi aptitudinile poporului românesc; 
voim să le păstrăm şi să le întindem, prezervându-le de primejdiile despotismului pe de-o parte, ale demagogiei pe de alta. 

„Binele public" afirmă că noi am fi susținând că nu există decât două tabere: albi şi roşii. Noi nu ştim nimic de afirmarea aceasta. 

Ceea ce putem susţine însă de bună credinţă este că două curenturi de idei există numai în ţară, unul conservator, pe care-l împărtăşeşte " 
Binele public" cu " Timpul" şi unul demagogic, care tinde la republici, la sufraj universal, la lipsa de orice garanţie de onestitate şi învăţătură 
pentru, demnitarii publici, c-un cuvânt la domnia oarbei întâmplări şi a patimilor oarbe în locul stabilităţii şi a progresului prin merit şi prin 
muncă. 





Repetăm o idee a lui Montesquieu , zicând: primejdiile unui stat liber sunt totdauna înlăuntru, nu în afară. A asigura uzul libertăţii şi a 
înconjura abuzurile, iată menirea unui partid conservator într-o ţară liberă. Nu Cartago a învins pe romani pe cât timp la ei domnea libertatea 
disciplinată, care i-a ridicat atât de sus; dar a dărâmat Roma şi a umilit-o demagogia în cele două forme ale ei, a maselor şi a despotilor . 

Dar ni se vorbeşte de emigraţi , de dizidenti şi aşa mai departe. Nu cerem şi nu putem cere ca cineva să se grupeze decât împrejurul 
steagului . Aceasta ar fi în contrazicere cu libertatea în discuţia ideilor şi noi căutăm să convingem oamenii, nu să-i siluim . Se convinge mintea, 
se siluieşte şi se înduplecă voinţa. Motivele de separare între grupuri cu aceleaşi idei sunt adesea atât de adânc personale, atât de determinante 
numai pentru cel ce se desparte, încât am fi nedrepti să erigem în vină pururea capitală necesitatea care înduplică voinţa individuală a cutăruia ori 
cutăruia. Ni se vorbeşte bunăoară de Centru. Ei bine, " Presa" nu ne-a spus nicicând şi credem că nici " Binele public" nu ştie pentru care cuvinte 
politice s-au făcut acea sciziune. Motive practice cari au determinat voinţa acelor domni pot să fi fost multe; cuvinte, raţiuni de stat n-au fost 
nicicând. 

Dar " Binele public" prin ce se deosibeşte de noi? Prin nume, prin etichetă: „Liberali independenţi” O serie de idei diametral opuse ideilor 
noastre, sufrajul în contra colegiilor, republica în contra monarhiei, sträinismul în contra nationalitätii, eligibilitatea demnitarilor statului în contra 
numirii lor pe temeiul învăţăturii, onestitätii şi stagiului nu am văzut până acum în „Binele public" 

Să-i spunem noi însă prin ce se deosebeşte: prin temperament. De-un temperament mai energic şi mai verde, nu ne-am sfiit niciodată de-a 
numi conservatoare ideile de păstrare ale statului român şi a le opune demagogiei cosmopolite, botezate cu numele de ,,liberalism" şi desfrâului 
naturilor catilinare cari tind să pună mâna pe demnităţile statului fără a compensa suirea lor prin merit, prin muncă, prin talent. 

Alţii, speriaţi de calomniile repetate douăzeci şi cinci de ani de-a-rândul de organul demagogiei, s-au sfiit de-a se numi conservatori. 

Aceasta ni se pare singura deosebire între conservatori şi celelalte grupuri ale opoziţiei, o deosebire despre care cititorul ne va permite să 
credem că nu merită o discuţie serioasă. 

[14 ianuarie 1882] 


[„«ROMÂNUL» NU ARE CUVÂNT "] 


" Românul" nu are cuvânt , ni se pare, când ironizează întrunirile atît de importante ale proprietarilor de la Iaşi. După ce am tradus o sumă 
de legi din frantuzeste, am ajuns în fine a ne ocupa şi de organizarea muncii reale şi se 'ntelege că vederi cari ar avea de ţintă modificarea 
raporturilor vechi cată să turbure în mare grad opinia publică. Numai acele sunt legi adevărate cari modifică o veche sau o greşită ordine de 
lucruri şi numai ele sunt în stare a agita în adevăr cugetarea şi voinţa unui popor. 

Două serii de idei sunt chemate a agita adânc opinia publică din ţară: 1) organizarea muncii agricole; 2) crearea şi apărarea muncii 
industriale; amândouă de-o valoare egală, chemate a asigura existenţa naţională a statului nostru în contra primejdiilor politice ce pot veni din 
nord-- ostul Europei, a cotropirii economice ce poate veni din Apus. 

lată idei vrednice de-a agita pe români, dar vrednice şi de-a-i uni, pentru a căuta solutiunea cea mai practică si mai patriotică totodată. 

Degeaba foaia guvernamentală încearcă a ne face pe noi românii mai rai decum suntem; în fundul inimei, de câte ori e vorba de interesele 
țării, ne putem uni, adesea chiar şi roşi cu albi şi albi cu rosi. 

Daca pe d-nii ce ne-au guvernat şase ani de-a rândul nu i-ar fi mâncat sărăcia în opoziţie şi nu s-ar fi prea îndulcit de foloasele materiale 
ale puterii, nici când lupta n-ar fi fost atât de înverşunată precum a fost. Şi, drept mărturisind, nu sărăcia anterioară a roşiilor ne-a supărat vreodată 
, nici măcar apetiturile lor de avere. Invidie de milioanele Caradalelor n-am simţit niciodată, aşa sá ne ajute Dumnezeu! Dar ceea ce am cerut era 
o compensație pentru aceste foloase: munca intelectuală, studiu serios al trebuintelor ţării, punerea în armonie a marilor interese agricole, crearea 
muncii industriale. În loc de aceasta ne-am pomenit cu diletantismul economic şi social al d-lui C.A. Rosetti, cari-au ridicat protestări în toată 
tara. 





Să începem cu cestiunea agrară. 

Cestiunea raporturilor între proprietatea mare şi cea mică nu e pur şi simplu economică, ci ameninţă a degenera în cestiune naţională, de 
existenţă chiar pentru statul nostru şi pentru naționalitatea română. 

Țăranul, în Moldova mai cu seamă, sărăceşte şi scade la număr, iar urmarea acestei stări de lucruri, ce se putea prevedea cu siguranță 
matematică, e că şi proprietarii mari dau îndărăt, că moşiile încap pe mâni străine şi împreună cu ele influenţa determinantă asupra sorții istorice 
a acestei ţări. Stările de lucruri din Moldova de nord catá să fie înspăimântătoare. În Dorohoi, judeţ puţin populat, au murit într-un singur an 
(1877) cu 1126 ţărani mai mult decum s-au născut, în Botoşani cu 300, tot astfel în Iaşi, în Suceava, pe când în aproape tot restul ţării populaţia 
rurală e 'n continuă creştere. Vlaşca , Râmnicu-sărat , lalomita, Ilfovul prezintă chiar foarte însemnate sporiri. Oare nu se va mira orice om aflând 
că în judeţul Brăila populaţia rurală creşte cu 2500 inşi pe an pe când în învecinatul Covurlui această creştere se urcă abia la 900 ? 

E ştiut apoi că suflarea cuceritoare a Miezenoptii e mai tare spre Moldova. Ce sâmbure de rezistenţă ar putea prezenta în contra vreunei 
călcări o ţară compusă din proletari agricoli, proletari negustoreşti , precum e marea majoritate a evreilor şi o mână de boieri cufundati în datorii ? 

Cu toate acestea moldovenii sunt mai buni agricultori decât muntenii. Dar ce folos? Raporturile sunt în adâncul lor nesănătoase, între 
popor şi clasele dirigente s-au întrepus o întreagă rasă sterilă de mijlocitori, care ruinează şi pe unii şi pe alţii, înzestrată cu toate instinctele rapace 
ale lipsei de patrie şi ale lipsei de tradiţii. Când ne-aducem aminte de starea de odinioară din Moldova, când proprietari şi săteni nu erau oameni 
deosebiți, ci vechi prietini neam de neamul lor, cu raporturi întemeiate de amândouă părţile pe-o absolută bună credinţă , şi le comparăm apoi cu 
procederile vestitului Uhrinovski şi vedem ţara plină de arendaşi şi proprietari evrei, ni se face silă şi... scârbă de-o cădere atât de cumplită. 
Ajunsese lucrurile că întindeau jidanii oameni bătrâni şi cinstiţi la pământ şi le scuipau în gură !! Aceasta sub un guvern liberal, sub legi liberale, 
în judeţul cel mai roşu din Moldova, în Dorohoi. 

Această stare dinlăuntru nu poate ţinea înainte căci, afară de neajunsul ei în sine, mai cuprinde mari primejdii politice. 

Prin ea se agravează primejdiile de dinafară, cari rămân necontenit atârnate asupră-ne. Să nu vorbim de curentul de cotropire politică din 
partea slavilor, de cari suntem impresurati din toate părţile; acesta e cunoscut îndeajuns şi viu în conştiinţa oricui. Un altul, de cotropire 
economică, vine despre Apus, de care putem vorbi mai liber, pentru că el nu ne poate strivi decât numai cu complicitatea ignoranței si a ineptiei 
noastre, pe când, întâmpinându-l cu puteri organizate, el ar fi mai mult binefăcător decât stricăcios. Acest curent cată să-l caracterizăm asemenea, 
căci, dacă cel dintâi devine periculos din cauza slăbiciunei noastre, al doilea contribuie a ne slăbi şi mai mult şi a face din poporul nostru un popor 
inept, incapabil decât de salahorie agricolă. 

Nu mai e azi îndoială asupra țintei a o seamă de politici germani de-a preface Orientul într-un teren de colonizare şi a abate spre el 
superfluenta de populatiune care merge azi să alimenteze puterea de producere a Statelor Unite. Astfel cel mai genial dintre economiştii germani, 
Friedrich List , în „Sistemul său naţional de economie politică" (Cartea IV, cap. 4), după ce propune diferite mijloace pentru a pune mâna pe 
întinderile meridionale ale Americei, nu uită nici ţările noastre. 


Aceeaşi politică, de colonizare, zice List , ar trebui să se urmeze în privirea Orientului, a Turciei europene, a ţărilor Dunării de Jos. Germania are un 
interes nemärginit de-a vedea domnind în acea regiune siguranţa şi ordinea şi emigrația care se va 'ndrepta în acea parte e cea mai lesnicioasă pentru 
indivizi şi cea mai folositoare pentru națiunea germană. 

Cu de cinci ori mai puţini bani şi timp decum costă transportul pe malurile lacului Erie , un locuitor al Dunării de Sus poate merge in Moldova ori in 
Tara Românească sau în Serbia sau pe ţărmul de sud - ost al Mării Negre. Ceea ce-l atrage de preferinţă cătră Statele Unite e marele grad de libertate, 
de siguranţă şi de ordine care domneşte acolo. Dar în situaţia în care se află Turcia nu va fi cu neputinţă statelor germane ca, în înţelegere cu Austria, să 
opereze în starea socială a acelor locuri îmbunătăţiri cari să nimicească piedecile colonilor germani, mai cu seamă daca guvernele vor fonda companii 
de colonizatie , la cari vor participa ele însele şi cărora le-or da un sprijin stäruitor . E dar în interesul statelor asociate ca Austria să faciliteze cât se 
poate de mult negotul de tranzit pe Dunăre, ca navigația vapoarelor de pe acest fluviu să ia o mare activitate şi ca spre acest sfârşit să fie susţinută cu 
vigoare de către guvernele Germaniei. 


Tot astfel profesorul Roscher, autorul mai multor volume de economie politică cari servesc de cărţi de studiu la mai toate universităţile 
Germaniei, zice: 


Emigranţii noştri cari se duc în Rusia, America, Australia , Algeria sunt pierduţi pentru patria lor, devin clienţi şi furnizori ai altor popoare, cari 
sunt adesea rivali si vrăjmaşi nouă. Altfel s-ar petrece lucrurile daca emigranții germani s-ar duce să se aşeze către alte colonii germane în localităţi 
fertile şi mai de tot pustii ale Ungariei, în provinciile poloneze ale Rusiei, în acele regiuni ale Turciei menite de-a fi într-o zi moştenirea Germaniei. Fără 
îndoială nu s-ar putea sá se invite emigranții ca să Populeze acele regiuni decât când terenul va fi pregătit. Ei trebuie să afle acolo garanţiile legale în 
toată întregimea: mai cu seamă dreptul de proprietate, libertatea personală, religioasă şi, dacă nu libertatea politică, cel puţin libertatea comunală. 

Ar trebui ca nu numai germanii să fie în număr considerabil, dar populatiunea locală să nu posedeze în acelaşi grad dezvoltarea politică si 
sentimentul national. Altfel, după puţin timp am vedea că emigranții se dezgermanizează . 





Cititorii noştri îşi vor aduce asemenea aminte că, în iulie 1881, a apărut în „Berliner Boersen Courrier" un lung articol, care dădea următoarele 
curioase amănunte şi sfaturi: 


Muncitorul român — zicea foaia berlineză — e de-o lene estraordinară după ideile noastre; îmblă trândăvind îndată ce-a câştigat prin muncă scurtă 
subsistenta lui pe mai multe zile... O concentrare a colonizafiunii germane nu se va putea organiza şi recomanda din partea statului decât atunci când 
guvernul român s-ar hotărâ mai întâi de-a da coloniştilor germani avantajele corespunzătoare. Între aceste avantaje numărăm mai întâi înlesnirea 
emigratiunii spre România prin reducerea cheltuielelor de transport. Guvernul român nu numai c-ar trebui să reducă pe căile sale ferate taxele de 
călătorie la 1/ 2 sau 2/ 3, ci prin anume conventiuni cu Austria ar trebui să obţină şi de la ea reductiuni. Afară de aceste sacrificii financiare sunt de 
trebuintá măsuri pentru protectiunea coloniştilor germani în România. E din nenorocire adevărat că, antipatia instinctivă contra unei inteligente 
superioare ar da loc la escese varii. Contra acestor escese cată a se lua din capul locului garanţii pentru protegerea eficace a coloniilor. Numărul 


consulilor germani în România cată să se 'nmulteascä , ín mod considerabil. 


Genialul List a scris acum patruzeci si mai bine de ani. De atunci încoace Societatea de Navigatiuni îngrijeşte de tranzitul necesar si 
colonii numeroase de manufacturieri şi industriaşi au împânzit ţara noastră. 

Iată dar situaţia în care ne aflăm. Ne-am modificat legislatiunea după mintea d-lui Boerescu şi după placul străinilor. Toate garanţiile de 
inalienabilitate a bunurilor imobiliare s-au dus din obiceiul pământului, ca şi din legile scrise, şi, neavând nici industrie nici negot, suntem în 
pericol a pierde până şi täräna cea amestecată cu oasele strămoşilor. 

Incidit in Scylam qui vult vitare Charrybdin . 

Inghesuiti între două influenţe egal de puternice si egal de primejdioase, reazemul nostru nu poate fi decât în ţară, în întărirea ei, în 
dezvoltarea aptitudinilor ei. 

Pentru aceste cuvinte, nemaivorbind de practicitatea imediată a lucrului, toată grija noastră cată să se 'ndrepte spre cele două ordini de idei 


de-a cäror solutiune salutarä atärnä chiar existenta patriei noastre. 

Nu credem că şi opiniile cari s-au ivit în discuţia acestor idei ar putea să servească de pretext în luptele politice. Daca roşii sunt de 
înlăturat de la regularea lor cauza e nu că ne-am îndoi de patriotismul lor, ci pentru că s-au dovedit cu totul incapabili de-a pricepe o mare idee 
organică, pentru că, în mare majoritate, sunt prea ignoranti, prea necunoscätori de istoria şi obiceiele ţării pe de-o parte, de ştiinţa vastă a 
organizării muncii pe de alta. 

[15 ianuarie 1882] 


[„DIN FRANŢA NE-A VENIT"] 


Din Franţa ne-a venit ieri ştirea că d. Gambetta a prezintat prezidentului Republicei demisiunea colectivă a cabinetului său. „Marele 
ministeriu" atât de buciumat de presa republicană, se duce aşadar fără a fi lăsat nici o urmă de însemnat. Dovadă că, cu tot zgomotul, cu toate 
aparențele, demagogia e în sâmburele ei sterilă. Faţă cu un demagog, oricât de inteligent ar fi, se iveşte totdauna un altul care-l întrece în 
exageräri si fágáduinte şi pe care patimele vrájmase il suie numai pentru a fi răsturnat şi el la rândul său de un al treilea. Cine s-a servit o singură 
dată de arma demagogiei pentru a frânge pedicele legitime ce se opuneau suirii lui să ştie că curentul de patimi, ridicat odată, va respecta cu atât 
mai puţin pedicele mai mici ce se mai pot opune, şi cel ce evocă acest spirit al adâncimii prin el e osândit a cădea. Daca lucrurile mari s-ar putea 
compara cu cele mici şi fierberea unei societăţi vechi şi uriaşe s-ar putea asemăna cu turburarea dintr-un moşoroi de furnici, am putea zice că şi la 
noi astăzi demagogia care-a semănat vânt a început să culeagă furtună. 

[17 ianuarie 1882] 


LIN SFÂRŞIT «ROMÂNUL» NE-A SPUS"] 


În sfârşit „Romänul" ne-a spus că d. Rosetti s-a retras definitiv de la guvern şi că d. Brătianu s-a însărcinat cu interimul Ministerului de 
Interne. Astfel omul privilegiat care apasă singur asupra ţării cât 2175 de boieri regulamentari , care în viaţa sa n-a făcut decât să critice, a 
recunoscut singur că nu este bun decât de critică şi nu poate decât să răstoarne. 

[19 ianuarie 1882] 





[„NU MAI E LA MODA] 


Nu mai e la modă, precum ar zice d-nul Brătianu, de-a ne îndoi de patriotismul adversarilor noştri politici. Dar avem a ne tângui de chipul 
strâmt şi hain cu care „Romänul" tratează până şi cestiunile acelea de-a căror solutiune atârnă soarta şi existenţa ţării. Avem cuvinte de-a pune 
[la]- 'ndoialä acel patriotism steril care, în loc de-a fi un sentiment adânc ce fiece cetăţean e dator să-l aibă, degenerează într-un fel de negustorie 
politică, în goană după popularitate, într-un titlu de-a pune mâna pe destinele, dar mai cu seamă pe resursele ţării, fără a compensa aceste foloase 
prin lucrare intelectuală, prin înţelegerea marilor interese cari atârnă de organizarea muncii. 

Proiectul de reformă a legii tocmelelor agricole, atingând tocmai organizarea muncii în ramura de căpetenie şi cea mai productivă a 
activităţii noastre naţionale, ar fi fost de aşteptat ca espunerea de motive a proiectului să coprindă un studiu al cestiunii în amănuntele ei locale, 
după diversitatea economiei rurale din ţară. Se pretinde în adevăr că fostul ministru de interne ar fi consultat toate consiliile judeţene din ţară. 
Care a fost rezultatul acelor consultări? Căci oricât de gingaşă şi de complicată ar fi cestiunea în amănuntele ei, oricât de divergente ar părea 
interesele la întâia vedere, pentru specialist e de mai nainte sigur că, prin chiar natura lor, ele sunt nu numai armonizabile, ci în originea lor 
armonice. Crede redactorul - şef al „Romänului" că, croindu-se legi a priori, cari amestecă, fără nici un punct comun de vedere, raporturile din 
Tara Românească cu cele din Moldova, se poate ajunge la altceva decât la introducerea dezordinii şi vrajbei între proprietarii mici şi cei mari ? 

De ce oare „Românul" nu deschide coloanele sale, sporite de la anul nou încoace, oamenilor speciali cari cunosc întreaga însemnătate a 
cestiunii ? 

Când a fost vorba de electivitatea magistraturii „Romänul" a făcut loc la o sumă de studii privitoare la cestiune, dar aci, unde milioane 
sunt angajate şi productiunea agricolă pe ani înainte pusă în rizic, unde pripa unei solutiuni greşite ar putea duce la o catastrofă economică 
generală, aci să nu mai încapă discutiune, aci d. C. A. Rosetti, care n-are un petec de pământ pe toată suprafaţa României ..., să reguleze după cum 
[ill taie capul cestiuni cari, la dreptul vorbind, nu-l privesc cätusi de puţin ? 

Acestei imperturbabile suficiente se opune toată ţara; d. C. A. Rosetti o vede aceasta. 

Toţi proprietarii mari din România ar fi în contra unei reforme care ar tinde a nimici chiar raporturile de absolută bună credinţă câte exista 
pân' acum ; o ţară întreagă de plugari, de la vlădică pîn' la opincă , ar fi în picioare în contra unor reforme nemistuite şi, cu toate acestea, cine s-ar 
grăbi s-o realizeze în ciuda şi în paguba ţării? D. C. A. Rosetti, care nu numai că nu are o palmă de arătură, dar n-o fi putând distinge meiul de 
ceapa - ciorii . 

Dar care e competenţa, cari cunoştinţele acestor oameni pentru a cuteza să reglementeze ca din senin cestiuni pe cari nu le pricep şi cari 
nu-i ating ? 

Ignoranta " Romänului" merge atât de departe încât compară stările de lucruri din Irlanda cu cele de la noi. Fără a cunoaşte originea 
proprietăţii din Irlanda, unde un popor cuceritor şi-au aproplrliat averea imobiliară a unui popor cucerit, fără a ţinea seamă de împrejurarea că 
irlandezul , în tara sa proprie, nu poate deveni nicicând proprietar şi e supus acelui sistem de rentă pe care-a formulat-o cu toată cruzimea ei 
inerentă David Ricardo; fără a vedea că Irlanda e condamnată a fi săracă, fiind pusă de împrejurări în imposibilitatea de-a avea vrodată industrie şi 
manufactură, acest corelat necesar al unei dezvoltări agricole sănătoase, " Românul" citează acele raporturi vrájmase ca şi când ele ar fi având a 
face câtuşi de puţin cu relele de la noi, a căror origine nu este nici cucerirea, nici deprinderile agricole, ci supraîncărcarea ţăranului cu dări ale 
statului, judeţene şi comunale, constrângerea prin dorobanţi de-a plăti acele dări, necesitatea lui de-a se împrumuta, vânzându-şi munca pe ani 
înainte. Astfel toată organizarea noastră costisitoare îl sileşte să abuzeze de creditul relativ mare pe care i-l fac proprietarii, căci aceştia îl 
împrumută în adevăr, întemeiaţi pe cunoscuta onestitate a ţăranului nostru, deşi nu e nici vina proprietarului, nici a ţăranului, daca creditul cerut e 
cu desăvârşire în disproportie cu puterea sa de productiune. 

Dar — zice " Românul" — d-nul ministru de interne a voit să rezolve o cestiune de existenţă naţională. 

A voit! Iată vorba cea mare care se pune înainte. Iadul asemenea e pavat cu bunevointe . 

Cestiunea e daca a putut; daca o viaţă întreagă de demagog rătăcitor şi cosmopolit, preocupat de ameliorarea universului întreg, de 
revoluțiile comunarde şi de ideile d-lui Blanqui, a putut vrodată să conceapă într-un chip dar natura acestor raporturi ce voieşte a le regula. A voi 
in abstracto e lesne, a putea e greu. 





Asadar: cestiunea nu poate fi dezlegatä färä serioase studii premergätoare . Aceste raporturi, atärnänd de natura brazdei, de deprinderi 
contractate în timp de sute de ani, altele la munte, altele la şes, într-un chip în Moldova, într-altul in Tara Românească, au nevoie de un serios 
studiu analitic şi comparativ. Abia după facerea unei asemenea se poate procede la sinteză , la o reformă generală care să unească raporturile sub 
puncte de vedere comune şi să le reglementeze în mod echitabil. 

Cumcă cei interesaţi, proprietarii mari şi mici, sunt cei mai competenţi în materie nu va tăgădui nici " Românul" 

Singura teză ce se poate stabili a priori este că orice măsură menită a lovi interesele proprietăţii mari se va traduce în rele incalculabile 
asupra productiunii în genere şi a proprietăţii mici îndeosebi, precum şi viceversa. Încolo nu se poate decreta nimic a priori, necum ideile 
nesănătoase ale unei gazetării care-n toată viaţa ei s-a ocupat cu orişice, numai cu condiţiile economice ale productiunii agricole nu. 

De-aceea bine - au făcut proprietarii de peste Milcov cerând anchete compuse din bărbaţi competenţi şi nepărtinitori, căci oricât de 
competent ar fi fost fiecare din ei, şi desigur fiecine cunoştea materia mai bine decât apologistul lui Blanqui, experienţa regională oarecum a 
fiecăruia s-a simţit a nu fi îndeajuns pentru regularea unor cestiuni ce privesc ţara întreagă. 

Oricât de răi oameni i-am fi crezut pe redactorii " Románului” atât de răi români nu ne aşteptam să fie încât să ne facă nouă o imputare din 
recunoaşterea francă şi lealä a relelor cari bântuie mai cu seamă unele din ţinuturile de nord ale Moldovei. 

Dar [îli prevenim pe confrati să nu se prea joace în această privire. Daca am cerceta caz cu caz unde raporturile agricole sunt mai 
nesănătoase, am afla că mai cu seamă acolo unde proprietarii cei moşneni şi istorici au dispărut şi că, dacă există esploatare neomenoasă, ea se 
practică mai cu seamă pe moşiile coreligionarilor politici ai d-lui C. A. Rosetti. Unde un ateu sau un cosmopolit ca părintele democraţiei noastre 
va fi proprietar, raporturile iau forma cea mai rea din toate şi, daca venerabilul redactor al „„Românului” şi-ar da osteneala de-a vedea moşiile pe 
cari biserica e acoperită cu spini, şcoala cocină , primarul trecut zeci de rânduri pe după zăbrelele mănăstirii Văcăreştilor , să întrebe numai a cui e 
moşia si va afla desigur numele vreunui ilustru amic politic al său. lar satul în care va vedea semnele curätiei şi averii, biserica frumoasă, şcoala 
populată şi cârciuma pustie va afla aproape totdauna că e proprietatea vreunui reactionar, a vreunui Paşcanu, Rosnovanu, Gr. Sturza. Căci degeaba 
am tăgădui-o : una din cauzele sărăciei ţăranului şi a relelor raporturi este suplantarea vechei şi patriarhalei clase de proprietari mari prin oameni 
imbogätiti si suiti în sus pe alte căi, nu zicem neonorabile , dar desigur mai comune decât caracterul, abnegatiunea şi curajul acelor strămoşi 
cărora vechii proprietari datoreau averea lor imobiliară. Afară de-aceea, relaţiile fiind seculare, întemeiate pe obiceie admise de toţi şi 
necontestate de nimeni, legăturile între marele proprietar şi oamenii aşezaţi pe moşia lui erau prin chiar natura lucrului mult mai intime, mai 
înrădăcinate şi mai prietenesti decât cele de acum. Ar trebui cineva să nu cunoască natura omenească pentru a ignora adevărul că obiceiuri 
statornice, admise pe tăcute şi cu deplină mulţumire de toţi, fac de prisos orice legiuiri artificiale, scornite de minţi teoretice înstrăinate de ţară şi 
de geniul poporului lor. 

[21 ianuarie 1882] 


[„CREDINCIOSI OBICEIULUI"] 


Credincioşi obiceiului nostru de-a reproduce din ziarele străine părerile ce privesc ţara, comunicăm articolul de mai la vale, pe care „Neue 
freie Presse" [1]l consacră fazei nouă în care a intrat cestiunea Dunării. 


Ieri (29 ianuarie) am primit din Berlin informatiunea telegrafică că Austria a acceptat în cestiunea Dunării propunerea Franţei (Barrcre ) şi au 
renunţat la votul preponderant în Comisiunea Mixtá. Dacă informatiunea aceasta e exactă atunci guvernul austriac operează o retragere foarte 
regretabilă într-o cestiune in care toată populatiunea monarhiei e unanimă, fiind vorba de un mare şi însemnat interes al statului. Guvernul s-ar fi învoit 
atunci de-a se mulţumi cu o comedie, vană cu onoarea esterioară a prezidiului în loc de a-şi mäntinea cu energie pretenţiile lui primitive şi de a-şi păstra 
influenţa pe marea cale de comunicaţie a Austriei spre Orient. Am pregetat dar de-a da crezământ acestei ştiri; ne credeam obligaţi la una ca aceasta faţă 
cu declaratiunile pe cari le-au făcut guvernul în cea din urmă, şedinţă ordinară a delegatiunilor. 

Ci în zadar am aşteptat o dezmintire oficială sau oficioasă măcar. Două zile au trecut fără ca să ne fi liniştit, fără să ni se fi spus: " Nu e adevărat; 
Austria n-a primit propunerea franceză" Acum speranţa începe a dispărea că ni s-ar 





fi relatat o inexactitate şi cată să ne familiarizăm cu ideea că guvernul, descurajat, a renunţat la lupta pentru buna lui dreptate, lucru ce l-am 
presupus, de care ne-am temut de atâtea ori. 

Comparând anteproiectul austriac cu propunerea franceză ne convingem lesne de înţelesul ce-l are primirea acestei propuneri. Deşi am 
espus de atâtea ori cititorilor noştri stipulatiunile anteproiectului, totuşi nu credem de prisos a reveni asupră-le pentru a elucida contrastul între 
ele şi propunerea franceză. Art. 3 şi 4 din anteproiect, care nu corespundeau numai cu punctul de plecare al Austriei, ci erau elaborate de 
delegatul austriac în unire cu cel german şi cel italian, dispun instituirea unei Comisii Mixte pentru supraveghearea navigatiunii pe Dunăre în 
care sunt reprezintate: Austria, Serbia, România şi Bulgaria, Austria având prezidiul, iar în caz de paritate de voturi dând hotărârea. Se ştie 
peste ce îndărătnică opoziţie au dat aceste articole. Nu numai România, care respingea din principiu Comisia Mixtă şi care apără până azi 
părerea că instituirea ei e în contrazicere cu Tractatul de la Berlin, ci şi Anglia şi Rusia se opuseră din răsputeri Austriei, iar Franţa, pe al cărei 
sprijin contaserăm câtva timp, se ţinea neutrală pentru a face, în fine, prin gura d-lui Barrere acea faimoasă propunere care se pretinde o 
mediatiune fără a fi. Din această propunere reiese că, sub aparenţa prevenitoare de-a ţinea seamă de rangul de mare putere al Austriei, i se 
răpesc toate foloasele practice ale anteproiectului; nu se lasă decât coajă şi se pune alt miez în ea. 

Propunerea franceză atribuie Austriei prezidiul, [î]i ia însă votul preponderant. E vorba ca monarhia habsburgică să nu aibă mai multă 
putere şi mai mult drept asupra raporturilor de pe Dunărea de Jos decât micele state tärmurene, din cari unul nu e nici suveran şi măcar, iar 
hotărârea în toate cestiunile să fie în mânile delegatului aceluia pe care Comisia Europeană-l va trimite ca pe-al cincilea membru în Comisia 
Mixtä. Alegerea acestui delegat se va face după alfabetul francez (Allemagne , Autriche etc.), încât ar veni la rând întâi delegatul german, apoi 
cel austriac şi mai târziu reprezentanţii celorlalte puteri, după cum le ajunge rândul. Daca durata mandatului pentru delegaţii singulari ar fi 
hotărâtă şi fixată pentr-un timp mai îndelungat, optimiştii ar putea găsi admisibilă propunerea franceză. Dar această propunere nu spune nimic 
în privirea duratei mandatului, iar unele puteri se zice că tradeazä înclinarea de-a cere o succesiune repede a delegaților Comisiei Europene. 
Daca va pătrunde maniera aceasta de-a vedea e aproape primejdia ca, chiar în timpul elaborării reglementelor, Austria să rămână în minoritate 
şi să nu poată opri primirea unor dispozitiuni cari i-ar prejuditia negotul şi ar opune piedeci circulării coräbiilor ei. 

Se pretinde că misiunea contelui Wolkenstein la Paris ar fi având scopul de-a înlătura urmările cele mai rele pentru Austria ale 
propunerii franceze şi de-a determina pe guvernul francez să se învoiască c-o succesiune cât se poate de lentă a reprezentanţilor delegaţi de 
Comisia Europeană. Misiunea aceasta presupune deja faptul regretabil de care ne îndoim încă. Daca contele Wolkenstein e însărcinat a trata cu 
cabinetul francez în privirea aceasta, atunci guvernul nostru cată să fi primit deja propunerea franceză; atunci retragerea Austriei s-a consumat 
deja şi ea a renunţat de bunăvoie la o poziţie pe care o putea apăra chiar în cazul cel mai rău când nu s-ar fi putut stabili între puteri o 
înţelegere în favorul ei. Dar atunci nu înţelegem de ce contele Wolkenstein s-a dus întâi la Berlin. Când a plecat într' acolo ni se spunea că e 
menit de a se asigura din nou de consentimentul Germaniei pentru atitudinea Austriei în cestiunea dunăreană. Daca contele Kalnocky primeşte 


propunerea Barrere, ocolul contelui Wolkenstein ni se pare cu totul de prisos. Amici îţi trebuie pentru a izbuti cu cererile tale; cine le lasă să 
cază şi se acomodează o poate face singur şi pe seama sa. 

Anevoie înţelegem cum o putere mare ca Austria se poate retrage cu atâta sfială, poate depune armele într-o cestiune care e de cea mai 
mare însemnătate pentru ea. Ne zbatem contra ideei de a vedea triumfând... România în cestiunea aceasta. Ştim prea bine că datorim insuccesul 
diplomatic Angliei şi Rusiei, însă folosul practic va fi al celor din Bucureşti. Edificantă misiune pentru cronistul austriac daca va avea de 
înregistrat evenimentul că monarhia noastră a fost biruită de România în lupta pentru Dunăre ! 

Perspectiva puţin ademenitoare de-a ne împlini într-o zi datoria aceasta nu ne-ar ameninţa daca politica orientală a Austriei s-ar fi 
condus pe căile adevărate şi cu limpede cunoştinţă de cauză. Prea des am ridicat plângeri zadarnice asupra erorilor grave ale Ministeriului 
nostru de Esterne pentru a mai avea gust să repetăm din nou tristul cântec al mustrării . Evenimentele ne dau dreptate din nenorocire şi nu e o 
întâmplare că tocmai în momentul acela se răspândeşte ştirea despre retragerea Austriei in cestiunea dunăreană, pe când insurectiunea din 
Herţegovina duce ad absurdum politica de ocupatiune. Daca se confirmă ştirea de mai sus conexitatea e învederată ; am renunţat în acest caz la 
prerogativele noastre pe Dunăre pentru blidul de linte al cuceririi unor provincii fără valoare, ba chiar ne mănâncă încă bani şi oameni. 

[23 ianuarie 1882] 


[„ŞEDINŢA ADUNĂRII DE VINERI"] 


Şedinţa adunării de vineri, 22 ianuarie, a avut o însemnătate deosebită, nu numai prin înălţarea de simtire şi vederi a oratorilor opoziţiei, ci 
şi ca dovadă de căderea morală a guvernului. 

Se ştie în adevăr, şi toate organele de publicitate din capitală au înregistrat faptul că, în decemvrie anul trecut, mai multe sute de familii 
române din Banat sosiră în Bucureşti, pentru a cere pământuri în Dobrogea, că aceste pământuri li s-au refuzat şi că sărmanii emigranţi s-au întors 
în Banat, ducändu-si morţii în spinare. O privelişte sfâşietoare se prezinta ochilor omeneşti de-a lungul drumurilor ţării. Crivätul, acest duşman de 
la nord al şesurilor noastre, îi sufla din urmă ca frunzele, cu toate acestea era mai blând decât oamenii de piatră cărora le ceruse o patrie şi un 
cămin; iar în locul în care se 'ntorceau îi aşteptau bäntuirea sträinätätii, siluirea limbii şi legii, robia sufletească, mai greu de purtat decât robia 
trupului. 

În zadar ţăranii aceia îşi bat cânii în amintire că n-au păzit Capitoliul de galii lui Brennus! Nu galii ameninţă azi Capitoliul nationalitátii 
române, ci apologiştii lui Blanqui şi ai nihiliştilor, 





oamenii cari n-au în memoria lor nici colindele , nici legenda gratioasä a băilor lui Ercul, nici avutul istoric al acestui mare şi nefericit popor care 
se numeşte poporul românesc. 

Cât triumf a avut ministrul de interne al Ungariei când, la 27 decemvrie anul trecut, a adresat o circulară către toate prefecturile din 
judeţele locuite de români, opt judeţe între Crişuri , în Maramurăş şi Banat, treisprezece judeţe în Transilvania, circulară prin care obligă pe 
prefecti de-a spune şi motilor şi mocanilor şi câmpenilor şi pădurenilor şi celor de pe Mureş şi celor dintre Crisuri că... d. ministru de esterne al 
României a declarat prin anume notă oficială că guvernul din Bucureşti nu permite nicidecum colonizarea străinilor în Dobrogea. Străinilor! 

Trebuia sá li se spuie odată aceasta consängenilor noştri din Transilvania şi din Tara Ungurească, că pentru onor. Stătescu şi pentru d. I. 
Brătianu ei sunt ... străini, şi guvernul din Pesta a fost însărcinat cu aceasta gingaşă şi ironică misiune. 

A! dac' ar sosi la Predeal ori la Vârciorova jucători de cărţi de profesie, mironosite ale cafenelelor cântătoare , cavaleri de industrie, 
speculanti care-şi drapează evreul lor fizic în maniere frantuzesti, vânători de noroc, întreprinzători fără capitaluri, regele Stroussberg cu suita lui 
de conti şi baroni silezieni , c-un cuvânt neagra speculă, feneantismul, străinul în forma lui cea mai amăgitoare , cea mai improductivá, cea mai 
speculantă ... cu atât mai bine! Largi îi stau porţile ţării deschise, ofiţerii salută, de-a doua zi trăsuri aurite îi duc în sferele cele mai nalte chiar, un 
democrat îşi va alege cumnatul printre ei, un prinţ de sânge ginerele; dar daca poporul nostru, al nostru de şaisprezece veacuri, bate umilit la 
poarta ţării şi cere nu ranguri, nu demnități, nu întreprinderi, ci ocazia de-a munci onest şi de-a păstra în inima lui neatinsă conştiinţa marii lui 
origini şi caracterul lui înrădăcinat , poarta e închisă; el nu are bilet de emigrare, n-are acte. Pe d. C. A. Rosetti, pe onor. său cumnat, nu i-a 
întrebat absolut nimeni daca s-a lepădat de vreo protecţie străină, daca au paşaport de emigrare, de ce origine sunt . Dar ţăranul român, acelaşi 
pretutindenea între Tisa şi Nistru, e... străin... de origine română! 

Căci care-i opinia blondei umbre a d-lui Brătianu în această privire? Escelenta aceasta e atât de rău informată încât nici nu ştie nimic de 
circulara ministerului unguresc, făcută pe baza notei sale oficiale (cu al cărui număr şi dată il servim mai sus), iar d. I. Brătianu zice: „Ar voi d. 
Lahovari să populăm Dobrogea cu supuşi străini de origine română" 

Străini de origine română! Contradictio in adjecto. Străini cari nu ştiu altă limbă decât a noastră, cari sub orice regim se simt şi se numesc 
români, cari au trecut din Oltenia în Banatul Severinului, acea veche posesiune a banilor olteni de unde până azi a rămas vorba ban. Bătrânul 
Mircea, Dei gratia Fogaras et Omlas Dux, Severini Comes, Terrarum Dobrodicii Despotus, împreună cu toţi banii Basarabi erau străini de 
origine română. Străini de origină era, după maniera de-a vedea a d-lui Stătescu, însuşi Bogdan Dragoş, întemeietorul Moldovei, pe care Ludovic 
I al Ungariei, prin hrisovul de la 2 februarie 1365, îl numeşte, împreună [cu] toată dinastia Dragoşizilor Maramurăşului , sperjur şi uitător de 
datorii, unealtă oarbă a unei neastâmpărate ambiţii, pentru că, părăsind vasalitatea în fruntea poporului său, fondase un stat neatârnat, alături cu 
Ungaria? Străin de origine română a fost Alexandru Basarab care a înfrânt pe regele Carol Robert şi toţi acei pe care mater parens , muma 
născătoare a neamului românesc, Transilvania, i-a revărsat în şesul Dunării, pentru a crea cu spada şi plugul moştenirea istorică a neamului latin 
de lângă Dunăre? Şi Bogdan şi Radu Negru au ieşit fără paşaport de emigrare de sub dominatiunea străină, pentru că preferau libertatea lor de 
conştiinţă onorilor şi siguranţei ce le prezenta dependenţa de coroana Sf. Ştefan, şi străini de origine romană au creat România pe teritorii ce 
fusese ocupate de Changanii cumanilor şi de oarda nogailor . Dar oare tot şesul acesta, bolnav şi espus fără curmare invaziilor despre miazănoapte 
şi miazăzi, rămas-ar-fi românesc fără ca din veac în veac să se fi împrospătat populaţia lui istorică cu străini de origine română ? 

Dar destul despre aceasta. Ar însemna a nu cunoaşte elementele istoriei noastre pentru a ignora fenomenul constant al reîmprospătării 
etnice a ţării noastre de cătră elementele vergine ale munţilor noştri şi a celor ardeleni, pentru a nu şti că Basarabii chiar au venit de unde au venit 
familiile bänätene, şi Moldova din Maramureş. 

Daca pân' acum am făcut puţină vorbă în privirea cazului acestuia este pentru că nu voiam să ni se substituie veleitäti politice, căci 
popularitatea n-o gonim niciodată cu preţul vexatiunilor consângenilor noştri. Numai d. Brătianu, când e în opoziţie, încalică şi calul de bătaie al 
unui ideal politic, nerealizabil în forma lui urmărită pentru a câştiga popularitate şi a face paradă de naționalism, o paradă care induce atât de 
lesne în eroare ziarele de peste Carpaţi. Avem prea mare credinţă în vitalitatea poporului românesc de pretutindeni şi o prea geloasă temere de 
înrăutățirea stării lui, deja destul de rele, ca să gonim popularitate pe seama nefericirilor lui actuale. 

Aci însă nu e vorba de veleitäti politice ori nationale, ci de ceva cu desăvârşire practic, de bun simţ comun: de colonizarea câtorva sute de 
familii române în Dobrogea, care ieşiseră din Banat fără pasport de emigrare. În realitate nu există nici un cartel de estradare între Austria şi 
România, nici măcar pentru dezertori . A rămas până acum la aprecierea judecătorilor de instrucţie 





şi a procurorilor de a recomanda estradarea oamenilor vinovaţi de crime comune şi nimic mai mult. Oamenii nu aveau nici o vină; pe nici un 
cuvânt juridic, mai ales pe nici unul constituţional, nu se putea acorda estradarea lor. 


D. Cogälniceanu, in discursul säu pe cät de elocuent pe atät de adevärat si in motiunea propusä, n-a cerut decät ca 


guvernul să păzească cu sfinţenie vechea ospitalitate, vechiul obicei al pământului, de vreme ce România nu are cu statele vecine conventiuni cari s-o 
oblige la dureroasa estradare a unor familii de origine română. 


Ce-a răspuns Camera prin gura ilustrului său Fleva, nu străin de originea română, ci român de origine oacheşă ? 

A respins moţiunea. 

Va să zică majoritatea Flevilor cere să nu se respecte ospitalitatea, cere să se estradeze familiile române cari ar trece Carpaţii pentru a se 
aşeza în ţară. 

lată ceea ce trebuia constatat. Pe d. Fleva, de-o origină cât se poate de îndoielnică şi de-o cetăţenie română şi mai problematică daca se 
poate, nu-l întreabă nimenea daca are pasport de emigrare din ţara turcului. Familiile cari or avea nefericirea de-a fi române vor fi însă estradate 
din România. 

lată ceea ce nu înţelegem şi ne pare absurd, dar ceea ce trebuie constatat: că votul de alaltáieri al majorităţii şi respingerea motiunii 
Cogălniceanu creează un precedent statornic şi o regulă de drept internaţional pentru înţelepciunea guvernelor roşie. Să fie deci bine ştiut că orice 
străin, fie speculant, fie colportor, aibe ocupaţii imorale chiar, e primit în România fără restricţie, iar ţăranul care vine să muncească e estrădat 
fără ca să existe cartel de estradare între noi şi străinătate şi că această teorie a fost erijată în lege prin votul de sâmbătă. 


Nu putem sfârşi fără a releva unele cuvinte rostite de d. Cogălniceanu în privinţa însemnătăţii nationale a proclamării regalității. 
Strănepotul cronicarului loan Cogălniceanu zise: 


Regalitatea însemna ridicarea conştiinţei nationale, afirmarea demnităţii şi independintei ţării... Când acei ce trebuie să apere drepturile acestei ţări nu 
au curajul pe care-l aveau acei gospodari, acei Domni regulamentari, acei vasali din trecut, atunci permiteti-mi să declar că am proclamat un rege, dar nu 
am făcut un regat român, căci regatul însemnează neumilire. 


D. Stătescu se simţi împuns de aceste cuvinte şi răspunse: 


D. Cogălniceanu, după ce-a făcut paralelism între cum se petreceau lucrurile sub Domnii pământeni şi cum se petrec acu, a zis că ţara, proclamând 
regatul, nu a întemeiat şi regalitatea şi că românii ar fi mai puţin ocrotiti astăzi în ţară de cum erau sub Domnii regulamentari. 
Protestez contra acestor cuvinte. 


Nu scrutám cestiunea de principiu a regalității. Ceea ce putem afirma însă, cu istoria în mână, este că Domnii pământeni erau Domnii 
rasei române, erau duci ai neamului românesc. Ca atari ei erau solidari cu rasa română şi pururea gata a-şi pune capul la mijloc pentru drepturile 
acestei individualităţi etnice. Nouă ni se pare însă că în otelul actual intitulat „Romänia" espresia etnologică e prea mult deconsideratä în favorul 
espresiei geografice, fie aceasta locuită de orişicine. Aceasta e atât de adevărat pentru trecut încât pururea se deosibea rasa pământeană de rasele 
străine, din care unele (bunăoară armenii) erau mai vechi în ţară decât românii înşişi. Nu doar că românii ar fi fost vreodată netoleranti. Dar ceea 
ce voiau să păstreze aci era caracterul lor naţional, esprimat în limbă, în datini, în legi. Ni se pare deci că, în această privire, în privirea 
protectoratului firesc ce Domnii pământeni îl esercitau asupra elementului românesc faţă cu orice alte elemente, d. Stătescu degeaba protestează. 
Era nouă a României este aceea în care elementele vechi şi naţionale ale ţării au fost în parte suplantate de elemente, nu zicem stricăcioase, dar în 
orice caz de o ocultă noutate. Nu voim să urmărim până la estrem această problemă, observăm însă că noi am fost cei dentăi cari am relevat-o, 
statornicind totodată că coroana română cată să fie solidară cu rasa română mai cu seamă. Nu zicem că sub cerul acestei ţări sá nu trăiască şi sá nu 
înflorească oricäti oameni de altă origine. Dar ceea ce credem, intemeiati pe vorbele bătrânului Matei Basarab, e că ţara este, în linia întâia, 
elementul naţional şi că e scris în cartea veacurilor ca acest element să determineze soarta şi caracterul acestui stat. 

Avantaje trecătoare ale productiunii, cauze economice şi politice pot în adevăr să grămădească înlăuntrul espresiei geografice elemente 
străine şi cu drept cuvânt împăratul Emanoil Paleologul zice că oameni mai toleranti, mai primitori de străini ca românii nu mai sunt pe faţa 
pământului, deci în această privire nici noi nu dorim să fie altfel... dar până aci şi nu mai de-parte. Cel care respectă caracterul propriu şi libertatea 
de manifestare a oricărui alt geniu naţional 





contractează prin aceasta el însuşi dreptul de a fi respectat în toate ale sale şi când Vasile Vodă Lupul porunceste ca „Cel ce-şi vicleneste moşia şi 
neamul, mai rău decât ucigaşii de părinţi să se certe" el stabileşte prin aceasta solidaritatea între români, făcând din fiecare un ostaş deştept al 
nationalitätii sale. 

[26 ianuarie 1882] 


[„ÎNTR-UN LUNG ARTICOL"] 


Într-un lung articol, prin care ni se impută nouă îndeosebi boala morală de care n-am suferit niciodată, reaua credință , " Românul" 
substituie adunării proprietarilor, ţinute la Iaşi, intenţia de-a amâna la calendele grece reforma legei tocmelelor agricole. 

Întrebăm cu mirare cine indreptäteste pe scriitorii organului oficios de-a presupune o asemenea intenţie unui Vasile Alecsandri, unui 
Nicolae Roset - rosnovanu , unui Grigorie Sturza? Noi am sfătuit din nou pe confrati, precum i-am fi sfătuit şi în rândul trecut, să viziteze moşiile 
acestor bărbaţi şi să constate în ce stare sunt locuitorii de pe ele în asemănare cu cei de pe moşiile coreligionarilor politici ai d-lui C. A. Rosetti. 
Se vor convinge atunci că interesul pe care o sumă de proprietari îl au pentru soarta ţăranului nu este deloc platonic, nu este un mijloc de-a câştiga 
popularitate şi pensii reversibile, ci e un interes adânc, înrădăcinat în patriotismul acestor bărbaţi, în conştiinţa de solidaritate naţională şi 
economică dintre marea proprietate moşneană şi mica proprietate ţărănească. 

De ce se acuză însă o clasă de oameni pentru rele a căror izvor n-au fost niciodată ei? De ce " Românul" nu ţine seamă că această spoialá 
frantuzeascä, această brumá de civilizaţie rău înţeleasă şi copiată de la străini costă mult, disproporționat de mult, pe poporul nostru şi că cauza de 
căpetenie a sărăciei lui nu sunt învoielile agricole, pe cari mai n-ar fi avut nevoie să le facă decât pentru a-şi procura lemne şi păşune, ci dările 
cătră stat, cătră comună, cătră judeţ, cari se traduceau în bani împrumutaţi, iar aceştia în muncă? De ce nu se ţine seamă că pensiile reversibile 
pentru pretinse merite politice şi naţionale trebuiesc plătite de undeva şi de cineva şi că ele apasă în ultima linie pe producător şi anume pe 
producătorul de căpetenie, pe ţăran? 

Lovitura de stat de la 1864 a avut o generoasă intenţie, dar a fost viciată prin pripă. La 1 mai ţăranul s-a culcat încă clăcaş , neavând de 
plătit statului într-un an de zile decât faimosul galben găurit şi şase zile de şosele, fără nici o îndatorire cătră comună, fără nici una cătră judeţ. La 
2 mai — peste douăsprezece ore, fără nici o tranziţie — el s-a trezit om liber, dar cu sarcini înzecit de grele, stăpân absolut pe o bucată de pământ, 
dar acea bucată grevatá cu însemnate anuitáti cătră stat; cu îndatorirea de-a susţine self - governmentul comunei şi al judeţului, cu sarcina miilor 
de noi postulanti, ieşiţi din pământ, din iarba verde, pentru a aplica reformele. Atunci băieţii din băcănii şi ateliere de meseriaşi părăsiră pacinica 
lor ocupaţie, pentru a se boieri în notari comunali , învăţători rurali, arhivari , paraarhivari — o generaţie nenumäratä de logofeti fără învăţătură şi 


färä seriozitate moralä, cari nu stiau decät a scärtäi douä slove pe härtie, deveni elementul domnitor in Romänia si pepiniera actualilor rosii. 
Astăzi există, după calculele ingenioase ale d-lui A. V. Millu , aproape patruzeci de mii — o armată mai mare decât cea permanentă — de 
asemenea logofeti din cari multi au ajuns deputaţi, milionari, aspiră a deveni miniştri. Toată armata aceasta a contractat trebuinte occidentale pe 
care nu le poate satisface prin productiune proprie, deci cineva trebuie să le satisfacă. Acest cineva e în ultima linie poporul producător. 

Nu raporturile juridice dintre marii şi micii cultivatori sunt cauza sărăciei ţăranului, ci declasarea generală a societăţii vechi, improvizarea 
a sumedenie de cenuseri în oameni de stat, încărcarea fără tranziţie a ţăranului cu sarcine publice, enorm de mari în asemănarea cu sarcinile 
aproape ridicole pe care le purta poporul nostru în vremea Domnilor regulamentari. 

Aşadar nu se vorbească de cestiunea agrară la noi, unde ea n-a existat niciodată, unde ţăranul a fost pururea liber, pururea capabil de-a 
deveni proprietar şi de-a sui, pe cât îl iertau puterile , scara înaintării sociale. Nu se compare Irlanda infeodată cu datinele pe deplin drepte şi 
echitabile ale vechii noastre ţări. Vechile clase dirigente aveau în grad mare cunostintä practică a ţării şi un admirabil simţ istoric. Pentru a dovedi 
cât de adevărat este aceasta, ce drepte, ce întemeiate, ce echitabile erau totodată vederile generaţiei abia trecute în privirea raporturilor agricole, 
credem oportun a publica un document încă inedit şi de cel mai înalt interes în materie. 





Este raportul comisiei numite acum treizeci de ani, în virtutea stipulatiunilor Tractatului de la Balta - liman , pentru a revizui şi regula relaţiile 
dintre proprietari şi mici cultivatori, pentru a fixa drepturile şi îndatoririle reciproce şi totodată pentru a pune reformele cari erau judecate 
necesare în diferitele ramuri a serviciilor publice din Ţara Românească. 

Oricine va lua cunoştinţa acestei remarcabile lucrări se va putea convinge că, cu toate că situaţiile sunt diferite, principiile cari au fost 
atunci stabilite slujesc încă azi ca bază la raporturile mutuale între proprietari şi săteni, dovadă nouă că solid şi durabil este numai ceea ce are 
temelie pe justiţie şi echitate, precum şi pe ceea ce este avantajos părţilor interesate. În urma acestui raport a fost elaborată şi promulgată legea din 
23 aprilie 1851 relativă la legăturile şi îndatoririle reciproce dintre proprietari şi lucrători, lege care-a regulat materia până la reforma lui Cuza 
Vodă. Rezultatele salutare au fost imediate, au restabilit liniştea şi răspândit un trai mai bun în ţară. 

Într-adevăr, îşi aduce lumea aminte că, în urma turburărilor revoluţionare din 1848, al cărora cea mai principală unealtă a fost vasta 
propagandă anarhică şi antisocială întreprinsă în mijlocul sătenilor şi pentru izbutirea căreia toate mijloacele au fost puse în joc spre a seduce şi 
rătăci pe locuitori, aceştia, dând crezare făgăduielilor mincinoase ce li se făcuse, suspendase orice muncă agricolă, refuzau d' a cultiva pământul şi 
d' a achita datoriile ce le aveau către proprietari. A rezultat astfel o criză care s-a prelungit vreo doi-trei ani si care era sá ruineze ţara, după ce 
răspândise foametea . Credem de prisos a ne mai întinde în această privinţă; ne referim chiar la textul mentionatului raport, constatând în treacăt 
că este de notorietate publică şi netăgăduit că de la legea din 1851 a început în adevăr să progreseze agricultura, prăsila vitelor, starea săteanului , 
arendaşului, a proprietarului. 

Legea rurală, regulând o mare cestie socială, a pus un capăt şi neobositelor intrigi ale agitatorilor, cari izbutiseră a aduce în ţară o anarhie 
devenită intolerabilă . Onoarea rezolvării acestei mari cestii revine domniei lui Cuza, sub auspiciile d-lui Cogălniceanu. Aplicarea s-a făcut, lucru 
extraordinar, fără zguduire . Explicarea acestui fenomen se poate atribui în mare parte legii din 1851, care a fost ca o lege pregătitoare, dovadă că 
instituţia ei a fost aşa de bună încât astăzi în practică tot pe aceeaşi traditiune urmează agricultura. 

Legea rurală dedese o nouă impulsiune agriculturii şi, daca legiuitorul ei ar fi prevăzut să oblige pe săteni să conserve şi să nu spargă 
izlazurile vitelor, ar fi fost mult mai avantajos pentru conservarea vitelor, al căror număr a scăzut treptat cu 25 la sută de la 1866 încoace. O cestie 
mare socială s-a rezolvat, impulsiune nouă s-a dat agriculturii, cu toate acestea arendasii sunt tot ruinafi, ţăranii nu stau mai bine, proprietatea 
funciară este dispretuitä . 

Dacă am fost fericiţi să ieşim din legea rurală fără zguduire , să nu provocăm un mare pericol , de-a lăsa să se încerce a se inventa o cestie 
socială neîntemeiată, care - ar aduce iar foametea ca la 1848 şi la 1866. 

Învoiala de bunăvoie sau libertatea tranzactiunilor a existat totdauna şi trebuie menţinută : säteanul liber şi stăpân pe munca sa, pe vitele 
sale, proprietarul pe proprietatea sa. Însă trebuie garantată o deplină securitate pentru părţile contractante, ca nici una nici alta să nu fie victima 
celeilalte. O bună administraţie cinstită, experimentată şi vigilentă ar fi primul, cel mai bun şi folositor remediu. 

Aşa, viciul organic al lipsei unei administratiuni instruite , echitabile şi binevoitoare, a creat starea actuală de lucruri şi a fost izvorul 
abuzurilor. Ar fi de dorit deci ca să nu se atribuie rezultatele de azi unei cauze factice şi neadevărate, ci să se rapoarte la cauza lor adevărată, la 
declasarea generală, la lipsa unei administrații oneste şi capabile. Dacă o lege generală este posibilă în asemenea materie, ca să îmbunătăţească 
starea actuală şi să nu aducă o perturbatie îngrozitoare în economia ţării ea va trebui să sanctioneze principiile legilor din trecut şi să nu vizeze la 
nici un sistem nou. Reforma ar consista aşadar mai cu seamă în măsuri cari ar zădărnici posibilitatea abuzurilor. 

Relevăm dar că aceeaşi comisie de acum treizeci de ani a propus acele reforme cari ar fi garantat o sănătoasă dezvoltare a vieţii organice a 
statului şi cari până-n ziua de azi au rămas deziderate . 

Comisiunea, după ce s-a ocupat de cestia agricolă care-i fusese recomandată să fie principalul scop al deliberărilor sale, a indicat într-un 
mod sumar reformele cari i-au părut cele mai necesare în diferitele ramuri ale administraţiei. 

Ne vom mărgini a cita între altele: 

regularea modului de numire şi înaintare în funcțiunile publice; 

revizuirea legii asupra alegerii membrilor adunării generale; 

regularea legii asupra celor şase zile de lucru ce săteanul era dator să facă pentru construirea podurilor şi şoselelor ; 

regularea sententelor judiciare date definitiv şi în ultimă instanţă. 





Este de constatat că aceste reforme, a căror urgenţă era demonstrată în 1849, n-au fost realizate şi a căror importanţă majoră încă astăzi 
aşteaptă execuţia lor. 

Modul de admisibilitate şi înaintare în funcțiunile publice a dat loc, într-adevăr, la câteva regulamente, dar în fapt a rămas literă moartă. 
Favoarea şi interesul electoral singure prezidează la alegerea amploiatilor statului, cu toate că cine nu ştie că capacitatea, experienţa, integritatea 
şi probitatea factorilor însărcinaţi d' a aplica legile şi regulamentele sunt condițiuni esenţiale a mersului regulat al unei bune administrații, a 
garanţiei drepturilor şi apărării intereselor fiecăruia şi prin urmare a bunului trai şi liniştei publice? Dar sub regimul actual interesul personal, 
convenientele de coterie primează interesul general şi binele public. Necesitatea d a conserva o majoritate compactă şi devotată în Adunări trece 
peste oricari alte consideraţii. Pentru a dobândi glasurile deputaţilor trebuie exigenţele lor satisfăcute, se încredinţează funcțiunile delicate de 
prefecti şi subprefecti creaturilor deputaţilor cari, sub numele lor, administrează districtele după plac şi dispun fără nici o responsabilitate de 
interesele, de averea şi de onoarea cetăţenilor. Functiunile publice sunt adesea în mâinile unor oameni stricati, loviți de sentinţe judecătoreşti; 
astfel anarhia şi dezorganizatia domnesc pretutindenea, şi muncitorii de pământ sunt supuşi la vexatiuni, la acte arbitrare, adevărate cauze cari 
aduc mizeria între arendaşi, proprietari şi săteni. 

Cât despre legea electorală, avem tristul şi scandalosul spectacol al necontenitelor violări la care este supusă sub presiunea oficială care se 
etalează fără pudoare şi sub arbitrariul care domină toate operaţiunile în aplicarea ei. 

Aducerea la îndeplinire a sentintelor definitive si date în ultimă instanţă este în vecie amânată, încât interesatii sunt siliţi a aştepta zece ani 
şi mai bine bunul plac al oamenilor de la putere pentru a intra în posesiunea drepturilor lor, daca nu sunt servii devotați ai guvernantilor, încât 


justiţia, subordonată politicei, a devenit o ficţiune si nu mai există nici o garantie pentru cele mai preţioase interese ale societăţii. 

Situaţia ţării devine astfel din zi în zi mai gravă, mai întristătoare; rădăcinile răului devin mai adânci şi criza este de natură a preocupa 
oamenii bine cugetători. Ar fi vremea ca toate puterile vii ale tärei să se unească strâns pentru a aviza serios la mijloacele d' a preveni pericolele 
iminente cari ameninţă starea socială, economică şi politică a acestei ţări, încredințate unei exploatări din cele mai lipsite de pudoare. 

[27 ianuarie 1882] 


[L UN CABINET NOU"] 


Un cabinet nou. lată un lucru cu care ne-am obicinuit atât de mult sub regimul d-lui Brătianu încât publicul cititor îngăduie lesne, dacă 
ziarele nu prea fac mare caz de un asemenea eveniment ce se repetă, daca nu c-o matematică regularitate, dar desigur într-un număr mai mare 
decât acela al lunilor de când partidul actual e la putere. Nici un motiv parlamentar, nici un vot al Camerei privitor la cutare ori cutare reformă n-a 
cauzat această remaniere, precum n-au cauzat nici pe celelalte; 

oamenii intră şi iese în cabinetul Brătianu fără ca cineva în lume — cu regele începând şi sfârşind cu orice personalitate politică 
determinantă — să presupuie măcar de ce se schimbă păpuşile în acest teatru de figurine . 

Pretutindeni în lume cad miniştrii şi vin alţii în locu-le ; dar pretutindenea o cauză publică determinată e îndărătul acestor schimbări. A 
căzut d. Gambetta, dar toată lumea ştie pentru ce. Când, în Germania, ministrul cultelor, d. Falk , şi-a dat demisiunea toată lumea ştia că legile din 
mai privitoare la poziţia clerului catolic din Germania şi mai cu seamă maniera de-a aplica aceste legi făcuse poziţia ministrului cu neputinţă faţă 
cu faza de reconciliare în care intrase Germania cu Sf. Scaun. Dac-a căzut d. Camphausen cauza a fost că sistemul fiscal al cancelarului nu intra în 
vederile sale. Când lord Derby şi-a dat demisia din cabinetul englez cauza era că nu se unea cu politica esterioară a cabinetului; când contele 
Andrassy a căzut motivele retragerii erau a se căuta în atitudinea sa din Congresul de la Berlin şi în urmările politice grave ale acelei atitudini. 

De ce vin, de ce se retrag la noi miniştrii ? 

Nimeni n-o ştie. Culisele parlamentare singure, ambițiile personale ale membrilor marelui partid şi, poate, din când în când, perspectiva 
unei grase afaceri de întreprindere sau de împrumut sunt unicele cauze a acestor permutatiuni caleidoscopice. 





Şi apoi cine vine la minister? 

Nu vorbim aci de d. general G. Angelescu, care se bucură de numele unui corect militar şi de la care am dori numai să vedem că e un 
adevărat ministru şi nu un şef de secţie al d-lui Brătianu. 

Dar la finanţe? D. G. Leca. Cine e d. G. Leca, se va întreba lumea cu mirare. Acest senator care s-a distins prin... tăcere în toate cestiunile 
şi printr-un trecut politic cât se poate de necunoscut... ce însemnează la resortul greu al finanţelor, în care au funcţionat un Mavrogheni, un Strat, 
un Teodor Rosetti, un G. Cantacuzin? Ce mai însemnează şi improvizarea acestei individualitäti cu totul necunoscute, care n-a dat pän-acum nici 
o probă de capacitate, în om politic, ba in om de finanţe? Nu sunt oare finanţele o ştiinţă care trebuie invatatä si care stă în legătură atât cu 
economia politică cât şi cu ştiinţa administratiunii generale a statului, pentru ca oricine — un nimenea politic — să poată fi erijat în financiar, în 
om care judecă asupra gingaşei materii a contributiunilor pe de-o parte, a cheltuirii lor productive pe de alta? 

Aşadar, înc-odată... ce caută, ce însemnează d. G. Leca la Finanţe? Iată ceea ce am dori să ne spuie ziarele oficioase. Un mare punct de 
întrebare după o mare nulă, iată figura noului ministru. 

[29 ianuarie 1882] 


[„D. KOGĂLNICEANU PUBLICĂ..."] 


D. Kogălniceanu publică o scriere privitoare la cestiunea Dunării de care suntem obligaţi a ţine seamă, chiar daca dezaprobăm, ca şi în 
cazul d-lui Kallimah-Catargiu, publicarea prematură de documente în cestiuni esterioare pendente. Lucrarea aceasta se începe prin reproducerea a 
două memorii pe cari le-a scris fiind ministru plenipotenţiar la Paris. Cel dentâi memoriu, lucrat pre larg şi cuprinzând istoricul cestiunii dunărene 
precum şi starea ei legală, e adresat ministrului de esterne al României; cel de al doilea e adresat ambasadorului acreditat la Paris al unei mari 
puteri. Aceste două acte formează cuprinsul fasciculei întâia; în a doua fostul ministru plenipotenţiar va da istoricul neintelegerii ce au avut cu 
guvernul d-lui I. C. Brătianu în privinţa modului de-a apăra cestiunea Dunării. 

Oricâte imputări ar avea cineva de făcut omului de stat de la 2 mai, un lucru nu i-l poate con-testa nimenea: claritate de vederi, judecată 
cuprinzătoare, sigură şi fără şovăire; o mare inteligenţă unită cu talentul de-a se manifesta cu toată viociunea în scris şi prin viu grai. 

D. Kogălniceanu urăşte fraza, pune pe cititor totdeauna şi fără încungiur in medias res sâmburul cestiunii apare clar şi dezbrăcat de 
subtilitäti. Izvorul său nu e nici limonada dulcie a notelor Stätescu, nici subtietätile de stil şi logică ale notelor Boerescu; e apă curată şi limpede 
ca din izvorul de munte. Nicăieri nu se vede dorinţa de-a îndupleca prin motive aparente, pretutindene puterea de-a convinge e luată din chiar 
natura cestiunii. 

Memoriul cu care scrierea se-ncepe e atât de clar şi de deplin încât nu lasă nici o îndoială asupra cestiunii în genere, nici asupra 
amănuntelor ei. 

Pretentiunea monarhiei vecine de-a avea o poziţie preponderantä pe Dunărea de Jos datează încă de la 1856; începutul ei e formulat în 
protocolul Conferinţei ţinute la Viena la 2 fevruarie acel an, când se statorniceau preliminăriile păcii între Rusia pe de-o parte, Turcia şi aliaţii ei 
pe de alta. 

Estrase scurte din discursurile ţinute atunci de contele Buol-Schauenstein dovedesc că scopul Austrei era atunci acelaşi ca şi astăzi. Aceste 
pretentiuni, respinse atunci, s-au ivit din nou în. Congresul de la Berlin, unde asemenea reprezentații puterilor au ştiut sá le zădărnicească din nou, 
căci, după cum d. Kogălniceanu constată prin compararea deosebitelor texte ce privesc cestiunea, starea ei legală, stabilită de Congresul din 
Berlin, e următoarea: 

1) Libertatea navigatiunii Dunării este deplină şi pusă sub garanţia colectivă a Europei. Drepturile esceptionale pentru state riverane 
(cabotajul etc.) au fost respinse de întregul Congres; 

2) Austro-Ungaria nu are nici o pozitiune esceptionalä sau privilegiată pe Dunăre între cellalte puteri subscriitoare Tractatului, afară de 
dreptul ce i s-a dat de-a sparge Porţile de Fier spre inlesnirea navigatiunii. 

3) Comisiunea specială a Statelor Riverane (reapărută acum sub numele de Comisiune Mixtă) numai există; ea a fost combătută de chiar 
plenipotentiarii Austro-Ungariei şi Congresul s-a unit cu părerea lor; 

4) Regulamentele de navigatiune si de poliţie fluvială pentru toată întinderea Dunării de la Porţile de Fier până la Galaţi trebuie a fi puse 
în armonie cu cele cari sunt sau vor fi făcute în privinţa Dunării de la Galaţi până la gurile ei. Elaborarea regulamentelor este încredinţată 
Comisiunii Europene, asistată de delegaţii statelor riverane. Comisiunea Europeană se recunoaşte permanentă. 

5) Modificatiuni la această stare legală, consacrată printr-un tractat solemn, nu se poate face prin comisiuni speciale, principii nouă 
putându-se consfinti numai prin autoritatea unui congres (opinie esprimată de d. dr. Haymerle). 

Pe această bază clară s-au şi mişcat apărarea cestiunii Dunării, pe ea s-a ţinut delegatul român din Comisia Europeană, pe ea se bazau 
instructiile date reprezentanţilor din străinătate, când, ca din senin, d. Kogălniceanu primeşte la 21 iulie anul trecut depesa no. 11623, care-l pune 
în cea mai mare nedomirire . Prin această depesä se zice textual „că i se atrage atentiunea asupra cestiunii cabotajului , care este cea mai 
importantă pentru noi” şi se întreabă „daca nu se teme, că, daca Comisiunea Europeană a Dunării va fi să redige regulamentele de navigatiune 
până la Porţile de Fier, ea nu va păstra dreptul cabotajului pentru toate naţiunile spre paguba statelor riverane" 

Din acest moment d. Kogălniceanu vede limpede că guvernul a intrat cu totul în alte vederi. El răspunde: 


Daca d-voastră sunteţi otărât a reclama păstrarea cabotajului numai pentru statele riverane, adecă pentru Austria în detrimentul pavilioanelor 
statelor neriverane şi în special ale Angliei, Franciei, Germaniei, Greciei, Italiei şi Turciei, cari acestea au întemeiat prosperitatea Dunării de Jos şi 
prin urmare a porturilor noastre, în asemenea caz noi nu mai suntem în conflict cu Austro-Ungaria, noi suntem în conflict cu Europa. Cu o asemenea 
teorie noi devenim stránsii aliaţi ai Austro-Ungariei, care de la 1856 se încearcă, deşi pururea respinsă de Europa, de-a păstra pentru dânsa toată 
mişcarea navigatiunii pe Dunărea de Jos. 


Aşadar cabotajul, privilegiul plutirii pe lângă tärmuri rezervat riveranilor , era blidul de linte pentru care România ar fi putut renunţa la 
dreptul ei de primogenitură , la neutralitatea Dunării, această chezásie a neutralității ţării. 

Pentru acest blid de linte oferit cu un fel de compensație tärmurenilor , cu iluzia că în acest chip [1] şi vor putea crea o marină naţională, d. 
Brătianu cu pretiosul său d. Boerescu au intrat în mlaştina făgăduielelor pripite, de cari părându-le rău, au voit să le neutralizeze prin limbajul 


exagerat al mesajului, ceea ce, în loc de-a ameliora situaţia, au condus din contra la conflict şi umilire. 
Dar această abatere a d-lui Brătianu din calea clară a Tractatului de la Berlin ne-au costat mai mult încă: încrederea puterilor. 


Este de datoria postului ce-l ocup , zice d. Kogălniceanu, de-a arăta guvernului ţării mele clar şi esplicit că ceea ce face grea pozitiunea 
reprezentanţilor României în străinătate — şi cred că, unii din colegii mei v-au şi spus-o înaintea mea — este ideea eronată, însă în general stabilită, că 
guvernul român are deja angajamente luate, că de multe ori noi ne prefacem că susţinem o cestiune, când această cestiune este demult deja rezolvată în 
înţeles opus rezolutiunii ce afectám a sprijini. 


Într-adevăr, ce patriotism poate fi acel care simulează a apăra interesele țării pe când în realitate cestiunile s-a pus la cale? Astfel, luándu- 
ne după nenorocita manieră de-a se esprima a mesajului regal, ne vine a crede că şi în cestiunea Basarabiei d. Brătianu poate să fi simulat numai 
de-a apăra acea provincie, pe când în realitate întrevederea de la Livadia [îi pusese capăt de mult încă. 

[2 februarie 1882] 


TEATRUL FRANCEZ 


În sala Orfeu o trupă mică însă aleasă de artişti franceji dä reprezentatiuni în fiece seară, oferind astfel publicului bucureştean câteva ore 
foarte plăcute de distractiune. 

Efectul binefäcätor al acestor reprezentații consistă în acea scânteie de artă adevărată prin care se disting oaspeţii noştri teatrali . Jocul lor 
e natural, caracterele cu grijă studiate şi libere de exagerare sau de parodie; nimic fals, nimic greoi nu întunecă unitatea sigură şi deplină cu care 
se reprezintă scrierile dramatice. Aceste scrieri pot fi uneori neînsemnate din punct de vedere literar; ceea ce le ridică întotdauna şi le face plăcute 
este modul de interpretare al artistului dramatic. 





De multe ori de-a rândul se dá vodevilul La Rousotte , şi putem zice că reprezentațiile ar servi de model prin unitatea care domină întreaga 
reprezentaţie (l'ensemble ) cât şi prin interpretarea foarte nimeritá a rolurilor . 

D-nul şi d-na Verneuil , d. Feroumont — artist de mare talent şi multă deprindere —, 
d-na Pepito , d-nii Perier şi Galin , c-un cuvânt toţi la un loc şi fiecare în parte se 'ntregesc atât de deplin pentru a reda totalitatea unei piese încât 
am dori ca artiştii români mai tineri să viziteze aceste reprezentatiuni, spre a vedea cât respect au francejii pentru piesă şi pentru public, cum nici 
unul din ei nu caută a ieşi în relief asupra celorlalţi şi a monopoliza oarecum efectul, cum toţi contribuie pentru a produce un singur efect, acela al 
totalitätii piesei, acel dorit de autor şi de public. 
[4 februarie 1882] 


[, MULTI PRESUPUN"] 


Multi presupun, şi nu hotárám încă de au ori nu cuvânt, că interesul escesiv pe care d. C.A. Rosetti şi „Pseudo - românul " său il manifestă 
în timpul din urmă pentru clasa ţăranilor nu este un interes întemeiat pe vederile unei politici de stat, concepute cu siguranţă şi preciziune, ci pe 
necesitatea ce-o are partidul său demoralizat de - a - şi reîmprospăta popularitatea şi alegătorii mai cu seamă, atrăgând în sfera sterpelor lupte 
politice o clasă numeroasă de cetăţeni, pe ţărani. 

Marfa de fraze a ziarelor roşii s-au învechit, au ieşit din modă; lumea orăşenească s-a cam săturat de ea. 

Din zilnica repetare a unei serii de vorbe cu sferă nedeterminată şi lipsite de cuprins a rezultat la început o boală obştească a spiritului 
public în România: gägäutia generală în judecarea cestiunilor de interes public, o periculoasă beţie de cuvinte, care a ametit clasele noastre de 
mijloc şi le-a făcut a confunda formele goale şi pospăirea pe deasupra ale civilizaţiei cu fondul acesteia, care consistă nu în egalitate, fraternitate şi 
libertate, ci în muncă şi în adevăr. Încet - încet oraşele şi-au deschis ochii; fiecine înţelege că fără muncă nu există bunăstare materială decât 
pentru gheşeftari şi cavaleri de industrie; că fără adevăr nu există cultură. Încet, publicul s-au convins că a lua ochii prin discursuri patriotice şi 
fraze bine lustruite nu va să zică a munci şi că toţi acei cari iau de zece ori pe zi patria, libertatea, naționalitatea în gură le iau numai ca etichete şi 
ca pretexte, adevărata lor ţintă fiind îmbogățirea sau traiul bun de pe spatele altora, din spinarea poporului producător. Cei ce exercită industria 
patriotismului subliniat, inmultindu-se peste măsură, îşi fac azi concurenţă între ei, se dau pe faţă unul pe altul; albeata care a acoperit ochii 
spiritului nostru public de la 1858 şi până azi a început a se lua binişor ; nimeni nu mai crede în povestea glumeatä a unui progres de pe saltea, 
fără corelatul muncii musculare şi intelectuale. 

Asta a început a înţelege Burtă verde cum am zice şi de-aci discreditul mărfii patriotismului subliniat în piaţă, căci nu mai are trecere şi nu 
se mai ia drept bani buni. Orăşenii s-au convins că nu e nimic, absolut nimic îndărătul înţelepciunii apocaliptice a politicei roşie, că fraza goală 
care nu esprimă nici o necesitate economică, nici o cerinţă de organizare nu e decât o nadă pentru a prinde şi ameti pe cei săraci cu duhul. 
Formulele mistice ale d-lui C. A. Rosetti nu le mai cred nici copiii din şcoală; dicţionarul său politic începe a muri, terminologia sa moare precum 
a murit aceea a alchimiei şi a astrologiei. Gândirea publică devine în România mai pozitivă şi mai concretă; oamenii nu se mai mulţumesc cu 
cuvântul, ci urmăresc înţelesul lui, ba evolutiunea chiar a acestui înţeles. 

Această schimbare a spiritului public a observat-o d. C.A. Rosetti. Ca acei dascăli bătrâni cari repetă în fiece an aceleaşi glume, însă 
pururea altor urechi, mai tinere, astfel ilustrul părinte al demagogiei române caută urechi nouă pentru farsele sale învechite şi crede că le va putea 
găsi prin demagogizarea acelei clase de oameni care, păstrătoare caracterului naţional al românului, iubitoare de adevăr şi dreaptă, rămăsese pân' 
acum neatinsă de veninul demagogiei. Această clasă e cea ţărănească. 

Un articol de fond al „Pseudo-Romänului" se citează în Cameră ca espunere de motive printr-un proiect de lege prin care să se hotărască 
că numai ţărani pot fi delegaţii colegiului [al] Iv-lea , deşi, e învederat că e indiferentă treapta socială a aceluia pe care ţăranul [î]l delegă pentru a- 
i reprezenta interesele şi că criteriul acestei alegeri ar fi cunoştinţa stării economice şi de cultură a ţăranului, nu împrejurarea că delegatul e sau nu 
ţăran. 

Un alt mijloc pentru a atrage pe ţărani în sfera luptelor politice este esploatarea violentă a neajunsurilor legii tocmelelor agricole. 





" Românul" numeşte legea „barbară, ilegală, ucizätoare " 

Dar cine a propus-o, cine a votat-o? 

D. C. A. Rossetti şi I.C. Brătianu, la 7 martie 1866, după căderea lui Vodă Cuza. 

Deşi însă legea actuală e în cea mai mare parte creatiunea partidului pe care-l reprezentă „Românul , nu vom numi-o astfel cum o numesc 
acei cărora li se cuvine paternitatea ei. 


E rea, dar tinta ei a fost bunä. Productiunea agricolä e legatä de anume conditii de timp. Un obiect industrial se poate produce si vara Si 
iarna, şi noaptea şi ziua, oricând şi oriunde. Cine însă nu ară la vreme, nu prăşeşte la vreme, nu seceră la vreme, acela nu recoltează nimic şi 
degeaba şi-a băgat capitalul in productiune. Spiritul legii tocmelilor a fost a asigura termenele deosebite ale muncilor agricole, a căror netinere ar 
fi echivalentă cu ruina sigură a productiunii, deci cu ruina ţării. Orice reformă s-ar face, spiritul acestei legi nu se poate înlătura şi tăgădui daca nu 
voim ca izvorul de căpetenie al avutiei publice să cază în totul în părăginire . 

Ceea ce rămâne curios e intrebuintarea acestei legi, făcute mai cu seamă de roşii, în contra altor elemente politice, cari poate să fi 
contribuit şi ele la facerea ei, dar nu sunt autorii ei de căpetenie. Daca roşii au făcut-o sau au contribuit a o face, ci au creat o lege " barbară, 
ilegală şi ucizätoare " şi contra lor înşile ar căta să-şi îndrepte armele polemice. Dar precum am zis la început: nu legea tocmelelor e în cestiune 
pentru roşii. Ei vor să-şi creeze si din greaua şi gingaşa cestiune a organizării muncii o armă electorală căci polemicele „Romänului" şi 
propunerea din Cameră privitoare la delegaţi au amândouă acceaşi ţintă: demagogizarea locuitorilor săteni. 

[5 februarie 1882] 


[DIN ACTELE PUBLICATE"] 


Din actele publicate în numărul de ieri cititorul a putut constata că delegaţii comitetului central de iniţiativă din Iaşi şi ai comitetelor din 
districtele de peste Milcov, rugându-se, după însărcinarea comitentilor (în număr de 600) de a li se acorda o audienţă la Maiestatea Sa Regele, 
pentru a solicita înalta Sa protectiune în favorul intereselor agricole şi economice din Moldova, această audienţă li s-a refuzat. 

D. Mareşal al Curţii, luând ordinele M[aiestăţii ] Sale, a fost însărcinat de a pune în vederea delegatiunii nu o lege, nu un text 
constituţional, nu un drept care se poate opune unui drept, ci regulele stabilite de ceremonialul şi uzurile Curţii. 

Acel preţios ceremonial şi acele preţioase uzuri , despre care nu putem tăgădui că ar constitui o piedică pentru a se apropia de persoana 
privată a regelui, nu ştiam că se pot invoca şi atunci când ţara vrea să-şi espuie păsurile ei înaintea autorităţii publice a Coroanei. 

D. mareşal al Curţii a fost dar însărcinat a comunica că pretiosul regulament al ceremonialului , la puţin cunoscuta sa pagina 75, stabileşte 
următoarele reguli : 


Audienţe in corpore in mod oficial nu se pot acorda de MM . LL . la deputatiuni, delegatiuni, comitete etc. decât când aceste fac parte din corpuri şi 
autorităţi constituite ale statului şi au un mandat regulat, îndeplinit în virtutea unei legi. Cererea şi obiectul audienței trebuie Íncunostiintat mai întâi în 
acest caz ministerului respectiv sau autorităţii superioare de cari resortă acele delegatiuni, deputatiuni etc. În ceea ce priveşte audientele particulare, d. 
mareşal face cunoscut că M[aiestatea ] Sa binevoieste a le acorda individual la oricine se adresează cu cerere. 


Audienţe particulare! 

Intelegem să se ceară acestea din partea provincialului curios de-a conversa lucruri indiferente cu persoana regelui, curiozitate pe care nu 
oricine o poate pretui după valoarea ce i-ar da-o curtezanii şi camarila sau eroii de la 11 fevruarie şi prezidentii republicei ploieştene, cari se 
räsfatä azi pe sofalele statului ce împodobesc palatul. Dar nu, audienţe particulare, nu satisfacerea vanitätii sau curiozitätii de-a sta faţă în faţă cu 
Mlaiestatea ] Sa i-a făcut pe proprietarii din Moldova sá solicite audiența, ci nevoile lor, păsurile ţării, cărora pururea Domnii vechi ţineau, 
urechea deschisă [la] primejdia ce ameninţă moşia şi munca lor, [la] turburarea vârâtă oficial în raporturile de bună credinţă ce le au cu muncitorii. 
Nu în particular au a şopti ceva, ca îmbunătorii fanarioți, aceste urechelnițe care se furiseazä în auzul şi farmecă mintea Domnilor, ci pe faţă şi 
verde erau să vorbească şi să arate Mlaiestätii ] 





Sale că " sub pretextul de reformă a legii tocmelelor, un consiliar al M[aiestăţii ] Sale au răspândit circulări cari au înlăturat legi în vigoare si au 
provocat patimi rele între muncitori în contra agricultorilor mari" 

Nu dar cu persoana privată a regelui şi nu în particular veniseră proprietarii din Moldova ca să se puie la vorbă, ci autorităţii Coroanei se 
adresau şi aveau dreptul de-a o face, conform art. 28 al Constituţiei, care zice: 


Fiecare are dreptul de a se adresa la autorităţile publice prin petitiuni subscrise de cătră una sau mai multe persoane, neputând însă petitiona decât în 
numele subscriitorilor. 


Nu cumva alineea a doua a acestui articol: 
Numai autorităţile constituite au dreptul de-a adresa petitiuni în nume colectiv. 


este originea pretioaselor dispozitiuni din pretiosul regulament al ceremonialului? 

Dar care-i acel nume colectiv? Sau nu ştie onor. d. Brătianu, inspiratorul acestei cabale , ce este un nume colectiv? Nisip, grâu, apă, aur, 
popor, naţiune sunt nume colective. Copiştii ignoranti ai articolelor noastre constituţionale nici habar n-au ce însemnează, lexical, nume colectiv, 
întrebuințat în texte franceze de lege. Pe când Anglia, în petiţii date de unul sau de multi, semnăturile individuale erau riguros cerute, Adunarea 
franceză legislativă de sub Revoluţie, Conventul , primeau petiţii iscălite cu numele unei comune sau a unui departament întreg, ba într-o zi 
Adunarea franceză a angajat o discuţie lungă asupra unei petiţii iscălite Le Peuple. Pentru ca nu un anonim să se substituie unei colectivităţi 
abstracte de oameni şi s-o iscălească se cere ca, oricât de generală ar fi necesitatea invocată, ea să poarte semnături individuale, pe când se 
'ntelege că o autoritate constituită cu titulari cunoscuţi nu are nevoie de semnături. Acesta este singurul înțeles pe care constituţia [î]l dă numelui 
colectiv. Obligatia semnăturilor individuale existând în Anglia, toate reformele s-au făcut acolo printr-o furtună de petiţii. 20 000 de petiţii au 
cerut abolirea sclavajului , tot prin ele s-a făcut reforma Parlamentului, emanciparea catolicilor , abrogarea legii asupra cerealelor şi a.m.d. 

Aşadar: " fiecare are dreptul de-a se adresa la autorităţi prin petitiuni subscrise de una sau mai multe persoane" şi, acest drept 
corespunzând cu o datorie, autoritatea e datoare de-a primi petitiunea, autoritatea înaltă a Coroanei ca şi oricare alta. Fiecare are dreptul ? 

Nu, ne 'nşelăm . Delegatiunea izraelitilor are acest drept şi i se şi recunoaşte. D-nii Rosenthal, Israel Iancu Schonfeld , Dr. Blumenfeld , 
Alpem , Sapira, Kohn , Wahrmann , Herşcu Schechter , Strul Avram Ringelescu , aceşti d-ni pot prezenta regelui petitiuni în numele unei 
colectivităţi fără ca regulamentul preţios al ceremonialului să fie atins. Mai mult, d-nii de mai sus au dreptul de-a se pretinde persecutați în 
România, de-a cere abrogarea legilor existente şi libertatea de-a vinde rachiu, de-a läti şi exploata vitiul betiei în poporul românesc. Pentru nobilul 
Pherekydes, ambasadorul de la Mazar Paşa pe de-o parte, şi pentru Herşcu şi ştrul Avram pe de alta, pentru crema, cum am zice, a neamului 
istoric al românilor M[aiestatea ] Sa Regele e acasă. 

Dar în cazul de faţă nu se prezentaseră viitorii stăpânitori ai expresiei geografice ai României. Nu. Erau numai nişte proprietari din 
Moldova, un Rosnoveanu , un Pogor, un Cogălniceanu, un Ciupercescu, un Catargiu, un Corjescu , un Morţun , deci nu se pot primi in corpore. 

Se înţelege că acest refuz de a primi delegatiunea i se datoreşte d-lui ministru prezident I. Brătianu, care, prin şeful poliţiei, au cerut 
regelui de a n-o primi. 


Speciosul regulament al ceremonialului, pag. 75, catä sä fie de-o origine foarte recentä si confectionat ad-hoc. El nu se aplicä nici la fosti 
colegi ai d-lui Brătianu, cari, trecuţi prin cälugäria cuvioasä a Väcärestilor, cer dispensă de termen, nici la ilustrii copii ai ortalei, cari, aplicând 
prea cu multă relighie principiile partidului roşu, încap după zăbrele, nici la evreii cari au maltratat preuteasa cu ocazia înmormântării rabinului 
Şor . Ori de câte ori oameni de-o probată malonestitate din partidul roşu sau evrei, vinovaţi de acte de escrocherie şi de brutalitate, vor cerea să 
pătrunză la picioarele tronului, precum şi colectivul mazarist Pherekydes, porţile palatului le sunt deschise şi acolo găsesc nu numai o ureche 
binevoitoare, ci chiar îmblânzirea asprimilor legii în favorul lor. 

Dar nişte proprietari ai pământului Moldovei cari cer numai respectul legilor, numai buna credinţă , numai adevăr ? Aceştia nu merită nici 
o băgare de seamă. Ţara aceasta pare a fi a străinilor şi străini nu mai sunt în ea decât românii înşişi. 

[7 februarie 1882] 





[„« ROMÂNUL», PROMITÁNDU-NE PROGRAMUL NOU"] 


„Romänul" promitändu-ne programul nou, revăzut, corijat şi adaos al partidului roşu, nu poate fägädui aceasta făr' a se lega din nou de 
conservatori. 

Ar fi de dorit ca confrații să-şi modereze condeiul. Când foaia oficioasă zice despre partidul conservator că a căzut în trecut „cu tot 
sprijinul Turciei, Rusiei şi Austriei” atunci ori nu ştie ce zice, ori se face a nu şti. Interesele acestor trei puteri fiind pururea diametral opuse, nu 
pricepem cum se 'ntelegeau într-un mod atât de spontan asupra unui singur lucru: mäntinerea partidului conservator la putere în ţările române. Un 
partid care convenea Austriei nu mai putea conveni Rusiei sau Turciei şi viceversa. Deja punerea alături a acestor trei nume este absurdă şi 
„Romänul" ar fi trebuit să fie măcar atât de preväzätor pentru a alege din trei puteri numai pe una, care - ar fi sprijinit pe boieri la putere. 

Dar altă contrazicere. 


Partida care se numeşte boierească şi după 1860 conservatoare, zice „Romänul" avea averea, proprietatea, guvernul şi deprinderea ţării de a i se 
supune orbeşte. 


Dacă ţara se supunea orbeşte acestui partid, prin deprindere, ce nevoie mai avea el de sprijinul Rusiei, Austriei, ori Turciei ? 

Daca venim însă la partidul roşu, lucrurile se schimbă foarte în defavorul lui. 

Aci Eliad şi Bălceascu nu văd în d. C. A. Rosetti decât un „agent provocator” al unei singure mari puteri, om făcut pentru această meserie, 
căci n-are patrie, patria lui fiind universul lui Blanqui, n-are naţionalitate, naționalitatea lui fiind umanitatea întreagă a comunarzilor , n-are trecut 
şi tradiţii, c-un cuvânt nimic de pierdut, totul de câştigat. 

" Pseudo - românul " şi cu el d. C. A. Rosetti se laudă că, la 1848, toată ţara „a aclamat stindardul" dumnealor. 

Dar ce e 1848 în România îndeosebi ? Ce însemnătate istorică a avut acest an pentru noi ? 

Să i-o spunem noi. Toată mişcarea română de la 1848 n-a fost decât pretextul căutat pentru ca ruşii să treacă în Transilvania, un pretext pe 
care d. C. A. Rosetti s-a găsit să li-1 dea, în mod dezinteresat se va zice, dar ne îndoim de dezinteresarea acestei personalităţi. Fecit cui prodest, 
zice latinul , a făcut-o acela căruia i-a folosit. 

Ce-a urmat pentru ţară din mişcarea al cărei merit şi-l însuşeşte ? 

Invazia şi foametea. 

La 1875 vedem pe d. C. A. Rosetti agitându-se spasmotic. Ce era în perspectivă ? Războiul ruso-turcesc. Cui era să facă drum d. C. A. 
Rosetti venind la putere cu creaturile sale ? Ruşilor. Fecit cui prodest. 

Ce-a urmat din agitația al cărei purtător de steag era Pherekydes ? Invazia si cáráturile peste Balcani. 

Acum, la 1882, d. C. A. Rosetti se mişcă. L-a apucat focul reformelor şi dorul de ţărani. El, care nici cunoaşte pe ţărani, nici gândeşte la 
soarta lor, el care numea maniac pe oricine se ocupa de această cestiune, ajunge a se improviza în promotorul îmbunătăţirii sorții ţăranului. 

Întrebăm: ce e la mijloc ? Ei bine, avem onoare a o repeta din nou d-lui C. A. Rosetti: fecit cui prodest. Prea miroase anul 1882 a 
Scobelef, a Bosnie , a turburare în Orient pentru ca d-lui C. A. Rosetti să nu-i trebuiască o cestiune agrară improvizată, spre a pune ţara în 
neputinţă de-a lua o atitudine hotărâtă, încât, turburată înăuntru şi neputincioasă în afară, să fie silită a transige cu invazia, precum deja de doua 
ori a făcut-o, conform intenţiilor d-lui C. A. Rosetti. 

Şi ce va urma din această agitaţie ? Invazie şi foamete. 

„Binele public" povestea într-un rând că d. I. C. Brătianu însuşi a declarat despre amicul său politic, d. C. A. Rosetti, că nu cunoaşte 
istoria ţării, nici are sentiment de naţionalitate. 

Lăsăm pe seama d-lui Brătianu aceste cuvinte; vom povesti ceea ce am auzit de la un martor ocular. Într-un rând d. C. A. Rosetti se afla pe 
vapor, înconjurat de-o curioasă promiscuitate de orientali, greci, turci, bulgari, sârbi, evrei şi alte neamuri. Cam cu chef, ca-n genere după masă, 
spuse următoarele: 


De la toţi oamenii din ţară ani văzut bine, de la greci, de la bulgari, de la evrei (fratele Rosenthal), numai de la români nu. Să nu mor eu până n-oi aduce pe 
toţi românii în sapă de lemn. 


Au trecut douăzeci de ani de atuncea, dar martorul ocular trăieşte. Ceea ce ni se povesteşte cu ceea ce afirmă d. I. Brătianu despre amicul 
său se potriveşte de minune una cu alta. 

Dar sá nu crează că amăgeşte pe cineva. Precum d-sa urăşte pe român, aşa românul DI urăşte pe el. „Hidoasa pociturá" zice 
Alecsandri, „spirit infernal" zic marginile Bucureştilor, şi, daca ţăranul n-a ajuns să zică nimic, e că nici ştie de existenţa acestei caricaturi. 





Crede poate d. C. A. Rosetti că-l urâm pentru aceasta ? Nu, ne-ar fi ruşine să-l urâm. Ura presupune oarecare respect, pe care nu l-am 
simţit niciodată pentru d-sa. Ne e scârbă şi ruşine. Scârbă a vedea pe un om străin ca origine şi apucături conducând destinele celui mai numeros 
şi mai cuminte popor de lângă Dunăre, ruşine de noi înşine, de amortirea noastră naţională, că am putut îngădui unui asemenea panglicar oriental, 
bun pentru a bate toba înaintea unei menajerii , să se pretindă conducător al spiritului public de la noi. Mai bine, zicem, rob sub vechile Domnii 
drepte şi sub legile lor creştine, cu conştiinţa că deasupra-ti se 'ntinde marele arbor al poporului şi al geniului românesc, decât la banchet alături cu 
gheşeftari ca Carada, cu eroi ca Candiano, cu oameni de onestitatea lui S. Mihălescu. Mai bine rob în ţara drepţilor decât om mare în ţara în care 
malonestitatea, trădarea nocturnă, vicleşugul şi pehlivănia sunt merite şi titluri de înaintare. Toată mândria noastră de rasă, tot sângele strămoşilor, 
toată vigoarea şi înţelepciunea lor, naivă şi tânără, buna lor credinţă şi dreptatea lor neclintită protestează în contra pângăririi istoriei noastre 
naţionale de către un asemenea venetic. 

Se va zice însă: „Se poate ca un om sá mintä viaţa întreagă, să facă zilnic protestatiuni de patriotism şi naţionalitate în care sá nu crează " 


Se poate, pentru că vorbele ce le întrebuinţează au alt înţeles în dicţionarul criptografic al său. 

Ştim de ex. că espresia " naţiune" însemnează în coloanele foii sale „partidul roşu" 

Un întreg dicţionar de chei şi tifre foieşte în „Pseudo - românul " pe care nu-l pricepe decât d. C. A. Rossetti şi confidentii săi. " Vegheati , 
ora a sunat" „Ale tale dintru ale tale" „Natiune" „Românul" toate acestea au în dicţionarul lor o altă însemnare decât în lexiconul limbii noastre. 
Precum roşii se 'nteleg într-o limbă a cărei cuvinte au un sens conventional, nu, pe cel lexical, tot astfel ei sunt ţinuţi la un loc prin trecutul lor de 
crime si de fărădelegi comune. " Vă am pe toţi la mână" le şopteşte d. C. A. Rosetti în Cameră şi feţele rotunde şi grase ale milionarilor 
improvizati devin galbene ca ceara la acest cuvânt. Maffia şi Camorra ? Sunt o jucărie pe lângă acest partid în care nu există om necompromis , a 
cărui viaţă descrisă clar sá nu merite ocna. 

Şi acest partid, discreditat în ochii săi proprii, ameninţat de propriile sale căpetenii cu „puscäria şi carantina" ţinut la un loc nu prin 
comunitate de principii, ci prin complicitate de fapte rele, acest partid şi organul lui îndrăzneşte a zice că „conservatorii sunt deconsiderati prin 
felurite abuzuri în cari se 'nnomolirá " şi că a fost „sprijiniți de Rusia, Turcia şi Austria" ? 

Dar pentru Dumnezeu, unde e Caradaua , unde Candianoul , unde Mihălescul nostru ? Cine dintre noi a călătorit la Livadia ? Cine au făcut 
milioane cu răscumpărări, cine au prefăcut Parlamentul în local de ruletă şi de joc de bursă ? 

Quousque tandem ... ? 

[10 februarie 1882] 


REFLECTIUNILE UNUI AGRICULTOR ASUPRA LEGEI TOCMELELOR AGRICOLE 


Ne-am întreţinut în mai multe rânduri şi foarte pe larg cu o persoană care în toată viaţa ei s-a ocupat de agricultură, de un caracter moderat 
şi foarte impartial , care niciodată nu s-a ocupat nici preocupat de politică. Este prin urmare un om special şi competent în materie, a căruia 
opiniune are mare greutate, şi vom încerca, după ce ne-am inspirat de vederile sale asupra materiei la ordinea zilei, d-a-i reproduce ideile în 
această privinţă. 

Există sau nu în realitate o cestie agricolă a căruia solutiune interesează bunul trai al tärei? Subt impresiunea agitatiunei pe care se 
încearcă unii a o răspândi în ţară, se vor găsi mulţi oameni care, din interes sau luaţi de curent, vor răspunde într-un mod afirmativ. Toţi se pun la 
lucru şi caută un remediu, si se văd mulţime de legisti , trăiţi în codice şi în procedură, care n-au văzut niciodată un plug, nu ştiu să deosibeascä 
grâul de ovăz sau de porumb, fără nici o cunoştinţă de munca câmpului, nici de obiceiurile ţăranilor, nici de nevoiele şi dorinţele lor, ignorând 
chiar limba ţăranului, [î]i vedem rezolvând în materie de arătură, de seceră, de prăşilă , de vite, de transporturi, cestii abstracte de drept. Oameni 
practici şi pricepuţi în materie, desperánd d' a înţelege aceste disertatiuni , le spun în zadar că, înainte d' a propune remediuri , trebuiesc studiate 
cauzele răului. Aşadar care sunt aceste cauze? Ele nu sunt acolo unde le văd doctorii în drept. Sistemul după care 





învoielile trebuie să fie libere între proprietari şi cultivatori este bun şi n-am şti să multämim îndestul memoriei lui Vodă Ştirbey care, cu perfecta 
sa cunoştinţă de nevoile tärei, a consacrat pentru prisoase sistemul cel mai bine adaptat intereselor reciproce şi echitätei , şi care, cu toate 
transformatiunile prin cari am trecut, slujaşte şi astăzi de regule comune. 

Este incontestabil pentru orice om de bună credinţă că singura şi unica cauză a răului sunt abuzurile şi esactiunile impiegatilor 
administrativi cari nu se tem d! a falsifica spiritul şi d! a viola litera legilor şi regulamentelor. Aceasta este adevărata rană a ţării, acolo trebuie 
remediu radical. 

La ce slujesc legile cele mai bine cântărite si cele mai echitabile daca agenţii însărcinaţi d' a le aplica nu sunt nici inteligenţi, nici 
conştiincioşi, nici onesti şi nu tintesc decât la interesele partidului de la putere, decât la profitul lor personal? 

Citiţi instrucţiunile şi circulările care au urmat promulgarea legii din 1851. Ideea dominantă pe care o veţi găsi la fiecare linie este d' a 
asigura părţilor interesate cea mai bună garanţie a intereselor lor mutuale, cea mai mare securitate şi un respect scrupulos al drepturilor lor. Ele 
apărau pe sătean contra aviditätei unor arendasi ingenioşi a le proba că ei le datoresc îndoit munca contractată, aviditate ajutată prin coniventa 
amploaiatilor administrativi si, pe de altă parte, d' a nu lăsa pe proprietari victima nesupunerei ţăranilor cari refuză de a-şi împlini angajamentele 
lor, nesupunere mai totdauna zgândărită de administratiune pentru a aduce pe proprietar la discreţiunea guvernului, mai cu seamă în vremea 
alegerilor sau pentru a-i smulge o sumă de bani. 

Aviditatea într-un caz şi intrigele administraţiei în celălalt cheamă necesitatea unei esecutiuni revoltätoare. 

Cu o bună administraţie care ar şti să aleagă agenţi onesti şi conştiincioşi asemenea abuzuri n-ar fi posibile şi daca, prin exceptiune , s-ar 
produce câte unul ar trebui să fie sever reprimat . Mă adresez la puternicii zilei şi le spun: 

Nu faceţi politică cu pâinea concetätenilor voştri; loviți fără milă în toate abuzurile, sustineti şi încurajați munca; veţi avea bunul trai 
general, veţi obţine progresul, ameliorări în cultură, în loc d' a avea ruina arendaşilor şi deprecierea proprietăţii fonciere care sunt rezultatul 
sistemului vostru. Destul ati semănat coruptiunea, ati excitat ura între diferitele clase ale populatiunei. Mai puneti-vä într-un punct de vedere mai 
înalt decât acela al spiritului de partid, a inspiratiunilor de coterie, gänditi-vä la patria voastră a căruia existenţă şi viitor depinde de conduita ce va 
urma. 

România trebuie să se impuie stimei Europei prin ordine şi linişte, să înlăture primejdiile care ar ameninta-o daca ar deveni o cauză de 
îngrijiri pentru puternicii noştri vecini. 

Agricultorul nostru ne-a pus sub ochi numeroase contracte agricole a cărora analiză o vom publica. Cititorii noştri se vor convinge că 
aceste contracte ar îndeplini perfect scopul lor daca ar fi executate ad literam precum în adevăr o cere interesul reciproc al părţilor. Am expus mai 
sus că, daca mai adeseori nu se îndeplinesc, vina trebuie atribuită exclusiv administratiunii. 

Care este prin urmare mobilul agitatiunii pe care unii încearcă prin toate mijloacele a o propaga în toată întinderea României? 

Sunt oameni cari nu se pot ridica decât prin dezordine, cari s-au însemnat prin ignoranță şi incapacitatea lor în afaceri; dar în schimb, 
printr-o dibäcie nespusă, în intrigi suterane, în manopere perfide, în comploturi şi conspiratiuni de orice fel. Mijlocul lor cel mai mare, unealta cea 
mai puternică este d' a excita grija în spirite şi d a provoca agitatiunea generală. Numai pescuind în apă turbure pot deveni necesari şi ajunge 
scopurile lor. 

Sunt câteva luni, au pus pe tapet eligibilitatea magistraturei , sistem imposibil şi condemnat de toate spiritele serioase. 

După ce au văzut că nu pot pune mâna pe puterea judecătorească, agitatorii noştri s-au, aruncat pe un nou mijloc de agitatiune, i-a găsit 
deodată mila de soarta săteanului şi vărsau lacrime de crocodil asupra suferințelor uneia din clasele muncitoare. În faţa circulărilor guvernului 
care, sub cuvânt d! a lumina spiritele asupra cestiunei puse pe neaşteptate, provoacă adunări populare, nu se mai poate îndoi nimeni că scopul lor 


este a intäräta pasiunile puind in luptä interesele. 

Bunul simţ şi patriotismul Adunărilor noastre legiuitoare vor trece ele in sfârşit înaintea vederilor interesate şi înaintea cuvântului de 
ordine ce le dau cei doi sau trei corifei ai partidei care până astăzi au robit vointele mandatarilor naţiunii? 

Aicea este toată chestia pentru moment, ne spune agricultorul nostru în limbagiul lui. 
[12 februarie 1882] 





[„PARTURIUNT MONTES... "] 


Parturiunt montes, nascitur ridiculus mus, gem munţii şi se naşte un şoarece. 

După vântul care şi-l luase " Pseudo - românul " când făgăduia noul program al partidului său, ne aşteptam la lucruri, de nu mari, dar cel 
puţin însemnate, la idei organice, care în adevăr sá puie dezvoltarea ţării pe o cale mai bună. 

Când colo... ce să vezi? Cinci principii — mari şi late — ne înşiră foaia guvernamentală ca program viitor al partidului roşu. 

1. Dreptatea nu este aşezată pe temelii. 

2. Instrucţiunea în sate nu este. 

3. Nu s-au îngrijat nime ca sătenii să nu fie din nou robiti prin tocmeli agricole. 

4. În comune nu sunt drumuri, plantaţii , poliţie, spitaluri. 

5. Bătaia nu e bună. 

Ştiam până acum că un program cată înainte de toate să fie pozitiv. Din negatiunile : „nu este dreptate" „nu este instrucţie” „nu 'ngrijeste 
nime de săteni" „nu sunt drumuri" nu rezultă nimic. Judiciile negative dovedesc un grozav gol intelectual, prin nedeterminarea lor infinită; se pot 
inmulti în infinit fără, ca cineva să ştie ce lipseşte în adevăr. Nu e bun cutare lucru, nu cutare, nu aşa, nu pe dincolo, nu şi iar nu, şi nimeni nu 
poate şti din şirul de negatiuni ceea ce ar fi în adevăr bun şi folositor. 

Demult am observat lipsa de idei a confratilor şi adeseori am avut ocazia a ne bate joc de micul bagaj de fraze cosmopolite care garniseste 
într-un chip atât de sărăcăcios localităţile strâmte şi cranioscopic curioase în care rezidă creierii lor. 

Oare acestea sunt naturi de adevăraţi reformatori ? 

Permită-ne confrații a le-o spune; semnul dumnezeiesc prin care se deosebesc adevărații reformatori de panglicarii ce vor sá ia ochii 
mulţimii cu lucruri nouă, steaua în frunte cu care se nasc în lume este iubirea trecutului, simţul istoric. „Nu voi să stric legea veche, zise Isus 
Nazarineanul, voi s-o restabilesc" — " Nu voi să ating biserica, zice Luther, voi s-o fac cum a fost"— " Voim să punem la loc bunele si bătrânele 
datini ale ţării" zice Matei Basarab; " Vă cer trecutul ţării mele îndărăt cu Domnia ei, cu legile ei vechi, cu datinele ei” zice Tudor cătră împăratul 
Turciei, şi numai în trecut văd toţi rădăcinile regenerării. 

" Spitaluri trebuiesc în sate; abia s-au înfiinţat câteva şi nu mai ajungeau paturile" zice " Românul" 

Da, într-un spital aţi prefăcut ţara, pe care, prin importul vostru de fraze, aţi îmbolnăvit-o moraliceşte şi fiziceşte. Spitaluri pentru bolnavii 
morali, temnițe, spitaluri pentru bolnavii fizici! Spitaluri pentru jertfele politicii voastre economice şi sociale, căci poporul întreg e bolnav de 
hatârul cu care milionarizaţi creaturile voastre, de hatârul cu care cercetaţi crimele cărăturilor peste Balcani, de hatârul cu care faceţi din rebelul 
din Ploieşti pe adiutantul Maiestăţii Regelui. Da, spitaluri, căci acest popor nu mai crede în merit... Uzanţele principiului " facem treburi" 
apucăturile viclene s-a substituit meritului. El nu mai crede în onestitate, căci malonestitatea este un titlu de înaintare, şi din oameni vrednici " de 
puşcărie şi carantină" se compune sfatul legiuitor al ţării. El nu mai crede în eroii săi, după ce eroii nopţii de la 11 fevruarie sunt mari şi tari, după 
ce trădarea si infamia s-a botezat în numele eroismului . Ati războtezat cuvintele, ati suplantat înţelesul pe care li-l dăduse secolii vieţii noastre 
istorice, ati scornit limba păsărească în locul celei româneşti, ati desfiinţat, Erostrati străini şi nelegiuiti , toate vertebrele de drept, de echitate şi de 
tradiţie ale acestei străvechi şi de Dumnezeu păzite ţări. 

Pentru voi n-a preexistat nimic înaintea voastră şi puţin vă pasă de ce va exista după voi. " După voi potopul” 

Forme de guvernământ şi principii nu sunt pentru voi decât nişte expediente care oricare altele; le luaţi nu din adâncul inimei voastre 
proprii, ci de la alţii. Noi — această foaie îndeosebi— am fost cei dentâi care am dat tipätul de alarmă în privirea stării rele a ţăranului. Dar n-am 
uitat a cita cauzele. Cauza cea adevărată e că cea mai mare parte a păturii superpuse în aceşti din urmă treizeci de ani nu compensează prin merit 
şi ştiinţă munca poporului care-i susţine. Aţi înzecit sarcinile acestui popor pentru a hrăni cu birul lui o seamă de plagiatori pe catedre 
universitare, trădători şi rebeli ca ofiţeri superiori, directori de drum de fier, advocati plătiţi cu 30—40 de mii de franci pe an. 

Ati făcut din plagiat, din nulitate, din feneantism un merit, un titlu de înaintare; i-ati dat poporului formele goale a unei civilizaţii străine, 
fără umbră din cuprinsul şi bucuriile ei; ati făcut ca plebea, plebea ulitilor oraşelor, să domnească peste nobilul popor românesc; mai mult, ati 
constituit privilegii pentru ca această arhiplebe pururea să rămâi deasupra. 





Şi nu e dreptate azi? Dar de unde să fie, când aţi atins-o în sâmburele ei, în dreptul consue tudinar , parte viu, parte cuprins în codicii 
vechi, şi ati impus legislatiuni străine? 

Şi azi, când aţi prefăcut dreptul, obiect al datinei şi conştiinţei publice, în ştiinţa vastă a unor legiuiri străine, când judecătorul cată să fie 
om special, voiti să indreptati justiţia prin electivitate? Cei ce nu cunosc codicele să ştie pe cei cari şi-au făcut din aplicarea lor o misiunea vieţii? 

Nu e instrucţiune azi? Dar de la cine să înveţe poporul? De la declasatii din cari ati făcut profesori ce, având înşişi patru clase liceale, 
devin profesori de liceu sau de facultate? 

Stă rău comuna şi judeţul? Şi mijlocul de a le îndrepta starea, consistă în sufrajul universal, în seducerea populatiunilor prin amägitori de 
profesie, prin oameni cari şi-au făcut o meserie din a promite marea cu sarea şi a nu ţinea nimic? Sunt rele tocmelele agricole? 

Dar cine l-a silit pe ţăran să se tocmească decât sarcinile impuse de stat, de comună, de judeţele cu selfguvernmentul lor plătit şi compus 
din simpli postulanti? Şi azi — spre îndreptare — voiti să desfiintati libertatea tranzactiunilor, stipulând tocmai contrariul unicului principiu de 
drept care domneşte în materie de când lumea? Principiul tuturor legislatiunilor de când i-a venit în minte unui legiuitor să dispuie ceva e că 
absolut libere sunt tocmelele, dar făcute odată, îndeplinirea lor e obligatorie. Voi întoarceţi principiul pe dos şi ziceti: Tocmelele nu sunt libere, se 
vor face cum zic eu, iar îndeplinirea lor rămâne la discretiunea fiecăruia. Cum o vrea şi de-o vrea o face. 

Şi acum, după ce toate espedientele şi panglicăriile s-au înfundat, vine „Pseudo - românul " şi proclamă că „Partida naţională şi liberală 
culpabilá este" „Pentru relele în instrucţiunea publică sunt răspunzători toţi membrii partidei nationale si liberale" c-un cuvânt de toate relele 
economice, sociale, igienice chiar, e răspunzător şi culpabil partidul roşu. Culpabil! 

Culpa presupune ştiinţă şi premeditare . Prea sunt ignoranti, prea neinsemnati membrii partidului roşu, pentru a fi culpabili in publicis . 
Singura lor ţintă a fost de a se îmbogăţi, de a-şi crea sinecure şi averi; ei n-au avut nici o însemnătate politică, prin urmare nu culpabili , ci gresiti 
sunt. Greşalele însă în politică sunt, după cum zic francejii, crime; căci în urma lor sufăr milioane de oameni nevinovaţi, se 'mpiedică dezvoltarea 
unei ţări întregi şi se 'ntunecä pentru zecimi de ani înainte viitorul ei. 


[13 februarie 1882 ] 


[L CREDEM NECESAR"] 


Credem necesar a reveni asupra revistei " Românului" de care am vorbit în numărul de ieri, căci e plină de invätäminte pentru oricine ştie 
să descifreze frazele apocaliptice ale acestui ziar. 

Confratele nostru, ocupându-se de reformele si îmbunătățirile pe care partidul său trebuia să le introducă, dar pe cari nu le-a introdus, 
aruncă această acuzație cel puțin neașteptată: 


Vinovati pentru mănţinerea acestei ucideri morale a natiunei, pentru cești şase ani din urmă, sunt senatorii, deputații şi guvernul partidei noastre. 


Da, puneti-vä cenuşă pe cap, bateti-vä pieptul, strigati: Mea culpa, căci culpabili sunteţi, le zicem şi noi care-i vedem la lucru de atâta 
vreme. Da, sunteţi culpabili , şi e bine că o recunoasteti înşivă în cele din urmă, căci niciodată prestigiul justiției n-a fost mai compromis, 
niciodată administraţiunea n-a fost mai slabă şi mai coruptă, instrucţiunea publică mai părăsită, prevaricatiunile mai dese, jafurile, tälhäriile şi 
omorurile mai numeroase, ţăranul mai sărăcit şi mai mizerabil, nivelul moralitätei publice, în fine, mai scăzut. 

Caine , ce ai făcut pe Abel ? suntem în drept a vă întreba. În timp de şase ani de când ţineţi puterea în mână ce aţi făcut cu acest popor pe 
care l-aţi momit întotdauna cu fraze sforäitoare şi care nu v-a întrebat niciodată de unde aţi venit şi unde vă duceti? Să v-o spunem noi, căci epoca 
răfuielei a sosit, o anunţaţi voi înşivă cu spaimă, ca păsările sălbatice ce ţipă speriate de apropierea furtunii. 

Apostoli ai unui liberalism înşelător, ati falsificat simţul natiunei prin promisiuni irealizabile , considerând negreşit că a promite e nobil, a- 
şi fine cuvântul e burghez . Patrioti fátarnici , v-aţi prefăcut că värsati lacrime pe nenorocirile poporului şi, îndată ce aţi ajuns la guvern, cea däntäi 





grije a voastră a fost de a arunca sorții pe cămaşa lui şi de a vá împarţi funcțiunile şi grasele sinecure, căci niciodată nu v-aţi gândit decât la 
satisfacerea poftelor voastre nesätioase. Aţi întreit dările sáteanului, l-aţi executat cu dorobantul şi i-ati vândut cenuşa din vatră, l-aţi bătut şi 
torturat prin subprefectii şi agenţii voştri şi astăzi pozati în apărătorul lui; căci interesul vostru este să întreţineţi necontenit zizania între proprietar 
şi sătean. Aroganti în cuvinte, când a fost vorba de fapte ati îngenuncheat înaintea străinului şi i-ati oferit faţa fără să vă gândiţi că palma aplicată 
pe dânsa o resimțea ţara pe obrazul ei. Cu gura plină de principie mari, n-aţi neglijat niciodată micele voastre interese si, de şase ani, prezentaţi 
tärei spectacolul scandalos ce-l vedem în istoria popoarelor numai în timpuri de decadentä; îmbuibaţi însă nesatisfäcuti , vă certati unii pe alţii, vá 
acuzaţi între voi de imoralitate, vă aruncaţi în faţă epitetele de cumularzi şi concesionari — toate acestea în ochii naţiunei uimită de atâtea 
turpitudini! 

Ati comis păcatul neiertat de care istoria vá va cere un compt sever: acela de a fi zdruncinat cu desăvârşire sentimentul onestitátii între 
cetăţeni. Ah! răspunderea vă este teribilă, căci o naţiune coruptă este o naţiune pierdută. Lumea v-a văzut cu mirare transformându-vă de azi până 
mâine în milionari, fără să poată a-şi explica misterul acestei extraordinare schimbări. 

Cetăţeanul onest şi-a zis atunci cu descurajare că secretul avutiei nu e în muncă, ci aiurea: îndoiala s-a introdus în sufletul lui, dezgustat, 
el a repetit cuvântul lui Catone : Virtutea e o ficţiune. Exemplul pornind de la cap, contagiunea s-a lätit, cangrena a coprins parte din corpul 
social, şi astăzi ameninţă sá prăvălească națiunea în prăpastie. 

Vă trebuie satirici ca Juvenal şi ca Barbier spre a vă descrie, cu vii culori, opera voastră, de care singuri vă späimäntati . Ati batjocorit 
întotdauna libertăţile publice, cari sunt patrimoniul poporului, iar nu al vostru, căci ati introdus tirania mediocritätilor patente, ati înfiinţat o sumă 
de satrapi în miniatură, cari au căzut ca lăcustele pe spinarea judeţelor, spre a le exploata şi jefui . Aceia din voi cari au rămas oneşti au devenit 
complicii lor, căci n-au avut niciodată destul curaj patriotic spre a-i denunța natiunei indignate. 

Acum vă uitaţi fără voie în urma drumului parcurs şi, ca femeia lui Loth , rämäneti impietriti de groază. Vă întrebaţi singuri fără să vă 
gândiţi că întrebarea ce vă faceţi este condemnatiunea voastră: 

„Dreptatea este ea oare bine aşezată pe puternice temelii" 

În loc de a-i aşterne „puternicele temelii” de cari vorbiti ati voit să-i cläditi un edificiu pe nisip, spre a o lăsa în voia vânturilor. 

„Instrucţiunea publică în sate stă în faţă şi cea din oraşe bolnavă este" ziceti acum. A cui e vina? Unde vă sunt socotelile, unde vă este 
solicitudinea pentru ţăran, „temelia casei" solicitudine de care faceţi atâta paradă în cuvinte făr' a o traduce niciodată în fapte? Numärati printre 
voi proprietari mari, capitaliştii de frunte, oameni inavutiti din sudoarea poporului: unde le sunt localele de şcoale construite, bisericile reparate , 
binefacerile răspândite pe seama populatiunilor rurale? Acestea le lăsaţi pe sarcina „conservatorilor" a „sincerilor reactionari" Ciocoi! ciocoi! mai 
străini în patria voastră decât lepădăturile Fanarului! 

„Îngrijit-au , vă mai întrebaţi, proprietarii cei liberali, prefectii, subprefectii, deputaţii şi senatorii, conform art. 8 al legei rurale, despre 
pământurile celor morţi fără copii şi cari sunt furate de către primari, notari şi notabili răpitori ai dreptátei sătenilor" 

„Îngrijit-au de dreptul săteanului la pădure, de hotärnicie si de împietruirea islazurilor " Intrebati-vä , căci noi v-am făcut de mult aceste 
cestiuni. În loc sá intelegeti însă nevoile săteanului, în loc să-l instruiți şi să-l luminaţi asupra adevăratelor lui interese, în loc să-l ocrotiti şi să-l 
ajutaţi, l-aţi asmuţit , prin circuläri perfide, în contra proprietarului, făcându-l să creadă, în naivitatea lui, că nu mai are trebuinta să muncească 
pământul, căci d. Ruset îngrijeşte de fericirea lui. Şi, lucrul neauzit: în numele nu ştim căror principie, ati ameninţat pe funcţionarii publici cu 
destituire dacă vor continua să aplice legea votată de Corpurile legiuitoare şi sanctionatä de capul statului! 

Lăsaţi ţăranul în pace, căci progresul nu se improvizează prin comotiuni violente. El este opera înceată şi înţeleaptă a timpului. 

Tara v-a făcut experienţa în decurs de şase ani şi a văzut că n-aţi învăţat decât a vă rotunji averile pe spinarea ei. În această privinţă 
dibăcia voastră va fi o tristă lectiune pentru generatiunile viitoare. 

Dacă vă va face bilanţul, el va fi scurt şi dureros: mizerie înlăuntru! umilinţă în afară! 

Duceti-vä de unde ati venit! 

[14 februarie 1882] 





[„ÎN ZIUA OMINOASĂ "] 


În ziua ominoasă de 11 fevruarie s-a continuat în Adunare discuţia reformei tocmelelor agricole şi, ca şi când această zi ar fi păstrat pentru 
de-a pururea însemnătatea ei, a dat naştere unui schimb de idei care, daca nu mai trădează pe alţii, a fost în stare cel puţin a träda pe deplin 
cugetările celui mai puternic şef de partid, ale d-lui C.A. Rosetti şi ale coreligionarilor săi politici, ale roşiilor. 

Ne permitem deci a face abstracţie deocamdată de la interesantele discursuri ale d-lor Cozadini , Cogălniceanu, Carp şi Vernescu, 
abstracţie de la cestiunea tocmelelor chiar. 

O putem face aceasta cu atât mai mult cu cât de patru ani! noi şi numai noi am dat alarma în cestiunea stării ţăranului. De patru ani 


ilustrăm traiul său rău şi esploatarea neomenoasä căreia este supus, de patru ani am încercat, cu toată puterea şi căldura convingerii, să atragem 
atenţia sferelor dirigente, fie conservatoare, fie liberale, asupra mizeriei în care trăieşte cea mai numeroasă , cea mai importantă, cea mai 
conservatoare şi — verde vorbind — cea mai nobilă parte a poporului românesc. 

Daca nu întreg poporul e de aceeaşi descendență , fără îndoială în el sunt elementele acelea cari au determinat soarta ţării aceştia; în el s- 
au rescufundat , precum se ştie, până a nu mai fi cunoscute, multe din familiile vechi şi mari ale ţării, în rezăşimea lui aflăm nume cari au stat 
adesea faţă cu cei mai puternici regi ai pământului, în el există şi azi ceea ce cu sute de ani înainte a fost mare, generos şi viteaz în ţările române. 
Unul şi acelaşi în limbă, în datini, în dreptul consuetudinar, pretutindenea distingându-se prin o adâncă bländete de caracter şi prin multă 
inteligenţă, acest popor prezintă un mare problem istoricului, etnologului şi linguistului , problemul unui popor în adâncime conservator, care 
păstrează în caracterul său neatinsă unitatea originară, preesistentă ramificatiunilor şi despărțirii lui. El, care e obiectul studiului şi iubirii noastre, 
a fost acela de care ne-am ocupat cei dentăi şi cu toată căldura şi daca, în cestiunea tocmelelor, am dat loc în aceste coloane studiilor celor mai 
diverse a fost pentru a lumina obiectul din toate punctele de vedere, cu supoziţia de sine înţeleasă că orice neajuns care împiedică sau face cu 
neputinţă prosperitatea ţăranului cată să fie înlăturat. Va să zică nu nouă ni se poate face imputarea de-a nu fi voit din toată inima îmbunătăţirea 
stării lui. 

Deci nu în contra straniilor acuzări ridicate în această privire de d. C. A. Rosetti ne vom ridica, nici vom polemiza cu d-sa în privirea 
manierei ce are sau afectează a avea în tratarea istoriei de la 1848 încoace. Necunoscător cauzelor economice şi sociale cari determină fenomenele 
publice ale unei societăţi omeneşti, d-sa face ca istoric ceea ce face şi ca politician, judecă toate cele a priori, măsurându-le cu micimea 
insuficientei propriilor sale cunoştinţe, ba vede chiar mărire şi inältare acolo unde decadenta e invederatá şi-şi face un merit din fapte absolut 
condemnabile . 

Ceea ce voim sá constatám astá datá e altceva. 

De câte ori afirmam că d. C. A. Rosetti e republican, socialist chiar, ni se contesta aceasta, ni se zicea că e o insinuatie de rea credinţă . De 
astădată orice recriminare cată să cază; d. C. A. Rosetti a vorbit însuşi, a declarat-o formal, franc, pe faţă, că aşa este şi aşa va fi pururea. 

În Revista Dunării declară d-sa c-a scris şi iscălit: 


...am fost, sunt si voi fi republican. 
Astăzi zice: 
Cât pentru republică, aceasta este treaba copiilor mei şi a copiilor lor... Eu mă mulţumesc cu titlul de rege şi cu faptul de republică. 


Aşadar să fie bineänteles : d. C. A. Rosetti a fost şi este republican; copiii săi şi ai copiilor săi au misiunea de a stabili republica si ca titlu 
al statului român; regalitatea de azi nu e decât un titlu fără esenţă şi fără spirit monarhic; în fapt trăim în republică. 

Aşadar fostul prezident al republiculei ploieştene bine - a făcut c-a proclamat-o ; el n-a proclamat decât înlăturarea unui " titlu” căci de 
fapt republica exista. Bine - au făcut tinerii Rosetti şi Caligari când, în ziua încoronării, au băut, la cafeneaua Procope, în unire cu altă adunătură 
socialistă, în sănătatea Republicei române. Cui aveau să închine? Unui simplu titlu, fără însemnătate monarhică? 

Mai mult încă. Recompensă chiar s-a dat de statul monarhic - ereditar al României celui ce „a fost, este şi va fi republican” iar părţile 
reversibile ale acestei recompense se vor plăti regulat de acelaşi stat monarhic... pentru a înlesni materialmente treaba acelor cari vor să 
desființeze până şi titlul monarhic şi să realizeze definitiv republica. 


! În ziar urmează de când, care strică, din inadvertentä, sintaxa frazei. 





Şi... să se ţină bine minte, acest d. a fost ministru, prezident de Cameră, este şef de partid, şi partidul împărtăşeşte şi aplaudă frenetic ideile 
creatorului său: a fost, este şi va fi republican, se mulţumeşte deocamdată cu titlul de rege, dar în realitate menţine faptul republicei. 

Daca regele ar voi să uzeze de prerogativele monarhice ale Coroanei, daca ar da sceptrului său acea energie grea şi mântuitoare care e 
esenţa monarhiei şi scapă statele în decadentä de păture ca ale Mihăleştilor şi Caradalelor, daca, în sfârşit, amic şi părinte al poporului său, care va 
fi şi poporul fiilor şi nepoților săi, ar avea îndurare de soarta lui, de necultura lui, de sărăcia lui şi ar alege El — nu altul — elementele acelea cari 
vor în adevăr " binele şi ridicarea poporului, iar nu faptul republicei cu corolarul esploatării sistematice, ce-ar zice d. C. A. Rosetti atunci? 

Ce ar zice? 

„Nu ne mai trebuie titlu de rege, ar zice, căci începe să nege faptul republicei. Jos titlul" Şi ar zice - o pentru că d-sa nu se sfieşte de-a o 
zice azi, când semnătura voluntară a acelui " titlu" l-a făcut om avut pe el şi pe copiii săi. 

Închipuiască-şi cineva dacă 'şi poate închipui... că d. de Bismarck, contele Taafe, Gladstone sau Ignatief, sau oricine a fost ori este 
ministru atotputernic ar declara.. . nu în intimitatea amicilor, ca reminiscență şcolară sau ca problem de istoriografie , ci înaintea 
Parlamentului: „Am fost, sunt şi voi fi republican; Regele? Un titlu. Treaba copiilor mei de a-l desfiinţa. Il îngădui pe acest rege pentru că-mi dă 
faptul republicei " Pe ce picior ar sta a doua zi acel om de stat şi partidul care-l aplaudä cu Coroana şi cu monarhul? 

Va să zică titlul stă numai pentru că-l îngăduie d. C. A. Rosetti, se mulţumeşte cu el de vreme ce avem faptul republicei? 

Are şi aceasta înţelesul său. Numai în zilele lui Carol îngăduitorul, adânc îngăduitorul, un panglicar străin, negustor de gazetă, rătăcit într- 
un popor din vechimea sa monarhic, poate să proclame că, dacă există monarhie, e numai pentru că o îngăduie acest zgârie - hârtie . 

[16 februarie 1882] 


[„CITIT-A VREODATĂ"] 


Citit-a vreodată d. C. A. Rossetti resturile sofiştilor greci, eristica filozofilor din India, scrierea lui Gerard Hamilton asupra sofismelor 
parlamentare, cartea lui Dumont din Geneva asupra aceleiaşi materii? Nu ştim în adevăr daca are cunoştinţă de lucrurile acestea, dar ceea ce ştim 
e că un sofist politic mai perfect decât părintele democraţiei române arareori se va găsi. Nu cunoaştem în adevăr apucătură, subţire sau din topor, 
pe care redactorul ,,Románului” să n-o intrebuinteze faţă cu noi şi trebuie o minte cálitá oarecum în toate subtietätile ce se obicinuiesc de oameni 
spre a falsifica adevărul pentru a întâmpina curioasele , dar intentionatele sărituri ale spiritului său. 

E prea adevărat că mai nu e om politic care să nu facă sofisme, căci sofistica e logica patimei şi a interesului şi patima e oarbă, iar 
interesul uită tot, pentru a nu se vedea decât pe sine. 

Ne-ar duce prea departe daca am analiza şi clasa după Gerard Hamilton tot ce spune d. C. A. Rosetti, care — un sofist naiv şi convins 
poate de aceea ce zice — îndrăzneşte a afirma în Cameră şi prin ziarul său că n-a spus niciodată neadevărul. Niciodată! Dar să ne ierte Dumnezeu 
şi verde vorbind: d. C. A. Rosetti este incapabil de a spune un singur adevăr, precum e incapabil a-l pricepe. Există o boală de ochi numită 
daltonism . Ochii cuprinşi de ea văd culorile altfel; în loc de roşu văd verde bunăoară. Această boală poate deveni foarte primejdioasă dac-o 
contractează un conductor de trenuri de drum de fier, căci pricepe semnele ce i se dau cu steaguri sau discuri colorate altfel decum i se dau şi, 
aplicându-le cum le vede, poate espune pe pasajeri ciocnirilor celor mai dezastroase. Ei bine, [fli cerem iertare d-lui C. A. Rosetti că ne permitem 





a-i face diagnoza ochilor säi intelectuali, dar d-sa s-a näscut cu daltonismul mintii, e incapabil de-a distinge colorile, pricepe sau se preface a 
pricepe pe dos ceea ce zicem şi ne atribuie aproape pururea contrariul de ceea ce am afirmat. Dac' ar fi mai tânăr, calea valea , îndreptare ar fi cu 
putinţă: un bun collegium logicum , cu insistența profesorului de-a nu uita punctul controversei, i-ar ajuta mult. Dar bătrân şi atât de deprins cu 
mânuirea instrumentelor erorii , noi mai nu putem scrie pentru d-sa, ci pentru bunul simţ al publicului, care ne pricepe credem, căci nu vorbim 
nici chinezeste, nici apocaliptic. 





Astfel „Romänul" de ieri spune bunăoară cititorilor săi că, după ce d. Maiorescu a susţinut în Cameră necesitatea reformei tocmelelor 
agricole, alegătorii săi se întruniră , şi-l dezaprobará ; că noi avem tristul curaj de-a combate astăzi ceea ce am susţinut ieri; că acuzând pe 
ministrul ce-a propus reforma, a cărei necesitate nici noi n-o putem nega, facem act de politică cu scopuri nemărturisite şi de răi patrioţi. 

Deie-ne voie d. C. A. Rosetti a contesta cu desăvârşire ceea ce zice. Nimeni n-a dezaprobat pe d. Maiorescu pentru că a susţinut 
necesitatea reformei; nimeni din noi n-a tăgăduit această necesitate; nimeni n-a acuzat pe d. ministru pentru că a propus reforma. Cum a propus-o, 
asta a fost cestiunea; asupra modului am insistat şi l-am găsit revoluţionar şi propriu a agrava, nu a uşura situaţia. Dar modul cum se face un lucru 
e în toate celea esenţial. Cântă pe violină Don Pablo de Sarasate şi cântă, pardon de espresie, şi onor. Costinescu. Cum cântă unul şi altul, asta e 
cestiunea. 

D. C.A. Rosetti voieşte reforma magistraturii. Şi noi o voim, dar cum? Noi cerem numirea prin concurs de titluri şi vechime de serviciu, 
precum şi inamovibilitatea; d. Rosetti voieşte să fie aleasă de garda orăşănească a venerabilului autor de versuri neogreceşti, Serurie. În privinţa 
necesităţii reformei ne înţelegem deci cu onor. d. Rosetti, dar în modul cum pricepem unul şi altul lucrurile, ne cam deosibim , n-ar fi cu bănat, şi 
încă binişor. 

Şi noi am voi răul ţăranului? 

Dar, dacă, de ani încoace, a fost foaie care-n nenumărate rânduri s-a ocupat cu de - amănuntul şi se va ocupa încă de soarta ţăranului, acea 
foaie a fost " Timpul" Numai răposatul Bolliac a mai scris poate cu atâta convingere ca şi noi în cestiunea aceasta, şi colecţia din anul trecut şi din 
cel curent e față pentru ca oricine sá se convingă că e poate singura cestiune în care am scris cu toată patima de care e capabilă inima noastră, cu 
toată durerea şi cu toată mila pe care ne-o inspiră tocmai ţăranul, acest unic şi adevărat popor românesc. 

El, căruia nu-i dăm nimic în schimb, păstrează prin limbă şi datini unitatea noastră naţională; el e pästrul caracterului nostru în lumea 
aceasta frantuzitä şi nemtitá , el e singurul care de zece veacuri n-a desperat de soarta noastră in Orient. Aşa chilos şi greoi cum este, e o putere de 
rezistenţă în el pe care nimeni n-o poate sfărâma, nimeni îndupleca. Lipit în Basarabia de colosul ucigätor de natii al Rusiei, el, neamul râzător al 
lui Miron Costin, îşi bate joc de muscali sub nasul lor, parc' a lui ar fi toată împărăţia muscalului. În Ardeal scoate cusur ungurului şi neamtului; 
pretutindeni acelaşi, pretutindeni întruparea tinereţii etnice, pretutindeni simtindu - se şi fiind superior celor ce-l înconjoară. 

Şi noi i-am voi răul? 

Dar dovada cea mai vie e istoria recentă chiar. Două din trei părţi a întreg pământului României îl dădea Regulamentul Organic în 
posesiunea ţăranului în schimbul a 22 zile de lucru pe an. Astăzi? Sub domnia banului cosmopolit şi a posesiunii cosmopolite, d. C.A. Rosetti e 
silit să prevază în lege ca cel puţin 2 zile pe săptămână să rămână pe seama ţăranului, ca să-şi cultive pământul său propriu. Va să zică nu 22 de 
zile ale Regulamentului, ci 220 de zile ale erei liberale, înzecit atâta cât muncea înainte, munceşte astăzi, şi e mai sărac decât oricând. 

Şi cine e de vină dacă ţăranul nostru nu mai e la largul lui? 

Cine, decât reformatorii cari au voit să 'ndrepteze datinele aşezate de Domnii cei vechi şi adunate în această privire în Regulament? 

Cine, decât inovatorii cari credeau a putea inventa o altă ţară, cine decât cei ce au introdus trebuinte străine, legiuiri străine, mode străine, 
cine decât cei fără ştiinţă de carte şi fără seriozitate morală s-au improvizat în stăpânitori ai acestei vechi si binecuvántate ţări? Nu ne mai sileascá 
d. C.A. Rosetti a repeta crudele adevăruri despre plebea nesätioasä de străini şi semisträini pe cari i-a íntolit din sudoarea aceluiaşi ţăran pe cari se 
preface azi a-l compätimi , căci, când ajungem a vorbi de ea, d-sa ştie fără îndoială din esperientä că tot fanatismul nostru de rasă se dezläntuie 
atunci şi că praful se alege din gheşeftarii şi patriotii de meserie cari-l servesc. 

Aşadar încă o dată: voim reforma legii tocmelelor, dar nu cum o voieşte d. Rosetti, căruia nu tocmelele, ci popularitatea şi vrajba socială 
[îli îmblă prin cap. O voim cu serioase şi amănunțite studii, cu păstrarea celor două principii necesare în materie: libertatea tranzactiunii şi 
obligativitatea strictă a îndeplinirii; o voim de bună credinţă şi întemeiată astfel încât să nu mai poată fi o armă de influenţă electorală în mâinile 
guvernului. 

Şi, fiindcă pe d. C.A. Rosetti nu-l mai putem îndrepta, am dori ca treaba copiilor săi sá nu fie a realiza republica, ci aceea de-a se pune 
serios pe carte şi pe muncă, pentru a compensa prin ele darea ţăranului care-i susţine. Puindu-se pe carte, studiind datinele drepte şi vechi ale ţării 
lor şi ale altora, se vor convinge că mare mult bine a fost odinioară în această ţară şi mare mult la largul lor şi în dragă voie trăiau oamenii înainte 
de epoca reformelor şi înnoiturilor ; se vor convinge că statul omenesc nu e rezultatul unui contract sinalagmatic, ci un organism produs de natura 
intimă şi de înclinările unui popor şi că arta politică e ca arta medicului; are să sub-vină acţiunii şi reacţiunii binefăcătoare a naturii, nu să impuie 
legi a priori unui organism care 





nu poate trăi decât în conformitate cu legile lui înnăscute. Atunci se vor convinge tinerii că boala imigrării străinilor, boala simplificării muncii 
nationale, boala feneantismului sunt toate a se atribui ideilor şi trebuintelor nesănătoase şi disproportionate introduse în ţară de minţi semidocte, 
de barbari pospäiti. 

Si... mai stii?... poate vor deveni reactionari ca şi noi, poate se vor convinge că un popor tânăr nici nu e în stare a fi altceva decât 
reactionar şi că demagogia şi republica universală nu sunt decât semne de marasm senil la o rasă învechită în zile rele, ale cărei puteri morale s-au 
sleit. 

[18 februarie 1882] 


PABLO DE SARASATE 


E greu a descrie impresia adâncă care-o face acest artist. Acoperit de aplauzele zgomotoase ale unui public fermecat de admirabila curätie 
şi putere a sunetelor vioarei sale, Sarasate privea cu ochii lui mari şi de-o liniştită energie, netrădând prin nici o mişcare a feţei acea simtire adâncă 
care inspiră şi dictează o atât de măiastră executiune... 

Din nefericire numele marelui violonist fiind mai puţin cunoscut în părţile noastre semiorientale, sala teatrului nu era îndestul de plină. 

Aceşti artişti executori iau arta lor cu sine şi cine nu se foloseşte de puţinele ocazii ce li se oferă pentru a-i auzi au pierdut pentru totdauna 
o plăcere artistică fără seamän, senzatiuni muzicale pe care numai artistul acesta şi nu altul le poate produce. A auzi de la un altul oricât de celebru 
aceeaşi piesă muzicală chiar nu echivalează pierderea de-a nu fi ascultat pe acesta, care-şi are feliul lui de-a executa, puterea şi geniul lui 
individual, cum nu se mai află în altul. Sperăm că, ştiindu-se odată cumcă abia mai există un alt violonist în lume de talentul lui Sarasate , 
publicul se va grăbi a da semne mai vii de respectul ce-l are pentru arta adevărată şi se va grăbi a asista în număr mai mare la concertele sale. 


[18 februarie 1882] 


LIN URMA STÄRUITOARELOR INSISTENŢE.] 


În urma stäruitoarelor insistente a unui public fermecat de sunetele vioarei sale, don Pablo de Sarasate va mai da încă un concert; al 
doilea şi cel din urmă. 

Numai unul? întrebăm cu mâhnire. 

Aceşti artişti executori duc cu sine tot farmecul cu care natura i-a înzestrat într-un moment de estraordinară liberalitate. Deodată cu 
ducerea lor ei ne iau ce ne-a dat, lăsându-ne numai părerea de rău că nu-i mai putem asculta. Ei sunt despotii în republica artelor! De pe 
chipurile marmorelor antice putem avea copii în ipsos, de pe tablourile lui Rafael fotografii şi gravure, operele maiştrilor compozitori le 
putem avea şi ne putem împrieteni cu ei mai bine decât cu cunoscutii şi cu rudele, dar aceşti artişti al căror geniu consistă în priceperea 
adâncă şi în execuţiunea măiastră a creatiunilor muzicale, aceştia ridică înainte-ne o lume proprie numai lor şi, după ce ne-au îngânat un ceas 
în acea lume, ei o duc cu sine. 

La cel dentâi concert publicul n-a fost tocmai numeros, pentru că nu se dăduse, se vede, o publicitate destul de întinsă ştirii despre 
sosirea artistului. De astă dată nimeni nu mai poate invoca această ignorare nici ca esplicatie a neasistării sale, necum ca scuză. 

Concertul al doilea se dă mâni, vineri, la 19 februarie, în sala Teatrului Mare. Deşi presupunem că succesele ce artistul le-a avut în 
calea sa nu vor fi suferind nici o asemănare cu ovatiunile unui oraş de pe marginea Orientului, totuşi publicul bucureştean e dator a se întrece 
a-i face onoarea cea mai cuvenită unui artist: aceea de a-l asculta în număr mai mare decât în rândul trecut, spre a fi răpit de farmecul 
puternic al productiunilor sale. 





Programa concetului al doilea e următoarea: 

Partea I: 1) Uverturä ; 2) Concert pentru vioară (de Wienawski ) cu acompaniament de orchestră — a) Allegro b) Romantä c) 
Finale f la Zingara ; 3) Retraite anglaise , executat de orchestră; 4) Fantasia apassionata pentru vioară (de Vieuxtemps ) cu orchestră. 

Partea II: 5) Uvertură ; 6) Suite espagnole pe tema din opera Carmen, pentru vioară (de Sarasate); 7) Melodii tigane (de Sarasate) cu 
acompaniament de piano. 

Biletele credem că s-or mai aflând încă la magazinul d-lui Gebauer . 
[19 februarie 1882] 


[„NEVOIND A FI VICTIMA LEGII" 


Nevoind a fi victima legii ad-hoc votate pentru garantarea secretului profesional (!), d. M. Kogălniceanu, în partea a II-a a scrierii 
asupra Cestiunii dunărene, care tratează conflictul său cu guvernul d-lui Brătianu, nu se mai poate servi de alte acte confidentiale ce relatează 
convorbirile şi opiniile diplomaților străini, ci e mărginit în argumentarea sa de-a se ţine de actele publicate deja de d-sa, de d. Kallimach - 
catargiu , de d. Boerescu însuşi. 

Acte nouă nici nu ni se par de nevoie. D. Kogălniceanu prea cunoaşte cestiunea Dunării în toată începătura şi în toate amănuntele ei 
pentru ca să nu se întrevază pretutindenea ceea ce ştie d-nialui şi ceea ce nu ne comunică. 

Natura şi fazele acestui conflict sunt cunoscute. 

Tractatul de la Berlin, art. 55, zice clar: 


Regulamentele de navigatiune, de poliţie fluvială şi de supravegheare de la Porţile de Fier pân' la Galaţi vor fi elaborate de Comisia Europeană, 
asistată de delegaţii statelor tármurene. 


Nicăiri nu e vorba de Comisie Mixtä de riverani, nicăiri de-o preponderantä a Austro-Ungariei în o asemenea comisie, nicăiri de 
prezidiul ei perpetuu şi precumpănitor. Solutiunea indicată prin Tractat pe de o parte, prin dreptul ginţilor pe de alta e că: regulamentele se 
elaborează , de Comisia Europeană; se aplică de riverani; aplicarea se supraveghează de Comisia Europeană. 

Aceasta nu e numai solutiunea indicată de Tractat; ea este susţinută de chiar baronul Haymerle, în şedinţa de la 2 iulie 1878 a 
Congresului (Protocol no. 11), în care răposatul cancelar a propus ca 


un comisar delegat de Comisiunea Europeană să privegheze executarea acestor reglemente, 


sperând poate că acest comisar va fi pururea cel austriac. 

Însă în 1879 încă, pe când d. Kogălniceanu era ministru de interne, prinde de veste că Austro-Ungaria, care urmăreşte de atâta timp 
supremaţia pe Dunăre, caută a smulge de la puteri concesiuni în privirea aceasta, mai cu seamă dreptul de supravegheare a navigatiunii. O 
depeşă vagă şi întunecoasă a d-lui Bălăceanu din Viena dă a înţelege că, daca guvernul român nu se va uni cu vederile guvernului imperial, 
acesta se va adresa aiurea... la Sofia, presupunem, promitändu-se Bulgariei că reşedinţa inspectoratului general de supravegheare va fi la 
Rusciuc, în detrimentul Giurgiului. 

În decemvrie 1879 Comisia Dunăreană întrunindu-se , stabileşte că , prin art. 55 al Tractatului , are dreptul şi datoria de-a elabora 
reglementele în cestiune; decide a însărcina un comitet cu elaborarea unui anteproiect ca bază a discutiunii; ca acest anteproiect să fie 
conform Tractatului de la Paris; ca în comitet să nu ia parte decât neriverani . 

Aci intervine un incident curios. 

D. baron de Haan, delegatul Austro-Ungariei, votează propunerea ca neriveranii să elaboreze anteproiectul; intră în calitate de 
neriveran în comitet, şi....?. Şi vine apoi c-un anteproiect in care Austro-Ungaria e prefăcută în riveraná, ba in arhiriverană chiar, căci cere 
prezidiul permanent şi vot preponderant. 

În iunie 1880 se respinge anteproiectul, întâi pentru că nu prevede hotărâtor libertatea de navigatiune, apoi pentru că Austria, nefiind 
riverană, nu poate face parte dintr-o comisie de riverani şi se admite a se chema delegaţii statelor riverane (Serbia şi Bulgaria) pentru ca, 
împreună cu Comisia Europeană, să elaboreze reglementele la care-i îndatorează art. 55. În cursul dezbaterilor d. colonel Pencovici, delegatul 
român din Comisia Europeană, fusese însărcinat a reprezenta, 





ca pe nişte idei ale sale personale, nu ale guvernului central, următoarele puncte: libertatea completă a navigaţiunii; comisia de 
supravegheare a aplicării reglementelor să fie compusă numai din riverani (România, Serbia, Bulgaria). Aceste idei sunt susţinute în două 
memorii pe cari d. Boerescu le comunică, la 23 iunie, miniştrilor plenipotentiari din străinătate, c-o circulară în care se zic următoarele: 


Vă trimit două memorii... numai pentru uzul d-voastră personal. Şedinţele Comisiunii au să fie la începutul lui noiemvrie. Numai 
dară la acea epocä-au să se pună in discutiune cestiunile de cari tratează memoriile. Până atunci însă este bine ca terenul să fie 
preparat... 

Căutaţi să sustineti ideile din aceste memorii sau să le sugerati când ele nu se vor produce spontaneu. Se înţelege că ar fi de 
prisos de-a provoca pe acele cari ştiţi de mai nainte că nu au să fie acceptate . 


Cu modul acesta (?) vom sti dacä la timpul oportun vom avea perspectiva de a avea majoritatea in favorul lor in sänul 
Comisiunii. 
Vă voi fi recunoscător dacă 'mi veţi comunica impresiunile d-voastră şi rezultatul practic ce gradat aţi putea obţine. 


Aceasta e deci singura instructivă instrucţiune dată de d. Boerescu reprezentanţilor noştri din străinătate: " Sugerati ideile colonelului 
Pencovici" 

D. Kogălniceanu, care simte că Austria nu aşteaptă, ca d. Boerescu, începutul lui noiemvrie, că lucrează din răsputeri pentru a 
obținea concesiuni în favorul ei, sfătuieşte pe ministrul nostru de externe să se explice franc şi leal cu cabinetul din Viena: 


Nu trebuie să aşteptăm pân' la noiemvrie spre a lua o atitudine pronunţată. Adunarea Comisiunii nu va fi decât o formalitate 
pentru a regula otărârea europeană pe care Austria caută a o obţine de pe acum... Ar trebui a ne explica cu cabinetul din Viena, a-i 
spune că România nu poate primi ca Austro-Ungaria să ia parte în Comisia riverană, pentru că nu e riverană. Austria lucrează pe 
lângă puteri; ea voieşte a câştiga Bulgaria şi Serbia la cauza sa... Trimiteţi instrucţiuni clare şi pozitive ! Nu aşteptaţi întrunirea 
Comisiunii pentru a vă pronunţa, căci până atunci poate totul să fie regulat între puteri... 

Se cere să spunem franc ce voim noi, să ţinem pe lângă toate cabinetele acelaşi limbaj, aceeaşi atitudine. România va fi 
ascultată; pe proiectul ei se va face discutiunea. 

Mi-aţi cerut opiniunea mea? Iat-o. Să facem să triumfe solutiunea ce-a pus-o înainte Austria însăşi, baronul Haymerle la Berlin. 
Tractatul de la Berlin nu prevede comisie riverană... Este mai bine să nu fie deloc comisie de state riverane şi în locul ei să fie însăşi 
Comisia Europeană care să redige şi să supravegheze regulamentele de navigatiune până la Porţile de Fier. Astfel fiecare stat riveran 
ar putea aplica pe teritoriul său regulamentele promulgate de cătră Comisia Europeană şi-n fiecare an Comisia Europeană ar delega 
un comisar însărcinat a supraveghea executarea. 

Această solutiune, v-o mai repet, a fost prezintată de baronul Haymerle în Congres. Vedeţi protocolul unsprezece! 


Ce răspunde la aceasta d. Boerescu? 
Că d-sa 


nu a găsit această opiniune rostită în protocolul unsprezece. 
Dar atrage atentiunea 


asupra cestiunii cabotajului, care e cea mai importantă pentru noi. Oare Comisiunea Europeană nu va păstra cumva dreptul 
cabotajului pentru toate naţiunile? Nu va lipsi pe statele riverane de el? 

Bine, zice d. Kogălniceanu — de cabotaj e vorba? Să zicem aşadar cabinetelor pe lângă cari suntem acreditaţi: 

" Rogu-vä interesati-vä de chestia Dunării, apärati-ne de pretenţiile Austriei, care vrea să fie riverană unde n-are palmac de 
pământ. Drept recunoştinţă... o să vă escludem pavilioanele voastre de la navigatiunea pe Dunăre" 

Guvernul susţine libertatea navigatiunii pe Dunăre si în acelaşi timp rezervă cabotajul pentru statele riverane? Cum se pot 
concilia aceste două principii contrarii? 


întreabă d. Kallimach - catargiu şi adaogă: 


În Londra am pierde toate simpatiile. Presa engleză afirmă deja prea mult că politica noastră este cu totul înfeodată celei 
germane... Occidentul nu va mai pune nici o bază pe noi. 


Ce răspunde d. Boerescu la aceste întâmpinări atât de substanţiale ale ambasadorilor săi? 


Un general, înainte de-a începe bătălia, trebuie să sondeze terenul şi să pregătească apărarea sa. Avem raţiuni numeroase de-a nu 
procedee pentru moment alminterlea decât v-am indicat. N-aveti nevoie de-a lovi pe nimeni, nici pe Austria. Ce spuneţi în privinţa 
cabotajului este atât de puţin adevărat că Anglia, în tractatul ce a încheiat anume cu noi, a recunoscut dreptul acesta de cabotaj . 
Tineti-vä dar de instrucţiuni ! 


De cari instrucţiuni să se ţină? De nota alăturată la memoriile d-lui Pencovici? Aceste memorii erau in contra rezervärii cabotajului, 
pentru libertatea deplină a Dunării? 

De aci înainte se încurcă trebile. Miniştrii noştri plenipotentiari nu mai văd nimic clar; simt numai că Austria câştigă teren; că pe ei 
nici-i crede cineva, nici-i ia în serios, că străinătatea presupune cumcă guvernul din Bucureşti e pe sub mână în înţelegere cu Austria. 





Sub cuvintele cele mai dulci, zice d. Kogălniceanu, mi se arăta un dureros scepticism în privinţa otărârii guvernului nostru de-a 
apăra Dunărea în contra pretentiunilor cabinetului din Viena. Suntem incredintati, i se zicea, că ceea ce d-voastră ne spuneţi despre 
îngrijirea ce se manifestă, în România, de-a vedea Dunărea pusă în sfera unei influenţe esclusive , este o dreaptă preocupatiune a ţării 
şi corespunde ideilor şi simtimintelor d-voastră proprii. Dară guvernul d-voastre oare tot aşa priveşte cestiunea? Limbajul d-voastre 
nu-l tin unii din colegii d-voastre! Unde aveţi reprezintanti i-are şi Franţa; ei bine, miniştrii noştri ne raportează că pe lângă alte 
cabinete nu se ţine tot limbajul ce-l ţineţi d-voastră. 


Ba i se dădea a pricepe că se ştie pozitiv că Viena şi Bucureştii se intelesese, că existau angajamente şi că, daca aceste se negau , erau 
spre a linişti şovinismul român. Mai mult. În Comisiunea Mixtă baronul de Haan zicea d-lui Pencovici: 


Aceasta e opiniunea d-tale, nu a guvernului d-tale. 
Ba la finele anului 1880 i-a zis: 
Sunt în pozitiune de-a afirma şi dovedi că guvernul român va primi Comisia Mixtá. 


Nu cumva cuvintele baronului de Haan au rămas necunoscute cabinetelor europene? În sfârşit, dintre miniştrii plenipotentiari români 
îşi ia unul inima-n dinţi şi întreabă să i se răspunză desluşit: 


a) Guvernul vrea ori nu Comisia Mixtä? 
b) Vrea in comisie, pe längä, riverani, numai pe Austria ori si o altä putere mare? 
c) Este pentru dreptul de apel in toate cestiunile, ori numai in unele, si in cari anume? 


Nici un räspuns. 


Reprezentantul nostru — răspunde d. Boerescu — nu are nevoie de instructii. Pentru ca guvernul să aibă idei definitive trebuia să 
cunoască mai întâi terenul... 


De ce această nehotărâre, această duplicitate, această tăcere? Nu mai releväm cenzurile aplicate d-lui Kogălniceanu şi d-lui 
Kallimach - catargiu ; ele sunt descrise în cartea de faţă şi nu apărarea acestor oameni de stat e tinta dării noastre de seamă. O fac ei înşişi 
mai bine decât noi. 

De ce dar toate întârzierile , toată neclaritatea, tot şiretlicul, toată simularea de a pipăi pulsul puterilor? 

De ce? 


Pentru că — afirmă categoric d. Kogălniceanu — ministerul din Viena păstrează scrisori autografe ale d-lui Boerescu, prin care 
acesta acceptă Comisiunea Mixtä, scrisori pe cari nu le publică, pentru că nepublicarea DD rapoartá mai mult decât publicarea. 


Partea a doua a interesantei scrieri a d-lui Kogălniceanu se 'ncheie cu afirmarea că, 


deşi d-sa, tara, miniştrii [f]si fac iluzii, Dunărea e pierdută. Comisiunea Mixtă, primită de toate puterile, de România însăşi, este... 
rezolvarea cestiunii în favorul Austriei. Fie ca toţi membrii Comisiei Mixte să aibă dreptul de-a apela la cea Europeană; fie ca votul 
preponderant să fie înlocuit, (după d. Barrere) prin votul unui delegat al Comisiei Europene; fie acest delegat numit după alfabet ori 
prin sorţi; schimbe-se acesta din an în an ori tot la şase luni, faptul pozitiv este că Austro-Ungaria a dobândit în apele române poziţia 
de stat riveran pe care-o urmărea fără succes de douăzeci şi cinci de ani încoace. 


Fără îndoială din toate reiese aceasta că, întru cât s-atinge de campania d-lui Kogălniceanu în contra politicei esterioare a guvernului 
actual, niciodată om politic n-a strivit pe adversarii săi în modul în care-a făcut-o d-sa. Fără îndoială buna dreptate, bunul simţ , claritatea de 
vederi e în partea sa; nehotărârea , bizantinisimul , şiretlicul prost, cum zice autorul foarte nimerit, în partea guvernului, care, preocupat de 
singura idee de-a se mäntine pe el şi pe capioldaşii săi în buget , se arată pe cum [î]l dovedeşte chipul, viclean, fără idei mari şi organice, 
oportunist , negustor de espediente, incapabil de-o hotărâre energică şi clară. 

Tocmai prin aceasta se şi esplică de ce orice cestiune mare pe care pun mâna cată să se compromită. lată concluzia la care ne 
indreptäteste rezumatul fidel pe care-l facem operei d-lui Kogălniceanu. 

[21 februarie 1882] 





[„UN PROIECT DE LEGE"] 


Un proiect de lege depus în Camera Ungariei avea de ţintă a introduce în şcoalele secundare ale confesiunilor — deci şi în acele ale 
bisericii române — limba de propunere maghiară. Învederat că scopul acestei legi era de-a maghiariza cu totul învăţământul secundar şi de-a 
pune limba naţională a populatiunilor (pe cea română bunăoară) în linia a doua, a unui obiect abia tratat în mod estraordinar şi cât se poate 
mai pe deasupra. 

În afacerea acestui proiect privitor la şcoalele secundare 1.P.S.S. Miron Roman, arhiepiscop şi mitropolit al românilor răsăriteni din 
Ardeal şi Tara Ungurească, a adresat Camerei ungare un memoriu din care „Pesther-Lloyd" estrage următoarele: 


Caracterul principal al proiectului de lege relativ la şcoalele secundare consistă -- în aparenţă — în egala indreptätire a tuturor confesiunilor; dar 
acest caracter nu esclude contrazicerea aparentă că proiectul culminează in tendenta de-a maghiariza pe cetăţenii de altă limbă în detrimentul 
autonomiei tuturor confesiunilor chiar, voind a supune pe credincioşii confesiunilor de naţionalitate nemaghiară unui sistem de învăţământ care să-i 
silească a neglija limba lor maternă şi să-i împingă pe căile maghiarizării , rezervându-şi guvernul facultatea de-a aplica gradat rigorile sau 
favorile sale faţă cu deosebitele confesiuni. Cumcă acesta e scopul proiectului dovedesc stipulatiunile lui, după cari limba de propunere a institutelor 
secundare ce s-ar înfiinţa de acum înainte nu va fi pe viitor decât esclusiv cea maghiară ( 8 29), iar limbile nemaghiare ale ţării nu vor fi propuse în 
toate şcoalele secundare — fie ale statului, fie confesionale — decât ca obiecte estraordinare de învăţământ $ $ 9, 78). În fine ministrul are dreptul de- 
a determina programa obiectelor în aşa măsură încât învățământul sistematic al limbilor nemaghiare ale ţării să fie curat cu neputinţă. 

Biserica română a Răsăritului nu are nimic de zis daca legislatiunea voieşte a stabili minimul materialului de învăţământ pentru scoalele 
secundare sau, c-un cuvânt, daca voieşte să reguleze esenţa învăţământului public, nici are ceva de zis daca statul, în virtutea dreptului său de 
supravegheare, controlează dispoziţia şi succesul şcoalelor secundare confesionale corespunzător cu starea confesiunilor; dar de îndată ce proiectul 
cearcă a transmite asupra autorităţii statului o mare parte din drepturile şi agendele cari se exercitau şi se exercită pân' acum de către confesiunile 
autonome — între cari calificarea profesorilor bunăoară — biserica română a Răsăritului, voind a păstra autonomia ei, garantată prin lege, cată să 
protesteze cu atât mai tare cu cât biserica aceasta au ţinut totdauna seamă de interesele statului şi de avantajele unui sistem unitar de învățământ şi 
pentru că au căutat şi va căuta a nu rămânea întru nimic îndărătul institutelor statului în privirea rezultatelor învăţământului secundar. 

„„„Faţă c-un proiect de lege care — ca cel în cestiune — primejduieşte caracterul national al bisericelor de limbă nemaghiará , catá să releväm 
în deosebi împrejurarea că in nationalitätile nemaghiare ale patriei conştiinţa propriei lor naţionalităţi e atât de dezvoltată încât nu poate fi înăduşită 
prin nici un fel de reglementări şi sisteme de învăţământ. Această conştiinţă, nutrită prin respectul de sine însuşi, se bazează pe temelii morale de 
aşa natură încât din ele poate răsări până şi puterea legitimei apărări. Orice experiment menit a înăduşi conştiinţa naţională a ginţilor de limbă 
nemaghiará poate degenera într-o eroare politică care ar putea să aibă urmările cele mai stricăcioase pentru liniştea dinläuntru şi pentru interesele 
superioare ale statului. De aceea biserica română a Răsăritului se roagă ca învăţământul secundar să se reguleze, în interesul statului însuşi, pe baza 
principiilor libertăţii, egalităţii şi fraternității, cari nu îngăduie nici supremație religioasă, nici naţională. 


Felicităm pe I.P.S.S. pentru acest ton demn şi energic faţa cu încercările pe cât de puerile pe atât de neputincioase ale fraţilor 
maghiari de-a cufunda într-o singură apă de botez elemente etnice egale ca număr şi cel puţin egale în cultură cu elementul maghiar însuşi. 
Ceea ce am avea de observat fraţilor maghiari este că, daca elementul lor etnic ar fi avut o putere înnăscută şi firească de asimilare, această 
maghiarizare atât de mult dorită s-ar fi întâmplat fără nici o îndoială cu sute de ani înainte. Daca de la anul 1000 după Hristos pân-în ziua de 
astăzi n-au putut s-o facă — în curs de nouă sute de ani aproape, cu toate sângeroasele încercări ale regilor de-a topi într-o religie şi într-o 
limbă toate nationalitätile —, vor face-o astăzi în chiar epoca naționalităților, vor face-o astăzi amenințând cu pumnul cele trei mari grupuri 
etnice ale Europei, latini, germani şi slavi, a căror creatiune este Europa însăşi, cu toată cultura şi civilizaţia ei? Oricât de mari oameni ar fi 


maghiarii — şi desigur vom fi cei din urmă de-a nu recunoaşte calităţile acestui popor, în inima sa drept şi generos —, faţă cu marea mişcare 
naţională a secolului nostru ne e permis să ne îndoim în mod absolut de succesul tendinţelor de maghiarizare şi — precum orice acţiune 
trezeşte reacţiunea — maghiarii ni se pare că nu fac, în aceste momente de cumpănă pentru Europa, decât a-şi crea pericole de prisos acolo 
unde ele nu existaseră şi-a ignora pericolele adevărate, cari vin cu totul din altă parte. 

[24 februarie 1882] 


MOMENTE DIN VIAŢA LUI CUZA VODĂ 


Daca d. Boerescu merită deplină crezare, actul de la 11 fevruarie cată a fi privit dintr-un punct de vedere şi mai rău decum s-a făcut 
pân' acum . Estragem aci din discursul d-lui Boerescu, 





ţinut la Ateneu, următoarele pasaje caracteristice, din cari personalitatea fostului Domn răsare clară şi mare, cum a fost în adevăr. 
[26 februarie 1882] 


[„ÎN SFÂRŞIT, DUPĂ ZECE ZILE"] 


În sfârşit, după zece zile de aşteptare a apărut discursul ţinut de d. V. Boerescu la 14 februarie în meetingul roşu din sala Ateneului. 
A apărut, caracteristic, ca suplement la " Românul" căci d. Boerescu însuşi e un suplement cam târziu, şi de prisos al partidului roşu, care, cu 
bunul simţ al gardelor lui Serurie, a şi afirmat cu drept cuvânt în acea memorabilă seară: „Nu-i d-ai noştri” 

Ne pare rău, dar nu mai recunoaştem pe d. Boerescu. Odinioară, şi nu sunt mulţi ani de atuncea, discursurile sale făceau efectul 
estetic al unei rafinerii logice, al unei fineţe care, deşi nu ajută nimic în lămurirea cestiunilor, produce în auditoriu un fel de senzaţie picantă . 
Nu era arhitectura clară şi măreaţă a templelor multicolone ale vechimii, în cari orice mutare pe cer a soarelui adevărului produce alte, însă 
pururea frumoase bătăi de umbră; opera cugetării sale nu era decât filigran subţire şi frumos lucrat. Nu mari erau adevărurile sau 
neadevărurile pe cari avea a le spune, dar erau atât de îngrijit spuse şi formau o țesătură atât de fină de argumentări încât asupra 
cunoscătorului produceau farmecul ce-l are dantela veritabilă pentru femei. 

Ei, nu mai e. De astă dată d. Boerescu a vorbit mult şi rău. O jumătate a discursului a fost procesul făcut lui 2 mai, crimei de la 2 mai, 
cum o numeşte d-sa. O, dac' ar fi convins de aceasta! Dac' ar fi în fundul inimei încredinţat că actul de la 2 mai a fost în adevăr o crimă? Cât 
de caldă si vie, cât de detunätoare ar fi fost filipica sa în contra acelei zile? Abstractie făcând de la împroprietărirea ţăranilor, ţara chiar a fost 
împroprietărită c-o a cincea parte din teritoriul ei, de pe care Cuza Vodă a alungat acele adunäturi de bizantini sodomiti, punerea în luptă cu 
biserica naţională, oplositi aci nu pentru răspândirea creştinătăţii, ci pentru a populariza uzura, adulteriul, concubinajul şi păcatele Gomorei . 
Acea lepră imorală de greci n-o putea scoate decât Cuza din ţară. Îngăduitorii de mai târziu n-ar fi pătruns niciodată în mizeria morală a 
acelor sectari ai vitelului de aur. De aceea cu greu se încovoaie d. Boerescu sub sarcina de-a dovedi că 2 mai ar fi fost în toate cele o crimă. 

Fără a prejudeca ceea ce Clio va înscrie pentru de-a pururea în tablele ei de bronz şi fără a ne face cätusi de puţin apologistii lui 2 
mai, l-asiguräm pe d. Boerescu, din intuiţie şi convingere, că incapabil, absolut incapabil, ar fi fost un venetic ca d. C. A. Rosetti, un bizantin 
ca Brătianu şi toată seria de stârpituri etnice şi intelectuale ce formează partidul lor să rezolve una măcar din cestiunile pe cari le-a rezolvat 
Vodă Cuza. Le-a rezolvat, e drept, ca Alexandru nodul gordian, dar a curätit atmosfera de toate sofismele de temporizare şi n-a cumpărat nici 
o reformă dinlăuntru cu concesiuni în afară. Trebuia un spirit franc şi în mare grad capabil de adevăr, ceea ce roşii nu sunt nici pot fi, trebuia 
un soldat nedezgrosit , o inimă curajoasă care să intre în colivia inteligentelor feline şi nebărbate cari se ridicau pe-atunci şi cari azi guvernä 
România. 

Daca actul de la 2 mai a fost o crimă, ea a fost francă şi pe faţă, făcută cu braţele încrucişate. 

Actul de la 11 februarie însă, participarea gardei palatului la răsturnarea Domnului e o infamie şi o laşitate. 

Vor trece veacuri şi nu va exista român căruia să nu-i crape obrazul de ruşine de câte ori va răsfoi istoria neamului sau la pagina lui 
11 februarie şi stigmatizarea acelei negre felonii va răsări pururea în memoria generaţiilor, precum în orice an răsare iarba lângă mormântul 
vândutului Domn. C-un cuvânt crima de la 2 mai a fost un act de curaj, cea de la 11 fevruarie un act de laşitate şi istoria scuză cinismul, 
scuză crimele cari au sinceritatea de-a fi cum sunt, scuză oamenii cari au curajul caracterului şi înclinărilor lor, căci ei sunt din lemnul din 
care se cioplesc oamenii mari, dar ceea ce istoria nici unui popor din lume n-a scuzat vrodată e laşitatea. Şi oamenii cari conduceau pe soldat 
la ruşine o ştiau aceasta, le era frică de soldatul de rând , le era frică de ţăranul acesta onest care, cu pumnul lui vârtos, i-ar fi strivit să fi ştiut 
unde-l duce. " Doamna a născut un print" li s-a zis oamenilor şi numai greco - bulgarii ce dezonorau uniforma ofitereascä, ştiau ce e la 
mijloc. 





Dar să lăsăm procesul lui 2 mai, pe care d. Boerescu 'l va pierde împreună cu toţi contimporanii, căci, daca nu tágáduim greşalele lui 
Vodă Cuza, cea mai constantă greşeală a lui era pripa, răsărită din silă de temporizare, pe de altă parte orbi am fi şi răi români dacă am 
tăgădui meritele lui. Am înţelege chiar ca să-i arunce mănuşa oamenii nepărtinitori; am íntelege-o să i-o arunce viitorul. Trecutul n-are acest 
drept, căci nu e unul din contimporanii săi care să fie vrednic de una ca aceasta. 

În partea a doua a discursului său. d. V. Boerescu cearcă a justifica apucăturile demagogice ale d-lui C. A. Rosetti. 

D-sa, ca om de legi, e în contra eligibilitätii şi pentru inamovibilitate. „De aci ar urma însă să dau cu parul în capul aceluia care ar fi 
pentru eligibilitate" 

Nu zicem cu parul, dar ce caută d. Boerescu alăturea cu sustiitorii eligibilitätii ? Căci propunerea d. C. A. Rosetti nu este, precum 
binevoieşte a admite d-sa, legitimă, ci subversivă . Azi, când magistraţii sunt numiţi, advocatii roşii ameninţă a-i destitui pe aciia cari nu i-ar 
face să câştige toate procesele. E vorba, pentru d. C. A. Rosetti, de-a face din justiţie un monopol al advocatilor roşii de mâna a treia cari abia 
ştiu a citi şi a scrie, e vorba ca legea să fie pururea în favorul clienţilor advocatilor roşii ŞI ca aceştia să vânză justiţia pe bani. 


Mi-e frică a merge pán' la vot universal, zice d. Boerescu, dar, aceasta nu va să zică că cei ce propun votul universal direct sunt nişte anarhisti. 
Ba asta va să zică. Acestea nu sunt cestiuni de apreciaţie, precum binevoiti a admite, ci realităţi. Votul universal înseamnă 
pretutindenea despotismul maselor şi se găseşte sau în state demagogice sau în state monarhice cari vor să aibă pururea în mână putinţa 
despotismului. În orice stat monarhic în care există sufraj universal despotismul personal e în orice moment cu putinţă: acolo guvernul se 


joacă de-a constituţia. 


În legi, zice Garat , dar mai cu seamă în principiile fundamentale ale legilor, vorbele sunt lucruri reale şi termenii, improprii cari fac a se 
naşte idei false pot conduce la calamitäti nationale. 


D. Boerescu sfârşeşte discursul dând sfaturi binevoitoare partidului conservator. Nu ne-ar permite oare ca în schimb să-i dăm 


asemenea un sfat? Daca renuntäm la satisfactia ieftenă de a mai deschide colecţia " Presei" şi a înşira epitetele la adresa rosiilor, nu putem 
tăgădui pe de altă parte că compararea acelor epitete cu atitudinea de-acum a d-lui Boerescu iese în defavoarea personalităţii sale politice. 
Spinoza zice cam următoarele: „Adevărul există în sine şi pentru sine. Oricât de drepte ar fi argumentările în contra lui, el tot rămâne 
adevărat; oricât de strâmbă şi stângace apărarea lui, el tot adevăr este" Când vedem dar pe adversarul eligibilitätii magistraturii şi al sufrajului 
universal alături cu sustiitorii acestora, tot filigranul artei sale retorice nu e în stare a neutraliza impresia rea, întemeiată pe adevăr, pe care 
ne-o face. 

Lucrul pe care l-am sfătui d-lui Boerescu e aşadar: pocäinta. Dar o pocăință adâncă, care să reformeze oarecum modul său de-a fi. Sá 
se convingă că nici un om nu se aliază nepedepsit cu nulitätile catilinare ale ţării sale în contra talentelor şi trecutului ei şi să-i fie silă că a 
existat o zi în viaţa sa în care-a putut da mâna cu tot ce epoca de tranziţie între fanarioți şi istoria naţională a putut produce moraliceşte mai 
bolnav, intelectual mai sterp şi mai felin . 

Iată ce i-ar rămânea de făcut daca mai e în stare s-o facă. 
[27 februarie 1882] 


[„CA SĂ CUNOASCĂ CINEVA"] 


Ca să cunoască cineva din ce elemente nesănătoase e compusă majoritatea roşie din Dealul Mitropoliei cată să citească şedinţa 
Adunării de la 24 fevruarie, ocupată aproape toată de interpelarea d-lui Nicorescu . 

În ziua de 15 fevruarie, pe când cei mai influenţi deputaţi lipseau, ocupați cu proiectul de lege al tocmelelor agricole, pe când în 
Cameră nu erau decât 58 deputaţi, în lipsa raportorului, se dă citire unui proiect de lege, compus dintr-un singur articol — ca să treacă mai 
repede — şi se votează cu 37 glasuri (adică c-o majoritate reglementară de un singur vot) o tranzactiune între stat şi sindicatul Financiarei , 
substituit d-lui Eliade, prin care statul e păgubit cu 1780000 lei şi mai renunţă şi la o garanţie de 930000 lei ce o are în mână. 





Şi să se observe bine următoarea împrejurare. 

În ziua de 15 fevruarie d. Nicorescu, fiind în comisia pentru tocmelele agricole, roagă împreună cu alţi deputaţi pe d. Ion Brătianu ca 
să propuie Camerei să lucreze în secţiuni, pentru că nu voia ca în lipsa sa să se voteze acea tranzacţie. 

D. Ion Brătianu face această invitare Camerei. 

Dar abia pleacă şi — ca nişte conspiratori rămaşi singuri în visterie — banda Mărgăriteştilor şi Cârciumăreştilor s-aruncă asupra 
tranzacţiei, fără chiar ca raportorul să fie faţă şi o votează prin surprindere, cu majoritate de un vot, acel vot fiind desigur al d-lui Eliad însuşi. 

Fără ca actul să fi fost citit, fără discutiune, în deplină necunostintä de cauză, se votează o tranzacţie care păgubeşte statul cu... 
1780000 lei în favorul societăţii falite şi îndeosebi a unui fost negustor de spirtoase care, intrând în compania de esploatare „C. A. Rosetti" a 
adunat prin asemenea afaceri avere. 

Dar să dăm pe scurt istoricul acestei afaceri. 

În ianuarie 1873 primăria de Brăila încheie contract cu d-nii E. Rosenthal şi Gr. Eliad pentru construirea unui chei în port. (Acest 
contract rămâne în curând numai asupra d-lui Eliad, Rosenthal retrăgându - se , iar la 1876 Eliad cesionează întreprinderea aceasta Societăţii 
Financiare care — un an în urmă — cade în faliment.) Lucrările se urcau la valoarea de 2 850 204 lei; iar cheiul avea să înceapă a se lucra în 
martie 1873 şi să fie sfârşit cu totul în patru ani, adecă în ianuarie 1877. Primăria avea să plătească pe antreprenori, în proporţie cu înaintarea 
lucrărilor, în obligaţiuni înadins confecţionate ale oraşului Brăila, emise pe cursul de 85 la sută, purtând 8 la sută dobândă şi 4 la sută 
amortisment. 

Lucrările deci încep în 1873. 

Din mai încă, colonelul Peiu , care supraveghează lucrarea, propune modificări în constructiune, recunoscute şi admise şi de consiliul 
tecnic de cari antreprenorii erau obligaţi a ţine seamă. Ei însă nu se supun şi se împrotivesc oricării ameliorări a constructiunii. Colonelul 
Peiu respinge o cantitate însemnată de material prost şi nepotrivit cu condiţiile contractului. Cu toate astea antreprenorii nu ţin în seamă 
respingerea şi întrebuinţează acel material de proastă calitate. 

La 1875 se constată că, din lungimea totală a cheiului , de 158 metri, o întindere de 30 metri trebuie considerată ca pierdută din cauza 
adâncelor crăpături, iar restul de 128 metri începuse a crăpa tare. O comisiune de ingineri constată că 50 metri de chei sunt atât de deteriorati 
, încât trebuie făcuţi din nou şi... „această dezordine e a se atribui proastei calităţi de beton pe care stă zidăria" 

În ianuarie 1877, când espiră termenul contractului şi cheiul trebuia să fie gata, s-a dresat o situaţie care constata lucrări pentru suma 
de 600722 lei. 

În socoteala acestor lucrări antreprenorii luaseră: 


AVans: E race ciur Stoa enge 735000 
Anuităţi, conform tabelei de amortizare... 1045040 
Totala A 1780040 


Aceasta dar este colosala sumă plătită de Brăila unor antreprenori cari au făcut o lucrare ce s-au surpat numaidecät şi care de nouă ani 
nămoleşte portul şi aduce cele mai mari pagube negotului. 

În ianuarie 1877 termenul contractului espiră, iar antreprenorul (substituit: Societatea Financiară) cade în faliment. 

Construcţia cheiului însuşi, greşită ca plan, detestabilă ca executare, se prăvale frumos în Dunăre şi, împreună cu ea, 1780000 lei ai 
statului şi ai comunei! 

Garantia care se află actualmente în mâna Ministerului de Lucrări Publice şi din care s-ar putea despágubi este astfel compusă: 


Nuimerăr, lei: zise eta da Doua da E alei aia ate vii 500 
Obligatiuni ale oraşului Brăila, cari au înlocuit pe cele domeniale...99000 
Mosia Cälugärenii a fraţilor Vartiadi lei. . ............................ 838500 





938000 

Mosia Cälugärenii a fost pusă garantie întâi o jumătate şi a doua oară cealaltă jumătate. 

Jumătatea cea dintâi a fost pusă de căpitanul P. Vartiadi pentru două treimi din valoarea estimaţiunii . Ea a fost estimată la 585 mii şi 
a afectat-o ca garanţie pentru 390000. Partea cealaltă a fost estimată la suma de 897000 şi a fost afectată pe la 1876 pentru 448500. 

În ce consistă acum tranzactiunea trecută cu un vot, cu al d-lui Eliad însuşi? 

În rezumat tranzacţia cuprinde: reziliarea contractului; descărcarea masei falimentului Societăţii Financiare (substituită lui Gr. Eliad) 
de orice responsabilitate; ministerul devine proprietar pe toate grămezile de nomol şi imundicii de pe malul Dunării, botezate cu speciosul 
nume de lucrări efectuate şi materiale aprovizionate ; garanţiile depuse de antreprenori (938000 lei) se desfiinţează; ministerul radiază 
ipoteca ; eliberează 99 obligaţii (99000 lei) de la Casa de Depuneri; obligă 





Brăila să plătească obligaţiile în circulaţie; dezistă de la orice pretenţie şi ... pentru toate acestea? Primeşte 300 000 lei. 
Aşadar: Statul, păgubit cu 1 780 000 lei — asigurat însă pentru această sumă într-o garanţie de 930 000 lei —, renunţă la orice 


pretentiuni si se multumeste cu 300 000 lei. 

Dar la ce sä se mai rezilieze oare un contract espirat deja, reziliat prin falimentul antreprenorului ? Cari sunt motivele cari au 
indemnat pe Ministerul Lucrärilor Publice de-a face pe placul a d-alde Gr. Eliad si Märgäritescu ? 

D. ministru şi-a spus aceste motive în sânul comitetului delegatilor că 


întreprenorul putea să intenteze proces statului şi să ceară despăgubire. 


Un râs homeric a cuprins adunarea la citarea acestui motiv. Antreprenorul face lucrări de 600000 — pe cari le pretuieste cel mult cu 
900000 —, primeşte pentru aceste lucrări putrede 1 780 000 lei şi ... şi mai cere şi despăgubire? Că 


antreprenorul sau garantul ar putea cere să fie lăsat să continue lucrarea cheiului şi c-ar face astfel un chei rău proiectat... 
Şi aci d. ministru se înşală. Art. 35 al contractului zice: 


În caz de faliment al antreprenorului , contractul va fi asemenea reziliat fără judecată, rămânând ministrul liber a primi sau nu propunerile 
creditorilor pentru continuarea antreprizei . 


Alt argument e: 


Antreprenorii ar putea invoca înaintea justiţiei evenimentele politice din timpul răzbelului ca cazuri de forță majoră şi motive de scuză sau de 
uşurare a responsabilităţi lor. 


Are haz! 

Contractul espiră în ... ianuarie 1877; războiul se declară în vara anului 1877. În ianuarie deja cheiul era surpat, Financiara în 
filament , iar câteva luni în urmă, vara, se dezgheatä abia cazurile de forţă majoră, pentru a avea efecte retroactive. 

Motivul principal al d-lui ministru e că garanţia n-ar fi valabilă pentru următoarele cuvinte. Întâi, garanţia de 830 000 lei n-ar fi 
sigură, pentru că unul din fraţii Vartiadi ar fi fost minor când celalt ar fi constituit întreaga moşie drept garanţie. 

E inexact, după cum probează d. Nicorescu. 

În adevăr se zice în dosar că garanţia s-a constituit de către cel mai mare din fraţi, însă acesta a angajat numai partea sa, adică numai 
o jumătate din moşie; iar cealaltă jumătate s-a constituit mai târziu de al doilea frate, când acesta era major. 


E curios, observă d. Nicorescu ironic, că, ori de câte ori e vorba de o garanţie cu statul, totdauna iese înainte câte cu un minor . Şi cu toate 
acestea nici o garantie nu se constituie fără să fie supusă şi Incuviintatä de consiliul de advocati. Se vede că este o profesiune nouă, necunoscută de 
noi, care se exercită la Ministerul Lucrărilor Publice şi la Domenii: profesiunea minorilor. 


O a doua obiectiune a d-lui ministru în ceea ce priveşte moşia Călugăreni e că 
această moşie, evaluată la 800 000 lei, n-ar valora astăzi nici pe jumătate atât. 


D. ministru se înşală asupra evaluatiunii , căci moşia a fost evaluată la 1 400 000 şi afectată garantie pentru 830 000. Asupra acestei 
garanţii sunt la dosar o mulţime de piese care dovedesc grija cu care s-a înscris ipoteca: deci nu se poate zice că s-a procedat cu uşurinţă şi că 
garanţia ar fi fictivă. Dar, presupunând pentru moment că este fictiv evaluată la 1 400 000 moşia Călugărenii şi n-ar valora decât 800 000, 
oare competinta Camerii este să examineze asemenea afaceri? Ce precedent s-ar crea în Parlament când acesta s-ar substitui justiţiei şi ar 
judeca şi rezolva prin majoritate pretentiunile şi contestatiunile dintre stat şi particulari? 

D. ministru a mai adaos că garanţia în moşia Călugărenii nu ar fi valabilă şi pentru cuvântul că 


acea moşie deşi ar fi fost evaluată 800 000 însă, când s-a luat inscriptiune, nu s-a arătat suma pentru care s-a înscris ipoteca. 


Obiecţiunea aceasta ar fi gravă dacă ar fi exactă. Dar nu este exactă. Sunt în dosar dovezile cari statornicesc într-un mod clar şi 
perfect că moşia a fost evaluată la ţifra precisă de 1 400 000 lei şi înscrisă ca garantie pentru suma de 838 500 lei. 

Tranzactiunea aceasta este atât de scabroasä încât a scandalizat până şi pe d. Fleva, care desigur nu e sfânt în cestiuni de antrepriză . 
D-sa a cerut ca legea să nu se promulge : 


Are aerul că această cestiune s-a tratat în Cameră, quasi de la antreprenor ia antreprenor... Legea s-a votat în majoritate de un vot şi acel vot s-a 
dat poate tocmai de acel deputat care este şi antreprenor. 





Cu toate astea „Pseudo - românul " a şi avut un articol prin care — in contra opiniei d-lui Fleva — cere promulgarea tranzactiunii 
acesteia. În adevăr nu se mai cere decât semnătura M. Sale pentru ca această afacere bună, solidă ca betonul d-lui Gr. Eliad, trainică cum a 
fost cheiul său, să intre în rândul legilor cari guvernează fericitul popor românesc. 

Băuturile pe cari d. Gr. Eliad le administra odinioară mustiriilor săi s-au metamorfozat cu vremea în antreprize, tranzactiuni, societăţi 
financiare, beton, cheiuri , căi ferate şi... patria merge bine. Treabă nu se face, căci nu îngăduie Dunărea, dar parale ies. 

[2 martie 1882] 


[„DĂDUSEM DUPĂ «PESTHER LLOYD» UN ESTRAS"] 


Dădusem după „Pesther Lloyd" un estras din reprezentatiunea înaintată de I.P.S.S. Mitropolitul Ardealului cătră Camera legiuitoare a 
Ungariei, reprezentaţiune în care se esprimau rezervele bine accentuate ale bisericii române a răsăritului în contra unui proiect de lege 
privitor la şcoalele secundare. Prin acest proiect se propunea a se introduce, în contra legii naționalităților, în contra chiar a Constituţiei 
ungare şi în contra Statutului Organic sancţionat de M. Sa Împăratul, limba maghiară ca limbă de propunere în şcoalele confesiunilor 
nemaghiare şi degradarea limbii române la rangul de studiu facultativ , de cari autorităţile scolastice să poată până şi dispenza pe elevi, chiar 
pe cei români. 

Acum „Telegraful român" din Sibiu ne aduce textul întreg al acestei reprezentatiuni pe care ne grăbim a-l reproduce în cele 
următoare: 


Biserica greco - orientală română din " Ungaria şi Transilvania care, în împrejurări vitrege, a fost expusă în curs de secole întregi 
la grele suferinti, îndată, ce, din părinteasca îngrijire a Prea înaltei Case domnitoare si din bună - voinţa legislatiunii, a fost primită şi 
ea în rândul bisericelor şi confesiunilor libere si egal indreptätite din patrie, a luat conform cu misiunea ei măreaţă, între primele sale 
îngrijiri: de-a imbrätisa în sfera ei proprie de activitate educatiunea poporului şi de-a înlesni, după putinţă, acelora dintre credincioşii 
ei cari tind la o cultură mai înaltă, calea cătră ştiinţe. 

Pe când biserica aceasta priveşte pe de o parte cu bucurie sufletească şi c-un încordat dor de progres la rezultatele ce le-a produs 
pe terenul culturii cari, în proporţie cu mărginitele ei mijloace materiale, se pot numi îndestulătoare, tot pe atunci vine pe de altă parte 
o împrejurare care deprimează pe credincioşii acestei biserici şi trezeşte si în autorităţile ei superioare îngrijiri îndreptăţite; acea 
împrejurare este că regimul statului a supus prea - onorabilei Case reprezentative un proiect pentru regularea instrucţiunii în gimnazii 
şi în şcoalele reale, care e astfel întocmit încât tinde a ştirbi autonomia bisericii greco - orientale române — baza existenţei sale — şi 
a lăsa în mare parte în deconsiderare interesele de cultură ale acestei biserici. 

Când, în urma reclamatiunilor stäruitoare din partea tuturor eparhiilor , îmi iau libertatea de-a prezenta prea onorabilei Case 
reprezentative, din pozitiunea mea oficială, îngrijirile aceste ale bisericii greco - orientale române, fac mai întâi, pentru a determina 
pozitiunea bisericii mele, observarea următoare: biserica greco - orientală română, după dezvoltarea ei canonică şi după 
dispozitiunile clare ale legilor cardinale în vigoare, cuprinde loc în rândul bisericilor autonome din patrie si ca atare ea este în drept 
ca, în marginea legilor ţării, să conducă şi să reguleze în mod independent afacerile sale, nu numai cele strict bisericeşti, ci şi cele 
scolastice totdeodată, precum şi cele ce privesc fundatiunile şi e în drept de-a le administra şi dirige independent prin organele sale 
proprii, rămânând neatins dreptul de supremă, inspectiune pe care-l are statul. 

Biserica greco - orientală română, — ştiind că chemarea legislatiunii nu consistă în a restrânge, necum a detrage drepturile 
acordate şi asigurate prin lege, ci, din contra, în a le da o estensiune tot mai tare în conformitate cu pretentiunile juste ce se dezvoltă 
— simte cu indreptätitä nedumerire că, mai ales pe terenul instrucţiunii publice, s-au introdus deja nişte institutiuni regnicolare cari, 
abătându-se de la legile cardinale făcute pentru a asigura confesiile şi nationalitätile din patrie, zguduie autonomia bisericii şi, în 
practică, retrogradează interesele ei de cultură; iar în mentionatul proiect de lege ea vede un pas nou în acea directiune care-n cele din 
urmă, răsturnând cu totul autonomia bisericească, poate primejdui chiar existenţa bisericii însăşi. 

Având conştiinţă de pozitiunea ei autonomă şi de drepturile ei cari decurg din acea pozitiune, biserica greco - orientală , română, 
organizată în mod legal pe baza principiului nationalitätii, nu poate rămânea indiferentă când credincioşii ei învaţă si se cultivă în 
nişte institute unde spiritul religios nu se räspändeste în directiunea cerută sau unde conştiinţa naţională — baza întregului nostru 
organism — nu se cultivă îndeajuns; din contra, biserica aceasta caută chiar cu îngrijire specială să-şi ridice şcoli populare şi institute 
superioare de caracterul ei confesional propriu şi caută a le institui pe cele existente în mod corespunzător, tocmai pentru că lipsa 
unor asemenea şcoli nu se poate suplini îndeajuns — din punct de vedere al intereselor ei confesionale şi în parte naţionale — nici 
prin institute de stat, nici prin cele ale altor confesiuni. 

Precum însă biserica greco - orientală română ţine pe de-o parte mult la interesele sale religioase şi naţionale ale credincioşilor ei, 
tot astfel, pe de altă parte, ea-şi dirige pururea îngrijirea ei într' acolo ca să ţină interesele e vitale, atinse mai sus, în cea mai strictă 
legătură cu interesele statului şi caută îndeosebi să înrădăcineze în inima tinerimii sale studioase patriotismul — suprema virtute 
cetäteneascä — dorind astfel a creşte statului cetăţeni credincioşi şi folositori. Aşadar alipirea fermă a autorităţilor şi a credincioşilor 
bisericii greco - orientale române cătră religia şi naționalitatea lor nu poate fi esceptionatá din punct de vedere al intereselor statului 
şi al patriotismului anume, afară 





doar daca nu s-ar erige la valoarea unui principiu de stat teoria: că într-un stat în genere nu e permis a se suferi mai multe religiuni 
sau mai multe naţionalităţi, lucru care, în raporturile noastre speciale, nu se poate susţine. 

De vreme ce însă, din nefericire, mentionatul proiect voieşte să smulgă din mânile confesiunilor autonome instrucţiunea şcoalelor 
secundare; de vreme ce, pentru limba maghiară ca limbă oficială a patriei, el vrea să ocupe teren la toate institutele de învăţământ, 
peste marginea indreptätirii şi cu restrângerea celorlalte limbi ale patriei şi de vreme ce proiectul vrea să întindă dreptul aproape 
nemărginit de-a dispune al regimului şi asupra şcoalelor secundare confesionale, se vede numaidecât că prin acestea proiectul voieşte 
să facă servicii — nu dezvoltării în directiune naturală a populatiunii din patrie, de diferite religiuni şi naţionalităţi, nici intereselor ei 
de cultură temeinică, — ci mai vârtos acelui fatal curent politic care, purcezând din o greşită concepţie a relatiunilor şi intereselor 
vitale ale patriei, şi-a propus de scop maghiarizarea popoarelor nemaghiare din patrie. 

E. adevărat că, proiectul în cestiune tinde a regula în mod uniform pentru toate confesiile afacerile instrucţiunii şi, abstracţie 
făcând de la o mică esceptie, proiectul nu face deosebire între confesiunile din patrie, fie ele după naționalitatea lor maghiare sau 
nemaghiare, ceea ce în aparenţă trece ca argument în contra concepţiei de mai sus; însă tocmai nuanţa aceasta a conservării egalităţii 
de drept a confesiunilor face să răsară şi mai bine punctul cardinal al proiectului, carele, combinând toate, se vede a fi consistând în 
voinţa: ca maghiarizarea compatriotilor de naţionalitate nemaghiară să se realizeze chiar cu preţul autonomiei tuturor confesiunilor, 
supunând pe credincioşii bisericilor de naţionalitate nemaghiară unui sistem de instrucţiune publică care să-i silească a-şi neglija 
propria lor limbă maternă şi să-i atragă prin aceasta pe calea maghiarizärii, pe când în celelalte e de atributia regimului de-a aplica 
faţă cu deosebitele confesiuni, după propriile lui vederi, gradurile de rigoare sau de favor ce-i stau la îndemână. 

Cumcă în acest punct de plecare se rezumă toată intenţia proiectului în cestiune se vede curat din dispoziţiile ce le cuprinde, 
conform cărora mai întâi limba de propunere în toate gimnaziile şi şcoalele reale de stat, ce se vor înfiinţa de-acum înainte, nu poate 
fi alta decât cea maghiară $ 39); apoi limba deosebitelor ţinuturi — daca n-o fi cea maghiară — nu se poate propune la toate 
gimnaziile şi şcoalele reale, deci şi la cele confesionale, decât numai ca studiu extraordinar auditorilor de bună voie, ba încă în aşa 
chip încât corpul profesoral să poată eventual opri pe cei interesaţi de la învăţarea ei 8 3 9, 78), iar ministrului i se rezervă dreptul de- 
a statornici dimensiunea studiilor obligatorii în aşa chip încât propunerea sistematică a limbilor provinciale să devie cu neputinţă $ 
77); cu toate acestea legea fundamentală despre egala indreptätire a naționalităților, anume art. XLIV , $ 17 şi 18din 1868, asigură 
limbilor nemaghiare din patrie un teren mai larg de cultivare şi pune îndeosebi în vedere îngrijirea statului ca cetăţenii patriei de orice 
naţionalitate, cari conlocuiesc în mase mai mari, sá se poată cultiva în apropiarea ținutului locuit de ei în limba lor maternă până unde 
se 'ncepe cultura mai naltă academică. 

O trăsură caracteristică a mentionatului proiect de lege e: că pune sub pază oarecum politienescä toată mişcarea confesiunilor în 
afacerile şcolare prin aceea că voieşte a înarticula în legile patriei o neîncredere esprimată fätis în espunerea de motive a ministrului, 
în contra celor de naţionalitate nemaghiară; pe când confesiunile şi între acestea biserica greco - orientală română, precum în trecut 
au făcut mari servicii ţării prin îngrijirea şcoalelor lor, tot astfel şi în viitor tot numai statului voiesc la urma urmelor să-i consacre 
întreg rezultatul interesării şi ostenelelor lor somptuoase în partea învăţământului; aşadar neîncrederea ce respiră din acest proiect de 
lege şi tinerea sub ochi politienesti a confesiunilor de naţionalitate nemaghiară (daca greutatea principală nu se va fi punând pe 
maghiarizare) — nu numai că, n-are nici un temei, dar încă neîncrederea producând după natura ei neîncredere reciprocă poate fi 
stricăcioasă intereselor mai nalte ale statului, mai cu seamă în relatiunile politice nu tocmai consolidate de astăzi, după a cărora 
matură cumpănire ar trebui ca, în sânul popoarelor patriei de diferite religiuni şi naţionalităţi, să se cultive alipirea cu conştiinţă către 


statul bine închegat, adecă patriotismul prin respectarea tuturor pretentiunilor juste si echitabile. 

O asemenea neîncredere s-a esprimat deja faţă cu biserica greco - orientală română prin împrejurarea că, pe când la compunerea 
acestui proiect de lege şi în urmă la tratarea lui, începută deja în subcomisiunea de instrucţiune publică a Casei reprezentative, 
bisericile celelalte au fost invitate de-a dreptul spre acest scop şi au putut interveni, sau intervin în realitate prin reprezentanţii şi 
bărbaţii lor speciali, tot atunci biserica gr.-or. română din patrie, care numără aproape două milioane de suflete, neamintind pe cea 
sârbească, s-au înlăturat cu totul de la preparativele acestui obiect însemnat şi de mare importanţă. Nu voi să văz în aceasta o espresie 
de ură sau de dispreţ, însă în orice caz aceasta este o procedere care nu se poate motiva nici pe egala indreptätire de stat a 
confesiunilor, nici pe relatiunile proprii bisericii greco - orientale române, ba nici măcar pe bunul tact. 

Biserica greco - orientală română, privind afacerea învăţământului din punct de vedre al statului, nu poate avea şi nici are nimic 
de zis, daca legislatiunea determină minimul studiilor obligatorii ce sunt a se propune în şcoalele secundare şi daca în genere indică 
esenţa instrucţiunii publice; de asemenea nu are nimic de zis daca regimul statului, în virtutea dreptului său de supremă inspecţie , 
controlează, în mod convenabil poziţiei confesiunilor, întocmirea corespunzătoare a institutelor confesionale de învăţământ precum şi 
rezultatele acestuia. Îndată ce însă proiectul de lege în cestiune are de gând a transmite în competenţa regimului statului partea cea 
mai mare din drepturile şi agendele acele din sfera şcoalelor secundare pe cari, până acum, le exercitau sau le îndeplineau în mod 
independent confesiunile autonome înşile, atrăgând în parte 'şi până şi calificarea profesorilor, biserica greco - orientală română se 
vede silită, în interesul autonomiei sale, asigurate prin lege, să-şi ridice vocea sus şi tare în contra acestora, cu atât mai vârtos cu cât 
biserica aceasta, când doreşte a-şi regula liberă toate afacerile învățământului în sfera autonomiei sale, nu vrea să se ascundă nici 
dinaintea intereselor statului, nici dinaintea exigenţelor unei adevărate culturi ştiinţifice. Din contra, punând mare greutate pe 
avantajele unui sistem de învăţământ cât se poate de uniform, precum a făcut-o aceasta pân' acum la întocmirea institutelor sale de 
învăţământ, ea a avut atenţie pentru interesele statului şi pentru sistemele de învăţământ introduse în alte institute de aceeaşi categorie 
şi tot astfel având toate aceste şi pe viitor în vedere voieşte a emula — în ce priveşte rezultatele instrucţiunii în şcoalele secundare — 
atât cu institutele secundare ale statului cât şi cu cele ale altora confesiuni, dorind totodată a asigura prin aceasta institutelor sale şi 
dreptul de publicitate. 

Abia mai poate fi îndoială că, dacă în afacerile şcoalelor secundare ale confesiunilor s-ar da regimului statului acel drept de 
ingerintä imediată si de dispunere aproape nemărginită, pe care proiectul de lege intenţionează a-l întinde şi statornici până la cele 
mai neînsemnate amănunte, pe cât timp la noi subzistă nefericita discordie naţională, a cărei existenţă nu se poate nega şi care se 
manifestează foarte vie în asuprirea celor mai slabi, urmările triste ale amintitului drept de ingerintä şi de dispunere ar lovi mai cu 
seamă bisericile de naţionalitate nemaghiará, urmări pe cari afară de vexatiuni şi de alte nepläceri ce pot interveni ni le pregăteşte 
însuşi proiectul de lege ca o sabie a lui Damocle , când pune în perspectivă lipsirea şcoalelor secundare confesionale de dreptul de 
publicitate, eventual închiderea lor şi — aşa zicând — confiscarea averilor lor; citându-se ca motive suficiente nu numai unele 
defecte neînsemnate în aranjament, ci la urmă chiar şi zelul confesiunilor pentru propria lor conservare. 





Proiectul de lege, în urma motivării ministeriale, presupune despre institutele confesionale de învăţământ că ele pot deschide 
teren la rele morale şi la directiuni contrarii statului — ce nu s-ar putea vindeca în mod radical decât prin închiderea provizorie sau 
definitivă a institutelor. 

Întrucât priveşte biserica greco - orientală română şi institutele ei, provocändu-mä la credinţa acestei biserici documentată în toţi 
timpii cătră tron şi stat şi la lealitatea ce n-a părăsit-o niciodată, trebuie să protestez în contra presupunerii de mai sus cu observarea 
că daca în adevăr s-ar afla la institutele vreunei biserici astfel de rele morale sau tendente contrarie statului, în contra cărora ar trebui 
să se aplice remediile şi represaliile prevăzute în proiectul de lege, atunci nu numai ar trebui închise definitiv cu putere 
guvernamentală astfel de institute, ci ar trebui totodată înlăturate şi autorităţile bisericeşti superioare, cari nu pot sau nu vreau a 
vindeca astfel de rele; dar fiindcă, aşa ceva nu se poate presupune despre nici o confesiune din patrie, această dispozitiune riguroasă a 
proiectului, transpusă în lege, ar prezenta relaţiile noastre interne într-o coloare, care nicidecum nu răspunde adevărului. 

Pe terenul legislatiunii mai nouă e un fenomen caracteristic acea dispozitiune a proiectului de lege, după care gimnaziile şi 
şcoalele reale confesionale şi preste tot confesiunile şi bisericile nu pot nici cere nici primi ajutoare şi sprijin material de la statele 
din afară si de la domnitorii sau guvernele, acelora. Precum această dispozitiune, după cum e ştiut, s-a dezvoltat ca material la un 
proiect de lege dintr-un caz provenit la un gimnaziu greco-oriental român, aşa e afară de îndoială că ascutisul ei este îndreptat cu 
deosebire contra învăţământului bisericii greco - orientale române; pentru că pot fi cazuri singulare şi se pot dezvolta din când în 
când astfel de relatiuni, cari din punct de vedere al intereselor mai înalte de stat indreptätesc pe guvern la astfel de măsuri; dar — a le 
transpune din cadrele dreptului international într-o lege de instrucţiune publică şi a face tot atunci esceptiune în favorul ordinelor 
monacale ale unei religiuni, care de secoli s-a împărtăşit in abundantä de toate favorurile ; aceasta este semnalul intennei : că bisericii 
greco - orientale romane, care de secoli a fost espusă la lipse deprimätoare , să i se ia toată posibilitatea de [a] putea ţine concurintä în 
privirea înfiinţării şi întocmirii institutelor de învăţământ cu celelalte confesii, care parte încă de la opera cea mare a întemeierii 
patriei se bucură de abundantele donatiuni ale statului, parte mai târziu, însă totuşi în secoli trecuţi şi[-] au eluptat o pozitiune astfel 
în stat, care le-a făcut posibilă dezvoltarea şi starea favorabilă materială în care se află; pe când biserica greco - orientală română, 
care mult mai târziu s-a eliberat şi care din cauze conexe cu tristul ei trecut a rămas şi materialmente îndărăt, întrucât priveşte 
îngrijirea institutelor sale de învățământ, fiind lipsită de orice ajutor din partea statului, e avizată esclusiv la dinarii săi proprii. 

Biserica greco - orientală română, credincioasă şi devotată statului, totdauna a respectat legile şi conform acestora limbile oficiale 
ale statului şi îndeosebi pune mare greutate ca tinerimea, ce se pregăteşte pentru ştiinţele mai înalte, să înveţe cu temei limba 
maghiară, nu numai pentru că aceasta în timpul mai nou a devenit limba oficială de stat, ci şi pentru că, în împrejurările noastre, 
limba maghiară e un factor însemnat pentru cultura ştiinţifică. Însă acele dispozitiuni ale proiectului de lege, ca testimoniile de 
maturitate în institutele confesionale cu limbă de propunere nemaghiarä să nu se deie în limba de propunere a institutului, ci în cea 
maghiară $$ 38, 89), apoi ca rigoroasele candidaţilor la profesură să se facă asemenea în limba maghiară $8 69, 71) şi ca preste tot să 
se pretindă de la fiecare profesor confesional, fără privire la specialitatea lui, ca să, cunoască limba şi literatura maghiară, cursul 
dezvoltării acesteia si operile scriitorilor mai însemnați maghiari $ $ 60, 62 si 69): toate acestea sunt pretentiuni ce trec preste scopul 
propriu al instrucţiunii publice, cari nu numai taie în drepturile de autonomie ale bisericei, ci încă şi îngreuiază foarte mult calificarea 
profesorilor confesionali şi dovedesc că la studiarea dispozitiunilor luate în proiectul de lege în favorul limbei maghiare s-a pierdut 
din vedere; că şi în cauză de limbă orice pretentiune exagerată poate produce reacţie şi poate zădărnici şi cea mai bună intentiune, că 
aşadar, prin aplicarea unei astfel de sile , limba maghiară poate numai să piardă din puterea sa atractivă , în loc ca să se facă plăcută 
în cercuri cât mai întinse şi astfel să-şi asigure generalizarea ce se poate ajunge treptat, precum aceasta între alte împrejurări mai că-i 
succesese limbei germane, care e mai depărtată de noi. 

Pe când de o parte proiectul de lege în cestiune imbrätiseazä limba maghiară cu cea mai călduroasă îngrijire şi-i dă avantaje ce 
trec peste îndreptăţire, tot atunci de altă parte el esclude mai de tot posibilitatea ca, în rândul tinerimii bisericilor de naţionalitate 
nemaghiará, şcolarii greco - orientali români, şi cu deosebire aceia cari se pregătesc pentru cariera preoțească sau Invätätoreascä , să 
poată învăţa din temei propria lor limbă maternă, care, conform legilor în vigoare şi după prescriptele statului organic al bisericei 


greco - orientale romäne, premunit cu prea - inalta sanctiune, in administrarea internä si mare parte si in corespondenta cu 
autoritätile, e singura limbä oficialä a bisericei; apoi preste toate aceste scoalele secundare de nationalitate romänä, se aduc prin 
proiectul de lege in contrastul că limba lor de propunere poate fi cea română $ 79), dar şi în acest caz însăşi limba română se poate 
învăţa numai ca studiu estraordinar , în ore estraordinare 88 4, 5, 6,7, 9, 77, 78). 

Faţă cu un proiect de lege care — după cum e şi cel în cestiune — periclitează caracterul naţional al bisericilor de limbă 
nemaghiarä, trebuie să se ia cu deosebire în bägare de seamă o împrejurare de fapt, de care sferele agitătoare şi cele determinante nu 
par a înclina să tie seama, şi această împrejurare este: că în toate clasele naționalităților compacte nemaghiare din patrie e în aşa grad 
dezvoltată conştiinţa nationalitätii lor proprii încât aceasta nu se mai poate sugruma , aplice-se în contră-i orice sistem sau orice 
măsuri. O conştiinţă este aceasta care — ca bunăoară şi la naționalitatea maghiară — fiind nutrită prin stima de sine însuşi, se razimä 
pe baze morale şi din aceste baze [î]şi ia putere şi pentru apărarea sa. Orice încercare aşadar, care tinde la suprimarea conştiinţei de 
naţionalitate, pe lângă că vatămă interesele bisericelor naţionale, poate totdeodată degenera într-o eroare politică, care, pentru 
liniştea internă a cetăţenilor şi deopotrivă pentru interesele mai înalte ale statului, poate să nască urmări păgubitoare, ale cărora 
înlăturare posibilă este o datorie de conştiinţă pentru fiece patriot. 

Şi tocmai pentru că aşa este şi pentru că biserica greco - orientală română în credinţa şi alipirea sa, care nimeni nu i-o poate pune 
în îndoială, voieşte să fie totdauna în serviciul statului şi se sileşte a înainta din toate puterile interesele statului aduse în armonie cu 
ale sale proprii — ea îşi permite pentru apărarea intereselor sale vitale a infätisa în cele de mai sus întemeiatele sale îngrijiri în 
privirea proiectului de lege pentru instrucţiunea în gimnazii şi şcoale reale şi prin umilita mea reprezentatiune de faţă se apropie de 
preaonorabila Casă reprezentativă cu rugămintea ca, luând de bază principiile fundamentale cari singure pot asigura tăria, puterea şi 
prosperarea statului, adică sublimele principii de libertate, egalitate şi fraternitate, cari esclud orice supremație fie religioasă fie 
naţională, să binevoiască, înainte de-a tracta în special amintitul proiect de lege pentru gimnazii şi pentru şcoale reale, a-l înapoia 
domnului ministru de culte şi instrucţiune publică cu avizul ca să-l aducă în armonie cu legile cardinale ale patriei cari asigură 
autonomia confesiunilor şi drepturile naționalităților şi astfel prelucrat , cu ascultarea confesiunilor şi între acelea si a bisericei greco 
- orientale române, să-l supuie într-o redactare nouă. 





Cuvintele mele de încheiere le rezum în fierbintea rugăminte: ca atotputernicul îngrijitor al indivizilor şi al popoarelor , spiritul 
păcii şi al dreptăţii, să se pogoare peste bărbaţii cari conduc destinele naţiunii, să-i lumineze şi să ia sub scutul său scumpa noastră 
patrie, Ungaria! 

Sibiiu, 8 (20) februarie, 1882 

În numele bisericei greco - orientale române din Ungaria şi Transilvania: 

Miron Românul m.p. 
arhiepiscop şi metropolit. 


Atât în privirea proiectului de lege menţionat mai sus, precum şi în aceea a reprezentatiunii Mitropolitului. " Biserica şi Şcoala" foaia 
intereselor religioase şi educative a diocezei române a Aradului (Ungaria), face următoarele apreciatiuni nemerite : 


Ministrul Cultelor şi Instrucțiunii Publice în Ungaria a depus în Cameră un proiect de lege pentru şcoalele secundare (gimnazii şi 
scoale reale) prin care tinde, nu să reformeze învăţământul secundar pe temeiul raţiunii şi al principiilor pedagogice, ci să, introducă 
mai cu seamă o nouă lege în scopul de-a maghiariza cu totul învăţământul în şcoalele confesionale, ca apoi, prin maghiarizarea 
învăţământului, să izbuteascä cu timpul a maghiariza şi a contopi în elementul unguresc toate nationalitätile din patrie! 

Invederat că la noi în Ungaria instrucţiunea nu are de scop, ca în alte state, cultivarea şi luminarea cetăţenilor statului, ci 
întunecarea mai ales şi suprimarea conştiinţei şi demnităţii nationale în tot ce nu e maghiar ! În contra acestei fanatice porniri , care 
formează, aşa - zicând , esenţa politicei maghiare, noi românii n-avem nici măcar posibilitatea de-a ne apăra şi asigura pozitiunea şi 
drepturile noastre naţionale, căci în Parlament, unde se tratează soarta popoarelor ţării, românii nu au reprezentanţii lor naţionali şi 
daca se şi ridică din când în când câte-o voce pentru apărarea intereselor şi a drepturilor poporului român ea este vocea celui ce strigă 
în pustie! 

În astfel de împrejurări, ce e dar de făcut? Daca ca naţiune ni s-a luat exerciţiul drepturilor politice în stat, până şi dreptul de-a ne 
apăra limba şi cultura naţională, totuşi noi românii formăm încă o societate religioasă, formăm încă o biserică naţională şi, ca 
societate religioasă, ca biserică ortodoxă română suntem un cor destul de matur şi de compact pentru a ne împotrivi la orice tendinţe, 
care ar jigni libertatea conştiinţei şi cultura noastră naţională. Bisericele ortodoxe ale răsăritului toate sunt constituite de la originea 
lor apostolică pe principiul nationalitätii, este dar în natura acestor biserici ca ele să rămână nationale, româna, grelalca ori serba, 
după cum e naționalitatea sau poporul credincios. 

Ierarhia bisericei noastre, condusă numai de acest principiu măreț, a ridicat glasul în contra proiectului de lege pentru scoalele 
secundare. Căci biserica nu este numai cea dântâi şcoală la oricare popor, dar îndeosebi la noi e singura institutiune care îngrijeşte de 
progresul instrucţiunii în poporul românesc. Legea noastră organică (statutul organic) sancţionat de Maiestatea Sa Împăratul şi 
Regele apostolic , [î]i dă acest drept necondiţionat. „Biserica gr.-or. română din Ungaria şi Transilvania, zice statutul, [i]si regulează, 
administrează şi conduce independent afacerile sale bisericeşti şi şcolare etc" 

De aceea, văzând consistoriile din metropolie că drepturile şi autonomia bisericei noastre sunt atacate, în modul cel mai flagrant 
prin amintitul proiect de lege, şi consultându-se asupra remediilor posibile, s-au înţeles între sine ca să însărcineze pe Preosäntitul d- 
nu Arhiepiscop si Metropolit, Miron Românul, d' a face la Dieta tárei o reprezentatiune în numele întregei biserici ortodoxe a 
românilor din Ungaria şi Transilvania. 

Înalt Preas . Sa Metropolitul Miron a şi împlinit însărcinarea ce i-a dat biserica, cu conştiinţa şi demnitatea ce caracterizează pe 
iluştrii păstori ai bisericei creştine! " Reprezentatiunea Escelentei Sale, zice " Luminatoriul " (din Temisoara în Banat), este un cap 
d'opera şi o faptă din acele ce vor transmite la nemurire zelul şi bunavointä Esc . Sale pentru biserica şi şcoala credincioşilor increzuti 
păstorirei sale" 





şi energia cu care a procedat în apărarea intereselor bisericii sale. 
[4 martie 1882] 


[ZILELE ACESTE] 


Zilele aceste s-a produs în sferele didactice din capitală o agitatiune care poate avea curioase urmări pentru instructia noastră publică. 
Unul dintre cei mai däligenti profesori de la liceul Matei Basarab, d-l Filibiliu , a dat unui băiat insolent o palmă. 


Bäiatul, repetent si-o adeväratä calamitate pentru clasa I a acelui liceu, n-a indräznit sä cearä de la directie satisfactiune pentru acest 
atac la demnitatea lui de om si de cetätean liber; pärintele lui insä, stiindu-se om cu trecere in sferele astäzi dominante, a cerut satisfactie de 
la ministeriu si a mai publicat in acelasi timp prin " Räzboiul" articole pline de insulte la adresa d-lui Filibiliu , ba nici nu s-a multumit cu 
atâta, ci s-a mai dus şi la cancelaria liceului, ca să " facă gură" Ministeriul, strâmtorat cum se vede şi supus vreunei porunci de „mai sus" in 
loc de-a privi întreagă această " cauză" ca un bagatel , trimitändu-l pe copil cu tatá-sáu cu tot la 





direcţia liceului, cum cereau interesele bunei orânduieli, a dat ordin ca din profesorii de la liceul Sf. Sava să se constituie un juriu care să-l 
judece pe d. Filibiliu. Juriul informându-se despre cele petrecute şi aflând că băiatul pălmuit nu numai că e repetent, ci totodată unul din cei 
mai înrăutăţiţi, care strică prin purtarea lui întreaga clasă, şi că părintele lui a făcut o cauză celebră din pălmuirea fiului său, s-a pronunţat 
pentru primirea concluziunilor raportului dat de revizorul general care anchetase cazul şi exprimase părerea că ar fi destul să i se ceară d-lui 
Filibiliu declaraţia că nu va mai aplica pe viitor asemenea pedepse. 

Suntem de părerea că juriul a mers prea departe. 

Înainte de toate a da o palmă cuiva nu va să zică a-i aplica o pedeapsă corporală ; cu totul alta trebuie să înţelegem sub „pedeapsă 
corporală " Pălmuirea e o calamitate la care chiar oameni mai puţin nervoşi pot fi adeseori ademeniti faţă c-o absolută insolentä sau 
înrăutăţire . Nu sunt aceştia copii binecrescuti şi deprinsi la buna cuviinţă , ci în partea lor cea mai mare nişte copii stricaţi, care au mâncat, 
vorba românului, în viaţa lor mai multă bătaie decât pâne şi sunt aşa de mult deprinşi cu ghionturile încât trebuie să te întrebi dacă mai e cu 
putinţă ca şcoala să-i lecuiască de deprinderea aceasta. Faţă cu asemenea copii palma nu e o pedeapsă, ci un act de mişcare reflexă ca tusea şi 
strănutul : i-am dat palma şi ne ducem să ne spálám pe mâna cu care I-am atins. 

Apoi cum rămâne cu spiritul de disciplină când chiar pentr-o palmă dată unui elev ca acela pe care l-a atins d. Filibiliu se face atâta 
amar de tapaj ? Nu e destul ceea ce-a făcut părintele copilului la ministeriu, în „Räzboiul" şi la cancelaria liceului? Voim să stabilim în 
mintea copiilor convingerea că profesorii nu sunt decât un fel de slugi plătite? Apoi bine, oricare profesor a avut ocazia să stea de vorbă cu 
părinţi care-i zic: " Dacă nu învaţă şi dacă nu se poartă bine, bate-l, domnule profesor." Aceştia sunt părinţii la care trebuie sá ne gândim, iară 
nu aceia cărora prea puţin le pasă dacă copiii lor vor înainta ori vor rămânea tot atât de zäpäciti ca dânşii. Un singur copil stricat ţine întreaga 
clasă în Loc şi încetul cu încetul o strică dacă nu-l vom depărta din ea la timp; cu atât mai stricăcios trebuie să fie dar efectul votului de blam 
dat unui profesor faţă c-un asemenea elev. 

Să zicem că rău a făcut d. Filibiliu. Să-l pedepsim; însă interesul instrucției cere ca pedeapsa aceasta să nu fie publică şi să nu se 
pronunţe în faţa tinerimii, fiindcă astfel ea izbeşte în autoritatea întregului corp profesoral. 

Cu toate aceste unul dintre membrii juriului a stăruit pentru o mai aspră pedeapsă. Acesta e d. Frederic Dame. 

Nu e destul nici atât; onorabilul Ministeriu al Cultelor si Instructiei Publice, ascultând consiliul permanent, a pus sententa juriului ad 
acta şi a dispus, drept pedeapsă, permutarea d-lui Filibiliu la gimnaziul din Focşani. 

lacá ceva şi nou şi nemaipomenit în ţara noastră: amovibilitatea profesorilor cu titlu definitiv. Nu mai rămâne decât ca sá se voteze o 
lege prin care să se stabilească ca de aici înainte copiii să-şi aleagă singuri profesorii, ca să avem şi în instrucţie corelatul celebrei electivitäti 
a magistraturii. 

La examenele ţinute în anul trecut s-au văzut profesori cari n-au trecut materia prescrisă în program; alţii au căutat fel de fel de 
pretexte spre a nu se prezenta la examene, pentru ca astfel să scape de controlul comisiunilor de examinare; iar alţii vând notele pe preţuri 
curente. Ni se mai asigură că este la Liceul Sf. Sava un profesor care a lipsit în anul acesta de 54 de ori, altul a lipsit de 40 de ori de la lecţie, 
petrecându-şi timpul prin berării, unde beau în socoteala elevilor lor. Ni se mai asigură că la Liceul Matei Basarab un profesor ar fi fost bătut 
de cătră elevi şi alte multe de felul acesta. 

Iată dar destulă materie pentru anchete şi procederi viguroase. 

Cât pentru cazul cu palma dată insolentului din clasa I, nu era decât o consecuentä fatală a lipsei de disciplină de care suferă 
instructia noastră. Este un lucru natural ca acolo unde sunt profesori cari demoralizeazä ei singuri tinerimea profesorii constiintiosi să-şi 
piarză câteodată îndelunga lor răbdare. De aceea măsura luată contra unui profesor care şi-a pierdut pe o clipă răbdarea este nedreaptă şi 
pägubitoare instrucției noastre publice. 

Era natural ea „Pseudo - românul " să ceară pedepsirea d-lui Filibiliu şi conformarea ministrului cu opinia d-lui Frederic Dame... mai 
ales pentru că, d. Filibiliu fiind profesor de limba franceză, în caz de permutare s-ar naşte vro vacanţă pe care - ar suplini-o prin cumul 
celebrul foiletonist al " Romänului" care se destinge prin enorma sumă a absentelor de peste an, corespunzătoare numai cu riguroasa încasare 
a lefii la sfârşitul lunei. 

Apoi mai e un folos. Foiletonistul „Romänului" e — el zice — francez, însă nu ştie frantuzeste, pe când d. Filibiliu, numai român 
fiind, ştie perfect limba aceasta, de vreme ce nu şi-a pierdut vremea prin prăvălii de märuntisuri şi de pălării de paie. E drept, e o exigentä a 
mai bunei instrucţiuni publice ca märuntusarul pretins francez, vânzătorul de perii de dinţi, de prafuri 





şi de suliman să înlocuiască pe învățătorul român care-şi înţelege profesiunea. E asemenea firesc lucru ca d. Urechia, a cărui poziţie atârnă de 
satisfacerea caracudei roşie, să se conforme inteleptelor sfaturi ale calfei de bărbier care trage perdaf fără săpun limbei noastre şi bunului 
simţ în foiletoanele „Pseudo-Românului" 

[5 martie 1882] 


[„PROIECTUL DE LEGE"] 


Proiectul de lege al tocmelelor venind luni la ordinea zilei, multele idei eronate cari s-au produs în anii din urmă asupra originii 
proprietăţii precum şi a clăcii în România şi pripa reformelor răsărite din aceste erori ne face să ne întoarcem încă o dată la istoria adevărată a 
relatiunilor vechi dintre proprietatea mare de pământ şi muncă, căci ni se pare că o descriere clară a evoluţiunii unor raporturi atât de 
necesare e adesea esenţială pentru cunoaşterea cestiunii. 

Se va zice că reformatorii şi agitatorii, că d. C. A. Rosetti îndeosebi, au voit binele, şi dacă rele sunt, nu sunt a se atribui intentiilor 
lui, ci împrejurărilor. 

Aceasta — o repetăm de atâtea ori — ar putea fi o scuză pentru un om privat, nu este pentru unul public. Greşelele unui om public se 
traduc în nenorociri asupra a milioane de oameni nevinovaţi; mai mult încă: d-sa trebuia să greşească şi să greşească pururea. Neavând un 
cui în ţara aceasta, nici cuiul lui Pepelea din poveste, neavând un petic pe toată faţa pământului ţării, străin prin origine, dar si mai străin prin 
apucături şi prin idei, pentru d-sa politica este o pură afacere de invenţie şi de combinaţie, de negustorie de idei şi de principii. Din citire de 
cărţi frantuzesti şi a priori şi-a croit în minte o serie de principii demagogice, o idee de stat cosmopolită, neistorică şi neromânească , un fel 
de Americă cel puţin, daca nu de-a dreptul Comuna, şi, c-o stäruintä vrednică de un scop mai bun, au propagat în curs de douăzeci şi cinci de 
ani tot ce i-a trecut prin minte, indiferent daca stătea sau nu în legătură cu starea de cultură, cu stadiul de evolutiune a statului român. 

Care era starea ţării, dreptul ei, înainte de Regulament, căci fără îndoială Regulamentul Organic, făcut din iniţiativa Imperiului 
despotic al țarilor, a trebuit să fie în opoziţie, în unele părţi măcar, cu „bätränele şi bunele datini" ale ţării precum zicea Matei Basarab. 


Cronicele amânduror ţărilor ne-o spun limpede: „La început tot pământul ţării domnesc era" ager publicus , indiviziunea . Acest 
pământ se împarte între ostaşii cuceritori, gentes , moşneni sau răzeşi, între căpitanii lor — boieri — şi restul rămâne pământ domnesc. 
Mosiile cari se dau boierilor li se dau cu privilegiul de-a le coloniza cu ce condiţii vor putea; favoarea cea mai mare pentru colonizări era 
aceea de-a forma " slobozii" (asylum ) — loc în care oameni robiti, condamnaţi la pedepse, străini, aşezându-se, scäpau de urmărire. Roma 
chiar a fost la început o " slobozie" precum se ştie, căci slobozie însemnează " libertate" 

Cine se aşeza pe aceste moşii, originea proprietăţii cărora este dania domnească, se aşeza în condiţiile cu cari convenea cu 
proprietarul şi aceste condiţii, îndealtmintrelea cam uniforme peste tot locul, sunt originea clăcii şi a dijmei. Cu desăvârşire aceleaşi raporturi 
domneau în Ardeal şi Ungaria. Şi aci pământul românilor: Făgăraşul , Maramurăşul , cele opt ţinuturi ale Banatului de Severin, Munţii 
Apuseni, sunt împărţite între gintile războinice de români aşezate acolo, sunt inalienabile , sunt proprietatea lor. Celălalt pământ, domnesc 
sau regal, fusese dăruit parte la nobili unguri, parte saşilor colonizați, parte nobililor români. Dar, gintile libere inmultindu-se repede în 
ţinuturile lor, parte intră pe moşiile dăruite nobililor, sub condiţii convenite cu aceştia, parte, nesuferind raporturile bisericeşti din Ardeal şi 
Ungaria si mai ales presiunile de convertire ale papei, trec munţii şi întemeiază Tara Românească şi Moldova. Cu prisoasele ginţilor aşezate 
în ţările noastre se colonizează moşiile mari, cu prisoasele ginţilor din câteva ţinuturi ale Ardealului şi Ungariei se colonizează moşiile de 
colo, şi individualitatea etnică a românilor suplanteazá tot ce întâlneşte în cale şi câştigă, prin muncă, ţări întregi. 

Din aceste fapte, dovedite prin sute de documente, se arată, întâi, că românii au fost un popor pururea liber şi că nelibertatea e de-o 
provenienţă foarte târzie. În Ardeal şi în Ţara Românească glebae adscriptio e introdusă, din cauze curat temporare şi de oportunitate, de 
Mihai Viteazul. 

Al doilea, se dovedeşte că era un popor ce respecta dreptul altuia cu sfinţenie. Iesind din locurile părinteşti, câştigate prin merite 
războinice, şi aşezându-se pe moşia altuia, câştigată tot prin asemenea merite, el transigea în privirea condiţiilor aşezării, păstrându-şi un 
singur lucru caracteristic pentru un popor eroic: libertatea personală. Chiar când ia arma în mână n-o face pentru a cuceri proprietatea 
nobilului, ci pentru a restabili condiţiile primitive cu care s-a aşezat prin liberă tranzacţie 





pe acea proprietate. Crunte şi viteze bătălii au avut ţăranii clăcaşi din Ardeal cu universitatea nobililor şi adeseori izbutesc a-şi revendica 
condiţiile primitive de aşezare . 

Raportul privitor la cestiunea agrară adresată de-o comisie ad-hoc lui Barbu Vodă (Ştirbei) spune identic acelaşi lucru, care rezultă 
din întreaga istorie a dreptului român. Proprietarul e liber pe proprietate, ţăranul pe munca sa şi pe averea mobiliară . Aşezarea pe moşii s-a 
făcut prin tranzacţii , păstrându-şi ţăranii deplina libertate personală. 

Erau aceste raporturi favorabile ţăranului? Fără îndoială, căci statistica ne-o dovedeşte. De la începutul secolului până la 1864 
populaţia română creştea repede, după formula lui Malthus, am putea zice, de la 1864 ea începe a scădea şi scade din ce în ce mai repede. 

Daca d. C. A. Rosetti şi - însuşeşte meritul de-a fi reformat tara, vază cu ce preţ a făcut-o. Cu mortalitatea poporului românesc. 

Să venim însă şi la Mihai Viteazul, acest om fenomenal prin vitejie şi prin minte, aceasta jertfă tragică a unui mercenar de rând ca 
Basta. Mihai decretează pentru Ardeal şi Ţara Românească glebae adscriptio, vecinătatea, legarea de pământ. Un act nedrept, se va zice, care 
ridica libertatea personală. Dar oare ce zicea Matei Basarab despre tendinţa capitalului bănesc de-a suplanta, prin efectul cametelor , pe 
vechii proprietari prin noi proprietari de origină străină? Noul proprietar— neistoric — putea zice locuitorului: „Daca ai dreptul de-a te muta 
de pe pământul meu, am şi eu dreptul de-a te alunga când voi" Mihai răspunde: ‚Tot pământul ţării acesteia la început domnesc a fost; 
proprietatea absolută nu există în zilele mele. Noi, Domnul, ţi-am dat acest pământ, dar ti l-am dat cu rezerva că-l vei exploata în anume 
condițiuni. Aceste condițiuni sunt pozitive după obiceiul pământului : parcelarea în ferme , cu dreptul de dijmá şi o zi de lucru pe săptămână. 
Tie-ti trebuie muncă? Bine. Ti-o dau. Dar mie-mi trebuie popor, pentru că am de purtat războaie şi nevoie de contribuabili. De aceea 'l leg de 
pământul tău pe acest popor şi, oricât s-ar inmulti, tu ai să-i dai pământ" 

Ceea ce-i uimitor în documentele noastre vechi şi-ţi umple inima de duioşie şi iubire este profunda naivitate şi bună credinţă de cari 
sunt dictate. Oamenii, poate unde erau de aceeaşi rasă şi înrudiţi fizic şi moraliceşte, nu erau numai cuminţi ci şi binevoitori. În acest aluat nu 
intrase încă drojdiile ulitelor Tarigradului, cari să-l facă să fermenteze . Astfel şi măsura lui Mihai Vodă era de-o mare bună - creditä . În mai 
puţin de 40 de ani populaţia Țării Româneşti ajunge la două milioane pe atunci, veniturile statului la 200 000 de galbeni; Matei Basarab este 
acela care culege fructele semănate de marele şi nefericitul său predecesor . 

Astăzi nu se mai poate o întoarcere la trecut — care la 1848 ar fi fost posibilă poate. 

Legea rurală a scos proprietatea de sub vechiul drept public, a şters orice urmă a principiului indiviziunii , precum şi originii de agru 
public. Proprietatea mare şi cea mică sunt azi absolute. Fără îndoială din punct de vedere social şi politic acesta este un progres, încă de aşa 
natură încât o retrogradare să nu mai fie cu putinţă. 

Ne îndoim însă că acest progres, în momentul în care s-a realizat, a fost potrivit cu stadiul de evolutiune al societăţii române. 

Daca, la 1848, generaţia de agitatori ar fi fost compusă din oameni serioşi, cunoscători ţării, poporului şi datinelor Lui , nu bonjuristi 
pomadati şi frizati , daca ar fi fost Tudor şi nu C. A. Rosetti, acesta ar fi căutat îndreptarea în întoarcerea la trecut. 

Ars trebuia „Regulamentul organic" ş-aşa, dar trebuia ars în favorul vechilor instituţii româneşti, nu în favorul bagajului de idei 
cosmopolite şi a priori ale Revoluţiei Franceze. 

Aceasta din urmă a fost o revoluţie a burgheziei, deci cu toate fibrele şi rădăcinile străine de nevoile şi trecutul ţării noastre de plugari 
şi păstori. 

[6 martie 1882] 


LD. MAIOR ARMÁSESCU +] 


D. maior ArmäSescu s-a crezut atins prin apreciatiunile cuprinse într-unul din numerile trecute ale ,,Timpului” asupra incidentului d- 


" 


lui Filibiliu, dupá cum s-au prefácut a crede unele ziare cum e 
destituirea deghizatá de care a fost izbit. 
[11 martie 1882] 


Romänul" Am crezut numai cá faptul imputat d-lui Filibiliu nu meritá 





[,,D. C.A. ROSETTI, VENERABILUL"] 


D.C.A. Rosetti, venerabilul părinte al democraţiei, pretinde a fi în genere mai conservator decât conservatorii. În adevăr, judecând 
după împrejurarea că d-sa singur cumulează c-o reversibilă fatalitate privilegiile a 2175 boieri de sub Regulament, cată să admitem că în 
predmetul acesta şi întrucât priveşte preţioasa sa persoană, d-sa e nu numai conservator, ci reactionar chiar, un reactionar multiplicat cu 2175 
de boieri de-ai Regulamentului. 

Întrucât priveşte persoana sa zicem, căci acolo unde începe interesul public, d-sa devine foarte liberal. Când e vorba de-un gheşeft de 
făcut cu străinii, atunci „Romänul" scutură din mâneci toate argumentele seducătoare ale milioanelor: acolo d. C. A. Rosetti e darnic, e prea 


darnic chiar cu banii visteriei cari pe d-sa nu-l costă nimic. Când e vorba de răscumpărarea unei linii päräginite ca Cernavoda chiustenge , 
atunci C. A. Rosetti se oferă a plăti nu numai costul liniei, ci voieşte să mai capitalizeze şi veniturile actuale, pe cari compania le ia tocmai 
pentru a rambursa acel cost. 

Căci în adevăr, iată ce zice „Românul" 


Linia a fost evaluată cu 13300000 lei. Atâta face.. . din punct de vedere. .. românesc. Dar noi nu cumpărăm numai linia, adaugă c-o prefăcută naivitate 
organul guvernamental. 


Mai cumpărăm dreptul companiei de-a o esploata 90 de ani. Oare acest drept nu face 1300000 ? 

Apoi cumpărăm dreptul de-a ne folosi de portul Constanţa, ceea ce asemenea valorează 2000000. 

În fine mai cumpărăm dreptul companiei de-a lua lemne de construcţie din pădurile statului. Oare acest drept nu face parale? 

Dar bine, onorabililor, oare asta nu-i socoteala lui Nastratin? Ce fel de negustorie e asta? 

Apoi dreptul companiei de-a exploata linia 90 de ani şi de-a se folosi de portul Chiustenge nu constituie tocmai plata actuală a 
costului constructiunii? Costul construcţiei pe de-o parte, dreptul de esploatare şi de port pe de alta nu formează două sume ce se pot aduna la 
un loc, ci două sume în raport. Daca presupunem că costul liniei de 6000000, iar drepturile amintite echivalează cu X, atunci avem să plătim, 
nu 6000000 + X ci 6000000 = X, adecă ori costul, ori echivalentul veniturilor actuale, menite a restitui acel cost. 

Se oferă Sir John bunăoară sá zidească o casă pe moşia turcului şi-i zice: „Bani nu-ţi cer, fiindcă ştiu că turcul n-are parale. Dar îţi 
zidesc o casă frumoasă şi drept plată cer să am dreptul de-a şedea eu însumi zece ani în casă, să iau lemne din pădurea d-tale de alături şi să 
prind peşte în lacul d-tale. 

— Bine, zice turcul, mă 'nvoiesc . Trece un an, casa e gata, în vremea asta vine proprietar românul, moştenitorul turcului, om cu dare 
de mână şi fecior de bani gata. 

— Ştii ce? zice sir John românului — plăteşte-mi costul casei şi intră în posesiunea ei. Şi eu m-am săturat să mai şed în ea, şi d-ta ai 
de unde plăti. 

Se 'nvoieşte românul, pretuieste costul construcţiei şi i-l oferă lui sir John. 

— Ba nu, zice sir John, nu aşa ne-a fost vorba. Numai costul mi-l plăteşti? D-apoi dreptul meu de-a şedea zece ani în ea, de-a lua 
lemne şi a pescui, unde-l pui? Şi acela trebuie plătit. 

— Apoi ori una, ori alta, sir John. Sau îţi plătesc numai costul construcţiei, sau numai dreptul de-a te folosi zece ani de ea. Amândouă 
nu se poate, sir John, c-ar fi colac peste pupăză . Căci drept plată a construcţiei, d-ta te bucuri de dreptul de-a şedea în casă. Sau construcţia 
ţi-o plătesc, sau dreptul de-a şedea în ea. 

Ce-am zice asemenea, daca societatea acţionarilor căii ferate Stroussberg ar veni şi ne-ar zice: " Linia costă 260 mil . Suma aceasta 
ne-ati plătit-o. Dar acu vă rog să-mi plătiţi şi dreptul ce-l aveam de-a mă folosi 90 de ani de ea. Capitalizaţi-mi venitul ce-l luam în fiece an 
de la linie" 

Dar — ar răspunde toată lumea — acel venit intra in anuitate. Cu acel venit se plătea costul construcţiei. Dacä-ti plătesc acest cost, d- 
ta 'l plasezi oriunde vrei şi-ţi iei anuitatea dintr-alt loc, dintr - altă întreprindere, nu din aceasta pe care ţi-o răscumpăr . 

După mărturisirea " Romänului" dreptul companiei de-a esploata linia 90 de ani echivalează cu 1300000, dreptul de-a se folosi de 
port valorează 2000000. Iată dar că noi am avut cuvânt din capul locului. Atâta face linia în realitate: 3300000 lei, adică un capital echivalent 
cu dreptul de esploatare pe 90 de ani şi cu venitul portului. Nici un ban mai mult, nici unul mai puţin. 

Dar s-au prețuit lucrările 13 milioane? Să fie pretuitorii sănătoşi, nu de asta e chestia. Cât produc acele preţioase lucrări? Ele produc 
venitul de la 3300000 lei şi nimic mai mult; deci atâta fac. 

Cine-a văzut argumentarea de mai sus a „Romänului" şi-a adus fără îndoială aminte de vestitul întru ale socotelelor, Nastratin. 

Timur - lenk , adică Timur cel Schip (răsbotezat de apuseni în Tamerlan) era contimporan cu Baiazid Isi cu Mircea cel Mare. Se ştie 
că biruinţa lui Timur la Angora asupra lui Baiazid a avut 





efectele cele mai bune pentru Tara Românească, căci în urma ei, Mircea punea şi scotea pe tronul otomanilor la împărați după plac. Timur 
avea un hoge caraghioz pe care îl chema Nastratin, identic cu acela ale cărui taclale şi cabazuri le-a cules şi le-a pus în versuri răposatul 
Anton Pann. Oare nu cumva financiarul „Romänului" în chestia liniei Cernavoda chiustenge să fie un strănepot al vestitului Nastratin, 
contimporanul caraghioz al unei epoce de mari eroi? În adevăr şi Mircea era Dominus terrarum Dobrodicii. Dristri despotus. Nil cumva 
Timur [îli va fi trimis în glumă marelui său contimporan, Mircea, pe Nastratin ca pe vremea aceea să-i reguleze Dobrogea? Nu cumva să fi 
rămas de-atunci o fatalitate istorică ca socotelile ce privesc Dobrogea tot Nastratin să le facă? 

[12 martie 1882] 


[„BABELE AU TRECUT"] 


Babele au trecut. Ca să dezmintä traditiunea populară, care le aruncă în spinare toate intemperiile începutului Lui Marte, ele s-au 
făcut amabile estimp, au cumpărat soarele şi elementele, s-au îmbrăcat în haine de primăvară, şi-au pus ghiocei şi viorele la ureche şi, cu 
surâsul pe buze, au poftit lumea la plimbare zicându-i: Ia uitati-vä cât suntem de frumoase! Lumea, neîncrezătoare la început, a prins curagiul 
încetul cu încetul şi, în locul blestemelor ce le adresa altădată, le-a acoperit de binecuvântări . 

— Giaba, nu mai sunt babe! ne zicea triumfătoare o cucoaná bătrână, căreia - i făceam complimente pentru frumuseţe maltenabilă a 
timpului. Orişicine poate recunoaşte adevărul acestei afirmări, privind mai cu seamă părul negru şi pelita lucie a Doamnei X ..., care reuşeşte 
să ascundă aşa de bine, graţie cosmeticurilor , unguentelor şi apelor farmaceutice de tot felul, cei şaptezeci ani ce numără până acum. 

. 

Cu toată voioşia timpului, cronica are sá înregistreze încă un caz de sinucidere, din fericire neizbutitá . Un biet servitor anume Tudor 
Orzaru , hotărâ să părăsească această vale de lacrime, cum zic poeţii, şi-a ales o cracá de arbor într-una din aleile Soselei şi, punändu-si 
streangul de gât, a încercat să zică: Adio, lume!... El începuse deja să se legene cu melancolie în aer „ca o trestie bătută de vânt" cum se 
exprima un procuror cu idei poetice într-un raport devenit celebru printre camarazii săi, când mâna generoasă a unui grădinar veni să taie 
firul fatal care-l ţinea suspendat deasupra eternitätei şi-l readuse la viaţă. Văzându-se iar pe pământ, Tudor deschise ochii, se pipăi bine ca să 
se convingă că trăieşte încă şi, făcându-şi cruce, jură din toată inima că n-are să mai reînceapă. Căci, poetul a zis-o de mult: 

Iubesc şi-mi place viaţa, 
Deşi 's nefericit! 
. 

Nu era de ajuns cele douá colosale catastrofe de la Nizza si din Viena; un nou sinistru a venit sá sporeascá numárul incendielor de 
teatre. Palatul de Cristal din Marsilia a ars cu desávársire si cát p-aci era sá-l urmeze si teatrul imperial din Sant-Petersburg. S-a observat cu 
drept cuvânt că de aci înainte, oricine se va decide sá asiste la vreun spectacol, să-şi facă mai întâi testamentul şi sá se grijeascá , daca va - 
crede în Christos, ca să fie gata pentru orice întâmplare. 


Daca, in sträinätate, ard teatrele, la noi, vai! fläcärile incendiului consumä orase si tärguri intregi. Sute de familii au rämas pe 
drumuri. Se pare că focul Sodomei si al Gomorei s-au abătut asupra tärei spre a o pustii. Târgul Fälciului , Târgul Neamţului, Târgul Cucului, 
focul din Brăila si mai ştim noi câte altele! Suntem ispititi a crede că aceste sinistre consecutive, cari au răspândit groaza şi mizeria în atâtea 
localităţi prospere , sunt opera vreunor mâini criminale. E cu neputinţă ca hazardul singur să cauzeze în acelaşi timp atâtea nenorociri. 

Oricum ar fi, niciodată caritatea publică n-a avut o ocaziune mai dureroasă de a se manifesta. Să dea şi mic şi mare, căci suferinţa e la 
culme! Până ce comitetul „Presei" deja constituit, va putea să funcţioneze, să se organizeze în grabă liste de subscrieri, căci ajutoarele trebuie 
să fie grabnice spre a fi de vreun folos. 

În ceea ce ne priveşte, redactiunea ,,Timpului" are deja deschise asemenea liste şi va publica imediat numele oricărui generos donator 





Scenele de jale de cari vorbirăm nu împiedică scandalurile bucureştene de a se produce. Nu putem rezista plăcerei de a comunica 
cititorilor noştri următoarea întâmplare care face de două zile să râdă cu hohot saloanele capitalei. E vorba de o păruială în regulă între două 
femei celebre prin luxul lor. Nu vom imprima numele în speranţa că fiecine va ghici despre cine vorbim. 

Frumosul Adonis e iubit cu pasiune de Doamna X... al cărei nume sonor poartă bonetul frigian... Însă Adonis are un caracter foarte 
sburdalnic şi-i place sá imiteze fluturul zburând din floare în floare. Doamna X..., simțind că amantul său o înşală cu una din prietenele ei 
cele mai intime, prietenă foarte cunoscută în Bucureşti prin pieptul său de cauciuc şi prin toaletele-i zgomotoase, s-a decis să-i surprindă în 
flagrant delict. În acest scop s-a pus la pândă şi a aflat că culpabilii îşi daseră întâlnire alaltăieri într-un otel depărtat din capitală. 

La ora indicată, pe când amantii se pregăteau să-şi dea probe elocvente de amor, doamna X. . ., ca Nemesis, zeitatea răzbunărei, 
năvăleşte în cameră şi, nici una nici două, apucă de coade pe infidela amică. Vai! coadele erau false şi-i rămân în mâini. Furioasă, vindicativa 
amantă o apucă de gât spre a o sugruma şi-i zgârie obrazul cu unghiile-i formidabile, cu rizicul de a-i scoate ochii. 

În acest timp, Adonisul, profitând de învălmăşeală, o şterge repede din cameră, cu capul gol şi cu îmbrăcămintea în dezordine, se suie 
într-o birjă şi dispare. 

Cu mare greutate servitorii otelului au putut scoate pe infortunata femeie din ghearele teribilei sale antagoniste. 

De două zile, această victimă a amorului n-a apărut pe şosea. Gurele rele afirmă că-i va trebui mai bine de o lună pentru ca figura ei 
să-şi poată lua aspectul obicinuit. 

O amor, tu ai pierdut Troia! 

Fantasio 
[14 martie 1882] 


[„NEFIIND DE IERI DE ALALTĂIERI"] 


Nefiind de ieri de alaltăieri, e de neînțeles de ce entuziasmul factice si de paradă nu mai prinde rădăcină, de ce zile a căror 
însemnătate s-a exagerat acum un an trec azi nesărbătorite ca cele de rând şi de lucru. 

Ieri a fost în adevăr aniversara proclamării regatului. Ea a trecut modestă, în vârful picioarelor, ca şi când ar fi voit să nu scoale din 
somn pe soră - sa , cestiunea Dunării. Şi românii au lăsat-o să treacă ca şi când n-ar fi fost niciodată, ca şi când nu acum un an ar fi fost 
perindarea alaiului care se 'ncepea cu istoria românilor de la Decebal pân la cei din urmă Basarabi, dar se 'ncheia vai! cu lungul, aproape 
nesfârşitul şir al societăţilor ovreesti, într-un mod pe cât de ominos pe atât de puţin cuvenit. Parcă ne-ar fi spus imigratiunea „Treceti voi 
înainte, cu Basarabii voştri cu tot, căci apartineti trecutului: noi venim în urmă, căci al nostru e viitorul şi... republica. Regişorii Moldovei si 
ai Ţării Româneşti? Basarabi şi Musatini? Ce sunt toţi aceştia pentru noi, ce ne pasă cine au fost sau cum au trăit? Ce ne pasă nouă de 
sângele vărsat în şiroaie cu care e udat orice palmă a acestui pământ? Moşiile voastre voim s-avem dreptul de-a le cumpăra noi, noii români, 
românii " Romänului" ; restul e o lungă poveste care nu ne priveşte întru nimic . 

şi 'ntr-adevăr de ce reamintirea acelei zile să mai fi fost sărbătorită ca-n rândul trecut, când aproape toţi simt ce intimă legătură a fost 
între ea şi cestiunea, până azi pendentă, a Dunării. De pe atunci se zicea încă că pentru noua poreclă a ţării noastre, îndealtmintrelea vechi şi 
cinstite, unul din generoşii vecini ceruse o compensație reală în concesiuni pe valea Dunării şi că strălucirea purpurei fusese destul de 
ademenitoare pentru o seamă de oameni politici spre a-i îndupleca să facă fägäduinti de natură a dezbrăca noua regalitate de drepturi 
suverane, pentru a o îmbrăca în petece de samur. În adevăr se mai editase într-un rând „Arta diplomatică” a marelui om de stat, când pentru 
onoarea de-a încheia o convenţie cu ministrul austriac se sacrificaseră interesele reale, economice ale ţării pe zece ani înainte; a doua ediţie a 
acelei arte diplomatice apărea in folio şi consista în a schimba cu dibăcie suveranitatea pe Dunăre pe-un titlu. N-ar mai rămânea decât să ne 
proclamám şi împărăție, în schimb cu România întreagă, păstrându-ne pentru rezidarea mărimii noastre împărăteşti nemăsuratele întindere 
ale Fefeleiului. 

Fraza ne omoară pe noi, aparențele în locul fondului, în locul adevărului. Adevărata regalitate ar consista în onestitate politică, căci 
onestitatea deprinderilor şi vederilor e caracteristică pentru 





monarhii întemeiate; pe când şiretlicul, amăgirea maselor cu vorbe, malonestitatea politică sunt atribute ale demagogiei pe de-o parte, ale 
despotismului pe de alta. Sub monarhia adevărată nu se aruncă în apă două milioane pentru un chei ca al Brăilei; nu are nimenea curajul de-a 
propune răscumpărarea liniei Cernavoda—Chiustenge; nu se fac biurouri de împământenire în Adunare, unde tuns, ras [î]l trece pe ovrei 
între cetăţenii statului român pentru parale ; nu se jefoaie visteria şi publicul cu lefuri ad-hoc de câte 40 000 fr. create pentru patrioţi 
improvizati din advocati fără pricini şi sabiute ignorante în directori de bancă şi drum de fier; nu se cumulează câte zece funcţii pe căciulă. 
lată ceea ce nu se face sub regalitatea adevărată, pentru că nu îngăduie monarhul să se despoaie poporul său fără a i se da în schimb vreo 
compensație materială sau morală din partea cavalerilor de industrie. 

Cine are deci dreptate e tot d. C. A. Rosetti care zice în Cameră: „Ce-mi pasă de forma monarhică, daca trăim sub republică” Şi sub 
republică trăim, anume sub cea mai rea din formele republicei, când nu domnesc nici Pisistratizii cei iubitori de adevăr şi de arte, nici medicii 
cei generoşi şi mari, nici patricii Romei, ai Veneţiei, ai Olandei, ci plebea ... plebea în senzul cel mai rău al cuvântului, adunăturile fără trecut 
şi fără tradiţie din câteşipatru unghiurile lumii; căci acel care e cu totul înlăturat de la conducerea acestei ţări şi suplantat prin această plebe 
este poporul românesc însuşi, adevăratul popor românesc de rasă, gens Quiritium . 

Şi de-aceea lucrurile nu pot merge bine, nici pot provoca entuziasmul popular. Surogatul frazei roşie substituit patriotismului 
adevărat îşi arată pretutindenea arama; pentru popularitate şi menţinere la putere sacrifică interesele vitale şi lipseşte chiar forma cea mai 
serioasă de guvernământ, cea monarhică, de încrederea pe care cată s-o inspire unei naţiuni. În adevăr, ce suveranitate se poate numi aceea 
când contele Wolkenstein cutreierä Europa în dragă voie pentru a pune la cale tärmurii noştri şi apele noastre — de nobis sine nobis — şi nu 
află în drumul lui decât escelente neoplatonice a la Pherekydes sau transparente ca nimicnicia, ca autorul vestitelor scuze, ridicate la patrat? 
Contele poate în adevăr să urmărească, fără ştirea noastră, realizarea fägäduintelor făcute în schimbul poreclei regatului. Iluzia serbărilor au 
trecut de-un an de zile ca efectele unei trecătoare amețeli; permanentă însă se arată în fundul scenei paguba, se arată cucerirea Dunării pe 
care puternica vecină o urmăreşte cu stäruintä. 


[16 martie 1882] 


[LLA REFLECTIUNILE NOASTRE"] 


La reflectiunile noastre asupra cazului d-lui Filibiliu, profesorul permutat prin hotărâre a consiliului, la Focşani, pentru că într-un 
moment de nerăbdare a lovit — desigur nu ca pedeapsă corporală — pe un elev repetent, „Pseudo - românul " ne-a răspuns cu două articole 
pline de insinuatiuni si, se 'ntelege , ne-a substituit, ca de obicei, idei pe cari nu le-am enunțat şi nu le-am avut niciodată. 

Ceea ce am voit să zicem şi repetăm acum este ca să nu se dea prea mare gravitate unor nimicuri. Voltaire spune într-un loc 
„l'homme est l'animal méchant par excellense " şi ceea ce omul este, cel pátit, trecut prin suferinti şi devenit simţitor, e cu atât mai mult 
copilul care nu are conştiinţă deplină despre necazul ce ni-l poate pricinui . Unii, fără a fi răi, sunt răutăcioşi si incäpätänati , la multi 
mijloacele de cari dispune pedagogia rămân cu totul nefolositoare şi oricât am admite că profesorii sunt, conform proverbului latin, oameni 
osänditi de zei la chinuri, nu putem aştepta de la ei ca, faţă cu îndărătnicia sau cu rezultatele unei rele creşteri de familie, să rămâie totdauna 
în echilibru. 

Nu admitem nici bătaia, nici pălmuirea în scoale, nu pentru cuvintele democratice sau politice pe cari le citează " Românul" ci pur şi 
simplu pentru că puţinele noţiuni de psicologie şi de pedagogie câte au ajuns pân - acuma să se formuleze exact ne-au dovedit inutilitatea 
acestor mijloace de îndreptare. Deci nu ca mijloc pedagogic am considerat ceea ce-a făcut d. Filibiliu, ci ca o eroare care n-are gravitatea ce 
i-o atribuie „Românul" 

Am găsit aşadar că pedeapsa disciplinară aplicată profesorului e exagerată, cu totul în dispoportie cu eroarea comisă, că tot cazul nu 
merita importanţa ce i se dă din cauze ce le ignoräm, dar cari trebuie să fie străine interesului şcoalei. O admonitiune verbală din partea 
autorităţii şcolare ar fi fost, după a noastră părere, îndeajuns. 

Din aceste consideraţii ale noastre " Românul" deduce că cerem ca bătaia sá se reguleze în şcoale in mod oficial, că cerem ca 
învățătorii să pălmuiască , dar să-şi spele mâna pentru c-a atins pe copilul mojicului . 





„Romänul" îşi permite, cu acea rară doză de aroganță care-i e proprie, să ne atribuie idei pe cari nu le-am emis niciodată, ba nici nu 
le-am putut emite. 

Copilul mojicului n-are nevoie de bătaie. O ştim din experienţă că nici un elev nu e mai ascultător , mai harnic, mai în bună 
orânduială în toate ale lui decât copilul ţăranului. Acesta îşi îndrăgeşte învățătorul şi-i intră în voie. Daca vrounul dintre ei e îndărătnic, 
departe de-a corumpe el clasa, clasa 'l îndreptează pe el. Profesorul n-ar avea decât sá se plângă de-un elev către clasă pentru ca copiii de 
ţărani, constituiți în mică republică, să-i dea celui rău şi singuri, din proprie iniţiativă, bani pe miere şi să-l facă om. Aceasta o poate spune 
oricine din experienţă. 

În oraşe e altceva. Aci copiii trăiesc uneori în împrejurări produse de amestecul nostru de pseudo - civilizaţie şi de orientalism , 
necunoscute în sat, împrejurări ce le viciază instinctele; aci copiii au uneori ocazia de - a - şi număra taţii ori mumele consecutive ca merele; 
aci se află părinţi cari dau fetelor sfatul să cocheteze , băieţilor sfatul să nu spuie adevărul, sau alte lucruri de aceste cari au— chic . 

Sunt oameni în oraşe a căror viaţă e un şir de destrăbălări în care sunt atraşi şi copiii; sunt copii cari în viatä-le n-au fost naivi, cari 
din părinţi degenerati moraliceşte s-au născut bătrâni. Când te uiţi în ochii clari şi naivi ai copilului de ţăran îţi aduce aminte de ochii celor 
doi îngeri de sub Madonna Sixtina a lui Rafael; dar în oraşe vezi uneori ochi de copii cu clipirea ascuţită, vicleană şi rea cari dovedesc că 
sufletele acestor mici şi de plâns fiinţe e pângărit de instincte nepotrivite vârstei lor. 

Cine se interesează de deosebirea aceasta n-ar avea decât să viziteze o şcoală normală, populată de copii de ţăran şi s-o compare cu 
elevii unui liceu, populat de orăşeni. 

Aşadar înc-o dată: nu băiaia cerem în şcoală, nici vom cere - o vreodată. Ceea ce trebuie să exigem în interesul disciplinei este însă ca 
elevi ce, prin proprie vină, sunt în stare a scoate din fire pe un profesor oricât de liniştit, să nu umble reclamând pe la ministeriu şi să nu erige 
cauza lor în cauză celebră. 

Tot de această opinie au fost juriul de profesori cari au judecat cazul d-lui Filibiliu, precum şi corpul profesoral din Bucureşti. O 
petiție acoperită de semnăturile a o sumă de profesori, între cari întâmpinăm numele cele mai cunoscute ale corpului didactic din România, 
precum St. C. Mihăilescu, Angel Dimitrescu, G. Dem. Teodorescu , Dim. Aug. Laurian, Ir. Circa, Dr. Barbu Constantinescu, I. Manliu ş. a., 
relevă d-lui ministru al instrucţiunii împrejurarea „că pentru întâia dată se iveşte cazul ca un învăţător pe care judecătorii săi legali (juriul) il 
achită , căruia dânşii nu-i dau nici o penalitate , să fie cu toate acestea pedepsit, prin înlăturarea sententei, şi pedepsit atât de grav cu o 
permutare care e o destituire mascată. — Când o asemenea permutare se face pentru că zelosul profesor a voit să aducă la ascultare pe un 
elev neastâmpărat , aceasta însemnează a slăbi cu totul disciplina în şcoală, a anihila prestigiul şi autoritatea oricărui învăţător” 

Iată dar de ce e vorba. Degeaba „Românul încalică calul de bătaie al demnităţii omeneşti ş.a.m.d. Demnitatea cere ca cineva să aibă 
conştiinţă de răul ce-l pricinuieşte şi de necazul ce-l face altuia, ceea ce la copii nu se află. Năzbutiile ce le fac uneori le fac fără a cunoaşte 
importanţa lor şi daca, în această privire, sunt uneori espuşi a purta urmările cam involuntare şi neplăcute ale neascultării sau ale 
neastâmpărului lor, nu e cuvânt ca să se facă numaidecât gaură în cer, ca cele două virtuţi de iască ale adunărilor, P. G. din Senat şi P. G. din 
Adunare, să se aprinză, ca presă, ministeriu şi legislatiune să se 'nfioare ca frunzele codrului la suflare de vânt. 

E un nimic, o escitaţie involuntară şi momentană, de care mai totdauna profesorului DD pare cu mult mai rău decât elevului, ceva ce 
se esplică lesne şi trebuie trecut cu vederea, după ce se va fi făcut o remonstrare verbală din partea autorităţii şcolare. 

[18 martie 1882] 


[ ODATĂ APUCÂND"] 


Odată apucând pe clina unor reforme cari nu țin seamă nici de datina țării, nici de aptitudinile poporului, nici de trecut, desigur că 
onor. d. C. A. Rosetti si compania sa politică nu se vor opri numai la regularea tocmelelor agricole, ci vor încerca să răstoarne totul cu susu 'n 
jos, pentru a ara pământul istoriei române în toate directiunile, să nu rămâie nici sâmbure, nici rădăcină din ideile trecutului, pentru ca brazda 
să fie îndestul de înfoiată şi moale să primească în ea sămânța nouälor idei... ale republicei. 





Se ştie că toate cele în țara aceasta sunt pentru onor. tagmă, nu lucruri ce-au rațiunea lor de-a fi în chiar natura statului şi a poporului, 
ci afaceri de combinaţii timporare şi de expedient. Chiar coroana Regelui nu este forma consacrată a existenţei politice a poporului românesc 
din suta a treisprezecea începând, nu este coroana Basarabilor pe fruntea unui dinast european — ci un mijloc de menţinere la putere a 
partidului roşu, căci d. C. A. Rosetti declară că e— „republican" şi că e treaba copiilor săi de-a „realiza republica” Coroana există, pentru că 
onor. părinte ale democraţiei o îngăduie sá existe şi o îngăduie pentru că sub eticheta monarhică " trăim în realitate în republică" 

Dar dacă însuşi felul nostru de-a fi, chipul de existenţă tradiţional şi monarhic al statului român, e numai o chestie de timp şi 
oportunitate, cum o fi privind onor. tagmă patriotică celelalte instituţii ale ţării? Magistratura? Cu toate opiniile clare şi esprese ale ţării şi ale 
organelor ei judecătoreşti, tagma voieşte eligibilitatea ei şi proiectul în cestiune e şi depus pe biroul Camerei. Un proiect voluminos , plin de 


cärciocuri , menit a face din justiţie unealta de ocarä a partidului roşu, o sclavă a patimelor momentane, o îngăduitoare a apetiturilor, o 
creatiune a stării timporare de corupţie. 

Împărţirea ţării în plaiuri şi ocoale? Un alt proiect de lege şterge cincizeci de plaiuri c-o singură trăsătură de condei. Dar multe din 
aceste au istoria lor proprie ; unele ascund începuturile legendare ale statului român, unele sunt leagănul vechilor şi nouălor noastre oştiri 
teritoriale şi a eroilor? Ce 'nsenmează toate acestea în ochii unor oameni pentru care România e numai din întâmplare o patrie, cărora 
formele ei moştenite nu vorbesc în nici o limbă şi nu au nici un înţeles? 

Biserica? Creaţiunea aceasta eminamente naţională a unui Iuga Vodă, carele la a. 1399 încă o face neatârnată de orice ierarhie 
bisericească sau lumească, biserica Lui Mateiu Basarab şi a lui Varlaam, maica spirituală a neamului românesc, care a născut unitatea limbei 
şi unitatea etnică a poporului, ea care domneşte puternică dincolo de graniţele noastre şi e azilul de mântuire naţională în ţări unde românul 
nu are stat, ce va deveni ea în mâna tagmei patriotice? Un instrument politic. Un alt proiect de lege voieşte a introduce în Sinoade pe onor. 
Sihleanu, pe liberi cugetători şi pe atei; tinda templului devine un teatru pentru advocati fără pricini şi banul roşu al văduvei, o fisă pentru 
jucători de cărţi. 

E asemenea vorba ca în locul votului pe colegii să se introducă în mod clandestin sufrajul universal, vorba ca voturile tuturor să fie 
egale, indiferent fiind de unde-i, cine-i, ce are ori ce ştie fiecare. În locul teoriei de " român şi român" se erige teoria de „om şi om" în 
materie electorală, care realizându-se va pune majoritatea în mâna imigratiunii, încât noi înşine să ajungem poate să fim consideraţi ca străini 
în ţara noastră strămoşească. 

Iată pe scurt tendinţele viitoare ale partidului roşu. Patria un otel, poporul o amestecătură, biserica un teatru pentru politiciani, ţara 
teren de esploatare pentru străini, viaţa noastră publică o ocazie pentru ilustrarea şi ridicarea în sus a imigratiunii din câteşipatru unghiurile 
lumii. 

Şi toate le îngăduim noi, o ţară de oameni, îngăduim ca un venetic sá se atingă de tot ce constituie trecutul nostru ~ de tot ce e menit a 
mäntine caracterul şi unitatea poporului nostru. 

[20 martie 1882] 


LIN ŞEDINŢA SENATULUI DE LA 16 MARTIE.] 


În şedinţa Senatului de la 16 martie d. ministru de finanţe a adus în discutiune un proiect care-l autorizează a împrumuta de la Casa 
de Depuneri un maximum de 2000000 Iei noi pentru a cumpăra porumb şi a veni în ajutorul sătenilor din judeţele unde recolta a fost rea in 
an agricol 1881. 

Aprobăm fără îndoială proiectul, căci aceasta este la urma urmelor esenţa statului: a pune puterea şi sucursul colectivitätii nationale 
în serviciul cetăţeanului sau a grupului de cetăţeni, pe cari intemperia , nedreptatea altuia ori alte împrejurări sunt pe cale de a-i nimici. 

În privirea aceasta nu încape discuţie şi în contra proiectului de lege îndeosebi nu e nimic de zis. Senatul l-a admis chiar cu 
unanimitate. 

Dar s-a relevat în Senat atât din partea d-nului Teodor Rosetti cât şi din partea d-nului F . Grădişteanu că asemenea proiecte de legi, 
desigur folositoare pentru moment, sunt numai nişte paliative timporare în contra unor cauze prea generale, prea periodice pentru ca să ajute 
tocmai mult populatiunilor noastre din sate. 





Tara noastră, cu pământul ei în mare parte aluvial şi sub o climă nestatornică, e în adevăr de-o rodire fenomenalä — însă, ca toate 
ţările roditoare, ea e supusă unei iregularitäti constante a productiunii. Hanovera; nisipelnita sfântului imperiu germanic, Prusia; Polonia au o 
rodire mare ori de mijloc, însă regulată. Si ploile torențiale ori putrede sunt rare şi seceta asemenea. În genere se poate calcula de mai nainte 
productiunea şi rizicul semănătorului e mic; Dumnezeu nu-i dă poate mult, însă în orice caz [îli dă deajuns , [îli dă cam atât sau ceva peste 
atât cât prevăzuse el însuşi c-o să culeagă. 

Din cauza iregularitätii productiunii la noi, poporul nostru din vremile vechi încă şi-au ales de hrană nişte plante, a căror rodire e 
relativ mai sigură decât a grâului; în vechime meiul, în timpul din urmă porumbul. Până azi încă păstrăm indicatia mierticului de mei ce se 
împărțea la crucea de voinici în vremea lui Mircea, căci patru voinici de rând formau o cruce, de unde până azi a rămas vorba populară „un 
voinic cât patru ori o cruce de voinic" Hrana originară cată să fi fost grâul, dar a fost suplantat tocmai prin natura climatică a ţării, tocmai prin 
iregularitatea productiunii. 

Astfel ingeniul poporului s-a luptat în contra climei cu două plante; mai târziu s-a luptat cu pătulele de rezervă cari, la 1864, au fost 
desfiinţate. 

Recoltele rele de porumb sau se repetă peste toată ţara din patru în patru ani, sau sunt locale şi apasă mai cu seamă unele judeţe. 
Lipsiti printr-o rea recoltă de hrană zilnică a lor şi a familiei, ţăranii sunt siliţi să se împrumute fie cu bucate, fie cu bani, fie că n-au avut rod, 
fie pentru că nu le-au ajuns cum zic ei „din porumb în porumb " adică de la recolta trecută până la cea viitoare şi, în acest chip, încap adesea 
în mari nevoi. 

Se ştie că românul nu cerşeşte , nici a cersit vrodată. Chiar „breasla cersetorilor " cunoscută în secolii trecuţi era compusă din ţigani şi 
din alţi venetici. Prea cu greu se atingea asemenea de lucrul altuia, esceptând — fie spus în parantez — slăbiciunea lui pentru cai; şi chiar 
daca în timp de rele recolte furturile sunt mai dese, în orice caz n-au a face cu mulţimea crimelor ce se 'ntámplá la crize analoge în alte ţări. 
Silit deci să se împrumute în condiţii uneori foarte oneroase, cari atârnă de natura, adesea de proveniența creditorului, încape în datorii, cari 
la rândul lor, intretesändu-se cu nevoi nouă, nasc alte datorii, până ce nu-şi mai vede capul de ele şi se lahámáteste , se dezgustá de lucru şi de 
viaţă, uneori îşi ia lumea-n cap, lăsându-şi Ogorul pârloagă , via paragină şi casa pustie. Nu toţi sunt aşa — dar poate a patra parte a 
populatiunii din orice sat catä a fi apărată de-un guvern preväzätor în contra propriei sale neprevederi si a incuriei economice. Gustul de-a 
strânge bani albi pentru zile negre asemenea nu se află la toţi ţăranii; incuria, trăirea de pe-o zi pe alta e, din nenorocire, încă un semn 
caracteristic pentru o seamă de oameni de la ţară. Zicem din nenorocire pentru că urmările sunt adeseori foarte rele. În sine această incurie 
corespunde c-o calitate a românului, cu caracterul lui senin şi vesel. Dar această calitate, care e pe de altă parte întunecată de propria ei 
umbră, de neprevederea economică, nu trebuie să devie o piedică constantă pentru dezvoltarea lui, un mijloc de a-l esploata, de a-l face să se 
înomolească în datorii. Fără a-i dărui ceva şi fără a-i impune prea mari sacrificii, să nu fie oare cu putinţă de-a găsi un mijloc care să-l 
prezerve în contra propriei lui neprevederi? În adevăr administraţia veche găsise acest mijloc, ea mai cu binele, mai cu zorul , îndemna pe 
locuitor, când avea recolta bună, să puie ceva la o parte pentru zilele rele. Astfel ţăranul nu era în poziţia de-a face datorii, ci trăia dintr-o 
economie, făcută cam cu de-a sila, însă anii grei şi zilele negre treceau fără ca să-i micşoreze sau să-i nimicească chiar pozitiunea lui 
economică. Dar se va 'ndatora cătră stat, dar cătră proprietar sau arendaş, dar cătră consăteni uzurari poate, lucrul rămâne acelaşi: se 
'ndatoreazä şi trebuie neapărat să plătească, ceea ce şi face, adeseori însă în condiţii foarte oneroase. 

Va să zică atât introducerea meiului şi a porumbului ca alimente, cât şi magazinele de rezervă au fost mijloace întrebuințate în contra 
iregularitätii productiunii ţării, o iregularitate constantă, periodică ca însăşi natura brazdei şi a climei. Ele au fost asemenea mijloace 
îndreptate în contra unui rău psicologic, incuria răsărită din aceleaşi cauze climatice. În adevăr o climă care-şi râde de prevederea omului, 
care promite zâmbind un an bun şi te surprinde c-o recoltă rea, care azi te îmbogățește , mâine te aduce în sapă de lemn, e un mare inamic al 


prevederii şi al muncii linistite şi sigure; ea imprimă productiunii si câştigului caracterul de incurie si de uşurinţă pe care-l dă jocul de hazard. 

E vorba dar de-a se afla în contra unui rău permanent un remediu permanent, căci subvenirile din partea statului, din buget, ni se par 
un paliativ de prea mică şi prea locală însemnătate. D. V. Boerescu a propus a se combate seceta prin irigatiuni. Oricât de amici ai 
irigatiunilor am fi, ele sunt rezultatul unei temeinice dezvoltări rationale ale agriculturii şi nu pot veni decât gradat, cu timpul, şi mai ales 
ridicându-se cu mult nivelul cunoştinţelor tehnice ale populatiunilor noastre. Deocamdată suntem avizaţi la cultura tradiţională, deci şi la 
unele neajunsuri ale ei. 

La întâmpinarea d-lui ministru de finanţe că legile s-ar opune la o muncă silită, ca facerea pătulelor de rezervă etc., avem onoare a 
răspunde acestui improvizat om de stat că nu oamenii se chinuiesc în favorul legilor ci legile se fac pentru oameni, pentru bunul lor trai şi 
pentru siguranţa lor. 





Atâta măcar ar trebui să ştie un creştin care pretinde a da consilii regelui său şi ţării sale. 

Ar rămânea în adevăr a se alege între două mijloace: casele de economie şi pătulele de rezervă. Noi credem în superioritatea absolută 
a celui din urmă mijloc, care nici măcar nu esclude pe cel dentăi, căci se pot şi unele şi altele. 

Cu banii din casa de economii nu se pot cumpăra producte decât pe preţul curent — urcat în vreme de lipsă. Pe când din pătule 
ţăranul îşi ia porumbul cu preţul cel mai mic posibil, cu acela care l-a avut porumbul în anul de bielşug, în care-a fost pus în pătul. 
Obiectiunea că s-ar fi comis abuzuri în trecut cu, pătulele nu e de nici o valoare. Abuzuri s-au făcut totdauna în toate celea şi în toate ţările. 
Daca abuzurile de cari e susceptibilă o reformă ar împiedeca realizarea ei nici o îmbunătăţire nu s-ar mai face pe faţa pământului . 

[21 martie 1882] 


[„AM DESCRIS PÁN' ACUM "] 


Am descris pân' acum noua industrie lucrativă descoperită de patrioţi, industria plenipotentiarilor însărcinaţi cu mânarea gândacilor la 
adăpătoare . 

O altă industrie foarte periculoasă se räspändeste însă în ţară, de natură a falsifica şi a vitia toată viaţa noastră publică. Un patriot, 
bunăoară, n-are nimic, dar absolut nimic decât focul de-a trăi pentru şi de la patrie. Căscioara lui ? Stelele privesc de-a dreptul în umbra 
singurătăţii patriotice şi cäte-un câine slab de-l rästoarnä vântul păzeşte ceea ce nimeni n-are de gând să ia. Cu toate acestea consiliul 
comunal, compus din coreligionari politici, [î]l trece pe patriot în colegiul I. Toate listele electorale din ţară sunt pline de asemenea 
amăgitori, cari, trecuţi odată în lista colegiului I, îşi speculează votul ba cerând slujbe pentru rude, ba locuri în internatele statului. Astfel 
slujbele se dau la idioţi; stipendiile şi locurile din internate, menite pentru copiii de talent ai poporului, se dau adesea unor stârpituri din care 
nici dascăl, nici şcoală nu poate alege nimic. Aceşti speculanti ai unui drept pe care nu-l au sunt numeroşi. Degeaba cetăţenii ar contesta 
înscrierea lor la primărie. Primăria nu judecă cazurile, lasă să treacă termenele de apel la tribunal şi de recurs în casatie, patriotii rămân buni 
înscrişi în lista colegiului I şi contestatorii avizaţi la calendele grece. Aceşti oameni — între cari dr. Râmniceanu bunăoară, căruia votul în 
colegiul I [î]i importă cumulul a 5, 6 funcţii plătite — sunt cei mai aprigi agenţi electorali ai guvernului, ba contestă ei la rândul lor înscrierea 
unor cetăţeni cari au dreptul învederat de-a figura în listele colegiului I. Două cazuri de asemenea natură s-a relevat de către d. Teodor 
Rossetti în Senat, Ele s-au petrecut cu coniventa consiliului comunal din Vaslui. D. ministru a promis îndreptare, dar promisiunea aceasta va 
împlini-o credem la Sfântu - aşteaptă . Ce-ar însemna în adevăr roşii în ţară fără aceşti oameni introduşi pe furiş şi în mod fraudulos în 
colegiile cele mai importante, de oameni neatárnati , cu scopul anume de-a altera şi falsifica opinia şi votul acestor colegii asupra actelor 
guvernului ? 

[24 martie 1882] 


[ÎN SEARA DE 30 MARTIE"] 


În seara de 30 martie procurorul general al Consiliului de Război din Chiev a fost ucis pe bulevard c-o descărcătură de revolver. Ucigaşul a fost 
arestat, 


adaogă telegrama. E aproape indiferent a şti daca ucigaşul a fost sau nu arestat, precum e indiferent de-a se şti cum [î]l cheamă. 
Numele lui, ar zice Biblia, e „legiune" 

De un şir de ani Rusia e frământată de-o mişcare întinsă şi surdă care ameninţă a surpa statul din temelii şi-a pune " nimicul" în locul 
lui. E în natura statelor despotice ca sa fie totdauna lângă marginea prăpastiei , căci despotismul şi demagogia sunt două vlăstare ale unui şi 
aceluiaşi 





principiu, a egalizării condiţiilor sociale. Într-o aglomeratiune atât de inorganicá de popoare si de regiuni, lipite la un loc de puterea 
oamenilor, nu de puterea lucrurilor, despotismul, care nu îngăduie alte legături între oameni decât puţinele care-i convin lui, [î]l sileşte pe 
fiecare de-a se restrânge în el însuşi şi de-a vedea numai de interese materiale. Luându-li-se cetăţenilor orice patimă comună, orice trebuintä 
mutuală , orice necesitate de-a se înţelege, orice ocazie de-a lucra împreună, [îli zideşte oarecum în viaţa privată. În societatea despotică , ca 
şi în cea demagogică, omul prin sine însuşi nu însemnează nimic, banul e totul. Banul devine semnul distinctiv care clasează şi deosebeşte 
oamenii între ei şi, fiindcă el are o mobilitate proprie naturii lui, trece din mâini în mâini, transformă condiţiile indivizilor, ridică sau 
înjoseşte familii, de aceea nu e aproape nimeni care să nu fie obligat a face încercări desperate şi continue pentru a-l păstra sau pentru a-l 
câştiga. Dorinţa de-a se îmbogăţi cu orice preţ, iubirea câştigului, căutarea bunului trai şi-a plăcerilor materiale, iată pasiunile cari devin 
comune în state despotice şi în cele demagogice. Ele se răspândesc în toate clasele, pătrund şi în acele cărora le erau străine şi ajung a enerva 
şi a degrada națiunea întreagă iar esenţa despotismului consistă în a favoriza şi a întinde aceste instincte. 

Aceste pasiuni slăbitoare [li vin în ajutor; ele abat şi ocupă imaginaţia oamenilor departe de afacerile publice. Despotismul si 
demagogia creează ici secretul şi umbra, dincolo nepăsarea publică, cari pun la adăpost lăcomia şi permit câştiguri maloneste, bravând 
dezonoarea . Fără despotism aceste patimi sunt tari, cu el ele devin dominante. Aceste nu sunt idei pe cari să le spunem de la noi: maniera de- 
a judeca evenimentele şi stările de lucruri ale istoriei în chipul acesta se datoreşte lui Tocqueville . 

Întâmplarea pare că a pus două exemplare ale unui şi aceluiaşi princip alături: Rusia şi România. Cine cunoaşte hotiile câte s-au făcut 
în timpul celui din urmă război în armata imperială, răsărite din dorinţa de-a se 'mbogäti cu orice preţ, venalitatea funcţionarilor 
administrativi, adesea şi a celor judecătoreşti, şi compară dezvoltarea acestor instincte sub regimul egalităţii despotice cu dezvoltarea 
aceloraşi fenomene sub regimul egalităţii demagogice de la noi, cine vede dincolo religia căzută în stare de fetişism ca şi la noi şi 
formalismul uzanțelor suplantánd convingerea morală şi religioasă, cine cunoaşte spiritul cu totul materialist şi vânător de câştig din Rusia si- 
l aseamănă cu abjecta goană de bani a advocatilor de mâna a treia şi a străinilor cari stăpânesc România, acela se convinge că aceleaşi cauze 
produc pretutindenea aceleaşi efecte, că demagogia unui C. A. Rosetti şi despotismul traditional al împărăției vecine sunt două surori 
gemene, având amândouă de bază nu gruparea oamenilor după cultura, inteligenţa şi meritul lor, ci discompunerea lor în indivizi egali, din 


cari nici unul să nu plătească mai mult decât celălalt . 

Despotismul se 'ntemeiazä pe lipsa de gândire a maselor, demagogia pe ideile greşite pe cari panglicari politici le inspiră acestora, 
făcându-le să crează că aceste idei constituie voinţa lor. 

De ce de ex. in Austria, care e cuprinsă de-o adâncă fierbere etnică, nu se 'ntämplä lucruri analoge cu cele din Rusia? Pe când in 
Rusia suma de ambiţii şi de nevoi individuale, suma dorințelor de câştig si de bun trai e aceea care tinde la răsturnarea statului, în Austria 
vedem colectivităţi etnice luptându-se între ele pentru cele mai înalte bunuri ale omului pe pământ. În Austria nu există socialism nici de 
nume şi nu va exista poate decât atunci când rasele s-ar asimila şi când interesele morale ale lor ar fi substituite prin meschine interese 
materiale ale claselor. Cu toată violenţa şi cu tot fanatismul cu care se poartă lupta între naţionalităţi, ea nu degenerează nici în atentate, nici 
în nihilism. De ce? Pentru că legăturile între grupurile de oameni sunt de natură morală, pentru că fiecine respectă până la un grad oarecare în 
adversar sentimentele acelea de naţionalitate şi de patriotism pe cari voieşte a le vedea respectându-se în el însuşi. Chiar bochezul învins într- 
o luptă pentru bunuri nimic mai puţin decât materiale e un om respectabil pe când în statul despotic şi-n cel demagogic puterea despretuieste 
poporul şi poporul despretuieste puterea. Despotism şi demagogie nu egalizează numai pe oameni, ci-i animalizează totodată; o libertate însă 
care înlesneşte gruparea lor după interese publice şi asigură grade de inegalitate socială pe cari oricine să fie liber a le trece prin muncă şi 
merit stimulează instinctele cele bune ale lui şi-l prefac într-o fiinţa eminamente ideală. Libertatea aceasta adevărată e cea care prezervă 
statele în contra primejdiei despotismului pe de-o parte, a demagogiei pe de alta. 

E drept că monarhia austriacă e departe de-a fi ajuns la idealul ei, la cristalizarea unui sistem federativ care să asigure atât dezvoltarea 
liniştită a elementelor sale etnice cât şi unitatea şi tăria de acţiune a statului în afară. Mulţi au naivitatea de-a crede că, din cauza discordiei 
între naţionalităţi, Austria ar fi politiceşte slabă. Aceia nu cunosc dictonul de predilecție al împăratului Francisc I. „Popoarele mele sunt atât 
de deosebite între dânsele încât niciodată nu vor ajunge a se înţelege ele 'n de ele în contra monarhiei" Şi-n adevăr înclinăm a crede că nici 
un stat nu poate fi slab în care oamenii se luptă mai cu seamă pentru interese morale şi de cultură, în care lenea intelectuală şi dezinteresarea 
pentru viaţa publică se răzbună devenind un pericol pentru existenţa naţională a grupului etnic. 

Cu toate acestea monarhii Casei habsburgice au multe şi preţioase prerogative cari înlesnesc iniţiativa şi libertatea lor atât în privirea 
reformelor dinlăuntru cât şi în aceea a acţiunii în 





afară. Ei fac ce vor, la dreptul vorbind, fac tot ce le dictează interesul monarhiei şi al Casei, fără ca conştiinţa naţională şi cea religioasă a 
popoarelor să fie jignită, precum se întâmplă sub sistemul cezaro - papist al d-lui Pobedonoszew . 
[25 martie 1882] 


UN RĂSPUNS D-LUI C.A. ROSETTI 


Sub propria inscălitură a d-lui C. A. Rosetti, „Romänul" de alaltăieri publică în prima pagină aceste uimitoare rânduri, pe cari le 
intitulează: Moralitatea partidei conservatoare. 


„Timpul" este organul direct şi oficial al acestei partide. 

Organul cel mare şi direct al conservatorilor a inventat şi publicat cea mai mare şi murdară calomnie în privinţa a două femei din societate. 

Una din aceste două femei, anume arătată, este fia mea. 

Eu şi familia mea nu ne apărăm onoarea prin alte mijloace decât prin faptele noastre. 

Ne-am răzbunat şi ne răzbunăm de calomniatori mărginindu-ne în a-i denunța opiniunii publice. 

Astfel, ş-acum denunt opiniunii publice moralitatea şi respectul ce au pentru adevăr ş' onoarea familiei ş-a femeiei şefii partidei conservatoare, 
reprezintatá oficial de către ziarul „Timpul". 


Nu putem lăsa fără un scurt răspuns această neaşteptată întâmpinare din partea bătrânului director al ,,Románului”. 

Fantasio se va face un moment serios, spre a fi la înălţimea acuzatorului său. 

Întâi, n-am inventat nici o calomnie, făcându-ne , după cum este uzul tuturor cronicarilor, ecoul nevinovat al unui zgomot, pe care de 
altminteri nu-l garantăm, în privinţa unui scandal ce s-ar fi petrecut. 

Al doilea, n-am numit nici direct, nici indirect, persoanele despre cari intrefineam pe cititorii noştri şi nu ne costă să afirmăm că n-a 
fost vorba de fiica d-lui Rosetti. 

Daca d. Rosetti voieste a arunca publicitätei numele fiicei sale nu noi suntem culpabili de lipsă de respect „a familiei şi a femeiei", 
cum se esprimă cu emfază d-sa. 

În cele din urmă, prevestim pe toţi că nu numai şefii partidului conservator, dar chiar directiunea politică a ziarului este cu totul 
străină de cronicele noastre. Aceasta o declarăm odată pentru totdauna. 

Terminänd, nu ne mai rămâne decât a constata că d. Rosetti, spre a lovi cu orice preţ în adversarii săi politici, nu se sfieşte a târî în 
publicitate nume cari pentru d-lui cel puţin ar trebui să fie sacre. Acest eroism nu-l putem nici înţelege nici aproba. 

Fantasio 

[27 martie 1882] 


NOVELE DIN POPOR DE IOAN SLAVICI 


Un volum de 456 pag. Bucureşti 1881. Editura librăriei Socec et comp. 


Sub titlul de mai sus d. I. Slavici publică, întrunite în volum, novelele sale: Popa Tanda, Gura Satului, O viaţă pierdută, La crucea 
din sat, Scormon , Budulea Taichii şi Moara cu noroc. 

Autorul e de mult cunoscut cititorilor „Convorbirilor" şi celor ai „Timpului", mai mult, e cunoscut publicului german şi va fi credem 
în curând celui francez, deşi se pare că publicul său propriu, pentru care sunt menite, cel românesc, n-a dat atenţia cuvenită activităţii sale 
literare. 

E înainte de toate un autor pe deplin sănătos în concepţie; problemele psihologice pe cari le pune sunt desemnate cu toată fineţea 
unui cunoscător al naturii omeneşti; fiecare din chipurile cari trăiesc şi se mişcă în novelele sale e nu numai copiat de pe ulițele împodobite 
cu arbori 





ale satului, nu seamănă în exterior cu ţăranul român, în port şi în vorbă, ci au fondul sufletesc al poporului, gândesc şi simt ca el. 

Poate nu e o idee nouă dacă spunem că orice lucrare literară însemnată cuprinde, pe lângă actul intelectual al observaţiei şi 
conceperei , o lucrare de resumtiune a unor elemente preexistente din viaţa poporului. Sunt scriitori — şi numărul lor e legiune — cari 
sugându-şi condeiul în gură, scornesc fel de fel de cai verzi, creatiuni ale fantaziei pure fără corelatiune cu realitatea, creatiuni ce, prin 
noutatea lor, atrag poate câtva timp publicul şi sunt la modă. Descriind situaţii factice, personaje factice sau manierate , sentimente 


neadevärate sau simulate , umfländ un sentimentalism bolnav — în volume întregi, aceşti autori —- numărul lor în străinătate e foarte mare 
— au un public mai numeros de cum ar merita şi primejduiesc în mare grad gustul, sentimentul adevărului şi bunului simţ. 

Credem că nici o literatură puternică şi sănătoasă, capabilă să determine spiritul unui popor, nu poate exista decât determinată ea 
însăşi la rândul ei de spiritul acelui popor, întemeiată adecă pe baza largă a geniului naţional. Aceasta nu e adevărat numai pentru literat, ci se 
aplică tot atât de bine la legiuitor, la istoric, la omul politic. Nu acel legiuitor va fi însemnat care va plagia legi străine traduse din codicile 
unor ţări depărtate ce au trăit şi trăiesc în alte împrejurări, ci cel care va sti sá codifice datina ţării lui şi solutiunea pe care poporul în adâncul 
convingerilor sale o dă problemelor în materie. 

Nu acel om politic va fi însemnat, care va inventa şi va combina sisteme nouă, ci acel care va rezuma şi va pune în serviciul unei 
mari idei organice înclinările, trebuintele şi aspiratiunile preexistente ale poporului său. 

Nu acel istoric va fi exact, carele în fraze pompoase va lăuda sau va batjocori întâmplările în trista şi searbăda lor conexiune cauzală, 
ci acela care va căuta raţiunea de-a fi a acelor întâmplări şi va descoperi-o în adâncimea geniului popular. Unul ca acesta ar descoperi că 
aceleaşi raţiuni cari au făcut pe români să crească i-au făcut să şi cază; aceleaşi calităţi cari au urcat pe osmani la înălțimea de stăpânitori a 
trei continente au fost rădăcinile pieirii lor; că orice calitate, orice energie, orice e mare şi puternic ca patimá are în consecuenta cu sine însuşi 
rădăcinile fericirii şi nefericirii sale. Numai oamenii cari au tăria de-a fi credincioşi caracterului lor propriu fac impresie în adevăr estetică, ei 
numai au farmecul adevărului, reprezintarea lor zguduie adânc toate simtirile noastre şi numai aceasta e obiectul artei. 

Fără îndoială există talente individuale, dar ele trebuie să intre cu rădăcinile în pământul, în modul de-a fi al poporului lor, pentru a 
produce ceva permanent. Autorii generaţiei trecute — un Eliad, un Gr. Alexandrescu, sunt cu tot talentul lor natural scriitori cosmopoliti. 
Alecsandri numai e în generaţia veche acela care şi-au încuscrit din capul locului talentul său individual cu geniul poporului românesc şi de 
aceea el, împreună cu Negruzzi, Donici ş.a. e întemeietorul unei literaturi, nu copiate, sau imitate după lord Byron şi Lamartine , ci în adevăr 
nationale. Tot această cale, care rezumă poporul pentru a-l reda ca-ntr-o oglindă sie însuşi o urmează şi Slavici. 

Popa Tanda e un mărgăritar de popă românesc, vrednic a figura în orice carte de citire pentru sate, un popă cu gura de lup şi inima de 
miel, care mai cu bătaia de joc, mai cu sfatul, dar cu pilda proprie mai cu seamă, ridică nivelul moral şi material al unei pustietäti cum i-a 
Sărăcenilor . 

O viaţă pierdută descrie traiul unui ţăran ardelean, care, naiv şi onest, vine în mlaştina morală a Bucureştilor, unde pierde tot ce un 
om are mai scump. Inavutit în adevăr prin muncă, el dă foc casei şi averei lui şi părăseşte mocirla morală într-acelaşi cărucior , sărac, şezând 
pe aceeaşi ladă de Braşov, fără să se uite îndărăt, nevoind să ia nimic de la pământul care-i mâncase copilul. El se 'ntoarse în Ardeal, tot atât 
de vesel precum venise odinioară, lăsând în urmá-i tot, tinereţe, avere şi mormintele familiei. 

La crucea din sat şi Scormon sunt două gingaşe idile cämpenesti; iar Budulea Taichii — poate nu atât de sobră în formă ca Popa 
Tanda — e de-o adâncime psihologică mai mare încă. Scrisă cu umor , e de-un gen necunoscut pân' acum la autorii români. Adâncimea marii 
seriozitäti morale a autorului e acoperită cu bruma uşoară a bătăii de joc şi a comicului . S-ar fi crezut că „umorul ", întristarea şi patimele 
îmbrăcate în haina comică a glumei şi a ridicolului e străină geniului nostru popular şi proprie numai englejilor şi germanilor — „Budulea" 
d-lui Slavici e o dovadă învederată de contrariu. Se poate scrie umoristic şi româneşte. 

. 

Ceea ce face meritul scrierilor unui Slavici, Creangá, Nicu Gane nu este numai talentul autorilor, conceptia lor curat románeasca, ci 
şi împrejurarea că într-un mediu pe deplin stricat, cum e pătura superpusá de plebe din România, în mijlocul unei coruptii care împreună în 
ea viciile orientului turcesc cu ale occidentului, şi-au păstrat sănătatea sufletească, reflectă tinereţea etnică, curätia de moravuri, seninul 
neamului românesc. Când vede cineva ce soiu de literatură se prăseşte în România, cum o revistă literară din Bucureşti, care întruneşte într- 
un snop o adunătură 





de tineret semistrăin , îşi duce cititorii prin locuri malfamate sub pretextul de-a face poemuri a la Alfred de Musset, cum spitalul, balamucul 
şi cârciuma sunt singurele locuri cari furnizează sujete artistice literatorilor de la „Literatorul " şi de la alte întreprinderi scandaloase, acela 
cată să fie recunoscător putinelor pene în adevăr româneşti, care ne scapă din atmosfera infectă a spitalurilor , ce se pretind reviste literare. In 
aceste spitaluri, unde mărginirea intelectuală a pretinşilor autori nu e întrecută decât de malonestitatea lor plagiară şi de obrăznicia cu care ei 
pe ei înşii se proclamă mari autori, literele române au relaţii, fireşte sterpe, cu nişte catâri intelectuali, ceea ce nu opreşte ca o seamă de aceşti 
catâri să fie împodobiţi cu medalia Bene merenti . Atâta aveam de zis despre mediul mlästinos şi bolnav, cu care trebuie să lupte literatura 
sănătoasă pentru a-şi scoate capul la lumina soarelui. 

Căci închipuiască-şi cineva — risum teneatis amici — până şi gazeta oficioasă a republicei din cafeneaua Procope, „Pseudo - 
românul ", îşi dă părerea asupra novelelor lui Slavici, ba criticul — non emunctae naris — spune chiar alb pe negru că autorul nu-i place 
când face spirit. Ceea ce aştepta criticul spiritual al „Pseudo-Romänului" sunt calambururi , proprii autorilor jidani din Germania şi din 
Franţa, vorbele de şic din romanuri scrise pentru cocotele din Paris, lucruri cari învederat nu se pot găsi în scrierile unui autor român. Ba 
criticul gazetei cafenelei Procope combate chiar teoria estetică, emisă de d. Maiorescu în „Convorbiri", că terenul vieţii nationale e singurul 
pe care pot răsări romanuri bune. Citează — in contrarium cum s-ar zice — pe Daudet , căci e citit băiatul. Şi noi am avea poate de citat ceva 
— in contrarium — la teoria d-lui Maiorescu: romanurile genealogice ale lui Emil Zola. Ar fi interesant a se constata, bunăoară, ce minţi, dar 
mai cu seamă ce caractere s-ar naşte din încrucişarea rasei ovreeşti cu cea neogrecească, încrucişare ce se operează uneori în România. Fără 
îndoială amestecătura între două rase egal de vechi, egal de decrepite fizic şi moraliceşte, ar produce nişte exemplare de caracterologie 
patologică , cari ar fi o adevărată pepinierä pentru viitorul redactiunii „Pseudo-Romänului". Dar acest roman al viitorului cată, după a noastră 
părere, să fie amânat până în momentul în care poporul românesc însuşi, ajuns la starea ce i-o pregătesc patriotii, nu va mai putea fi un obiect 
destul de estetic pentru romantieri şi aceştia ar fi siliţi a pescui în promiscuitatea San - franciscului din America dunăreană. 

[28 martie 1882] 


[„CEEA CE DĂ GUVERNULUI"] 


Ceea ce dă guvernului roşu aproape caracterul unui guvern străin, tot atât de vitreg precum ar fi domnia muscalilor sau a turcilor, este 
atât lipsa de respect pentru tradiţie şi trecut cât şi deplina necunoaştere a naturii statului şi a poporului românesc, pe cari le privesc, pe 
amândouă, ca pe nişte terene de experimentare . 

John Stuart Mill observă deja în scrierea sa asupra guvernului reprezentativ că sunt spirite, „cari privesc arta guvernământului ca o 
chestie de afacere". O maşină de vapor sau una de treier , o moară, c-un cuvânt orice operă mecanică cu resorturi moarte a cărei activitate şi 
repaos se regulează după legile staticei şi ale dinamicei e pentru ei ceva asemănător cu statul; maniera lor de-a privi lumea, societatea, 
poporul e o manieră mecanică. Formulele şi frazele cari umplu programele acestor oameni nu sunt adevăruri în sine, ci numai nişte 
expediente timporare, pe cari e sau nu oportun de-a le aplica. 

Tradiţia ? Nu-i nimic. Vechile datini de drept ori de cuviinţă ale poporului sunt nişte prejuditii. Modul de-a exista al statului, forma 
lui monarhică bunăoară, sunt lucruri despre cari e în sine indiferent de există sau nu; valoarea lor e numai relativă şi are numai atâta preţ pe 
cât contribuie la realizarea ambitiei personale a unui om sau a unui grup de oameni cari văd în stat un mijloc de-a face avere, de - a - si 


cästiga nume, de-a ajunge la ranguri si la demnitäti. 

Dar se ruineazä poporul? Le e cu totul indiferent. Dar se altereazä dreptatea mostenitä a caracterului national, dar se viciazä bunul 
simţ, dar se împrăştie ca de vânt comoara de înţelepciune si de deprinderi pe care neamul a mostenit-o din bătrâni mai vrednici decât 
generaţia actuală? Ce-i pasă liberalului de toate astea? Toată lumea să piară numai Manea să trăiască! Orice idee a priori, răsărită în creierii 
strámti a unui om curios, orice paradox e bun numai să aibă puterea de-a aprinde imaginaţia mulţimii şi de-a o duce pe calea aceea care n-o 
conduce pe ea spre bun trai, spre muncă şi adevăr, ci care poate ridica o pătură nouă de oameni în sus, 





o pătură turbure, despre care să nu ştii bine nici ce voieşte, nici ce tradiţii are, nici daca e capabilă a conduce un stat ori nu. 

„Există alţi logiciani politici — continuă John Stuart Mill — cari privesc ştiinţa de-a guverna ca o ramură a ştiinţelor naturale”. Nu 
pe ales aşadar sunt formele de guvern, nu expediente sunt, nu opera unor intentiuni premeditate, ci un produs organic al naturii, gingaş ca 
toate produsele de soiul acesta; afacerea noastră e de-a cunoaşte proprietăţile lui naturale şi nu de-a-i dicta noi legi, ci a ne adapta legilor cari 
- i sunt înnăscute. 

Genialul Montesquieu însuşi, întemeietorul cercetării naturaliste în materie de viaţă publică, zice (în cartea De l'esprit des lois ) că, 
înainte de-a exista legi, existau raporturi de echitate şi de justiţie. „A zice că nu există nimic just şi nimic injust decât ceea ce ordonă sau 
opresc legile pozitive este a zice, adaugă el, că înainte de-a se fi construit un cerc razele lui nu erau egale". 

Această îndoită manieră de-a vedea am găsi-o petrecând istoria tuturor statelor; ea e istoria paralelă a ideilor conservatoare pe de-o 
parte, a celor demagogice pe de alta. Deosebirea pătrunde şcoală, justiţie, administraţie, vederi economice, tot. 

Pe terenul muncii liberalul, care nu vede decât rezultatele, va zice: scopul economiei politice e productiunea. 

Productiunea numeroasă, bănoasă , ieftenă, iată singura ţintă ce-o urmărim. De aci apoi o impärtealä a muncii după naţiuni; una sá 
producă numai un lucru şi să fie absolut ineptă şi incapabilă de-a produce altceva; alta alt lucru. În adevăr imens, ieften, bănos . Fiinţa 
inteligentă a omului, redusă la rolul unui şurub de maşină, e un produs admirabil al liberalismului în materie de economie politică. 
vorba ca toate aptitudinile fizice şi morale ale omului să se dezvolte prin o muncă inteligentă şi combinată, nu ca să degenereze şi să se 
închircească în favorul uneia singure. E vorba apoi ca totalitatea aptitudinilor unui popor să se dezvolte, nu să degenereze toate şi să se 
condamne poporul întreg la un singur soi de muncă care să-l facă unilateral, inept pe toate terenele afară de unul singur. 

Natura poporului, instinctele şi înclinările lui moştenite, geniul lui, care adesea, neconştiut, urmăreşte o idee pe când ţese la războiul 
vremii, acestea să fie determinante în viaţa unui stat, nu maimutarea legilor şi obiceielor străine. Deci, din acest punct de vedere, arta de-a 
guverna e ştiinţa de-a ne adapta naturii poporului, a surprinde oarecum stadiul de dezvoltare în care se află şi a-l face să meargă liniştit şi cu 
mai mare siguranţă pe calea pe care-a apucat. Ideile conservatoare sunt fiziocratice , am putea zice, nu în senzul unilateral dat de d-rul 
Quesnay, ci în toate direcţiile vieţii publice. Demagogia e, din contra, ideologică şi urmăreşte aproape totdauna realizarea unor paradoxe 
scornite din mintea omenească. 

Legile demagogiei sunt factice, traduse de pe texte străine, supte din deget, pe când ele ar trebui să fie, daca nu codificarea datinei 
juridice, cel puţin dictate şi născute din necesităţi reale, imperios cerute de spiritul de echitate al poporului; nu reforme introduse în mod 
clandestin, necerute de nimenea sau vulgarizate ca o marfă nouă sau ca un nou spectacol, ca eligibilitatea magistraturii, pe care nimeni n-o 
cere. Măsurile economice ale demagogiei sunt o maimutárie. Îi vezi creând drumuri nouă de fier, tot atâtea canaluri pentru scurgerea 
industriei şi prisosului de populaţie din străinătate, pe când adevărate măsuri ar fi acelea menite a dezvolta aptitudinile cari sunt în germene 
în chiar poporul românesc. 

Căile ce se deschid concurenţei absolute, departe de-a dezvolta unul din acei germeni , [îi face să se usuce şi să degenereze, 
restrângând pe român numai la acel teren mărginit pe care mai poate suporta concurenţa, la agricultură. Dar, nefiind toţi plugari, ce devine 
restul? Restul caută funcţii şi liberalii esploateazä ineptia economică pe care ei au creat-o, deschizând din ce în ce mai multe funcţii pentru 
miile de nevolnici economici cărora le-a dat naştere tocmai liberalismul în materie de economie politică. 

De teapa aceasta sunt toate planurile de reformă şi organizare ale d-lui C. A. Rosetti. 

[1 aprilie 1882 ] 


„COLUMNA LUI TRAIAN" 


Fără îndoială unul din meritele d-lui B. P. Hăsdău este de-a fi introdus un nou metod, pozitivist oarecum, în cercetarea istoriei 
nationale. Inzestrat c-o memorie imensă şi c-o putere de combinaţie aproape egală cu această memorie, întrunind deci cele două calităţi ce 
caracterizează inteligentele 





geniale: memoria şi judecata, cunoscând o sumă de limbi vie şi moarte, între cari pe cele slave, d-sa ne-a descoperit cel dentăi izvoarele 
slavonesti atingătoare de istoria noastră, cu atât mai preţioase cu cât, fiind înconjurați de slavi, aceştia ne cunoşteau poate mai bine decât 
popoarele apusene. Cronice polone, colectiuni de documente slavone, poezia poporană a neamurilor balcanice şi a celor de la nord, multe din 
acestea au fost atrase în cercul cercetărilor sale şi încet-- încet istoria noastră se reconstruieşte piatră cu piatră ca manifestare uniformă a unui 
singur geniu naţional, al geniului poporului românesc. 

La început poate nici d-sa însuşi nu-şi cunoscuse calea şi marginea puterilor. Scriind uneori novele sau drame, alteori economie 
politică, ba ascutindu-si pana chiar în foi umoristice, spiritul său părea a nu se fi înţeles pre sine însuşi. Chiar „Columna lui Traian" era la 
început un ziar politic, mai pe urmă a devenit o revistă în care se publicau şi drame şi poezii de-o valoare problematică. În forma însă în care 
reapare — cu sfera mărginită la istorie, linguistică şi psicologie poporană — dezbrăcată de sterpe polemici politice şi de alte materii străine, 
„Columna lui Traian", ale cărei două prime fascicule le avem dinainte-ne, promite a deveni o prețioasă revistă şi a da o nouă impulsiune 
ştiinţei române. Ştiinţei române, zicem, pentru că, daca ştiinţele naturale şi matematicele sunt prin chiar natura lor cosmopolite, ştiinţa 
istoriei, a limbei, a manifestărilor artistice ale unui popor, a vieţii lui juridice, a datinelor, este o ştiinţă naţională. Acestea din urmă întăresc 
vertebrele nationalitätii, acestea fac pe un popor să se cunoască pe sine însuşi, îl păstrează în originalitatea şi tinereţea lui şi-l mäntuie de 
platitudinea unei culturi cosmopolite. 

Dacă luăm aminte la stricäciunele pe cari le-au adus întregimei vieţii noastre nationale emigrația tinerimii orăşeneşti în străinătate, 
care nu ne aduce de-acolo în schimb decât o sumă de trebuinte costisitoare, uitarea de ţară, stârpiciune intelectuală şi o completă lipsă de 
interes pentru limba, literatura şi istoria noastră, pentru tot ce ne deosebeşte în bine chiar de străini, cată să recunoaştem că era necesară o 
reacţie care să ne emancipeze de sub înrâurirea intelectuală a romanurilor lui Daudet şi a comentatorilor Codului Napoleon şi — reactionari 
fiind — salutăm reacţia şi în „Columna lui Traian”, dorindu - i cea mai deplină izbândă. 





„Columna" va apărea o dată pe lună, abonamentul e minim, numai de 20 lei pe an, ajustarea tipografică destul de îngrijită. 
N-rul I cuprinde: 


N. Densuşeanu: Monumente pentru istoria ţării Făgăraşului . 

B. P. Hăsdeu: Un nou, punct de vedere asupra ramificatiunilor gramaticei comparative. 

Climescu, Curpăn şi Petrov : Din obiceiele juridice ale poporului român în districtul Bacău. 

Dr. D. Brândză : Limba botanică a ţăranului român. 

B. P. Hăsdeu: Manuscriptul românesc din 1574 aflător la London în British Museum . 

E. Băican : Din anecdotele poporului român. 

Mai mult decât interesant este studiul d-lui N. Densuseanu. Zicem mai mult decât interesant pentru că documentele publicate rezolvă 
în mare parte cestiunea dreptului public al românilor de sub Coroana Habsburgilor. Pe când opinia maghiarilor era că poporul românesc n-ar 
fi avut în trecut nici libertate, nici nobilitate , nici drept propriu, d. Densuşeanu citează un vraf de izvoare, dovedind că deja secolul al Xiv-lea 
al lui Mircea cel Mare e plin dincolo de munţi de Knezii et seniores Olachales , de districte române, de veri nobiles , adevăraţi nobili, între 
cari întâlnim chiar Basarabi, de possesiones valachales având veche şi aprobată lege proprie, antiquam et aprobatam legem districtuum 
valachicalium universarum , jus Wolachie , şi autorităţi elective din oameni onesti şi nobili, ut certos probos nobiles viros ad id sufficientes 
iuxta ritum volochie eligant et adoptent . Ba chiar a înnobila se chema boeronisare , a boieri. Din acest studiu se vede mai mult: identitatea 
institutiunilor române de pretutindene, o unitate a poporului românesc, preexistentă formaţiunii statelor dunărene, unitate ce cuprinde în 
unele priviri şi pe românii de peste Dunăre. 

O interesantă culegere promite a deveni aceea a răspunsurilor pe cari învățătorii rurali le dau la cestionarul ce li s-a împărţit in 1877. 
Încă sub ministrul Maiorescu se impärtise, după cum ştim, un asemenea cestionar privitor la datinele poporului, la naştere, nunţi, 
înmormântări şi la alte ocazii solemne. La cestionarul întâi a lucrat mai cu seamă Ion Creangă; al doilea cestionar e făcut de d. Häsdeu si se 
mărgineşte la obiceiele juridice ale poporului nostru. 

Ca prime specimene se publică răspunsurile a trei învăţători din judeţul Bacău. 

D. dr. Brândză începe a publica în „Columna" numele ce-l dă poporul plantelor, pururea în alăturare cu numele botanice latine. D. 
Hasdeu face în aceste două fascicule istoricul extern şi o analiză filologică a manuscrisului românesc din British Museum , cel mai vechi 
daca datează cu certitudine din anul 1574. E un text român al celor patru evanghelii scrise cu frumoase caractere. În catalogul Museului 
figura ca text slavon. Cartea a fost odinioară proprietatea unui nepot de frate al lui Mihai Viteazul. 

În fasciculul II e peste tot continuarea aceloraş materii, plus o notă asupra unei escursiuni făcute de d. Bianu în mănăstirile din 
Moldova, o poveste de P. Ispirescu şi o traducere — în proză — a Infernului lui Dante, despre care nu ştim tocmai bine ce-o fi căutând în 
„Columna". 

Cercetările istorice, filologice şi de psicologie poporană n-ar prezinta un interes atât de viu dacă am avea o epocă de înaltă civilizaţie 
în urmă-ne , daca fiinţa noastră naţională s-ar fi păstrat, în haina neîmbătrânirii , în scrierile unor cugetători anteriori. Dar civilizaţia noastră e 
falsă; străini şi semistrăini născuţi în Bucureşti ori în oraşele de pe Dunăre şi frantuziti la Paris, aceştia au falsificat şi drept, şi viaţă publică, 
şi datini, au prefăcut Cuventele den bătrâni în limba păsărească a gazetelor şi a pledoariilor dinaintea tribunalelor, încât chiar dicţionarul 
limbei în circulatiune trebuie trecut prin depänätoare şi ne vedem nevoiţi a face istoria fiecării vorbe pe care-o íntrebuintám pentru a-i păstra 
înţelesul. 

Am putea zice că e luptă de toată ziua pentru toate bunurile nationalitätii noastre. Lucrările acestea nu ar fi atât de însemnate daca n- 
ar fi prezentat greutăţi la fiece pas, daca nu ar fi un continuu stimul pentru acţiunea intelectuală. Ceea ce se dezgroapă prin aceste documente 
istorice şi linguistice nu sunt dar numai materialuri de interes arheologic, ci e România însăşi, e geniul poporului românesc de pe care se 
înlăturează păturile superpuse de ruine şi de barbarie. Fiece pas înainte se face aci în înţelesul reconstruirii nationalitätii române şi pentru ca 
ea însăşi să se recunoască pe sine, să-şi vie în fire. Blestemul din Biblie, „în sudoarea fruntii tale îţi vei câştiga hrana", n-a fost un blestem, ci 
o binecuvântare . „În sudoarea fruntii tale te vei cunoaşte pe tine însuţi” zicem cercetătorilor pe terenul istoriei şi a linguisticei bucurati de 
aceste rezultate ale unei munci naţionale, rezultate greu de câştigat în comparare cu deprinderea mecanică a formelor esterioare ale unei 
civilizaţii străine. 

[1 aprilie 1882] 





[„CONTELE WOLKENSTEIN S-A ÎNTORS" 


Contele Wolkenstein s-a întors din Paris la Viena şi, după mărturisirile sale proprii, e foarte mulţumit de rezultatele misiunii lui în 
cestiunea Dunării. 


„Pester Lloyd" ne spune că aranjamentul pe care contele l-a pus la cale cu d. Camille Barrere, delegatul Franţei în Comisiunea Europeană din 
Galaţi, e de pe acum sigur de consentimentul Germaniei şi al Franţei, precum pe de altă parte e de asemenea aproape sigur că Austria nu ar tăgădui 
punerile la cale ale plenipotentiarului ei. Amänuntele acestor puneri la cale nu sunt cunoscute încă, deci nu se poate aprecia daca Austro-Ungaria 
are cauze de-a împărtăşi pe deplin satisfactiunea ce-o simte contele. Daca e adevărat, zice organul oficios al guvernului unguresc, că, precum se 
exprimă contele, noi am turnat apă în vinul nostru şi că am sacrificat multe din pozitiunile noastre esenţiale chiar, atât ale punctului nostru de 
plecare, cât şi ale propunerii Barrere, atunci, în dorinţa noastră de-a înlătura neîncrederea celorlalte puteri şi de-a mântui cu agitația politică care 
fără trebuintá s-a atârnat de cestiunea aceasta, am mers învederat până la acea margine delicată unde începe însăşi sacrificarea drepturilor 
noastre, ba poate chiar dincolo de această margine. Cată îndealtmintrelea să aşteptăm indicatiuni mai exacte asupra compromisului până a fi în 
stare de-a judeca cu temei în cestiunea aceasta. Altfel desfăşurarea afacerei e departe de a fi ajuns la capăt. Vor trebui silinte nouă pentru a câştiga 
şi consentimentul celorlalte puteri şi în urmă abia proiectul se va putea supune aprobării Comisiei Internaţionale a Dunării. Redeschiderea sesiunii 
acestei Comisii era fixată pentru ziua de 24 aprilie, însă răstimpul scurt care ne desparte de termenul acesta nu credem să ajungă pentru toate 
preparativele ce sunt a se face, încât e cu putinţă ca începutul sesiunii extraordinare să se amâne pe mai târziu. 


Îngrijirile lui „Pester Llloyd " că d. conte ar fi trecut dincolo de marginea delicată unde începe sacrificarea a chiar drepturilor Austro- 
Ungariei sunt îngrijiri ele înşile de-o natură foarte delicată şi dovedesc o stare de extremă nervozitate. D. conte n-a putut trece dincolo de 
acea gingaşe margine de vreme ce Austro-Ungaria nu are în apele Dunării de Jos nici un drept, absolut nici unul decât doar acela pe care-l 
are China şi Japonia şi orice altă putere de pe glob: dreptul liberei navigatiuni. Interese o fi având, nu tägäduim, dar drepturi nu are, şi o 
dovadă că nu le are e că umblă după ele cu lumânarea şi poate că va găsi din nou ceea ce caută: pricină şi ceartă. 

Şi sperăm că nici nu le va avea până când Austro-Ungaria se va sili din răsputeri să rämäie străină poporului românesc, până ce acest 
popor nu va avea dincolo de munţi un teren public de dezvoltare cum îl au celelalte. Până ce domnii maghiari vor pretinde a-l maghiariza cu 
de-a sila zece milioane de guri şi zece milioane de inimi vor striga în contra Austro-Ungariei, căci politiceşte putem fi despărțiți, dar unitatea 
noastră de rasă şi de limbă e o realitate atât de mare si de energică încât nici ignoranta, nici sila n-o pot tăgădui. Ei, să nu fi trăit Matei 
Basarab, nici Teofan al Ardealului, nici Varlaam al Moldovei, să nu fi fost suta a şaptesprezecea cu eroii şi cugetătorii ei, vă puteaţi bate joc 
de noi încă mult timp, dar astăzi nu se mai poate. Azi limba este una de la Satmar pân-în Cetatea Albă de lângă Nistru, de la Hotin pân-în 
Granița militară, azi datina e una, rasa e una şi etnologic e unul şi acelaşi popor, care nu mai doarme somnul pământului şi a veacurilor. 

Ceea ce numesc maghiarii ideea lor de stat e istoriceste un neadevär şi, ca realitate etnologică, asemenea un neadevăr. Încă din suta a 


treisprezecea poporul românesc avea ţinuturile lui proprii, legea lui proprie — antiquam et aprobatam legem —, principii proprii, autorităţile 
proprie elective, fără nici un amestec din partea Coroanei ungureşti. Era un neam de ostaşi, oameni de arme, un popor aliat maghiarilor, nu 
supus lor, atât de puţin supus încât notarul regelui Bela nu se sfieşte a-şi încuscri pe cei întâi regi de rasă arpadiană cu fiicele Domnilor 
români anteriori înfiinţării statelor dunărene. Notarul poate fi apocrif , poate fi dintr-un veac mai târziu, dar psicologic şi pentru respectul ce-l 
are pentru poporul nostru e desigur o probă când lasă să răsară chiar dinastia cea mai veche maghiară din leagănul unei mume române. Dar s- 
au întins românii, dar au cuprins ţinuturi în cari nu fuseseră, dar dintr-un mic neam de ostaşi a devenit un mare neam de agricultori? Afacerea 
lor. S-au întins prin dreptul cel mai sfânt din toate, prin dreptul muncii. Cu munca şi-a procurat pământul strämosesc şi, prin colţurile unde 
intraseră străini, cu munca-l va şi ţinea. Daca iobăgia a existat, ea a fost un contract de muncă şi această muncă seculară au cucerit Ardealul. 
Ati condamnat părţi întregi ale poporului nostru la iobăgie , repetând asupră-i blestemul ce Dumnezeu La rostit asupra lui Adam: „In 
sudoarea fruntii tale îţi vei câştiga hrana de toate zilele"! Dar rasa de stäpänitori fino - tartari a uitat că Dumnezeu nu poate blestema, că 
blestemul biblic a fost o binecuvântare, căci în acea muncă era viitorul poporului românesc, în acea muncă numărul lui mare, sănătatea 
[inJextricabilá a sufletului şi a trupului lui. Prin muncă şi-a cucerit ţinuturile, prin muncă a ajuns a se cunoaşte pe sine însuşi, prin muncă a 
ajuns acolo încât îi e ruşine şi silă de a deveni maghiar. 

Daca dar din realitatea că există negot austriac pe Dunărea de Jos, şi există pentru că am îngăduit să existe, poate rezulta ceva, din 
realitatea şi mai mare că o jumătate a poporului românesc trăieşte în statul Habsburgilor — pe cari Dumnezeu să-i aibă în sfânta sa pază — 
rezultă în mod legitim aşteptarea ca să ne vedem respectată limba, datina, individualitatea noastră etnică, 





bunurile conştiinţei noastre. Pacea naţională cată să precedeze pacea economică. Când poporul românesc va avea în monarhie drepturi egale 
cu cele ce le au croații, polonii, cehii, Austro-Ungaria va înceta de-a fi un stat străin pentru noi şi puţin ne va păsa daca produsele Ardealului 
românesc ar inunda pieţele noastre ori viceversa. Poporul românesc, politiceşte despărţit sub doi monarhi, ar forma două zone deosebite de 
productiune şi de schimb şi nu ne îndoim că român cu român s-ar înţelege şi că niciodată n-ar mai fi vorba de conflicte economice, nici de 
aversiuni politice între monarhia habsburgică şi statul latin de lângă Dunăre. 

E adevărat că pretutindenea — chiar în statul României — poporul românesc este asuprit , că, precum în Ardeal, şi aci i s-au 
superpus pături de străini cari falsifică şi împiedică dezvoltarea lor. Lupta în contra rämäsitelor fanariote de la noi, pentru cari patriotismul şi 
naționalitatea sunt nişte mărfuri ce se cumpără la mezat prin pensii reversibile, propuse de fanariotul Giani şi primite de fanariotul C. A. 
Rosetti, e o luptă foarte grea şi existenţa acestor duşmani ai românimii, predominarea lor în politica statului include pericolul permanent de-a 
vedea drepturile noastre pe Dunăre trădate stráinului. Dar să sperăm că nu vor mai izbuti a pune la mezat decât virtuțile lor casnice prin 
coloanele „Pseudo-Romänului". 

[3 aprilie 1882] 


[„«ROMÂNUL», DÂND SEAMĂ") 


„Romänul", dând seamă de apelul conservatorilor cătră ţară, zice că din nou am fi început propaganda de „acuzări zădarnice şi false". 


Este timpul — zice în adevăr apelul — ca toate elementele sănătoase din ţară, fără deosebire de nuanţe politice, să se întrunească într-o energică 
rezistenţă. 
Rezistență în contra cui şi pentru ce? întreabă „Romänul". 


Pentru a apăra tronul? Dar cine-l atacă? 

Ştim bine că „Romänului" [îli dă acum mâna să întrebe „Cine-l atacä?", dar această întrebare , cu toată aparenta ei de naivitate, nu 
amăgeşte pe nimeni. Ca azi curg protestările de lealitate de pe buzele patriotilor; ca mâni le vedem spulberate în vânt de încercări de 
republică ploieşteană, de „Vivatele " aduse la Procope, la vro aniversară a încoronării, republicei universale; ca mâni vedem iar vrun 
diplomat însărcinat cu gingaşa misiune de-a spune M. Sale „să scutească ţara de-o crimă”. Toate facerile şi prefacerile acestea ale partidului 
roşu sunt numai configuratiunile caleidoscopice ale unor şi aceloraşi apucături demagogice. 

Dar cu ocazia dezbaterii legii tocmelelor ce-a zis însuşi d. C. A. Rosetti? 

Că în realitate trăim în republică, cu tot titlul de rege, şi că dumnealui nu se 'mpiedică deocamdată de titlu; 

Că e treaba copiilor săi de-a înfiinţa republica. 

Şi acum ne întreabă: „Cine ameninţă?" 

Instinctele ameninţă înclinările, poftele nesätioase de îmbogăţire din averea publică, dorința de impunitate a Mihálestilor, ruleta 
răscumpărărilor de drum de fier introdusă în Adunări, corupţia adâncă a partidului roşu şi lipsa lui de convingeri politice şi de moralitate. 
Toate aceste ameninţă şi tron şi ţară. Prin aceea că, numiţi în funcţii înalte militare oameni ce, la 11 fevruarie, şi-au înfrânt jurământul şi 
onoarea militară, se ameninţă din fundament toată organizarea statului român, întemeiată şi ea pe jurământ şi pe onoare. Decorând 
pamfletarii cari au pângărit Coroana încurajați acea pângărire , încurajați lipsa de respect cătră autoritatea Coroanei. 

Şi să vă spunem cine ameninţă mai cu seamă. Veneticul . 

Când d. C.A. Rosetti, la luarea Plevnei, n-a găsit alte vorbe de zis celor adunaţi sub fereastra sa decât că: „Mai e o Plevná de luat, cea 
internă a reacţiunii", aci, crează-ne , a vorbit din el nu omul de stat, nu gazetarul , nu politicul prudent şi, în genere, n-a vorbit din el omul in 
abstracto, ci ... veneticul . În fundul neconstiut al existenţei sale a incoltit veneticul , pentru a dovedi din nou toată mizeria şi perversitatea 
acestui caracter, incapabil de-a se înălța un moment măcar, unul singur, asupra urelor unei inime inräutätite , la ideea mai naltă şi mai 
luminoasă a patriei, care e una pentru toţi, şi a respectului pentru acea reacțiune în ţara căreia trăieşte de ieri alaltăieri şi dumneasa şi din birul 
căreia 'şi ţine zilele. 

De aceea nicicând nu credem afectaţiile de nevinovăție şi naivitate a redactorului „Pseudo-Romänului". 





Vicleniei si perversitätii de caracter datoreşte succesele de pân - acuma ` tot această viclenie şi perversitate [î]l va şi surpa — căci 
scris este ca din aceeaşi rădăcină să răsară succes şi insucces, suire şi cădere, şi aceasta este esenţa oricării vieţi şi a oricării tragedii. Cu tot 
aerul de farsă pe care l-a dat vestitul gazetar vieţii sale proprii de la începuturile ei şi pán' acum , sfârşitul nu va fi de farsă, căci legile naturii, 
realizeze-se în stat, manifeste-se în inima individului, lucrează cu nepäsarea atribuită zeilor anticitätii şi ne răzbună pe toţi. 

[4 aprilie 1882] 


[,«NEUE FREIE PRESSE» SPUNE"] 


„Neue freie Presse" spune cä, in urma stirilor ce i-au sosit, nu mai e indoialä cä solutiunea cestiunii dunärene e asiguratä. Foaia 
vienezä primeste din Paris urmätoarele informatiuni: 


Guvernul francez n-ar fi încheiat învoiala cu contele Wolkenstein daca nu s-ar fi asigurat de mai 'nainte de consimtimäntul guvernului englez, 
căci guvernul Republicei o ţine una şi bună că ÎN toate cestiunile mari cată să meargă mână 'n mână cu Marea Britanie. Afară de asta aci se 
pretinde a se şti că, din consideraţie pentru Austria, Italia va consimti la toate dorinţele cabinetului vienez, încât întrebarea ce se cuvine a se face 
numitelor două guverne nu va fi decât o simplă formalitate. Ar mai rămânea aşadar România şi Rusia cari ar putea să facă o opoziţie cam izolată 
propunerii Barrere. Guvernul francez va lua propunerea aceasta în mânile lui şi-o va recomanda puterilor în numele său propriu. În ceea ce priveşte 
cuprinsul punerilor la cale dintre contele Wolkenstein şi d. de Freycinet două puncte sunt mai cu seamă importante, şi anume: durata Comisiei 
Mixte, pentru care s-au propus cinci şi zece ani, şi durata mandatului delegatului Comisiei Europene, pentru care s-a propus o sesiune şi un an. 

Se crede că în amândouă cazurile se va primi durata mai lungă. 


[4 aprilie 1882] 
AL DOILEA RĂSPUNS D-LUI C.A. ROSETTI 


Cerem iertare cititorilor noştri daca ne vedem siliți să revenim asupra incidentului bizar provocat de bătrânul director al 
„Romänului". 

D. Rosetti, printr-o nouä scrisoare pe care o adrezeazä de astädatä d-lor ... Lascar Catargi, general Florescu, Teodor Rosetti, Al. 
Lahovari, Titu Maiorescu si Gr. Päucescu, ne declarä cä räspunsul dat de noi, oricät de categoric si de precis ar fi el, este cu totul nedemn de 
adevär, de moralitate, de acesti membri ai partidului conservator si de d-sa. Toate acestea le insoteste, conform unui obicei care a devenit a 
doua natură la „Romänul", de epitetele gratioase de: „crima de calomnie", „înfierarea criminalilor " etc. 

Mărturisim că, daca n-am ţine seama de dragostea părintească în numele căreia vorbeşte puternicul nostru adversar, ocaziunea ar fi 
din cele mai nemerite pentru a râde un moment cu lectorii noştri. Vom fi însă serioşi şi acum, ca semn de deferintä din parte-ne pentru acest 
respectabil sentiment. 

De astădată cel puţin d. Rosetti ne spune lămurit cari - i sunt griefurile în contra noastră: 1. fiindcă am simţit plăcere publicând un 
fapt „degrădător "; 2. fiindcă am zis: „Nu vom imprima numele , în speranţa că fiecine va ghici despre cine vorbim" (Această frază 
constituie, după d-sa, un „subţire gaz"); 3. în fine, pentru că am adăugat în cronică: „Doamna X, al cărei nume sonor poartă bone 
frigian". Şi d. Rosetti binevoieşte a ne spune că fiica d-sale se numeşte Libertatea - sofia , de unde deduce că la această persoană am voit să 
facem aluziune. 

Ultimul punct merită singur să fie relevat, căci celelalte sunt atât de anodine încât se combat prin ele însăşi. Ne vedem însă nevoiţi 
să-i răspundem printr-o întrebare: De când oare Libertatea şi înţelepciunea poartă pe cap bonetul frigian care l-a supărat atât de mult? Ştiam 
până acum că Republica, uneori şi Comuna, de ordinar, sunt coafate în acest mod; niciodată însă Libertatea şi încă mai puţin zeitatea senină a 
Intelepciunei. 





Si apoi crede oare acest părinte de familie că nu sunt si alte nume la cari s-ar putea aplica figura retorică de care ne-am servit? ... Nu 
putem zice mai mult, căci ne e teamă sá nu deşteptăm nouă susceptibilitáti ... 

N-ar mai trebui, ca o încoronare a acestui "bizar incident, decât ca vreun Făt-frumos de contrabandă să-şi închipuiască că am vorbit 
de el când am menţionat pe Adonis sau că vreo doamnă care din păcate obicinuieste corsaje de cauciuc să sustie că de însa am înţeles să 
întreţinem pe cititorii noştri! Tribunalul din Sena a condamnat pe Emile Zola sá suprime numele de Duverdy dintr-un roman al său, pentru că 
întâmplarea făcuse sá existe în Paris un consilier de Curte cu acest nume. latá-ne osänditi [şi] noi sá nu putem imprima nici doamna X, nici d. 
Y ! Dară cu aceste abracadabrante pretentiuni, ilustre confrate, jurnalismul devine ceea ce spune Figaro in faimosu-i monolog şi cel dintâi 
lucru ce am avea cu toţii de făcut, începând cu „Romänul", ca cel mai bătrân organ de publicitate, este sá ne aruncám condeiul în Dâmboviţa. 

Ceea ce ne cauzează însă o surprindere nemărginită este stăruința adversarului nostru de a ne face cu orice preţ să zicem ceea ce n-a 
fost în intenţiunea noastră: că am voit să vorbim de fiica d-sale! Aceasta ne aduce aminte apostrofa nevestei lui Sganarelle dintr-o comedie a 
lui Moliere, apostrofă adresată unui trecător care voia s-o scape din mânele bărbatului ei, care o bătea: Si dacă eu vreu să fiu bătută ?... 

Noi am crezut şi credem că, în urma declaratiunii precise şi categorice ce am făcut zilele trecute, orice susceptibilitate de părinte nu 
mai are rațiune de a fi. Este învederat că nu stă în putinţa noastră de a scoate pe bătrânul ziarist din ideea nenorocită ce şi-a format. Treaba d- 
sale! 

Am arătat deja, în primul răspuns, care este convictiunea noastră în privinţa acestei fenomenale închipuiri. Fiindcă d. Rosetti face 
apel la opiniunea publică, lăsăm şi noi cu plăcere acestui „tribunal suprem" sarcina de a se pronunţa asupra incidentului ce a născocit şi de a-l 
califica după cum merită. 

Fantasio 
[6 aprilie 1882] 


CESTIUNEA DUNĂRII 
[„«NEUE FREIE PRESSE» DE LA 15 APRILIE] 


„Neue freie Presse" de la 15 aprilie, st. nou, publică următorul articol, din care se vede si mai mult cât de slabe sunt toate 
argumentele ce ar putea aduce Austria în favoarea pretențiilor sale. De altminteri noi nu dăm crezământ celor spuse de „N[eue ] fr[eie ] 
Presse" sau „Românul, ci doară numai celor nespuse de asemenea foi: 


Ştirea că negotierile din Paris ale comitelui Wolkenstein cu d. Barrere au avut un rezultat favorabil şi că guvernul francez în 
curând va ieşi în public, oficial, cu cunoscuta propunere ni se pare că li s-a urcat în cap românilor. Cel puţin aceasta o putem zice 
de redactorii ,, Románului”, căci numita foaie se zbate ca un smintit. Ea publică un articol pe care l-am înţelege daca s-ar fi format o 
coaliţie europeană spre a răpi României independenţa şi a-i impune vechea dependenţă de Poartă. Când patria se află într-o poziţie 
desperată, când poporului nu-i mai rămâne altceva de făcut decât sau să se supuie cu ruşine jugului străin sau să moară cu arma în 
mână, atunci o foaie poate vorbi astfel cum o face „Romänul". Când însă nu e vorba de altceva decât de instituirea unei comisiuni 
mixte pentru elaborarea şi supravegherea regulamentului pe Dunărea inferioară, atunci un asemenea esces de patos este cel puţin 
foarte de prisos. Singur cuvântul „comisiunea" exclude orice element tragic şi „Romänul", care face gălăgie când tocmai nu e 
timpul, ne aduce aminte de omul care în casa sa zbiará şi strigă amenințând că se va împuşca pentru că medicul i-a prescris sá 
înghită un hap amar. 

Foaia din Bucureşti asigură că România nu va comite o sinucidere. Aşadar primirea propunerei lui Barrere, prin care votul 
decisiv în cestiuni controversate se dă delegatului Comisiunei Dunărene Europene, este pentru fantazia aprinsă a românilor atât cât 
o sinucidere. Ciudat mod de a vedea. Nici chiar adoptarea anteproiectului austriac n-ar fi atins independenţa politică şi demnitatea 
naţională a României. Nici în Anglia chiar cererea Austriei de a avea preşedinţia şi votul preponderant în Comisia Mixtá nu s-a 
găsit că ar fi nedreaptă sau că ar viola tânăra independenţă a românilor. Acum regretăm că Austria a lăsat în cestiunea dunăreană 


atät de mult din primitivele sale pretentii incät mai cä nu i-a rämas decät presedintia. Avantagiul cä Austria, pentru un timp 
oarecare, poate avea doi representanti în Comisia Mixtá şi România [i]l va câştiga mai târziu si apoi Dunărea inferioară, al cărei 
mal sudic este sârbesc şi bulgar, nu aparţine numai României! 

Dacă am voi să luăm în serios articolul ,,Románului” am trebui să conchidem din el că românii ar avea eroica intenţie să opună 
la trebuintä o rezistenţă înarmată instituirei Comisiei Mixte şi, deoarece este de prevăzut că propunerea franceză va fi acceptată de 
toate puterile, ar trebui să mai deducem că cei din Bucureşti vor răspunde declarând război Europei. Aceasta negreşit că ar fi o 
tentativă de sinucidere, dar să nu ne fie grijă că guvernul român o va comite. „Romänul" asigură că românii nu se vor lăsa să fie 
vânduți sau intimidati cu nici un preţ. Dar nu li se cere nici una nici alta. De la ei se aşteaptă numai că vor fi aşa de cu minte ca în 
fine să înţeleagă că nu numai ei singuri pot decide asupra condiţiilor de navigare pe un fluviu care pentru ei, deşi au câştigat 
Dobrogea, este numai un râu de graniţă. 

6. AL DOILEA RĂSPUNS D-LUI €. A. ROSETTI, 
„Timpul, 6 aprile 1882, 





Dacă ,,Románul" se plânge contra acuzărilor şi amenințărilor unor foi austriace faţă cu România, el întru atâta are dreptate, că 
unele organe oficioase, mai ales ungare, şi-au vărsat focul cam prea energic pentru atitudinea guvernului din Bucureşti în cestiunea 
dunăreană. Dar o foaie care ea însăşi se pierde într-o violență aşa de inutilă n-ar trebui tocmai să se mire că si altora li se 
isprăveşte răbdarea. E destul de neplăcut că cererile primitive ale Austriei, sprijinite de alte două mari puteri, au fost înlăturate prin 
rezistenţa României şi că bunăvoința amicală a guvernului austriac, cu care a recunoscut erigerea la regat a României, este aşa de 
rău răsplătită. Daca se văd cuvinte aspre în organele austriace ele sunt urmarea naturală a cerbiciei cu care România paralizează 
dorinţele Austriei. Ideea de-a face prin ameninţarea unei ocupări înarmate pe România să cedeze nu s-a dezbătut la noi niciodată 
serios. Cineva nu se bate pentru o comisie şi guvernul austriac dă mai curând cestiunei dunărene o importanţă prea mică decât prea 
mare. Ea negotiazá , [î]şi scade pretenţiile, arată toată bunăvoința de a se înţelege cu toată lumea; cei din Bucureşti însă copiază pe 
papa persistând cu încăpățânare asupra unui infaibil non possumus, până în momentul când, în faţa voinţei marilor puteri, totuşi va 


ceda, pentru cä nu va putea face altfel. 

Noi suntem departe de a ameninta pe Romänia, mai curänd fiind dispusi a indrepta amäräciunea contra politicei austriace, ce n- 
a ştiut să prevadă lucrurile mai bine. Desigur că pentru comitele Andrassy n-ar fi fost o ostenealä supraumanä să câştige la 
Congresul din Berlin o stilizare mai clară şi mai practică pentru art. 55 al Tratatului de pace. Două rânduri ar fi fost de ajuns. Dacă 
în articolul 55 ar sta expres că navigarea pe Dunărea inferioară să fie supravegheată de o comisie mixtă în care ar trebui să fie 
reprezentate Austria şi statele riverane, atunci România n-ar avea nici un pretext de a face opoziţie contra Comisiei Mixte. Comitele 
Andrassy ar fi obţinut fără mare dificultate introducerea acestui adaus în textul Tratatului de pace însă el poate a crezut că 
cestiunea dunăreană nici nu merita o atentiune specială. El şi-a concentrat toate puterile să obtie mandatul pentru ocuparea 
Bosniei. Aceasta, după opinia sa, era o politică mare. Cestiunea dunăreană a considerat-o de un ce prea subordinat decât să se 
ocupe cu amănuntele ei. A încheia o convenţie comercială cu România fără să întrebe pe Poarta, atunci încă suzerană, i s-a părut o 
măiestrie diplomatică, dar nu s-a gândit să puie un zăvor rezistenţei României contra apărărei intereselor austriace pe Dunăre. 
Articolul mai recent al ,,Románului" reaminteşte iarăşi foarte viu păcatele de omisiune ale politicei externe a Austriei şi de aceea 
nu-l putem citi cu aceeaşi ilaritate curată pe care desigur o va produce în alţii cari nu sunt interesaţi. 

[7 aprilie 1882] 


MATERIALURI ETNOLOGICE PRIVIND ÎN PARTE 
SI PE D. NICU XENOPULOS, CRITICUL LITERAR 
DE LA «PSEUDO - ROMÂNUL » 


D. Nicu Xenopulos , criticul literar de la Românul", binevoieşte a se juca de-a baba oarba cu cititorii „Telegrafului - fundescu " în 
socoteala mea. Se preface a se supăra pe un pasaj din darea mea de seamă asupra novelelor lui Slavici; s-a supărat în realitate pe alt pasaj şi 
sfârşeşte prin a mă face bulgar şi a descrie după cum îi place esteriorul şi deprinderile mele. 

Ceea ce spune d. N. Xenopulos în privirea mea sunt creatiunile unei fantazii nervoase, escitate prin lovirea ce i-am aplicat-o în darea 
mea de seamă. Căci dumnealui nu s-a supărat pe ceea ce citează „Telegraful" ci pe-un pasaj pe care nu-l citează şi care e următorul: 

„Şi noi am avea ceva de citat — in contrarium — la teoria d-lui Maiorescu: romanurile genealogice ale lui Emile Zola. Ar fi 
interesant a se constata ce minţi, dar mai cu seamă ce caractere s-ar naşte din încrucişarea rasei ovreieşti cu cea neogrecească, încrucişare ce 
se operează uneori în România. Fără îndoială amestecătura între două rase egal de vechi, egal de decrepite fizic şi moraliceşte, ar produce 
nişte exemplare de caracterologie patologică care ar fi o adevărată pepinieră pentru viitorul redactiunii „Pseudo-Romänului".» 

Asta dar v-a supărat, onorabile, iar nicidecum, după cum vă prefaceti , aluziile la cafeneaua Procope. Ati văzut în acest pasaj, ceea ce 
şi este în el, o aluzie la originea dv., lucru de care mi-a părut că trebuie să v-aduc aminte şi iată de ce. 

În critica d-voastră asupra novelelor lui Slavici citesc următoarele: 


Acolo unde d. Slavici voieşte să facă spirit el devine nesuferit. 

.. Stilul parcă, merge pe bränci şi nuvela e atât de lungă încât chiar nemţii au zis că putea să fie mai scurtă. 

..Nu era nevoie, pentru a esplica, să inventám o teorie ad-hoc, aceea a romanului țărănesc, precum a făcut-o d. Titu Maiorescu 
în studiul său Literatura română etc. 


Astfel toată atitudinea dv. e de sus în jos, ca şi când aţi avea a da seama despre scrierile unor oameni inferiori d-voastră; e scrisă cu 
acea cârnire din nas proprie scriitorilor izraeliti din toate ţările, cu acea suficientá care se crede superioară oricui. În acest instinct de 
suficientä greco-ovreiască 





am lovit prin pasajul de mai sus. Dar cine eşti d-ta pentru ca, de la vârsta care-o ai si cu cunoştinţele ce nu le ai, să-ţi fie permis a-ţi da aere 
de superioritate? 

Cine eşti? 

Ceea ce nu puteţi tăgădui a fi, pentru că nu puteţi tăgădui fizionomia, nici o puteţi şterge cu buretele . 

De aceea v-aţi şi supărat foc pe spusele mele — căci adevărul doare — pe când eu nu mă supăr deloc de modul cum se reflectă 
persoana mea în ochii d-tale, căci de la aşa oglindă nici nu mă pot aştepta la alt reflex. Dar acest reflex nu schimbă deloc realitatea; el nu mă 
opreşte de-a fi dintr-o familie nu numai română, ci şi nobilă neam de neamul ei — să nu vă fie cu supărare —, încât vă asigur că între 
strămoşii din Ţara de Sus a Moldovei, de cari nu mi-e ruşine să vorbesc, s-or fi aflând poate ţărani liberi, dar jidani, greci ori păzitori de 
temniţă măcar nici unul. Deşi eu însumi nu dau în genere nici o importanţă acestor lucruri, ele sunt reale şi se pot schimba tot atât de puţin ca 
şi evreul d-voastră fizic şi intelectual. 

Actele aceste de flagelare le voi repeta de câte ori voi avea să lovesc în instinctele bastarde ale acelor străini, romanizați de ieri de 
alaltăieri, cari privesc toate în ţara aceasta „de sus în jos". Unul abia sfârşeşte liceul, vine sá vânză märuntisuri şi suliman la Bucureşti, îi 
merge rău o negustorie şi s-apucă de alta: de negustoria literară. 

Şi acea fizionomie de frizor nu s-apucă doar să critice ceva de-o seamă cu el; nu, de Alecsandri se leagă. 

D. N. Xenopulos învaţă doppia scrittura şi alte lucruri atingătoare de negot în străinătate, dar, întors aci, s-apucă de negot estetic în 
coloanele „Pseudo-Romänului", judecând iar de sus în jos autori de cari nici nu e în stare să-şi deie bine seama. 

C-un cuvânt, nu în d. Xenopulos in abstracto am lovit, ci în defectele înnăscute rasei, cari nu se pot schimba. Aceste defecte 
trebuiesc temperate , trebuiesc intimidate prin lovituri dureroase, pentru a nu deveni stricăcioase vieţii noastre publice. 


Dar această lămurire ce i-o dau d-nului mai sus citat n-ar avea nici o valoare, căci nu credem ca evreul său fizic, pe care-l drapează 
fără îndoială cu mai multă eleganţă decât eu partea mea muritoare, să intereseze tocmai mult pe cititor. Această lämurire [î]mi dă mie ocazia 
de-a mă rosti asupra unui adevăr pe care-l cred nestrămutat şi care-mi pare de cea mai mare importanţă pentru dezvoltarea ulterioară a 
poporului nostru. 

Am avut neplăcuta datorie — căci pentru individ poate deveni o continuă neplăcere — de-a constata un adevăr despre care mă mir că 
nu-l formulaseră alţii înaintea mea, de vreme ce plutea în aer şi se impunea de sine însuşi, de-a constata adecă că tocmai în România poporul 
românesc n-a ajuns — decât cu rare esceptii — de-a da espresie fiinţei sale proprii. În viaţa publică, în şcoli, în literatură chiar s-a superpus 
o promiscuitate etnică, din părinţi ce nu vorbeau în casa lor româneşte, şi această pătură superpusă e cuprinsă de-un fel de daltonism 
intelectual faţă cu calităţile unuia din cele mai inteligente şi din cele mai drepte popoare, poporul românesc. 

Întâmplarea m-a făcut ca, din copilărie încă, să cunosc poporul românesc, din apele Nistrului începând, în cruciş şi-n curmeziş , pân- 
în Tisa şi-n Dunăre, şi am observat că modul de-a fi, caracterul poporului este cu totul altul, absolut altul decât acela al populatiunilor din 
oraşe din care se recrutează guvernele, gazetarii, deputaţii ş.a.m.d. Am văzut că românul nu seamănă nicăiri nici a C.A. Rosetti, nici a Giani, 
nici a Carada, nici a Xenopulos, că acest popor e întâi, fizic, cu mult superior celor numiţi mai sus, intelectual asemenea, căci are o 


inteligenţă caldă si deschisă adevărului, iar în privirea onestitätii cugetärii si înclinărilor e incomparabil superior acestor oameni. Am 
observat şi mai mult: că clasa veche superioară, rea - bună cum o fi fost, seamănă în toate cu mult mai mult poporului; că are mai multă 
franchetä de caracter şi incomparabil mai multă onestitate, că sunt în ea rămăşiţe de vrednicie dintr-o vreme anterioară epocii fanariotilor. 

Se putea oare să nu conchid că pătura superpusă de roşii nu e nici româna de origine, nici asimilabilă măcar? Dovada cea mai 
strălucită despre aceasta mi-a dat-o banchetul d-lui C.A. Rosetti, la care mesenii erau într-adevăr de-o stranie, de-o absurdă promiscuitate. 

Din citirea izvoarelor istorice m-am convins că în decursul evului mediu, care pentru noi a încetat cu venirea fanariotilor, n-am avut 
clasă de mijloc decât ca slabe începuturi şi că această clasă — esceptie făcând de olteni şi ardeleni — e cea mai mare parte de origine străină. 
De aci abia am putut să-mi explic revoluţia socială petrecută în zilele lui Cuza Vodă, al cărei apogeu e sub domnia lui Carol îngăduitorul. 
Este în realitate nimic mai mult, nimic mai puţin decât proclamarea perpetuă a predominării elementelor străine asupra poporului istoric, 
compus încă până azi din ţărani mici şi mari. Odată ajuns la această convingere, totul era hotărât pentru mine; era o datorie de a fi şi de-a 
rămânea în partea poporului istoric, din care însumi fac parte, şi în contra păturii superpuse de venetici. 





M-am convins că acea ură în contra trecutului, acea aruncare în apă a tuturor tradiţiilor, acel abis creat între trecutul de ieri şi 
prezentul de azi nu e un rezultat organic şi necesar al istoriei române, ci ceva factice şi artificial. 

Nu omul in abstracto se mişca în d. C.A. Rosetti în contra boiarilor , ci grecul: nu omul in abstracto, Fundescu, înjură în 
» Telegraful", ci tiganul din el; nu talentul înnăscut al d-lui Xenopulos îşi dă în coloanele ‚„Pseudo-Romänului" un aer de superioritate, luând 
cam peste picior novelele lui Slavici sau o teorie a lui Maiorescu, ci „jidanul " din el îşi dă aceste aere. Caracterul — din nefericire — se 
moşteneşte. 

Un popor bătrân şi unul tânăr sunt două ramuri din copacul omenirii, dar cari s-au despărţit de mult şi s-au deosebit de mult. Vai de 
poporul tânăr, cu instincte generoase, cu inteligenţă mlădioasă şi primitoare de adevăr, când vine în atingere cu uscăturile omenirii, cu resturi 
de popoare vechi cari au trecut prin toate mizeriile unei civilizaţii stinse, cu acele resturi în care vertebre şi cranii sunt osificate şi 
condamnate la o anume formă, resturi intelectual sterpe, fizic decăzute, moraliceşte slabe şi fără de caracter. Toată viaţa publică a poporului 
tânăr se viciază, moralitatea lui decade, inteligenţa lui sărăceşte şi se usucă. Nu e nici un pericol pentru români de - a - şi asimila rase tinere 
de orice origine ar fi, dar un pericol mare de-a asimila rase bătrâne, cari au trecut prin o înaltă civilizaţie şi prin mare corupţie, şi cari în 
decursul vieţii lor şi-au pierdut pe de-a pururea zestrea sănătăţii fizice şi morale. 

Şi cum să nu fie aşa? Plebea aceasta e recrutată din Bizanţ, din împărăţia grecească a Răsăritului. Trebuie să-şi reprezinte cineva 
istoria acestei împărăţii, mia de ani de crime scârboase, de mizerii, de demagogie, trebuie să-şi aducă aminte că era împărăţia în care taţii îşi 
desvirginau fiicele, copilul scotea ochii părintelui, părintele copilului, în care căsătoria era o batjocură, în care suflet şi trup erau venale , şi 
atunci va vedea că nişte cauze cari au durat o mie de ani nu e cu putinţă să nu se fi întrupat, să nu se fi materializat în rasa de oameni ce trăia 
acolo. Legea cauzalitätii e absolută; ceea ce s-a petrecut ca cauză o mie de ani în Bizanţ şi până azi a trebuit să treacă în organizarea fizică si 
morală a acelui neam, s-a încuibat în privirea vicleană, chiorâşă şi mioapă , în fizionomia de capră, în înclinarea de-a avea cocoaşă. Cu 
viclenia din privire corespunde daltonismul intelectual pentru orice bun moral, fie onoare, fie demnitate, fie adevăr; cu înclinarea cocoaşei 
fizice corespunde cocoaşa morală. Căci cine nu minte niciodată e natura. Când pune-n două picioare o caricatură, ea ştie foarte bine de ce-a 
pus-o; şi ceea ce ea fizic condamnă la uriciune e şi moraliceste urât şi trebuie sá culmineze in Tetzis şi în Scarvulis , connationali ai celor mai 
mulţi dintre roşii. 

Această opinie nu este numai a mea. Vestitul etnograf francez Lejean contestă acestei rase orice putinţă de onestitate, iar un autor 
modern vorbeşte astfel despre ea: 


Grecul nu se bucură în România de nume bun. Oamenii avuţi dintre ei sunt aproape fără esceptie jucători de cărţi şi de o completă imoralitate 
sexuală ; ceea ce le dă oarecare aparenţă de oameni de societate este politetea lor pospăită. Din clasele de jos ale acestui popor se recrutează în 
România cei mai mulţi escroci, pungaşi, hoţi şi ucigaşi. 

Cât despre funcţionarul grec, la el e totul de vânzare pentru bani şi sperjuriul nu e pentru el o faptă condamnabilä . Daca evreilor poloni cată 
să li se conteste orice morală, grecului trebuie să i se conteste şi mai mult încă, căci nu cred ca neogrecul să afle în dicţionarul său vorba 
moralitate. Atacuri nocturne şi hoţii la drumul mare se comit mai cu seamă de aceşti oameni şi, fiindcă cei mai multi advocati sunt asemenea greci, nu 
se descopere în genere nimic sau, daca se şi descopere, i se dă drumul hotului să fugă sau se achitează , pretextându-se că nu se poate proba nimic 
în privire-i . 

Grecul începe cu lada de portocale ce le precupeteste şi încetează prin a fi dublu şi triplu milionar. În acest timp conştiinţa nu joacă la el nici un 
rol; el devine evlavios abia după ce averea e pusă bine în lada de fier. Pentru a câştiga această avere, el nu se sfieşte de nici un mijloc şi oricare-i 
permis după opinia lui, moral sau imoral, onest sau malonest, drept sau criminal. (V. R. Henke , Rumanen , pag. 37, 38). 

. 

Din cele ce preced d. N. Xenopulos se va fi convins cát de putin má poate atinge ori supára ceea ce spune despre mine. 

Daa îmi face onoarea de a-mi batjocori scrierile. [Î]i pot spune că singura insultă gravă ce mi-ar putea-o aduce ar fi de-a má lăuda in 
coloanele „Pseudo-Romänului". Lauda în acel organ, pentru care însuşi numele poporului nostru e o marfă ce se vinde pe 20 bani numărul, o 
asemenea laudă m-ar face să mă îndoiesc de mine însumi şi să cred c-am început a fi de-o teapă intelectuală şi morală cu roşii. Şi aceasta m- 
ar durea, căci nu ştiu să fi greşit ceva lui Dumnezeu şi oamenilor pentru a merita o atât de amară pedeapsă. Pentru a mă curäti de vina de a fi 
lăudat în organul în care a fost läudati şi cei ce şi-au înfrânt până şi jurământul şi onoarea militară la 11 fevruarie ar trebui să intru în sfântul 
fluviu Gange şi să mă închin, recitând imne ale Vedelor, scrise în sfintele începuturi, când omul era încă adevărat ca natura şi natura 
adevărată ca omul. 

M. Eminescu 
[8 aprilie 1882] 





DUNĂREA 
[„« NEUE FREIE PRESSE» VINE DIN NOU"] 


„Neue freie Presse" vine din nou sä ne deie interesante revelatiuni. Ea scrie: 


Guvernul francez a notificat propunerea lui Barrere tuturor puterilor interesate, de asemenea si Romäniei. Cercurile politice sperä cä toate 
guvernele reprezentate in Comisiunea Internaţională vor accepta propunerea. Nici din partea României nu se aşteaptă o opoziţie în principiu. În 
privinţa aceasta e desigur un ce important că guvernul român, după cum ni se anunţă din Bucureşti, protestează foarte categoric contra ideii că 
„Romänul" ar avea vreun mandat să vorbească în numele guvernului regelui Carol. „Românul" nu mai e organul cabinetului din Bucureşti şi 
părerile emise de această foaie sunt a se privi numai ca opiniuni private ale proprietarului ei, d. Rosetti, care, nefiind nici ministru, nici preşedinte al 
Camerei, poate vorbi numai în numele său şi nu al guvernului sau al reprezentatiunii nationale. De aceea România nu este deloc indispusă să 
accepte atât instituirea Comisiunii Mixte cât şi preşedinţia Austriei într-însa şi delegarea unui membru al Comisiunii Europene în Comisiunea Mixtá. 
Guvernul român dă acestei Comisiuni şi dreptul celui mai sever control relativ la executarea regulamentului şi a deciziunilor Comisiunii Europene, 


dar pretinde numai ca, pe teritoriul său riveran, atât regulamentul cât si deciziunile Comisiunii să se execute de organele sale proprii. Deci guvernul 
român va prezenta Comisiunii Europene un amandament pentru conservarea dreptului executiv al statelor riverane. După cum se ştie, 
Comisiunea Europeană se va întruni deja pe la finitul lui aprilie şi, cum se crede, la începutul Lui mai va examina propunerea Barrere. Dar afară de 
România poate vor prezenta amandamente şi alte puteri. 

[9 aprilie 1882] 


[„CÂND NE-ADUCEM AMINTE"] 


Când ne-aducem aminte de bunul simţ de - odinioară a poporului nostru ne atmosferizăm oarecum c-o altă epocă, plină de senin şi de 
cumintie, lipsită de pretenţii, sănătoasă. Poporul citea pe atunci scrierile unui Anton Pann, ale unui Gherasim Gorjan. Azi citeşte Dramele 
Parisului, Mizeriile Londrei , Misterele Puşcăriei . Nu era vrun lucru mare Tilu Buhoglindă , Arghir ori Leonat din Longobarda, dar formau 
— de bine de rău — o atmosferă intelectuală de-un admirabil bun simţ si adesea cu mult haz. În orice caz nu se corumpea fantazia oamenilor 
şi nu li se vicia judecata. 

Astăzi, dac - am judeca intelectul popular după ceea ce el citeşte, am trebui să rămânem uimiti de corupţia de fantazie şi judecată care 
se introduce sistematic în el, dar totodată am înceta de-a ne mira de ce acest ogor al creierului omenesc a devenit atât de primitor pentru orice 
idee suptă din degete, de ce judecata omului din popor nu mai e în stare de-a rezista nici celei mai comune sofisme făcute de-o gazetă 
guvernamentală, de ce acest teren e atât de pregătit pentru a primi absurdul în el şi a rămânea indiferent faţă cu cele mai elementare 
adevăruri. 

E desigur ceva elementar ca o reformă, înainte de-a fi introdusă, să fi devenit necesară, să fie cerută de cineva, de grupuri ale 
populatiunii sau de populatiunea întreagă. 

Am dori să ştim cine în ţara aceasta cere electivitatea magistraturii, cine sufrajul universal? Nime. 

Cu toate acestea zilnic „Romänul" readuce pe tapet când una, când alta şi aproape totdauna cu acuzarea că partidul conservator se 
ridică contra drepturilor poporului, contra naţiunii. 

Până când aceste fraze banale, lipsite de orice cuprins, mai pot afla urechi crezătoare ? 

Dar cine vă cere electivitatea, cine vă cere sufrajul ? Ceea ce vă cere lumea nu e să-i luaţi ochii cu formări , deformări şi reformări ; 
muncă vă cere. Daca avem nevoie de ceva este mai înainte de toate o administraţie cu ştiinţă de carte şi insuflată de spiritul probitätii ; acelaşi 
lucru se cere de la judecători, de la profesori, de la orice organe ale statului. În loc de-a restitui poporului prin muncă serioasă ceea ce vă dă 
ca buget al cheltuielelor, ne veniţi zilnic, cu aerul tragic al Dramelor Parisului şi al Mizeriilor Londrei , să cereti ba reformarea legii 
electorale, ba electivitatea magistraţilor, ba câte toate. 

Toate acestea nu ajută nimic, nu uşurează c-un grăunte măcar sarcina socială, din contra o îngreuie fără de nici un folos şi ţara stă tot 
pe loc, ţăranul ară tot cu plugul lui Mircea cel Mare, administraţia tot rea, şcoala tot mediocră, justiţia tot înjghebată din oameni ce vor să-şi 
facă în tribunale practica de advocatură . 

După cum ni se pare nouă, legile şi organizarea politică ar fi putut sá rámáie cu totul aceleaşi cari erau înainte de 1700;nu l-ar fi durut 
pe nimenea capul de toate acestea. De ce căutăm 





în legi, în forme şi în reforme scrise ceea [ce] nu este, nu poate fi cuprins în ele: probitatea aplicării lor şi cunoştinţele tehnice de resort ? 
Legile cele mai bune nu fac din subprefect un om cu ştiinţă de carte; cea mai bună constituţie din lume nu poate face pe-un Simeon 
Mihălescu să ştie altceva decât a se iscăli şi a se învoi cu Warszawsky; legi scrise nu pot înlocui munca, nu probitatea, nu cunoştinţele si 
practica afacerilor publice. 

Acesta este însă blestemul demagogiei, de-a vedea relele acolo unde nu sunt şi de-a nu le recunoaşte acolo unde sunt în adevăr. Ele 
sunt în ignoranță, în cele patru clase primare erijate în om de stat; ele sunt în lipsa de probitate, în lipsa de creştere si de cultură; în 
contractarea de trebuinte străine, pe cari ineptia de-a munci nu le poate satisface decât recurgänd la mijloace maloneste si la şarlatanerie 
politică. Acestea sunt relele ce trebuiesc combătute, nu legea electorală ori numirea magistraţilor de cătră guvernul regelui. Şi, daca organele 
roşii ar avea mai multă onestitate de cugetare, s-ar pune să combată asemenea relele reale, nu cele fictive şi imaginare; ar căuta remedii în 
contra ignoranței şi improbitätii , iar nu remedii scrise pe hârtie în contra organizatiunii actuale. 

[10 aprilie 1882] 


[,D. N. BASSARABESCU NE ÎNTREABĂ "] 


D. N. Bassarabescu ne întreabă dacă din partea redacţiei a fost inserat în „Timpul" articolul privitor la d-sa şi semnat de d. Miulescu , 
tipograful. Acel articol purtând o semnătură personală e pur şi simplu o insertiune prin care tipograful se apără în contra acuzärilor ce i se 
adusese şi nu priveşte deloc redacţia acestei foi. 

[10 aprilie 1882] 


CESTIUNEA DUNĂRII 
[ CORESPONDENTUL DIN BERLIN: 


Corespondentul din Berlin al ziarului „Neue freie Presse" scrie următoarele: 


Se susţine cu deschiderea Comisiunei Europene, ce era să fie la 24 aprilie, se va amâna poate pentru luna lui mai. Până atunci se speră a ajunge 
la o înţelegere a tuturor statelor interesate. Nu se poate şti exact dacă această aşteptare se întinde şi asupra rezistenţei ce se bănuieşte că va face 
România. Din sorginte bună se aude că proiectele României nu se îndreptează contra Comisiunii Mixte ca atare, ci se rapoartă la competenţa ei, 
între altele la numirea inspectorilor de porturi. România are să propună ca fiecare stat riveran să-şi aibă inspectorii săi, adecă în porturile austriace 
să fie austriaci, în cele române inspectorii de porturi să fie români. Se zice că propunerea Barrere nu conţine nimic asupra acestui punct. 


[11 aprilie 1882] 


[„NU EXISTĂ FĂRĂ ÎNDOIALĂ"] 


Nu există fără îndoială o mai mare tiranie decât cea demagogică. Nu-i vorba, nici absolutismul unui singur om nu-i vro poamă. Ş-aci 
te pomenesti că un individ cu sistemul nervos compromis prin vitii şi desfränäri se constituie în reprezentant absolut al statului şi-i impune ca 
lege fel de fel de insanitäti cari - i trec prin minte, făr' a ţinea seamă nici de deprinderile abituale ale oamenilor, nici de necesităţile aievea ale 
statului. Dar la despotii din mila lui Dumnezeu se întâmplă totuşi că interesul lor propriu şi interesul statului sunt până la un grad oarecare 





identice; 





despotul ştie că puterea statului e puterea sa proprie şi deja interesul său [î]i impune mai multă circumspectiune în dictarea măsurilor sale. 

La demagog lucrurile stau cu totul altfel. Si el dispune de-o putere absolută, căci şi demagogii sunt toţi tirani şi liberalismul lor e-o 
frază, dar interesul statului nu este identic cu al lor propriu. Ei n-au absolut nici un interes ca maşina guvernamentală să funcţioneze exact şi 
regulat; din contra, cu cât dezordinea şi neclaritatea de idei va fi mai mare cu atât demagogul e mai sigur de-a rămânea sus. Şi demagogii sunt 
aproape toţi vitiosi, netrebnici, laşi ca caracter şi nerozi ca minte — dovadă aproape totalitatea partidului roşu de la noi —, lipsiţi cu totul de 
un complex de idei morale cari să constituie normativul unei vieţi oneste şi serioase, fără stăpânire pe faptele şi cugetul lor, dar pe lângă 
aceste rele se adaogă şi acela că interesele lor private şi personale sunt departe de-a fi identice cu ale statului, sunt din contra opuse acestora, 
căci statul, cu natura sa permanentă şi moralizătoare, este cel mai mare adversar al destrăbălării de idei şi de instincte. 

De aceea ei caută să-l sape în toate chipurile, să-i sustragă toate elementele de statornicie şi de dreptate de care dispune. 

Acum justiţia le stă în cale. 

Toate autorităţile consultate până acum s-au pronunţat în contra electivitätii, toate organele presei independente asemenea. Cu toate 
acestea o mână de demagogi susţine numaidecât izbutirea acestei reforme americane, pe care nimenea nu le-a cerut-o şi care-a fost inventată 
în coloanele „Romänului" de unul dintre reformatorii universului din cafeneaua Procope. Nu mai înţelegem până unde o s-ajungă cinismul 
acestor oameni cari au mereu în gură opinia publică şi națiunea şi cari ţin mai puţin seamă decât oricine de aversiunea hotărâtă a opiniei şi a 
natiunei în contra electivitätii. Fiecine simte că justiţia ar deveni în chipul acesta un instrument, o proprietate privilegiată a unui partid; se 
simte că advocatii roşii ar specula-o ca pe o marfă, că clienţii acestor advocati, ce sunt şi agenţi electorali, ar avea privilegiul de-a câştiga 
procesele în contra oricui şi cu toate acestea ne vin mereu cu idei a priori, a căror realizare chiar în America se dovedeşte a fi o nenorocire 
publică. 

Relevăm asemenea că prin reformă se tăgăduieşte un drept al Coroanei, acela de-a numi judecători după cunoştinţele ce le posed, 
după gradul de încredere ce inspiră, precum şi dreptul de-a-i depărta pe cei venali şi ignoranti, drepturi ce nu se pot lua fără pericol absolut 
din mânile regelui. 

Dar toate acestea nu împiedică pe demagogi. Republicani, după propria lor mărturisire, ei nu îngăduiesc pe rege decât pe cât timp 
trăiesc în realitate în republică, şi-i ameninţă prin agenţi diplomatici viaţa chiar din momentul în care ar vrea să-şi afirme prerogativele pe 
cari i le asigură Constitutiunea. 

[16 aprilie 1882] 


SULTANUL ŞI CHEDIVUL 


După cum e informată o foaie din Berlin, Poarta a dat ordin reprezentanţilor săi din străinătate să pună pe tapet situatiunea egipteană, 
deocamdată in mod confidenţial. Totodată ei sunt însărcinaţi să atragă cu tot dinadinsul atenţia puterilor asupra neapăratei necesităţi de a înlocui pe 
chedivul Tewfik , lipsit de orice autoritate, printr-un print care să fie în stare a restabili autoritatea guvernului precum şi totodată să asigure prosperitatea 
prea ameninţată a ţării, drepturile şi interesele sultanului conform cu tratatele cât şi ale puterilor europene. Reprezentanţii otomani au să mai adauge că 
sultanul consideră de un ce imperios ca Egipetul să se reîntoarcă la principiul succesiunii conform legii Islamului . 

Într - acestea sultanul a şi trimis la Cairo o comisiune, în frunte cu Osman Paşa, apărătorul Plevnei. Zilele chedivului Tewfik par a fi 
numărate . 


Este de remarcat că şi „Norddeutsche Allgemeine Zeitung”, organul d-lui Bismark, accentuează asupra necesităţii pentru Egipet, unde 
a dispărut orice autoritate şi anarhia bate la uşă, de-a avea în frunte o mână de soldat, o mână de fier. Dar nici în Africa lucrurile n-au ajuns 
aşa departe ca în noul Regat român, unde destrăbălarea oamenilor guvernului, unde jafurile şi omorurile ar trebui să îndemne la o acţiune mai 
energică pe toţi bărbaţii cu dor de ţară. 
[17 aprilie 1882] 





[„SENATUL MODIFICÂND ÎN SECTII"] 


Senatul modificând în secţii unele articole ale proiectului tocmelelor agricole, „„Românul" găseşte ocazie de-a spune: 


Să bage de seamă, cei cari nu vor loviri de stat de sus în jos, ci de jos în sus ! 
Nu provocati noi loviri de stat! 


Nu vorbim de modificările introduse de Senat în proiectul Camerei, pentru că legea ni se pare un paliativ neputincios în contra unui 
rău organic. 

Nu sunt de vină nici proprietarii mari, nici cei mici de înrăutățirea raportului între muncă şi capital, ci de vină este şi rămâne 
dezvoltarea liberală, căreia i-au dat naştere în ţară partidul roşu, ridicarea în sus a unei păture numeroase de feneanti cari, sub titlurile cele 
mai diverse şi cele mai specioase, sunt avizaţi a trăi din spinarea claselor producătoare. 

Începând cu Crăcănel , saltimbanc caraghioz, fost matelot pe-o corabie grecească de pe Dunăre, care azi ia o pensie de 4 000 franci 
pe an sub pretextul că ar fi fost artist dramatic, un om de care lumea râdea ţinându-se de inimă de câte ori [î]l vedea jucând tragedie, şi 
sfârşind cu saltimbancul politic C. A. Rosetti; punând la mijloc toată seria de cumularzi si de reputätii uzurpate câte trăiesc din bugetele 
statului, comunelor, judeţelor, vom vedea că aceasta este noua aristocrație care suge măduva poporului, că aceasta este cauza adevărată a 
relelor economice ce ne bântuie. Şi n-o descoperim noi aceasta, în mod izolat şi individual. Acum douăzeci de ani constata începuturile 
boalei sociale un Constantin Cretzulescu ş.a. Dac - am număra zecile de mii de feneanti cari, direct ori indirect, trăiesc, fără nici o muncă 
musculară sau intelectuală, din sudoarea poporului de jos, am înţelege de ce azi există o cestiune socială şi de ce înainte nu putea să existe. În 
adevăr de la 1270 şi până în zilele de acum ale roşiilor nu întâlnim în izvoadele ţării nici umbră de cestiune agrară ori socială. Ce cestiune 
agrară putea exista în adevăr când clase dominante foarte puţin numeroase se întemeiau pe baza largă a unui numeros popor? Piramida avea 
temeliile largi şi vârful ascuţit, mulţi dedesubt, puţini deasupra, şi de-aceea mergeau bine şi cei mulţi dedesupt şi cei puţini deasupra; de 
aceea pe atunci boierul număra banii lui cu banita , iar ţăranul pe ai lui cu cäusul; şi suflet de om din ţara aceasta nu cunoştea mizeria, decât 
doar din auzite. 

lată dar cauza adevărată a răului: stricarea proportiei între clasele consumatoare şi cele producătoare . Azi, în locul a o mână de 
oameni cari nu-i cereau poporului românesc decât 10 milioane pe an pentru conducerea afacerilor lui publice au venit zeci de mii de 
postulanti şi de lefegii cari - i cer aceluiaş popor, acelaş ca număr şi ca putere de productiune, de douăzeci de ori pe atâta, căci azi şi Giani e 
boier, şi Carada este, şi mulţi alţii al căror număr nu mai are sfârşit. 

Asta e buba, onorabilă tagmă! În generaţia întâia erati unde v-a găsit Ypsilant al d-voastră, la coada trăsurilor, şi-n generaţia a doua 


toţi boieri, toţi scoşi din cutie, toţi rozänd pita lui Vodă cum vine vorba, şi toţi nemuncind nimic, nepricepändu-vä la nimic, toţi având o 
singură prăvălie şi un singur negot, prăvălia principiilor ponosite şi spălate 'n şapte ape, negotul vorbelor goale din cari nici paserile n-au cu 
ce se sătura. Muncă, onorabilă tagmă, iată ce vi se cere, şi atunci nu va mai exista cestiune de tocmeli agricole ori cestiune agrară. Simeon 
stâlpnicul , cu patru clase primare, la tăiat lemne, nu director de ministeriu; violoncelul, cu patru clase primare, între lăutari, nu director de 
bancă; Giani la menajerie nu la ministeriu! Munca vi se cere şi poporul nu va mai fi apăsat, căci nu va avea de cine să fie apăsat. Fiţi 
economic şi social ceea ce sunteţi intelectual si moraliceşte; fiţi plebea care - ati fost, plebea scursă din câteşipatru unghiurile lumii pe ulițele 
oraşelor noastre, şi poporul românesc nu ar mai avea a se plânge de apăsare, ci ar deveni tot acela care- a fost mai înainte. 

Loviri de stat de jos în sus? 

Dar ştie d. C. A. Rosetti în contra cui s-ar îndrepta ele? Ştie d-sa că asemenea loviri ar putea preface grădinile de virtuţi ale partidului 
său în grădini pendente, dar nu ca ale Semiramidei, ci atârnând de felinare ? 

Loviri de stat de jos în sus? 

Dar ştie d. C. A. Rosetti că atunci cânepa ar începe a creşte si pe scama domnii - sale , şi pe seama românilor „Romänului" în ţara 
aceasta? 

Ei măre, au trecut vremea în care treceati de martiri şi patrioţi. Azi lumea vă ştie şi firele de păr din cap şi păcatele mai multe decât 
acele fire. Nu mai va să daţi vina pe boiari şi iar pe boiari; acu vi s-a arătat şi arama d-voastră şi lumea vede limpede cine sunt adevărații 
esploatatori de ţară, adevărații ei apăsători . Nu mai va să facă pacoste caprele şi oile să le tragă ruşinea ` am început a ne cunoaşte, domnilor. 
Odinioară şi ţara era naivă, şi boierii naivi, şi poporul naiv, naivi cu toţii ca copiii din doi părinţi, crescuţi sub acelaş acoperământ. Dar au 
venit copii stricati între noi, copiii altor popoare, străine, cu limba şi cu obiceiele cele rele, cum ar zice Matei 





Basarab, şi ne-am deşteptat şi noi. O lovire de stat de jos în sus n-ar fi pentru cine se pregăteşte, adică pentru d-voastră, ci pentru cine se 
nemereşte , după cum spune povestea vorbei, că mai ştie aiducul nostru ş-altă potecă, nu numai cea bătută de d-voastră. 
[18 aprilie 1882] 


O ÎNTÂMPINARE 
LIN «RĂZBOIUL» D-LUI GR. n. GRANDEA"] 


În „Räzboiul" d-lui Gr. H . Grandea citim cu justă mirare următoarele şiruri: 


Către cititori 

Acest organ, „Räzboiul" (român), prin neatârnarea şi nepărtinirea cu care a spus şi spune adevărul oricäruia , fie alb, fie roşu, n-a putut să placă 
nici opoziţiei albe. 

Pentru că n-am voit a ne infätisa la Tribunal sau apela la Curte (dorind a ne spăla rufele în familie) a rămas definitivă şi executorie o sentinţă 
prin care se recunoaşte d-lui Miulescu (fost comisar în poliţia conservatoare, iar acum întreprinzător tipograf) o creantá discutabilă, dată spre a-i servi 
la nevoie. 

Interesele coteriei cărei serveşte numitul domn cerând compromierea organului nostru a aplicat o urmărire care, prin felul ei, a împiedecat 
apariţia ziarului. 

Acum însă am primit a îndura cheful d-lui Miulescu până la o lămurire judecătorească, ca o deferintä, către publicul căruia datorau existenţa 
acestui organ, căci toate cele zise, că cutare şi cutare a contribuit la fundarea şi existenţa lui, sunt cele mai neruşinate calomnii. 

Aceasta ca răspuns la publicaţia din ziarul conservator „Timpul”. 


Am ruga pe onor. confrate să nu confunde procesele de datorii ce le are şi sentintele ce le obţin creditori de-ai săi de la tribunalele 
civile cu opoziţia albă. Asemenea l-am ruga sá nu atribuie redacţiei „Timpului" cuprinsul anunţurilor de pe pagina a patra, unde în adevăr 
între „Vinul de Chapoteaut cu peptione de pepsină " şi „Pastilele Dethan cu sarea lui Bertholet " întâlnim un aviz al custodelui , ce, conform 
c-o sententä a Tribunalului Ilfov, secţia comercială, încasează în socoteala d-lui N. Miulescu, tipograf, veniturile „Räzboiului" — Grandea. 

Ce au însă a face toate acestea cu opoziţia albă, cu pretinsele interese ale coteriei de-a compromite ziarul d-sale? Opoziția albă dă 
sentinţă la tribunalul comercial sau ea pune custode? Avem a împărţi aşa de puţin cu procesul d-lui Grandea ca şi cu vinul Capoteaut sau cu 
sarea Bertholet . D. Grandea afirmă că spune totdeuna adevărul. Tocmai adevărul ani dori să-l spună totdeuna. Atunci desigur n-am fi avut 
ocazia a-i da dezmintirea de faţă. 

[18 aprilie 1882] 


[„UN EXEMPLU IZBITOR"! 


Un exemplu izbitor de modul cum prosperă la noi institutiunile cele mai folositoare este Şcoala de Belle - arte . Creată în 1864, 
această şcoală atât de necesară a vegetat în părăsire până astăzi şi ameninţă a se pierde cu totul, din cauză că nu i se da[u] mijloacele necesare 
pentru a trăi şi a da roadele ce are drept să aştepte societatea de la o asemenea institutiune. Un guvern serios ar face din două lucruri unul: or 
i-ar da mijloacele necesare, or ar desfiinta-o cu totul. Guvernul de astăzi, guvern al vorbelor sunátoare şi al frazelor seci, se mulţumeşte a 
conserva titlul de Şcoala de Belle - arte , fără a-i da mijloacele necesare de a trăi. De aceea on. d. Aman, iubitul nostru pictor, s-a văzut nevoit 
încă de anul trecut să-şi dea demisiunea ce urmează: 


Domnule ministru, 

La 1864 s-au creat mai multe şcoale profesionale, între care şi Şcoala de Belle - arte . Necesitatea unei asemenea creatiuni s-a dovedit îndată 
prin înscrierea a 40 de elevi. Multi dintre ei au părăsit funcțiuni bine retribuite pentru a îmbrăţişa această artă. Profesorii asemenea au arătat mult zel şi 
satisfactiune văzându-se înconjurați de atäti juni decisi a lucra. 

Trei ani trecuseră şi, Şcoala de Belle - arte nefiind prevăzută în legea Instrucțiunii Publice, putu fi cu inlesnire ştearsă din buget în anul 1867; 
această supresiune fu făcută sub motiv de echilibrare a bugetului, motiv care se invoacă 





întotdauna de câte ori se simte necesitate de economii în prejuditiul bugetului Instrucțiunii Publice. Să constatăm aci dezinteresarea 
d-lor profesori ce au continuat cursurile d-lor gratis în timp de 6 luni, până când ministrul succesor d-lui Strat a căutat să repare 
greşeala făcută de predecesorul său, înființând din nou şcoala. Mulţi din elevi, şi încă din cei mai buni, în intervalul acesta, şi-au 
pierdut orice iluziune care nutrea speranţele şi viitorul lor şi au părăsit şcoala. 

Cu toate peripetiile şi descurajările de tot felul, şcoala 'şi urmă cursul şi putem lesne constata că rezultatele sale au fost mai 
presus de aşteptare. Toate catedrele de desemn şi caligrafie, ce erau ocupate în mare parte de străini fără cunoştinţă de ceea ce li se 
cerea a preda, sunt acum ocupate de tineri ieşiţi din Şcoala dr Belle - arte ; mai mulţi au devenit artiştii cunoscuţi publicului, trăind 


independinti in urma profesiunii lor. Espozitiunile anuale ce s-au putut face in urmä cu opere si creatiuni nationale au dovedit 
asemenea inceputul artei existente la noi. Toate acestea, d-le ministru, d-voasträ personal le cunoasteti ca unul ce ati urmat progresele 
sale, la care nu puteti decät a vä interesa, fiindcä ati lucrat pentru instituirea ei ca secretar general al Ministerului al cärui sef suprem 
sunteti astäzi. Nu-i mai lipsea acestei scoale decät o loviturä puternicä pentru dezmembrarea ei si aceastä ultimä loviturä a fost datä 
de predecesorul d-ei voastre stergänd bursele ce mai rämäseserä elevilor färä mijloace. 

Este constatat, domnule ministru, că nu numai la noi, dar în genere, afară de mici esceptiuni, cei ce vin a îmbrăţişa artele 
frumoase aparţin junimii fără mijloace; de aceea mai la toate naţiunile, chiar în secolii trecuţi, s-au instituit burse pentru întreţinerea 
elevilor lor. Căci iată ce se întâmplă fără această măsură salutară: elevii se înscriu pe toată ziua şi urmează mai mult sau mai puţin 
regulat; însă, îndată ce au putut obţine cel mai mic rezultat, caută a profita pentru întreţinerea lor şi de acolo faceri de portrete după 
fotografii etc., de la care nu pot trage decât folosul bănesc sau a se înscrie la vro catedră vacanţă a vrunui pensionat şi prin urmare a 
neglija şcoala. Iată cauza de unde profesorii se văd înconjurați necontenit de începători şi, abia 'si pun speranţele pe unii din ei pentru 
a obţine un rezultat satisfăcător pentru dânşii şi, când să devie utili ţării, [îi vede dispărând. 

Ce satisfactiune poate dar avea un profesor al unei asemenea institutiuni ? Apuntamentele desigur că nu, fiind mai mult decât 
ridicule, de 200 şi 300 lei maximum. Cum vedeţi, domnule ministru, această şcoală, cu toate rezultatele ce a putut da şi de care mă 
îndoiesc a le mai obţine în viitor de vom continua pe aceeaşi cale, trebuie să se desființeze ca un ce inutil sau, ceea ce este dorit de 
toţi, să se reformeze serios, după cum subsemnatul am avut onoarea să cer în repetite rânduri; rapoartele din 17 septembrie 1879, din 
1 decembrie 1879 etc. vorbesc în acest sens. 

După o esperientä de 17 ani la directiunea acestei scoale să-mi permiteti, domnule ministru, a vă espune vederile mele, spre a 
putea servi când s-au constatat de domnia voastră că şcoala aceasta, de unde s-au recrutat până acum profesorii pentru şcoalele 
secundare, are necesitatea să i se prelungească esistenta. 


Propun dar : 


1. Zece bursieri cu o subventiune de cel puţin 60 lei pe lună pentru fiecare elev. 

2. Ca oraşele principale să trimită câte un bursier care, după terminarea studiilor, să stăruiască în comuna ce l-a subventionat ca 
om special pentru tot judeţul. 

3. Să se stipuleze prin lege ca şcoala să fie tratată ca şcoalele speciale cu facultăţile de la Universitate, potrivit proiectului de lege 
alipit la raportul no. 73 din 1 decembrie 1879. 

4. înfiinţarea secţiunii de Arhitectură, indispensabilă pentru a se învăţa desemnul liniar cerut concurenţilor aspiranti la catedrele 
secundare. 

5. A se spori apuntamentele profesorilor conform specialitätii ce profesează. 

6. Să se prevază o sumă drept recompensă pentru artişti ce vor produce opere de merit şi naţionale. 

Până la acordarea celor de mai sus arătate, fără de care nu se poate aştepta nici un rezultat serios, binevoiti, d-le ministru, a primi 
demisiunea mea de director al Pinacotecii şi Şcolii de Belle - arte din Bucureşti. 

Primiti vă rog, domnule ministru, încredințarea prea distinsei mele consideratiuni. 


În urma acelei demisiuni i s-a promis din toate părţile concursul pentru a aşeza şcoala pe baze serioase şi puternice. Si d-1 Aman a 
consimţit a şi-o retrage. Dar speranţele sale au rămas zadarnice. Şi, după ce l-au trämis câtăva vreme de la comisia bugetară la primul 
ministru şi de la primul ministru la comisia bugetară, d-l Aman s-a convins că guvernul nu caută să aibă o instituţie folositoare, ci numai un 
titlu frumos, Şcoala de Belle - arte , şi şi-a dat din nou demisiunea ce urmează, de astă dată definitiv. 

Astfel prosperă instituţiile cele mai neapărate sub guvernul liberal! 

Astfel se încurajează chiar oamenii cei mai zeloşi pentru a servi ţara lor. 

lacá cea de a doua demisiune: 


Domnule ministru, 

La 29 septembrie 1881 am avut onoarea a vă adresa un raport asupra situatiunei Şcoalei de Belle - arte , ce am onoare a dirige, 
raport în care espuneam îmbunătățirile indispensabile şcoalei pentru a o face să dea rezultatele ce ţara este în drept a aştepta de la o 
asemenea institutiune. Terminam acest raport prin următoarele linii: 

„Până la acordarea celor de mai sus arătate, fără de care nu se poate aştepta nici un rezultat serios, binevoiti, domnule ministru, a 
primi demisiunea mea de director al Pinacotecii şi Şcoalei de Belle - arte ". 

Atunci aţi binevoit, domnule ministru, a mă ruga să, rămâi la postul meu, făgăduindu-mi a introduce în viitorul buget 
îmbunătățirile reclamate de mine şi eu m-am conformat dorinţei domniei voastre. 

Acum însă, primind bugetul şi esaminându-l , am dovedit că nu numai nu s-a adus cea mai mică îmbunătăţire, ci, din contră, s-a 
suprimat şi suma alocată pentru espozitiunile anuale, singura încurajare pentru artiştii români. 

În asemenea condițiuni cred de prisos a mai stărui la postul meu şi vă rog din nou, d-le ministru, a primi demisiunea mea. 

Aşa cum se află Şcoala de Belle - arte din Bucureşti nu poate produce nici un rezultat satisfăcător; o îmbunătăţire este de urgenţă 
necesară sau, daca aceasta nu se poate, şcoala trebuie suprimată; căci banii ce se cheltuiesc pentru a fi rău întreţinută , după cum se 
află în momentul acesta, se numesc bani pierduţi. 

Primiţi, domnule ministru, încredințarea distinsei mele consideratiuni. 

[20 aprilie 1882] 





[„DE ALALTĂIERI S-A RĂSPÂNDIT"] 


De alaltăieri s-a răspândit zgomotul că d. loan Brătianu ar fi dat demisiunea sa şi a cabinetului. Daca i-ar fi abătut a face una ca 
aceasta ca din senin, precum i-abate uneori, lucrul n-ar avea însemnătate specială. Vro ceartă cu majoritatea, observaţii supărăcioase asupra 
relei purtări a partidului, puţin sânge - rău şi după aceea iar tovărăşie, asta ar fi seria de fenomene pe cari am aştepta să se desfăşure dinainte- 
ne, pentru a se încheia cu reîmpăcarea deplină în sânul marei tagme patriotice. 

Dar lucrul are un cusur. 

În adevăr, încă de la 12 ale lunei curente ministrul de externe a fost prevenit din partea ambasadei austriace că proiectul Barrere 
privitor la regularea cestiunii Dunării s-a şi espediat din Paris ambasadei franceze din Bucureşti şi că aceasta e însărcinată de-a comunica 
proiectul numaidecât după sosire-i guvernului român. 

Proiectul Barrere se află aşadar deja în mânile guvernului şi sub ochii Parlamentului nostru, în mijlocul căror nu va întârzia a produce 
o intensivă piroteală. 


In ce consistä acest proiect in forma sa cea din urmä? 

El coprinde in 14 paragrafi dispoziţiile generale pentru supraveghearea navigatiunii între Galaţi si Porţile de Fier, dispozitiuni din cari 
estragem urmätoarele amänunte: 

Art. 1 al proiectului stipulează că, pentru supraveghearea navigatiunii între punctele mai sus arătate, se instituie o Comisiune Mixtä 
(neprevăzută în Tratatul de la Berlin, ba chiar contrară dispozitiunilor lui), în care comisie delegatul Austriei va avea prezidiul permanent, iar 
celelalte trei state ţărmurene (Serbia, Bulgaria şi România) vor fi reprezentate fiecare prin câte un delegat. 

Art. 2 prevede că, pentru a se evita paritatea eventuală de voturi, Comisia Europeană va trimite în fiecare sesiune, adică din şase în 
şase luni, un delegat al ei în Comisia Mixtă. Trimiterea acestui delegat se va face în ordine alfabetică, deci în chipul următor: Allemagne, 
Autriche, France, Grande - bretagne , Italie , Roumanie, Russie , Turquie. Propunerea Angliei de-a acorda delegatului Comisiei Europene 
dreptul de apel nu s-au trecut în propunerea franceză; reprezentantul Comisiei Dunărene rămâne însă liber de-a cere instrucţiuni de la Galaţi. 

Art. 3 stipulează că delegatul al cincilea, fiind trimis în Comisia Mixtă din mijlocul celei Europene, cea dentăi nu poate exista fără cea 
din urmă, deci se admite o conexitate oarecare între amândouă comisiunile . 

Celelalte paragrafe ale proiectului tratează despre executarea amănuntelor tehnice si a regulamentului de navigatiune şi au fost 
copiate, cu mici modificări, din anteproiectul austriac. Cestiunea duratei Comisiei Mixte nu e prevăzută în proiect, dar fiindcă în comisia de 
la Galaţi sunt reprezentate opt puteri şi fiindcă fiecare din ele are a-şi trimite delegatul pe rând pe câte-o sesiune, adecă pe câte şase luni, 
durata e fixată prin chiar această rotatiune pe patru ani cel puţin. Guvernul francez însă, precum şi câteva alte cabinete, doresc ca fiecare din 
puteri să vină măcar de două ori la rând, încât mandatul Comisiei Mixte ar avea atunci o durată de opt ani. 

Această perindare — le roulement des puissances , zice proiectul—se va regula încolo - de cătră chiar Comisia Europeană. 

În orice caz, însă, în anul întâi Germania şi Austria (Allemagne et Autriche) sunt chemate a-şi trimite reprezentanţii în Comisia Mixtă, 
ceea ce constituie un mare avantaj pentru Austria, de vreme ce în anul întâi se numesc toţi funcţionarii şi se vor face oarecari modificări 
reglementului . Aşadar în anul întâi Germania şi Austria, având două voturi în Comisia Mixtă, [î]şi vor putea impune influenţa. 

Proiectul a fost comunicat deja tuturor puterilor, dar nici una din ele n-a răspuns pân - acuma , încât e probabil ca comisia din Galaţi 
să nu poată începe în luna aceasta deja activitatea ei. 

Propunerea pe care-o reproducem mai la vale in extenso a fost comunicată de două ori pân' acum şi în întruniri la cari au luat parte 
senatorii şi deputaţii. Ea e însoţită de-o somatiune oarecum de-a răspunde numaidecät în termen de zece zile. Faţă cu ea d. Brătianu repetă 
jocul său vechi şi, în loc de-a fi prezident de Consiliu, d-sa se gerează în prezident de republică. Care e opinia d-voastră, [îli întreabă pe toţi 
pe rând, ca şi când Adunärile ar şti pe ce ne putem sprijini, ca şi când ele ar fi în curentul tratărilor diplomatice, ca şi când în fine Adunările 
ar fi răspunzătoare de atitudinea şovăitoare a d-lui Brătianu sau a d-lui Boerescu în cestiunea aceasta. 

Care e opinia d-tale, d-le ministru prezident? cată să 'ntrebe ţara întreagă. Care e solutiunea a cărei responsabilitate o iei d-ta? Nu 
descoperi Parlament şi ţara întreagă înaintea sägetilor sträinätätii, ci ia odată răspunderea unei propuneri pozitive, căci nu o manieră, ci şase 
şi mai multe sunt pentru a garanta cu toată învederarea libertatea Dunării, fără preponderantä austriacă. Această evazivitate, această sfialä de- 
a lua asuprä-ti responsabilitatea unei propuneri, această manieră de-a te ascunde după spatele Parlamentului când cestiunea e pendentă şi a 
veni apoi c-un fait accompli, pe care el să fie silit a-l înregistra, dovedeşte că vei fi având o solutiune preconceputä, 





pe care-o vei realiza, în ciuda formalitätii goale a consultării Parlamentului. Pentru realizarea solutiunii preconcepute dispui de culisele 
retragerii aparente. Aparente zicem, pentru că demisia ar însemna că vrei să aduci în locu-ţi pe cine 'ti place şi-ţi convine d-tale pentru a 
realiza solutiunea ce-o ai in petto. 

Iată dar care e însemnătatea actuală a zgomotului răspândit. Nu putem crede în seriozitatea retragerii d-lui Brătianu. Aceste demisiuni 
şi remisiuni nu sunt decât mijloace de presiune asupra partidului pentru a obţine de la el orice ar voi. Ne-am deprins atât de mult cu falsele 
ieşiri ale cancelarului nostru încât în calculul politic această mărime a ecuatiunii nu ne mai este necunoscută. Ceea ce se poate dar întâmpla e 
ca d. Brătianu să se retragă în adevăr, ci numai spre a se întoarce cu una din persoanele cari, pentru gloria de-a fi miniştri, fac bucuros orice 
deviatie de la consecuentä, fie în ce-i priveşte pe ei, fie în ce priveşte ţara. Astfel bunăoară prinţul Dumitru Ghica, prezidentul tip, prezident 
în toate şi pretutindenea, s-a ales senator cu majoritatea dovedită conservatoare din colegiul I de Ilfov, a trecut în partea guvernului şi s-a 
lăsat ales prezident al Senatului roşu, fără umbră de scrupul măcar daca această schimbare la faţă se şi aprobă de alegătorii săi conservatori. 
Tot d-sa credem că nu ar avea asemenea nici un scrupul de-a da sprijinul său şi al d-lui Boerescu pentru a înlesni d-lui Brătianu poziţia sa la 
darea concesiilor mai sus citate către Austria. 

Adevărat că aceste concesii: Comisia Mixtă nepreväzutä în Tratatul de la Berlin, ba chiar contrarie lui, prezidentia permanentă etc., 
se vor face unei puteri a cărei ţintă constantă pare a fi călcarea în picioare a poporului românesc. Dar ce ştie şi ce înţelege prinţul în chestie 
de asemenea lucruri, ce înţelege de luptele acelor pe cari în naiva sa ignoranță [fli confunda odinioară într-o apă cu creştinii toţi, cu bulgarii 
bunăoară ori cu alţii, şi cu toate astea o singură neomenie de dincolo ar fi de ajuns a atinge spiritul cel mai liniştit al unui popor care are 
demnitate şi conştiinţă de sine însuşi. Astfel de ex. în colţul de nord - vest al Transilvaniei ministrul unguresc a făcut mai multor ţinuturi 
româneşti ceea ce n-ar fi îndrăznit a face niciunui trib de negri, desigur nu unei comunităţi izraelite măcar: le-a numit cu de-a sila şi fără să 
întrebe pe nimenea un episcop care vrea să introducă leturghia latină în biserică şi limba ungurească pe amvon . Acest episcop al Gherlei , 
deşi atârnă în mod ierarhic de mitropolitul Albei-lulii, în trei ani de când e numit n-a îndrăznit măcar a da ochii cu şeful său bisericesc, ci 
persistă a rămânea agentul ocult şi introdus pe furiş al unui ministru de culte de altă lege şi de altă limbă. Ei bine, o asemenea neomenie nu se 
întâmplă niciunei confesii afară de români. Nici evreilor nu li se comandează rabinii, nici unor triburi sălbatice nu li se comandeazä în afaceri 
de religie si de conştiinţă un agent al guvernului unguresc care să-i dreseze ; numai românilor li se contestă până şi libertatea conştiinţei . Si 
aceasta este puterea europeană pentru care, de la români tocmai, se cer concesii pe Dunăre. 

Dar ce-i doare capul pe cei din Bucureşti de asemenea lucruri? D. Brătianu îşi va face seria sa de false ieşiri pentru a înlesni facerea 
de concesii cătră o putere care pân' acum nici nu încearcă a respecta individualitatea naţională şi conştiinţa religioasă a unei jumătăţi a 
poporului românesc, ba nici nu vrea măcar să respecte drepturi câştigate şi sancţionate de suveranul acelor ţări. Avem a face, dincolo, cu o 
lipsă de pudoare publică, cu călcarea unor drepturi atât de pozitive, atât de mult exercitate şi atât de întemeiate încât nici un despot măcar nu 
le-ar putea ignora în chipul în care o face guvernământul inept şi mărginit al maghiarilor. Şi oare de toate acestea să nu se ţină seamă la noi, 
când e vorba nu de-a recunoaşte drepturi Austro-Ungariei pe Dunăre, de vreme ce n-are nici unul, dar încă de-a i se acorda favori şi 
preponderantä în apele noastre şi pe tärmurii noştri, bineänteles în detrimentul suveranităţii statului român? Dar destul ne despretuieste 
dincolo, destul tratează peste picior o jumătate a poporului nostru în ţara lui proprie şi strămoşească — să ne mai puie piciorul în piept şi 
dincoace, să aibă satisfactiunea de-a trata întreg poporul românesc în chipul în care-a fost călcat palidul Stätescu? 

lată ce găsim de cuviinţă a-i observa d-lui Brătianu în evolutiunea ce-o încearcă cătră concesii. Teamă ne e că nu face decât a căuta 
ocazie ca să dea o flagrantă dezmintire aureolei de mare naţionalist pe care crede a o avea. 

[22 aprilie 1882] 


[,CEEA CE ÎNLĂTURĂ"] 


Ceea ce înlătură si nimiceşte principiul responsabilitätii, încât, orice s-ar întâmpla, opinia publică şi lumea alegătorilor să nu ştie, la 
dreptul vorbind, pe cine să arunce răspunderea, este obiceiul d-lui I. Brătianu de-a nu avea nici o opinie în nici o chestiune din lume, de-a nu 
lua 





în numele său şi al guvernului nici o atitudine faţă cu propunerile nesänätoase şi nemistuite ale coreligionarilor săi politici. 

Se prezintă bunăoară legea tocmelelor agricole, din iniţiativa unui ministru căzut de la guvern tocmai fiindcă se făcuse imposibil prin 
circulări, prin tendenta de-a semăna discordia între clasele societăţii române, prin anarhia ce-o răspândise în timpul cât a ocupat fotoliul 
ministerial. Căzând tocmai din această cauză si în urma unei învederate nemulțumiri a ţării, proiectul său totuşi se mäntine, se votează în 
Cameră, ajunge în Senat. 

Dar care-i opinia guvernului în cestiunea asta? 

Nici una. 

Unui adept al republicei din cafeneaua Procope i-abate a propune electivitatea magistraturii. Pentru a da vânt cestiunii, toată ţara se 
pune în mişcare, se consultă Facultăţi, Curți, corpuri de advocati, şi toate fără deosebire se pronunţă în contra electivitätii. Cu toate acestea 
electivitatea se cuibăreşte şi face pui sub pălăria onor. Giani şi se prezintă în Cameră sub formă de proiect de lege. 

Care e opinia guvernului, întreabă toată lumea, îngrijită deja de starea sănătăţii a d-alde Giani, de vreme ce un asemenea nimenea 
poate dezorganiza justiţia unui popor întreg? 

Nici una. 

D. Brătianu, şeful guvernului ţării, persoana determinantă în cestiunile acestea, nu are nici o opinie în cestiunea electivitátii. 

În toate ţările pot veni în adevăr propuneri din iniţiativa parlamentului, la noi chiar din iniţiativa muşteriilor cafenelei Procope; dar 
guvernul cată să ia o atitudine faţă cu ele, trebuie să şi le însuşească sau să le respingă, trebuie să declare a putea sau a nu putea primi 
responsabilitatea unor asemenea reforme. 

La noi nimic. Poate ţara să tragă la răspundere cafeneaua Procope pentru ideile ei socialiste sau să comande cură de apă rece onor. 
Giani? Singurul organ care, prin chiar natura lucrului, e chemat a purta răspunderea acestor afaceri este guvernul. Din momentul ce respinge, 
declină solidaritatea cu propunerile nesănătoase ale demagogilor, răspunderea sa e se 'ntelege degajată şi cafeneaua Procope poate fermenta 
în ungherul ei fără ca cineva s-o bage 'n seamă. Din momentul asemenea in care guvernul se afirmă în cestiunile acestea, îşi însuşeşte 
propunerile, se declară solidar cu ele, ţara ştie ce să crează despre intenţiile guvernului şi le poate primi sau respinge, în orice caz are putinţa 
de-a le controla. 

Rolul pe care d. I. Brătianu şi-l atribuie nu este acela al unui prezident de consiliu, ci al unui prezident de republică. Acest din urmă 
are să consulte partidele şi oamenii politici din ţară ce opinie au în cutare ori cutare cestiune; guvernul trebuie să-şi aibă o opinie a sa formată 
şi constantă; guvernul reprezintă un sistem şi în direcţia acestui sistem se asociază şi se declară solidar cu propunerile cari - i convin, 
respinge solidaritatea cu cele ce nu-i convin şi le renegă. 

D. loan Brătianu nu afirmă nimic şi nu negă nimic ; d-sa n-are nici o idee a guvernului său în cestiunile cele mai vitale şi mai 
arzătoare chiar, ci pipăie în întunerec când pulsul unuia, când al altuia; nu om de sistem, nu reprezentant de partid, nu şef al unui guvern 
liberal, ci cancelar, prezident de republică, suveran care alege între opiniile supuşilor lui, făcându-i pe ei responsabili de ele, iar el rămânând 
de-o parte, sacrosanct , inviolabil, Dalai - lama . 

la să fim niţel mai muritori, d-le ministru prezident. Mai ia-o pe mânecă singur, mai dá la lumină adâncimile spiritului de 
administraţie şi de stat despre care mitologii susţin că l-ai fi având. Care e opinia guvernului în cestiunea tocmelelor, care în cestiunea 
electivitätii, care, in fine, în cestiunea cea mai arzătoare, a Dunării? Călcările pe cari le mănâncă blonda umbră în seama d-tale, dar 
reflectându-le şi asupra ţării, nu ne dau nouă nici o idee clară despre soluţiunea ce-o crezi admisibilă în cestiunea Dunării şi a cărei 
răspundere istorică şi parlamentară ai fi în stare a o lua asuprä-ti. 

Guvernul nu poate pretexta măcar că-i lipsesc ideile în cestiunea Dunării, căci d. Dim. Sturza s-a însărcinat a-i furniza o serie 
întreagă de solutiuni. 

Afarä de Comisiunea Mixtä, propusä piezis de Austria prin mijlocirea Frantii , mai sunt dupä opinia d-lui Sturza urmätoarele 
alternative. 

O comisiune riveranä, care să gereze interesele navigatiunii, în felul aceleia a Rinului , la care să participe toate statele de la Linz si 
până la gurile Dunării, adică toate statele de pe parcursul navigabil; 

întinderea autorităţii Comisiunii Dunărene, de la Mare şi până la Porţile de Fier, cu conditiunea ca fiecare stat să aplice deciziunile 
acelei comisiuni pe teritoriul său, sub privegherea europeană; 

executarea întocmai a Tractatului de Berlin, înființându-se o comisiune riveraná, fără amestecul niciunui stat străin şi care comisiune 
să garanteze Europii libertatea Dunării şi apărarea impartialä a intereselor ei de tot felul; 





în fine, amânarea solutiunii până la 1883, când Europa este chemată, după Tractatul de la Berlin, a se pronunţa asupra comisiunii de 
la Galaţi, cerând a se fixa atunci un singur regim fluvial , de la Mare şi până la Porţile de Fier. 

Desigur e legitimă aşteptarea ţării de-a şti care din aceste solutiuni şi-o însuşeşte guvernul, pe care o apără în mod solidar şi, daca nu- 
i convine nici una şi are în vedere o alta mai bună, care-i acea alta? Să nu ne pomenim că din toate solutiunile posibile se admite în mod 
clandestin tocmai cea mai rea, că iar se introduce pe furiş în cabinet vrun om al promisiunilor pripite, care să compromitä din nou un teren de 
drept luat cu asalt de opinia publică şi mantinut de ea cu toată puterea convingerii. 
[23 aprilie 1882] 


VASILE CONTA 


Miercuri, 21 aprilie seara, s-a săvârşit din viaţă fostul ministru de culte şi instrucţiune publică, Vasile Conta. Răposatul, fiul unui 
bătrân preot din Iaşi, dup-o copilărie bântuită şi-a completat studiile juridice în Belgia şi a fost numit, după un concurs susţinut cu mult 
talent, profesor de dreptul civil la Facultatea din Iaşi. 

Ca profesor avea fraza limpede şi elocuentä , dictiunea simpatică. 

Din tinereţe însă l-au fost atras problemele metafizicei şi, în timpul liber pe cari i-l lăsa catedra de drept, se ocupa cu citirea scrierilor 
de filozofie pozitivistă apărute în Anglia, Franţa si America. Multi ani membru al societăţii literare Junimea, el publică în „Convorbiri" 
Teoria fatalismului, pe care-o traduse singur in frantuzeste, şi Teoria ondolatiunii universale, o încercare metafizică materialistă. După 
convingerile sale politice Conta era socialist, credea însă că nu e timpul venit, mai cu seamă nu în România, de-a încerca realizarea unor 
asemenea idei. 

Ci chiar teoriile acestea el nu le privea ca adevăruri sociologice permanente şi absolute, ci se esplica adeseori, întemeiat pe teoria 


fundamentalä a ondolatiunii universale, cä: ideea sociabilitätii e in popoare pe curba suitoare, cä va culmina in socialism si cä., dupä aceea, 
va începe a declina pe curba coborätoare, pentru a se stinge si a face loc altor idei, cari 'şi vor începe traiul atunci când cele socialiste vor fi 
învechite. Teoria ondolatiunii universale, concepută cu atâta predilecție de inteligenţa lui, nu e nouă nici în aplicarea la ordinea mecanică a 
lumii, căci este ideea fundamentală a filozofiei lui Eraclit din Efes , nici în aplicarea la ordinea morală, căci se regăseşte în fragmentele lui 
Protagoras din Abdera , care-a aplicat doctrina lui Eraclit despre „eterna curgere a tuturor lucrurilor” şi la lumea intelectuală. Plato, în 
anticitate încă, combătea amândouă teoriile, numindu-le „o generalizare nejustificată a teoriei relativităţii ". 

Cumcă socialismul nu e decât forma în care organismul unui stat moare, spre a face loc barbariei sau cuceririi prin popoare mai 
tinere, era o întâmpinare ce i s-a spus ades, dar pe care n-a admis-o. 

Ales deputat în Camera revizionistă ca reprezentant al liberalilor moderați din Iaşi, Conta se distinse prin atitudinea sa în cestiunea 
izraelită. În adevăr, era un om îndestul de citit pentru a nu înţelege că aci era o cestiune de rasă, iar nu de religie şi ca însuşirile contractate în 
decurs de veacuri de către rasa veche a izraelitilor făceau din admiterea ei la cetăţenie un pericol pentru exitenta unui popor tânăr şi 
neesperimentat ca cel românesc. Prin atitudinea sa în această cestiune îşi atrase atenţia a d-lui Ion Brătianu, un fin cunoscător de oameni, care 
nu-l mai slăbea de atunci cu invitările la via Măgura, până ce în sfârşit îl atrase în cabinet c-un portofoliu ministerial, unde intră asemenea ca 
reprezentant al liberalilor moderați din Iaşi. Dar moderat) erau o piedică pentru d. Ion Brătianu în calea de-a forma un partid roşu în 
Moldova. Şi într-adevăr paralel cu aceştia se formă în laşi un grup compus din d-alde Gheorghian, Verussi etc., cari începură a-şi propaga 
ideile lor în foaia „Ştafeta”. Ráposatul, fiind ministru, a părut a voi să atragă grupul liberalilor moderat cătră noua grupare Herscu 
-gheorghian şi a le contopi astfel în partid guvernamental, în sucursală ieşană a roşiilor. 

Dar moderatii nu se lăsau nici convinşi, nici înduplicaţi prin fägäduinte, şi Conta nu îndrăznea s-o rupă pe faţă cu ei, de vreme ce acel 
grup forma indreptätirea sa politică şi parlamentară de-a figura în cabinetul Brătianu. Noii săi amici politici voiau însă să-l rupă cu totul de 
liberalii moderați. Aceasta era opinia sa proprie în cestiune şi prin aceasta el îşi esplica misterioasa trimitere prin poştă cătră „Timpul“ a unei 
scrisori confidentiale, adresate cătră Guţă Panu, care văzu lumina zilei în coloanele ziarului nostru şi avu în adevăr de rezultat ruperea 
definitivă de partizanii 





săi de la „Steaua României". Pentru noi publicarea avea importanţă numai pe atât pe cât dovedea încercările de formare ale unui grup roşu la 
laşi şi că aceste încercări—precum nici nu se poate altfel la roşii — erau alimentate în focul lor patriotic de sume administrate pe sub mână 
din fonduri publice. Aceste sume au întemeiat existenţa „Liberalului", apărut în locul „Stafetei ". Intriga, pe care pretinşii săi amici politici o 
îndreptară în contra lui, nu ne privea, se 'ntelege , precum am şi avut ocazia a i-o spune. 

Dar de aci înainte poziţia sa în ministeriu trebuia să devie nesigură. În genere poziţia sa între roşii, a căror privilegiu e de-a fi cu totul 
ignoranti şi de-a se cätära în demnitätile publice cu câte patru clase primare, c-un curs de violoncel sau cu o doză minimă din Codul 
Boerescu, era precară şi îndoielnică. Rupt de liberalii moderați, cari, de bine de rău, erau cel puţin în stare de a-l înţelege, şi rămas izolat în 
tagma celor săraci cu duhul, conduşi în materie metafizică de Serurie şi Mihălescu, Conta simţi în ce mediu intelectual şi politic încăpuse şi 
preferă în cele din urmă un post de membru la Casaţie. 

Dar de 10 ani deja era bolnav de plămâni , de-o mare iritabilitate nervoasă tocmai din cauza acestei boale, încât portofoliul 
ministerial trebuie sá fi agravat starea sănătăţii lui în loc de-a fi fost o favoare a sorții. 

Îndealtmintrelea fondul caracterului lui era blând şi inteligența sa caldă: nici nu se putea altfel, căci era originar din ţinutul 
Neamţului, din acea rasă arhiromână de munteni care vorbeşte şi cugetă încă şi astăzi precum se scria în secolul al şaptesprezecelea. De 
aceea s-o fi şi ocupat cu metafizica si nu cu tripotajul de bursă; cu căutarea adevărului după putintele lui, nu cu sofisme în favorul 
răscumpărării liniei Cernavoda chiustenge , căci, cu tot pasul său greşit cu liberalii moderați, Conta era român get - beget şi ca atare onest în 
fundul inimei lui şi iubitor de adevăr. Ce-o fi căutat alături cu Giani, Carada, Mihălescu e un mister pentru noi şi pentru mulţi din câţi l-au 
cunoscut, căci desigur că locul lui nu era alături cu acele bipede pentru cari adevărul e o farsă şi onestitatea o nerozie. 

Dar... de mortuis nil nisi bene. Erorile legate de-o mână de pământ se desfac deodată cu ea, şi e destul dacă, în urma unei existente 
atât de chinuite precum este aceea a omului ce cugetă şi simte, avem a constata o urmă de bine şi de adevăr, un gol. Desigur după moartea 
Gianiilor şi Caradalelor nu va mai rămânea nimic de constatat şi nici un gol în urmă-le, căci aceştia sunt dintre cei ce se nasc spre a muri şi 
mor spre a se naşte şi despre a căror existenţă e cu totul indiferent dacă a fost sau n-a fost. 

[25 aprilie 1882] 


[„DINTRE DEOSEBITELE SOLUŢIUNI"] 


Dintre deosebitele solutiuni posibile, după d. Dimitrie Sturza, în cestiunea Dunării, aceea care pare a răsări mai mult din spiritul 
Tratatului de la Berlin, fiind conformă cu interesul european al libertăţii de navigatiune pe Dunăre, este: „Întinderea autorităţii Comisiunii 
Europene de la Marea Neagră până la Porţile de Fier, cu condiţia ca fiecare stat să aplice deciziunile comisiunii pe teritoriul ei, sub 
priveghere europeană”. 

Astfel executiunea reglementelor de navigaţie ar fi pe seama fiecărui dintre state, conform dreptului lor de suveranitate, iar 
comisiunea din Galaţi ar fi instanţa de apel în contra iregularitätilor sau abuzurilor de cari fiecare dintre state s-ar putea face vinovat. 

Întinderea autorităţii comisiunii până la Porţile de Fier acoperă interesele tuturor puterilor laolaltă şi a fiecăreia în parte. Nu vedem 
aci umbră de nedreptätire pentru nici una din ele şi nici suveranitatea statelor tármurene nu se atinge. Fiecare stăpân pe apele şi tärmurii săi: 
nu un funcţionar român inspectând tärmurii bulgari ori viceversa; iar stăpânirea aceasta având drept margine interesul comun al Europei, 
interesul navigatiunii libere şi neîmpiedecate. 

Dincolo de această margine nu vedem nici un cuvânt pentru a acorda uneia din puteri o poziţie privilegiată; nu vedem motive de-a 
pune Dunărea în mâna tärmurenilor numai, prezidati în perpetuitate de-un netärmurean care-i mai puternic decât ei toţi împreună. Avându-i 
pe toţi în mână, putând instiga pe unul în contra celuilalt, i-ar putea lesne dezbina pentru a-i stăpâni. 

Chiar daca Europa întreagă ar găsi propunerea Barrere admisibilă, totuşi rămâne întrebarea până unde Europa are dreptul de-a 
mărgini suveranitatea unui stat independent şi din ce precedente poate deduce indreptätirea de-a crea uneia dintre puteri o poziţie 
precumpănitoare. 





Propunerea Barrtre, accentuată din partea Franţei prin titlul de ministru ce i s-a conferit delegatului ei şi prin termenul de zece zile, 
păcătuieşte în prima linie prin a nu reprezenta un punct de vedere colectiv european, ci unul singular austriac. Ne permitem a ne îndoi daca 
Franţa ori altă putere e competentă a reprezenta interese austriace pe Dunărea română. Raporturile noastre cu Viena sunt, credem, încă 
îndestul de deschise ca să putem trata noi înşine, în numele nostru, pentru concesiile ce ar fi a se face statului vecin, daca am fi dispuşi a le 
face, şi e greu de înţeles cum interesele austriace ne-ar putea deveni mai plăcute recomandate prin mijlocirea Franţei decum nu ne sunt 
recomandate de cătră cel interesat. Aci se naşte următoarea dilemă: sau Franţa vine în numele Europei, dar interesul Europei e întinderea 
autorităţii comisiei sale de la Galaţi până la Porţile de Fier, încât propunerea Barrere e contrarie acestui interes; sau vine în numele Austriei, 
şi atunci s-ar putea recuza mijlocitorul , de vreme ce cu Austria ne-am înţeles mai de mult, adecă ne-am înţeles a nu îngădui nimic ca 


privilegiu unilateral, rugänd-o sä binevoiascä a rämänea in sfera de drepturi de cari se bucurä toate celelalte puteri mari ale Europei, dreptul 
liberei navigatiuni. 

Toate foile austriace — până şi „Bucarester Tagblatt" — citează ca motiv principal în favorul propunerii Barrere că Austria are mari 
interese pe Dunărea de Jos! 

Le-o fi având, n-o tăgăduim, dar nicicând un interes nu e un titlu de drept. Daca s-ar admite teoria că un interes e totodată un drept 
am putea susţine că noi românii avem cele mai mari interese în Ardeal. O jumătate a poporului românesc e ţinută în condiţii de inferioritate 
naţională de către maghiari; la Gherla s-a numit un agent guvernamental episcop; guvernul face cele mai nepomenite presiuni pentru a 
introduce un idiom finotartaric în şcoalele primare şi secundare, precum şi în biserici; se ameninţă zilnic cu stingerea intelectuală şi etnică 
milioane de români în tara lor proprie şi strämoseascä, în judeţele lor, româneşti ab antiquo; se introduce limba maghiară până şi în ţinutul 
Făgăraşului, până mai ieri al Tärii Româneşti. Ei şi? Din aceste interese nationale ale noastre rezultă un drept pentru noi de-a ne amesteca în 
lucruri ce se petrec pe teritoriu austriac? Nici unul. Privim cu durere dincolo de munţi; principiul chiar al existenţei noastre e zilnic batjocorit 
şi călcat în picioare de-o rasă străină, fără instincte de dreptate şi fără sentiment de stat, şi cu toate acestea nu numai că nu putem reclama un 
drept de amestec pe teritoriu austriac, dar chiar drepturile noastre vechi ce le aveam în Ardeal au căzut [în] desuetudine şi nu le mai putem 
exercita. În adevăr, aveam dreptul de-a sfinţi în Bucureşti pe mitropolitul arhidiecezei Ardealului şi a-l delega pe el ca să sfinteascä episcopii 
sufragani îţi erau de trebuintä. Aceasta pretutindenea sub coroana Sf. Ştefan, unde trăiau români. Oare dac - am îndrăzni să. facem una ca 
aceasta, conform şi intereselor şi dreptului nostru, constatat prin zeci de acte publice, cine ne-ar îngădui? Domnii Ţării Româneşti au dreptul 
suveran, nedesfiintat niciodată, de-a confirma alegerea magistraţilor publici în ţinutul Făgăraşului. Daca, conform interesului, am pretinde să 
executăm acest drept, ne-ar îngădui cineva? 

Daca dar nici interese, nici drepturi căzute în desuetudine nu justifică nici o pretenţie a noastră pentru modificarea stării de lucruri 
dincolo de munţi — ce rezultă din marile interese ce Austria le are pe Dunărea de Jos? 

Nimic; nimic până atunci până când dreptul e un titlu cu care se rezistă puterii; nimic pe cât timp un stat oricât de mic se razimă pe 
drepturile ce decurg din suveranitatea sa. 

Se pot în adevăr cere sacrificii României; dar sacrificii făcute colectivitätii puterilor europene, nu uneia din ele. Numai colectivitatea 
lor prezintă României oarecari sigurante de neutralitate şi de neatärnare; preponderanta cât de neînsemnată a uneia din ele înseamnă 
începutul atârnării şi a robiei. Şi am înţelege încă un raport de dependenţă de un stat binevoitor, care ar respecta individualitatea noastră 
etnică. Dar să atârnăm de cine? De Austro-Ungaria, în care maghiarii pot zilnic călca în picioare o jumătate a poporului românesc! 

[27 aprilie 1882] 


[„NU NUMAI MOTIVE] 


Nu numai motive politice ne comandă o precautiune deosebită în cestiunea Dunării, ci şi cauze economice şi nationale. 
Interesele cele mari pe cari Austro-Ungaria le invoacă ca un fel de titlu de drept împrotiva noastră nu sunt toate şi în complexul lor 
armonice cu interesele poporului nostru propriu. Asupra 





acestor din urmă avem a decide noi şi numai noi, căci, politiceşte independenţi, nu credem ca cineva să ne poată contesta dreptul de-a regula 
prin tratate nouă de negot politica noastră economică aşa cum vom crede de cuviinţă şi a apăra, pe cât putinţă este şi întrucât e practic şi 
folositor, propria noastră activitate industrială. 

Axiomul cumcă am fi o ţară esclusiv agricolă şi condamnată de-a rămânea agricolă s-a învechit în vederea tuturor. Nu e nimeni în 
ţară — afară doar de d. Boerescu si de câţiva liber schimbisti plătiţi cu lefi din buget ca să înveţe pe popor cum să se ruineze la sigur — care 
să nu se fi convins că importanţa productiunii industriale nu consistă în scumpetea sau ieftinătatea articolelor, ci în partea ei educativă. Un 
popor se creşte prin industrie proprie. Toate calităţile lui, toate predispozitiile de gust, de arte, toate resorturile lui intelectuale şi morale se 
pun în mişcare prin munca industrială; el îşi deprinde mânile la o sumă de lucrări ce pân-atunci i - erau necunoscute şi toate deprinderile 
acestea sunt aptitudini nouă, talente nouă, activităţi nouă, a căror sumă constituie puterea colectivă a poporului. 

Liberul schimb absolut e atât de periculos pentru calităţile unui popor, le tâmpeşte atât de mult pe toate încât genialul List poate 
spune cu drept cuvânt: cel mai mare rău ce ne-ar putea face duşmanul e ca să ne dea marfa lui nu ieften, ci gratis. Toate puterile şi toate 
instinctele nationale ar amorti şi ar degenera; o nație de matufi pe care cineva ar rásturna-o c-o lovitură de picior. În dar de ne-ar da toate 
bunurile, acest dar ar fi ca peschesul frânghiei de mätasä pe care Sultanul [1]l trimitea demnitarilor Porții de cari voia sá se curețe. 

Şi-n adevăr nu vedem urmările fatale ale liberului schimb în tara noastră proprie? De-o parte ţăranii, munca agricolă fiind singura în 
stare a mai ţine concurenţă pe piaţa cosmopolită a universului, pe de altă parte zeci de mii de aspiranti la funcţii publice, pepiniera nesfärsitä 
a partidelor demagogice, elemente pururea nemultumite, a căror conştiinţă şi onestitate are o tarifă foarte redusă de preţuri. 

Boala economică esplică fără nici o îndoială existenţa partidului roşu în ţară. Sub domnia altor vederi economice decât acelea ale 
absolutului liber-schimb fiecare şi-ar fi găsit o ocupaţie conformă cu teapa lui intelectuală, şi erau toţi oameni onorabili în loc de-a fi şarlatani 
politici. Boala economică e aşadar în mare parte genitoarea päturei de paraziți sociali avizaţi la banul public; prin lipsa unei pieţe în care să-şi 
ofere braţele aceşti oameni au fost siliţi a se constitui în societate de esploatare a bugetului şi, nefiind în stare de-a produce altă marfă, produc 
fraze patriotice, plătite însă prin realitatea muncii grele şi puţin producătoare a ţăranului. 

Aşadar, din punctul de vedere al dezvoltării noastre proprii, marile interese ale Austriei, departe de a fi identice cu ale noastre, sunt 
cel mult armonizabile, şi mânile cată să ne rámáie libere pentru a le putea pune în armonie, pentru a îngădui introducerea acelor articole pe 
cari ar fi nepractic de-a le produce noi înşine, dar a mărgini concurenţa pentru acele articole a căror producere se poate opera în condiţii bune 
în ţara noastră proprie. 

A concede o poziţie preponderantă pe marea arteră de import a Dunării tocmai puterii care e în stare a paraliza toată activitatea 
noastră în această direcţie ar fi cea mai gravă eroare ce am putea-o comite pentru viitorul nostru. Libertatea de navigatiune pentru toate 
puterile neutralizează cel puţin pân-la un grad oarecare preponderanta uneia singure dintre ele şi acest echilibru ne dă libertatea de-a lua 
măsurile ce le vom crede de cuviinţă pentru a da viaţă propriei noastre activităţi industriale. 

Acest punct de vedere al absolutei necesităţi de-a da dezvoltare tuturor facultăţilor poporului nostru propriu, ţinând piept concurenţei 
străine fie prin război de tarife, fie prin alte restrictiuni, s-ar putea modifica, precum am zis-o, numai prin o împrejurare care nu atârnă de la 
noi, prin schimbarea situaţiei politice a poporului românesc din Ardeal şi Ţara Ungurească. 

Ceea ce ar fi de dorit dar e ca raporturile între România şi Ardeal să fie cele din trecut. În adevăr trebuintele economice ale poporului 
nostru sunt unele şi aceleaşi pretutindenea: acelaşi port la Sătmar ca şi-n Moldova. De aci se esplică de ce în toate oraşele din România există 
câte o anume stradă de Braşoveni , de oameni ce debitau marfă ardelenească pentru ţăranul român. Articole produse de români de dincolo, 
vândute de negustori români ţăranilor noştri, făcuse din aceste ţări două zone deosebite de productiune ale unui şi aceluiaşi popor. Daca 
Ardealul ar avea astăzi numai atâta autonomie încât să-şi poată pune în legături constante productiunea lui industrială cu cea agricolă de la 
noi; daca ţăranul de dincolo ar fi pus în poziţia de-a schimba industria sa de casă pe grâul cestui de dincoace situaţia ar deveni cu totul alta. 

Când raporturile noastre economice ar fi regulate după consideratia ce am avea-o pentru munca celeilalte jumătăţi a poporului 





romänesc Austria ar inceta a fi o putere sträinä pentru noi, cäci am pierde teama cä despre apus ne-ar ameninta un pericol national. Veleitäti 
de cucerire nu există nici dintr-o parte, nici dintr-alta. Dar ceea ce e legitim în tendenta noastră e de-a vedea emancipändu-se , pe terenul 
intelectual ca şi pe cel economic, întreg poporul românesc şi, oricât e despărţit prin politică, istorie şi configuraţia brazdei ce-o locuieşte, să 
aibă libertatea de-a se dezvolta în 





direcţia ce i-a prescris-o Dumnezeu, dându-i aceeaşi limbă, aceleaşi datine, acelaşi port, aceleaşi trebuinte fizice şi morale c-un cuvânt. 

Poate că spiritelor conducătoare din Viena le-ar zâmbi o asemenea perspectivă. A ne cuceri prin propria noastră naţionalitate, prin 
propriul nostru principiu de existenţă, a face din ţăranul Dunării tributarul ţăranului din Carpaţi, a stinge veleitätile politice prin satisfacerea 
instinctului adânc de dezvoltare sădit în poporul nostru ar fi o idee demnă de omul de stat al unei monarhii poliglote . 

Dar, din nenorocire, oricâtă simpatie ar avea pentr-o asemenea idee sferele domnitoare din Viena, ea devine neputincioasă faţă cu 
purtarea consecuent fanatică a guvernului maghiar. Singurele două popoare cari sunt puse de-a curmezişul oceanului slav au atâta tact politic 
încât se urăsc de moarte şi nu urăşte românul pe maghiar ca maghiarul pe român. Deşi cazurile în care un român s-ar fi maghiarizat sau un 
maghiar s-ar fi romanizat sunt estrem de rare, totuşi d-nii din Buda-Pesta persistă a crede că ceea ce n-au putut face de la Ştefan cel Sfânt 
încoace vor putea face acum, când spiritul naţional e deştept, acum când rasa lor proprie constituie abia a treia parte din populaţia Regatului. 
În loc de-a cerceta cu scumpătate natura etnologică a patriei lor şi a se convinge că Ungaria e un stat poliglot, deci trebuie tratat ca atare, 
trebuie ca dezvoltarea statului să consiste în dezvoltarea paralelă a tuturor elementelor sale aliate prin istorie, maghiarii persistă a impune la 
zece milioane de oameni de alte limbi, altă origine şi altă lege pretiosul lor idiom tartaric . Cine cunoaşte în mod cât de elementar ce va să 
zică limba, cine ştie că ea acopere pe deplin spiritul şi că dezvoltarea limbei e chiar dezvoltarea inteligenţei, iar această din urmă e 
laboratorul întregei activităţi musculare şi cerebrale , acela va înţelege că a sili pe un popor să înveţe altă limbă înseamnă a-l tâmpi , a-l face 
intelectual inept, deci şi economic şi politic inept. 

Arareori se va găsi un stat care să urmărească cu mai multă stäruintä politica degenerescentii decât statul maghiar. 

Această ideocratie care supune vertebrele şi craniile vii a milioane de oameni sub şurubul unor nerozii scornite de cäpätinile 
brahicefale a unei rase mongolice cată să înceteze pentru ca o înţelegere temeinică şi pe de-a pururea cu monarhia vecină să fie cu putinţă. O 
asemenea înţelegere ar avea însă după noi o influenţă determinantă asupra întregei situaţii din Orient şi numai maghiarii cu impotenta lor sete 
de absorbire i-opun o piedecă constantă. Ei ar bea marea şi totuşi stomacul lor e atât de slab încât nu suferă nici câteva picături, ci le varsă 
îndărăt sub forma pocitä de pretinşi maghiari ce vorbesc nemteste şi pentru cari patria e stomacul. 

Această ideocratie , această domnie a unor abstractiuni fără realitate ar trebui să facă loc unor vederi mai sănătoase, întemeiate pe 
împărţirea reală şi aievea a populatiunii după naţionalităţi din cari fiecare are, în marginile unităţii statului, dreptul de a-şi determina singură 
viaţa ei intelectuală. O asemenea schimbare de vederi ar însemna şi pentru români emanciparea de sub predominatiunea unei rase radical 
străine de ei. Monarhia vecină ar înceta a fi faţă cu noi un element de absorbire şi, în locul antagonismului de interese politice şi economice, 
ar începe epoca armoniei acestora. 

[29 aprilie 1882] 


[,AVÄND A DA SEAMĂ"] 


Având a da seamă de discuţia urmată în Senat cu ocazia proiectului privitor la tocmelele agricole, ne-am adus fără voie aminte de-o 
istorioară autentică, pe care credem că nu trebuie s-o tăinuim publicului, întru cât ne ajută memoria. 

Regele convorbea într-una din zile c-un proprietar din Moldova, dar cu unul din cei băştinaşi , de pe unde şi-a intärcat dracul copiii, 
cum ar zice românul, c-un om în sfârşit care reprezintă proprietatea istorică, nu cea cumpărată cu bani, de prin locuri ca acelea unde Ştefan 
Vodă era ca acasă, de vorbesc oamenii de el ca şi când ar fi trăit ieri între ei. 

Maiestatea Sa binevoia a avea o idee priincioasă şi măgulitoare despre o seamă din pretinşii noştri oameni de stat, despre d-alde 
Boerescu, C. A. Rosetti bunăoară şi alţii; îi credea chiar destoinici de-a realiza o înaintare aievea în ale ţării. 

Proprietarul nostru răspunse foarte serios: „„Pare-mi-se că Măria Ta dá greş cu gândul. Nimic mare, nimic bun, nimic frumos nu se va 
produce în ţara aceasta nici de-un om străin neamului românesc şi român numai din întâmplare, nici de-un advocat de profesie”. 





Daca atinem urechea la ceea ce se vorbeşte în Adunări ne incredintäm pe zi ce merge mai mult de adâncimea acestui adevăr. 

Bine, mare şi frumos natura nu îl dă individului x sau y ca pe-un lucru ce l-ar găsi din întâmplare pe uliţa sau în cafeneaua Procope; 
din contra, individul dat e un rezultat al principiului conservator al moştenirii; el moşteneşte calităţile acelea care au asigurat în lume 
existenţa şi puterea strămoşilor săi. Aceste calităţi constituie caracterul individului; ele corespund c-un complex de idei abituale cu cari el 
măsură, coordonează, judecă cursul pururea nestatornic al împrejurărilor şi al lucrurilor. Oriunde am sta, cerul ne pare o boltă deasupra, o 
jumătate dinlăuntrul unui glob, dar bolta pare a se învârti împrejurul pământului de la răsărit spre apus; unele stele descriu împrejurul Lui 
cercuri mari, altele cercuri mici; numai două locuri ale cerului par a sta în nemişcare, două puncte: cele două poluri ale globului sideral . 
Împrejurul osiei statornice dintre aceste două poluri statornice se 'nvârte în mişcare aparentă universul (motus communis ) şi după aceste 
puncte stabile putem număra curgerea veacurilor cu exactitate matematică. 

Astfel şi în universul intelectual şi moral al fiecăruia trebuie să existe poluri, idei dominante împrejurul axei cărora să se opereze 
mişcarea celorlalte gândiri. Aceste idei sunt vertebrele caracterului individual şi, când ele aparţin unui popor întreg, ele constituie caracterul 
national. Însă aceste idei dominante nu sunt inventiuni a priori, nu sunt culese de prin gazete frantuzesti şi parastisite ca marfă nouă pe 
malurile Dâmboviţei . Ele cată să răsară din elemente statornice ca şi dânsele, din natura pământului de sub picioare, a cerului de deasupra, a 
statornicilor datini şi gândiri ale rasei nationale demprejur . Aceste idei se mostenesc în bunul simţ comun al poporului , în aptitudini şi 
înclinări de caracter pe cari le lasă părinţii din părinţi stränepotilor lor; ele sunt însă lucruri pe cari străinii nu le pot înţelege chiar dac' ar 
vorbi cu sunete româneşti. Degeaba Giani, Carada ş.a. ar încerca, cu toată bunăvoința, să fie români. Nu pot să fie, cu toate silintele, căci 
înlăuntrul organismului lor nu există nici o urmă fosilă de vrednicia poporului românesc preexistentă epocii fanariotilor, pentru că partea 
fosilă din ei e vicleşugul şi pehlivănia din Bizanţ, e malonestitatea şi meschinăria de caracter, e tertipul ca cocoaşă intelectuală, corespunzător 
cu cocoasa fizică. Prea bătrâni ca rasă ca să se poată adapta poporului şi pământului pe carele furtuna istoriei orientale i-a aruncat cum vântul 
aruncă frunzele veştede de pe-un copac uscat, ei încearcă nu a se adapta, ci a modifica mediul social în care au picat, după natura lor proprie, 
a demagogiza poporul românesc, cel tânăr, cel cu bun simţ , cel lipsit de invidie. Cu indivia , comună veneticilor din toate ţările, cu veninul 
dizolvant al scepticismului şi al calomniei, cu egalitarismul celor ce n-au nimic de pierdut ei au târât în mlaştină lor morală poporul crescut 
puternic în umbra Basarabilor şi a neamului Musatin, i-au impestritat limba, i-au sustras istoria şi datinele, i-au escamotat şira spinării, 
comoara de idei şi înclinări abituale cari făceau ca poporul nostru să semene în toate cu strămoşii lui. 

Dar în zadar le fu: ceea ce este este şi nu se poate tăgădui. La toate ocaziile reapare deosebirea între breasla cârciocărească a 
stârpiturilor intelectuale, între produsul străin, corcit cu pseudocivilizatie occidentală şi între caracterele şi minţile ce constituie eflorescenta 
organică a chiar poporului nostru. Şi cu ocazia dezbaterii legii tocmelelor agricole am avut a înregistra discursuri bune, idei sănătoase şi 
temeinice, vederi organice răsărite din capete organizate, dar nu de la advocatii de profesie, nu de la cei ce au perindat toate partidele pentru a 


se pripäsi acum, pentru cine stie ce interese, in partidul rosu, ci de la oameni neschimbati in ideile lor, de la bärbati a cäror purtare si cuget 
sunt regulate de-un complex de convingeri stabilite prin cunoasterea poporului romänesc si prin experienta de toate zilele a unei vieti lungi, 
räsäritä şi petrecută în mijlocul acestui popor. 

Reproducem deci, în ordinea în care au fost rostite, discursurile cari au dovedit esperientä, claritate de vederi, cunoaştere de ţară. 
Între acestea cităm întâi pe al d-lui Pera Opran , în care bătrânul liberal se arată a fi nimic mai puţin decât roşu în vederile lui; însă lauda zilei 
i se cuvine fără îndoială prinţului Grigorie Mihail Sturza. Arareori Parlamentul a avut a auzi un complex de idei atât de statornice, atât de 
limpezi şi totodată atât de conciliante pentru toate interesele ca acelea rostite de fiul lui Mihai Vodă Sturza. Ne întoarcem iar la teoria 
moştenirii. Cine dintre contimporani nu va recunoaşte în fiu cumintia caldă şi vastă, memoria cea în adevăr miraculoasă şi caracterul 
părintelui? Nu mai pomenim de un merit esenţial al discursului: prinţul vorbeşte o limbă românească atât de curată şi de frumoasă precum 
arareori se aude şi care contrastează, spre lauda ei fără îndoială, cu păsăreasca lustruită şi pe sponci a d-nilor Boerescu ori Grădişteanu. 

Vom reproduce asemenea cuvintele rostite de d. Lascar Catargiu, inspirate de-o deplină cunoştinţă a ţării, precum şi cele importante 
ale d-lui Teodor Rosetti. 

Ceea ce ne pare un semn caracteristic al vremii este că în Senat se vorbeşte româneşte; bine, de-a dreptul, fără înconjur şi fără frază. 
Cine ştie însă ce însemnătate mare are limba asupra spiritului, cum ea-l acopere şi îl pătrunde, cum limba noastră veche trezeşte în suflet 
patimele vechi şi energia veche, acela va înţelege de ce ne pare bine de lucrul acesta. Fie cineva 





ateu şi păgân, când va auzi muzică de Palestrina sentimentul întunecos, neconştient al creştinătăţii îl va pătrunde şi păgânul sau ateul va fi, pe 
cât ţine impresia muzicii, creştin pân-în adâncimile sufletului. Şi limba strămoşească e o muzică; şi ea ne atmosferizează cu alte timpuri, mai 
vrednice şi mai mari decât ticăloşia de azi, cu timpuri în care unul s-au făcut poporul şi una limba. 

Suta a şaptesprezecea e purtată de ţinta de-a da unitate limbei şi poporului şi ne pare bine că în Senat se începe a se vorbi româneşte, 
pentru a restatornici de sus unitatea compromisá prin experimente filologice şi prin înrâurirea dicționarului frantuzit al breslei advocatilor. 
[1 mai 1882] 


LIN ŞEDINŢA CAMEREI DE LA 30 APRILIE] 


În şedinţa Camerei de la 30 aprilie d. Teodor Boldur Lätescu a relevat cu drept cuvânt scandalul listei civile a directorului general al 
căilor ferate. 

Listă civilă constituie în adevăr cei 36 000 de franci, plătiţi la noi în ţară săracă, la om care n-a dovedit prin nimic a fi superior 
oricărui absolvent al unei şcoale politehnice. În adevăr, imediat sub leafa directorului, de 36000, vedem urmând aceea a inginerului şef de 
numai 18 000, a inspectorului cu 7 000, a inginerilor de tracţiune cu 3 000 pe an, şi cu toate acestea nimeni nu poate contesta că 
personalităţile următoare trebuie să ştie, ba vor fi ştiind, tot atâta carte în ale drumului de fier, daca nu mai multă, decât polcovnicul Säbiutä. 

Trăim în ţara aceasta ca-n Halima. Oameni ca Cogălniceanu, ca C. A. Rosetti ne vorbesc cu tonul cel mai serios de necesitatea de-a 
răsplăti adecuat cu meritele lor specialităţile în mecanică, se zice că leafa de 36 000 franci e chiar prea mică pentru o ilustratiune si te - 
aştepţi , după tiradele acestea, să ti se indice acel Lesseps al României, acel mare geniu în mecanică pe care ţara săracă să se simtă onorată a-l 
plăti atât de splendid — si? Ce ti s-aduce înainte? — Polcovnicul Säbiutä, inventorul unui cot pentru mäsurätoarea cuprinsului cubic al 
butilor cu băuturi spirtoase, un om ce până mai ieri se mulțumea pe leafa de polcovnic şi pe care — slavă Domnului — nici una din puterile 
mari ale Europei n-a cercat să ni-l momească până acum la marile întreprinderi de comunicaţie ce le au în vedere. 

Nu ne mirăm de d. C. A. Rosetti. E un om cu desăvârşire stricat şi cinic, care n-are întru nimic a declara într-o Adunare ce se pretinde 
serioasă că acei cari sunt în contra lefei polcovnicului sunt „inamicii poporului, inamicii libertăţii şi ai naţiunii române democrate" (ipsissima 
verba! Cititorul curios ne poate controla prin „Monitor"). 

Ba d. C. A. Rosetti ne mai spune că o leafă aşa de mare trebuie, pentru ca ilustrul om să „rämäie la noi, sá nu se ducă în ţările străine, 
cum auzirăm că se duc toţi aciia cari sunt Gianii, Cantilii, Naci[i] pe terenul de ingineri!". 

Călătorie sprâncenată! Ducă-se unde a dus surdul roata şi mutul iapa toţi Gianii şi toţi cei asemenea lor. Atâta pagubă şi dobândă pe 
neamul românesc cât ar pierde din emigratiunea tuturor reputatiilor improvizate sau uzurpate. Pare că, dacă s-ar duce polcovnicul, orice 
absolvent al unei şcoale politehnice nu i-ar putea tine locul în tot bunul? Ba încă cum! Fără a fi favoritul politic al nimănui, cäutändu-si în 
conştiinţă de treabă, neavând câte şase ciocniri de trenuri pe săptămână, necomandând traverse metalice prea lungi ori prea strâmte şi având 
sfială de superiorii lui ierarhici şi teamă de răspundere, pe când aceşti oameni, ce fac şi politică şi inginerie , nu au sfială de nimic şi se 
furişează, prin coniventa bandei de esploatare, alături cu răspunderea. 

Crede în adevăr d. C. A. Rosetti că, daca d-sa ori polcovnicul ar fi fost nişte giuvaieruri atât de rare, nu-i ademeneau alte ţări, ce le-ar 
fi oferit câştiguri mai mari decât a noastră ? 

Vedem de ex. un ambasador rusesc, d. Onu, care nu e decât fiu de moşnean român din satul Oancea, în care pe toţi [î]i cheamă Onu. 
A avut omul talent şi probitate; s-au înălţat în mijlocul numeroasei aristocrații şi biurocratii ruseşti şi azi e un personaj însemnat. Dar a trebuit 
să aibă capacitate şi merit. D-alde C. A. Rosetti şi Sabiutä vor căuta din contra un mediu în care să poată ajunge la pensii reversibile şi la 
retributiuni grase fără muncă, fără merit şi c-o capacitate de mâna a treia. 





Dar ne prinde în adevăr mirare când vedem pe un om cu minte în puterea cuvántul[ui] cum e d. Cogălniceanu susţinând acelaşi punct 
de vedere ca bătrânul şi stricatul demagog. D-sa vorbeşte de directori generali din ţări străine şi bogate, vorbeşte de lefile ce şi le creaserä 
inginerii străini de sub regele Stroussberg.. . 

Dar sunt aceştia termeni de comparaţie cu polcovnicul Säbiutä, ca gen şi ca specie? Şi cu toate acestea d. Cogălniceanu cunoaşte ţara, 
ba a citat chiar cazul inspectorului liniei Lemberg - cernäuti-iasi Roman, care are o mie de fiorini pe lună. Iată în adevăr cazul ce se 
potriveşte cu noi într-o singură privire. Şi acea linie trece prin ţări sărace, pline de jidani, cu populaţia rurală istovită de camete şi de beţie, 
reduse la producere agricolă şi lipsite de industrie. Ei bine, o mie de fiorini hârtie sunt cam 2 000 de franci, ceea ce-a propus d. Lätescu 
pentru directorul nostru general. Să nu uităm însă că chiar aci e o deosebire. Inspectorul nu e numit de stat, care-n Austria plăteşte lefuri 
neînsemnate, ci de-o societate de acţionari care n-are a ţine seamă de pe spatele cui se plăteşte acea leafă. Statul însă. . . statul are a face 
calculul că 36 000 franci sunt 36 000 zile de muncă într-o ţară săracă, sunt 36 000 de oameni ce ar lucra din zori de ziuă până-n asfintit de 
soare, că un om simplu ar trebui să muncească 100 de ani de-a rândul şi ne - întrerupt că să plătească leafa pe un an a polcovnicului. O 
societate privată ce are-n vedere câştigul ei propriu judecă şi plăteşte altfel decât statul, care are în vedere gräutätile mulţimii. Statul modern 
e prea sărac pentru a plăti lefuri mari. El n-are ca statul antic un imens agru public, el n-are populatiunea de sclavi care forma instrumentul 
producător averii: statul modern e stat creştin şi ca atare e sărac. El plăteşte cu panglicute si cu titluri, cu recunoaşterea publică că cineva şi-a 
îndeplinit datoria, iar individul se plăteşte cu conştiinţa de-a fi uşurat prin muncă compensatorie , prin sacrificii personale chiar un grăunte 
din mizeria la care neamul omenesc pare de-apururea condamnat. Pentru a-şi permite cineva lefile proconsulare ale anticitätii şi mesele ce 
costau milioane de sestertii ale unui Lucullus ar trebui sá existe sclavia anticitätii, robia maselor. Şi iată ceea ce nu voieşte statul modern, a 
cărui ţintă este a nu lăsa ca poporul muncitor să fie măcinat şi să degenereze sub pături superpuse de feneanti, de reputatii uzurpate, de 


säbiute ce gonesc liste civile regale cu cotul de mäsurat butoaiele. 

Leafa dar e un echivalent al muncii reale, al cheltuielii de forţă nervoasă sau musculară; arareori ea poate fi o compensare a 
meritului, adecä a superiorității organice. Care e munca colosală a polcovnicului care să compenseze munca musculară a 36000 de oameni, 
iată o cestiune la care d. Cogălniceanu n-ar putea răspunde; căci nu este vorba nici de-un Ercul al inteligenţei, nici de unul al musculaturii . 

În realitate nu este vorba nici de merit, nici de muncă. E vorba de favori politice, e vorba că cineva e persona grata sau nu în ochii 
guvernantilor, e vorba de ceea ce zice cu sfialä un membru al majorităţii docile, de protectiune şi favoritism. 

Acesta e răul care ridică nulitätile în sus, care preface spirite de mâna a doua ce, plătite conform muncii lor, ar rămânea oneste şi 
folositoare, în tripotori politici, în reputatii uzurpate, în ambiţii nejustificate prin nimic, acesta e răul care ridică patru clase primare la 
directorate de bancă. 

Räposatul Strat avea dreptate admiränd natura democraţiei române. Democrată la dări, arhiaristocraticä la lefuri. Aci unul ia drept 
leafă de la naţiune, numai pentru că aplică abecedarul , ceea ce Filipescu - vulpe abia o fi avut ca venit de pe moşiile sale strămoşeşti; iar 
noua aristocrație are trebuinte înzecit de mari, pe cari le împlineşte din banul public, decât aristocrația veche, ale cärii trebuinte apelau la 
averea proprie, iar nu la buget. 

[6 mai 1882] 


LIN ŞEDINŢA DE VINERI A CAMEREI'] 


În şedinţa de vineri a Camerei d. M. Cogălniceanu a prezentat petitiunile mai multor sate din judeţele Ilfov şi Vlaşca, prin cari 
acestea cer a li se da pământ pe moşiile statului. 

Dar nu numai petitiuni au dat ţăranii. Daca la barierile Bucureştilor nu se posta jandarmerie, însărcinată a respinge cu sila pe ţărani ce 
ar fi venit, daca zilele acestea nu i-ar fi oprit pe unii pe uliţă pentru a fi duşi şi interogati de poliţie; aveau de gând să vie în număr de mai 
multe mii la Bucureşti şi să stăruiască în persoană pentru împlinirea cererii lor. 





Daca am fi la începutul sutei acesteia, la 1821 bunăoară, mişcarea ar fi avut poate un caracter mai pronunţat. Domnul Tudor n-a 
început-o pe a lui decât cu 25 de inşi; pe drumul la Piteşti s-au făcut 36, la Padişte , în plaiul Cloşani, 150 şi de atunci încolo au prins a se 
înglota lume sub steagurile lui. De aceea, faţă cu acest zgomot au cam sfeclit-o pseudorománii de la foaia guvernamentală, am putea zice că 
au simţit fiorii funiei trecându-le prin şira spinării. 

„Romänul" zice: o dată ce conspiratiunea a fost denuntatä naţiunii, ea este şi rămâne spulberată . 

Care naţiune, onorabilă tagmă? Oare nici ţăranul nu mai e naţiune în ochii voştri de venetic si a rămas redusă natia la voi? Oare nici 
opt mii de ţărani nu mai fac parte din naţiune şi ea se compune numai din promiscuitatea banchetului C. A. Rosetti? 

Învederat este că faptul nu este românesc, adaugă „Pseudo - românul ”. 

Cum aşa? Opt mii de oameni cari nu ştiu altă vorbă decât cea românească să fie destoinici de alte fapte decât româneşti? 

Asta însemnează a vorbi 'ntr-aiurea şi în dodii şi a nu şti ce înţeles au cuvintele. Oare românesc să fie numai ceea ce vă convine d- 
voastră, numai afacerile Warszawsky, numai contabilitatea Slăniceanu, numai pensia reversibilă, numai pantahuza Brătianu, şi neromânesc 
tot ce nu vă convine? 

Ba e foarte românesc ceea ce fac ţăranii şi nici nu poate fi altfel, căci ei sunt, la dreptul vorbind, singurii cari au rămas numai români 
în această ţară; dar pentru asta nu trebuie să fie bine ceea ce fac, căci nu tot ce e românesc e şi bine totodată. 

Şi, dacă nu e bine, nu ei sunt de vină. 

Ei sunt un popor cu mult bun simţ care, din ceea ce se 'ntämplä , trage o concluzie repede şi exactă. Au văzut fel de fel de Campinii 
înjghebându-şi moşii sub pretextul că ar fi insurätei , au văzut o sumă de oameni împroprietăriți fără drept, fără să fie coborätori de cläcasi, 
au auzit fágáduintele ce le făceau roşii pe când îmblau după deputätie, or fi auzit citindu-li-se circularele Rosetti, au fost frámántati de agenţii 
administrativi, cari după cum mărturiseşte d. Nic . Ionescu, fac propagande , şi din toate acestea au tras concluzia că toţi au dreptul de-a avea 
pământ şi s-au pornit spre Bucureşti ca să ceară împlinirea fägäduintelor pe cari d-alde Pätärlägeni, Fundesti , Caradale le făceau populațiilor 
din sate când umblau cu lumânarea după deputätie şi după foloasele ei. 

Tocmai daca n-ar face ceea ce fac, daca n-ar stărui a li se 'mplini fágáduintele nesábuite ce li s-au făcut am zice c-ar fi neromânesc , 
căci românul nu-i târziu la minte şi nu-l duci de nas numai cu vorbe. 

„Ale tale dintru ale tale", d-le Rosetti. 

Ştim prea bine că o administraţie onestă l-ar aduce pe român la alte gânduri, dar aceasta nu e administraţia roşie. 

Apoi tot paradă cu ţăranii; paradă azi, paradă mâni, se înfundă odată. 

Când e vorba ca, la serbări ca aceea de 10 mai, să se facă Vifleim cu ţăranii, s' aduc în adevăr din toate unghiurile ţării o sumă de 
oameni cari să dea reprezentații teatrale în ochii aristocratizatului Giani, căci de comedie şi de hazul păturii superpuse sunt buni oamenii. Dar 
când vin cu cereri de ale lor proprii, cu cereri substanţiale şi de bună - voie la Bucureşti, atunci violoncelele şi abecedarele aristocratizate se 
fac la faţă vinete ca mäslinele şi... faptul nu mai e românesc şi se denunţă națiunii că ţăranii conspirá. 

Ei mări, tagmă patriotică, nu cunoaşteţi pe român, nu l-aţi cunoscut nicicând şi, prieteneşte vorbind, să vă păzească sfântul ca să-l 
cunoaşteţi vreodată. Rar şi arată arama, dar când şi-o arată atunci s-a sfârşit cu d-alde voi. Românului dacă-i dai un pumn, îţi zice: „Rogu-te 
mai dă-mi unul, să fie doi, s-avem pentru ce ne socoti", dar după aceea las-pe el. 

Din paradă în paradă, din circulară 'n circulară, din Carada 'n Carada, teamă ni-i că veţi trezi lupul din el şi că-şi va întoarce cojocul 
pe dos şi - atunci tine-te pânză să nu te rupi! 

Constatat rămâne însă că dăinuirea la guvern a roşiilor începe a deveni un pericol social pentru ţară. Când ideile cafenelei Procope 
vor intra în capetele ţăranilor, nu ştiu zău unde ajungem , căci ele se combină cu caracterul pilos şi cumpätäret al rasei române, care e cumplit 
de îndărătnic în felul lui. În capul lui Fluieră - vânt şi-a lui Împuşcă 'n - lună ideile socialiste nu înseamnă decât solicitare de pensii 
reversibile ori de posturi, în capetele ţăranilor însă ele ar căpăta o însemnătate atât de gravă încât urmările nu sunt de prevăzut. 

[12 mai 1882] 





[„OARE NU SE PREGĂTEŞTE] 


Oare nu se pregăteşte cumva o a doua ediţie augmentată a afacerii Stroussberg? De la un timp încoace, mai cu seamă de când d. 
Dabija conduce resortul Lucrărilor Publice, vedem manifestându-se , prin o sumă de proiecte de legi, o sete de construcţii de drum de fier, de 
gări, de docuri ş.a., care, drept vorbind, nu ni se pare deloc sănătoasă, nici dictată de prisosul de puteri tehnice ori financiare de cari ar 
dispune ţara. 

Astfel Adunările au votat crearea unor ramuri nouă de căi ferate, şi anume nu mai puţin de 11 linii. 

Nu discutăm utilitatea acestor lucrări. 

Orice lucrare de comunicaţie e utilă pentru cineva, dar prea adeseori nu pentru poporul care-o face, ci pentru altul; nu pentru cine se 


gäteste, ci pentru cine se nimereste. 

Chiar marea reţea de căi ferate care s-a construit pân' acum e departe de a fi fost de-un folos absolut pentru ţară. Daca ea înlesneşte 
esportul productelor noastre brute, nu e îndoială că înlesneşte şi mai mult importul de mărfuri străine şi de marfă vie, de oameni străini cari 
pe zi ce merge ne inundează. Aceasta este atât de adevărat încât balanţa comercială a României arată, an cu an şi c-o fatală regularitate, că 
esportul nostru reprezintă o valoare mai mică decât importul de mărfuri străine şi că proporţia între productiunea si consumatiunea ţării e 
pururea în defavorul nostru. Aceste drumuri de fier ne mai aduc câte 20 000 de străini pe fiece an, câte-un oraş întreg, care însă nu se adaugă 
în genere claselor producătoare, ci celor consumatoare, a căror ocupaţie nu e munca, ci mediatiunea şi specula. 

Ar fi fost mai firesc şi mai cuminte de-a urma — în materie de comunicaţie — căile ce le urma plutaşul român de la munte, când 
transporta pe bârne, puse una lângă alta, lemne şi grâne la porturile Dunării; ar fi fost mai folositor şi mai ieften de-a canaliza râurile noastre 
şi de-a construi drumuri de fier numai în măsura în care cunoştinţele tehnice proprii şi mijloacele băneşti proprii ne-ar fi permis. 

Dar generaţia actuală n-a făcut nicicând ceea ce ar fi fost mai bine, ci în genere ceea ce convenea mai mult intereselor străine. Asta a 
fost şi va rămânea, ne temem, linia de purtare a acestor oameni, până se vor stinge şi până va veni în locu-le o altă generaţie, mai vrednică şi 
mai bărbată, dacă România mai e în stare a o produce şi daca canalele de scurgere ce înşine le-am creat supraproducerii şi suprapopulatiei 
străine nu vor ajunge a ne înmlăştina şi a ne nimici cu totul. Drumurile de fier, făcute cu deridicata au fost mijlocul principal pentru 
prefacerea României în Americă dunăreană, în o ţară a nimănui şi a tuturor. 

Mijloacele de comunicaţie au însă două efecte cu totul deosebite, după cum străbat o ţară civilizată sau una necivilizată. 

Dacă poporul e civilizat şi poate concura cu toată lumea cu articolele sale, comunicaţia '] pune în contact cu toată lumea; dacă el e 
necivilizat şi nu poate concura, atunci se sting, prin introducerea de mărfuri străine, toate ramurile sale proprii de productiune şi el e redus la 
singura ramură capabilă a se susţine pe piaţa universului, precum noi la agricultură. 

Productiunea devine unilaterală, natia lucrează cu un singur braţ, iar celalt i se taie ; o singură clasă e condamnată la muncă, celelalte 
sunt avizate a se hrăni în mod cu totul improductiv prin speculă, tertipuri şi şarlatanerie politică. Astfel s-au stins meseriile la noi în ţară şi 
ne-am ales c-o pătură de oameni cari fac gazetărie, politică şi literatură, pătură bună poate de rotărie ori tăbăcărie, dar absolut incapabilă de 
orice activitate intelectuală. 

Omul, economic vorbind, este o maşină care ş-aşa trebuie hrănită şi ale cărei aptitudini SE dezvoltă prin exerciţiu, se tâmpesc şi se 
pierd prin neexercitare. Dacă guvernul are destulă ştiinţă şi prevedere economică pentru ca măsurile lui să tie aceste maşini vii In execitiul 
puterilor lor, ele vor produce şi vor fi folositoare; dacă însă măsurile sale tind la punerea în repaus a acestor maşini, ele devin netrebnice şi ne 
dau Gianii, Caradale şi Costineşti, oameni ce, cu patru clase primare, în loc de-a se ocupa de cizmărie , se ocupă de politică şi trăiesc ca nişte 
adevăraţi paraziți din sudoarea semenilor lor. 

Ei bine, politica noastră în crearea căilor ferate rezultatul acesta l-a avut. Ea a pus în şah mat aproape toate meseriile din oraşe, 
precum şi iarna ţăranului. Industria oraşelor şi ramificata industrie de casă a satelor noastre s-au strivit sub roţile regelui Stroussberg şi 
această strivire o plătim noi înşine prin anuitäti; noi plătim posibilitatea pentru mărfurile străine şi pentru oamenii străini de-a veni la noi şi 
de-a aduce poporul nostru întreg la sapă de lemn. 


Dar dacă politica noastră generală în materie de comunicatiuni şi de economie se 'ncheie prin o condamnare, dacă nu a intentiilor, 
desigur a ignoranței generaţiei de la 1848, amănuntele sub domnia cărora se fac la noi lucrări publice ne conving că nici intenţiile nu sunt 
respectabile, 





că nu interesul real, ba nici chiar cel imaginar al ţării e consultat în asemenea afaceri, ci prea adeseori apetiturile de câştig a o seamă de 
politiciani, precum şi a pletorii de cavaleri de industrie străini cari ne-au inundat. 

Auzim bunăoară că se proiectează construirea unei gare centrale în Bucureşti. De ce folos, de ce însemnătate poate fi o asemenea 
lucrare de lux, când cele două gări ale Bucureştilor, cari ne pun în comunicaţie cu toată reţeaua noastră, stau în legătură întreolaltă. 

De ce folos? De nici unul. Însă există o societate care nu-şi poate desface actiile. Societatea de constructiune, pretinsă română, ce-ar 
vrea să puie mâna pe vro afacere grasă, care să-i urce creditul ei şi al Mobiliarei corespunzătoare. 

şi 'nainte de toate, ce urgenţă are lucrarea aceasta? Niciuna. D. ministru ştie că podurile de peste Argeş (Cosmesti , Bistriţa, Griva) 
sunt unele provizorii de lemn, iar celelalte de fier sunt parte stricate, parte susţinute prin şchele de lemn de mai mulţi ani, iar unele chiar 
ameninţă a cădea. Oare aceste lucrări de mare însemnătate, cari garantează traficul liniilor întregi şi siguranţa călătorilor, nu sunt mai urgente 
decât gara centrală, care mai poate aştepta fără pagubă încă cincizeci de ani? Podurile de pe linie să se ţie cu proptele, iar Bucureştii să aibă 
un fumatoriu central, fără nici o însemnătate pentru traficul liniilor ? 

Să luăm un alt caz. 

Se ştie că pentru realizarea lucrărilor tehnice necesare porturilor se percepe în toate oraşele de pe Dunăre taxa de 1/ 2%. 

Concentrarea acestor bani sau sistematizarea cheltuirii lor ar fi făcut cu putinţă ca cheiurile să se construiască, fie pe rând, fie 
deodată, din piatră şi solid lucrate. 

După cum aflăm însă, banii se vor arunca în Dunăre pe cheiuri de lemn şi tot Societatea, pretinsă română, de construcţie le va face şi 
pe acestea. 

Astfel, oriunde se cer lucrări de o utilitate permanentă şi cari se impun de la sine, pentru că vecinic Dunărea are să curgă lângă tärmii 
noştri şi râurile de munte vecinic vor străbate România, acolo ne mulțumim cu proptele de lemn, cu cheiuri de lemn, cu înjghebături 
provizorii de cari 'şi bat joc puternicele noastre ape. 

Iar daca e vorba ca feneantii Bucureştilor să plece la Sinaia să se aeriseascä , atunci, pentru a le economisi banii de birjă sau de 
tramway pân-la gara Târgoviştii , le durăm un falnic palat în mijlocul capitalei, lângă bulevardul Elisabeta, palat plătit în ultima linie din 
banul ţăranului din Rucăr şi din Vrancea. 

Am dori ca în instinctele noilor noştri Apollodori să predomine mai mult cumpăt şi mai multă echitate pentru banul românului. La 
orice întreprindere să se judece nu cu ce se folosesc cavalerii cu betisoare cari tocesc păvelele oraşului, ci cu ce se alege poporul românesc. 
Mai multă sănătate şi mai multă trezvie intelectuală ar trebui în materia aceasta, căci altfel totul degenerează într-o scabroasă goană de 
întreprinderi superflue. 

[14 mai 1882] 


[,,«PSEUDO - ROMÂNUL » NE CERE] 
„Pseudo - românul " ne cere un mic curs de istorie naţională, lucru pe care cu dragă voie îl facem. 
Dar buni, dulci şi nobili protivnici — zice foaia guvernamentală de ieri — contra alor noştri s-au ridicat Domnul Tudor cu sătenii săi ? 


Contra a lor voştri, v-am spus-o o dată şi v-o repetám ş' acum . 


La 18 martie 1821 Tudor inträ in Bucuresti cu 3000 de panduri olteni si trase la Emanuel Bräncoveanul. 
Iată ce zice în proclamația de la 20 martie acelaşi an: 


Aşadar, ajungând şi în Bucureşti, care este capitala ţării, şi unde am găsit multi boieri patrioți cari s-au găsit şi se găsesc de aceleaşi simtiri cu 
mine, pentru fericirea ţării, cu cari împreună chibzuindu-ne pentru împlinirea greutăților ce se cere de împrejurările de astăzi, s-a găsit de cuviinţă 
ca prin mine să se împlinească contribuţie obştească de la fiecare fără deosebire. 


Aşadar la întrebarea „Pseudo-Romänului" răspunde chiar Tudor; căci aceste vorbe scrise şi iscálite de el sunt autentice. El au găsit 
multi boieri patrioţi de aceleaşi simtiri cu dânsul cari, 








Lucrări puse la contribuție de Fu cen A 
in publicistica sa, 





constituiți în sfat, l-au autorizat să perceapă däri de la toți fără deosebire, sanctionänd astfel prin votul si adeziunea lor puterea pe care 
mosneanul din Gorj si-o asumase. 

Si pentru ce scop s-au ridicat Tudor? 

Aci îl punem tot pe el să răspunză. 


Nu pentru alt scop decât pentru întoarcerea drepturilor acestei de Dumnezeu păzite ţări, cari din vechime le-a avut şi niciodată de nimeni cu sabia 
nu i s-au luat, ci mai vârtos cu sabia şi cu sângele strămoşilor şi a celor vrednici de toată slava cu sfinţenie s-au păzit. 


Dar în sfârşit în petiția către Poartă Tudor vorbeşte foarte clar : 


Cătră prea strălucita Poartă alergăm noi tot poporul Ţării Româneşti, spuind cu mare jale necontenitele şi neauzitele patimi şi chinuri ce suferim 
neîncetat de la Domnii greci, cum şi de la suita ce aduc cu dânşii şi de la toţi grecii, neamul lor, ce s-au încuibat în pământul nostru. 


Oare nu-i asta destul de clar pentru d-nii Giani, Cariagdi, Carada, Pherechydes , C. A. Rosetti etc. etc.? Oare gura lui Tudor, pana lui, 
nu sunt destule dovezi pentru a se şti în contra cui era îndreptată mişcarea ? 


Lecţie de istorie voiti, onorabililor ? Lecţie de istorie vă dăm. 

Teoria despre pătura superpusă de străini cari formează partidul roşu în ţară, fără tradiţii şi fără moralitate, este din nenorocire o 
teorie exactă şi stârpiturile din cafeneaua Procope nu sunt decât urmaşii străinilor în contra cărora Domnul 'Tudor s-a ridicat. 

Dar, se 'ntelege , s-au înălţat ca pluta pe apă. Ypsilant i-a găsit, 


îndărătul trăsurilor boierilor pământeni, batjocură şi ruşine încă neauzită de locuitorii Eladei 


precum zice în proclamația ce le-o adresează; iar azi sunt membri la Curți, ambasadori şi nu mai ştim ce. Au ştiut chiar să suplanteze 
aristocrația străveche şi istorică a ţării; dar nu face nimic, onorabililor, adversus hostem aeterna auctoritas esto ! zice fragmentul din legea 
Duodecim Tabularum şi nu ne îndoim că poporul român va şti, într-un secol poate, să şteargă până şi urmele ruşinii sociale de-a fi fost 
stăpânit de greci şi de jidani. Mulţi ochi ce strălucesc încă nu se vor închide până nu vor fi văzut rasa română, care se destinge de 
promiscuitatea radicală, învingând în această ţară şi impuindu-şi , îndărătnică şi mare cum a fost odinioară, modul ei de-a fi, dreptul ei, 
seriozitatea ei morală regimului de sustractori şi de hetere care ne stăpâneşte acum. 

Ei, când cineva îşi dă osteneala a răsfoi istoria acestui pământ, acela e de mai nainte sigur cine va stărui pe el şi cari sunt elementele 
efemere. La 300 goții , la 375 hunii , la 500 gepizii , la 567 longobarzii şi avarii , la 700 francii şi moravii , la 800 ungurii, la 900 pecenegii , 
la 1 000 cumanii , apoi tătarii şi slavii! Ei, ce s-au ales de toţi ? Ceea ce se va alege de d. C. A. Rossetti, de Giani si de Carada. Nimic. Rasa 
română e cea istorică în aceste ţări, e cea care îşi impune caracterul, limba şi datina, şi să nu se crează că acest caracter energic şi drept, 
această minte de-o înnăscută claritate şi iubire de adevăr, vor putea fi pe mult timp întunecate de tertipurile, apucăturile sofistice şi mizeria de 
caracter a stârpiturilor bizantine ce ne guvernä azi. Domnia acestor oameni e o domnie a străinilor cari şi-au romanizat numai pielea — 
dovadă banchetul C.A. Rosetti —, dar nu e în natura lucrurilor ca aceste elemente debile , intelectual sterpe şi fizic degenerate, să rămâie în 
perpetuitate deasupra unui popor tânăr şi îndărătnic, al cărui spirit de dreptate a fost atât de viu încât de la 1300 şi până în secolul al XIX-lea 
n-a avut nevoie nici de cod pentru a se judeca, nici de recrutatie pentru a se bate, nici de şcoală pentru a fi mai cu minte decât toţi vecinii lui. 

Dar ca un merit pentru popor citați că ati cerut împroprietărirea ? 

Nu împroprietărirea ar fi cerut-o un român cuminte, ci ceea ce era înainte de Regulament: posesiunea ereditară în condiţiile vechi, 
istorice. Prin împroprietărire s-au atomizat societatea şi s-au rupt legăturile străvechi dintre cultivatorul mare şi cel mic. Ba, sub regimul 
actual al eredității, poporul e ameninţat de diviziune în infinit a pământurilor şi de proletarizarea tuturor. 

Cu toate acestea nu acesta e răul mare ce l-aţi introdus în ţară, căci orice rău ce derivă din regim prin regim se poate îndrepta. Răul 
esenţial care ameninţă vitalitatea poporului nostru este moral, e demagogia. Din începutul istoriei române şi până în suta noastră n-au existat 
mişcări demagogice în ţară, nu i-au venit în minte măcar românului că, fără muncă şi fără merit, omul poate ajunge la ceva. Din Purice 
Ştefan Vodă a făcut Movilă şi Movileşti , dar pentru un merit oarecare. Domnul au dat caracterului acelui aprod locul ce i se cuvenea şi pe 
care Movileştii au dovedit că-l meritau. 

Numai în zilele voastre individualitäti fără talent, fără caracter, fără muncă ajung miniştri şi oameni mari; numai voi daţi zilnic 
poporului învăţământul că nu trebuie decât vicleşug şi mizerie de caracter pentru a ajunge oriunde. Voi aţi făcut din felonia nocturnă de la 11 
fevruarie un merit, voi arătaţi prin zilnică pildă că corupţia e mijlocul cel mai lesnicios de trai în România. Acesta 





este spiritul cel rău care desface societăţile omeneşti şi le nimiceşte pân-în sfârşit; acesta e veninul care dă loc la mişcări sociale şi la 
nemulţumire. Orice om ce are patru clase primare în ţara aceasta e blesat că unul, în condiţii egale cu el, e director de bancă. Orice om ce ştie 
numai paragrafii Codului şi nimic încolo e atins când vede pe omul ce nu ştie mai mult decât el director de drum de fier. Decorarea feloniei 
nocturne este o insultă pentru orişice soldat onest; canonizarea afacerilor Warszawsky — o injurie adusă justiţiei. Toate acestea contribuie a 
destrăma spiritul public, a-l face să nu mai crează nici în drept, nici în bine, a nu mai aştepta nimic de la muncă, totul de la tertip şi de la 
apucături. Ce sá muncesti când e destul să aperi afacerea Cernavoda chiustenge ca să faci parale ? Ce să-ţi pui osul ori creierul la jug când cu 
negustorie de vorbe capeti pensie reversibilă? Ce sá te ocupi de meserii când poţi, actor caraghioz, scuipând pe un senator în faţă, sá aibi mii 
de franci pe an din Casa Pensiilor? 

Când dar toate acestea se 'ntâmplă , când un popor întreg asistă la priveliştea de-a vedea risipindu-se banul public între feneanti, 
cumularzi, reputatii uzurpate, caraghiosi, plagiatori şi abecedare aristocratizate, de ce să nu pretindă şi ţăranul ca un stat care hrăneşte pe 
nulitäti cu câte zeci de mii de franci pe an şi pe C. A. Rosetti cu câteva mii de galbeni să-l hrănească si pe el, dându-i moşiile statului fără 
bani? 

Acesta e dar răul ce l-aţi introdus în poporul românesc. Adevărat că e popor tânăr, care are puterea de a rezista acestui venin social, 
dar tinereţea nu e o garanţie absolută în contra boalei. Demagogia la un popor bătrân îl descompune repede, dar unuia tânăr îi ia pentru câtva 
timp minţile. Căci, în adevăr, ce e mai periculos decât iluzia la care dă naştere Costinescu, Carada, Stolojan e tutti quanti, că fără muncă, fără 
merit, fără un dram de creieri sănătoşi poţi ajunge milionar ? Este visul moleşitor al minelor de aur câştigate prin astutie care întunecă mintea 
poporului românesc, încât nu vede că singura cale a avutiei e munca, singura a inältärii sociale meritul. 

[16 mai 1882] 


[,SE ZICE CĂ PREA DĂM"] 


Se zice că prea dăm gură de lup onorabililor adversari şi că în scrierea noastră nu se observă acele dresuri si cochetării stilistice prin 
cari strălucesc învățații „Romänului". 

Gura păcătoşilor adevăr grăieşte. Nu alegem vorbele după cum îndulcesc sau înăspresc lucrul, ci după cum acopăr mai exact ideea 
noastră. Vorba nu e decât o unealtă pentru a esprima o gândire , un signal pe care-l dă unul pentru a trezi în capul celuilalt, identic, aceeaşi 
idee, şi când suntem aspri nu vorbele, ci adevărul ce voim a-l spune e aspru. De aceea nu prea intrebuintäm eufemismi . Oricât de împodobit 
cu titluri şi ranguri ar fi un cumulard ori o nulitate, în ochii şi sub pana noastră rămâne ceea ce este, iar luxul orbitor al unei virtuţi 
problematice nu ne va îndupleca să-i dăm un atestat de moralitate. Ne pare rău că în ţara aceasta nu s-au aflat pururea destui oameni cari să 
aibă curajul de-a numi lucrurile cu numele lor propriu, NU cu cel figurat. 

Cităm, exempli gratia, pe eroii nocturni de la 11 fevruarie. În lexiconul oricărei limbi din lume purtarea gardei şi-a ofiţerilor se 
numeşte frângere de jurământ şi de onoare militară, felonie . 

La noi s-a botezat treaba aceasta „contract sinalagmatic" şi cei ce au comis asemenea acte de virtute au fost răsplătiți nu cu cordonul 
ce li se cuvenea, ci cu cordoanele „Stelei României". Si, de câte ori cităm acest caz monstruos, „Pseudo - românul " vine cu argumentarea ad 
hominem că şi conservatorii ar fi conspirat în contra lui Vodă Cuza. Dar de la a conspira cu pericolul vieţii şi averii până la a-şi frânge 
jurământul militar e deosebire cât cerul de pământ. Niciunul din oamenii pe cari - i citează „Romänul" nu şi-ar fi frânt jurământul îndoit dacă 
suveranul l-ar fi însărcinat cu paza persoanei sale. Militarii în cestiune, dacă au crezut în adevăr că participarea lor la conspirație e necesară, 
trebuiau să înţeleagă că n-o puteau face decât cu sacrificiul numelui, carierei , vieţii lor morale. Dacă cineva crede că trebuie să moară pentru 
o idee să se hotărască a primi moartea, care-n cazul acesta nu era fizică, ci civilă. Unul singur din acei oameni a avut destul sentiment de 





soldat pentru a înţelege aceasta. El a simţit că trebuie să scuteascä tânăra armată de privelistea odioasá a rämänerii în rangurile ei, a simţit că 
existenţa sa e imposibilă într-un corp constituit pe baza fidelității şi onorii ostăşeşti ; s-a ascuns şi s-a izolat, s-a sinucis cetäteneste . Pe 
ceilalţi i-am văzut grămădindu-se înainte, ba şezând în cupeaua suveranului; alături de el, chiar în urma recidivei de la Ploieşti. 





Dar „Romänul" insistă asupra împrejurării că partidele politice s-au folosit de faptul trădării . 

Da, de trădare, nu de trădători. 

O armată în campanie se foloseşte de spioni, dar nu-i decorează, nu face din ei demnitari publici. I-o fi plătind poate, dar îi plăteşte 
din fonduri nemărturisite, căci conştiinţa niciunui popor nu suportă remunerarea publică a trădării şi a feloniei. 

Acestea le ştie „Romänul" tot aşa de bine ca şi noi, ştie prea bine că o crimă politică comisă de un om privat încetează a fi o crimă 
când e purtată de vederi mai înalte şi dictată de cugetul curat, fie chiar greşit, de-a mântui statul, pe când frângerea unui jurământ de două ori 
depus nu încetează de a fi o crimă, nu politică, ci comună. Dar simularea de a nu putea distinge lucrurile nu ne obligă deloc pe noi de-a 
boteza faptele altfel decât cu numele ce li se cuvine. 

Şi dacă le dăm acest botez n-o facem din ură pentru adversari ci pentru că exemplele de felonie, decorate şi răsplătite, corup spiritul 
public. Un popor cată a fi convins de vorbele pe cari Franklin le-a rostit: „Când cineva îşi propune câştig şi onori, fără muncă şi merit, e un 
otrăvitor . Ridică piatra şi aruncă în el". Acest venin însă l-a semănat demagogia roşie. Ceea ce, în orice ţară şi după conştiinţa publică a 
oricărui popor, e absolut condamnabil , absolut rău, absolut înjosit, a fost la noi .. . recompensat, înaintat, împodobit cu decoraţii. Va să zică 
nu muncă-i trebuie românului, nu sobrietate, nu merit, nu inteligenţă pentru a se ridica şi a face avere, ci trădare, vânzarea celui care te 
plăteşte pentru a-i păzi viaţa; specularea credulitätii publice; trezirea patimilor rele din sufletul omenesc. Putin îţi pasă dacă un popor întreg 
pierde printr - asta deosebirea eternă ce există între bine şi rău, între lăudabil şi condamnabil ; că moralitatea unei natii întregi degenerează; 
că copilul dă în tată şi tata 'n copil, că e ca în ziua de apoi, cum zice Scriptura, tu cu acest preţ te ridici deasupra tuturor, demoralizarea şi 
mizeria generală sunt condiţia şi izvorul bunei tale stări private. 

Ei, aceste trebuie să înceteze odată daca e vorba ca statul român să nu fie coprins în mod epidemic de boala imoralitätii şi a feloniei, 
daca e vorba ca spiritul public să rămâie sănătos şi pururea în stare a condamna ceea ce e rău şi a aproba tendintile oneste şi munca onestă. 

Nu devenim prin aceasta apologiştii fostului Domn, precum nu ne facem nici judecătorii lui. 

Cu tendentele sale absolutiste , el n-a făcut decât ceea ce orice absolutist face, el a lovit în puterile istorice ale ţării şi a ridicat din 
noroi tocmai pe aceia cari în noaptea de la 11 fevruarie i-au păstrat — recunoscători — atâta credinţă. Soarta oamenilor e tragică. 

Creaturile ignorante şi nule pe cari a avut generozitatea a le ridica, acelea i-au pus revolverul în piept; plebe semistrăină au ridicat din 
întunerecul făclieriei şi a birturilor, plebea aceasta semistrăină l-au dat pe mâna inamicilor săi. Oamenii politici ce-au conspirat în contră-i îi 
erau adversari, inamici, oameni loviți şi umiliti poate de fostul Domn; prietenii uniformati , jurati şi plătiţi pentru a-l păzi, erau trădători. Între 
inamicitie leală şi trădare e o substanţială deosebire, învederată pentru orice spirit onest şi asupra căreia insistăm pentru atâta oară spre a 
invalida insinuatiunile foii guvernamentale. 

[21 mai 1882] 


[„O OBSERVAŢIE IN TREACĂT"] 


O observaţie în treacăt. „Romänul", strivit de vorbele autentice ale lui Tudor, ne acuză în n-rul de miercuri c-am fi citat fals pasajul 
din arzmazarul cătră Poartă. 

Îi dăm foii guvernamentale cea mai formală dezmintire în privirea aceasta. 

Noi am citat exact după cartea tipărită de chiar adiutantul lui Tudor, carte asupra veracitätii căreia n-am avut nici o cauză de-a ne 
îndoi. O luptă pentru autenticitatea izvoarelor e o luptă de vorbe. Însemnările autentice ale unui contimporan şi confident de toate zilele a lui 
Tudor ni se par îndestul de vrednice de crezare pentru a nu putea fi învalidate decât prin opunerea unui document asemenea autentic. 
Precum „Românul" afirmă că noi am fi citat fals, din parte-ne putem afirma acelaşi lucru despre el, cu mai mult cuvânt încă, pentru că foaia 
guvernamentală s-a dovedit în atâtea înduri măiastră în falsificări . Numai producerea unui document autentic ne-ar putea convinge că nu noi, 
ci adiutantul lui Tudor însuşi a înregistrat în cartea sa arzmazarul cătră Poartă cu erori de text. 

[21 mai 1882] 





[,, «ROMÂNUL» REPRODUCE"] 


„Romänul" reproduce din „La Riforma " din Roma următoarele: 


D. I. C. Fundescu, unul din bărbaţii notabili ( !)din România, poet de talent (?),director al ziarului politic din Bucureşti „Telegraful" şi 
reprezintante al ţării în Camera Deputaţilor României, se află printre noi ca reprezintante al României la Congresul internaţional. 


D.I. C. Fundescu, multämitä stăruitoarei sale munci pentru binele tärei, a ajuns a ocupa UN loc însemnat în lumea politică ( !) ş-a presei din 
România. D-sa face parte din partida liberală condusă de d-nii Brătianu şi Rosetti se bucură de stima şi consideratiunea tuturor concetätenilor săi 
(5D 
Urám o buná venire colegului nostru din Bucuresti si prin mijlocirea sa trámitem o salutare din inimá presei din Románia. 
(Merci) 
[21 mai 1882] 


[„„ DAR DULCI, NOBILI SI POLITICOSI"] 


Dar dulci, nobili şi politicoşi adversari — ne întreabă ‚„Romänul" — contra alor noştri s-a sculat Domnul Tudor? 


Contra alor voştri, am răspuns noi! 

Şi am citat cuvintele autentice ale acestui boier român care declara că, în unire cu multi boieri iubitori de ţară, s-a sculat în contra 
Domnilor greci şi contra străinilor cari s-au încuibat în ţară. 

Contra alor voştri prin urmare s-a sculat românii la 1821, căci s-a sculat contra elementelor străine după vremea aceea, şi voi 
reprezentaţi astăzi acele elemente străine, am adäogat noi, făcând aluziune nu atât la sângele care curge în vinele fiecăruia cât la simtirile ce-l 
Tnsufletesc si la faptele ce săvârşeşte. 

Şi amândouă aceste afirmaţii ale noastre sunt adevărate. 

„Romänul" însuşi nu poate să tăgăduiască că ceea ce a supărat mai mult pe români sunt tendinţele străine, apucăturile străine ale 
Domnilor greci, înrâurirea străină şi disprețul a tot ce era românesc: al traditiunilor, al gloriilor , al deprinderilor româneşti. 

Şi oricine va voi să cugete un moment la mijloacele prin care roşii s-au ridicat şi prin cari se ţin la putere va vedea că ceea ce-i 


caracterizează sunt tocmai apucäturile străine, şi ideile străine si înrâurirea străină. 

Pseudo - liberalii noştri nu s-au ridicat în adevăr decât hulind tot ce este românesc, mai ales pre Domnii români şi pre boierii români, 
adică toată gloria şi tot trecutul acestui popor. Căci cine, mă rog, a făcut trecutul glorios al acestei ţări daca nu Domnii şi boierii ţării? 

Chiar mai deunăzi n-am auzit oare pe d. Stătescu, după banca ministerială, şi pre domnul Brătianu, după tribuna Camerei, zicând că 
coroana României şi a Moldovei au fost coroane de cositor? 

Nu sunt acestea simtirile unor străini necunoscätori de istoria ţării? 

Nu s-au mulţumit a batjocori gloriile noastre nationale, au disprețuit apucăturile, deprinderile, traditiunile, adică tot ce face dintr-un 
popor să fie el iar nu altul. Şi au venit cu idei noi, cu apucături străine, cu tendinţe cosmopolite. După capul lor tot ce a fost în ţară a fost rău; 
numai ce au făcut ei este bine. 

Până la venirea lor poporul român nu avea nici o lege, era o turmă de sclavi şi tara aceasta a creat-o dd . Rosetti şi Brătianu din 
nimic! 

Chiar mai deunăzi d. Stătescu, linguşitor de rând, striga că acest bătrân, d. Brătianu, ne-a dat o ţară mare şi liberă! 

Toate legile ce propun, toate măsurile ce iau nu sunt decât ideile demagogiei franceze, îndulcite şi aurite ca să le primim noi. 

Niciodată n-a ţinut seamă de felul de a fi al poporului român, de deprinderile lui, de tradiţiile lui. 

Astfel s-au ridicat liberalii, hulind trecutul glorios al acestei ţări şi despretuind tot ce era românesc şi cătând sá puie în loc idei străine, 
ca nişte adevăraţi străini. 





Şi, după ce s-au ridicat, se ţin la putere numai prin înrâurirea străină, prin apăsarea străină, căreia servesc de instrumente. 

Oricine caută să-şi dea seama de faptele guvernului liberal, de la venirea lui la putere şi până azi, nu e cu putinţă să nu dobândească 
această convictiune: că d-lui Brătianu puţin [f]i pasă de ce vrea ţara, de ce sufere ţara, de ce zice ţara; destul să menajeze interesele străine şi 
să împlinească dorinţele străinilor. Numai astfel se poate explica purtarea d-lui Brătianu în cestiunea Stroussberg şi în cestiunea 
răscumpărării, în cestiunea ovreilor şi în a Basarabiei, în cestiunea Cernavoda - constanta şi Arab Tabia! 

Preste tot aceeaşi idee: să dau străinilor ce-mi cer; cât pentru români, puţin [î]mi pasă! 

Partidul liberal reprezintă dar în această ţară, de-o parte, ura a tot ce e românesc şi apucături străine şi, de alta, înrâurirea apăsătoare a 
străinilor. 

Apoi contra acestor două lucruri s-a ridicat Domnul Tudor. Deci contra alor voştri s-a ridicat! 

Aceasta am zis, şi aceasta este adevărat! 

„Romänul" însă ne spune că, după proclamatiile lui Tudor, cum le ştie el, Domnul Tudor, cu pandurii lui, s-ar fi ridicat şi contra 
apăsării boierilor pământeni şi ne acuză că falsificăm textul ca să ascundem aceasta. 

Dar acest adevăr nu se poate ascunde. Chiar daca n-am fi ştiut nimic sigur, tot am fi bănuit că, şi pe vremea aceea, se găseau boieri 
pământeni rätäciti cari serveau de instrumente prin cari străinii despuiau şi apăsau pe români, precum se găseşte astăzi un partid întreg care 
serveşte de unelte ca să apese ţara. 

Am fi bănuit aceasta chiar daca n-am fi ştiut nimic; dar din nenorocire avem şi documente istorice cari adeveresc acest prepus. Astfel 
cunoaştem, din întâmplare, o anaforä a velitilor boieri şi un ofis al lui Grigore Vodă Ghica cari veştejesc purtarea unui oarecare boiernaş 
dinspre Piteşti, un vätaf de plai, care, împreună cu un altul, au siluit prin mâglisiri , cum zice anaforaua , şi mai ales prin îngroziri , pe 
moşnenii Caineni să vânză moşia lor moştenească prinţesei Frusina Şuţu, adică: 


Întâi au cumpărat printr' ascuns părţile celor mai săraci, apoi, văzând că află şi cei mai aleşi, pre care nu-i pot îndupleca, au început a-i îngrozi , 
cu mari înfricoşări , zicându-le, de o parte, că niciodată nu vor putea stăpâni părţile lor de-a valma cu un Domn şi că poate să cadă vreunii şi în 
urgia domnească cum şi în pedeapsa ocnii , arătându-se cu împotrivire etc.. . .* 


Şi ca aceşti doi rätäciti vor fi fost desigur multi alţii cari, pentru slujbe şi ranguri, să primească a servi de instrument de apăsare a 
neamului lor în mânele străinilor. 

Şi, dacă este adevărat, după cum spuneţi, că şi din cauza împilărilor acelor pământeni s-a sculat Domnul Tudor, atunci tot contră alor 
voştri s-a sculat; căci cine dacă nu voi reprezentă astăzi în această ţară elementul împilator , elementul care se îmbogățește din politică, din 
sudoarea tuturor fără muncă şi fără merit? 

Dar pre vremea aceea oamenii ca acel vătaf de plai şi ca acel vames erau infränati si dojeniti de adevărații boieri ai tärei. 

Stirbey, Cretulestii , Grădiştenii, Fălcoienii , Raletii cu mitropolitul şi arhierei în cap, înfri-n [au] prin judecätile lor alunecările unor 
astfel de nenorociti şi Domnul ţării scăpa pre români de apăsările nelegiuite. 

Astăzi fapte mult mai mişeleşti se săvârşesc pre o scară întinsă. 

Concesii peste concesii, întreprinderi peste întreprinderi, abuzuri peste abuzuri se grămădesc. Oamenii de meserie devin milionari în 
clipă! 

Mostenitorii şi semenii acelor mijlocitori ascunsi cari atunci mărturiseau tremurând înaintea arhiereilor şi a boierilor păcatul lor si se 
pocăiau acum domină ţara şi-i dau legi. 

Si ţara, legată de mâini si de picioare, spumeazä de mânie, căci n-are cui se plânge: mitropolitul şi arhiereii ţării nu mai au milă de 
dânsa sau nu îndrăznesc să ridice glasul în favoarea celor asupriti ! 

Boierii ţării, unii şi-au dat mâna cu împilatorii , iar ceilalţi sunt asupriti şi huliti ! 

Şi Domnul ţării are urechile astupate de strigătele de ură ale oamenilor politici şi de gălăgia sărbătorilor. 

Ce poate să iasă dintr-o asemenea stare de lucruri? Nemultumirile sunt generale, indignatia oamenilor este ajunsă la culme şi toate 
caută să izbucnească. Aşa încât nimeni nu ştie ce poate să aducă ziua de mâne! 





1 Vezi Condica de anaforale ale lui Grigore Ghica, volumul III, anul 1824—1825, filele 266 urm . 





lacá unde ati adus ţara în 6 ani de guvernare: este mai rău decât în momentul în care Lascar Catargiu a venit in 1871 să scape tronul 
şi institutiunile din valurile de nemulțumiri grämädite ce stau sá le potopeascá . 

lacá răspunsul nostru la întrebarea „Românului": Cine provoacă răsturnările ? 
[23 mai 1882] 


CERNAVODA CHIUSTENGE 
Am espus în atâtea rânduri viciile răscumpărării liniei. Cernavoda chiustenge , am arătat atât de limpede că lucrul ce se proiectează a 


se cumpăra cu 16 milioane nu face în realitate decât şase, încât credem de prisos a repeta din nou cele zise. Drepturile asupra portului, 
terenuri etc., de folosirea cărora se bucură societatea, nu sunt decât un echivalent al anuitätii ce i se cuvenea pentru capitalul pus în 


construirea drumului de fier, încât prin restituirea acelui capital, prin răscumpărarea drumului numai, se răscumpără de sine şi fără o plată 
deosebită drepturile mai sus citate. E o adevărată sofismă a pretinde să plătim şi drumul şi veniturile pe cari el le aduce. Ar însemna a plăti o 
moşie de două ori, o dată preţul ei, apoi un capital reprezentând veniturile ei, sau a plăti o casă de două ori, o dată preţul cât a costat zidirea 
din temelie pân-la acoperământ , apoi o capitalizare a chiriei anuale ce-o aduce. Sau una sau alta se plăteşte, sau costul construirii sau 
capitalizarea venitului. A plăti amândouă la un loc e absurd. Presa capitalei e unanimă în condamnarea acestei răscumpărări, esceptând se 
'ntelege pe Don Quixotte al „Romänului" şi pe Sancho Pansa a „Telegrafului". 

Reproducem deci articolele scrise în „România liberă" şi în „Binele public" asupra acestei afaceri. 

[23 mai 1882] 


[„AM ARĂTAT ÎN MAI MULTE RÂNDURI"] 


Am arătat în mai multe rânduri că rămânerea la putere a roşiilor va degenera într-un pericol social. Nimic nu e mai periculos pentru 
conştiinţa unui popor decât priveliştea corupţiei şi a nulitätii recompensate , decât ridicarea în sus a demeritului . Această privelişte îi ia 
poporului încrederea în valoarea muncii şi în siguranţa înaintării prin merit. Dându-i-se zilnic exemplu că, fără a şti ceva şi fără a fi muncit, 
cineva poate ajunge bogat şi om cu vază, arătându-i-se zilnic împroprietăriri de oameni ce n-aveau alt drept decât favorile oamenilor zilei, 
contagiul intelectual şi moral devine din endemic epidemic, trece de la restrânsul grup al Campiniilor la grupuri din ce în ce mai numeroase 
de cetăţeni, cărora le vine asemenea în minte ceea ce nu le-ar fi venit niciodată fără molipsirea prin exemplul celor împroprietăriți fără drept 
şi a celor ce, prin esplicări sofistice a legii, au ştiut să-şi înjghebe moşii sub pretextul c-ar fi insurätei. 

Am constatat asemenea că nicicând în România n-a existat cestiunea agrară. De la începuturile acestor ţări şi până la împroprietărire 
regimul moşiilor era proprietatea mare şi cea mică pe de-o parte, posesiunea ereditară în anume condiţii, stabilite prin tranzacţie liberă, pe de 
alta. Niciodată nu i-a venit românului în minte de-a pretinde ceea ce nu este al lui, tot precum, pe de altă parte, simţul de drept era atât de 
puternic în el şi iubirea ogorului atât de înrădăcinată încât pentr-un petec cât de neînsemnat de pământ se judeca pân-în pânzele albe. 

În decursul unei vieţi de sine stătătoare de câteva sute de ani poporul nostru n-a avut nevoie nici de Cod civil, nici de Cod penal 
pentru a avea un adânc sentiment de drept şi, precum roiul de albine nu are lipsă de legi şi regulamente scrise, de recrutări etc., tot aşa şi la 
poporul nostru toate lucrurile mergeau strună printr-un înnăscut spirit de echitate şi de solidaritate. 

Fără recrutatie Mircea şi Stefan-Vodä ridicau ţara în picioare, ba adesea nici nu puteau s-o înfrâne şi s-o domolească când era vorba 
de năvăliri în afară. În tot decursul acestei lungi epopee nu găsim însemnându-se de niciunul din cronicarii noştri o mişcare agrară; nicicând 
acest popor 





îndărătnic şi viteaz nu atinge nici în clin nici în mânecă averea sau dreptul altuia; din contra, vedem o energică statornicie în păstrarea şi 
moştenirea proprietăţii. A înstrăina un petec de moşie în vremea veche era o afacere de stat şi avea nevoie de sancţiunea Domnului şi a 
sfatului suprem. 

Astfel istoria s-a însărcinat, prin mersul ei organic, să dea creştere poporului românesc, o creştere ale cărei principii conservatoare 
deveniseră atât de abituale, atât de constitutive pentru chipul de a vedea a fiecăruia, încât un om nici-şi putea închipui măcar că poate să-şi 
arunce ochii asupra lucrului altuia. 

Dar, pe cât educaţia unui popor se câştigă şi se păstrează cu anevoie, tot atât de lesne se pierde şi se compromite o asemenea 
moştenire când se dau de sus exemple de neorânduială , de nedreptate, de incoerentä . A fost destul ca, în curs de câteva luni, un demagog 
cosmopolit să stea ministru, pentru ca conştiinţa de drept a poporului să înceapă a se întuneca, pentru ca să se nască în el dorinti nelegitime, 
cari înainte nici prin vis nu i-ar fi trecut, pentru ca să se zdruncine în el complexul de idei abituale cari, din neam în neam, constituiseră 
vederile sale juridice şi morale. 

Dar şi mai odios în toate acestea e că guvernul, în loc de-a izola ceea ce s-a întâmplat în mod izolat în Ilfov şi Vlaşca, se servă de 
evenimentul petitiei colective din aceste judeţe pentru a imprima chiar cererilor drepte ale ţăranilor caracterul neliniştitor al unei mişcări 
agrare; că, nevrând să facă dreptate sătenilor de pe moşia arendată de un Pişca, i-acuză fără cuvânt şi fără umbră de adevăr că ar fi cerând 
acelaşi lucru ca şi ţăranii din Vlaşca şi Ilfov. 

Iată dar o mişcare nelegitimă şi neindreptätitä devenind un pretext pentru persecutarea şi maltratarea acelora cari au cereri drepte; iată 
un Chiritescu, fost camardiner, servindu - se de poziţia de prefect pentru a caracteriza de mişcare agrară reclamaţii făcute în contra unor 
măsurători strâmbe şi asupritoare ale ogoarelor ce oamenii s-au obligat a le munci arendaşului. Pe de o parte dar se înscenează mişcarea, pe 
de alta ea servä de pretext de persecutiune în contra oamenilor fără vină şi a căror reclamaţii sunt drepte. 

Toate acestea nimicesc influenţa educativă pe care statul îl exercită în alte ţări, prin corectitudinea actelor sale, asupra conştiinţei 
cetăţenilor. Vechi şi drepte vederi de cuviinţă şi de echitate se discompun în această atmosferă, poporul—o fiinţă organizată prin 
nestrămutate vederi intelectuale şi morale — devine o adunătură inorganică de indivizi, predispusă spre anarhie atât în urma instigatiunilor 
vinovate ale agenţilor demagogi ai partidului cât şi prin lipsa de dreptate şi prin pierderea încrederii în stat. 

Oare să fim un popor atât de bătrân încât să fi pierdut memoria trecutului? Să nu ştim că numai în păstrarea bunurilor morale cu greu 
câştigate în trecut, în păstrarea elementelor educative ale istoriei române e rădăcina spornică a viitorului? Să nu vedem limpede că instinctele 
demagogice nu sunt decât rămăşiţele invidiei venetice , care duşmănea tot în această ţară ` si familie, şi biserică, şi limbă, şi datină? Oare noi 
să nu ştim că vrajba socială şi politică n-a avut altă ţintă decât a altera caracterul şi inima dreaptă pe care părinţii din părinţi au lăsat-o 
moştenire poporului nostru, pentru a le asimila instinctelor bastarde şi veninoase ale rämäsitelor de venetici? 

Zilnicele atentate ale guvernantilor asupra principiilor ce asigură dezvoltarea liniştită a unui popor să nu fie în stare a trezi rezistența 
tuturor elementelor sănătoase din ţară? Coroana poate rămânea îngăduitoare faţă cu tentative capabile a săpa şi dezrădăcina orice societate 
din lume, necum una şubrezită prin o lungă şi sterilă epocă de tranziţie? 

Iată întrebări cari se impun de la sine în situaţia grea ce se creează ţării prin rămânerea la putere a partidului roşu, putrezit moraliceste 
de variile afaceri impure începute cu cărăturile Warszawsky şi încheiate cu Cernavodă - chiustenge . 

Numai un guvern onest şi o administraţie onestă sunt în stare a readuce poporul la ideile sale de drept, a-i reda creşterea şi maniera 
de-a vedea pe care i-o dăduse în trecut statornicia datinei sale juridice şi simţul său de echitate, nutrit de biserică şi de lege. Astfel, din 
destrăbălare în destrăbălare , am ajunge a se şterge cu totul din conştiinţa publică deosebirea între bine şi rău, între drept şi nedrept; anarhia 
de idei ar da naştere anarhiei ordinii materiale. 

Dar, în caosul acesta, ce-ar mai fi statornic, ce-ar mai fi sigur? Daca am trăi încai izolaţi în Peninsula Iberică sau în grupul Insulelor 
Britanice, discompunerea ar fi foarte păgubitoare progresului, dar nu ar nimici statul. Dar, încleştaţi între mari şi puternice monarhii, 
mişcările nesănătoase dinlăuntru s-ar preface oricând într-un pericol pentru chiar existenţa statului şi caosul stingerii ar ameninţa însăşi 
individualitatea etnică şi istorică a poporului românesc. Oare roşii să nu înţeleagă că acel caos i-ar înghiţi şi pe ei împreună cu ţara ntreagă ? 
Să nu înţeleagă că-n urma repetatelor greşeli de guvernământ e o datorie pentru ei de-a suporta discreditul ce şi l-au grămădit asupră-le şi de- 
a se curäti de el? Iată O cestiune pe care n-o punem, se 'ntelege , masei interesate a partidului, dar care merită fără îndoială atenţia oamenilor 
lui conducători. 


[26 mai 1882] 





[CE TI-E CU OMUL ISCUSIT"] 


Ce ti-e cu omul iscusit! Cum aflä el, asa ca din senin, vindecare la toate relele, cum aflä oricärui sac petecul ca si care nu se mai 
poate! Asa bunăoară vestitul Nastratin [î]şi cârpea într-o zi giubeaua, fără nod la aţă. Dar, fiind ata răsucită tare, s-a 'nnodat de la sine si 
Nastratin a cunoscut numaidecât că-i vine mai bine astfel şi, îngâmfat de născocirea sa cu totul nouă, a pus crainic prin oraş să strige, ca să 
afle cu toţii, mic şi mare, că după moda scoasă de el aţa se 'nnoadă întâi la căpătâi. Un turc luă un pumn de sare şi veni foarte serios lângă 
Nastratin: „Hogeo , zise turcul, cască gura să-ţi sar vorba!" 

Aşa şi cu liberalii noştri. 

Ei şi numai ei au aflat cum se 'nnoadá aţa, ei şi numai ei fac legile cele mai bune şi mai înțelepte, ei numai înţeleg nevoile poporului. 
Crainicul gazetar din Strada Doamnei bate toba cea mare, propuind bunăoară. o nouă lege de tocmeli agricole. Pentru care cuvânt? Pentru că 
se comiteau abuzuri. Dar, daca se comiteau , nu legea trebuia modificată, ci abuzurile trebuiau să 'nceteze prin aplicarea strictă şi exactă a ei. 
Altădată crainicul propune o lege nouă pentru neînstrăinarea pământurilor ţărăneşti. Această neînstrăinare e prevăzută atât prin legea rurală 
cât şi prin Constituţie, dar sub administraţia roşie dispoziţiile se calcă şi se comit abuzuri. Ei bine, în loc de-a stărui pentru aplicarea strictă a 
textelor existente şi pozitive, Nastratin [î]şi dă aerul de-a descoperi el cel dintâi că aţa trebuie 'nnodatá şi vine c-un proiect de lege. 

De astädatä se face iar sfará 'n ţară cu ştergerea rămășițelor de dări din trecut. 


Dăruite vă fie rămăşiţele pentru şapte neamuri suitoare, zice „Pseudo - românul ", spre mai marea landă a tagmei noastre patriotice. Nu mai 
luăm dări decât de la cei de faţă şi viitori. Altfel conservatorii ar fi în stare de-a pretinde aceste restanţe şi a echilibra bugetele cu ele. 


Şi toate astea „Pseudo - românul " le spune cu aerul cel mai serios din lume, lăudând cu îngâmfare o nouă lege votată, cu totul de 
prisos, de vreme ce legea percepţiei din 26 mai 1868, şi azi în vigoare, e foarte clară în privirea aceasta. 
Iată în adevăr ce zice art. 25 al. 4 a acelei legi: 


Dreptul agenţilor fiscali de-a urmări contributiunile datorite statului, împreună cu zecimile adiţionale, încetează la finele anului al treilea de la 
începutul fiecărui exerciţiu. 


Dar asta ce e decât tot dispoziţiile legii celei nouă? Însă, în loc de-a aplica cu strictetä legea veche, se face una nouă, pentru două 
cuvinte. Una pentru a face să se crează că pân' acum n-a existat nod la aţă şi că numai patriotii au făcut descoperirea, alta pentru că o nouă 
lege sună în coloanele „Romänului" şi dă a înţelege naţiunii ce grijă au patriotii de ea, pe când o simplă circulară de admonitiune către 
agenţii fiscali de-a aplica strict art. 25 ar fi intrat, fără sunete de tobă şi trâmbiţi , în memoria şi deprinderile agenţilor respectivi. 

Astfel liberalii noştri sunt extraordinari în descoperirea unor lucruri pe cari toată lumea le ştia înaintea lor şi confundă nestiinta lor 
proprie de legile pozitive ale ţării în care trăiesc cu absenţa acestor legi. Fiindcă toate lucrurile merg în lumea asta crescendo, ne vom pomeni 
într-una din zile că unul dintre patrioţi descoperă tabla pitagoreică ca un lucru cu totul nou şi că alt onorabil cere patent de inventiune pentru 
descoperirea, asemenea nouă, că de la Galaţi la Bucureşti sunt exact atâţia chilometri cât şi de la Bucureşti la Galaţi şi că zero e egal cu zero. 
La multe descoperiri de soiul acesta ne putem aştepta din partea unor bărbaţi atât de iscusiti şi atât de învăţaţi, precum sunt confrații noştri. 
[29 mai 1882] 


[„AUZIM CĂ D. POPULEANU "] 


Auzim că d. Populeanu , procuror al Curţii, ar fi fost trimis să cerceteze la faţa locului CAZUL d-lui G. Alexescu din Teleorman. Nu 
punem la îndoială caracterul magistratului delegat, dar ne VINE a ne îndoi, pentru multe cuvinte, de eficacitatea deplină a misiunii sale. Deşi 
ministrul de interne e convins că acuzarea adusă d-lui Alexescu e o mişelie a d-lui Kirițescu , prefectul fără scrupule şi fără ruşine a judeţului 
Teleorman, totuşi [1]1 mäntine în funcţie, Acuzarea nu e făcută decât cu scopul de-a masca mâncătoriile unui arendas al statului şi de-a boteza 
de mişcare agrară reclamatiile 





drepte in contra unor măsurători strâmbe de ogoare , făcute nu cu stânjenul Şerban Vodă, ci cu cel fraudulos, al onor. Pisca. Mäntinänd pe 
prefect în funcţie, împreună cu toată droaia sa de agenţi, d. Populeanu va fi, ni se pare, menit a face cercetări sub auspiciile şi cu ajutorul 
administrativ al acestui om şi astfel toată acţiunea sa poate să n-aibă alt rezultat decât acela de-a spăla pe funcţionarul abuziv şi de-a legitima 
strämbätätile comise, de-a lungul ogoarelor, de faimosul stânjen Pisca. 

[29 mai 1882] 


[„DE LA UN TIMP ÎNCOACE SE OBSERVĂ...”] 


De la un timp încoace se observă o disproportie mare între numărul fictiv al deputaţilor înscrişi ca prezenţi în Adunare şi între 
numărul cel real al celor ce sunt în adevăr faţă la dezbatere. O mulţime de voturi s-au dat, o sumă de legi s-au votat fără ca să fie faţă numărul 
cerut de regulament şi, cu toate acestea, lucrurile merg strunä şi voturile nu sunt lovite de nulitate, ci rămân legale şi date de-a binele, pentru 
că cei cari în realitate absentează nu tăgăduiesc nicicând de-a fi dat un vot ce nu l-au dat şi pentru că biuroul Adunării pare a trăi în acelaşi 
cerc vicios în care se 'nvârteşte majoritatea. S-a întâmplat într-un rând cazul ca un deputat înscris ca prezent în procesul-verbal al Adunării să 
fie, chiar în vremea în care votul său se număra în Adunare, într-un oraş de provincie, unde pleda un proces. În Bucureşti răspundea la apelul 
nominal şi în aceeaşi clipă, dincolo de Olt, pleda. 

Dar.. . ce nu se 'ntâmplă în această Adunare? 

În timpul în care reforma legii tocmelelor agricole intrase în sfera de discutiune a Adunării, s-a ales, precum se ştie, o comisie de 21 
care să revază proiectul de lege. Pe când aceşti 21 de inşi — dintre deputaţii cei mai inteligenţi, unii chiar dintre cei mai oneşti — lipseau din 
Adunare şi după ce rugaseră pe ministrul - prezident să nu pună în dezbaterea Adunării nici un proiect important , grupul Eliad - 
cârciumărescu se foloseşte de absenţa colegilor şi, fără discuţie, fără a se citi sau a se fi împărţit raportul, se votează prin surprindere 
tranzacţia privitoare la cheiul Brăila, prin care statul aruncă în Dunăre un milion şi mai bine de franci pentru lucrări înecate, făcute în condiţii 
reprobate de inginerii statului şi de comisiile de anchetă trimise la faţa locului. 

D. Nicorescu a arătat atunci cu toată claritatea că votul era viciat prin împrejurarea că o mare parte dintre deputaţi fuseseră opriţi, 
prin lucrări legislative, de-a lua parte la şedinţă şi obtinu de la Adunare ca să se cerceteze cazul din nou şi să se oprească promulgarea. 
Motivele materiale aduse in contra tranzactiunii erau zdrobitoare şi Camera, văzând că votul i se escamotase prin subreptiune şi surprindere, 


putea in adevär sä revie asuprä-i. 

Proiectul, votat gata, a reintrat deci in comitetul de delegati al sectiunilor . 

Dar ce s-a întâmplat în acel onorabil comitet? 

La început majoritatea era pentru moţiunea d-lui Nicorescu, deci în contra promulgării tranzacţiei. Dar, în timpul sărbătorilor 
Paştilor, doi din membri se numesc prefecti şi li se substituie alţii. Altul e trimis în Moldova să cumpere porumb. Noul comitet, suplantat 
celui vechi, nu mai cercetează deloc tranzactiunea în fond, ci prin gura raportorului său, d. V. Maniu, are îndrăzneala de-a spune că e 
neconstitutional de-a reveni asupra unui vot... escamotat prin surprindere de cătră partizanii lui Cärciumärescu. 

Adăugăm că d. C. A. Rosetti e asemenea de opinia d-lui Maniu şi nici nu ne-am fi aşteptat la altceva de la un panglicar venetic care, 
în opunere cu chiar elementele mai curätele şi mai româneşti ale partidului, s-a constituit în apărătorul absolut al tuturor veneticilor malonesti 
din partidul roşu. 

Filozofia pozitivistă a descoperit că moralitatea publică şi privată nu este decât simţul colectiv de conservare al rasei, pentru că 
imoralitatea şi malonestitatea poate înainta pe un individ, dar pentru colectivitatea rasei ele însemnează disolutiune şi moarte. Un străin nu e 
părtaş acelui simţ, nu-i este înnăscut, iar efectul său asupra moralității publice va fi dizolvant. În adevăr, ce simţ colectiv de conservare a 
rasei române poate fi în nişte venetici ca C. A. Rosetti, Eliad, Cârciumărescu, Simeon Mihălescu, cari nu sunt destul de vechi în ţară pentru a 
se fi adaptat şi împărtăşit din acel simţ colectiv de conservare a rasei, ci sunt nişte simpli cavaleri de industrie pripäsiti aci ca să se hrănească 
şi să câştige prin orice mijloc, indiferent de e moral sau imoral, onest sau malonest ? 





D. C. A. Rosetti s-a supărat deci foc asupra d-lui Nicorescu şi rezultatul acestei supărări a fost că Adunarea a trecut la ordinea zilei 
asupra motiunii. Numai sancţiunea M. Sale mai e necesară şi una din cele mai scabroase afaceri va deveni lege, lege sfântă, fericitoare 
poporului românesc. 

[1 iunie 1882] 


[„ALEXANDRIA, ODINIOARA...”] 


Alexandria, odinioară al doilea oraş după Roma şi numărând în vremea lui Cezar 900 000 de locuitori, e astăzi teatrul întristător al 
acelui din urmă eveniment războinic. Lordul Seymour comandează bombardarea forturilor lui, pentru...? Pentru că egiptenii actuali au 
îndrăznit să pretindă a fi stăpâni în ţara lor proprie. 

Nu vom face reflectiuni sentimentale asupra interventiunii armate a Angliei, care are deja aprobarea mai multora dintre puterile mari. 
Cuvânt au egiptenii, dacă vor ca tara să fie a lor, cuvânt pe de alta şi Europa, daca voiește a-şi mănţine influenţa ce au câștigat-o cu timpul 
acolo. Consideratiunea însă ce i se poate opune lui Arabi Paşa şi partidului său national e că târziu, prea târziu s-a trezit şi că neatärnarea 
Egiptului nu se pierde azi, ci s-a pierdut din acel moment în care ţara a devenit terenul de colonizare şi de imigratiune a tuturor popoarelor. 

Un popor, ca şi un copac si ca oricare altă fiinţă organică, nu poate înainta decât din sine însuşi, decât dezvoltându-şi treptat 
aptitudinile şi puterile sale înnăscute. A trăi în iluzia că, introducând în Egipet muzică de Offenbach şi farse de Meilhac şi Halevy , ţara se 
civilizează conduce la rezultatul la care Egipetul a ajuns. 

În genere când într-o ţară, agricolă mai cu seamă, vedem grămădindu-se oamenii în centre comerciale, vedem că preferă a trăi din 
mijlociri negustoreşti decât din productiune, putem deduce cu lesniciune că numărul producătorilor scade, că ocupatiunea lor se simplifică 
din ce în ce şi devine mai grea, pe când pe de altă parte numărul consumatorilor improductivi creşte. Şi numărul acestora creşte totdeuna 
repede, căci globul întreg se 'nsărcinează a-l furniza nefericitului popor care-a ajuns a fi redus numai şi numai la munca câmpului. 

Precum vedem România devenită un teren de imigratiune pentru prisoasele de populaţie ale statelor învecinate, precum aci oameni de 
ieri alaltăieri se urcă cu repejune pe scara socială, fără scrupul de mijloacele ce le 'ntrebuinteazä pentru a se urca, tot astfel ni se descrie că s- 
au petrecut lucrurile in Egipet. Din câteşi patru unghiurile lumii curgeau baroni şi conti ruinati, roind ca fluturii în strălucirea seraiului 
chedivilor şi având atâta analogie cu suita de numiri sunätoare a regelui Stroussberg. Un popor de feneanti, recrutat din toate natiile Europei, 
s-a grămădit pe umerii acelui sărac şi nefericit felah şi Alexandria însăşi, având la începutul secolului şi sub Mehmed-Ali abia 30 000 de 
locuitori, ajunsese în câteva decenii la sute de mii, toţi aproape trăind din negot, adecă din o meserie care nu sporeşte întru nimic masa 
productiunii, ci are cel mult efectul de-a o scumpi şi de-a stinge prin concurenţă productiunea indigenă pe cât existase . Sute de funcţii ad- 
hoc s-au creat pentru toţi nobilii venetici şi feneantismul, adesea malonestitatea, era privită ca un titlu de-a aspira la retributiuni din casa 
statului. Îndată însă ce, prin introducerea de trebuinte străine şi prin concurenţa negotului, se stinge varietatea ocupatiunilor la un popor cât 
de primitiv, el e redus întreg la rolul de salahor, de lucrător cu ziua, care trăieşte de la mână la gură. 

Aceasta a fost cauza nemulțumirilor populaţiei, a formării partidului national şi a popularității lui imediate, a hotărârii târzie de-a 
înlătura influenţa străină. 

Cu toate acestea robia economică a populaţiei a devenit deja atât de mare încât, deşi voieşte a alunga pe străin, nu poate trăi fără el. 

De aceea, cu fuga europenilor , foametea ameninţă populatiunile orăşeneşti. 

Astfel, războiul din afară, mizeria şi foametea înlăuntru sunt epilogul acelei spoieli egiptene, al acelui pospai de pseudocivilizatiune , 
atât de costisitor şi atât de netrebnic ca şi al nostru. 

Şi la noi străinii se înmulţesc pe zi ce merge; ba toate reformele şi îmbunătățirile, câte ne vine-n minte să le facem, au mai cu seamă 
de obiect dezvoltarea negotului, nu însă diversificarea ocupatiunilor economice. Şi la noi negotul a desfiinţat toate breslele din trecut şi a 
substituit vechei noastre clase de mijloc o clasă de străini mijlocitori cari nu adaugă nimic nici la masa productiunii noastre, nici la aceea a 
productiunii ce-o importă. Şi noi suntem în multe priviri pe calea Egiptului . 





Idolatri moderni, închinători nu de pietre şi de lemne săpate, ci de cuvinte goale şi de fraze sunătoare, am îngăduit ca negustorii de 
vorbe dinlăuntru, aliaţi cu cavalerii de industrie din afară, să escamoteze una câte una toate vertebrele societăţii şi să i se substituie românului 
în toate celea şi oriunde. Prevestitorii decadentei bat în zădar la poarta luării noastre aminte. În zadar medicul recrutor constată degenerarea 
rasei române, perceptorul sărăcia ei, învățătorul ignoranta, economistul ineptia ei produsă în mod artificial — noi urmăm, ca bizantinii 
decäzuti , a tăia înţelesul cuvintelor în două şi, cum pentru aceştia vorba filioque era pretextul de război civil şi de împărecheri, tot astfel la 
noi vorba liberalism constituie pretextul sub care o ceată de negustori de principii monopolizeazá şi nimicesc puterile întregei ţări. 

[2 iulie 1882 ] 


[„«NATIUNEA», PERINDÄND ACUZĂRILE...”] 


„Natiunea", perindánd acuzárile ce se fac administraţiei liberale de cäträ foile de orice nuanţă, deşi nu contestă adevărul acestor 
acuzatiuni, crede însă a putea afirma că faptele şi apreciatiunile sunt, şi într-o parte şi într-alta, pline de exageratie . 

N-am voi în adevăr să facem o cercetare lexicală asupra vorbei exageratie , care însemnează a face din fántar armásar, a da lucrurilor 
proportiuni ce nu le au. Cu toate acestea nu o convingere preconceputä, ci experienţa de toate zilele ne dovedeşte că foile române, departe de- 


a exagera, sunt, din contra, märginite prin numärul cuvintelor din dictionar de-a putea zugrävi cum se cuvine tot ce se petrece in Romänia ca 
viaţă politică şi ca viaţă de stat. Ne-ar părea bine dacă s-ar mai putea exagera; din nenorocire însă o descriere cât de pesimistă a stării de 
lucruri e departe de-a ajunge umbra măcar a mizeriei morale care bântuie tara, o mizerie mai adâncă, daca se poate, decât cea materială. 


Un rău există, zice „Natiunea", nimeni nu poate tăgădui acest fapt. Avem nevoie de amelioratii . Ele nu se pot efectua cu personalul ce-l avem. 
El s-a obicinuit a se ocupa mai mult de discutiuni politice decât de sarcina ce e chemat a îndeplini. 


Dar oare de ce se ocupă cu discutiuni politice, adecă cu negustorie de vorbe, decât cu îndeplinirea serviciului pentru care e plătit şi pe 
care-l datoreşte? 


Cauza care a produs aceste triste rezultate este, după opiniunea generală, că oamenii cari conduc partidul s-au depărtat de principiile adevărat 
liberale. 


Cum? Asta-i tot? Cauza tuturor relelor să nu fie alta decât că oamenii s-au depărtat de la principii? Oare daca un om e sărac cauza e 
că s-a depărtat de la principiul cutare? Daca e bolnav, daca e incult, daca degenerează cauza e că nu se închină la o definiţie politică? Oare 
orbul e orb pentru că nu cunoaşte formulele opticei , săracul sărac pentru că nu ştie economia politică, bolnavul bolnav pentru că nu ştie 
anatomie şi fiziologie? 

Nu, onorabili confrati, n-au a face principiile nimic cu relele ce ne bântuie; omul cel mai bun şi mai de treabă din lume poate avea 
principii eronate cu totul, omul cel mai mizerabil le poate avea pe cele mai bune; ei rămân cum sunt din alte împrejurări, căci deja Seneca , 
învățătorul lui Nero , care-a avut obiectul sub mâna lui şi a putut constata adevărul, zice: Velle non discitur — a voi nu se învaţă, precum nu 
se 'nvatä a naşte sau a fi născut, precum nu se 'nvatä a fi bun ori rău. 

Nu dar în principii ori în abatere de la ele consistă răul. El e mai adânc; e social înainte de toate; din răul social a rezultat declasarea 
şi relele economice, din acestea demoralizarea deplină a societăţii române. 

Răul social consistă în ridicarea unei păture nenumărate de oameni ignoranti, de vânzători de abecedar. 

Daca vom lua lista prefectilor şi subprefectilor din ţară şi în genere personalul administrativ, vom afla că aproape toată generaţia 
consistă din cenuseri, din oameni cu patru clase primare cari în viatá-le n-au muncit nimic şi cari nu ştiu a administra, pentru că n-au învăţat 
nimic. 

Acest personal se ocupă deci cu discutiuni politice, pentru că nimic nu ştie încolo decât ceea ce citeşte prin gazete si pentru că golul 
intelectual, lipsa de cultură cată a se umplea cu ceva. 





Cei însă ce-i dau nutrimentul zilnic al inteligenţei sunt tot atât de ignoranti. Redactorii faimoşi ai celei mai mari foi din ţară n-au în sacul lor 
de gräunte intelectuale decât patru clase primare şi vorbe, vorbe goale culese din gazete străine. O logomahie stearpă, iată tonul tuturor foilor 
aproape, o ceartă pentru abstractiuni fără sferă determinată şi fără cuprins determinat, iar sub pretextul subţire al acestei certe de vorbe, 
animalul organic îşi caută hrana zilnică, fără nici un scrupul pentru binele aproapelui său. 

Organizatiunea noastră liberală n-a făcut-o nimeni în serios, nici n-a luat-o nimeni ca atare. 

Nu libertarea materială s-a cerut, nu libertatea muncii, ci libertatea ignoranței de-a acapara funcţiile publice. Bugetul nostru este piaţa 
în care se vând scump cele patru clase primare, ce, în locul unei meserii onorabile, scärtie slove negre pe hârtie albă. 

Clasa aceasta a feneantilor avizată la buget e nenorocirea noastră socială. „„Naţiunea" va concede că tot ce e deasupra în societatea 
română e o pătură nenumărată de mijlocitori, nu de producători. Nici prefecti, nici subprefecti, nici advocati, nici negustori nu sporesc c-un 
fir de grâu măcar productiunea ţării, nu dau materiei o schimbare de formă, singura ce dă valoare adevărată muncii omeneşti. Advocati, 
negustori, amploiati etc. nu mjilocesc decât schimbul de posesiune a lucrurilor, fără a spori masa lor, fără a le da o valoare superioară prin 
schimbarea formei. Mulțimea nenumáratá de ovrei nu are altă ocupaţie decât aceea ce face toată clasa imediat superpusă ţăranului, a 
transmite de la o mână la alta posesiunea lucrurilor, dar a opri pe această cale cea mai mare parte drept recompensă a acestui serviciu de 
mijlocitor. Deci există două naţiuni deosebite în această ţară, una stoarsá si sárácitá de producători, alta îmbuibată de mijlocitori: poporul si 
plebea. 

A afirma că „liberalism" sau „conservatism" de principii poate lecui o asemenea stare de lucruri este, ierte-ni-se, o credinţă uşoară. 
Orice principii am pretexta că avem şi unii şi alţii, mizeria şi lipsa de cultură vor fi umbra pseudocivilizatiei noastre. Numai o organizare 
strictă care ar sili pe poporul de mijlocitori la muncă şi la productiune, o organizare care ar îngreuia parvenirea la funcţii publice, dar care le- 
ar deschide, prin alt regim economic, o piaţă în care să-şi deprindă şi să-şi ofere braţele la muncă reală, ar putea să vindece relele de cari 
suferim. 

În loc de principii politice ar trebui să pătrunză în societatea noastră ştiinţa exactă, putinţa de-a aplica principii mecanice. Gradul de 
civilizaţie al unui popor nu se măsură după numărul botinelor lustruite, a frazelor frantuzesti şi a gazetelor, ci după aptitudinea lui de a 
supune puterile oarbe ale naturii scopurilor omului. Cu cât omul e stăpân pe vânt, pe apă, pe abur, şi-şi face din ele slugi muncitoare, cu atât 
civilizaţia e mai înaltă, cu cât omul stăpâneşte mai mult asupra omului, cu atât barbaria este mai mare. 

Înmulțirea clasei de mijlocitori a produs răul social al imputinárii şi sărăcirii claselor producătoare ` iar mizeria are de efect imediat 
demoralizarea. Aceasta apoi merge mână 'n mână cu degenerarea rasei chiar. Un popor sărac, dar sănătos, are tot lungul viitorului înaintea 
lui; dar un popor fizic degenerat, un popor compus din stârpituri, e condamnat a pieri pentru totdeuna. Medicul recrutor ce constată 
degenerarea fizică a rasei, cel igienist care constată morbiditatea şi mortalitatea ei, iată cei ce ne arată în adevăr rezultatele negustoriei de 
vorbe cu care ne 'ndeletnicim toţi, din nenorocire, de la 1848 până astăzi. Aciia însă cari faţă cu faptul decăderii fizice sunt în stare să admită 
un progres real în ţară sunt sau amágiti sau amágitori. 


[ „CORESPONDENTUL DIN BUCURESTI...”] 


Corespondentul din Bucureşti al „Gazetei generale" din Augsburg, printr-un articol intitulat Progresele Rusiei la Dunărea de Jos, se 
face organul acelor amănunte curioase cari ar fi circulând asupra sciziunilor din partidul roşu. Reproducem acea corespondenţă, deşi ni se 
pare a cuprinde multe apreciatii eronate, pentru cuvântul că scriitorul în cestiune s-a dovedit în curs de multi ani statornic amic al partidului 
şi guvernului roşu. Deci, oricât de numeroase ar fi ingredientele erorii în descrierea sa, întru cât priveşte încordarea dintre vechii amici 
politici, Rosetti şi Brătianu, ea poate sá ne fi dând câteva desluşiri exacte. 

Iată acea corespondenţă: 


Văzând maniera naivă cu care ziarul „Russ", redijat de Aksakoff, încearcă a tägädui orice complicitate morală a guvernului din San 
Petersburg cu agitatiunile de înaltă trădare propagate între rutenii din Galiţia şi descoperite cu ocazia procesului din Liov, e îndoit de 
interesant a urmări căile ascunse cu care s-a silit Rusia să combată, nu fără succes, influenţa 





austriacă la Dunărea de Jos. Fiindcă în Petersburg exista convingerea că, după esperientele asupra gratitudinii ruseşti pe cari le-a 
făcut România imediat după războiul oriental, ea va trata c-o justă neîncredere orice propunere directă de amicie, s-a crezut că 
influenţa pierdută în urma anexiunii Basarabiei şi a cestiunei Arab - tabia s-ar putea recâştiga pe cale indirectă. Acest sistem era în 
adevăr mai circumstantial si mai migălos , dar, cunoscându-se stăruința şi răbdarea diplomaţiei ruseşti, metodul promitea un succes 
ce părea sigur, din cauză cu atitudinea Austro- Ungariei în cestiunea dunăreană şi multicolorele împrejurări de partid din România 
prezintă puncte de razim pentru a submina relatiunile dintre România şi Austro-Ungaria. Înainte de toate era important de-a scoate 
din cabinetul Brătianu pe acel membru carele, ca conducător al politicei esterioare, avuse ocazia de-a încerca mai mult 
dezinteresarea Rusiei faţă cu tânărul stat de la Dunărea de Jos. Se ştie că ministrul Boerescu era suspectat ca partizan mascat, ba 
Chiar mituit, al politicei orientale vieneze. Cea mai nejustificată imputare ce se putea face. Din contra, Boerescu, care compusese 
memorandul tipărit în Paris asupra anteproiectului, întâia şi cea mai însemnată scriere polemică în contra pretentiunilor austriace, 
consideră influinta Austro-Ungariei ca răul cel mai mic dintre două rele. Ba părerea aceasta a sa concorda atât de mult cu vederile 
primului ministru , Brătianu, încât ştirile aduse de ziarele din Viena, că înlăturarea ulterioară a lui Boerescu avea de cauză 
divergenta de opinii în politica esterioară, cată să le numim scornite din nimic. Ceea ce-a adus căderea lui Boerescu n-a fost nimic 
alt decât istetia cu care Rusia a ştiut să esploateze în favorul său si al influenţei sale neîncrederea României, pricinuită prin 
atitudinea Austriei, arătându-se pe neaşteptate concesivă în cestiunea despăgubirilor de război. 

Brătianu n-a dispărut împreună cu Boerescu pentru mai mult timp de pe arena puterii, dar aceasta are a o mulţumi întâi ineptiei 
frátáne-sáu , chemat ca urmaş la prezidentia Consiliului şi mai cu seamă marei sale popularitäti . El nu datoreşte Rusiei rămânerea 
sa la putere şi-n genere catá să blamăm uşurinţa cu care Viena 'l acuză pe Brătianu c-ar fi având dispoziţii rusofile numai şi numai 
pentru că n-a putut ocroti pe colegul său mai puţin popular, Boerescu, în contra influintei crescânde a Rusiei. 

Altceva însă nu s-a relevat pân' acum după cât ştiu: chipul în care Rusia, în timp atât de scurt, a câştigat o atingere atât de 
intimă cu partidele politice din România încât acestea, cu toate protestele lor în contra retrocesiunii Basarabiei, au ajuns totuşi a 
face servicii de salahor politicei ruseşti. Cei iniţiaţi însă cunosc faptul învederat că principele Obolensky , comisar în cestiunea 
despăgubirilor de război ruso-române, avea, pe lângă însărcinarea sa oficială, şi aceea a unui comisar politic şi a exercitat această 
din urmă profesie c-un succes destul de mare, pentru că cercetările sale oficiale în privirea mărimii despăgubirilor de război l-a pus 
în contact cu cei mai influenţi dintre marii proprietari. Mai cu seamă în Moldova rămăşiţele fostei fracțiuni, din care făcea parte şi 
pensionariul statului rusesc, Cogälniceanu (?!), s-au folosit de orice putea servi ca armă in contra regimului valahian al lui 
Brătianu. Făcând în mai multe rânduri drumul dintre Bucureşti şi S. Petersburg, lui Obolensky i-a trebuit un an şi jumătate pentru 
afacerea, desigur nu grea, a despăgubirilor şi-n acelaşi timp a aplanat calea pe care Brătianu să fie silit, prin marii proprietari din 
partidul său propriu, ca sau să-şi părăsească poziţia sau să intre 'n apele rusofililor din Moldova (?). Aceasta s-ar fi întâmplat deja 
cu ocazia revizuirii reformei agrare, daca, în această cestiune, Brătianu n-ar fi avut sprijinul amicului său politic, Rosetti, părintelui 
proiectului de reformă agrară. Dar ceea ce iar nu s-a relevat îndestul este că între cei doi vechi coreligionari politici exista o 
divergență de opinii în privirea politicei esterioare, şi îndeosebi a cestiunii Dunării, încă de pe timpul pe când Rosetti era alături cu 
Brătianu ministru de interne. 

Pentru directiunea pe care de pe atunci încă o apucase Rosetti e semnificativă împrejurarea că spiritualul jurnalist Ventura, 
care, prin mijlocirea lui Cogălniceanu, dăduse publicităţii anteproiectul şi făcuse din el obiectul unei agitaţii, evident contrare 
Austriei, a fost numit în toamna anului trecut şef al unui biurou de presă ce se pretindea că atârnă de Ministerul de Esterne, dar în 
realitate era inspirat de Rosetti. Nu se ştie nici pán' acum cât de mari devenirä divergentele de opinii între Rosetti şi Brătianu când, 
acum o jumătate de an, cel dintâi s-a retras din capul Ministerului de Interne. Numai un lucru e de observat: că, deodată cu 
retragerea sa, s-a desfiinţat şi biuroul de presă şi Ventura a fost demis , fără de-a i se fi denunţat angajamentul de mai nainte. E 
cunoscut apoi că şi pe urmă, Rosetti au sprijinit politica Rusiei în cestiunea Dunării, opusă Austro-Ungariei şi Germaniei, pre când 
Brătianu crede, din contra, că trebuie a se evita atât o atitudine prea accentuată împotriva vecinului stat habsburgic cât şi o 
concesivitate care ar atinge demnitatea României. Nu mai e îndoială că neintelegerea dintre cei mai de căpetenie, ba chiar unicii 
conducători eminenti ai partidului liberal, au contribuit a aduce o discompunere totală a actualei majorităţi parlamentare, iar că 
împrejurările stau astfel nu se poate atribui decât agitatiunii partidului rusesc. Rosetti, a cărui ambiţie de şef de partid merge 
adesea mai departe decât chiar idealismul său, pare a trece cu totul cu vederea că deocamdată vecinul de la nord vrea înlăturarea 
lui Brătianu (?) şi că, în caz dacă acest om eminent ar cădea jertfă intrigelor aripei stânge a nationalilor liberali, ce ţine cu Rosetti, 
şi atacurilor amicilor Rusiei din Moldova, strălucirea guvernamentală a liberalilor ar ajunge curând la capăt şi s-ar face loc unui 
cabinet care ar sta în solda Rusiei (?). Brătianu vede mai departe decât coreligionarul său politic de odinioară şi —putem fi 
convinşi — ca mai degrabă ar avea recurs la dizolvarea Camerilor decât să înainteze poftele de supremație ale Rusiei prin 
mántinerea actualei stări a partidului. Dar chiar în acest caz persistă pericolul ca, la nouäle alegeri, influenţa Rusiei să fie mai tare 
decât creditul omului de stat în contra căruia, cu toate numeroasele merite pentru ridicarea patriei sale, se poate ridica imputarea 
c-a îngăduit atât de mult timp coruptiunea înlăuntrul propriului său partid şi mai cu seamă în şirurile partizanilor mai de aproape ai 
lui Rosetti. 

[4 iulie 1882] 


[„LOCKE, FILOZOFUL ENGLEZ...”] 


Locke, filozoful englez care, cu un spirit de critică neobicinuit pe vremea lui, a analizat cugetarea omenească în elementele ei 
oarecum ne dă în câteva şiruri o descriere exactă a manierei de-a cugeta şi de-a se purta a partidelor, fie politice, fie religioase, încât din 
citirea acelor şiruri cineva vede bine ce rol cu desăvârşire secundar joacă aşa-numitele principii în viaţa partidelor. 





lată ce zice scriitorul englez: 


Oricât de mare ar fi zgomotul ce se face în lume asupra erorilor sau opiniilor, totuşi trebuie să fiu atât de drept cu omenirea şi 
să constat că cei pătrunşi de erori şi de opinii false nu sunt atât de numeroşi precum ar crede cineva la întăia vedere. Nu doar c-ar fi 
cunoscând adevărul, ci pentru că în privirea acelor doctrine , cu care-şi fac de lucru şie şi altora, ei în realitate nu au nici o părere şi 
nici o opinie. Daca am catehiza puţin partea cea mai numeroasă a coreligionarilor celor mai multe secte din lume am găsi că, în 
privirea lucrurilor pentru cari ei s' aprind atât de tare, nu au nici o părere, ba, vom vedea că n-avem nici o cauză de-a crede că ei ar 
fi admis o părere oarecare în urma unei cercetări a ratiunilor ei sau a unei aparente de adevăr. Ei sunt hotărâți de-a ţinea mortis la 
partidul la care i-a angajat creşterea sau interesul lor şi, asemenea soldatului de rând în război, [î]şi manifestă curajul şi zelul după 
comanda şefilor, fără de-a examina sau a cunoaşte măcar lucrul pentru carele se luptă. Când viaţa de toate zilele a unui om ne 
dovedeşte că nu prea ţine seama cu seriozitate de religie, cum şi de unde am avea dreptul de-a deduce că-şi va sfărâma capul cu 


postulatele bisericii si va cerceta cuvintele pro si contra a doctrinei cutäreia sau cutäreia pentru care se lupta? Lui i-ajunge daca, 
ascultätor capilor lui, are mäna si limba pururea gata pentru a sprijini cauza comunä, pentru a se recomanda in ochii acelora cari 
pot să-i procure consideratia, înaintare si protecţie în societate. Astfel oamenii se fac märturisitorii si anteluptätorii unor opinii de 
cari n-au fost niciodată convinşi, ai căror prozeliti n-au fost nicicând, ba cari poate nici nu le-a imblat vrodată prin cap. Aşadar, 
deşi nu se poate zice că numărul opiniilor neverisimile sau eronate e mai mic în lume decum se arată în adevăr, totuşi e sigur că 
sunt cu mult mai puţini aciia cari se tin în realitate de ele şi greşesc , crezându-le adevărate, decum avem obiceiul a ne 'nchipui . 


Unul din ziarele bucureştene, „Natiunea", şi-a luat sarcina a face din când în când câte-o analiză — îndealtmintrelea elegant şi neted 
scrisă — a principiilor ce le atribuie conservatorilor şi liberalilor. Noi am ruga pe confrati să citească pasajul de mai sus al lui Locke şi să ia 
apoi, nu pe liberalii de-a doua mână, ci pe şefi chiar, pe cei mai însemnați şi mai inteligenţi dintre ei, să-i catehiseze asupra principiilor ce 
pretind că le profesează. [Î]l asigurăm de mai nainte că nici unul nu va avea o idee exactă de ceea ce gândeşte în materie politică şi că, 
dedesuptul ideilor ce pretextează a le avea, adevăratul motor al acţiunii lor e interesul personal imediat, interesul partidului mediat. 

Daca aşadar partidul roşu e numeros, s-ar înşela cumplit cine ar crede că oamenii cari-l compun au aceleaşi principii. Poate unul 
dintre o mie şi-a bătut capul cu analiza ideilor ce pretinde a le avea: restul ascultă de comandă, căci comandanții la rândul lor [fi căpătuiesc . 
Ca să se mäntie la putere, aceştia au înmulţit peste măsură numărul funcţiilor plătite de stat, au abătut curentul dorului de câştig de pe piaţa 
firească a productiunii pe piaţa postulantismului. Locke are deci dreptate. Cine oferă leafă bună şi tain află oricând o armată numeroasă de 
mercenari politici, fie cauza lui cea mai nedreaptă din lume. 

Daca dar ne-ar întreba cineva cari sunt progresele realizate prin fiinţa rosiilor la putere, am răspunde : Înmulțirea funcţiilor publice, 
imposibilitatea din ce în ce mai mare de - a - şi câştiga subzistenta independent de bugetul statului, dependenţa din ce în ce mai mare a 
claselor conducătoare de puterea centrală şi de oameni ce-o tin în mână. Daca guvernul ar şti să ne - nteleagä , i-am repeta sfatul pe care 
Montalembert [i]l dădea odinioară oamenilor de stat din Anglia: 


Să ajungă la cunoştinţa că pofta generală şi nemăsurată după funcţii de-ale statului e cea mai rea dintre boalele sociale. Ea 
räspändeste în tot corpul naţiunii un spirit servil si venal, ceea ce nu esclude, chiar la cei bine cäpätuiti , spiritul de partid si de 
anarhie. 

Acest sistem creează o armată de muritori de foame, capabili de orice descreierare , când cred că prin aceasta se va stâmpăra 
apetitul lor şi apți pentru actele cele mai de rând si mai înjositoare , îndată ce foamea le-a fost stâmpărată . O naţiune de vânători 
de funcţii e cea mai înjosită din toate naţiunile; nu există umilire în lume pe care sá nu fie 'n stare s-o suporte. (De l'avenir politique 
de l'angleterre ) 

[6 iulie 1882] 


[„DACĂ ÎN TIMPUL ADUNĂRILOR...”] 


Dacă în timpul adunărilor de la Mazar Paşa, când ni se promitea domnia virtuţii, cineva ar fi prezis ceea ce are să se întâmple peste 
câţiva ani, desigur ar fi fost declarat proroc mincinos. 

Să fi zis cineva că-n nu mai mult de şase ani cei ce promiteau economii vor spori bugetul cheltuielilor cu 40%; 

că cei ce protestau contra convenției comerciale vor supune-o iscăliturei Capului statului şi vor sanctiona-o ; 

că cei ce combat functionarismul vor spori numărul posturilor cu sutele; 





că cei ce sunt pentru independenţa alegătorilor vor face pe funcţionar sá atârne atât de mult de autorităţile supreme încât aceste mii de 
oameni să voteze conform comandei din Bucureşti; 

că cei ce-au trădat se vor decora ! 

că cei ce-au hulit prin pasquiluri Coroane vor fi decoraţi cu Bene-merenti; 

că se va specula averea statului la bursă, că se vor cumpăra de stat cu 60% hârtii ce valorau în piaţa de efecte 20% şi că, prin această 
haiducie parlamentară, o sumă dintre roşii vor deveni milionari; 

că se vor da 17 milioane pe drumul de fier Cernavoda chiustenge , care nu face nici cinci, şi că 4 milioane din preţul de cumpărătură 
se va împărţi între membrii Adunărilor; 

că se va constata prin dezbateri publice într-un stat vecin cumcă o seamă de judecători şi de administratori în România sunt tovarăşi 
la câştig, ca bandiții din codru; 

că administraţia va ajunge la halul de-a prinde cetăţenii ce-i displac pe ulite şi a-i trimite sub escortă la Bucureşti, pretextând că sunt 
nebuni. 

Daca cineva ar fi prezis toate acestea lumea ar fi râs de dânsul şi totuşi nu numai acestea, ci multe altele s-au întâmplat şi se întâmplă 
zilnic, fără ca opiniunea publică să se mai poată irita măcar. Ca-n vremea cezarilor din Roma, opinia publică e ostenită şi moleşită ; ea nu mai 
are putere de reacțiune. Un fel de eres orb că aşa trebuie să fie, că „lumea moştenire tâlharilor s-a dat", precum zice Gr. M. Alecsandrescu, a 
cuprins toate spiritele şi le-a umplut de apatie faţă cu interesele publice. 

Noi credem că-n orice altă ţară singur cazul Simeon Mihălescu, faptul că un om asupra căruia se fac cercetări de natură criminală e 
mäntinut în funcţie şi conduce singur cercetarea făcută în contra sa şi — după ce judecătorul declară că nu e caz de urmărire — îşi numeşte 
pe judecătorul său propriu într-o funcţie bine plătită din administraţia spitalelor, această protecţie reciprocă dintre prevenitul atotputernic şi 
judecătorul amovibil ar fi fost îndeajuns pentru a răsturna guvernul celor ce protejează asemenea oameni. 

La noi însă nu numai că lucrul nu mai face nici un efect, ci, din contra, ostentativ acest om a fost ales senator şi majoritatea 
comandată să-l spele în public. Acolo — in maturul Corp — onorabilul stâlpnic nu a contestat doar adevărul denuntärilor d-lui Moldoveanu, 
nu, le-a confirmat, ridicând un coltulet al vălului de pe scabroasa afacere, voind însă a arunca vina pe altul. Senatului puţin i-a păsat că vină 
există, a lăsat pe unul numai s-o descarce pe umerele altuia, a luat drept bani buni declararea unui om în contra căruia cercetarea era viciată 
din capul locului şi a trecut la ordinea zilei. 

Aci ne aducem aminte de [o] istorioară povestită de un ziar american: 

Onorabilul Josua Quiney spunea, într-o prelectiune ţinută la Boston , că a văzut pe cineva în New-York dând, cu ocazia alegerii de 
deputat în Congres, 25 de dolari pentr-un singur vot şi, mirându-se onorabilul că un om poate da atâta pentru un singur vot, i s-a dat 
asigurarea că, daca acel candidat va fi ales, va şti să câştige însutit cât a dat. In sesiunea din urmă primise 30 000 dolari pentru că izbutise a 
trece un bill , deci poate plăti preţ bun. Există oameni, zice foaia americană , cari, printr-un serviciu de 5—6 ani în Congres, de unde n-aveau 
cinci dolari au ieşit c-o jumătate de milion de dolari din Parlament. 

Noi găsim că sistemul roşu ar trebui completat şi, fiindcă ţara pare osândită a fi guvernată de deputaţi identici cu cel din New-York, 
alegătorii să-şi facă un tarif de preţuri pentru vot. Ei ar fi mai folosiţi ; şi ţara? — tot aşa de bine ar merge. Putem asigura că mulţi dintre 
candidaţii viitori au ajuns la aşa stare încât ar putea răsplăti acest uşor serviciu al unei dări de vot în mod foarte generos. 


Cäci sä nu se uite. Dupä räscumpärarea Cernavoda chiustenge a mai rämas poduri peste Dunäre de construit si aceste poduri, 
împreună cu reţelele corespunzătoare de căi ferate, promit a fi bune de muls. 
[7 iulie 1882] 


[,, MAI MULTE FOI...”] 


Mai multe foi din capitală încep a face „Natiunii" întrebarea pe care noi i-am pus-o din capul locului: Ce vrea şi la ce tinde. 

Drept vorbind, noi n-am şti ce răspuns s-ar putea da la o asemenea întrebare. 

Fiecare-şi aduce aminte că, la suirea d-lui Dimitrie Brătianu pe jetul prezidentiei Consiliului de Miniştri, d-sa rostise cuvinte de o 
esceptionalä gravitate la adresa coreligionarilor săi politici. 





Pentru a realiza îmbunătăţiri, zicea d-sa, fiecine trebuie să fie la locul său : hoţii la puşcărie, cei ce speculă interesele publice la 
carantină, omul onest la muncă. Multi oameni cu cari d. Dumitru Brătianu vorbise [i]l asiguraseră că nu va găsi pe nimeni care să-l sprijine, 
pentru că nu mai sunt oameni oneşti în această ţară. Dar dumnealui nu e atât de sceptic, crede că există încă oameni oneşti şi, admițând chiar 
că n-ar fi, [îi putem face onesti, pentru că românul lesne se schimbă din bun în rău şi din rău în bun. C-o justiţie nepártinitoare şi c-o voinţă 
energică multi cari pán' acum treceau de corupți s-ar îndrepta şi ar deveni folositori ţării: ba ei singuri s-ar simţi fericiţi când ar avea 
conştiinţa liniştită. 

Ei bine, acelaşi d. D. Brătianu, trecând de la prezidentia Consiliului la a Camerei, îngăduie în această din urmă calitate răscumpărarea 
liniei Cernavoda chiustenge şi multe alte mai mărunte, dar de aceeaşi valoare morală. 

Cum rămâne aşadar cu aprecierile sale de mai sus şi ce voieşte acum? 

Noi încai nu ne-am făcut nici când iluziile ce şi le făcea d. Dumitru Brătianu... la bătrâneţe, după ce-a cunoscut în curs de zeci de ani 
ţara. Prin studii xenoscopice am arătat că roşii nici nu sunt măcar români, ci străini pripäsiti din câteşipatru unghiurile lumii în decursul 
secolului trecut şi a celui actual şi că lor li-i de ţară cum ni-i nouă de mere acre. Imorali în gradul cel mai mare, fără umbră de sentiment de 
patrie sau naţionalitate, ei n-au avut nicicând naivitatea de-a crede câtuşi de puţin în principiile ce pretind a le profesa. Născuţi bătrâni, 
stricati si panglicari, guvernämäntul lor nu este numai o xenocratie destrăbălată, o domnie a tot ce Orientul a avut mai putred, dar, privind la 
constiintele lor venale, la înclinările lor constante de trădare si de rea credință , la apucăturile lor de linguşire şi de malonestitate, la 
stupiditatea lor intelectuală, unită c-o mare doză de şiretlic comun, am putea zice că ei au introdus un fel de pornocratie morală în ţară. 

Când d. Dimitrie Brătianu, amicul şi prezidentul lor, declară că nu mai sunt oameni onesti în ţară cată din parte-ne să constatăm ceea 
ce şi dumnealui ştie : că odinioară existau oameni oneşti, şi încă mulţi, şi că maturitatea pentru puşcărie şi carantină datează de la formarea 
partidului roşu încoace. 

Ceea ce fac uneori deputaţii roşii rezistă descrierei oricărui condei. Şi cu toate acestea d. Brătianu crede că se pot îndrepta, pot deveni 
folositori, pot fi fericiţi, având conştiinţa împăcată? 

Dar au ei conştiinţă? 

O seamă din enciclopedişti făcuseră o analiză a acestei funcțiuni a sufletului şi au constatat că cele mai multe elemente din ea sunt un 
rezultat al creşterii naţionale îndelungate, un rezultat al principiului conservator al istoriei, lucru ce cată să le lipsească acestor indivizi de 
vreme ce ei n-au naţionalitate hotărâtă. Dar nici măcar baza conştiinţei, aversiunea în contra trădării, n-o au. Ucigaşii de rând, eroii de codru 
sunt oameni onorabili pe lângă trădători. Banditul nu i-a jurat nimănui că-l va apăra: liber, cu riscul vieţii lui, de-a ataca alt om, a comis o 
crimă de bună credinţă oarecum, care să poată espia . Eroii de la 11 fevruarie, azi adiutanti regali şi generali, au jurat a-l apăra pe omul pe 
care l-au trădat. Crima e îndoită: scriitorii vechi zic că înaintea trădării chiar zeii îşi acopereau feţele. Dante le dă fundul cel mai adânc al 
infernului, locul unde nici ochiul lui Dumnezeu nu mai străbate. 

Ei bine, ura şi aversiunea în contra trădării, iată un instinct fundamental, comun conştiinţei întregului neam omenesc. Numai aceste 
gunoaie etnice nu au nici acest instinct măcar. 

Ei disting trădarea, ei o înalţă în societate şi o decorează, ei n-au nici atâta conştiinţă câtă au sălbatecii . 

Şi d. Dumitru Brătianu putea să aibă naivitatea de-a crede că, cu asemenea oameni, din asemenea materie putredă, din aceste scârbe 
ale omenirii se poate face ceva de-acum înainte prin morală teoretică? Cânepa, iată mijlocul cu care ţara s-ar putea scăpa de aceste stârpituri 
morale şi intelectuale. 

Nu vorbim aci de principii politice, facem chiar abstracţie de ele. Roşii ar fi ceea ce sunt chiar având principii diametral opuse celor 
ce au astăzi, căci organisme degradate rămân degradate în toate împrejurările. Oricari ar fi credinţele lor, la apucături şi la fapte ne uităm. 

Ce testimoniu de sărăcie intelectuală şi de cădere ne-am da găsind că milionarii răscumpărării şi confratele lor Simeon sunt oameni 
onesti, că administraţia Chiritopolilor e bună, că plagiatorii sunt genii şi escrochii martiri? 

Nimic nu degradează mai mult decât admirarea sau lauda răului. Helvetius zice: „Le degré d'esprit nécessaire pour nous plaire est 
une mesure assez exacte du degré d'esprit que nous avons ". 

Daca n-am fi in stare a cunoaste sau a pretui binele, calea-vale; binele e in genere mai greu de cunoscut. Dar a läuda sau a ingädui 
chiar cele rele, false, stupide nu are nici o scuzä; aceasta ar fi o probá de slábiciune nevindecatá a judecätii. 

Ceea ce-ar fi necesar e ca d. D. Brătianu să se convingă că îndreptare a rosiilor nu e cu putinţă, precum nu se poate ca mátráguna prin 
botez să devie stejar. Ţara Românească a fost 





şi este încă ventilul de siguranţă al relelor sociale din statele vecine; roşii sunt în mare parte elementele rele şi decrepite de cari împărăţia 
turcului s-a curätit prin acest ventil. Ei sunt pentru generaţia trecută ceea ce jidanii sunt pentru cea actuală: necurätenia socială a unor state 
străine. Oare nu e mirare că toţi jidanii sunt liberali, tot aşa precum toţi roşii sunt liberali? Cu toate acestea lucrul e foarte firesc; aceeaşi 
cauză, aceleaşi efecte. Străini şi unii şi alţii, liberali şi unii şi alţii. 

[8 iulie 1882] 


[„CINE-AR CITI FOILE...”] 


Cine-ar citi foile din Capitală ar constata un fenomen ciudat, care se repetă, nu cu regularitatea lumii siderale , dar ca din senin şi în 
genere în epoce în care Adunările nu pun ţara la cale în Dealul Mitropoliei şi răscumpărările nu sunt la ordinea zilei. Acel fenomen e : 
discutarea de principii, dar o discuţie de-o generalitate şi de-o abstractiune estremă. E o jucărie ca oricare alta, ca de ex. a căuta rădăcina 
patrată a numărului 7. Poţi să tot socoteşti mereu şi să baţi apă 'n piuă; aproximatia va deveni din ce in ce mai mare, dar o rădăcină care, 
multiplicată cu ea însuşi, să dea exact 7 nu se va găsi. Ş-aci se operează cu două abstractiuni de-un cuprins empiric cu totul neînsemnat si 
poţi vorbi şi socoti zile întregi fără a fi făcut o treabă de seamă. 

Aşa de ex. „Romänul" discută în multe coloane principiul că roşii au credinţă în viitorul naţiunii şi opoziţia n-ar fi având-o şi că-n 
aceasta consistă superioritatea celor dentăi asupra celor din urmă. Pe temeiul a trei abstractiuni: credinţă, viitor, naţiune, se durează un articol 


de fond de trei coloane, care nu zice absolut nimic şi care e 'ndreptat , ca totdauna, în contra opoziţiei . 

Aceste trei vorbe, abstracte ca şi nişte numere, se pot permuta după voie şi ar da alte teme, tot atât de bogate în vorbe : de ex. 
„Romänul", care azi a discutat credinţa în viitorul naţiunii, poate discuta mâni viitorul din credinţa naţiunii sau națiunea viitorului prin 
credinţă, viitorul credinţei în naţiune sau credinţa naţiunii în viitor şi are să - ajungă tot la rezultatele fenomenale la care a ajuns în numărul 
său de azi. 

E o şcoală privată în Bucureşti care poartă deviza : „Şcoala e altarul civilizatiunii". S-ar putea zice : Altarul e şcoala civilizatiunii, 
civilizatiunea altarul şcoalei ş.a.m.d.; fraza nu câştigă mai mult înţeles decât are, adecă nici unul. Asta se numeşte o frază goală. 

Altfel, acesta este semnul caracteristic al unei totale lipse de cultură, precum şi a lipsei de gândire proprie. 

Tot secretul intelectual al demagogiei consistă însă tocmai în negustoria cu asemenea fraze de-o goală şi tristă universalitate , fraze 
cari n-au conţinut, nu spun nimic aievea şi cari, se 'ntelege , ametesc capul bietului om din popor, care, ştiind ca peşte, pâne, carne sunt vorbe 
ce însemnează ceva, crede că si abstractiunile de mai sus cată să fi însemnând ceva şi mult încă, numai el nu e 'n stare să le priceapă. Asta se 
cheamă pe românie: „A îmbăta pe cineva cu apă rece". 

Orice abstracţie, cât de subtilă, pentru a însemna ceva aievea, pentru a avea înţeles, trebuie să poată fi redusă la un echivalent 
material. Daca i-am întreba pe acei onorabili ce molecul material coprind cele trei abstractiuni ce le întrebuinţează, cu ce echivalent aievea 
corespund, ar sta ca viteii înaintea porţii nouă şi nu ne-ar putea da nici un răspuns. 

Tot în acel articol fenomenal se vorbeşte şi de război. 

Despre participarea noastră — de voie de nevoie — la el „Romänul" vorbeşte iar în termenii cei mai emfatici . 


Națiunea triumfă din nou cum a ştiut să triumfe întotdauna... făcu un räzbel glorios... şi-a câştigat pintenii... 


Da, a câştigat pinteni, dar a pierdut Basarabia: iată reagentul chimic pe care foaia guvernamentală uită să-l toarne în vinul său glorios, 
căci atuncea el ar fi, se 'ntelege , pe drojdii. 

Real în toate aceste tirade e : că trupele române, considerate ca trupe tinere, s-au bătut bine, adică s-au lăsat ucise cu mult curaj. lată 
un lucru însă pe care oricine, nu numai în România dar şi aiurea, o putea şti de mai nainte, afară de roşii. 

Aceştia judecau armata după ei înşişi: presupuneau că ea consistă din băieţi de jidan, ca redacţia „Pseudo-Romänului", şi de aceea au 
rămas uimiti de ceva ce pe român nu l-ar fi ui-mit nicidecum. 





Daca, înainte de război, ar fi întrebat cineva pe 1.S.I. Arhiducele Albrecht cum e soldatul român, ar fi răspuns că e un foarte bun 
soldat, că-n cele mai grele împrejurări nu se descurajează. Rasa este însă una ş' aceeaşi dincoace şi dincolo, din evul mediu cunoscută ca rasă 
războinică; şi, desigur, calităţi contractate în cursul sutelor de ani ai Domniilor române nu se puteau pierde numai în câteva generaţii ale 
domniei răpitoare a fanariotilor. În genere vechii fanarioți asupreau poporul, dar nu-l corupeau. Cu această misiune s-a însărcinat abia copiii 
şi nepoţii lor, actualii roşii. 

Dar care-a fost roadele culese de guvern din sacrificiul de sânge al omului din popor? 

Au câştigat independenţa. Cum? Au silit pe turc s-o recunoască ? Nici n-a fost primiţi măcar la tratativele de pace şi alţii au dictat 
condiţiile oneroase ale acestei independente. 

Le-am da un sfat roşiilor, dar ştim că nu-l vor urma, pentru că nu-i în folosul lor: Vorbiti ca oamenii si nu 'mbätati lumea cu apă rece. 
Spuneţi ce aveţi de spus concret şi nu vindeti zilnic mäta-n sac cu vorbe goale. 

Dar negustoria de vorbe ce s-ar face atunci daca şi ei ar vorbi ca lumea? Asta-i marfa pe care-o produc zilnic. Chinejii umflă puii 
tăiaţi pe care-i vând în piaţă injectându-le apă caldă sub piele, ca s-arate graşi. 

„Romänul" vinde putinul ce are de zis injectându-i câte-o abstracţie goală. Lucrul arată mare, dar nu-i nimic de el. 

[9 iulie 1882] 


„ZIARELE VESTESC...”] 


Ziarele vestesc că partidul german, democratic din Austria înclină a atrage elementele mai conciliabile din partidele naționalităților în 
sânul său; aşadar un partid liberal imitează astăzi, deşi nu ştim cu ce succes, încercările actualului ministru prezident, contele Taafe, al cărui 
sprijin parlamentar [i]l constituie partidul conservator şi nationalitätile. 

Un semn caracteristic al timpului. În adevăr monarhia habsburgică se compune toată din naţionalităţi din cari nici una nu e îndestul 
de mare pentru a fi în stare să absoarbă pe celelalte. Francisc I, un monarh foarte inteligent, zicea că o singură grijă n-are: a existenţei 
Austriei. Popoarele sunt atât de deosebite între ele încât nu se vor înţelege niciodată în contra monarhiei; când unul se ridică, celelalte fac 
numaidecât act de fidelitate şi aleargă în ajutorul tronului. Când în unul se dezvoltă puterea centrifugală, în celelalte se manifestă, ca printr-o 
lege fizică, cea centripetală. 

A crede că atâtea naţionalităţi, dintre cari cea mai mică chiar îşi are biserica şi şcoala ei naţională, gazetele ei, literatura ei, mică mare 
cum dă Dumezeu , si istoria ei, chiar dacă aceasta ar încăpea într-o monografie de-o coală, a crede că le poţi contopi pe toate a fost o 
naivitate. Aceste nu sunt grupuri de materie brută cu care cineva poate face orice vrea: sunt grupuri organice, din cari fiecare are rădăcinele 
sale în pământ şi propriul său principiu de existenţă. Rasele din Austria sunt în genere foarte puţin amestecate şi, unde or fi deosebiri de 
religie la mijloc, ele nu sunt aproape deloc amestecate. Numai identitatea religiei înlesneşte la unele apropiarea, şi nici acolo în mare grad. 

Fiecare grup organic e o lume pentru sine, c-o limbă vie pe care clasele dominante n-o cunosc şi n-o vorbesc, adesea c-un drept 
consuetudinar propriu, cu datine şi tradiţii proprie. 

La un asemenea stat decentralizarea e cea mai firească formă de viaţă publică, pe când centralizarea trebuie să degenereze în domnia 
elementelor necaracterizate , a mijlocitorului şi a advocatului . Şi-n adevăr, centralizarea şi liberalismul austriac au şi avut drept rezultat 
ridicarea unei rase de mijlocitori, a evreilor, si milionarizarea advocatilor din partidul numit constituţional. De la 1866 până mai alaltăieri 
Austria era ţara fägäduintei pentru evrei şi scena politică pentru glorii advocätesti; adică pentru oameni cari, prin dialectica continuă ce-o 
cere profesiunea lor, sunt mai puţin decât oricine în stare de-a avea convingeri puternice şi de-a voi binele altuia. În Ungaria se observă 
acelaşi lucru: pretinsa domnie a elementului maghiar se traduce în realitate într-o domnie de postulanti, advocati şi evrei, pentru cari a fi 
ungur e o negustorie lucrativă ca oricare alta. Daca China ar cuceri Ungaria cei dintâi cari s-ar pretinde chineji ar fi evreii şi advocatii, 
credem. 

E o privelişte curioasă aceasta. Vedem o sumă de popoare cu vertebrele bine închegate şi tari esploatate de elemente fără vertebre 
morale, fără caracter propriu. 

Aceste elemente sunt însă prin natura lor dizolvante . 





Daca mereu se 'nmultesc , se 'ntämplä nu ceea ce se intenţiona poate, dizolvarea şi contopirea naționalităților, ci tendente de 
dizolvare a statului. 


Deşi nu împărtăşim pe deplin ideile d-lui E. Renan în privirea nationalitätilor, deşi nu admitem că unitatea de idei e un premis, iar 
consistenţa unui stat urmarea, totuşi, intervertind termenii, lucrul devine adevărat. Unitatea de rasă produce ca rezultat firesc unitatea de 
tendinţe, iar unde rasa dominantă e cu mult mai numeroasă sau cu mult mai cultă decât cea supusă, cea dentăi impune acea tendinţă. Privită 
în afară, unitatea statului corespunde în adevăr c-o unitate de tendinţe şi de idei. 

Ceea ce însă e comun în toate nationalitätile Austriei (neesceptänd pe germani ori pe unguri ) este tendinţa de a-şi mäntine 
naționalitatea cu orice preţ. Iată dar punctul comun de atingere, iată ideea organică. Când toţi vor acelaşi lucru, când pentru cei mai multi 
existenţa Austriei e singura garanţie că individualitatea lor etnică va putea exista şi ea, ni se pare că singura idee organică e aceasta. La 
realizarea acestei idei se împotrivesc însă elementele superpuse (germanii şi ungurii), ei persecută în alţii ideea nationalitätii, care cu toate 
acestea e propriul lor principiu de existenţă, ei crucifică pe altul pentr-o religiune care este a lor proprie. Împăcarea între naţionalităţi nu va 
izbuti dar fără a se înlocui subordonarea cu coordonarea, recunoscându-se adică că şi la altul e o virtute civică ceea [ce] în ungur sau în 
german e o virtute: iubirea de naționalitatea sa proprie. 

O decentralizare bazată pe coordonarea naționalităților în grupuri administrative autonome şi în marginele exigenţelor unităţii de 
acţiune în afară şi înlăuntru ale statului ar însemna însă o nouă epocă de înflorire pentru monarhia vecină. Fiecare din aceste centre locale ar 
avea o viaţă proprie, o productiune proprie, un caracter propriu şi, cu cât diversitatea e mai mare, cu atâta e mai mare putinţa combinatiunilor 
de orice natură, singurele cari produc în lume mişcare şi putere, iar mişcarea e viaţa. 

Ceea ce în natură e adevărat e şi în stat, căci acesta e la urma urmelor un produs al naturei . Oxigen cu oxigen, idrogen cu idrogen nu 
produc nici o mişcare. Dar elemente deosebite, puse în contact, se atrag şi produc cantităţi de putere. A ţine nationalitätile apäsate, a ţine 
puterile lor latente va să zică a le condamna la somnul plantelor: a elibera puterile lor latente ca să se combine între ele ar însemna a deschide 
calea unei mari şi neprevăzute dezvoltări. 

[10 iulie 1882] 


[„LA 15 IULIE CONFERENTA DIN CONSTANTINOPOL...”] 


La 15 iulie conferenta din Constantinopol a celor şase puteri a hotărât în fine a invita pe Turcia prin notă colectivă sá trimeatá trupe 
în Egipet. Această notă proclamă în principiu oportunitatea unei interveniri otomane, arată cât ar fi urgent de-a pune capăt unei crize 
dezastroase pentru populatiunile din valea Nilului, pline de pericole pentru Europa, şi propune sultanului de-a se 'ntelege cu Conferenta 
asupra restrictiunilor cărora ar avea a se supune guvernul turcesc în împlinirea mandatului său. 

Suveranitatea Turciei asupra Egipetului e mai mult nominală, e un titlu cu pagubă, ale cărui cheltuieli întrec foloasele. Deci nota 
aceasta, care e 'n stare a-l pune pe sultan la cheltuieli, ba, în cazul de complicatiuni internationale, poate provoca chiar primejdii nouă pentru 
Imperiul lui, a fost primită fără îndoială cu oarecare ezitatiune. Ezitaţiunea s-a tradus, ca de obicei, prin o schimbare de cabinet şi în locul lui 
Abdurraman s-a chemat Said Paşa la ministeriu. Said a convocat un fel de Divan estraordinar, la care-au fost invitaţi toţi foştii miniştri 
aflători la Constantinopol, obicei turcesc ce se 'ntrodusese şi la noi în vremea fanariotilor şi, în fine, în zilele lui Carol îngăduitorul. Nu ştim 
atât de bine ce or fi hotărât divanitii musulmani; la noi ştim însă că una a sfătuit ei, alta a făcut d. C.A. Rosetti, încât acest domn a avut 
plăcerea dublă de-a purta oamenii pe la icoane spre a-şi bate mai pe urmă joc de sfaturile lor şi de-a face tot după bunul său plac ceea ce i-a 
venit în minte. 

Tinutu-s-au Said de sfaturile Divanului ori nu, e indiferent; destul că o depesä de ieri ne comunică răspunsul Porții, semnat ieri, la 
nota colectivă. 

El certifică primirea notei de la 15 iulie, prin care i se cere trămiterea de trupe în Egipet, devenită necesară prin situatiunea acelei 
ţări. 

Răspunsul mai declară că, dacă guvernul otoman nu s-a otărât din proprie iniţiativă a espedia trupe, cauza e că avea, cu drept, cuvânt, 
convingerea că măsuri de rigoare puteau fi 





înlăturate. Având însă încredere în solicitudinea puterilor pentru restabilirea ordinei in Egipet şi luând act şi d' astădată , cu satisfactiune, de 
deferinta ce ele au binevoita-i arăta într-un mod solemn şi-n mai multe rânduri pentru drepturile de suveranitate de netăgăduit şi netägäduite 
ale sultanului asupra Egipetului, Poarta informează pe d-nii ambasadori că ea consimte a lua parte la Conferinţa întrunită, însă numai pentru 
afacerile din Egipet, spre a discuta şi decide măsurile necesare pentru a asigura reîntoarcerea unei stări de lucruri normale şi regulate. 

Puterile au obţinut dar consimtirea Porții de-a participa la Conferinţă: o promisiune pozitivă de-a trimite trupe nu e în răspuns. 

Anglia pe de altă parte nu ştia ce să facă de-acum înainte, căci celelalte puteri o tin în nesiguranţă asupra intentiunilor lor. Secretarul 
de stat, Dilke , declarase în Parlament că intervenirea Angliei se făcuse cu consimtirea Austriei şi a Germaniei. 

Foile oficioase din amândouă imperiile însă au contestat declaratiunea d-lui Dilke . Întrebat în Parlament dac-a văzut dezmintirea pe 
care-a dat-o foile germane afirmatiunii sale că Austria şi Germania ar fi recunoscut de perfect legitimă acţiunea Engliterii în Alexandria, d. 
Dilke a spus că „n-are cuvinte pentru a-şi modifica declaratiunea". În acelaşi timp însă oficiosul „Fremdenblatt" din Viena pretinde că 
guvernul austriac n-a avut nici un motiv spre a-şi da părerea asupra legitimitätii bombardamentului şi asigură că e inexact că ambasadorul 
austriac din Londra ar fi aprobat măsura. Măsurile luate de amiralul Seymour au fost privite ca un fel de incident, din nenorocire inevitabil, 
deşi esplicabil , însă cabinetul din Viena nici le-a apreciat , nici le-a aprobat. 

În fine o depeşă oficioasă, trimisă din Berlin „Gazetei de Colonia”, afirmă cam aceeaşi atitudine din partea Germaniei. 


Relaţiile noastre cu sultanul, zice depeşa, sunt şi devin escelente. Noi n-am recunoscut legitimitatea unui act care-a atins drepturile de 
suveranitate ale unui monarh care e amicul nostru; dar pe d' altă parte nici nu-l putem sprijini cu efect în politica sa de inactiune, prin care s-a pus în 
opoziţie cu toată Europa. Apoi nu e treaba noastră de-a da guvernului englez un sfat pe care nu ni-l cere şi de-a esprima o opinie Care - ar putea să 
displacă la Londra. În definitiv, daca puterile occidentale, după ce se vor fi înţeles, vor avea trebuintä de adeziunea Europei pentru a stabili o situaţie 
normală în Egipet şi a aduce un acord durabil între puteri, atunci, însă numai atunci, cestiunea va putea fi tranşată de Germania. 


C-un cuvânt: faceţi voi ce vă place, nu zic nici da, nici ba. Urma alege. 

Cântărind tonul cam perfid al celor zise mai sus, se poate deduce că, daca Turcia ar consimti să intervie in Egipet, Anglia s-ar simţi 
uşurată de multe nedumeriri . 
[11 iulie 1882] 


[„UN SEMN AL DECLASĂRII...”] 


Un semn al declasärii si al inmultirii oamenilor cari nu lucrează nimic şi trebuiesc hräniti din bugete este fără îndoială sporirea dărilor 
directe şi indirecte şi greutatea extremă cu care oamenii le plătesc. Dări se grămădesc pe dări, de ajung orice articol ce intră-n gură sau 
acopere trupul, dare pe căldură şi dare pe lumină, dare pe mişcarea din loc în loc, pe tot ce trăieşte pe pământ ori în apă. 


Cine cunoaşte stările de lucruri de acum douăzeci şi cinci de ani in materie fiscală ştie că deosebirea e cât cerul de pământ. Darea era 
directă: statul se adresa sincer către omul care, posedând ceva, avea nevoie de apărarea lui. Statul modern se adresează într-o sumă de cazuri 
indirect, escamotând din buzunările oamenilor suma ce-i trebuieşte. E însă evident că orice dare, sub orice formă s-ar percepe şi oricum s-ar 
chema, e plătită la urma urmelor de către pământ şi de cäträ productiunea reală. 

O dovadă oarecum elementară despre aceasta este bunăoară regia tutunurilor. Desigur tot mecanismul sutelor şi parasutelor de 
funcţionari, apoi toţi acei cari trăiesc din milioanele ce le produce această dare nu produc ei înşii un fir de tutun, nu adaugă o centimă la 
valoarea lui. Toţi sunt mijlocitori între producător şi consumator, dar în calea acestei mijlociri producătorul capătă preţul cel mai mic posibil, 
consumatorului i se cere cel mai mare posibil, si din această diferenţă din care cel doi membri de căpetenie ai tranzactiunii economice nu au 
nici un folos, ci pierdere, mii şi iarăşi mii de paraziți sociali trăiesc. 

Acest exemplu îl dăm pentru că, de o elementară claritate, ne dovedeşte printr-un caz produs în mod artificial netrebnicia marelui 
număr al claselor de mijlocitori. Precum agenţii regiei, în întrepunerea lor între producător şi consumator, nu produc în realitate nimic, ci 
trăiesc din diferenţa 





impusă între preţul obţinut de unul şi cel plătit de celalt, tot aşa trăiesc toţi mijlocitorii din acea artificială şi ruinătoare diferenţă. 

Darea directă ar fi deci singura dreaptă şi singura care are un element de moralitate în ea. Cerută direct de la oameni, ei sunt în stare a 
simţi când marginea impozabilitätii s-au ajuns pe deplin şi statul nu-şi poate permite a face înnoituri de prisos, când, de unde n-ai ce lua, nici 
Dumnezeu nu poate lua. Dar prin dări indirecte se esploatează pe nesimţite un popor întreg, de ajunge că nu mai ştie ce poate ori nu poate. 

Se simte numai că puterea impozabilă e sleită cu desăvârşire şi atunci zbiri guvernamentali acopăr ţara ca lăcustele ori ca o armată de 
invazie şi se dezvoltă, sub protecţia guvernului, un fel de brigandaj oficial. 

S-apoi se mai zice că la toate relele din ţară reacţiunea e de vină. E în adevăr regretabil că lipseşte un partid reactionar; un partid 
adecă cu destule mijloace şi destulă înrâurire ca să readucă trecutul, cam necioplit în felul lui, dar sănătos şi vrednic. 

Spună oricine dintre contimporanii ce tin minte ziua de alaltăieri daca, în timpul adevăratei reactiuni, s-a vândut vreunui om averea 
pentru neplată de bir sau daca era cu putinţă măcar una ca aceasta? 

Altfel acum. Pe lângă sechestre , se 'ntâmplă omoruri chiar cu ocazia împlinirilor . 

O foaie din Târgovişte ne spune că o biată femeie, pentru o dare de 10 franci pretinsă cine ştie sub ce titlu, a fost bătută de un 
perceptor şi că a murit din acea bătaie. În Bucureşti, o altă femeie, scutită de-o amendă comunală de 5 franci, a fost bătută de perceptor 
pentru ea. De la birjari se sechestrează träsurile, adecă instrumentul lor de muncă, scutit de lege. Înainte-ne avem 8 chitante de dări împlinite, 
tăiate dintr-un registru a souche , fără nici o iscălitură şi fără ca numărul din roluri să fie trecut. 

Şi-n acelaşi timp în care agenţi fiscali ucid oamenii şi lumea ţipă de sărăcie, de neputinta de-a suporta atâtea misiuni în străinătate, 
atâtea pensii reversibile, atâtea răscumpărări, atâta lux guvernamental şi atâta brigandaj parlamentar, în acelaşi moment foile oficioase ne 
spun că finanţele merg bine, că mai trebuiesc câteva zeci de milioane pentru poduri peste Dunăre şi pentru nouă linii de căi ferate şi o gară 
centrală la Bucureşti, pentru tinerimea elegantă, ce vrea să economiseze banii de birjă pân-la gara Târgoviştei . 

Apoi — deie-ni-se voie — sub vestita reacțiune, în trecutul cel odios, omul cu car, cu boi, cu pământ plătea un galben pe an şi atâta 
tot. Nici chiar darea aceasta, cât de mică, nu se repärtea în mod nedrept. Satul se aduna, făcea cislă , plătea fiecare după averea lui, vornicul 
aduna banii şi — fără leafă şi fără remiză — îi ducea cinstit la sămeşie . 

Nici hoţii, nici bilete a souche fără iscălituri, nici perceptori, nici nimic. 

Văzând oare mizeriile de acum, nu avem cuvânt să spunem că e epoca noilor fanarioți? 

Zi cu zi se adaugă greutăţile asupra ţării şi, cu toate acestea, populaţia lui producătoare n-a primit nimic în schimb cu aceste greutăţi. 
Tot plugul lui Mircea Vodă brăzdează acest nefericit pământ şi, pe când, după vechile aşezăminte, ţăranul nu datorea pentru pământ şi păşune 
decât 12 zile pe an şi aducerea unui car de lemne de Crăciun, astăzi guvernul decretează ca măcar 2 zile pe săptămână să fie ale ţăranului. 
Toată diferenţa între munca celor 12 zile ale codului consuetudinar şi munca actuală a ţăranilor o înghit clasele de mijlocitori, căci ţăranul 
acum stă mai rău decât înainte. 

Şi-n asemenea condiţii detestabile , când vedem producătorul tot atât de incult, însă cu mult mai sărac decât sub regimul vechi, când 
se constată că însăşi constituţia fizică a poporului nostru degenerează, că nu numai nu mergem înainte, dar, prin degenerare, pierdem şi 
posibilitatea progresului, tot atunci limbuti lustruiti, închinători de vorbe, ne spun zilnic pe zeci de coloane ce imense progrese ar fi făcut 
România. 

[13 iulie 1882] 


[„«NAŢIUNEA» PROPUNE GUVERNULUI...”] 


„Natiunea" propune guvernului înfiinţarea cadastrului , adecă al acelui soi de registru în care să fie trecută cantitatea, calitatea şi 
valoarea tuturor bunurilor imobiliare din ţară. 

Acum câteva luni a apărut o broşură a d-lui Mihail Balş , scrisă tot asupra acestei materii, în care se arată atât greutăţile permanente 
pe care facerea unei asemenea cărţi le opune, mai cu seamă în privirea exactitätii, precum şi un non metod de-a se apropia de evaluări pe cât 
se poate de exacte şi de lesne de stabilit. 





Fără îndoială cuvinte de regularitate şi mai ales de echitate în repartiţia unei şi aceleiaşi dări funciare recomandă înfiinţarea unui 
asemenea registru, însă totuşi adevărata bază a unui impozit nu este şi nu poate fi întinderea suprafeţei proprietăţii nemişcătoare, ci venitul pe 
care ea-l aduce. Pământ e şi Bărăganul şi Dobrogea, chiar bun pământ, însă unde nu sunt oameni şi muncă nu există valoare. Facultatea de-a 
preface brazda într-o maşină prin care materie anorganică se transformă în materie organică, iată cine plăteşte dările, nu însă numărul 
kilometrilor pătraţi . 

Ni se pare atât de elementar lucrul acesta încât nu l-am fi relevat daca în ,,Natiunea" n-am afla esprimată mirarea 


că impozitul funciar figurează în buget numai pentru suma de 7 milioane şi câteva sutimi de mii. 


Dar, dati-ne voie, pentru cât să figureze? 

„Natiunea" pare a uita adevărul că toate dările câte împlinesc cele 120 de milioane ale venitului anual al statului se plătesc de cäträ 
acelaş pământ şi de cătră aceeaşi muncă. Şi nu numai dările. Literile aşezate în şir de zätarul foii liberale sunt plătite cu fire de grâu; hârtia 
pe care se tipăreşte, condeiul cu care se scriu articolele asemenea. Cine plăteşte în ultima linie toate acestea decât productiunea, adecă ţăranul 
şi proprietarul? Oare samsarul care caută grâu, grânarul care-l cumpără, corabia care-l transportă, comisionarul care-l primeşte, toţi aceştia, 
cari plătesc ei înşişi dări, le plătesc de la ei, sau venitul, precum şi darea, nu consistă decât din câtimi pe care le iau din acelaş grâu, pe 
drumul de la mâna celui ce-l produce pân-la gura consumatorului? 

Daca valoarea reală a unei banite ar fi însemnată cu litera V, toate actele de mijlocire, până ce ajunge la Marsilia, sunt reprezentate 
prin valori negative (V-a-b -c -x ). 

Această serie de transmisiuni şi mijlociri poate fi atât de lungă încât suma reprezintată prin ele să mistuie aproape valoarea întreagă a 


produsului, iar producătorul să nu capete aproape nimic, adică un preţ de batjocură pe munca sa. Cine dar plăteşte dările şi din ce se plătesc 
ele, mai ales într-o ţară în care numai țăranul munceşte, iar ceilalţi trăiesc din mijlociri ? 

Cine alt decât munca ce se 'ntrebuinteazä pentru producerea grâului, länei ş.a. pe de o parte, munca pe de alta, care le dă o schimbare 
de formă şi preface lâna în postav, bumbacul în pânză bunăoară? La noi, unde nu se operează mai nici un fel de schimbare de formă decât 
cea mai primitivă, aceea de-a prepara pământul pentru ca, din carbon, oxigen, azot, idrogen şi alte câteva substanţe , să se producă grâne, 
cine să plătească dările decât cel care le produce pe aceste? Samsarul nu produce nimic; negustorul nu adaogă absolut nimic nici la calitatea, 
nici la cantitatea produsului , perceptorul nu dă ajutor pământului în activitatea lui chimică . Daca perceptorii, advocatii, negustorii ar sti să 
facă din carbon, idrogen, oxigen şi azot ceea ce planta face din ele, adică făină şi albumină , admirabili oameni ar fi toţi. Dar pentr-un 
asemenea lucru toate seriile de oameni de mai sus sunt absolut netrebnice; cu aceasta se 'nsărcinează săruri acido - fosforice şi alcaline , cari 
fac serviciul gratis, fără remiză şi fără dobânzi la dobânzi, şi-l fac de-ar esista perceptori ori nu, de-ar fi ori n-ar fi politiciani, gazetari, 
proroci şi alte soiuri de creştini. Țăranul este singurul care contribuie la această productiune, căci arând pământul, [i]l face capabil de-a 
absorbi dementele ce-i trebuiesc din aer şi din apă şi de a le combina în materia organică a plantei nutritoare . 

Aşadar pământul şi munca lui plătesc la urma urmelor toate dările, oricum s-ar percepe ele şi oricum s-ar numi; ba încă ele hrănesc 
toate clasele de mijlocitori. Secretul unei sănătoase dezvoltări economice ar fi aşadar de-a elimina pe cât se poate termenii mijlocirii şi a face 
ca valoarea oferită de producător să ajungă întreagă sau aproape întreagă în mâna consumatorului. Cu cât mai numeroase vor fi mâinele prin 
cari trece un obiect de consumatiune, fără a i se fi modificat forma, cu atât mai multe ocazii sunt de a-l impune indirect; dările indirecte sunt 
dar aşa cu toate escamotate asupra aceluiaş obiect, asupra aceluiaş producător. Prin mijlociri şi remijlociri ţăranul ce produce grâul e sărac şi 
lucrătorul care-l mănâncă în Marsilia asemenea. 

E evident prin urmare că darea plătită pur şi simplu pentru instrumentul de muncă, căci pământul nu e alt decât un instrument, e 
destul de mare de vreme ce toate celelalte dări sunt plătite asemenea de el. Cadastrul ar fi să contribuie numai la o repartiție echitabilă a 
sumei, nu însă la o sporire a ei. 

Lucrul se pare atât de elementar încât e greu de înţeles cum cineva nu l-ar înţelege. 

Accize şi patente nu plăteşte cârciumarul , ci acela ce produce băuturile. Venitul tutunurilor nu l-o fi plătind doar directorul, 
funcţionarii şi agenţii; din contra, ei iau cu toţii; ci consumatorul şi producătorul. 

Indemnám pe confraţi sá nu se facă cumva jertfa unei erori economice si să crează că darea fonciară e prea mică, ca şi când celelalte 
dări n-ar fi plătite tot de acelaşi pământ. Cea fonciară îndeosebi nu e decât începutul direct al tuturor greutăților indirecte. 

Tot ce se percepe indirect asupra produsului se scade din preţul pe care acesta l-ar fi avut prin schimb direct şi fără mijlocitori. 

[14 iulie 1882] 





[„TI-AI GÄSIT...”] 


Ti-ai gäsit sä 'nteleagä invätatii „Pseudo-Romänului" un adevär cät de simplu. 

Am arätat in unul din numerele trecute cä darea directä e cea mai dreaptä si cea mai moralä dintre toate. Bucurie pe confrati acum cä 
susţinem şi noi ceea ce dumnealor susţin şi că dumnealor sunt demult pentru substituirea impozitelor indirecte prin cele directe. 

Asta va să zică a nu se pricepe defel în materie de economic politică. În adevăr dările directe sunt cele morale; în adevăr ele sunt 
direct simţite de popor şi opinia lui se formulează mai lesne pentru sau contra unui guvern când darea e directă şi nu i se escamotează pe 
nesimţite din buzunar. Dar politica impozitelor nu e un act de liber arbitru. Un financiar nu poate alege sistemul care e mai bun, ci acel care e 
mai aplicabil şi dă rezultate practice mai imediate. 

Dările directe sunt idealul politicii financiare, însă acest ideal nu se poate 'ntroduce a priori, ci e rezultatul dezvoltării şi stării 
economice a unui popor. 

Daca privim mai de aproape în ce consistă viaţa economică a societăţii vom constata următoarele: 

Omul nu poate scădea sau adăoga la materia existentă un atom măcar. Eternă, pururea tot în aceeaşi cantitate ca-n ziua cea dentăi a 
creatiunii, natura ne-o împrumută să putem opera schimbări asupra ei; a o spori sau imputina nu putem. 

Schimbările deci pe cari le operăm asupra ei sunt numai de trei feluri: 

Întâi, schimbări de formă. Aceasta este adevărata productiune, aceea care hrăneşte pe toţi, îmbracă şi incaltä pe toţi, aceea care în 
definitiv plăteşte toate dările. A produce cereale nu va să zică decât a da materiei o schimbare de formă, a ajuta adecă combinarea unor 
materii anorganice în materie organică. A creşte turme e o schimbare de formă. Cu planta produsă se hrăneşte animalul şi astfel aceleaşi 
elemente anorganice se prefac, prin schimbare de formă, în lapte, în lână, în carne. A toarce e o schimbare de formă. Lâna brută se 'ntinde 'n 
fire, apoi se ţese şi aşa mai departe. 

Vin acum schimbările de loc. Drumuri de fier, canaluri, poduri, trăsuri, hamali , sacagii , birjari nu înaintează decât schimbări de loc. 
Schimbările de loc sunt improductive şi, cu cât mai puţine se fac, cu atât mai mult folos are şi producătorul şi consumatorul. Ele devin cu atât 
mai mici şi mai puţin costisitoare cu cât producătorul e mai aproape de consumator şi se pot întâlni în acceaşi piaţă, fără mijlocire 
negustorească sau cu cât mai puţină mijlocire se poate. 

In fine vin schimbările de posesiune, actele de transmisiune , în adevăr cele mai improductive din toate şi cu toate aceste cele mai 
bănoase . Reprezentanţii acestora sunt samsarii de tot soiul, neuitänd se 'ntelege pe advocati. 

În realitate toate, absolut toate dările sunt plătite la urma urmelor de schimbările de formă, de adevărata productiune. Şi-n adevăr, 
daca ne-am închipui că-n ţara noastră se produce tot ce ne trebuie: şi grâu, şi maşini, şi ţesături de toată mâna, că aceste nu pierd nimic prin 
transporturi îndelungate, prin comisiuni etc., că cel mult a treia mână este deja a consumatorului şi că nu trec din mână 'n mână spre a se 
scumpi în mod artificial, ce dare mai dreaptă, mai morală s-ar putea imagina decât cea directă? Oricare factor economic ar fi un producător 
real şi el însuşi ar hotărâ cât din puterea sa de productiune are să dea statului. 

Cu cât dar diversitatea de ocupatiuni productive e mai mare într-o ţară, cu cât preţul alimentelor se apropie mai mult de preţul 
fabricatelor, cu cât necesitatea de negustori şi alte soiuri de mijlocitori e mai mică cu atât un popor e mai liber, mai avut, mai sănătos, cu atât 
darea directă cată a se recomanda mai mult. 

Aşadar regimul economic al unui popor hotărăşte regimul lui financiar. Productiunea omni-[ laJteralá corespunde cu darea directă. 

Ce vedem însă la noi? 

Afară de activitatea ţăranului şi a brumei de câţiva meseriaşi cari - i avem şi noi, o sumă de lume, dacă nu toată, trăieşte nu din 
schimbări de formă, ci parte din schimbări de loc, parte din transmisiuni cari amândouă se şi confundă uneori. În locul seriei fireşti de 
schimbări de formă, singurele producătoare, vine seria de schimbări de loc şi nesfârşite schimbări de posesiune. Tot costul acestor 
nenumărate mediatiuni se scade din valoarea naturală a produsului; producătorul dă mult pentru a primi puţin în schimb, consumatorul 
asemenea. Factorii de căpetenie ai tranzacţiei economice sunt atât de despărțiți prin o lume întreagă de intermediatori încât nu se simt 
reciproc; productiunea s-aruncă în rangul al doilea şi în rangul întâi intră mijlocirea şi clasele mijlocitoare, negustori, advocati, funcţionari 
etc. 

Se 'ntelege că actul economic nemaifiind productiunea în locul întâi, ci transmisiunea , asupra actelor de transmisiune încep a se 
plăti dările. Ca exemplu clar şi elementar cităm Regia Tutunurilor. Cine-şi cunoaşte producătorul, pe omul al cărui tutun îl fumează ? Un 
aparat întreg de mijlocitori — Regia — s-a întrepus între noi şi el, Regia, care ne vinde c-un franc ceea ce ea a cumpărat cu 5 parale. Va să 
zică 95 la sută se iau asupra actului de transmisiune dintre producător şi consumator. 





Fiindcă în ţara noastră actele de transmisiune constituie imensa majoritate a actelor economice, asupra lor, fără îndoială, se percep 
dările indirecte. În ultima linie e drept că se răsfrâng întregi asupra productiunii, e drept că tot producătorul le plăteşte, dar le plăteşte mai pe 
nesimţite decât pe cele directe. 


Asadar inc' odatä : regimul economic al unui popor hotäräste regimul lui financiar. Productiunea unilateralä si preponderarea actelor 
de transmisiune corespunde cu darea indirectä. 

In două cuvinte lucrul s-ar esprima astfel: regim comercial, dare indirectă; regim industrial, dare directă. 

Aşadar un partid politic, oricât de reactionar ar fi, — şi ne pare rău că nu există un fel de arhireactiune — nu-şi poate alege politica sa 
financiară. În momentul dentăi starea economică a ţării îi impune regimul financiar. Încercările lui cată să se îndrepte înainte de toate la 
schimbarea regimului economic si a celui social, la sporirea şi diversificarea muncii, la eliberarea ei de sub robia cheltuielelor de transport si 
de transmisiune, la deprinderea fiecăruia individ cu munca productivă la care e predispus, la încurajarea acesteia, la descurajarea 
ocupatiunilor improductive. El nu poate substitui dărilor indirecte pe cele directe fără ca societatea însăşi să fi ajuns a suprima enormele 
sume ce le mistuie mijlocirile de tot feliul. Numai când aceste sume enorme se economisează de cătră producători şi consumatori se poate 
procede la darea directă. 

O ultimă observatiune. 

Capitaţia , bună rea cum o fi fost, era o dare directă; acest caracter nu-l pot lua nici învățații „Romänului". E neîndoios că ea nu era 
absolut echitabilă la origine, dar echitatea o 'ntroduceau ţăranii din sat. Satul avea de ex. 100 de gospodari, plata totală către stat era deci de 1 
175 franci. Insă nu fiecare gospodar plătea un galben deplin, căci repartiţia acestei sume se făcea de satul întreg, adunat în comitiu , încât cel 
sărac nu plătea nimic aproape, cel avut mai mult, adecă în proporţie cu averea lui. E o falsificare conştientă şi intenţionată a istoriei de a 
pretinde, ceea ce face zilnic „Pseudo - românul ", că ţăranul stă azi mai bine decât înainte de Regulament. Averea lor mobiliarä, mai ales în 
vite, e cunoscut că era foarte însemnată, căci locurile erau largi şi păşunea aproape gratis. Codul Caragea prevede un miel pentru păşunea 
unei turme întregi de oi; de la produsele agricole una din zece (dijma adevărată, decima ), afară de astă 12 zile de lucru pe an şi căratul unui 
car de lemne de Crăciun. Asta era tot. Cine apăsa şi asuprea nu era regimul economic consuetudinar al ţării, ci pătura de pungasi tarigrädeni 
cari umpluseră ţara cu miile şi jefuiau lumea, mai ales de la 1808—1821, timpul în care s-a pripăşit în ţară părinţii celor mai multi dintre 
roşii. Se pretinde că la această invazie elementară trebuiau să reziste boierii şi lipsa lor de rezistenţă e şi cauza pentru care Tudor [î]i 
învinuieşte. El [î]i face pururea pe greci tâlhari, pe boierii români [î]i numeşte ticăloşi . Tudor avea cuvânt să le facă asemenea imputári şi să 
aştepte mai mult de la aristocrația ţării lui. Dar, la dreptul vorbind, ce influenţă mai avea ea, ce putere politică în vremea fanariotilor? 

Aproape niciuna. Un Brâncoveanu, un Ştirbei, un Bălean, vro trei Goleşti, vro patru Filipeşti, vro doi Cretulesti, peste tot 
cincisprezece - douăzeci de inşi — la acest număr se redusese boierii de rangul I în vremea fanariotilor; restul în funcţiile mari erau greci. A 
pretinde de la 20 de inşi să oprească acea invazie de străini care veneau ca stolurile de corbi într-o ţară părăduită de război şi uitată de 
Dumnezeu e a pretinde ca cineva să stăvilească c-un bät apele Dunării. Nu dar regimul vechi economic, grecii asupreau ţara. Glasul şi 
puterea boierilor pământeni se 'necau în acea inundație de pungasi şi de bandiți. 

Dar daca Tudor a putut imputa boierilor de un neam cu dânsul ticăloşia, adecă lipsa de energie, acest drept nu-l are foaia redijată de 
un grec, foaia d-lui C.A. Rosetti. Quod licet Jovi, non licet bovi. Ca Tudor s-o facă, înţelegem; ca urmaşii acelor venetici nemernici să facă 
asemenea imputări nu se cuvine. De câte ori Românul" vorbeşte de fanarioți, de C.A. Rosetti vorbeşte, de Carada, de Pherekydes, de Fleva 
şi de toată ortaua roşie, căci toţi aceştia nu sunt decât fiii păturei de străini pripăşită în ţară între anii 1808 şi 1821. 

Dar cestiunea aceasta nu suportă cadrul unui articol. E istoria epocei de tiná şi degradare a acestei ţări, e timpul în care patria aceasta 
s-a schimbat în otel pentru tot soiul de venetici. 

[15 iulie 1882] 


[„«GAZETA GENERALĂ DE AUGSBURG» PRIMESTE...”] 


„Gazeta generală de Augsburg” primeşte din Bucureşti ştirea că s-a hotărât dizolvarea Camerelor române pe la finea lui septemvrie şi 


că imediat se vor decreta alegeri nouă pentru o Constituantă. Motivarea formală a acestei măsuri va fi schimbarea titlului de „Domn" în 
„Rege", care face 





necesară o revizie a Constituţiei, căci în textul acesteia e vorba de Domn, nu de Rege. Dar corespondentul observă: 


E cunoscut că solutiunea cestiunii Dunării nu mai suferă întârziere, pentru că espira mandatul Comisiei Europene, pe când pe 
de altă, parte iar nu e un secret că, aşa cum Adunarea e compusă, guvernul ar întâmpina cele mai mari greutăţi parlamentare dac' 
ar voi să se primească propunerea Barrcre, care apropie pe România de puterile garante ale Tractatului de la Berlin şi evită 
izolarea ei. 


Astea deci sunt, după cum se pare, cuvintele adevărate pentru dizolvarea la toamnă a Corpurilor legiuitoare. 
[16 iulie 1882] 


[„«GAZETA GENERALĂ DE AUGSBURG» 
ARE ÎN BUCUREŞTI...”] 


„Gazeta generală de Augsburg" are în Bucureşti un corespondent care, în toate dările de seamă pe care le-a făcut acestei foi, s-a 
dovedit amic partidului roşu. În adevăr, n-am cunoscut opinie rea exprimată de roşii în privirea partidului conservator de ex. sau a altora al 
căreia răsunet să nu se fi făcut corespondentul. Având dar, in ce priveşte informatiunile sale anterioare, pururea de sorginte sferele 
guvernamentale, sprijinindu-le şi făcându-se organ al inspiratiunilor lor, e probabil că şi informatiunea ce-am dat-o ieri şi pe care o repetăm 
azi să fie luată din aceleaşi sorginti. 

Foaia germană din Augsburg zice aşadar: că dizolvarea Camerelor e hotărâtă pentru finele lui septemvrie şi că imediat se vor escrie 
alegeri pentru o Constituantă sau, mai bine zis, pentru o Adunare de revizuire. Pro forma sau ca pretext al acestei dizolvări va servi 
necesitatea de-a se introduce în textul Constituţiei vorba „Rege" în locul vorbei „Domn", căci aceasta vorbeşte pururea de Domm"! nu de 
„Rege". Cauza adevărată însă a dizolvării este atitudinea Adunării în cestiunea Dunării. Majoritatea neprimind propunerea Barrcre, România 
ar fi cu totul izolată; guvernul deci voieşte ca ea să se primească de viitoarea Adunare, subintelegändu-se că evenimentele ce ameninţă pacea 
Europei [î]i dictează României necesitatea de-a evita izolarea şi de-a se alipi la un grup sau la altul de puteri. 

„L'Independance belge" se face asemenea organul acestei ştiri. Ea zice: 


Situaţia parlamentară în România e de mult timp turburată şi dificilă. Se vorbeşte de-o apropiată dizolvare a Camerei 
deputaţilor. Aceasta este în maioritate defavorabilă propunerii Barrcre privitoare la cestiunea Dunării, propunere pe care guvernul 
— în lipsă de altceva mai bun — se vede în ajun de-a fi dator s-o apere, pentru a nu lăsa România cu totul izolată între puterile 
europene. Pe de altă parte, cată a se proceda la revizuirea Constituţiei pentru a modifica, titlul de Principe, care se dă încă regelui 
Carol, deşi România a fost proclamată Regat. Ar trebui dar să se întrunească o Constituantă. Acestea sunt cuvintele ce se invoacă în 
favoarea dizolvării , care de altfel nu este încă decât în stare de proiect. 


„Romänul"— despre care nu mai ştim până la ce grad e oficios—dezminte aceste ştiri în chipul următor: 


Judecänd după cele ce toţi ştiu, credem că ,,l'Independance belge" e rău informată. 

Într-adevăr, nu e nici o deosebire între vederile maioritätii Camerei şi, putem adauge, ale naţiunii, şi vederile guvernului în 
cestiunea propunerii Barrcre. 

Toţi, fără osebire de păreri, consideră acea propunere nu numai ca atingătoare drepturilor de suveranitate ale ţării, ci şi ca 
jicnitoare libertăţii Dunării şi deci comerciului puterilor occidentale. 

Deosebire în această privinţă nu e şi nu poate fi. 

Cât pentru revizuirea Constituţiunii în vedere d a schimba titlul ce se dă suveranului, toată ţara ştie că nici o trebuintä nu este. 

Cuvântul „Domn", cum s-a explicat în Parlamentul român, însemnează suveran, deci nu numai principe, ci şi rege şi împărat. 

Deci întru nimic proclamarea Regatului român nu motivează o revizuire a Constituţiunii. 

Într-un cuvânt, nu e pán' acum cunoscută nici o rațiune pentru dizolvarea Parlamentului, care acum nu este nici întrunit si care nu 
mai are a trăi, după lege, decât numai până la 15 februarie 1883. Astfel invederat ne pare că ziarul belgian a fost indus în eroare. 


Lăsăm cu totul de-o parte sofisma „Romänului" că, după esplicările date in Parlament de oameni ignoranti, „Domn" ar fi însemnând 
şi „Rege", şi „Impärat" chiar. Domn nu poate avea decât înţelesul pe care-l dădeau Domnii români înşii: Dux, Magnus Dux, Princeps 
(transalpinus). 





Constituţia, intrebuintänd acelaşi nume, nu-i dă decât acelaşi înţeles. E cu desăvârşire nedemn de-a substitui prin sofisme şi jucării de 
cuvinte unui termen din Constituţie alt înţeles decât acela pe care-l are. 

Pe de altă parte, pe cât ne-a fost de indiferentă modificarea titlului, în schimbul recunoaşterii căruia se făcuseră promisiuni lunecoase 
în cestiunea Dunării, tot atât de indiferentă ni se pare schimbarea cuvintelor în text. În realitate nu trăim în monarhie, precum bine - a zis-o d. 
C. A. Rosetti, ci în republică. Republică având şi încă în cea mai rea formă a ei, consistând din dominatiunea străinilor, postulantilor si 
samsarilor , e cu totul indiferent care e eticheta acestui regim republican. Ce-i pasă turmei în veci nenorocite ce nume colectiv au apăsătorii 
ei, zicem, schimbând un vers al lui Alexandrescu. 

Prin urmare deie-se orice echivalent lexical vorbei „Domn“. Fie Dalai - lama , fie taikun , fie şahinşah , papă ori împărat, esenţa 
monarhică a cuvântului a căzut şi nu mai însemnează nimic; nici una din prerogativele monarhice nu se exercită pentru a pune frâu viciilor şi 
turpitudinelor unui partid ignorant şi corupt; trădarea e recompensată şi felonia decorată; academia Văcăreştilor a devenit pepinieră pentru 
recrutarea de prefecti şi financiari, bugetul e falansteriul nevolniciei intelectuale şi morale: indiferent ce titlu o mai fi când esenţa nu mai este. 
De aceea e şi firesc ca schimbarea unui lucru atât de indiferent precum e titulatura să fie numai pretextul pentru înaintarea unui interes străin, 
pentru concesiuni reale în cestiunea Dunării. 

Dezmintirii „Românului" nu i se cuvine decât crezarea pe care o merită o foaie care-a spus de-atâtea ori neadevărul. 

Proiectul de-a dizolva Adunarea trebuie să fi existând sau să fi existat cel puţin. El va exista, ca efect necesar al unei cauze fatale, de 
câte ori un interes al ţării va fi de pus la mezat. Nu doar că Adunarea actuală ar fi absolut intratabilă ; dar s-au îmbogăţit aproape toţi şi vor fi 
urcat tarifa constiintelor lor. Se vede că d-lui Brătianu [îli trebuie una cu tarifele mai scăzute ca să meargă lucrurile strună. 

[17 iulie 1882] 


INFORMATIUNI 
LESTE MULT TIMP...”] 


Este mult timp de când am dat, sub toate rezervele, ştirea că guvernul ar fi având de gând să convoace pe toamnă Corpurile leguitoare 
spre a le dizolva apoi îndată. Această ştire a fost anunţată şi de alte ziare locale, precum şi de unele din străinătate, din cele mai autorizate, ca 
„Gazeta generală de Augsburg" şi „L'independence belge". Acum vine „Romänul", după trecere de o lună, şi dezminte această noutate, 
spunându-ne încă că actualele Corpuri nu au viaţă decât până la 15 februarie anul viitor. Luäm act de această dezmintire oficioasă. 

[17 iulie 1882] 


[„«NAŢIUNEA» CONSTATĂ...”] 


„Natiunea" constată în fine şi ea că starea noastră economică e primejdioasă. Agricultura läncezeste ; nici cantitatea, nici calitatea 
produselor nu mai atrage cumpărători; concurenţa ne omoară; comerţul român dispare şi străinul îl înlocuieşte; balanţa comercială arată că-n 
fiece an România jertfeşte milioane pe altarul civilizaţiei străine. Mergând astfel ajungem la inanitiune , la sleirea puterilor. 

Iată lucruri pe cari noi le spunem, de patru ani de zile, fără ca nimeni să fi voit să ne asculte. Credem necesar a observa aceasta, căci 
„Natiunea" face apel la presă, ca să-şi îndrepte activitatea în acest senz şi să caute mijloace de vindecare. 





În adevăr, vindecarea ar fi lesnicioasă, calea sanificării economice e teoretic lesne de indicat; dar de la teorie pän-la aplicatiune 
asupra oamenilor, şi mai ales asupra unei generaţii cu desăvârşire corupte, e o deosebire mare. 

Reţeta cea mai simplă în contra sărăciei ar fi următoarea: 

Fiece organism omenesc, prin inspirare de oxigen şi prin combinarea acestuia cu carbonul în acid carbonic , dezvoltă căldură. 
Căldura produce putere musculară şi intelectuală sau ceea ce c-un termen din fizică se numeşte: echivalentul mecanic al căldurii . Acest 
echivalent omul îl poate întrebuința spre a produce lucruri utile sau îl poate cheltui dormind la umbră. Deci fiecine sá mişte numai din mâni, 
să producă obiecte de utilitate şi nu va exista sărăcie. Acest sfat însă îl poţi da unui om în toată firea şi nestricat. Pungaşul care trăieşte 
înşelând pe alţii, desfränatul care fuge de lucru ca dracul de tămâie vor râde de tine daca le vei da sfatul să muncească, să întrebuinţeze într- 
un mod util echivalentul de putere mecanică pe care îl produce organismul lor viu. 

Țăranul întrebuinţează acest echivalent mecanic pentru a ara, a semăna, a secera; adică pentru a da materiei o formă nouă, aceea a 
grânelor, de o utilitate incontestabilă. 

Ce fac însă ceilalţi cu acel echivalent, la ce întrebuinţează mecanismul fizicului lor preţios ? Spre a produce lucruri de utilitate ? 
Ferească Dumnezeu. Unii, nefăcând nimic, îl pierd pur şi simplu, unii joacă cărţi, alţii scriu articole insipide de gazete, alţii precupetesc 
lucruri ce nu sunt produse de ei, scumpindu-le artificial, c-un cuvânt: secături, pierde-vará, şi cum [fli mai cheamă, nu fac decât o 
întrebuințare inutilă de mecanismul de muncă cu care i-a înzestrat natura. Echivalentul mecanic se pierde pe nimicuri si pe zădărnicii . 

Daca consideram pe om ca pe-o maşină care trebuie alimentată cu material combustibil , a cărui ardere se preface în putere şi care 
putere cată a se 'ntrebuinta la productiune, daca e să nu se prefacă fără nici un folos în acid carbonic şi dac - am face bilanţul celor mai multi, 
punând de-o parte suma de bunuri ce o consumă si de altă parte ceea ce în schimb produc, am rămânea uimiti de risipa, de irosirea de puteri 
vii ce se face în această ţară. Mii de franci, reprezentând zeci de mii de kilogrami metrici de putere vie, i se dau ca pensie reversibilă unui om 


ce nu e 'n stare a scrie decât nerozii; mii de franci se dau pentru a plăti venalitatea cutárui deputat, ignoranta cutărui profesor, coruptiunea 
cutărui funcţionar, trădarea şi felonia cutärui ofiţer superior, negustoria de vorbe a cutärui advocat. Milioane de kilogrammetri de putere se 
cheltuiesc pentru a întreţine mii de maşini omeneşti cari nu sunt bune de nimica şi nu sunt în stare a produce nimic. 

Căci, când e vorba de productiune, nu trebuie s-o luăm după cum o ia limbajul ordinar, care nu ţine seamă nici de utilitatea lucrului 
produs, nici de cheltuielele ce le exige actul productiunii. Productiune nu poate fi numită decât opera din care rezultă un produs superior 
serviciilor de tot felul pe cari le-a absorbit operaţiunea. Numai obținându-se acest bilanţ poate fi vorba în adevăr de productiune. Cât costă 
însă tăcerea unui deputat ? Mii de franci. Cât produce ? Nimic. Cât costă pledoariile ? Milioane. Ce produc ? Absolut nimic. Cât costă 
plagiatorii intelectual sterpi cari uzurpează catedre universitare şi secundare ? Sute de mii. Ce produce însă un om care însuşi nu ştie nimic ? 
Nimic, fără îndoială. 

Însă cine-a introdus mizeria aceasta economică şi intelectuală, domnia ineptiei şi a ignoranței, daca nu liberalismul ? Liberalismul a 
scos din gunoi oameni ignoranti şi netrebnici cari, în loc de a fi avizaţi să se hrănească din muncă proprie, li se 'nlesneste a trăi din munca 
altora. Liberalismul a înmulţit clasa consumatorilor improductivi, cari nu adaugă, prin toată negustoria lor de vorbe, un centigram la 
greutatea grâului nostru, liberalismul înmulțește funcţiile, atrăgând din ce în ce mai multi incapabili în serviciile publice; liberalismul, care-a 
ameţit capetele oamenilor, care nu i-a lăsat la teapa lor, în sfera lor de activitate materială, ci i-a declasat, ridicând la demnități înalte bulgari 
cu 2—3 clase primare, buni de grădinărie poate, dar netrebnici pentru a administra ministerii şi servicii ca al Domeniilor. 

Căci o laudă adesea făcută partidului liberal, dar pe care nimeni nu îndrăzneşte a o mărturisi în public, e că-şi căpătuieşte oamenii, că 
hrăneşte o sumă de lume care-n dealtmintrelea n-ar avea mijloace de trai. Rolul partidului e de a declasa indivizii şi-n acest rol mulţi găsesc 
superioritatea partidului roşu asupra celorlalte. 

Alte partide — ni se zicea — au nainte de toate [în vedere] necesităţile reale ale ţării, pe cari nu le sporesc în mod factice, ci caută a 
le acoperi, de bine de rău, din veniturile existente . Roşii au alt principiu: primum vivere , mai întâi să trăim noi şi ai noştri cu toţii; veniturile 
necesare se vor găsi ele, căci pentru asta suntem la putere, ca să le scoatem din piatră seacă. 

Deci asta e grija lor cea dentăi: căpătuirea numărului nesfârşit de nulitäti, de oameni absolut improductivi din cari se compune 
partidul. Şi în adevăr, nu e unul, cât de mic, cât de ignorant, cât de inept, cât de leneş, care să nu fie încuibat undeva la un loc sigur şi cu bune 
retributiuni. Dar patru clase primare aibă, dar să nu ştie absolut nimic din resortul a cărui administrare 





i-a fost încredinţată, lucrul e indiferent. Dar mire-se el singur de ce l-a găsit si cum a ajuns să dispuie de interese pe care nu le pricepe? Putin 
le pasă conducătorilor. Primum vivere. Dar s-o potrivi, nu s-o potrivi; dar o şti ceva, n-o şti nimic. A fi roşu e un privilegiu de a trăi din 
munca altora, fără a se cerceta daca ai vrun merit, vro capacitate, vro aptitudine. 

Pentru a căpătui suma aceasta de bulgari tâmpi şi de grecotei pornoscopi şi netrebnici, cari n-au nici posibilitatea de a se ocupa cu o 
muncă productivă, se creează din ce în ce mai multe funcțiuni cari să atárne direct de stat. Astfel Regia Monopolului Tutunurilor, 
răscumpărarea drumurilor de fier şi multe alte creatiuni nouă au dat ocazia să se înmulțească din ce în ce numărul semistrăinilor avizaţi la 
buget, deci la munca altora. E din ce in ce mai greu de-a agonisi mijloace de subzistență în neatärnare de guvern şi sporirea funcţiilor 
sporeşte numărul celor ce aleargă după ele, înzecind servilismul şi baseta acestora cătră cei cari dispun de distribuirea posturilor. 

Prin distragerea oamenilor de la ocupatiuni productive, prin aruncarea pe terenul politicei, prin avizarea lor de a trăi speculändu-si 
drepturile politice şi votul, populaţia întreagă a oraşelor va ajunge la ideea fatală că e mai lesne şi mai bine de a trăi din munca altora decât 
din a sa proprie şi urmările unei asemenea maniere de a vedea sunt cunoscute de toți. 

Astfel, atenianii în decadentä se prefäcuserä toţi în samsari, în advocati, în aspiranti de funcţii, în oameni politici; din buget începu a 
se plăti mulţimea care asista la întruniri publice; se plăteau mărturiile false înaintea judecății, se plăteau membrii juriilor judecătoreşti. Un 
popor care întreg îşi consuma vremea în afaceri de-ale statului căta să şi fie plătit întreg din buget. Sărăcia ajunsese atât de generală încât 
oamenii alergau cu lăcomie după un obolus (10 bani) ca recompensă pentru o şedinţă în tribunale, corupţia şi desfrânarea deveniseră din ce în 
ce mai mari. Filip al Macedoniei şi Alexandru cel Mare aveau oricând în mână tarifa constiintelor cetăţenilor ateniani şi n' avură decât să dea 
cu piciorul pentru a nimici acea comunitate politică putredă prin demagogie. 

Aşadar, dacă economic stăm rău, nici merităm să stăm altfel. Echivalentul mecanic al vieţii celor mai mulţi oameni nu se 
întrebuinţează în productiune, în imprimarea de forme utile materiei, ci se pierde pe mijlociri, pe negustorie de vorbe şi în exerciţiul viciilor. 
Unde însă nu produce nimenea se 'ntelege că sărăcia trebuie să sporească. Capitalul acumulat de strămoşi prin lupta cu arma şi prin lupta cu 
plugul trece în mâni străine; ziua nu e aproape, ci a sosit, în care românul e străin în ţara sa proprie şi străinul stăpân. Şi aceasta va merge 
mereu înainte, până ce nu vom mai avea nimic de vândut decât votul şi drepturile politice. Dar chiar acestea au început a fi un obiect de 
cumpărătură, despre cari tainicile biurouri de împământenire ne-ar putea spune multe. 

Un singur remediu există în adevăr în contra acestor rele, dar trebuie aplicat cu toată rigoarea, cu tot esclusivismul: munca, acest 
corelat mecanic al adevărului; adevărul, acest corelat intelectual al muncii. Dar muncă, nu nimicuri, nu mânare de muşti la apă; si adevăr, nu 
fraze lustruite şi negustorie de vorbe. 

[22 iulie 1882] 


[„BANCHETUL DIN SEVERIN...”] 


Banchetul din Severin, dat în onoarea scriitorilor maghiari inspiră lui „Pesther Lloyd" o serie de reflecţii cari merită a fi cunoscute si 
de cititorii noştri, nu pentru c-ar fi cuprinzând adevăruri, ci pentru că dovedesc oarecum neputinta înnăscută a maghiarilor de-a se dezbăra de 
prejuditiile lor politice. 

Dar o fi împăcare, dar n-o fi, ei să rămâie tot aşa cum sunt: ideea de stat maghiară, adecă aceea de-a maghiariza prin 4 1/ 2 milioane 
de maghiari unsprezece milioane şi mai bine de populatiuni eterogene, nu le iese din minte la nici o ocazie. Nicicând nu vedem räsärind 
convingerea limpede că acest lucru e peste putinţă, că ideea de stat trebuie să fie rezultatul naturii tärei, a factorilor etnici reali şi în viaţă, nu 
o idee a priori inventată de vrun baron la ţară. Nicicând nu vedem ideea că Ungaria este şi cată să rămâie un stat poliglot cu naţionalităţi 
coordonate, nu superpuse, şi că egemonia politică a maghiarilor nu le-o contestă nimeni, dar ceea ce vor toţi e egalitatea naţională. Până ce 
această convingere însă [ilsi va face loc, nu speră în nici o apropiere serioasă dintre naţionalităţi. Cu această lipsă de speranţă reproducem 
şirurile de mai la vale. 





Au amuţit sunetele serbărilor cu cari scriitorii şi artiştii maghiari au fost întâmpinați în călătoria lor prin Ungaria de sud; au 
amuţit discursurile patriotice cari s-au preschimbat în curs de-o săptămână şi mai bine între voioşii călători şi ospitalierii lor amici 
din deosebite locuri şi, după sărbători de entuziasm naţional, se-ntoarce ziua de lucru cu privirea ei sobră şi cu datoriile ei 
prozaice. Acesta ni se pare momentul cel mai potrivit pentru a pretui fără amägire de sine insämnätatea serbării şi a trage bilanţul 
bucuriei de înfrățire care-a unit, de mult timp pentru întâia oară, pe maghiari, pe sârbi şi pe români. 

Cine se poate îndoi de însemnătatea faptului când naţiuni cari stau departe una de alta, ba de multe ori cu animozitate , îşi 
întind de buna lor voie mâna şi cine e orb de-a nu vedea geniul înalt al umanităţii în încercările de-a se apropia a unor popoare 


deosebite prin origine si religiune ? Legäturile de simpatie cari UNESC un popor cu celälalt sunt dintre fenomenele cele mai 
frumoase ale timpului nostru, fenomene ce dureazä poduri peste multe präpästii ce s' adäncea de mult intre popor si popor. Dar am 
comite o gresealä dacä, din punctul de vedere al relatiunilor internationale, am atribui un caracter mai mult decät modest acestor 
apropieri sociale dintre douä natiuni. Evenimentele celor din urmä doi lustri au fost indestul de invederate pentru a ne inspira o 
dozä de scepticism in privirea aceasta. Eram in mijlocul unui flux national de entuziasm pentru cauza turceascä: tinerii nostri furä 
särbätoriti in Stambul ca crainicii unei aliante, ca din basm, intre Semilunä si Crucea apostolicä si intrarea triumfalä a softalelor in 
capitala noasträ e incä vie in memoria tuturor. Nu mai cercetäm cu ocazia aceasta ce parte aveau simpatiile spontanee, ura comunä 
contra ruşilor si agitatiile abile in acea demonstraţie, unică in felul ei; constatăm numai că toată bucuria entuziastă au cântărit cât 
fulgii în cumpăna politicei noastre esterioare, că, cu toate aceste, am intrat în Bosnia şi că maghiari au fost aciia cari au fost ucişi 
de osmani, din dosurile de la Maglai . Numai comunitatea de interese leagă în mod durabil popoare şi state şi, dacă nu ne va 
succede de-a atrage Serbia şi România în sfera intereselor noastre şi a aduce pe aceste două regate ale Peninsulei Balcanice la 
convingerea că interesele lor nu colidează cu ale monarhiei austro-ungare, atunci vizita făcută de voiajorii noştri la Belgrad şi 
Severin nu are mai multă însămnătate decât aceea pe care opinia democratică o dă schimbului de politeţe diplomatice. Ne 'ndoim 
cumcă partidele estreme din România şi din Serbia, numai de dragul ochilor noştri frumoşi ori a vorbelor noastre frumoase, se vor 
simţi înclinate a renunţa la acele aspiratiuni cari, in Belgrad, au de ţintă formarea unui mare regat sârbesc, în Bucureşti formarea 
unui mare regat dacic. Ei însă îşi vor nädusi aspiratiunile dacă ne vor şti pe de-o parte îndestul de tari pentru a putea respinge 
verde orice pretentiuni neindreptätite şi când, pe de altă parte, vor recunoaşte în noi o mare putere, care e dispusă de-a nu-şi urmări 
interesele în socoteala condiţiilor de existenţă a vecinilor mai slabi. 

E aşadar afacerea serviciului nostru de esterne de-a da o sancţiune proprie politică relatiunilor de bună vecinătate cari s-ar fi 
născut prin această vizită, presupunând, se 'ntelege , că vecinii noştri doresc tot atât de mult să trăiască în pace şi amicitie ca şi noi. 

O mai mare însemnătate [îli atribuim însă părţii aceleia a călătoriei scriitorilor şi artiştilor noştri care i-a dus prin regiuni cu 
populatiune amestecată. Căci prin comunicaţia dintre națiunea dominantă şi celelalte naţionalităţi, cari au o atitudine atât de 
îndărătnică şi de puţin amicală faţă cu ideea maghiară de stat, apropiarea socială este cel dentăi şi cel mai hotărâtor pas cătră o 
mai intimă unire politică. A se cunoaşte întreolaltă însemnează a se înţelege şi cunoştinţa reciprocă şi intimă pare cea mai proprie 
pentru a face să dispară prejuditii şi pentru a şterge antipatii cari, în cea mai mare parte, sunt opera odioasä a unor instigatori 
egoişti. Şi de-aceea aşteptăm mult de la asemenea încercări de apropiare, cari vor lipi într-o intimă înfrățire rasele deosebite de sub 
coroana Sf. Ştefan. Călătoria voiajorilor noştri atinse în mai multe puncte regiuni cari nu demult au fost incorporate în constituţia 
statului nostru, de unde până acum stătuseră sub un strict regim militar care nu era chemat a nutri simpatii pentru ideea de stat 
maghiară. A face regiunile aceste primitoare pentru semănătura patriotismului maghiar, a câştiga în aceste regiuni pentru ideea 
naţională preponderanta asupra ideei nationalilätilor , a pune în circulaţie sângele patriotic între inima ţării şi membrele depărtate 
până acum, iată marea şi frumoasa ţintă care-a putut fi favorizată pe calea care-a luat-o Societatea scriitorilor şi artiştilor 
maghiari. Poate că fără nici o intenţie espresă scriitorii şi artiştii maghiari au recurs de la nationalitätile rău informate la 
nationalitätile ce sunt a se informa mai bine. Compatriotii noştri de altă limbă se vor convinge în curând că e onorabil şi cu totul 
demn de-a se alipi de-o naţiune, care, nu numai pe terenul politicei şi a puterii politice, dar şi pe acela al ştiinţei şi al tuturor 
ramurilor artei, are rolul conducător în ţară şi că egemonia naţiunii dominante nu este numai politică şi istorică, ci e indreptätitä si 
prin cultura ei precumpănitoare (?) 

Dar şi la nationalitätile noastre propaganda socială nu poate face totul, mai cu seamă nu la acele cari se află de puţin timp în 
posesiunea deplină a drepturilor constituţionale şi cari n-au încă o idee exactă despre valoarea ce-o are cetăţenia maghiară. În 
comitatele ce s-au ţinut de graniţa militară lipseşte factorul însemnat vulgar care, în alte comitate, cu limbi amestecate, e 
purtătoarea nestrămutată a ideei naţionale. Ar fi afacerea administraţiei ungare din nou introduse de-a face, prin activitate spornică 
şi dezinteresată, ca nouăle relatiuni să devie preţioase şi plăcute oamenilor, de-a le arăta că soarele Constituţiei, care le luminează 
şi lor, nu este numai o iluzie, ci un astru ceresc care priieşte terenului întreg al activităţii civile. Tocmai în aceste comitate cată a se 
dezrädäcina arborul veninos al coruptiunii, căci ar fi a lucra în folosul adversarilor noştri daca comparatia dintre regimul de mai 
nainte şi cel actual ar ieşi în defavorul nostru. 

Societatea scriitorilor maghiari poate arăta la Dunărea de Jos, în regiunea Timisului şi a Cernei , cât de sus am ajuns pe scara 
culturii; dar numai o bună administraţie poate dovedi că merităm rolul de conducători pentru că ştim a guverna mai bine. 

[23 iulie 1882] 


[„ŞCOALELE NOASTRE SUNT RELE ...”] 


Şcoalele noastre sunt rele — iată o temă adeseori repetată de ziare politice şi literare; cu toate acestea puţini au aflat cauzele adevărate ale 
decadentei învăţământului nostru public si cei mai multi sunt predispusi a atribui starea de lucruri unor cauze imaginare sau cel mult unor 
fenomene cari nu sunt ele înşile decât urmarea unei cauze generale şi mai adânci. 





Şi „Romänul" constată că şcoalele noastre 
sunt încă departe de a răspunde la cerinţele unui stat care voieşte a fi şi trebuie să devie un focar de civilizatiune şi de progres în Oriinte . 


Cauzele, după ziarul oficios, sunt a se căuta în organizatiunea generală a învăţământului. Mulţi profesori se dedau la diferite 
ocupatiuni incompatibile cu exercitarea apostolatului lor; dar şi acest rău e rezultatul unui viciu de organizatiune. Trebuie să facem ca 
existenţa profesorului ş-a familiei lui să fie asigurată în limitele unui trai modest dar îndestulător, pentru a-i permite să nu caute alte mijloace 
de vietuire. „Romänul" nu cere abnegatiune de la profesori; căci nu se poate cere de la cetăţean în orice profesiune decât îndeplinirea datoriei 
lui în schimbul unui echivalent moral şi material în raport cu munca sa. Foaia oficioasă cere dar sporirea lefilor şi reînfiinţarea... răposatei 
Eforii a şcoalelor. 

Ia să 'ntoarcem odată chestiunea cum stă în adevăr. 

Pentru a fi profesor de gimnaziu ori de liceu se cer studii academice — cel puţin acum; deci 18—20 de ani de învăţătură continuă. E 
în adevăr singura ramură a serviciului public unde, în schimbul unei retributiuni neînsemnate, a unui echivalent material mic, se cer garanţii 
de capacitate. 

Acest lucru e nemaiauzit şi foarte nedrept într-o ţară în care asemenea garanţii nu se mai cer de la nimenea şi nicăiri. Căci ce se cere 
bunăoară pentru a fi redactor al „Romänului"? Patru clase primare, plus un curs de violoncel. Care e echivalentul material al acestei mari 
capacităţi? Deputätie, delegatiune pentru a răscumpăra valori de un sfert de miliard, directorat de bancă — milioane. Va să zică pentru a 
îmbuzunări un echivalent material de milioane nu se cer în România decât patru clase primare, violoncel — şi negustorie de vorbe. Dac - am 
întreba ce se cere pentru a fi director la Ministerul de Interne ne-am aduce numaidecât aminte de omul care a ocupat acest post cu oarecare 


virtuozitate, de mucenicul Simeon. Ce s-a cerut de la el? Patru clase primare si poate meritul de-a fi bulgar. Care e echivalentul material al 
colosalei munce de-a fi pätruns misterele abecedarului si a celor patru operatii? Mii de galbeni, mobilier din Paris etc. etc. 

Cum? Pentru un echivalent de 300 de franci profesorul să fie obligat a şti atât de mult şi a munci atât de mult şi celălalt , pentru mii 
de franci, să nu fie obligat a şti nimic? Ce se cere la noi pentru a fi general, locotenent - colonel , adiutant regal? Patru clase primare — 
întrebând pe generalul de la Bacău — plus poate o tescherea de drept de prin Italia, plus unul sau două acte de înaltă trădare. Care e 
echivalentul material al feloniei şi trădării? Lefuri de mii de franci. 

Teoria echivalentilor este, onorabili confrati, impumutatä din ştiinţele exacte. În aceste stiinti nu se 'ncap mofturi şi negustorie de 
vorbe. Când lipsă de ştiinţă, cursuri de violoncel, tâlharii, cumul, malonestitate sunt titluri pentru mari, pentru milionare echivalente 
materiale, nu i se poate cere profesorului de-a fi altfel decât toată lumea, de-a nu vâna câştiguri ilegitime într-o ţară în care toţi le vânează, 
de-a nu căuta bun trai şi avere fără muncă ca toţi ceilalţi. 

Cauza decadentei şcoalelor e dar declasarea generală care se răsfrânge asupra corpului profesoral ca asupra ţării întregi. Răul trebuie 
scos din rădăcină; trebuie ca fiecăruia, fie director de bancă, fie amploiat la Regie, la Domenii, la drumul de fier, să i se ceară în schimbul 
echivalentului material probe că posedă un capital intelectual de resort, probe că a 'nvätat carte, că pricepe treaba la care e pus. Dar când 
măsura generală de cultură ce li se cere Mihăleştilor, Costinestilor şi Caradalelor sunt patru clase primare, iar echivalentul material, plătit din 
munca altora în schimbul acelei preţioase culturi, se suie la milioane, nu se poate pretinde nici de la profesori să fie altfel decum sunt, să nu 
fie gonitori de funcţii ca toţi, cumularzi ca toţi, şi să lege de gard o carte care-n România nu-ţi ajută nimic daca n-ai doza necesară de viclenie 
pentru a te 'ntrece cu semistrăinii la pescuit în apă turbure. 

Mai mult; pentru ca asemănarea să fie şi mai mare, căci natura e unitară în fenomenul ei, observăm că, precum sustractorii şi 
trădătorii ajung departe în celelalte ramuri, tot astfel în sfera instrucţiunii, corelatul hotilor materiali , hoţii intelectuali, plagiatorii cumulează 
ei cele mai multe funcţii, trec ei cei mai învăţaţi oameni, sunt ei cei mai influenţi profesori. Ei, iată ce va să zică consecuentä şi artă de-a trăi. 
Această artă consistă din timpii cei mai vechi încă în a te adapta cu mediul social în care trăieşti. Când nu se mai află oameni oneşti în ţară, 
cum zice d. Dumitru Brătianu, nu e nebun acela care, în ciuda lumii şi pentru ca să râză toţi de el, încearcă a fi onest? Când cu patru clase 
primare şi violoncel ajungi prim redactor , deputat, director de bancă, răscumpărător de drum de fier, milionar — apoi nu e nebun acela care 
'nvatä însuşi şi 'nvatä şi pe alţii, pentru ce? Pentru 200—300 de franci pe lună? 

Nu, să fim drepţi. Ceea ce nu se cere de la nimeni nu se ceară nici de la profesori. Şi ei sunt oameni ca toţi oamenii; când unul 
plagiază nu face decât să urmeze exemplul ministrului său; când e neglijent urmează pe cei mai iluştri dintre concetätenii săi, c-un cuvânt ei 
sunt ca 





toţi şi toţi sunt ca dânşii. Daca există esceptii lucrul să nu ne mire. E câte unul care a prins dragoste de ştiinţa lui, care, în sfera ei senină, 
găseşte un adevărat liman de scapare din putrezirea şi mizeria ce-l înconjură; pentru care iubirea adevărului pentru el însuşi e un echivalent 
moral suficient al muncii lui. 

Dar... „Romänul" singur o zice... „asta nu se poate cere”. Asta e. . . virtutea sufletelor alese, pe care le salutäm cu respect şi... atâta 
tot. Directori de bancă, răscumpărători de drum de fier, deputaţi, miniştri nu vom face din ei. Îi salutăm cu respect, pe cât ne stau în faţă, iar 
când ne 'ntorc spatele, le dăm cu tifla: Amr ! 

[24 iulie 1882] 


LIN URMA DEZMINŢIRII...”] 


În urma dezmintirii pe care foile noastre oficioase au dat-o stirii despre dizolvarea Adunärilor, „Gazeta generală" din Augsburg 
primeşte din Bucureşti următoarea corespondenţă în privirea aceasta: 


Afară de divergintele de opinii mai vechi dintre cei doi conducători ai liberalilor naţionali, par a exista diferenţe însemnate între 
Rosetti şi I. Brătianu si în privirea dizolvării Parlamentului pe care-o plănuieşte ministrul prezident. Numai astfel ne putem esplica 
cum „Romänul" lui C.A. Rosetti, în acord cu informatiunea mea, spune că regularea titulaturii nu e un cuvânt îndeajuns pentru 
convocarea unei Constituante , afirmând afară de asta că, în privirea cestiunii Dunării şi a atitudinii României faţă cu propunerea 
Barrere, nu există între guvern şi majoritatea parlamentară o divergență de opinii atât de mare încât să se poată deduce din ea 
necesitatea dizolvării Parlamentului. Îndealmintrelea „Romänul" evită cu precautiune de-a da o dezmintire formală stirii ce-am 
adus-o eu că în septemvrie se vor dizolva Camerele pentru a câştiga ocazia de-a convoca numaidecât o Constituantă, o ştire pe 
care-a confirmat-o atât corespondentul oficios al lui Ioan Brătianu, care informează pe „Noua presă liberă”, cât si 
corespondentul „Independenţei belgice" care, după toată aparenţa, se inspiră asemenea din sorginti oficioase. Asemenea se lasă cu 
totul nerelevat faptul că discordia internă în tabăra liberalilor naţionali şi prestigiul moral în decadentä a actualei majorităţi 
parlamentare nu-i permit unui bărbat de dezinteresarea patriotică a lui loan Brătianu decât alegerea între retragerea sa şi o 
regenerare fundamentală a majorităţii parlamentare. Dar fie cum o fi — destul că ,,Románul" nu întâmpină cu simpatie intentiunea 
Brătianului de-a trimite la primblare actualele Corpuri legislative înainte de espirarea mandatului lor. Şi mai puţin o mistuie 
aceasta „Telegraful", care, pentru relele cele mai strigätoare din viaţa publică, află pururea o scuză, numai daca sunt acoperite de 
bandiera liberală - naţională . Pentru opiniile acestei foi, pretinse liberale, care-şi nutreşte existenţa într-un mod sărăcăcios din 
beneficiile ce i se avizează de către partidul dominant, e caracteristică furia comică în care-a căzut prin articolul strict obiectiv al 
corespondentului d-voastră asupra progreselor ruseşti la Dunărea de Jos. E adevărat că acest articol a fost reprodus de-o parte a 
presei române: dar asta desigur nu e un motiv de a cere ca corespondentul „Gazetei generale" să fie lovit peste mâni pentru 
descoperirea a o seamă de adevăruri fără îndoială neplăcute gloatei poftitoare de pradă a partidului dominant. Recunoaşterea pe 
care corespondentul, în relaţiile sale anterioare, a făcut-o meritelor netăgăduite ale sistemului liberal pentru ridicarea prestigiului 
României faţă cu străinătatea era plăcută negreşit: dar îndată ce acel corespondent aduce vorba asupra stării deplorabile 
dinlăuntrul partidului, care face cu neputinţă o consolidare a stărilor de lucruri dinlăuntru în România, atunci, cu tot radicalismul , 
am fi mulţumiţi daca incomodul observator impartial s-ar da afară din ţară, prin întrebuințare de mijloace silnice ale poliţiei ! 
Esplicabilă, deşi nu de scuzat, e această procedare numai prin faptul că orice reorganizare serioasă de partid s-ar îndrepta mai cu 
seamă în contra trântorilor liberalismului national cari, asemenea ,, Telegrafului”, consideră statul ca pe-o vacă bună de muls, la 
dispoziţia necondiționată a partidului dominant. Până şi „„Naţiunea", foaie ce apare sub patronatul lui Dimitrie Brătianu, fratele 
ministrului prezident, spune că vânătoarea după portofolii ministeriale şi după funcţii administrative face cu neputinţă consolidarea 
stărilor de lucruri dinlăuntrul României şi pune în neorânduială aparatul administrativ. Oricât de aspre ar fi cuvintele pe cari 
„Binele public", organul marilor proprietari liberali independenţi, le aruncă în faţa nationalilor liberali, totuşi e exact că multi 
dintre partizanii actualei majorităţi parlamentare, cari, acum şase ani, n-aveau ce mânca şi trebuiau să-şi cârpească singuri 
pantalonii, au devenit milionari prin esploatarea speculativă, a situatiunii politice şi în socoteala contribuabililor. N-avem a ne mira 
de asemenea, metamorfoze financiare într-o ţară unde esploatarea influenţei politice în favorul întreprinderilor se face într-un mod 


atät de dezghetat ca-n Romänia. Dar ar trebui sä fie cineva orb daca ar ignora efectele triste pe cari le exercitä asupra viitorului 
situaţiei economice şi financiare a asemenea manieră de - a - şi fructifica profesiunea sa politică de credinţă. 

Deja azi, în urma supraspeculatiei , din care trag foloase materiale numai câţiva faiseurs şi întreprinzători, se simte o mare 
lipsă de bani. O criza care ar fi păgubit pe mulţi ani înainte bunăstarea României ar fi fost inevitabilă daca recolta bună a anului 
acestuia n-ar fi preintämpinat amenintätoarea catastrofă. E posibil ca această întâmplare fericită să mai ţie câtva timp deasupra 
apei acest sistem de esploatare speculativă. Dar mult timp nu poate ţinea căci, cu toate perspectivele bune de recoltă, bursa de 
Bucureşti nu poate realiza nici cele mai mici avansuri asupra hârtiilor indigene, o împrejurare al cărei înţeles o pricepe aşa de bine 
toată lumea, încât comentariile ni se par de prisos. 

[25 iulie 1882] 





[„NU SE POATE RIDICA MOVILĂ...”] 


Nu se poate ridica movilă fără ca alături să [nu] se facă groapă; nu putem spune un adevăr fără ca „Romänul" să nu producă o 
platitudine . 

Espusesem în unul din numerile trecute un adevăr din cele mai elementare: ca cheltuielile de transport, transmisiune şi repartiție ale 
productelor scad valoarea acestora, că această scădere se traduce 'n pagubă pentru cei doi membri de căpetenie ai tranzacţiei economice, 
producătorul şi consumatorul, că în fine, cu cât aceste cheltuieli mijlocitoare se suprimă, cu atât folosul amânduror părţilor e mai mare. 

Nimeni în lume nu se plânge că are prea mult grâu, lână sau bumbac. Fiecine se bucură să aibă cât de mult. Daca transportul ar 
produce, ar trebui ca omul să se bucure cu atât mai mult cu cât productele sale vor fi transportate mai departe şi mai mult. Dar tocmai 
contrariul e adevărat. Cu cât piaţa e mai aproape şi transportul mai puţin costisitor cu atât ne bucurăm; cu cât necesitatea de-a face 
transporturi e mai mare cu atât valoarea productului se absoarbe de cătră cheltuielele de schimbare de loc, cu atât păgubim . 

A-[ n]multi grâu, bani, lână ne bucură, căci e o înmulţire a averii, a inmulti transport se consideră ca o pagubă, şi ceea ce transportul 
consumă e pierdut. 

Daca transportul e o producţie, atunci cată să constituie o îmbunătăţire a obiectului; cu cât mai mare şi mai multă îmbunătăţire cu atât 
mai mare valoarea. Dar aici e invederat contrariul: cu cât mai mare şi mai mult transport cu atât mai depreciat obiectul. În orice caz ciudat soi 
de productiune cată să fie acesta. La toate celelalte productiuni, cu cât sunt mai copioase , cu atât mai bine: la transport cu cât e mai puţin 
necesar, mai mic, mai suprimat prin schimb direct, cu atât mai bine. Cu cât mai multe chile produci e şi folosul mai mare, cu cât mai 
numeroşi sunt chilometrii de-a lungul cărora cată să le transporti cu atât paguba e mai însemnată. 

Cu toate acestea „Romänul" susţine că transportul produce. 

Cu tonul lui fastidios ne spune că aceste idei sunt ale fiziocratilor si am rămas foarte îndărăt cu vederile economice. Valoarea 
transportului este foarte mare pentru producere. În secolul trecut chila mare se vindea cu 5 lei vechi şi azi se vinde cu 100 lei noi, şi aceasta 
se datoreşte valorii transportului . 

lată ceea ce va să zică sá nu ştie cineva ce vorbeşte. 

Valoarea transportului a scăzut şi tocmai de aceea grâul s-a urcat. Prin suprimare de cheltuieli de transport şi mijlocire s-a urcat 
produsul, încât exemplul „Romänului", departe de-a fi o tăgăduire , e o confirmare a teoriei noastre, şi cei ce-l dau ajung a proba contrariul 
de ceea ce voiau să ne probeze. 

Căci să ne 'nchipuim bunăoară că în secolul trecut cineva ar fi avut fantazia să trimitä 50 de chile la Paris cu carul cu boi. Deja după o 
mie de kilometri de cale valoarea transportului ar fi fost mai mare decât a grâului; la Paris în fine s-ar fi vândut c-o pagubă enormă, căci 
valoarea mutării din loc în loc ar fi fost de zeci de ori mai mare decât aceea a produsului transportat. 

Se face însă drum de fier. 

Ce se operează prin el decât suprimarea unei lungi serii de cheltuieli de transport printr-o maşină făcută cu scopul anume de a le 
reduce? 

Dar cu toate că seria e redusă, încât productiunea de grâu a devenit mai rentabilă decât în secolul trecut, totuşi cheltuielele nu sunt 
deloc atât de mici precum ar vrea să ne facă să credem „Romänul". 

În ce chip primitiv voieşte să-şi inducă cititorii în eroare când încearcă a-i convinge că cheltuiala de transport a grânelor e 
reprezentată numai prin taxa ce-o plătesc după tarifă? 

Dar oare ceea ce li se dă ca înlesnire de transport nu li se ia, în calitate de contribuabili, pentru plata anuitätilor datoriei publice 
exorbitante pe care-o reprezintă căile noastre ferate? Oare aceste anuitäti corespunzătoare c-un capital de sute de milioane nu sunt cheltuieli 
de transport? Fără nici o îndoială. 

Nu credem că ieftinătatea aparentă a tarifului să înşele pe cineva asupra faptului că ceea ce economisează ici i se ia dincolo sub forma 
de dare indirectă sau directă menită a acoperi anuitatea. Şi aceste dări se iau — se 'ntelege — de la cel ce n-are nimic de transportat, pentru a 
se iefteni transportul celui ce are ce trimite în străinătate, precum ţăranul din Vrancea plăteşte anuitäti pentru ca redactorii „Romänului" şi ai 
„Telegrafului" să se poată preumbla gratis pe la băi . 

Dar, pe lângă aceste cheltuieli, combinarea înlesnirilor de transport cu regimul liberului schimb produce pierderi de-o însemnătate şi 
mai mare. 

Daca înlesnirile de transport favorizează pân-la un punct oarecare esportul, ele favorizează şi mai mult importul: dovadă balanţa 
noastră comercială. 





E drept că pentru ţări industriale balanţa comercială nu are însemnătate. A introduce lână brută de-o sută de franci şi a esporta lână 
fabricată numai de 50 însemnează că cea mai mare [parte] a materiei introduse au fost fabricată pentru necesităţile dinlăuntru, că, prin 
fabricare , ea a primit o valoare încincită sau înzecită, că cu atât s-au sporit înlăuntru avutia publică şi că numai un prisos netrebuitor se 
esportează . 

În ţara agricolă se introduc însă fabricate şi se esportă din ea materii brute. Aci lucrul stă cu totul altfel. Locuitorul Indiei orientale 
vinde bumbacul brut cu 35 bani funtul , din cari guvernul ia jumătate sub formă de bir, cămătarul altă jumătate şi când, după ani de zile, 
acelaşi bumbac se-ntoarce în formă de materie tesutä, el plăteşte 120, 150, 200 de bani funtul , adică de 10, de 20 de ori atâta cât primise el 
însuşi pentru acelaşi bumbac. Ce se face toată diferenţa aceasta şi cine-o înghite? Ea se absoarbe pe drumul de la locul pe care bumbacul se 
produce până la coliba, în acelaşi câmp, în care locuiesc cei ce au să-l poarte. Dar ce ocol a făcut? Din fundul Indiei la Bombay şi Calcutta , 
de-acolo la Manchester şi 'ndărăt . Ocolul lumii, pentru a ajunge de la câmpul muncitorului pân-la coliba lui. 

Tot acest lucru se 'ntämplä cu lâna pe care-o plătim înzecit când se 'ntoarce 'ndärät sub forma de postav. 

O mică parte din această plată o ia producătorul lânii , una mică tesätorul de postav — diferenţa o înghite transportul şi transmisiunile 


Daca deci am calcula diferenţa între preţul articolului brut ce-l esportăm şi preţul lui când ni se-ntoarce sub formă de fabricat ar 
rezulta sume de milioane, din care cel puţin 90 la sută s-ar dovedi c-au fost consumate de transport. 


Unde mai punem că înlesnirea de a introduce articole străine de lux naşte într-o societate primitivă cum e a noastră pofte si trebuinte 
cu totul disproportionate cu puterea ei [de] producere şi că, atunci când această din urmă nu ajunge pentru a acoperi trebuintele nouă, se atacă 
capitalul strämosesc, trec moşiile în mâna străinilor sau se încarcă cu sarcini ipotecare, scăzându-se astfel însuşi capitalul fix al poporului. 

Dacă însă produsele importate sunt în stare a altera atât de mult gusturile si trebuintele oamenilor încât toţi acei industriaşi cari le 
satisfăceau în trecut să nu mai fie în stare a concura cu marfa străină, să nu aibă timpul necesar a se deprinde cu satisfacerea nouălor trebuinte 
şi să fie reduşi a nu mai avea de lucru — atunci serii întregi de industriaşi cu meserii anticuate ajung la sărăcie şi sarcina socială de-a suporta 
clase devenite fără vina lor improductive se numără asemenea între pagube. Nu mai vorbim de ineptia intelectuală şi economică în care lipsa 
de muncă şi de varietate de ocupaţii aruncă pe-un popor şi care e desigur o pagubă atât de mare încât nu se află echivalent bănesc care s-o 
reprezinte. 

Deci toate întâmpinările ni se par zadarnice. Pentru o ţară agricolă cheltuielele de transport rămân darea cea mai oneroasă şi au 
efectul de-a secătui din ce-n ce productivitatea brazdei, a reduce pe om la rolul de salahor agricol, a inmulti castele improductive, a spori 
trebuintele în disproportie cu puterea de producere, a răspândi ineptia economică şi intelectuală, a mări sărăcia şi coruptiunea. 

Înfiinţarea treptată a industriei suprimă de sine cheltuielile de transport sau le reduce la puţin. Industria dă totodată ocazia fiecărui 
individ de-a se aplica în ramura ce convine aptitudinilor lui, de-a se specializa , de-a deveni un caracter si un talent. Bratul care munceşte nu 
dă timp capului să gândească la nimicuri. Munca moralizează ; şi daca există atâta imoralitate, atâta cinism, atâta malonestitate în societatea 
noastră, cauza e în mare parte lipsa de ocupaţie, lipsa de muncă veritabilă. 

E pură naivitate din partea „Românului" de - a - şi închipui că nouă ne sunt necunoscute definitiunile ce le copiază dumnealor din 
Dunoyer sau J. B. Say. 

Dacä resträngem intelesul acelor definitiuni e pentru cä nu ne prezintä cuvinte suficiente spre a esplica o sumä de fenomene 
economice. 

Fără îndoială şi atunci când nu existau drumuri de fier definitiunea că negotul ridică valoarea unui produs prin transportul dintr-un 
loc într-altul era aceeaşi. 

Existau şi atunci negustori şi transportori şi cu toate acestea grâul era tot 5 lei vechi chila. 

Nu transportul ca atare, nici mijlocirea ca atare au produs urcarea, ci o putere mecanică supusă intenţiilor omului care înlesneşte 
comunicaţia. Scânteia electrică nu face negot, dar prin reactiuni operate de un acid asupra unui metal, deci prin o schimbare de formă, 
înlesneşte comunicaţia. Prin apropierea consumatorului de producător, prin contactul lor direct în aceeaşi piaţă se 'ntelege că comunicaţia 
între ei e mai înlesnită şi se suprimă aproape toţi termenii de mijlocire. Lucrul ni se pare îndestul de clar pentru a justifica critica ce-o facem 
definiţiei vulgare a productivităţii actelor de mijlocire. 

[27 iulie 1882] 





[DE MAI MULT TIMP...”] 


De mai mult timp se vorbeşte că neînţelegeri ar fi subsistând între şefii de căpetenie ai partidului roşu, d-nii I. Brătianu şi C. A. 
Rosetti. Ce caracter or fi având însă neînțelegerile n-a putut spune nimeni într-un mod pozitiv. D. Brătianu, întorcându-se alaltăieri în 
capitală, a făcut o lungă vizită amicului său politic din Strada Doamnei, încât relaţiile dintre dioscurii politici nu par a avea caracterul atât de 
acut cum se infätisa imaginaţiei cuprinse de panică a partidului. Căci nu mai e nici o îndoială că o neînțelegere serioasă între aceşti doi 
oameni ar însemna dizolvarea partidului roşu, precum încetarea din viaţă a unuia dintre ei sau a amândurora ar coincide cu înlăturarea 
definitivă din viaţa publică a tuturor elementelor din care partidul demagogic se compune. 

De la 1866 până azi se manifestă existenţa unei generaţii nouă, care-a învăţat incomparabil mai mult decât cea veche şi pentru care 
existenţa acelei adunături ignorante şi străine ce guvernează ţara e un adevărat scandal. 

E aproape de neînțeles cum într-o ţară în care există în realitate şi cultură adevărată, deşi într-o măsură mult mai mică, unde există o 
sumă de capete de-o inteligenţă luminată şi solid disciplinate , tocmai acestea să fie aproape cu totul înlăturate din avanscena vieţii publice, 
pentru ca pe ea să se desfăşure comedia bizară a unui guvern şi a unui partid dominant ai cărui membri în genere abia ştiu scrie şi citi. E 
curios a vedea directori de bancă cari n-au decât abecedarul şi cari, prin ignoranta lor în materie de finanţe, au prefăcut acest institut de-o 
înaltă însemnătate pentru creditul şi munca naţională într-un institut de joc de bursă şi de speculatiune. E curios asemenea a vedea 
administrându-se domeniile , al căror capital fix reprezintă miliarde, de oameni cari n-au nici cunoştinţe agricole, nici altfel de cunoştinţe 
tecnice şi cari, după un tipic cenuşăresc cu totul netrebnic, dirijează în acelaşi mod primitiv de acum 250 de ani esploatarea unor averi 
imense. Daca acestea s-ar fi esploatat în mod raţional, demult ar fi servit de model ţării întregi, ar fi ridicat nivelul intelectual al cultivatorilor 
„s-ar fi regenerat şi îmbunătăţit rasa vitelor de muncă, s-ar fi ajuns la eliberarea claselor muncitoare de sub robia sistemului învechit şi greu 
de cultură. 

E curios asemenea a vedea pe-un plagiator de-o rară şi demult dovedită ignoranță administränd instrucţiunea şi biserica naţională. De 
aci se văzu bunăoară trimitändu-se un Pantazi Ghica, acea chintesentä de crapulozitate si de nestiintä, să viziteze mănăstirile pentru a face 
dări de seamă asupra istoriei şi asupra valorii arhitectonice a monumentelor şi cu aceasta s-a început misiunile ştiinţifice şi literare, 
continuate de d-alde Fundescu, Macedonski, Pătărlăgeanu ş.a. Se pare deci că ministrul acesta al imoralitätii publice a însărcinat anume tot 
ce era mai ignorant şi mai pornograf în ţară cu cercetarea monumentelor bisericeşti, cu vizitarea congreselor literare şi institutelor şcolare. 

E învederat că asemenea lucruri ar fi absolut cu neputinţă din momentul în care partidul roşu, sprijinul de căpetenie al nestiintei şi 
imoralitätii, s-ar dizolva; precum e pe de altă parte învederat că această disolutiune s-ar fi întâmplat demult daca între capii acestui partid n-ar 
fi existat această lungă solidaritate, sau mai bine zis lungă complicitate. 

Din momentul în care s' auzise că această complicitate va înceta panica intrase între roşii, deşi fără cuvânt precum se vede. E mai 
probabil că pretinsele neînţelegeri nu sunt decât un mijloc pentru a abate atenţia publică de la turpitudinile partidului. Lucrurile au ajuns în 
adevăr atât de departe încât nimeni nu mai e 'n stare a le tăgădui. Imbogätirea speculantilor intereselor publice, decorarea trădătorilor, 
trimiterea în misiuni ştiinţifice a unor ignoranti cunoscuţi ca atari de toată lumea, corupţia adâncă a administraţiei, specula pretutindeni, 
munca şi adevărul nicăieri, toate aceste nu le mai tăgăduieşte nici d. Dumitru Brătianu, nici fratele său, ministrul - prezident , nici chiar d. C. 
A. Rosetti. Unul zice că „nu mai sunt oameni oneşti în țară" şi-şi trimite partizanii la puşcărie şi carantină, altul că n-a venit încă vremea de-a 
se despărţi de hoţi, al treilea ameninţă pe cei rebeli cu descoperirea trecutului lor. A intrat neintelegerea între complici şi învinovăţirile curg 
reciproc. E cu toate astea probabil ca discordia pretinsă între cei doi capi să nu fie decât un pretext pentru a le aduce aminte celorlalţi că din 
momentul în care nu vor mai fi uniţi la rele precum au fost în trecut ei trebuie să cază. 

Astfel, pentru a amăgi nemulțumirea ţării, se prefac capii că s-au revoltat în contra corupţiei ciracilor lor politici, doar - doar ar putea 
să întâmpine discreditul în care au căzut cu toţi împreună. Această pretinsă discordie ar mai avea însă şi efectul de a reintroduce vechea 
complicitate solidară care unea în vremea lui Mazar Paşa pe toţi membrii societăţii de esploatare. 

[28 iulie 1882] 





[„O NEFĂŢARNICĂ PĂRERE DE RĂU...”] 


O nefätarnicä pärere de räu pätrunde presa europeanä, chiar pe aceea a adversarilor Frantei, la privelistea mizeriei parlamentare din 
acea veche şi vestită ţară. Din nenorocire Franţa e prada demagogiei. Nu e greu a descrie această stare de discompunere socială, care s-a 
repetat atât de des în istorie şi care s-a sfârşit aproape totdauna cu slăbirea continuă şi cu pieirea statului. Deja atitudinea cabinetului 
Freycinet, ezitatiunile lui şi lipsa lui de voinţă energică şi colectivă era un semn că guvernul trăieşte de pe-o zi pe alta cu tranzactiuni şi 
expediente, că trebuie sá tie pururea seamă de nemulţumirile şi ambițiile fiecărui partizan al republicei şi că aceste nemulțumiri, opuse între 
ele şi eschizându-se una pe alta, se sumau orişicând în tendenta negativă de-a răsturna guvernul. In fine, ca din senin, i se refuză cabinetului 
creditul cerut pentru o cooperare eventuală în Egipet, guvernul se retrage şi trecură zile până ce unii din membrii Parlamentului să poată fi 
miscati a primi onoarea de-a dirige afacerile republicei. 

E lesne de prevăzut că acest cabinet nu va avea o soartă mai bună decât cel ce l-a preces. 

Nu trebuie să ne mai amăgim în privirea aceasta. Franţa nu mai are tradiţii, nu mai are simţ istoric. Activitatea politică, militară, 
diplomatică a unui popor se cristalizează împrejurul unor tradiţii statornice. Dacă ar urmări cineva istoria Germaniei, ar constata că deja din 
timpul războiului de 30 de ani, epoca celei mai mari şi mai complete disolutiuni , se născuse mişcarea unionistă. Nu se poate escita într-un 
corp electricitate negativă fără ca la celalt capăt să se escite în acelaşi timp una pozitivă corespunzătoare: nu se poate ca discompunerea să se 
opereze fără ca paralel să nu fie începuturi de recompunere . Putinii publicişti cari vedeau clar în haosul războiului de 30 de ani prevedeau că 
neînsemnatul marchionat al Brandenburgului , cu spiritul său de ordine, de dreptate, de disciplină, va fi sâmburul împrejurul căruia se va 
coordona viitorul imperiu. În politica Austriei constatăm asemenea o strictă continuitate. Chiar în numele monarhiei (Împărăţie a Răsăritului) 
se adună ca-ntr-un monogram tendinţele şi tradiţia ei politică seculară. Spre răsărit a tins , spre răsărit tinde şi nationalitätile ei sunt puncte de 
razim pentru a cuprinde alte fragmente de naţionalităţi. În Rusia vedem de la începuturi o tendentä de cucerire spre fostul Imperiu bizantin: a 
pune crucea pe biserica Sf. Sofii e fantasma istorică pe care-o urmăreşte un popor de optzeci şi atâtea de milioane. 

Ce tradiţii mai are Franţa? Şi cine le reprezintă? 

Vedem aci apărând un nou cabinet, al cărui prezident e un fost corector de gazetă liberală, devenit director de Credit Mobiliar în 
Spania; apoi doi advocati, un doctor în medicină, nu profesor de liceu. Oameni inteligenţi fără îndoială, buni advocati, buni doftori , buni 
corectori de gazetă dar, desigur. .. răi muzicanți. 

Asemenea oameni par a avea un destin fatal: nu acela de-a rezuma în ei încrederea unei ţări, ci de-a escita invidia tuturor foştilor lor 
colegi, tuturor egalilor lor. Fiece medic, fiece advocat, fiece gazetar [î]şi zice în fundul inimei lui: De ce el şi nu eu? Iată un sentiment pe care 
nimeni nu l-ar concepe faţă c-un Bismarck, faţă c-un Moltke, faţă cu Gorciacof. Toţi aceşti oameni au trecut, au tradiţii. O ţară întreagă poate 
fi în contra opiniilor lor, dar va fi în contra cu oare-care sfială. Aceşti oameni au dovedit în curs de decenii că judecata lor era justă, că 
combinările lor erau roditoare. lată o dovadă pe care ne-o datoresc toţi oamenii noi, toţi cei ce n-au un trecut public îndărătul lor. Orice ar 
face un asemenea homo novus fiecare zice: ceea ce face el aş fi putut face şi eu. Despretuit înainte de-a apărea şi înainte de-a lucra, inspiränd 
ură adversarilor, invidie amicilor politici, inspirând , prin neânsemnătatea lor, fiecăruia dreptul de a-i controla faptele şi de-a le critica, 
escitând prin energie indignarea adversarilor şi amicilor, prin modestie persiflajul şi ironia lor, ei sunt pururea între cele două stânci de cari 
Machiavelli sfătuieşte pe guvernanti de-a se păzi: ură şi dispreţ. 

Dar alte lucruri se vor descoperi încă în urma acestor guverne slabe şi neînsemnate. Se va constata bunăoară, precum ne previn unele 
foi, că starea financiară a Franţei e departe de-a fi înfloritoare, că bugetele au fost echilibrate în mod fictiv, ca prin neadevăr s-au mäntinut 
încrederea publicului. 

Discreditul financiar unit cu cel politic e fără îndoială o stare de faliment, precum o şi numeşte „Le Temps". 

Deja se simte în consiliile europene lipsa de influenţă a Franţei şi nu e foaie de orice nuanţă, fie republicană, fie monarhică, care să 
nu recunoască că niciodată ţara n-a fost politiceşte mai paralizată în afară decât în vremea de-acum. 

Şi la noi starea de lucruri prezintă analogii, deşi, se 'ntelege , treapta noastră de cultură nu se poate compara cu cea franceză, încât 
ceea ce acolo e ridicol şi neînsemnat, la noi e grotesc şi scârbos. Şi la noi nulitate demagogică suplantează nulitatate ; dar ceea ce în Franţa e 
încă o comedie la noi e o farsă de paiate . Fiecare din paiatele inculte, adeseori din natură stupide, rävneste 





la cârma statului, voieşte a fi ministru, director de serviciu, deputat, om mare, şi d. Brătianu are strania plăcere de-a permuta în diferite 
chipuri aceste figurine de patruzeci şi mai bine de ori în câţiva ani, lăsându-le să răsară pentr-un moment pe scenă şi reafundându-le în 
nimicnicia lor, spre marea veselie a publicului. 

Şi la noi, sub aparenţa bugetelor echilibrate, se ascunde ruina financiară pe care moştenitorii acestui regim vor avea a o constata. 
Numai de la anul 1880 încoace s-au emis titluri nouă pentru 466 de milioane, o sumă în adevăr fabuloasă când se compară cu sărăcia 
generală a ţării, cu productiunea ei unilaterală şi grea, espusă concurenţei americane şi ruseşti, ce lucrează în condiţii mult mai favorabile. Si, 
daca acest guvern va mai dura, nu e îndoială că-n fiece an sarcinele publice se vor spori cu zeci şi cu sute de milioane, până ce nimeni nu va 
mai putea opri ruina, precum nimeni n-a putut-o opri în Egipet ori în Turcia. 
[29 iulie 1882] 


„ALEXANDRIA, POVESTEA...”] 


Alexandria, povestea despre viaţa şi vitejiile lui Alexandru - împărat , spune că Nevtinav al Egipetului n-avea nevoie să se 
bată cu oştirile străine ce năvăleau asupra împărăției lui. El făcea o sumă de chipuri de ceară, sufla asupra lor c-o circulară ministerială şi 
numaidecât se topea oştirea persană a lui Darie . Se vede că o seamă din oamenii noştri de stat cred asemenea că cu vrăji, cu circulare 
frumoase vor descânta decăderea industriei de casă la români şi că de dragul spuselor dumnealor, războiul şi fusul, raghila şi depănătoarea se 
vor pune din nou în mişcare. 

După o seamă de vorbe pornite de mai sus, vedem acum şi pe d. ministru al instrucţiunii adresându-se cătră învăţători. D-sa le aduce 
aminte că 'nainte războiul făcea toată îmbrăcămintea trebuitoare ţăranului, iar azi toată lumea poartă americá şi madipolon . D. ministru vrea 
să redeştepte în locuitori vechile lor deprinderi de a se îmbrăca româneşte cu produse de-ale industriei casnice; exemplul, cuvântul şi sfatul 
învăţătorilor or să facă mare treabă în privirea asta. 

Asta vrea să zică a bate apa-n piuă şi a aştepta să iasă unt. 

Dar de când o industrie s-au născut prin sfaturi şi de când au dispărut prin vorbe? 

Necesitatea a creat-o, necesitatea a stins-o . Grâul sămănat în zonele tropice nu produce spice. De ce? Pentru că-n acele locuri, 
nefiind iarnă, grâul se reproduce prin rădăcinile sale proprii, ca la noi o seamă de ierburi; fără sila climei el nu are necesitatea şi nu-şi ia 
osteneala de-a produce spice şi de a-şi granula fructul. În clima de mijloc, unde iarna-i nimiceşte rădăcinile, el produce seminţe silit de climă. 

Tot astfel, când tot ce-i trebuie ţăranului se introduce din străinătate, fie chiar de o calitate proastă, dar ieftenă, el nu-şi ia osteneala 
de-a mai semăna in şi cânepă, de-a le supune variilor operaţiuni ale topirii , melitärii , curätitului , torsului , adecă a întrebuința zile de muncă 
pentru a produce o substanţă textilă care-i vine mult mai ieftenă din străinătate. El nu mai simte necesitatea aceasta. Dar el pierde acele zile 
fără nici un folos? Le pierde în adevăr, dar nici un sfat nu-l poate face să judece faptele economice altfel decum le judecă orice om din lume. 


O țesătură ieftenă reprezintă pentru el o economie de timp si de muncă şi de aceea o cumpără, chiar daca el însuşi ar risipi, nefăcând nimic, 
timpul economizat. Sub regimul libertăţii comerţului omul numai munceşte decât ceea ce poate concura pe piaţa universului întreg şi de 
aceea această libertate însemnează ruină pentr-un popor rămas îndărăt. 

Aşadar cum s-ar putea introduce industria de casă? 

Prin circulare ministeriale, prin vrăji şi descântece? Niciodată. 

Chiar la noi ţăranii cari se mai ocupă cu industria de casă sunt cei săraci, aceia cărora nu le e cu putinţă de-a cumpăra nici țesătura 
ieftenă străină, ţăranii despre munte, cei cari mai simt această necesitate. Cei de la şes, a căror locuri sunt mai roditoare si mai largi, cumpără 
industrie străină. 

Mijlocul de a reintroduce industria de casă este deci: de a crea din nou necesitatea ei; de a o crea în mod artificial, prin introducerea 
de taxe mari asupra similarelor străine. La început fără îndoială produsele industriei de casă s-ar scumpi, dar cu cât, prin înlesnirea crescândă 
de-a le reproduce, ele s-ar inmulti, s-ar şi iefteni totodată. E singurul chip de a încărca momentan prezentul pentru a descărca viitorul. 





Ni-i teamă că aceste circulare vor avea un efect contrar până şi pentru, restul de industrie de casă pe care-l mai posedem . Daca prin 
aceste circulări şi prin iniţiativa mai înaltă se va reintroduce gustul portului naţional, fără a i se da condiţiile neapărate pentru producerea lui, 
industria străină va constata lesne curentul de modă creat în ţară şi ne va produce ea tot soiul de obiecte care să semene absolut cu cele făcute 
la munte, încât am avea în adevăr portul national, dar introdus din străinătate. Ni s-ar întâmpla in industrie ceea ce s-a 'ntämplat cu nişte 
tragedii. Teatrul Naţional manifestând dorinţa de-a avea piese originale, cineva a îmbrăcat pe spanioli bulgăreşte şi toată lumea i-a luat drept 
produs dunărean. De dunărean nu mai au încotro. 

Productiunea naţională nu se poate nici mäntine, nici naşte chiar, fără măsuri protectioniste. O dovadă despre asta ne-o dau toate 
statele. Anglia şi America, Franţa şi Germania, Rusia, Austria, toate au protejat industria lor pentru a o avea, l-au crescut pe copil cu 
cheltuială şi, după ce a devenit bărbat, i-a dat voie să se ia la trântă cu toată lumea. Şi copilul industriei naţionale trebuie crescut întâi, ferit de 
lupta cu industria barbatá a sträinätätii şi abia când se va împuternici si va ajunge egal în tărie IO putem lăsa să concureze sub regimul 
libertăţii comerţului. 

Ne pare rău a constata acest diletantism curios, aceste bune intenţii lipsite de ştiinţă guvernând statul român. Poate că la urma 
urmelor nici bune intenţii nu sunt, ci un chip comun de - a - şi face popularitate, bătând în struna celor ce văd necesitatea unei industrii 
naţionale. 

Cu vorbe însă nu s-a făcut de când lumea nimic decât negustorie de vorbe, nefolositoare nimărui, ci numai celui ce le debitează. E în 
adevăr o nenorocire pentru România de-a vedea cum convingerile altora, bazate pe ştiinţă şi pe cunoştinţă de cauză, sunt escamotate de 
şarlatani incapabili de-a le pricepe, numai pentru a goni popularitate. S-a vorbit de starea mizerabilă a ţăranului şi există în adevăr capete în 
ţară cari au combinat un sistem întreg de măsuri de reformă socială pentru a ridica nivelul economic şi cel intelectual al ţăranului. După ce 
noi înşine am lucrat ani întregi în această direcţie, vine un şarlatan de rând, d. C. A. Rosetti, şi se-ncearcă a realiza, prin circulare 
demagogice, lucruri pe cari nu e în stare nici a le pricepe. De ani întregi vorbim în contra sistemului de liber-schimb absolut, această cauză 
unică a decăderii industriei şi meseriilor, şi alţi sarlatani, neintelegänd nici cauzele, nici natura lucrului, se leagă de nişte simptome exterioare 
ale răului şi vor să le lecuiască prin cataplasme de circulare platonice. 

Oameni pe cari nu-i durea nici capul de soarta ţăranului, de soarta meseriilor sau. a industriei, văzând că alţii se ocupă cu asemenea 
lucruri fără nici un folos personal oblicesc momentul în care ideile devin populare, le escamotează fără a le pricepe şi le esploatează în 
favorul lor. Am vorbit bunăoară de dreptatea sistemului dărilor directe. Numaidecät ‚„Romänul" s-a agăţat de această idee, apropriidu-si-o si 
neintelegänd deloc că acest sistem preconizat de noi stă în legătură c-o întreagă reformă a vieţii noastre economice. Vorbim de industria 
naţională? Numaidecât trezim circularomania cuiva, care nici habar n-are de condiţiile de existenţă ale unei asemenea industrii şi care crede a 
spune acelaşi lucru pe care l-am spus noi, înşirând sfaturi platonice pe hârtie. 

Non idem est si duo dicunt idem. Altfel înţelegem noi un lucru pe care-l pricepem şi altfel cei ce aud numai vorba, fără a avea idee de 
ceea ce ea însemnează. 

[30 iulie 1882] 


[„ANTON PANN NE SPUNE...”] 


Anton Pann ne spune povestea despre un bărbat gelos care-n ruptul capului n-ar fi poftit pe vreun prieten la masă ori la petrecere, 
numai pentru că-şi temea femeia. În sfârşit, se pune femeia pe capul lui, şi azi una, mâne alta, [î]l înduplecă şi pe el de-a pofti mosafiri. 
Bărbatul, cam cocosat şi nu tocmai drăgălaş, se duce-n piaţă şi caută în mulţimea de oameni câţiva cocosati ca el, c-un ochi la făină cu altul 
la găină, apoi umblă cu ei pe la negustorii de vechituri de le cumpără antereie întocmai ca ale lui, pentru ca niciunul sá n-aibá nuri deosebiți 
de-ai lui. El şi cu mosafirii păreau una s' aceeaşi caricatură, schiopätänd în şapte chipuri, încât, când porniră din piaţă, se luară cânii după ei, 
iar lumea râdea tiindu-se de inimă. Femeia, când [îi vede, i se păru că visează, că i se năzare bárbatu-táu de şapte ori înaintea ochilor. 

Aşa şi d. Brătianu cu noul cabinet. Ar da mult cineva să afle deosebirea între d. Aurelian şi d. Ureche, între foştii membri şi cei 
actuali ai cabinetului: aceleaşi antereie , aceleaşi fizionomii, iar d. I. Brătianu prototipul tuturor figurinelor rânduite pe banca ministerială. D. 
I. Brătianu, 





care preferă atât de mult pe miniştrii necaracterizati , pe cei cari nu răsar c-un lat de deget asupra lui, ar trebui să-şi procure şase mumii din 
Egipet — trebuie să fie ieftene de la arabi încoace — şi să le numească miniştri. Ar avea folosul unei mai mari stabilitäti a cabinetelor. O 
maşină de iscălituri pusă în mişcare de un curent electromagnetic ar furniza zilnic cele câteva sute de scärtiituri oficiale cari se numeau de 
bătrâni „laba gâştei " şi mecanismul guvernamental ar merge tot atât de bine , daca nu mai bine decât azi. 

Căci, în adevăr, ce 'nsemnează această nouă configurare ; care e cauza parlamentară, care deosebirea de sistem prin care să ni se 
esplice înlocuirea d-lui Urechie prin d. Aurelian, a d-lui Stătescu prin d. Dimitrie Sturza, a d-lui Chitu prin d. Stătescu şi viceversa? Toate 
aceste personaje s-au perindat la ministeriu în cele patruzeci şi atâtea de combinatiuni ministeriale cu care-a petrecut d. Brătianu anii săi de 
guvernământ; fantele de cupă a urmat craiului de treflă ; ca-ntr-un joc de cărţi s-au mutat şi permutat acest personal în mânile abilului 
cancelar de la Florica, fără ca ţara să fi observat o schimbare de sistem, o schimbare în vederile organizatorii sau administrative ale 
guvernului. Ce avem de aşteptat de la noua combinatiune ? Nimic fără îndoială, pentru că nu-nsemnează nimic, pentru că valori negative au 
fost înlocuite prin valori negative, pentru că nici o idee nouă, nici o necesitate nouă, nici o vedere fecundă nu constituie sprijinul acestei 
configuratiuni caleidoscopice. 

Singurul lucru căruia i se dă oarecare importanţă este trecerea d-lui Brătianu la Război. E prea adevărat că pretiosul nostru cancelar 
nu se prea pricepe în treburile milităreşti , unde se cer o sumă de cunoştinţe tecnice, încât, daca l-am întreba câţi metri cubici de pământ 
trebuiesc lucraţi pentru a face o întăritură în care să 'ncapă o companie de infanterie şi două tunuri sau daca l-am întreba de câte grade trebuie 
să fie unghiul format de orizontul unei întărituri şi de parapetele ei pentru ca focul să fie razant , d. Brătianu n-ar prea şti ce să ne răspunză. 
Dar asta nu face nimic. Dumnealui tot cel mai mare şi mai ilustru ministru de război rămâne şi venirea sa la hătmănie însemnează totdauna 


ceva — desi nu stim ce. 

Oarecare insemnätate i se atribuie si venirii d-lui Dimitrie Sturza la Esterne. D. baron de Hahn simpatizeazä cu germanii si, ca pretins 
descendent din o familie maghiarä, simpatizeazä poate si cu maghiarii. Se vorbeste totodatä despre o incurändä cälätorie a cancelarului 
nostru la Ischl, unde se - ntämpinarä deja impäratul Germaniei cu al Austriei si cu M. Sa Regele Serbiei. Ar fi päcat ca un om atät de 
însemnat pentru politica ,,Oriintelui " să nu fie faţă unde se adună atâtea feţe cinstite de împărați şi de crai. 

Astea se vorbesc: de prin lume adunate şi iarăşi la lume date — relata referrentes — le dăm şi noi oricui o pofti să le povestească 
mai departe, ca să treacă ca căscatul din om în om. Nouă înşine schimbarea nu ne pare a avea nici o însemnătate deosebită şi nici va avea 
până ce d. Brătianu nu va avea bunătatea să schimbe sistemul, să introducă un spirit de ordine, de muncă şi de adevăr în guvernul său, în loc 
de-a reintroduce figuri cari au apărut şi dispărut de atâtea ori de pe scena politică făr nici un folos pentru mersul deplorabil al afacerilor 
publice. 

[31 iulie 1882] 


[„„«LUPTĂTORUL » DIN FOCŞANI...”] 


„Luptătorul " din Focşani, în numărul său de la 30 iulie, comunică următoarea publicatiune a perceptorului din comuna Odobeasca , 
plasa Marginea de Sus, jud . R. Sărat. 


Subsemnatul, agent de urmărire perceptor, conform art. 12 din legea de urmărire, fac cunoscut printr' aceasta că în ziua de 25 iulie până la 2 
august 1882, la ora 10 de dimineaţă, se va vinde prin licitaţie la primăria comunei Odobeasca , din plasa Marginea de Sus, judeţul R. Sărat , 
obiectele ce s-au sechestrat pentru neplata dărilor datorite din contributiuni directe, răscumpărarea clăcii, prestatiuni judeţene şi altele. Obiectele 
sechestrate sunt: 

51 vaci, 8 boi, 88 mânzaţi cu mânzate , 2 cai, 15 iepe, 5 noateni , 13 capre, 5 iezi , 83 oi, 12 miei, 3 berbeci, 5 râmători, una căruţă de boi 
nouă, 1 sucman , 3 cäzi , 2 antale, 1 claie cu fân , 28 locuitori cu braţele, cari se vor da cu luna sau cu ziua până la acoperirea datoriei ce 
debiteză către stat, şi 455 pogoane pământ după legea rurală, în care pământ sunt diferite roade, adică vii, livezi de pruni , meri, peri şi fân . 

Semnat agent A. Comănescu 
(No. 26 din 13 iulie 1882) 





Toate foile din Capitală au publicat şi comentat actul de mai sus, esprimându-şi indignarea şi mirându-se de acest lucru, la întâia 
vedere neauzit. 

Vedem aci o scoatere în vânzare din partea fiscului cu totul egală cu cele din vremea fanariotilor: vacă, bou, mânzat, cal, mânz, capră 
şi ied , oaie şi miel, sucmanul de pe om, carul şi căruţa, cada şi butea, totul se vinde şi, când toate aceste nu mai ajung, se scoate în vânzare... 
ce ? 

Locuitorul, care va fi închiriat de cătră stat ca vita, cu luna sau cu ziua, până la acoperirea datoriei. Peste aceasta se scot în vânzare 
pogoanele de pământ a căror inalienabilitate e garantată de Constituţie şi de legea de împroprietărire. 

Ce zice „Romänul" la acest specimen de percepţie liberală? 

Ce zice? Băieţii cari-l redijează n-au ochi să citească. În loc de-a constata de ce natură sunt dările neplätite: contributiuni directe, 
răscumpărarea clăcii, prestatiuni judeţene şi altele, se leagă de capitatie. Capitatia nu este justificată. Capitaţia amânduror ţărilor, pe când nu 
exista nici o altă dare, constituia abia a douăsprezecea parte a bugetului actual de venituri şi nu se va găsi un singur caz, de la gonirea 
fanariotilor până la reabilitarea lor de acum pe cale piezişă, în care un om sá fi fost vândut rob pentru capitaţie. A pune aceste vânzări 
monstruoase în socoteala capitaţiei , a dării celei mai mici şi mai neînsemnate, este un act de estraordinară rea credinţă şi o apucătură pentru 
a ascunde adevăratul izvor al răului şi a-i substitui o cauză fictivă. 

Deşi caută să fim multämitori presei întregi pentru că în sfârşit au început a da alarmă în privirea aceasta, constatăm pe de altă parte 
cu părere de rău că, mirându-se în mod atât de estraordinar de acest act, dovedeşte că puţin cunoaşte ţara. 

În realitate, de când bugetul nostru au ajuns la cheltuieli de 110 şi 120 de milioane, dările nu se mai percep nicăiri decât în modul 
arătat mai sus, căci acest mod e introdus de roşii încă de la venirea lor la guvern, în anul 1866. De atunci deja s-au introdus practica de a 
mâna satul ca pe o turmă la arendaşul protejat de guvern şi de a angaja cu de-a sila pe fiece locuitor în socoteala dărilor pe cari le avansa 
arendaşul. Căci cine nu poate rămânea dator nici în daraverile sale private, nici ca datornic al statului este românul. Daca un grec sau un jidan 
nu-şi poate plăti datoriile dă faliment şi s-a încheiat. Daca nu-şi poate plăti dările, i se constată insolvabilitatea şi s-a încheiat asemenea. 
Țăranul trebuie să plătească. Un om poate fi oricât de necinstit în ţara aceasta, el poate lua o moşie a statului fără a plăti arenda pe ani de zile: 
statul va pierde pur şi simplu suma ce i se datoreşte. Dar ceea ce ţăranul ar fi datorind acestui om se împlineşte cu cea mai mare rigoare. 

Dura lex, sed lex zice „Romänul"? NU legile sunt însă de vină la toate acestea, ci starea societăţii. Când vedem deasupra unui popor 
sărac, incult şi nenorocit, superpuindu-se milioane de mijlocitori şi de cocote, când vedem luxul şi desfrânarea unei clase întregi, a cărei 
singură cunoştinţă constă în a scrie neortografic şi a citi, când socotim sutele de milioane cu care se intretin clase improductive şi netrebnice 
cată să deducem neapărat că pensii reversibile, câştiguri din răscumpărări, misiuni, diurne, cumul, toate trebuiesc plătite în ultima linie prin 
sudoarea omenească, prin muncă omenească. Şi fiindcă productiunea actuală nu mai ajunge spre a acoperi bugetul Sodomei şi Gomorei, spre 
a întreţine lenociniile stăpânitorilor , de aceea se scoate la mezat până şi persoana ţăranului. 

Şi-n acest popor nenorocit nu se mai află destulă energie morală pentru a ridica securea şi a se scăpa de asupritori . În toate 
provinciile Daciei lui Traian poporul autohton e o vită menită a ţine în spate populaţii străine. În Ardeal munceşte pentru ungur, în România 
pentru greco-bulgar şi pentru jidan, căci zeci de mii de zile de lucru abia acopăr pensia reversibilă a unui grecotei. 

sampania băută cu comunarzii din Paris, mătasa ce îmbracă cocotele capitalei, monoclele ce armează ochii pornoscopilor , toată 
mlaştina aceasta etnică şi morală, toată adunătura asta scursă din câteşipatru unghiurile lumii trăieşte în ultima linie din vânzarea de braţe 
omeneşti cu luna şi cu ziua, căci orice braţ care nu produce nimic trăieşte de la braţul ce produce ceva. 

Iată în adevăr încă o frunză de laur în coroana lui Carol Îngăduitorul. 

Despotismul, oricât de odios ar fi, totuşi are mai multă îngrijire de popor decât republica străinilor din România, cu eticheta ei 
monarhică. Căci această republică nu are şi nu a avut o altă menire decât a constitui din străini clase privilegiate, din român un sclav al lor. 
Adunături de rase degenerate, cari coboară zi cu zi mai jos pe scara organică, până ajung a se îngropa ca cânii şi ca maimutele, acestea 
domnesc asupra poporului românesc; pentru a plăti trebuintele lor, lenea, ineptia economică şi sterilitatea lor intelectuală, poporul românesc 
se scoate la mezat şi se închiriază , asemenea catârilor şi cailor de birjă, cu luna şi cu ziua. 

[3 august 1882] 





[„D. C.A. ROSETTI E, SE VEDE...”] 


D. C. A. Rosetti e, se vede, în ajunul de-a pleca la Paris şi de-aceea adresează un fel de enciclicá de adio d-lor săi alegători si iubitilor 


săi concetäteni . 

În această scrisoare găseşte ocazie a recapitula anume o seamă de lucruri pe cari le-a zis în trecut, a căror repetare în momente atât de 
solemne cată fără îndoială să fi având un înţeles esceptional. 

D-sa zice că propaganda ce-a făcut-o e cuprinsă în programul de la 9 august 1857. 

A trecut cam mult de-atunci, multe conştiinţe şi-au format şi reformat profesiile de credinţă, încât ar fi fost interesant, pentru 
cititorul „Romänului" chiar, ca acel program vestit, pe care nimeni nu-l cunoaşte, să vază din nou lumina zilei. D. C. A. Rosetti nu ni-l 
comunică însă, dar ne dă câteva pasaje din el, precum şi din vestitele sale enciclice , tipărite acum un an şi ceva. 

D-sa a zis aşadar: 


Toţi oamenii sunt egali dar nu şi semeni; fiecare om trebuie să se lumineze necurmat şi să 'nteleagä că binele nu se dobândeşte printr-un om, 
printr-un guvern, printr-un dictator, ci prin unirea tuturor. 


Tinta d-lui C. A. Rosetti va fi omul; 
Fiindcă d-sa e pentru luminarea omului şi a naţiunii, se va sili a 


smulge din mintea oamenilor închinarea la stăpân, sub toate formele şi orişice fel de stăpân. 


Astfel vorbeşte d-sa, 
în această epocă în care națiunea este în toate atât de sus urcată încât căderea ei ar fi zdrobitoare. 
Trebuie mai cu seamă ca ţara să fie pătrunsă de un mare principiu pe cari foarte puţini îl înţeleg; acela că 
o naţiune salvată de un singur om se deprinde a nu mai cugeta, a nu mai lucra ea însăşi. Ea cade sub jugul despotismului. 
În fine d. C. A. Rosetti îşi încheie scrisoarea zicând că, 


până ce nu ne vom face singuri afacerile, până ce n-om sili pe deputaţi să-şi dea seama de actele lor, până nu vom preface legea electorală etc., nu 
vom merge bine. 


Acestea le zice d-sa 
în momentele cele mai zdrobitoare ale vieţii şi pe la sfârşitul ei. 


Curios e în adevăr de-a vedea pe un om bătrân care-n viaţa lui a făcut numai politică găsind relele sociale acolo unde nu sunt şi fiind 
cu totul orb pentru izvorul lor adevărat. D. C. A. Rosetti îşi ia adio de la alegători, le strânge mâna, poate a renunţat la mărire şi deşertăciuni 
şi cu toate astea nu se - ndură să-şi calce pe inimă să spuie odată verde care e cauza răului, pe care trebuie s-o fi cunoscând. 

Daca d. C. A. Rosetti ar iubi această ţară şi acest popor măcar câtu-i negru sub unghie le-ar zice alegătorilor următoarele: „Oameni 
buni ! Ce-aţi zice voi daca pe cancelarul Germaniei l-ar chema Pherekydes, pe miniştri Carada, Fleva şi Chiritopol, pe ambasadori Pandrav 
ori Giani, ce aţi zice, c-un cuvânt, daca într-o ţară în care pe toată lumea o cheamă Meyer şi Muller, tot ce e deasupra sa clasă guvernantă, ar 
fi străin? Ce-ati zice? Ticälos popor, ati zice, osândit a munci ca vita pentru a hrăni străini, străini şi iarăşi străini”. 

Dar oare ce e de zis pentru o ţară în care pe oameni îi cheamă Bucur, Bodea , Codrea şi Florea , Păun şi Catalin , Terinte şi Pârvul , 
Ursu şi Balaur, Lupu şi Bărcan şi unde pe clasele superpuse le cheamă Pehlivanidis şi Zevzocopol , unde din grec dai în bulgar şi din bulgar 
în grec ? 

Ce să se zică decât că ticăloasă ţară şi ticălos popor ! 


Şi aceasta este epoca în care după d. C. A. Rosetti națiunea este în toate atât de sus urcată încât căderea ei ar fi zdrobitoare ? 


În adevăr sus urcată trebuie să fie o naţiune ai cărei membri se vând ca vitele, cu ziua 
şi cu luna! 

D. C. A. Rosetti zice că ţinta d-sale e omul ? Da, orice om din lume, căci e cosmopolit în privirea tuturor; o singură rasă de oameni s- 
au bucurat de ura d-sale specială şi de persecutiune — rasa română. Între oamenii pe cari, cu patru clase primare, ba şi mai cu puţin, i-a 





ridicat de la rachierie ori de la făclierie , din subcomisariate de poliţie şi de la corectura gazetei sale vom găsi tot soiul de străini, egali ca 
nulitäti, dar nu vom găsi un singur român. 

D. C. A. Rosetti se teme de despotism, de salvarea printr-un singur om ? 

Doamne al veacurilor, unde e acel singur om ? 

ÎL asigurăm de mai înainte că acel om nu va fi străin. 

Unde e acel singur om să pretuiascä plebea aristocratizată a d-lui C. A. Rosetti cu cât face, cu câte un capăt de funie de fiecare ? 
Unde e acel singur om care sá puie pe străini la locul lor, să curețe România de tot ce-a fost mai decrepit , mai ocolitor de muncă, mai stricat 
dincolo de Dunăre, de ciuma asta orientală ? Unde e acel singur om, ca să nu mai vedem Pandravi şi Caradale, Mihăleşti şi Chiritopoli 
figurând în societatea română, ca să nu li se mai pară ţara asta o colonie greco bulgară , o societate străină de esploatare, condusă de cel mai 
străin dintre ei, de d. C. A. Rosetti ? 

Dar să i-o spunem, spre mângâierea d-sale şi a partizanilor, nu mai sperăm în venirea unui asemenea om. Acest popor românesc e 
atât de sărăcit, atât de ametit prin fraze, atât de căzut încât un asemenea om ar muri sub garduri, ca Şincai ori ca Avram Iancu, sau s-ar găsi 
cineva să-l vânză, precum pe Tudor l-a vândut sârbul Macedonski, şi, în acelaş timp în care acel singur om ar zăcea în puşcărie sau la ocnă, 
tot unui C. A. Rosetti sau unei Caradale i s-ar vota pensie reversibilă, pentru c-ar fi scăpat ţara de acel om. Glontele care a lovit în Barbu 
Catargiu trebuie sá fi având pensie şi decorație căci, din neam în neam, cei ce au vândut ţările acestea, cei ce au trădat acest popor, aceia au 
fost destinşi , aplaudati şi populari. 

Da, națiunea este în toate atât de sus urcatá ! Atât de sus încât statura oamenilor scade, că ei degenerează în maimuțe şi încep a 
semăna cu Pantazi - ghica ; atât de sus precum nu putea fi nici în epoca fanariotilor şi cum n-a putut ajunge decât sub fiii Pazvangiilor si 
Cârjaliilor , sub urmaşii bandelor lui Caragea ş' ale lui Ypsilant. 

În mod general am spus demult că înmulţirea disproportionatá a claselor improductive si imputinarea celor producătoare este răul de 
căpetenie, care devine şi mai grav prin împrejurarea că consumatorii improductivi sunt aproape toţi străini. Fără îndoială toţi liberali, căci 
liberi de a esploata vor să fie; fără îndoială egalitari, căci egali vor să fie, ei pripäsiti de ieri alaltăieri , cu toţi acei ale căror nume s' amestecă 


cu inceputurile tärii: Egali da ! dar semenii nostri nu sunt, precum bine observä d. C. A. Rosetti. 

Asa de puţin încât e preferabil să fim tiranizati de un român decât egali si liberi alături cu aceste stärpituri orientale; aşa de puţin încât 
singurul bine veritabil ce-ar putea să ne facă d. C. A. Rossetti si conationalii săi transdanubiani ar fi sá ne slăbească cu dragostea şi să nu se 
mai intereseze nici de-o ţară care nu-i a lor, nici de-un popor din care nu fac parte. 

[4 august 1882] 


[„CREDEM A FI DEMONSTRAT...”] 


Credem a fi demonstrat destul de limpede că d. C. A. Rosetti sau ignoreazá starea ţării, sau se preface a o ignora. 

Programa sa din 1857 n-a avut decât un singur rezultat: de-a înlesni tuturor străinilor din ţară libertatea de-a esploata, căci libertatea 
de-a munci n-a cerut-o nimeni, de vreme ce-a existat totdauna. Nici una din legile vechi n-a oprit pe stâlpnicul Simeon de-a căputa cizme sau 
de-a cultiva dovleci ; dar piedici pentru a deveni esploatatorul acestui popor, neavând alte cunoştinţe decum le are un cârpaci , asemenea 
piedici vor fi existat în adevăr. 

Asta e însemnătatea întregei revoluţii sociale, patronată de d. C. A. Rosetti şi de naturile catilinare adunate împrejuru-i. Trebuia să se 
creeze un mijloc pentru a face din ignoranti, din străini, din oameni fără trecut, fără patrie proprie şi fără naţionalitate proprie o pătură de 
esploatatori în România. Acest mijloc au fost reformele liberale, egalitatea politică a acestor oameni fără documente de împământenire cu 
populaţia proprie a ţării. 

Pe când ţăranului din Ardeal i se cer documente că s-au împământenit, precum i se cere aceasta şi unui german, unui francez sau 
italian, precum li se cere acelor evrei care sunt de sute de ani în ţara noastră, nimeni pân' acum n-a întrebat pe d. C. A. Rosetti când, din 
supus turcesc, 





a devenit cetăţean român, precum în genere cererea aceasta i se face omului ce vine din Apus niciodată celui pripăşit de peste Dunăre. Astfel 
Laurian bunăoară, Bärnut, Maiorescu erau străini şi trebuiau impämänteniti. Fleva şi Cariagdi, Carada şi C. A. Rosetti n-aveau nevoie să fie 
împământeniţi, căci erau consideraţi ca pământeni. 

Ei bine, aceşti oameni de peste Dunăre, de jure supuşi străini până azi, s-au constituit în societate politică la noi, au scos gazeta 
„Romänul", ba au jucat chiar frumoasa farsă de-a se da de mai români decât românii, făcând din naţionalitate şi patriotism o marfă pe care-o 
debitează de 25 de ani. 

De-atunci păcurarul din Rucăr şi rotarul din Vrancea au crezut că aceşti oameni sunt în adevăr ce pretind a fi şi le-a cumpărat marfa 
de fraze patriotice de o plăteşte an cu an. De atunci elementele cele mai decrepite ale Orientului au devenit elemente politice la noi în ţară, au 
pus mâna pe Adunări, pe funcţii, pe buget. 

De atunci a fost cu putinţă de-a vedea pe mucenicul Simeon, armat cu cunoştinţa deplină a abecedarului, devenind director de 
Interne, alt bulgar director de Domenii s.a.m.d. in infinitum. Orice demnitate publică e în România apanajul ignoranței şi al stráinátátii. 

„Gazeta de San - petersburg ", dând seamă despre cartea d-lui Martens asupra Egipetului, zice că egiptenii nu sunt o nație, ci o 
adunătură de naţionalităţi, că nu pot fi independenţi, căci o sumă de interese europene sunt angajate acolo, că pseudoautonomia ţării e un 
rezultat al rivalitätii puterilor care-şi tin cumpăna şi că soluţiunea cea mai bună e de-a menţine statu-quo şi a face ca Canalul de Suez sá nu 
încapă sub predominarea escluzivă a unei singure puteri. 

Puneti în loc de egipteni români, în loc de Suez Dunărea şi e exact starea României în care-a adus-o partidul liberal şi d. C. A. 
Rosetti. 

Românii nu mai sunt o naţiune, ci o adunătură de naţionalităţi. Negot, funcţii publice, proprietate fonciară - toate foiesc de numiri 
străine, cărora li-i de România cum ni-i nouă de China. Şi asta merge crescendo. În fiece an, de la venirea lui Carol Îngăduitorul încoace, 
intră câte 20 000 de străini în ţară, un oraş întreg de esploatatori. Între aceşti 20 000 abia vor fi cinci sute de români din alte provincii şi poate 
abia 1 000 de oameni dispuşi a munci. Restul sunt oameni incapabili de muncă, speculanti, mijlocitori, rase neuropatice , fără musculatură , 
cari fug de muncă ca dracul de tămâie. Grec plugar sau meseriaş mai nu se va găsi în România; funcţionari şi speculanti cât păr [iln cap. 

Când vede cineva suma imensă de pierde-vară care populează oraşele, sutele de mii de oameni cari se ocupă cu treburi fără de nici o 
utilitate, e silit a admite că întreţinerea acestor oameni cată să se traducă undeva, într-un punct al ţării, în muncă veritabilă, căci numai munca 
produce bunuri. Când vedem dar că se vând ţăranii cu ziua şi cu luna, lucru care se 'ntâmplă an cu an, de la 1866 încoace, am ajuns la punctul 
în care pensii reversibile, pomenele bugetare, mătasa care-o îmbracă cocotele, misiunile pretinse ştiinţifice, plagiatele ignorantilor , 
discursurile insipide, enciclicele d-lui C. A. Rosetti se traduc în muncă veritabilă, în muncă vândută de administraţie pentru a întreţine aceste 
pături superpuse. 

D. C.A. Rosetti spune că reformele sale sunt luate în mare parte după opiniunile emise de-un bărbat dintre cei mai conservatori, d. 
Carp. 

Ne îndoim daca d. Carp l-au autorizat pe redactorul „Romänului" de-a face o asemenea declaraţie. Afară de-aceea, după cât ştim, 
opiniunile d-lui P. Carp nu se iau nici în mare parte, nici în mică parte. Sau se admite întregul său sistem de reorganizare socială, şi atunci în 
adevăr proiectele sale speciale, ca părţi ale acelui întreg, sunt necesare, sau, daca nu se admite întregul, părţile truncheate nu mai au 
însemnătate organică. 

Întoarcerea la trecut mai nu mai e cu putinţă. În vremea Basarabilor mai exista încă o naţiune română; ea exista încă la 1830 şi a 
existat până la căile ferate ale regelui Stroussberg. De atuncea încoace naţiunii române i se substituie din ce în ce o adunătură de naţionalităţi, 
precum s-a întâmplat în Egipt de la deschiderea Canalului de Suez încoace. 

Cu cât ţara se saturează cu elemente străine cu atât ea decade economic, intelectual şi moral. 

Încă cinzeci de ani de domnie liberală şi România nu va mai fi decât o espresie geografică, în care elementul istoric va fi substituit cu 
totul prin Ginii, Caradale, Pherekyzi, Pandravi; o ţară care numai românească nu va mai fi, precum nu mai este azi în mare parte. 

Acesta va fi rezultatul final al xenocratiei şi, departe de-a se supăra, d. C. A. Rosetti se poate duce la Paris în ticnă; scopul întregei 
sale vieţi, înstrăinarea totală a României din vârf pân-în temelii e asigurat pe generaţii înainte. 

Peste-o sută de ani poporul latin de lângă Dunăre nu va mai fi decât o legendă cântată în limba Fanarului. 

[5 august 1882] 





[„PRECUM PREVÄZUSEM...”] 


Precum prevăzusem la înregistrarea schimbării ministeriale, numirea d-lui Dim. Sturza face cel mai bun efect asupra foilor austriace 
şi ungurești. „Pesther-Lloyd" scrie de ex.: 


Numirea d-lui D. Sturza ca ministru de externe se consideră ca un act de apropiere către politica Germaniei şi Austriei. Dacă se 
va adeveri aceasta, atunci negreşit că trebuie să fim mulţumiţi cu această schimbare. Nu dorim altceva decât să putem întreţine 


relaţii amicale cu România. Monarhia noastră a făcut ce a fost necesar spre a întemeia solid acea posibilitate. Însă cei din România 
au ignorat toate acestea. Tocmai faţă cu Austro-Ungaria, adică în raporturile cu acea putere cu care România are o naturală 
solidaritate de interese, cei din Bucureşti au avut gustul să-şi arate prisosul de prezumptiune naţională şi politică. Nu s-a ivit 
cestiune la a cărei soluţie avea să coopereze şi România fără ca România să nu se fi pus în cel mai brusc antagonism cu Austro- 
Ungaria. Istoricul cestiunei dunărene, care a ajuns în stare de stagnatie prin obstinenta României, ne vorbeşte destul de elocuent. 
Negreşit că aci noul regat şi-a periclitat propriele sale interese. În cazul cel mai rău monarhia noastră poate isprăvi cu opoziţia 
României într-o formă sau în alta; ea e destul de tare şi dispune de conexiuni destul de puternice spre a nu-şi pierde cumpătul daca 
cei din Bucureşti vor păstra cu orice preţ o atitudine ostilă. Din contra, România se află într-o poziţie oarecum mai nefavorabilă şi o 
politică de necontenite provocatiuni contra monarhiei noastre i-ar fi în cele din urmă fatală. Poate că în fine cei din România vor fi 
recunoscut aceasta, şi într-adevăr numirea lui Dimitrie Sturza semnifică o schimbare spre bine. 


„Bukarester Tagblatt" spune asemenea că numirea d-lui Dimitrie Sturza a făcut o bună impresie atât la Viena cât şi la Berlin. Lucrul 
prin care se distinge spre lauda sa noul ministru e atitudinea sa moderată etc. 

Cată să constatăm că, mai cu seamă în momentele actuale, o mai rea laudă nu i se poate face unui ministru român decât aceea de a-l 
proclama amic al Austriei şi al părţii ei de dincoace de Leita, a Ungariei. 

În săptămânile din urmă ungurii au umplut cupa amărăciunilor pentru o jumătate a poporului românesc. Nu mai vorbim de călătoria 
arhiducelui moştenitor în Ardeal. Ziarele unguresti au falsificat până şi numele localităţilor din Unedoara ; numele munţilor, ca Retezatu şi ca 
Negru, au fost transcrise fals în ziarele ungurești; s-au maghiarizat nume de râuri şi de sate — toată descrierea vânătorii seamănă a se fi 
petrecut în Tartaria sau în Turkestan, nu în ţinutul Corvinilor , a acelei familii române care le-a dat ungurilor pe cel mai bun rege al lor. 

Episcopii români au fost prezentaţi arhiducelui nu de-un om superior în rang, bunăoară de mareşalul Principelui, ci... de-un 
subprefect. După asemenea formalitate ierarhică credem că subprefectii maghiari trebuie să fie prezentaţi de călău, spre a se păstra unitatea 
de principiu în eticheta maghiară de Curte. 

Spre caracterizarea furiei de persecuţiune ce-a cuprins pe maghiari în contra naționalităților şi în contra românilor îndeosebi, cari sunt 
naționalitatea cea mai numeroasă, reproducem următoarele după „Telegraful român" din Sibiiu: 


Ziarul „Egyetertes", organul principal al unei partide cu popularitate în Ungaria, al revoluţionarilor Kossuthiani , salută cu 
bucurie hotărârea adunărei protopresbiteratului de confesia augsburgică din Hont . 


Protopresbiteratul numit a ţinut în zilele din urmă o adunare în care s-a decis cu unanimitate: 

1. Numai acela poate fi preot şi învăţător care are simtáminte patriotice şi ştie perfect ungureşte. Nu poate fi prin urmare preot 
cine nu ştie ungureşte şi despre care se va dovedi prin fapte că este panslavist. 

2. Numai cine şi-a făcut studiile în institut unguresc poate fi preot sau învăţător. 

3. Preotul şi învățătorul despre care se va dovedi că are simtáminte panslaviste se va destitui din post. 

4. Autonomia bisericească nu poate servi de manta a agitatiilor panslavistice şi cine va face aşa să se estradă oficielor politice. 

5. Guvernul va fi rugat să oprească brosurile nepatriotice panslavistice . 

6. Limba adunărilor protopresbiterale pe viitor va fi esclusiv numai cea ungurească. 

Cititorii noştri ştiu ce înţeleg ungurii politici sub „patriotism" şi „simtiminte patriotice”. Ştiu cu câtă furie s-au pus ungurii politici 
pe maghiarizare. Ne simţim dispensati de la comentarea concluziilor reproduse mai sus şi, ca o curiozitate, reproducem comentariul 
ziarului din care le-am estras. 

Era timpul suprem să se facă pasul acesta. Ţara aceasta trebuie să fie ungurească şi totodată liberă. Îndată ce se pierde 
maghiarismul şi se oprimă libertatea înceată de a mai fi Ungaria. 

E sfânt în ochii noştri interesul libertăţii, însă şi mai sfânt este cel al maghiarismului. Nu ne putem închipui că ele vor veni 
vreodată în coleziune şi, daca se va întâmpla vreodată, nu vom ezita nici un moment de a sacrifica libertatea pentru maghiarism , în 
măsura care se va cere, ca să salvăm şi să întărim maghiarismul. 

După aceste, trece „Egyetertes" la autonomia confesiunilor şi se pune pe coarda insinuárilor ; după el toate bisericele se folosesc 
de autonomie spre agitatiuni. Protestantii de confesia augustină sunt panslavişti. Românii greco - orientali , nota bene, numai cei gr.- 
orientali, sunt daco-romanisti , iar serbii gr.-orientali panslavişti, saşii din Transilvania pangermanişti . Şi, stând lucrurile astfel, li se 
mai poate lăsa oare libertatea, li se mai poate lăsa autonomia? 

Şi mai departe: 

Amvonul , şcoala elementară, şcoalele medie, reuniunile şcolare şi literare, reuniunile preotesti, invätätoresti şi ale şcolarilor, 
toate au făcut conjuratiuni zi cu zi în contra Ungariei. 

Starea aceasta nu mai era de suferit. ,,Natiunea” a venit la convingerea că trebuie suprimată autonomia bisericilor, căci ea e 
periclul permanent pentru maghiarism . 





Asta va să zică după „Pester-lloyd" : 

Solidaritate naturală de interese; 

Dorinţa de a întreţine relaţii amicale. 

Ungurii sunt cuprinşi de turbarea comună în contra românilor şi se pretinde ca statul naţional al românilor să le facă concesii în 
cestiunea Dunării şi să fie cel mai bun amic al maghiarilor. Absurditate fără pereche! 
[6 august 1882] 


[„ÎN NUMĂRUL DE IERI AL «ROMÂNULUI»...”] 


În numărul de ieri al „Romänului" citim şirurile următoare într-un articol de fond: 


Eram obicinuiti ca: 

stăpânul să înveţe pentru noi, stăpânul să cugete, stăpânul să ne boteze, să ne căsătorească , să ne hrănească, stăpânul să facă tot, 
el să fie tot şi noi să, ne supunem numai şi să ne închinăm lui. ş' această stingere, această sinucidere a omului se înfipsese în noi atât 
de adânc încât, de vom cerceta, vom găsi c' adesea mulți din cei cari strigau contra stăpânilor strigau nu fiindcă voiau a fi oameni, ci 
fiindcă credeau că le-a venit rândul a fi şi ei stăpâni. 

Adevărul de la 1857 este şi adevărul de azi; putem chiar prevedea momentul în care vom da voie stăpânilor noştri să ne şi 
îmbrace după placul lor. 

Dar stăpânul de azi nu e acelaşi de la 1857. Altă dată erau boierii, astăzi avem guvernul nostru; lui ne supunem, lui ne închinăm, 


lui sacrificäm. 

Osebirea este in formä insä, dar nu si in mintea noasträ. 

E destul ca unul din noi să aibă la visterie o funcţiune cât de mică pentru ca numaidecät să capete o însemnătate capitală. Lumea 
zice: „lacä un funcţionar, un membru al guvernului!" şi capetele se pleacă droaie înaintea lui. 

Nu ca să criticăm, ci ca sá ne luminám şi să crestem ca naţiune ne espunem s' atingem o atare cestiune. 

Am spus d! atâtea ori lumii întregi că suntem poporul cel mai liberal; că moravurile, Constitutiunea şi legile noastre sunt cele mai 
democratice din lume, încât ar fi vreme, daca nu dorim să devenim ridiculi , să începem odată a pune faptele în acord cu zisele. 

În adevăr avem o Constitutiune liberală, legile noastre sunt în bună parte ca şi cele din Europa; nu e însă mai puţin adevărat c' 
avem obiceiul d a ne ntreba totdauna, până nu săvârşim un act, ce va zice guvernul? 

După mari lupte stăpânii au devenit slugi, dar cei plătiţi ca sá ne slujească sunt în fapt adevărații stăpâni; se poate zice că viaţa 
politică nu esistá în tara noastră, căci toţi am luat în astfel de grad obiceiul indiferintei încât acum, ca şi-n timpii sclaviei , nu ne dăm 
măcar osteneala de-a cugeta; evenimentele cele mai însemnate ne lasă reci; aşteptăm să vedem ce va zice, ce va face guvernul şi, rău 
sau bine, mai că nu ştim nici aproba nici dezaproba. 


Va să zică: 
Cei ce strigau contra stăpânilor strigau nu fiindcă voiau să fie oameni, ci fiindcă credeau că le-a venit rândul să fie stăpâni. 

Ceea ce noi pururea am zis. 

Invidia celor cari credeau că le-a venit rândul să fie stăpâni este cauza liberalismului în România. Fecit cui prodest, au făcut-o cui [îi 
foloseşte şi, daca vom cerceta numele celor ce au fost folosiţi prin reformele liberale, străini vom găsi. 

Altă dată erau boieri, azi guvern. 

Quod erat demonstrandum. 

In locul boierilor s-au introdus sute de postulanti şi vânători de buget, cari costă de zece ori mai mult decât odiosul guvern al 
boierilor. 

Stăpânii au devenit slugi, iar cei plătiţi ca să ne slujească sunt în fapt adevărații stăpâni. 

Aşa e! Slugi, intelectual şi moral vorbind, au devenit stăpâni în România. Vide valetul Chiritopol! 


Se poate zice că viaţa politică nu există în ţară ! 


Iată ceea ce spunem de mult. Nu există viaţă politică, pentru că adunátura de naţionalităţi nu e o naţiune şi o asemenea adunătură a 
biruit România, fără arme, numai prin demagogie şi prin amăgire. 





Toate acestea le constată „Romänul" pe baza unor enuntári ale d-lui C. A. Rosetti. 

[Î]i mulţumim că spune o dată adevărul. Dar oare d. C. A. Rosetti azi le vede astea? Oare nu ştia că acestea vor fi rezultatele politicei 
sale care încuraja pe oameni de-a fugi de muncă onestă şi de-a deveni stăpâni salariaţi ? Oare când face gardă naţională, în care cel mai 
cocoşat devine locotenent - colonel nu creează aci stăpâni din oameni fără merit, cari abia ştiu citi şi scrie? Oare d. C. A. Rosetti s-a informat 
când a făcut din Mihăleşti stăpâni cu câte patru clase primare? Oare toată viaţa d-sale politică, de la început până azi, a fost altceva decât 
tendenta nu de-a face oameni, ci de-a crea stăpâni din slugi pe spatele poporului nostru? 

Pe de - altă parte însă nu se poate aştepta ca aceste rele, introduse odată, să înceteze prin alegeri. Aceiaşi oameni ar alege pe aceiaşi 
oameni, răul ar rămânea identic, tocmai pentru că nu există viaţă politică, tocmai fiindcă fiecine crede că i-a venit rândul să fie stăpân, tocmai 
pentru că slugile au devenit stăpâni. Asemenea rele nu se pot repara printr-o voinţă spontană , pentru că actele de voinţă sunt şi ele 
determinate de coruptiunea epocei, de apucăturile care-a prins rădăcină şi au întunecat opinia publică. 

E o curată absurditate de-a aştepta de la [o] colectivitate ignorantä altceva decât o reprezentatiune şi un guvern ignorant; e absurd de- 
a spera ca alesul unui om să nu fie chipul şi asemănarea lui. Nici un om nu poate vedea lucrurile decât cu ochii săi proprii, nu le poate judeca 
decât cu mintea sa proprie, le automorfizează , precum ar zice Herbert Spencer , adică le dă forma pe care-o pricepe el. E cu neputinţă ca o 
generaţie stricată de demagogi în cap cu d. C. A. Rosetti să mai judece clar trebuintele obşteşti . 

Singurul rezultat este convingerea că întregul sistem demagogic e cu totul steril; o altă convingere, că deosebirea dintre oameni cată a 
se stabili pe grade, capacitate de muncă şi de adevăr, trebuie să prinză rădăcini pentru a sanifica spiritul public. 

Relevăm în fine următoarele mărturisiri: 

Adevărul de la 1857 este şi adevărul de azi. 

Avem moravuri, Constitutiune şi legi democratice, dar suntem ridicoli , căci n-am pus faptele în raport cu zisele. 

Una am zis, alta am făcut. 

„Romänul" adaugă că „se espune" atingând o atare cestiune. 

În adevăr se espune. Mărturisiri mai preţioase şi mai adevărate totodată ca cele [de] mai sus arareori se găsesc în foaia roşie. 

[6 august 1882] 


[,,D. DIMITRIE STURZA NU ÎNCETEAZĂ"] 


D. Dimitrie Sturza nu încetează a fi obiectul unor apretiäri măgulitoare din partea presei germane. „Berliner Tagblatt" şi-a comandat 
la „unul dintre corespondentii ei" până un fel de schiţă biografică a d-lui ministru de esterne, pe care nu ne putem opri de-a o comunica: 


Schimbarea în Ministerul Afacerilor Străine din România pe care o aduse cu sine formațiunea noului cabinet — zice foaia berlineză — nu e fără 
însemnătate pentru o pacinică aplanare a diferintelor austro - române în cestiunea dunăreană şi pentru atitudinea României în complicatiunile 
eventuale ale Orientului. Antecedentele, precum şi opiniile politice ale noului ministru, bine caracterizate şi cunoscute, ne indică limpede directiunea 
ce are de gând a o observa cabinetul Ion Brătianu - sturza , o directiune care nu va întârzia a produce satisfactiune în Germania, dar şi mai mult încă 
în învecinata Austro - ungarie , între amicii păcii şi partizanii sinceri ai alipirii României la alianţa austro-germaná, de vreme ce, după cât ştim, nu 
există un singur om de stat român care - ar putea să justifice mai mult această supozitie decât d. Dimitrie Sturza. E cel mai germanofil şi tot ce e 
german poate fi sigur de protecţia sa. 

Să nu se zică că, în cabinetul român, nu se prea ţine seamă de ceea ce zice ministrul de resort, că primul ministru Brătianu e atotputernic. Cu d. 


Sturza nu stă tot astfel. Daca el se va şi conforma uneori cu opinia ce va predomina în cabinet, in cestiuni principale Sturza nu numai cu nu-şi va 
sacrifica opinia sa politică, dar va face-o să străbată. Pentru asta ne garantează întreaga sa individualitate, tăria şi neatârnarea vederilor sale politice, 
căci daca acestea ar fi mai puţin tari şi mai puţin neatârnate desigur că multilateralul şi genialul Sturza ar fi mai plăcut şi mai dorit de către partizanii 
săi proprii. Această neatârnare a fost cauza pentru care ministrul - prezident a ezitat mai multe săptămâni până a alege pe Sturza. Dar, după ce 
primul ministru totuşi s-a hotărât în fine pentru el, nu se poate admite altceva decât că d. Brătianu însuşi s-a hotărât pentru o politică care cel puţin 
nu e opusă directiunii ce-o urmează d. Sturza. 

Din contra, credem a putea deduce din mai multe semne ce le-am observat de două luni încoace că d. Brătianu cugetä foarte serios la aplanarea 
diferenţelor cu puternica monarhie vecină, presupunere ce se poate numai confirma prin intrarea d-lui Sturza în cabinet la Ministeriul de Esterne. 
Credem că în curând se va pune la cale o înţelegere directă între România şi Austro-Ungaria în privirea cestiunei dunărene şi cine ştie dacă o 
asemenea înţelegere n-ar fi mai profitabilă pentru amândouă părţile interesate decât interventiunea Europei ? Oare nu zic românii înşişi că 
propunerea franceză a d-lui 





Barrcre e mai pernicioasă pentru România decât anteproiectul austriac?... Deci numai înţelesul acesta 'l poate avea numirea, şi 
în Berlin, unde d. Sturza e persona grata pentru cunoscuta sa germanofilie , ea desigur va fi primită, cu satisfactiune. La Curtea din 
Viena lucrul va fi tot astfel, de vreme ce un Sturza ca ministru de esterne nu poate fi decât plăcut pentru Austro-Ungaria. 

Pentru cabinetul Brătianu, Sturza e fără îndoială o achizitiune eminentă, care va satisface şi tara, în care meritele sale sunt 
cunoscute şi apreciate, Fiind în alt rând ministru de finanţe, el s-a dovedit foarte folositor, mai cu seamă pe terenul economic, şi n-a 
încetat nicicând a-şi pune talentele în serviciul binelui ţării sale. El a fost acel care-a luat iniţiativa răscumpărării căilor ferate şi a 
executat-o dimpreună cu comisarul român din Berlin, d. Calinderu . Prin răscumpărarea acestor căi el a pus ţara sa în posesiunea 
celei mai importante reţele de căi ferate române. 

Următoarea întâmplare ne va servi ca mic exemplu spre a dovedi ce germanofil e Sturza. Acum trei luni luă directiunea unui 
institut de credit, a Creditului Funciar. Predecesorul său comandase nişte rechizite la Paris, a căror modeluri se aflau faţă. 
Numaidecât Sturza revocă comanda, pentru că nu-i conveneau modelurile , şi insistă ca obiectele să se comande la Berlin ! Ceea ce 
se şi întâmplă, deşi nu fără greutăţi, pentru că „obiectele" erau un soi de fabricat francez cari nu se aflau la Berlin, încât au trebuit 
anume fabricate de-un mare industrial de aci. Dar noul director al Creditului Funciar îşi făcu gustul — avu „marfa sa germană”. 

Studiile sale şi le-a făcut la Berlin şi oricine s-ar preumbla cu el poate fi sigur că Sturza [îli va arăta o casă în colţul format de 
Jagerstrasse şi Friedrichstrasse cu cuvintele: „Aici am locuit când eram student !" 


Precum vedem, foile germane nu sunt parcimonioase în relatiuni asupra germanofiliei noului ministru de esterne şi admirăm numai 
naivitatea cu care ele nu se tem a discredita în ochii poporului său propriu pe omul pe care-l laudă. 
[8 august 1882] 


L,«GAZETTE DE ROUMANIE» NE DÁ LECTII...”] 


„Gazette de Roumanie" ne dă lecţii de tact în privirea articolelor noastre etnografice. Ne pare rău, dar lecţii de la foi subvenţionate 
din fondurile reptilelor nu primim, pentru că asemenea lecţii se comandă ca ori şi care altă marfă politică şi nu ne vine nici în minte de-a 
discuta opinii atât de ieftene. Când opinia politică e o marfă, care poate fi şi conservatoare şi liberală, după cum dictează interesul momentan, 
când cineva se oferă cu aceeaşi lesniciune a fi redactorul unei foi conservatoare, cu care devine al unei foi guvernamentale, ni se pare că 
aceluia i-am putea da noi lecţii de onestitate politică şi să ne dispensăm de lecţiile sale de tact. Adevărul etnologic pe care-l repetăm adeseori 
îşi are înţelesul lui şi nu atinge „oameni de înaltă onorabilitate, care în orice ocazii au dovedit că sunt buni români”, pentru că nu de aceştia 
vorbim. Când vedem însă înființându-se o foaie cu scopul anume de-a începe prin opoziţie şi de-a se pune apoi la dispoziţia guvernului 
pentru o funcţie şi o subvenție, atunci adevărul nostru etnologic devine foarte substanţial şi dovedeşte că nu de „oameni de-o înaltă 
onorabilitate" vorbim, nu de acei cari prin caracter şi fapte s-au asimilat şi cu spiritul si cu caracterul acestei ţări, ci de aceia pentru cari 
patriotismul şi naționalitatea, precum şi principiile politice sunt o simplă marfă, când albă când roşie, după plac şi după darea de mână a 
cumpărătorului. 

lată dar ceea ce combatem în pretinşii români şi e foarte indiferent daca cel ce anunţă acest adevăr e bulgar sau turc, armean sau 
arnáut . Ce vă pasă cine trage clopotul, dacă acest clopot sună adevărul. 

[8 august 1882] 


[„DE MAI MULTE ORI AM OBSERVAT...”] 


De mai multe ori am observat tendinţa foilor greceşti de-a tăgădui existenţa până si a acelor resturi de populatiune traco - romană 
care-n evul mediu, mult mai răspândită decât astăzi, îşi întindea insulele sale etnice în toate teritoriile împărăției Răsăritului. 

În adevăr Peninsula Balcanică era în anticitate o peninsulă tracică şi numai vârful ei estrem era populat de greci. În comediile lui 
Aristofan — în Paserile de ex. — intră în scenă un zeu tracic şi o dovadă că încă în vremile acelea grecii nu cunoşteau limba populaţiei 
autohtone a peninsulei e că acest zeu pronunţă sunete fără de nici un înţeles. Asemenea e ştiut azi că dacii 





erau traci care trecuseră Dunărea două sute de ani înaintea vremei lui Traian şi că statul lor, în momentul în care l-au subjugat Imperiul, nu 
avea decât vârsta de douăzeci de decenii. În contact cu romanii populatiunile tracice — cele mai vechi după Herodot, deci autohtonii 
Peninsulei Balcanice — s-au romanizat, au devenit români. Spre a întrebuința un termen din chemie, tracii Peninsulei şi cei din Dacia erau 
izomorfi cu romanii şi s-au contopit pretutindenea în popor românesc, care-n evul mediu era mult mai numeros decât azi, după cum ne 
dovedesc o sumă de izvoare. Filip II şi Alexandru cel Mare au fost traci. E prea adevărat că acesta cucerind ţările Asiei şi ale Africei grecii i 
s-au substituit pretutindenea, dar tot ei li s-au substituit şi romanilor în împărăţia Răsăritului, încât calitatea grecilor de-a escamota în folosul 
lor cuceriri făcute de alţii şi de-a intra pe furiş în moştenirea istorică a altor popoare este proverbială. Oare în România nu ne-am pomenit 
într-o bună dimineaţă cu sute de moşii mănăstireşti escamotate prin subreptiuni testamentare şi-n secolul trecut România nu părea o ţară 
aproape grecească? 

Ca dovadă a acelei tendente de tăgăduire lăsăm să urmeze un articol din „Messager d'athenes " privitor la românii din Macedonia, 
scris cu ocazia unei pretinse misiuni a d-lui Pencovici şi a unui pretins raport al său. 

Iată ce zice foaia din Atena: 


Am aruncat o privire asupra raportului unui d. Pencovici trimis de guvernul român pentru a inspecta şcoalele pe cari guvernul 
din Bucureşti le-a stabilit cu mari cheltuieli în Macedonia. Acest inspector surd şi miop n-a văzut decât români şi câţiva bulgari în 
patria lui Alexandru cel Mare. Nu există un singur grec, cu toate astea ideea greacă e dominantă, pentru c-au imbrätisat-o românii. 


E vorba acum de-a readuce aceste oi rătăcite la turma nationalitätii române. Aceasta este fără nici o îndoială opera pe care o 
urmăreşte propaganda cu mai multă ardoare decât succes şi al cărei pontif e d. Urechia. 

Se 'ntelege că elementul grec a dispărut cu totul din Macedonia. E drept că se vorbeşte greceşte, dar numai pentru că grecii 
dispun de biserică şi de şcoală. Ar fi de ajuns să se închiză aceste şcoli şi aceste biserici pentru a reduce la nimic elementul grec şi 
a-l vedea contopit şi absorbit de elementul român, care constituie fondul populatiunii macedonene . 

Pentru d. Pencovici elementul grec, care e elementul indigen, nu are dreptul de-a exista în ţara sa natală sau nu trebuie să existe 
decât pentru a augmenta, prin superioritatea civilizaţiei lui, prestigiul şi gloria numelui român. Nu e destul pentru cea mai veche şi 
mai ilustră din rasele europene ? 

Loc tinerilor, va striga desigur d. Pencovici. Viitorul e al lor. Cât despre acele rase vechi cari au creat lumea după asemănarea 
lor, turnând-o oarecum în forma civilizatiunii lor, trebuie să dispară ca acele vechi triburi ale lumii nouă cari n-au lăsat în urmă-le 
nici o urmă de existenţă. 

S-ar părea că numai pentru a face 'n ciuda visătorilor de la Dunărea de Jos grecii nu vor să fie absorbiți de coloniile de 
cutovlahi stabilite în mijlocul lor. Cată îndealtmintrelea să fim drepţi faţă cu spiritul ce animă aceste colonii. Nu numai că n-au avut 
niciodată de gând să constituie un grup etnic independent, dar totdauna s-au asimilat puţin câte puţin cu grecii, ale căror 
aspiratiuni nationale le împărtăşesc. Ceea ce d. Pencovici constată c-o tristeţe în stare de a stoarce lacrimi tuturor patriotilor 
români. 

Tot aceasta am constatat-o şi noi adeseori înaintea lui, înaintea tuturor acestor apostoli ai urei, acestor misionari ai discordiei 
pe cari bunii noştri fraţi de la Dunărea de Jos i-au dezläntuit asupra patrioticelor noastre populatiuni din Macedonia. Fac un trist 
oficiu, o rea faptă. Naţiunile ce vor cucerirea orientului le sunt multumitoare. N-avem decât să citim, pentru a ne convinge, 
articolele de laudă pe cari foile austriace şi cele panslaviste le consacră din când în când propagandei române în ţările de limbă 
greacă. 

Prin acţiunea timpului, prin comunitate de interese şi afinitate de rasă, colonii romani, iar nu românii stabiliţi în Macedonia, s- 
au contopit şi asimilat cu grecii, elementul autohton al ţării, după ce aceste ţări au fost cucerite de romani . Cu toate acestea ei au 
continuat a vorbi un patois care s-apropie mult mai mult de limba provensală decât de cea română, ceea ce dovedeşte într-un mod 
victorios că cutovlahii , de rasă greco - latină , veniţi din Occident, nu sunt deloc, precum se pretinde în Bucureşti, coloni veniţi de 
pe malurile Dunării. Numai daca românii s-ar pretinde moştenitori ai vechilor romani — ceea ce-ar fi absurd, de vreme ce marile 
naţiuni neolatine ale Occidentului au mai mare drept la aceasta — ar putea să pretinză drepturi de proiecţie asupra cutovlahilor din 
Imperiul otoman. Francejii, italienii şi spaniolii ar fi mult mai întemeiaţi să pretindă protectoratul acesta, pentru că acel patois pe 
care-l vorbesc pretinşii compatrioți ai d-lui Urechia se apropie, precum am zis, mult mai mult de diferitele idiome ce se vorbesc 
până azi la ei decât de limba română. Ca sprijin al celor ce zicem e de ajuns a spune că d. Pencovici şi toţi compatrioţii săi nu se pot 
înţelege cu cutovlahii decât prin interpret. 

Îşi fac iluzii la Bucureşti când şi 'nchipuie că prin emisari si institutori români vor separa pe cutovlahi de naționalitatea greacă. 
Admitánd chiar cu d. Pencovici că-n Macedonia nu sunt decât români grecizati , e sigur că aceştia, mândri cum sunt de numele de 
grec, nu se vor lăsa duşi de intriganti pe o cale care - ar izbuti fatalmente la lupte intestine cu grecii, pe cari pururea i-au considerat 
ca pe singurii lor compatrioți . Daca aceste lupte ar veni, ceea ce nu credem, ele n-ar ajuta decât inamicilor declaraţi ai grecilor si 
ai românilor. Oare asta se caută în Bucureşti ? D-nii Urechia şi compania, cari poartă ură numelui grec, cari recomandă trimişilor 
lor de război civil, precum am demonstrat-o , cea mai mare animozitate contra grecilor, au intrat cu îndrăzneală pe această cale. 
Daca s-ar realiza vreodinioară odioasele lor proiecte se va putea zice cu poetul italian: Messeng piange , Sparta non ride. 

Puţinul succes ce l-a obţinut d. Dimitrie Brătianu pe lângă cutovlahii de lângă Olimp, nedezrădăcinata lor alipire, când au fost 
lucraţi de-o sumă de agenţi trimişi din Bucureşti şi Constantinopol cu instructii de-ale fostului ministru al României pe lângă Înalta 
Poartă, patriotecele lor protestări faţă cu intrigile acestor agenţi, pe cari i-au alungat cu lovituri de picior, ar fi trebuit să deschiză 
ochii ultrapatriotilor din Bucureşti, cari dau încă crezare minciunilor îndrăzneţe ale unui Mărgărit şi raporturilor nesăbuite ale 
unui Pencovici. După Margaritis şi alţi oameni ejusdem farinae locuitorii Olimpului ar fi trebuit să se ridice în masă la apropiarea 
trupelor greceşti, pentru a afirma naționalitatea lor română fie chiar vărsându-şi sângele. La apropiarea trupelor noastre ei au 
mers în masă spre întâmpinare şi şi-au plecat stindardul, ceea ce pentru ei era un semn invederat de supunere naţională. Acestea 
erau sentimentele acestor români pe cari d. Brătianu întreprinsese , într-un voiaj ce l-a făcut anume la Londra şi la Paris, de a-i 
reprezenta ca inamici incarnati ai nationalitátii greceşti. Cei din Macedonia nu se vor purta altfel în ziua în care vor vedea 
desfăşurându-se în mijlocul lor mândrele noastre colori naţionale. 





Nu vom insista asupra opiniilor politice din articolul de mai sus, ci vom releva numai erorile istorice şi filologice. 

Deja Theophylact , sub anul 579, şi Theophan sub acelaşi an pomenesc de români în oastea trimisă în contra avarilor; sub anul 976 
Cedrenus povesteşte că între Prespa şi Castoria călători români au ucis pe David, fratele ţarului bulgar Simeon. De aci înainte existenţa 
românilor balcanici nu mai e tägäduitä de nimeni. Anna Comnena [ili citează în jumătatea a doua a secolului al Xi-lea lângă Exeva . In 
jumătatea a doua a secolului al doisprezecelea călătorul evreu Benjamin de Tudela [i]i găseşte în munţii Tesaliei, nesupuşi de nimeni, cu totul 
neatärnati şi o spaimă a grecilor. Nicetas Choniates în fine numeşte munţii Tesaliei Valahia Mare. În toată suta a treisprezecea numirea veche 
de Tesalia ieşise din uz şi se 'ntrebuinta numai numirea de Valahia. George Acropolita , G. Phrantzes , catalanul Ramon de Muntaner , Henry 
de Valenciennes , apoi chiar hrisoavele împăraţilor bizantini numesc ţara Vlahia Mare, Blaquie la Grant. Etolia şi Acarnania se numesc 
Vlahia Mică (Phrantzes ), partea de sudost a Epirului , vechea Dolopie , se numea Vlahia Superioară. 

Teodor Angelos Comnenos Ducă domneşte în suta a Xiii-a peste Epir, Tesalia, Albania şi Macedonia, cari toate la un loc se numesc 
Vlahia , atât de cătră scriitorii bizantini cât şi de cei occidentali . 

Departe dar de-a fi numai o mână de coloni romani, românii erau în evul mediu unul din popoarele cele mai numeroase ale 
Peninsulei, după toată probabilitatea traci romanizați, ca şi cei din Dacia. Rolul cel mai însemnat ICH joacă sub asanizi , dintre cari loanitiu , 
în răspunsul dat papei Inocenţiu III, se declară a fi el, împreună cu poporul, de origine romană, multumind papei că l-a adus la această 
cunoştinţă. Poporul românesc al Peninsulei a fost aşadar absorbit de greci şi de bulgari şi din el n-au rămas decât aceste puţine fragmente ce 
le vedem azi, dar despre cari nu e nici o îndoială că ei sunt autohtoni, şi grecii — coloni ce locuiesc între ei. Nici nu se poate altfel, de vreme 
ce grecii sunt pretutindenea coloni, în Asia Mică, pe tärmii Mării Negre şi-n alte locuri. 

Cât despre limba macedoromânilor, e azi un adevăr cunoscut de toţi că e numai un dialect al limbei dacoromâne şi că n-are a face 
deloc cu limbile neolatine ale Occidentului. Studiile recente ale lui Miklosich au dovedit-o cu toată evidenţa. Atât dialectul din Istria cât şi 
cel macedoromân sunt varietăţi a limbei dacoromâne , cu mici deosebiri fonologice şi cu mari şi hotărâtoare asemănări. 

Ne rămâne numai să admiräm ignoranta grecilor moderni în privirea istoriei şi etnografiei unor ţări asupra cărora pretind a avea 
drepturi. 

Dacă se află români în Macedonia cari vor redeşteptarea poporului lor şi readucerea lui la conştiinţa naţională ei au cuvânt să lucreze 
în acest senz si nu injuriile foilor greceşti [f]i vor opri. În mozaicul de popoare orientale credem că e loc şi pentru români şi că nu există nici 
o necesitate ca ei să fie anexati la Grecia. Gazete însă cari combat un raport ce nu există, a unei misiuni ce n-a fost trimisă, luând de sprijin 


fantaziile etnocratice ale d-lui Paparigopolu în locul adevărului etnologic aievea şi făcând analogii filologice din lună dovedesc pe de o parte 
o deplină ignoranță în materia ce-o tratează, pe de alta că o rea cauză susţin daca, în favorul ei, au nevoie de-a înainta neadeváruri. 
[11 august 1882] 


[„«ROMÂNUL» ŞI «NATIUNEA» SE PLÄNG...”] 


„Romänul" şi „Natiunea" se plâng de slabele rezultate ce le dă şcoala noastră rurală. În adevăr, chiar în judeţul Ilfov, in care e situată 
capitala şi unde influenţa acesteia asupra populatiunii rurale e vădită, abia 15% dintre copiii obligaţi a umbla la şcoală o şi vizitează în 
adevăr; 85% continuă vara a paşte gästele, iarna a nu face nimic. 

Se citează o sumă de cauze pentru a esplica această înapoiare : unii zic că administraţia e rea, alţii că învățătorii sunt neglijenti, alţii 
acuză aversiunea ţăranului în contra şcoalei şi numai cauza adevărată n-o spune nimeni. 

E prea adevărat că administraţia vede în şcoli o sarcină odioasă. Învățătorul şi şcoala sunt concurenţii postulantilor la bugetul 
comunei; adesea primarul e [un] om trecut prin puşcărie, notarul de chipul şi asemănarea lui, perceptorul un bandit, toţi numiţi de subprefect 
şi constituiți 





în comitet de esploatare a comunei rurale. Dispret pentru biserică şi ură pentru şcoală este signatura aşa numitei administrații comunale. 

Adesea învățătorii sunt ignoranti şi vicioşi. Pentru ca şi şcoala să rámáie 'n familie, prea adeseori o rudă a primarului ocupă postul, 
care-n acelaşi timp când e învăţător e totodată şi perceptor sau îngrijeşte de interesele private ale primarului. Nu e o raritate ca revizorul, 
sosind pe neaşteptate în comună, să afle şcoala prefăcută în cotet sau în staul pentru vitele de ispas şi pe d. învăţător cale de două poste, 
făcând pe vătejelul primarului. Cu toate acestea se trimit raporturi regulate, ba chiar dări de seamă despre examene făcute, contrasemnate de 
primar şi întărite cu sigiliul comunei, asupra unor lucruri cari n-au existat deloc, asupra unor şcoli cari n-au fost nicicând deschise. 

Aversiunea ţăranului în contra şcoalei e asemenea esplicabilă. El vede zilnic că această şcoală nu-i produce decât duşmani şi 
esploatatori. Abia unul a ajuns a înşira două slove pe hârtie şi aspiră a se face sau notar sau ajutor de notar sau arhivar în comună. Boala 
functionarismului a intrat din nefericire şi în sate; o sumă de oameni fără ştiinţă de carte şi corupți de administraţia noastră imorală s-a întins 
ca lăcustele asupra ţării întregi. Aceşti tirani direcţi ai ţăranului, aceşti zilnici spoliatori , cărora le e ruşine de muncă şi cari introduc vitiul în 
comuna rurală, sunt din nenorocire ieşiţi ei înşii din şcoala rurală. Oricare a absolvit două clase primare nu mai vrea să ştie de plug ori de 
coasă. E mai comod pentru el a fi demnitar public, funcţionar. 

Dar totuşi cauzele de căpetenie a relelor rezultate nu sunt acestea, ci una mai generală şi mai apăsătoare: sărăcia. D. A. V. Millo a 
dovedit condei cu condei că până şi bugetul de venituri al unui ţăran fruntaş e întrecut de bugetul sarcinelor pe cari trebuie să le poarte. Vara 
ţăranul are nevoie de munca, oricât de neînsemnată, a copilului — măcar de coarnele plugului trebuie să ţie, măcar vitele să i le pască . lama 
nu are cu ce-l îmbrăca şi nu-l poate trimite la şcoală. Cine-a vizitat o şcoală rurală se va fi mirat de aerul bolnävicios al bietilor copii cari, goi, 
galbeni şi ca vai de capul lor, tot mai vizitează şcoala. E un tablou de adâncă mizerie acesta — aşa trebuie să fi arătând copiii irlandejilor şi 
lucrătorilor din Londra. Mortalitatea întrece în cele mai multe judeţe din România nasterile. Cine cunoştea fizionomiile vesele ale copiilor de 
ţăran pe la 1850 şi înainte nu le mai recunoaşte azi. Mizeria părinţilor e deci cauza determinantă a pustietätii şcoalelor rurale şi a slabelor 
rezultate ce ele dau. Peste aversiune ţăranul ar trece, ba a trecut în realitate în Ardeal, a trecut în satele noastre de moşneni, cari, cu toate că n- 
au pământ, au deprins câte un meşteşug, mai cu seamă lemnăria şi rotăria , şi a căror stare economică e ceva mai bună. Fără a desfiinţa cauza 
aceasta — mizeria — şcoala nu se va popula şi orice măsuri administrative, departe de-a fi folositoare, vor fi numai o vexatiune mai mult 
asupra unui popor stors cu desăvârşire de demagogia superpusă. 

Învăţământul e obligatoriu, dar această obligativitate e o ironie. A-l obliga pe ţăran să-şi trimită iarna copilul rău îmbrăcat la şcoală 
înseamnă a i-l ucide. Există sate pustie de copii, unde generaţia viitoare doarme în cimitir; pământurile date de legea din 1864 rămân pustii, 
casele — vizuine părăsite, moartea e aliatul promiscuitätii etnice din oraşe, un aliat sigur al Caradalelor si Mihăleştilor pentru stingerea 
poporului românesc. 

Aceste sunt lucruri nu imaginate , ci văzute cu ochii, constatate zi cu zi şi pas cu pas. Există fără îndoială — adesea unde nici nu te 
aştepţi — câte un învăţător bun şi harnic care-şi pune toate silintele, care ar vrea să facă uneori mai mult decât poate. Există, rari dar cu atât 
mai meritoşi , asemenea oameni, dar starea de care se sparg toate silintele lor e mizeria populaţiei. 

Comunele sunt compuse din mai multe cătune depărtate una de alta, adesea cale de-un ceas şi două. Câţi copii se află împrejurul 
şcoalei, în apropierea ei imediată, pot suporta frigul şi vin, cei mai din depărtare rămân acasă. 

Mizeria, în forma crudă în care există la noi, e duşmana şcolii. În Anglia sunt destule şi bune şcoli, cu toate acestea o a cincea parte a 
populaţiei nu ştie a citi şi scrie — şi tocmai această a cincea parte e clasa muncitoare care poartă Anglia pe umerele ei. Astfel, chiar în state 
vechi şi ipercivilizate mizeria e duşmana şcoalei elementare. Şi această mizerie, departe de-a înceta, merge şi va merge crescând. În fiece an 
bugetul se încarcă cu sarcini nouă în favorul negotului străin, cari sarcini în ultima linie cată a se plăti din munca producătorului. Daca am 
întreba la ţăranii vânduți robi pentru dări câte procente din datoria lor sunt destinate a acoperi anuitätile drumului de fier, câte pentru plata 
unor funcţionari de prisos, câte pentru cheltuieli de lux am vedea clar că, cu asemenea organizare, unde predomină decorarea trădării şi 
pensionarea negustorilor de vorbă, ţăranul nostru rămâne condamnat la ignoranță şi la mizerie. 

[13 august 1882] 





[„DE CÂTE ORI «ROMÂNUL» ERA ÎN OPOZITIE...”] 


De câte ori „Romänu" era în opoziţie se ocupa cu oarecare stäruintä de starea conationalilor noştri din Ardeal şi Tara Ungurească. De 
când însă roşii venirá la putere „Romänul" părea a se feri de-a mai rosti chiar numele Transilvaniei. 

Această dezinteresare deplină forma un contrast cu restul presei române. 

Nu e vorba de România irredenta, care nu există decât în imaginaţia maghiarilor, nu de ,,Daco - românia ", o invenţiune austro - 
rusească , făcută pentru a fi opusă de-o putere celeilalte, ci de-un adevăr, de-o realitate etnologică. 

Deşi munţii despart poporul românesc în bucăţi, deşi aceşti munţi, care le-a păstrat naționalitatea în evul mediu, constituie azi o 
piedică statornicä pentru unirea politică a lor, totuşi, din suta a şaptesprezecea începând, au prins a se naşte un contact intelectual între 
diferitele provincii în care acest popor locuieşte. Faptul cel mai curios şi mai important din toate este unitatea de limbă, de datine juridice, 
religioase şi de viaţă familiară. Miron Costin este cel dentăi care-n suta a şaptesprezecea constată această unitate vrednică a inspira mirare. 

El descrie curätia şi frumuseţea limbei vorbite în Maramureş şi viaţa neatärnatä a românilor de acolo, ne dă legenda fondării 
Moldovei si a Ţării Româneşti, constată iden [ti Jtatea de origine şi limbă a poporului. În acelaşi timp cărţile bisericeşti, tipărite în Ardeal, în 
Moldova, în Tara Românească, opresc procesul de diversificare şi de dialectizare a graiului viu; acesta primeşte prin cărţi o normă unitară în 
rostire şi în scriere, căci, printr-un instinct fericit, traducătorii şi scriitorii originali aleg ca model dialectul cel mai arhaic al românilor, cel 
vorbit în Ţara Românească şi-n o parte a Ardealului, căci la cel mai vechi din toate se puteau reduce, ca la un prototip, dialectele ce încercau 
a se forma pe atunci. Poate să fi fost un instinct de adevăr, poate c-a fost însă chiar cunoştinţa limbei latine care i-a îndemnat la aceasta. 


Aläturi cu limba exista ca element de unitate literatura popularä, a cärei räspändire uniformä nu e de tägäduit. Aceleasi balade ce s-au cules 
în munţii Moldovei sau ai Ardealului s-au aflat, în variante, în Dobrogea, încât se constată că piesele nemerite de literatură populară aveau 
tendenta de-a se răspândi la toţi românii. 

Pe lângă acestea aflăm în decursul evului mediu unitatea datinei juridice. În Ungaria, în Banat, în Ardeal, la noi, în Polonia chiar, 
oriunde românii ar fi fost aşezaţi din vechi sau veniţi din nou, ei cer cu stáruintá să se judece după dreptul românesc, jus olachale, care va fi 
corespuns pretutindenea cu ceea ce la noi se numea „obiceiul pământului”. Dar o trăsură de unitate şi mai caracteristică întâlnim la poporul 
întreg. În evul mediu românii erau în Peninsula Balcanică şi în Ardeal castrenses , ziditori şi apărători de cetăţi, sub orice Coroană ar fi trăit. 
Ei bine, aflăm la domnii din epoca noastră eroică o adevărată manie de-a zidi mănăstiri întărite; numai Ştefan cel Mare a ridicat vro 
patruzeci. Toate aceste asemănări, anterioare chiar formaţiunii statelor române, am numit-o într-un cuvânt - unitatea preexistentá a rasei. 

Precum Italia evului mediu, cu toată bucätätirea ei politică, îşi păstrase unitatea intelectuală, precum şi-a păstrat-o Germania după 
războiul de treizeci de ani, tot astfel ar fi fost bine ca românii să fie pretutindenea atât de conservatori ca să păstreze în viaţa lor publică şi-n 
cea privată elementele de unitate dintre ei. 

Din nenorocire nu s-a întâmplat astfel. 

Orice zgârie - hârtie care n-avea idei nouă a crezut că poate înlocui această lipsă prin vorbe nouă, de-aci în România mania generală a 
neologismelor. 

Deşi rostirea normală a limbei româneşti e indicată fără abatere prin scrierile din veacurile trecute, totuşi românii moderni n-au găsit 
încă mijlocul de a o scrie în mod unitar. Câte capete, atâtea ortografii. Literatura populară stagnează, căci afară de doi-trei scriitori nimeni din 
noi nu mai e 'n stare a reproduce graiul viu al poporului. Limba săracă a gazetelor a scos din uz miile de locuţiuni frumoase şi caracteristice 
cari formau avutia lexicală a limbei. Cât despre legi, e aproape de prisos să vorbim. Nimeni nu ştie în ce consistă obiceiul pământului. Peste 
noapte şi prin surprindere s-au introdus codici, traduşi rău din frantuzeste, o organizare comunală tradusă, regulamente traduse; toate formele 
esterioare ale unei civilizaţii străine s-au introdus la noi: scumpe, sterpe, ultraliberale , neavând alt rezultat decât favorizarea străinilor în 
toate afacerile lor din România. Astfel statul român nu este un produs al geniului rasei române, ei un text franțuzesc aplicat asupra unui popor 
ce nu-l înţelege şi nu-l va înţelege niciodată. Unitatea ideală ce exista între români se nimiceşte zi cu zi; în loc de-a sămăna în toate cele, 
începem a ne deosebi. Nu mai vorbim de nepăsarea noastră naţională, care-a făcut cu putinţă ca o promiscuitate etnică din cele mai curioase 
să formeze clasele culte şi consumatoare din România. Destul numai că limba e gonită de păsăreasca gazetelor, muzica de-o admirabilă 
adâncime e gonită de cântece nemtesti şi frantuzesti sau trasă pe calapodul celei străine, încât îşi pierde caracterul 





şi naivitatea; literatura — o reproducere rea a celor străine; legile — o traducere; organizaţia — o maimutare. 

Iată ceea ce înţelegem noi sub tradiţie: păstrarea elementelor caracteristice şi nationale ale unui popor. Pentru noi nu e îndoială că, 
daca s-ar fi putut păstra prerogativele politice ale familiilor noastre vechi, ţara aceasta ar fi fost cu mult mai românească decum e azi — şi că 
d-nii C. A. Rosetti şi Giani, oameni cari, fără vina lor, nu tăgăduim, sunt noi în România, nici au înţeles vreodată importanţa tradiţiei, nici au 
crezut în necesitatea păstrării ei. 

Am spus că, pe când „Romänul" era în opoziţie, se ocupa mai des de stările de lucruri de peste munţi. O făcea în modul său 
superficial, nu pentru că l-ar fi interesat soarta românilor de acolo, ci pentru a câştiga popularitate. E de ex. un fapt constant pentru foile din 
România că, în descrierile ce le plagiază cine ştie din ce foi străine asupra provinciilor române din Austria, numele de localităţi citate nu sunt 
cele româneşti, ci cele unguresti sau nemtesti. Chiar „Monitorul" scrie Cronstadt şi Hermannstadt , când e vorba de Braşov ori de Sibiiu. De 
când însă roşii au venit la putere, relaţiile lor gingase cu Austro-Ungaria [îi făcea să nu mai zică o vorbă măcar de câte se petrec dincolo. 

Şi-n adevăr curioase lucruri se petrec. Pe când presa germană şi maghiară [îi dă zilnic zor cu identitatea de interese între România şi 
Austro-Ungaria, o jumătate a poporului nostru e supus unui tratament cu totul esceptional. Nationalitäti egale la număr cu românii au de mult 
o poziţie politică. Cehii discută în Dieta Boemiei, au şcoli şi o universitate plătită de stat; în Galiţia limba polonă e oficială, atât la autorităţi 
cât şi în învăţământ. Croaţii au Dieta proprie şi guvern propriu; românilor, nu numai că n-au o reprezentatiune politică ori un teren de viaţă 
publică, dar li se tăgăduieşte până şi dreptul de - a - şi face şcoli cu banii lor proprii. 

Ziarele române de peste munţi începuseră a se mira cum „Romänul" tace în privirea aceasta. Noi nu ne-am mirat de aceasta. Oamenii 
politici ai roşilor nu au nici o pricepere pentru cestiuni naţionale, n-au avut-o înlăuntru, n-o au în afară: Fraza au repetat-o pururea: vorba 
naţionalitate au fost înscris-o pe drapelul lor; esenţa însă n-au ínteles-o nicicând. De vorbă s-au servit gonind popularitate, dar în faptă s-au 
dovedit a fi intelectual străini, a nu pricepe nimic din tot ce constituie viaţa proprie a unei naţionalităţi. Despretuind biserica noastră naţională 
şi înjosind-o , atei şi francmasoni cum sunt toţi, ei ne-au lipsit de arma cea mai puternică în lupta naţională; dispretuind limba prin 
Tmpestritári si prin frazeologie străină, au lovit un al doilea element de unitate; despretuind datinele drepte şi vechi şi introducând la noi 
moravurile statelor in decadentä, ei au modificat toată viaţa noastră publică şi privată în aşa grad încât românul ajunge a se simţi străin în ţara 
sa proprie. 

Ne temem deci că interesul pe care din nou şi pe neaşteptate il arată „Romänul" pentru stările de lucruri de dincolo de munţi va avea 
un caracter cu totul platonic, de vreme ce toată viaţa politică a roşiilor ne dovedeşte incapacitatea lor înnăscută de-a înţelege ideea 
nationalitätii şi lipsa de pietate pentru toate elementele câte-o constituie. 

[14 august 1882] 


[„«NATIUNEA» NE CAM IA...”] 


„Natiunea" ne cam ia a nume de rău că am reprodus din ziarele germane impresia pe care actualul ministru de esterne o face asupra 
sferelor dominante din Viena, Pesta şi Berlin. În realitate însă vina noastră e? Cine-i pune pe prietini să scrie atât de lăudăros despre noua 
noastră Escelentä? Sau crede „Natiunea" că e de prisos de-a cunoaşte opiniile unei sträinätäti direct interesate în privirea schimbării noastre 
ministeriale? Dimpotrivă, în loc de-a fi pricină de supărare, credem că am făcut foarte bine a reproduce acele impresii, pentru a da ocazie 
presei guvernamentale de a-şi reafirma credinţele şi programa în cestiunea dunăreană. Noi nu luăm responsabilitatea celor produse de ziare 
străine: relata referimus , cele scrise le copiem si noi pe româneşte, şi rămâne cu totul la apreciatia cititorului din ţară daca le găseşte 
conforme cu adevărul local au ba. Câteodată asemenea corespondențe ne descopär în adevăr lucruri cari ar fi păcat să se piarză pentru 
posteritate , căci uneori „ştie satul ce nu ştie bărbatul”, află corespondentul mai mult decât aflăm noi. Apăruse odinioară o broşură în 
Germania, picantă, plină de interes dramatic si de maliţie . N-ar fi fost păcat ca foile române să nu ia notitä despre broşura d-lui Erdmann 
baron de Hahn? Tot aşa precum „Romänul" reproducea atunci pasaje 





scrise de un străin, ne luăm şi noi permisiunea de-a reproduce impresiunile foilor germane, ba le dăm o importanţă chiar mai mică de cum 
l[e] dădea „Romänul" citatiunilor din acea broşură. Noi nu comentám ` tale - quale , cu istoria cam naivă despre rechizitele de la Creditul 
funciar, aşa prietinoase şi cam nătânge cum sunt, le redăm şi noi cititorilor noştri. 

„Romänul" face mai mult; el dezminte foile germane prin citate autentice ale ministrului nostru de esterne, care fără îndoială sfărâmă 
în mod victorios asertiunile foilor germane. Noul nostru ministru e cunoscut în toate ca un om de o rară consecuentä, care nu se abate nici 


câtu-i negru sub unghie de la ceea ce-a statuat ; prin urmare ne putem întemeia pe deplin pe ceea ce-a zis odată. 

Fără voie ne aducem aminte însă de o serie de incidente, foarte comune în ţara noastră. Există un om care scrisese pascuiluri în contra 
Coroanei. A fost decorat cu Bene-merenti. Un altul vedea o prăpastie între tron şi ţară; prăpastia e acoperită cu desăvârşire de-un portofoliu 
ministerial şi de-un directorat de bancă. E ciudat — dar consecuentele şi principiile sunt cam fragile în ţara noastră. 

Spre a nu trece de pärtinitori reproducem tot aci unele informatiuni cari i se trimit „Gazetei generale" din Augsburg, tot în privirea 
noului cabinet. Se poate că tema, tratată cum e mai jos, să convie mai mult confratilor noştri. 

Iată acele informatiuni: 


Numirea d-lui Dimitrie Sturza la Ministeriul de Esterne se tratează de presa austro-ungară într-un mod care are nevoie de-o 
rectificare, cel puţin întru cât priveşte asertiunea foilor din Pesta şi Viena, că chemarea sa la ministeriu ar fi semnalând o 
întoarcere a României în cestiunea dunăreană. Căci, deşi nu se poate contesta că simpatiile personale ale lui Dimitrie Sturza pentru 
Germania şi Austro-Ungaria ne dau o garantie că noul ministru de esterne [î]şi va pune silintele de-a favoriza cu toată puterea 
bunele relatiuni cu marile puteri ale Europei centrale, totuşi am exagera influenţa unui singur om daca am admite că poate avea o 
influenţă determinantă asupra atitudinei guvernului într-o cestiune de principiu, la a cărei tratare ministeriul Brătianu a făcut 
majorităţii parlamentare toate concesiile cerute. Dar totuşi e un mare avantaj ca astăzi portofoliul Esternelor să fie în mâinile unui 
om politic carele, fiind o capacitate eminentă pe terenul economic şi financiar, posedă o judecată îndestul de nepreconcepută pentru 
a dezaproba părerile acelei directiuni şoviniste care uită cu totul, asupra cestiunii politice a Dunării, puse în avanscenă, valoarea 
reciprocitätii de politică comercială dintre România şi învecinata Austrie. Afară de asta, Dimitrie Sturza, care şi-a 'nceput cariera 
politică în rândurile conservatorilor, face parte, ca şi Aurelian, ministrul Instrucțiunii, din aripa moderată a nationalilor liberali, 
încât mirarea acestor doi în cabinet se poate considera ca un progres spre bine. Chițu, care fusese viceprezident al Camerei înainte 
de-a fi numit ministru, e dintre amicii intimi ai lui C. A. Rosetti şi de aceea e de aşteptat că va face tot ce-i va sta prin putinţă pentru 
ca să favorizeze, în noua sa poziţie, planurile de reformă ale vechiului său protector. Cât despre Rosetti, se pare că s-ar fi restabilit 
între el şi Brătianu, cel puţin în parte, vechea înţelegere. Aceasta o deduc din textul proclamatiei pe care Rosetti o adresează 
alegătorilor şi prin care conducătorul parlamentar al nationalilor liberali arată că retragerea sa de la Ministeriul de Interne, la 
începutul Lui ianuarie, precum şi depunerea mandatului său de deputat e motivată prin opozitiunea ce s-a făcut planurilor sale de 
reformă. Despre o retragere din viaţa politică nu e nici vorba în manifestul publicat în „Romänul". Nu se ştie daca restabilirea, 
concordiei între cei doi .mai eminent oameni ai partidului guvernamental se întinde şi asupra proiectului patronat de Brătianu, 
combătut de Rosetti, de-a disolva Camerele. 


După cât se vede, ceea ce unii strică alţii dreg . 
[15 august 1882] 


[„NI SE PARE CĂ VORBIM...”] 


Ni se pare că vorbim destul de limpede pentru oameni cu mintea normală ca să fim intelesi şi să nu se substituie cuvintelor noastre alt 
senz decât acela pe care li-l dá lexiconul, graiul viu şi convenţia mutual stabilită între oamenii ce vorbesc aceeaşi limbă. 
Cu toate acestea „Românul nu se sfieşte a ne atribui următoarea idee: 


Partida conservatoare voieşte mai presus de orice o stare de lucruri în care mulţimea să fie dedesupt şi puţinii deasupra; ea 
doreşte ca clasele de jos să nu se ridice la o viaţă mai largă şi mai deplină şi privirile ei se întorc cu iubire la starea de lucruri ce 
domnea în trecut. 


E adevărat că am afirmat şi afirmăm că o societate bine constituită şi sănătoasă cată să aibă forma unei piramide. O lopată de grâu 
aruncată în vânt, când recade la pământ, ia această formă, cea mai sigură pentru durata ei. Daca ar lua forma unui cub sau al unui cilindru ar 
cădea la cea întâi suflare de vânt. Astfel şi cu un popor şi cu un stat. Pe cât timp Roma era înconjurată de sate cuprinse de ţărani, pe cât timp 
baza ce purta această cetate era largă, Roma a cucerit pământul; când însă Latiul şi Italia s-au pustiit, când întreg poporul s-a prefăcut în 
politiciani care cereau panem et circenses de la guvern, subzistenta din banul public, piramida era întoarsă cu vârful în jos, toţi domneau si 
nimeni nu muncea, şi Imperiul a căzut în faţa unor 

popoare barbare, dar mai drepte, mai sănătoase, mai firesc organizate decât poporul roman în decadentá. 

La atâta însă se mărgineşte afirmarea noastră, la principiul că numărul celor ce muncesc pentru a produce trebuie să fie, spre binele 
lor şi al societăţii întregi, infinit mai mare decât numărul negustorilor de vorbe şi negustorilor de marfă chiar; că productiunea păstrează 
intactă sănătatea şi puterea musculară a unui popor; că în puterea lui musculară consistă secretul tinereţii lui, siguranţa de-a rămânea o rasă 
sănătoasă de oameni. Azi nu mai e îndoială că orice om care părăseşte munca musculară pentru cea intelectuală e condamnat cu toată 
siguranţa în coborâtorii săi la degenerare şi la pieire. E statistic constatat că munca aspră, exerciţiul continuu al puterilor fizice asigură pentru 
totdauna existenţa unui popor, asigură viitorul şi propăşirea lui, pe când fuga de plug, ocolirea soiurilor grele ale muncii aduce cu sine 
degenerarea musculaturii , dezvoltarea anormală a sistemului nervos, o înclinare spre desfrâu şi plăceri, nimicirea gradată a puterilor de 
reproductiune, neuropatie şi anemie , în fine stingerea rasei, adesea în condiţiile cele mai rusinoase. 

Cu aceasta n-am zis însă ca clasele muncitoare să nu fie libere, să nu aibă putinţa de a se ridica. Oricând trebuie să existe putinţa 
pentru om de a urca prin muncă şi merit ierarhia socială, care n-ar trebui să fie decât o ierarhie a muncii. 

Dar să ne-ntelegem: prin muncă şi merit. Nu prin esploatarea muncii altora, nu prin speculă, nu prin şarlatanerie politică, nu prin 
tripotaj şi joc de bursă. Când luăm însă la rând aşa numiții dezmosteniti ai partidului roşu cari au devenit milionari, nu vom afla unul singur 
care să se fi îmbogăţit prin muncă. Ce-a muncit, ce-a produs Carada pentru a fi milionar? Nimic, a fost copil de casă al d-lui C. A. Rosetti — 
unicul merit; a vândut ţuică din viile d-lui Brătianu — singura muncă. Acestea nu sunt titluri suficiente pentru diurne de câte 70000 franci pe 
an ce le primeşte acest onorabil din partea statului român. Aşadar statul a devenit din partea unei societăţi de esploatare obiectul unei 
spoliatiuni continue şi aceşti oameni nu urcă scările ierarhiei sociale prin muncă şi merit, ci prin abuzul culpabil al puterii politice, câştigate 
prin alegeri, prin frustrarea statului cu sume însemnate. Aceşti dezmosteniti, departe de - a - şi câştiga o moştenire proprie pe pământ pe 
singura cale a muncii onorabile, fură moştenirea altora, alterează mersul natural al societăţii, se substituie prin vicleşug şi apucături meritului 
adevărat şi muncii adevărate, sunt o reeditare în formă politică a hotilor de codru, instituind codri guvernamentali şi parlamentari. 

Ierarhia muncii se constituie, prin chiar natura ei, în piramidă. La zece mii de oameni învăţaţi pe toate terenele se naşte un Darwin 
sau nu Buckle ca vârf al piramidei; din sutele de mii de soldaţi ale unei armii mari se alege un Moltke, ale căror servicii se răsfrâng apoi 
asupra întregului. Această ierarhie firească o susţinem şi noi. 

Ceea ce însă numiţi d-voastră „o ridicare din ce în ce mai mare a claselor care au fost dezmoştenite de toate drepturile” este nu o 
înmulţire a cunoştinţelor şi a puterii de muncă a acestor clase, ci, din contră, amăgirea lor prin fraze politice şi „o ridicare din ce în ce mai 
mare" a unor panglicari cari nu fuseseră dezmosteniti de nimic, pentru că de moştenirea ce-a adus-o din ţara turcească au căutat să se 


dezbere, prin săpun şi pieptene, nu s-o păstreze. În locul ierarhiei muncii ş-a meritului s-a introdus ierarhia vicleniei stupide şi a apucäturilor 
maloneste . Un bandit ca cuviosul Simion, o vulpe vânătoare de diurne şi afaceri tăinuite cum e Carada, jucători de bursă şi nulitäti cărora 
natura, drept compensație a stupiditátii lor, le-a dat perfidia şi instinctul necinstei , iată clasele ce le-aţi ridicat din ce în ce mai sus. 

A existat în lume un stat care-a apus după o viaţă de şapte mii de ani — Egipetul. Înlăuntrul anticitätii deja Egipetul era o anticitate 
proprie, şi Homer putea vorbi de ea cum noi azi vorbim de Homer. Egiptenii erau cunoscuţi pentru înţelepciunea, pentru spiritul lor de 
adevăr şi de dreptate. Unui popor care-a existat şapte mii de ani d' a rândul nu i se poate tăgădui o calitate: arta de-a guverna. Cel puţin ar fi 
absurd a i-o tăgădui după o probă continuă de atâtea mii de ani. Egiptenii erau asemenea cunoscuţi ca poporul cel mai conservator al 
anticitätii. Ei au voit să eternizeze pentru urmaşii din veacurile viitoare într-o icoană de piatră secretul lungii lor vieţi pe pământ şi au zidit — 
piramidele. Viaţa altor state comparată cu a Egipetului este ca viaţa unei musti comparate cu a unui om, ca traiul unei buruieni comparat cu a 
unui stejar. Statul egiptean era ierarhic. Nu este exact ceea ce afirmă unii, că oamenii nu puteau trece din castă în castă. Din contra, putinţa 
de-a trece era asigurată — dar numai meritului şi muncii. State demagogice, cari nu tin seamă de ierarhia naturală a meritului şi a muncii si 
cari, din contra, află mijloace de-a privilegia înaintarea feneantismului şi sterilitätii oamenilor vicleni şi malonesti, răsar şi pier, fără înflorire, 
ca plantele criptogame . 

Daca dar secretul pentru existenţa unei rase este păstrarea calităţilor ei musculare, secretul vieţii lungi a unui stat este păstrarea 
ierarhiei meritului. 

[17 august 1882] 





[„DE CÂŢIVA ANI ÎNCOACE...”] 


De câţiva ani încoace se manifestă şi la noi o tendentä învederată pentru crearea unei industrii nationale. Mai cu seamă Concordia 
Română din Bucureşti au ştiut să adune în sânul ei mai mulţi bărbaţi din deosebitele clase ale societăţii cari, deplorând părăginirea în care zac 
aproape toate ramurile de activitate naţională, au simţit în ei îndemnul de-a trezi la o nouă viaţă munca, paralizată de concurenţa străină şi de 
lipsa unui învăţământ special. 

Ca o probă de activitate Concordia Română a deschis espozitia ei, fără concurs guvernamental , din mijloace proprii, în localul ei 
restrâns. Daca acea espozitie de obiecte confecţionate de români n-au fost splendidă ca să uimească ochii lumii, a dovedit pentru cine ştie a 
vedea că talentul de-a deprinde meserii oricât de grele nu-i lipseşte românului, ci ocazia şi putinţa de-a dezvolta acele aptitudini, de - a - şi 
exercita puterile. 

Daca vrea cineva să judece un popor n-are decât să ia nu legile lui scrise, nici trecutul lui, ci literatura actuală şi guvernul actual. 
Aceste sunt semne sigure, cari arată ca un termometru starea unei societăţi. 

Când constatăm că guvern şi Camere consistă, după mărturisirea d-lui Dimitrie Brătianu, din indivizi buni de puşcărie şi din 
„speculanti ai intereselor publice" buni de carantină, când constatăm pe de altă parte că băieţii de ieri alaltăieri scot gazete literare şi 
ştiinţifice, oameni ce nu sunt încă în stare a pricepe nici ce e ştiinţă, nici ce e literatură, e evident că, daca în sfera intelectuală lucrurile stau 
atât de rău, nici în sfera muncii materiale ele nu pot sta sus. Nu se poate aştepta de la o generaţie care, cu abecedarul în buzunar, 
administrează, scrie tragedii, face finanţe, planuri strategice etc., ca ea să aibă un interes serios pentru lucruri cari cer studiu şi pricepere, cum 
e activitatea economică, atât de multilaterală si de varie. Cu spirite conducătoare ca tejghetarul Carada, cu financiari ca Eliade 
Cârciumărescu, cu redactorul Adonis de la ,,Románul” care, însărcinat al statului în cestiunea răscumpărării, a confundat interesele reciproce 
cu atâta abilitate încât s-a ales cu milioane, cu asemenea oameni în capul ţării nu se poate cere ca industria sau meseriile să se fi bucurat de 
cea mai mică atenţie din partea plebei dominante. A trăi din munca altora, asta o înţeleg ei; a încuraja această muncă, a o diversifica, a o crea 
unde nu există, a da aptitudinilor nationale libertatea de-a se aplica după soiul lor la ramuri diverse de productiune, a aduce prin măsuri 
combinate intelepteste poporul, până azi agricol, la diviziunea muncii, a-i da ocazia de a-şi întrebuința timpul iernei, pe care-l pierde în zädar 
— aşa ceva nici nu le-a trecut prin minte acestor oameni, pe cât de vicleni pe atât de sterpi şi neputincioşi pe terenul adevărului. 

Concordia Română era deci creată într-un mediu social cât se poate de nefavorabil. Cea dentái piedecá a propăşirii , sub presiunea 
căreia se resimte orice meserie şi orice început de industrie, este concurenţa străină, condusă cu abilitate, încurajată adeseori prin premii de 
cătră guvernele străine. A doua piedecă e lipsa de capital. În adevăr, munca e sterilă fără concursul capitalului şi, cu cât capitalurile puse la 
dispoziţia muncii vor fi mai numeroase, aceasta va fi mai bine retribuită şi va prospera mai repede. 

Însă aci se 'ntreabá totdauna a cäta parte din capitalul ce există într-o ţară se pune la dispoziţia muncii, a câta se risipeste pe plăceri şi 
în mod cu totul neproductiv . Daca vom cerceta acest punct important vom observa că aproape toate capitaliile câte le produce agricultura se 
cheltuiesc pentru mărfuri introduse din străinătate, adecă pentru servicii făcute de străini; că ele se risipesc pe lux şi în mod improductiv, că 
la dispoziţia muncii din ţară nu rămâne aproape nimic. A treia piedecă, cea mai grea din toate, e lipsa de aptitudini, de forte productive. Brate 
şi creieri au toţi, dar nimeni nu i-a învăţat cum să le intrebuinteze în modul cel mai folositor. De aceea românul e redus la cele mai grele şi 
mai puţin productive soiuri de muncá.: o clasă de mijloc în care munca să consiste în combinarea forţei musculare cu cea nervoasă NU există 
la noi decât în începuturile unei industrii nouă, în resturile anticuate ale unei industrii vechi. 

Iată dar mediul asfixiant în care se mişcă începuturile de industrie naţională, şi desigur e un merit cu atât mai mare de-a lupta în 
asemenea grele împrejurări, un merit pe care cu dragă inimă îl recunoaştem şi-l pretuim. 

Acum societatea „Concordia" şi Clubul comercianților şi meseriaşilor din Iaşi se unesc pentru a convoca un congres pentru ziua de 
10 octomvrie, la Iaşi, unde se va discuta starea economică a ţării. 

Deşi felicităm societatea Concordia pentru iniţiativa luată, mărturisim că Clubul comercianților şi meseriasilor din laşi ne inspiră 
oarecare neîncredere. Acest din urmă club este eminamente politic după cât ştim, constituit nu pentru a încuraja comerţul şi industria, ci 
pentru a da materialul trebuincios de agenţi electorali guvernului roşu. În acest Club sunt şi mulţi negustori de vorbe cari nu s-ar sfii a se 
folosi de concursul Concordiei, ce pân' acum s-a ferit de veleitäti 





politice, pentru scopuri electorale de-o importanţă apreciată numai de trinitatea Gheorghian - gutä Panu - verussi . 

Iată punctul asupra căruia credeam de datorie a atrage atenţia membrilor Concordiei. Această societate n-a făcut nicicând politică 
militantă, din contra, ea a căutat să atragă în cercul ei oameni de cele mai diferite vederi, al căror scop e încurajarea muncii naţionale. 
Asociindu-se cu un club eminamente politic, [î]i dă acestuia o importanţă pe care n-o merită, dă un lustru firmei Herşcu Goldner et Comp., 
de care aceasta - ar fi onorată, dar care n-are a face cätusi de puţin nici cu negotul, nici cu industria naţională. Caveant consules. Să nu se 
'ntämple ca toată iniţiativa Concordiei să degenereze într-un fel de manipul electoral, pentru a vedea la alegerile viitoare ieşind din umă 
pseudozugravul chefalonit Verussi, scandalosul dascăl Guţă Panu şi evreofilul Gheorghian. 

Ar fi păcat de scopurile eminent naţionale ale Concordiei de-a le vedea puse în serviciul personal al vânătorilor de funcţii, de diurne 
şi de subvenţii oculte cari au inundat de la un timp încoace lasii. 

[18 august 1882] 


[„DUPĂ CUM NE ASIGURĂ...”] 


Dupä cum ne asigurä ziarele initiate in tainele guvernului Camerele se vor convoca in octombrie, c-o lunä inainte de termenul 
reglementar, pentru?... pentru a rezolva unele cestiuni cari nu mai sufăr nici o întârziere. 

Se ştie înţelesul acestei diplomatice parafraze . De câte ori am auzit-o ne-am închipuit, în naivitatea noastră, următorul lucru: muncim 
pământul cu acelaşi plug cu care-l munceam la anul o mie două sute după Hristos, în vremea voievodului Bărbat şi a Radului din Făgăraş; se 
vede că Adunările s-au convins că, după o întârziere agronomică de aproape şapte sute de ani, azi nu e timp de pierdut; cată să modificăm 
sistemul nostru de cultură, ca să putem ţine pas cu alte ţări. Cel puţin aşa ne închipuiam . Când colo, care era lucrul ce nu suferea întârziere? 
Vro pensie reversibilă, vro răscumpărare de drum de fier cu câştiguri pentru deputaţi ş.a.m.d. 

Curioşi copii suntem noi românii! 

Cel mai simplu om care-a observat că albina adună miere şi ceară, iar cuca îşi pune ouăle în cuiburi străine deduce că aşa va face 
albina în veci de veci, că tot astfel va rămânea şi nevasta cucului, care, ca femeile cele stricate, îşi leapădă copiii pe mâni străine. În toate cele 
recunoaştem necesitatea absolută a legilor naturii, ştim că o piatră aruncată va cădea în jos după o anume lege, că repezimea ei va creşte 
succesiv în patrat, ştim că apa nu curge la deal, ştim că soarele cată să iasă la răsărit şi să se cufunde la apus în noapte ; numai despre oameni 
ne facem iluzii. De la oameni pe care prezidentul lor [îi numeşte „buni de puşcărie si de carantină”, pe care d. C. A. Rosetti [îi 
numeşte „soitarii ", de la oameni cari au dovedit că sunt moraliceşte putrezi, intelectual sterpi, mai putem aştepta îmbunătăţiri? Pretexteazä 
cineva de a-l fi cuprins iluzia că din aceşti oameni poate răsări lumină şi libertate? 

Caracterul empiric al oamenilor e aşa de fix, rămâne aşa de unul şi - acelaşi precum e una şi - aceeaşi forma şi sămânţa plantelor, 
forma lupului şi a maimutei . De la lup nu poţi aştepta fapte de miel, de la pisici nu apucäturi de căprioară — numai de la oameni, a căror 
natură e constatat rea şi netrebnică, suntem încă în stare a aştepta lucruri bune, cu totul neconforme cu natura şi cu inteligenţa lor? Nimeni nu 
aşteaptă de la lemn calităţile fierului, de la lut calităţile aurului şi totuşi sunt oameni cari de la soitarii , maturitäti pentru Văcăreşti şi 
carantină, pretextează a aştepta fapte mari. 

Iată în ce consistă iluzia. Suntem dar siguri că cestiunile cari nu mai sufăr întârziere s-ar putea amâna tot aşa de bine precum amánám 
reforma plugăriei noastre de la 1 200 şi până azi. Altceva e la mijloc, iar interesele ţării numai un pretext sub vălul căruia se pregătesc nu 
reforme, ci nouă grupări de persoane şi de ambiţii. 

Să vedem cari sunt lucrurile ce se petrec? 

Căpeteniile roşii, văzând că în adevăr nu mai merge, că ţara e uimită de corupţia adâncă şi de ignoranta neagră a partidului roşu, s-au 
sfătuit între ei să pară că se dezbină . Ei să-şi facă loruşi opoziţie — asta-i cestiunea. „Romänul" să facă opoziţie guvernului, „Natiunea" 
asemenea — să crează lumea că există sciziuni profunde în sânul partidului. Se ştie că Corpul nostru 





electoral nu prea face deosebiri de nuanţe; opoziţia e opoziţie orişice-ar gândi, guvernul, guvern. Ca la manevre, unde o parte a armatei joacă 
pe inamic, astfel o parte a roşiilor au început să joace opoziţia şi să reprezinte partidul virtuţii. Oricât voturile alegătorilor s-ar împărţi, tot 
unul de ai lor cată să iasă din urnă. Când manevra va fi sfârşită pe câmpul electoral, în Cameră se vor împreuna rangurile în aceeaşi armată 
de esploatare şi de băieţi de procopseală care-a existat şi pân' acum . 

N-ar fi minune ca aceste mari manevre electorale să izbutească şi să vedem că pretinsa opoziţie şi pretinşii guvernamentali, odată 
adunaţi în Dealul Mitropoliei, se arată a fi de un chip şi de-o asemănare, unii lupi goi, alţii îmbrăcaţi pe timpul alegerilor în piei de oaie, dar 
aruncând în lupăria din Deal, în codrul parlamentar, o deghizare devenită de prisos. 

Se vorbeşte asemenea de-o intrare a grupului „Binelui public" în rangurile roşii. În adevăr, pretinsa reorganizare a partidului liberal 
ar fi o admirabilă ocazie pentru a se opera o accesiune mai pronunţată cătră putere. Poate că cine citeşte „Binele public" n-ar crede una ca 
aceasta — dar la Dumnezeu şi-n ţara românească toate sunt cu putinţă. 

Se poate asemenea ca-n toamna aceasta Camerele sau să lucreze înainte, sau să fie dizolvate. Daca s-ar dizolva, tot planul acesta de 
operaţiune va fi norma de conducere a roşiilor. Vor juca unii pe opozanți , alţii pe guvernamentali şi, daca tara va fi dispusă a vota pentru 
opoziţie, are să cumpere pisica 'n sac şi se va deştepta prea târziu că oaia din urnă s-a transfigurat , în Cameră, în lup. 

A 'ntroduce acest joc pare a fi misiunea „Naţiunii”. În adevăr, pielea de oaie e blándetea cu care se face opoziţie; o bländete care-a 
prezidat de-atâtea ori actele din Dealul Mitropoliei şi le-a îngăduit intră în cadrul comparatiunii noastre. Statul major al unei şi aceleiaşi 
armate s-a despărţit deci în două: unul din fraţii generali conduce pe pretinşii inamici ai partidului roşu, pe cei travestiti, celălalt frate 
conduce partea netravestitá a turmei. Lupta aparentă va începe; se vor auzi împuşcături, dar oarbe, fără glonti , vor bubui tunuri, dar fără 
ghiulele. Şi de-o parte şi de alta soldaţii se vor da prinşi fără a fi încercat să se apere cu baioneta şi, când lupta aparentă se va fi sfârşit, toţi 
vor vedea că n-a fost decât o manevră. Glonţii purtători de moarte nu vor fi fost decât pe hârtie, uciderile nu se vor fi întâmplat decât in 
coloanele gazetelor; toţi îşi vor depune lăncile şi coifurile de carton în bufetul Camerelor şi un vesel banchet va încheia duşmăniile teatrale, 
banchet făcut în intimitate , pentru a râde de ţară şi a se admira reciproc cum au fost în stare eroii să tragă atât de bine pe sfoară opinia 
publică. 

Comedie, comedie ! 

Tragic e lucrul numai pentru ţară, pentru poporul nostru, sărmanul. Acesta va continua a purta în spate o pătură întreagă de feneanti si 
de ignoranti, de oameni incapabili de-a se hrăni prin muncă onestă şi avizaţi la banul public; administraţia va continua a fi o bandă de hoţi şi 
mizeria va creşte din ce în ce, până ce vrun popor mai tânăr şi mai drept se va îndura să puie capăt noului Bizanţ. Sub un guvern cu limbă 
străină ţăranul nostru va începe a răsufla, precum răsuflă azi în Basarabia rusească. Am vorbit adesea cu ţărani de lângă Cetatea Albă, ba 
chiar de la Movilău de dincolo de Nistru şi toţi, văzând starea ticăloasă a fraţilor lor din România pretinsă liberă, ziceau că „bun şi mare e 
Dumnezeu" de i-a scăpat de stăpânirea română. E trist a constata acest adevăr; e trist a constata că faimoasa noastră psendocivilizatie nu s-a 
tradus decât într-o cumplită apăsare a poporului nostru. La urma urmelor însă nici un popor nu e osândit de Dumnezeu de a fi vecinic robul 
invaziunei stârpiturilor orientale şi când, fără nici un bine pe pământ şi fără rază de speranţă în inima sa amărâtă, cade ostenit în umbra 
străinătăţii, el a murit pentru istorie, dar moartea va fi fost o binefacere supremă şi o mântuire pentru el. 

[19 august 1882] 


[„«LUPTĂTORUL» DIN FOCŞANI CONTINUA...”] 


„Luptătorul" din Focşani continuă a ne da tabloul stării economice a ţării, descoperind vânzări silnice de obiecte scutite de lege 
pentru plata dărilor. Ziarul comunică de astă dată două publicatiuni de vânzare ale perceptorilor din comunele Bontesti - cärligele si 
Mäicänesti , jud. R. Sărat: 


Obiectele secuestrate locuitorilor din Bontesti sunt: 600 scânduri de câte 16 palme una lungimea; 10 dulapi ; una scurteicä femeiască de atlas de 
lână gri , blănită cu blană neagră şi vulpe; două aşternuturi , unul verde şi altul conabiu ; 198 vedre vin alb, recolta anului curent; 14 oi; rodul de la 
98 pogoane vie; precum şi, de la 22 „pogoane porumb”, recolta anului 1882; 2 iepe; 3 cai; o jumătate pogon fâneaţă , livadă ; 100 doage ; un 
râmător ; 1 zăbun ; 1 ferăstrău cu coardă; arendarea pre doi ani a două pogoane vie; un junc ; 18 bucăţi lemne de construcţie de case; 10 





căzi; 1 curátoare; 1 butie; 1 mánzatá ; 1 boloboc ; 1 oglindă de perete. Licitaţia s-a ţinut în ziua de la 24—26 iulie expirat , 1882. Iscálit p. agent 
Zoicărescu (originalul se află la redactiunea „Luptätorului "). 

La comuna Măicăneşti s-au secuestrat : 6 oi ; 1 gonitor ; 3 iepe; 90 coti velinte ; 2 vaci; 1 pereche foi; 23 coti aşternut; 3 toale de car; 1 
asternut; 20 banite porumb; 2 cai şi 3 butoaie . Vânzarea acestor obiecte va avea loc de la 15—25 august. Agent Ionescu — No. 139. 


Asternut, haine, instrumente de muncă, recoltă — totul i se vinde ţăranului pentru a hrăni nesätiosul buget. Si în acelaşi timp în care 
vie, vite, grădini, animale de muncă, vasele pentru fabricarea vinului, c-un cuvânt tot ce susţine viaţa ţăranului de pe-o zi pe alta se vinde la 
mezat pentru neplată de dări, în momentul în care starea poporului nostru e mai rea decum a fost vrodată şi puterea lui impozabilă istovită 
după probele de mai sus, ilustrul Carada e trimis la Berlin ca să contracteze o nouă datorie publică de 134 de milioane. Pentru ce? Pentru a 
construi nouă drumuri de fier, pentru a transporta un grâu ce nu se vinde, o productiune brută care nu mai află cumpărători. 

„Romänul" însuşi constată în numărul său de azi că nimic din banii realizaţi cu toba pe aşternuturi, zäbune , ferestraie nu se restituie 
sub nici un chip contribuabilului muncitor. 

Debitanţii de tutun in loc de-a fi români, după cum prescrie legea, sunt, sub ochii directorului, în capitală chiar, străini. Dispozitia 
legii nu e respectată nici de stat, care administrează el însuşi monopolul. Prin legea de la 1864 se prescrie ca cârciumarii din sate să fie 
români; nu sunt. Primăria cheltuieşte cinsprezece milioane, dar nici măcar lucrătorii cu mâna nu sunt români. La căile ferate, după 
dispoziţiile contractului de înterprindere , jumătate din funcţionari ar trebui să fie români. Nu sunt. Şi aşa în toate. Capitaluri de sute de 
milioane se iau an cu an din punga contribuabi [li]lor şi nimic, absolut nimic nu li se restituie. Pe când datoria publică s' adaogă cu sute de 
milioane şi acestea se cheltuiesc pentru a plăti servicii străine, „„Monitorul" publică în toate zilele vânzări de case de-ale muncitorilor, pentru 
sume neînsemnate. Efectele sunt? „Romänul" recunoaşte in fine ceea ce de şase ani [î]i spunem necurmat — recunoaşte că ipocrizia şi 
nepăsarea guvernamentală conduce la sărăcia muncitorilor, la mortalitatea lor, la degenerarea lor fizică şi morală. 

lată ceea ce-am zis şi am repetat de atâţia ani de când „Romänul" face mereu apologia îmbunătăţirilor introduse de partidul liberal. 
Foaia guvernamentală ne dă chiar azi o serie lungă de pretinse îmbunătăţiri în favorul negotului şi se laudă cu ele. Fără cuvânt. Prin aceste 
îmbunătăţiri ati făcut ca ţara să atârne din ce în ce mai mult de-un negot străin, dovadă umplerea până la superfluentä a oraşelor noastre cu 
negustori din câteşipatru colţurile lumii, cari, introducându-ne până şi făina din străinătate, paralizează în germene orice activitate proprie. 
Fără cultură, fără bani, fără aptitudini, negotul ne-a prefăcut—copii economici — în concurenţi ai naţiunilor celor mai înaintate. Meseriasul 
nostru este silit de negotul ce-i introduce similarele străine să concureze cu acestea sau să lucreze cu pagubă. Ş-aşa în toate cele. 

Până azi liberalii nu văd că interesele negotului international pe de-o parte, şi acele ale educaţiei noastre industriale pe de alta nu sunt 
identice, ci opuse. Până azi nu s-au convins că nu e permis a confunda, negotul dinlăuntrul ţării, menit a introduce diviziunea muncii după 
condiţii climatice şi după repärtirea materiilor brute, cu comerţul international, menit din contra, nu a diviza munca, ci a o reduce la un 
singur soi, la cel mai ingrat din toate. 

Şi, cu toate acestea, în folosul comerţului internaţional Carada contractează o nouă datorie publică de 134 de milioane. 

Putin trebuie ca populatiunile noastre să întreacă în degenerare fizică şi morală populatiunele Indiei, supuse guvernului britanic, şi pe 
foştii sclavi negri din statele de sud ale Americei. Şi cu toate că mizeria crescândă produsă prin sarcini publice împiedică pe muncitor de-a se 
hrăni bine, de-a locui bine, de - a - şi trimite copiii la şcoală şi-l face să retrogradeze în toate cele, suma deja enormă a datoriilor publice se 
sporeşte din nou cu sute de milioane şi universalul Carada e trimis să menajeze aceste lucruri, cu cele mai mari foloase private pentru 
complicii săi din partidul roşu. 

[20 august 1882] 


[„CONFRAŢII NOŞTRI DE LA «BINELE PUBLIC»...”] 


Confratii noştri de la „Binele public" s-au găsit cu drept cuvânt atinşi prin câteva linii ce a apărut într-unul din cele din urmă numere 
ale „Timpului" şi care făcea aluziune la nişte zgomote după cari s-ar fi căutând o apropiere între partidul „Binelui public" şi partidul de la 
guvern. 





Confratele nostru declară în modul cel mai formal că acele zgomote sunt neîntemeiate: 


Nici faptele petrecute până astăzi, nici conduita noastră corectă şi sinceră nu autoriza pe cei de la „Timpul" ca să ne presupună măcar că 
cochetăm cu un guvern care s-a ilustrat numai prin fărădelegi sau că facem cauză comună cu o ceată de jefuitori ai averei publice. 

Avem mult de luptat împotriva răului comun şi este de dorit ca asemenea bănuieli, vătămătoare din toate punctele de vedere, să dispară pentru 
totdauna. 


Rugăm pe confrații noştri să crează că in intentiunea noastră nu a fost de a da vreun crezämänt acelor ştiri, ci numai de a le denunța, 
pentru ca să poată fi dezmintite, cum au şi fost în modul cel mai categoric. 

Confratii noştri mai observă că s-ar putea mai cu drept cuvânt sá ni se atribuie nouă intenţiunea de a ne apropia de guvern, deoarece 
chiar de curând dd . Mavrogheni şi T. Rosetti au primit funcțiuni de la guvernul actual. Dar credem că la rândul lor sunt şi ei nedrepti si cu 
aceşti bărbaţi şi cu partidul conservator. 

În ce priveşte pe d. Mavrogheni, vom observa că în toate țările civilizate funcțiunile diplomatice sunt considerate ca afară din luptele 
de partide. 

Şi tocmai de aceea, daca între noi si în ţară putem sá ne impärtim in mai multe partide, conservator, liberal, liberal sincer, 
independent etc., în faţa străinilor nu putem fi decât români şi constituim toţi un singur partid, partidul naţional. 

În Anglia, de exemplu, miniştrii plenipotentiari rămân la posturile lor deşi guvernele se schimbă, afară numai de cazurile rare în cari 
e vorba de a se schimba cu totul atitudinea politică a guvernului faţă cu una din puteri. 

Astfel fiind, d. Mavrogheni, care şi-a servit ţara în timp de 30 ani pe terenul politic şi a cărui sănătate nu-i mai permitea să rămână în 
Parlament, a putut primi să şi-o servească şi de acum înainte într-o funcţiune care este afară din luptele politice şi pe care putea să o 
îndeplinească mai bine decât oricare altul, fără ca să-şi schimbe convictiunile sale politici şi fără ca să aibe dreptul cineva de-a califica 
purtarea sa de defectiune . 

În ce priveşte pe d. T. Rosetti, unul din cei mai demni reprezentanţi ai principiilor partidului conservator, caracterul său cumpătat şi 
pacinic, temperamentul său liniştit şi blând [î]l destina natural la magistratură şi-i impunea, ca să zicem aşa, funcțiunea pe care a exercitat-o 
cu atâta succes şi pre care va împlini-o şi de acum înainte cu acelaşi succes pentru binele ţării şi onoarea justiţiei. Şi, oricare ar fi părerea 
noastră de rău că în luptele politicei active vom avea un luptător mai puţin, partidul conservator o uită gândind ce bun şi demn magistrat a 
câştigat ţara. 

Altele sunt faptele cari se pot numi defecţiuni şi cari ne-au făcut bănuitori, după cum observă, cu multă dreptate, confrații noştri de la 


„Binele public". 
[22 august 1882] 


[,, «PRIN NATURA PRINCIPIILOR LOR...»”] 


„Prin natura principiilor lor, Conservatorii văd cu ochi răi deşteptarea economică" aceasta e cea mai nouă frază ce-o debiteazä 
„Românul şi, ca s-o probeze, citează deviza „multi dedesupt puţini deasupra”. Ne impută asemenea că noi, vorbind de congresul economic, 
ne-am esprimat neîncrederea faţă cu Clubul comercianților din Iaşi. 

Dar oare nu contrariul e adevărat? Prin natura principiilor lor, roşii ar trebui să fie adversari ai deşteptării economice. 

Întâi, daca sunt consecuenti în liberalismul lor, cată să fie partizani ai liberului schimb . Din punct de vedere liberal e nedrept de a-l 
pune pe consumator să plătească mai scump articolele ce-i trebuiesc când le poate avea mult mai ieftine din străinătate căci, conform teoriei 
liberalismului, fiece om cată să fie absolut liber de a cumpăra în piaţa care-i convine şi de-a vinde asemenea. 

E fără îndoială neliberal şi neegalitar de-a scumpi prin măsuri protectioniste, chiar pentr-un timp mărginit, obiectele industriale, căci 
prin scumpire ele devin accesibile numai numărului mic al acelor bogaţi şi neaccesibile oamenilor mai săraci. lată dar că protectiunea 
favorizează inegalitatea şi restrânge libertatea omului sărac de - a - şi satisface cu banii munciti de el necesităţile 





sale, de-a cumpăra obiectele pe piaţa cea mai favorabilă lui, pe cea mai ieftină, pe cea străină. 

Afară de asta un sistem care încurajează industria naţională constituie privilegii cari se răsfrâng asupra industrialilor şi le asigură 
câştiguri. Nimic mai neliberal, mai reactionar decât privilegiul. 

Introducerea industriilor favorizează totodată inegalitatea. În măsura în care într-o industrie intervine concursul inteligenţei, se 
introduce între oamenii ce o profesează o ierarhie a muncii contrarie egalităţii. Idealul liberalismului e o societate în care toţi să fie egal de 
inculti, egal de săraci, egal de guvernabili prin frazele d-lui C. A. Rosetti. 

În realitate liberalii şi sunt în toate ţările partizani ai liberului schimb şi nu se sfiesc de-a stigmatiza cu porecla de „reactionarä" orice 
măsură de protecţie; pentru că în alte ţări liberalii ştiu ce vorbesc, se 'ntemeiazá pe principii şi 'nteleg foarte bine că, sub firma liberalismului, 
nu pot debita idei reacționare. 

Numai la noi e altfel. Înclină ţara în favorul ideilor conservatoare? Numaidecât se află oameni abili cari să le escamoteze şi să le 
boteze liberale. 

Când cei ce pretind a împărtăşi vederile liberalilor din ţările apusene adoptează idei protectioniste nu dovedesc alt decât că nu şi-au 
dat seama de sistemul ce pretind a-l profesa, că n-au avut nicicând idei veritabile şi că, vorbe nedefinite umplându-le capul, cu vorbe şi 
pentru vorbe s-au luptat. 

Coloanele acestei foi sunt de ani încoace marture că, în margini practice şi dictate de esperientä, am fost pentru încurajarea, pentru 
protegerea industriei nationale. Inconvenientele măsurilor protectioniste le-am considerat ca o dare plătită în favorul educatiunii noastre 
industriale şi am sperat că dintr-un regim de protecţie si educatiune va rezulta diviziunea muncii. Pururea am văzut în diviziunea muncii 
principalul mijloc în contra mizeriei actuale, dar am constatat că această diviziune nu se poate întâmpla pe cât timp meseriile vor fi paralizate 
prin concurenţa fabricatelor străine şi în fine că educaţia noastră industrială este cea care cere sacrificii şi că le merită mai mult decât acea 
educaţie stearpá care produce zecile de mii de aspiranti la funcțiuni. 

„Românul" ne-a escamotat ideile şi nu e minune ca azi sá pretinză că sunt ale sale. Plagiarea e un obicei atât de înrădăcinat in 
România încât nu suntem nici cei dentăi nici cei din urmă cari au fost obiectul unei asemenea spoliatiuni. Meşteri de a-şi apropria lucru 
străin, confrații se mândresc azi cu bunul altuia şi pretind că nişte idei, poreclite reacționare sau conservatoare în toate ţările celelalte, devin 
liberale la noi din momentul ce dumnealor vor binevoi a le lua de la alţii. 

Credem că în privinţa controversei e destul de lămurit că ideile protectioniste nu sunt, nici pot fi liberale şi trecem la cazul cu Clubul 
din Iaşi. 

În afară de ordinea de gândiri pe cari le susţinem, am afirmat că Clubul comercianților din laşi e — din nenorocire — un club 
eminamente politic. 

Am fi dorit aşadar ca o societate ca Concordia, care s-a ferit cu îngrijire de veleitäti politice şi electorale, să nu se amestece în 
activitate c-un club ca cel din Iaşi, a cărui unică ţintă pân' acum a fost de-a influenţa alegerile. Iată ceea ce am zis: nimic mai mult, nimic mai 
puţin. Societatea Concordia, care a dat probe de activitate neobosită , ai cărei membri s-au distins prin zel, inteligenţă şi nepărtinire, care s-a 
ferit cu nestrămutare de orice mişcare politică, fie opozitionalä , fie guvernamentală, şi-ar ignora ţinta din momentul în care - ar intra în 
comunitate c-un club condus, după cum toată lumea ştie, de agenţi electorali subventionati de guvernul central din fonduri secrete. Menirea 
acelui club n-a fost pân' acum cel puţin nici negot, nici industrie, ci chip de-a pune cerul şi pământul în mişcare pentru ca deputaţi roşii să 
iasă din urnele Moldovei. A dat deci concurs în alegeri oamenilor adunaţi sub firma d-lui Herşcu Goldner, cari nici trecut au în Moldova, nici 
amici politici, nici măcar un nume respectabil, şi pentru cari orice idee, fie politică, fie economică, e bună să serve de pretext la vânătoarea de 
voturi, diurne şi funcţii. 

Aşa a fost pân' acum cel puţin şi nu credem că acea asociaţie viciată de veninul politicei în chiar originile ei, să poată da alte rezultate 
decât acele pentru cari au fost făcută. Dar poate că suntem prea pesimişti! Cu atât mai bine. Daca Clubul ar fi în stare a împlini misiunea 
economică pe care 'ncearcă a şi-o atribui, va rămânea vorba noastră jos şi fapta dumnealor sus. Dar, până la dovadă, insistăm a crede că 
Congresul economic, întru cât s-atinge de Clubul din Iaşi, e un mijloc din cele multe pentru a câştiga popularitate şi voturi sectei 
politicianilor roşii cari au început a se cuibări şi în Moldova. 

[26 august 1882] 





MACEDOROMÂNII 


D. Alexandru Pencovici ne trimite câteva notițe pe cari le publicăm mai la vale, culese cu ocazia călătoriei făcute între românii 
balcanici. Din aceste notițe se va vedea că un popor întreg, aproape egal la număr cu grecii, e supus unui sistem de deznaționalizare din cele 
mai odioase , prin presiunea unei biserici străine şi a unor societăţi de agitatori străini al căror scop e dezmembrarea Imperiului otoman şi 
substituirea etnocratiei turceşti prin etnocratia grecească, pentru a ne servi de termenul consacrat de d. Paparrigopulo . 

Ca fost director al serviciului statisticei în România, ca participator la congresele de statistică câte s-au ţinut în Europa pân - acuma , 
ca amic al celor mai cunoscuţi bărbaţi de ştiinţă în materie de statistică, notițele d-lui Pencovici merită desigur crezare. Ele confirmă, prin 
intuitiune proprie, ceea ce au constatat deja geografii şi istoriografii Peninsulei şi probează că, de la venirea turcilor în Europa, elementul 
latin, odinioară cel mai numeros al Peninsulei, au fost absorbit în cea mai mare parte de cătră popoarele conlocuitoare şi că grecii moderni se 
silesc acum a asimila până şi resturile, încă destul de însemnate, câte şi-au păstrat limba naţională. 

Ni se pare că mijlocul cel mai eficace pentru a emancipa această populaţie latină de influenţa bizantină ar fi despărţirea ei 
bisericească de greci, ceea ce-au făcut bulgarii, ceea ce au făcut românii din Banat şi graniţa militară. Biserica răsăriteană e naţională; ea nu 


numai admite, comandä chiar ca serviciul in bisericä sä se facä in limba gräitä de popor. E, o constatäm cu durere, o rusine ca in suta a 
nouăsprezecea membrii unui popor de douăsprezece milioane aproape să fie siliţi, sub un guvern negrecesc , de-a întrebuința în şcoală si 
biserică limba unui stat străin si lor şi poporului dominant al osmanilor, şi să fie prada unor agitaţii îndreptate în contra existenţei Imperiului 
otoman şi a înşişi existenţei lor. 

Iată şi scrisoarea în cestiune. 
[27 august 1882] 


[„ÎNTRE MULTELE IMBUNÄTÄTIRI...”] 


Între multele îmbunătăţiri economice pe cari, cu şi fără cale, le propun onorabilii confrati din Strada Doamnei, este una — şi anume 
cea din urmă — care nu e lipsită de originalitate. Organul d-lui C. A. Rosetti crede că se pot realiza capitalurile necesare pentru a crea o 
societate de navigatiune româno - bulgară , unită cu una franco - engleză care, făcând concurenţă societăţii austriace, să împiedece 
înstrăinarea definitivă a Dunării de Jos. 

Ideea aceasta nu e cu totul nouă; noi înşine am susţinut în diferite rânduri că e cu putinţă a se face concurenţă Societăţii de 
Navigatiune, că drumurile noastre de fier i-o şi fac chiar în mod considerabil şi că antreprenori străini cari ar impodobi vasele lor cu colorile 
noastre ar putea să constituie un surogat, nu tocmai esenţial, al unei navigatiuni nationale. E aproape sigur că Domnii vechi, stăpânitori[i] 
Dunării şi Mării Negre, cum erau Alexandru cel Bun şi Mircea I, posedau în statele lor o navigatiune exercitată de genoveji si venetiani , 
care, fără a fi naţională si în mâna poporului muntean al românilor, a înflorit pe tärmurii noştri până-n vremea lui Mohamet II. Dar fost-au 
aceasta o navigatiune proprie a noastră? Dezvoltat-au românul aptitudinile sale nautice , dacă le are? Daca poporul nostru ar fi contractat 
deprinderile navigatiunii din epoca aceea încă, ea ar fi subzistat şi în vremea predominatiunii turceşti şi altă faţă ar fi avut Dunărea. Din 
nenorocire, ea nu era decât un copil adoptiv care-a fugit îndată ce l-au alungat turcii; o educaţie anume în această direcţie a chiar poporului 
nostru n-a avut nicicând loc şi, cu toate că tärmii amândoi ai Dunării sunt ocupați de populatiuni de limbă şi rasă română , român coräbier 
abia se va găsi. Numai oamenii de munte coboară pe plute cu repejunea sägetii apele Bistriţei ş-a altor râuri, pentru ca, ajunşi la port, să se 
'ntoarcă acasă pedeștri. 

E dar cam bizară forma în care foaia guvernamentală gândeşte a se realiza dezvoltarea navigatiunii române, căci o societate bulgaro - 
franco - engleză , în parentez şi română, e măcar pe trei sferturi tot atât de puţin română ca cea austriacă — căci ce-mi sunt franco - bulgaro - 
englejii , ce-mi sunt austriacii? Ce-mi e unul, ce altul? Deşi înşine am formulat o asemenea idee, când era vorba de-a preäntämpina 
preponderanta marei monarhii vecine pe Dunăre, cată să recunoaştem 





că, substituind unui termen străin un altul tot atât de străin, poate fi un expedient minunat de-o însemnată valoare momentană, dar rămâne un 
expedient, o măsură preventivă care nu va folosi tocmai mult răspândirii gustului de navigatiune între români. 

Ar fi dar practic ca confrații să ne spuie ce cred în privirea aceasta. Am făcut drumuri de fier cari, după lege şi natura lucrului, au sá 
fie odată administrate numai de români. Cu toate acestea pân-în ziua de azi n-a gândit nimeni la înfiinţarea unei şcoli politehnice din a cărei 
elevi buni să se recruteze inginerii şi administratorii viitori ai reţelei noastre de căi ferate. E adevărat că o sumă de români se aplică în 
străinătate la studii tehnice, ba par a avea chiar o înclinare şi un talent deosebit pentru ştiinţe pozitive; e adevărat asemenea că la o şcoală 
înfiinţată imediat, funcţiile s-ar ocupa, ca după obicei, nu după merite, ci după protectiile de cari se bucură concurenţii; cu toate astea nu 
credem ca, pentr-un timp îndelungat, să ne putem dispensa de o asemenea şcoală înaltă. În toate zilele aproape coloanele optimiste ale 
ziarelor guvernamentale ne vorbesc de dezvoltarea agriculturii noastre, de intrebuintarea maşinelor în locul braţelor, de sute de alte 
îmbunătăţiri. Cu toate acestea, într-o ţară a cărei productiune se 'ntemeiazä aproape esclusiv pe plugărie, se află o singură, zi una, şcoală de 
agronomie, şi chiar despre acest institut unic nu se poate afirma că ar putea servi de model. Dar oricine pronunţă vorba „masinä" spune 
totodată că aceste instrumente, daca înlocuiesc puterea braţelor, cer pe de altă parte concursul inteligenţei omeneşti. Deşi românul e din 
natură inteligent, proroc nu e şi nu putem aştepta de la el, ca fără cunoştinţe mecanice, să poată conduce o maşină. Dovada? Aproape toţi 
maşiniştii sunt străini. Se vorbeşte în acelaşi ton de dezvoltarea industriei şi a meseriilor. Dar cum se pot aceste fără educaţie profesională, 
fără ca încercările şi începuturile să fie încurajate şi sprijinite. Dovadă că nu se poate e că unul dintre magnații noştri, carele s-a 'ncercat a 
fonda o fabrică, e azi aproape ruinat după cât auzim, cu toată activitatea şi cu toată cunoştinţa sa de cauză. El nu poate lupta cu primele de 
export ale statelor vecine. 

Tot astfel foaia guvernamentală vorbeşte azi de navigatiune naţională „bulgaro - franco - engleză ". Cum îşi închipuiesc confrații 
istoria aceasta? 

Cred că, substituindu-se unei companii străine o altă companie străină, aptitudinile nautice ale poporului românesc se vor dezvolta 
mult? Fără îndoială, multe şi curioase abateri s-au comis de către Societatea de Navigaţie, mai cu seamă multe uzurpatiuni şi, pentru a 
reafirma dreptul ţării şi a nu-l lăsa să cază în desuetudine — deşi în asemenea cazuri nu există prescriptiune — , poate fi, precum am zis, un 
espedient practic de-a opune pe-o altă societate celei existente . Dar e un espedient; să nu ne 'nchipuim că fără muncă proprie, fără ca 
populatiuni proprii ale noastre să deprinză arta navigatiunii, vom avea vreodinioară vase şi marinari . Oriunde intervine concursul 
inteligenţei, deprindere şi o educaţie specială se cere, căci e mare deosebire între a ridica o sarcină în spate numai cu putere musculară şi între 
a dirige un vas. 

Acestea am avea de observat la istoriile pe apă ce ni le zugrăveşte foaia guvernamentală. Nimic nu se câştigă în mod durabil fără 
muncă proprie, fără deprindere proprie. A substitui pe unul altuia poate fi necesar pentru cuvinte de drept; dar cu dezvoltarea ca atare a 
navigatiunii o asemenea măsură nu are a face. 

[28 august 1882] 


„DACĂ VOR MAI FI EXISTÁND...”] 


Dacă vor mai fi existând încă, din păcate, oameni näräviti, cu sufletul şi cu tendinţele reactionare, cari sá se îndoiască de propásirea 
noastră socială şi de omenia guvernului actual, le recomandăm cu stäruintä următorul anunţ, al cărui original redactiunea „Luptätorului", din 
Focşani, de pe care-l reproducem, declară că-l are în birourile sale: 


De vânzare sunt: 38 toale, 1 vacă, 2 cămăşi bărbăteşti, 3 cămăşi femeieşti, 3 scurteici femeieşti, 2 feţe de ghete , 8 asternuturi, 1 iapă, 3 scoarte 
de lână, 3 perne, 95 pogoane porumb a se arenda, 8 flanele , 4 rochii, 1 şervet , 49 pogoane fân a se arenda, 3 zăbune femeieşti, 1 zăbun bărbătesc, 
3 vase deşerte pentru vin, 2 pieptare de postav, 1 pereche pantaloni femeieşti, 4 1/ 2 pogoane pârloagă, a se vinde rodul, 2 brâie roşie, 1 pereche 
cioareci , 3 plapome, 1 mintean, 1 polcă femeiască, 1 manta şi 6 co materie. 

P. Agent: M. Cursarie 


Toate aceste obiecte, ne spun confrații noştri, au fost secuestrate locuitorilor din comuna Risipiţii , plasa Marginea de Jos, judeţul 





Râmnicul Sărat; iar vânzarea s-a şi efectuat în zilele de 24, 25 şi 26 iunie expirat. 





„Luptätorul" mai înşiră o mulţime de alte fapte gingaşe de felul acesta, căci pomelnicul e lung şi fericirea sătenilor desăvârşită. 

Desculti ne-a făcut Dumnezeu; se pare că desculți voieşte sá ne lase şi d. Brătianu. Zicem desculți prin eufemism, căci în realitate e 
vorba de o adevărată despuiare . 

De altminteri, căutând bine, aceste procedări sumare ale perceptorilor regimului fac parte dintr-un întreg sistem de guvernământ. 
Daca ar fi izolate, am fi dispuşi să credem că ele sunt dictate de interes, sau pornite dintr-un exces de zel condemnabil ; din nenorocire ele 
sunt generale, se petrec pretutindeni şi pe fiecare zi şi, putem adăuga fără teamă de a fi dezmintiti, că ţara „pradă perceptorilor s-a dat", dacă 
ne este permis să schimbăm un vers celebru. Mezatul a devenit o adevărată maximă de guvernământ, căci d. Brătianu ţine cu orice preţ să 
dovedească, lumii că situatiunea noastră finantiarä este din cele mai înfloritoare. 

Astfel, pe când lăzile vistieriei se umplu de bani, sărăcia rămâne lucie prin sate, căci totul a fost vândut cu toba de perceptor. Nimic 
nu scapă acestui teribil agent administrativ. 

Se vinde omului până şi cele mai neapărate obiecte de îmbrăcăminte pentru dânsul, pentru femeie şi pentru copiii lui! Şi setea de 
urmărire a mers aşa de departe încât ne-a fost dat să vedem zilele trecute chiar braţele sătenilor scoase la licitatiune. Bietul ţăran, väzändu-si 
casa pustie, vitele vândute, femeie şi copii goi şi nemáncati, îşi ia câmpii de disperare şi trece granita— doar va da de un cer mai ospitalier! 

Această ticăloşie adâncă în care zace ţara de atâta vreme nu împiedică întru nimic pe miniştrii Maiestätii Sale de a se duce pe la băi 
sau prin vilegiaturi de luni întregi. Pretioasa d-lor sănătate are trebuinta de cele mai mari îngrijiri. Daca perceptorii esecută fără milă şi fără 
lege, atât mai rău pentru aceia cari nu-şi plătesc dările ! Regatul se ţine cu cheltuială; trebuiesc lefuri mari şi diurne încă şi mai mari 
miniştrilor şi deputaţilor; trebuiesc mai cu seamă sinecure şi pensiuni droaiei nesfârşite a favoritilor acestora. Daca ţăranul nu va munci ca să 
plătească birul cine oare va îngriji de soarta lefegiilor ce se hrănesc din buget? 

Nu ştim câtă vreme încă ţăranul se va supune acestei barbare şi stupide exploatări din partea guvernantilor săi. Căci răbdarea are si 
marginile ei, răbdare îndelungă, de şapte ani de când strigoii administrativi [î]i sug sângele şi-l schingiuiesc ! 

De câte ori a fost vorba de soarta lui pe hârtie s-au ridicat sute şi mii de voci din tabăra zisă liberală ca să protesteze de devotamentul 
şi de solicitudinea lor pentru temelia casei şi a nationalitätii române... 

Fiecare s-a grăbit a recunoaşte că conditiunea eroului de la Plevna este din cele mai mizerabile şi că trebuie să se aducă o îndreptare 
relelor de cari sufere, sub pedeapsă de a fi trataţi de barbari şi de a pierde stima lumii civilizate. 

Toate vorbele frumoase ce s-au spus necontenit prin ziarele oficioase, toate făgăduielele ce s-au făcut s-au tradus întotdauna prin cea 
mai odioasă împilare de fapt. 

Probă sunt nenumăratele scandaluri şi nelegiuiri în contra cărora ţipă districte întregi, fără ca nimeni să le audă plângerile. Probă sunt 
aceste mezaturi neomenoase si infame, cari ne umple sufletul de scârbă şi de ruşine şi ne face uneori sá disperăm de viitorul acestei ţări. 

[1 septembrie 1882] 


[„«ROMÂNUL» DE LA 29 AUGUST...”] 


„Romänul" de la 29 august înserează următoarele rânduri, sub rubrica Abuzuri: 


Multe ziare publică un număr de mari abuzuri ce s-ar fi făcând la proprietatea de la Ungureni a d-lui G. Lecca. 

Nu vedem anunţată nici o cercetare şi nici o întâmpinare făcută în această privinţă. 

Suntem deprinşi a avea multă stimă pentru familia Lecca. 

Avem însă o datorie mai mare; aceea d! a cere dreptate şi legalitate pentru toţi. 

Astfel fiind, suntem datori a reproduce şi noi, ca extras, următoarele linii ce sunt în fruntea „Gazetei de Bacău" de la 26 august: 

„Aici, de ani întregi, săteanul munceşte câte cu 6 fr. falcea de arătură; aici li se vând vitele şi cenuşa din vatră pentru aşa numitele datorii ale 
boierului; aici se omoară oamenii între ei provocati de feciorii boiereşti; aici se tortureazä ; aici se ia cu forţa dreptul altuia; aici legea nu poate intra; 
aici sătenii au ajuns la sapă de lemn". 


Ne aducem aminte că ţăranii de pe moşia Neaga sau Socetul din Teleorman au reclamat în nenumărate rânduri în contra abuzurilor 
neomenoase ale liberalului senator Pişca. Ei au mers chiar cu jalbă la rege spre a-şi expune păsurile. 





Toate plângerile lor au rămas zadarnice până astăzi. De ce oare „Romänul" n-a cerut dreptate şi pentru ei ? 
[3 septembrie 1882] 


[„CE IMPERTURBABILI SUNT CONFRAŢII...”] 


Ce imperturbabili sunt confrații de la „Românul" ! Se vede c-au uitat cu desăvârşire catehismul liberalismului când [î]i prinde gustul 
a spune că sistemul protectionist nu are a face şi nu stă în legătură cu seria de idei politice pe care un partid le profesează. 
„Romänul" nu se sfieşte chiar a parafraza o metaforă întrebuințată de noi tocmai în favorul educatiunii industriale: 


E ceva firesc ca un copil să nu se poată lupta în contra unui bărbat; el are nevoie de protectiune până ce să ajungă bărbat, ca să se lupte cu 
bărbaţii. Aruncându-l deodată în luptă [î]l vom ucide. 


Aceştia sunt termeni intrebuintati de noi în aceeaşi materie pe care o discută ,, Románul" în polemica sa actuală. 

Daca însă din punct de vedere economic un popor e copil, e tot aşa în privire politică. De când lumea nu s-a văzut ca un popor să stea 
politiceşte sus şi economic jos; amândouă ordinele de lucruri stau într-o legătură strânsă; civilizaţia economică e muma celei politice. Când 
cineva e conservator în principiile economice ar fi obligat a fi si în principiile politice. A cita America ca exemplu de protectionism 
însemnează a nu fine seamă de istoria acestei ţări şi a confunda etichetele cu realitatea. Şi-n America ideile protectioniste sunt conservatoare, 
deşi formula pe care ele < le> [o] iau într-o republică va fi nominal alta decât într-o monarhie. Căci ideile conservatoare şi cele liberale există 
pretutindenea ca predispozitie a spiritului public şi indiferent daca forma generală a organizatiunii statului le impune numiri improprii. Ideile 
protectioniste au fost şi sunt combătute în Franţa, în Germania, pretutindenea, în numele libertăţii negotului şi a muncii. În Europa 
continentală cel puţin, de-al cărei dicţionar politic ne servim, ele sunt taxate de idei reacționare si un exemplu zilnic despre aceasta ne-o dá 
presa liberală din Germania. Reproducem mai la vale câteva pasaje din declaratiunea liber - schimbistilor franceji, compusă de Bastiat; din 
ele se va vedea în numele căror idei politice se cere liberul - schimb . 


Schimbul e un drept natural ca şi proprietatea. Orice cetăţean care-a creat un produs trebuie să aibă opţiunea sau de a-l aplica imediat să 


trebuintä sa sau de a-l ceda oricui de pe suprafaţa pământului care consimte a-i da în schimb obiectul dorințelor sale; a-l priva de această facultate 
când nu face un uz contrar ordinei publice şi bunelor moravuri, numai pentru a satisface convenientele unui alt cetăţean, înseamnă a Legitima o 
spoliatiune , a atinge legea justiţiei. 

Se violează condiţiile ordinei, căci ce ordine poate exista în sânul unei societăţi unde orice industrie sprijinită de lege şi puterea publică îşi caută 
succesele în opresiunea tuturor celorlalte. 

Se ignorează cugetarea providentialä care prezidă la destinele oamenilor, manifestată prin infinita varietate a climatelor , anotimpilor , 
puterilor naturale şi aptitudinilor, bunuri pe cari Dumnezeu nu le-a împărţit atât de inegal între oameni decât pentru a-i uni prin schimb, cu 
legämintele unei frăţii universale. 

Se contrariază dezvoltarea prosperității publice, pentru că cel ce nu-i liber a schimba nu-i liber nici a-şi alege munca şi se vede constrâns a da 
o direcţie falsă silintelor, facultăţilor, capitalurilor şi agenţilor pe cari natura i-a pus la dispoziţia sa. 

Se compromite pacea între popoare, căci înseamnă a sfărma relatiunile cari le unesc şi cari vor face războaiele imposibile , pentru cu le vor face 
oneroase. 


Şi într-adevăr cum s-ar putea ca protectionismul să nu fie reactionar când el constituie o mărginire considerabilă a libertăţii 


individuale în favorul educatiunii economice. După teoria liberalismului orice om e absolut liber de a-şi întrebuința banii şi munca oricum 


voieşte. 


E fără îndoială în folosul lui individual şi o sporire a libertăţii sale individuale ca cu banii săi să-şi procure suma cea mai mare de 


bunuri, pe cari nu le poate afla cu preţul cel mai redus decât în piaţa universului. A-l sili, prin măsuri de interventiune din partea statului, ca 
să producă singur ceea ce-i trebuie, însemnează a-i cauza o pagubă de timp şi de bani, a-l lipsi de-o sumă de bunuri pe cari ar fi fost în stare a 
şi le procura sub regimul liberului schimb , a-l face să plătească mai scump ceea ce-i trebuie, c-un cuvânt a-i pune restricţiuni — ca la un 
copil — folositoare după mintea celor ce joacă rolul de epitropi, dar desigur epitropia economică ca şi cea politică nu este liberală. Fără 
îndoială puterea lui de-a produce va creşte şi această putere e cel mai însemnat rezultat ce-l poate obţine colectivitatea. El se va deprinde a 
face ceea ce nu mai 

făcuse; dar e evident că n-a ajuns la această putere pe cale[a] liberei determinatiuni de sine însuși, ci prin măsuri restrictive cari l-au silit la 


aceasta. 


Libertatea, precum o cere liberalismul „Românului", e absolută; rămâne ca fiecine sá se folosească de ea in marginile putintei sale. E 
elementar însă că o industrie nu se poate crea decât cu paguba timporară a comerțului internaţional şi a consumatorilor. Cum şi de unde ia 
„Romänul" un drept esceptional în contra libertăţii absolute? Cum liberalul pur îndrăzneşte a crea favori şi privilegii în folosul unei serii de 
oameni şi in defavorul matematic calculabil al negotului si al imensei majorităţi a consumatorilor ? Scopul e educaţia industrială, da. Dar 
cine dă dreptul oamenilor bătrâni de la „„Românul" să silească pe cetăţeni asemenea bătrâni să-şi cheltuiască altundeva banii decum voiesc 
ei ? Cine le dă dreptul de-a considera ca copii economici nişte oameni cărora nu li se tăgăduieşte bärbätia politică, o afirmare zilnică atât de 
folositoare partidului roşu şi marilor bărbaţi de stat pe cari ni-i dau urnele electorale ? Împrejurarea că negustorul are un folos mai mare din 
libertatea negotului nu i se poate imputa lui; sub acelaşi regim, mulţimea câştigului atârnă de instrumentul ce-l mänuim si de inteligenţa cu 
care-l mânuim . Dacă libertatea e mai folositoare unui soi de ocupatiune decât altuia, cine ce are ce zice? Cum puteţi crea drepturi în contra 
dreptului absolut, în contra libertăţii ? 

Aşa este, şi acesta e liberalismul. Şcoală ? Libertatea învăţământului. Fiecare — fie ori nu calificat — are dreptul de-a deschide şcoli 
şi de-a instrui generaţii întregi în lucruri ce el nu le ştie. Biserica ? Nu este o instituţie istorică a naţionalităţi ci... treaba comunei. Fiecine e 
liber de-a avea morala care-i convine, chiar daca ea e imorală. Meserie? Fiecine e liber a o profesa, chiar cârpaci fie, şi a concura în mod 
neonest pe meseriaşul cu zeci de ani de deprindere industrială care-şi pune nu numai munca, dar chiar onoarea profesiei în lucrurile ce le 
produce. 

Aceasta e libertatea, onorabililor, şi vă uitaţi crezul botezând de liberale idei de protecţie, de epitropie, restrângătoare absolutei 
libertăţi a capitalului şi a muncii. 

Ne vorbiti ca de un amic al protectionismului de John Stuart Mill, care - ar fi radical. Dar radicalismul nu e liberalism. Radicalismul 
are cele mai diverse nuanţe; unii admit omnipotenta statului, alţii vor nimicirea lui totală; câte capete atâtea sisteme politice, încât un radical 
care propune măsuri protectioniste dovedeşte numai că nu e liberal şi că puterile pe cari i le rezervă statului trec dincolo de jocul absolut 
liber al tranzactiunilor economice. 

Pentru a rezuma din nou ideile noastre zicem: nematuritatea economică e totdeuna însoţită de cea politică. Şi pentru a ajunge la 
maturitate se cere educaţie. Precum copiii nu pot fi în şcoală absolut liberi, ci trebuie să înveţe, trebuie să se supuie disciplinei, trebuie să se 
deprinză a face singuri temele şi socotelele pe cari numai profesorul le ştia mai nainte, tot aşa orice măsură educativă pentru un popor e o 
restrângere a libertăţii, e reacționară. Dar se cere neapărat să avem industrie? Da, dar niciodată ea nu se va opera prin măsuri liberale. 

Şi cumcä nu se va opera ne-o dovedeşte chiar „Romänul". Atât de liberală în materie politică, foaia partidului dominant simte că 
ideile sale sunt cu totul sterpe în materie economică, le părăseşte cu desăvârşire şi vede în ideea de stat, în ideea poliţiei economice, pe care 
zilnic o batjocureşte , singurul sprijin şi singura scăpare a muncii nationale. Astfel „Romänul" nu are dreptate decât atunci când, izbit de 
bunul simţ şi de logica imanentă a ordinei lucrurilor, aruncă utopiile şi sofismele liberalismului cosmopolit în apă. Ne pare bine că putem 
constata o asemenea apostazie, o asemenea defectiune, şi felicităm pe confrații noştri că, în momentul în care e vorba de misiunea practică, 
materială, administrativă a statului, ei devin reactionari. 

Venim acum la tractatul de comerţ, nu pentru a aduce motive în favorul lui, căci aceste sunt cunoscute. Tendinţa era precum se ştie 
de-a câştiga în genere libertatea pentru ţară, de-a încheia tractate de negot, căci pân-atunci ele se încheiau de Turcia şi ni se impuneau de 
Europa. Acest motiv de politică esterioará a fost terenul de pe care, conform ‚„Romänului", „orice altă consideratiune trebuie să fie 
înlăturată”. 

Dar în orice caz, dacă e vorba a se face imputări partidului conservator, nimeni nu are mai puţin dreptul de-a le face decât 
„Romänul". Mergând la Domn cu „jalba 'n protap" ca să-l roage să nu sanctioneze Convenţia, veniţi la putere tocmai pentru a împiedeca pe 
Domn de-a întări cu semnătura sa acel act, cel întâi decret după venirea la putere a fost întărirea Convenţiei. 

Dacă, în preziua unui război, afirmarea dreptului ţării de-a încheia tratate era un câştig superior consideratiunilor economice este o 
cestiune pe care n-o discutăm, pentru că nici nu este în discuţie. Constatăm numai că, dacă vină există, cei ce au consumat-o definitiv au fost 
liberalii, şi confrații sunt în mare grad imperturbabili ridicând o acuzaţie a cărei greutate recade în definitiv asupra lor. 

[4 septembrie 1882] 





[L SUNT O SEAMĂ DE MEDICI...”] 


Sunt o seamă de medici a căror îndărătnicie teoretică este atât de mare încât puţin le pasă daca bolnavul lor merge bine ori rău: odată 
diagnoza făcută, acest din urmă e condamnat să beie seria întreagă de decocturi prescrise de discipolul lui Ipocrat . Zvârcolească-se cât o 
pofti, meargă-i cum i-o merge, hapurile trebuiesc inghitite , fumurile trebuiesc inhalate , pentru că aşa scrie la carte. Dar s-o potrivi starea 
bolnavului ori nu cu cele spuse în carte, asta nu-l priveşte pe medic; e vina bolnavului daca, tratat sistematic, după idei preconcepute şi a 
priori, a dat ortul popii. Fost-au tratat conform regulelor? Asta-i cestiunea. Daca şi-a zvârlit potcoavele şi ni s-a închinat cu plecăciune e 
treaba lui. 

Astfel ni se pare şi medicul nostru politic, d. C. A. Rosetti. Legea electorală, iată cauza tuturor relelor; sufrajul universal sau măcar 
apropiarea de el, iată medicamentul sigur care, aplicat României, are s-o lecuiascä de toate urmările domniei fanariotilor, invaziunilor ruseşti, 
imigratiunii străinilor, decăderii economice şi politice. 

D. C.A. Rosetti ne spune chiar că a studiat istoria în curs de atâţia ani de zile şi că la aceste rezultate teoretice a ajuns; aşadar nu mai 
rămâne îndoială că, cu câţiva paragrafi noi de lege, starea se va 'ndrepta numaidecât. 

Permită-ne d. C. A. Rosetti a-i face o mărturisire modestă, căreia va binevoi a-i da puţină crezare. Şi noi am studiat istoria. Din 
această istorie, scrisă de oameni nepărtinitori, am constatat cu mirare că starea bună sau rea a unei societăţi nu atârnă mai niciodată nici de 
forma de guvernământ, nici de legi, ci cu totul de alte împrejurări. Am constatat cu mirare cum despoti cari considerau statul ca o proprietate 
a lor şi legile ca pe nişte acte de bunăvoință personală au produs cele mai fericite rezultate în ţările supuse lor. Un Frederic II, un Iosif al II[- 
lea], un Petru cel Mare, o Elisabetă a Angliei au întemeiat cultura, buna stare economică, dreptatea în statele lor; guvernul unui despot ca 
Napoleon I a făcut mai mult pentru bunăstarea şi administraţia regulată şi îngrijită a Franţei decât tot şirul de regi dinaintea lui. Pe de altă 
parte, state cari au avut sufrajul universal, ca Roma sau ca republicile Greciei, au decăzut până unde numai o colectivitate omenească poate 
cădea şi tocmai medicamentul prescris de d. C. A. Rosetti au fost unealta cea mai puternică a unei tiranii cumplite, adeseori bestiale. 

Aşadar, daca nu tăgăduim că multe din cele [ce] se petrec în vremea alegerilor sunt conforme adevărului, nu e pentru că am crede că 
prin reforme s-ar putea aduce vrun bine. Suntem siguri că o altă stare de cultură, că mai multă ştiinţă, o mai îngrijită educaţie, o accesibilitate 
mai reglementată la demnitätile publice, după măsura meritului şi învăţăturii, ar da rezultate mai bune, oricare ar fi forma de guvernământ în 
România; şi că, din contra, cele mai escelente legi scrise pe hârtie nu vor avea nici un efect într-o ţară unde munca agricolă se face cu 
aceleaşi instrumente primitive şi cu aceeaşi risipă de putere musculară ca acum cinci sute de ani, unde muncă industrială nu există, unde 
învăţământul de la bază pân-în vârf e mediocru . 

De-aceea am zis: „Coruptiunea este generală, e espresiunea culturii vicioase a românilor”. 

D-sa ne răspunde că aceasta-i o credinţă a conservatorilor, pe care-o respectă, dar o combate, fiind cu totul greşită şi foarte 
periculoasă pentru viitor. 


Gresitá ? D. C. A. Rosetti ne datoreste proba în contrariu. Oare doreşte o listă de toate nulitätile cari joacă cel întâi rol în ţara noastră, 
de toate ineptiile administrative răsărite din pură ignoranță, un album de portrete al partidului dominant ? Ni s-ar zice că insultäm şi facem 
personalităţi, cu toate acestea unui asemenea album nu i-ar putea contesta nimeni veracitatea . 

Periculoasă e maniera noastră de-a vedea ? Pericolul nu consistă însă în ceea ce afirmăm noi, ci în realitate. Oricât de întunecos ar fi 
tabloul ce l-am face stării nostre de cultură, realitatea aievea 'l întrece, şi-n această realitate rezidă în adevăr periclitarea viitorului nostru. 

Noi vedem aşadar în starea de cultură răul acela care nu poate fi vindecat prin o lege, ci numai prin muncă constantă şi afirmăm că 
oricine crede a putea înlătura relele printr-un text paragrafat se înşeală pe sine, daca nu vrea poate să înşele pe alţii. Din acest punct de vedere 
orice reformă e sterilă, daca nu stricăcioasă, şi acest punct de vedere critic l-am opus proiectului de reformă. Venind însă la proiect în sine, 
am cerut un singur lucru d-lui C. A. Rosetti, abstracţie făcând de eficacitatea problematică a propunerii sale: să fie consecuent cu sine însuşi. 

D-sa nu e consecuent. 

Nu se uneşte când zice că „numărul nu este nicicând o cauză de lumină”. . . „În mulţime, din contra, domneşte totdauna moralitatea." 
„Între 20 de răi se găsesc tovarăşi la pácátuire , între o sută mai cu greu, între o mie se vor găsi cenzori ". 

Care-i consecuenta firească a acestei enuntäri ? Votul universal. 

Cu toate astea d-sa nu-l cere. 

Supremul număr fiind suprema moralitate, virtute, lumină, de unde ia d. C. A. Rosetti dreptul de-a esclude de la o egală participare a 
votului toată suflarea câtă exista in ţară? De 





ce toţi alegătorii din comune urbane, ştiu ori nu a citi, să voteze direct, iar ţăranii numai prin delegaţie ? Cu cât mai multi vor fi cu atât mai 
multă lumină şi moralitate. 

Ştim bine că mulţi vor fi zâmbind la teoria cu totul nouă că numărul, nu calitatea şi cultura, ar fi determinând lumina unei adunări de 
oameni. D. C. A. Rosetti o crede însă şi această credinţă o respectăm. Dar ar fi bine s-o respecte d-sa însuşi. 

N-o face însă ; căci „domnia fiind numai în mânele claselor dirigente, ele vor respinge desigur astăzi votul universal", de aceea d- 
sa „propune numai ce s-ar putea face în epoca, în zilele în care vorbeşte”. 

Această concesiune prețioasă, însă timporară, pe care-o face claselor dirigente e o abatere serioasă de la principiul absolut, o 
apostazie a credințelor proprii în favorul credințelor politice a adversarilor. Din momentul în care, incidental chiar, se recunoaşte raţiunea de- 
a fi a claselor dirigente, ba chiar li se fac concesii foarte vătămătoare ortodoxiei „sufrajului universal", am intrat cu totul în apele acelor clase 
dirigente cari, consistând ele înşile din grupuri deosebite prin cultură şi avere, au recunoscut între ele această inegalitate firească care le 
stăpâneşte şi au admis împărţirea pe grupuri, pe colegii. Votul claselor dirigente e dat în privirea aceasta; ele, precum însuşi d. C. A. Rosetti 
mărturiseşte, ar respinge desigur votul universal. Dacă l-ar respinge tale - quale , în întregul lui, oare nu l-ar respinge si ca măsură prealabilă, 
şi ca reformă care tinde, într' acolo ? Cine nu vrea scopul nu vrea nici mijloacele ce tind a-l realiza; cine nu vrea votul universal nu vrea fără 
îndoială nici o reformă care s-apropie de el. 

[7 septembrie 1882] 


[„SUB TITLUL «SITUAŢIA POLITICĂ DIN ROMÂNIA»...”] 


Sub titlul „Situaţia politică din România" „Gazeta generală" din Augsburg publică următorul articol ce i se trimite din Bucureşti, cu 
data de 11 septemvrie. 


Astăzi românii serbează aniversara celei dentăi lupte victorioase după sute de ani de apăsare a nationalitätii lor Luarea redutei 
de la Griviţa, care constituia o parte din formidabila întărire de pământ de la Plevna, li se reaminteşte azi tuturor locuitorilor tării 
printr-un Te Deum oficial în toate bisericele. La Sinaia, reşedinţa de vară a regelui, serviciul divin se celebrează de mitropolitul 
Moldovei, cel primat lipsind din ţară. 

Au trecut cinci ani de când principele Carol de Hohenzollern comanda dinaintea Plevnei armata ruso-română de împresurare 
care, la 12 septemvrie, au întreprins asaltul asupra întăririlor turceşti. Primite din toate părţile de un cumplit foc de artilerie şi de 
puşti, dat din pozitiuni cu totul acoperite, trupele năvălitoare dădeau înapoi pe toată linia, când principele Carol se aruncă în faţa 
batalioanelor române cu cuvintele ,,Scápati onoarea zilei şi a naţiunii”. El le făcu să se 'ntoarcă , să repete asaltul asupra santurilor 
Griviței, pe a cărei înălţimi fâlfâi o oră mai târziu tricolorul român. Din ziua aceea mersul răsboiului se schimbă, în decursul căruia 
mica armată română se mai distinse prin multe lupte viteze. Ruşii aveau aşadar toate cuvintele pentru a fi mulţumiţi de aliaţii lor. 

Dar alianţa era nenaturală şi nu se făcuse decât prin puterea împrejurărilor. E cunoscut că, la începutul răsboiului , Rusia 
respinsese alianţa României. Rusia singură voia să învingă pe turci şi să libereze naţiunile oprimate, pentru ca, după război, să 
poată dicta legile ei atât celui învins cât şi celor eliberaţi. Când însă opunerea neaşteptată a unei armate turceşti sub Osman Paşa 
nu opri numai oştirea rusească în loc, ci o ameninţa cu nimicirea, comandantul suprem rus se văzu silit a se adresa României cu 
rugămintea de a-l sprijini şi depesa Marelui Duce Nicolae către principele Carol „Au nom de Dicu , venez vite!" e înscrisă in 
cartea istoriei tot astfel ca şi gratitudinea cu care Rusia a răsplătit României după încheiarea campaniei. E cunoscut pe de altă 
parte că, la deschiderea războiului, românii se temeau mult mai mult de liberatorul rus decât de opresorul musulman; că —în zadar 
— s-au adresat puterilor garante cerând sfat şi ajutor, că au protestat în contra intrării ruşilor ; că s-au văzut siliţi a încheia o 
convenţie cu Rusia pentru a nu fi trataţi ca inamici de armia ei supraputernicá şi că, la urma - urmelor , românii fură siliţi sá dea 
ajutor Rusiei, pe de-o parte pentru a opri pe turci de-a intra pustiind în România în urma unei oştiri ruseşti bătute şi a preface ţara 
în teatrul războiului, pe de altă parte pentru ca, în caz de victorie, să nu fie cu totul daţi pe mâna aşa numitilor liberatori . 

Şi-n adevăr ajutorul României i-a costat mult mai scump pe ruşi decum se admite în genere. E drept că alianţa cu România n-a 
oprit pe Imperiul țarilor să-i ia aliatului, cu toate protestele, ţinuturile din Basarabia; dar Imperiul a fost silit a ţinea seamă de 
activitatea proprie a naţiunii române şi de atitudinea bărbătească, eroică chiar, a armatei ei; au trebuit să-i lase acesteia deplina 
neatârnare şi prin aceasta Rusia a pierdut roadele victoriilor sale. Scopul războiului întreprins nu era desigur eliberarea bulgarilor 
de sub jugul turcesc, ei crearea unui stat sau a unei confederatiuni de state care să atärne cu totul de Rusia şi să se prefacă cu 
timpul într-o secundogenitură rusească. Acest stat sau această confederatiune de state avea să cuprinză Bulgaria, Muntenegrul, 
Serbia şi România şi să serve pe de o parte de staţiune spre Constantinopol, pe de alta să fie un zăvor în contra unei înaintări 
eventuale a monarhiei austro-ungare cătră Orient, în cazul dărîmării Imperiului otoman. 

Să nu ni se observe că acest plan s-a împiedecat, nu prin atitudinea României, ci prin aceea a Congresului din Berlin; nu 
ignorăm deloc puterea areopagului european şi suntem departe de-a-i opune greutatea relativ mică a naţiunii române; dar 
atitudinea României în timpul războiului ruso-turcesc a fost un factor în mâna Congresului. Situaţia Rusiei în faţa Congresului ar fi 
fost cu totul alta daca reprezentanţii ei s-ar fi putut infätisa ca cuceritori sau liberatori ai tuturor statelor balcanice. Afară de - asta 
cabinetul din San - petersburg n-a renunţat la dorinţa şi la scopul de-a forma un stat federativ 





din ţările balcanice, ci urmăreşte şi acum acest scop cu toate mijloacele ce-i stau la 'ndemänä , prin ambasadorii şi agenţii săi din 
Bucureşti. Ştirea răspândită acum câteva zile de cătră un agent rusesc despre o întâlnire încurândă a regelui României şi al Serbiei 
cu principele Bulgariei la Rusciuc cată a se considera ca un ballon d'essai pentru a afla pe de-o parte ce-ar zice puterile europene 
despre o asemenea întâlnire a principilor statelor balcanice şi a trezi pe de altă parte neîncrederea Austriei şi Germaniei în contra 
României şi Serbiei. Daca s-au zădărnicit pán' acum toate silintele şi 'ncercárile agenţilor ruşi de-a realiza o confederație a 
popoarelor balcanice cauza e că în Bucureşti au pătruns demult convingerea că interesele României nu se pot uni defel cu acelea 
ale statelor slave din vecinătatea ei şi apoi instinctul de neatârnare al naţiunii care nu îngăduie ca România să cedeze ceva din 
independenţa sa, pentru care s-a luptat atât de mult; în fine — last not least — pentru că România posedă un rege din Casa 
Hohenzollern, care în nici o împrejurare nu s-ar hotărâ a se degrada devenind vasalul Coroanei ruseşti. 

Daca instinctul de neatârnare şi de libertate al românilor, care se manifestă atât în politica lor esterioară cât şi în cea 
interioară, i-a ferit pân' acum de-a ajunge să atârne de Rusia, el pe de altă parte a creat un conflict cu monarhia austro-ungară şi i- 
a pus în opoziţie cu toate puterile europene, căci în cestiunea dunăreană ei au insistat cu prea multă îndărătnicie asupra punctului 
lor de vedere, care e, blând vorbind, unilateral, iar inamicii guvernului român — interiori şi esteriori — n-au întârziat a făuri din 
cestiunea dunăreană o armă în contra guvernului, a dinastiei şi a ţării . 

Spaţiul nu ne permite de-a cerceta cestiunea aceasta complicată; mă mărginesc dar numai la observatiunea că fiece, naţiune, 
mare ori mică fie, are misiunea deplină de a-şi apăra drepturile şi interesele ei, dar că nu trebuie să meargă atât de departe ca să 
ignoreze sau să atingă interesele şi drepturile unei alte naţiuni, mai ales când aceasta e un stat vecin cu mult mai puternic. Dreptul, 
strict în multe cazuri nu se poate, aplica fără pagubă nici măcar într-un litigiu între două persoane private; cu atât mai puţin între 
două state învecinate a căror interese se intretes în mii de direcţii şi sunt atât de varii încât prudenta impune fiecărei din părţi 
concesiuni în unele cazuri, pentru ca şi partea cealaltă să încline a face concesiuni în alte cazuri. Chiar un stat mai mare şi mai 
puternic decât România s-ar măcina cu timpul prin conflicte continue cu toţi vecinii săi; afară doar dac' ar avea un protector foarte 
tare într-una din puterile mari si dominante in Europa. Un asemenea protector România ' poseda odinioară în Franţa, sub 
Napoleon III; dar azi nu mai există în Europa nici o putere care să exercite o influenţă dominantă, căci singura care ar putea-o nu 
voieşte s-o exercite. 

Nu e îndoială că România se bucură în prezent de mare bunăvoință din partea Germaniei: nu numai pentru că regele e un 
Hohenzollern, ci pentru că conducătorul politicei germane a recunoscut marea vitalitate a poporului românesc, pentru că ştie a 
apretia importanţa situaţiei geografice a ţării şi o serie de alte împrejurări cari crează României pentru viitor o misiune politică şi 
militară la porţile Orientului. 

Dar, oricât de mare ar fi părtinirea cancelarului german pentru România, ea nu e îndestul de mare pentru a o favoriza în 
socoteala Austro-Ungariei, care e şi mai importantă pentru el. Se pare aşadar că din Berlin i s-a dat regelui României sau 
guvernului său sfatul urgent de-a aplana cât se poate de curând diferenţele pendente între Austro-Ungaria şi România cu privire la 
cestiunea Dunării, într-un mod cât se poate de echitabil pentru amândouă părţile. 

E sigur însă că, după ce s-a făcut o schimbare în directiunea Afacerilor Esterioare ale României şi după ce d. Dimitrie Sturza a 
luat portofoliul Esternelor, România va renunţa la punctul ei vechi de vedere, la non possumus, în cestiunea dunăreană. Deşi nu s-a 
aflat încă modul de învoială cu Austria, totuşi se caută şi, daca se va fi aflat, putem aştepta cu siguranţă că în România se va fi creat 
un nou element puternic pentru garantarea păcii europene. 


Aceste sunt apretierile corespondentului „Gazetei generale." Din parte-ne observăm că concesiile de natura celor cerute în cestiunea 
dunăreană nu numai că ating autonomia şi suveranitatea României, dar creează totodată un precedent pentru ca alte puteri rivale să pretinză 
concesii analoge. Este însă interesul bine înţeles al României de-a evita până şi părerea că ar nutri vro preferentä fie pentru Austro-Ungaria, 
fie pentru Rusia. Nu voim şi nu e de nici un folos pentru autonomia noastră de-a înclina într-o parte ori într-alta şi de-a ne preface de bună - 
voie în mărul de ceartă între cei doi puternici vecini. O mäntinere strictă a autonomiei noastre în politica esterioară, o egală evitare a 
influenţei fie a uneia, fie a celeilalte dintre puteri, e o garantie mai sigură pentru mäntinerea păcii decât concesii unilaterale, menite a ne 
câştiga poate simpatiile unuia, dar cu atât mai proprii pentru a stârni rivalitatea celuilalt. 

[10 septembrie 1882] 


[„«ROMÂNUL» COMENTEAZĂ ASEMENEA...”] 


„Romänul" comentează asemenea unul din pasajele noastre, care făcuse deliciile „Telegrafului" în curs de o săptămână, un pasaj 
pesimist, n-o tágáduim, prin care arătăm că toată pseudocivilizatiunea noastră, stearpá economic şi intelectual, s-a tradus în o cumplită 
apăsare fiscală şi administrativă a ţăranului şi că sub statul naţional el nu poate înţelege azi decât stăpânirea privilegiată a unui milion şi 
mai bine de oameni pe care-i consideră ca străini, străini poate nu cu limba, dar cu inima, cu caracterul şi cu înţelegerea pentru lucrurile 
ţării. Nu era îndoială că „Romänul" va striga numaidecât că e o provocatiune la străini etc., deşi în fond nu e decât un crud adevăr. Un 
sistem a cărui esenţă e spoliatia [î]l face indiferent pe omul din popor pentru ţara şi naționalitatea lui; purtând numai sarcini fără nici o 
compensație, un asemenea sistem face asupra lui efectul unei dominatiuni mai odioase decât cea în adevăr străină. 





Poate ca acest pesimism să nu fie îndreptăţit; poate chiar ca esprimarea lui să nu fie politiceşte practică; dar nu aceasta e în 
cestiune. Supere-se marii patrioţi pe faptele ce ne inspiră un asemenea raţionament, supere-se pe realitate înainte de toate, nu pe 
concluziile pe cari, cu ori fără cuvânt, le tragem din asemenea fapte. 

Oare nu e caracteristic pentru tratamentul de care se bucură populaţiile noastre din partea administraţiei SI a fiscului când 
constatăm că, în acelaşi timp în care zeci de mii de străini imigrează în fiece an, românii, din contră, părăsesc ţara lor, ca şoarecii o corabie 
care arde, şi că emigrează? D. G. Obedenaru constată în opera sa La Roumanie economique că tocmai în secolul acesta, al liberalismului, o 
sumă de români, poate o jumătate de milion, au trecut în Dobrogea pe când era turcească, în Bulgaria, în Serbia. 

D. Ioan Ghica constată în Convorbiri economice acelaşi lucru: 


Sunt localităţi unde plugari împroprietăriți, după ce-au plătit anuitatea şapte - opt ani, au părăsit pământul, s-au făcut servitori şi argati sau 
au trecut Dunărea. 


Din Moldova ţăranii îşi părăsesc căminele şi trec în Basarabia rusească. 

Toate aceste sunt fapte. 

Aceste fapte dovedesc decadenta statului, căci nu sunt unice în istorie, ci se repetă ori de câte ori decadenta intervine şi mai curios 
este desigur că, pe când oamenii care se complac în decadentä se bucură şi se veselesc, tot atuncea spiritele mai bune înclină a vedea 
lucrurile în culori negre şi sunt atinse de pesimism. 

Salvianus , un preot din Marsilia născut pe la 390, care a scris tractatul, ce se păstrează încă, De Gubernatione Dei, toată viaţa sa a 
afirmat cu multă elocuentä teza că „barbarii cuceritori sunt însărcinaţi de Dumnezeu sá pedepesască viciile şi nedreptätile lumii romane”. 
Acest pesimist al timpului său observă în cartea sa (V, 8) că romanii fug la goti şi că nu se tem de nimic mai mult decât ca să redevie 
romani. Ba chiar toţi oamenii din popor ar căuta refugiu la goți dac' ar putea lua cu sine putina avere ce-o posedă; căci acolo nu li-i permis 
celor mari, ca la romani, de-a asupri nepedepsiti pe cei mici 


(Una et consentiens illic Romanae plebis oratio, ut liceat eis vitam, quam agunt , agere cum barbaris . Et miramur , si non vincuntur 
a nostris patribus Gothi , cum malint apud eos esse quam apud nos Romani? Itaque non solum transfugere ab eis ad nos fratres nostri 
omnino nolunt sed ut ad cos confugiant , nos relinquunt ). 


Nimeni n-a numit pe acest călugăr trădător sau nebun pentru că constata că starea de nedreptate în Imperiu făcea pe poporul roman 
să prefere domnia barbarilor. 

Bizantinul Priscos fu trimis în solie, la anul 448, la Curtea lui Attila , regele hunilor , unde află o sumă de romani. Ce-i spuse unul 
din ei, spre marea mirare a lui Priscos ? Că 


sub aceşti barbari oamenii nu sunt pururea Sicanati ca în Imperiu, că judecätile sunt drepte, că judecătorii nu sunt venali, că därile nu sunt, ca-n 
Imperiu, în permanenţă insuportabile . Ceea ce cineva câştigă cu muncă onestă poate să şi folosească în linişte, cu totul opus stărilor de lucruri în 
Imperiu. 


Acesta e chiar secretul tuturor cuceririlor uimitoare. Când Alexandru a cucerit Persia , desigur stările de lucruri fuseseră pentru 
popor atât de rele încât acesta nu i s-a opus; cu satrapii lesne a putut s-o scoatä la capăt. Norocul lui Napoleon în Germania se esplicä în 
acelaşi mod. El purta în ranita sa o îndreptare a stării sociale a Germaniei, care era insuportabilă în cele mai multe din statele mici. A 
trebuit mari îmbunătăţiri înlăuntru, a trebuit o generaţie crescută în universităţi cu totul în alt spirit, adânc naţional, pentru ca Napoleon să 
poată fi învins. 

Iată lucruri clare şi învederate. 

Când vedem zilnic că perceptorii nu iau darea de la ţăran din prisosul productiunii lui precum se 'ntâmplă în toate ţările din lume, 
ci din vânzarea instrumentelor lui de muncă, scutite de lege, din haina de pe el, din pânea de toate zilele, când constatăm, din raportul 
asupra portăreilor , cum se aplică împlinirile judecătoreşti, când adăogăm peste acestea spoliatiunile administrative, ne mai rămâne oare 
cuvânt de-a ne mira de vorba ţăranului de la Cetatea Albă, care găseşte starea lui preferabilă celui din România liberă ? 

Dar să zicem că, daca ţăranul nostru stă rău, are cel puţin satisfactiunea de a-şi vedea respectat sentimentul lui national, că acesta 
rămâne izvorul lui de speranţă în viitor, steaua care-l conduce şi-l mângâie în căderea sa materială. 

Să vedem ce se face în privirea aceasta. 

Cozia, unde e înmormântat Mircea I, cel mai mare Domn al Țării Româneşti, acela sub care ţara cuprindea amândouă malurile 
Dunării până-n mare, Cozia unde e înmormântată familia lui Mihai Vodă Viteazul, un monument istoric aproape egal în vechime cu ţara - 
ce-a devenit acesta ? Puşcărie ! 

Turci şi austriaci au ocupat ţările, dar puşcărie tocmai din această mănăstire n-a făcut. A trebuit ,,rosii", „nationalii" să vie, cu 
ilustrul lor Simulescu, ca s-o facă şi asta. 





Dar oare Carol Îngăduitorul nu va înceta din viaţa când va sosi sfârşitul prescris de Dumnezeu şi regilor şi oamenilor de rând ? 
Oare puşcărie se va face deasupra mormântului său? Oare nu există nici o solidaritate istorică între cel ce poartă azi coroana Ţării 
Româneşti şi cel ce a purtat-o acum cinci sute de ani ? 

Iată panteonul care se pregăteşte eroilor şi regilor poporului românesc — puşcăria. Nu suntem siliţi să-l sfátuim pe primul nostru 
ministru să treacă graniţa la Putna, să vază cum străinii respectă mormântul lui Ştefan cel Mare, cum şi azi, ca acum o sută şi două sute de 
ani, o candelă pururea aprinsă luminează la capul marelui Domn român, că poporul vorbeşte de el ca şi când ieri ar fi trăit ? 

Când dar vedem un popor atât de maltratat în privirea stării sale materiale şi maltratat şi mai rău în privirea tuturor amintirilor mari 
şi sfinte pe care le-a avut, mira - ne - vom de mărturisirea publiciştilor că românii emigrează, mira - ne - vom că preferă o domnie străină 


barbară în locul celei pseudocivilizate ce se pretinde a fi a lor ? „Non solum transfugere ad nos omnino nolunt , sed ut ad eos confugiant, 
nos relinquunt", zice Salvian si acelaşi cuvânt se aplică si la noi. 

Nu vă prefaceti a vă supăra pe ceea ce zicem, supärati-vä mai bine pe ceea ce se 'ntâmplă , pe realitate. Ceea ce se 'ntämplä în viaţa 
materială şi morală e trist, nu icoana slabă pe care noi o dăm în scris despre această realitate. 

Poate cineva comenta oricum voieşte ceea ce zicem; nu de comentarii e vorba, nu de intenţiile ce ni se atribuie sau ni se tăgăduiesc, 
ci de realitate. Realitatea aparţine ordinei materiale a lucrurilor, unde totul e pipăit, învederat, capabil a fi măsurat. Oricât de crudă ar fi 
forma în care ne esprimăm impresia, ceea ce e mai crud şi mai odios e realitatea însăşi. 

Toate protestările de patriotism nu modifică întru nimic realitatea, precum procesele intentate lui Galilei nu opreau ca în realitate 
soarele să fie centrul sistemului şi pământul să se 'nvärtä împrejurul lui. A modifica realitatea, nu a parafraza vorbele noastre, iată ce-ati 
trebui să faceţi. 

[12 septembrie 1882] 


[„FRIGURI DE REFORME...”] 


Friguri de reforme au cuprins capetele, pân' acum destul de pozitive, ale oamenilor noştri de stat, cari pregătesc viitorul în 
coloanele gazetelor. 

În unele foi din străinătate apare pe pagina a treia, după anecdote si diverse, câte-un ,,sfat pe zi", care cuprinde când reţete pentru a 
obţine o mai bună recoltă de sparanghel , când un leac în contra boalelor de ochi, când prepararea unui nou fel de şoriceasă . Foaia de 
căpetenie a partidului dominant ne fericeşte asemenea aproape zilnic cu câte-o reţetă de reformă: azi se reformează justiţia, mâine 
agronomia , apoi biserica, şcoala, regimul economic, administraţia comunală şi judeţeană — c-un cuvânt totul. Se ştie că noi românii 
suntem oameni lesne crezători. Nu ne-am îndoit nicicând că un text de lege, votat făr' a fi fost citit, e în stare să schimbe obiceiele rele ale 
administraţiei şi ignoranta tuturor. Un şir de paragrafi traduşi repede din frantuzeste de vrun şef de biurou e după părerea noastră în stare a 
schimba brazda ţării şi caracterul populatiunilor, încât din ziua promulgării şi până mai apoi să ne trezim atât de departe în privirea tuturor 
progreselor realizabile încât să ne mirăm noi înşine de ceea ce ne-a găsit. 

Cu toate acestea observatorul chiar superficial al maniei de reforme va vedea lesne că boala aceasta devine acută mai cu seamă în 
unele momente — asupra alegerilor. Când alegerile sunt aproape totul e rău, totul trebuie reformat. Atunci în istoria monotonă a unei 
mizerii permanente, în contra cărei nu există alte remedii reale decât munca şi cultura, intervine epizodul vesel al bunelor intentiuni, al 
propunerilor de reformă radicală, cari, ca varga magică a vrăjitorilor , să preschimbe ca din senin pustietatea în grădină, colibele în palate 
şi un popor sărac într-o turmă de regi. Aceste planuri de reforme ne dau în adevăr ocazia de-a făgădui, de-a deschide pentru câteva 
săptămâni cutia vestită a Pandorei şi a lăsa să fluture pe dinaintea oamenilor iluziile transparente ale tuturor bunurilor din lume. Odată 
alegerile făcute, marii reformatori de ieri recâştigă temperamentul lor apatic şi oriental şi tara...? merge mereu cum a mers sute de ani, sub 
auspiciile singurei divinităţi care-a mai rămas în fundul cutiei Pandorei — a mizeriei... 

În România mai avem a lupta c-un incovenient statornic în viaţa noastră publică. Din ceea ce oamenii scriu şi zic nu poţi deduce 
ceea ce ei vor. În cele mai multe cazuri trebuie să 





laşi tot vravul de vorbe de-o parte şi să ghiceşti intenţia lăudabilă a reformatorului, care e în genere cu totul alta decât aceea pe care marele 
om o pretextează. 

Astfel ni se 'ntämplä şi cu reforma electorală propusă de d. C. A. Rosetti. Teoretic o discutăm destul de bine şi arătăm în destul de 
invederat că zadarnică e orice reformă pe cât timp oamenii asupra cărora se aplică nu ştiu nici a citi şi a scrie, neavând posilibitatea de-a 
judeca interesele publice. Aceste cuvinte, cari ar fi în stare a convinge pe omul ce caută adevărul şi care nu se fereşte de-a fi convins, nu 
vor avea nici un efect asupra omului care ştie prea bine unde tinde şi a cărui ţintă e mai mică decât cea pretextată -— paralizarea 
coruptiunii în alegeri — însă e cu mult mai practică şi mai pozitivă. 

Această ţintă este de-a se perpetua la putere. 

Se ştie că, dac-a fost vrodatá cu putinţă a răsturna un guvern la noi prin opinia publică, iniţiativa a plecat de la colegiul I şi al H[- 
lea]. Colegiul al Iv-lea votează aproape totdeuna cu guvernul şi după comanda administraţiei; colegiul al III-lea, mai ales în oraşele din 
provincie, unde clasă de mijloc mai nu există, e asemenea guvernamental. 

Daca vom enumera pe membrii opoziţiei conservatoare şi liberale vom vedea lesne că cei mai multi deputaţi opozitionali îşi 
datoresc mandatele lor acestor două colegii, unde, cu toată coruptiunea, tot mai există neatârnare materială şi morală. Ce voieşte dar d. C. 
A. Rosetti ? Să nimicească cu totul influenţa acestor colegii, băgând în ele pe delegaţii ţăranilor, cari, struniti de subprefecti si perceptori, 
vor vota pururea cu guvernul. Pentru a ajunge la acest scop dumnealui nu se dă 'ndărăt nici înaintea celei mai reacționare idei; propune 
restrângerea dreptului politic al ţăranilor. Țăranii vor alege numai pe jumătate atäti delegaţi, decum aleg astăzi. Va să zică când e vorba de- 
a paraliza colegiul I şi al Il[-lea] prin delegaţi ţărani, pururea guvernamentali, d-sa devine chiar neliberal şi restrânge capacitatea politică a 
trei din patru părţi a populatiunilor României. 

Reforma fiind constituţională are nevoie de votul unei Camere de revizuire. Precum Victor Hugo propune pacea eternă, cu condiţia 
ca un ultim şi mare război să înlătureze toate nedreptätile de pe pământ, marele nostru reformator [î]şi promite ca, prin o ultimă presiune 
electorală, să obtie o asemenea Cameră şi o asemenea reformă de la colegiile actuale. După ce acestea se vor desfiinţa presiunea nu va mai 
fi necesară. Colegiul I, II şi al IV[-lea] întrunite vor cuprinde pretutindenea o majoritate guvernamentală în mâna prefectului, compusă din 
delegaţii ţăranilor. Minoritatea proprietarilor mari va rămânea pururea, prin natura lucrurilor, învinsă de-o majoritate inconștientă , fără 
pricepere pentru interesele publice şi mânuită de guvern ca o unealtă mecanică. 

Care este deci rezultatul ce caută a se obţine ? Punerea întregului corp electoral sub puterea discretionarä a guvernului, asimilarea 
tuturor cu delegaţii ţăranilor ce votează cum li se porunceşte. E evident că atunci parlamentarismul ar fi o minciună, o aparenţă mantinutä 
de ochii lumii şi că, în fond, guvernul autocritic ar putea face orice - ar voi. 

Absolutismul nu este pururea şi pretutindenea o nenorocire. Adeseori el e necesar şi mari creatiuni istorice îi se datoresc. Dar... 
absolutismul sincer, întemeiat ca atare pe dreptul public al poporului, absolutismul care nu se ruşinează de sine însuşi şi care crede că, prin 
o biurocraţie energică, cu învăţătură de carte şi incoruptibilä, se poate produce mai mult bine decât prin discuţiile adese sterpe ale unor 
parlamente inculte. Dar a avea un absolutism bazat pe minciuna parlamentară însemnează a avea o companie de esploatare în capul ţării, 
care, păzind cu ipocrizie formele esterioare ale parlamentarismului, e despoticä nu în folosul statului şi al populatiunilor, ci în folosul [a] o 
mână de oameni lacomi de avere şi moraliceşte putrezi. 

[17 septembrie 1882] 


„D-LUI COLONEL CANDIANO - POPESCU ...”] 


D-lui colonel Candiano - popescu s-a conferit medalia Bene-merenti clasa I, pentru scrierile sale poetice - militare (?!). În adevăr 


că şi merita; ne mirăm numai cum de nu a primit această medalie mai înainte. Säracä ţară!... 
[18 septembrie 1882] 





[„«ROMÂNUL», ÎN NUMĂRUL SĂU...”] 


„Romänul", în numărul său de duminică, ne dă un frumos exemplu de confuzie. 

De câte ori ziarul guvernamental se prezintă dinaintea alegătorilor nu e nimic bun în ţară care să nu se datorească ideilor liberale; 
când e însă vorba de relele economice şi sociale, atunci — conservatorii au guvernat ţara, ei sunt de vină la toate. 

Cu toate acestea lucrul trebuie judecat cum este; ideile liberale în aplicarea lor trebuiesc luate cu rezultatele cele bune şi cele rele şi 
să li se facă bilanţul, ca să vedem cui i-au folosit şi cui i-au stricat. 

Să zicem — posito sed non concesso — că înaintea erei liberale nu era nimic în ţară. Averi mari nu erau, dar nici mizeria nu era 
cunoscută. Cu ocazia discutării legii rurale în cel întâi Parlament al României unite d. Cogălniceanu citea documente prin cari arăta că 
pământul era atât de larg încât ţăranul putea să-şi înfigă plugul Oriunde i-ar fi plăcut, fără să 'ntrebe al cui e locul, şi că n-avea să dea decât 
una din zece a produsului. Codul Caragea prevede tot una din zece. În fine proiectul de 'mproprietărire de la 1848, prezentat de proprietari, 
dă ţăranilor oricât pământ ar dori şi oriunde l-ar dori, în posesiune ereditară, dând una din cinci la arături şi una din trei la fänate (nefiind 
aci altă muncă decât coasa şi strânsul ). Ţăranii erau săraci atunci, dar nimenea nu era bogat. Meseriile erau şi ele ocrotite . Cineva trebuia 
să-şi fi învăţat meşteşugul bine pentru a-l putea exercita. Libertatea de comerţ nu exista pentru obiectele de prima necesitate. Se socotea 
preţul grâului şi al vitelor, se adăuga câştigul legitim al negustorului, încât pâine, carne, lumânări aveau preţuri taxate şi cât se poate de 
reduse. Nu erau atâtea case frumoase în Bucureşti, nu atâtea trăsuri strălucite, nu erau strade pavate cu pietre aduse din Scoţia şi din 
Belgia; bugetul amânduror ţările nu era decât de vro 20 de milioane; o mie de oameni — boieri li se zicea, cu şi fără cuvânt — guvernau 
ţara, bine - rău cum o fi fost, însă foarte ieftin. 

lată că, deodată cu Unirea, vine la ordinea zilei era liberală. Nu se poate tăgădui că Vodă Cuza era liberal; autoritar da, însă 
democrat autoritar , liberal autoritar . Daca ne aducem aminte de elementele numeroase pe cari Vodă Cuza le-a ridicat pentru a le opune 
boierilor si ne uităm azi împrejuru-ne, le vedem pe toate foarte sus, le vedem constituind . . . partidul roşu, esceptie făcând poate de capi. 
Abia doi ani trec de la Unire şi bugetul cheltuielilor se ridică de la 20 la 40, 48, 50 de milioane. E drept că poporul primeşte o sumă de 
libertăţi; dar orice libertate nouă, de care până în ziua de azi încă nu e în stare a se folosi, corespundea cu cheltuială căci libertatea, chiar 
daca n-o ştii s-o intrebuintezi , e scumpă. Înainte boieri, adică funcţionari mari şi mici, plătiţi şi gratuiţi , erau o mie de toţi. Vodă Cuza 
introduce autonomia comunală şi judeţeană; în fiece comună câte un primar, ajutor, notar, vătăşei , toţi plătiţi; în locul a o mie de boieri de 
ai Regulamentului se nasc în ţară, ca iarba din pământ, 40 pân-la 50 de mii de boieri noi, săraci dar fudui şi pretenţioşi , aşteptând să fie 
slujiti de alţii, văzând în poziţia lor improvizată un mijloc de-a trăi din munca altora. Toată această aristocrație nouă tine bani. Pârcălabii şi 
vornicii cei vechi, vatamanii şi bătrânii satului nu ţineau nimic. Pe lângă aceea că bugetul general al statului era de două ori şi jumătate mai 
mare, fiece centru mic de populaţie era încărcat cu cheltuieli comunale de zeci de mii de franci pe an. Aproape tot CE câştigă ţăranul i se 
escamotează sub titlurile cele mai diverse de către organele politice: statul, judeţul, comuna. Mai intervine o foamete generală; ţăranul se 
împrumută ca să poată trăi de pe-o zi pe alta; cu toate acestea perceptorul vindea căldările de pe foc. 

În fine regimul percepţiei, precum şi regimul în genere, se discreditează şi o conspirație aduce, în locul liberalismului autoritar , 
liberalismul pur. Se durează o Constituţie — cea mai liberală din Europa — în care se stipulează: egalitatea deplină a străinului cu românul 
în ţara acestuia, fără a se ţinea seamă că superioritatea economică si de cultură a sträinului [i]l face pe acesta, prin natura lucrurilor, stăpân 
românului. În toate opera aceasta de liberalism cosmopolit nu e un articol de incolat, care să mărginească relaţiile dintre străinul cult, abil, 
cu deprinderi economice fixate, şi între românul incult, naiv şi deprins numai cu munca grea a câmpului. Din cauza aceasta până-n ziua de 
azi ţăranul îşi vinde grâul cu 30—40 la sută mai ieftin decât proprietarul, arendaşul sau alţii. Fiecare '] înşeală şi nimeni nu-i deschide 
ochii. Imediat vine şi era drumurilor de fier. E drept că ele încărcau o ţară săracă cu o datorie de sute de milioane pe 90 de ani înainte — 
dar articolele de lux veneau mai grabnic din străinătate, noua aristocrație se putea intoli mai cu înlesnire. Si pe când fiece sezon arunca 
petecăriile de dincolo de graniţă pe umerii românului, străini ce le introduceau îşi fixau frumusel capitalul realizat din aceste petece, 
ridicând prăvălie după prăvălie, palat după palat în Bucureşti. Într-adevăr imens progres ! În sfârşit, cu mila Domnului, d. Brătianu mai 
vine un al doilea rând la putere, inmulteste iar funcţiile, ridică bugetul cheltuielilor în şase ani cu 40%, mai face drumuri de fier, se mai 
ridică palate la Bucureşti, în acelaşi timp în care se vinde cămaşa de pe ţăran, ba se vinde el însuşi rob cu braţele. 





Daca toate acestea nu s-or fi chemând progres, apoi nu mai ştim ce e progresul. 

„Romänul" se preface a fi atât de naiv pentru a număra anii câţi au fost conservatorii la putere şi găseşte că sunt mai multi decum 
ar fi stat liberalii. Da ! asta vrea să zică a confunda „cauza" cu „timpul", lucruri cari n-au a face una cu alta. Cauza marei datorii publice 
sunt drumurile de fier şi înmulţirea funcţiilor şi această cauză li se datoreşte liberalilor de toată mâna. Cincizeci de ani ar fi putut sta 
conservatorii după votarea concesiei Stroussberg şi anuitatea tot ar fi avut s-o plătească. Prezenţa lor la putere nu desfiinţa întru nimic 
angajamentele luate în numele ţării de roşii, prezenţa lor la putere nu putea reduce capitalul unei datorii contractate de alţii, tot aşa precum 
ea nu putea lua legilor organice caracterul lor liberal - cosmopolit care li s-a imprimat [de] roşii. 

Nu 'ntrebati câţi ani au stat unul şi celălalt la putere, ci ce-au făcut fiecine în aceşti ani. Conservatorii n-au făcut nimic — să zicem 
— s-au opus numai cu îndărătnicie la binele ce voiati a-l realiza. Dumneavoastră ati făcut totdeuna ceva, şi ceva rău. De câte ori partidul 
liberal a fost în fruntea ţării, el a creat câte-o cauză permanentă de mizerie, pe care urmaşii lui n-au mai putut-o desfiinţa. Şi încă — de-ati 
putea face tot ce voiti ! De ati putea introduce eligibilitatea magistraturii, şi cu ea împreună venalitatea ei şi nesiguranța averii; dac-ati 
putea desfiinţa colegiul I, înecându-l într-al patrulea, pentru ca să nu mai fie cu putinţă de-a alege un singur deputat independent — atunci 
opera ar fi încoronată. Atunci în adevăr ţara, avere publică şi averi particulare, ar deveni proprietatea esclusivă a unei coterii lacome de aur 
câştigat făr-de muncă şi de demnități acaparate fără ştiinţă şi merit. 

Să nu confunde „Românul“ timpul în care efectele unei cauze durează cu cauza însăşi. În acest timp, şi după ce veninul 
liberalismului cosmopolit a pătruns în România, fără îndoială şi conservatorii au trecut pe la putere. Dar în contra unor rele organice, 
infiltrate de alţii, ei n-au dispus de mijloace destul de energice şi n-au dispus de ele pentru că ar fi compromis poate şi mai mult starea 
socială. Machiavelli zice: un rău politic se poate vindeca pe cât timp puţini-l văd; când [i]l vede toată lumea, el nu mai e vindecat. 
Putrejunea moravurilor private produsă prin declasarea generală îşi are reversul în putrejunea şi libertinajul moravurilor publice; într-o ţară 
de oameni declasati si moraliceşte căzuţi statul nu poate fi decât icoana lor; el nu va fi un sanctuar ci un lenociniu . Nu se poate aştepta de 
la un partid, oricât de onest şi de energic ar fi, de-a schimba ca prin minune rolele organice pe cari alţii le-au introdus. Căci răul se 
'ntroduce lesne. 

Roma a putut fi arsă într-o zi, pe când pentru zidirea ei s-a cerut o mie de ani. 

[21 septembrie 1882] 


[ CÂTEODATĂ NE CUPRINDE...”] 


Câteodată ne cuprinde o adevărată admiraţie de modul în care confrații de la „Romänul" binevoiesc a ne combate. 

Nu există stat pe faţa pământului în care bugetul cheltuielelor să se fi făcut, în douăzeci şi patru de ani, într-o generaţie de şase ori 
mai mare decum fusese, ca în România, şi cu toate acestea se crede că un citat din Leroy - beaulieu despre tendinţa ce-au cheltuielele de-a 
creşte poate acoperi monstruozitatea de la noi. 

Ne permitem şi noi a cita pe acelaşi autor: 


Daca examinám , zice, curentul general al civilizaţiei noastre, de două secole încoace mai cu seamă, suntem izbiti în mod 
singular de progresiunea cheltuielelor statului. Cei mai mulţi contimporani sunt späimäntati de acest fenomen, pe cari sunt ispitifi 
a-l atribui relei adminstratii şi neprevederii guvernantilor. Cumcă această neprevedere şi dezordine figurează asemenea între 
cauzele dezvoltării cheltuielelor publice n-o poate contesta nici un om cu minte; însă dezvoltarea aceasta e un fenomen prea 
universal pentru a nu-i recunoaşte cauze mai adânci şi cum am zice mai independente de voinţa oamenilor.. . Lăsând de-o parte 
războaiele, cari se pot considera ca imputabile viciilor oamenilor şi guvernelor, trebuintele statului augmenteazä din două cauze: 
sporirea serviciilor pe cari o populaţie mai rafinată le exige de la stat, apoi augmentarea preţurilor, fie a salarelor , fie a 
subsistentelor .. . Daca de la 1818 pân la 1877 (59 de ani) bugetul Franţei s-au întreit nu trebuie să uităm că moneta însăşi şi-a 
schimbat valoarea reală în acest interval, aşa încât deosebirea între cheltuielele efective d' atunci şi cele d' acum e mai mică in 
fond decât în aparenţă. 


Facem acest citat pentru a completa şirurile reproduse de ,,Románul" şi pentru ca sá nu i se substituie scriitorului francez maniera 
uşoară de-a vedea a foii noastre liberale. 





Autorul francez n' arată alt decât că membrii proportiei cresc, dar proporţia rămâne în fond aceeaşi. Daca în Franţa s-au întreit 
cheltuielile, cauza e, una, că, în proporţie directă, populaţia s-a îmbogăţit în 60 de ani, al doilea, că banul şi-a schimbat valoarea sa în 
proporţie inversă. 

Dar în nici o ţară din lume cheltuielile n-au devenit, în douăzeci şi cinci de ani, de şase ori mai mari. S-au îndoit, s-au întreit (ca-n 
Olanda, pe care o citează „Romänul)", însă paralel cu o dezvoltare imensă a bogăției nationale: nicăiri bugetul n-au devenit de şase ori mai 
mare, rămânând populaţia aceeaşi la număr şi fiind tot atât de săracă ca mai nainte. 

Populaţia noastră cea rafinată, care exige de la stat o sumă de servicii nouă, consistă, precum „Românul bine ştie, din milioane de 
oameni cari se hrănesc aproape esclusiv cu mălai, cari nu ştiu scrie şi citi, cărora pentru dări li se vând hainele de pe ei şi instrumentele de 
muncă, a căror persoane chiar se scot la mezat pentru a fi închiriate ca vitele. În favorul acestei populaţii rafinate s-au înşesit bugetul 
cheltuielelor ? 

Dar, în genere, ce comparaţie se poate face între noi, popor agricol, rămas îndărăt în toate privirile, cu Olanda bunăoară, care nu e 
— cum zice „Romänul" — ţară mică, ci un stat vechi, ce-n decursul secolelor trecute a dominat mările şi a jucat rolul de putere mare ? Ce 
comparaţie între noi şi Franţa ori Anglia ? E o adevărată ironie, e o batjocură a celui mai de rând bun simţ de-a compara mărimi 
incomensurabile şi de-a vorbi de augmentarea bugetului Olandei pentru a esplica neprevederea şi dezordinea de la noi. 

Suntem departe de-a voi trecutul, pentru că această voinţă ar fi în deşert. Orice pripă în dezvoltarea organică nu se poate face 
nefăcută; odată porniţi pe această clină, întoarcere nu mai e cu putinţă. 

Nu contestăm asemenea că averile s-au înmulţit în România — numai nu în mâinile românilor; nu că esistă mai multe palate şi 
zidiri mari în oraşele noastre, numai nu sunt ale indigenilor; nu contestăm că suma averilor existente pe acest pământ e mai mare decât 
acum douăzeci şi cinci de ani, dar e aşa repártitá încât prea puţin din ea e 'n mâini indigene. Daca însă acest lucru e indiferent, daca 
prosperitatea pe espresia geografică e totul, iar espresia etnologicä a nationalitätii nu 'nseamnä nimic, atunci fără îndoială e mare progres 
şi ne-am mira de-un singur lucru, de ce „Romänul" n-ar propune mijloace pentru ca acest progres să fie şi mai mare ? Există oameni cari 
susţin cu toată seriozitatea că colonizarea ţării c-un popor străin i-ar schimba cu desăvârşire faţa, că ţara ar merge înainte chiar daca 
poporul românesc ar pieri. 

Ca să venim dar de unde am plecat, susţinem din nou că starea veche de lucruri — care nu se mai poate reintroduce în nici un chip, 
să fie bine înţeles — era mai favorabilă existenţei şi dezvoltării normale a poporului nostru. Atât am zis şi nimic mai mult. Poporul poate 
era sărac, dar nu era mizer, nu sleit. Sunt fără îndoială oameni cărora dezvoltarea aceasta le-au folosit, pe cari i-au ridicat din nimic, i-au 
făcut bogaţi şi puternici; dar acei oameni nu sunt poporul românesc. 

Nu e om cu oarecari cunoştinţe cari să conteste faptul că un popor relativ înapoiat, adus prea repede în contact c-o civilizaţie 
străină superioară, e în pericol de-a pieri. Degeaba ne-am zbate împotriva acestui dureros adevăr. Din momentul în care românul a intrat în 
contact cu mii din oameni cu deprinderi economice mai energice, de-un egoism mai pronunţat, de o cultură mai mare, desigur acei oameni 
au devenit vânătorii lui şi el vânatul. 

Nu le luăm confratilor plăcerea ieftenă de-a se uimi de progresele ce pretind a le fi realizat, dar, de un temperament mai puţin 
fericit decât ei, nu împărtăşim iluziile lor şi vedem lucrurile cum sunt. 

Nicicând, în decursul istoriei, elementul român de lângă Dunăre n-a fost într-o stare mai rea şi mai periculoasă. Nu există vecin, 
mic sau mare, care să nu aibă sub stăpânire-i câte un fragment al acestui popor, pe care caută a-l absorbi; nu există unul deci ale cărui 
interese să nu ne fie opuse pân-la un grad oarecare. Sträbätuti în cruciş şi-n curmeziş de curente politice şi economice străine, în loc de-a 
strânge cu mână rezăşească petecul acesta de pământ, am făcut din el patria tuturor popoarelor, un otel pentru oricine şi pentru orice; în loc 
de-a ţine mortis la dreptul vechi, la tradiţii şi lege, am crezut a putea uimi lumea prin aparențele unei civilizaţii ce nu există şi, paralel cu 
importul de marfă străină, ne-am îmbolnăvit sufletul cu importul unor instituţii şi idei, potrivite poate cu stările de lucruri din Apus, dar 
nepotrivite c-un popor sărac şi unilateral in ocupatiunile lui. 

Acum douăzeci şi cinci de ani condiţiile unei dezvoltări normale şi sănătoase existau intacte aproape. Dar politica economică cât şi 
cea socială insuflată pururea din vederi liberale au nimicit mare parte din ele. La toate laudele câte şi le - aduce partidul în privirea acestui 
progres, răsărit din ruina poporului nostru propriu, am zice o vorbă veche populară: Doamne, fă să fie cum zic ei, nu cum ştim noi că este. 
[25 septembrie 1882] 





[L DACA SE VA ADEVERI...”] 


Daca se va adeveri că pe la 'nceputul lui octomvrie or să se deschidă Adunările şi vom avea iarăşi fericirea de-a perinda 
fizionomiile interesante ale acelor bărbaţi cari îngrijesc atât de mult de binele ţării şi de-al lor va rămânea să ne 'ntrebăm în ce raport 
reciproc vor fi grupurile în cari majoritatea de pán' acum se preface a fi despărțită. 

Pân' acum majoritatea era compactă. Cum era, bună — rea, îşi făceau treaba cu ea, zice - o vorbă, şi lucrurile mergeau strună. Rău 
mergeau fără îndoială, pentru că legiferomania pe de-o parte, lăcomia de averi pe de alta, sărăcia de minte pe deasupra, au făcut în adevăr 
ca ţara întreagă să se sature demult de aceşti pretinşi aleşi ai ei. Nu se poate tăgădui că nemulţumirea generală e mai mare decât oricând, că 


nu e om — nu cu vro minte deosebită sau pretentios, ci oricum l-ar fi lăsat Dumnezeu — care să nu simtä că Parlamentul e în mare parte 
compus din farsori şi că administraţia maltratează lumea şi o despoaie. Daca până şi tatarii au început a părăsi Dobrogea, oameni fără nici 
un fel de necesităţi şi mulţumiţi cu orice soi de guvern din lume, necum să n-o simtă altcineva. 

Dar, aşa cum era, majoritatea stătea compactă şi statornică în mijlocul mişcării continue de funcţionari administrativi, judecătoreşti 
şi fiscali cari se ridică şi se cufundă în graţia ministerială ca stolurile de umbre în infernul lui Dante. De cincizeci de ori s-a schimbat 
ministerul sub prezidenta d-lui Brătianu: d-sa pare a fi avut atâtea cabinete în şase ani câte au avut toţi Domnii pământeni de la întemeierea 
ţărilor până azi; dar două poluri rămâneau neclintite în această necontenitá rotaţiune: d. loan Brătianu pe de o parte, majoritatea sa 
parlamentară pe de alta. 

De la un timp lucrul au început a se cam turbura. Fie că prea multi si-or fi zis „omul face banii şi banii pe om", fie că unii prinsese 
cheag la inimă, alţii nu; că unii sunt stupi neretezati , alţii nu prea au de moară; destul că dihonia şi pizma reciprocă dintre cei mici pare a fi 
înrâurit asupra celor mari, încât azi foasta majoritate, atât de strânsă prin apetituri, seamănă a se despărţi în trei, ca râul fericit ce curgea în 
mijlocul raiului. Ordinea logică a acestei împărțiri nu prea e clară, e chiar enigmatică pentru public; cea cronologică însă se poate urmări. 

Întâi s-a supărat d. Dumitru Brătianu pe majoritate. I-a trimis pe unii la puşcărie, pe alţii la carantină şi, în intervalul de când 
Adunările sunt închise, s-au injghebat un nou partid „al virtuţii”. A răsărit unde nu-l sameni, ar zice vorba, dar a răsărit. Deşi membrii 
partidului virtuţii nu prea sunt cunoscuţi publicului, despre existenţa lor reală nu se poate îndoi nimenea; iar îndoielele asupra virtuţii lor ar 
fi, se zice, şi mai neîntemeiate. Am scris-o deci şi noi pe lumânare pentru neuitare şi ne rugăm lui D-zeu ca aşa [să] fie. 

Apoi s-a supărat d. C. A. Rosetti. Şi-a dat demisia din Adunare, a depus mandatul său în mâna alegătorilor şi, cu inima plină de 
amărăciune, a părăsit ţara, pentru a mânca din nou pânea neagră a exilului, udată cu lacrimi. Un alai de jalnici patrioţi l-au petrecut până la 
marginea târgului, unde, luându-şi toiagul în mână şi scuturând de pe încălțăminte praful unei patrii ingrate , au plecat spre depărtatele 
deşerturi ale Galiei , unde cu post şi în pustnicie să-şi petreacă rämäsita zilelor, scärbitä de răutatea oamenilor. 

Ci 'nainte de-a pleca a spus de ce. Majoritatea n-a voit să-i primească reformele. Aceste sunt: decentralizarea, reforma legii 
electorale, electivitatea magistraturii, libertatea învăţământului cu dezgroparea räposatei Eforii şi — ca ton fundamental al muzicei — 
scăparea ţăranului de asuprire. Cum şi ce fel nu se spune, dar în sfârşit scăparea lui. Acesta e drapelul lăsat în mânile viguroase ale onor. 
Costinescu care, cu inima în dinţi si cu funia 'n traistă, [i]l va apăra. Iată dar un alt fragment al majorităţii grupat pe lângă acest drapel, 
fragment care n-are ridicola pretenţie de-a fi virtuos. Din contra, unde găseşte ceva pus rău, el pune bine. 

lată deci două centre de atractiune dintre cari unul virtuos, „fetisoara mărită fetişoara"; altul mai puţin virtuos dar „sutele mărită 
slutele". Atât virtutea de zile mari a unora cât şi cea mai de zile de lucru a celorlalţi arată opoziţie în contra Vizirului. Nu e îndoială nici 
pentru unii nici pentru alţii că d. loan Brătianu e un vizir, că guvernul său e o maşină pneumaticá care absoarbe toate puterile vii ale ţării. 

Cine dar mai rămâne sincer şi necondiţionat sub drapelul marelui nostru cancelar ? Iată o întrebare pe care oricine şi-o face cu 
curiozitate. Altfel, de partizani sá nu te plângi când ţii sacul cu gráunte 'n mână. Vor veni ei, chiar prea multi, chiar peste voie; dar, in 
aparenţă măcar, o majoritate care să voteze bugetele inteleptului Sihleanu si răscumpărările cu toată supunerea datorită pare a nu mai 
exista. 

Oare unul din ziarele inspirate n-ar putea lămuri publicul ? Pare c-am fi rămas fără umbră de ziar guvernamental care să ne spuie, 

bunăoară, ce gândeşte d. Brătianu în privirea acestor nouă grupări a majorităţii sale, precum şi în privirea -reformelor propuse de d. C. A. 
Rosetti. 
Căci, deşi acele reforme a fost întâi prezintate în numele personal al redactorului „Romänului", prin scrisoarea de adio ele au devenit un 
program. Făcut pentru a forma obiectul de căpetenie al sesiunii Parlamentului — de vreme ce atinge cestiuni constituţionale — , propriu a 
servi de drapel în vederea nouălor alegeri, acest program e dezaprobat de marea parte a ţării, ca să nu zicem de toată, din cauza înnoiturilor 
şi a improvizatiunilor ce cuprinde. 

Cine din majoritate se uneşte cu ele, cine nu, şi mai cu seamă ce cugetă guvernul în privirea lui? Oare nu e dator a linişti ţara măcar 
în mod oficios în privirea intentiilor sale ? 

Respinge-va majoritatea acele reforme, precum părea dispusă în trecut ? Aproba - le - vor unii, nu le vor aproba alţii ? Iată auspicii 
de deschidere cari par încărcate de furtună, dacă dăm crezământ semnelor de dezbinare de pân' acum . 

Mulţi însă înclină a admite că această dezbinare nu este decât o farsă, cu totul neserioasă în esenţă, de vreme ce nici pe unii nici pe 
alţii nu-i doare capul de îmbunătățirile şi reformele ce le promit. În ajunul alegerilor însă e practic de-a se despărţi în două; de-a juca unii 
pe guvernamentali, alţii pe opoziţie, încât oricare ar fi rezultatul, tot în favorul lor să iasă. Deprinşi de ani încoace de-a urmări această 
politică stearpá de panglicárii, care face cu neputinţă orice îmbunătăţire serioasă, oamenii cred că, cu toată furtuna într-un pahar de apă, cu 
toate indignările partidului virtuţii pe de-o parte, cu toată setea de reforme a grupului celor nevirtuoşi , ceea ce va rămânea neschimbat în 
sesiunea viitoare sunt iarăşi cele două poluri statornice: d. loan Brătianu şi majoritatea sa parlamentară. 

[28 septembrie 1882] 





[„«ROMÂNUL» ÎNŞIRĂ...”] 


„Romänul" înşiră cu înlesnire îmbunătățirile pe hârtie pe cari guvernul liberal le-a decretat în favorul ţăranilor. Nu-i luăm această 
plăcere. În loc de-a aplica pur şi simplu texte de legi existente, au creat legi nouă pentru a stipula neînstrăinarea pământurilor ţărăneşti, 
trecută până şi-n Constituţie, şi împroprietărirea insuräteilor , cuprinsă asemenea în legea primitivă. Nu ne-am opus la această substituție, 
la acest nou cachet dat unor legiuiri pe cari dumnealor înşii nu le aplicaseră decât din momentul în care li s-a părut practic. 

Dar de altceva e vorba. 

Aceste pretinse reforme, reîmprospătări a unor legi existente, îndreptat-au starea ţăranului îndeosebi, a ţării în genere ? Nu. 
Scoaterile în vânzare a chiar persoanelor, necum a vitelor şi a instrumentelor de muncă, dovedeşte că aceste reforme n-au folosit nimic, 
pentru că nu sunt făcute decât de ochii lumii. A da c-o mână, a lua întreit cu cealaltă nu va să zică a face cuiva bine. Paralel cu aceste 
pretinse îmbunătăţiri s-au atomizat din nou ţara în comune mici, din mari ce erau. În locul unui primar sunt azi trei, încât s-au întreit 
numărul personalului plătit din bugetul comunal, deci s-au întreit fără nici un folos cheltuielele, numai pentru a hrăni nouă păture de 
absolvenţi a patru clase primare. În acelaşi timp bugetul cheltuielelor statului s-au sporit cu 40%. Funcţiile dependente de ministerii s-au 
[î]ndoit . Atârnarea acestora de autorităţile supreme e atât de mare încât, pân-la ajutorul de scriitor, li se poate comanda acestor zeci de mii 
de oameni voinţa puternicilor zilei. 

Cu ce s-au ales deci populatiunile daca, paralel cu orice îmbunătăţire, se introduce o cauză permanentă şi mai grea de înrăutăţire şi 
de mizerie ? Cu nimic fără îndoială, precum o dovedesc procedările zilnice ale administraţiei şi fiscului, precum o dovedeşte emigrarea 
oamenilor din ţara noastră — până chiar şi din pustia Dobroge . 

Pururea se zice: „Conservatorii n-au făcut nimic". Chiar aşa fie. A nu face nimic e mai bine decât a face rău. Ceea ce-au făcut însă 
conservatorii ştim bine. Ei au avut sarcina ingratä şi odioasă a impune dări pentru a plăti anuitätile Stroussberg şi datoriile flotante 
moştenite: au avut asemenea rolul ingrat de-a privi la ruina crescândă a populatiunilor, în neputinţă de-a dezrădăcina rele adânci si 
organice introduse în ţară de liberalism în genere, de guvernele oricât de scurte ale roşiilor îndeosebi. 

Nu ne facem nici o iluzie în privirea aceasta. Evoluţiunea ideilor conservatoare e împiedecată prin căderea societăţii. Spre a 





conduce statul după idei conservatoare, s-ar cere o altă generaţie decât cea actuală, compusă din aspiranti la funcţii; s-ar cere o biserică 
puternică c-o înrâurire permanentă şi determinată asupra creşterii şi a tăriei de caracter a oamenilor; s-ar 


cere gratuitatea demnitätilor publice; s-ar cere o monarhie cu mai multe tradiţii, c-un cuvânt ceea ce în România nu mai e de la 1700 
încoace. Improvizatia actuală nu mai e un stat organic; e o adunătură. 

Daca liberalismul pretinde a fi introdus toate reformele în ţară, [î]i concedem bucuros paternitarea aceasta. Conservatorii pot fi invinovätiti 
însă că rezultatul acelor reforme e rău în toate ? 

Să zicem că liberalismului i se datoreşte împroprietărirea. Cine nu ştie că această reformă — departe de-a îmbogăţi pe ţăran, 
departe de a-l face mai neatârnat — i-au îngreuiat sarcinele. Cele douăsprezece zile pe an datorite pentru pământ şi păşune s-au înmulţit 
azi într-atâta încât o lege anume trebuie să stipuleze că două zile pe săptămână i se rezervă lui. 

Să zicem că tot liberalismului i se datoreşte guvernul parlamentar. Ce-au devenit însă acest Parlament decât o unealtă pentru a 
spori, pentru a încinci şi a înşesi cheltuielele în douăzeci de ani, pentru a contracta datorii în disproportie absolută cu puterea de producere 
a tării, pentru a urca zilnic dările către stat, cătră judeţe, cătră comune ? O unealtă în care cavalerii de industrie, prin speculatiuni asupra 
tranzacţiilor statului, devin milionari, o adunare de oameni în cea mai mare parte imorali şi cinici , compusă de tot ce noul Bizanţ a putut 
produce mai pornoscop şi mai venal ? 

Să zicem că tot liberalismul a introdus învăţământul. 

S-au decretat într-o zi înfiinţarea a mii de şcoale în toate comunele rurale. A doua zi s-a recrutat învățătorii din băieţi de prăvălie ce 
nu ştiau scrie şi citi şi s-au umplut comunele c-un corp didactic improvizat din senin. 

Cum s-au înfiinţat şcoalele secundare ? S-au decretat asemenea ridicarea lor, s-au luat absolvenţi de liceu cu cunoştinţe filologice şi 
exacte elementare, s-au improvizat din ei un corp didactic care, în parte, stă până azi pe picior de război cu gramatica românească, necum 
cu alta, şi iată că ne trezim c-o generaţie de tineri crescută sub auspiciile unei ignorante patente. 

Universitățile s-au înfiinţat în acelaşi chip. Buni profesori de liceu s-au prefăcut in mediocri profesori de universitate. 

Să zicem că liberalismului i se datoreşte autonomia comunală. S-a întins o reţea întreagă administrativă şi fiscală asupra ţării, c-un 
personal care nu era deloc pregătit pentru misiunea ce i se 'ncredinta . O generaţie de oameni cari ar fi putut deveni folositori s-au distras 
de la orice ocupatiune serioasă şi s-au aruncat în viaţa publică a statului. Legi peste legi, regulamente peste regulamente se traduceau din 
frantuzeste, încât numai cele privitoare la comunele rurale, adunate de Epureanu, formează un volum de-o mie şi mai bine de pagine. Tot 
vravul acesta de legi era să se aplice de primari ce nu ştiau citi, de notari cari abia ţineau condeiul în mână. 

Daca toate acestea s-ar fi petrecut gratis ne-ar fi părut rău de colosala risipă de puteri vii în decursul atâtor ani; dar, din nenorocire, 
toate ţineau bani. Tot personalul acesta imens de oameni ignoranti şi stricati e plătit din bugetul comunei, al judeţului, al statului. Astfel s-a 
înmulţit, într-o disproportie strigátoare la ceriu, numărul oamenilor trăitori din buget, numărul celor improductivi. 

Daca în sfârşit se vor realiza şi cele din urmă propuneri de reformă ale d-lui C. A. Rosetti — eligibilitatea magistraturii şi 
schimbarea legii electorale — efectele vor fi, daca se poate, şi mai dezastroase. Inchipuiascä-si cineva o justiţie aleasă de agenţii electorali 
ai guvernului, un Parlament în care, prin desfiinţarea de fapt a colegiului I şi II, ar intra numai partizani ai guvernului ! lată absolutismul, 
cel mai rău absolutism din toate. Nu absolutismul monarhic, în care interesele dinastiei şi ale Coroanei sunt pân-la un grad oarecare o 
garantie pentru interesele populatiunilor, ci absolutismul unei coterii fără trecut şi fără viitor, dominată de lăcomia câştigului fără muncă, 
de poftele şi de răzbunările momentului. 

Daca dar „Romänul" pretinde a fi introdus toate reformele în ţară, tăgădui-va că rezultatul aproape al tuturor acestor reforme e 

absolut rău ? Ce rol a putut avea conservatorii de la Unire încoace decât a întâmpina cu paliative veninul organic pe care liberalismul 
cosmopolit l-au introdus în ţară, un liberalism care-a folosit numai străinilor şi a ruinat cu totul poporul nostru propriu ? 
A fost în adevăr marea operă a maestrului din Strada Doamnei de-a face pe lume să crează că interesele naţionale sunt identice cu acelea 
ale liberalismului cosmopolit, de-a combina în unitate liberalismul cu naționalitatea şi de-a sacrifica pe nesimţite pe cea din urmă celui 
dentăi. Ei bine, lumea La crezut şi orice reformă în senzul său rupea bucăţi câte unul din elementele vieţii nationale; azi prerogativele 
politice ale proprietăţii istorice, mâni biserica, poimâni breslele, până ce toată combinarea organică, datorită veacurilor, s-au prefăcut într-o 
grămadă de indivizi fără nici un fel de legături între ei decât acelea ale unui interes momentan. Dar o grămadă de indivizi nu e un popor, 
precum o movilă de frunze şi rădăcini uscate nu e pădure. 

Acest rezultat l-a avut în România lepădarea tradiţiei, lipsa de simţ istoric, pripa de-a ajunge, fără cultură şi fără avere suficientă, la 
rezultatele civilizaţiei apusene. 








Un copac nu poate creşte decât din rădăcinele sale proprii, nu poate da decât frunzele şi fructele sale proprii. Tot astfel şi un popor. 
Frunzele şi fructele de carton, atârnate pe arborul dezrädäcinat al nationalitätii nu sunt un produs organic, ci un artefact sterp, incapabil de- 
a se regenera. 

[30 septembrie 1882] 


[„NU-NTELEGEM CE FOLOS...”] 


Nu-ntelegem ce folos poate să aibă „Romänul" din falsificarea şi esplicarea strâmbă a statisticei ? În dorinţa ce are de-a 
ne combate şi de-a lăuda progresul imens realizat în ţară prin sistemul ideilor liberale, cifrele statisticei trebuie să i se închine, 
vrând-nevrând, ca şi când plăcerea copilăroasă de-a părea că ne dovedeşte nouă contrariul ar schimba ceva din realitatea 
lucrurilor. 

D. Aurelian, actual ministru al instrucţiunii, autoritate pe care confrații de la „Romänul" credem că nu vor contesta-o în 
cât [î]i priveşte, ne spune în opera Tara noastră următoarele: 


Nu trebuie să ne scape din vedere că, de la 1859, adecă de când am intrat într-o eră nouă (liberală) politică şi 
socială, cheltuielele şi veniturile noastre s-au urcat într-un mod foarte simţitor. În adevăr veniturile statului erau de 
29388614 lei în anul 1859, iar în 1876 se urcaserä la 90354614 I[ei], adecá se întreiseră. Cheltuielele la 1859 se suiau 
la 28 911844 I[ei], iar la 1876 ajunseseră la suma de 110 423 904 lei, adecá se împătriseră. 

În acelaşi interval datoria statului s-a sporit cu una sută şasezeci şi şase de ori. Statul datora 2 820 117 lei, iar în 
1876 suma datorită se suia la 468 677 730 lei. 


Se ştie că de la 1876 încoace datoria publică s-a sporit cu mult, bugetul cheltuielelor asemenea. 

Tinut-au pas înmulţirea populaţiei şi a averii generale cu această colosală sporire a cheltuielelor şi a datoriei publice ? 

Fără-ndoială nu. 

Nu-l credem capabil nici pe „Romänul" de-a afirma că sutele de milioane ale datori[e]i publice şi zecile de milioane ale 
bugetelor s-au cheltuit în mod productiv. Reorganizarea dinlăuntrul ţării făcându-se cu oameni de aceeaşi calificatiune ca ale 
guvernelor trecute, nu s-au făcut decât a se spori personalul si a se plăti îndoit şi-ntreit Mihăleştii şi Chiritopolii, Ciocârlanii şi 
Ciocârliile moştenite din trecut. Sporul deci, făcut în favorul acestui personal, a fost aruncat în apă. Improductive au fost 
cheltuielele pentru armată, pentru o sumă de şcoli cari există pro forma sau cari au dat rezultate rele ş.a.m.d. C-un cuvânt: 
nivelul cheltuielelor s-a înzecit, nivelul culturii şi averii generale a rămas acelaşi, ba pentru marea majoritate a poporului acest 
nivel e chiar scăzut. 

La 1859 ţara număra 4 425 000 locuitori: azi numără 5 200 000 după datele d-lui Bibicescu, va să zică cu 775 000 mai 
mult. Nu trebuie însă să uităm că de la 1864 încoace intră peste 20 000 de străini pe an în ţară, cari s-aşează la noi, încât sporirea 
populaţiei noastre proprie nu intră pentru nimic în cifra totală a inmultirii. 

Cea din urmă dare de seamă statistică a Ministerului de Interne asupra mişcării populaţiei e pentru anul 1877. 

Din acea lucrare constatăm că creşterea populaţiei române e în douăzeci de judeţe cu totul neînsemnată. Dacă-n Tutova 
populatiunea rurală se-nmulteste într-un an cu 20 suflete, în Roman cu 47, oare asta se poate numi spor ? E stagnatiune, e regres 
chiar. În alte judeţe, precum Dorohoi, Suceava, Botoşani, Gorj, Râmnicul-Vâlcii, populatiunea scade; la Dorohoi într-un mod 
înspăimântător: într-un singur an au murit 1 126 de ţărani mai mult decum s-au născut. Zece judeţe numai sunt în cari 
populatiunea sporeşte întrucâtva, şi anume Ialomița, Buzăul, Prahova, Ilfov, Vlaşca, Brăila, Dolj, Dimbovita, R. Sărat si 
Teleorman; în toate celelalte, adecă în două treimi ale ţării, populatiunea scade. Pe ici pe colo există în adevăr un escedent de 
naşteri asupra deceselor, dar acest escedent e ridicol şi dovedeşte în realitate stagnatiune şi regres. Totalul naşterilor, comparat 
cu al deceselor, e din an în an mai mic, natalitatea scade în progresiune, încât se poate să fie în curând întrecută de cifra 
mortalităţii. La 1859 mureau 57 de oameni şi se năşteau 100; de atunci încoace mortalitatea s-a suit la 79, la 95, la 100, la 121 
procente chiar. Aceste sunt lucruri cunoscute de toată lumea, tipărite în cărţi şi gazete; numai „Romänul" găseşte că populaţia s- 
a-nmultit şi s-a îmbogăţit. 





S-a îmbogăţit într-un mod curios. Ne aducem aminte de „expunerea situatiunii" pe 1879 publicată de prefectul de Bacău, 
d. A. Vidraşcu. 


La 1864 locuitorii din acel judeţ posedau numai boi de jug 22 428. Acest număr de vite a scăzut foarte, locuitorii nu 
mai au nici pe jumătate din vitele câte au avut înainte. Fiziceşte vorbind, populatiunile au fost şi sunt bântuite de boale 
contagioase. Anghina difterică a distrus o mare parte din generatiunea viitoare. Moraliceşte vorbind, ele nu au făcut nici 
un progres în cultură, mulţi din ei nu au idee de morală. Produsul muncii lor [î]l consumă la cârciumă. Alţii petrec 
timpul cu furturi şi desfrânări. Căsătoria nu este respectată; clerul de la ţară se află pe-o scară de cultură inferioară; copiii 
mici n-ascultă decât vorbe rele, sudălmi şi bătăi li se aplică lor şi mumelor lor; bărbaţii se bat foarte des între dânşii. 
Bătăliile lor sunt foarte violente, ca la nişte adevăraţi sălbateci europeni; se rănesc grav, adeseori se ucid. Această 
generatiune neomenoasä, ruşinea unui stat civilizat, aceşti oameni perversi şi fertili în crime, delicte şi contraventiuni de 
tot soiul se ruinează prin mişelii şi rea viaţă. 


Iată tabloul pe care nu noi, ci un prefect al guvernului actual [i]l face despre populatiunile noastre. 

Acesta e un tablou care se potriveşte cu toată Moldova şi cu multe judeţe de munte din Ţara Românească. Gorjul , 
Râmnicul - vâlcea , Argeşul, Muscelul , Oltul sunt în aceeaşi stare de decreştere în care se află Tutova , Putna, Romanul, c-un 
cuvânt douăzeci de judeţe, două din trei părţi ale României. 

Ce ajută dar întâmpinarea că productiunea şi esportul au crescut când toate acestea nu se răsfrâng asupra populatiunii 
decât sub forma de cădere economică şi morală ? 

Dar au crescut suma bunurilor existente în România ? Acesta ar fi un rezultat fericit pentru adepţii şcoalei din 
Manchester, pentru cari bunurile sunt totul, omul nimic; dar când acest rezultat au fost obţinut cu sacrificarea imensei majorităţi 
a populatiunii indigene un român nu se poate felicita. S-ar putea felicita oameni pentru cari ţara însemnează totalul chilometrilor 
pătraţi, indiferent fiindu-i cine trăieşte pe ei, dar nu omul pentru care ţară şi naţionalitate sunt noţiuni identice. 

S-au zidit fără îndoială multe palate în Bucureşti, s-au înmulţit numărul acelora cari trăiesc numai în capitală sau numai 
în străinătate, ţara munceşte înzecit pentru a întreţine absenteismul şi luxul, precum şi pătura numeroasă de oameni cari şi-au 
făcut din politică o profesie lucrativă; dar tot acest lustru occidental e urmat de umbra vitiului şi a unei mizerii care, orice s-ar 
zice, acum douăzeci şi cinci de ani nu exista în ţară, nu era cu putinţă să existe. 

„Romänul" are naivitatea de-a spune că bugetul de 30 milioane de acum 25 de ani era relativ mai oneros decât cel 


actual ? Ca dovadă de inanitatea acestei asertiuni pomenim ceea ce toată lumea contimporană ştie : fiece buget se 'ncheia c-un 
escedent însemnat la venituri, o dovadă că oamenilor nu le trebuia nici măcar atât cât luau. Nu numai bugetele statului, ci toate, 
ale comunelor rurale, ale institutelor de binefacere, se ncheiau cu escedente , o dovadă că pretutindenea se cumpăneau exact 
trebuintele cu mijloacele disponibile. În zilele lui Ştirbei Vodă escedentul anual al cutiilor satelor era de câteva milioane de 
franci. Se ştie că aceşti bani nu se datorau unor dări comunale deosebite, ci erau o parte a dărilor către stat ce rămânea în folosul 
comunei. Prin urmare nu existau resturile de dări, nu împrumuturi cămătăreşti spre a le plăti, nu dorobanţi împlinitori , nu 
biletele galbene ale perceptorilor, c-un cuvânt nimic din câte azi [î] aduc pe locuitor de-a i se face negru dinaintea ochilor. 

Ce-i foloseşte „Romänului" spoirea cu colori trandafirii a acestei realităţi ? El nu poate amági pe nimeni decât doar pe 
sine însuşi şi face ca strutul , care, bägändu-si capul sub aripă, crede că, daca el nu vede pe nimeni, nimeni nu-l vede pe el. 
Repetăm: acum douăzeci şi cinci [de ani] condiţiile unei dezvoltări normale existau intacte; astăzi dezvoltarea e compromisă 
prin acea era nouă (liberală fără 'ndoială ) de care pomeneşte d. Aurelian. 

[2 octombrie 1882] 


[„«GAZETA GENERALĂ» (PRONUMITĂ DE AUGSBURG)...”] 


„Gazeta generală" (pronumită de Augsburg), cunoscută pentru nepărtinirea ei, primeşte din Ungaria o dare de seamă mai 
lungă asupra „cestiunii izraelite" care merită a fi reprodusă, de vreme ce situaţia economică, astfel precum se descrie, prezintă 
multe analogii cu cea din Moldova. În orice caz, după atâtea denigrări repetate de Alianţa izraelită şi de presa apuseană, care-n 
mare parte e 'n mâni evreieşti, începe a se face lumină şi în această cestiune. Ştim prea bine că există mulţi publicişti pentru cari 
evenimentele din Ungaria vor fi o oroare , însă nu de indignarea 
lor poate fi vorba, nici de umanitarismul ideologic , ci de realitatea economică şi de neajunsurile ei, produse prin activitatea 
singulară a izraelitilor. 

Se va observa din cele mai de jos că evreii exercită o acţiune dizolvantă atât asupra moravurilor cât şi asupra echilibrului 
economic al populatiunilor rurale. Țăranul şi proprietarul, oameni ocupați cu productiunea brută, fără aptitudini negustoresti, 
cad în genere jertfă rafineriei speculantilor. Cu toate acestea bunăstarea claselor ce se ocupă cu înmulţirea obiectelor de primă 
necesitate e mai importantă pentru societate decât starea acelor ce nu se ocupă decât cu traficul acestor obiecte. În fine clasele 
rurale mai au pentru un stat şi altă însemnătate. Ele nu sunt numai păstrătoarele cele mai credincioase ale acelor formaţiuni 
istorice pe cari le numim naţiune şi stat, ci totodată apărătoarele lor în vreme de război; ele reprezintă principiul conservator al 
istoriei. Nu e azi pentru nimeni o îndoială că proletarizarea claselor rurale are drept efect nimicirea statului. 

Aceste zise, lăsăm să urmeze articolul în cestiune. 





Circulara în termeni aspri şi energici, pe care ministrul - prezident a adresat-o tuturor municipiilor din ţară, e o 
dovadă mai mare decât goana din Pojon că există optima forma o cestiune izraelită în Ungaria. 

D. Tisza ordonă capilor municipiilor să fie cu băgare de seamă la agitatiunile ce pornesc din partea aşa numitilor 
antisemiti în contra populatiunii evreieşti şi să intervie numaidecât la orice turburare a ordinei publice, pentru ca viaţa 
şi averea izraelitilor sá nu sufere neajunsuri. Antisemitismul e aşadar în floare şi antisemitii formează în ţară un partid 
puternic, cu multe ramificári . S-ar putea zice că partidul numără membri pe faţă, activi, si afiliati pasivi şi secrefi . 
Numărul celor din urmă ni se pare mult mai considerabil decât al celor dentăi şi tăria partidului consistă mai cu seamă 
în împrejurarea că posedă o sumă de aliaţi secreti în toate sferele populatiunii, până sus în birourile guvernului şi în 
cancelariile autorităţilor militare. Aci se 'ngăduie multe, se 'nchid ochii asupra multor lucruri, multe nu se observă 
deloc; în cazuri serioase intervin, însă nu se prea grăbesc, asta s-a putut vedea şi cu ocazia turburărilor din Pojon . 
Agitatorii îşi făcură treburile în linişte, se 'ngăduiră chiar adunăturile plebei şi, când autoritatea a intervenit, a făcut-o 
cu mijloace insuficiente, cu bländete, încât a trebuit să vie din capitală un anume comisar regal pentru a insufla plan şi 
energie în măsurile luate spre nábusirea turburärilor. Pe afiliatii secret ai ligei antisemitice [î]i caracterizează vorba 
următoare ce s-aude rostindu-se des: „Nu strică să-i ciupe niţel pe ovrei". Aşadar foarte multi sunt de părere ca evreii, 
ce nu le sunt simpatici, să fie ciupiti niţel, ca să-şi mai domoleascá aspiratiunile, să fie mai puţin fudui şi fastidiosi , sá 
mai puie margini lăcomiei lor de bani, să nu mai esploateze şi mai mult populaţia prin apucături negustoreşti, prin 
manopere rafinate, prin specule asupra prostiei şi onestitätii oamenilor. Nu e fum fără foc. Antisemitismul , care s-a 
dezvoltat din începuturi modeste, dac-a putut ajunge atât de departe cată să fi având cuvântul lui de-a fi. Pentru ca 
agitatiunea antisemită să aibă izbândă, precum a avut-o în realitate, sămânţa aruncată a trebuit să cază în pământ 
priincios, trebuiau să existe condiţiile sub cari să se dezvoltate o cestiune izraelită în Ungaria. 

Cestiunea izraelită nu e confesională ori religioasă. Nimărui nu-i abate a crea legi esceptionale relative la 
exerciţiul religiunii lor; nimeni nu vrea să-i împiedice în obiceiele lor rituale. În vremea turburărilor, poporul s-aruncă 
asupra prăvăliilor negustorilor evrei, nu asupra sinagogelor comunităţii religioase. Afacerea Tisza - eszlar , menită a 
aprinde fanatismul acestora, precum unii din agitatorii antisemiti au şi ştiut s-o utilizeze , n-a făcut nici un efect în ţară, 
lucru de care au a se felicita atât ţara cât şi evreii. Cestiunea evreilor nu e nici politică sau naţională, căci locuitorii 
evrei au convingeri maghiare; în ţinuturile slovace sau särbesti ei nu iau parte la demonstratiuni antimaghiare , ci sunt 
şi acolo partizani ai sistemului actual. Junimea evreiască din clasele mai bune exagerează chiar în unele priviri, voieşte 
să s-arate, în vorbă şi port, mai maghiară decât maghiarul însuşi. Mulţi s-au făcut ridicoli lepădând numele lor vechi, 
cari poate nu sunau tocmai bine, şi primind nume cari sună curat ungureşte. Trăsătura caracteristică speculativă a 
acestui neam s-a manifestat chiar şi în privirea aceasta: evreii, oriunde au putut numai, au uzurpat numele unor vechi 
familii nobile existente, schimbând cel mult o literă în ele. Nu dăm mult pe sentimentele nationale - maghiare ale 
evreilor, căci ei tin pretutindenea cu puterea dominantă. Ei au ţinut tot astfel cu Bach şi cu sistemul lui; simțind însă de 
cu vreme schimbarea situaţiei, părăsiră repede corabia ce se cufunda, rămaseră câţiva ani în espectativă, apoi intrară 
cu pânzele pline în curentul mişcării nationale când prevăzură că acest curent are să învingă. Apoi ţinură cu Deak şi cu 
partidul lui; acuma sunt partizanii cei mai zeloşi ai regimului Tisza, încât acesta nu-şi face numai datoria, ca şef al 
administraţiei, ci împlineşte totodată un act de recunoştinţă, apărând energic pe evrei, după ce ei au votat de atâtea ori 
pentru el şi pentru candidaţii săi electorali. 

Cestiunea izraelită e în Ungaria curat economică, fără nici un fel de amestec confesional sau politic. Am ajunge 
prea departe dac - am discuta toate împrejurările în cestiune; dar în Ungaria nu e cestiune nici de liber-schimb, nici de 





şcoala Manchester, ci de lucruri cu mult mai simple. Mai cu seamă în părţile sale de miază-noapte ţara e populată de 
mulţi evrei; fiece orăşel, fiece sat, fiece localitate, oricât de mică, are câteva familii evreieşti. Toţi se ocupă cu 
speculatia si cu negotul; ei tin cärciumele , iau în licitaţie accizele si în arendă ogoarele, deşi nu se ocupă mult cu 
agricultura. Arenda ogoarelor servă mai cu seamă ca pretext pentru a putea specula cu grâne, rachiu şi lână. Asta o 
fac cei mici ca şi cei mari. Cei mici sunt cämätarii şi precupetii ţăranilor. Un negustoraş sau un cârciumar evreu are 
într-un sat o poziţie analogă cu Rothschild între puterile mari ale Europei. Toţi ţăranii [î]i sunt datori; el se 
'mbogäteste din dobânzile ce, i se plătesc. Dobânda ordinară e de 52 la sută: adecă, pentru fiece fiorin împrumutat, 
țăranul plăteşte un creitar pe săptămână. Însă ţăranul care 'mprumută în asemenea condiţii trebuie să fie om sigur, să 
n-aibă multe datorii, căci altfel dobânzile se 'ndoiesc şi se 'ntreiesc . Tot ce câştigă ţăranul prin muncă trece în mâna 
evreului, care l-a ajutat cândva la nevoie c-un mic împrumut şi care şi în alte ocazii e gata să-l ajute — c-o dobândă de 
sută la sută. E lesne de 'nteles că, prin asemenea lucruri, nu se poate naşte vro inclinatiune amicabilä a populaţiei faţă 
cu evreii. Daca mai vin şi agitatori cari-l lămuresc pe ţăran că e stors, antipatia se schimbă lesne în ură. În districtele 
mai sărace din nordul Ungariei jidovimea de jos joacă, cu speculatiunile si camäta ei, un rol mai mare decât în 
districtele mai bogate, populate de maghiari; dar şi în acestea întâlnim alt tip: marele arendaş evreu care s-a făcut 
stăpân boierănaşilor după ce, au fost împrumutătorul lor. Boieränasii , mica nobilime maghiară dispare — nu cercetäm 
cauzele, ci constatăm numai faptul — iar în posesiunea moșiilor ei intră evreul, adecă un arendas evreu, negustor din 
Pesta sau bancher din Viena. Se 'ntelege aşadar că şi pătura de mijloc a ţării, din care se recrutează amploiatii 
municipali şi guvernamentali, are mai multe antipatii decât simpatii pentru evrei şi că nu prea pune piedici agitatiei 
antisemitismului . În micele oraşe din provincie negustorii creştini, deci burghezia e aceea care 'ntâmpină c-o ură 
intensivă neamul evreiesc. Evreul îmbogăţit în sat emigrează, la oraş, deschide prăvălia şi, în armonie cu coreligionarii 
săi, precum şi sprijinit de ei, izbuteşte a învinge pe negustorul creştin. Cunoaştem localităţi unde acum treizeci de ani 
nu exista nici o prăvălie evreiască, iar azi nu mai e nici una creştină. Negustorii neevrei luptă pentru existenţa 

lor, dar lupta nu e lesnicioasä, pentru că negustorii evrei combat pururea cu puteri unite. Chiar dacă oricine ar fi convins că evreii 
datoresc poziţia lor preponderantă în viaţa economică a Ungariei numai desteritätii , zelului şi mulfumirii pe puţin, totuşi ar fi 
esplicabilă antipatia cu care sunt întâmpinați, căci nimărui nu-i place ca altul să se puie deasupra Lui , chiar daca el ar fi de vină; 
dar încă unde o asemenea convingere nu există! Cestiunea izraelită izvorăşte din starea de lucruri economică a ţării şi-n ea 
agitatiunea antisemitică află pururea nutriment. 

[7 octombrie 1882] 





[DE CE vICLEŞUGURI ...”] 


De ce vicleSuguri de iarmaroc mai sunt capabili si nepretuitii confrati de la „Românul" ? 
Intr-un numär foaia liberalä dädea seamä despre intentia Rusiei de-a ne face navigabil bratul Chiliei, fäcea imputäri 
Comisiunii europene cä e neglijentä si zicea intre altele: 


Odată acest braţ (al Chiliei) devenit mai favorabil navigatiunii, Comisiunea va putea privi din splendidul său palat de la Sulina cum 
comerţul [î]l ocolește spre a trece pe la Chilia. . . 

Altfel, după cum Rusia se gândeşte azi a face braţul Chiliei navigabil, mâni desigur se va gândi şi România a-şi face navigabil 
braţul Sf. Gheorghe. Atunci, pentru marea părere de rău a însuşi românilor, Comisiunea dunăreană va pierde fatalmente toată 
însemnătatea sa. 


Întreg articolul e ţinut pe tonul acesta, pe coarda, cum am zis, a presei ruseşti. 

„Romänul" azi binevoieşte a ne spune c-a mai avut un articol. Ştim şi l-am citit, dar posterior derogat priori. 

Prin şirurile de mai sus „Romänul" dă dreptate presei ruseşti şi prevede momentul când Comisiunea, mărginită la gura 
Sulinei, va fi redusă la rolul chietist de-a privi cele ce se petrec din splendidul său palat. Ba i se dă României sfatul de-a face 
acelaş lucru ca Rusia, pentru ca Comisiunea dunăreană să piardă (spre platonica noastră părere de rău) toată însemnătatea. 

Ne pare îndealtmintrelea bine că, prin observatiunile noastre, am făcut pe foaia liberală să se 'ntoarcă de pe calea pe care 
pornise. Apucătura de-a zice că noi ne-am înşelat asupra celor enunțate de „Romänul" e, cum am zis, un tertip de iarmaroc . 
Articolul pe care l-am relevat e inspirat de vederi ruseşti; daca foaia l retrage, să-i fie de bine, si sá nu mai fie vorbă. 

[8 octombrie 1882] 


[„DE CÂTE ORI CONTESTĂM...”] 


De câte ori contestám realitatea progresului ce se pretinde că România l-ar fi făcut în decursul celor din urmă treizeci de 
ani avem fericirea a vedea pe confrații de la „Românul" inmultind în mod considerabil numărul frazelor durate în favorul 
partidului roşu, calificându-se rezultatele pseudocivilizatiei cu fel de fel de epitete mari, dându-ni-se nouă numele de reactionari, 
legitimişti etc. E. ţara poreclelor . 

Rolul confratilor e comod, al nostru cam ingrat: ei se adresează suficientei oamenilor, căci aceştia sunt pururea 
predispuşi a crede tot ce li se spune de bine de ei, pe când noi nu măgulim pe nimeni, ci facem apel la spiritul lor de adevăr. 

Daca se găsesc instrumente pentru a măsura fenomene atât de simple cum e urcarea şi scăderea căldurii, să nu se fi 
aflând nici un chip pentru a măsura gradul de cultură a unui popor? Am dori în simplitatea noastră să ni se enumere marii 
oameni cari ar fi făcut la noi descoperiri în mecanică ori în chimie, ori în genere pe terenul ştiinţelor naturale, pe care 
descoperirile sunt lesne de făcut din cauza vastitätii domeniului lor. Am dori să ni se enumere operele de fond apărute în ţară de 
30 de ani încoace, ca să vedem gradul de cultură. Nimic din toate acestea. Buni bucuroşi dacă apare câte-o carte elementară, în 
care autorul a ştiut cel puţin să traducă bine, să-şi aproprieze într-un mod cuviincios ştiinţa altora. Chiar cazul acesta e estrem de 
rar 





şi constituie aproape un merit. Cele mai multe cărţi, chiar elementare, dovedesc din contra că autorii lor nu sunt în stare nici să 
înţeleagă texte străine, necum să producă ceva de la dânşii. 
O a doua măsurătoare a gradului de cultură este dibăcia unui popor de-a substitui forţei musculare agenţi naturali, de-a 


crea şi întrebuința maşini. Şi aci vom constata că maşinele introduse sunt în genere puse în mişcare de mecaniciani străini şi că 
românul e întrebuințat ca lucrător cu braţul. 

Acest nivel de cultură scăzut şi sus şi jos n-ar fi o nenorocire absolută. Un popor incult care tinde cu stäruintä, însă 
gradat, de-a ajunge la civilizaţie, care se deprinde el însuşi zi cu zi a-şi apropria îndemnările şi cunoştinţele altora, ajunge în 
adevăr să egaleze pe ceilalţi. Dar la aceasta nu gândeşte nimenea. Lucrul la care aspiră toţi este a se folosi numai de avantajele 
civilizaţiei străine, nu însă a introduce în ţară condiţiile de cultură sub cari asemenea rezultate să se producă de sine. 

Natura omenească si natura organică însă îşi au economia lor, care nu se poate ignora decât în detrimentul vitalitátii. 
Când o societate contractează necesităţi nouă ca a noastră ea trebuie să contracteze totodată şi aptitudini nouă. Un organism e 
rezultanta a două puteri opuse: a eredității, principiul conservator, prin care rasa şi individul păstrează şi transmite la urmaşi 
calităţile cari i-au fost favorabile în lupta pentru existenţă, şi a adaptabilitätii, principiul progresiv, prin care rasa caută a-şi 
apropria aptitudini nouă, ce i le impune noul mediu înconjurător . 

Dar pentru ca adaptabilitatea să câştige calităţile nouă se cere timp. Mediul social şi economic în care un popor trăieşte 
nu trebuie schimbat peste noapte, ci încet, pentru ca oamenii să aibă timpul necesar să se adapteze conditiunilor nouă. Daca 
reforme şi schimbări vin peste noapte, ca la noi, cu aruncarea în apă a oricării tradiţii, se ajunge unde am ajuns noi. Calitățile din 
trecut devin insuficiente pentru a susţine exigenţele prezentului, bilanţul puterilor risipite întrece pururea pe-al celor puse la loc, 
organismul îşi încheie socoteala sa zilnică cu deficite cari se traduc în morbiditate şi în mizerie. 

A sconta viitorul e lesne, şi cămătarul cel mai facil e timpul. Un copil poate avea plăcerile bărbatului, o nație incultä 
rezultatele civilizaţiei, dar cu ce preţ ? Cu acela al degenerării şi al stingerii timpurie, căci scontul pe care-l face timpul e mai 
scump decât oricare altul. 

Din cauza acestui punct de vedere, adevărat pentru totalitatea fiinţelor organice, suntem numiţi reactionari. E matematic 
sigur cu toate astea că tot ce se face fără o dezvoltare paralelă a culturii în zadar se face, că orice progres real se operează nu în 
afară, ci înlăuntrul oamenilor şi că, cu cât aparențele nejustificate ale progresului sunt mai mari, cu atât regresul real catá să fie şi 
el mai simţitor. 

Şi acest regres e foarte mare, orice s-ar zice; e un regres organic care atinge sănătatea, făptura fizică, bunul trai, bunele 
moravuri, c-un cuvânt întreaga constitutiune fizică şi morală a populatiunilor noastre. 

Ceea ce ne dă dreptate nu sunt fără îndoială lungile articole de fond ale „Românului', în care se vorbeşte de civilizatiune, 
de libertate, ca de bunuri câştigate de liberalism pentru poporul nostru, ceea ce ne dă dreptate — în contra voinţei noastre şi din 
nenorocire — e realitatea. Chiar de - am voi să calomniem, nu putem. De - am voi să zugrăvim lucrurile mai rele decum sunt 
condeiul nostru abia e 'n stare a atinge umbra realităţii. Pentru a putea exagera ceea ce se 'ntâmplă în ţară, în Parlament, în 
administraţie, în viaţa economică şi morală a imensei majorităţi a poporului, ar trebui cineva să 'mprumute colorile negre din 
Infernul lui Dante. 

Şi oare nu este această Românie pentru poporul ei propriu un adevărat infern ? Am dori să treceţi graniţa pe oriunde 
poftiti, să ne spuneţi unde veţi găsi atâta boală, atâta mizerie, atâta rău trai şi totodată atâta gol sufletesc ca la populatiunile din 
ţara noastră. Un corespondent al „Romänului' compara, pe la Slănic , pe grănicerii noştri cu cei austriaci, români şi unii, români 
şi alţii; cei din urmă însă rumeni şi sănătoşi, cei dentăi — tipuri clasice de morbiditate şi mizerie. Astfel stă cu toată populaţia. E 
lesne a infrumuseta lucrurile, dar ceea ce nu se schimbă prin teorii şi tirade e realitatea. Se vede că redactorii „„Românului" n-au 
ochi de văzut, n-au oglindă în care să se uite. 

În unele judeţe populaţia scade, în cele mai multe stagnează şi s-apropie de scăderea absolută, numai în câteva de-a 
lungul Dunării, prin locuri mai puţin populate, sporeşte. E verisimil că nici şcoala nu ajută în contra mizeriei. Ea poate ridica un 
popor sărac, dar sărăcia dispune de condiţii de existenţă; unde e mizerie acolo condiţiile de existenţă sunt nefavorabile, cel mizer 
se zbate în zadar, puterile cheltuite sunt pururea superioare celor reproduse, el sfârşeşte prin a se istovi , prin a-şi slei viaţa în 
silinte zădarnice. 

Şi de ce aceste condiţii de existenţă lipsesc ? Pentru că poporul are un guvern cu mult prea scump pentru nivelul lui de 
cultură; pentru că trebuintele claselor lui superioare sunt cu mult prea numeroase ca munca lui să le poată satisface, pentru că e 
un popor incult, agricol, ce fusese menit a trăi poate o sută de ani încă, în condiţii mai primitive pentru a ajunge numai 





la dezvoltarea agriculturii, pe când trebuintele statului şi ale societăţii sunt moderne, ultramoderne chiar: sunt ale unui stat 
industrial; pentru că în locul vechei organizări, care nu costa aproape nimic, avem azi o nouă aristocrație, cu totul improductivá, 
de sute de mii de oameni cu aspiratiuni imense, cu capacităţi nule. 

E acum vina noastră dacă această pseudocivilizatie, această înmulţire a trebuintelor făr - o sporire paralelă a 
aptitudinelor economice şi intelectuale, s-a îmbrăcat sub forma liberalismului, s-a numit liberalismul din România ? Arătăm atât 
rezultatele cât şi cauza; o facem după îndreptarul unui adevăr valabil pentru lumea organică. Daca rezultatele sunt de netăgăduit, 
daca cauza e asemenea stabilită, de puţin interes e de-a ne da porecla de reactionari sau legitimişti. Lucrurile rămân din 
nefericire aşa cum sunt, chiar daca cerul ar fi o hârtie şi marea o cerneală, pentru a dovedi contrariul în contra evidenţei probe nu 
există. 

[12 octombrie 1882 ] 


[LERA GREU DE ADMIS..."] 


Era greu de admis să mai existe vro grădină de guvern undeva pe faţa pământului care s' aducă cu-al nostru. Cu toate 
acestea el are pereche în guvernul unguresc. Nu se putea altfel. În Ungaria, ca şi la noi, cine nu se pricepe la nimic se ocupă de 
politică. Şi acolo, „maghiarism", „patrie maghiară" etc. sunt o marfă politică, a fi maghiar — de orice origine — este, nu o 
cestiune de rasă, ci o industrie, un negot adesea foarte lucrativ, întocmai precum la noi e o breaslă anume a fi patriot — 
orideunde ai fi. Poziţia sectei patriotismului cu degete lungi e aproape mai favorabilă dincolo decât dincoace de Carpaţi, căci 
imensa majoritate a populatiunii, adecă 2/ 3, neştiind ungureşte, îşi poate închipui oricine că a şti acest preţios idiom constitue 
un privilegiu pentru a ferici ţara. 

„Gazeta generală" cuprinde o descriere a Banatului Timisorii , provincie locuită în cea mai mare parte de români. Ea 
prezinta un îndoit interes, întâi asemănările cu starea de lucruri de la noi, apoi tabloul unei populatiuni române guvernate de 
maghiari. 


Era un timp — zice autorul — în care Banatul Temişorii se numea grânarul monarhiei austriace pentru că aci se 


cultivau aproape esclusiv grâu si porumb, iar recoltele rele erau necunoscute până-n anul 1863. Înaintea acelei 
cumplite veri, fusese treizeci de ani de-a rândul recolte bune. O singură recoltă rea a fost îndeajuns pentru a da loc la 
mare foamete. Statul a trebuit să intervie în ajutorul oamenilor cu grâne, făină şi alte mijloace de subzistență. Cu toate 
acestea Banatul fusese considerat ca ţară bogată, ca grânar al monarhiei. Iluzia se pierdu numaidecât. Ceea ce oameni 
cuminţi prevăzuseră demult, s-a invederat pentru toată lumea; populaţia Banatului trăia — afară poate de-o seamă de 
țărani bogaţi —de la mână la gură. Puţini cästigau de cu vară mai mult decum le trebuia iarna. La vremea secerii ne şi 
lipseşte pâinea. Cel întâi grâu ce secerăm se preface literalmente în pâine, celălalt e vândut de pe câmp, fiind încă în 
spice, sau se duce numaidecât în piaţă — pentru a împăca pe perceptor. 

Sarcinele ce-i se impun populatiunii de aci sunt neauzite şi sute de mii de oameni muncesc zi şi noapte pentru nimic 
alt decât pentru a-şi ţinea sufletul, căci ceea ce nu le ia statul pe cale legală le mănâncă funcţionarii cei corupți si 
advocätimea cumplit de cärciocäreascä şi sugätoare de sânge. Mania de-a SE judeca a fost cultivată în mod sistematic 
aci şi nu e casă să n-aibă procesul ei care-o stinge pân-în sfârşit. Toată populaţia s-a abrutizat în nesfârşita luptă 
pentru existenţă; muncesc ca animalele şi nu se poate să aibă altfel de simtiri decât acestea. 

Deasupra acestei situaţii deplorabile din inima populaţiei chiar, faimoasa artă de guvernământ a maghiarilor [î]şi 
ridică biciul, un stat, care în teorie şi în faţa străinătăţii pretinde a trece de stat civilizat, pentru ca în practică sá se 
poată resfäta în bună voie în maximele lui asiatice. În teorie de ex. cestiunea limbilor s-a rezolvat in modul cel mai 
minuţios; regimul Taafe ar putea învăţa de la maghiari. Fiece condicutä de dări are bunăoară trei rubrici, una 
maghiară, una germană , una romană; funcţionarul e obligat în aparenţă de-a umplea contribuabilului maghiar 
rubrica întâia, celui german a doua, românului a treia. Departe una ca asta ! Deşi în tot Banatul nu sunt la ţară nici o 
sută de contribuabili maghiari, deşi în cele mai multe locuri nici rândaşii nu ştiu acest idiom, totuşi autorităţile nu 
cunosc, ÎN relaţiile lor cu germanii , românii, serbii ori bulgarii, altă limbă decât pe cea maghiară. 

Cine n-a trăit pe aci nu-şi poate face o închipuire de încurcătura fără capăt, de mizeriile ce nasc din această 
singură împrejurare. Poporul neştiutor e dat cu totul pe mâna cavalerilor de industrie cari ştiu ungureşte, căci există 
localităţi unde, dintre patru mii şi mai bine de suflete, nici unul nu ştie boabă ungureşte. În asemenea localităţi 
persoane problematice îşi câştigă existenţa täl€mäcind ţăranilor în limba lor pe acea a autorităţilor. Aceşti paraziți de 
advocati de a treia mână şi de scriitoraşi existau cu de prisos şi înainte, dar acum sporesc ca buruiana cea rea, căci au 
o sferă de activitate determinată. Această canalie traduce actele şi adresele autorităţilor, sfătuieşte pe ţăran, [i]l 
instigă, îşi dă aerul că ar fi având trecere în sferele politice, caută a trage pe sfoară pe cel necunoscător, i se plătesc 
bine serviciile de interpret, ia avansuri în procese pendente ş.a.m.d. 

Însă toate lipitorile astea mari şi mici n-ar fi încă în stare de-a ruina ţara şi de-a aduce populaţia la sărăcie 
deplină, daca o legislatiune defectuoasă şi o administraţie care-şi bate joc de orice idee de dreptate n-ar merge mână 'n 
mână cu toate acestea. 

10. Editorialul) MAGHIARISCHE WIRTSCHAFT IM HANA 
publicat fa „Allgemeine Zeitung‘ in 9/21 octombrie 1852 
și tradus de Eminescu [„ERA GREU DE ADMIS..."]. „Timpul, 14 octombrie 1882 





Deocamdată vom da următoarele cifre cari vorbesc de sine. Banatul, aşa numitul gränar al imperiului, datoreste 10 
milioane de fiorini rămăşiţă din dări. După darea de seamă, publicată de curând, comitatul Temişorii numai datoreşte 
3667095 fiorini repartiti asupra plaselor Temisoara, Verset , Vinga , Lipova şi Biserica Albă. Ne vom ocupa cu Lipova , 
care în aparenţă e plasa cea mai bine situată în tot judeţul Temisorii. 

Recolta anului acestuia se consideră bună ca-n toată Ungaria, asta a ajuns la auzul ministrului unguresc de 
finanţe, Seapary , care s-a grăbit a adresa o circulară cătră toate autorităţile fiscale din Ungaria, prin care comandă 
organelor sale de-a căuta cu zel şi asprime să încaseze dările. Organele subalterne , ce n-au nevoie de-o asemenea 
admonitiune, n-au aşteptat să li-o spună de două ori. 

Cine să execute însă? 

Poporul e mai iritat decât oricând şi în adânca sa ignoranță identifică pe perceptor cu neîngăduitorul creditor, cu 
statul. Fireşte. Cel ce ia grâul de pe ogorul ţăranului şi-l sileşte a-şi vinde marfa câteva săptămâni după secere, când e 
naturalmente mai ieftenă pentru a plăti dări cu banii; cine-l face pe ţăranul viier să-şi piarză recolta în acelaşi chip; 
cine-i ia pălmaşului vaca, care-i hrăneşte copiii, pentru a o da pe nimic celui întâi venit — acela e vrăjmaşul de moarte. 

Toate aceste le face însă în Ungaria un perceptor, un executor. Plânsete şi vaiete domnesc pretutindenea unde s- 
arată. De aceea niciodată un om care simte omeneşte sau un funcţionar cumsecade nu se oferă a fi perceptor. Numai 
oameni cu totul depravati , ce n-au nici un fel de căpătâi, se oferă la funcţii atât de neplăcute, primejdioase chiar, care 


se dau oarecum cu licitaţie. E foarte caracteristic că există sute de inşi cari se prezintă spre a ocupa asemenea funcţii 
de călăi ; existentele problematice foiesc în Ungaria cu de prisos si un astfel domn, care-şi pricepe treaba, ştie să-şi 
facă avere, în poziţia aceasta, în timp de câţiva ani. 

Cu revolverul în buzunar călătoreşte acest ,,domn", în numele guvernului şi pe cheltuiala comunelor, în plasa sa din 
loc în loc şi o spaimă ce paralizează, [i]l precede . Înainte de a sosi, averea tuturor locuitorilor cari sunt în restanfä cu 
darea se trece într-un proces verbal; un scriitor şi un om al autorităţii (în genere un ţăran) merg din casá'n casă. Deja 
scriitorul acesta e pungas , de mituit în orice caz, pentru că aci, în tara aceasta, toţi se pot mitui . 

Încruntând sprincenele întreabă pe o biată văduvă: „D-ta ai o vacă?" Tremuränd, femeia-i pune-n mână un biet 
fiorin — poate cel din urmă pe care-l are — şi zice nu. El scrie „Nu" şi apoi continuă cu bländete: „Nu-i aşa că n-ai 
nici vin?" Apoi [î]i lasă o hârtie goală pe care ea are s-o iscáleascá. C-o clipire de ochi semnificativă, el părăseşte 
casa şi biata femeie crede c-a scăpat cu puţin. Cum s-a înşelat. Executorul vine-n ziua viitoare în persoană, o ameninţă 
cu temnita pentru indicatiunea ei mincinoasä şi daca acum nu dă cinci sau zece fiorini pentr-o manipulatiune analogă, 
se execută fără de milă. Adesea nici mituirile nu folosesc, căci executorul nu poate gândi totdeuna numai la sine, ci 
trebuie să gândească şi la ministrul de finanţe care-i cere bani. 

Oare un popor care vede guvernul reprezentat de indivizi atât de venali şi atât de mojici poate să mai aibă 
conştiinţă de stat şi respect de legi, în existenţa cărora nici nu crede ? Nu e de. mirare daca 'n timpul din urmă au fost 
ucişi în curs de opt zile doi executori şi un consilier fiscal în Ungaria, unul dintre ei în Banat chiar. 

În modul cel mai brutal parazitii aceştia scormolesc în carnea proprie a statului unguresc, prădând ţara, ruinänd în 
fiece an sute de oameni, adecă tot atäti contribuabili. Se 'ntelege că numărul contribuabililor imputinändu-se, sarcinele 
celor ce mai sunt în stare a plăti devin din ce în ce mai grele. Această imputinare creşte prin emigratiunea în mase spre 
America, care ia dimensiuni din ce în [ce] mai mari, încât ministrul de interne al Ungariei s-a văzut silit a convoca o 
anchetă pentru oprirea „emigratiunii în mase”. S-au cerut expertize de la comune şi de la societăţile agricole asupra 
acestui fenomen înspăimântător şi din toate părţile s-a răspuns că, principala cauză e mărimea dărilor şi asprimea 
încasării . Aşadar fugă generală înaintea executorului ! Nu ştiu ce va decide ancheta , un lucru însă e sigur: nu există 
alt mijloc de îndreptare decât scăderea dărilor şi o purificare fundamentală a personalului adminstrativ . Dar e sigur 
de mai înainte că acest mijloc n-o să se aplice. Farsorii se vor tăvăli înainte până când s-o putea. 

„Ungaria e o ţară bogată, binecuvântată şi popoarele ei sunt dintre cele mai fericite ale pământului" — aşa stă 
scris în fiece carte de şcoală, în care învaţă a citi copilul ţăranului, care nici de nume nu ştie ce-i fericirea. Da! e 
bogată ţara dar locuitorii sunt săraci. 

Săraci, pentru că prea multe lipitori [î]i sug, pentru că statul întreg trăieşte pe-un picior prea mare, pentru că 
numai o idee, numai o tendentä a cuprins puterile intelectuale din această ţară şi le absoarbe pe toate: ideea statului 
pur maghiar, tendenta de-a impune ţării întregi, tuturor popoarelor, fiecărui cătun , fiecărei table de cârciumă sigiliul 
maghiarismului. 

Deocamdată fenomenul emigratiunii în mase se observă mai mult în Ungaria de nord. Comisarii şi agenţii preced 
cu temei şi n-au pătruns încă pân-aci; poate că unii nu presupun că vorbele şi momelele lor ar da de urechi 
ascultătoare şi de inimi deschise; căci populaţia din Bănat nu e numai săracă şi nemulțumită, ci chiar prea multă la un 
loc, şi tendenta de-a emigra e vie în toţi. Deocamdată lipseşte ţinta ademenitoare şi multi nu emigrează decât în alte 
părţi ale Ungariei sau în Bulgaria, căci aci numai e loc pentru ei. 

Cum vine însă că Ungaria, aci populată, dar în mare parte pustie, retrogradează din deceniu în deceniu în privirea 
populaţiei sale, că întreaga ei prosperitate economică e lovită de regres ? Cifrele ce pătrund penibil în publicitate sunt 
spăimântătoare, nici acum, în anul cel bun, nu se vede o scădere a răului. Această împrejurare ne spune îndeajuns că 
n-avem a face cu neajunsuri trecătoare, ci cu rele sociale şi economice adânci, a căror înlăturare, în actualele 
împrejurări politice, li s-au părut cu neputinţă celor ce-au rupt-o de fugă. Recensimântul din 1870 spunea că în 
Ungaria sunt 4 417 574 persoane cari trăiesc din agricultură; pe când recensimântul ultim, făcut asupra popoarelor în 
anul 1880, dete un minus de 784 457 persoane, căci numărul acelora cari, în 1880, se mai ocupau cu agricultura e 
numai de 3699117 inşi. Fiindcă în cei din urmă doi ani tendenta de emigratiune a sporit — Bulgaria şi Bosnia sunt atât 
de aproape — se poate zice că, în ultimii 12 ani, agricultura Ungariei a pierdut un milion, aproape 25% a capitalului ci 
de braţe. Din nenorocire statistica naţională maghiară, a cărei exactitate şi bună credinţă întrece pe aceea a 
geografilor franceji, nu ne spune nimic pozitiv despre proporţia diferitelor naţionalităţi în aceste pierderi colosale. Ar fi 
interesant şi ar lămuri problema dintr-un punct de vedere care ar contribui a dezlega cu siguranţă cestiunea anchetei 
ministeriale. 

[14 octombrie 1882] 





„ADUNĂRILE SE REDESCHID ...”] 


Adunările se redeschid în sesiune estraordinară şi o sumă de cestiuni importante, mai cu seamă unele de caracter 
internaţional, vor ocupa atenţia lor. 

Nu se poate tăgădui cu toate acestea că un fel de apatie generală a cuprins ţara, că ea nu mai posedă nici un fel de 
elasticitate a puterilor ei în faţa complicatiunilor, că ceea ce se observă în genere e un fel de nepăsare, de dezinteres în cestiuni 
politice, încât chiar încercările de galvanizare făcute prin proiectele de reformă ale d-lui C. A. Rosetti nu produc efect asupra 
publicului. 

Sunt o sumă de oameni — desigur nu proşti— capabili din contra de-a se interesa de orice manifestatiune a activităţii 
omeneşti afară de una singură, de politică. Naufragiul pe care l-au suferit aproape toţi în iluziile lor politice [î] împinge să caute 
un refugiu, un liman asigurat înlăuntrul egoismului lor chiar. Nimic n-a putut să cauzeze atâtea deceptiuni decât acea himeră 
care se pretinde arta de-a guverna şi care nu însemnează la urma urmelor decât triumful limbutiei si a şiretlicului, triumful 
inteligentelor sterpe asupra celor adevărate. 

Orice - ar face cineva în lume, orice ocupatiune cu care s-ar deda de gust ori de nevoie, care e scopul ce urmăreşte ? O 
sporire morală a persoanei sale însăşi, a augmentatiune a fiinţei sale. Această augmentare se găseşte pretutindeni, în toate 
ramurile de muncă, de aspiratiuni: meserie proastă — afară de meseria politică — nu există. 

La ce serveşte politica ? Câtă înjosire, câtă umilire, câtă imputinare a omului nu cuprind acele esplicatiuni mai mult ori 
mai puţin întortocheate , acele precautiuni oratorii , acele vorbe cu două înţelesuri, reticentele neleale, scuzele, fägäduintele de-a 


nu mai face pe viitor ceea ce s-a făcut în trecut, programele propuse s.c.l. Niciodată ştrengar n-a tremurat aşa înaintea dascálului, 
niciodată lacheu parvenit nu s-a plecat înaintea stăpânului său ca lacheii politici înaintea pretinselor suveranitäti politice. Nu e 
unul care să-şi spuie vrodată gândirea de-a dreptul şi întreagă, nu e unul să n-aibă recurs la circumlocutiuni şi cârciocarii , unul 
care, vorbind, să nu fi ascuns sau să nu fi exagerat ideea sa, unul care să nu fi justificat într-o măsură oarecare portretul ce 
Sallust [i]l face de Catilina ... simulator ac dissimulator — dibaci a simula ceea ce nu e şi a disimula ceea ce este. 

Mai cu seamă sesiunea aceasta promite a ne prezenta spectacolul unor discutiuni şi unor intrigi pe cât de absorbatoare pe 
atât de sterpe. Foasta majoritate prezintă deja trei grupuri deosebite, al virtuţii, al d-lui C. A. Rosetti şi al d-lui I. Brătianu, plus 
numărul celor mediatori , gata a combate orice guvern şi a se alătura oricăruia. 

Mai la vale publicăm un articol pe care Delfinul ni-l trimite din Galaţi şi în care cauza adevărată şi profund personală a 
acestor sciziuni e zugrăvită cu cunoscuta vigoare a penei autorului. Se poate ca în privirea planurilor politicei esterioare autorul 
să fi atribuind d-lui I. Brătianu un rol pe care acesta nu-l merită; în privirea însă a stărilor de lucruri dinlăuntru descrierea e de-o 
plastică fidelitate, proprie a atrage atenţia deosebită a cititorului. 

[17 octombrie 1882] 


[„DE CÂTE ORI GÂNDIM...”] 


De câte ori gândim la dezvoltarea vieţii economice în România ne vine-n minte ideea, în aparenţă paradoxală dar cu atât 
mai adevărată, pe care o afirmă un economist american: pentru o ţară rămasă îndărăt în cultură comunicaţia cu străinătatea e 
pernicioasă. 

În adevăr, un popor primitiv se distinge mai cu seamă prin lipsa sa de trebuinte, prin modestia proverbialä a exigenţelor 
sale materiale. Nu e bine, fără 'ndoială , ca aceste trebuinte să rämäie staţionare , căci atunci ar lipsi impulsul pentru o activitate 
mai mare, ar lipsi principiul progresiv; dar pe de altă parte e şi mai rău ca aceste trebuinte sá se înmulțească ca din senin, fără ca 
înlăuntrul poporului să fi pătruns diviziunea muncii; aptitudinea multilaterală de-a satisface el însuşi prin activitate proprie 
trebuintele sale. 

Din momentul în care Dunărea a fost deschisă pentru esportul nostru, mijloacele claselor relativ luminate s-au înmulţit 
în adevăr, dar şi trebuintele lor au crescut cu totul în disproportie 





cu aceste mijloace. Aproape toate trebuintele s-au schimbat. Din crestet pân-în tălpi orice obiect de îmbrăcăminte au început a se 
introduce din străinătate: vechile clase de meseriaşi, având deprinderea a lucra pentru alte vremi şi pentru alte gusturi, neavând 
timpul necesar şi nici conducători de la cari să înveţe a lucra europieneşte , au început să dea îndărăt şi azi nu mai există. 
Negustorul care 'ntroducea din străinătate obiectele necesare deveni factorul de căpetenie al pieţei şi era mai lesne ca acest 
negustor să fie străin decât indigen. Pe de altă parte braţele si inteligentele indigenilor neaflând o altă piaţă, nici o altă 
ocupatiune decât aceea ce le-o oferea statul, s-au născut în ţară acea nefastă tendentä de-a privi funcțiunile ca singurele 
ocupatiuni onorabile, o tendentä constatată demult în contra căreia, din nefericire, nu s-au opus aproape nici un guvern. 

Nu avem nici scuza că răul nu s-ar fi constatat demult. Încă la 1863 Camera de pe atunci a admis a se trece, în răspunsul 
la adresa tronului, amendamentul următor: 


Este drept a recunoaşte că obiceiul înrădăcinat în clasele cele comparativ luminate ale societăţii noastre de-a dispretui orice altă 
profesiune şi de-a se îmbulzi în aceea a serviciului public au adus coucurenta ce-şi fac cetăţenii într - această carieră la un grad 
funest moravurile noastre publice, astfel încât s-ar putea zădărnici orice încercare de serioasă îmbunătăţire din partea unui guvern 
luminat, cu intentiune sinceră. Totuşi Adunarea deplânge că guvernele Märiei Tale, nu mai puţin decât acelea ale predecesorilor Märiei 
Tale, departe de-a cerca a combate acest defect al moravurilor noastre, care este una din cauzele principale ale paraliziei societăţii 
noastre, v-a făcut decât a-i favora dezvoltarea, întorcând-o în folosul lor ca un mijloc legitim de conservatiune. 


Acest amendament, propus de C. Creţulescu, s-a votat în unanimitate — fără nici un folos însă — de Adunarea de 
atunci. 

Îşi poate închipui oricine cari trebuiau să fie rezultatele acelei tendente funeste. Aproape toată ura, toată înveninarea 
luptelor politice, solidaritatea dintre nulitäti pentru a combate şi răsturna orice merit adevărat — acest concurent periculos al 
nimicniciei şi ignoranței — , disprețul reciproc si necuviinta reciprocă, frazeologia goală, putinátatea de caracter — toate 
aproape— [î]şi au izvorul în acea tendentä funestă , în împrejurarea că aproape toţi românii relativ luminaţi deveniseră candidaţi 
interesaţi la demnitätile publice. Până azi încă România e în pericolul de-a deveni ceea ce erau republicele in decadentä ale 
Greciei şi Roma în timpul discompunerii sociale. 

După câte vedem astăzi nu se poate admite că dezvoltarea României a fost normală. Din contra: a fost în gradul cel mai 
mare anormală, sacrificându-se , în favorul ei, bunăstarea, sănătatea şi moralul tocmai a acelor clase pe cari liberalismul 
esploatator şi ignorant pretindea a le emancipa. 

Ceea ce dar a adus dezvoltarea de pân' acum n-a fost o nouă clasă de producători, nu ridicarea muncitorului la un nivel 
mai nalt de cultură şi de bun trai, ci o nouă clasă de stăpânitori, o aristocrație nouă, compusă din oameni cu puţină ştiinţă de 
carte dar cu multă impertinentä, cu mult spirit de şicană şi de-o rusinoasä mlădioşie de caracter. 

Congresul economic adunat la Iaşi n-a avut nici un cuvânt de laudă pentru dezvoltarea economică a României şi nici l-a 
putut avea. Din contra, regresul zilnic al negotului şi meseriilor între români, substituirea zilnică a elementelor indigene prin 
cele străine, rezia administraţie, decăderea bisericii, insalubritatea regimului sub care trăieşte ţăranul, toate acestea au preocupat, 
incidental sau de-a dreptul, luarea aminte a congresului. Progrese n-au putut constata nimenea, nici căutându-le cu lumânarea. 

Când lucrările Congresului se vor publica în ediţie autentică vom reveni asupra lor. Deocamdată stabilim numai că 
caracterul tuturor dezideratelor acestei adunări este constatarea de enorme goluri pe toate terenele vieţii materiale şi morale. 

Admitem ca apreciatiile oamenilor asupra cestiunilor de pură politică să poată fi determinate prin temperamentul 
fiecărui: ca unul să crează că e bun ceea ce altul crede că ar fi rău. Dar oare tot astfel e cu realitatea ? Tot astfel e când ochii cari 
văd atribuie realităţii relele pe cari ea le cuprinde în adevăr ? 

Zilnic vedem foile guvernamentale polemizând cu noi în privirea aceasta, lăudând starea actuală, batjocorind pe cea din 
trecut. Suntem departe a fi laudatores temporis acti în mod absolut; ceea ce afirmăm însă în puterea cuvântului este că, cu acele 
trebuinte puţine ale societăţii din trecut şi cu mijloacele prisositoare de-a le realiza, starea oamenilor era mai fericită decât azi. E 


drept că Domnul nu era Rege, dar avea mai multă autoritate în ţara sa proprie; e drept că bogätii enorme nu se grämädiserä în 
lăzile industriasilor politici, dar ceea ce nu exista deloc şi nicăiri era mizeria. Nu era om în ţară care să n-aibă o ocupatiune certă, 
o piaţă sigură pentru munca sa. Azi e fără 'ndoialá altfel. Toate silintele ce şi le dau oamenii în direcţia ideilor economice sunt la 
dreptul vorbind o încercare de-a se-ntoarce în multe priviri la trecut, când munca naţională, multă - puţină , era organizată de 
tradiţii şi aşezăminte, când proprietatea imobilă era îngrădită de protecţia legilor, când intrarea străinului în organismul social 
era mai grea. 

Iniţiativa luată de societatea Concordia e lăudabilă în orice caz. Dar succesul dezideratelor congresului atârnă în mare 
parte de-o bună administraţie a statului, care nu ştim daca în mersul 





actual al lucrurilor mai e cu putinţă a se introduce. Pentru a favoriza dezvoltarea economică se cere ca mecanismul administrativ 
să fie mai puternic, mai puţin atärnätor de fluctuatiuni politice decum e la noi. Din contră, observăm că toate propunerile de 
reformă, mai ales cele preconizate de d. C. A. Rosetti, tind a preface şi mai mult organele statului într-o pleavă bătută când 
încolo când încoace de vântul întâmplării şi de vicisitudini electorale. 

[21 octombrie 1882] 


[,,GRUIE SÂNGER...”] 


Gruie Sânger în traducere germană a apărut acum de curând la librăria Wlh . Friedrich din Lipsca. Este o broşură [de] 28 
pagine, în ediţie elegantă. Traducerea e făcută de d. L. V. Fischer din Erlangen , lângă Passau , în Bavaria. D. Fischer e unul 
dintre literaţii germani care-n anii din urmă au atras atenţia publicului german asupra literaturei noastre, comunicändu-i în 
traduceri mai mult ori mai puţin reuşite unele dintre productele noastre literare pe care le-au socotit mai bune, parte proză, parte 
versuri. Îndeosebi d. Fischer a tradus pän’ acum , pe cât ştim, numai versuri, pe care le-au publicat în deosebite foi periodice din 
Germania. Astfel ne aducem aminte de o traducere a Răsunetului lui A. Mureşianu, publicată în Magasin fiir die Literatur des 
Auslandes şi de câteva poezii ale lui Alexandri publicate în Dioskuren , în Oester Gartenlaube. Gruie Sânger nu este dar prima 
încercare a traducătorului şi asta se vede aproape la fieştecare vers. Metrul e cel original şi în foarte multe versuri traducătorul a 
izbutit să reproducă farmecul deosebit pe care-l are limba marelui nostru poet. 

[22 octombrie 1882 ] 


[, ARTICOLELE CE NI LE TRIMITE..."] 


Articolele ce ni le trimite din când în când Delfinul au proprietatea de-a escita organele roşii pân-la furie. 

Ştim prea bine, şi organele adversarilor ştiu asemenea, că în lumea ziaristică e o regulă de-a respecta în întregul ei 
individualitatea unui autor, de-a respecta stilul lui, care e în genere în legături intime cu natura şi cu temperamentul lui, şi ei ştiu 
că a atribui unui partid întreg ceea ce un singur membru afirmă este o sofismă comună, de tot recomandată deja de Gerard 
Hamilton ca mijloc lesnicios, însă nu onest, de-a sprijini trebuintele cauzei. 

Daca recomandăm aceste articole atenţiei deosebite a cititorului, din aceasta dumnealor deduc numaidecât că împărtăşim 
cu desăvârşire, ca în reproducere galvanoplastică , punctul de vedere al autorului, pe când în realitate consideratia noastră de 
căpetenie este că articolul e interesant, scris c-o deosebită energie de stil şi meritând — ca orice lucrare interesantă — atenţia 
cititorului, chiar atunci când n-ar reflecta pe deplin sau în toate punctele opinia noastră. 

Audiatur ! Nu 'ntelegem ce fel de libertate de cuvânt ar fi aceea când cineva n-ar putea să-şi sustie vederile cu toată 
energia naturii sale proprii. Stilul şi judecata sunt tocmai la oameni talentaţi cestiuni de temperament. Precum fiece instrument 
are tonul său specific tot astfel fiece om are predispoziția sa firească, pasională , de-a aprecia si zugrăvi lucrurile; ar fi o goală 
pedanterie , demnă de bucherii foilor roşii, de-a reteza un stil viu, o apreciatie energică, numai pentru că nu împărtăşim toate 
ideile sau punctul de vedere din care autorul scrie. 


Admitem ideea determinismului întru cât priveşte caracterul individual precum şi acel al unui partid. Unui om i se pot 
arăta exemplele cele mai strălucite de imbogätiri prin fraudă , de inältäri prin trădare, de impunitatea aproape proverbială de care 
sunt apărate marile crime şi marii criminali — toate acestea el le va recunoaşte ca adevărate, dar a le imita nu va ajunge 
niciodată. Pentru că nu poate. Velle non discitur, zice sfântul Augustin , a voi nu 'nvatä nimenea din faptele altuia. 

E drept că roşii au venit la putere prin influenţa străină, şi anume sub presiunea vestitei alianţe de trei din Reichstadt, 
apoi prin amăgirea a o seamă de elemente liberale şi conservatoare 





pe cari le-au eliminat îndată ce a trebuit să lucreze sub acea influenţă care-i adusese. E oare asta un cuvânt ca conservatorii să-i 
imiteze sau, în genere, sunt ei în stare de a-i imita ? Noi credem că nu. Ei, a cunoaşte şi a constata ceea ce fac ei şi a face ceea ce 
fac sunt două lucruri foarte deosebite. 

Imputarea acelora cari ignorează frumoasa lege descoperită de un sfânt şi confirmată de ştiinţele moderne este aşadar în 
esenţă următoarea: „De ce nu imitati pe roşii ?". 

Pentru că nu putem. Există cu toate acestea oameni de bine cari cred a putea vorbi astfel: 


De ce nu sunteţi ca ei ? In loc de-a crede că puteţi împinge lumea lásativá împinşi. De ce nu faceţi, fiind la putere, 
ceea ce fac adversarii voştri ? E drept că ci au pururea patriotismul în gură; faceţi şi voi astfel, dezrădăcinaţi-l însă din 
inimă, unde degeaba 'l aveţi în adevăr, şi veţi vedea ce folositor lucru este de-a spune una şi a face alta. Ştiţi prea bine că 
pretinsul patriotism al lor e un moft. Un patriot nu fură; ei fură pe un cap de sting. Prefecti numiţi de pomană în funcţiile 
lor au plătit în doi-trei ani, de pe spinarea unor judeţe sărace, milioane de datorii; Warszawsky a fost numit director de 
ministeriu; cel însărcinat cu afacerea răscumpărării a făcut milioane — şi totuşi patrioţi sunt. Relele ce vin din afară ori 
dinlăuntru, trebuie sá le consideraţi ca fatale, ca aduse de împrejurări neatârnate de voinţa oamenilor. În loc de-a vá 
opune curentului fatalitätii acomodati-vä cu el. În vorbă, în gazete, în adunări puteţi spune orice v-ar putea dezvinui sau 
arunca vina asupra altora. Dar în realitate, în taină, faceţi ceea ce împrejurările şi interesul personal vă dictează. Uite 
cum face Brătianu. Ştia că, de la Reichstadt încă, se hotărâse cedarea Basarabiei ? Ce să se opuie dar la un rău 


inevitabil ? S-a dus singur la Livadia. Ştia că războiul oriental are să se facă ? E drept că la Mazar Paşa era turc, dar a 
intrat în apele războiului omul numaidecât. Răscumpărarea drumului de fier vi se impunea ? Aţi trăgănat-o ani întregi 
doar aţi scăpa de ea. O ! el a făcut altfel. În Senat a mărturisit în adevăr că e silit din afară, în gazete însă o numea 
cestiunea cea mai populară. A făcut-o, a dat ocazie amicilor să devie milionari de unde n-aveau de pe ce bea apă, încât 
aceleaşi rele pe cari împrejurările v-ar fi condamnat poate să le faceţi voi le-a făcut el ca un om cuminte, numai le-a 
făcut cu mult mai rele decum aţi fi fost în stare voi să le faceţi vreodată. Daca domnia împrejurărilor e absolută şi fatală, 
în loc de-a vă opune acelei fatalităţi , ca eroii tragediilor vechi, mai bine ati intra în apa lor, căci oricât de răi ati fi, atât 
de injositi , atât de străini, atât de adânc de putrezi ca roşii tot nu sunteţi. Daca răul trebuie să se facă, faceţi-l încai voi, 
căci ar fi mai mic de cum [i]l fac aceşti oameni. În orice caz trădători n-aţi fi decorat şi înălţat, directori la ministerii n- 
ati fi pus bandiți; oricât de răi ati fi fost, mai răi decât aceştia nu puteaţi fi. Cât despre ţară ? Dar cui [î]i pasă de ea ? 
Singurul ei folos ar fi doar că, din natură, nu sunteţi predispuşi de-a fi atât de comuni, de haini la inimă şi de maloneşti 
cum sunt roşii, că, personal vorbind, sunteţi mai curati decât ei. Ceea ce însă ei au făcut era în ordinea lucrurilor să se 
facă, oricât v-aţi fi opus, căci patriotismul şi sentimentele sunt răi conducători în viaţa practică. Vorbiti ce poftiti, dati-vä 
aere de mari patrioţi cum îşi dau ei; fiece şir, fiece vorbă să fie umflate de fraze patriotice, dar faceţi ceea ce e inevitabil 
a se face, chiar rău fie, şi umpleţi-vă buzunarele înainte de toate. Auzi miniştri, ca cei conservatori, cari să iasă săraci din 
cabinet ? Ba încă incärcati de datorii ? Apoi miniştri ati fost ? Care e dintre roşii care - ar fi ieşit sărac, doar sá fi fost din 
cale afară prost ? Stolojan, C. A. Rosetti, Giani, ba însuşi ilustrul Brătianu ? Dar ce-ar zice lumea întrebaţi ? Lumea ? 
Ceea ce zice de ei. Sunt isteţi, sunt oameni de afaceri — cel ce se conduce de patriotism, de sentimente, de principii e 
pur şi simplu naiv şi ridicol. 


Ei bine, modul de-a scrie satiră cu aerul tentatiunii nu e atât de nou pre cât s-ar părea. Un autor spaniol, Baltazar Gracian 
, pune pe doi tineri să călătorească prin lume sub conducerea unui personaj mitic , anume Desengano — dezamăgirea , deziluzia 
. Amândoi tinerii văd aceleaşi lucruri, aud aceeaşi esplicare din gura dezamăgirii , dar fiecare din ei se poartă cu totul altfel; pe 
Critil [î]l indignează ceea ce vede, pe Andrenio-l atrage de intrá-n dant. A fost din partea Delfinului o trăsătură de satiric de-a 
sfătui pe conservatori să lase focului idealismul lor politic şi să imiteze pe roşii. 

— Dar daca ne vor imita, zic onorabilii, ne răstoarnă ?! Şi c-o furie dictată de instinctul de conservare foile lor se aruncă 
asupra articolului Delfinului să-l sfâşie, nu altceva. 

Se 'ntelege că acest punct de vedere nu este al nostru şi că nu suntem în stare să imitäm pe roşii. Cine-o ştie mai bine 
decât oricine e Delfinul însuşi. Autorul acelui articol întruneşte în el graiul dezamăgirii cu sfatul pe care Andrenio l-ar da, pe 
când în realitate Critil [i]l aude. Orice partid care va sti sá practice virtuțile roşiilor, în urma legii progresului [î]l va întrece in 
aceste virtuţi. Tot ce spune Delfinul e adevărat. Adevărat că, prin coniventä cu străinii, roşii au ajuns la putere, adevărat că n-a 
existat cestiune internaţională în care să nu cedeze — făcând mendre de opunere de ochii lumii — adevărat că nu le pasă lor de 
ţară cum nu ne pasă nouă de China; adevărat asemenea că partidul există numai prin impunitatea absolută a tâlhăriilor si 
mizeriilor ce le comit zilnic membrii lui, adevărat că nu există om în ţara aceasta care să nu simtă dezgust de aceste naturi 
profund necinstite şi catilinare, dar de imitat nu-i poate imita nimenea care nu e născut din tina şi din minciuna din care ei s-au 
născut; căci velle non discitur: a voi nu se învaţă. A constata că toate acestea sunt adevărate şi a le imita sunt două lucruri atât de 
deosebite pre câtă deosebire există între judecătorul ce constată faptele şi între cel ce le comite. Indignarea „Romänului" în 
contra articolului citat e atât de mare din cauză că în el partidul roşu îşi vede urâciunea proprie, enormă, îşi cunoaşte trăsăturile 
insuportabile pentru ochii lui chiar. 

Ei, ceea ce Delfinul sfătuieşte pe Catargiu să facă Brătianu a făcut de mult şi va face-o pururea. Între un sfat platonic de- 
a face şi între realitatea ,,s-a făcut" deosebirea e cât cerul de pământ. 

[23 octombrie 1882] 





[„CÂND ANTISEMITISMUL E LA ORDINEA ZILEI ÎN GERMANIA..."] 


Când antisemitismul e la ordinea zilei în Germania, Austro-Ungaria şi Rusia, iar România nu mai e singura ţară asupra 
căreia să se descarce oprobriul persecutiunilor, e interesant a lămuri, ca termen de comparaţie, situaţia juridică şi socială pe care- 
au avut-o evreii pân-la 1848 în Austria. 

Cată să premitem următoarea consideraţie. Afară de calităţi pe cari evreii le vor fi având ab antiquo, de la strămoşii lor, 
multe deprinderi rele ale neamului, multe scăderi de caracter sunt contractate sub presiunea regimului sub care trăiau în 
diferitele ţări ale Europei, din evul mediu începând şi până mai ieri. Era aşadar cu totul nedrept de-a impune României — prin 
Tractatul de la Berlin — să suporte necondiţionat toate defectele numeroasei sale imigratiuni, defecte ce nu se datoreau 
tratamentului din România, ci celui suferit în alte ţări. 

D. baron de Helfert , cunoscut ca istoric şi etnograf, in colecţiunea etnografică a cărui au apărut şi interesanta scriere 
asupra românilor din Austro-Ungaria, ne dă într-o carte Asupra cestiunii confesionale din Austria următoarele amănunte asupra 
situaţiei din trecut a evreilor austriaci: 


Ei trebuiau să poarte petece galbene ca semn distinctiv, asemenea ciandalilor din India. Dar afară de asta 
legislatiunea le impunea o sumă de umiliri. Purtătorii de litiere erau opriţi de-a purta în jeturi persoane atinse de boale 
contagioase, servitori în livrea şi. . . evrei. Cu toate că ei plăteau o anume dare pentru persoana lor, nu se puteau servi 
de orice mijloc de comunicaţie. Abia sub Iosif II fură liberi a se arăta în locuri publice. N-aveau dreptul nici de-a fi 
cetăţeni, nici maiştri, nici să aibă proprietăţi imobile, ba chiar libertatea de-a se căsători atârna de vacanţa unui loc în 
familie. Pentru câştigarea acestui loc se cereau cinsprezece documente deosebite şi în urmă locul totuşi se punea la un 
fel de licitaţie. Apoi numai primul născut se putea însura, împrejurare prin care se escitau multe patimi urâcioase 
s.a.m.d. 

Sá se mai mire cineva că evreii, in amărârea lor în contra opresorilor , s-au otárát cu totul, că caracterul întregului 
popor e corupt, să ne mai mirăm că mai târziu incercarä a deveni din nimic totul ? Se 'ntelege însă : coruptiunea nu se 
putea tăgădui, în fabricatiune şi negot evreii introduserá procederi pe de o parte cárpánoase , pe de alta nesolide ; 
unde se 'ncuibau la ţară țărănimea începea sá dea indärät în privirea averii şi corupţia morală asemenea se întindea, 


căci ei creau ţăranului o sumă de necesităţi nouă, ademeneau pe femei la cheltuieli de lux si de mäncäri, făceau din 
slugi hoţi şi gazde de hoţi. În Boemia li se făcea îndeosebi imputarea că oriunde s aşează ei slugile se abat de la calea 
dreaptă, hoţii desfac lesne lucruri furate ş.a.m.d. 

Daca li se impută însă evreilor înclinarea de-a precupeti si a neguta şi că nu se fac fierari sau läcätusi , lucrul e 
esplicabil : ei nu iubesc nici o muncă la care se cere puţină mişcare intelectuală şi poate nici n-or fi având putere fizică 
îndeajuns pentru ocupatiunile de mai sus. 

Daca evreii se plângeau de fanatismul religios de pe-atunci, ei alterau , cu ori fără ştire, punctul principal al 
cestiunii : ei trebuiesc consideraţi ca naţiune, „naţionalitate cu dispoziţii netăgăduit favorabile şi cu facultăţi 
intelectuale", dar, precum zice Mommsen, „un ferment activ de discompunere naţională”. 

Asemenea un ferment politic. Ca atare se dovediră de la 1848 şi până azi. Închipuiască-şi cineva că evreii ar fi 
alungaţi din Austria ! Nu numai librarii şi comercianții de obiecte de arte ar simţi lipsa lor, dar si în salele de 
prelectiuni şi concerte s-ar observa multe goluri, asemenea ar scădea mult puterea opoziţiei politice, căci evreul e din 
natură om al progresului. Aceasta se arătă numaidecât din luna martie a anului 1848. Evrei erau oratori în Dieta din 
Viena la 13 martie; un evreu (dr. Bruhl ) ceru, ca deputat al mulţimii adunate în curte, libertatea cuvântului şi a presei, 
libertatea învățământului, reprezentatiunea în Confederaţia germanică , publicitatea si verbalitatea procedurei 
judecătoreşti, constitutiune, egala indreptätire a tuturor confesiunilor. Afară de el vorbirä şi alţii, asemenea semiti. 


Un semn distinctiv al neamului este fără 'ndoială lăudăroşia, crearea de legende de vitejie. Se ştie că chiar în România, în 
timpul ultimului război, s-a făcut încercări de-a constitui legende glorioase în favorul sergentilor de rit mozaic şi— în treacăt 
vorbind — în favorul altor creştini a căror nume nu sunt de origine română. D. de Helfert ne dă un asemenea caz din anul 1848, 
care, oricât de simplu povestit, nu e lipsit de ironie. 

Iată cum stă cu alt eveniment în orice caz trist, dar care-au fost umflat la importanţa unei acţiuni capitale si de stat: un 
fapt simplu a fost împodobit cu cele mai bogate înflorituri de fantezie orientală, aci s-a născut o înjghebare istorică în spiritul lui 
Josephus Flavius, care c-un cuvânt se poate numi legenda Spitzer . 

Până la aparitiunea cărţii d-lui Helfert toată lumea credea că în zilele din martie 1848 multi evrei ar fi căzut pentru cauza 
libertăţii, chiar in oratiunile funebre ale rabinului era totdeuna vorba de evrei căzuţi. Critica minuțioasă a lui Helfert reduce 
numărul lor la. . . unul, Heinrich Spitzer , student în tehnică din Moravia, şi chiar acesta n-a căzut, ca un Winkelried ebraic , ca 
anteluptător sau predicator al libertăţii, ci ca jertfă nevinovată a unei salve date asupra unei mulţimi grămădite. Prin adaose 
nejustificate şi prin o frazeologie comună în zilele noastre s-au făcut din acesta „cel dentăi care şi-a vărsat sângele pentru 
libertate"; cel dentăi care c-o oratorie inspirată a apărat libertatea; în discursuri, în scris şi în desemne , a fost sărbătorit ca „cea 
mai nobilă jertfă care a căzut la 13 martie"; el prezisese „ca un profet" revoluţia; „el se sävärsi şi numele său va rămâne etern în 
panteonul istorici”. O descriere cu portret 





zice chiar următoarele: 


Tocmai rostea Carl (!) (Spitzer) cuvinte suspirate înaintea Dietei cătră conşcolari şi popor când apăru armată. Atunci Spitzer 
înaintă: „Să dea foc! Voi fi cel dentăi care va cădea pentru libertate?" ş.a.m.d. 


Dar destul despre acestea; dacă evreii n-au fost adevărații anteluptători în faţa baionetelor , totuşi au fost conducătorii 
mişcării intelectuale. Deja în manifestul autorilor din Viena găsim că între 29 de semnatari a treia parte sunt evrei. A fost natural 
ca evreii să gândească numaidecât la emanciparea conationalilor lor şi că n-au lipsit enunciatiuni în acest înţeles. E adevărat însă 
că cei mai însemnați dintre ei gândeau că trebuie să se procedeze fără a se băga înainte, ci sá se lase creştinilor meritul 
emancipării. Un predicator izraelit zicea între altele: 


Ce e de făcut pentru noi ? Pentru noi ? Nimic. Totul pentru popor şi patrie, nimic pentru noi. Nici o vorbă de emanciparea evreilor 
daca alţii nu vor spune-o pentru noi. Întâi dreptul omului de-a trăi, de-a respira, de-a gândi, de-a vorbi; întâi dreptul cetăţeanului, a 
nobilului liber în indreptátirea sa, apoi vie evreii ! Să nu ni se imputeze că pururea şi pretutindenea gândim la noi şi numai la noi ! Nu 
faceţi nimic. Timpul nostru vine şi nu poate să lipsească ! 


Observaţii escelente, de-o valoare chiar mai generală, făcea Moritz Markbreiter ; el zicea între altele: 


Cestiunea evreilor nu este o cestiune de drept, ci un obiect al simpatiei. Evreul e pentru marea parte a poporului un obiect al 
antipatiei. Dar un obiect al antipatiei nu poate învinge prin aceea că se impune, ci, daca e cu putinţă, prin atitudine liniştită şi modestă. 

Am afirmat adeseori că roşii sunt în cea mai mare parte străini de origine. Descrierea de mai sus ne dă ocazia de-a face o 
analogie, justă după cum ni se pare. Şi ei au fost liberali la 1848, în scris şi în vorbă, şi ei încearcă a crea un fel de aureolă de 
martiriu si de vitejii cari n-au existat nicicând în favorul membrilor partidului lor. C. A. Rosetti şi ai săi au fost un ,,ferment activ 
de discompunere naţională” daca aplicăm dictonul lui Mommsen. În adevăr, un ferment atât de activ încât din toată ţara veche, 
din datini, biserică, legi n-a rămas nici urmă. Analogia între roşii Tárii Româneşti şi liberalii semiti ai Austriei e mare în multe 
puncte. 

E o idee pe care adesea am repetat-o, că liberalismul la noi e de origine străină, că a fost manifestarea invidiei 
elementelor imigrate în contra claselor vechi şi a instituţiilor cam grele şi protectoare ale României istorice. Precum ţara noastră 
a fost în urmă condamnată a purta efectele morale ale relei tratări pe care evreii au suferit-o în alte ţări, tot astfel, de la 1848, 
dincoace de Milcov, ea a început a suporta efectele morale ale tratamentului de care a avut parte imigratiunea transdanubiană pe 
când trăia încă sub turci. Aceeaşi lipsă de respect pentru orice element tradiţional al vieţii publice pe care evreii o arată în 
aproape toate ţările au fost şi zestrea politică a roşiilor la noi în ţară. Şi acestei lipse de pietate pentru elementele moştenite ale 
vietei noastre nationale, acestui daltonism oarecum faţă cu calităţile şi natura poporului nostru, îi datoresc succesele lor de pán' 
acum . 

[24 octombrie 1882] 


[„DE CÂTE ORI AM SPUS PUBLICULUI...”] 


De câte ori am spus publicului cititor că societatea anonimă de esploatare a roşiilor nu are nici un fel de principii 
politice, n-a gândit niciodată asupra reformelor ce le introduce, nu înţelege nici litera, nici importanţa lor, ci totul se reduce la un 
singur lucru, unul, etern acelaşi, etern nepreschimbat : mutrele confiscate ale patriotilor de meserie să rämäie la putere. 

În Adunare se discută acum un proiect pentru modificarea legii comunale, proiect a cărui întreagă tendentä, de sus până 
jos, e electorală. 

Între modificările propuse aflăm următoarele: 


Colegiul electoral comunal se compune: 

În comunele urbane de alegătorii col . I, II, III şi de... delegaţii colegiului al IV [-lea] pentru Cameră... Ei formează un singur 
colegiu şi aleg prin scrutin de listă... Alegerea delegaților colegiului al IV [-lea] se face conform dispozitiunilor legii electorale pentru 
Cameră. 


Aci vedem sufrajul universal al d-lui C. A. Rosetti, cu cunoscuta svârlire a colegiului al IV[-lea] sub epitropia 
delegatiunii. Amestec straniu de demagogie şi despotism! 





Dar şi mai interesant: 
În comunele rurale primarul şi ajutorii săi se aleg de consiliul judeţean (provizoriu de comitetul permanent). 


Ceea ce va să zică: se numesc de comitet, recte de prefect. 

Ei bine, aceşti liberali, aceşti „fraţi de popor, chica topor" — cum zice Millo în Paraponisitul — propun prin reformă ca 
colegiul al Iv-lea din oraşe, în alegerile comunale bineänteles , să voteze prin delegatiune, nu direct. Tot în această lege 
electorală sui generis, fenomenală desigur chiar pentru imperiul moscovit , se zice că primarii şi ajutorii de primari din 
comunele rurale vor fi numiţi. Ş-apoi să ni se mai zică că noi suntem reactionari! 

Colegiul al IV-lea] în oraşe, care plăteşte toate dările indirecte, căruia, prin faimoasele si costisitoarele îmbunătăţiri a d- 
alde Cariagdis şi a altora de această teapă, i se scumpeşte pânea din gură, lumânarea şi chibritul, să nu poată zice decât prin 
delegatiune dacă toate aceste-i convin. Am înţelege, până la un grad oarecare, ca colegiul IV să joace un rol de inferioritate faţă 
cu alegerile din Adunare. Interesele ce se discută în Adunări ating o ţară; mizeria din Dorohoi ori din Râmnicul - vâlcii nu va fi 
pricepută de meseriasul din Dealul Spirei ; el poate nu-şi dă seamă de influenţele ce se exercită acolo asupra populatiunilor, el 
nu va putea pricepe problemul economic sau social care s-ar ivi acolo; pentru priceperea acestora se cer poate elemente mai 
culte, pe cari adesea şi din nefericire nici colegiile superioare nu ni le dau. Dar în mahalaua lui, în oraşul lui, pe uliţa lui chiar, 
omul să nu poată să judece isprăvile primăriei, să fie pus sub epitropie, să aleagă prin delegatiune, iată ceea ce nu înţelegem, nu 
zicem din partea oricui, căci am intelege-o de la guvern autoritar, absolutist, care vrea sá le facă oamenilor bine cu de-a sila, n-o 
înţelegem însă din partea unei Adunări cari se porecleşte liberală, a unui guvern ce se pretinde liberal. 

Poate în adevăr ca să fie bună o eforie numită în locul unui consiliu ales — dar în acea eforie desigur guvernul, 
asemenea autoritar, n-ar numi pe Cariagdi, ci ar alege un om cu cunoştinţe tecnice, în stare a pricepe lucrările de resort ale 
municipalităţii . Un guvern autoritar are a judeca oamenii pur şi simplu după aptitudinile lor, certificate prin şcoală şi 
antecedente, nu după simpatiile sau antipatiile ce le inspiră alegătorilor. 

Odată însă pe terenul electoral, odată la discretia simpatiilor ce le poate escita cutare paralitic sau cutare vânător de 
funcţie, să şi rămânem pe acest teren. 

În viaţa comunala , sub o democraţie adevărată si istorică, stă temeiul libertăţii în genere. Omul mic din colegiul al IV[- 
lea], care du reste ştie a scrie şi citi tot aşa ca onor. Cariagdi, cată să se intereseze în mod intensiv de afacerile comunei, fie 
aceea rurală, fie urbană. Acest om mic nu ar putea să aibă sarcina de-a judeca afacerile complicate ale ţării, fie în afară, fie 
înlăuntru, căci se cere aci o putere de combinaţie care exige studii, studiile cer capital şi vreme, lucruri pe care omul mic nu le 
are. 

Dar întru cât s-atinge de casa, uliţa, mahalaua, oraşul lui el va dovedi o pricepere mai exacta , şi mai clară a lucrurilor 
decât mulţi oameni teoretici . 

Altceva s-ar fi putut face demult pentru comune şi anume pentru cele rurale: se pot descărca de variile, infinitele servicii 
cec au a le presta statului. Dar la aceasta nu gândeşte nimeni, din contra, pe zi ce merge comunele devin mai mult instrumente 
directe şi servile ale administraţiei centrale. Afacerile comunei stau baltă din cauza poruncilor gobernului , cum zice ţăranul, şi 
de la ministru până la notarul de sat toţi stau în legătură pentru a aplica iluziile câte se născocesc de capete ingenioase în aerul 
mefitic şi bolnävicios al Bucureştilor. Astfel se guvernează din nefericire de zeci de ani şi de aceea n-avem nici urmă de 
autonomie comunală, de aceea atribuţiile organelor comunale, în loc de-a interesa pe oameni şi a-i atrage, [îi respinge; de aceea 
fiece primar, ajutor, membru etc. sunt plătiţi anume... ca să se intereseze ? nu, ca să nu se intereseze de comună. 

Oare secretul unei vieţi comunale energice şi autonome să fie un privilegiu al raselor germanice ? Nu tocmai. Vedem un 
stat vecin, Austria, unde populatiuni de rase foarte deosebite au o viaţă comunală de model alăturată cu slugărnicia către 
subprefecti pe care-o au comunele noastre. Şi cu toate acestea autoritatea statului e acolo cu mult mai tare şi mai concretă decât 
la noi, unde personajele ce ne administrează, departe de-a fi obiectul stimei cetăţenilor, sunt din contra tot ce societatea 
consideră ca mai abject şi mai de nimic. 

Dar unde mai punem una ? O modificare a legii comunale imediat înaintea alegerilor. Dar nu se va putea spune că o 
asemenea reformă ad hoc, imediat înaintea unor alegeri certe, este ticluită anume pentru trebuintele electorale ale actualilor 
deținători ai demnitätilor comunale ? Că toată reforma e pusă la cale de oamenii interesaţi în chestie, interesaţi anume să iasă la 
viitoarele alegeri ? Lucrul e atât de bătător la ochi încât nu ni se pare necesar a mai insista asupra lui. Şi-n adevăr, demult se 
şopteşte că variile şi costisitoarele nerozii făcute de primăria actuală 





ar fi inspirând părinţilor cumularzi ai comunei o frică semnificativă în faţa unor eventuale alegeri; de aceea, schimbând legea, 


deci cu necesitate si rezultatele ei, ar spera sä obtie de la alegeri ticluite o ratificare mai spontanä a onerosului trecut al primäriei. 
[26 octombrie 1882] 


[„ÎN ZILELE DE 12, 13 SI 14 MAI 1881...”] 


În zilele de 12, 13 si 14 mai 1881 se adunase la Sibiiu, din toate ţinuturile Ardealului şi Tärii Ungureşti locuite de 
români, un număr însemnat de delegaţi, trimişi de cătră alegătorii lor pentru ca să se consulte ce atitudine să ia românii în faţa 
alegerilor ce aveau a se face pe atunci pentru Camera din Pesta. 

Am dat seamă de-atunci de încheierile luate de acea conferentä de alegători. Acele încheieri cuprind programul 
partidului national - român , care se obligă a lupta pe cale legală pentru obţinerea următoarelor drepturi: 1) recástigarea 
autonomiei Transilvaniei; 2) introducerea limbei române ca limbă oficială a administraţiei şi justiţiei în ţinuturile locuite de 
români; 3) numirea de funcţionari români sau, dintre neromâni, numirea acelora cari ştiu scrie şi vorbi limba română; 4) 
revizuirea legii asupra naționalităților; 5) autonomia bisericelor şi şcoalelor confesionale; 6) crearea unei legi electorale pe baza 
sufrajului universal sau cel puţin investirea cu drept electoral a oricărui cetăţean ce plăteşte o dare directă; 7) colaborare cu cei 
ce ţin seamă de interesele şi bunăstarea poporului. 

Conferenta de-atunci a însărcinat pe comitetul ei electoral să compună un memorand esplicativ în cauză şi să-i dea cea 
mai întinsă publicitate. 

Această lucrare au apărut acum în limbile franceză, germană şi maghiară, precum şi în cea română, şi poartă titlul: 
Memorial compus şi publicat din însărcinarea Conferentei generale a reprezentanţilor alegătorilor români, adunaţi la Sibiiu in 
zilele de 12, 13 şi 14 mai st.n. 1881— (Sibiiu 1882/ 1 vol. 144 pag.). 

Constatăm cu multă părere de bine că lucrarea aceasta, dictată de-un adânc sentiment de naţionalitate, e scrisă totuşi cu 
multă linişte, cu o demnă obiectivitate. Ne rezervăm plăcerea a da o seamă mai amănunţită despre cuprinsul ei; deocamdată însă 
credem a putea repeta ceea ce zic confrații de peste munţi: „nici un român ştiutor de carte să nu întârzie a-şi procura această 
lucrare". Repede şi în corectă grupare urmează datele autentice cari dovedesc dreptul de autonomie al Ardealului, însemnătatea 
politică a românilor în evul mediu atât în Ardeal cât şi în judeţele dintre Tisa şi Carpaţi; c-un cuvânt un curs de istorie şi de drept 
public in nuce . Pân' acum n-a apărut nici o carte care să fi descris în mod atât de limpede situaţia politică a românilor din 
monarhia Habsburgilor. 

Ziarele maghiare au şi început a discuta cuprinsul lucrării acesteia şi ceea ce constatăm pân' acum e că tonul ei liniştit şi 
plin de demnitate a impus adversarilor. Ar fi acum de datoria politicilor influenţi din România de-a da scrierii răspândirea ce i se 
cuvine în coloanele presei europene. Trebuie să se ştie odată că o jumătate a poporului românesc are a suferi, sub dominatiune 
maghiară, cele mai mari nedreptäti; că fiece zi aduce cu sine o nouă tentativă în contra existenţei nationale a acestui element, 
considerabil ca număr, dar şi mai considerabil încă prin aptitudinile şi calităţile lui. Popor militar în decursul evului mediu 
întreg, producând din mijlocul lui mari eroi şi mari regi, românii au fost încet - încet jertfa unor uzurpatiuni pe cari astăzi nu le 
justifică nimic, precum nu erau justificate nici în trecut. 

Pentru noi nu e îndoială că consângenii noştri din Ardeal vor izbuti a obţine de la Coroană şi de la împrejurări realizarea 
întregului lor program, pentru că presiunile maghiarilor, departe de-a le folosi acestora, au trezit şi mai adânc sentimentul 
naţional al vrednicului şi statornicului popor românesc. Observăm cu bucurie că, chiar în acele ţinuturi unde sufletul părea mai 
adormit , un spirit nou, dătător de viaţă, s-a deşteptat. Cine are dreptate la urma urmelor nu este pretinsul drept istoric sau 
dreptul public, durat în favorul unei singure naţionalităţi, a celei maghiare, cine are dreptate este realitatea etnologică, este 
adevărul. În numele adevărului şi sub suflarea lui binefăcătoare e scrisă şi această lucrare şi, pentru că niciodată în cursul istoriei 
n-am văzut adevărul învins ci pururea învingător, de-aceea şi acum putem prezice că, per ardua ad astra , cauza română va 
triumfa. 

[28 octombrie 1882] 





ÎN FINE... TOT BINE 


Suntem bine informaţi că Ministerul Instrucțiunii Publice a dat ordin d-lui Cumbaris a expulza pe Vetzis din scoalä..., 
din şcoala profanată de el despre care am vorbit în atâtea rânduri. În acelaşi ordin d. ministru impune directorului de formă, 
Cumbaris , ca să fie un director de fapt şi să organizeze şcoala şi să trimită programa şcoalei, care nu este aprobată, Ministerului 
spre aprobare; dacă d. Cumbaris nu va dovedi că ştie organiza o şcoală i se va retrage dreptul ce i s-a dat şi, dacă n-ar esecuta în 
parte sau în total ordinul ministrului, şcoala se va închide. 

În acelaş timp ministrul a însărcinat pe revizorul şcolar a circumscriptiunei a observa dacă ordinul dat d-lui Cumbaris s-a 
esecutat sau nu şi a raporta ministerului. 

Felicităm pe d. ministru pentru măsura energică şi conformă demnităţii tärei. Aşa trebuie să lucreze bărbaţii eruditi, 
morali şi cu durere de viitorul tärei. Dacă până aci ne-am bazat pe credinţe, acum ne bazäm pe fapt şi sperăm că cei ce au dat 
asemeni ordine vor şti a le executa. 

Adevărul trebuie să triumfe; minciuna şi crima trebuie să cadă! Când este vorba de interese mari, naţionale, între cari 
ocupă primul loc educatiunea şi instrucţiunea tinerimei noastre, toţi românii trebuie să aibă un singur sentiment, o singură inimă, 
şi-n ea trebuie să fie gravate cuvintele: progres şi moralitate ! 

[29 octombrie 1882] 


[ „PRECUM ASTRONOMUL...”] 


Precum astronomul aşteaptă cu minutarul în mână trecerea unui corp ceresc printr-un anume punct cătră care îşi 
îndreaptă instrumentul său optic , tot astfel şi noi am putea sta cu ceasornicul înainte-ne, să urmărim cum se scurge nisipul şi 
cum se apropie din ce în ce termenul fatal al încetării libertăţilor publice, al dictaturii personale a d-lui I. C. Brătianu. 

Degeaba foile guvernamentale ar face paradă de liberalismul lor; se apropie ora în care, în România, omului de la guvern 


îi va fi permis totul, cetăţeanului nimic; ora în care aparatul electoral, construit după reţeta tuturor stăpânilor absoluti din lume, 
nu ne va mai da din urne decât creaturi ale unei persoane, ale unui singur om, ale despotului , ale d-lui I. Brătianu. 

Chiar pân' acum lumea numea vizirat domnia ministrului nostru prezident. Ne putem închipui ce va fi de acum înainte, 
când, în comună, nu va exista decât un singur colegiu, a cărui majoritate va fi pururea compusă din delegaţii guvernamentali ai 
colegiului al IV[-lea]; iar Adunärile vor fi alese asemenea de delegaţii acestui colegiu, trimişi de subprefecti să majorizeze pe 
alegătorii din colegiul I şi II. 

Ca o cetate luată prin surprindere opinia publică, opoziţia în Parlament, presa n-au avut nici timpul material necesar 
pentru a băga de seamă ce se pregăteşte: schimbarea, nimicirea întregului sistem electoral şi reprezentativ din România, 
substitutia clandestină a sufrajului universal, însă nu direct, ci strunit, legat bine de mäni şi de picioare, pentru a fi pururea o 
unealtă în mânile despotismului. 

lată ceea ce am fi trebuit să ştim demult. 

Toţi oamenii aceştia s-au îmbogăţit. Pe ce cale e de prisos a o spune; nu e aproape unul care nu s-ar putea aranja sub un 
paragraf din Codul lui Vasile Vodă Lupu, după carele abuzul unei vrednicii publice pentru a face avere se pedepsea încă cu 
cordonul Sfintei Cânepe. Ei bine, aceşti oameni nu pot risca căderea. Ce s-ar alege, pentru numele lui Dumnezeu, de cei ce au 
trimis pe ţărani sub suliti căzăceşti până dincolo de Balcani; ce s-ar alege de cei cari, însărcinaţi cu răscumpărarea, au făcut în 
acel timp milioane; ce s-ar alege, social vorbind, de toate elementele acestea oculte, brutale, comune, cari s-au cocotat deasupra 
ţării, cari s-au îmbogăţit, cari, mai mult, s-au aristocratizat ? 





Se 'ntelege . Mutre confiscate, cărora orice om onest le-ar fi închis uşa înaintea nasului, s-au ridicat sub domnia d-lui 
Brătianu în sferele de sus; formează aşa numita societate la balurile şi la curtea regelui. De gâtul unor bandiți sau a unor trădători 
notorii s-au atârnat semnele de onoare ale ţării; corectorii gazetelor roşii au ajuns milionari; toată plebea asta politică e azi 
scoasă din cutie, parfumatá, înmănuşată , lustruită. E firesc lucru ca aceste elemente declasate ridicate din întuneric si din 
ocupatiuni adesea maloneste, intrate odată în atmosfera luminată de razele coroanei, să şi vrea sá rămâie acolo. 

Aceşti oameni vor să păstreze ce au. Nu numai averea — căci asta n-ar însemna nimic — nu! influenţa, vaza, rangul în 
ordinea socială, jeturile din Adunare, cu un cuvânt tot ce sărmana vale a Dunării au avut de oferit meritului sau talentului, tot ce 
d. Brătianu a monopolizat pentru creaturile sale. Toate trebuiesc păstrate în mâna Pătărlăgenilor şi Costineştilor, toate trebuie să 
rămâie zestre inatacabilä a nulitätilor, o schimbare de guvern să nu mai fie cu putinţă; arhiliberalii au devenit arhiconservatori în 
ceea ce-i priveşte şi nu se sfiesc nici înaintea... dictaturei personale a d-lui Brătianu. 

Credem că cititorul care e deprins cu Tara Românească, cu mecanismul ei administrativ de-o perfectă onestitate, cu 
instinctele generoase ale subprefectilor, cu independenţa aproape legendară a colegiului al Iv-lea , nu-şi vor face iluziuni în 
privirea aceasta. 

Contopite toate colegiile într-unul singur, în care delegaţii celui al Iv-lea vor decide, soarta oricărei alegeri îndeosebi şi a 
tuturor laolaltă e de mai nainte cunoscută: ele vor fi de prisos, vor fi o ocazie dată ministerului de a-şi plăti cu diurne creaturile 
numite de subprefecti şi de organele politienesti, vor fi atotputernicia guvernamentală, fără umbră de opoziţie, fără putinţă ca un 
glas independent să mai pătrundă în Adunări, căci izvorul a toată independenţa, colegiile neatârnate de pân' acum , se 
desfiinţează. 

Toate astea sunt bune şi frumoase. 

Înţelegem chiar ca d. Brătianu să ne aducă aminte soarta gladiatorilor : Morituri ! E drept să ne aducă aminte: clasele 
vechi ale României au sărăcit si au căzut; vremea lor a trecut pentru totdeuna; toţi românii sunt săraci, toţi sunt egali. „Nu mă 
vreţi voi pe mine, dar vă voi eu pe voi. Am în mâna mea colegiul IV, inerția pe care-o misc încotro voi, şi din care fac colegiu I, 
cu el am în mână ţara, prin el fac din nulitäti oameni mari”. 

Ave Caesar ! 

O grijă îşi vor lua desigur oamenii atunci; grija opoziţiei, a controlului, a afacerilor publice. Vorba românului: „De ce 
'ncärunteste nebunul ? De grija altora”. Asemenea lucruri vor fi atunci naturalmente de prisos. Măria Sa, stăpânul nostru, d. 
Brătianu, ne va împărtăşi pe fiecine, după dragostea şi credinţa ce vom avea pentru el, cu câte un scaun în Parlament , cu câte-o 
funcţie, cu câte-o misiune; vom fi cu toţii — noi, supusul neam românesc — reduşi la rolul de-a solicita favorurile onor. 
Pătărlăgeanu sau Dimancea, favori preţioase, precum numai un valet le poate da. Poporul ? Dar cine vorbeşte de popor ? El nu 
votează direct. Nimeni nu va putea să strige înaintea a o mie de inşi: lată, oameni buni, unde mergeţi. O nu ! O mie nu vor fi 
nicicând la un loc. Grupuşoare adunate sub supraveghearea poliţiei vor alege... un delegat pe sprânceană, om al stăpânirii, 
credincios, trecut prin toate. Apoi delegaţii aceştia vor majoriza colegiul I şi al Ii-lea şi vor alege pe cel recomandat de Escelenta 
sa d. subprefect. 

Ave Caesar ! 

În sfârşit d. Brătianu va putea să-şi realizeze fantazia de-a fi singur stăpânitor în România, de-a putea face tot ce vrea şi 
tot ce nu vrea. Tot ce nu vrea înafară. Un parlament îndărătul căruia să se ascunză în cestiuni exterioare nu va mai avea. Oricare 
putere îi va putea spune: 

„Fii mai espeditiv , d-le prim ministru , ştim cum stau lucrurile la d-voastră. Vrei să pretinzi că ridicolele figurine pe cari 
le-ai numit deputaţi îţi rezistă ? Nu ne jucăm de-a baba oarba”. 

Mişelia inläuntru, umilirea în afară — iată care va fi caracterul acestei dictaturi în România. Căci acesta nu este 
absolutismul monarhic, răsărit din iubirea unui mare cap încoronat pentru clasele de jos; nu, este absolutismul unui ambițios 
pentru a asigura impunitatea creaturilor sale. Nu este Frideric II sau Iosif II... e Vitellius cu comptiunea adâncă, cu mijloacele 
moleşitoare, cu dezbărbătare . 

Dar vor întreba unii: ce se va face monarhul în România când alăturea cu el — cel mai liber dintre români, acela a căruia 
libertate se răsfrânge asupra tuturor — se va ridica al doilea monarh, al valetilor şi creaturilor, când România toată va fi 
îmbrăcată în livreaua celui din urmă? 

Ce se va face ? Nu ştim. Ştim noi daca d. Brătianu mai are necesitate de El ? Poate că nu mai are. În orice caz, cu acest 
aparat electoral care nu e suficient nici măcar pentru a masca dictatura regentului-ministru , rolul monarhului e redus la nimic. 

[2 noiembrie 1882] 





L, «MEMORIALUL» COMITETULUI...”] 


„Memorialul " comitetului ales de Conferenta română din Sibiu ne descopere situaţia curioasă si umilitoare ce li s-a 
creat románilor din monarhia habsburgicá prin dualism si prin másurile guvernamentale ale maghiarilor. Popor strávechi pe 
teritoriul unei ţări autonome, care şi-a mäntinut independenţa ei in curs de sute de ani atât faţă cu regii Ungariei cât şi faţă cu 
turcii, românii, cari singuri formează două treimi a populatiunii ţării — pe când maghiarii şi germanii abia formează o a treia 
parte — sunt puşi cu totul în afară din viaţa publică prin fel de fel de măsuri machiavelice şi persecutați în toate ale lor, cu o 
stáruintá demnă de o cauză mai bună. 

Începând cu pseudoistoriografii cari contestau originea şi vechimea poporului nostru în munţii Ardealului şi sfârşind cu 
măsurile d-lui Trefort , maghiar de origine franceză, care introduce cu de-a sila limba maghiară în scoalele rurale, vedem o lume 
întreagă, popor, diplomaţi, învăţaţi, conspirând pe întrecute în contra unui biet popor rustic din străvechime aşezat în acele 
locuri, viteaz la război, harnic şi liniştit în timp de pace, şi toate acestea — pentru ce ? Ştim noi bine pentru ce ? Pentru că n-are 
Dumnezeu de lucru, am zice. 

În adevăr, nu s-ar crede şi cu toate acestea există până azi istoriografi cărora li se pare nimica toată a escamota un popor 
întreg de zece milioane de suflete din Dacia, a-l pune în Pind şi a-l face să vie de acolo îndărăt, prin suta a douăsprezecea, de 
peste Dunăre. Această teorie, susţinută întâi de Rosler , se bucură si de favoarea maghiarilor şi astfel, cu vorbe, cu deductiuni 
hazardate, cu combinatiuni asupra unor timpuri egal de fabuloase pentru toate elementele din ţară, ei ar vrea să tăgăduiască 
drepturile şi existenţa unui popor de trei milioane, a unui element aievea care trăieşte, vorbeşte limba lui proprie, are cultura şi 
istoria lui proprie, cu un cuvânt al unui popor radical deosebit de cel maghiar. 

Ce curioasă idee vor fi având maghiarii despre natura oamenilor şi a lucrurilor când încearcă a face într-o zi ceea ce o 
mie de ani n-au putut face ? Ce copilărie e din partea lor de - a - şi închipui că naţiunile pier de pe-o zi pe alta. Bascii din Spania 
vorbesc până azi limba bască , sudul Franţei vorbeşte şi cultivă limba provensală, în Belgia, sub pătura subţire de cultură 
franceză, subzistă două naţionalităţi deosebite, după disparitiunea Imperiului bizantin si a celui turcesc, adecă după o mie cinci 
sute de ani, vedem incoltind , cu toată lunga dominatiune străină, toate naţiunile vechi ale Peninsulei tracice: albaneji, români, 
bulgari, sârbi, greci, unele scăzute la număr, altele crescute; dar toate vii. Ceea ce n-au putut face cultura bizantină sau cucerirea 
otomană vor face ungurii prin societăţi de maghiarizare ? În Rusia, dacă s-ar cutremura absolutismul ei actual, am vedea zeci de 
naţionalităţi deosebite răsărind intacte de sub pătura foarte subţire de predominatiune moscovită . 

Până la sfârşitul sutei Xv-a românii sunt în Ardeal şi Ţara Ungurească unul din elementele cele mai considerabile în 
viaţa politică. Träind sub voievozi proprii şi sub legile lor proprii, fără amestec din partea Ungariei, ziditori şi apărători de cetăţi, 
pururea buni ostaşi, epoca de aur din ţările noastre, începută cu Mircea şi încheind cu Ştefan cel Mare, e o epocă de aur şi 
dincolo. Români sunt atât de numeroşi în munţii Ardealului încât fragmente ale populatiunii Maramureşului fondează sub 
Dragoş statul Moldovei, fragmente din ţinutul Făgăraşului, Tara Românească. Cine vrea să-şi facă o idee de energia CU totul 
elementară a acelui popor sá considere că, optzeci de ani după fondarea ei, Moldova ajunge din colţul Ţării de Sus până-n Nistru 
şi la Cetatea Albă, Ţara Românească într-o sută de ani până în Dobrogea şi pe întreg malul drept al Dunării. E o epocă aceasta 
care în Ardeal produce pe Voievodul Iancu, cum îi zic baladele române şi slave, pe loan Huniad Corvin . Papa Piu II (Aeneas 
Silvius Piccolomini ) născut pe la 1405, deci contimporan cu toată seria strălucită de eroi ai poporului românesc, zice despre 
lancu 


„Ioannes Hunniades , cuius nomen caeteros obnubilat , non tam Hungaris quam Valachis , a quibus natus erat, gloriam 
auxit ". 


Încă în suta a şaptesprezecea Miron Costin scrie regelui Poloniei că cel mai frumos şi mai corect dialect românesc, cel 
mai apropiat de graiul italic se vorbeşte în Satmar, unde, cu toată emigrarea lui Dragoş, românii rămaşi acolo sub fratele lui, 
Voievodul Balc , sunt atât de numeroşi ca şi când n-ar fi ieşit nimenea din ţară. E curios a auzi azi că, tocmai în acele clasice 
locuri, d-nii maghiari vor să înfiinţeze o episcopie maghiară de rit greco - catolic pentru români şi ruteni. 

Şi când privim la munca seculară a acestui popor, la suma de putere musculară cheltuită, ne prinde mirarea. Ținuturile în 
care locuiesc românii sunt răpite pustietätii şi codrului. Fiece palmă de pământ de hrană e câştigată prin estirpare de codri 
seculari, prin curătură. 





6/18 noiembrie 1882 şi „Gazeta Transilvaniei", 

Timpul”, 4 noiembrie 1882, reprodus i 








Pe când maghiarul şi-a câştigat şesurile patriei sale păscându-şi caii şi plimbându-se , [î]l vedem pe român cucerind 
palmă cu palmă pământul de sub puterile naturii, [î]l vedem curätind rădăcinile codrilor seculari şi creändu-si patria lui 
muntoasă pas cu pas. 

Cred oare ungurii că caracterul acestei munci grele şi statornice nu s-a imprimat în toată fiinţa poporului românesc, cred 
ei că această viaţă n-a lăsat adânci urme psicologice în acest popor, atât de liniştit în aparenţă, dar de o cumplită îndărătnicie în 
fundul sufletului său? Românul nu uită nici binele, nici răul. N-a uitat fărâmăturile de graţie ce li s-a aruncat de cătră echitatea 
Casei de Austria; de aceea e unul din popoarele cele mai dinastice ale monarhiei; dar românul nu uită în veci nici răul ce i l-au 
făcut alţii. Mostenirea de aversiune si de iubire o păstrează intactă şi de aceea orice încercare de-a-i contopi este zădarnică şi 
copilăroasă. E zädarnicä în Rusia, unde un colos de zeci de milioane apasă asupra câteva sute de mii, unde limba se transmite 
numai prin viu grai din generaţie în generaţie; cu cât mai zădarnică va fi în Ungaria ? 

Între mijloacele de-a înlătura pe români de la viaţa publică, cel mai de căpetenie e legea electorală esceptionalä, 
mánfinutá ad-hoc pentru Transilvania. Legea aceasta e făcută în favorul esclusiv al populatiunilor orăşeneşti — şi românii sunt 
în cea mai mare parte ţărani — apoi în folosul nobililor — toţi maghiarii sunt nobili şi votează direct, fără cens, fără nimic — şi 
a secuilor, cari iar votează direct. Astfel s-au creat o lege anume pentru Ardeal, care pune alegerile în mâna neromânilor , încât 
numărul de reprezentanţi pe cari l-ar putea obţine poporul în asemenea condițiuni e cu totul ridicol. 

Totodată guvernul se sileşte prin legi agrare a aduce pe român la sapă de lemn. Deşi ţăranii au fost împroprietăriți, deşi 
despăgubirea pentru pământurile ce s-au conferit e strălucită, totuşi, prin aşa numita comasare , i se iau locurile lui roditoare şi i 


se dau in schimb locuri rele, apoi i se iau curäturile şi i se dă în schimb pădure. S-au restrâns dreptul de päsune, încât numărul 
vitelor de muncă a scăzut în proporţii enorme. Sate deposedate , familii aruncate pe uliti, mii de locuitori ameninţaţi a fi alungaţi 
din vetrele strămoşeşti — iată justiţia, iată administraţia maghiară. Pe de altă parte cârciumele constituie un privilegiu, evreii le 
arendeazä şi acolo — şi debitează băuturile lor nesănătoase; populatiunea română descreşte şi degenerează. 

Şi, deasupra acestei mizerii produse în mod artificial de cătră înţelepciunea de stat maghiară, mai vine mizeria morală, 
siluirea zilnică a limbei. 

Un corespondent al „Gazetei generale" îşi propusese să descrie corupţia administraţiei maghiare. Dar omul mărturisi în 
fine că condeiul îi cade din mână, că o carte, nu un articol de jurnal abia ar fi în stare a o descrie. Şi de ce nu scrie această carte ? 
Pentru că 


simţim scârbă — zice el — de acest organism care putrezeşte înlăuntru şi care cu toate astea trăieşte, ba chiar se 'ngraşă . Se 
înfioară cineva să arunce mai adânc privirea în rulajul acestei maşine şi nu e om care să crează că va putea funcţiona în mod 
durabil, că e capabilă a trăi. Funcţionarii decretează dări fictive, care se încasează pe jumătate daca cel lovit de ele ştie a se precupeti 
— împrejurare ce dovedeşte că totul e o escrocherie; aci sunt case de economie cari refuză a înapoia capitalurile depuse; aci i se cer 
ţăranului taxe pentru orice înregistrare cadastralá şi, oriunde ar vrea să se informeze, i se 'ntinde mâna goală. Judecătorului [î]i 
duci un râmător ori o butie cu vin şi eşti sigur să-ţi câştigi procesul — daca partea adversă n-o aduce doi râmători. Prădăciuni şi 
omoruri chiar se fac muşama pentru mită; e o justiţie care ameninţă a se 'năduşi în grăsimea ei. 


lată regimul atrăgător de la care se pretinde să exercite asupra a trei milioane de români farmecul de - a - şi renega limba 
şi istoria lor şi de-a deveni maghiari. 

Postulatul de căpetenie al memorialului e aşadar: autonomia Ardealului, căci autonom a fost în toţi timpii şi până acum 
şaisprezece ani, până la fuziunea făcută în contra voinţei esprese a românilor; în contra tractatelor din trecut, în contra dreptului 
şi bunului simţ, poate chiar în contra voinţei Coroanei, căci s-a făcut nu sub influenţa unei necesităţi dinlăuntru, ci sub presiunea 
împrejurărilor create de războiul austro - italo - german , când emigranţi maghiari, stiuti pe atunci de contele Usedom , deci şi de 
principele de Bismarck, pregăteau insurectiunea şi dezmembrarea monarhiei habsburgice. 

Aci, sub presiunea unor împrejurări independente de voinţa sa şi contrarie intereselor dinastiei îndeosebi, a Imperiului în 
genere, mâna monarhului a putut fi siluită să iscălească un act nedrept pentru unul din popoarele cele mai credincioase ale 
monarhiei şi favorabil pentru schimbăcioşii maghiari. Chiar în acest moment de cumpănă şi de silă, monarhul şi-a adus aminte 
de români; garantarea autonomiei lor bisericeşti şi şcolare au format cetatea îndărătul căreia națiunea a mai putut lupta în contra 
cotropirii. Dar tocmai de această autonomie miniştrii moderni ai Ungariei cearcă zilnic a se atinge şi vor cerca poate până în 
momentul în care îndelung-- răbdătorul popor românesc va îngropa în ruine şi sânge tentativele lor. 

[4 noiembrie 1882] 





[,PE CÂND ÎN POLITICA ESTERIOARA...”] 


Pe când în politica esterioară se operează o dislocatiune şi o schimbare de front, d. C.A. Rosetti ne fericeşte din nou cu o 
scrisoare deschisă, adresată iubitilor săi alegători. Se ştie că membrii majorităţii, pentru a împăca pe bătrânul lor şef, aşteptau să 
fie reales în colegiul devenit vacant şi, reintrat în Adunare, să-l pună din nou, cu entuziasm patriotic, în jetul de prezident al 
Camerei. Speranţa de-a readuce pe păstorul rătăcit la turma cuväntätoare a patriotilor se cam evaporează prin scrisoarea 
publicată în numărul de azi al „Romänului". D-sa cere de la alegători să-i respingă candidatura în alegerea parţială, căci 


nu poate lua parte la lucrările unei Camere care, ajungând acum la sfârşitul carierei sale, nu mai are timpul şi poate nici putinţa de- 
a se mai ocupa de legile ce demult le-a propus d-sa (reforma electorală, electivitatea magistraturii) şi pe cari acum este silit a le supune 
dezbaterilor viitoarelor colegii electorale. 


Nu putem tăgădui că această scrisoare are proprietatea a pune multe enigme opiniei publice. Amicul cel mai călduros al 
d-lui Brătianu şi cu toate acestea exilat de buna sa voie în Luteţia , cu toate astea supărat foc pe majoritatea sa fidelă, rezistând 
rugăciunilor prin viu grai şi înscrise ale credincioşilor, respingând genuflectiunile a însuşi ilustrului d. Câmpineanu, iată lucruri 
cari, spuse deodată şi pe aceeaşi pagină, sunt proprii a escita o setoasă curiozitate, cu atât mai setoasă cu cât enigma va rămânea 
pururea neesplicată . Chiar duioasa reîntoarcere a pästorului la turma sa, chiar călduroase îmbrăţişări şi fericite läcrimi de 
revedere ar da poate enigmei o încheiere mai mult ori mai puţin teatrală, dar n-ar dezlega-o . 

Oncţioasă cum este şi cu duhul bländetei , ca toate scrierile ilustrului nostru adversar, ne întrebăm împreună cu cititorul 
până unde ne indreptäteste ea de-a admite o sciziune în partidul liberal. Nimeni nu va putea zice că acest act, oricât de neted în 
formă şi oricât de ţinut în tonul blând - cuvântătorului Nestor, este o afirmare a concordiei din sânul majorităţii. Din contra, el 
dovedeşte neînţelegeri între majoritate şi d. C. A. Rosetti, deci între grupurile majorităţii ele 'n de ele. Până unde însă aceste 
neînţelegeri se răsfrâng şi asupra d-lui I. Brătianu e o cestiune la care nu noi, ci evenimentele vor răspunde. 

[6 noiembrie 1882] 


[„GRABA CU CARE...”] 


Graba cu care s-a promulgat legea comunală cu aparatul ei electoral ne dovedeşte cât de mult era interesat partidul şi 
guvernul ca această lege să intre cât se poate de curând în vigoare. Graba a fost atât de mare încât un ziar din Capitală calculează 
cu drept cuvânt că, între votul ultim al Camerei şi publicarea prin Monitor, n-a fost nici timpul material suficient pentru a 
supune noua lege sanctiunii regelui. Legea s-a promulgat deci fără să se fi sancţionat; d. ministru prezident pare a fi anticipat 
sancţiunea precum se scontează o poliţă înainte de termen. 

Când vedem că o lege care modifică din temelie întreg regimul electoral al ţării se votează cu repejunea vaporului şi se 
promulgă fără să se fi sancţionat poate, putem constata din partea guvernului şi a legiuitorilor o mare uşurinţă, din partea opiniei 
publice o nepäsare tot atât de mare. Acesta si este caracterul dezvoltării noastre întregi de la Unire încoace: uşurinţa advocatilor 
legiuitori traducea zi cu zi texte străine de legi, copiate din ţări unde ele se potriveau şi aplicabile într-o ţară unde nu se potriveau 





nici cu starea de culturä, nici cu gradul civilizatiei economice; iar ignoranta nepäsätoare le aplauda, crezänd cä prin paragrafii 
tradusi din frantuzeste starea tärii noastre va deveni egalä cu aceea a Frantei sau a Angliei. Urmärile au fost dezastroase precum 
se stie. Neintelese de popor si de judecätori, lesne de mänuit in favorul cametei si mijlocitorilor, neputincioase intru a apära pe 
romän si proprietatea lui funciarä, ele au dat in curänd precumpänire socialä unei clase hibride de oameni, incät astäzi poate trei 
din patru părţi ale proprietăţii române au trecut in mäni străine şi semistrăine . Aşa numita revolutiune socială, care s-a operat in 
ţara noastră de la Unire încoace, n-a avut de rezultat numai nivelarea deosebirilor de clase ce existau între români: nu, ea a fost 
totodată o suplantare a românilor prin elemente străine, o substituție naţională. Acest proces de discompunere naţională s-au 
accelerat 





şi mai mult în zilele Regatului; trebuia dar să se afle şi signatura acestei stări de lucruri, printr-un nou regim electoral, copiat din 
Statele Unite bunăoară, în cari în fiece an imigrează aproape o jumătate de milion ele oameni din toate ţările din lume şi unde 
încetul cu încetul spaniolii au fost suplantati prin anglosaxoni , iar aceştia sunt din ce in ce înlocuiţi prin germani. 

În toate ţările monarhice ale Europei Constituţia şi legile păstrează urme ale trecutului; fiece popor a făcut mari 
progrese, însă le-a făcut în mod organic, păstrând pe de-o parte capitalul acela de instituţii care s-a dovedit bun în trecut, 
adaptându-se pe de altă parte împrejurărilor nouă prin alte legi. La noi trecutul e tabula rasa: totul e nou, de la numele statului 
până la atribuţiile primarului; veche este numai mizeria, care creşte din ce în ce, şi ceea ce promite a se învechi şi a creşte într- 
una sunt datoriile publice, sporite din nou c-o sută treizeci şi patru de milioane. 

Noua lege comunală, ce constituie tiparul după care se va croi reforma electorală în genere, este poarta prin care intrăm 
sub regimul demagogiei autoritare. Rolul economicos care i se atribuie colegiului al patrulea, putinţa de-a majoriza prin 
delegaţii acestui colegiu pe toţi ceilalţi alegători pune soarta ţării întregi în mâna d-lui Brătianu şi-l preface în dictator pe cât 
timp va trăi, pe cât timp împrejurări neprevăzute n-ar răsturna partidul său de la guvern. Împrejurări neprevăzute zicem, pentru 
că tara nu va mai putea-o face nici într-un chip. Rolul Coroanei se va reduce asemenea la nimic, căci, ales după principiile 
preconizate de d. C. A. Rosetti, ce devin lege prin admirabila dexteritate a d-lui I. Brătianu, Parlamentul viitor nu va putea 
cuprinde nicicând o minoritate atât de însemnată prin valoarea sau numărul membrilor săi încât aceasta să poată atrage în parte-i 
ţara prin activitatea ei parlamentară. E aproape de mintea omului că un asemenea Parlament, compus numai din recomandati si 
din creaturi, ar fi tot atât de [de] prisos ca şi Parlamentul de sub Napoleon III, unde glasurile izolate ale opoziţiei se pierdeau ca 
în pustiu şi unde bărbaţi de stat ca bătrânul Thiers chiar puteau rămânea nebägati în seamă. 

Şi ce va face oare d. Brătianu cu puterea absolută ce-o solicită ? Va perpetua mecanismul administrativ şi fiscal de pân' 
acum ? Va spori ad libitum datoria publică, deja insuportabilă ? Va spori dările şi taxele, de-a căror zilnică introducere gem 
coloanele „Monitorului" precum gem contribuabilii ? Cine-o poate sti ? Ceea ce ştim numai este că materialul de oameni de cari 
ilustrul om de stat e încunjurat se compune din tot ce e moralmente decăzut în ţară şi că regimul demagogiei autoritare este şi 
mai favorabil dezvoltării viciilor şi cupiditätii . De aceea am încheia cu proverbul: Să nu dea Dumnezeu omului cât poate purta. 
[10 noiembrie 1882] 


[„ÎNCĂ DIN SESIUNEA TRECUTÄ...”] 


Încă din sesiunea trecută se ascundea în cutele evenimentelor vestita lege privitoare la consiliile judeţene, acest fidel 
pendent al proiectelor cari au de ţintă introducerea votului universal în România. Prin această lege, fragmentară şi ad-hoc ca şi 
cea comunală, se dispune şi pentru personalul menit a administra judeţul metodul de alegere sancţionat deja pentru comune. 
Acesta este al doilea pas spre demagogia autoritară , căci mai suntem încă în pozitiunea de-a putea număra aceşti paşi. 

Nu vorbim aci de inichitatea sufrajului universal, mai ales în forma propusă de d. C. A. Rosetti. Oamenii sunt o dată din 
natura lor inegali , unul prin muncă şi merit se ridică pe scara socială, un altul rămâne pe loc, şi poate că trecerea din colegiu în 
colegiu, înălţarea politică a unui om într-o sferă din care [să poată] determina cu mai multă greutate voinţa publică să se fi 
considerat ca o răsplată datorită meritului sau, ca-n vremile vechi, ca o datorie pe cari calităţile superioare să fie obligate a le 
presta statului. În vechime aproape toate prerogativele, câştigate prin lupte şi muncă, erau în realitate datorii, era obligatiunea 
celui ce o merita de-a servi statul mai mult şi mai bine decât altul care nu se distinsese. Votul universal le confundă toate acestea 
într-o apă; omul ce ar avea putinţa de-a se ocupa cu afacerile publice se confundă cu cel pentru care alegere şi elegibilitate sunt o 
belea, toţi sunt puşi pe aceeaşi linie: cel ce nu caută câştig în politică e pus în acelaş rang cu cei ce, prin industria aceasta 
modernă, nu au nimic de pierdut, ci totul de câştigat. Interesele claselor celor mai vechi şi mai importante ale poporului nostru 
se pun pe-o linie cu votul imigratiunii de ieri de alaltăieri; şi cu toate acestea inichitatea e poate defectul cel mai mic al legii. La 
imputarea cumcă e nedrept de-a se şterge prin măsuri politice 





deosebirile dintre oameni, rezultate din natura şi aptitudinile lor, ni s-ar putea răspunde că politica nu are a face nimic cu morala, 
că nu echitatea, ci rezultatele practice ale unei legi este ceea ce se are în vedere. Cari însă vor fi rezultatele acestei reforme, ce 
bine pentru ţară şi pentru instituţii poate rezulta din ea ? Decretată pentru comună şi judeţ şi în curând pentru Cameră, ea şterge 
până şi urma independenţei de caracter în colegiile electorale; colegiul al Iv-lea , devenit majorizator al tuturor alegătorilor, 
pururea guvernamental, ne va conduce la un despotism pseudo - parlamentar lipsit de orice control. 

Chiar acum, când o mână de oameni independenţi tot mai găsesc mijlocul de-a pătrunde în Adunări, controlul nu este 
nimic mai puţin decât eficace; miniştri şi partid guvernamental trec peste întâmpinările cele mai justificate cu câte-o sofismă 
calculată după uşurinţa auditorului sau cu câte-o contraacuzare vulgară. Ce va deveni însă controlul ce are a-l exercita puterea 
legiuitoare când atotputernicia guvernamentală nu va mai avea a se teme nici de criticile cuviincioase ale unei opoziții 
moderate ? 

Abatele Galiani , o figură cunoscută în saloanele din vremea lui Ludovic al XV [-lea], zicea între altele: 


În ţări neroditoare găseşti datini republicane şi guvern republican, navigaţie şi industrie, pace, linişte, economie, 
gol istoric şi urât; în ţări roditoare afli inegalitate de clase, glorie, onori, biruri mari, mult zgomot, mari răsturnări şi o 
istorie care are haz la citit. 


Fără îndoială România cată a se număra între ţările roditoare şi, deşi poate promiscuitatea etnică şi nestatornicia climei 
nu ne predispune la mari răsturnări, nici ne lasă s-ajungem la mare glorie — dar haz are istoria aceasta, mai ales cea modernä şi, 
veacurile viitoare nu vor putea să treacă fără un zâmbet de dispreţ peste uşurinţa cu care aruncăm de la noi bunuri morale pentru 
care un alt popor, mai aspru, mai primitiv şi mai tânăr, ar risca liniştea publică chiar. Ei bine, prin proiecte fragmentare şi votate 
ad-hoc se escamotează în România Constituţia şi regimul electoral şi această răsturnare cu susu 'n jos a sorții politice a ţării, 
această desființare prin subreptiune a libertăţilor publice nu mai are puterea de-a turbura apatia în care am căzut. 

Ce ne mai interesează pe noi, ce mai e în stare a ne mişca ? 

S-ar părea că ne-am săturat de spectacolul inegalităţi, decretate oficial, între nulitate şi merit. Atätea nulitáti s-au ridicat 
în cei din urmă ani, atâţia cavaleri de industrie s-au îmbogăţit încât spectacolul nu ne mai interesează şi pare c-am voi să vedem 
ceva nou, fie chiar cu preţul libertăţilor publice, fie chiar sub absolutism. 

Nu mai e îndoială pentru nimenea că reformele ce se operează acum constituie începutul dictaturei d-lui I. Brătianu; nu e 
îndoială că colegiul sau al IV[-lea] ne va majoriza pe toţi, ne va închide gura tuturor. Pare c-am voi s-o vedem şi asta, pare c-am 
voi să asistăm la spectacolul ridicării unei păture de noi comedianti politici, unei nouă serii de päpuse dătătoare din mâni, unor 
noi speculanti ai intereselor şi banului public. 

Şi care e scopul märet pentru care sacrificäm cu uşurinţă ceea ce greu va fi de recâştigat ? O mare acţiune în afară, mari 
superior actualitätii, o menire providentialä, o justificare istorică ? Nimic din toate acestea. Singura menire este perpetuarea la 
putere a unor ambiţii bolnăvicioase şi a unor nulitäti atât de comune şi atât de maloneste precum nici o ţară din Europa nu le mai 
poate produce. 

[12 noiembrie 1882] 


[„CU OCAZIA UNOR APRECIATIUNI...”] 


Cu ocazia unor apreciatiuni asupra partidelor din opoziţie, o foaie din capitală (,,Rázboiul"- Weiss) crede a putea afirma 
că „peste puţin ziarul „Timpul" va înceta, iar membrii rămaşi în clubul conservator se vor contopi cu grupul d-lui G. Vernescu”. 

Nu este un mister pentru nimenea că grupurile opoziţiei caută de mult un teren comun de acţiune, o linie comună de 
purtare în activitatea lor politică şi parlamentară. Deosebirile de vederi fiind în mare parte puţin esenţiale, e natural ca din 
amândouă părţile oameni politici să fie dispuşi a desista de la o seamă din ele, în interesul consolidării opoziţiei. Dar despre 
încetarea ziarului „Timpul" nu este, nici a fost vodată vorba şi suntem autorizaţi a nega hotărâtor afirmarea ziarului menţionat 
mai sus. 
[12 noiembrie 1882] 





[„CÂTE ACTE ARE FARSA...”] 


Câte acte are farsa şi al câtelea s-a jucat alaltăieri în Adunare ? După jalnica plecare a d-lui C. A. Rosetti la Paris lumea 
credea a fi scăpat pentru câtva timp de d-sa si de proiectele d-sale; unii aveau chiar naivitatea de-a atribui d-lui I. Brătianu puţin 
simţ de om de stat, cât e firul de muştar măcar. S-ar fi putut crede în adevăr că, după atâţia ani de esperimentare consecutivă , d. 
prim ministru se va fi convins că nici frazele, nici principiile electorale chiar nu însemnează mult în viaţa unui popor; că ceea ce 
se cere înainte de toate pentru a-l administra bine şi pentru a-l conduce este muncă şi ştiinţă. Ar fi fost de crezut că d. prim 
ministru s-a convins în sfârşit de sterilitatea absolută a partidului său roşu si a vecinicelor lui tendente de reforme, precum şi că 
ţara s-a săturat de ele, asteptänd, din contra, de la stabilitatea institufiunilor o dezvoltare mai sănătoasă a intereselor ei. 

Cine-a crezut-o s-a înşelat. Plecarea d-lui C. A. Rosetti la Paris, mânia sa aparentă asupra majorităţii Camerei, sciziunea 
de principii între el şi dioscurul său politic n-au fost decât tot atâtea scene de farsă, pentru a masca invazia ohlocratiei autoritare, 
pentru a masca venirea acelor legi cari, modificând regimul electoral de pân' acum , pun pe toţi alegătorii la discretia guvernului, 
fac cu neputinţă orice alegere liberă, prefac pe viitorii deputaţi în valeti patentati ai guvernului, iar pe viitoarele guverne în 
creaturi neresponsabile a unui singur om. 

O mască a fost deci totul şi nimic alta. Colegiul al III-lea a reales pe d. C. A. Rosetti, o Cameră fără biurou — deci legal 
incapabilă de-a lucra — l-a proclamat deputat şi, după ce această Cameră au comis în două zile două ilegalităţi consecutive, tot 
ea l-au proclamat preşedinte. 

Nu mai există aşadar nici o îndoială că Adunarea împărtăşeşte vederile d-lui C. A. Rosetti: ea vrea contopirea colegiilor 
electorale, vrea electivitatea magistraturii. Pe de altă parte majoritatea aceasta fiind a guvernului Brătianu, iar d-sa, tăcând faţă 
cu proiectele radicale ale amicului său politic pare a consimti la ele, împreună cu tot cabinetul. 

Alegerea d-lui C. A. Rosetti la prezidentia Adunării însemnează aşadar: contopirea colegiului I, al li-lea şi al Iv-lea într- 
unul singur, deci majorizarea tuturor drepturilor prin delegaţii guvernamentali ai colegiului al Iv-lea ; apoi electivitatea 
magistraturii, deci robia justiţiei sub regimul de partid, punerea onorii, vietei, averii oamenilor la discretia bandelor electorale 
ale lui Serurie. 

lată dar la ce avem a ne aştepta. Funcţiile de judecător ca şi cele de deputat vor deveni adevărate moşii, pe cari 
guvernanti inteligenţi le vor putea pune în toată regula la licitaţie, precum se şi face în Statele Unite, şi ceea ce s-a întâmplat deja 
în unele ocaziuni se va repeta de regulă: judecătorii viitori din România vor putea stabili înţelegeri permanente cu Radu Anghel 
şi Palma - lată , precum şi cu alte instituţii oneste, spre a împărţi, cu preţul impunităţii , venitul meseriilor lucrative, precum se 
'ntâmplă asemenea în Statele Unite. În genere, lipsind orice control, ba chiar posibilitatea acestuia, guvernul va putea să-şi 
recruteze deputaţii şi administraţia din elemente esclusiv energice, încât cuviosul Simeon şi eroii de la 11 fevruarie să fie 
oarecum norma şi prototipul personalului onest şi fidel de care se va servi viitoarea omnipotentä Rosetti brătianu . 

[19 noiembrie 1882] 


[„S-A ZIS CĂ ACELEASI CAUZE...”] 


S-a zis că aceleaşi cauze produc de ordinar aceleaşi efecte. Aceasta explică îndeajuns, credem, noi, pentru ce priveliştea 


la care asistäm de sase ani nu este decät reproductiunea fidelä a epocei agitate din 1868, care dezgustase tara intreagä de regimul 
reprezentativ. 

Camera de atunci, produs al reteveielor electorale si al celei mai monstruoase ingerinte administrative ce s-a väzut 
vrodatä in Romänia, rämäsese ca un model unic de servilism si de platitudine parlamentarä. Faimosul strigät: Sus, bäieti ! Jos, 
copii ! a intrat deja în domeniul istoriei si va înfiera pentru totdauna această nenorocită pagină a vietei noastre constituţionale. 

Nu credeam totuşi ca reînnoirea ei să mai fie posibilă. Lucru ciudat ! a fost de ajuns ca D. Brătianu să revie la putere 
pentru ca aceleaşi scene ruşinoase să se repete cu o preciziune aproape matematică. Desfräul demagogic din 1868 se räsfatä 
astăzi cu o intensitate încă si mai mare, cu toată condamnatiunea trecutului, cu tot progresul realizat de atunci. Aceiaşi oameni 





ignoranti, malonesti şi cupizi cari au aruncat asupra trecutului un reflect atât de trist sunt şi astăzi „în fruntea bucatelor ", daca ne 
este iertat sá ne servim de o expresiune scumpă vocabularului roşu. Toate lepädäturele , toate putregaiurile lui 1848 şi ale lui 
1868 au ieşit iarăşi la lumină. Ţara nu mai poate răsufla din cauza Seruriilor, Pătărlăgenilor. Mărgăriteştilor, Grigoreştilor , cari 
au năpădit-o de toate părţile ca o droaie de câini flămânzi. 

Punctele de contact şi de asemănare între cele două epoce sunt în adevăr uimitoare. Camera slugarnică din 1868 îşi vede 
imaginea reprodusă în Camera „automatilor " din 1882. Cuvântul de „automati" va rămânea, căci rareori el a fost mai bine 
aplicat. Scandalul chiverniselei neruşinate pe socoteala statului continuă, fie sub formă de grase pensiuni viagere , fie sub titlu 
de recompense patriotice atât de gustate odinioară, fie prin mijlocul diurnelor, misiilor în străinătate cari se cifrează la mii de lei, 
cumulului functiunilor practicat pe o scară întinsă, räscumpärärilor de lucrări problematice sau imaginare şi atâtea alte inventiuni 
maestre datorite acestor lacomi patrioţi. De altă parte, favoarea şi nepotismul au luat nişte proportiuni necunoscute până şi în 
cele mai nefaste timpuri ale Regulamentului. Pretutindeni administratiunile publice sunt împănate de neamurile puternicilor zilei 
până la a zecea spitä. N-a rămas locusor în buget care să nu fi fost întrebuințat pentru căpătuiala protegiatului cutărui sau cutărui 
roşu influent . 

Din această cauză funcţionarii publici nu mai sunt astăzi servitorii tärei care-i plăteşte, ci creaturele supuse ale partidei 
care i-a numit; şi cetăţeanul care, din păcate, are nenorocirea să nu împărtăşească ideea că d. Brătianu este un mare om de stat 
sau d. Costinescu un finanţiar fără seamán se vede expus zilnic la cele mai incalificabile vexatiuni. 

Astfel asistăm cu toţii la o editiune revăzută şi augmentatä a tuturor turpitudinilor cari au făcut atât de celebră prima 
trecere la putere a roşiilor. Oriîncotro întoarcem privirile dăm peste aceeaşi falsificare sistematică a institutiunilor şi aceeaşi 
batjocură a principielor cari constituiesc patrimoniul sfânt al omenirii. În numele libertăţii, oamenii de la putere au comis şi 
comit pe toată ziua cele mai cutezătoare abuzuri de putere. Prefectii şi subprefectii regimului arestează , bat şi schingiuiesc pe 
cetăţeni, în disprețul Constitutiunii şi al legilor. Lumea se plânge; se numesc anchete spre a se dovedi adevărul celor reclamate. 
Daca procurorul are destulă integritate de caracter spre a nu menaja pe culpabili şi a nu ceda nici unei intimidări rezultatul 
cercetărilor sale rămâne îngropat în cartoanele ministerelor şi funcţionarul abuziv continuă a desfide opiniunea publică 
indignată. În numele egalităţii, de care le este gura plină întotdauna, aceşti satisfäcuti şi-au atribuit toate onorurile, toate 
sinecurele, toate privilegiele, ca o dovadă strălucită a dezinteresării şi a patriotismului lor. În numele fraternității, în fine, ei au 
mers cu neruşinarea până a vinde oamenii cu toba la mezat ! 

În mijlocul acestei dezläntuiri de pofte şi de patime patriotice s-au operat şi câteva schimbări la faţă impuse de 
evenimente. Deodată cu cärunteala părului, ermitul de la Florica a fost aclamat de semizeu. Cu ocaziunea acestei deificatiuni 
toate dobitoacele apocalipsei au devenit fiinţe inteligente: „asinii " de odinioară, ca să ne servim de forma neologistä 
întrebuințată de d. Maiorescu, s-au îmbrăcat în piele de leu şi Kogälnicenii , Lahovarii , Ionestii s-au văzut nevoiţi să recunoască 
şi să proclame atotştiutori şi atotputernici pe dd. Dimancea, Serurie şi lepurescu . 

Să nu ni se zică că exagerăm lucrurile numai pentru plăcerea de a face opozitiune guvernului. Înainte de a condemna noi 
pe aceşti oameni, împreună cu întreaga opiniune publică din ţară, ei s-au condemnat singuri între ei, şi-au aruncat unii altora 
epitetul de hop", spre marele scandal al tuturor oamenilor de bine, s-au ameninţat cu puscäria şi chiar din mijlocul atmosferei 
vitiate ce-i înconjoară s-a ridicat un glas spre a le striga: „E timpul să vă moralizati !". 

Este adevărat că glasul a răsunat în pustiu, căci el pierduse demult dreptul de a le vorbi pe acest ton. Este însă netăgăduit 
astăzi că atmosfera politică a tärei are trebuintä să fie purificatá de miasmele pestilentiale ce o apasă; „„moralitate" este cuvântul 
ce se află pe buzele tuturor. 

Moralitate în alegeri, moralitate in administratiune, moralitate în justiţie chiar, iată trebuintele imperoiase ale 
momentului. În faţa chivernisitilor şi a imbuibatilor zilei, opozitiunea de toate nuanțele, unită asupra acestui program comun, va 
fi sigură de triumful ei. 

[20 noiembrie 1882] 


ROMÂNII, ÎNTEMEIETORI IMPERIULUI AL DOILEA 
BULGAR, AL ASANIZILOR, 1186-1257 


Căderea Imperiului bulgar prin împăratul Basilios , ucigátorul de bulgari, la 1018 e una din întâmplările cele mai însemnate şi mai 
determinante din suta a unsprezecea , ba din întreg evul mediu. Imperiul roman al Răsăritului (numit cel romaeic ) se restabili din nou şi 
ajungea de la Marea Adriatică până la Marea Neagră, de la Dunăre până la vârful 





de sud al Peloponesului . Înlăuntru se înfrânsese domnia străină, visul unui imperiu bulgaro - roman se evaporase , sâmburul 
poporului bulgar căzuse pe câmpiile de luptă, oasele uriaşe ale bulgarilor se 'nnălbeau pe câmpul de bătălie de la Spercheios , 
pustiite erau şesurile de la Niş, Sophia şi de lângă Ovcepolye ; tăriile din munţi, ce păreau a nu se putea lua, palatele 
împărăteşti de la Târnovo şi Kastoria trecuseră în mânele romaeilor ; discordia şi trădarea membrilor Casei şişmanizilor 
grăbiseră căderea împărăției, iar căderea aceasta căta să înlesnească , ba să împlinească definitiv contopirea bulgarilor cu 
slavii şi slavizarea celor dentăi. Dar pe cât de greu a fost pentru romaei de-a aduce căderea acelei impärätii, care le fusese atât 
de fatală adeseori, tot atât de greu era de-a umplea golul pe care-l produsese căderea dinastiei indigene şi pieirea politică a 
poporului. Deja, în interesul lor propriu, bulgarii fuseseră păzitori ai Dunării; cele mai scumpe amintiri istorice ale lor erau 
relative la respingerea ruşilor lui Svjatoslav , a cărui incursiune, la a. 969, adusese cu sine căderea Imperiului bulgar de la 


Preslav si incorporarea lui cu Imperiul romaeic sub loan Zimisches , la 971. Abia atunci, după căderea Imperiului de la 
răsărit, urmă cearta pentru moştenirea, între cei patru fii ai lui Şişman, carele, la 963, se lepădase de Imperiul de căpetenie şi 
de tariul acestuia, Petru, şi întemeiase Imperiul de la Prespa (Ochrida, Kastaria ). Dezbinarea între cele două imperii, la care 
poate c-o fi luat parte precumpănirea populatiunii slave de pe lângă Ochrida, au înlesnit victoria romaeilor . Lupta de 
esterminare de sub Basilios, care-a ţinut patruzeci de ani, stricase cumplit nu numai celor învinşi, ci şi învingătorul suferi 
pierderi nemăsurate. Când Bulgaria era cucerită deja, pieri o oaste grecească, la 1040, în lupta cu Stefan Vojslav , Domn în 
Zeta şi Travunia ; alte pierderi le aduse ridicarea bulgară de sub Petru Deljan , pretins fiu al ţarului Gavril, până ce şi acesta 
pieri prin alt sismanid , Alusian , fiul ţarului Vladislav. Dar după acestea chiar se mai nimici o mare oaste romeică în 
strâmtorile de lângă lacul Scutari. Aceste stări înfricoşate grăbiră invazia polovtilor (pecenegilor ) în Tracia veche şi în 
Macedonia. Ceea ce crutase războiul bulgar pieri acum (1048—1051) şi când pecenegii, după ce sfărmaseră de trei ori 
despärtämintele de armată romaeică , trecură îndărăt peste Dunăre, veniră apoi, de la 1065 începând, cruntii cumani , se uniră 
cu pecenegi şi prădară , uciseră şi părăduiră ţările dunărene până adânc în suta a douăsprezecea. Când la 1122 a succes a-i 
bate bine pe pecenegi , vin cumanii în locul lor; ţară şi locuitori cad în starea unei nemărginite barbarii; Tracia aparţine unor 
păstori, unor nomazi români. 

Se născuse o anarhie generală. Basilios lăsă să subziste cele treizeci de episcopii bulgare şi instalase în Ochrida un 
arhiepiscop grecesc, atârnător de patriarhul de la Constantinopol; poate spera să poată esercita prin episcopi o influenţă 
asupra locuitorilor din ţara supusă. Dar domnia militaristă de sub strategi şi apăsarea fiscală a romaeilor , înstrăinând 
provinciile de Imperiu, îngreuiau stăpânirea recâştigată ; clerul grecesc nu se putea împrieteni cu poporul bulgar, cu aceşti 
barbari „murdari si puturosi ". Theophylaktos , arhiepiscop din Ochrida, scria că acest popor „nu e bogat decât în răutate, că 
e decăzut la estremitate , că se îmbracă în piei puturoase şi face cu neputinţă petrecerea grecilor acolo". Apoi se mai întâmplă 
că „sârbii cari se numesc şi croaţi " făcură uz în folosul lor de catastrofa bulgarilor, cercară a-şi supune împărăţia de la 
Ochrida, arseră bisericile, pustiiră totul cu foc şi sabie, încât la 1073 arhiepiscopul scria că nici un diacon, nici un preot nu 
mai e în vestita odinioară biserică a bulgarilor. Această disolutiune se manifestă, în toate privirile. Theophylakt menţionează 
pe-un apostat! care neliniştea Mokoi , o parte a Ochridei . Un bogomil trebuie să fi fost, fără îndoială. Nu mai puţin Dobromir 
, care adună la 1078 în Mesembria o gloată puternică de oaste. Un altul se mántinu la Beljatowo , se căsători cu fiica unui 
principe cuman şi părăduia după plac în Tracia. Nu e neverisimil că agresiunea armată a bogomililor au înlesnit alipirea 
croaților la Roma, precum pe de - altă parte papa Grigorie VII, acordând coroană regală lui Zwonimir , s-a îndemat la o 
cerere analogă şi principele sârbesc Mihail, un fiu al acelui Stefan Vojslav care s-a mäntinut în contra romaeilor şi care, la 
1053, au obţinut titlul de protospatharios . Mihail apare în adevăr în scrisoarea papei ca rege slav, rex Slavorum , dar e 
recunoscut, mai mult ca rege de fapt decât legitim. El avea neînţelegeri cu arhiepiscopul din Spalato , în contra căruia favoriza 
pe episcopul din Raguza. Acest din urmă, avea fără îndoială să primească palliul , pe care Mihail [î]l solicita pentru un 
arhiepiscop, iar el însuşi pretindea pentru sine în dar un steag ca acela ce i se dăduse din partea papei noului rege al Croaţiei. 
Dar lucrurile începură curând să se clatine , căci Robert Guiscard , duce vasal al papei, incurse în Imperiul romaeic, regatul 
Croaţiei se uni cu Coroana Ungariei, sub Manoil Comnenul (1143—1181), stăpânirea romaeică se răspândi învingătoare pân- 
la Adriatica, Ungaria pare a se fi anexat pentru un timp oarecare la Împărăţia romaeică , ba chiar regele de „Tschechis " ?, 
Vladislav din Boemia, deveni vasal al împăratului romaeic, carele credea a putea realiza unirea celor două impärätii, a celui 
german cu cel romaeic, folosindu-se de cearta papei Alexandru cu Frideric 1. 

Aci apare deodată în fruntea unor evenimente nouă o naţionalitate care pân-atunci pare a nu fi avut o altă menire decât 
aceea de-a fi călcată de-a călare de slavi, bulgari, romei, pecenegi , cumani . 

Lumea slavilor de sud nu-şi mai avea pe atunci centrul lângă Dunăre, ci la Ochrida şi în Diocleea sârbească, pentru 
care s-a întemeiat arhiepiscopia din Antivari, care deveni chiar Scaunul primatului sârbesc. Episcopii latine, cari dispărură 
mai în urmă? , corespundeau cu populatiunea latină (romană) a țărmului. Înlăuntrul ţării însă urmaşii provincialilor romani se 
prezintă sub formă de vlahi , aşezaţi în mijlocul bulgarilor, încât oraşele Ochrida, Prespal , Perlepe , Belgrad în Macedonia 
superioară, se prezintă ca oraşe vlaho-bulgare *. Încă în suta a paisprezecea locuiau în Cataro, Antivari, Dulcigno, Svac , 
Scutari, Drivasto latini, în suta a douăsprezecea locuitorii dinlăuntrul Dalmației vorbeau în adevăr slavoneste după Guilelm de 
Tyrus (1188), însă nu locuitorii din oraşele de pe tärmuri. Existau vlahi înainte de toate în Thessalia , care se numea Marea 
Vlahie , ue???? ß?a??a 5 o Mică Vlahie era de cealaltă lature a Pindului, o Vlahie Neagră in Moldova‘ ; apoi erau vlahi în 
Rodope, în Dobrogea, lângă Anchialis şi Bizye” . Ansbert , autorul plin [de] cunoştinţe a istoriei cruciatei împăratului Frederic 
I, cunoaşte în apropiere de Thessalonika o ţară roditoare pe care-o numeşte Flachiam* . Mai mult. El, care numeşte pe marele 
Nemanja Mare Duce al Serbiei şi Rasiciei (Crassiae ), el, care destinge foarte bine bulgari, serbi şi vlahi , numeşte de-a dreptul 
Blachi pe întemeietorii Imperiului al doilea bulgar, care apare sub numele domniei Asanizilor; Petru, care se cheamă şi 
Kalopetru , e domn al vlahilor (dominus Blachorum ). Puterea lor, care se 'ntemeia pe unirea vlahilor cu cumanii, era la 1190 
atât de mare încât putură face împăratului Frederic I propunerile cele mai mari în lupta în contra romaeilor ; o oaste 
sârbească avea să se unească cu el şi să ajute a cuceri Constantinopolul, iar Petru, care-şi aşezase deja pe frunte cercul de aur, 
după ce câştigase pentru el pe bulgari, avea să devie 





1 a servo et apostata . Ep. LXIV . Traducerea latină a scrisorilor lui Theophylakt la Baronius după un Codex 


vaticanic nu coincide însă cu totul cu scrisorile publicate în ediţie separată. 

2 Cum scrie Kynamos . 

3 Episcopatus Swarinensis , Polatinensis , Arvastinensis , Svacinensis , Dulcinensis , Sarcanensis , Theiner , Vet .- 
monum . I şi XIV. 

4 Hopf ., Griechenland, p. 333. 

> Hopf ., p. 328-335. 

€ lc., pag. 61. 

7 Jirecek , p. 218. Serbii numeau despotatul Epirului Tara Vlachiotilor . Rosler, Locuinţele românilor în evul 
mediu, p. 105 et sq. 

$ Nicetas zice în mod espres că vlahii trecură peste Istru si se aliară cu invecinati Skyti : ??? ?st??? d?ap???s? 


prin împăratul german (allemanic ) stăpânitor al Constantinopolului. Rosler, în Romanische Studien , are pe deplin cuvânt 





cänd atribuie o enormä consecuentä hotärärii pe care - ar fi luat-o impäratul, cäci poporul romänesc, care umplea pe atuncea 
partea dinläuntru a tuturor provinciilor Traciei, Macedoniei, Thesaliei , Moesiei , întrecea ca număr si putere fizică pe poporul 
grecesc, . . Dar, trebuia s' adaoge , el nu era organizat, [î]i lipseau înainte de toate centrele orăşeneşti, nu era unit nici 
politiceşte, nici bisericeşte, nici teritorial, era pretutindenea şi nicăiri şi câştiga un sâmbure consistent totuşi numai prin 
bulgarii trăitori în oraşe. 

Cumcă însă mişcarea care, de la 1186 începând, a dus la ridicarea unui mare Imperiu vlahic a pornit de la vlahi, iar nu 
de la bulgari, se 'ntelege şi cumcă acest Imperiu se numeşte în mod impropriu bulgar, n-o spune numai Ansbertus , căruia, cu 
tot spiritul său foarte exact de observaţie, i s-ar putea atribui, străin fiind, o concepţie eronată a raporturilor naţionale. Într-un 
mod tot atât de hotărât concordă cu el unul din cei mai buni martori ai zilelor acelora, Choniatul Niketas ! , precum şi autorul 
german al cruciatelor împăratului Frederic. El arată că fraţii vlahi au fost aciia cari-au răsculat întregul popor al vlahilor, de 
cari se ţineau şi ei” , şi-i înseamnă pe Asanizi ca vlahi, nu ca bulgari. 

E înainte de toate necesar de-a privi mai de aproape darea de seamă a Choniatului , de vreme ce-a fost contimporan cu 
răscoala vlahilor şi de vreme ce, ca cunoscător eminent al evenimentelor din timpul său* , merită o deosebită recunoaştere. 

El cunoaşte aşezările lor, zice că sunt mysii , moesianii de odinioară, numeşte pururea vlahi“ pe fraţii Petru şi Asan, 
aminteşte cauzele răscoalei lor, destinge pe bulgari de vlahi, pe cari fraţii voiesc să-i mişte la o răscoală comună, şi anume cu 
intenţia de-a nimici pe romaei 5 , încoronarea lui Petru de cătră sine însuşi în oraşul Pristhlava , războiul întâi cu vlahii şi cum 
într-acesta Petru şi Asan fură goniti cu ai lor peste Istru şi cum se amestecară acum cu skytii (cumanii) învecinaţi ° , încât în 
răscoala aceasta se iveşte si un al treilea component etnic constitutiv : blachii , bulgarii, cumanii. Blachii se supuserá în 
aparenţă împăratului Isaak Angelos, care neglijă de-a sfărâma cu totul răscoala şi le dete printr - asta blachilor putinţa de-a se 
reculege şi de-a izbucni din nou. Cum se întâmplă aceasta, Asan se 'ntoarse acum cu puternic sprijin din partea cumanilor şi 
acum ţinta sa era de-a face din blachi si bulgari un singur imperiu ” , precum fusese si mai înainte. Acesta a fost aşadar stadiul 
al doilea al ridicării. În lupta proximá Petru şi Asan răpiră flamura imperială şi hainele împăratului şi se împodobiră cu ele ®. 
Apoi urmă un nou război cu blachii ° , lupta împăratului cu blachii şi cumanii la Berrhoea , prinderea soţiei [lui] Asan şi 
predarea fratelui său loan ca ostatec ; războiul fu rău purtat. Când campoducele Constantinos Aspietes [î]i observă 
împăratului Isaak că oastea nu se poate lupta tot într-un timp şi în contra vlahilor şi în contra foamei, împăratul puse să-i 
scoată ochii. Blachii , ce făcuse tăriile lor inaccesibile , pustiau împreună cu cumanii provinciile romane, împăratul pierdu, la 
1190, oastea şi podoaba capului său (??s??)'” . Descrierea pe care Niketas o face despre purtarea împăratului Isaak Angelos 
confirmă pe deplin ceea ce tot el relatează, cumcá fraţii vlahi nu doreau nimic mai mult decât păstrarea acestui împărat TI. a 
cărui incapacitate garanta vlahilor şi amicilor lor skythici victoria armelor. Cetele lor nu se puteau oare înarma cu armele pe 
cari romaeii fugari le pierdeau în strâmtorile munţilor si pe cari le luau de la romaei oamenii lor ce se cätärau ca şi caprele * . 
Ei, vlahii şi cumanii, sunt aciia cari luptă mereu cu oştirile lui Isaak Angelos” . Vlahii sunt acei cari înving H. Ei prefac 
Tracia într-o pustietate, ei dărâmă oraşele, ucid pe locuitori sau îi vând în robie în mari depărtări; ogor, pădure şi vie, orice 
semănătură şi sădire piere şi singurul rod al ridicării noului Imperiu din Trnwo este nimicirea culturii romaeice şi a rasei 
romaeice , ori pe unde numai o pot stârpi vlahii şi skytii , cumanii. Tracia trebuia sá devie o vizuină pentru animale sălbatece 
15. Un indiciu nu puţin semnificativ în privirea vlahilor, cari acum jucau rolul cel mare şi n-aveau aşezări numai din a dreapta 
Dunării, este că la disolutiunea Imperiului romaeic al lui Angelos şi la întemeierea unui Imperiu latin nu se nasc state nouă 
greceşti numai in Nicaea , Herakleia , Sinope şi Trapezunt , ci Sguros Leon întemeiază unul in Korinth şi Nauplion * , 
Chamaretos Leon în Sparta, Mihail din neamul sebastocratorului loan în Nicopoli şi Durazzo (Epidamnos ), marchizul latin 
Bonifaciu în Thessalonic şi Thessalia inferioară, iar în Thessalia superioară, care acum se cheamă Vlahia Mare, se ridică un 
alt principe, pe care Niketas nu-l citează cu numele. Dar şi francul Robert de Clary , cari au scris în limba franceză lupta 
latinilor cu grien , grecii, şi care descrie luarea Constantinopolului la 1204, nici el cunoaşte pe inamicul de moarte al latinilor 
şi romaeilor, Johannes , altfel decât sub numele de Johans li Blaks ” si tot aşa 'l numeşte pe nepotul şi urmaşul lui, după ce Sf. 
Dimitrie ucisese pe cel dentăi în octomvrie 1207, în timpul odihnei de noapte. Erau regi ai Vlahiei , rois de Blakie . În acelaşi 
chip se esprimă Geoffroi de Villeharduin : Johanris li rois de Blakie ; dar întrebuinţează şi espresia le roy de Blakie et de 
Bougrie "° . Traducätorul neofrancez şi-au permis însă libertatea neistorică de-a face din el le bulgare sau roy de Bulgarie, ceea 
ce apoi a trecut în cărţile noastre de istorie ® . Chiar acolo unde Geoffroy spune espres roi de Blakie traducătorul pune roi de 
bulgares ” . Geoffroy nu vorbeşte, ca Niketas , de skyti, ci de cumani şi vlahi” 





Locuitorii prinşi ai oraşelor romaeice se târăsc, după porunca regelui loan, în Blaqui, în închisoare !. Încet, încet se aude 
vorbindu-se (de la 1206 începând) şi despre un țari al vlahilor şi bulgarilor °, curând apoi numai despre unul cuman. 

Si Henry de Valenciennes, urmaşul lui Geoffroy de Villeharduin, vorbeşte regulat de blas et comains’, el menţionează 
că Esclas, vărul domnitorului peste blas et comains, anume Burille, este vasal al împăratului Enric, pentru Blaquie la Grant. 

Faptele acestea ar trebui de sine înşile să fie îndeajuns pentru a dovedi că noul Imperiu bulgar al Asanizilor a fost 
înainte de toate un imperiu vlahic, deci românesc, şi că caracterul lui a fost cu precumpănire acesta. 

Ceea ce pare a se opune încă acestei maniere de-a vedea este împrejurarea că fraţii Petru şi Asan au întemeiat Imperiul 
nou la Târnovo, capitala veche bulgară, afară de asta recunoaşterea Asanizilor de vlahi e în aparenţă contestată de însăşi 
afirmarea lor directă că s-ar fi coborând din neamul vechilor țari bulgari, încât imperiul şi Casa domnitoare ar fi veritabil 
bulgare si nu vlahe. Această obiectiune va trebui s-o cercetăm cu amänuntime. 

Nimeni nu va tägädui faptul de [mai] sus şi daca cei doi fraţi vlahi voia să câştige importantul Tirnovo şi po-porul 
bulgar, pentru o împreună ridicare în contra romaeilor, trebuiau sá se îndrepte cătră vechiul oras al țarilor şi să facă din el 
punctul de plecare al răscoalei lor, să implice pe poporul bulgar în revoluţia care avea de scop nimicirea romaeilor. Nimic nu 
pricepeau bulgarii mai lesne decât că, după un ucigător de bulgari romaeic din Constantinopole, să urmeze un ucigător de 
romaei din Tirnovo. 

Cät s-atinge insä de originea ridicärii bulgare, e sigur cä ea n-a plecat de la bulgari, ci de la cei doi frati vlahi, CARI, 
precum se va vedea mai târziu, se numeau ei înşii romani, iar nu romaei sau latini. Cererea pe care Petru si Asan o adresarä 
împăratului Isaak Angelos şi a cărei impetuozitate i-a atras lui Asan o palmă peste obraz, după porunca sebastocratorului 
Ioan, palmă ce s-a plătit mai târziu cu atâta sânge romaeic, cererea aceasta era relativă nu la bulgari, ci la intrarea vlahilor în 
serviciul militar romaeic şi, abia când cererea a fost respinsă în modul cel mai insultător, cei doi fraţi întreprinzători hotărâră 
a turbura şi pe bulgari, de a se avânta în fruntea lor şi, precum Nemanja între sârbi tindea la rumperea de domnia romaeică, 


tot astfel sä lucreze si ei in contra clätinätoarei domnii a Casei Angelos. 

Daca Petru si Asan ar fi fost, precum se afirmä din nou, coborätori din vechii tari bulgari, ridicarea lor ar fi avut o 
formă foarte simplă. Ar fi trebuit numai ca în Tirnovo să se refere la descendenta lor si bulgarii, cari făcuseră încercarea de-a 
scutura jugul romaeic ori de câte ori un descendent veritabil sau mincinos al vechilor țari impläntase flamura independenţei, s- 
ar fi adunat cu entuziasm împrejurul lor *. Dar nu se-ntîmplă nimic din toate acestea. Cei doi vlahi avură mai întâi nevoie de-un 
soi de profetese şi profeti, cari spuneau că e în voinţa lui Dumnezeu ca vlahii şi bulgarii să se ridice. Ba de mirare e că însuşi 
Sf. Dimitrie trebuie să intervie, carele atât în Patras cât şi în Salonichi se dovedise ca cel mai mare adversar al slavilor, căci, 
precum cehii obicinuiau a ieşi la război în contra germanilor după ce invocase pe Sf. Wenzel, aşa romaeii ieşau în contra 
slavilor după ce invocase pe Sf. Dimitrie. Acum însă, după pustiirea Salonicului de către normani, sfântul îşi părăsise 
sanctuarul din oraşul grecesc, pentru a căuta un nou sanctuar în Târnovo, care nu fusese zidit de bulgari, ci de vlahul Petru. 
Daca însă Kalopetru avea de gând a influenţa şi asupra populatiunilor greceşti nemultumite cu domnia familiei Angelos, de-a-i 
răsturna pe aceştia şi de-a deveni împărat al romaeilor, desigur nu exista un mai bun mijloc decât de-a atrage în joc şi pe Sf. 
Dimitrie, patronul apărător al grecilor, care, precum Sf. Veit călătorise de la saxoni la boemi, călătorea acum de la Salonic la 
Târnove. Dar, cu toate acestea, lucrul nu mergea atât de lesne. Bulgarii şi vlahii trebuiau să se razime încă pe cumani, între 
cari fără nici îndoială locuiau şi vlahi, pe malul stâng al Dunării. Întemeiarea regatului sârbesc sub marele Nemanja pricinuia, 
după cum se esprima Ansbert, mari neajunsuri romaeilor, cari în mai multe rânduri bătuse pe bulgari. Unirea ţarului vlah al 
bulgarilor cu cumanii era însă atât de intimă încât Kalopetru putu să ofere împăratului german, în certurile acestuia cu 
bizantinii, o oaste auxiliară de 40 000 de bulgari şi de cumani, dacă-l va recunoaşte pe el de împărat romaeic. Frideric I 
respinsese însă oferirile serbilor din Diocleea; el nu intră nici în voia principelui vlahilor şi bulgarilor şi merse neoprit spre 
Ierusalim. Dar, în loc de a ajunge la Iordan, ajunse numai până lângă Saleph; cadavrul fu înmormântat în Antiohia eliberată. 
Cu greu împăratul Isaak îşi scapă viaţa, la 1190, în lupta cu bulgarii de lângă Berrhoea; când aceştia cuceriră Niş şi Sophia, ei 
duseră de acolo la Târnovo relicviile veritabilului patron al bulgarilor; S-tul Ioan din Ryl înlocui curând la bulgari pe 
romaeizândul sfânt Dimitrie. El nu putu scăpa însă pe loan Asan I nici de trădare, nici de ucidere. Fratele mai mic fu ucis la 
1196, cel mai mare, Kalopetru, la 1197, amândoi de către bulgari. Al treilea frate fu ucis de-un cuman, la 1207 è . După 
legendă căzu însă de mâna Sf. Dimitrie din Salonic, neocrotit de loan din Ryl, patronul bulgarilor. 

E important a afla cum indicau membrii noui Case vlahe de țari originea lor. Această cestiune pare dezlegată de-o 
scrisoare a papei Inocenţiu III către legatul său, ca răspuns la plângerile regelui Ungariei de la 1204, în care scrisoare papa 
spune espres că Petru şi Johannicius, cari se coboară din sângele foştilor regi, nu tind a ocupa, ci numai a recupera ţara 
părinţilor lor €. 

Cu aceasta pare a se potrivi un pasaj din scrisoarea lui Johannicius (Kalojohannes), împăratul (imperator Bulgarorum 
et Blachorum), în care se zice: „Dumnezeu privi la umilirea noastră şi ne aduse aminte de sângele şi de patria de la care 
descindem'”. Pe lângă această scrisoare, care, privită mai de aproape, se esprimă cu mare precautiune şi care cerea papei o 
coroană (1202) precum o avea Petru şi Samoil, cari însă nu sunt numiţi strămoşi (progenitores), mai există ca pendent o 
scrisoare a lui Basilius, arhiepiscop din Zagora, cătră acelaşi papă, în care, ca motiv că demn este de-o coroană imperială, se 
citează întâi înclinarea lui Kalojoannes, precum ş-a întregului Imperiu, pentru biserica romană, apoi descendența acestuia din 
sânge roman (1202). * Într-o scrisoare anterioară, pe care Kalojoannes o adresase papei Innocentiu şi din care acesta citează 
un pasaj, domnitorul bulgarilor şi vlahilor (Bulgarorum et Wlachorum) zice de-a dreptul că strămoşii săi descindeau din Roma ° 
(1199 ?), că prin urmare nu erau bulgari. 

Altfel cancelaria romană este aceea care numeşte pe foştii țari, veritabili bulgari, progenitores al lui Ioannitiu, în loc de 
praedecessores, încât din asta se naşte eroarea că vlahul, românul, care se laudă a fi de origine curat romană, n-a avut pe 
bulgari ca predecesori, ci ca strămoşi ! Innocentiu menţionează rugămintea lui Kalojoannes pentr-o coroană romană, precum 
li se dăduse lui Petru Samoil şi altor predecesori ai lui Kalojoannes şi orânduieşte ca legatul destinat pentru 





1 p. 93, 94. Aci, în sfârşit, traducerea franceză zice Valachie. 

2 p. 102. 

* Michaud I, p. 121, Traducerea franceză iar zice: les bulgares et les comains. 

° Acropolita, p. 236. 

5 duo fratres — de priorum regum prosapia descendentes terram patrum suorum non tam occupare quam 
recuperare ceperunt. Theiner, Vet. mon. Slav. merid. I, p. 36. 

7 reduxit nos ad memoriam sanguinis et patrie nostre a qua descendimus. Theiner, l.c. p. 15. 

* tamquam heredes descendentes a sanguine Romano. Theiner, l.c. pag. 27. 

° quod de nobili Urbis Romae prosapia progenitores tui originem traxerint. L.c. p. 11. 





Bulgaria să facă cercetări îngrijite în privirea coroanei acordată de biserica romană acestor predecesori ' . Johannicius sá 


poarte deocamdată de grijă ca statutele aduse de legat să fie primite de întreaga biserică a bulgarilor şi vlahilor şi să fie 
observate . O espresie egală pentru duplul imperiu o 'ntrebuinteazä Innocentiu în scrisoarea cătră arhiepiscopul din Zagora 
(27 noiemvrie 1202? ). 

Kalojoannes însă se numi după aceasta imperator Bulgarorum şi-l asigura pe papa că grecii [i]i făcuseră prin patriarh 
propuneri de a-l incorona de împărat si de a-i da şi un patriarh, căci, fără un asemenea, împărăție nu poate sta? Dar el 
voieşte să fie serv al S-tului Petru si al Santitätii Sale. După asta Innocentiu, care încă la 10 septemvrie 1203 [î]l numea pe 
Kalojoannes „Domn al bulgarilor", se decise la 25 fevruarie 1204 să-l recunoască de rege al bulgarilor ai blachilor *, să-i 
trimitá coroană şi sceptru, sá puie să-l încoroneze rege, să ridice pe arhiepiscopul din Trnwo la rangul de primat (nu patriarh) 
al Regatului bulgarilor şi vlahilor, să-i dea acestuia dreptul de-a încorona pe regii vlahilor şi bulgarilor, de-a sfinţi în orice 
biserică a Bulgariei şi Vlahiei chrisma , după care urmă declararea decisivă a împăratului întregei Bulgarii şi Vlahii. ° 

În scrisoarea prin care Kalojohannes predă, în calitate de imperator al întregei Bulgarii şi Vlahii, imperiul său 
Scaunului papal vorbeşte de repetate ori de foştii împărați ai Bulgariei, Simeon, Petru si Samoil * . Este aşadar semnificativ că, 
chiar acolo unde era în interesul lui de a-i numi strămoşii săi, el întrebuinţează numai termenul praedecessores, numindu-i cu 


toate astea împărați, precum se numeşte el însuşi, si pe lângă cari vorbeşte de un Imperiu al Bulgariei si Vlahiei. Abia atunci 
când ceru direct de la papa Innocentiu ca noul arhiepiscop de Trnowo şi primat al întregei Bulgarii şi Vlahii să fie ridicat 
patriarh, sá se erige un patriarhat permanent în imperiul său, el însuşi să fie încoronat 7 , vorbeşte de împărații Simeon, Petru 
şi Samoil nu numai ca de nişte precedesori , ci ca de strămoşi. Innocentiu se fereşte a-l recunoaşte de împărat; dar vorbeşte 


despre el cu termenii „rex bulgarorum et Vlachorum qui imperat " °; menţionează că bulgarii şi vlahii coboară din sânge 


roman °, ceea ce în orice caz nu se putea zice decât pentru cei din urmă. Abia acum, la 15 septemvrie 1204, papa, în 
scrisoarea cătră regele Ungariei, numeşte pe fraţii Petru şi Johannicius coborätori din vechiul neam al regilor (bulgari) *, 
ceea ce ca fapt istoric nu are mai multă valoare decât menţiunea de mai sus că bulgarii şi vlahii ar fi de origine romană. 

Kalojohannes însă obținuse ceea ce voise. Voise să fie împărat, ca țarii de mai înainte; o putea face numai daca se 
răzima pe aceştia şi astfel predecesorii deveniră străbuni; papa consimti la acestea, pentru a dovedi regelui Ungariei că noua 
ridicare nu era în sine o inovatiune, că nu se făcea pe seama sau în paguba Ungariei, ci că fraţii victorioşi cereau numai 
îndărăt ceea ce era al lor. Numai în una papa nu intră în voia lui Kalojohannes: niciodată nu-l numi direct imperator, nici pe 
primat patriarh; şi când acum Balduin , conte de Flandray , deveni împărat (latin) la Constantinopol, nici încoronarea, nici 
trimiterea de sceptru, coroană şi flamurä (vexillum ) nu mai erau de ajuns; imediat după victoria latinilor se arată la noul rege 
o supărare, care se manifestă deja în scrisoarea asupra încoronării îndeplinite . Kalojohannes se numeşte acum rege al întregei 
Bulgarii şi Vlahii * , iar domnia sa regnum, ceea ce înseamnă că nu exclude cuvintele Bas??e?? şi Bas??e?a . Arhiepiscopul 
primat vorbeşte, din contra, de încoronarea împăratului, împlinită la 8 noiemvrie 1204, stil bulgar * . Ímpárteala Imperiului 
Romaniei a urmat. Balduin de Flandra e acum împăratul peste un imperiu consistând din a patra parte decum fusese şi lupta 
între el şi împăratul - rege bulgaro - român izbucneste. În curând contele Enric, fratele lui Balduin , regent al Imperiului 
(moderator), are a ne vesti despre reaua reuşită a bătăliei de la Adrianopole, de la 15 aprilie 1205, despre prinderea lui 
Balduin şi închiderea lui în temnita lui Johannicius, domnul vlahilor” , care l-au atacat pe acesta c-o mulţime nenumáratá de 
vlahi şi cumani. Innocentiu III se văzu silit de a interveni pentru pace între bulgaro - vlahi şi latini; dar nu-i succese nici de-a 
obţine măcar eliberarea lui Balduin , a cărui închisoare deveni poate ceva mai suportabilá — la început fusese 'ncărcat cu 
lanţuri până în gât — , dar totuşi în urmă fu aruncat într-o prăpastie, cu mânile şi picioarele tăiate, unde pieri în mod vrednic 
de plâns. Oraş după oraş de pe teritoriul latino - grec fură acum prădate , populaţia ucisă; noul imperiu fu cel puţin întru atâta, 
bulgar, întrucât, ca-n zilele lui Krum , tara cea mai frumoasă deveni pustietate: numai animale sálbatece, dar nu romaei şi 
latini s-o mai poată locui. În sfârşit, trebui să vie însuşi Sf. Dimitrie şi să-l omoare, la vreme de noapte, pe Romaeoktonos ; 
Johannicius se dezbinase cu conducătorul bulgarilor şi acesta preferă, în loc de-a fi ucis, să ucidă el însuşi pe împăratul - rege 
(1207). 

Din cele mai de sus va fi rezultând însă cu siguranţă o serie de fapte: 

1) Imperiu bulgar în adevăratul înţeles al cuvântului a fost numai cel mai vechi şi e despărţit de domnia Asanizilor prin 
sângeroasa domnie a lui Basilios Bulgaroktonos şi prin dominarea romaeică. 

2) Întemeietorii reînnoitului Imperiu bulgar erau vlahi, şi nu bulgari, de origine români, iar noul Imperiu din anul 1186 
era, vlaho - bulgar . 

3) Ridicarea din anul 1186 a pornit de la vlahi, s-a sprijinit mai cu seamă, pe cumani, a atras în curentul ei şi pe 
bulgari şi astfel al doilea Imperiu bulgaro - vlah se deosebeşte în mod esenţial de cel dentăi; e un imperiu mai cu seamă vlah, 
care [se] numeşte bulgar pentru că fraţilor vlahi le succesese de-a deveni domni şi ai Bulgariei. 

4) Abia după ce aceasta s-a întâmplat s-a născut silinta de-a pune pe noul neam de domnitori vlahi în relatiuni istorice 
şi de înrudire cu vechiul neam bulgar, ceea ce-a fost cu totul arbitrar şi eronat. 

5) Întregul raport al vlahilor cătră bulgari şi cumani cată deci a se considera altfel decum se considera pân' acum . Ce 
deductiuni sunt însă a se face dintr' aceasta pentru istoria românilor nu mai este obiectul acestor cercetări. 





1 Scrisoare de la 27 noiemvrie 1202: et aliis progenitoribus tuisi in libris tuis regitur concessisse , l.c.p. 16 (p. 21) 
— l.c. p. 17. 

? n, XXIX. 

3 quia imperium sine Patriarcha non staret . 

4 lc. n. XLI. 

° me dominum et imperatorem totius Bulgariae et Vlachiae , l.c. n. XLIII . 

° n. XLII. 

7 n. XLVI praedecessorum meorum Imperatorum Bulgarorum et Blachorum -- Symeonis Petri et Samuelis 
progenitorum meorum , l.c. pag. 29. 

® Archiepiscopis Belesbuldensi et Prostlavensi , n. XLVII . 

° Bulgarorum et Blachorum populis - descenderunt etiam ex sanguine Romanorum , n, XLVII . 

1 Lc. p. 36. 

In LXI. 

2 n, LXI. 
a Johannicio Blachorum domino, n. LXIII . 





6) Nu se mai cade desigur de-a vorbi de Imperiul Asanizilor ca de-un imperiu bulgar. S-ar comite numai aceeasi eroare 
in care au cäzut, dupá cum am dovedit, traducätorul francez al lui Villeharduin, cánd a schimbat arbitrar Blaquie in Bulgarie, 
ştergând astfel tocmai deosebirea caracteristică între Imperiul Asanizilor şi cel bulgar de mai nainte. Daca prin aceasta se si 
pierde o bucată din istoria pur slavă, adevărul istoric poate câştiga numai. Imperiul era vlaho - bulgaro - cuman , dinastia vlahia. 

(Monografie de C. cav . do Höfler , în „Analele Academiei din Viena") 

[21 şi 23 noiembrie 1882] 


[ SUNT DOI ANI ŞI MAI BINE...”] 


Sunt doi ani şi mai bine de când foaia „Independance Roumaine" a publicat pentru prima oară mult discutatul Avant- 


projet al Austriei, acel reglement care se elaborase pentru supravegherea navigatiunii pe Dunäre intre Galati si Portile de Fier. 
Trei delegaţi ai Comisiunii Europene, întemeindu-se pe art. 55 al Tractatului de la Berlin, prezintară la 12 mai 1880 proiectul 
stabilit pe baza unui elaborat preliminar al delegatului Germaniei. 

In acel proiect se zicea la art. 3: „Executarea reglementului e pusä sub autoritatea unei Comisiuni, numitä «Comisiunea 
Mixtä a Dunării», care rezidă în Rusciuc si în care vor fi reprezintate Austro-Ungaria, Bulgaria, România si Serbia, prin câte un 
delegat"; iar la art. 4: „Prezidiul D va avea delegatul Austro-Ungariei. Hotărârile Comisiunii se vor lua cu majoritate de voturi: 
în caz de paritate, votul prezidentului decide." 

Se ştie la câtă discutiune au dat loc acest proiect, prefăcut în urmă în propunerea Barrcre, cum, în decursul tratárilor 
asupra lui, s-au schimbat miniştri de esterne şi reprezentanţi din străinătate, cum a dat ocazia la acele pasaje vitejeşti din 
discursul tronului cari mai la urmă au fost plătite c-o atât de amară umilire; c-un cuvânt asupra acestor două articole s-au vărsat 
multă mânie şi multă cerneală, s-au destituit un ministru plenipotenţiar, un caz fără precedent în analele noastre, s-a dat întregei 
afaceri aparențele şi aerul unei mari acţiuni de stat... cu ce rezultat însă şi cu ce prespective , iată întrebarea ? 

Ne-ar place a crede că rezultatul va fi mai bun decât acele cu cari guvernul ne-au obicinuit în cestiunile exterioare. 
Deocamdată însă înregistrăm ştirea ce ne-o aduce presa străină că Anglia ar fi adresat puterilor o invitare pentru întrunirea unei 
conferinţe internationale la Londra, referindu-se la art. 54 şi 55 ai Tractatului de la Berlin. 

Aceşti articoli, privitori la Dunăre, se rostesc în următorul chip: 


Art. 54. Un an înainte de espirarea termenului hotărât pentru durata Comisiunii Europene a Dunării puterile se vor înţelege asupra 
prelungirii mandatului ei, precum şi asupra modificatiunilor ce vor crede necesare a SE introduce. 

Art. 55. Regulamente pentru navigatiune, poliţia fluvială şi supravegherea de la Poarta de Fier până la Galaţi se vor elabora de 
cătră Comisiunea Europeană, asistată de delegaţi ai statelor färmurene, şi se VOR pune în concordanţă cu cele ce s-au stipulat şi se vor 
stipula de acuma-nainte pentru parcursul din jos de Galaţi. 


La conferenta aceasta puterile vor fi reprezentate, după cum se afirmă, de cătră ambasadorii lor respectivi din Londra, pe 
lângă cari se va mai delega câte un al doilea plenipotenţiar. Poate că Conferenta îşi va începe activitatea ei chiar în decemvrie 
curent şi se presupune că în patrusprezece zile lucrările ei vor fi terminate. De pe acum deja se afirmă că nu mai există nici o 
divergență esenţială de păreri între puterile mari, nici în privirea prelungirii mandatului Comisiunii Dunărene, nici în privirea 
reglementului de navigaţie şi supravegheare, pe cari ea l-a elaborat în sesiunile închise. Desigur că sub acest reglement nu se 
poate înțelege decât Anteproiectul , fie în forma lui primitivă, fie cu modificatiunile propunerii Barrtre. Aceleaşi sorginti cari ne 
dau amănuntele de mai sus asupra viitoarei conferente cred a putea afirma că acordul general dintre puteri va sili şi pe România 
să desiste de la opunerea ei de pân' acum în contra stipulatiunilor acelora ale reglementului menţionat cari au format obiectul 
protestărilor ei. 

[23 noiembrie 1882] 





[,RAPORTORUL INSÄRCINAT A APĂRA...”] 


Raportorul însărcinat a apăra răspunsul la discursul tronului, onor. Costinescu, având a răspunde d-lui Al. Lahovari în 
privirea balanței continuu nefavorabile a negotului nostru international , a crezut a putea afirma că balanţa aceasta nu are nici o 
însemnătate şi că teoria ei e condamnată de ştiinţă. 

Cată să constatăm că raportorul e în contrazicere cu redactorul „Românului”. Foaia partidului cuprinde din contră o 
sumă de articole cari, departe de-a ridiculiza teoria aceasta, afirmă că nefavoarea continuă a balanței comerciale ameninţă ţara 
cu inanitiune, cu sleire . Contrazicerea între raportor şi redactor, cari amândoi sunt una şi aceeaşi persoană, se esplică însă lesne. 
Raportorul avea a combate discursul unui adversar politic pe când redactorul scria sub impresia adevărului. 

E ceva elementar ca oricine care cheltuieşte mai mult decât produce să se ruineze cu timpul; şi ceea ce e adevărat pentru 
individ n-ar fi adevărat pentru colectivitate ? 

Statele industriale ne prezintă în adevăr cazul aparent că, cu toată balanţa nefavorabilă, starea economică dinlăuntru e 
bună. Dar în realitate statele acele produc mai mult decât consumă ; materiile brute cari formează obiectele de import capătă 
'mlăuntrul ţării, prin activitate industrială, o valoare încincită şi înzecită decum aveam înainte, încât, deşi ar importa mai mult 
decât esportă, bunurile dinlăuntrul ţării se înmulţesc şi ceea ce se 'nmulteste şi mai mult este aptitudinea de-a produce aceste 
bunuri, e puterea productivă a industriei nationale. Natiile agricole, din contră, esportă materii brute a căror valoare nu se poate 
sui decât în margini restrânse, a căror masă chiar nu poate spori în infinit; în schimb ele importă obiecte industriale menite a se 
consuma şi deteriora , fără a lăsa nici o urmă din aptitudinele nationale, fără a spori puterea de productiune a poporului. 

Această deosebire, întemeiată pe natura lucrurilor, face ca balanţa comercială să aibă o însemnătate mai mare pentru un 
popor agricol decât pentru unul industrial. Ne permitem dar aci a aminti cuvintele pe cari le-am produs şi cu altă ocazie în 
această cestiune, intemeiati pe critica căreia a fost supusă teoria balanței de cătră economişti moderni. 

Şcoala liberului schimb zice în adevăr că balanţa comercială, proporţia dintre esportul şi importul unei ţări e ceva ce nu 
merită a fi relevat, ceva ce n-are nevoie de-a fi observat şi îngrijit de către economia politică a statului, pentru cauza că un 
escedent al importului asupra esportului trebuie în scurt timp să se echilibreze de la sine. Această doctrină e însă numai pe 
jumătate adevărată. 

Se 'ntelege că escedentul importului asupra esportului trebuie să se echilibreze , dar cum şi cu ce mijloace ? Considerând 
cazurile acele în care esportul rămâne în mod permanent în urma importului, an cu an, precum se 'ntämplä la noi, vom descoperi 
că echilibrarea balanței comerciale nu se face prin schimb de valori reale, ci numai prin contractarea de datorii. Plusul 
importului se acopere prin esportarea de efecte de-ale statului, de obligaţiuni, de actii etc. Producţiunea unor asemenea 
înscrisuri de datorie e în realitate mijlocul prin care economia unui popor, strivită de-o puternică concurenţă străină, e pusă în 
starea de-a consuma ani întregi mai mult decât produce. Daca am putea afla suma enormă reprezentată de obligatiunile statului, 
de scrisuri funciare, c-un cuvânt de efecte române de pe pieţele străine, am constata lesne că aceasta, adică datoria, a fost 
mijlocul de-a echilibra balanţa nefavorabilă. 

S-ar putea răspunde la aceasta că esportul de efecte de-ale statului, de obligaţiuni etc. nu poate ţinea în infinit; că există o 
limită a creditului oricărui popor faţă de străinătatea la care ajungând străinătatea nu mai face credit ţării îndatorate sau [î]l face 


cu condiţii din ce în ce mai grele. Până s-ajungă însă o ţară de - a - şi slei cu totul creditul în străinătate, până ce cursul efectelor 
şi actiilor ci s-ajungá a scădea atât încât să nu se mai poată impune pieţelor saturate decât cu mari pierderi, până atunci 
esperienta ne învaţă că e prea cu putinţă ca o ţară să cumpere ani indelungati mai mult din străinătate decum INi vinde şi că nu 
poate echilibra balanţa nefavorabilă decât prin datorii din ce în ce mai mari. 

O balanţă continuu nefavorabilă are însemnătate şi pentru ţările acele cari, din alte cauze, necomerciale , sunt deja 
îndatorate faţă cu străinătatea. Astfel de ex. un stat care va voi să aibă o influenţă politică ce stă în disproportie cu puterea lui 
face cheltuieli mai mari decât poate suporta productiunea anuală indigenă, deci acoperă plusul, consumat pentru scopuri politice, 
cu datorii contractate în străinătate. 

Daca un asemenea stat va avea, pe lângă greutăţile financiare, şi o balanţă comercială continuu nefavorabilă, poate fi 
sigur că, pe calea aceasta de retrogradare economică, va ajunge la faliment. 





Daca, după cele de mai sus, am întreba prin ce s' acoperă disproportia dintre consumatiunea noastră şi productiune am 
răspunde: prin datorii ipotecare asupra moşiilor şi caselor noastre, prin datorii publice, c-un cuvânt prin imputinarea capitalului 
national. În lupta economică pe care-o reprezintă pentru noi cifrele proportiei dintre import şi esport, România e învinsă gradat 
şi pe zi ce merge, până ce va ajunge la starea Egipetului şi a Turciei. Atunci poate că nimeni nu va mai încerca a închide ochii 
publicului asupra însemnătăţii balanței comerciale, dar atunci va fi prea târziu. După părerea noastră chiar azi e prea târziu, tara 
fiind supusă unui continuu proces de înstrăinare economică şi de dezorganizare politică. 

[26 noiembrie 1882] 


[„E GREU A AFLA...”] 


E greu a afla o formulă pentru cele ce se petrec; cu toate astea nu credem să fie cineva care să poată afirma că dispoziţia 
spiritelor la noi e normală şi sănătoasă. Oamenii simt o apăsare , asemenea celei produse de atmosfera îngreunată de furtună, 
apăsare de care nimeni nu-şi poate da seama de unde vine, dar care se manifestă prin o sumă de incidente. Desigur nu e pură 
întâmplare că se 'nmultesc omorurile, aceste morţi fizice prin violenţă, precum se sporesc falimentele , aceste decese economice 
asemenea violente. Nu credem ca circulare să poată înlătura cauzele sociale din cari răsar asemenea fenomene. În sfera vieţii 
morale pare a nu mai fi existând nici o idee serioasă care să 'ncälzeascä sufletele şi să le ridice din mizeria vieţii dă toate zilele. 
Ideile religioase sunt subminate de-un materialism brutal, ideile morale substituite prin maxime epicureice şi prin cinism; 
scandalele se 'nmultesc şi iau formele cele mai degradatoare ; ideea nationalitätii chiar, atât de roditoare şi în stare a ţine loc 
multor goluri ale culturii, e subminată de teoreme cosmopolite şi socialiste. C-un cuvânt, zi cu zi ne americanizäm , zi cu zi 
devenim mai nepăsători faţă cu soarta poporului nostru propriu şi-n mijlocul acestei nepásári , caracteristice numai pentru 
popoarele guvernate de despotism, singurul nerv care mişcă elementele dominante este goana după influenţă şi aur. 

Precum corpurile cereşti răsar şi apun , tot astfel credinţa popoarelor vechi le dădea zeilor un răsărit pe orizontul 
conştiinţei omeneşti şi le dădea un amurg de seară şi o asfintire. După apunerea lor ce putea să rămâie în urmă decât întunerec şi 
haos ? 

Tot astfel constelatiunea de idei morale si nationale cari au luminat trecutul nostru, care ne-a mânat pe calea dezvoltării, 
înclină spre apus, nici una din credinţele din trecut nu rezistă digolutiunii şi, ca sá Intrebuintäm un frumos cuvânt al Bibliei, 
semnele vremii se înmulţesc. 

Mânaţi de spiritul străin a unor mizerii străine, ne luptăm pentru sufrajul universal sau pentru electivitatea magistraturii. 
Marii oameni ce se pretind reprezentanţi ai poporului românesc întreg, cei ce pretind a personifica idealurile noastre naţionale, 
lupta de emancipare ce ne absoarbe de un secol şi jumătate, aceştia nu au în vedere decât utopii cosmopolite, proprii a ne 
dezorganiza şi mai mult, a slăbi în noi simţul de conservatiune naţională şi, daca se servesc din când în când de ideile comune 
poporului românesc, o fac numai debitându-le ca pe-o marfă, pentru a-şi câştiga popularitate. 

Faţă cu aceste fenomene de discompunere pe toate terenele nu e oare o datorie pentru oamenii de bine de-a se opune 
uniţi acestui curent fatal care ameninţă a atomiza pe cel mai numeros popor din răsăritul Europei ? Căci la ce alt tinde 
demagogia la noi şi pretutindenea decât de-a nimici clasele, identitatea lor de interese şi de vederi, de-a le desface în indivizi, 
de-a opune pretutindenea numărul şi mulţimea valorii, culturii şi meritului ? A confunda pe toţi românii independenţi în colegiul 
al Iv-lea , a majoriza prin acesta, ce alt poate sá 'nsemneze decât a nimici din rădăcini clasele purtătoare de idei, pe cele cari 
înţeleg interesele naţiunii, şi a le îneca în masa celor ce, neştiind nici scrie şi citi, nu sunt în stare a înţelege interesele lor proprii, 
necum acelea ale colectivitätii nationale ? 

Amenintati dinlăuntru şi dinafară de discompunere, având a lupta cu duşmanul demagogiei interne, care, ca o boală 
organică, mănâncă încheieturile societăţii, pe când duşmanul estern caută a absorbi naționalitatea, suntem în prada frigurilor 
dinlăuntru si lovirilor din afară, stäpäniti cu toate acestea, în timpul crizei, de-o mână de feneanti şi de facem-treburi , de-un 
grup de esploatatori pentru cari nu există alte cestiuni decât acelea ale stomacului lor propriu. 





Se 'ntelege că pentru aceste elemente orice mijloc de-a rămâne deasupra e binevenit; nici unul din ilustratiunile lor nu va 
avea slăbiciunea de-a se întreba care e preţul cu care se perpetuă domnia cupiditätii şi a corupţiei. Foile lor vor încerca să 
dovedească că nenaturală e unirea elementelor din opoziţie. În realitate însă pericolele ce ameninţă statul şi naționalitatea sunt cu 
mult superioare deosebirilor de vederi ce vor fi existat vreodată între membrii opoziţiei. 

[27 noiembrie 1882] 


[„DEPEŞA DIN URMA...”] 


Depesa din urmă prin care d. C. A. Rosetti a declarat a nu putea primi nici scaunul de deputat, nici acel de prezident al 
Adunării, din cauză că între d-sa şi majoritate există deosebiri de principii, a avut asupra multor spirite din partid efectul unui 
ferment de discompunere. 

Onorabilii senatori şi deputaţi se adună şi se sfătuiesc de mai multe zile ca să afle un mijloc: cum i-ar pune capăt legei 
electorale actuale, pentru a o pune în concordanţă cu reforma comunală deja votată şi mai cu seamă cu dorinţa d-lui C. A. 


Rosetti de-a democratiza colegiile. 

Se ştie că pentru a împlini dorinţa marelui om nu se cere nimic mai mult, nimic mai puţin decât convocarea unei 
Adunări de revizuire, în care părerile predilecte să întrunească o majoritate de două treimi. 

În Cameră sunt aşadar elemente destule care înclină a cere convocarea unei asemenea Adunări , cu scopul de-a desfiinţa 
colegiul I şi al Ii-lea , temeiul oricării opoziții, şi a pune în mâna partidului, cel puţin pentru timpul în care împrejurările ar 
îngădui rămânerea lui la putere, această armă cu două tăişuri . 

Alţii, înzestrați cu o doză mai mare de precauţiune, cari ştiu din esperientá că soarta puternicilor din această lume 
schimbătoare este, întrevăd momentul în care alt partid ar putea ajunge sus, care, uzând la rândul său cu aceeaşi înlesnire de 
aparatul electoral preconizat de d. C. A. Rosetti, ar face orice opoziţie cu neputinţă. 

Daca acest aparat e propriu a asigura domnia unui partid pentru un timp nedeterminat, el e un instrument totodată care, 
ajuns la mâna adversarului, ar servi de minune la nimicirea partidului liberal. Considerând mijloacele multiple de presiune, de 
cari dispune un guvern, atârnarea a o sumă de alegători de bugetul statului, miile de favori pe cari puterea are mijlocul de-a le 
împrăştia, ne întrebăm ce-ar mai deveni un partid în opoziţie, fie acela conservator, fie liberal, fără acea mână de oameni 
independenţi din colegiul I a căror cultură şi neatârnare [i]i face capabili a rezista ademenirilor şi a-şi formula votul după opinia 
lor mai bună, nu după interes? Daca în împrejurările actuale, când aceste colegii există, lupta e atât de grea şi atât de nepotrivită 
între guvern şi opoziţie, ce-ar deveni ea sub un regim electoral în care colegiile să fie astfel compuse încât de mai înainte să se 
ştie că sunt guvernamentale ? Orice opoziţie ar fi nimicită; atotputernicia absolută n-ar mai găsi nici o margine, nici un frâu, nici 
un control în acţiunea ei. 

Iată dar inconvenientele proprii a nelinisti pe partidul liberal, chiar şi a-i inspira teamă de acea atotputernicie pe care 
reforma Rosetti o pune în mâna unui om. 

Guvernul, pe de altă parte, păstrează o completă rezervă faţă cu amicii reformei electorale. D. Ion Brătianu, care nu 
opune niciodată o părere proprie tendentelor democratice ale amicilor săi, dar care cu toate acestea ştie a le înlătura de minune şi 
a face ceea ce voieşte, stă cu braţele încrucişate, un adevărat sfinx, înaintea partidului în discordie; nici ţara, nici amicii săi nu au 
mijlocul de-a afla în care parte înclină cancelarul, daca el voieşte reforma legii electorale şi convocarea unei Adunări de 
revizuire sau daca nu le voieşte. 

Din esperientä ştie fără îndoială că, în vremi de restrişte pentru el şi partid, singurul azil pe care-l aflară aspiratiunile sale 
de mărire politică era acel colegiu I pe care reforma amicului său [î]l desființează. În Tara de Sus a Moldovei, pe unde şi-a 
'ntärcat dracul copiili], cum zice românul, pe unde lupii Hotinului îşi dau bună dimineaţă cu lupii Dorohoiului, acolo a trebuit să 
alerge un om astăzi atât de popular, un om care râvneşte la renume european, pentru a fi ales ! Căci atât de impopular devenise, 
în toate colegiile, în urma concesiei Strusberg, încât numai în acel colţ de ţară se mai afla o mână de oameni cari să-i aprecieze 
talentele, cu toate greşalele sale din trecut. Întrucât priveşte deci esperienta personală a primului nostru ministru, desigur că 
valoarea pe care o dă colegiului I trebuie să fie foarte mare, desigur ştie ce pavăză puternică 





a libertăţii tuturor o formează tocmai acea mână de oameni, acele resturi de rasă incäpätänatä pe cari banul străin nu le-a putut 
desfiinţa încă. 

Opune-va odiseea sa personală tendentelor de reformă ale exilatului amic, primi-va atotputernicia cu picioare de lut care 
i se oferă ? Nu ştim, dar, fiindcă omului [îli place a spera ceea ce doreşte, ne permitem a crede că rezerva guvernului 
însemnează că el nu voieşte nici reforma electorală, nici electivitatea magistraturii. Deşi din relaţiile prezidentului de consiliu cu 
vestitul descoperitor al melcilor simpatici ştim că sâmburii demagogiei au fost semänati din tinereţe încă în creşterea sa politică, 
ştim pe de altă parte că, pe lângă teoremele abstracte de liberalism cari formează urzeala cugetării sale, mai are şi o doză de 
oportunism care-l fereşte de aplicarea pän-in ultimele consecvente a sofismelor anarhice. 
[28 noiembrie 1882] 


[„ÎN NUMĂRUL SĂU DIN URMĂ...”] 


În numărul său din urmă ,,Románul” contestă însemnătatea balanței comerciale, pentru a se pune de astă dată în acord cu 
opiniile esprimate de d. Costinescu în Cameră, unde d-sa a arătat 


că balanţa comercială, astfel cum rezultă din statisticele oficiale, nu este un element cu ajutorul căruia s-ar putea judeca despre 
situatiunea economică a unei țări. 


Discuţiunea noastră cu foaia guvernamentală e lesnicioasă. Pe când astăzi „espresiunea de balanţă comercială” este 
pentru „Românul” „goală şi fără de nici un înţeles”, tot această foaie emitea o opinie absolut contrarie acum doi ani. Deşi azi nu 
mai e „un element cu ajutorul căruia s-ar putea judeca drept situatiunea economică a ţării, totuşi foaia acestuia d. Costinescu, 
reproducând după „Monitor” statistica importului şi esportului pe 1879, zicea următoarele: 


Cifrele acestei statistice sunt foarte elocinti . Ele dovedesc că Balanța comercială a României e foarte rea şi îngrijitoare... 

În cursul anului trecut averea publică a României a jertfit pe altarul progresului sträinätätii enorma sumă de aproape 66 milioane 
lei. 

Oricari ar fi teoriile ce se pot face asupra balanței comerciale, nimic nu va putea suprima faptul, dat pe faţă de aceste cifre, că 
producerea noastră nu e îndestulătoare spre a acoperi cheltuielele ce facem, că pe fiecare an capitalul naţional se micşorează în loc 
de-a creşte si, în sfârşit, că, mergând tot astfel, vom slăbi din ce în ce, până ce vom ajunge la inanitiune. 

Situaţiunea e grea si perspectiva ce ne discopere din cele mai îngrozitoare. 


Precum cititorul vede, limba nepreocupatá a , Románului” era cu totul alta decât limba preocupată a oratorului care avea 
a combate pe un adversar politic. Pe atunci cifrele erau elocinti , ele dădeau pe faţă faptul că producerea noastră nu e 
îndestulătoare, că capitalul national se micşorează, că mergem spre inanitiune, iar astăzi ? Astăzi aceleaşi cifre... sunt goale şi 
fără de nici un înţeles. 

Astăzi „Românul” ne opune autoritatea d-lui Leroy - beaulieu . Între el şi „Timpul” nu stă nici un moment la îndoială. 

Ca să venim în ajutor confratilor, le putem spune că acum doi ani ne puteau opune o autoritate şi mai mare încă, pe 


insusi Adam Smith, impreunä cu toatä scoala anglo - francezä a liberului schimb . Autoritäti de citat in contra teoriei balantei 
existä de mult. 

Asadar pozitia noasträ fatä cu „Romänul” e lesnicioasä: n-avem decät sä-i opunem propriile sale cuvinte. 

Dar nu de aceasta e vorba, cäci de putin interes e daca, intr-o discutie teoreticä, noi sau adversarul ar avea dreptate. 
Lucrul cel important e decäderea economicä a tärii, In special a elementului romänesc, o decädere care ne face a lua apärarea 
„Românului” de-acum doi ani în contra sa însuşi si de-a repeta ceea ce am zis în aceste coloane. Balanța comercială 
defavorabilă dovedeşte, pentru o ţară agricolă, că ea consumă mai mult decât produce. 

Plusul consumatiunii ei se acoperă prin datorii contractate în străinătate. Puţine înscrisuri se află în ţara noastră; cele mai 
multe titluri ale statului şi ale societăţilor de credit sunt peste hotare, în mâni străine. Am putea zice că proprietarii adevăraţi şi în 
perspectivă ai bunurilor ipotecate din ţară sunt detentorii străini de titluri române. 





De ce însă o balanţă nefavorabilă are o însemnătate esceptionalä pentru o ţară agricolă ? 

Pentru că ţările industriale introduc materii brute, plătite ieften, cărora prin muncă industrială le dau o valoare înzecită, 
încât acelaşi volum, aceeaşi greutate de materie e înzestrată, prin concursul aptitudinilor şi meşteşugului , cu calităţi ce nu le 
avuse înainte şi care-i sporesc utilitatea. Astfel productiunea ţărilor industriale nu are virtual nici o margine; numai debuseuri 
destule de-ar avea, ar merge evident în infinit. Din contra, productiunea ţării agricole are margini determinate: pământul nu se 
poate inmulti din cât este; productivitatea lui nu se poate spori în infinit, produsele în fine au, relativ, o valoare constantă. De 
'ndatä ce anual se cheltuieşte mai mult peste această valoare constantă ţara nu mai află alt mijloc de a-şi acoperi deficitul decât 
ipotecând însuşi capitalul cu care lucrează—pământul. 

Pentru noi nu e îndoială că statul agricol, pentru ca să prospereze , are nevoie de-o organizaţie mult mai simplă, mai 
patriarhală , mai puţin costisitoare decât statele industriale că cel dentäi, încărcându-se cu sarcini disproportionate cu puterea lui 
de producere, ajunge a-şi împinge populaţiile în mizerie, o mizerie atât de acută încât pentru dări publice se vând oameni în 
piaţă, precum se vindeau negrii pe tärmii Africei. 

Dar creditul statului e sus, ni se zice. Să nu se uite cumcă aveţi încă ce vinde. Mai sunt de vândut trupurile de moşii ale 
statului, mai e de vândut dreptul de-a le cumpăra; mai sunt de vândut încă multe din România din câte strămoşii au păstrat. 

Şi, daca ne veţi întreba care e împrejurarea ce inspiră sträinätätii încredere în solvabilitatea statului român, vă vom spune 
asemenea care e. 

Din ce în ce elementele naţionale sunt substituite prin cele străine; siguranţa că România devine un simplu nume pentru 
a însemna colonii din centrul Europei lângă Dunăre, siguranţa că poporul nostru nu mai e în stare de - a - şi recâştiga vreodată 
pământul patriei sale din mâni străine, pe această siguranţă că viitorul e al lor în această ţară, ei creditează guvernului. 

Mai zilele trecute reprodusesem în „Timpul” un articol asupra situaţiei averii fonciare în România, scris fără îndoială de- 
un economist: 


Oricine cunoaşte starea plugarului român — zice autorul — poate spune că o mare parte din proprietăţile cedate acum optsprece 
ani celor 800000 de foşti clăcaşi sunt vândute într-un mod mai mult sau mai puţin latent... Şi să nu se crează că lucrurile se petrec altfel 
cu proprietarii cei mari. Luaţi de curiozitate o plasă şi cercetaţi cine erau acum 50 de ani proprietarii moşiilor celor mari din acel ocol şi 
comparati acele nume cu ale proprietarilor lor de astăzi: veţi găsi că trei pätrimi din ele au trecut în mâinile grecilor, bulgarilor şi la 
evrei deghizați. Să nu ni se zică ca toţi vechii proprietari români au fost incapabili, risipitori şi jucători. 


Ei bine, acesta e modul cu care se plătesc anuitátile şi disproportia balanței comerciale, acesta modul în care în genere 
un popor îşi plăteşte diferenţa între consumatiune şi productiune: înstrăinarea capitalului national. Această vorbă pe care foaia 
guvernamentală a rostit-o acum doi ani ar trebui s-o mentie şi astăzi. 

Pentru cel care observă substitutia zilnică a elementelor române prin elemente străine, care vede cum totul ne scapă din 
mână şi că advocatii şi politicianii noştri sunt cu desăvârşire prinşi de curentul de-a înstrăina prin toate mijloacele ţara lor, 
pentru acela perspectiva unui viitor mai bun pentru poporul românesc nu există. Rămas îndărăt din cauza nestatorniciei istoriei 
sale, trebuind să deprindă a priori şi prin şcoală oarecum ceea ce alte popoare au deprins prin tradiţie şi esperientä proprie, fără 
putere de a putea rezista în afară, subminat de-o imigratiune lacomă, numeroasă şi despretuitoare de ţară, guvernat chiar de 
elemente străine, pentru cari patrie şi naţionalitate sunt nu convingeri ci pretexte de-a parveni, acest popor, cel mai numeros şi 
cel mai inteligent în Orient, e condamnat la o sigură pieire, precum e condamnat la mizerie. Dar se vor mai inventa încă zece, 
douăzeci de ani decoraţii pentru trădători şi pornografi , dar se vor mai improviza demnități publice pentru nulitäti şi pentru 
naturi catilinare, dar se vor mai vinde ţărani în piaţă pentru a hrăni pe aceşti oameni, în sine vorbind, istoria românilor se încheie 
în secolul acesta poate pentru totdauna. 

[1 decembrie 1882] 


[„«MORALITATE ÎN ALEGERI...»”] 


„Moralitate în alegeri, moralitate în administratiune, moralitate în justiţie chiar, iată trebuintele imperioase ale 
momentului: opozitiunea de toate nuanțele, unită asupra acestui program comun, va fi sigură de triumful ei.” 

Cu aceste cuvinte am terminat noi primul Bucureşti al ziarului de la 20 noiembre trecut. Daca ne-am permis a le 
reproduce astăzi cauza este că faptele au venit să ne dea dreptate foarte curând. Demisiunea motivată a d-lui Ion S. Brătianu, fost 
preşedintele al Tribunalului de 





Comerţ din Ilfov, demisiune pe care am publicat - o în numărul de alaltăieri, ridică cu brutalitate vălul ce acopere planurile 
guvernamentale şi ne pune din nou fatä-n faţă cu vestita „influenţă morală” care va face celebru pentru vecie numele actualului 
şef de cabinet. 

Negreşit ar fi multe de zis asupra acestei demisiuni, venită tocmai în ora din urmă şi în momentul unei permutări. Lucrul 
este însă fără interes pentru cititori, cari probabil nu se aşteaptă să găsească caractere catoniane printre membrii familiei de la 
putere. 


Lăsăm deci la o parte mobilul ce a împins pe tânărul magistrat să-şi dea demisia şi luăm act numai de revelatiunile sale, 
revelatiuni cu atâta mai zdrobitoare cu cât ele vin din partea unui membru credincios al partidului şi aliat prin legături de sânge 
cu primul ministru chiar. 

Or, ceea ce rezultă în mod netăgăduit prin această petiție este că guvernul caută, uzänd şi abuzánd de atotputernicia sa, 
să transforme pe magistrați în agenţi electorali. 

Cunoşteam de mult colosalele preparative ce se fac în vederea viitoarei campanii electorale. După câte ştim, ele vor 
întrece cu mult tot ce ţara a avut ocaziunea să vadă în trecut în asemenea materie. Nu credeam totuşi ca cutezanta oamenilor de 
la putere să meargă până a dezonora justiţia, făcând-o unealtă de partid şi servindu - se de dânsa în alegeri spre a oprima voinţa 
şi conştiinţa alegătorilor. 

Nimeni nu mai trebuie să-şi facă astăzi iluziuni asupra monstruoasei ingerinte guvernamentale ce se pregăteşte în umbră. 
Câteva alegeri parţiale ce au avut loc de curând au dovedit până la evidenţă că nu mai este nimic de aşteptat de la guvern şi că 
cetăţeanul, spre a-şi putea da votul în libertate, trebuie să conteze numai pe energia lui, legile şi oamenii fiind neputincioşi spre 
a-l apăra în contra presiunii puterii executive. Astfel, bunăoară, prefectul Chiritopolu , în ajunul unei alegeri de deputat la 
colegiul IV din judeţul ce administrează, a schimbat cu grämada pe toţi învățătorii de sate bánuiti că nu simpatizează cu 
guvernul şi i-a înlocuit cu creaturi de al căror devotament este sigur întotdauna. 

Pe cât însă sunt de făţişe şi de neruşinate planurile guvernului faţă cu viitoarele alegeri pe atât trebuie să fie de energică 
şi de încordată rezistenţa opozitiunii. Nu este demn pentru ţară a se lăsa să fie intimidată de o mână de oameni cari şi-au făcut 
demult din patriotism o meserie şi al căror trecut ne spune îndestul vor ce fi capabili să facă în viitor. 

Toată lumea este sătulă de domnia acestor paraziți. Națiunea voieşte sá räsufle un moment, căci grumajii [îi sunt apăsaţi 
de politica d-lui Brătianu, care o înăbuşeşte . Ea are trebuintä de repaos spre a-şi reculege puterile şi a reîncepe munca zilnică, 
muncă fără de care popoarele ca şi indivizii nu pot trăi. 

Acest repaos, această linişte, de care simte atâta trebuintä, ea nu o va putea găsi cât timp „dictatorul” şi partizanii săi vor 
fi la putere. Înlăturarea lor, prin urmare, se impune ca o cestiune politică şi socială de prima ordine. 

Atât mai rău daca cetăţenii nu vor înţelege acest adevăr ! 

[2 decembrie 1882] 


[,«DE ÎMBUNĂTĂŢIRI RELE...»”] 


„De îmbunătăţiri rele cât vrei suntem sătui ”, zicea un scriitor pe la anul 1840; şi, daca vrea cineva să judece acest satiu 
de îmbunătăţiri din ce în ce mai rele, n-are decât să măsure gradul de nepăsare politică cu care publicul întâmpină vestitele 
propuneri de reformă ale Constituţiei şi legii electorale. 

Dar se va da regelui sau Parlamentului dreptul de a declara război ? Dar se va introduce noul titlu în Constituţie ? Dar se 
vor şterge din număr, ca o definitivă recunoaştere a faptului îndeplinit, judeţele ce s-a şters demult din trupul, indivizibil , dragă 
- doamne , al ţării ? Cine mai ia în serios toate acestea, cui i-ar veni în minte să atribuie acestor lucruri importanţa unor acte de 
stat ? 

Zece — douăzeci de ani de luptă parlamentară şi ziaristică se desfăşoară în ţările Apusului când legea fundamentală e să 
se schimbe; la noi pensia reversibilă votată unui patriot merită cu drept cuvânt mai multă atenţie decât o schimbare a 
Constituţiei. 

Cu drept cuvânt zicem. Nu prin vorbe tipărite şi votate de două treimi a Adunării chiar se întemeiază monarhia într-o 
ţară, ci prin spirit monarhic, prin încredere în această formă de stat. Acest spirit nu se face, nu se improvizează; el se naşte din 
istoria naţională, e inerent poporului. Noi însă, după mărturisirea celui mai de căpetenie politician, trăim în realitate sub 
republică 





şi cată să credem ceea ce ne zice d. C. A. Rosetti, căci e un om, ce e drept, străin în România, care însă a văzut multe lucruri şi 
ştie desigur a destinge între monarhie şi republică; distinge cu atât mai bine cu cât elementele politice republicane în ţară sunt tot 
atât de venetice ca şi el. 

În realitate, în noaptea în care Carada şi C. A. Rosetti, două venituri orientale, au pus la cale textul Constituţiei actuale, 
s-a ucis principiul monarhic în România, au murit pentru totdeauna Mircea Bătrânul şi Ştefan cel Mare; au murit atât de mult în 
inima tuturor încât un Simulescu poate preface în puşcărie mormântul celui dentăi, cum ar preface şi pe-al celui de al doilea 
daca acesta n-ar avea fericirea de a dormi în pământ străin. Prin acea cartă pusă la cale de doi samsari politici s-au declarat egali 
samsarii popoarelor străine cu poporul ţărilor române. În acel moment naționalitatea română din aceste ţări şi-au lepădat armele, 
recunoscând că pe veci merită a fi esploatată de străini. În decursul întregului nostru trecut, esceptând epoca de tină şi înjosire a 
fanariotilor, monarhul avea puterea de a-şi apăra poporul. El [îli ştia nevoile şi greutăţile, nu punea pe umărul românului mai 
mult decât poate purta, distingea bine între ceea ce este drept şi neclintit din această ţară şi-ntre ceea ce e venitic şi suprapus. 
Matei Basarab răscumpăra cu bani din visterie pământuri încăpute pe mâini străine; astăzi trei din patru părţi ale acestor 
pământuri sunt în asemenea mâini. Se înţelege că cu pământul trec drepturile publice, cu acestea Parlamentul, cu Parlamentul 
puterea. 

Astfel doi conspiratori au aplicat cuțitul de disectie asupra principiului monarhic precum rezulta din istoria noastră şi au 
făcut din el o umbră, luându-i iniţiativa, luându-i orice voinţă, orice gândire, orice acţiune proprie. E indiferent dar titlul când el 
se dă umbrei unei institutiuni. 

Domnul nu mai are dreptul de a pedepsi pe tâlharul pus în funcţie, el n-are dreptul de-a apăra poporul în contra celor ce 
învederat îl exploatează, nici asupra vânzătorilor de ţară şi Domnie el nu mai are dreptul spadei. Luându-se puterii supreme 
atributele ei înalte, ele s-au depus în mâna Caradalelor; prin chiar legea fundamentală s-au consfințit domnia veneticilor şi a 
parvenitilor — republica C. A. Rosetti. 

Să urmărim dar gradele de tranziţie în care domnia acestor elemente se 'ntăreşte si mai mult, să urmărim cu câte palme 
devine tot mai adânc mormântul poporului nostru în ţara sa proprie. 

Ingrată misiune în adevăr, şi cel ce simte zi cu zi cam relele politice se schimbă în rele fizice, cum exploatarea exercitată 
de aceste elemente asupra poporului se preface în morbiditate, sărăcie şi moarte, cum viaţa poporului nostru este preţul cu care 
se plăteşte această pseudocivilizatie, acela ar fi vrut de mult să 'nchiză ochii, ca să nu mai vază ce se petrece. 


Suntem însă condamnaţi de-a asista şi la cel [din] urmă atentat făcut asupra elementelor rămase independente în ţară, la 
modificarea electorală, care, nimicind drepturile politice ale proprietăţii istorice, sfărâmă pavăza din urmă care apăra capul 
acestui popor. 

[3 decembrie 1882] 


[„AVEM SUB OCHI EXPUNEREA OFICIALĂ...”] 


Avem sub ochi expunerea oficială a situatiunii judeţelor ţării pe anul 1880. Impresiunea ce ne-a produs citirea acestei 
lucrări făcute de comitetele permanente este din cele mai dureroase. Cine mai păstrează încă iluziunea că guvernul d-lui 
Brătianu a umplut ţara de fericiri n-are decât să-şi arunce privirea asupra acestor expuneri şi va vedea deosebirea enormă ce 
există în fapt între declamatiunile ziarelor oficioase şi realitatea lucrurilor. 

Bilanţul cu care se încheie situatiunea fiecărui judeţ este mai pretutindeni acelaşi: 

În prima linie, descresterea populatiunii, descreştere provocată de traiul mizerabil al locuitorilor şi de epidemiile variate 
ce-i bântuie periodic; 

Scăderea avutiei publice prin împuţinarea vitelor, cari constituie principala avere a ţăranului român ` 

Nesiguranta proprietăţii şi a averii cetăţenilor prin sporirea numărului făcătorilor de rele 

Părăsirea cultului, multe din biserici fiind văduve de servitori 

Instrucţiunea publică aflată în cea mai deplorabilă stare, din cauza conditiunilor cu totul primitive ale localelor de şcoală 
acolo unde se găsesc şi a soartei precarie de care se bucură învățătorii 





Căile de comunicatiune lăsate în plata lui Dumnezeu. În fine, administraţia comunelor încredinţată pe mâna unor oameni 
netrebnici, corupți si venali, a căror singură ţintă este de a se inavuti pe nedrept din averea administratilor lor. 

Iată, în lineamente generale, binefacerile realizate pe socoteala ţării de regimul actual. 

Cum vedem, decrepitudinea morală şi intelectuală de care suntem izbiti merge în paralel cu degenerarea fizică; una 
serveşte de complement celeilalte. 

Astfel, tot progresul de care ni se împuiază urechile există numai la suprafaţă; fundul este o adevărată mocirlă . Pe când 
droaia satisfäcutilor şi a chivernisitilor zilei se räsfatä în onori şi se îngraşă din sinecure, masa naţiunii suferă de toate 
neajunsurile fizice şi morale. 

Hrana ţăranului este redusă astăzi la cea mai simplă expresiune, pentru că toată munca lui de peste an nu ajunge să 
plătească nenumăratele biruri pe cari stăpânirea părintească a d-lui Ion Brătianu i le-a pus în spinare. Daca [el] reuşeşte a-şi 
scăpa vita din bătătură din gheara teribilului perceptor, vine peste noapte hoţul şi i-o fură şi, oricum ar face, el este obligat să 
rámáie tot sărac. 

În asemenea condițiuni este de toată evidenţa că ţara merge către o adevărată ruină. S-a zis, şi cu drept cuvânt, că ţăranul 
este temelia casei. Ori, slăbindu-se necontenit această temelie, edificiul întreg al statului român poate să se prăvălească. Daca 
aceia cari au în mână soarta şi viitorul ţării nu văd primejdia, atât mai rău pentru ei, — atât mai rău mai cu seamă pentru 
cetăţenii cari - i sufăr încă în fruntea afacerilor publice. 

Este un adevăr dureros astăzi că administratiunea d-lui Brătianu n-are altă preocupatiune, nu urmăreşte alt scop decât 
mäntinerea sa la putere prin toate mijloacele putincioase, morale şi imorale. Aceasta explică pentru ce, de şase ani, asistăm la 
repetirea uneia şi aceleiaşi drame, care se numeşte decadenta fizică şi intelectuală a României. Grija prefectului roşu nu este de a 
sili pe sătean să-şi trimită copiii la şcoală arătându-i foloasele instrucţiunii; nu este de a-l ajuta şi de a-l ocroti în vremuri de 
nevoie, de a-l învăţa principie de igienă casnică, de a-l îndemna să nu lase în părăsire biserica, de a-i inspira idei de patrie şi de 
solidaritate naţională; grija prefectului roşu este ca alegerile să se facă după chipul şi asemănarea guvernului. Aci se mărgineşte 
tot rolul său: încolo lucrurile vor merge cum va da Dumnezeu! Sub domnia acestor falşi patrioţi prefectul nu mai este mentorul 
şi părintele administratilor săi; el este sicarul puterii centrale, asupritorul lor. Ce-i pasă acestei slugi credincioase, care, lipsită de 
orice valoare proprie, nu însemnează ceva decât prin partidul din care face parte, ce-i pasă lui Chiritopol, lui Anastasiu şi lui 
Stătescu, bunăoară, daca numărul morţilor din judeţul său întrece pe al născuţilor, daca epizootia decimează vitele locuitorilor, 
daca tâlharii se înmulţesc, daca siguranţa publică descreşte şi daca belşugul de odinioară al satelor este înlocuit prin sărăcie lucie 
? Nu pentru îndreptarea acestor rele a fost numit el prefect; el are o misiune mai înaltă, mai nobilă şi mai demnă de dânsul: aceea 
de a asigura alegerea de deputat a unui lepurescu, a unui Dimancea, a unui Pătărlăgeanu şi a atâtor alte talente distinse cari 
onorează partidul său. Din momentul ce această grea sarcină este realizată, prefectul îşi freacă mânile cu satisfactiune, căci rolul 
său a încetat. 

Cât timp, prin urmare, destinele ţării vor fi încredințate pe mâinile unor astfel de oameni, pentru cari cuvintele de 
patriotism şi de conservatiune naţională nu sunt decât mijloace întrebuințate pentru căpătuiala partidului, vom avea să 
înregistrăm cu durere bilanţul de care am vorbit mai sus şi care se traduce prin degenerarea fizică şi intelectuală a naţiunii. 

[4 decembrie 1882] 


[,,S-O LOVI...”] 


S-o lovi nu s-o lovi, iat-o frântă că ţi-am dres-o . Cam aşa, în bobote, ni se răspunde de cătră foile guvernamentale de 
câte ori relevăm lucruri reale şi pozitive, ca şi când le-am vorbi chinezeşte şi nu ne-ar pricepe. Una zicem noi, alta răspund 
dumnealor. 

Să zicem că toate foile sunt pline de mizeriile reale de cari sufere ţara ? Să venim cu statistica, multă - puţină câtă se face 
la noi, pentru a proba că în ţara aceasta, care se numeşte românească, elementul românesc este cel care scade la număr, el e cel 
atins de morbiditate şi moarte, că nici catolici, nici izraeliti, nici oameni de vro altă lege n-au a înregistra pierderi anuale atât de 
însemnate ca poporul ortodox, adecă cel de limbă română ? Să cităm din nou economişti 





vrednici de credinţă cari arată că trei din patru părţi ale proprietăţii rurale au trecut deja în mâna unor străini deghizați ? S' 
arătăm cum douăzeci la sută din copiii născuţi sunt nelegitimi , făcuţi în concubinaj ? Să spunem în fine că aproape 30 000 de 


oameni, numai în capitală, sunt trecuţi în recensimentul din urmă între indivizi fără nici o profesie ? 

Nu mai vorbim de Moldova. Stările de lucruri, incuria administrativă din acea jumătate a României — mizeria ţăranului, 
decreşterea populaţiei rurale şi morbiditatea ei, toate acestea îşi bat joc de orice descriere, lasă în urmă puterea oricărei pene. 

Şi daca le relevăm acestea, daca arătăm nu ceea ce noi zicem, ci lucruri ce le constată în scrierile lor teoretice chiar 
membri ai partidului: un Aurelian, un loan Ghica ș.a., daca afirmăm că e clar ca ziua că, cu toată pretinsa civilizaţie, dăm îndărăt 
— ce ni se răspunde ? 

Românii s-au bătut bine la Plevna. 

Ba ni se citează pasaje din ,,Timpul”, privitoare la purtarea oștirii noastre ca şi când ar fi având a face una cu alta. 

Ei, şi turcii s-au bătut bine la Plevna şi cu toate acestea praful s-alege de Împărăţia turcească. 

O satiră din anul 1821 zice: 


Toate ar fi mers mai bine, daca turcul n-ar fi fost 
Vrednic numai la războaie, dar în politică prost. 


Acelaşi lucru J putem spune despre câte se petrec la noi. Politică proprie nu numai că nu s-a făcut vrodatä, dar cei mai 
mulţi oameni par a avea o înnăscută incapacitate de-a înţelege importanţa cuvântului. Nu este şi n-a fost nicicând politică 
frământarea bizantină de a parveni, intrigile personale de harem si serai şi goana după aur a o mână de străini deghizați, 
constituiți în societate de esploatare. 

Nici o reformă din câte se propun nu se face din punct de vedere obiectiv, pentru că aşa ar fi bine să se facă, ci pentru că 
e oportun, pentru că un interes de partid o dictează. 

Oare politică să se poată numi apucăturile bizantine ale unui I. Brătianu, acestui om care-şi bate joc de toţi bărbaţii din 
ţară, care-i înalţă pentru a-i sfărâma, pentru a-i arunca apoi într-un colţ, ca să le fie silă lor înşile de ei ? 

Oare politică să fie a se servi de oameni corupți, a căror viaţă şi privată şi publică e un adevărat scandal, şi-a face din ei 
sâmburul partidului său ? Politică e din partea acestui om de stat de-a acoperi hotiile coreligionarilor săi, politică de - a - şi 
îmbogăţi soitarii prin afaceri scabroase, politică oare de-a da pradă ţara şi instituţiile, viitorul poporului, bunăstarea lui în mâna 
unor elemente inculte şi perverse totodată, de cari sunt pline Adunările ? Politică e de-a decora pe trădători şi de a-i pune în 
evidenţă, când asemenea oameni, chiar folositori să fi fost faptelor sale, cată să rămâie în umbră, pentru a nu răpi poporului 
întreg credinţa în onestitate ? 

Şi care-i scopul cu care se nimiceşte moralmente şi fizic poporul nostru, căci statistica ne dă dreptate în toate privirile: se 
nimiceşte. 

Daca în fruntea guvernului ar fi o comisie străină am şti scopul: substituirea. Există străini cari nu fac nici un mister din 
aceasta; alt popor pe aceeaşi espresie geografică e parola multora din ei. 

Care poate fi scopul d-lui Brătianu îndeosebi ? 

D-sa ştie, oricât de puţină istorie să fi învăţat, că liberalismul e dizolvant, cu atât mai dizolvant când, paralel cu el, avem 
zilnic imigratiunea ? D-sa ştie că, oricât de rău ar fi fost trecutul — retrograd chiar — al ţării noastre, această ţară era înainte de 
toate a românului, ceea ce azi nu mai este ? D-sa ştie că toate elementele c-o ambiţie estravagantă de-a parveni sunt 
naturalmente eterogene şi că a le da vânt, precum le dă, înseamnă a înstrăina tara ? Le ştie fără îndoială sau, daca nu le ştie, n-are 
decât să privească mutrele dimprejurul său pentru a se convinge pe deplin. Le pasă acestor cumularzi, acestor samsari politici, 
acestor ignoranti, de ţară, cum ne pasă nouă de China. 

Şi când toate acestea sunt învederate, când, mulţumită unei politici vitrege de chiverniseală , în toate punctele se observă 
un regres înspăimântător a elementului român, ce ni se răspunde? 

„Românii s-au bătut bine”. „N-aveti încredere în vitalitatea poporului”, o frază a d-lui Dim. Sturza. 

Toate popoarele agricole şi păstoreşti sunt războinice. Dar ce dovedeşte asta ? Dovedeşte poate că, cu toată bravura, al 
nostru nu dă îndărăt ? 

Daca politica străină, împreună cu străinii ce ne guvernează, tind la substituirea elementului român prin scursături din 
toate unghiurile lumii, daca nici unul din relele ce bântuie populatiunile noastre nu merită atenţia aşa numitilor oameni de stat şi 
daca la toate mizeriile ce relevám nu primim alt răspuns decât digresiuni asupra gloriei militare [fli putem asigura pe adversari 
că — din nenorocire — va veni o zi în care nimeni nu va mai putea conta pe un popor sărăcit 





şi demoralizat. Istoria îşi are logica ei proprie; nici un neam nu e condamnat de a suporta în veci un regim vitreg, corupt şi 
mincinos, chiar daca acel regim se exercitează de cătră fiii lui proprii, cu atât mai puţin când se exercită de stârpituri orientale. 
Ne temem că aproape e ziua în care simţul conservatiunii fizice, revoltat de maltratările administrative şi fiscale şi de 
exploatarea escesivă din partea străinilor, va preface poporul nostru într-o unealtă lesne de mânuit în contra a chiar existenţei 
statului. 

[5 decembrie 1882] 


[,OBSERVÄM CĂ UNIREA...”] 


Observăm că unirea între grupurile opoziţiei nu-i face multă plăcere „Romänului”. Onorabilii confrati găsesc că 
deosebirile între sinceri - liberali şi sincer - conservatori sunt atât de mari încât nu e cu putinţă a se stabili o programă comună, 
că grupurile sunt una numai în negatiune , pentru a forma un partid obstructionist ş.a.m.d. Când lipseşte ideea răsare numaidecât 
un cuvânt nou care nu prea are înţeles, dar care ţine locul ideii. „Obstructionisti ” e bine şi felicităm pe confrati pentru 
îmbogățirea dicționarului de porecle. Trăim în ţara poreclelor, ne-am deprins cu toate, încât, precum am suportat titlul de 
reactionari, fără a o fi, credem că putem suporta fără pagubă şi pe acesta. Unde-a mers mia, meargă şi suta. 

Din nou ni se spune bunăoară că dorim întoarcerea stării de lucruri înainte de 1700, că „vorbim cu deliciu de un Domn 
român de sânge, înconjurat de-o aristocrație istorică”, ba „Românul” are chiar aerul de-a ne face o imputare din aceasta. Sá ne- 
ntelegem: nu dorim nici una, nici alta. 

Dar de ce n-am aminti cu iubire trecutul ? Fără îndoială vechii Domni cari şi-a întins armele până-n Dunăre şi Nistru, 
ei, „scut creştinătăţii” precum [îli numea biserica şi evul mediu, n-au existat pentru a face ruşine generaţiei actuale, şi acea 


aristocrație, cu independenţa ei de caracter, cu curajul ei, ale cărei privilegii consistau în datorii cătră ţară mai grele decum alţii 
aveau a le purta, asemenea n-ar fi vro pagubă dac' ar exista şi astăzi. Dar de la părerea de rău după veacuri trecute de neatârnare 
până la dorinţa nerealizabilă de-a restabili trecutul e o mare deosebire. 

Daca ne place uneori a cita pe unii din Domnii cei vechi nu zicem cu asta că vremea lor se mai poate întoarce. 

Nu. Precum lumina unor stele ce s-au stins de mult călătoreşte încă în univers, încât raza ajunge ochiul nostru într-un 
timp în care steaua ce au revărsat-o nu mai există, astfel din zarea trecutului mai ajunge o rază de glorie până la noi, pe când 
cauza acestei străluciri, tăria sufletească, credinţa, abnegatiunea nu mai sunt. Degeaba pitici moderni ar îmbrăca zalele lor 
mâncate de rugină daca nu pot umplea sufletele cu smerirea şi credinţa celor vechi. 

Ci nu de ei poate fi vorba când discutăm ceea ce se petrece în zilele noastre; nu virtuțile lor de eroi si de sfinţi pot fi 
măsura virtuţilor confiscate ale ilustratiunilor actuale. Nu abnegatiunea, onestitatea vulgară, care e dator s-o aibă orice om de 
rând, nu eroismul, sentimentul celei mai simple datorii, iată ceea ce căutăm în zădar la adversarii politici. Nu restabilirea 
trecutului; stabilirea unei stări de lucruri oneste şi sobre, iată tinta la care se márgineste oricine din noi. 

Este sau nu adevărat că prezidentul acestei Adunări a numit-o compusă din oameni vrednici de puşcărie şi carantină ? 
Este sau nu adevărat că nu există, între şefii partidului chiar, nimenea care să crează în onestitatea acestui partid ? Daca n-ar fi 
decât această mărturisire, ea ar fi îndeajuns pentru a face cu neputinţă perpetuarea la guvern a unor asemenea elemente. 
Stigmatizati de chiar şefii lor cu epitetul de putregaie şi de oameni corupți, orice ar pretinde că vor să facă de acu-nainte, la ce ne 
putem aştepta de la ei ? Din coada de câine sită de mătasă nu se face. Corupţia dinlăuntrul partidului, vânătoarea brutală după 
aur şi influenţă ar fi motive îndeajuns pentru ca toţi oamenii de bine, fie chiar deosebiți în principii, să se unească în contră-le , 
nu pentru a opune reforme la reforme, ci pentru a restabili domnia celei mai vulgare onestitäti , celui mai vulgar spirit de 
echitate. Nu poate o nație să fie pururea condusă de ne-adevár si de coruptiune. Nu i se poate spune zi cu zi ce progrese enorme 
face, în acelaşi timp în care membrii ei sunt scoşi în vânzare ca vitele la târg. Nu se poate vorbi de sporirea avutiei 





publice în acelaşi timp în care populatiunea decreşte pe-un pământ roditor şi înzestrat cu toate de natură. Nu se poate vorbi de 
progresul luminii când nici trei la sută nu ştiu citi şi scrie. 

Când toate concurg pentru a dovedi că domnia ignoranței şi cupiditätii privilegiate e cu neputinţă în România şi că ceea 
ce se cere înainte de toate e un guvern onest, ni se spune că unii din opoziţie sunt prea liberali, alţii prea reactionari şi că o unire 
între ei nu e cu putinţă. Noi credem însă că sunt o sumă de lucruri cari n-au a face cu subtilitätile teoretice ale deosebirii între 
principii liberale şi conservatoare. Asemenea deosebiri nu mai pot exista între partide de vreme de principiile supreme nici nu 
sunt în discuţie. Nu e în discuţie alegerea între monarhie şi republică, nu drepturile sau datoriile cetăţenilor, nu Constituţia; o 
luptă pentru religia politică nu mai e la loc şi cu cale de vreme ce problemele ei sunt rezolvate prin legile actuale, prin 
Constituţia actuală. Toată discuţia asupra unor lucruri ce nici nu sunt în cestiune, nici formează pentru cineva obiectul vreunei 
controverse e stearpă, fără solutiune practică, şi, după cât ştim, nu preocupă pe nimeni şi nu de ea e vorba. 

Ceea ce simţim cu toţii însă sunt relele reale cari bântuie ţara, rele cari nici au a face măcar cu principiile conservatoare 
sau cu cele liberale şi pentru a căror înlăturare nu se cere dialectică şi oratorie, ci muncă, echitate şi adevăr. 

Mizeria materială şi morală a populatiunilor, destrăbălarea administraţiei, risipa banului public, cumulul, păsuirile , 
corupţia electorală, toate acestea n-au a face, la dreptul vorbind, cu cutari sau cutari principii de guvernämänt. Oricare ar fi 
guvernul şi oricare vederile sale supreme, corupţia şi malonestitatea trebuie să lipsească din viaţa publică; oricare ar fi, pe de altă 
parte, religia politică a unui guvern, ea nu-i dă drept de-a se servi de nulitäti venale, de naturi catilinare, de oameni de nimic 
pentru a guverna. Chiar numai tendenta, clar formulată, ca statul să fie guvernat de oameni de cea mai elementară probitate şi să 
'nceteze de-a fi mărul de ceartă între cavaleri de industrie şi de facem-treburi, cuprinde un întreg program faţă cu aceia cari nu 
cred în nimic şi pentru cari principiile politice n-au fost decât pretexte de-a parveni şi de-a se îmbogăţi. 

[9 decembrie 1882] 


[„ÎN SFÂRŞIT SENATUL....”] 


În sfârşit Senatul a scuturat amorteala în care zăcea de atâţia ani sub influenţa sirenei Brătianu. Un curent galvanic a 
străbătut membrele îmbătrânite ale acestui corp şi, pentru prima oară, ne-a fost dat să-l vedem răspunzând cu demnitate şi 
bärbätie la presiunile cutezätoare ale puterii centrale. 

Oricât s-ar masca faptul de cei interesaţi, este netăgăduit că votul de la 7 decembre, care trimite în judecata Înaltei Curti 
de Casatiune si de Justiţie pe generalul Slăniceanu, constituie o înfrângere umilitoare a „dictatorului”. Opiniunea publică nu s-a 
înşelat un singur moment asupra importanţei politice a acestei şedinţe şi toată lumea este de acord spre a recunoaşte că ceea CE 
un cap de cabinet, respectuos către reprezentatiunea naţională, ar trebui să facă în asemeni împrejurări ar fi să-şi depuie 
demisiunea în mâinele M. S. Regelui. 

Că d. Brătianu nu va urma această linie de conduită, singură demnă, singură admisibilă pentru un ministru constituţional 
care se respectă, aceasta o ştim mai dinainte. Acest ministru n-a iubit niciodată situatiunile limpezi şi onorabile; caracterul său 
respinge orice rezolutiune virilă . Om de tenebre şi de politică bizantină, el va căuta să escamoteze acest vot care-l loveşte cu 
brutalitate în faţă şi, prin influenţa atotputernică, dizolvantă, fatală, de care dispune, va sili pe venerabilele momâi din palatul 
Academiei să revie asupra neaşteptatei lor hotărâri. Aceasta nu va fi nici cea dintâi, nici cea din urmă încercare a sa. 

Nu dară de consecinţele ce va avea acest vot, cu privire la tristul erou al zilei, ne interesăm astăzi, ci de veleitätile de 
independenţă faţă cu „Vizirul” ce s-au manifestat deodată în sânul maturului corp. 

Nu mai era un mister pentru nimeni că d. Brătianu luase sub înalta sa protectiune pe ministrul de război acuzat că a fost 
mituit de ovrei ca cel mai de rând membru al partidului roşu. Faptul era de o gravitate fără seamăn şi cel mai elementar bun simţ 
impunea în mod imperios atât protectorului cât şi protegiatului să ceară ca lumina să se facă degrabă, pentru onoarea armatei 
care avusese pe acel militar în fruntea ei, pentru onoarea tärei care-i incredintase un post atât de înalt. Din nenorocire, păcatul 
era vădit, pipăit, indiscutabil şi d. Brătianu 





n-a putut găsi alt argument spre justificarea protegiatului său decât să strige senatorilor: — Şi eu am făcut tot aşa ! Atât de mult 
era convins primul ministru de devotamentul, de supunerea, de platitudinea acelora la cari se adresa, atât de mult despretuia el 


opiniunea publică, înaintea căreia făcea atâtea temenele ipocrite odinioară, încât căpătase convictiunea că este destul să afirme 
solidaritatea sa cu tripotagiurile ovreieşti ale actualului reprezentant al Râmnicului Sărat spre a-l scăpa curat ca argintul din 
încurcătura în care-l aruncase teribilul d. Grădişteanu. 

Ştim cu toţii scandalul ce a urmat acestei incalificabile interventiuni , scandal fără precedent în istoria politică a oricării 
ţări constituţionale. Nu numai ministrul abuziv sau taxat astfel n-a fost trimis înaintea supremei instante judecătoreşti a tärei, 
după cum cerea legea şi morala publică, după cum a reclamat-o el însuşi, dară încă a fost numit şef al statului - maior al armatei, 
pe care raportul d-lui Grădişteanu afirma că a dezonorat-o , şi, acum în urmă, ca încoronare a operii, numit — căci nu este cu 
putinţă a se zice că a fost ales — numit senator ! 

Desfiderea aruncată opiniunii publice nu putea fi mai pe faţă, nici voinţa Coroanei siluitá cu mai mare cutezantä. 
Trebuia în adevăr la cârma statului un ministru autoritar şi fără sfială de legi şi de oameni ca d. Brătianu pentru ca să asistăm la 
desfăşurarea unui atare cinism guvernamental. 

Astfel, graţie presiunii sale neobosite , ceea ce se anunţase la început ca o dramă, destul de tristă, căci era vorba de 
onoarea unui ofiţer superior român, era aproape să se termine ca o mizerabilă farsă, în care generalul Slăniceanu şi protectorul 
său făceau le pied de nez Senatului întreg. Femeia frumoasă se termina în coadă de peşte... 

Din norocire, înscenarea farsei a lăsat mult de dorit; lucrurile au fost ticluite aşa de transparent încât şi cei mai 
credincioşi au stat la îndoială în faţa ruşinei ce li se cerea să sanctioneze. De aceea, când nevinovatul d. Orleanu şi-a citit 
raportul, făcut în numele faimoasei comisiuni de ,,informatiune”, prin care fostul ministru de război era spălat de toate păcatele 
comise şi se conchide că nu e necesitate de trimitere înaintea Curţii de Casatiune, murmure destul de expresive s-au ivit printre 
senatori. Palidul ministru de justiţie abia a avut curajul să răspundă discursului virulent al prinţului Dimitrie Ghika, care a sfârşit 
prin a înţelege în cele din urmă că ceea ce pretindea guvernul însemna pur şi simplu sinuciderea morală a Senatului. 

Rolul decisiv însă în această afacere a fost rezervat generalului Florescu care, cu un tact superior, cu o sobrietate de 
cuvinte exemplară , a arătat colegilor săi câte pericole pot decurge pentru prerogativele şi demnitatea Senatului din imixtitunea 
continuă şi făţişă a guvernului în voturile sale. 

Numirea d-lui Slániceanu ca şef al statului - major al armatei în condițiuni atât de anormale , când un vot de blam al 
Senatului stă suspendat d-asupra capului său, acuzându-l de concusiune şi de tripotagiuri , — această numire este o adevărată 
crimă din partea guvernului, căci şeful statului - major nu este destul să fie inteligent şi capabil în lucrările sale, el trebuie să fie 
cinstit şi, până la proba contrarie, cinstea d-lui Slăniceanu este bănuită . 

Se ştie cari au fost consecinţele acestui discurs: cu o majoritate de 20 voturi în contra a 8, Senatul a decis trimiterea 
fostului ministru în judecata Curţii de Casaţie, numind în acelaş timp şi comisiunea de acuzare. 

Ce va face această comisiune, compusă din elemente atât de disparate, ne este cu greu să o spunem. Oricare va fi 
rezultatul final al cestiunii Slăniceanu, un lucru rămâne de aci înainte câştigat pentru toată lumea: votul de blam ce a izbit 
deopotrivă atât pe fostul cât şi pe actualul ministru de război. 

[11 decembrie 1882] 


[L DIN CAPUL LOCULUI AM OBSERVAT...”] 


Din capul locului am observat că rău şi fără cale Creditul Funciar Rural se adresează la tribunal în procesul ce-l 
intentează d-lui Alex. Ciurcu. Distingerea care se face între acţiune publică şi acţiune privată ni se pare o subtilitate arbitrară în 
materie de presă, cu atât mai arbitrară în chiar cazul de faţă. Activitatea Creditului nu este o activitate privată. Concesionată de 
stat, având privilegiile ei, prin urmare drepturi esceptionale, stând în legătură cu toată lumea capitaliştilor precum şi cu toată 
lumea proprietarilor, având o activitate publică şi o răspundere 





publică, se prea poate întâmpla ca gestiunea Societăţii să fie supusă unei critice aspre, mai mult — se poate zice, fiindcă suntem 
la noi în ţară — că se fură. 

Ei, şi nu s-o fi furând la noi în ţară ! 

Când vedem atâţia oameni cari din nimic au ajuns milionari, fără a înfiinţa fabrici, fără a face agricultură, şi când ştim că 
pentru majoritatea oamenilor banul se datoreşte muncii, la ce să atribuim aceste îmbogăţiri ca din senin ? Dar vom numi-o 
agiotaj, dar păsuială, dar favoare guvernamentală, destul că sume de aur se duc în mâni cari n-au oferit societăţii un echivalent 
de servicii pentru ele şi poate ca juridic lucrul să fie îngăduit sau să poată scăpa printre picături; moralmente şi economic 
vorbind e o spoliatie. Spoliatie sistematică, de sus până jos. O pensie reversibilă de ex. care se plăteşte unui om ce nu şi-a 
petrecut timpul în serviciul statului, ci urmärindu-si ambițiile sale personale, e după a noastră părere o spoliatie a tezaurului. Da- 
ne-va d. C. A. Rosetti în judecata tribunalului că nu poate mânca şi el o pâine de răul nostru ? 

Nu credem. 

Dar, pentru a ne întoarce la cazul nostru, orice delict, fie de natură privată, fie de natură publică, care se consumă şi se 
comite prin presă nu poate veni decât înaintea Curţii cu Jurati. Cuvântul tipărit, iată termenul de căpetenie. Cuvântul tipărit se 
judecă de Curtea cu Jurati. D. Ciurcu a afirmat ceva prin cuvânt tipărit. D. Ciurcu vine înaintea juratilor. Daca juratii vor judeca 
că afirmarea d-sale tipărită e o calomnie, că această asertiune calomnioasă au adus pagubă Creditului, cestiunea acelor pagube 
poate fi urmărită mai departe, pân-atunci însă nu. 

Nu vorbim aci ca amici ai libertăţii presei. Se poate că noi înşine am dori să vedem respectate multe lucruri; am voi să 
vedem respectate credinţele religioase şi tradiţiile naţionale, am voi poate să vedem neatinse bunurile ideale ale poporului şi ale 
istoriei noastre, dar n-o putem face. Vorbim aci de textul pozitiv al legii fundamentale, care nu permite nici o urmărire a presei 
decât înaintea juratilor. La conştiinţa publică se adresează tiparul, conştiinţa publică să-l judece. 

Poate cineva să nu fie mulţumit cu libertatea absolută a presei. Indiferent. Pe cât timp Constituţia subzistă şi trimite orice 
enuntare a presei, de orice natură ar fi, înaintea juratilor, acolo trebuie să şi meargă. Cine nu e mulţumit se va plânge de 
Constituţie, va cere modificarea ei; dar, pân' a nu se modifica, tribunalele nu devin competente de-a judeca nici ceea ce se 
petrece , nici ceea ce nu se petrece în presă. 

Şi s-au petrecut multe în presa din ţară. Ziare scrise în limbi străine sau şi de străini au insultat adesea poporul şi istoria 
noastră. Mai mult. Era destul să sosească în mijlocul nostru vrun om dintr-o bună familie română pentru ca o pană ocultă să-l 
denigreze în ochii publicului, nu pentru altceva decât pentru singura cauză ca e român şi că familia lui a fost domnească în 


România. Denigräri de cea mai înjosită spetie, a căror sorginte era cu toate astea foarte sus, al căror instrument era vrun erou de 
tristă figură. Ei, pe tribunalul secţia cutare nici nu l-a durut capul de asta, pentru că n-avea dreptul sá se ocupe. Curtea cu Jurati 
ar fi trebuit să judece şi la dânsa nu s-a adresat nimenea. Sunt cestiuni acestea cari se ţin de conştiinţa chiar a poporului 
românesc şi când această conştiinţă suportă injuriile ce se aduc oamenilor de frunte ai natiei aceştia sunt destul de generoşi 
pentru a nu apela la ea, pentru că ruşinea naţională ar fi ruşinea lor. Libertatea presei poate fi un rău, dar e înscrisă în Constituţie; 
nici o excepţie, nici o tâlcuire într-altfel a Constituţiei nu se încape. 

Singura pedeapsă care s-a aplicat regulat celora cari au abuzat de această libertate, celora ce-au insultat Coroana şi 
familia regală de ex., a fost câte-un Bene merenti aplicat pe piept. 

Daca Creditul Funciar Rural se crede calomniat, calea la Curtea cu Jurati [îli e deschisă, cealaltă cale însă, mai 
recomandabilá , e de a solicita pentru jurnalistul de care se crede atins una din acele plăci de metal cu care s-au decorat Oráganu 
şi semenii lui. 

[12 decembrie 1882] 


DEZMINTIRE 


Unele ziare par a-şi fi făcut o plăcere din a comunica fel de fel de ştiri eronate asupra ,,Timpului”. O asemenea ştire, 
într-o formă neobicinuită şi puţin colegială, o găsim trecută în „România liberă” de azi. N-avem decât a repeta declararea 
categorică făcută în atâtea rânduri că nici este, nici a fost vrodată vorba de încetarea ,,Timpului” şi că toate amănuntele date în 
această privire de ,,R[ománia liberă]” sunt inexacte. 

[12 decembrie 1882] 





ROŞII DIN PARIS 


Următoarele rânduri le reproducem dintr-o foaie străină şi anume „Wiener Allgemeine Zeitung”: 


Consiliul radical roşu din Paris face adeseori demonstratiuni politice, dar cată să-i dăm oarecare dreptate dacă discută din când 
în când cestiunea prefecturei poliţiei, căci în privinţa aceasta Parisul se află într-o stare excepţională, ce nu întâlnim nici într-o ţară 
europeană, afară doară în Turcia şi Rusia. Poliţia prefecturei e un stat în stat, ba şi mai mult. La 12 aprilie 1881 preşedintele actual a 
Camerei a zis în şedinţă publică despre prefectul poliţiei: „Acest funcţionar poate, după plac, a se substitui şefului său ierarhic 
(ministrului de interne) şi chiar autorităţii guvernului”. Albert Gigot , ca prefect, a dat o circulară în care a recunoscut expres că 
„poliţia poate numai cu multă greutate să observe dispozitiunile legei (!) privitoare la apărarea libertätei personale”. Un alt prefect 
de poliţie de mai nainte mărturiseşte că, „deşi însuşi este legist , totuşi în cele din urmă s-a deprins de a nu-i mai păsa de legalitate”. 
Poliţia prefecturei e suverană, împiedecând şi mersul justiţiei chiar în cazuri importante criminale. Astfel s-a întâmplat că scandaluri 
publice ce preocupau tot oraşul, n-au ajuns înaintea tribunalului. Nici chiar prefectii cunoscuţi ca republicani n-au permis măcar un 
control oficios asupra faptelor lor. Din aceste cauze consiliul comunal adeseori a voit să refuze cele 23 milioane pentru întreţinerea 
prefecturei poliţiei, cerând desfiinţarea sau reorganizarea poliţiei. Câte cheltuieli nu se fac aci despre cari nu se dă nici o socoteală, 
căci nici nu pot fi justificate ? Să ne aducem aminte de prefectul de poliţie Leon Renault ; de procesul Cissey - yung şi de tot 
spionajul de atunci, plătit în timp de mai multi ani şi aceasta numai pentru nişte intrigi nedemne şi infame...” 

[12 decembrie 1882] 


[„PE CÂND LA NOI...”] 


Pe când la noi în ţară atenţia publică e absorbită de fenomenele de corupţie şi de cădere, ce le prezintă un partid în 
disolutiune, ale cărui miasme se răspândesc, umplând spiritele cele mai bune de slăbiciune si de îndoială, în afară de marginile 
ţării noastre se pregătesc lucruri proprii a da o altă faţă Europei. 

Deşi, până mai ieri, se ştia de toată lumea că relaţiile dintre Germania şi Austro-Ungaria sunt bune, că, în aproape toate 
cestiunile esterioare, aceste puteri merg mână 'n mână, totuşi nimeni nu cunoştea mai de aproape natura acestor relaţii, nu ştia 
daca ele consistă într-un consimtimänt de mai nainte stabilit asupra tuturor cestiunilor ce s-ar putea ivi în urma Tractatului de la 
Berlin sau daca ele mergeau mai departe, constituind o alianţă adevărată, fixată prin documente autentice. 

Ocolul pe care d. de Giers, ministrul de esterne al Rusiei, l-a dat — în afaceri de familie — Curţilor Europei au dat însă 
ocazie la o sumă de descoperiri cari au început a nelinişti spiritul public şi a dovedi că situaţia politică e plină de furtună şi de 
pericole. 

Imediat în urma plecării sale din Germania, unde fusese foarte bine primit şi avuse o întrevorbire cu principele de 
Bismark, o foaie acreditată , ale cărei inspiratiuni se datoresc oficiului de esterne, a afirmat că înţelegerea între Austria şi 
Germania nu este numai un fel de acord în privirea intereselor comune, ci e stabilită în scris prin act autentic. 

Austria n-a prea fost mulţumită cu enuntarea aceasta publicistică, căci, când un lucru se întâmplă în taină şi e menit a 
rămânea tăinuit, descoperirea nu poate fi decât neplăcută, mai ales când ea e de natură a da loc la esplicatiuni între două puteri 
de o potrivă şi rivale cum e Austria şi Rusia. Cu toate acestea, în momentul întâi ştirea aceasta era de natură a linişti lumea 
financiară şi politică. Oricât de puternic ar fi imperiul de la nord, nu poate risca un război în contra celor două mari puteri ale 
Centrului Europei. În contra uneia din ele chiar succesele ar fi neînsemnate şi pierderile mari; în contra amândurora Rusia ar 
rămânea învinsă. 

Dar numaidecât se ivi o altă ştire care slăbi în mod considerabil efectele celei dentâi . „Gazeta de Colonia” comunică 
condiţia de căpetenie pe care se întemeiază alianţa austro-germană. Nu în orice caz era valabilă şi obligatorie pentru amândouă 
părţile. Numai atunci când una din aceste două puteri ar fi atacată din două părţi, cealaltă e obligată a-i veni în ajutor. Daca 
atacul s-ar întâmpla numai dintr-o singură parte, cealaltă aliată e liberă în acţiunea ei şi poate decide orice crede că ar fi practic 
pentru dânsa. Cheia acestei conventiuni pare a fi următoarea: după încheierea Tractatului de Berlin, Germania a prevăzut 
posibilitatea unei alianţe ruso - franceze , pe când Austria, care, prin ocupatiunea Bosniei şi Herțegovinei, iritase în grad mare 

la si la Italia. În decursul politicei sale de unitate, Italia a 


cam perindat alianțele; ea a câştigat Lombardia prin alianță franceză, Veneţia prin cea germană; se putea deci presupune că, 


ă va ape 
pentru a câştiga Triestul şi Trentinul , nu va fi surdă la propunerile Rusiei. 


tă din urm 


ă presupuie că aceas 


susceptibilitatea Rusiei, putea s 


tic pe aceste eventualitáti de mai nainte determinate, daca 


Germania n-ar avea a face decât cu Franţa şi nu cu Rusia, daca Austria n-ar avea in contră-i decât Rusia si nu Italia ? Aceasta a 


fost întrebarea grav 


ă cazuis 


lianta austro-germanä, calculat 


însă ar ieşi a 


Cum 


descoperirii de mai sus şi care a imprimat înţelegerii un caracter şi mai problematic. 


In urma 


ti 


1n avanscena aces 


a Ce s-a nascu 


loc 


ă în ea nu mai e 


ţa c 


-germane şi se născuse siguran 


telegerei austro: 


1 


te asupra 


ánun 


te am 


Abia se pusese 


pentru un al treilea, când ni se dete un nou signalment al ei: nu este încheiată decât pe cinci ani; s-a stabilit la 1879 si espirä în 
octomvrie 1884. 

Toate aceste descoperiri la un loc au făcut a se presupune că evenimentele la cari ele se referă se apropie, o presupunere 
întărită încă prin înarmările Rusiei, prin crearea de nouă drumuri de fier strategice spre marginea Poloniei, prin întărirea 
graniţelor ei. În fine, zilele din urmă secretarul cel mai intim al princepelui de Bismarck, fiul său, contele Herbert, a sosit la 
Viena cu depeşi pentru ambasadă şi pentru contele Kalnoky. Acest din urmă eveniment caracterizează pe deplin gravitatea 
situatiunii. Va fi avut a aduce admonitiuni Austriei de-a nu se încrede în asigurările de pace ale Rusiei şi de a se pregăti repede 
în vederea unui apropiat război ? Acesta se presupune c-ar fi cuprinsul misiunii sale, căci acelaşi sfat l-au repetat foile germane 
la adresa Italiei, căreia i-au făcut grave imputări pentru că n-a creat căi ferate strategice şi nu e îndestul de preparată pentru 
ofensivă când ar veni momentul de a-şi ţinea cuvântul cu care a intrat în alianţa austro-germană. 

E curios ca în preziua unor evenimente, ale căror urmări sunt aproape incalculabile, cei ce ne guvernează să nu aibă alte 
griji decât de-a semăna dezbinarea şi neliniştea prin propuneri de reformă constituţională. Oamenii aceştia, care-n fiece zi 
inventează un nou teren pentru aplicarea maniei lor de înnoire şi prefacere , par a voi să ameteascä ţara, s-o preocupe atât de 
mult cu luptele dinläuntru încât, în cazul unor complicatiuni esterioare, să nu ştie unde-i e capul. 

N-ar fi oare bine ca primul ministru , în loc de-a se preocupa de prefacerea colegiilor şi de electivitatea magistraturii, să 
aibă ochii atintiti asupra celor ce se petrec în afară şi să recomande amicilor săi politici nu numai cumpát, dar chiar o renunțare 
momentană la planurile lor de reforme demagogice ? 

[15 decembrie 1882] 


[„ÎN FINE PRECEDENTUL...”] 


În fine precedentul e creat. 

Tribunalul de Ilfov secţia I s-a pronunţat asupra cestiunii competenţei în procesul Ciurcu. Prezidentul d. Costescu şi 
judecătorul d. Carp au respins declinarea de competenţă şi a ordonat examenul de fond; singur d. A. Eustatiu a fost, din contra, 
de părere a se admite esceptiunea de incompetentá . 

Ştim că românii au libertatea de a gândi, a vorbi, a scrie, a tipări orice doresc; libertate garantată prin Constituţie. Pentru 
ceea ce gândim şi credem, pentru ceea ce zicem nu ne - aşteaptă rugul inchizitiei , pentru ceea ce tipärim nu ne - aşteaptă 
revocare cu de-a sila, cum i s-a impus lui Galilei. 

Se poate oare pretinde că o asertiune tipărită cauzează cuiva o pagubă materială legitimă ? 

Daca asertiunea e adevărată, adevărul n-are, nu poate avea pedeapsă, nici poate cu drept cuvânt să păgubească pe cineva. 
Când o asertiune adevărată aduce cuiva pagubă, acela merită s-o aibă, activitatea aceluia e atunci desigur nelegitimă, reprobatä 
fie de legile pozitive, fie de morală, şi nu vedem cum un adevăr, de orice fel ar fi şi orice materie ar privi, poate fi întâmpinat de 
cereri de despăgubire sau de pedeapsă. 

Dar asertiunea e calomnioasä ? Atunci cel atins poate cere despăgubire. Ceea ce susţinem însă este că, în materie de 
presă, nu are tribunalul dreptul de-a caracteriza o asertiune, nu are dreptul de a cerceta daca ea este adevărată, deci exemptá de 
penalitate sau calomnioasă, deci meritând penalitate şi dând loc la despăgubiri. 

Acţiunea penală e aci cea de căpetenie; de la hotărârea ei atârnă accesoriul despăgubirii. Până a nu se decide daca 
asertiunea este sau nu o calomnie, până a nu se caracteriza ca atare, nu poate fi vorba de accesoriu , pentru că, pe cât timp o 
sententä nu s-a dat — şi numai juratii 





o pot da — există prezumptiunea că asertiunea încriminată e adevărată. Adevărul neavând pedeapsă, nu poate cauza daune 
legitime. 

Nu ni se vorbească de cazuri analoge, de crime ce se judecă de jurati şi cari dau loc la cereri de despăgubire înaintea 
tribunalului. Acele crime sunt fapte constante sau constatate. O asertiune însă, pentru a deveni calomnioasă, trebuie declarată ca 
atare de către cel ce se cuvine şi aceasta nu se poate face decât adresând juratilor întrebarea dacă asertiunea merită sau nu 
numele de calomnie. Tribunalul nu poate prejudeca. Precum nu poate declara de criminal pe cel ce n-a fost încă judecat de 
jurati, tot astfel nu poate numi calomnioasă o asertiune care n-a fost numită astfel prin o sententä a juratilor. 

Precum pentru prevenit, înainte de-a fi condamnat, există prezumptiunea că e nevinovat, tot astfel pentru orice asertiune 
tipărită există presupunerea că e adevărată, deci nevinovată, înainte de-a se statua contrariul de judecătorii ei fireşti. 

Tribunalul ar fi competent numai într-un caz şi acesta este: ca o asertiune adevărată să poată cauza o pagubă legitimă 
cuiva şi să poată trage după sine o cerere de despăgubire, asemenea legitimă. Dar aceasta e inimaginabil. Căci dacă asertiunea e 
adevărată, paguba nu poate fi legitimă şi nici cererea de despăgubire; daca nu-i adevărată, e o calomnie, dar caracterul de 
calomnie nu i-l pot atribui decât juratii. 

Insistăm atât de mult asupra acestui punt pentru că precedentul poate avea urmări incalculabile. Orice asertiune, orice 
apreciatie scrisă sau tipărită poate cauza pagube cuiva. Dar un zugrav nu are talent, îşi espune tablourile ş-o constatăm aceasta 
prin critică tipărită ? Proces de despăgubire. Nu-şi poate desface tablourile; l-am discreditat. Dar o cântăreaţă n-are glas şi o 
arătăm aceasta ? Proces de despăgubire; nu se poate angaja; am discreditat-o. Dar o bancă angajează banii clienţilor ei în afaceri 
problematice ori hazardate; o descoperim ? Despăgubire, căci nu mai poate face treburi. Şi aşa in infinitum. Ca să arătăm ce 
puţin temeinică e o asemenea interpretare, vom cita un caz anecdotic din Grecia. Un cleft care pretindea a fi comis acte eroice în 
războiul Independenţei a cerut pensie de la Cameră. Camera ar fi fost dispusă de-a i-o vota daca o gazetă nu s-ar fi ridicat contra. 
L-a discreditat. Acesta a adresat tribunalului o cerere de despăgubire. Daca gazetarul nu scria, pensia era să se voteze; prin 
asertiunea însă că n-o merită cleftul a fost pägubit. Nu ştim ce va fi decis tribunalul; ştim însă că cleftul i-a tras gazetarului o 
bătaie. Precum se vede cazul e tragic. 

Nu trebuie să uităm înainte de toate că regimul libertăţii presei este o derogare de la dreptul comun. Presa poate comite 
tot soiul de delicte cari, daca nu s-ar fi făptuit pe hârtie şi prin tipar, ar fi de competenţa tribunalelor ordinare. Calomnie şi 
injurie prin viu grai se judecă de tribunal; calomnie şi injurie prin presă — de jurati. Pagubele ce rezultă din delicte ordinare se 
judecă de tribunalele ordinare; pagubele de pe urma delictelor de presă — de jurati. Constituţia franceză, care prescrie anume 
aceasta, nu e decât consecuentä cu sine însăşi; ea trage numai în scris o concluzie care se 'ntelege de sine şi care rezultă în mod 
firesc din chiar principiul libertăţii presei. 


Daca Constituţia noastră nu se esprimä tot astfel nu trebuie să uităm că nu intenţia legiuitorului nostru a fost de a 
sustrage presa de sub judecătorii ei naturali, ci că, deprinşi a copia cum suntem, am copiat textul belgian. Textul l-am copiat; 
controversa eventuală, intenţiile eventuale, mai mult sau mai puţin probabile, ale legiuitorului belgian nici n-au trecut prin 
mintea legiuitorului nostru, precum n-a gândit în acel moment la opinia respectivă a împăratului Chinei . 

Repetăm încă o dată: nu vorbim aci ca amici ai libertăţii absolute de presă. Sunt poate lucruri pe cari noi înşine am voi 
să le vedem respectate şi a căror cruntă batjocorire , cu părere de rău, am văzut-o recompensată cu Bene-merenti. Nu amici ai 
presei; dar datori suntem a menţine înţelesul pe care Constituţia 'l are. Dar ne convine această libertate, dar nu ne convine — nu 
aceasta e în cestiune. Pe cât timp Constitutiunea zice aşa şi nu altfel, pe cât timp judecata asupra cuvântului tipărit în anume 
condiţii aparţine juratilor nu putem admite nici din cauză de oportunitate, nici prin esplicatiuni subtile competenţa altor 
judecători. 

Dar — se zice — presa noastră abuzează; ea nu se mulţumeşte numai cu combaterea personalităţii publice, atinge viaţa 
privată a oamenilor. O, n-o face în măsura în care s-ar cuveni. 

Într-o societate onestă, viaţa oamenilor, în genere, trebuie să fie astfel încât casa lor să poată fi de sticlă. Când s-ar şti din 
ce cuiburi de pupăză iese multe din ilustratiunile politice, ele n-ar mai fi ilustratiuni. Licenţa presei, orice s-ar zice, nu e decât 
urmarea firească a licenţei de moravuri publice şi private. Într-o ţară în care trădarea se decorează, afacerile Warszawsky se 
bucură de impunitate, reputaţia de-a fi vicios şi desfrânat nu închide cuiva nici o uşă, la orice palat ar fi, presa nu poate fi decât 
cum este. A-i închide gura prin asemenea măsuri ar fi numai a înainta ipocrizia, a arunca un văl de ochii lumii asupra putrejunii 
sociale. 

E prea adevărat că am văzut şi nume oneste târâte în noroi pe când desfrâul trecea cu ochi bisericoşi, mascând sub 
aparente ipocrite mlaştina inimei. Dar aceasta s-a întâmplat mai 





rar si, daca s-a întâmplat, o märturisim, oamenii oneşti din această ţară au un defect fundamental, apatia, care se răzbună asupra 
lor. 

Demult oamenii de bine ar fi trebuit să formeze o ligă de regenerare naţională, demult ar fi trebuit să se opuie licenţei în 
toate: fie aceea în familie, fie 'n biserică, fie 'n societate, fie 'n presă. Dar, cu o nepăsare care adeseori se numeşte lipsă de 
prejuditii, ei au îngăduit ca fundamentele morale ale vieţii noastre, ca bunurile ideale ale poporului lor să fie surpate şi măcinate 
de demagogie şi nu e decât firesc ca, în urma caosului intelectual, în urma surpărei oricărei autorităţi de origine umană sau 
dumnezeească , să urmeze caosul de moravuri, desfrâul, cinismul. Naturile oneste sufăr şi ele, dar nu sufăr prin ceea ce fac, ci 
prin ceea ce-a omis a face. 

[17 decembrie 1882] 


[„PE CÂND CONSTATĂM CU TOŢII...”] 


Pe când constatăm cu toţii apatia ce-o întâmpină proiectele de reformă ale d-lui C.A. Rosetti, apatie justificată prin sila 
pe care-o produce în spirite reversibilul ce le propune şi cavalerii de industrie cari s-au îmbogăţit pe urmele lui, tot atunci foaia 
din Strada Doamnei ne spune că 


subiectul tuturor discutiunilor publice şi private este cestiunea revizuirii Constitutiunii. 


Nu e exact. 

Din contra, lumea ar fi bună - bucuroasă de-a se vedea scutită de întreprinderea aceasta. Ea ştie că orice propune d. C. A. 
Rosetti nu poate avea decât un scop, unul singur: îmbogățirea a d-alde Carada şi Costinescu, perpetuarea parvenitilor la putere, 
chiverniseala elementelor corupte. 

Acesta a fost din capul locului scopul propunerii. 

La noi, în ţara indiscretiunii, afli adeseori cuprinsul celor mai intime certuri politice şi nu facem decât a completa ştirile 
ce le avem daca atribuim bunăoară d-lui C. A. Rosetti următoarele vorbe, adresate d-lui I. Brătianu. 

„E prea adevărat că oamenii noştri nu sunt oneşti, că cel mai bun dintre ei încă tot merită carantina ori puşcăria. Dar sunt 
oamenii noştri. E drept că toată plebea aceasta nu ştie carte; că directorii de bancă naţională, prefectii, administratorii de domenii 
sunt recrutaţi dintre absolvenţii a patru clase primare, că nimic nu se poate compara cu neagra nestiintä a acestor adunäturi. Dar, 
înc' odată , sunt oamenii noştri. Tu vrei sá te încunjuri cu alte elemente, vrei oameni mai curaţi şi mai cu carte ? Rău faci. Pe cât 
trăim, cu oamenii noştri trebuie să mergem; si cu cât mai injositi sunt, cu cât mai nemernici, cu cât mai ignoranti, cu atâta 
serviciile pe cari ni le-au făcut în trecut sunt mai mari. Să nu uiţi că ţara aceasta a fost o ţară onestă. Cum îţi închipuieşti tu că 
fără aceste elemente am fi putut noi ajunge undeva ?" 

Nu acestea sunt poate cuvintele textuale întrebuințate între cei doi auguri , dar acesta e înţelesul şi n-am făcut decât sá 
'mbrăcăm scheletul conversatiei în formă mai dramatică. Să nu se crează că cei doi oameni nu ştiu cu cine au a face, nu cunosc 
pe deplin natura şi instinctele perverse ale celor de cari se servesc. ,,N-a sosit încă timpul de-a mă despărţi de hoţi” a zis într-o zi 
d. loan Brătianu, iar fratele său, Dumitru, i-a caracterizat şi mai energic. 

În ce consistă dar lupta, în ce deosebirea de vederi ? D. C. A. Rosetti zice pur şi simplu: aut sint ut sunt, aut non sint , 
vorba ce-o zicea papa despre iezuiţi . Sau roşii să fie aşa cum sunt, o adunătură de ignoranti şi facem-treburi, sau să nu fie deloc. 
Puterea lor, raţiunea lor de-a fi este tocmai aceasta; în virtutea unui alt principiu nu pot exista. Precum animalele răpitoare există 
în virtutea rapacitätii lor, astfel titlul la existenţă al roşiilor nu sunt calităţile lor cele bune, ci cele rele. Acum însă, în preziua 
unor nouă alegeri, a sosit timpul de-a perpetua domnirea acestor elemente. „Nu mai e cu putinţă a fi pururea în război cu ţara. 
Nu mai e cu putinţă a avea la orice alegere o mână de oameni independenţi în contra, cari, daca ne-ar putea răsturna, ar putea 
spune adevărul. Să dăm cel din urmă război acestor oameni, îşi zice d. C.A. Rosetti, să nimicim cetatea colegiilor în care se 
adăpostesc , şi tara a noastră va fi pentru totdeuna". 

Parcă auzim pe lady Macbeth: 


Prea mă tem de temperamentul tău: prea e plin de laptele iubirii de oameni pentru a apuca drumul cel mai scurt. Ti-ar plăcea să 
fii mare: nu eşti lipsit de ambiţie; dar răutatea îţi lipseşte, tovaräsa ambitiei. (1.5) 





Aceasta e unica necesitate a schimbärii Constitutiei, rämänerea la putere a rosiilor astfel cum sunt. Cäci, din punct de 
vedere obiectiv, o schimbare a legii fundamentale nu se poate face decât prin înţelegerea între toate partidele. Pact se numeşte 
acesta şi încă fundamental: aşadar trebuie să fie părţi cari să pacteze . Ce pact se poate numi însă o propunere unilaterală impusă 
de d. C. A. Rosetti şi de oamenii lui ? Cine pactează aci ? Carada de o parte, Costinescu de alta ? O, ei se 'nteleg foarte bine 
oriunde e ceva de luat, încât anume pact între asemenea elemente e cu totul de prisos. 

Zilele trecute pare a fi sosit însă o scrisoare de la augurul din Paris, prin care împinge partea fidelă a partidului să stăruie 
asupra revizuirei şi să dea bold d-lui Brătianu. 

Acesta e cuvântul pentru care foaia din Strada Doamnei aduce aminte în public d-lui Brătianu fraza ce a rostit, că „este 
în perspectivă a se întruni o Cameră de revizuire”, încât [î]i repetă proverbul că omul se leagă de limbă si adaogá: 


Declaratiunea a rămas; ţara a ţinut şi ţine seamă de ea şi de aceea întrebarea daca se va revizui sau nu Constitutiunea e însoţită 
pretutindeni de surprinderea pentru tăcerea ce guvernul a păstrat până acum în privinţa revizuirii. 


Deie-ni-se voie a constata, spre marea părere de rău a confratilor, că ţara nici ţine, nici a ţinut seamă de cele trei vorbe, 
spuse în treacăt, pentru că n-a avut pentru ce ţine seamă de promisiuni cu mult mai importante. Poate pentru întâia dată simte şi 
ministrul - prezident ce sătulă e ţara de reforme, ce însetată după aplicarea serioasă a legilor existente, ce înclinată a vedea în 
orice reformă o nouă nenorocire. 

Afară de aceea, dacă semnele nu înşală şi daca complicatiuni esterioare se vor ivi, momentul pentru a pune în cestiune 
drepturile regelui şi drepturile alegătorilor ar fi desigur cel mai rău ales. Câte ademeniri nu s-ar putea răspândi într-o ţară 
nenorocită şi săracă daca o influenţă vecină ar voi să le semene ? În preziua sau în timpul unui război alegeri de Constituantă ar 
însemna incoltirea tuturor ambitiunilor şi trezirea acută a tuturor durerilor şi nemulțumirilor. N-avem nevoie a adăuga că s-ar 
afla pururea cineva care să se folosească de ele şi că speranţa şi interesul sunt acei sofişti admirabili, acei samsari intelectuali 
cari lesne conving pe oameni că interesele lor ar fi identice cu interesul istoric al ţării. 

[19 decembrie 1882] 


[„FOI DIN GERMANIA...”] 


Foi din Germania şi din Franţa înregistrează cu multă seriozitate, ca un semn al gravei situaţii politice din România, 
ştirea că prezidentul Senatului nostru şi-ar fi dat demisia. 

Bietele foi! 

În adevăr, lucru miraculos , prinţul Dimitrie Ghica îşi dăduse demisia, fără să fie cea mai mică perspectivă de cădere a 
cabinetului Brătianu, încât lumea, deprinsă a judeca în analogie, credea aproape că d. Brătianu trebuia să fi pätit ceva pe 
neaşteptate, trebuia să fi căzut în dizgrație pentru ca prinţul sá se grăbească a-l părăsi ca pe o corabie ce arde. De astă dată ne-am 
înşelat însă. Prinţul este numai... susceptibil. Susceptibilitatea-l făcuse să se retragă — bat-o norocul! 

D. Ion Brătianu a declarat însă că nişte fapte cărora nu le dăduse nici o însemnătate împinsese pe prezidentul Senatului 
la acest pas, dar, în urma esplicatiunilor ce a dat, l-a convins că n-a fost cea mai mică intenţie a guvernului de a-l atinge. În orice 
moment a păstrat toată stima şi consideratiunea pentru preşedintele Senatului în persoana prinţului Dimitrie Ghica... (o lacrimă 
curse aci din ochii ministrului prezident...). Eu unul aş fi nenorocit pentru această demisie — sfârşi plângând. 

Preşedintele Senatului a răspuns asemenea înduioşat. 


Nici talentul oratoric — zise d-sa — nici vreo mare învăţătură nu mi-a creat pozitiunea de care mă bucur în ţară. 
Ce e drept e drept. Nici cea mai neagră calomnie nu va putea afirma contrariul, nu va putea spune că prinţul ştie multă 


carte sau că e orator. Nici n-am îndrăznit măcar a-l contrazice în privirea aceasta, de vreme ce ştim că e susceptibil şi 
susceptibilitatea — bat-o norocul — nu suferă contrazicere. 





D-sa ne mai spune totodată 
că singura sa avere e onoarea... pozitiunea sa o datorează conduitei corecte... 


Nici aci nu vom contrazice... Nu vorbim aşadar de termenul „onoare" precum [1]! înţelegem noi, ci de el aşa cum DI 
înţelege d-sa, pentru că e important de-a se şti aceasta. 

Erau zile, şi tocmai depărtate nu sunt, în care în acelaş Senat acelaş bărbat politic se declara cu trup cu suflet nu numai 
membru, dar şef al marelui partid conservator din ţară. Acest partid conservator este astăzi în opozitiune; pe principe însă 'l 
aflăm în rândurile guvernamentalilor. Mai mult încă, pentru a se şti bine ce 'nsemneazä demisiunea sa, adaogä 


să fie bine înţeles, ca să s' auză de toţi în ţară, că nu mă retrágeam ca să trec în opozitiune. Numai aciia cari nu mă cunosc 
îndestul ar fi în stare să crează că aş putea face o asemenea neconsecuentá şi a mă pune-n contradictiune cu un princip pe care l-am 
declarat în mai multe ocazii. 


Numai acei cari mi-l cunosc îndestul ar putea să crează că d-sa — Doamne fereşte — ar trece în opozitiune si ar 
contrazice principul . 

Principele are principul ... de-a nu fi niciodată în opozitiune. Alb cu albii, roş cu roşii, d-sa are privilegiul de-a culege în 
orice împrejurări foloasele politice şi de-a nu purta pierderile. Onoarea de-a fi pururea guvernamental, alături cu cei cari nu 
numai vor binele ţării, teoretic vorbind, ci cu cei cari-l practică prin răscumpărări, prin cumul, prin diurne, aceasta e onoarea de 
care se vorbeşte. E o purtare absolut corectă, consecuentä în felul ei, care pe - alocurea se numeşte altfel, dar prinţul — 
binevoieşte a o numi onoare şi onoare trebuie să se cheme. 

Şi ce-i mai impune această... onoare? 


... As comite o trădare cătră mine si... cătră ţară a părăsi postul pe care-l am. 


Nu postul, printe ... sá ne-ntelegem... posturile. Plural ! Pluralul fatal al unui substantiv eterogen numit ,,post". Şi sunt 
multe, multe sunt cele salariate cu diurne mari, încât produc o sumă de câteva mii de galbeni pe an. 

Dar naivul cititor va 'ntreba cum un om care „n-are vreo mare învăţătură", precum singur mărturiseşte, poate conduce 
atâtea treburi mari? 

Vezi că ştie a iscáli şi încă 'n două chipuri — şi slavoneste şi latineşte, şi cu potcoave şi fără. E călare pe amândouă. 

Academia noastră, care şi-a luat greaua misiune de-a compune un dicţionar al limbei române, cată să ţie seamă de-o 
împrejurare. Termenii au la noi, în Orientul dunărean, un alt înţeles decât în Apus, încât sá nu cumva să copieze definițiile din 
lexice franceze ori latine, căci s-ar păcăli . 

Astfel, la vorba cap, în loc de-a zice că e partea în care rezidă creierii, principalele simtiri şi centrul sistemului nervos, în 
dicţionarul român trebuie specificat : cap, orice obiect care sună a gol. 

Eroism însemnează a fi de gardă la suveran, cu jurământ de două ori depus şi a-l umfla noaptea ca pe un pui de găină din 
pat, dându-l peste graniţă. 

Decoratie, semn ce se conferă eroismului de mai sus, pentru a-l distinge de aşa numiții oameni cinstiţi. 

Desigur că şi vorba onoare ar căpăta un senz analog. 

Aceste modificări ale intelesului lexical al cuvintelor sunt neapărate, întâi pentru a oglindi cu fidelitate ceea ce gândesc 
oamenii la pronunţarea lor, al doilea pentru a se ţine seamă de înţelesul cari li se atribuie de cătră bărbaţi de autoritate. 
[23 decembrie 1882] 


[„ÎN SFÂRŞIT «ROMÂNUL» S-A HOTARÁT...”] 


În sfârşit „Romänul" s-a hotărât să vorbească. 

Adevărul este că tăcerea prudentă observată de organul din Strada Doamnei de la începutul procesului dintre Societatea 
Creditului Funciar şi d. Ciurcu, redactor al ziarului „l'Independance roumaine", ne pusese pe gânduri. Ni se părea straniu ca 
aceia cari, pe când guvernul conservator se afla la putere, au făcut atâta gălăgie în favoarea libertăţii tiparului să tacă ca 
mormântul tocmai când această libertate era ameninţată în mod serios. Căci nu e de glumit: sentinţa celor doi magistrați ai 
Tribunalului din Ilfov însemnează pur şi simplu, pentru orice om cu mintea sănătoasă, 





ştergerea articolului din Constitutiunea tärei care îndrituieşte numai pe jurati să cerceteze şi să judece delictele de presă. Cine 
oare, în adevăr, va mai avea naivitatea sá se adreseze la juriu spre a cere pedepsirea unui gazetar când instanţele civile [îi 
deschid braţele „cu dragoste şi iubire” şi-i promit atâtea dulci satisfactiuni băneşti? Cu câteva procese de presă, daca norocul il 
va ajuta, cutare patriot îşi va putea crea un capital destul de frumusel pentru sprijinul bätränetelor sale! 

Asteptam dará cu nerăbdare ca oracolul partidului roşu să deschidă gura, spre a vedea ce are să ne spuie într-o afacere 
atât de gravă. 

Tăcerea i-a fost îndelungată, meditatiunile au trebuit să fie adânci. Nimic mai sfânt şi mai dulce pentru demagog decât 
libertatea de a înjura guvernul cât timp este în opozitiune; nimic însă mai natural decât autoritarismul lui faţă cu alţii din 
momentul ce a ajuns la putere. 

Dilema în care erau puşi confrații noştri la „Romänul" era dificilă: sá declare că tribunalele ordinare au competenţa să 
statueze asupra cererilor de despăgubiri formulate de Creditul Rural era a se pune în cea mai flagrantă contrazicere cu ei înşişi, 
deoarece au susţinut în trecut că şi refuzul insertiunii unui răspuns în ziar constituie un delict de presă, de atributiunea exclusivă 
a juriului; să afirme că aceste tribunale nu pot avea nici un amestec în asemenea cestiuni era a lăsa încă jurnalelor opozitiunii, 
cari au făcut deja atâtea zile amare consortiului Brătianu - rosetti , posibilitatea de a demasca si pe viitor chiverniselele , 
ilegalitätile, turpitudinile ce se comit de o mână de oameni în numele principielor liberale. 

Oricât de dificilă era pozitiunea, trebuia sá se lămurească lucrul la un fel. De aceea în numărul de alaltăieri, „Romänul" 
şi-a luat inima-n dinţi şi, aproape de sfârşitul articolului său de fond, cu un regret vizibil, a făcut această importantă deşi tardivă 
declaratiune, din care ne permitem a sublinia unele expresiuni semnificative: 


Suntem astăzi ca totdauna pentru cea mai mare şi mai nemărginită libertate a presei; însă astăzi ca totdauna, voim ca presa să fie 
reprezintätoare ... 

Mai declaräm în modul cel mai categoric că, după Constituţiunea noastră, numai juriul este competent a judeca orice fel de delict 
de presă... 


D' ati şti însă câte întortochieturi de frază au trebuit confratilor noştri, câte lacrimi de crocodil s-au crezut obligaţi să 
verse până să ajungă la această mărturisire furişată ! Ascultati, mă rog: 


O parte din presa română, în loc de a se mäntine în rolul înalt şi binefăcător ce i-ar mări prestigiul şi i-ar asigura autoritatea în viaţa 
publică a tärei, se coboară, din contra, atât de jos pe terenul calomniei şi al injuriei personale încât degradă demnitatea presei, îi 
ruinează prestigiul şi o face astfel să nu-şi poată împlini rolul ce este menită a juca în conducerea afacerilor publice. 


Ei ! iluştri moralisti în ale tiparului, ia să stăm puţin la vorbă împreună ca să vedem cine e cauza acestei decadente pe 
care cu jale şi cu mâhnire o proclamati ? Cum! să vă fie oare memoria atât de scurtă încât să fi uitat că, într-o vreme nu tocmai 
depărtată, nu era zi de la Dumnezeu în care să nu acuzaţi pe Mavrogheni că fură milioanele tärei, pe Theodor Rosetti că face 
gheşefturi cu drumurile de fier, pe Boerescu, pe „baronul" Boerescu, că a vândut ţara austriacilor pentru o nenorocită 
decoratiune? Cum! nu vă mai aduceţi aminte că luni întregi ati imprimat în locul de onoare al ziarului vostru această calomnie 
idioată la adresa partidului conservator, că „ţara a fost îngenucheată la picioarele contelui Andrassy"? 

Cu toate acestea hoţul Mavrogheni, gheşeftarul Theodor Rosetti, trădătorul Boerescu au fost şi sunt miniştrii 
plenipotentiari, funcţionarii voştri, ceea ce ne-a dat demult măsura respectului ce aveţi pentru voi înşivă. 

Cu toate acestea pe contele Andrassy l-aţi primit cu braţele deschise la Sinaia, ca pe cel mai cordial prieten şi nu ştim 
daca nu i-aţi atârnat de piept şi marea cruce a Stelei României! 


Cänd am auzit vorbindu-se pentru intäi oarä de cei 20 000 franci ceruti de Creditul Rural d-lui Ciurcu, pe cale civilä, ne- 
am zis că, daca toţi aceia cari au fost insultati, batjocoriti, calomniati prin „Romänul" ani întregi, i-ar fi cerut despăgubiri pe 
această cale, demult gazeta d-lui Rosetti ar fi încetat de a mai vedea lumina zilei şi n-ar mai fi avut astăzi ocaziunea să o auzim 
dând exemple de moderatiune în limbagiu şi de bună cuviinţă celorlalte foi. „S-a schimbat boierul!" a zis odată d. Kogălniceanu 
adresându-se triplului milionar Stolojan. „S-a schimbat gazetarul!" zicem şi noi astăzi confratilor de la „Romänul", ale căror 
licenţe de stil nu mai aveau nici o limită odinioară. 

Ne-am mărginit a reaminti numai câteva fapte, cunoscute dealtminteri de toată lumea, spre a se vedea cine e sorgintea 
răului, daca rău există, şi cui incumbă răspunderea acestui rău. 

Tinem însă, înainte de a termina, să relevăm o pudicä exclamatiune a numitei foi. 


În ce ziare austriace, franceze, belgiane , engleze — strigă ea scandalizată — se văd neomeniile de cari sunt pline unele din 
ziarele de la noi ? 





Ne permitem a-i întoarce exclamatiunea şi a o întreba la rândul nostru: 

În ce ţară civilizată din lume s-a mai văzut ca tot ceea ce este mai ignorant, mai putregăit, mai venal şi mai corupt printre 
fiii ei, să se răsfeţe în fruntea prefecturilor şi a administratiilor publice şi să pretindă a conduce la liman bun carul statului? 

Personalitätile se impun astăzi ca o necesitate politică destul de tristă, însă inevitabilă, căci asemeni oameni vor să ocupe 
posturile de onoare şi de încredere ale tärei fără a poseda niciuna din însuşirile trebuincioase, strălucind din contra prin lipsa 
acestor însuşiri şi prin apucăturile lor vitioase sau imorale. lată de ce presa română apucă aşa de des pe terenul acestor 
personalităţi: urmărind vindecarea coruptiunii moravurilor publice ce ne roade de atâta timp, ea este nevoită să denunțe pe înşişi 
autorii ei, în speranţa că va putea stârpi răul din rădăcină pe viitor. 

Aceia însă cari au dat semnalul mai întâi , cari, täräti de pasiunile lor politice, nu s-au sfiit să acuze pe „protivnici" de 
toate infamiile închipuite , făcând pe lume să creadă că nu mai există om onest şi patriot dezinteresat în această ţară, aceia cari 
au împins licenţa polemicei până a insinua asasinatul şi a provoca detronarea suveranului, aceia nu au dreptul de a se erige astăzi 
în moralizatori ai presei, căci sunt condamnaţi mai dinainte de propriele lor păcate, de trecutul lor. 

Colectiunile „Romänului" sunt de faţă spre a dovedi că aceia cari au uzat şi abuzat mai mult de libertatea presei în 
România au fost redactorii de pe vremuri ai acestei foi. Era un timp când mândra deviză a organului din Strada Doamnei, 
Voieşte şi vei putea, fusese înlocuită cu alta, mai practică şi mai semnificativă: Calomniază şi vei fi. 

[24 decembrie 1882 ] 


[ „UN CALORIMETRU SIGUR...”] 


Un calorimetru sigur pentru a măsura gradul de fierbintealä şi de supărare al „„Românului" este tonul în care scrie. Daca 
unirea între grupurile opoziţiei şi hotărârea lor de a lucra împreună în alegeri n-ar fi atât de supărătoare pentru foaia din Strada 
Doamnei, desigur ar ignora-o sau o ar înregistra cu un ton mai cuviincios. 

Dar halul la care trebuie să fi ajuns foaia confratilor noştri prin această unire e astfel încât nu se sfieşte de-a pune o 
declaraţie de conlucrare, concepută de oameni oneşti şi cu oarecare vază în societatea română, în rândul manifestelor 
asociatiunii Pietraru, Pătescu şi Cärlova, în rândul manifestelor anonime. 

Ca şi când ţara întreagă n-ar fi ştiind din ce elemente consistă partidul conservator şi cel sincer liberal, ca şi când 
membrii acestor partide s-ar recruta, pe departe măcar vorbind, din aceleaşi elemente din cari recrutează roşii. Pietraru? Dar era 
roşu, funcţionar în Ministeriul de Finanţe. Pătescu ? Dar era inspector şcolar al guvernului roşu pe două judeţe şi tot atât de 
liberal în principiile lui ca ilustrul Fundescu bunăoară. 

Ne pare rău că foaia din Strada Doamnei îşi tăgăduieşte atât de lesne adepţii ei naturali, căci acei oameni, Oricât de răi 
să fi fost, nu erau decât fructe ale creşterii pe care ,,Románul" o dădea cu profuziune cititorilor săi înainte de-a ajunge un jurnal 
oficios şi cu resurse mai calmante. 

Actul convenit între barbatii politici conservatori şi sinceri liberali nu este un manifest şi nici poate fi numit astfel. 
Pornind din iniţiativa conducătorilor cunoscuţi ai amândoror partidelor, se stabileşte prin el principiul de conduită, adresat 
opozitiunii de orice nuanţă, de-a vota împreună în alegerile viitoare. Programul partidului guvernamental este schimbarea 
Constituţiei, negatiunea ei; noi credem însă că o schimbare e şi neoportună , si nepractică, programul pozitiv al opoziţiei este 
aşadar menţinerea Constituţiei tale - quale . Ni se pare că nimic nu e mai natural decât o unire pentru menţinerea unei legi şi unei 
organizări existente. Aci agresiunea se 'ntâmplă din partea proiectelor Rosetti şi a partidului său; pentru cel ce se apăra de 
această agresiune terenul legii existente este un program mult mai definit şi mult mai sigur decât proiectele atât de divergente de 
reformă ale agresorilor. 

Cu toate acestea „Romänului" i se pare nenaturală unirea. 

Pentru a dovedi ce nenaturalä ar fi „Romänul" scoate pasajele, fie din discursuri, fie din jurnale, cari dovedesc din trecut 
certuri între conservatori şi sinceri liberali. În fond nu se poate răspunde la această imputare decât prin circumstanta că 
asemenea incidente sunt mai mult ori mai puţin o cestiune de temperament. Din pasajele chiar citate de Românul" şi de alte foi 
se vede că ele sunt 





dictate de-o mânie momentană, proprie temperamentului sanguinic, care în fond e generos, deşi în formă e uneori aspru în fond, 
zicem, căutăm să dăm o esplicare psicologică. 

În formă şi faţă cu adversarii noştri un asemenea răspuns e cu totul de prisos. Când „Românul” era în opoziţie, nu cu ton 
sanguinic, nu din mânie momentană, ci din contra, c-o perfidie flegmatică şi preconcepută i se imputa regelui sustragere de 
bunuri publice (Piatra Arsă), i se zicea că e un pion (fără s) în minele Prusiei, în fine, broşura d-lui baron de Hahn, actual 
ministru, e desigur tot ce s-a putut scrie mai veninos, atât în contra regelui cât şi în contra miniştrilor săi. Cu aceeaşi rece 
perfidie se numea d. Cogălniceanu maestru în sustractiune — şi cu toate acestea mai târziu a fost ministru alături cu d. Brătianu 
— un altul, învinuit a fi aruncat cadavrul sângerând al României la picioarele contelui Andrassy, a fost ministru alături cu d. 
Brătianu; mai mult, tocmai oamenii în contra cărora „Romänul" a strigat imputändu-le crime sunt aciia la concursul cărora 


guvernul d-lui Brätianu apeleazä astäzi. 

Cum zicem, ceea ce in coloanele noastre s-a intälnit accidental si prin esceptie in „Romänul" se 'ntämpla in toate zilele 
când era în opoziţie, ba foaia din Strada Doamnei este din nenorocire aceea care-a introdus acest ton în presă si în Parlament şi 
nu e mirare daca un diapazon , cultivat în curs de douăzeci şi şapte de ani în coloanele unui ziar, răsună uneori, prin contagiu 
nervos, şi în partea adversarilor. 

Admirabilă însă este aristocratizarea roşiilor. Cu ce înmănuşat dispreţ vorbeşte azi „Romänul" de Ticu , Pitpalac , de 
sfintia sa popa Tache etc. ? 

Ca şi când cine ştie cine ar fi roşii? Adică ce mi-e Serurie, ce mi-e Ticu ? Ce mi-e Pitpalac , ce mi-e Musceleanu ? 

Ca şi când agitatorii electorali de-o parte sau de alta erau de altă calitate şi din altă substanţă? O deosebire e fără îndoială 
... dar între soarta ulterioară a acestor oameni. Daca Pitpalac ar fi fost roşu ajungea deputat. Câţi Pitpalaci sunt azi în scaunele 
Adunării, neavând nici cultură mai multă decât acela, nici fiind de altă estractiune ! Pare că nu toată lumea ştie că reteveiul a fost 
tata bâtei şi că inventorul sistemului — eroul de la şapte - nuci şi Zece - mese — e astăzi unul dintre stâlpii morali ai regimului 
Brătianu? 

Istoria lui Pitpalac nu este decât un epizod din marea istorie a d-lui Petre Grădişteanu. 

Cu asemenea digresiuni, cu imputări pe cari „Romänul" şi le-ar putea face sie însuşi cu mai mult cuvânt decât altora, de 
vreme ce aşchia o vede în ochii altora, bárna din ochii proprii nu, el caută a se mângâia pe sine de evenimentul unirii opoziţiei, 
care-i este neplăcut. 

Am făcut de atâtea ori autopsia stării morale şi materiale a ţării şi apăsarea insuportabilă produsă prin politica roşie e atât 
de simțită de toţi încât numai ea ar fi fost de ajuns de-a uni toate spiritele bune ale acestei generaţii împrejurul unui singur steag. 

Acum însă reformele propuse tind mai departe; tind la perpetuarea acestui sistem de guvernământ, la omnipotenta 
partidului roşu în ţară. Organizaţia actuală, bună - rea , tot mai prezinta oarecari garanţii pentru pătrunderea a o mână de oameni 
independenţi în Adunări. Din momentul ce şi aceste garanţii ar fi înlăturate, nu mai poate fi vorba nici de principii, nici de 
partide; un stăpân autotputernic , încunjurat de creaturile lui, şi o masă, inertă , intimidată de poliţie şi de arhistrategii gardei 
naţionale — iată ţara! 

A opri realizarea unei asemenea stări de lucruri e o datorie şi nu reîmprospătarea unor vechi certuri şi disensiuni va opri 
pe cineva de la îndeplinirea ei. 

[25 decembrie 1882] 





1883 


[,,SE 'NCHEIE ...”] 


Se 'ncheie şi după datina noastră cu ziua de astăzi un şir de evenimente măsurate după apuneri si răsăriri de soare si 
fixate în memoria noastră cu cifrele acestei măsurători. 

Daca privim regularitatea fenomenelor lumii siderale şi o comparăm cu nestatornicia sorții omeneşti, am putea crede că 
altceva se petrece în ceruri, altceva pe pământ. Cu toate acestea, precum o lege eternă mişcă universul deasupra capetelor 
noastre, precum puterea gravitatiunii le face pe toate să plutească cu repejune în caos, tot astfel alte legi, mai greu de cunoscut, 
dar supuse aceleiaşi necesităţi, de la care nu este nici abatere, nici excepţie, guvernează oamenii şi societăţile. 

Oricât de mici am fi pe acest glob atât de neînsemnat în univers, a cărui an întreg de câteva sute de zile nu sunt măcar un 
ceas pentru anul lui Neptun de şasezeci de mii de zile, totuşi ce multe şi mari mizerii se petrec în atât de scurt timp, cât de multe 
mijloace nu inventează oamenii spre a-şi face viaţa grea şi dureroasă! 

S-ar crede că cu cât cunoştinţele înaintează, cu cât omul câştigă convingerea despre nimicnicia lui şi despre mărimea lui 
Dumnezeu ar scădea desertáciunea care este izvorul urei şi al dezbinärilor ; că încredinţându-se că nu numai nimic este, ci chiar 
mai puţin decât nimic, de vreme ce viaţa omenirei întregi este ceva accidental şi trecător pe coaja pământului, mintea lui va fi 
izbită cu atâta adâncime de acest mare problem încât să poată uita patimele mici cari-l mişcă, mai puţin însemnătoare decât o 
picătură în ocean, decât o clipă în eternitate. 

Dar nu este astfel. 

Se vede că aceeaşi necesitate absolută care dictează în mecanismul orb al gravitatiunii cereşti domneşte si în inima 
omului; că ceea ce acolo ni se prezintă ca mişcare e dincoace voinţă şi acţiune şi că ordinul moral de lucruri e tot atât de fatal ca 
şi acel al lumii mecanice. 

De aceea vedem că marile evenimente istorice, războaie cari zguduie omenirea, deşi par a atârna de decretul unui 
individ, sunt cu toate acestea tot atât de inevitabile ca şi un eveniment în constelatiunea cerească. E drept că cei vechi n-aveau 
cuvânt de-a pune oroscopul şi de-a judeca după situatiunea aparentă a luminilor ceea ce se va petrece odinioară pe pământ, dar 
cu toate acestea în naivul lor chip de-a vedea se ascundea un adevăr, acela că, precum o constelatiune e dată cu necesitate, tot 
astfel evenimentele de pe pământ se 'ntâmplă într-un sir pare că de mai nainte determinat. 

Daca, după constelatiunea împrejurărilor celor din urmă, am pune oroscopul anului ce vine, nu multă speranţă ne-ar 
inspira, nu multă bucurie ne-ar face. Din nou cestiunea Orientului sau mai bine a împărţirii împărăției otomane e obiectul ce 
preocupă lumea politică şi se poate ca evenimentele din Egipet să fi fost cel dentâi stadiu al desfăşurării cestiunii. În adevăr, 
după înfrângerea insurectiunii a început a se desemna cu claritate alianţa austro-germană şi a se da pe faţă înarmările Rusiei. 

Franţa, gata a fi privitoarea interesată la uriaşa ciocnire dintre lumea slavă şi cea germană, gata chiar a participa — si 
fata favebunt — , a pierdut însă tocmai în preziua anului nou pe bărbatul care reprezenta politica ei de acţiune. Cu toate acestea 
nu credem ca moartea unui om, oricâtă însemnătate suspensivă ar avea pentru evenimente, să le poată înlătura cu totul. 

În acest conflict, pe care viitorul il indică cu claritate, ce se va alege de cei mici? Poporul nostru mic este pus tocmai ca 


o muche de despărţire între furtuna ce vine din apus pentru a întâmpina pe cea din răsărit. Oricare ar fi soarta armelor, oricare 
norocul războiului, Oricât de inteleaptä va fi politica micului popor, rezultatul evenimentelor va fi totuşi stabilirea unei 
preponderante politice, pururea fatală nouă, chiar daca nu ne-ar ameninţa cu nimicirea totală. 

Oare în preziua unor evenimente determinante pentru soarta noastră fac bine oamenii ce ne guvernă de-a pune cestiunea 
revizuirii Constituţiei? Fac bine a propune escluderea din viaţa publică a elementelor celor mai luminate ale poporului, cari s-au 
dovedit în toţi timpii a fi şi cele mai patriotice, prin suprimarea colegiului I ? 

Nu numai că nu fac bine, dar chiar şeful acestui guvern a recunoscut-o aceasta, căci însuşi tindea la amânarea 
reformelor, întemeindu-se pe probabilitatea evenimentelor ce bat la poarta cetăţii noastre. Cu toate acestea curentul fatal de 
înnoituri care e caracteristic pentru epoca de spoială în care trăim împinge pe majoritate la punerea unor cestiuni ce nu pot decât 
să turbure ţara şi să accentueze deosebirile de interese şi de partid între oameni. 

Cu părere de rău catá să constatăm că, cu toată bätränetea prematură a näravurilor , inteligenţa politică a acestei ţări arată 
uneori semne de copilărie. Ca un sfinx mut încă şi cu ochii închişi stă anul viitor înaintea noastră, dar ştim bine că multe are de 
zis, că cumplite sunt enigmele ce le va rosti, că în prăpastie va cădea cel ce nu va fi în stare să le dezlege. 

lar Edipul destinelor noastre se uită în faţa acestui sfinx şi, în loc de a fi pătruns de seriozitatea adâncă, tragică poate, a 
fizionomiei lui, el s-apropie de monstru pentru a-i răspunde cu ... jucăriile noastre constituţionale ... Fără îndoială ceea ce are sá 
se 'ntämple se va 'ntämpla , dar e păcat şi nu e demn ca, atunci când timpurile sunt foarte serioase, un popor să joace mica 
comedie a luptelor sale dinlăuntru. 

[1 ianuarie 1883] 


[„« NOUA PRESĂ LIBERĂ» DIN VIENA...”] 


„Noua presă liberă" din Viena, ce ne era odată atât de contrară, e de un şir de ani încoace o sustiitoare statornică a 
guvernului din Bucureşti. Ne abtinem de la orice presupuneri cari ar putea esplica această schimbare de atitudine a foii vieneze; 
ne mulțumim cu faptul că în toată presa europeană guvernul din Bucureşti nu pare a avea un apărător mai cu stăruința decât acea 
foaie. 





Faptul acesta va servi cititorului nostru ca un reagent pentru a curäti şirurile ce le împrumutăm acelei foi de orice 
ingredientä sentimentală şi pentru a constata pur şi simplu lucrurile petrecute în Conferinţa de la Londra asupra cărora foaia 
citată pare bine informată. 

Iată dar ce zice în numărul ei de vineri: 


Ştirile din urmă de la Conferenta din Londra ne dau o imagine clară şi în parte cu totul nouă a situaţiei. Vedem din 
ele că puterile sunt în realitate unite faţă cu România şi că tocmai Rusia, despre care aveam presupuneri întemeiate că 
încurajază într' ascuns împotrivirea României, este cea ce se opune cu strictetá pretentiunilor române. Catá să 
conchidem dintr' aceste că d Giers s-a înţeles asupra cestiunii dunărene cu contele Kalnoky în timpul în care s-a oprit 
în Viena, adică că Austria s-a învoit cu dorinţele Rusiei în privirea braţului Chiliei şi a obţinut în schimb sprijinul în 
cestiunea Comisiunii Mixte. 

Conferenta a primit în unanimitate proiectul Barrere, deci a surpat din temelie orice speranţă a României de-a 
atrage în parte 'şi pe vreuna din puterile mari. Deşi toate guvernele au admis pe timpul tratărilor între cabinele 
propunerea franceză, totuşi oamenii din Bucureşti par a fi crezut că la urmă vor câştiga sprijinul vreunei puteri mari. 

De credinţa aceasta nu s-au ales nimic. Totodată declaratiunile pe care Granville le-a făcut reprezentantului român 
i-a luat României orice perspectivă de-a câştiga, cel puţin ulterior, un vot deliberativ . Propunerea de-a-i acorda numai 
un vot consultativ a fost pusă de Germania şi susținută numaidecât de Rusia; ba reprezentantul Rusiei s-a esprimat 
Chiar cu multă, vioiciune în contra egalei indreptätiri a României. În una din şedinţele viitoare, când se va decide 
cestiunea Chiliei, Rusia, ca negustor istet, va şti să facă a i se plăti votul, dar câştigul pe care politica rusească [î]l va 
obţine nu va fi de nici un folos pentru România. 

Deşi Conferenta nici nu gândeşte de-a întrebuința mijloace coercitive pentru aducerea la îndeplinire a deciziunilor 
ei, totuşi primirea unanimă a proiectului Barrere înseamnă că România e diplomaticeşte învinsă. Comisia Mixtă a 
Dunării, ÎN contra căreia bărbaţii din Bucureşti s-au opus cu atâta îndărătnicie, e aprobată de Europa şi toate puterile 
au recunoscut în mod hotărât că existenţa ei e de interes comun. Litigiul nu mai e între Austria şi România, ci între 
România şi puteri. Fără îndoială un câştig teoretic pe care-l ştim pretui; dar o impresie morală oarecare trebuie să 
exercite în Bucureşti faptul că, prin proprie îndărătnicie, România s-au izolat cu totul. Totuşi Conferenta pare a voi să 
asigure României o retragere onorabilă, tinändu-i deschisă perspectiva unei semnări ulterioare a protocolului. 

Austria a făcut asemenea ceva din parte 'şi pentru a înlesni României întoarcerea. Reprezentantul nostru în 
Conferentá a procedat cu multă, crutare şi în mod conciliant. La început a declarat chiar că e în contra refuzării 
votului deliberativ cuvenit României; mai târziu abia s-a unit cu majoritatea. Contele Karolyi a mai declarat că, daca 
România va admite propunerile austriace, Austria înclină a mai face multe concesiuni privitoare la executarea 
reglementelor, la mânuirea poliţiei fluviale si la alte dispozitiuni. lată o preintämpinare cât se poate de amicală. Afară 
de asta se ştie de un an încoace că guvernul austriac voieşte a propune toate uşurările şi concesiile numai pentru a 
ajunge la regularea definitivă a cestiunii Dunării. 

Se iveşte în adevăr un simptom că condescendenta mare a guvernului nostru n-a rămas fără efect asupra 
adversarului îndărătnic din Bucureşti. Deşi d. Ghica, conformându-se instrucţiunilor stricte ale lui Sturza, a protestat 
sus şi tare în mod solemn în contra deciziunilor conferinţei, totuşi a vorbit cu contele Karolyi în alt ton decât cel 
susţinut de ministrul Sturza în Cameră. Sturza a vorbit eroic, Ghica elegic . A debutat cu aceeaşi propunere pe care noi 
am făcut-o acum câteva zile, că o înţelegere directă între Austria şi România ar fi la urma urmelor ceea ce poate fi mai 
bun. Căci atunci s-ar putea rezolva repede şi amicabil si alte cestiuni pendente, precum aceea a tratatului de negot. 
Modul în care vorbeşte reprezentantul României dovedeşte îndeajuns că şi în Bucureşti se înţelege necesitatea de-a 
pune capăt opunerii în contra Europei unite şi a stabili bune raporturi cu puternicul vecin, care nu cere nimic 
neechitabil şi care vede sprijinite pretenţiile sale prin hotărârea unei conferente. 


Multe întâmplări de după culise au contribuit în zilele din urmă a mai îmblânzi România. În Bucureşti oamenii 
contaseră nu numai pe Rusia, ci mai mult încă pe Anglia. Acum o săptămână se zicea că guvernul englez va face să 
cază propunerea Barrere şi va lua partida României. Ba Anglia a ameninţat chiar cu asta, dar numai în aparenţă şi cu 
intenţia vicleană de a şi precupeti adeziunea cătră puterile răsăritene în schimbul incuviintärii planurilor sale din 
Egipet. Afacerea pare a fi reuşit atât de bine ca şi cea pe care a mijlocit-o d. de Giers la Viena. Conferinţa a semănat 
mult c-un bâlci în care se face trampă . 

Rusia a abandonat România pentru că-n schimb a primit făgăduinţa Austriei de-a favoriza regularea braţului 
Chiliei; Anglia a sacrificat Regatul pentru Egipet. România se poate mângâia doar cu faptul că-n cazul din urmă 
Franţa a fost cea care-a plătit cheltuielele, căci în momentul în care vorbim cestiunea egipteană e poate hotărâtă în 
mod definitiv fără participarea Franţei. Când unei puteri mari i se întâmplă asemenea lucruri, cu cât mai mult trebuie 
România să se supuie sorții şi să-şi puie întrebarea daca n-ar fi mai cu minte ca, prin tratäri cu Austria, să dea forma 
cea mai lesne de mistuit acestui lucru inevitabil. Daca Conferenta a contribuit de-a trezi o asemenea convingere in 
Bucureşti, atunci nu s-a convocat cu totul fără scop şi în zădar; dar cumcă ea n-a fost necesară, pentru ca la urma 
urmelor totul să se aranjeze între Bucureşti şi Viena, ideea aceasta i se impune oricărui politician, Oricât de mândri ar 
fi de munca lor modernii Danaiz cari în Londra cară apă cu ciurul . 


Atâta zice „Noua presă liberă". Daca curätim aceste şiruri de ingredientele de bunăvoință şi mângâiere pe care foaia 
vieneză le aduce guvernului din Bucureşti, pentru motive asupra cărora nu insistăm, rămân faptele povestite cari, fără altă 
deducere logică, reprezintă prin ele înşile sterilitatea totală a politicei guvernului. Izolati cu desăvârşire, căzuţi sub ura Rusiei, 
despretuiti de Germania cu toate că un dinast al ei ocupă tronul României, stăm în faţa lumii ca nişte milogi de cari SE - 
NDURĂ Austria însăşi, căutând a îndulci prin politeţe cel puţin hapul amar al viitoarei vasalitäti economice şi politice. 

[9 februarie 1883] 





[„DACA CINEVA ÎNDRĂZNEA...”] 


Daca cineva îndrăznea să zică că cestiunea dunăreană e compromisă prin actele cabinetului d-lui Brătianu i se răspundea 
pe toate tonurile că e de rea credinţă , că sunt acuzări vage, făcute din spirit de opoziţie sistematică, pentru a răsturna guvernul. 

Astăzi, când propunerea Barrere e primită de unanimitatea Conferentei din Londra şi această din urmă discută poate 
până şi mijloacele coercitive pentru a aduce la îndeplinire deciziunile ei, faptele confirmă acuzärile multiple ale opozitiunii şi se 
dovedeşte că nu numai guvernul a compromis cestiunea prin făgăduielele ce-au alunecat a le face Austro-Ungariei, ci a fost 
peste aceasta de cea mai învederată rea credinţă faţă cu opoziţia când la toate descoperirile ce se făceau ni se răspundea că 
inventăm şi că combatem numai din ambiţie şi ură. 

Precum o descoperire nouă aruncă lumină retrospectivă asupra descoperirilor din trecut, le dä alt înţeles şi arată ce 
legătură intimă exista între ele, tot astfel faptul că Conferenta din Londra a tratat România în mod vitreg, neprimind-o în sânul ei 
şi dispuind despre ea fără de ea asupra intereselor şi suveranităţii ei aruncă o lumină nouă asupra purtării din trecut a guvernului 
şi ne descopere seria întreagă de greşeli cari au trebuit să dea la urma urmelor acest fatal rezultat. 

Încă în iunie 1881 „Romänul" spunea următoarele: 


Putem recapitula precum urmează concesiunile făcute conditional de guvernul românesc după cererile stăruitoare ale mai tuturor 
cabinetelor (nu a tuturor). 

I. Înfiinţarea unei Comisiuni Mixte pentru supravegherea navigatiunii şi regulamentelor de poliţie fluvială între Galaţi şi Porţile de 
Fier; 

II. Admiterea Austriei în Comisiunea Mixtă. 

III. Prezidentia Comisiunei Mixte să aparţină delegatului Austro-Ungariei. 

Cine ştie să facă concesiuni nemerite şi la timp merge foarte adesea cu paşi mai siguri spre împlinirea scopului său decât aceia 
cărora le place a se făli cu o împotrivire îndârjită şi zgomotoasă ! 


Va să zică acum doi ani deja guvernul găsise nemerit şi la timp de a concede Comisia Mixtă, admiterea neriveranei 
Austrie în ea, prezidentia ei de drept la o masă unde nu erau decât riverani. Nici astăzi Austria nu pofteşte altceva decât ce 
guvernul român a ştiut să facă, nici Conferenta din Londra nu cerc în esenţă mai mult decât punctele de mai sus. Aceste 
concesiuni, cari neapărat caută să se fi rezemând pe un text pozitiv, pe o piesă din corespondenţa noastră diplomatică cu 
cabinetul din Viena, sunt o adeziune dată acum doi ani încă la hotărârile actuale ale Conferentei. 

Daca însă guvernul ar fi şi încercat de-a lua de atunci încoace o altă direcţie, mai putea el să inspire cuiva încredere în 
urma concesiilor făcute mai sus? Daca azi ne plângem în contra areopagului european, avem oare dreptul de-a ne formaliza atât 
de mult de procederea lui, fie chiar neauzită în dreptul ginţilor, când membrii acelui areopag ne pot răspunde: „Nu facem decât 
ceea ce voi înşivă aţi făgăduit a face?" 

Astăzi d. I. Ghica e însărcinat a face şi a făcut chiar declaraţia că 


nu putem admite introducerea Austro-Ungariei într-o comisiune unde ea n-are dreptul de-a figura alături cu statele riverane. Nu 
există o vorbă în Tractatul de la Berlin care să justifice această pretenţiune. O respingem şi nu vom accepta deciziunile Conferentei, 
care - ar tinde a ne-o impune. 


La această declaraţie solemnă contele Karolyi poate răspunde: Acum doi ani aţi admis ca Austria neriverană să fie nu 
numai primită în Comisia Mixtă, dar chiar s-o prezideze de drept. Aşa aţi înţeles Tractatul de la Berlin pe atunci; pentru a fi 
consecuenti trebuie să-l interpretati tot astfel şi acum. Voi cu mâna voastră ati risipit orice controversă asupra Tractatului întru 
cât vă priveşte; opinia voastră este dată demult; singuri v-aţi rostit sentinţa de vasalitate economică şi politică. 

Odată părăsit terenul clar al Tractatului de Berlin, se 'ntelege că o politică începută în dileme şi contraziceri căta să se 
încurce din ce in ce mai mult în propriile sale ite. 

„Pactul social" ne face în privirea aceasta următoarele descoperiri: 


Cu tot refuzul formal al Camerei, d. Stätescu, fiind ministru de esterne, propusese din proprie autoritate Austro-Ungariei de-a 
înlocui Comisiunea Mixtä c-o Comisiune de supravegheare compusă din reprezentanţii statelor riverane si din doi delegaţi aleşi în fiece 
an în sânul Comisiunii. 

Partea bună a acestei propuneri era că într-un răstimp oarecare Austria n-ar fi participat la această Comisiune. 

Austria n-a voit să primească propunerea Stătescu. 

Între acestea vine d. Sturza la putere şi, fireşte ca un dar de bună sosire, se grăbi a face Austriei un cadou frumos. 

A declarat Austriei că România ar consimti ca unul din cele două posturi de delegaţi ai Comisiunii Europene în sânul Comisiunii 
de supravegheare să se incredinteze în mod perpetuu delegaților austriaci şi că chiar prezidentia de drept a Comisiunii de 
supravegheare să fie asemenea dată în mod perpetuu. 

Efectul acestei propuneri era că delegaţii celorlalte puteri nu mai puteau exercita în sânul Comisiunii de supravegheare decât o 
delegatiune timporară, care nu le dădea nicicând dreptul de prezidentie. 





Mulțumită ingenioasei propuneri a ministrului nostru de afaceri străine, celelalte puteri se aflau reduse la o pozitiune dintre cele 
mai umilite în raport cu Austria, iar pentru România rezultatul era acelaşi sub ministerul Stătescu ca şi sub ministerul Sturza: aservirea 
Dunării la Austria. 


„Pactul social" afirmă pozitiv că propunerea ce-o descopere a fost făcută de d. Sturza în ultima sa călătorie la Viena şi la 
Berlin, fără autorizarea reprezentatiunii nationale. 

Şi în propunerea d-lui Sturza regăsim cele trei puncte din „Romänul" de la iunie 1881: I. Comisiunea Mixtă botezată „de 
supravegheare"; II. Participarea Austriei neriverane în ea. III. Prezidentia ei de drept. 

A mai susţine astăzi, după aceste descoperiri, că cestiunea n-a fost compromisă, din capul locului chiar, ar fi o curată 
copilărie. Fără autorizarea Corpurilor legiuitoare, fără ştirea ţării, aducându-se în cabinet, fără nici o cauză parlamentară 
învederată, miniştri noi, asupra misiunii sau tendentelor cărora toată lumea era în întunerec, s-au făcut promisiuni contrarii 
textului Tratatului de la Berlin, s-au părăsit singurul teren sigur pe care ţara putea păşi, şi astăzi am ajuns că ceea ce guvernul a 
lunecat a promite ni se impune vrând - nevrând . Odată porniţi pe acest coborâş , fără îndoială unul din vecini nu putea sta 
nepăsător faţă cu concesiile făcute, pe sub mână celuilalt, deci astăzi se prezintă şi el cu cererea privitoare la braţul Chiliei şi, din 
resentiment în contra duplicitätii guvernului român, cere escluderea reprezentantului regelui din Conferentä. 

Puterile celelalte, reduse prin propunerea lui Sturza de a asista ca privitori timporari la eterna prezidentie de drept a 
Austriei, taxate din iniţiativa noastră de a cincea roată la car, găsesc de cuviinţă că, dacă e vorba să-i facă Austriei asemenea 
concesiuni, s-o facă încai în socoteala lor proprie şi în schimbul unor compensaţii pe alte terene decât după bunul plac al unui 
ministru din Bucureşti. 

Izolarea completă a României este aşadar pe deplin esplicabilă. 

[10 februarie 1883] 


[„ADMIRABILA DIBĂCIE...”] 


Admirabila dibăcie a oamenilor noştri de stat fu în timpii din urmă atât de mare încât toate puterile întrunite în 
Conferentä au fost în contra noastră şi singurul nostru apărător — din ironie — Austria. Cabinetul din Viena pare a nu fi numai 
un escelent diplomat, ci cată a fi având o vână dramatică rară, căci nu e lesne a se servi de atât de mari şi de nobili actori pentru 
a produce un efect final atât de maestru. 

În adevăr, ce-a putut fi mai frumos? Germania căreia ne-am plecat în toate cele, ţara de naştere a regelui nostru, o putere 
ce nu are nici un interes imediat la Dunăre, e în contra primirii noastre în Conferentä. Franţa, căreia îi datorim nu numai cultura, 
dar şi ideile noastre nesănătoase, din iubire pentru care am devenit nişte maimuțe ale ei, îmbătrânindu-ne înainte de vreme, 
pentru a aduce măcar cu ea, ea e mai papală decât papa, mai austriacă decât Austria şi, fără nici un câştig pentru sine, din contra, 
cu perspectiva de-a pierde simpatiile pe care-a ştiut să le inspire în trecut, ajunge până a cere executarea în numele Europei. 
Italia, obiectul afecţiunilor noastre, până şi inutila Turcie , toate cu câte n-avem a împărţi nimic nici în clin nici în mânecă, în 
contră-ne , iar pentru noi ... cine ? Adversarul. 

În adevăr, multă minte i-a trebuit guvernului nostru pentru a dezinteresa pe toate puterile în cestiunea Dunării şi a da 
puternicei Austrie o ocazie atât de frumoasă de a juca pe generoasa biruitoare. Înadins să fi căutat cineva să facă lucrurile atât de 
rău, nu s' ajungea la un rezultat aşa de faimos ca cel obţinut la Conferentä. Toată politica noastră stă în faţa lumii atât de ineptä 
încât însuşi adversarului i s-a făcut milă de ea. Dac - am fi privitori numai, ca la teatru, lucrul ar fi comic în adevăr, dar asupra 
noastră se descarcă toate, şi atât de falsă, atât de izolată e poziţia noastră prin ineptia celor ce conduc destinele ţării, atât de bine 
au ştiut pretinsii noştri oameni de stat să stârnească toată Europa in contră-ne , încât stăm uimiti şi ne aşteptăm la o mai mare 
comedie, ne aşteptăm să vedem pe aceşti oameni pretinzând să-şi facă şi un merit din această nemaiauzită stare de lucruri. 

Am arătat ieri că de la 1881 încă, dintr-un timp în care Dunărea putea fi scăpată, deoarece expeditiunea egipteană nu 
avusese loc, fără nici o silá din afară decât cea unilaterală a părţii interesate , guvernul nostru oferise deja Comisia Mixtă, 
admiterea puternicului neriveran, prezindentia lui de drept. Mai mult. N-am fi ştiut nimic de anteproiect daca „L'Ind&pendance 
roumaine" n-ar 





fi avut ocazia să şi-l procure. Deputaţi ca Dimitrie Brătianu, ca Chițu, nu ştiau absolut nimic despre aceasta. Ei înşişi au fost 
uimiti de graba fatală cu care guvernul alunecase pe clina concesiunilor şi d-lui Dumitru Brătianu îndeosebi uşurinţa — ca să nu 
zicem mai mult — a politicei esterioare a guvernului i-a deschis ochii, de s-a spăimântat de abisul înaintea căruia stăteam. A 
trebuit acest eveniment de înspăimântătoare gravitate ca, la bătrâneţe, să-i cază vălul de pe ochi, pentru ca să vază în fine de ce 
sunt capabili şi înăuntru cei ce în afară lucraseră astfel. Când a spus că nu mai e om onest în ţară n-a vorbit poate numai de 
deputaţii ce-i stăteau în faţă: ochii i s-a despăienjenit , pentru a vedea lunecánd înainte-i neatârnarea acestei ţări de 'mpreună cu 
Dunărea. Calimach Catargiu, silit de bănuiala aruncată asupra lui, descopere duplicitatea guvernului, e ameninţat cu darea în 
judecată şi moare de supărare. Cogălniceanu, bolnav şi bătrân, reîntinereşte în culmea vieţii sale pentru a apăra Dunărea, 
mişcătoarea pavăză de argint a neatârnării noastre străvechi, a căreia pierdere totdeuna robie au însemnat. lar ţara aceasta, 
ameţită ca un taur de demagogia ei internă, de zdreanta roşie a republicei de disculti, e distrasä de la cestiunea cea mare, pierde 
ca pe nişte cărţi pe joc simpatiile tuturor popoarelor europene, pentru a se ocupa de mijlocul cum să asigure reuşita în alegeri a 


paraliticilor ei politici. 

Cu aceste mizerii dinlăuntru ni s-a distras atenţia până în momentul când ne vedem singuri, päräsiti de toată lumea, puşi 
la discretia, avizaţi la bunăvoința unui vecin puternic, sub a cărui stăpânire consängenii noştri sunt apăsaţi, persecutați c-o ură 
oarbă de conlocuitorii lor. 

În fine rezultatul final al politicei noastre dunărene se rezumă în următoarele trei modificări pe cari Conferenta le-a 
introdus în şedinţa ei de marţi, în propunerea Barrere: 


1. Austria şi România având amândouă a lua parte în Comisia Mixtă, reprezentanţii lor respectivi din Comisia Europeană din 
Galaţi nu vor fi chemaţi, când le va veni rândul, în Comisia Mixtá, încât nici o putere să nu dispuie de un vot dublu în Comisia Mixtá; 

2. Sectionarea Dunării de la Porţile de Fier până la Brăila se va face longitudinal şi nu transversal , pentru a se feri orice stat 
riveran de orice amestec străin; 

3. Numirea subinspectorilor de navigatiune i se atribuie fiecărui stat färmurean, care va fi astfel însărcinat cu executarea materială a 
reglementelor în propriile sale ape. 


E lesne de văzut că prezidentul unic în această Comisie ar fi Austria, puterea mare pusă în fruntea unor state pe cari 
Conferenta le-a tratat de nesuverane , neadmitänd pe nici unul din ele în sânul ei. E pe de altă parte asemenea sigur că cel dentäi 
delegat al Comisiei Europene ar fi, după ordinea alfabetică, al Germaniei (Allemagne), asupra atitudinii căruia, tocmai în anul 
hotărâtor pentru soarta viitoare a Dunării, nu suntem în drept de a ne face nici o iluzie. 

[11 februarie 1883] 


MANOPERE ELECTORALE 


D. Brătianu cu Simulestii şi Chiritopolii săi începe a-şi bate joc de lume. Consiliul comunal din Vâlcea şterge din listele 
electorale pe membrii familiei Lahovari, sub pretextul ridicol că n-ar fi naturalizaţi. Asemenea farse nedemne, prea ridicole 
pentru a fi jignitoare chiar, se petrec ziua-n amiaza mare, asemene copilării se patronează de guvern şi de partidul său. Un 
Simulesc , om care în câţiva ani de prefectură înjghebează avere şi plăteşte datorii enorme — numai din leafă, se 'ntelege — şi 
oameni de teapa aceasta, pentru care ocuparea unei funcțiuni publice e o ocazie de-a se îmbogăţi prin spoliare, găsesc timp 
pentru asemenea farse nedemne, iar d. Chitu e îndestul de naiv ca sá nu zicem altfel pentru a spune că asemenea ignom [in]ii 
„sunt deprinderi ale trecutului şi că ar fi intrat în moravuri prin şcoala ce conservatorii ar fi dat-o ţării”. 

Deşi lucrul e în sine destul de absurd pentru a-i da o mai mare importanţă decum i se cuvine, dar, de vreme ce adversarii 
de rea credinţă se servesc până şi de asemenea inventiuni în manoperele lor electorale, vom spune numai că, abstracţie făcând de 
demnitätile publice pe cari le-au ocupat în ţară membrii ei, familia Lahovari însăşi e, prin alianţă şi moştenire, urmaşă familiei 
Socoteanu de peste Olt.! 


1 Când, în urma victoriilor principelui Eugeniu de Savoia şi a Tractatului de la Passarovitz , 1718, Austria a ocupat Oltenia, un 
Gheorghe Socoteanul — boero primae classis — de pe Jiul inferior a fost propus de cătră o deputatiune şi numit comisar impferial 
] al provinciei Oltenia. 





Reproducem aci cuvintele d-lui Alexandru Lahovari prin cari a interpelat în Cameră pe d. ministru de interne asupra 
cazului acestuia, care, ca manoperă electorală, e desigur monstruoasă şi unică în felul ei. 


„In diesem officio (Comissarius provincialis ) ist durch die Deputation vorgeschlagen und von mir derweilen acceptiret 
worden: der Bojar Georgiza Sokotanul , weszen Eigenschaften mir in gleichen ohnbekannt seynd ; doch wird Er gerumt in der 
Lechenkunst wohl erfahren und ein sonsten accurater Mann zu zeyn ". (In acest oficiu de comisar al provinciei s-a propus din 
partea deputatiunii si a fost acceptat între acestea de cătră mine boerul Gheorghiţă Socoteanul, ale cărui calităţi nu-mi sunt 
cunoscute în afacerile acestea, însă după renume ar fi bine esperimentat în arta calculului şi în genere un om integru .) 

Vezi Documente privitoare la Istoria românilor de Eudoxiu de Hurmuzaki , vol. VI, anii 1700—1750, p. 308, 318, 321, 326 et 
sq. 
[13 februarie 1883] 


REPUBLICANII FRANCEJI 


Cine sunt bărbaţii de stat în ale căror mâini se află astăzi încredințate destinele Franţei? Cetind într-o foaie vieneză 
răspunsul la această întrebare, ne-am adus aminte fără voie de tagma demagogilor, anarhiştilor şi cumularzilor noştri. lată 
bunăoară ce ne spune foaia vieneză despre unele personaje din proaspătul cabinet francez: 


D. Ferry are un ce mic şi înjosit în sine şi în politica sa, dar un Lucru nu i se poate contesta: are o voinţă de fier, 
este un bărbat de o mare energie. (Voieste şi vei putea!) El este din Lorena şi oamenii d-acolo sunt cunoscuţi în Franţa 
ca incäpätänati . Voința sa cea fermă l-a adus unde este şi-l face conducătorul majorităţii Camerei, fără, să fie popular 
în realitate. 

D. Ferry este omul executiunilor politice. Aceasta nu e afacerea cea mai plăcută, poate nici cea mai curată. Ea te 
sileşte înainte de toate să te înconjori cu oameni ce sunt de o calitate cam problematică. Pentru oarecari misiuni sunt 
tocmai inevitabili certi complici, oricât de nepläcuti şi compromitátori ar fi. Nu poţi să-ţi alegi oamenii; ai trebuintä de 
ei, pentru că nu găseşti mai buni. Nici un diplomat cumsecade nu poate apăra înaintea Europei măsuri de proscriere şi 
de aceea un Challemel - lacour devine ministru de externe. D. Challemel - lacour a fost un favorit al lui Gambetta; el a 
fost odinioară un publicist escelent şi e un orator bun. Foile franceze au povestit că tatăl său si moşul său au ajuns toţi , 
pentru înşelătorii şi incendieri , în ocne şi au murit acolo. Dar din împrejurarea că se trage dintr-o familie de criminali, 
nimeni nu va face o imputare noului ministru; este o onoare pentru dânsul dacă, plecând de la începuturi aşa de 


grozave, a ştiut să se urce unde este. Dar ca literat d. Challemel - lacour , cu tot talentul său, este un sarlatan. El a trăit 
în Germania şi în Elveţia, cunoaşte literatura germană şi filozofia, ceea ce face pe cineva să fie în Franţa numaidecât 
un bărbat celebru, un , filozof" .Ceea ce povesteşte domnia sa compatriotilor săi despre relatiunile sale cu Arthur 
Schopenhauer este o minciună... 

La 1870 d. Challemel - lacour deveni prefect al departamentului Rhonei şi pe atunci s-a silit să organizeze un fel de 
terorism jacobin . Cu ocazia unor arestări politice el a trimis vestita telegramă: „Fusillez moi ces gens la !" După 
război a fost condamnat la 100 000 franci despăgubiri cătră mai multe persoane.. . 

Tres faciunt collegium: al treilea este d Thibaudin - commagny , faimosul general. Si în locul lui s-ar fi luat altul, 
dacă se găsea. În toată armata franceză nu e un general care să vrea a face ceea ce este gata să facă d. Thibaudin . 
Despre călcarea cuvântului de onoare comisă la 1870 s-a vorbit destul... 

Ceilalţi miniştri noi nu merită menţiune, afară doară de d. Waldeck - rousseau , care a fost ministru de interne sub 
Gambetta. El e un bărbat tânăr şi unul dintre gambettiştii cei mai talentaţi; un bun orator şi jurist. Toţi ceilalţi din 
cabinet sunt mediocritäti basse , ce nu dau materie nici pentru un epigram . Şi apoi cu asemeni oameni sá învingi criza, 
să fortifici Republica, să guvernezi Franţa !! 

Într-adevăr, câţi franceji vor mai fi cu mintea sănătoasă politică cată să se revolteze contra unui asemenea guvern, 
contra unei atari politice, care experimentează în mod mizerabil cu lucruri şi persoane. Nişte mâini de gogomani se 
joacă în modul cel mai frivol cu libertatea şi chiar cu existenţa Republicei. În Revoluţia cea mare s-a cerut pentru 
prima oară o lege de proscriptiune ; atunci a fost Mirabeau care a strigat cătră ceata încă foarte mică a jacobinilor 
: „Cele treizeci de voci să tacă!" Si ele au tăcut; legea de proscriere a căzut. Dar unde este azi un Mirabeau , care prin 
tunätoarea sa voce să facă pe fanatici şi nebuni să amuteascä şi să scape libertatea de cei mai periculoşi duşmani ai ei, 
de aceia cari se folosesc de formele ei şi invocă numele ei spre a o nimici ? 

Demagogul uzează şi abuzează de libertate ca de o armă pe care pururea e gata să o înlocuiască cu viclenia şi 
topuzul tiranului laş . 

[16 februarie 1883] 





[„«DACIA VIITOARE», IATĂ TITLUL...”] 


„Dacia viitoare”, iată titlul unei nouă reviste politice ce apare de două ori pe lună la Paris. Preţul pe an e numai de cinci 
lei, dar în sine e nepretuitä, nepretuitä ca document, ca semn al timpului în care intrăm, ca signatură a culturii şi creşterii politice 
pe care va avea-o generaţia viitoare, dominantă în România, prin îngrijirile d-lui C.A. Rosetti. 

Ceea ce ne uimeşte mai cu seamă şi ne întristează când trecem peste stâlpii acestei reviste este lipsa de convingere, lipsa 
de energie sfântă, caracteristică pentru tinerimea tuturor popoarelor; este aerul flegmatic cu care sunt scrise monstruozitätile 
acestea. E ceva greoi şi fără de talent în stil, ceva injghebat şi neintreg în idei, ceva ce seamănă a negustorie cu. nouă principii 
politice. Din nou naționalitatea se ia ca firmă de prăvălie, pentru a debita sub ea ideile nesănătoase ale radicalismului 
cosmopolit. Aceşti domnişori se pun la tocmeală cu poporul românesc, poate pentru posturile bugetare la cari aspiră în viitor. 


... Suntem cu totul logici fiind socialişti - iredentişti . Dar trebuie să se ştie dinainte că n-am voi cu nici un preţ să se piardă 
munca noastră pentru formarea unui regat, imperiu sau republică română de la Dnistru! pân' la Tisa, în care pătura domnitoare 
(română sau românizată) să urmeze a trăi trântoreşte , din munca poporului românesc... Pentru ce-am lucra şi noi pentru Dacia viitoare 
daca după formarea ei am fi tot unde suntem şi acum ? Putem noi îndemna pe românii de pretutindene să se folosească de cele dentâi 
nenorociri ale străinilor [pentru] a-şi da mâna, prin urmare putem cere de la mii şi mii de oameni să se primejduiască pentru ca să nu 
fie, după realizarea Daciei, decât tot ca înainte, proletari ? 

Ce-i drept putem să-i îndemnăm, dar e de crezut că nu ne vor asculta şi vor face bine. 


Vorbit-ar-fi oare tot astfel Şincai ce, purtând în desagi istoria românilor, a murit sub un gard? 

Dar există oameni între români pentru cari vorba ce se debitează de două ori pe lună pe învelitoarea acelei reviste este 
atât de sfântă că nu cutează s-o pronunţe, pentru a n-o vedea târâtă în noroi de sarcasmele străinilor, cari n-ar avea decât a ne 
scoate ochii cu lipsa noastră de cultură, cu slăbiciunea noastră politică înlăuntru şi-n afară, cu coruptiunea care mănâncă 
societatea noastră, pentru a ne spune: Voi voiti un asemenea lucru? Pe când cei mai multi dintre noi se cred nevrednici, in 
adâncul sufletului lor nevrednici de a ridica vălul de pe acest ideal, cunoscând că numai o altă generaţie, curätitä prin 
abnegatiunea şi durere, poate îndrăzni să gândească la ea, aceşti domni, pentru cari istoria suferințelor noastre e un basm, pentru 
cari mormintele eroilor noştri sunt bune de prefăcut în puşcărie, pentru cari nimic din ce au trecut nu e vrednic de veneratiune , 
îşi dau aerul a ne zice: Putem scoate Dacia din buzunar, dar nu voim decât atunci când veţi fi socialişti. Parcă s-ar pune în sfârşit 
la mezat pentr-un preţ oarecare până şi idealul unora din eroii şi martirii noştri, a cărui realizare e mai departe decât orişicând. 

Şi oare Italici i-a mers atât de uşor precum şi 'nchipuiesc aceşti domni ? 

Încă din suta a treisprezecea Dante divinul, din a cincisprezecea ingeniosul Machiavelli au pus în serviciul acestei idei 
enorma lor putere de cugetare, ei, capete pe cari natura o dată le formează la o mie de ani, pentru a le sfărâma pe de-apururi... şi 
cât de târziu s-a realizat ? 

În suta a nouăsprezecea abia. 

Dar ce-ati învăţat din trecutul greu al poporului nostru ? Fiece palmă de pământ cultivat e câştigată prin dezrădăcinare de 
păduri seculare şi apărată cu cel mai bun sânge al strămoşilor. Toată munca aceasta e o lungă şi penibilă muncă de apropriatiune 
. Din câteva ponoare de munte ale Carpaţilor un popor mic la număr, în contra căruia se decretează cruciade ca în contra 
saracenilor , urât din cauza statorniciei sale în credinţa străbună , exclus din viaţa publică a Europei pentru că nu e catolic, 
smulge palmă cu palmă, ţinut după ţinut din mânile omului duşman şi a naturii duşmane şi, fără cod de legi, fără şcoală, fără 
oraşe, fără nici un mijloc de cultură, nici acela al limbei sale scrise, se bate cu Baiazid Fulgerul şi cu Mohamet II, care calcă în 
contră-i pe două imperii surpate şi pe paisprezece capete de regi, şi când această luptă crâncenă şi profund onestă durează încă în 
toate ţările locuite de români, domnişorii molesiti în braţele Lutefiei cer ca poporul nostru să se dezintereseze de proprietatea 
sa ? Cine ? Țăranul din Ialomița care munceşte singur pân-la o sută de pogoane pe an, muncă pe care musculatura a două sute de 
bonjurişti n-ar putea-o presta ? 

Buni bucuroşi am trebui să fim daca românii n-ar fi impiedecati în mod nedemn de cătră adversarii lor politici, prin 


persecutarea instituţiilor de cultură pe cari le posedă, prin persecutarea limbei, bisericii, nationalitätii lor. Emanciparea aceasta, 
libertatea de-a se întrece muncind, în condiţii echitabile, cu adversarii lor, nu striviti de atotputernicia şi de nedreptatea statelor 
în cari trăiesc, iată tot la ce pot aspira românii cu drept cuvânt, sub orice guvern ar trăi, şi iată care ar trebui să fie misiunea 
generaţiunii viitoare. 


1 Româneşte: Nistru. 





Însă tinerii domnisori insträinati sunt departe de a-şi cunoaşte poporul lor propriu comoara de energie şi de îndărătnicie 
naţională grämäditä în el prin munca seculară, sănătatea judecății lui când vorbeşti cu el de asemenea lucruri. E drept că ideile 
demagogice, exemplele de parvenire fără muncă şi merit, au alterat puţin echilibrul ideilor lui abituale, dar - din norocire s-ar 
putea zice - măsurile demagogice prea a inundat repede şi în şivoi ţara pentru ca să nu dezvelească toate relele ce-au adus şi 
pentru ca să nu-l facă a-şi pierde iluziile de ele. 

Dar să lăsăm toate acestea. Orice soi de demagogie, fie roşie, fie monarhică, e pentr-un popor ca starea de 
dezagregatiune pentru un corp. O societate compusă nu din clase adecä din organe c-o activitate specifică ci din indivizi, e ca un 
corp în discompunere chemică în care fiece molecul, scăpând din sfera de atractiune a semenului său, nu mai însemnează nimic, 
pentru ca totul să nu mai însemneze nimic. 

Venim la un alt act datorit domnisorilor noştri, a cărui origine numai prudenta nu poate fi: vorbim de adresa înmânată d- 
lui Clemenceau . 

Daca d. Rochefort sau d. Felix Pyat erau în Parlament desigur că unuia din ei i se adresa actul faimos, dar, în lipsa acelor 
ilustratiuni, d. Clemenceau e fericitul care are a suporta această onoare. 

Nu ştim în adevăr daca cestiunea dunăreană va câştiga mult prin sprijinul binevoitor al onor. d. Clemenceau ; ştim însă 
una: cuprinsul acelei adrese e îndreptat atât de mult în contra vecinei noastre imediate, Austro-Ungaria, şi în contra 
atotputernicei Germanii de astăzi, şi soarta Dunării atârnă atât de mult de aceste două şi atât de puţin de onor d. Clemenceau 
încât adresa ni se pare şi fără consecuente practice şi fără oportunitate. 

Recunoscători vom fi cu toţii fără îndoială d-lui Clemenceau pentru dezinteresatul său sprijin, căci intentiunea sa e fără 
îndoială lăudabilă şi cavalerească, dar despre rezultatele ei practice în cestiunea Dunării avem părerea de rău de-a ne îndoi. 

Cată să relevăm însă un pasaj din acea adresă, care merită oarecare cenzură: 


În martie 1871 colonia germană din Bucureşti se adună pentru a serba înfrângerea Franţei. 
Studenţii din Bucureşti, indignati de insulta adusă doliului nostru national, căci inimile tuturor românilor sängerau de 
nenorocirile Franţei, împresoară sala banchetului, pătrund în ea şi aruncă pe ferestri pe toţi germanii, mai întâi pe consulul lor. 





Acestea sunt — fie cu iertare — lucruri cu totul neadevărate. Colonia germană serba nu înfrângerea Franţei, ci ziua 
naşterii bătrânului monarh care conduce soarta Germaniei, aceasta cu permisiunea Consiliului nostru de Miniştri. În sala 
banchetului n-a pătruns nimeni, pe fereşti n-au fost aruncat nimenea, mai puţin decât oricine d. de Radowitz; iar curajoşii 
aranjatori ai scandalului de stradă au fost risipiţi... prin salve de tun ? Ferească Dumnezeu ! C-o duşă rece dată de pompierii M. 
Sale, cari în timp de pace au prozaica meserie de-a stinge nu numai casele, ci şi focurile patriotice. 

Iată adevărul. Ne-ar părea rău daca d. Clemenceau ar fi indus în eroare de acea tiradă şi ne îndoim că mişcarea ar fi avut 
loc daca în faţa romanilor care făceau gălăgie s-ar fi ivit un singur dac, sub formă de dorobant , c-o armă încărcată. 

[17 februarie 1883] 


[„SĂ NU SE SUPERE CONFRATII NOŞTRI...”] 


Să nu se supere confrații noştri de la „Romänul" daca le vom aminti o zicátoare ţărănească: „Boul se leagă de coarne, 
omul de limbă”. 

Pasajul din „Romänul" prin care se promite înființarea Comisiei Mixte, primirea Austriei neriverane în ea precum şi 
prezidentia ei perpetuă, prin care se laudă înţelepciunea guvernului de-a face la timp concesiuni nimerite şi se impută opozitiunii 
îndărătnicie şi imprudentä, acel pasaj leagă de limbă şi pe guvern şi pe partid şi pe confrati. Acel pasaj, pe care „Binele public" 
[111 reproduce zi cu zi în fruntea coloanei întâi , pe care noi l-am citat asemenea în polemicele noastre cu confrații, arată 
învederat că cestiunea Dunării a fost compromisă din capul locului. Orice discuţie ni se pare de prisos aci; ceea ce s-a tipărit nu 
se poate face netipărit ; ceea ce s-a făcut nu se face nefäcut ` c-un cuvânt: „Boul de coarne, omul de limbă”. 

Dar fost-a intenţia guvernului bună sau lăudabilă când a alunecat a face acele fägäduinti cari compromiteau cestiunea şi 
ne răpeau încrederea puterilor apusene ? Ce să zicem ? Suntem siguri că „Romänul" ar pune mána-n foc pentru a jura că intenţia 
a fost cea mai bună. Iadul — zice Dante — e pavat cu cele mai bune intentiuni din lume. Cu cele mai bune intenţii, dar cu o rea 
politică, rezultatele sunt rele, dezastroase chiar, şi scuza că inima a fost curată rămâne o copilărie în viaţa politică. 

Ar fi de recomandat să fim serioşi în discutarea acestei cestiuni, d. Brătianu a fost — poate — amăgit prin fel de fel 
iluziuni pe cari adversarul a ştiut să i le farmece dinaintea ochilor şi, ca să-şi prinză visul de picioare, a făcut — precum se ştie 
— o călătorie pe la câteva Curti. Acesta este momentul dramatic în care s-au făcut promisiunile adesea citate, cari sunt 
echivalente cu însuşi primirea în principiu a anteproiectului austriac. Dar acest moment ne-a costat mult. E de prisos a spune că 
Franţa, Rusia, Anglia — toate puterile c-un cuvânt — n-au avut decât să afle scopul acelei călătorii, precum să şi vază 
promisiunile făcute, pentru a se dezinteresa cu totul în cestiunea Dunării şi a lăsa România să alunece pe clina ce i-o crease 
duplicitatea guvernului ei. Prin acel act d. Brătianu a pierdut încrederea a cinci cel puţin din şapte puteri. 

Dar d-sa se supără. Urmează discursul tronului, îmbrăcat de sus până jos în zale si platoşe de oţel: ţara 'l vede, quiritii 
aplaudă, crezând că lucru mare ce asigurări trebuie să fi având primul nostru ministru de la puterile din apus pentru a vorbi cu 
atâta emphasis . Aş! Nimic ! Scuzele plecate ale blondei sale umbricule , curbele adevărat orientale, cu fruntea la pământ, cari 
dedeau umbrei o formă de elipsă ne-a dovedit că discursul era un act de vitejie neprecugetată , care a răsuflat în urma celei mai 
mici ameninţări, răspândind asupra ţării un aer de nespusă umilinţă. Acesta e al doilea moment dramatic în care ţara a pierdut 
încrederea şi a celor din urmă două puteri, încât azi le vedem pe toate în contra noastră. 


Sä stäm strämb dar sä vorbim drept. De la räzboi incoace au fost o sumä de momente in cari o atitudine fermä ar fi 
scăpat cu toată siguranţa cestiunea Dunării. Au existat momente în care interesele nici unei puteri nu fuseseră încă angajate prin 
acte ulterioare, în cari ele nu aveau nici a cere compensaţii, nici a le da, în cari Dunărea noastră nu devenise încă un obiect al 
politicei de compensatiuni. Toate acele momente preţioase cabinetul d-lui Brătianu le-a lăsat să treacă neintrebuintate sau le-a 
risipit în deşert fără ţintă, dându-le pe mâna a diferiţi copii mari cari se joacă de-a diplomaţia şi cari de câte ori fac, fără s-o ştie 
poate, afacerile străinilor, se cred cumplit de fini. 

Nu mai relevăm modul incalificabil cu care în acest timp au fost tratat personalul nostru diplomatic, oameni de valoarea 
unui Kogălniceanu sau a unui Callimach Catargiu. Acum, când lacul s-a limpezit, ţara vede bine cine-a avut dreptate, cine nu. 
Toate acestea le zicem pentru 





cazul când intenţiile guvernului ar fi fost bune şi actele sale numai nişte greşeli. Dar din cabinetul d-lui Brătianu au făcut parte 
oameni asupra intenţiei cărora chiar există grave bănuieli, oameni ce par a-şi fi făcut un program din aservirea noastră 
economică. 

Nu ştim în adevăr prin ce peripeții va mai trece cestiunea. Rusia declarând însă că primeşte condiţia cuprinsă în 
contrapropunerea Angliei, de care e legată aprobarea cererii sale, adecă primind ca reglementul pentru gura Chiliei să nu intre în 
vigoare decât cu aprobarea Comisiunei Europene de la Galaţi, e probabil că Conferinţa se apropie cu paşi grabnici de sfârşitul 
lucrărilor sale. 

Ce se va întâmpla atunci în privire-ne ? 

„Le Temps", al cărui corespondent din Londra se zice că ar fi stând în relatiuni cu fatalul d. Barrere, ne spune că 
membrii Conferentei vor semna două protocoale deosebite: unul la semnarea căruia va putea fi admisă şi România, apoi un altul, 
în care se va declara că, dacă România va stărui în rezistenţa sa, puterile vor stărui asemenea în menţinerea hotărârilor 
Conferentei. 

Fatä cu asemenea rezultate de politicä esterioarä, ce sä facem noi cu patriotismul, cu bunele intentii etc. ale guvernului ? 
Să le conserväm în alcool , ca pe nişte mostre organice, pentru edificarea generaţiilor viitoare ? E evident că n-avem ce face cu 
ele şi că invocarea zilnică a virtuţilor problematice cari ar fi animánd pe patriotii roşii nu sunt în ochii nimărui o compensație 
pentru pierderile reale ce le suferă ţara sub acest regim. 

[19 februarie 1883] 


[„CAMERA A PRIMIT...”] 


Camera a primit cu mare majoritate proiectul de lege al gradatiunii salariilor profesorale, un deziderat pe care corpul 
nostru didactic DU manifestase demult şi în deosebite rânduri. 

Principiul gradatiunii e just nu numai pentru această ramură, ci pentru toate serviciile publice de la îndeplinitorii cărora 
se cer cunoştinţe speciale cu greu şi în mult timp câştigate, fără a li se da cu toate acestea perspectiva înaintării. Spre deosebire 
de statele antice, statul modern e sărac. Societatea, în mişcarea ei industrială şi economică, deschide o sumă de ramuri de 
activitate bine plătite şi atrage tinerimea inteligentă la ele, încât statul, care din parte 'şi are asemenea o sumă de lucrări tecnice şi 
speciale de îndeplinit, e prea ades în pericol de-a fi servit prost, pentru că plăteşte prost. 

În ţările din Apus titlurile şi decoraţiile formează un surogat încă respectat pentru răsplătirea meritelor pe care statul nu e 
în stare a le recompensa băneşte; onorile pe care el le gradează după însemnătatea serviciilor aduse ţin locul unei sporiri 
îndestulătoare a salariilor şi lucrul nu este tocmai nepractic de vreme ce pentru amorul - propriu al oamenilor din Apus o 
distinctiune e adesea mai prețioasă decât o recompensă báneascá. 

La noi risipa şi abuzul ce s-a făcut cu aceste semne le-a luat orice valoare în ochii publicului, încât cei mai mulţi oameni 
privesc conferirea lor mai mult ca un fel de jignire decât ca o distingere. Odată însă ce aceste semne sunt lipsite de chiar raţiunea 
lor de-a fi, odată ce nu se conferă pentru a distinge şi măguli meritul, ci după plac şi pentru cauze electorale, purtarea lor 
încetează de-a fi o onoare şi nu mai pot fi întrebuințate ca un mijloc legitim pentru a răsplăti muncă şi merite, deci statul e pus în 
necesitatea de a recurge la alte mijloace, mai reale, spre a face faţă acestei trebuinte. 

În privinţa profesorilor o şi face, de astádatá prin legea gradatiunii . 

Rămâne numai ca şi membrii corpului didactic să se convingă că aceasta e tot ce se poate face pe cale bugetară pentru 
îmbunătăţirea sorții lor materiale şi de-acum înainte să evite ocupatiunile străine sferei lor de activitate. Un profesor, cu cât o fi 
mai bun, cu cât se ocupă mai îndeosebi cu obiectul său şi se va specializa cu atât terenul altor ocupatiuni devine mai străin 
pentru el, cu atât mai apt va fi pentru catedra ce-o ocupă, dar totdeodată mai neîndemânatic pentru orice soi de alte ocupatiuni. 
În ştiinţă va înainta, căci nu este una din ele care să stea pe loc. Pe toate terenele se fac în fiece an descoperiri nouă şi chiar 
numai datoria de-a rămânea în curentul ştiinţei contimporane e îndeajuns pentru a-i ocupa profesorului tot timpul său desponibil 
şi puterea sa desponibilă de muncă. Şi cu cât cineva se adânceşte mai mult într-o ramură de ştiinţă cu atât ea devine mai 
interesantă, cu atât setea de a şti se măreşte. Prin chiar natura spiritului omenesc, nici una din ştiinţe nu poate avea sfârşit, de 
aceea perfectibilitatea fiecăreia e infinită. Fiecare din ele merită ca o inteligenţă omenească să i se consacre ei viaţa 





întreagă, dar se 'ntelege că din momentul acela inteligenţa destinată ştiinţei trebuie pusă la adăpostul luptei pentru existenţă, la 
adăpost de vicisitudinile celorlalte clase ale societăţii. 

Pân' acum profesorii erau condamnaţi la un fel de stagnatiune, căci o înaintare pe scară ierarhică nu există pentru omul 
special, iar munca sa, Oricât s-ar fi perfecţionat prin esperientä şi studiu, rămânea retribuită pururea în aceeaşi măsură. După 
legea nouă timpul de serviciu e măsura după care se judecă şi se remunerează progresele în ştiinţă şi metoda de predare ce se 
presupune că profesorii le-ar fi făcut şi, daca nu există înaintare pe cale ierarhică, cel puţin un spor al retributiei la anume 
perioade de ani asigură profesorului o existenţă lipsită de griji, liberă a se ocupa cu cercetarea şi propagarea adevărului. 

Dar tocmai asupra cercetării şi propagării adevărului cată să insistăm. Daca în corpul nostru didactic există multe şi 
onorabile exceptiuni, nu putem tägädui pe de altă parte că o seamă dintre profesori de liceu, multi dintre cei de universitate nu 
sunt în curentul ştiinţei moderne. De când au ieşit de pe băncile şcoalei n-au mai pus mâna pe carte. Erori demult invalidate prin 
esperientä şi argumente foiesc până astăzi atât in prelectiuni cât şi în cărţile lor didactice. Multi dintre cei mai bine văzuţi chiar 


nu au sentimentul onestitätii literare; o sumă de cărţi puse în mâna elevilor sunt plagiate nerusinate de pe cărţi străine, cu atât 
mai scandaloase cu cât plagiatorii s-au dispensat până şi de cunoştinţa elementară a limbei române, dând textele străine într-o 
formă nemistuită şi necorectă , proprie a nimici simţul logic al şcolarilor. 

Mulţi se ocupă cu lucruri cu totul străine de sfera activităţii lor. Vreun text vechi, compilat acum douăzeci de ani, le 
serveşte şi azi pentru prelectiuni şi toate orele în afară din şcoală le consideră ca ore libere, pe cari le consacră negotului, 
întreprinderilor, politicei ş.a.m.d. Prin provincie mai cu seamă [î]i vedem nu numai luând parte activă la politică, dar devenind 
şefii factiunilor provinciale şi combätänd pe adversari cu un venin şi cu o răutate care-a devenit proverbială tocmai pentru 
profesori şi care le-a atras din partea publicului multe epitete. Pe cât timp se zicea că corpul didactic e uitat de Dumnezeu n-am 
fi crezut poate s-avem dreptul de-a releva defectele pe care el le are în ţara noastră. Dar, din momentul în care şi pentru el se 
deschide calea unei înaintări continue, măsura care vom pune-o va fi neapărat mult mai exigentă decât în trecut. 

Profesorii trebuie să se specializeze de acum înainte. Din simpli absolvenţi ai facultăţilor, din simpli licentiati, ei trebuie 
să devie cu timpul învăţaţi adevăraţi în ramurile lor şi să facă de prisos emigrarea tinerimii noastre în străinătate. La noi, unde 
cultura a fost de secole intelenitä , nimeni nu are scuza că antecesori iluştri nu i-ar mai fi lăsat nimic de lucrat; din contra, tuturor 
li se prezintă posibilitatea de-a câştiga prin muncă o reputaţie respectată. 

[22 februarie 1883] 


MANIFESTUL STUDENŢILOR UNIVERSITĂŢII DIN 
BUCUREŞTI CĂTRE PRESA ROMÂNĂ 


Publicăm mai la vale manifestul tinerimii universitare din Bucureşti adresat presei române în cestiunea Dunării. Fără 
îndoială pretuim sentimentele patriotice ale tinerimei noastre şi nici am dori ca ea să fie altfel în această privire decum este. Dar, 
ca şi cu ocazia adresei înmânate d-lui Clemenceau, ne îndoim de rezultatele practice ale acestei manifestări. E poate rău de-a 
provoca ironia sorții şi desigur o ironie e ca, imediat după înmânarea acelei adrese, d. Barrere să fie înaintat la rangul de secretar 
de stat de către guvernul său. Oare tinerimea noastră e convinsă că opunerea oamenilor ce ne domină e serioasă în Cestiunea 
Dunării, că ei sunt nevinovaţi ca copiii nou născuţi ? Puterile fac ceea ce se face în lume, fără scrupule escesive ele urmăresc pe 
socoteala noastră şi a oricui interesele lor politice şi economice; atitudinea noastră ar trebui să fie de-a nu ne face complici 
vinovaţi ai procederilor lor. În privirea aceasta însă nu avem nici un cuvânt de-a da guvernului de la noi un absolutoriu , nici 
credem că merită sprijinit fie chiar prin manifeste ale tinerimii. Trecutul ne învaţă că el nu s-ar folosi de acest sprijin decât 
pentru [a] masca complicitatea sa deja dovedită în această cestiune. 

[24 februarie 1883] 





[„CE DOREŞTE «L'INDEPENDANCE ROUMAINE» 
DE LA OPOZIŢIE ?”] 


Ce doreşte ,,L'Indépendance roumaine" de la opoziţie ? Să declaräm că Conferenta de la Londra e nedreaptă cu România 
? Că împărăţia vecină, cerând Comisia Mixtă pe Dunăre, pretinde ceva esceptional, ce nu e prevăzut în Tratatul de la Paris şi-n 
cel de la Berlin ? Că jurisdictiunea esclusivă pe braţul Chiliei nu se poate obţine decât în contra Tratatului de la Paris, care pune 
toate gurile Dunării fără esceptiune sub autoritatea Comisiunii Europene ? Asta s-o declaräm ? Dar cine se îndoieşte despre 
asta ? Dar chiar acele puteri cari tratează acum în Conferentä se îndoiesc ele un moment că ceea ce pretind este mai mult decât 
dau tratatele? Dar daca n-ar fi astfel, daca totul s-ar reduce la o simplă interpretare de text, fără sporire de drepturi, fără 
modificarea esenței chiar a instrumentului de pace de la Berlin, ar mai fi fost nevoie de Conferentá, s-ar mai ridica discutiuni ? 
Fără îndoială nu. 

Din nenorocire tratatele nu mai au longevitatea pe care o aveau înainte. Un drept pozitiv şi codificat al ginţilor nu există 
şi, chiar dac! ar exista, nu ştim ce sancţiune ar avea. Tratatele se menţin în vigoare prin echilibrul real al puterilor europene, prin 
raporturi oarecum de greutate şi de forţă, şi dreptul scris e mai mult arma celui slab şi un mijloc de-a trezi conştiinţa acelui 
echilibru. Din punct de vedere mai înalt am putea zice că adevărul rămâne adevăr oricât de rău l-ar apăra cel care-l susţine, că 
dreptatea rămâne dreptate oricât de puţin iscusit ar fi advocatul care luptă pentru ea. Tot din acest punct de vedere se poate zice 
că e fără precedent ca despre o ţară pe deplin neatârnată, despre pământul, despre apa, despre locuitorii ei alţii să hotărască fără 
s-o întrebe, fără s-o primească chiar între ei. Am zice mai mult. Oricât de rău ar fi fost apărătorul cauzei noastre — şi desigur că 
mai rău ca d. Brătianu n-a putut fi nimenea — nu pe apărător aveau a-l considera puterile, ci cauza însăşi, care rămâne dreaptă 
chiar daca cel ce-o apără e nedrept. Uneori ne vine a crede chiar că în Conferenta de la Londra unele din puteri ne apără fără s-o 
mărturisească mai bine decum înţelegem noi s-o facem şi că, în conştiinţa lor, împărtăşesc acea măreaţă idee de dreptate pe care 
cel slab înclină a o avea. 

Dar, cum am zis, toate aceste le spunem din punct de vedere al dreptăţii, ale cărei postulate n-au din nenorocire o altă 
sancţiune decât cel mult generozitatea firească a celor mari, o generozitate uneori alterată de interese. 

Dar nu aceasta vrea ,,L'Indépendance roumaine", ci mai mult: 


Opozitiunea n-a înţeles că, unindu-se cu guvernul şi ajungând prin acest act de înalt patriotism să împiedice dominatiunea 
Austriei pe Dunărea română, ea scăpa fără îndoială guvernul, dar scăpa şi ţara. 


Care guvern, fie-ne permis a întreba? 

Cel din 1881, care găsea că e prudent şi la timp să admită Comisia Mixtă, participarea Imperiului la ea, prezidentia 
permanentă ? Cel de azi, care nu vrea toate acestea ? Dar nu vrea? Ştim noi sigur, ştim pozitiv ceea ce vrea sau nu vrea guvernul 
nostru ? Nu ştim nimic. În toate cestiunile ne-am trezit cu surprinderi, ca şi când încrederea ţării acesteia ar trebui escamotată. 
Că aşa este, vom cita un singur caz. Manifestul, numit al tinerimii universitare din Bucureşti, pe care l-am tipărit cu oarecari 
rezerve în numărul nostru de ieri, e escamotat de la un număr mic de studenţi de cătră un agent al partidului roşu, e revăzut, fără 
ştirea semnătorilor sperăm, de onor. Radu Mihai, încât majoritatea studenţilor a pregătit un protest în contra-i pe care-l 
comunicăm mai la vale, neputându-ne opri de a-i lăuda tonul serios şi plin de inteligentă linişte. Va să zică nici măcar inima 


tinerimei nu e crutatä de ademeniri, ca să zicem aşa, politienesti, cu sinceritatea ei înnăscută, ea să şteargă greşalele guvernului, 
ea să şteargă acel pasaj fatal din „Romänul" (iunie 1871) prin care se dădea tot ce pretinde azi Imperiul în Conferenta de la 
Londra? 

Tot astfel nu înţelegem cum opoziţia poate fi chemată a împărtăşi răspunderea unei rele politici esterioare. Să ne unim ? 
Dar care caz grav ne-a găsit vreodată dezbinati? Când lucrurile ajung la o încordare estremă desigur că românii sunt uniţi, dar nu 
de aceasta e deocamdată vorba. Ceea ce se cere e ca opoziţia, care de ani de zile, de pe când trăia Epureanu încă, a dat alarmă în 
cestiunea aceasta, să ajungă a împărtăşi până şi răspunderea morală a purtării necorecte a guvernului. Aceasta ni se pare o cerere 
prea mare. Exemplul onor. D. Ionescu — pe care noi îndealtmintrelea nu l-am numit trădător — nu ne ademeneşte deloc, deşi d- 
sa trebuie să fi ştiind ce face şi n-are nevoie de invätämintele noastre. 
[26 februarie 1883] 





[LE CURIOS CUM LEGILE...”] 


E curios cum legile cele mai importante trec cu iuteala fulgerului prin conştiinţa votatorilor noştri. Vorbim de 
conventiunea de estrădare cu Țările de Jos sub care vedem semnul pretiosului d. Mitileneu . În sine n-avem nimic de zis în 
contra unei conventiuni de estradare pentru crime comune, încheie-se ea cu Ţările de Jos sau cu oricare alt stat; cestiunea e cu 
totul alta: ca nu sub numele şi firma de estradare pentru crime comune să se strecure estradarea pentru delicte politice sau pentru 
fapte conexe cu crimele politice şi rezultate din ele. 

Nu Olanda este ţara care ne-ar inspira vreo îndoială în privirea interpretării conventiunii. Există însă alte state, în care 
stările de lucruri sunt departe de a fi atât de fericite, pline de regulă şi soliditate, precum sunt în harnica şi inteligenta Olandă ; se 
poate deci ca această convenţie cu totul inofensivă, daca privim statul cu care se încheie, să devie esenţial alta daca se va încheia 
cu alt stat în aceeaşi formă şi cu acelaş text. 

Art. 11 al Constituţiunii zice: 


Toţi străinii aflători pe pământul României se bucură de protectiunea dată de lege persoanelor şi averilor în genere. 


Credem că nici o punere la cale internaţională nu poate şi nu trebuie să zădărnicească acest principiu constituţional. Sub 
numirea de „străinii aflători pe pământul României" se cuprind în cazuri multe românii din provinciile vecine cari nu sunt încă 
împământeniţi. 

Pentru noi însă e just ceea ce permit legile noastre, injust ceea ce ele opresc. 

Dreptul de a caracteriza faptul, de a-l numi delict politic sau comun, de-a recunoaşte că merită sau nu să fie pedepsit, 
trebuie să aparţină justiţiei noastre şi nu interpretării străine. 

Pe cât convenţia aceasta nu e sanctionatä încă şi nici a trecut prin Senat ar fi de dorit să nu se primească decât amendată, 
şi anume: că faptul trebuie caracterizat de justiţia statului căruia i se cere estradarea, rezervă relevată şi de Franţa în ocazii 
analoge. N-am dori ca prin interpretări subtile, prin analogii etc. sá se nimicească dreptul de azil de care se bucură refugiații 
politici în ţările noastre. Toate tocmelele ţării acesteia sunt prea slabe pentru ca-ntr-o zi să n-avem poate noi înşine nevoie de 
dreptul de azil al străinătăţii. N-am voi să vedem estradati de pe pământul României, sub pretextul poate a unor delicte comune, 
oameni politiceşte oricât de vinovaţi, dar nevinovaţi şi în înţelesul legilor noastre şi după conştiinţa noastră publică. 

[26 februarie 1883] 


[„NE SILIM A PĂSTRA...”] 


Ne silim a păstra faţă cu confrații de la „Românul toate formele urbanitätii , deşi reaua lor credinţă e uneori atât de 
revoltătoare încât silinta noastră întâmpină însemnate dificultăţi. Chiar confrații trebuie să înţeleagă că toate în lumea aceasta au 
o margine, că nu pot merge cu neadevärul atât de departe încât să ne atribuie nouă acte de cari ei şi numai ei sunt vinovaţi în 


mod patent. 
Să rezumăm, pentru a nu ştiu câta oară, ceea ce e în cestiune. 
„Romänul" — nu altă foaie de-o importanţă secundară si de opinii problematice — el, organul marelui partid numit 


liberal national , în numărul de la 2 iunie 1881, recapitulează — în numele guvernului român, să fie bineänteles — concesiunile 
făcute Austriei. Iată - le textual: 

I. Înfiinţarea unei Comisiuni Mixte pentru supravegherea navigatiunii şi a regulamentelor de poliţie fluvială între Galaţi 
şi Porţile de Fier. 

II. Admiterea Austro-Ungariei în Comisiunea Mixtă. 

III. Prezidentia Comisiunii Mixte să aparţină delegatului Austro-Ungariei. Şi încă cum se fac aceste concesiuni ? 
Nimerite. La timp. Mergând sigur spre împlinirea scopului. Nu ca aciia — adecă cei din opoziţie — cari se fălesc c-o 
împotrivire îndârjită şi fac zgomot. 

Nimeni nu presupune, credem, că opoziţia ar fi fost atât de machiavelic perfidă încât să introducă acel pasaj — în 
numele guvernului — în preţioasele coloane ale „Romänului" fără ştirea redacţiei, cu ignorare deplină din partea onor. 
Costinescu şi a celorlalţi. 





Verba volant , scripta manent . Ceea ce-or fi pus la cale prin viu grai onorabilii în cestiunea Dunării s-au uitat, aşa 
precum se uită apele acestui râu după ce s-au revărsat în mare. Ei! Cum n-avem noi ceva scris din vremea întrevederilor de la 
Livadia ? Alta ar fi politica Ţării Româneşti atunci ! 

Am reprodus aceste scripta şi ce era mai natural decât să zicem: Dar oare daca contele Kalnocky ar scoate ochii cu ele 
reprezentantului României din Londra ? 

„Romänul" prinde această ocazie cu mânile — cel ce se-neacä se prinde de-un pai — şi are îndrăzneală a zice că 
procurăm argumente adversarului. Noi le procurăm ? Noi le-am scris? Noi am intrat în tratări, noi cei cari iubim a ne făli c-o 
împotrivire îndârjită şi cari facem zgomot ? Noi procuräm acest argument — negru pe alb — , nu colecţia „Romänului" de la 


1881? 

Nu cumva acest pasaj— in numele guvernului — care nu era decât rezumatul tratärilor verbale si în scris între Viena si 
Bucureşti era necunoscut la Viena ? Nu cumva noi, publicându-l , am atras atenţia asupra lui pentru că nu se ştia ? Ne pare rău 
în adevăr, dar cumplit de nerozi trebuie să-şi fi închipuind „Românul" pe cititorii săi pentru a-i crede capabili de-a admite una ca 
asta. Foile oficioase din Viena în relaţie cu Ministeriul de Esterne a aflat asta din „Binele public", nu-i aşa ? 

Astfel de lucruri odată puse pe hârtie, adversarul le trece, însemnate de două ori cu creion roşu, în cartoanele sale, căci 
adversarul are desigur ochi mult mai ascuţiţi pentru asemenea lucruri decât opoziţia din ţară, indusă în eroare de propriul ei 
guvern. 

Şi-n urma acestei descoperiri, „Romänul" binevoieşte a ne atribui următoarele idei: 


Opozitiunea îşi zice : dacă dăm sprijinul nostru guvernului în această cestiune, pozitiunea lui se întăreşte... Pentru a răsturna 
guvernul, pe de o parte îl împingem la rezistenţă, iar pe de alta să dovedim că el a compromis cestiunea pentru ca în momentul în care 
vom veni la putere să facem concesiunile pe cari străinii le cer. 


Admirabil! Iată în adevăr reţeta cu care roşii au ajuns întotdeuna la putere. 

Apoi daca pe noi, cari n-am dat nimic, n-am oferit şi nu oferim nimic, ne ţineţi capabili de-o asemenea ignominie , de ce 
puteţi fi capabili d-voastră, cari aţi oferit tot ? Şi încă cum. Nimerit. La timp. Mergând sigur spre împlinirea scopului. 

Dar aceasta e politica ce înşivă ati urmat-o. Fäcändu-vä mai turci decât turcii — „suntem turci", esclama foaia partidului 
— împingeaţi guvernul conservator la rezistenţă absolută în contra punerilor la cale de la Reichstadt şi în acelaşi moment erati 
intelesi cu factorul de căpetenie al acestor puneri la cale. Guvernul conservator a că ut atunci jertfă bunei sale credinţe, jertfă 
hotărârii sale de-a păzi cu sfinţenie Tractatul de la Paris, de-a nu se amesteca în certurile celor mari, tocmai pentru a nu face din 
ţară un obiect de compensatiune . Cei mari îşi urmează politica lor cum vor; puterea ce-o au preface adeseori voinţa lor în drept; 
dar nu noi aveam s-o facem, pentru cari fiece şir de tratat ţine locul armatelor ce nu le avem. Nu ne e greu a mărturisi că pentru 
omul onest o asemenea jertfă e uşoară. Mic ori mare fie un popor, sunt bunuri morale asupra cărora nu exista tranzacţie legitimă; 
şi când un om de stat crede că, în contra dreptului, în contra opiniunei publice, în contra tradiţiilor de onoare, totuşi trebuie să 
transige, acel om de stat trebuie să ştie cu ce preţ o face: şi că preţul trebuie plătit. ştiind-o aceasta, poate face sacrificiul cel mai 
înalt de care un muritor e capabil, acela de a se stinge el, om drept, purtat de-o adâncă convingere, sub pata infamiei , nefiindu-i 
nici măcar permis de-a se apăra daca apărarea sa ar fi în stare a compromite cauza. Astfel, pentru sute de ani şi-a întunecat 
numele Machiavelli, pentru că, pentru realizarea celui mai sfânt scop, propunea mjiloacele cele mai infame. Şi cu toate acestea 
era O eroare enormă, tocmai pentru că enorm era spiritul ce-o concepuse . Nu prin mijloacele propuse de el s-a realizat scopul. 
Energia şi munca celei mai tinere dintre rasele Italiei au făcut ceea ce mijloacele lui n-ar fi ajuns niciodată să facă. 

Nu ni se mai atribuie dar o politică de care suntem incapabili. 

E clar că nimeni nu poate primi solidaritatea politicei esterioare a guvernului. Daca guvernul rezistă în adevăr, el n-are 
nici o nevoie de asentimentul opoziţiei. Daca cere acest asentiment n-o face pentru a rezista. 

Ceea ce vrea guvernul este de-a atrage şi opoziţia în labirintul duplicitätii lui, în care trei miniştri au jucat trei roluri 
diametral opuse în aparenţă, pe când firul Ariadnei e în mâna d-lui Brătianu, un fir care nu duce decât la o singură poartă: 
mäntinerea la putere a Caradalelor sale, a toată demagogia, ignorantä şi malonestä care ne guvernează. Nu credem că d. Brătianu 
mai crede în ceva. În momentul în care un avânt puternic al simtirilor noastre ne-ar arunca pe căile sale, el, augurul, ar fi cel 
întâi care, între intimii şi comunii săi Mihăleşti, ar zâmbi de sinceritatea noastră. 

A ne uni cu protestări copilăreşti nu ni se pare nici cuviincios, nici folositor. Cuviincios nu, pentru că susţinerea oricărui 
drept trebuie să fie demnă şi nu cel ce se laudă de cu seară e vrodatä de temut; folositor nu, pentru că enunciatiuni retorice nici 
sporesc, nici imputineazá puterea de care dispunem sau acţiunea ce avem a o întimpina . 





Un singur lucru însă le putem spune onor. confrati de la „Romänul". În cei din urmă ani s-au grämädit atâtea nenorociri 
pe capul poporului ăstuia şi a bietei ţării ăştia încât — cu voia dumnealor — ne permitem a fi de-acum înainte mai prudenti faţă 
cu cursele fine ale d-lui Brătianu şi a nu mai crede nimic din ceea ce zice. lar confratilor le-am recomanda sá nu judece pe toată 
lumea după sine şi să binevoiască a crede că mai există şi oameni probi în ţara aceasta. Daca e vrun partid care să fi dovedit că 
nu cu orice preţ voiește să stea sau s-ajungá la guvern, desigur cel conservator a dovedit-o îndestul. 

[1 martie 1883] 


„APELUL CĂTRE PRESĂ..."] 


Apelul către presă al unui număr de şaptezeci de studenţi a fost dezavuat de majoritatea studenţilor universitari printr-un 
protest formal, publicat şi în numărul trecut al „Timpului”. „Romänul" a refuzat a publica acel protest, sub cuvânt că se face 
politică. Adecă Apelul la presă, în adevăr politic, l-a publicat; protestul nepolitic , menit a-i lua şi actului celui dentâi caracterul 
ce-l avea, nu l-a publicat, deşi poartă mai mult semnături de la studenţi în adevăr universitari , nu de la poduri şi şosele. Dar... 
apelul la presă e revăzut de onor. Radu Mihai, comandat chiar printr-un fel de pseudostudent , pe când protestul e inspirat de 
vederi mature şi corecte. Apoi cel dentâi e politic, cel de-al doilea nepolitic , motiv destul pentru „Romänul" de-a nu-l publica pe 
cel din urmă. Nouă ne pare rău că studenţii, în nevinovăția şi sinceritatea lor, se fac pârghie pentru... dac' ar sti ei pentru cine ? 
O, tineri ! al căror ideal culminează în d-alde Mihălescu şi Carada! 

Din Paris aflăm asemenea amănunte asupra modului de înjghebare a adresei înmânate d-lui Clemenceau. Se răspândi 
vorba că studenţii români vor merge la acest deputat să-l roage să intervie în favoarea României în cestiunea Dunării. Ajunşi 
înaintea casei deputatului din Montmartre , li se vorbi despre o notă ce se redactase de câţiva studenţi, în care sunt espuse 
„interesele vitale ale ţării în cestiunea Dunării”. Introduşi fiind la d. Clemenceau, li se citi acea notă, în care se pretindea că sunt 
espuse... interesele vitale etc., dar care în realitate era un manifest revoluţionar. După ce, prin prezenţa lor, studenţii sustinuserä 
un manifest de care cei mai multi nu avuseră nici o cunoştinţă, deputatul — încântat fără îndoială a vedea înainte-i atâţia 
presupuşi discipoli ai doctrinelor sale — căci d. Clemenceau, e cu tot radicalismul său politic, unul din oamenii cei mai învăţaţi 
din Franţa —l îli rugă să iscălească acel manifest. 

Ce era de făcut? Să părăsească sala protestând? Bărbatul care-i primise nu ştia fără 'ndoială nimic, că cei mai mulţi 


dintre studenti nu avuserä idee de cuprinsul acelei asa - numite note si de culoarea ei politicä ori socialä. Vränd - nevränd au 
iscălit toţi. C-un cuvânt, sprijinul bărbatului politic in cestiunea Dunării le e fără 'ndoială binevenit tuturor, dar cea mai mare 
parte dintre studenţii ce-au semnat adresa n-au ştiut de mai nainte ce cuprindea. 

[1 martie 1883] 


[,VA SÁ ZICĂ...”] 


Va să zică Tractatul de la Londra e termenul tecnic sub care de-acum înainte vom avea să însemnăm vasalitatea 
economică şi politică a României. Dacă baronul Worms nu interpela pe guvernul englez, de e adevărat că Conferenta dunăreană 
a hotărât a da Rusiei, sub oarecari condiţii, dreptul exclusiv de control asupra braţului Chiliei şi că se pregăteşte un tratat care 
înlăturează art. 16 al Tratatului de la Paris, daca lordul Fitz - maurice nu avea ocazia de-a răspunde şi de-a împărtăşi Camerei 
Comunelor articolele noului tratat, am fi putut aştepta mult şi bine vro lămurire din partea mintitorilor noştri oficioşi ; singura 
cale pe care poporul nostru îşi mai poate afla soarta e aceea a interpelării în Parlamentul englez. 





Guvernul şi foile sale — departe de-a ţine publicul român în curentul celor ce se petrec — continuă a arunca praf în 
ochii lumii, ba ministrul de esterne nu se sfieşte a încredința pe senatorii şi pe deputaţii convocați că viitorul tractat e favorabil 
României, atât de favorabil încât numai bine se poate da iama Constituţiei şi legii electorale, neavând nici o grijă despre cele din 
afară. 

După relatiunile date Camerei Comunelor, tratatul, care va rezuma în sine lucrările Conferentei dunărene, cuprinde 
următoarele nouă articole: 


Art. 1. Jurisdicţiunea Comisiunii Europene se întinde şi asupra distanţei dintre Galaţi şi Brăila. 

Art. 2. Puterile Comisiunii Europene sunt prelungite pentru o perioadă de 21 de ani, cu prelungiri succesive din trei în trei ani, 
daca unul din contractanti n-ar propune modificări cu un an mai nainte de espirarea mandatului Comisiunii. 

Art . 3. Comisiunea Europeană nu va exercita nici un control efectiv asupra braţului Chiliei, acolo unde amândouă țărmurile 
aparţin aceluiaş stat. (Rusiei). 

Art. 4. Partea aceea a braţului Chiliei care scaldă tärmii României şi Rusiei este supusă regulamentelor cu care se administrează 
braţul Sulinei, sub supraveghearea delegaților Rusiei şi a României. 

Art. 5. Rusia şi România mai nainte de-a întreprinde lucrări în braţul Chiliei vor supune planul acestor lucrări Comisiunii 
Europene. 

Lucrările executate la Ceatal din Ismail vor fi sub controlul Comisiunii din Galaţi. 

La caz de divergență între Rusia şi România sau chiar în sânul Comisiunii în privinţa lucrărilor de executat, puterile vor decide. 

Art. 6. Rusia păstrează dreptul de-a stabili plăţi spre acoperirea cheltuielilor lucrărilor sale, dar cu conditiunea de-a refera 
puterilor. 

Art. 7. Regulamentele adoptate de Comisiunea Europeană la 2 iunie 1882 sunt declarate aplicabile pentru navigatiunea pe Dunăre 
între Porţile de Fier şi Brăila. 

Art. 8. Toate celelalte aranjamente anterioare relative la Dunăre sunt mănţinute . 

Art. 9. Tractatul din Londra va fi ratificat de cătră puteri într-un termen de 6 luni. 


Daca privim veselia şi uşurinţa cu care membrii majorităţii parlamentare de la noi au primit comunicarea unor asemenea 
stipulatiuni, daca vedem graba cu care secta Dimancilor s-aruncă din nou asupra Constituţiei şi legii electorale ca şi când nimic 
nu s-ar fi întâmplat, ca şi când situaţia din afară ar fi cât se poate de senină, putem zice: volenti non fit injuria. Oricât de mare ar 
fi nedreptatea ce i s-ar face acestei ţări prin noul tractat de la Londra, organul vointii ţării, această adunătură de parveniti lacomi 
şi ignoranti din care se compune partidul roşu şi majoritatea Adunării, înghite cu bucurie această pilulă , mai mult, se serveşte de 
ea pentru a căuta mijloace nouă de mäntinere la putere. 

Odată vasalitatea în afară stabilită, trebuiesc create şi înlăuntru condiţiile vasalitätii. Trebuie nimicită influinta pe care o 
mână de oameni liberi, intelectual şi material neatârnaţi, o mai poate exercita asupra opiniei publice şi a mersului lucrurilor; 
trebuie creat un aparat electoral care să-i dea guvernului pururea o majoritate servilă şi înjosită, aleasă de cătră subcomisari de 
poliţie; voturile proprietăţii istorice şi ale inteligintii trebuiesc aruncate şi stinse în mulţimea celor ce se obţin printr-un cinzec de 
vin şi, odată declarându-se formal printr-un tratat că ţara aceasta e o slugă, să fie şi în realitate compusă din slugi ale slugilor 
sträinätätii; drept care s-a şi hotărât ieri citirea a treia a propunerii de revizuire. 

Aceasta o vrea un Dimancea, aceasta o mai vor şi alte guri de vacă, cari prin cine ştie ce ironie a evenimentelor 
esploatează onoarea de-a purta nume mai vechi şi mai române. 

Volenti non fit injuria. Concesiunile nimerite, la timp şi ducând sigur la scop, pe cari guvernul le-a făcut Austro- 
Ungariei, încă din mai 1881, când ministrul de esterne declara că „putem primi Comisiunea Mixtä fără să ne abatem de la 
Tractatul de la Berlin, că încercarea de-a înlătura pe Austria din Comisiune ar fi zadarnică, că cestiunea prezidentei permanente 
o e cestiune de curtenie şi de politetä", acele concesiuni Tractatul de la Londra nu face decât să le înregistreze în dreptul public 
şi să le sanctioneze. 

Toată rezistenţa deci cu care se laudă foile guvernului nu este decât un neadevăr şi o comedie pusă la cale nu pentru a 
servi de mijloc de apărare, ci cu ţinta unică de-a amăgi ţara. Izolarea completă în care s-a aflat România în Conferenta de la 
Londra, părăsirea ei de cătră toţi nu ne dovedeşte decât un singur lucru. Demult toate puterile — una câte una — s-au convins că 
guvernul şi Parlamentul din această ţară nu numai că nu voiesc a apăra nimic, ci din contra precupetesc hotarele şi drepturile ei 
de suveranitate pentru a rămânea în buget. Demult a trebuit să se convingă oricine că statul român a devenit sub acest regim un 
institut pentru căpătuirea şi pensionarea tuturor nevolnicilor intelectuali pe cari i-a produs Orientul şi cari au ajuns a stăpâni ţara 
ca pe o proprietate privată, ale cărei drepturi şi interese ei le speculă pentru cumul şi pensii reversibile. 

Cine dar să mai apere o colectivitate politică care ea însăşi nu mai ştie a se apăra şi se lasă amăgită, esploatată, înjosită 
de tot ce ea are mai comun, mai ignorant şi mai malonest? Volenti non fit injuria. O ţară care vrea şi suportă un guvern de 
Dimanci şi Mihăleşti aceea vrea şi suportă înstrăinarea Dunării, vrea şi suportă robia economică şi vasalitatea politică. 

[3 martie 1883] 





HORATIUS - OVREU 


Directorul unui liceu din Triest a căutat să arate într-o brosurä că poetul roman Quintus Horatius Flaccus , favoritul 
împăratului August şi amic al lui Maecenas , a fost evreu de naştere. Autorul acelei broşure spune că tatăl lui Horatiu a fost un 
evreu erudit din Alexandria care-şi crescuse pe fiul său în credinţa şi în înţelepciunea părinţilor. De aceea filozofia vietei 
exprimată de Horatiu în versurile sale este aceeaşi ce se găseşte în cărţile sacre ale ovreilor cunoscute sub numele de Cărţile 
intelepciunei. 'Toate acestea autorul caută să le demonstreze prin numeroase citate. Afară d-asta el află o trăsătură curat iudaică 
în epicureismul şi humorul lui Horatiu şi sub acest raport compară pe poetul roman cu Heinrich Heine . Într-o satiră a lui, 
Horatiu zice: „Credat Judaeus Apella ” şi autorul brosurei susţine că Apela nu e altceva decât Abeles . La aceasta un glumet a 
observat că Horatius Flaccus cată să se traducă prin Horatius Flekeles . 

[6 martie 1883] 


[„MESAJELE DE ÎNCHIDERE...”] 


Mesajele de închidere şi deschidere a seziunilor Adunărilor se fac în ţara noastră în chipul următor: fiece ministru 
înseamnă pe-o foaie fraza mai mult sau mai puţin lăudăroasă relativă la ramura sa de administraţie pe care ar voi s-o vază trecută 
în mesaj. Unul dintre miniştri împreunează peticele într-un întreg, daca nu se 'ntâmplă s-o facă aceasta regele însuşi. Un mesaj e 
aşadar departe de-a cuprinde o judecată proprie a Coroanei asupra situaţiei sau o cerere proprie a ei — el nu e decât o laudă a 
actelor guvernului şi a majorităţii parlamentare formulată de cei interesaţi. Atârnă în adevăr de bunul simţ al Coroanei de-a 
atenua lucruri ce sunt în prea mare contrazicere cu starea reală, atârnă asemenea de sentimentul de bună cuviinţă a consiliarilor 
de-a nu face din mesaj o reclamă electorală sau de popularitate, dar de consideraţii de simţ şi cuviinţă nu se conduce mai 
nimenea la noi. 

Nu ne mirăm deci daca mesajul cu care s-a dizolvat majoritätile actuale e plin de laude la adresa lor. Efectul odios pe 
care l-a făcut îmbogăţirile membrilor majorităţii şi destrăbălarea administraţiei d-lui Brătianu nu se poate ironiza în adevăr mai 
bine decât prin complimentele ce şi le adresează reciproc aceşti oameni, prin laude ce nu le cred nici cei ce le pronunţă, nici cei 
ce le ascultă. 

Dar, daca afirmatiunile acelui act nu sunt în stare de-a induce pe nimenea în eroare asupra stării reale a ţării, golurile ce 
le prezintă reticentele lui sunt cu atât mai semnificative. Ele ne indreptätesc la argumente a silentio , la adevăruri deduse din 
tăcere. 

Astfel, ministrul de esterne este acela care nu se foloseşte deloc de ocazie pentru a-şi adresa laude. Asupra cestiunii 
Dunării tăcere absolută. 

Cu toate acestea iată un ministru care - ar fi avut multe de zis. Ar fi putut arăta de ex. că politica sa esterioară a izbutit a 
ne înstrăina simpatiile tuturor puterilor. 

Încă din şedinţa a doua a Conferentei de la Londra, când lordul Granville a dat citire scrisorii d-lui loan Ghica prin care 
cerea admiterea României, s-au dat pe faţă izolarea deplină în care ne aflăm. Deşi lord Granville, în calitate de plenipotenţiar al 
ospitalierei Anglii , spera că se va aproba admiterea României de vreme ce e reprezentată în Comisia Europeană din Galaţi şi va 
fi în cea Mixtá, totuşi contele Munster , plenipotentiarul reprezentant al M. Sale germanice, s-a opus la admiterea cu drepturi 
egale a României. Contele era gata să recunoască că România are interese mari la solutiunea acestei cestiuni dar Conferinţa catä 
să-şi păstreze caracterul ei european şi să evite a-i da României egalitate de drepturi. Daca, mäntinändu-se principiul 
unanimitätii , i s-ar da României un vot, s-ar crea o situaţie în care ea, prin veto al ei, ar putea împiedeca lucrările Conferentei. 
Exact în acelaşi ton au fost ţinute declaratiunile celorlalte puteri. Austria recunoscu că situaţia creată prin Tractatul de la Berlin 
dă drept României de-a lua parte la dezbateri; cu toate astea, ţinând seama de obiectiunile Munster , revine de la această opinie. 
Franţa e tot de părerea că România are dreptul de-a intra, dar obiectiunile contelui sunt serioase ... Italia se află în situatiunea 
celorlalte puteri, Rusia şi Turcia asemenea. 





Curios e dar că nici una din puteri nu ne-au contestat dreptul de-a participa la Conferentä, cu toate astea afacerile noastre 
esterioare au fost astfel conduse încât nici una din ele n-au voit a ne primi în realitate. 

Incidentul acesta din şedinţa a doua prevestea rezultatul Conferentei pe care-l vedem în Tractatul de la Londra. Acel 
tractat dă Rusiei jurisdictiunea exclusivă pe braţul Chiliei, Comisiei Europene jurisdictiunea pe celelalte guri până la Brăila, 
Austriei preponderantä politică de la Brăila la Porţile de Fier, c-un cuvânt supune suveranitatea acestei ţări la trei stăpâni 
deosebiți: Europa, Austria, Rusia. 

Ei bine, asupra unor asemenea lucruri, asupra Tractatului de la Londra de ex., guvernul nu găseşte de cuviinţă de-a ne da 
vreo asigurare. E ca şi când acest Tractat n-ar exista, ca şi când tara n-ar avea nici o nevoie de-a şti opiniile guvernului în 
privirea lui pentru a ţine seamă de ele în alegeri şi a-şi formula încrederea pentru sau în contra acelor opinii. 

Acest sistem al tăcerii într-o cestiune de existenţă se urmează demult şi ne dovedeşte că şi acum d. Brătianu va urma a 
lucra fără consentimentul Parlamentului, fără ştirea şi voia ţării, surprinzându-ne numai cu fapte complinite, cărora să nu li se 
poată aduce nici o modificare ulterioară. 

O tăcere analogă se păzeşte asupra reformelor constituţionale. Deşi Camera se dizolvă în urma voturilor, asupra unor 
propuneri de revizuire nici o vorbă a guvernului, nici una a Coroanei nu arată opinia cabinetului în privirea aceasta. 

Un singur lucru s-ar fi putut observa cu toate acestea în acest mesaj: că nimeni, absolut nimeni din toată ţara n-au 
reclamat aceste reforme. Ele au răsărit din sorginti a priori, din crierii d-lui C.A. Rosetti; nici un ziar, afară de cel personal al d- 
sale, nu le-a susţinut; guvernul n-a putut observa nici o mişcare a opiniei publice în favorul lor. 

Afirmările contrarii ale „Românului' sunt pur şi simplu neadevăruri spuse pentru mângâiarea personală a redactorilor 
săi. 

Cu toate astea guvernul acesta, plin de merite precum el singur zice, cată să fi având şi el o opinie în privirea revizuirii, 
pe care ţara se cuvenea s-o cunoască. 

Astfel, în afară de laudele banale şi de puţin preţ pe cari guvernanţii găsesc cuviincios a şi le adresa tocmai în privirea 
celor două cestiuni de căpetenie de natură a nelinişti spiritele, guvernul e cu totul mut, gata a se justifica cu această tăcere când 
votul ţării va fi contrariu aspiratiunilor de demagog cosmopolit ale d-lui C.A. Rosetti; gata asemenea a transige cu sträinätatea şi 
cu demagogia dacă-i va succede să scoată prin prefectii săi majorităţi servile. 


S-a văzut că toate încercările opoziţiei de-a obţine declaratiuni clare de la guvern au fost zădărnicite prin sälbätäcia 
majorităţii, că nu i s-a lăsat opoziţiei nici chiar putinţa de-a se adresa la tron precum au încercat a o face, întâi de pe tribună, apoi 
prin cerere de audienţă. Tăcerea guvernului în privirea celor două cestiuni vitale în preziua alegerilor seamănă prea mult a 
conspirație ocultă în contra intereselor acestei ţări, o conspirație agravată încă prin plecarea regelui în, momentele hotărâtoare. 
Tara are nevoie de tot curajul ei civic pentru a scutura din spatele ei atât vasalitatea economică cu care e ameninţată cât şi robia 
politică sub elementele demagogiei, ignorante şi maloneste, ce se oploşesc sub aripile d-lor Rosetti brătianu . 

[10 martie 1883] 


SITUAŢIA DIN ARDEAL 


I.P.S.S. mitropolitul românilor răsăriteni din Ardeal şi Tara Ungurească, d. Miron Românul, a adresat protoiereilor din 
arhidieceză o circulară. Ea opreşte pe cler de-a lua parte la adunările populare cari protestează cu atâta legitimitate în contra 
proiectului de lege al cărui scop e maghiarizarea institutelor secundare române de învăţământ. 

Înainte de toate mărturisim că nu discutăm motivul care-a putut împinge pe prelat la răspândirea acestei circulare. Ştiam 
că, din nenorocire, mitropolitul românilor prea e o persoană oficială pentru a se putea sustrage de la influenţa guvernamentală şi 
nici nu se poate pretinde ca orice mitropolit să fie ca Şaguna, care punea ordine ministeriale ungureşti ad acta, fără a le 
'nvrednici măcar de-un răspuns şi care, când dreptatea era în partea poporului său, o susţinea în contra a orice şi a oricui. Se prea 
poate aşadar ca circulara aceasta să fie comandată de la Pesta, de unde i s-a şi administrat mitropolitului, prin ziare ungureşti, 
ameninţări de trimitere la mănăstire. 





Ceea ce ni se pare însă straniu în această circulară şi lucru la care nu ne-am fi aşteptat este tendenta pe care I.P.S. Sa 
binevoieşte a o atribui adunărilor populare, tendentä substituitá, care dá circulärii caracterul unei denuntäri aproape. 

Mai întâi se zice că adunările „au un caracter politic”. 

Daca e neapărat de-a li se atribui un asemenea caracter, am întreba de când românii în ţara lor proprie şi strämoseascä au 
căzut, prin vro sententä judiciară , sub interdictiune politică, de când li s-a detras numai lor liberul exerciţiu al dreptului 
întrunirilor, garantat chiar de-o Constituţie ca cea ungară, în cari să poată discuta liberi şi neimpiedecati atentatul făcut asupra 
limbii, naţionalităţi şi bisericii lor de cătră reprezentanţii minorităţii populatiunii din ţară? 


Conducătorii — mai zice circulara — se pun pe teorii cari eschid simţul ce se numeşte patriotism şi eschid respectul cătră bazele 
actuale ale dreptului public... Din partea inteligenţei i se dă poporului în mod ostentativ impuls într-o directiune care trece marginile 
loialității ... 


Simţul ce se numeşte patriotism poate să se fi eschizând; simţul ce este patriotism după cum [î]l înţelege toată lumea — 
esceptie făcând de maghiari — nu sufere fără 'ndoială nici o scădere prin manifestări. Căci poate fi cineva bun patriot şi rău 
maghiar — lucrurile nu au a face una cu alta — şi, viceversa, poate fi cineva fanatic maghiar şi rău patriot, ceea ce maghiarii 
sunt în genere. Patriot e omul care contribuie la bunăstarea şi înflorirea tuturor elementelor din ţara sa; prin ridicarea simultană a 
tuturor, patria se ridică. Maghiarii, din contra, văd idealul lor de stat în ruinarea naţiunilor conlocuitoare, în apăsarea lor 
intelectuală; ei atentează la cel mai de căpetenie instrument de cultură al unui popor, la limba lui, pentru a-i impune în schimb 
idiomul ocult al unei mici şi izolate rase, idiom cu forme organice fino - tartare , cu lexicon slavonesc. Radical deosebit în 
structură de câteşitrele grupurile mari de limbi europene, acest idiom prezintă dificultăţile unei limbi moarte fără a prezenta nici 
unul din foloasele ei. Cine ştie limba română are calea deschisă la tezaurul intelectual al limbilor romanice moderne, are în fine 
cheia la limba latină, la civilizatiunea antică. Cine ştie ungureşte nu ştie nimic decât ungureşte, un idiom nefolositor, purtat de o 
literatură săracă, de-o cultură ştiinţifică înapoiată, care nu deschide nici o poartă în Europa şi — în treacăt vorbind — nici în 
restul lumii. Cu învăţarea acestui idiom milioane de oameni cheltuiesc un enorm echivalent de putere intelectuală... cu ce folos? 
Evident că nici unul. 


Se esclude respectul către bazele actuale ale dreptului public . . ? 


Dar ce este legea naționalităților, ce autonomia confesiunilor decât drept public? Ce sunt aceste decât un pact între 
popoare şi Coroană, în care cele dentăi, în schimb cu sacrificiile ce le aduc, obţin un minim de libertate pentru creşterea şi 
cultura lor? Cine ignorează acest drept public, cine esclude respectul cătră el nu sunt nimenea alţii decât maghiarii. Ei sunt acei 
ce falsifică pactul dualist; ei acei cari, prin călcări de legi fundamentale, zguduie încrederea popoarelor în sfintenia semnăturii 
monarhului, ei sunt aciia în fine cari, prin simţul lor revoluţionar înnăscut, sapă sistematic în inima popoarelor iubirea seculară 
cătră dinastie. Cât despre loialitate , ne pare că anul 1848 şi 1866, memoriile unui Kossuth, reminiscentele politice ale unui 
conte Usedom si ale principelui de Bismarck ne-ar da curioase probe pentru ilustrarea ,,proverbialei loialitáti ” a maghiarilor 
cătră Casa domnitoare căreia nu i se poate tăgădui meritul de-a-i fi mântuit de sub domnia turcilor şi de a-i fi făcut posibili în 
mijlocul Europei. 

I.P.S. Sa se mai plânge că aceste adunări JO pun piedeci în cale atunci când în acord cu prea sfinţii fraţi episcopi ar 
vrea să apere cu mijloace loiale adevăratele interese nationale bisericeşti ...” 

Aci observăm că de mult i s-a opus atât I.P.S. Sale, cât şi în genere clerului, sofisma guvernamentală, întrebuințată 
dealmintrelea în toate ţările, că tot ce fac, fac fără ca poporul să participe. Aceasta o zicea lumea oficială şi foile unguresti. 

De-acum înainte imputarea de-a voi altceva decât poporul n-o mai poate face clerului nici guvernul, nici maghiarii. E 
clar că populatiunile române cer mai mult respect pentru bunurile lor morale câştigate decum [î]l cer episcopii chiar şi nu ne 
îndoim că-l vor şi obţine. 

Dar 


teoriile politice... sunt apte de-a servi în mâna celor ráuvoitori ca argumente plauzibile pentru a ne denunța de adversari ai 
statului ... 


În mâna celor răuvoitori de bună seamă. Cu ori fără umbră de adevăr, cu ori fără cauză, rău - voitorii vor crea din nimic 


chiar argumente plauzibile pentru ei si pentru prosti spre a denunta pe romäni. Stat pro ratione voluntas e regula celui räuvoitor , 
care nu poate fi niciodată convins prin argumente pentru că nu vrea a fi convins. 

Încă un cuvânt. 

Popor autohton pe pământul părinţilor lor, într-o ţară care n-a fost niciodată cucerită de unguri, deşi a stat în legătură 
cu Ungaria, românii n-au avut a mulţumi inferioritatea lor politică inegalitätii de condiţii sociale, ci religiei lor, ritului care, în 
tot timpul atotputerniciei papale în Europa, 





era persecutat. O dovadă despre asta e că aproape toată nobilimea actuală a Transilvaniei — esceptie făcând de două, trei familii 
secuieşti — e de rasă română şi datorește titlurile ei originare ducilor Făgăraşului, domnilor Țării Româneşti, iar maghiarizarea 
ei o datoreşte catolizării ulterioare. Încă la 1511 Stoe de Bethlen nu era decât boier făgăraşan . Pe când şeful neamului devine 
catolic şi maghiar, neamul însuşi, gens, e până azi țărănesc în judeţ. Un Mailat , catolizat şi maghiar, e prezident al Senatului din 
Pesta; neamul e țărănesc până astăzi în Tara Oltului . Candea (Cändestii ), familie răspândită la amândouă poalele Carpaţilor, în 
Tara Românească şi-n Ardeal, devine maghiarizat Kendefy ş.a.m.d. 

În acel timp de luptă fără conştiinţă în care naționalitatea era adeseori confundată cu religia asemenea transfugiu dintr-un 
popor într-altul era mai lesne de executat. Dar de la reformatiune încoace, la noi îndeosebi de la Matei Basarab, care-a dat 
poporului unitatea de limbă si de credinţă, deznationalizarea chiar individuală e aproape cu neputinţă. Cărţile de sub Matei 
Basarab sunt pentru români ceea ce Biblia lui Luther a fost pentru popoarele Germaniei; un reagent puternic ce-a făcut din 
poporul românesc un popor deosebit, incapabil de-a se confunda cu altele, şi care, cu toată împrăştiarea sa politică, rămâne unul 
şi acelaşi. 

Prin valoarea de cultură ce-a dobândit-o limba noastră, prin claritatea ei analitică, prin legătura ce stabileşte între noi şi 
ţările din apus, atentatele asupra ei devin atentate în contra lumii romanice şi a civilizatiunii omeneşti în genere. Dar e o lege 
constantă a istoriei că, atunci când un popor luptă cu civilizatiunea, cel ce se consumă şi cade în luptă nu este civilizatiunea ci 
poporul. 

Cine nu vede însă că maghiarii îşi consumă cele mai bune puteri ale existenţei lor pentru realizarea unei utopii, pentru a 
face, în câţiva ani de dualism, ceea ce n-au putut face într-o mie de ani de egemonie politică şi socială? Un mecanician modern 
ar putea să calculeze enorma cantitate de putere, de muncă şi sudoare omenească care se risipeşte în zădar, nu pentru a unifica 
statul prin împăcarea tuturor, ci din contra pentru a spori puterea de repulsiune şi de discompunere ale elementelor constitutive 
ale Ungariei. 

Şi aceasta în numele aşa numitei idei maghiare de stat. 

Dar o idee de stat nu este o teorie ce se inventă, punându-şi cineva degetu 'n gură. Oricât de mare bărbat de stat şi-ar 
închipui cineva că este, nu trebuie să uite legea: causa aequat effectum . Când o mie de ani de supremație politică n-au dat 
maghiarilor în privirea deznationalizärii altor elemente decât un rezultat aproape nul, e evident că puterea lor de asimilare 
(causa) este nulă. O idee dreaptă de stat va fi aceea care va formula funcțiunea de dezvoltare a elementelor reale din care ţara se 
compune, care va recunoaşte ceea ce există în adevăr: o ţară poliglotă, locuită de rase deosebite. Precum svitera n-are cuvânt de- 
a înfiinţa un departament de marină şi a discuta legi de navigatiune, tot astfel e nesocotit a crede că, prin simplă inspiraţie, un 
stat, prin natura şi istoria lui poliglot, se poate preface în stat c-o singură limbă. A se lupta însă în contra unor puteri constante e 
egal cu a se lupta în contra rotatiunii pământului în jurul său, în contra consecutiunii regulate de noapte şi zi. 

[12 martie 1883] 


GR. M. JIPESCU, POESII 
BUCUREŞTI, 1883 


D. Gr. Jipescu , cunoscutul autor al Opincarului , e unul din rarii scriitori care, şi în proză şi în versuri, mânuie limba 
curată a poporului. Broşurica apărută acum cuprinde câteva poezii ţinute în ton atât de original încât mai nu se pot deosebi de 
cele în adevăr poporane . 

Astfel, bunăoară, citim: 





MARIA MERILOR 
(Meri sau Cojocaru e sat in Dombovita ) 
Floricică de mărar , Cucul trist , pe-un nuc uscat, 
Umblă vestea-n Cojocar Boian, mut, nedejugat , 
Şi de-aci peste hotar Grivei , uitându-şi de sat, 
Că mändruta Merilor , Amutesc în ascultare, 
Surioara zorilor, Lunca, vere, conten n-are, 
Päunita stänelor , De-al ei cäntec tot tresare. 
Îmi taie vederile Iar Niţu la văzul ei 
Şi-mi uscă apşoarele Ochii-i scăpară scântei, 
Şi-mi seacă inimele. Unde-i unu vede trei; 
Curca Radii din pătul Săgetat, topit, uscat, 
Se ghemuie , stă pitul Ale friguri l-apucat — 
Noaptea când aude fil ! Zace, bietul, fermecat. 
Alta: 
CIREAŞA 
Roşată , dulce, voioasă Vişina, duşmană soră , 


Fragedă şi răcoroasă, Pe când fetele la horă 


Din muguras in pruncie 
Mä gätesc cu flori o mie. 
Si, de soare särutatä, 

Cresc iute, ş-apoi deodată 
Mă roşesc că mi-e ruşine 
Când frunza s' uită la mine, 
Că mă vede preschimbată, 
Arzând de foc, foc de fată 
Şi din coadă verde, lungă, 
Dau să fug, să nu m' ajungă 
Bätränetele cu vânt 

Să m-arunce la pământ. 


Ca cerceii la ureche 

Mă pun pereche - pereche , 
Posomorâtă'năsprită , 
Parcă din simţ e sărită , 
Mă tot spune la mierliţe . 
Pitigoi şi grangorite , 

Că sunt bună de mâncat: 

Şi când e spre revărsat 

Mă pomenesc, din visare 
Că mă iau, cum ti se pare? 
La ciocneala ! Cioc în cap ! 
Zac rănită, tip — da' scap ? 

Ar fi de recomandat ca nimeni sä nu scape ocazia de-a cumpära aceastä brosuricä, care nu costä decät un franc. Ce 
puţini oameni mai scriu în adevăr româneşte în zilele noastre! 
[13 martie 1883] 


(„ARMATA NOASTRA...”] 


Armata noastră posedă o pletoră atât de mare de oameni speciali, cu cunoştinţe profunde, strategice, tactice, 
fortificatorii, atâta amar de învăţătură încât ne mai putem şi lipsi de câte unul din ofiţerii generali, dovediti buni, dovediti 
ştiutori de arta lor. 

La urma urmelor nu ne rămâne generalul Călinescu, Serurie, întreg statul major al gardei civice, n-avem armata 
bravilor „apărători ai independenţei”, n-avem „baioneta inteligentă” care face de prisos orice altă baionetă? Există un pericol 
atât de mare ca general Călinescu şi vestitul locotenent - colonel , doctor în drept de la Pisa şi prezident Republicei 
Ploieştilor, să inunde această ţară cu lumina cunoştinţelor lor tecnice, încât d. Brătianu poate — daca intrigile sale politice o 
cer — să creeze altor ofiţeri generali o situaţie care să-i silească a se retrage. 

Iată în adevăr ce s-a întâmplat: 

Generalul Manu e cunoscut ca unul din cei mai capabili şi mai speciali ostaşi. Ca inspector general al artileriei era pe 
deplin în rolul său, de vreme ce această armă cere cele mai multe cunoştinţe speciale. Nimeni nu se îndoieşte că artileria s-a 
resimţit de activitatea sa, căci ea e arma care s-a distins cu deosebire şi în timpul războiului şi în timpul manevrelor. 

Iată în sfârşit un om care era la locul lui. 

Dar pentru ca oamenii sá nu rámáie la locul lor există d. Brătianu, care, pe lângă mica providentá din cer ce dá 
oamenilor talent şi putere de acţiune, joacă în România pe marea providentä a fevruariştilor , a republicanilor convertiți, a 
doctorilor de la Pisa redeveniti militari, a acelor eroi garibaldiani pe cari istoria-i distinge prin o profundă tăcere ş.a.m.d. 

De două ori deja actualul ministru de război a 'ncercat să sape în mod subversiv poziţia meritată şi cu drept câştigată 
de d. general Manu. Întâia oară pare că s-ar fi interpus M. Sa Regele. De astă dată însă — în preziua plecării M. Sale, fără 
considerare pentru starea de sănătate şi de osteneală a monarhului — s-a supus semnăturii sale liste lungi de numiri (66 de 
decrete cu sute de nume proprii) cari la drept vorbind pun toată puterea armată în mâna d-lui Brătianu şi a oamenilor săi. 

Tot cu această ocazie de punere în aplicare a legii comandamentelor d. general Manu se numeşte cap al diviziunii a 8- 
a , cu reşedinţa în Roman, fiind de mai 'nainte sigur că generalul nu va primi această... înaintare. Căci o înaintare ierarhică 
este — în alt chip nici d. Brătianu n-ar fi avut curajul să însceneze lucrul — dar o înaintare despre care se ştia că nu va fi 
primită şi că generalul va prefera să demisioneze. 

Răul de căpetenie care dizolvă la noi orice încredere în stat şi în urmă orice încredere de sine însuşi, atât de necesară 
fiecărui om de merit, este politica. D. Brătianu — ajuns din nefericire ministru de război — ignorant în ale războiului, ca şi în 
toate cele, face politică în armată. Pentru a fi recunoscut de d-sa trebuie să fii omul d-sale, trebuie să stai cu d-sa în relaţii 
analoge cu cele în care stă Carada cu firma din Strada Nouă. 

Până ieri administraţie şi Parlament erau în mânile d-sale; prin reforma electorală vrea să puie mâna pe Corpul 
electoral; prin eligibilitatea magistraturii mâna pe justiţie, prin aplicarea legii 





comandamentelor pune mâna pe armată—încât nu mai rămâne decât un singur lucru: mâna pe Coroană. Cine ştie însă 
trecutul d-lui Brătianu desigur că-l ştie capabil şi de aceasta. Ar fi păcat numai să nu se 'nece , ca cineva, la mal. 
[15 martie 1883] 


RADICALII FRANCEJI 
[„RADICALII DIN FRANTA...”] 


Radicalii din Franta isi urmeazä agitatiunea pentru desfiintarea Senatului. Credem cä nici demagogii romäni nu vor 
rămânea indärät mult timp. În zilele din urmă s-a mai ţinut în Paris o întrunire, prezidată de senat[or]ul Laurent - pichat , 
având de secretar pe deputatul Pelletan . Acesta a dat cetire unui proiect de manifest cătră ţară, redactat de comitetul 
provizoriu. Proiectul a fost primit de Adunare cu vii aplauze. În acest act se zice că liga nu-şi va da sentinţa asupra votului 
prin care Camera a respins revizuirea Constituţiei, ci se va întoarce numai spre viitor, va urmări o idee şi va căuta să-i 
accelereze victoria. Revizuirea cată să triumfe 


pentru cá—se zice în manifest—Constitutia de la 1875 a fost stabilită de monarhisti şi n-a fost întocmită spre a organiza onest 
un guvern democratic, ci din contra, spre a o depune la picioarele unei oligarhie; pentru că, întrucât timp voinţa sufragiului universal 
este paralizată, nu poate reuşi nici o reformă politică sau socială şi nici un regim nu poate avea durată, fiind împins într-o parte şi 
alta între două puteri ostile; pentru că adevărata cauză a eşecurilor şi crizelor ce enervează democraţia zace tocmai în legile 
constituţionale, pentru că, cu un cuvânt, a amâna revizuirea va să zică a amâna politica republicană. 


Statutele adoptate de Adunare indică drept scop al ligei o agitatiune legală pentru o organizare mai bună a Republicii. 
Comitetul central al ligei e compus din câte un delegat al fiecărui colegiu electoral şi câte un reprezentant al gazdelor 
favorabile ligei. 

[16 martie 1883] 


[„N-AVEM BUCURIE...”] 


N-avem bucurie de tinerimea ce studiază la Paris. E azi învederat pentru oricine că tinerii cari 'şi fac educatiunea 
acolo, întorşi în ţară, sunt de o remarcabilă sterilitate intelectuală şi că, în schimbul unei ştiinţe cât se poate de puţine, vin cu 
pretentiuni exagerate, cu trebuinte insatiabile , cu totul disproportionate cu puterea de productiune a poporului nostru. De la 

un timp incoace e si mai räu. In loc de-a munci—sunt atät de vaste regiunile de muncä intelectualä in toate directiunile—isi 
umplu capul cu fel de fel de utopii politice si sociale, se erigează în mânuitorii nu numai ai poporului nostru, ci ai omenirii 
întregi, iar când se-ntorc înapoi doza lor de cunoştinţe e atât de neînsemnată încât mai nici unul nu e în stare de-a se hrăni 
prin munca sa proprie, ci trebuie să aibă recurs la protectiunile politice ale coruptei noastre demagogii, trebuie să se închine la 
d-alde Brătianu şi C.A.Rosetti cari, în schimb cu o absolută renunțare la orice demnitate personală sau convingere, le aruncă 
câte-un os ori două, liniştindu-le astfel toate pretinsele focuri de beatificare a omenirii. 

A pretexta principii mari pentru a obţine funcţii, pensii reversibile, favori, iată şcoala pe care a creat-o d. C.A.Rosetti 
în ţară, urmând-o el însuşi din tinereţe şi până azi. 

De soiul acesta e şi tagma de patrioţi în perspectivă care redijează „Dacia viitoare”. Supere-se cât vor pofti; noi nu 
vom înceta a zice că ţăranul de la Dunăre ar avea alte lucruri de făcut în Paris decât de-a simpatiza cu comunarzii, de-a afişa 
utopii cosmopolite şi de-a tăia câinilor frunze. 

În numărul din urmă al aşa numitei „Dacia viitoare” ne spun că 


sufletul dumnealor se indignează când văd că aşa numiții politici, acei farisei fără animă, voiesc a le da lectiuni de sentiment 
românesc. 





Noi suntem acei farisei fără animă cari am afirmat că dumnealor profanează în adevăr idealul politic al strămoşilor, 
punându-l ca etichetă pe marfa dumnealor proaspătă, ce se coace o dată pe săptămână. 
Dumnealor ne răspund: 


Ei, onorate ziar conservator, marele idei nu se profaneazá când ele se împărtăşesc de junime şi se îmbrăţişează cu o căldură 
pe care numai această etate o poate s-o aibe; ele se profanează de aceia care nu le întrebuinţează decât ca instrument politic. 
Strigati dar cât veţi putea, insultati-ne şi acuzaţi-ne cât veţi voi, fiţi sicuri că nu veţi reuşi a ne face sá deviem sau să ne oprim 
din calea noastră nici chiar pentru a vă arunca o căutătură de dispreţ. 


Cu asemenea tirade retorice, rău scrise, nu ne ia nimenea ochii. Am mai îmbătrânit pe malurile Dâmboviţei . Deci, cu 
iertarea dumnealor, fie zis: farisei, cu ori fără de animă, precum ştim a număra pân-la patru tot astfel spunem şi adevărul, 
oricare ar fi impresiile cu care-l vor întâmpina cei atinşi de el. 

Ceea ce contestăm noi e că dumnealor au imbrätosat ceva cu căldură. 

„Dacia viitoare” e rău scrisă, fără stil, fără idei, fără entuziasm, semn de bătrâneţe prematură, de incapacitate de 
căldură. 

Ca dovadă că pomadatii partizani ai Comunei nu numai că nu ştiu nimic, dar nici nu pricep limba ce-o vorbeşte 
poporul din care pretind a face parte, cităm următorul pasaj: 


Pe urmă acest fiu al patriei austro - unguresti mă întrebă pentru a depărta aceste triste idei: „Ce mai nou prin ţară ?” fără a 
adăuga cel puţin epitetul „românească”, ca şi când el ar fi fost din aceeaşi țară cu mine, el austro - ungur ! 


Sancta simplicitas ! 

Ţară în gura acelui austro-ungar nu e substantiv comun, ci nume propriu. Spre deosebire de Moldova, de Ardeal, de 
Banat, de Maramureş, ardelenii numesc Valahia şi ţinutul Făgăraşului Țară. Cine trece în ţinutul Făgăraşului se zice c-a 
trecut în Ţară. Cine vine din acel ţinut se zice până azi că vine din... Ţară şi că trece în Ardeal. Numele propriu de ,,Tará” se 
dă dar Valahiei lui Mircea I, pe când dumnealor [i]l atribuie sentimentalismului de ocazie al unui călător. 

Iara noi — nu fie cu bănat — am mai adăogi o vorbă, fără a ne preocupa mult de căutătura de dispreţ. 

Nu cu utopii comunarde, nu urmând pe fanariotul C.A. Rosetti, care-a corupt această ţară şi-a făcut din vicleşug, din 
tâlhăria patronată a amicilor săi politici, din fraze, mijloace de câştig, se va putea ridica vreodată acest popor. 

O singură buruiană de leac există pentru acest scop: munca. Muncă, nu comunalism ; muncă, nu benchetuiri cu 
gunoaiele civilizaţiei franceze; muncă, nu pornoscopie pe bulevarde; muncă, nu pomadă, iată mijlocul care va ridica poporul 
nostru. 

Această „Dacie viitoare” nu e însă nimic alt decât un mijloc de-a crea celor ce numără pietrele şi mână muştele la apă 
reputatiuni uzurpate, pentru ca, reîntorşi în Țară, să aibă vreun cuvânt aparent de-a pretinde lefuri enorme de pe spinarea si 
din munca reală a poporului lor. 

Nu credem că mai credeţi în ceva, când ştim pe paiatul tarigrädean care vă inspiră, şi numai probe de muncă serioasă, 
pe cari nu ni le dă mai nici unul din voi, ne-ar putea schimba convingerea. 

[18 martie 1883] 


[,«ROMÄNUL» CAUTĂ A JUSTIFICA...”] 


„Romänul” caută a justifica refuzul d-lui maresal al Curţii de-a prezenta cererea de audienţă a senatorilor din opoziţie 
M.S. Regelui. Argumentul său de căpetenie nu are meritul originalității ; e acelaşi pe care maresalul însuşi l-a dat: „că există 
un regulament din 1874 care prescrie că audienţe colective nu se pot acorda decât autorităţilor”. 

Dac' ar fi să ne plătim de - acest răspuns c-un argument ad hominem, valabil în toate cazurile pentru redactorii 
„Românului”, am putea zice c-am studiat cu foc coloanele din 1876 ale foii azi oficioase şi că dovezile ce le-au adus tot ea 
când era în opoziţie ne-a convertit atât de complet că rău se interpreta regulamentul încât am ajuns şi noi la rara ocazie de-a 
deodată dreptate foii acesteia şi de-a admite ca bune şi valabile temeiurile ce le aducea... atunci. 

Dar, precum am zis, argumentul ar fi ad hominem, absolut valabil faţă de redactorii foii oficioase, nevalabil însă cu 
omul care nu s-ar fi legat prin nimic în această cestiune. 





Găsim dar că acel regulament — oricare i-ar fi originea — rău şi fără cale s-a interpretat în modul în care se face. 

Delegatiunea unui oraş care-a ars, comitetul unei societăţi pentru înfiinţarea unei Academii, nu sunt de ex. autorităţi 
ale puterii publice; cu toate acestea nu credem că d. mareşal să opuie vreodată vestitul său regulament primirii unor asemenea 
oameni. 

Pentru scopul polemic al acestor şiruri ar fi fost îndeajuns de-a opune „Românului” propriile sale cuvinte de la 1876 
în această afacere; dar noi nu ne sfiim a declara că rău se interpretă regulamentul faţă cu oameni cari prin mandatul lor au un 
caracter public şi cărora nu li se poate tăgădui dreptul de-a aduce Coroanei rugäminti în cari nu e implicat deloc interesul lor 
personal, ci asemenea un interes public. 

Dac - am căuta să esplicăm regulamentul după cum ne convine nouă ce lesne ne-ar fi a zice: Dar oare roşii la 1874 
era prezentabili la Curte ? Apoi— slavă Domnului — i-am apucat în vremile acelea. Mulţi cari azi umblă tantosi în cupele pe 
atunci îmblau iarna cu pälärioarä de paie si cu hainutä de dril . De ! Patria nu recunoscuse încă că patru clase primare si un 
curs de violoncel dau dreptul la ocuparea demnitätilor ei. Pe atunci existentele bántuite de furtună ale roşiilor erau 
termometre vii pentru studii de climatologie ; azi ei sunt exemplare escelente pentru Klemmatologie . Suntem siguri că cei 
mai mulţi din dumnealor vor pricepe acest termen din urmă. 

Ce era partidul roşu ? O adunătură de oameni ignoranti, în mare parte străini de această ţară, vicioşi, incapabili de 
muncă, maturi în cele mai multe cazuri de apucarea unor meserii maloneste sau de puşcărie, constituind în adevăr elemente 
de-a căror contact colectiv trebuia ferită nu numai Curtea, dar orice instituţie. 

Nu ca elemente politice; ca elemente social problematice, moralimente căzute, ar fi trebuit să li se închiză uşa regelui. 

Iată esplicarea pe care am da-o noi acelui regulament dac! ar fi vorba să răspundem numai cum ne convine nouă. 

Dar zice „Românul”: „e un obicei care există şi se respectă la Curțile europene”. 

Curțile europene nu dovedesc însă nimic în privirea Curţii noastre. Toată originea dreptului public e alta la noi, alta în 
Apus; la noi Domnul n-a pus nicicând o coală de hârtie între el şi cetăţeanul onest. 

Astăzi... roşii, doctori în ştiinţele evitate de morală, au în adevăr privilegiul de-a intra, pe când omului onest [î]i 
rămâne cel mult datoria de-a o solicita intrarea, desigur nu din deşertăciune, ci pentru cuvinte cu mult mai grele. 

Daca nu ne-ar fi din cale afară silă, am spune noi cine sunt aciia şi... acelea a căror moravuri, pretinse private, sunt 
de-o publicitate atât de pronunţată încât ar trebui să le 'nchizä intrarea, a căror prezenţă, chiar sporadicä, incomodeazä 
societatea cea bună. S-a primit persoane, vulgo cu steag, la baluri şi la petreceri de-o onoare... pe atât de puţină pe cât de 
cunoscută, şi asta numai pentru că erau fiici sau neveste de politiciani roşii. Şi aceşti oameni, a căror vieţi sunt nişte mlaştini, 
abia întrecute de cinismul lor public, aceşti oameni esplică regulamente de primiri la Curte. Ei, dintre cari cei mai mulţi, nu 
după reglemente scrise, ci după cea mai elementară cuviinţă n-ar merita a trece un prag onest ! 

Dar să lăsăm lecţiile de respect pentru Curte, pe cari nu le dau de astă dată republicani deghizați, oameni cari au 
batjocorit şi tron şi Curte zeci de ani de-a rândul, şi să venim la altele. 


Deci, după d. general Florescu, zice oficiosul, revizuirea în sine nu e un motiv de îngrijire pentru nimeni... (ci numai în 
împrejurările actuale) ea poate şi trebuie să se facă în alte împrejurări. 


Daca confrații s-ar convinge că pentru asemenea sofisme, remarcabile prin platitudinea şi petulanta lor, nu mai găsesc 
în ţară cititori destul de naivi, ce bine - ar fi. 

Va să zică o criză organică încetează de-a fi o criză când nu mai plouă afară. 

Ideea firească că criza unei schimbări a Constituţiei e în genere plină de pericole, dar că se agravează încă prin 
situaţia din afară, e atât de complicată pentru capetele confratilor încât se prefac a fi incapabili de-a o pricepe. 

Apoi mai citim: 


E firesc ca sustiitorii şi amicii subscriitorilor petitiunii de la Iaşi... să nu voiascá ea reforma constituţională sá se facă în sens 
liberal... 


Această frază e în adevăr culmea nerusinárii gazetăreşti . 

Va să zică subscriitorii petitiunii de la Iaşi sunt actualii membri ai opoziţiei. Generalul Florescu, d-nii Kogălniceanu 
şi Vernescu au iscálit petitiunea de la Iaşi. Şi nu este numai un neadevăr la adresa opoziţiei, e o injurie, îndealtmintrelea 
gratuită, adusă unor oameni care sprijinesc acum guvernul d-lui Brătianu. 





Promotorul acelei petitiuni, autorul ei e prinţul Gr. M. Sturza. Niciodată noi, oricari ar fi fost schimbările de opinii ale 
prinţului, nu le-am reprobat, pentru un motiv foarte simplu. A putut fi ieri conservator, poate fi azi liberal, mâni republican; o 
mărturisim: caracterul şi dezinteresarea sa vădită ne-a oprit de la orice reprobare . Am avut ocazie de-a constata că prinţul Gr. 
Sturza, spre marea deosebire de alţii, nici funcţii vânează, nici se teme a pierde funcţii, nici umblă după păsuieli, nici are rude 
de pus în slujbă, c-un cuvânt schimbările sale sunt dictate poate de bunul său plac, niciodată, absolut niciodată de interes. 

În timpul din urmă prinţul s-a arătat favorabil proiectelor d-lui Brătianu sau în genere n-a făcut nici o opoziţie, nici 
chiar în cestiunea reformei constituţionale. 

Apoi sunt oameni d-nii de la „Românul” când ne impută nouă în colectiv acea petiție semnată de bărbaţi cari au 
trecut de mult abizul ce-i despärtea de d. Brătianu ? 

Cestiunea cu petiția de la Iaşi e asemănătoare cu aceea a Convenţiei comerciale. 

D. Boerescu era autorul ei principal, în timpi în cari în adevăr se putea justifica că prin acel act câştiga României o 
suveranitate pe cari vecinii nu recunoşteau c-o putem exercita. După asta, d-sa devine consiliarul şi amicul roşiilor, şi astăzi ? 
Astăzi, tot noi să purtăm singuri ponosul, iar alţii să aibă folosul ? 

Să ne punem în poziţia „Românului”. Să presupunem că noi am fi avut a suferi în trecut, prin vorbe sau prin măsuri 
luate bunăoară de d. Kogălniceanu, e o simplă presupunere aceasta, în timpul când d-sa a fost coleg al d-lui Brătianu. Cădea- 
ni-s -ar nouă oare de-a face azi roşiilor o vină din acele vorbe sau măsuri pe cari i le-am presupus d-lui Kogălniceanu, astăzi 
când un program comun de muncă ne uneşte ? Fără îndoială nu. Ar fi nedrept faţă chiar cu un adversar atât de nedrept 
precum sunt roşii; ar fi o estremă lipsă de cuviinţă cătră bărbatul cu care ne-am unit. 

Dar roşii n-o simt aceasta. Zilnic vorbesc de Tractatul de negot şi au alături pe d-nii Boerescu si Dim. Ghica; vorbesc 

de petitiunea de la Iaşi şi ca mäni semnatarii de căpetenie ai acelei petiţii vor fi alături cu ei, căci în contra lor nu sunt. 
Purtarea aceasta a foii oficioase cu amicii şi aliaţii partidului e atât de comună încât îşi caută pereche. 
[20 martie 1883] 


[, CAM ÎN AJUNUL ...”] 


Cam în ajunul războiului oriental un român vorbea la Berlin c-un tânăr diplomat asupra roditoarei ţări de lângă 
Dunăre, pe care o numea patria sa, înşirând străinului fel de fel de cai verzi pe pereţi despre toate câte i se păreau bune în 
valea de jos a clasicului râu. 


România ? — răspunse diplomatul zâmbind. lată o vacă bună de muls. Cât despre români, îmi vine a repeta vorba generalului 
Jaltuchin : „Cel mai bun dintre ei e tot bun de spânzurat fără judecată”. 


Cuvintele acestea ne-au rămas în minte, căci în adevăr vacă de muls pentru toată lumea, pentru cotcarii străini, pentru 
cei indigeni fie de un sex ori de altul, vacă cum e ţara noastră rar se va mai găsi. Rău o fi fost şi 'nainte , dar de când 
politicianul venetic, C. A. Rosetti, şi-a ridicat adunăturile, cioclovinele de câte patru clase primare în sus, starea de lucruri de 
la noi nu-şi mai poate găsi pereche. 

Se vede că nu le mai ajung roşiilor furtişagurile făcute cu ocazia răscumpărării liniilor Stroussberg şi Cernavoda 
chiustenge ; iar le-a venit gust de ghesefturi cu milioanele şi de giumbus economico - financiar . Conform regulii din 
Machiavelli că cine vrea să se ţie la putere cată să distreze opinia publică cu întreprinderi nouă, pretinse pline de viitor, 
înaintea alegerilor vin cu fel de fel de iscodituri cari au un scop îndoit: întâi de-a face pe gurile căscate să li se ia vederile, 
apoi pentru a crea ocazii de afaceri scabroase. 

Uneori oameni de-o exemplară bună credinţă şi patrioţi cum se cuvine ne zic din convingere: „Ce folos au luptele 
aceste politice între partide ? De ce nu 'ncetează odată ? De ce românii nu-şi dau mâna pentru a asigura prosperitatea ţării 
lor ?” 

Sinceri or fi asemenea oameni, pătrunzători nu sunt. 

Apoi oare cu oameni politici avem noi a face ? Stupidul de Serurie, gheşeftarul Carada, paraliticul şi ramolitul 
Cariagdis, camardinerul Chiritopol sunt oameni politici ? 





Apoi oare lupte politice sunt cele de la noi ?Politicá e că o ciocloviná ca actualul redactor de la ,,Románul”, comun, 
ignorant şi impertinent, cu patru clase primare, din nimic, adecă din coate goale a poliţiei din Iaşi şi din vivandieră a 
regimentului de muschetari, ajunge răscumpărător de drumuri de fier şi milionar ? Politică e cu linia Cernavoda chiustenge , 
care s-a plătit bob numărat c-un preţ întreit de ceea ce făcea, de s-au intolit o sumă de golani roşii ? Politică este spoliarea 
sistematică pe care-o practică această plebe nesätioasä de şapte ani de zile, fără ca să se afle în ţara asta un procuror, un 
judecător de instrucţie care să puie mâna în piept acestor oameni de nimic, să-i întrebe de unde s-a îmbogăţit ? 

Aceasta nu mai e politică; e pur şi simplu lupta a o mână de oameni în contra unor bande fără trecut şi pudoare, fără 
scrupul, cari s-au constituit în guvern şi Parlament. 

Altora iar le vine a ne zice să moderăm expresiunile pe cari le adresăm acestor oameni; ni s-ar cere să fim mai 
înmănuşaţi faţă cu cefele groase de scelerati, bune numai sá le pipăie mâna cäläului. Parecă această tagmá de oameni pricepe 
cuvânt bun şi crestinesc, parec' ar fi capabilă a înţelege exact un adevăr cât de simplu. Incapabilä de adevăr, incapabilă de-o 
scânteie de onestitate şi de dezinteresare, numai dându-i cu boldul , ca bivolilor , această carne cu ochi, neruşinată şi 
nesimtitoare, mai e în stare a da urme de pricepere. 

Acest exordiu ni s-a părut necesar pentru a indica cititorilor noua tentativă de spoliare a acestor oameni. 

Dunărea e o cale de apă gata, care n-are nevoie de nici o cheltuială de constructiune, o cale cum numai Dumnezeu a 
putut-o face. Pe trei guri puternice ea se varsă în mare. Două din acele guri sunt cu totul pe teritoriu român; pe una lucrează 
Comisia Europeană pentru a o ţine în stare de navigabilitate . Dar ceea ce Dumnezeu dă gratis plebea noastră roşie vrea să ne 
puie să plătim de-a doua oară. Nu gurile pe cari şi le-a creat Dunărea singură după capul ei sunt bune pentru colosala marină 
română, care nu mai încape în apele noastre; Dunărea trebuie învățată minte de d-alde musiu Costinescu, [îli trebuie altă cale 
de la Cernavoda la Chiustenge. Acesta-i moftul cel mai nou al patriotilor. 

În vremea lui Herodot, 484 înainte de Hristos, acum două mii patru sute de ani — de la Anadan babadan , cum s-ar 
zice —, o albie a gurilor Dunării curgea între Cernavoda şi Chiustenge. De această albie s-a folosit o societate engleză pentru 
ca să construiască — fără terasament — acel mizerabil drum de fier care i-a costat 6 milioane şi pentru care noi, graţie 
împrejurării că suntem nişte gură - cască , iar roşii nişte gheşeftari, l-am plătit cu 16 milioane, adecă zece milioane peste 
preţul cu care-l oferise societatea engleză din capul locului. 

De cum s-a operat acea scandaloasă afacere am văzut pe samsarii ei mofluji ridicând magazii luxoase în capitală, de 
unde 'nainte n-aveau de pe ce bea apă. 

Dară aceasta nu-i de ajuns. 

Nu ajunge că s-a îmbogăţit toate rubedeniile veneticului bizantin pân' într-a şaptea spitä; nu sunt de ajuns bacşişurile 
cu care s-a cumpărat voturile majorităţii Adunării; acum cele şaisprezece milioane trebuiesc aruncate în apă, drumul de fier 
mutat din albie alături, iar în locul lui... canal la Chiustenge ! 

Un simplu cap de pod n-avem precum Dh cer cele mai elementare exigente strategice şi economice spre acea 
pustietate, abia bună ca o mână de mocani să-şi pască oile pe ea, lăsaţi în ştirea lui Dumnezeu şi în toiul lor de voinici, şi 
acum... canal trebuie, care să coste zeci de milioane din spinarea aceluiaşi țăran sácátuit care abia trăieşte de la mână la gură, 
a aceluiaşi proprietar care nu mai poate vinde nimic, pentru că nu capătă nici un preţ pe grâne faţă cu concurenţa americană şi 
rusească. 

Şi fără a fi publicat studii, fără a se fi ales măcar Parlamentul, fără ca aceşti samsari să aibă autorizarea cuiva ne spun 
că convingerea dumnealor, luminată prin bacşişuri , este 

că acest canal se va face, că noua gură a Dunării se va crea; când, nu pot spune, dar se va face negresit; natura-l arată, interesul 
României precum şi interesul întregului comerţ european [1]l impune. 


Interesul României ! Cele două - trei vaporaşe ale statului şi câteva luntri pescăreşti , cari se pot mişca foarte bine pe 
gurile ce ni le-a dăruit Dumnezeu, au nevoie de-o nouă gură, pe care să n-aibă ce transporta şi ale cărei venituri să fie pururea 
inferioare cheltuielelor de amortizare, ca la toate întreprinderile lor patriotice, ca la calea Stroussberg, ca la Offenheim , ca la 
toate cu-n cuvânt. 

[23 martie, 1883] 





„PESTER LLOYD” ŞI ROMÂNII DIN TRANSILVANIA 


Cititorul ce-ar binevoi a se uita din nou la numărul ,,Timpului” de sâmbătă 13 martie va vedea că, daca am fi fost 
profeti, tot n-am fi putut cita mai exact pasajele acele din circulara excelentei sale d-lui Miron Românul cari vor servi presei 
ungureşti ca denuntäri şi ca puncte de acuzaţie. În articolul lui „Pester Lloyd” pe care-l reproducem mai la vale se va vedea 
că pasajele a căror enuntare din partea mitropolitului am reprobat-o noi sunt exact aceleaşi cu cari foaia maghiară scoate ochii 
românilor. 

Însă această foaie e cunoscută ca oficioasă, inspiratiunile ei se datoresc unor sorginti din sferele guvernamentale ale 
Ungariei. Păstrându-ne intenţia de-a răspunde la articolul foii oficioase, dăm de astădată apostrofele ei ca o probă cât de mult 
rău se poate face unui popor întreg prin câteva şiruri necumpănite şi inexacte, cum poziţia oficială pe care-o ocupă Escelenta 
Sa dă unor neadevăruri o greutate pe care nici un fel de faptă şi nici un fel de discurs din timpul adunărilor populare n-o 
justifică. ,,Pildele rele molipsind datinele cele bune” am văzut si pe P. S. Sa Episcopul Aradului urmând exemplul dat in Sibii 
şi creându-se , din senin şi din nimic, un pretext de persecuție în contra aspiratiunilor legitime ale poporului român. 

Deductiunile pe cari „Pester Lloyd” le face din circulara mitropolitului, punerea în paralelă a cuvintelor prelatului cu 
pasaje si espresiuni din ,,Telegraful” -Fundescu bunăoară, un pamflet cotidian fără nici o responsabilitate morală sau politică, 
va dovedi I. P. S. Sale că chiar dac! ar fi voit să oprească clerul de la întruniri, conform vreunui ordin ministerial, ar fi avut 
dreptul s-o facă ca autoritate ecleziastică supremă; dar că nu trebuia, pentru a-şi motiva ordinul circular fără umbră de adevăr, 
puslă ] în suspiciune legitimitatea cererilor credincioşilor săi. Considerente atât de lipsite de temei încât scriitorii maghiari 
înşişi, pentru a le da măcar aerul unei probabilitáti, sunt nevoiţi a le documenta prin citatiuni din „Telegraful” -Fundescu ori 
din alte foi, mai bine scrise poate, dar despre cari se ştie că enuntärile lor nu angajează nici o sferă politică si pe nici un bărbat 
politic. 

Lăsăm să urmeze articolul, rezervându-ne a-l comenta în alt rând. 


Meetingurile române din Transilvania au produs o mişcare care, de ce merge, de ce atinge cercuri mai întinse, 
mişcare ce merită cu atât mai mult atentiunea generală cu cât stă în legătură cu aspiratiuni foarte caracteristice. 
Motivul manifest şi imediat al acestor adunări ale românilor transilvăneni e precum se ştie discutiunea în Dietă 
asupra proiectului de lege privitor la şcoalele secundare. Conducătorilor românilor nu le era de ajuns că 
mitropolitul, în numele bisericii sale, a făcut obiectiuni înaintea Parlamentului în contra acestui proiect de lege; nu, 
pe lângă aceasta mai trebuiau şi manifestatiuni „spontane ” ale „voinței poporului”, cari sá dea acelui protest o 
putere şi o eficacitate deosebită. Şi-n adevăr ! Daca e vorba să relevăm repejunea şi preciziunea cu care s-au 
înscenat meetingurile române din Braşău , Sibiiu, Deva, Cluj, Turda, Cahalm , Făgăraş şi din alte locuri, cei ce le-a 
pus la cale merită desigur toată lauda. Din aceasta putem deduce învăţământul important că acest popor se dirige de 
cătră conducătorii Lui după voinţa şi intenţia lor c-o lesniciune care ne pune pe gânduri. Alta e însă intentiunea ce 
este a realiza prin aceste adunări demonstrative. 

Discursurile şi rezolutiunile precum şi personajele determinante din aceste meetinguri nu ne lasă nici o îndoială 
că avem a face cu un nou tour de force al dacoromanismului . Pentru a ne da această probă de putere proiectul de 
lege al şcoalelor secundare a fost un pretext numai; resortul veritabil e mânuit de alte puteri cu nişte scopuri foarte 
îndepărtate . În mijlocul certelor noastre parlamentare, adesea meschine, şi impresurati de nu mai puţin însemnatele 
sfezi de zi, pierdem prea adeseori din vedere mersul lucrurilor din Orientul meridional , şi totuşi acolo s-a 
'nrădăcinat pentru Ungaria, ba poate pentru monarcie (?) o cestiune de existenţă, care pán' acum nu s-a dezvoltat 
deloc în favorul nostru. 

Despre adunările din urmă ale românilor foile noastre n-au adus decât notițe insuficiente; dar pastoralele 
mitropolitului, român si ale episcopului din Arad ne învaţă că avem a face cu manifestatiuni foarte critice. 
Mitropolitul constată în circulara sa că aceste adunări zgomotoase de popor au luat ,,o directiune şi un caracter 
politic de-aşa natură încât nu pot fi decât stricăcioase intereselor de existenţă ale poporului român”. El ne mai 
spune că „teoriile” dezvoltate în adunări stau în contrazicere cu „patriotismul” şi cu respectul ce li se cuvine 
institutiunilor fundamentale de drept public. Conducătorii adunărilor populare duc poporul „pe-o clină repede” şi-l 
împing „într-o directiune care trece marginile loialității”. 

Să fie bine înţeles ! Mitropolitul român este acela care vorbeşte astfel în circulară cătră clerul său propriu. Avem 
aşadar un martor clasic pentru asertiunile gravante pe care capul bisericei române ortodoxe le-a scris — desigur 
după informatiuni amănunțite asupra celor petrecute şi cu intentiunea cea mai bună. Indignarea cu care-a fost 
primită această admonitiune de cătră inteligența română ne întăreşte în credinţa veracitätii acestor enuntäri, cari 
îndealtmintrelea ni se confirmă si din alte sorginti competente (?). Pietrele aruncate în ferestrele rezidentei 
metropolitane , precum şi atacurile fără moderatiune a presei române de dincoaci şi de dincolo de Carpaţi, 
impertinentul „protest în zale” cu care-a umplut lumea tinerimea română din Sibiiu, îndreptat in 
contra „neadevärurilor tendentioase” cuprinse în pastorala de mai sus dovedesc nu mai puţin turburarea întinsă şi 
adâncă, pe cari le-a produs descoperirile mitropolitului în iniţiatorii şi complicii noului scandal dacoroman . 
Împrejurarea că procurorul a procedat în contra unora din personajele compromise sporeşte numai seriozitatea 
situatiunii. 


185 


Pentru cel ce cunoaste stärile de lucruri de dincolo de Tara Motilor, precum si din invecinata Romänie, 
fenomenele din urmä nu-i produc nici o surprindere, ci i se prezentä numai ca niste efecte ale unor cauze de mult 
cunoscute şi ades deplorate . La aceste sorginti dar trebuie să ne ducem pentru a ne forma o idee limpede şi o 
judecată exactă asupra mişcării Românilor din Transilvania. 

Rădăcinile mişcării de azi ajung pân-la 1848, ba în parte chiar dincolo de-acea eră; dur dorinţele şi 
reclamatiunile românilor din Transilvania, au primit o formă mai concretă de la 1867 încoace. Fără consultarea şi 
consentimäntul celor mai vechi locuitori ai Transilvaniei, precum conducătorii numesc foarte impropriu poporul lor, 
s-a făcut atunci pactul dualist între Ungaria şi Austria si, ca consecuentä ulterioară a lui, realizarea uniunii legale a 
Ungariei cu Transilvania 





Românii transilvăneni se 'nfioará atât de acel pact nefast cât şi de uniune, pe care-o numesc fuziune inadmisibilă şi 
stăruie într-o politică de pasivitate, încât nu iau parte la alegerile în Parlament, nici la alte acţiuni politice de 
însemnătate de drept public şi toate legile şi institutiunile pe care legislatura ungurească le-a creat de la anul 1867 
încoace românii le consideră numai ca de facto şi impuse, iar nu ca existând de jure şi durabil - obligatorii . 

În această politică de abstinentä, care nu e în fond decât o stare perpetuă de război în contra legislaturii tärei 
proprii, se creşte tinerimea română din Transilvania; ei [î]i servesc sferele inteligente ale acestui popor; această 
politică o predică toate scrierile şi foile românilor, atât de la noi cât şi de dincolo, din Regat; aceasta e atmosfera 
politică în care, de două decenii, trăiesc peste două milioane şi jumătate de cetăţeni ai statului nostru. Şi această 
atitudine a românilor se 'ntăreşte încă prin aceea că, conducătorii de azi o pun înainte ca sfânt patrimoniu al 
marelui mitropolit Şaguna. 

Acest întâi archiepiscop şi mitropolit român - ortodox , care-a murit în anul 1873, a lăsat (după cum arată d. 
Slavici) următorul testament poporului său: 

„Nici o înţelegere cu maghiarii ! Orice înţelegere directă între români şi maghiari implică în sine ideea unei 
acţiuni în contra dinastiei. Toate speranţele românilor se 'ntemeiază numai pe împăratul”. 

După aceste idei conducătoare ale politicei române moderne conflictul între rase trebuie mäntinut în permanenţă, 
ba scelerateta unei asemeni politici de asmutare merge atât de departe, încât încercările unei înţelegeri pacinice 
între popoare se consideră ca un act în contra dinastiei. Loialitatea simulată cătră dinastie nu e în realitate decât o 
ilustratiune a cuvântului: „Voim stăpân pe împăratul pentru a nu avea nici un stăpân”. 

Din acest izvor răsar apoi ca necesitate naturală toate acele regretabile şi culpabile induceri în eroare ale 
poporului românesc, care din natură chiar e obicinuit de-a se lăsa influintat şi dus de bună - voie de alţii. Şi când, 
acum vro doi ani, începuse a miji şi printre românii din Transilvania un simţ mai bun, o pricepere mai sobră a stării 
de lucruri, conducătorii au pus cea mai puternică pârghie morală pentru ca, în conferenta generală a delegatiilor 
români din mai 1881, să fortifice din nou punctul de vedere al pasivitätii. Prea bine le-a succes încă; căci cine poate 
nega că majoritatea precumpănitoare a aşa numitei inteligente române: preoţi, institutori, advocati, cărturari, 
negutätori, proprietari ş.a.m.d. e plină cu totul de ideile unei aversiuni ostile în contra legilor fundamentale ale ţării 
noastre. Mitropolitul Miron Roman o spune aceasta fără pospai, şi el trebuie să-şi fi cunoscând oamenii. 

Dar încotro tinteste această atitudine hotărât ostilă a românilor transilvăneni ? Să se ia sama numai la 
deciziunile conferentei generale din 1881 şi să s' asculte cele mai nouă discursuri şi rezolutiuni ale meetingurilor si 
oricine se va convinge că pretinsa pasivitate politică are în fond ţinte foarte active. 

Înainte de toate e vorba de restabilirea uniunii personale între Transilvania şi Ungaria sau de recâştigarea 
autonomiei transilvane; apoi stabilirea acelei egale indreptätiri pentru români ca, în toate regiunile locuite de ei, 
numai limba română să fie legal permisă în administraţie şi jurisdictiune 

(N. B. Aci „Pester Lloyd” se cam întrece. Nu numai, ci şi limba română. Nu nur, ci auch). 
De acestea se leagă instituirea unei reprezentatiuni române nationale care, după cum se pretinde, ar fi existat din 
bătrâni şi pe care maghiarii şi saşii au înlăturat-o în mod criminal. 

Se 'ntelege că şi părţile rupte în mod arbitrar, partes adnexae , trebuiesc restituite principatului Transilvaniei, 
pentru ca în chipul acesta să fie gata bastionul pentru Dacia viitoare. 

Toate dorinţele aceste modeste se găsesc pe larg în Memorandul românilor din Transilvania, care-a fost scos la 
lume, înzestrat c-un aparat istoric în aparenţă plin de greutate şi care în multe locuri din străinătate a făcut deja 
efect, şi ceea ce-i lipseşte acestei scrieri ca ascutis si limpezime aceea ne-o spun fără sfială Irredenta română şi presa 
ei din România şi din Paris. Ce zicea, în decemvrie anul trecut, cu ocazia iubileului Habsburgilor, „România liberă” 
? „Austria a sprijinit cu umerii săi clădirea dărâmată a statului unguresc, s-a făcut complice cu despotismul hunic şi 
a menţinut pân-în zilele noastre sclavia naționalităților (în Ungaria). Oare dreptatea eternă va mai îngădui mult 
timp această pată pe care-o aruncă existenţa acestui imperiu parazit pe fruntea secolului libertăţii şi civilizatiunii ?” 

Un demn pendent la această obrăznicie este faptul că în şcoalele României se învaţă că „Patria Română” 
cuprinde regiunile „Temesiana ” (Banatul Temişorii), Transilvania, Maramuräsul, Crisiana (regiunea Muräsului si 
a Crişului) şi Bucovina. În fine foile asmutätoare de lângă Dâmboviţa ajung atât de departe, încât nu mai numesc 
Transilvania decât „România de peste Carpaţi”. 

În adevăr trebuie să se mire cineva de liniştea şi de răbdarea sferelor noastre conducătoare, şi duioasă ne-a 
părut mai cu seamă, demult încă, acea grijă cu care Ministerul nostru de Esterne şi diplomaţia noastră au căutat a 
ridica de subsori megalomania dacoromână . Nu numai că ţărilor vasale Turciei li s-a creat o poziţie suverană ca 
Regat român şi s-a introdus în şirul statelor europene, mai cu seamă prin solicitarea şi sprijinul nostru, dar am 
sacrificat (şi aceasta e şi mai rău) interesele noastre cele mai vitale politice şi economice la Dunărea de Jos şi am 
adus cele mai grele rane ţării noastre proprii din curată ingäduintä si din grija pentru neastämpäratul megaloman . 

Şi pentru toată iubirea şi toate sacrificiile culegem azi răsplata sub forma politicei de asmutare a unei Irridente 
române şi a afiliatilor ei de la noi. Am uitat că in Orient nu obţine cineva succese prin îngăduire şi bunăvoință, ci 
prin putere şi străşnicie . Nu se va face oare odată uz de această veche esperientä faţă cu agitatorii şi provocatorii 
români de dincoace şi de dincolo de Carpaţi ? 

[23 martie 1883] 


[„SE 'NTELEGE CĂ, DUPĂ MANIFESTUL...”] 


Se 'ntelege că, după manifestul partidului roşu, publicat în Monitorul- fundescu , toate în ţara aceasta merg struná şi 
de minune, încât daca le-ar da cineva crezare, România s-ar fi aflând în apogeul fericirii şi al gloriei. Cel ce bunăoară nu vede 
că am pierdut mii de oameni pe câmpul de luptă, obţinând drept unic rezultat cedarea Basarabiei, că azi, când ţara e 
independentă şi fostul voievod rege, se cere ca o târzie compensație a recunoaşterii acestor titluri Dunărea 





romană; cine nu observă că, în acelaş timp în care politicianii se îmbogăţesc, toate clasele acestui popor, de la Vlädicä pân-la 
opincă, dau îndărăt, acela nu poate decât să aplaude la toate laudele pe cari partidul roşu, cu cunoscutul său esces de 
modestie, şi le aduce singur prin acel manifest. 

Oricât am face din acest act obiectul cercetărilor noastre amănunțite, nu vom găsi nimic nou, afară doar de unele 
nume iscălite sub dânsul, pe cari ne obicinuiserăm a le vedea într-altă parte, dar pe cari le întâlnim alături cu. onor. 
Costinescu. Aceleaşi glorificări vechi şi de atâtea ori răsturnate a faptelor partidului, aceleaşi acuzări neadevărate ori nedrepte 
la adresa opoziţiei, c-un cuvânt un act cárpit din petece de reviste insipide ale ‚‚Romänului”, lipite cu platitudinea abitualá a 
acestor oameni pe cât de lipsiţi de talent pe atât de insinuanti în vorbe si de incapabili de adevăr. 

Astfel emancipare economică se numeşte de ex. răscumpărarea hârtiilor Stroussberg făcută c-un preţ îndoit decum se 
cotau, un fapt care afară de îmbogățirea a o sumă de patrioţi prin joc de bursă n-a avut alt rezultat decât sporirea enormă a 
capitalului datoriei publice. 

Tot în rândul emancipării economice se trece răscumpărarea liniei Cernavoda chiustenge , plătită de trei ori pe atâta 
pe cât face şi decum ceruse societatea engleză din capul locului. Se vorbeşte, desigur pentru oamenii din provincie, de-un 
port la mare pe care l-am fi având, adecă tot de aşa - numitul port de la Chiustenge care, pentru toate spiritele cunoscătoare , 
nu există pân' acum decât în fantazia scriitorilor „Românului”. 

În fine vine o polemică lungă la adresa opoziţiei, cu privire la legea electorală în care iar nu se face decât a se repeta 
toate neadevărurile zise şi rezise pân' acum . Se vorbeşte şi aci despre lesniciunea cu care s-ar fi corumpând colegiile 
superioare restrânse, ca şi când rezultatele pe cari ni le-a dat sufrajul universal în cele din urmă alegeri comunale, adecă 
abtinerea absolută a imensei majorităţi a alegătorilor şi participarea la ele numai a politicianilor şi gardelor civice, nu ne-ar fi 
dat un tablou fidel şi o idee exactă despre mizeria şi servilitatea unor alegeri făcute în asemenea condițiuni. Sofismele spuse 
deja de d. C.A. Rosetti în articolele sale asupra acestei cestiuni se repetă pentru nu ştim a câta oară, ca şi când realitatea, 
adecă practicarea reformei în alegerile ce-au avut loc n-ar fi dovedit că guvernamentali şi numai guvernamentali pot ieşi din 
urne şi că la urma - urmelor lupta se reduce în asemenea caz la intrigile din chiar partidul roşu, la certe meschine dintre 
Serurie si Sarkez . Sarkez şi Serurie, la apostrofe comune şi înjurături de uliţă între gheseftari cäpätuiti şi cei cari caută a se 
căpătui. Alegerile comunale din Bucureşti, cari au umplut consiliul cu capete de post şi oameni de facem-treburi, de tot ce 
marele oraş are pe de o parte mai mărginit, pe de alta mai puţin onest, membrii comitetului central roşu nu sunt în stare a le 
considera ca o adevărată şi sângeroasă dezmintire la teoria demagogică a d-lui C.A. Rosetti că colegii numeroase ar fi dând 
reprezentanţi mai buni. 

Se 'ntelege cumcä ceea ce vede toată lumea, scopul şi esenţa acestei reforme, nu numai că nu e mărturisită, ci se 
tăgăduieşte chiar. Întărirea sistemului parlamentar o numesc dumnealor, când în realitate reforma nu-nsemnează decât 
punerea întregului corp electoral la dispoziţia d-lui loan Brătianu, pentru ca să facă cu dânsul orice va pofti. 

Am văzut deja cum d. Brătianu, pentru a se menţine cu orice preţ la putere, pune pe rând mâna pe toate ramurile 
administraţiei publice, numind pretutindenea în frunte creaturile sale. Astfel am văzut cum plecarea regelui n-a servit decât 
pentru a-i pune în mână armata întreagă, în care azi deosebitii Pilati au cele mai mari roluri. Pentru a da asalt ultimelor 
rămăşiţe de independenţă a alegătorilor din colegiul I şi II am văzut plouänd pe capetele lor nevinovate sute şi iar sute de 
decoraţii; depreciarea unui semn public de onoare i s-a părut d-lui I. Brătianu un preţ foarte ieften când e vorba ca, prin 
ultima lovitură dată organizării noastre, să-şi cumpere absolutismul său politic. 

Iar absolutismul său politic nu se pune deloc la cale pentru a realiza vreo mare idee de care cäpätänele strâmte ale 
roşiilor nici nu sunt capabile, ci numai pentru a menţine pe de-a pururea o bandă de esploatatori în posesiunea resurselor 
statului. Al doilea imperiu în Franţa s-a servit în adevăr cu elemente incalificabile, dar totuşi nu se poate tăgădui că guvernul 
avea şi în afară şi în lăuntru mari idei. În nimic nu va semăna guvernul personal al d-lui Brătianu cu acela al lui Napoleon III 
decât în coruptiunea şi în înjosirea elementelor sale guvernamentale. 

Faţă cu guvernele econoame , modeste, harnice ale Domnilor români de la 1821—1857, faţă cu guvernul de 
emancipare politică şi socială a lui Vodă Cuza se va 'ncepe de-acum înainte, în zilele lui Carol îngăduitorul, a doua ediţie a 
domniei fanariotilor. Înjosirea de caracter şi linguşirea slugoilor pe cari d. Brătianu i-a ridicat va fi singurul titlu de 
recomandare; orice merit, orice mişcare onestă a inimei şi a conştiinţei, orice virtute care dă vieţii publice energie şi claritate 
va fi proscrisă din mijlocul acestor oameni de rând, atât de rând precum numai infectiunea proverbială a Orientului i-a putut 
produce. 

Ave Cesar! 

Când citim manifestul acestui comitet central ceea ce ne mai izbeşte este că o seamă dintre membri sunt oameni cari 
au dovedit o mare înclinare la întreprinderi financiare hazardate, cari să-i facă a se îmbogăţi repede şi fără muncă. Văzând în 
frunte pe fondatori de-ai Creditului Mobiliar, 





pe antreprenori de-ai armatei, pe advocati ai statului etc., ne putem închipui ce teren al negrei specule şi al jocului de bursă va 
fi România daca d. Brătianu va izbuti să ajungă la îngenunchearea deplină a acestei nefericite ţări. 
[25 martie 1883] 


[,„ORICÂTE MERITE ŞI-AR ATRIBUI...”] 

Oricäte merite şi-ar atribui roşii în politica interioară şi esterioară, totuşi nu vor putea tägädui şi nici tăgăduiesc un 
lucru care absoarbe toată valoarea laudelor şi veracitatea protestărilor de patriotism. Acest lucru e: coruptiunea adâncă a 
oamenilor din cari partidul se compune. Coruptiunea aceasta e şi publică şi privată; şi forul şi căminele sunt privelistea ei. 
Vieţile private ale marei majorităţi a roşiilor — esceptiunile confirmă regula — sunt incalificabile din punctul de vedere al 
ideilor abituale de morală ale poporului nostru; vieţile lor publice sunt de o lipsă de scrupul şi de cuviinţă precum nu se mai 
află în nici o parte a lumii. E numai natural ca, într-o ţară centralizată cum e a noastră, toată lumea să se resimtă de 
moravurile odioase ale tagmei şi putrejunea, pornită din sfere guvernamentale şi legiuitoare, să se 'ntinză ca o boală 
contagioasă asupra poporului întreg. 

Azi nu mai e om, de orice temperament şi de orice opinie ar fi, care să 'ndrăznească a pune la îndoială acest adevăr 
neesceptând pe înşişi capii partidului. 

Singur d. loan Brătianu simte că acest rău fundamental [i]l face imposibil pe el şi pe ai săi în opinia ţării. E de mirat 
lucru, însă nici un teren al vieţii publice n-a rămas nepângărit de apucăturile comune ale acestei plebe de sus. Începând cu 
Cozia, locul de repaos al celui mai mare Domn al Ţării Româneşti, prefăcut în puşcărie pentru a crea o sinecură unei rude a 
Simulescului, nu cunoaştem instituţie a cării esenţă şi rațiune de-a fi n-ar fi fost dezonorată de aceşti oameni. 

La palat se numeşte în bătaie de joc adiutant regal un erou de la 11 februarie si de la Ploieşti; funcțiunile cele mai 
însemnate din armată se ocupă, asemenea în bătaie de joc, de fevruarişti, pentru a insufla se vede oştirii întregi spiritul de 
onoare şi de fidelitate care-a domnit în acea noapte; prezident în Cameră e asemenea un fevruarist , căruia nu i-ar încredința 
cineva păzirea unui pui de găină, necum a intereselor unei ţări; deputaţii guvernului în fine sunt recrutaţi din tot ce e mai 
ignorant si mai puţin moral în ţară. 

O împrejurare desigur curioasă e că nimenea nu tăgăduieşte starea de decadentä in care se află partidul, nici ei 
singuri. 

Nu vorbim aci de ceea ce-a declarat d. Dimitrie Brătianu, despre hoţii ce merită puşcăria şi gheşeftarii ce merită 
carantina; nu de ceea ce-a declarat d. loan Brătianu însuşi, în Senat, că nu mai poate sătura poftele nesätioase ale amicilor 
săi politici; afirmări pe cât de cunoscute pe atât de adevărată. 

Nu de asta vorbim numai. 

Nu e unul dintre ei, oricât de mic şi de nerod, care c-un zâmbet triumfător să nu declare că aşa este; că, în adevăr, 
moralmente — imposibili sunt roşii, dar că tocmai într - această consistă spiritul lor politic. Omul care s-ar zbate din 
răsputeri în contra unei asemenea morale şi a unei asemenea maniere de a vedea nu e decât pur şi simplu un om... mărginit. 
C-o zâmbire ironică, cum n-o găsim decât în încăperile poliţiei, la inocentele californiane prinse în flagrant delict cu degetele 
în buzunarele altora, ci esprimă această convingere de atât timp şi cu atâta stăruința încât ea a început a pătrunde până şi în 
spirite pe deplin corecte ale unor oameni ce n-au a-şi imputa nimic. 

Astfel un deputat, din cei mai scrupulosi în toate afacerile, ba chiar în toate nimicurile vieţii sale publice şi private, ne 
zicea într-un rând următoarele: 


Ce să-i faci ! Natura omenească e natură omenească. În faza în care - am intrat nu mai întrebăm daca cutare sau cutare fură. 
Cestiunea onestitätii e secundară în viaţa publică de azi şi, la dreptul vorbind, onest nu e decât cel ce e născut astfel. Dar averile 
acestea, ce nu sunt nici moştenite, nici muncite, ci făcute peste noapte şi din nimic, sunt furate într-un chip sau într-altul; dar 
societatea lor privată în care se perândează reciproc într-o absurdă promiscuitate, e o societate profund imorală ? Dar partidul nu 
consistă decât din virtuţi în discompunere cari neînsănătoşesc ţara ? Ei şi ? E cu putinţă ca aceşti oameni să se regenereze ? Fără 
îndoială nu. Ei nu pot decât să degenereze fizic, precum au degenerat moraliceşte, şi anume în copiii şi nepoţii lor, cari, de nu vor 
ajunge a umplea temnitile , desigur se vor stinge în institute de alienatie si în spitaluri. Dar pe cât timp aceste elemente există la 
lumina soarelui, oricât de rele ar fi, oricât de înjosite — ceea ce nimeni nu contestă — ele au o rațiune a lor de a fi şi trebuie sá 
ţinem seamă de ele. 





Aceasta era părerea unui om cu totul sincer şi dezinteresat. Cu atât mai mult e politica unui om nesincer ca d. loan 
Brătianu. D-sa e pe deplin convins de putrejunea morală a partidului, că nu e cu putinţă imaginaţiune care să descrie 
instinctele brutale si vicioase ale tagmei, că nu se află preot care să poată atinge cu vorba adâncul mişeliei lor, nu moralist 
care să poată ghici substanţa sperjură din care sunt compuse aceste hoituri cu asemănare de om. Căci, în adevăr, ruşine i-ar fi 
oricărui om c-o umbră de scrupul ca, după ce-au călcat, la 11 fevruarie, un jurământ de onoare de două ori depus, să se mai 
îndese în fruntea afacerilor ţării; ruşine unui altuia ca, după ce s-au îmbogăţit prin specule, să-şi lase nevasta şi copiii, cu cari 
trăise în sărăcie, pentru a se înhăita cu curtizane; ruşine unui al treilea de-a ocupa înalte demnități, de-o importanţă morală 
eminentă, când viaţa sa conzistä din tranzacţii zilnice cu devergondajul . Dar roşii par a nu cunoaşte ruşinea. De-o coruptiune 
atât de naivă sunt încât li-i silă de fiinţa lor proprie când o văd reprodusă în exemplare analoage si mai toţi dintre ei înfundă 
cu copiii lor institutele statului, pentru a scăpa cât de curând şi a nu le mai duce grija. 

Ei bine, le ştie acestea d. Ioan Brătianu şi cu toate astea îşi zice: 

„Daca n-ar exista asemenea oameni deşertăciunea mea s-ar fi putut urca atât de sus într-o ţară serioasă? Aceşti 
oameni [î]mi sunt trebuincioşi . Eu le dau ce vor, ei îmi dau ceea ce-mi trebuie: o poziţie şi un renume nemeritat . Suntem 
chit. Oameni cu scrupule morale, naturi de elită cari gândesc ce nu numai a face altora rău, dar a vietui chiar implică deja o 
vină, a căror instincte sunt corecte ca cumpăna cu care se cântăresc piesele de aur, asemenea naturi nu-mi trebuiesc. Ceafa 
groasă de mucenic îngrăşat a lui Warszawsky, iată ce-mi trebuie mie. Înainte cu ei”. 

D. Brătianu nu înţelege că regimul sub care trăieşte un popor nu poate continua a fi o imposibilitate morală. Tinta d- 
sale politică este aşadar de a merge înainte cu aceste elemente cari, moralmente imposibile şi intelectual sterpe, au devenit cu 
toate astea atât de puternice, prin chiar activitatea d-sale, încât o luptă în contra lor prezintă rizicul de a fi pierdută. 

D.C.A. Rosetti simte acelaşi lucru, dar solutiunea problemului este alta pentru d-sa. Fără îndoială vede că aceste 

elemente sunt imposibile — cel mai imposibil dintre toţi d-sa însuşi. Cu toate acestea, vrând - nevränd , cultura a făcut 
oarecare progres în ţară; cu simple mofturi ca luarea Transilvaniei nu se mai pot lua ochii nimárui. Fiindcă însă tot sistemul 
de idei abituale de morală şi de onestitate ale poporului nostru e diametral opus actelor şi purtării roşiilor, d-sa îşi propune de- 
a săpa teoretic însuşi fundamentele moralei şi pentru aceasta găseşte un sprijin în tinerimea aceea care, la Paris, îşi culege 
preceptele la Mabille . 

Morala cuviintei, după aceşti domnişori, e un moft; altruismul e tot. Faptele omeneşti şi cugetele lor nu sunt nici bune 
nici rele; ele sunt moralmente indiferente. Pozitiv morale sunt cele altruiste . Cineva poate avea cele mai negre vicii; pe cât 
timp e alturist e om cum se cade. Venus vulgivaga , dacă e altruiste , chiar foarte altruistă , e o femeie din ... societate. 
Patriotism şi naţionalitate sunt nişte mofturi. Nu există decât apăsători şi apăsaţi, din cari cei dentăi trebuiesc nimiciti, cei din 
urmă ridicaţi. E indiferent cine locuieşte în România. Dar mongoli , dar zuluşi , lucrul nu are absolut nici o importanţă. Toată 
lumea trebuie convertită la altruism prin mijloace ca împărţirea averilor, ca poliandria şi poligamia ş.a.m.d. Cam aceste sunt 
principiile „Daciei viitoare” şi ale roiului de tineri ce vor ferici în curând ţara cu prezenţa lor. Precum există acide în stare a 
discompune orice corp organic, astfel există negatiuni capabile a nimici întreg complexul de idei abituale ale unui popor şi, 
precum totdauna orice descompunere produce o mişcare iregulară, tot astfel aceste idei, culese din moralul Mabilului , rod 
adânc rădăcinele chiar ale vieţii noastre publice. Se negă patria, se negá naționalitatea, se negă familia, averea, tot ce dá 
conzistentä unui organism politic — şi asta este ceea ce vrea d. C.A. Rosetti. Căci numai atunci când elementele viitorului 
vor fi şi mai perverse decât roşii aceştia devin posibili, devin comparati cu anarhiştii şi nihiliştii, oameni de ordine, o societate 
oricât de rea, dar tot nu asa de rea ca deplina anarhie şi deplinul desfräu. Decât comunism mai bine cezarism , îşi va zice 
fiecine şi prin cezarism , la care tinde acum d. Brătianu se susţine orice guvern abil care va sti să sperie lumea ca umbra roşie 
a Comunei universale. 

Astfel, unul dintr-o direcţie, altul din cealaltă, sapă încet pe sub pământ toate temeliile istoriei şi statului român, ca 
doi säpätori de mine cari, pornind din directiuni opuse, încep a auzi întreolaltă tärnäcoapele cu cari minează . Tinta comună a 
amânduror, de-o ştiu sau de n-o ştiu, este la urma urmelor nimicirea nationalitätii române. 

[30 martie 1883] 





[L TOATE PROTESTATIUNILE GUVERNULUI...”] 


Toate protestatiunile guvernului şi foilor sale in cestiunea Dunării nu sunt decât făţărnicii . Am arătat că, încă acum 
doi ani, „Romänul” declarase în numele guvernului că e la timp şi cu cale de-a concede Austriei Comisiunea Mixtä, 
prezidentia permanentă şi votul preponderant. În urma zgomotului ridicat de foile opozitiunii guvernul s-a hotărât să urmeze 
aceeaşi politică sub alte aparente: d. Dim. Sturza nu e decât continuatorul fidel al politicei d-lui Boerescu, şi a face toate 
concesiile este de pe acum hotărârea statornică a cabinetului. 

Protestatiunile din cei din urmă timpi nu sunt decât pur şi simplu reclame electorale. Odată alegerile terminate in 
favorul guvernului, el nu va mai găsi nici o piedică în cale pentru a admite în întregul lor stipulatiunile Tractatului de la 
Londra. 

Alegători din colegiul I si al Ii-lea ! Ştiţi care e meritul pentru care ati fost acoperiţi cu decoraţii ? Acel merit e sá 
alegeţi deputaţi cari să primească fără discuţie cesiunea Dunării române în mâni străine. Precum trădarea de tron e înălţată şi 
decorată, astăzi meritul de căpetenie pe care guvernul nostru [i]l răsplăteşte este trădarea de ţară. 

Mai mult; diplomaţia însăşi ID dă guvernului nostru acest termen, care se acordă condamnaților la moarte, şi nu va 
face paşii definitivi pentru obţinerea concesiunilor decât după ce alegerile vor fi terminate, majoritatea asigurată. 

Cine se mai îndoieşte despre aceasta n-are decât să citească depeşa din Londra pe care-o reproducem aci. 

Iată în adevăr ce i se depeşează ziarului „Le Temps” de către corespondentul său: 


Conform cu informatiunile mele precedente, lord Grandville a fost însărcinat din partea Conferentei Dunării de- 
a notifica statelor riverane deciziunile Conferenţei şi de-a face pe lângă România demersuri amicale, dar 
stăruitoare, pentru a o determina să adere la deciziunile reuniunii europene. 

Notificarea adresată statelor riverane s-a făcut acum zece zile. Cât despre demersurile ce privesc România — 
demersuri ce trebuiesc sprijinite colectiv de cătră toate puterile — ele au fost amânate în comună înţelegere pentru 
Şase săptămâni, adecă până după alegerile pentru Parlamentul român cari vor avea loc. Motivul acestei amânări este 
că puterile, dorind pe d'o parte de a nu aduce un element străin de agitatiune în dezbaterile electorale, judecă pe de 
altă parte că e preferabil de-a aştepta, pentru a lucra pe cale diplomatică, ca puterile guvernamentale şi legislative 
să fie definitiv constituite, după cum va fi rezultatul nouălor alegeri. 

Din sorginte autorizată aflu că reprezentantul României a mulţumit plenipotentiarului francez din conferentä 
pentru modificările aduse proiectului primitiv al Comisiunii Europene şi a căror iniţiativă el a luat-o. 


De acord cu depesa de mai sus, „Le Temps” scrie: 


Se ştie că Conferenta, despártindu - se , a lăsat un termen deschis de şase luni pentru ratificarea Tractatului de 
la Londra şi a protocoalelor ce-i sunt anexate; totodată i-a lăsat prezidentului facultatea de-a o convoca pentr-o 
ultimă dată, spre a împlini această formalitate. Aceste deciziuni au fost inspirate de ideea curtenitoare de-a rezerva 
României un mijloc pentru a reintra în concertul european. ,,Times” crede a şti că lord Grandville nu va uza de 
această facultate înaintea espirării termenului semestrial şi, daca până în acel moment adeziunea României nu va fi 
sosit la Foreign - office , conferenta se va reuni de drept si va sancţiona rezolutiunile sale precedente, cu toată 
abstentiunea guvernului român. ,,Times” atribuie guvernului român intenţia de-a se strecura, din afacere făcând 
distincţie între Tractatul de la Londra şi anexele lui. Dar ziarul englez observă cu drept cuvânt că această distingere 
e inadmisibilă în practică, pentru că adoptarea reglementului care-a insituit Comisiunea Mixtă formează tocmai 
unul din articolele Tractatului. Evenimentele vor da probabil dreptate, previziunile lordului Granville şi sfârşitul 
agitatiunilor electorale va aduce fără îndoială în Regatul dunărean o apreciare mai justă a cestiunii; demersul pe care 
l-a făcut ministrul României la Londra, după instigatiunea guvernului său, spre a mulţumi reprezentanţilor noştri din 

Conferentä pentru modificatiunile introduse după iniţiativa lor în proiectul primitiv al Comisiunii permite în adevăr să 
sperăm că cabinetul din Bucureşti, scăpat de toate preocupatiunile străine (electorale !), va da cea mai deplină 
dreptate operei diplomaţiei europene. 


Înaintea si în timpul alegerilor publicul e dar prevenit de-a nu crede absolut nimic din toate protestatiunile foilor 
guvernamentale întru cât vor privi cestiunea Dunării. 
[1 aprilie 1883] 


[„ÎN MAREA INTRUNIRE...”] 


În marea întrunire a opozitiunii unite care s-a ţinut la Iaşi d. G. Vernescu a atras atentiune culegiului I şi al II[-lea] 
asupra unui pericol social pe care tagma patriotică ar voi să-l evoce din senin: le-ar conveni adecă dumnealor o nouă cestiune 
rurală, o nouă împroprietărire. 

Pentru a explica starea înapoiată în care se află ţăranul, d. C.A. Rosetti nu recurge la cauzele patente şi cari scot ochii 
orişicui; nu acuză bugetul cheltuielilor urcat cu 40% de câţiva ani, pentru a hrăni pe toţi nevolnicii intelectuali şi fizici ai 
partidului său; d-sa nu înţelege că, daca pensii reversibile se mănâncă, daca hârtii Stroussberg se cumpără cu preţ îndoit, daca 
Costinestii se-ntolesc 





H. Publicații care comentează și reproduc die articolele lui Eminescu. 

şi Caradale huzuresc de bine, daca Cernavodă - chiustenge se plăteşte cu preţ întreit pentru ca rudele sale să aibă de unde se 
'mbogáti , toate lucrurile acestea trebuiesc plătite la urma urmelor cu 'n echivalent de muncă fizică a cuiva, în ultima linie a 

ţăranului. D-sa nu binevoieste a înţelege că ceea ce bat la tălpi hoţii d-lui Dimitrie Brătianu cari merită puscäria şi gheşeftarii 
ce merită carantina, amicii a căror lăcomie d. loan Brătianu a declarat a n-o mai putea sătura, trebuie să corespunzá undeva în 
această ţară cu sudoarea reală, cu încordarea reală de braţe a unui creştin uitat de Dumnezeu; că clasa de hoituri improductive 
din care face parte şi d-sa ca negustor de vorbe şi pomanagiu al bugetului trebuie hrănită de cineva şi că acel cineva îşi 
înjumătăţeşte pâinea copiilor pentru a o împărţi cu feneanti cum e d-sa şi cu alte lifte . Nu înţelege că ţăranul nostru e tot cel 
de acum trei - zeci de ani, dar că sarcinele lui a devenit de douăzeci de ori mai mari numai pentru a ţinea cu îmbielşugare 
toată demagogia lacomä, necinstită şi leneşă care-l încunjură. Nu 'ntelege că, pentru a incälta vitele, trebuie să muncească 
oamenii şi să renunţe, sub formele cele mai diferite de dări directe şi indirecte, la cea mai mare parte din produsul muncii lor, 
precum au arătat-o aceasta d. A.V. Millo, condei cu condei, prin bugetul ce-a făcut în studiul său economiei oricărui sătean. 
Toată sarcina socială a parvenitilor roşii, a miilor de cumularzi improductivi, e purtată de cineva şi această sarcină enormă nu 
poate rămâne fără influenţă asupra traiului zilnic al omului din popor, ci se traduce între cei patru pereţi ai lui sub formă de 
lipsă şi de datorii. 

Creier plin de utopii şi lipsit de orice cunoştinţe exacte, politicianul oriental nu poate să 'nteleagä că e absolut cu 
neputinţă ca nevoia ţăranului să se nască din raportul între proprietatea rurală care recurge la munca lui şi între munca rurală, 
care recurge asemenea în mod inevitabil la proprietate; că raportul firesc dintre aceste două trebuie să fie, prin chiar natura 
lucrurilor, echitabil şi că starea rea a ţăranului nu poate fi atribuită decât cheltuielilor improductive ale tagmei roşii, ale 
statului, precum şi clasei numeroase de ignoranti şi de leneşi cari constituie elementele partidului guvernant . 

În loc de a căuta cauza mizeriei acolo unde ea este în adevăr văzută de medici şi statistici : în drumuri de fier ce nu-şi 
produc cheltuielile, în armata prea numeroasă, în lenea proletariatului intelectual cu patru clase primare, în organizaţia 
factice, c-un aparat costisitor şi netrebnic, în administraţia Simulestilor, în roiurile cosmopolite cari-au näpädit ca locustele , 
tratând ţara ca pe-o America şi poporul ca pe pieile - roşii ; în loc de a căuta cauzele mizeriei în relele ce le-a adus pe capul 
ţării veneticii lipsiţi de orice sentiment de religie şi de patriotism precum e d-sa, în loc de a le vedea toate cum sunt, îi 
convenea a o căuta unde nu e: în raporturi de proprietate şi de posesiune rurală. 

lar mai trebuie o împroprietărire acestui om care n-are o palmă de pământ sub soarele ţării şi care trăieşte din 
pomenele bugetului. Proprietarii sunt, se 'ntelege , de vină, pentru că nu insultă poporul lor românesc oferindu-i pământ de 
pomană, ci-l cred destul de vrednic şi destul de onorabil pentru a plăti c-o parte mică a produsului capitalul de pământ ce-l ia 
pe seama lui. 

D. C.A. Rosetti ar voi ca întreg poporul să ajungă în starea de-a produce acea silă morală ce d-sa o produce ca 
pomanagiu; ca nimeni să nu mai trăiască din munca şi virtutea lui de bărbat, ci toată lumea să ceară panem et circenses, să 
devie parazită ca cămătarii şi negustorii de vorbe ce-l înconjură. 

Anul trecut ţăranii inundaseră Bucureştii spre a cere pământ. Camera a ales o comisiune însărcinată a cerceta 
plângerile lor, compusă din d-nii G. Vernescu, Aurelian, Cantilli, P. Carp şi Lecca. Ancheta făcută de acea comisiune a 
constatat că ţăranii fuseseră instigati ... de primari, notari, subprefecti, agenţi fiscali, de toţi aceşti paraziți cari - i sug măduva 
din oase, să vie la Bucureşti, să ceară, nu pământ de la stat, ci pe proprietăţile private. Li s-a spus că ... tata Ruset făgăduieşte 
asemenea lucru, din avutul altora, se 'ntelege , căci dintru ale sale nu le-ar da decât pe „Doamne - aşteaptă ” şi cinstita ieşire a 
părului prin căciulă. Tata Ruset ? Om care n-a ştiut a da la ai săi o creştere utilă şi cum se cuvine şi care pretinde a da creştere 
unui popor întreg! 

Cumcä aceasta este ţinta d-lui C.A.Rosetti şi cumcä nu i-ar displăcea o continuă regulare a proprietăţii din 15 in 15 
ani şi o continuă confuziune între al meu s' al tău ne-o dovedeşte foaia redijată de discipolii , de copiii sufletului său: „Dacia 
viitoare”. De acord cu bătrânul demagog cosmopolit, pe care ne-a succes de a-l dezbrăca de coaja sa naţionale în care se gera 
de mai român decât un Basarab băştinaş , această tinerime neagă patria, negă naționalitatea, familia, averea, religia; cheamă 
pe vagabonzii din toată lumea să 'mpärteascä aci ceea ce nu e al lor, pământul smuls pas cu pas de străbuni prin dezrädäcinare 
de păduri seculare şi apărat cu sângele lor cel mai bun şi mai nobil. Capitalul enorm de energie naţională cheltuit pentru a 
preface înfiorătoarele pustietäti ale avarilor în pământ românesc e după dumnealor bun de aruncat în apă; noi am fost 
squaterii şi pionierii , nobilele Caradale sunt numai bune sá moştenească. Iată ideea măreaţă pe care-o reprezintă tata Ruset, 
împreună cu acea tinerime care tine pe ţară atâtea zeci de mii de chile de grâu pe an si care pretinde a reprezenta viitorul ţării 
când caută a semăna cu panglicarul tärigrädean din Strada Doamnei. 

[7 aprilie 1883] 





[PRIN DISCURSUL ȚINUT LA ATENEU...”] 


Prin discursul ţinut la Ateneu d. C.A. Rosetti a continuat a afirma că colegiile superioare sunt coruptibile din cauza 
micului număr; că se fac întregiri , se speculează voturile ş.a.m.d. Nu noi vom fi aceia cari să contestăm cu desăvârşire 
aceasta, căci pădure fără de uscături nu se poate. Oratorul de la Ateneu cată să fi cunoscând pe amicii săi politici din colegiul 
I şi să fi ştiind, în calitate de fost staroste, cam ce fel de deprinderi şi ce spirit negustoresc vor fi adus şi în colegiul I, al 
proprietăţii istorice, oamenii banului şi ai diferenţei, odinioară stärostiti de d-sa, după ce ei au cumpărat moşii. Cât despre 
trecut şi de oamenii cari au rămas din trecut, d. C.A. Rosetti însuşi nu va tăgădui că, daca aceştia nu s-ar fi distins prin nimic 
alt, prin caracter neatârnat şi prin dezinteresare în afacerile publice s-au distins desigur. 

Şi tocmai la elementele acestea şi la cele asimilate lor ne adresăm noi şi solicităm în toate zilele de la ele ca, în 
numele libertăţii şi intereselor acestui popor întreg, să nu renunţe la sfera lor de influenţă politică şi socială la care Constituţia 
le dă un drept; să nu facă ca votul lor cel dezinteresat să cază în aceeaşi urnă, să aibă aceeaşi valoare şi aceeaşi greutate cu 
votul oricărui venetic, oricărui negustor de vorbe, oricărui politician de meserie. 

De şase sute de ani — am zis — viaţa României e legată de proprietatea istorică, de proprietari istorici. De şase sute 
de ani aceştia, în timpi de cădere, aproape numai ei au ţinut sus ideea statului si a nationalitätii române. Respectul de sine, 
disprețul, poate naiv, dar justificat în contra înnoiturilor străine au făcut cu putinţă ca poporul sá se redeştepte din somnul de 
o sută de ani, somn care s-a început când cel din urmă din Basarabi au căzut pe eşafod şi care s-a sfârşit abia în secolul 
nostru. 

Da ! Familiile vechi sunt menite a se stinge, pentru că n-a vrut Dumnezeu ca un copac al pădurilor sale să crească 
până la cer. Da ! în locul stejarului secular stejarul cel tânăr se - naltä în sus — neam vine şi neam trece — aceasta e legenda 

veacurilor. Dar nu e indiferent pentru un popor ce răsare în locul stejarului, nu [e] indiferent când plante parazite, oricât de 
trecătoare ar fi ele, îşi înfig rădăcinile în trunchi şi ajung mai repede sus decât stejarul. Nu e indiferent pentru un popor cărui 
principiu se datorează ridicarea unui om în mijlocul lui: daca ea se datoreşte tăriei, curajului, energiei — tot atâtea numiri 
diverse pentru principiul puterii de muncă şi pentru bärbätie — sau daca ea se datorează speculei, apucäturilor, instinctelor 
feline şi oarecum femeieşti ale omenirii. Nu e indiferent pentru viaţa unui popor ca, în loc de stejar, să răsară slabul şi pururea 
de vânt legănatul mesteacăn. Nu e indiferent daca cei ce se ridică au sau nu rădăcini adânci în pământul ţării. Nu e, c-un 
cuvânt, indiferent daca soarta unei ţări e condusă de oamenii ei proprii sau de aristocrația diferenţelor de preţ şi diferenţelor 
de opinii, de aristocrația cursului de bursă şi a limbutiei. 

De aceea credem a putea afirma că în colegiul I se află încă, cât timp nu ştim, multe elemente independente, 
dezinteresate, având cultura necesară şi timpul necesar de a se ocupa cu controlul afacerilor ţării, şi că aceste elemente nu 
trebuiesc să renunţe cu nici un preţ la dreptul pe care li-l dă Constituţia de a exercita un asemenea control. Şi fiindcă onor. d. 
C.A. Rosetti citează pe d. George Cantacuzino, care ar fi având mai multe moşii decât toţi proprietarii la un loc, zicem şi noi: 
Da! n-ar exista nici un inconvenient dacă d. George Cantacuzino ar intra de-a dreptul în Senat, fără a mai fi ales de cineva, şi 
nu e nimenea în ţara aceasta care n-ar avea încredere în exactitatea şi în corectitudinea cu care d. George Cantacuzino ar 
exercita acest control asupra afacerilor ţării, cari, întru cât sunt publice, sunt şi ale sale. Singurul principiu care s-ar opune 
unui asemenea fapt este principiul de stat, că legile nu se fac pentru persoane — luate individual — ci pentru grupuri de 
persoane şi grupuri de interese. 

Cazurile de coruptibilitate pe cari ni le citează d. C.A. Rosetti nu probează nimic. Exceptiuni au existat totdauna. Pot 
fi şi în acest colegiu oameni cari 'şi speculează voturile; dar nu credem că în genere se face aceasta. Şi, în adevăr, am văzut în 
trecut că atotputernicia unui guvern ar fi în ţara aceasta absolută, gardele d-lui Serurie şi delegaţii subprefectilor ar alege 
pururea pe toţi favoriţii guvernului eventual daca n-ar exista acest colegiu întâi, singurul capabil de a rezista, chiar în contra 
elementelor sale proprii. 

Proba ce s-a dat cu ocazia revizuirii art. 7 e îndeajuns, credem, a dovedi greutatea şi direcţia de mişcare a acestui 
colegiu, căci suntem aproape siguri că, daca el n-ar fi existat, nu numai categoriile Costinescu, ci toţi străinii ar fi azi cetăţeni 
români. 

Dar să lăsăm aceste adevăruri generale, pe care d. C.A. Rosetti le combate cu îndărătnicie, voind a arăta că albul e 
negru şi negrul e alb. Dacă nu admite ceea ce zicem mai sus nu cunoaşte istoria ţării ce pretinde că e a sa şi nu voieşte să vază 
adevărul. C-un om însă care nu vrea să vază, discutiunea e aproape de prisos. 

Vom face numai o comparaţie, pe care-o vor înţelege toţi. O roată care se 'nvârteşte împrejurul axei sale descrie de 
ex. o cale de un metru pe secundă , însă o cale ce se-ntoarce în sine însăşi, încât, pentru a constata câtă distanţă ar fi parcurs 
în linie dreaptă, am trebui să măsurăm circumferința 





roții şi s-o multiplicăm aceasta cu numărul secundelor . Un alt corp împins înainte să zicem că ar face asemenea un metru pe 
secundă. La roată nu vedem distanţa ce ar fi parcurs-o ; la un corp împins o vedem. Tot aşa e cu coruptibilitatea d-sale. Ea e 
mai mare în colegiul III şi al Iv-lea , dar — vorba noastră — se 'nvärteste în cercul ei strâmt şi, dac - am vedea de câte ori se 
'nvärteste , am observa că distanţa ce-ar parcurge e mult mai lungă decât acea pe care a parcurs-o celălalt corp a cărui 
împingere a costat oarecare muncă. 

Pe un alegător din colegiul I [1]1 corupi împingându-l cu făgăduinţa că pui pe nepotu - său în slujbă. Un nepot prost — 
o salba dracului — mai mult într-o funcţie a statului. Numărul lor e legiune, căci nu e singura cale a nepotismului . 

Tot atât de lesne corupi o mie de oameni învârtindu-i cu vorba că n-o să-i iai o zi la gardă ori la alte prestatiuni. 

Cestiunea principală nu este asta. Cestiunea e ca omul de stat care dirige să aibă bunul simţ de a se servi cât se poate 
de puţin de asemenea mijloace, de a se feri chiar cu totul de ele. 

Iar coruptibilitatea în sine şi ca rău constant atârnă cu totul de alte împrejurări: atârnă de adâncimea culturii, de 
valoarea pe care oamenii o dau adevărului recunoscut. Coruptibilitatea de moravuri şi superficialitatea de educaţie merg 
aproape mână 'n mână. 

Figura cu roata, împrumutată mecanicei, ne dă ocazia de-a repeta un adevăr foarte vechi: nici o lege electorală, nici o 
constituţie, nici o punere la cale omenească nu e capabilă să ridice în mod spontan treapta de cultură în care se află un popor, 
precum nici o vorbă, nici un volum scris nu e în stare a inmulti puterea unui copil. Acest spor nu se câştigă decât prin muncă. 
O muncă crescând în progresiune mică, dar continuă, va spori puterile copilului la maximul posibil; o muncă intelectuală, 
crescând asemenea în progresiune, va spori cultura unui popor la maximul ei şi prin aceasta capacitatea lui de a înţelege 
interesele publice. Dar pentru aceasta trebuie timp, una la mână; economie de forţe, două la mână. 

Cine însă cheltuieşte forţele naţionale pentru a întreţine cu ele clase întregi de Caradale şi de Serurii, de oameni 
improductivi, incapabili de muncă şi avizaţi la buget şi la favori guvernamentale, acela nu poate pretinde să aibă ce cheltui 
pentru cultura poporului său. 

Blocul de marmură din care - ai tăiat un satir nu mai e bun să tai din el pe Minerva. 

[14 aprilie 1883] 


[„D. C.A. ROSETTI A REÎNCEPUT...”] 


D.C.A.Rosetti a reînceput să scrie în „„Românul”, de astă dată cu multă nervozitate şi c-un zel aproape febril. Ne pare 
rău că pentru asemenea escitatiuni nervoase nu avem alt mijloc de recomandat decât gheaţă, gheaţa rece a reflectiunii şi a 
neîncrederii . În numărul de azi al „Romänului”, d-sa, revenind la utopia sa revizionistă, ne spune că colegiul I ar câştiga 
foarte mult primind pe al Ii-lea în sânul său, l-ar mobiliza şi l-ar lumina şi alte lucruri de soiul acesta. Am avut cu toate astea 
onoarea a spune d-lui C.A. Rosetti că cultură şi moralitate nu se improvizează în întruniri electorale, ci se câştigă prin muncă 
necontenită, prin necontenită absorbtiune de adevăruri ce privesc natura în genere şi inteligenţa omenească îndeosebi şi că 
misiunea de-a lumina poate să şi-o aproprieze d-sa, care are nenorocire de-a învăţa pe oameni lucruri ce sigur nu le pricepe, 
dar noi aşteptăm această lumină şi această moralizare de la timp, de la şcoală, de la capetele eminente pe cari poporul nostru 

va fi în stare a le produce din sânul său, nu însă de la combinatiuni legislative şi electorale, oricât de ingenioase ar fi ele. 

Dar în genere curioasă rămâne toată maniera sa de-a vedea, precum şi săriturile sale sofistice. Ieri încă colegiul I era 
coruptibil , azi el e cel mai patriot şi cel mai moral şi se face apel la el de-a ridica la sine şi de-a moraliza şi celelalte colegii. 

Colegiul I e corupt, zicea d-sa. Dar, pentru ca să-l moralizeze, d-sa nu trimite în el pe oameni cari ar fi obţinut 
doctoratul sau licenţa în vreo ramură de ştiinţă şi de la cari s-ar putea spera că ar aduce lumină în colegiu, nu, ci împinge în el 
pe ţărani, lipsiţi de învăţătură, cu 600 de lei venit anual adică elemente mai sărace, mai puţin luminate şi desigur mai 
coruptibile decât cele actuale. D-sa e acela care are rarul curaj de a zice: „Colegiu corupt, alege - mă pe mine şi pe-ai mei, 
pentru ca noi — rezultați din coruptiunea ta — să te moralizăm desfiintändu-te ”. Aceasta e o mare insolentä spusă oamenilor 
celor mai neatärnati din ţară şi celor cari au posibilitatea măcar a unei culturi înalte, dar d. C.A. Rosetti cunoaşte regula lui 
Machiavelli: „Cine vrea să-şale lumea, să n-o ia subţire, ci gros, ca să-i ia ochii”. 





Şi foarte gros a luat-o d. C.A. Rossetti, împreună cu d. Brătianu. Cititorul ar face bine să ne dea crezare şi să ştie că 
toată revizuirea aceasta e un moft pus la ordinea zilei pentru a escita pe de-o parte patimele mulţimii, pe de alta 
susceptibilitatea claselor culte, pentru a väri ura si discordia între fiii unei şi aceleiaşi ţări şi a întuneca conştiinţa noastră în 
cestiunea Dunării. Revizuire se zice, Dunăre se 'ntelege ; lege electorală se zice, Polonie se 'ntelege . 

Oare n-am văzut apărând în „Romänul”, ca din senin, acum în preziua alegerilor, cestiunea unui canal Cernavoda 
chiustenge ? Cu toate acestea lucrul e foarte simplu. Nu e vorba numai de-a se da preponderantä unei puteri vecine asupra 
Dunării noastre; nu, e vorba chiar de a-i asigura această preponderantä, creând pentru negotul ei o anume gură a Dunării, din 
banii noştri, din sudoarea aceluiaşi ţăran pe care d. C.A. Rosetti se preface a-l iubi atât. Pe când ţara întreagă e răscolită de 
patimi escitate în mod artificial, ceea ce se tratează în acest moment şi ceea ce se precupeteste e Dunărea. Comedia 
revizionismului , cu păpuşile ei şi cu panglicarii ei politici, e în faţă scenii ; îndărătul acestei scene se pierde Dunărea. De 
mult ziarele din Paris ne-a spus-o aceasta; termenul de şase luni pentru ratificarea Tractatului de la Londra nu e nimic alt 
decât termenul cerut pentru a face alegeri în România, a amefi ţara cu cestiuni interne de-o asprime socială, încât asupra 
intereselor sale imediate alegătorul să piarză cu totul din ochi interesul cel mare al suveranităţii statului român pe Dunărea sa. 

Dar revizuirea nu este solicitată în mod serios? 

Ba foarte serios, numai în mod incidental. Odată Dunărea pierdută, odată vasalitatea în afară stabilită, trebuie stabilită 
şi vasalitatea din lăuntru. Când, în urma sacrificării suveranităţii noastre în afară, guvernul din Bucureşti n-ar mai fi decât 
delegatiunea unei puteri străine ... în Polonia, şi Corpul electoral trebuie lucrat şi împărţit astfel încât opoziţie să nu mai fie cu 
putinţă. Deja trei din colegii sunt aproape pururea guvernamentale; toate trebuiesc guvernamentalizate . Daca până în ziua de 
azi se mai aflau în colegiul I resurse pururea puternice pentru a determina inclinatiunile şi declinatiunile politicei noastre 
esterioare e vorba acum ca acest colegiu să se desființeze şi ca busola politică a guvernului vasal s-arate pururea spre nord - 
vest . 

Iată firele cari mişcă păpuşăria . Şi nu e opinia noastră aceasta, ci opinia foilor bine informate din Franţa si în fine 
părerea sferelor diplomatice. În străinătate s-au promis totul ... după alegeri, de vreme ce guvernul vrea ca aceste alegeri să fie 
cele din urmă, să fie mormântul tuturor alegerilor adevărate. 

Se vede că arta de-a guverna e în România sinonimă cu arta de-a amăgi poporul, de a-l cloroformiza cu utopii 
demagogice, pentru a amputa una câte una bucăţile vii ale ţării. Şi buni chirurgi sunt în privinţa aceasta cei doi părinţi ai 
demagogiei noastre, anarhistul din Strada Doamnei şi autoritarul de la Florica. Dar la toate tiradele neuropatice — se ştie că 
d. C.A. Rosetti sufere de amețeli, cum a spus-o la Ateneu — răspundem în mod constant: 

Nu credem că mai credeţi în ceva! 

[16 aprilie 1883] 


[,E ÎNVEDERAT CĂ REFORMA ELECTORALA...”] 


E învederat că reforma electorală, în favorul căreia s-a declarat în sfârşit şi d. loan Brătianu, nu tinde la alta decât a 
pune sufrajul întreg în mâna armatei sale de funcţionari şi de a face ca suflet de om în ţara asta să nu mai poate trăi decât 
graţie acestei hidre improductive cu zeci de mii de capete care se numeşte mecanism guvernamental. 

D.C.A. Rosetti însuşi se plângea mai deunăzi că aşteptăm totul de la guvern, nimic de la iniţiativa proprie. 


Guvernul, zicea acum câteva luni „Romänul”, devine un fel de maşină pneumatică care absoarbe toate puterile vii ale naţiunii si 
nu lasă loc la nici o dezvoltare individuală, la nici o iniţiativă liberă. Este natural ca într-o asemenea stare de lucruri să se vorbească 
în orice moment şi la orice ocaziune de vizirat. Nici nu poate un şef de guvernământ să fie altfel decât atotputinte . Chiar fără voia 
sa, el este silit să aibă înrâuriri pretutindenea, căci toate institutiunile, de orice natură, depind de dânsul. 


Dar ce însemnează desfiinţarea colegiului I decât a pune la dispoziţia guvernului până şi acea mână de oameni cari n- 
au nevoie să ceară nimic de la el, de vreme ce cultura şi averea lor [î]i face neatárnati? 





Numărul funcţionarilor a crescut din nefericire sub guvernul liberal în progresiune geometrică. 

Numai atomizarea comunelor rurale a făcut că, unde odinioară era un primar, sunt azi patru, unde era un scriitor sunt 
opt. 

Răscumpărarea drumurilor de fier şi luarea Regiei din partea statului a 'nmultit cu zecile de mii — după mărturisirea 
d-lui Brătianu însuşi — funcțiunile dependente direct de la stat. 

S-au luat de la străini şi s-au dat la români, zice d. Brătianu. 

Aşa este, nimeni n-o contestă. 

Dar oare asta să fie cestiunea principală? 

Lăsând la o parte drumurile de fier, cari, dacă azi lucrează cu pagubă, se speră că odinioară cel puţin vor lucra cu 

cästig, restul de functionari de la Regie si de la alte resorturi sunt oameni a cäror activitate — oricät de onorabilä ar fi — este 
improductivă. Putea-va cineva să numească „productiune” Regia de ex., a cărei unică activitate consistă în a înzeci preţul 
tutunului de la mâna producătorului pân-la mâna consumatorului? Ei bine, iată mii de oameni cărora Dumnezeu le-a dat 
musculatură pentru ca, mişcând-o să producă muncă mecanică, cărora le-a dat creier, pentru ca, mişcându-l , să producă 
muncă intelectuală şi cari n-au altă treabă pe pământ decât ca, printr-o organizaţie foarte complicată şi cu o sumă de resorturi, 
să scumpească în mod artificial tutunul. 

Daca această sumă de oameni luaţi unul câte unul ar face toţi astronomie bunăoară, ştiinţă care şi ea, în puritatea ei, e 
improductivă, totuşi ţara aceasta ar fi cu mult mai folosită. Echivalentul de muncă fizică care întreţine suma aceasta de 
oameni s-ar traduce în ei într-un echivalent de muncă intelectuală, fără folos imediat, dar desigur mai prețioasă şi mai 
esenţială decât ... scumpirea tutunului. 

Şi daca întrebăm cine ţine în spinare această sumă de oameni care nu ne face nici măcar bucuria de-a contribui prin 
lucrarea ei intelectuală la ridicarea nivelului de cultură a poporului nostru, vom trebui să răspundem neapărat: Cine alt decât 
producătorul mare şi cel mic, ţăranul mare şi cel mic, asupra cărora se răsfrâng în linia din urmă toate greutăţile sociale. 

Şi apoi se mai miră cineva că amândouă clasele de producători, proprietarul mare şi ţăranul, dau îndărăt, că li se 
substituie străinii, cari îşi fixează în imobile averile făcute prin cămătărie , că ţara întreagă ameninţă a se împărţi în două mari 
grupuri de oameni: funcţionari români şi proprietari străini? 

Cum să poată fi altfel când statul însuşi este acela care tinde a detrage pe român de la orice muncă serioasă şi 
productivă, când pentru fiece absolvent a patru clase primare există directorate de bancă şi sinecure publice bine plătite, când 
guvernul este acela care favorizează coruperea oamenilor prin crearea de posturi bugetare din ce în ce mai numeroase? 

Pe lângă armata permanentă, care, din cauza relei noastre situaţii internaţionale, cată să fie mare în raport cu puterea 
noastră economică şi consumă 40% a bugetului ordinar, cheltuiţi în mod improductiv, d. Brătianu tinde parecă a preface şi 
restul ţării într-o armată de funcţionari salariaţi si votatori în care sá se 'nregimenteze toată suflarea omenească. 

Cine ştie ce curat maşinală e activitatea imensei majorităţi a celor ce zgârie hârtie şi cine ţine seamă de faptul că orice 
lucrară maşinală şi improductivă tâmpeşte pe oameni nu se va mira de aerul de secături pe care-l are aproape toată generaţia 
noastră guvernantă. Mintea unor asemenea nenorociti degenerează precum ar degenera musculatura unui om care ar şedea 
toată viaţa în pat. Moleşirea instrumentului intelectual, lenea de-a gândi proprie tuturor biurocratiilor şi, ca rezultat final, 
incapacitatea de-a munci în mod productiv, iată rolul atotputerniciei statului precum o visează d-nii roşii. 

Şi nu e de ajuns puterea monopolizatoare care o are deja statul până azi; d. Brătianu mai tinde a absorbi şi a majoriza 
pe de-a pururea şi puţinele elemente independente din colegiul I, cari, de rău de bine, ne-au dat pân - acuma pe oamenii 
serioşi şi c-o erudiție mai solidă şi a căror dezinteresare e garantată pân-la un grad oarecare prin neatârnarea lor economică. 

Daca privim cum soarele, mişcând uriaşul său corp arzător, trimite enorme cantităţi de căldură şi lumină universului, 
cum acea căldură absorbită de aer se preface în vânturi, absorbită de suprafaţa mării se preface în nouri şi ploaie, absorbită de 
uscat se preface în păduri şi câmpii înfloritoare, în viaţă şi mişcare, vom vedea că esenţa proprie a universului văzut e 
mişcarea, e munca. 

De aceea, tot ce se mişcă şi munceşte se dezvoltă, tot ce nu munceşte degenerează. 

Statul român numai, ca o esceptie de la regula universală, pare a fi acea curioasă instituţie care vrea să monopolizeze 
totul şi să ia oamenilor orice motiv de mişcare şi de muncă, dând fiecărui absolvent a patru clase primare câte-o tätä a 
bugetului ca răsplată pentru perpetua înşirare de slove negre pe hârtie albă. 


Pentru a realiza pe deplin acest ideal vrea revizuirea Constituţiei şi legii electorale, iar, pentru a face presiune asupra 
alegătorilor, ministrul prezident se coboară însuşi la rolul de agitator, de unde ne fericeşte cu cele mai curioase teorii asupra 
istoriei române sau a dreptului român vechi, pe cari le cunoaşte atât de bine ca şi pe-ale Chinei. 





La Ateneu, înconjurat de sute de lefegii cari nădăjduiesc întru d-sa, nu s-a sfiit a calomnia pe adversarii săi politici. 
Despre Lahoväresti a zis de ex. că n-au tradiţii în ţară, că nu cunosc ţara nefiind de la descálecare. Ca şi când Brätienii ar fi 
din zilele lui Radu Negru! Măsura simțului istoric şi a tradiţiilor d-lui Brătianu este prefacerea mormântului lui Mircea I în 
puşcărie pentru a crea o sinecură unei rude a Simulescului. Cu asemenea antecedente d. Brătianu este desigur cel din urmă 
care - ar avea dreptul de-a vorbi de tradiţii. 

Iar, pentru a dovedi că se razimă pe elemente independente, d-sa citează trista figură a prinţului Dimitrie Ghica: 

„Esprim în faţa lumii, înaintea d-voastră, omagiele mele principelui Dimitrie Ghica, care la toate ocaziunile cele mari 
a uitat de unde vine, care e clasa din care iese, cari - i sunt amicii de inimă, şi a dat totdeuna concursul său acolo unde-a văzut 
că un interes mare naţional e în joc şi poate fi în pericol”. 

La această laudă adusă celui ce cumulează lefuri de 35 000 pe an vom cita ca răspuns câteva pasaje din „Românul” d- 
lui I.C. Brătianu pentru a ilustra proverbul latin: Tempora mutantur et nos mutamur in illis. 

Guvernul Golescu - brătianu a angajat afacerea (Stroussberg). 

Guvernul Dumitru Ghica - boerescu a efectuat-o , a subscris contractul, a dat afacerea ... 

Ei sunt cei cari au compromis afacerea si, pe lângă dânsa, încă şi ceea ce cu nici un preţ nu trebuiau să compromitä, 
precum au făcut cu faimoasele două chei cari trebuiau să ţie închisă lada cu averea ţării prin Jacques, prin Brandt , prin 
renumitul Ambron , prin trăznitoarele epistole puse în dosar, prin manoperele d-lui Boerescu şi prin faimoasele raporturi 
duble , unul public s' altul secret, al. d-lui Văcărescu ... 


Ce se cuvine d-lor miniştri Dumitru Ghica, Boerescu s.c.l. sub adiministrarea cărora s-au făcut mişeliile în traseuri , în 
proiecte, în planuri, în constructiune şi în toate celelalte uriaşe şi ruşinoase hoţii atât de bine cunoscute şi dureros plătite de ţară ? 
(„Romänul”, 24 şi 25 aprilie 1875). 

D. Boerescu, ministru, deputat şi membru al mai multor societăţi financiare şi comerciale; d. Dumitru Ghica, deputat, 
preşedinte al Camerei şi-n acelaşi timp preşedinte al consiliului de administrare la Societatea Bleichroder ? 

Ce fel ? D. Dumitru Ghica, preşedinte al Camerei şi-n acelaşi timp preşedinte al Societăţii Bleichroder, care ne-a 'nşelat şi ne 
stoarce mereu la milioane, şi d. Boerescu găseşte că aceasta este cu totul corect ? (,,Románul”, 8 iuniu 1875). 

Judecat după sirurile de mai sus ale ,|Románului” prinţul Dumitru Ghica îşi dă concursul acolo unde... se fac miselii, 
uriaşe şi ruşinoase hoţii, el prezidă Societatea Bleichroder, care ne-a 'nselat , cu - un cuvânt el e oriunde ... „un interes mare 
naţional e în joc şi poate fi în pericol”. 

[23 aprilie 1883] 


[„E SĂTULĂ ŢARA DE VORBE...”] 


E sătulă tara de vorbe, de îmbogățirea peste noapte a geşeftarilor prin räscumpäräri şi cumul de corăbii pe uscat si de 
canaluri între Cernavoda chiustenge , de imoralitatea erijată în titlu de merit pentru a guverna România; sătulă de îmbunătăţiri 
rele, cari nu au de scop decât perpetuarea la putere a unui partid de feneanti şi de samsari ai intereselor publice. 

Mai mult; toată lumea simte că schimbarea ce se propune legii electorale are un scop îndoit: întâi, de a distrage 
atentiunea ţării de la cestiunea Dunării tocmai în momentul când s-au întrunit Comisiunea Europeană şi când se vorbeşte de 
nouă tratări ce s-ar fi început între Viena şi Bucureşti; al doilea, de-a nimici cele din urmă rămăşiţe de independenţă şi de 
control cari le mai dădeau alegerile pân' acum . 

Pân' acum colegiul al Iv-lea şi al III-lea erau aproape pururea zestre guvernamentală; unul e condus la umă de 
subprefecti, celălalt de şefii gardei civice; colegiul al DJen e asemenea espus presiunilor celor mai neruşinate şi tentatiunilor 
imorale; cestiunea e deci a se nimici şi colegiul I, tăria a o mână de oameni independenţi cari mai au îndrăzneala de-a judeca 
singuri actele guvernului şi de-a împiedica uneori ca ţara să devie cu totul terenul de esploatare al sträinätätii, exercitată prin 
samsarii dinlăuntru. 

Deşi dar, în împrejurări ordinare, orice guvern are majoritatea asigurată în urma nenumăratelor mijloace de influenţă 
de care dispune; deşi colegiul al Iv-lea şi al III-lea sunt aproape în totalitate guvernamentale, iar al Ii-lea devine cu inlesnire 
guvernamental; deşi existenţa colegiului I 





mai nu are un alt rol în ţara aceasta decât a face cu putinţă să pătrunză puţină lumină şi neatârnare de caracter în Parlamentul 
de maşini votatoare , guvernul actual nu se mulţumeşte cu atâta. Lui nu-i trebuie nici un control şi nici o opoziţie; vrea să 
dispuie în stăpân absolut, necontrolat de nimene, de buget, de Dunăre, de interese interne şi esterne; el vrea atotputernicia 
înlăuntru pentru a masca servilismul în afară. 

Ziare franceze cari au dovedit că sunt bine informate în privinţa cestiunii Dunării, „Le Temps” între altele, ne-a spus 
curat că termenul de şase luni acordat de puteri pentru ratificarea Tractatului de la Londra nu e nimic alt decât timpul material 
pe care l-a cerut de la ele guvernul de samsari ce domneşte asupră-ne pentru ca în cursul acestei jumătăţi de an să ucidă 
colegiul I, să şteargă din legea electorală chiar posibilitatea unei reprezentatiuni independente şi apoi să primească tot ce 
străinătatea va impune, cu un Parlament compus din cumularzi, päsuiti şi funcţionari. 

„Să treacă alegerile în cari vom şti a distrage atenţia tuturor prin cestiuni interioare; să obţinem majoritatea pentru 
revizuire si va fi bună şi pentru Dunăre. Ingäduiti-ne dar până vom amägi ţara şi vom pune mâna pe ea şi - atunci să vedeţi ce 
slugi plecate va avea străinătatea în noi. Atunci vă dăm Dunărea, vă dăm poduri peste ea pentru traficul internaţional, plătite 
tot din sudoarea poporului nostru, vă dăm construcţii de canaluri de la Cernavoda la Chiustenge, vă dăm tot ce poftiti.” 

Iată limbajul pe care-l ţine guvernul în străinătate, iată pe ce mâni am ajuns. Toate agitatiile, toată reforma 
constituţională nu e decât apucătura unor samsari ai intereselor ţării, cari ştiu să ameteascä prin mizerii interne pe oamenii pe 
cari vor să-i înşele şi să-i păgubească. 

E ca şi când un samsar, solicitând să cumpere moşia unui om, i-ar fi dat acestuia o doftorie drastică pentru ca, ametit 
de tăieturile din lăuntru, să iscălească de nerăbdare şi de durere vânzarea. 

Ei bine, toate acestea le-am pus în vederea alegătorilor; le-am spus să nu se uite în gura panglicarului tarigrädean din 
Strada Doamnei, pentru care şi ţara aceasta şi poporul acesta şi interesele materiale şi morale ale românimii întregi nu sunt 
decât o marfă de vânzare, un obiect de speculă pentru a-şi îmbogăţi rudele şi partizanii, un obiect de trafic zilnic şi de câştig 
zilnic. 

Nu vom zice că nimenea nu ne-a ascultat. Vom constata cu durere însă că — precum în judeţul Sucevii două treimi 
din alegătorii înscrişi în liste sunt funcţionarii plătiţi din buget — ţara întreagă geme sub o plasă complicată de interese ce 
atârnă de guvern şi de administraţie şi că în cele mai multe părţi nu mai poate rezista. 

Nu mai poate, nu mai poate. Visul inoculat de acest venetic, cumpărătoarea en gros de constiinti, opinii şi caractere, 
au ajuns la un grad ce ne înspăimântă şi ne face a pierde speranţa în orice dezvoltare sănătoasă a poporului nostru. 

În ce stare a ajuns bietul poporul nostru ? 

În colegiul I şi II sunt o sumă de oameni ce au procese cu statul. E natural. A cincea parte a teritoriului e a statului; el 
e vecinul de moşie al tuturor, toţi sunt vecinii lui de moşie. O sumă de oameni sunt arendaşii lui pentru proprietăţi mici şi 
mari. De aci o sumă de procese şi de tranzactiuni de împăcare. Încheiarea acestor tranzactiuni s-au suspendat pân-în preziua 
alegerilor. Acum sunt citați o sumă de oameni la administraţia Domeniilor spre a li se oferi .. . împăcarea şi a le cere in 
schimb ... votul. Colegiul III e mânat de şefii de gardă civică şi votează pe plutoane şi în pas gimnastic pe candidaţii 
guvernului. În fine halul la care-a ajuns colegiul IV nu mai e de descris. Acela despre care s-ar crede că e cel mai luminat, 
fiind împrejurul capitalei, colegiul IV de Ilfov, n-a ales pe un sătean, nu pe d. Opran, care, dacă nu o altceva, e om cinstit cel 
puţin, a ales deputat pe un individ anume Toma Filitis. Ştie lumea cine e acest individ? Acesta e proprietarul care la 1864, 
mirosind că se va face împroprietărirea, le-a luat tuturor clăcaşilor de pe moşia sa pământurile ce le aveau în posesiune 
ereditară, iar la 2 mai a declarat că el nu are clăcaşi pe moşie. 

Deşi Codul Caragea şi toate legiuirile ulterioare priveau pământul țărănesc ca posesiune ereditară, inalinenabilá din 
familia săteanului, testată ultimogenitului , a fost cu putinţă ca acest om, însemnat de Dumnezeu cu ciungia , sá escamoteze 
posesiunile ţăranilor. Nici un bulgäre din pământul muncit de ei în sute de ani nu li s-a dat; ţăranii de pe acea moşie sunt 
simpli salahori, espuşi condiţiilor oricât de grele, pentru că nu au razimul unui pământ propriu. Şi pe acest străin, pe acest 
spoliator fără de conştiinţă şi ruşine, l-au ales poliţia d-lui Radu Mihai în colegiul al Iv-lea de Ilfov ! 

Da, o minciună este colegiul IV, o minciună ati făcut din alte două, o minciună, în fine voiti să faceţi din colegiul I. 
Iată ce zice „Natiunea” d-lui Dimitrie Brătianu în privinţa aceasta: 


La colegiul al Iv-lea birourile sunt în toată tara ale guvernului. Şi cum putea fi altfel ? „Delegații au fost duşi, nu ştim de cine, 
ca nişte vite la tăiere ”. Nu noi am zis-o, ci d. C. A. Rosetti şi avem dreptul a-l crede pe cuvânt. 

În capitală d. Romul N. Opran a fost eliminat. Candidatura d-sale a fost retrasă pentru ca să facă loc d-lui Toma Filitis. Unii 
pretind că delegaţii ar fi cerut această schimbare. Neexactitate ! Ce-i drept, o parte din ei cereau pe un sătean; dar dorinţa celor mari 
a fost altfel, Agenti d-ai poliţiei se vedeau întruna printre ei. Recomandăm guvernului pentru o medalie mai cu seamă pe d. 
Christescu (agent al poliţiei secrete). D-sa a fost: aproape neîntrerupt la postul său. 





Am mai văzut în curtea primăriei doi domni — desigur nu ai opoziţiei — care împărțeau parale delegaților după ce ieşeau din 
sala unde votaseră . Si se mai miră d. Rosetti că, domnii candidaţi nu şi-au expus profesiunea de credinţă către delegaţi ! Ce 
trebuintä aveau să facă aceasta când aveau la îndemână argumente sunătoare pentru convingerea celor la care se adresau ? 

Partid liberal, lege liberală, alegeri libere !... 


E invederat că, în asemenea stare de decadentä, alegerile pentru Cameră nu puteau ieşi decât cum au ieşit. 

De aceea facem apel încă o dată la colegiul I şi al Ii-lea pentru Senat. Patres conscripti ! Părinţi înscrişi în analele şi 
documentele domneşti ale acestor ţări, părinţi ai patriei, aveţi îndurare de ţara voastră! Nu lăsaţi ca demagogia compusă din 
venetici şi din cavaleri de industrie să strivească cea din urmă rămăşiţă de libertate şi de neatârnare a acestui popor; nu lăsaţi 
ca un popor, azi încă liber, sá nu mai fie mâni decât o turmă necuväntätoare mánatá de poliţie si de funcţionari; scăpaţi ceea 
ce mai este de scăpat: dreptul vostru de-a controla această companie anonimă de bandiți care a pus mâna pe tara voastră. 

[29 aprilie 1883] 


[„CÂND OPOZITIUNEA...”] 


Când opozitiunea a 'ncercat , în Senat şi în Cameră, să implore pe M. Sa Regele a garanta libertatea alegerilor ea a 
avut fără îndoială cuvânt. Ea ştia cu ce guvern are de-a face ţara, ştia că cetăţenii au să se aştepte din partea societăţii anonime 
nu numai la presiuni, ameninţări şi corupţie, ci la mai mult, la atentate asupra vieţii. 

De la un capăt la altul al ţării furtul de bilete din urne, violarea secretului voturilor şi scrierea lor sub controlul 
agenţilor administrativi, bătăile şi încercările de ucidere au fost la ordinea zilei; nelegiuiri s-au comis începând de la ministrul 
prezident pán'la scriitoraşul din sat. Toatá haita flămândă de indivizi cari nu ştiu a munci şi a căror unică speranţă este un 
guvern ignorant ca cel roşu, care să-i hrănească din buget, s-a zvärlit asupra ţării ca lupii în turma de oi; începând cu capitala 
şi sfârşind cu nordul estrem al ţării, pretutindeni presiuni, pretutindeni corupţie, pretutindeni nelegiuire. 

Dar să 'ncepem cu capitala şi cu judeţul Ilfov. 

Deja la alegerea colegiului I pentru Cameră s-au început călcările fätise de lege. 

Alegerea a fost nulă, pentru că majoritatea e de 223 plus unul, adecă de 224, iar d. Câmpineanu a avut un vot mai 
puţin decum se cere. 

Dar au votat pentru d. Câmpineanu oameni cari n-aveau dreptul. 

Cel întâi, d. Eugeniu Stătescu. D-sa a votat în calitate de proprietar în comuna Baloteşti (plasa Snagov ). Acea 
proprietate de zestre nemaifiind a d-sale, nu mai putea vota în calitate de proprietar al unei moşii străine. Indignarea 
alegătorilor, văzând că însuşi ministrul justiţiei, consilierul M. Sale, fraudează legea c-un cinism nemaipomenit, a fost atât de 
mare încât din toate părţile rásuná strigătul: „Afară, miselule ! Afară, nerusinatule !”. 

Un alt alegător al d-lui Câmpineanu e d. Nicolae Gavril, alias Nicolake Chelu , samsar cunoscut din vremea afacerilor 
Mihălescu - warszawsky . Acest d. a avut o casă în Bucureşti, strada Belvedere ; dar acea casă s-a espropriat de către 
Directiunea Căilor Ferate, a fost dărâmată şi locul e proprietatea statului. 

În fine, cele trei voturi peste 220 ale d-lui Câmpineanu erau signalele de înec ale unei corăbii, ele aparţineau la trei 
miniştri: Aurelian, Stătescu, Câmpineanu însuşi. 


La colegiul II de Ilfov pentru deputaţi alegătorii au protestat alegerea de la 22 aprilie, pe următoarele cuvinte: 

Îndată după instalarea biuroului provizoriu, începându-se votarea pentru biuroul definitiv, secretul votului şi 
legalitatea operaţiunii au fost cu desăvârşire nimicite, fiindcă: 

În loc de-a se scrie buletinele de către alegători, iar cei fără ştiinţă de carte să se adreseze altor alegători, de încredere, 
agenţii electorali îi trămitea într-o sală depărtată, unde este secretariatul general al primăriei, şi acolo scriitorii oficiali le scria 
buletinele de votare. 

Alţi aginti , violând asemenea secretul votului, amenințau pe alegători şi le impuneau a le arăta buletinele, dându-le 
altele, scrise de mai 'nainte . 





La paravanele din sală agenţi turburători se instalaseră cu forţa, ca să poată ameninţa sau vorbi cu oricine voia să intre 
spre a-şi scrie votul. 

După paravane agenţi politienesti şi comunali făceau pe scriitorii permanenţi , notând pe cei ce-ar fi votat în contra 
candidaţilor oficiali şi scriind buletinele chiar celor ce ştiau scrie. 

Cei cari au cutezat să ceară secretul votului, să garanteze conştiinţa alegătorilor, aceia au fost îmbrânciţi şi insultati. 

În faţa acestora, multi din alegătorii linistiti s-au retras, coprinşi de indignare văzând că nu mai era o operaţiune 
demnă, serioasă, legală, ci o formalitate întristătoare. 

În urma prezentării acestui protest, d-l Em . Pache Protopopescu a declarat că-şi retrage candidatura, deoarece votul 
nu era liber. 

La colegiul al Iv-lea de Ilfov delegaţii au fost duşi nu ştim de cine ca nişte vite la tăiere, precum a zis-o d. C.A. 
Rosetti. D. Romul N. Opran a fost eliminat. Candidatura d-sale a fost retrasă, pentru ca să facă loc d-lui Filitis. Agenti d-ai 
poliţiei se vedeau intruna printre delegaţi. În curtea primăriei doi domni, desigur nu ai opoziţiei, împărțeau parale delegaților 
după ce ieşeau din sala unde votaseră. 

Astfel d. Filitis a fost numit deputat pentru că poliţia voia să-i plătească cele şase voturi cu care a contribuit în 
colegiul I. 


La Galaţi sângele cetăţenilor a curs în ziua de 24, a votării colegiului III. Bâtele şi ghioagele plumbuite au fost 
singure libere să spargă capetele cetăţenilor şi să arunce spaima până în sânul familiilor în dimineaţa zilei de 24, zi neagră 
pentru alegerea colegiului III, bătăuşii înarmaţi cu ghioage plumbuite stâlceau pe cetăţeni în curtea localurilor de alegere, pe 
stradă şi chiar în domicilii , spărgându-le capul sub ochii agenţilor poliţiei, cari stăteau impasibili . 

Şiroaie de sânge curgeau din capetele cetăţenilor şi în masă s-au dus alegătorii la primul procuror, arătându-i capetele. 

Toată noaptea de 24 spre 25 bătăuşii au cutrierat suburbiele cu ciomegele în mâini aruncând groază în cetăţeni. 

Înşişi membrii biuroului definitiv de la secţiunea II, primind ameninţări, nu mai avură siguranţă a veni să-şi exercite 
misiunea a doua zi, la 25, şi suspendară votarea, cerând siguranţa vieţii de la autorităţile superioare. 

Alegătorii erau secuestrati de teroare pe la casele lor. 

Urma ce conţinea buletinele zilei de 24, învelită în pânză şi acoperită de sigiliele alegătorilor, stătea sub paza 
sentinelelor . Bandele de bätäusi rămaseră singure stăpâne pe situatiune în ziua de 25. Atunci se făcu planul a se inventa un 
nou biurou nelegal ; pe la orele 2 p.m. se votă fără control şi se proclamará nişte închipuiţi aleşi ai colegiului III. 

Numele cetăţenilor cu deosebire stälciti de bätäusi plătiţi sunt următoarele: 

. Tudor Mihail are capul spart drept în creştet. 

. Haralamb Dobrea are capul spart de şapte centimetre şi sângele-i curgea şiroaie. 
. Tudor Mihăilescu are piciorul zdrobit şi umflat. 

Vasile Tudor are la spate şi picioare răni mai mari decât pumnul. 

. Mihail Teodor este zdrobit la ureche şi umărul stâng al obrazului. 

. Ştefan Ivan este stâlcit la spate şi mâni. 

. Niculae Manoli , din Vadu Ungurului, e bătut în mod grav. 

. Tachi Gănescu acoperit de răni şi vânătăi pe spate şi mâni. 

. Comerciantul G.V. Radu a fost bătut de banda bátáusilor şi hainele rupte bucăţi. 

10. D. Tudor Petrovici a fost bătut şi umplut de vânătăi de banda electorală. 

Numele capilor de bătăuşi până acum cunoscute sunt: 

1. Die Tepelus 2. loan Pelin 3. Vasile Bojoagä 4. Ştefan Căldăraru 5. Dimitrie Anagnosti 6. Gh . Ionescu 7. C. 
Cealăcu 8. Const. Radu (Mocanu ) 9. N. Tämpeanu 10. Ştefan C. Rämniceanu 11. Ivanciu Gheorghiu . 

La Rämnicul Välcii, incä inainte de alegeri, manifestul partidului liberal era iscälit de unsprezece persoane, din cari 
sase functionari, agenti directi ai guvernului, si doi membri din consiliul comunal ales de prefect. 

Astfel functionarii si agentii directi ai guvernului ingerau prin manifeste de partid asupra alegätorilor supusi 
administratiunii lor. Neavând decât dreptul de-a vota a doua zi conform convingerii lor, ei se erijarä în adversari politici ai 
administraţilor lor, de la cari primesc leafá. 

Aci mijloacele cele mai miselesti se intrebuintarä numai să scoată din urnă deputaţii guvernamentali şi mai cu osebire 
pe cei doi cumnati ai Simulescului, d-nii I. Vilacrose si dr. N. Máldárescu . 

Toti funcţionarii administrativi si serviciul telegrafic chiar erau la dispoziţia d-lui 1. Vilacrose ; ore întregi şedea cu 
şeful staţiei închis la aparatul telegrafic, vorbind cu diferiţi alegători de la Drăgăşani 





Horez, Ocna; şi particulari cari veneau cu telegrame trebuiau s-aştepte până când isprăvea d. Vilacrose. 

Dar Râmnicul Vâlcii, paşalâcul Simulescului, e terenul clasic al tuturor nelegiuirilor . 

Acolo au fost scäzuti fără voia lor la foncieră , pentru a fi declasati în colegiul II, oameni cu averi cunoscute, iar, ca 
compensatiune pentru scoaterea adeväratilor proprietari mari din colegiul I, autentici şi din vechime înscrişi în acel colegiu, s- 
au introdus o sumă de funcţionari ai prefecturii ce n-au decât 20 pân'la 30 de pogoane. Acolo, din majoritatea obţinută de d. 
dr. Măldărescu, care era de 34, 27 de inşi sunt funcţionari ai guvernului, încât în realitate d-sa n-a avut decât 7 voturi. Şi acest 
d. doctor, cumnat Simulescului, va veni în Cameră să combată coruptiunea din colegiul I, introdusă de el însuşi. 


Ce-au fost, asemenea, majoritätile în alegerile din judeţul Suceava? 

Colegiul I. 34 alegători, dintre care 31 funcţionari, 6 rude cu funcţii fără vot. 

Colegiul II. 39 alegători, dintre care 17 funcţionari, 5 rude cu funcţii fără vot. 

Colegiul III. 93 alegători, dintre care 57 funcţionari. 

Total 166 alegători, dintre cari 98 de funcţionari. 

Scăzându-se numărul funcţionarilor din numărul total, rămân 68 alegători independenţi de administraţie şi de buget. 
Unde vorbesc tifrele orice comentar este de prisos. 


Proteste energice semnate de-o sumă de alegători au venit din Iaşi, din Giurgiu, din Bacău, din Brăila, din Craiova, de 
pretutindenea c-un cuvânt, în contra violatiunii secretului votului, în contra ingerentelor turbate ale agenţilor administrativi. 

În judeţul Botoşani, la Curteşti , la Călineşti , la Deleni , la Botoşani, alegerile col . IV au fost violentate în mod 
nemaipomenit. 

După ce două sate, Călineştii şi Grigoreştii , au votat în cea mai mare parte pe aceiaşi delegaţi, rămânând candidaţilor 
impuşi de subprefectură numai câţiva alegători, s-au furat din urnă voturile adevărate, s-au aruncat bilete false cu numele 
guvernamentale şi s-a făcut râs de adevăr! Aşa îs că delegaților votaţi de aproape unanimitatea alegătorilor nu ştim dacă le-a 

rämas un vot mäcar! 
123 de locuitori au protestat, trimitänd in resedintä 15 delegati cu protest iscälit de obstie ! 
Ţăranii zic în suplicä: 


Voturile noastre, la alegerea de delegaţi la care am fost chemaţi în zilele de duminică şi de luni 10—11 aprilie curent, 
au fost furate din cutia de vot, în care au fost puse şi înlocuite cu altele, scotändu-se vicleneşte delegaţi pe care nici i-am 
visat, pe cari nu-i ştim, străini, venetici pe care nu-i voim. 

Cu toţi, sute de oameni !, am votat într-un fel; şi din cutie apoi am văzut că iese altfel ! 

Unul venea... şi punea, douăzeci de voturi pentru oamenii rămaşi acasă ! 

S-au luat voturile puse de noi şi s-au pus hârtii prefăcute, false ! 

La ce ne mai întreabă cari sunt dorinţele noastre, vointele noastre în alegeri, când pe urmă se calcă în picioare şi se 
fură şi se pune în loc altele, mincinoase. 

Nu voim să ne poarte ca boii ! Suntem români şi cerem dreptate ca să nu ne-o facem şi singuri! 


În fine punctul culminant al infamiei electorale ni se relatează din Romanați , acest brav judeţ care s-a purtat atât de 
bărbăteşte încât merită numele său de Roma nati (născuţi la Roma). 

Administraţia, cu dări în judecată şi persecuții neauzite, a crezut de cuviinţă să-şi atragă voturi pentru candidaţii ei. 
Tânărul St. Panait, cetăţean proprietar în oraşul Corabia, având vederi politice contrare guvernului, subprefectul plăşii Oltenii 
de Jos, Gr. Leoveanu , cu reşedinţa în Corabia, a crezut de cuviinţă să aresteze pe numitul, sub cuvânt că este condamnat la o 
amendă de 32 franci, şi să-l trimitä la reşedinţa judeţului, în Caracal, distanţă de 40 kilometri pe jos, legat de gât şi mâini cu 
lanţuri, escortat de 2 călăraşi. Călăraşii au avut ordin să-l poarte prin toate comunele unde aveau hârtii de dat pe la primării, 
astfel că percursul a fost de peste 5 poştii . 

Aceasta e chiar uvertura operei Pahod na Sibir!! 

Pretinde-vor nişte Adunări alese în asemenea condițiuni că sunt espresiunea adevărată a ţării? 

Constatăm că suntem în plină revoluţie de sus. 

Condiţia de existenţă a unei societăţi omeneşti este paza legii pozitive. 

Când în alte ţări ori în alţi timpi se calcă legea, totuşi se admite o ficţiune care să legitimeze călcarea. 

Când romanii, după bătălia de la Cannae , au fost siliţi să înarmeze pe sclavi şi pe puscáriasi în contra lui Hannibal au 
zis, în cel mai suprem pericol pentru ţară, „să presupunem că aceşti oameni sunt liberi”, căci după lege numai cei liberi 
aveau dreptul de-a muri pentru patrie. 

Fără nici un pericol, în timp de linişte internă şi externă, legea electorală, cu toate dispoziţiile ei penale, e luată în 
bătaie de joc de administraţia unei ţări întregi, de la ministrul de justiţie începând, pân'la cel din urmă zgârie - hârtie . 





Dar călcarea de lege fätisä comisă de-o pătură de oameni în detrimentul ţării întregi e o stare permanentă de revoluţie. 

Putrezit-au îndestul mărul acestei ţări pentru a cădea în poalele unei puteri străine? Face acest guvern lovitura sa de 
stat cu ucideri, intimidări şi coruptiune în folosul vreunui cuceritor? 

Iată cestiunea ce ni se impune cu necesitate. 

Precupeti de hotare şi de sânge omenesc, samsari vânzători intereselor ţării cătră regele Stroussberg şi cătră toți 
străinii, roşii pot afirma c-au adus ţara aceasta la apogeul coruptiunii, destrăbălării, orgiei guvernamentale. 

Ave Caesar! 
[3 mai 1883] 


[„DUPĂ CE ILIE TEPELUS...”] 


După ce Ilie Tepelus, Ion Pelin şi Vasile Bojoacă au demonstrat cu ghioagele plumbuite cetăţenilor din Galaţi că e 
bună revizuirea şi după, ce au spart opinia adversarului de 'mpreunä cu capul, „Romänul” mai citeşte asupra celor stälciti 
moliftele mari de ,,ducá-se pe pustii”. Vorba ceea: unde-i doare pe ei, unde-i pipăie d. C.A. Rosetti? 

După ce de la un capăt al ţării la celălalt s-a petrecut în aceste alegeri toate presiunile şi infamiile câte sunt numai cu 
putinţă, după ce lista de alegători n-a fost în cele mai multe judeţe decât o listă de funcţionari, după ce s-au introdus în liste 
oameni cari n-au dreptul de a vota, după ce, în ajunul alegerilor, s-au făcut nenumărate schimburi în funcțiuni numai pentru a 
obţine voturi în favorul guvernului, după ploaia de decoraţii, după bătăi şi schingiuiri , după ce în toată ţara secretul votului a 
fost o minciună şi alegerile s-au făcut în condiţii diametral opuse legilor în vigoare, încât cele mai multe sunt lovite de 
nulitate, după ce în sfârşit aceste alegeri n-au fost decât o lovitură de stat îndeplinită prin brutalitate şi coruptiune, „Romänul” 
ne cântă că ţara s-a esprimat în libertate şi voieşte revizuirea: 


Noi zicem că (colegiile I şi II) au voit s' afirme că simt trebuinta de a se întruni cu confrații lor proprietari din este două 
colegii, fiindcă cunosc că este între dânşii deplină identitate în idei şi interese. 


Se 'ntelege . 

La Suceava, unde din 166 de alegátori 98 sunt functionari, interesele celor 68 de alegátori independenti si ideile lor 
sunt identice cu a celor 98 de lefegii ai bugetului. La Rámnicul Válcii, unde din 34 de voturi obtinute de candidatul 
guvernului 27 erau ale lefegiilor, interesele şi ideile protejatilor Simulescului sunt identice cu interesele proprietăţii istorice. 

În realitate secretul loviturii de stat a d-lui Brătianu consistă într-aceea că a prefăcut într-o sumă de judeţe majoritatea 
alegătorilor în funcţionari, că logofătul Coate goale , individul cu patru clase primare şi un curs de violoncel, Caradaua 
vulgară e stăpânitoarea României moderne. Aceste clemente cari n-au nimic şi nu ştiu nimic, cari fug de muncă ca diavolul 
de tămâie, acestea constituie cadrele şi armata marei partide naţionale liberale. 

A le asigura acestora stăpânirea deplină în România este scopul loviturii de stat. Un stat guvernat de Coate goale şi 

Zgärie - hârtie e însă un stat pierdut. Cinic, meschin vânător de cumul şi câştig, ilicit înlăuntru, slugarnic în afară, acest 
element al unei biurocratii inepte , ignorante şi comune este nu numai rámásita, dar totodată matca în care se puieşte cea mai 
stângace din toate formele de guvernământ: absolutismul. 

Daca e vorba de vigoarea organică a unei comunităţi omeneşti, e mai bine ca aceasta să fie un trib de ciobani liberi, 
fără cultură, pururea gata de luptă, mai bine un trib de mulgători de iepe, cutreerând deşerturile , migrând de-a lungul râurilor, 
ademenit de constelaţiile de la amiazăzi, decât o turmă de oameni guvernată de un roi de coate goale în care paragrafii 
reglementelor traduse din frantuzeste se bat în capete şi unde totul, demnitatea omului şi a statului, să atärne de judecata unui 
imens număr de cioclovine bugetare. 

Da! O lovire de stat este; o lovire de stat executată de paraziți în contra elementelor producătoare si cu rădăcini în 
această ţară; o lovire făcută în interesul străinilor, cari se vor bucura văzându-ne de-a pururea condamnaţi a fi conduşi de 
Simuleşti, Chiritopoli şi Cercheji ; o lovire de stat în care Caradaua comună şi Seruriul comun va domni de mână cu Ilie 
Tepelus şi Ion Pelin; o lovire de stat impertinentă în jos, umilită şi linguşitoare în sus, lovirea de stat a ciocoiniciei speculante 
şi invidioase în contra tuturor elementelor libere şi producătoare ale acestei ţări. 





Daca revizuirea se va face, libertatea s-a dus din România. Verba docent, exempla trahunt . Degeaba am mai predica 
evangelia libertăţii; nu va mai fi materialmente cu putinţă ca naturi independente şi întregi să poată sparge pătura de slugi ale 
guvernului, slugi cari, daca ar îndrăzni să voteze în contra candidatului oficial vor fi imediat date afară, după cum zice 
Chiritopol. 

Si caractere libere nemaiputänd pätrunde, ele nu vor mai putea servi de prototip si de exemplu purtärii politice a 
poporului. Paguba produsä neatärnärii caracterelor este insä atät de mare si de esentialä incät n-am mai vedea nici un mijloc 
de a restitui această pierdere. Deja lumea îşi adaptează moravurile după virtuţi patente ca acelea ale unui P. Grădişteanu sau 
Costinescu ! Îşi poate închipui cineva ce va fi când numai asemenea virtuţi în discompunere vor reprezenta cariatidele ce 
susţin bolta moralei şi demnităţii publice. 

[5 mai 1883] 


APOSTOL MĂRGĂRIT 


» 


„Journal d'ath&nes ” primeşte din Salonic ştirea că Apostol Mărgărit e pus în temniţă. Haina dare de seamă a 
organului grecesc e următoarea: 


Faimosul Apostol Mărgărit, care şi-a câştigat o tristă notorietate speculând románismul , a fost adus în lanţuri din Monastir 
(Bitolia ) şi a fost internat imediat în închisoarea guvernului. Cuvântul exact pentru care acest renegat al elenismului a fost arestat 
şi întemnițat nu se ştie încă. Se zice cu toate astea că el însuşi ar fi provocat arestarea şi întemnițarea sa, pentru a amági cu mai 
multă dibăcie încă pe acei români cari, din Bucureşti, visează la românizarea greco - românilor (?!) din Macedonia şi pentru a 
obţine alte sume de bani. Se adaogă asemenea că se aşteaptă trimiterea a sume mari din Bucureşti, cari vor servi să cumpere 
autorităţile otomane pentru ca ele să elibereze pe acest cavaler de industrie. 

Aflu asemenea din scrisori primite din Bitolia că acest îndrăzneţ speculator călătorea prin satele locuite de greco - români , le 
povestea sătenilor izbânzile românilor de la Plevna şi-i invita de-a alege câte-un băiat din fiece sat şi de a-l trimite la şcoala militară 
din Bucureşti. Terminándu-si studiile, aceşti tineri vor putea să se întoarcă în satele lor, unde se vor pune în capul concetätenilor, 
pentru a-i conduce în război în contra turcilor (?!) cu scopul de-a uni Macedonia cu România (? !). Daca aceste informaţii sunt 
exacte, nu mai e îndoială că faimosul emisar, în loc de-a fi stricăcios elenismului , e şi mai stricăcios românilor, a căror bună 
credinţă o esploatează prin asemenea insanitáti. 


Expresia de greco-român e atât de improprie ca şi afirmarea că iedul e fiul zimbrului. Nu există greco-român, precum 
nu există greco - spaniol sau greco - englez . Românii din triunghiul tracic sunt tot atât de români şi tot aşa de puţin greci ca 
cei din Maramureş de ex. E o viclenie comună a numi pe-un popor radical deosebit de cel grecesc ba grec vlahofon , ba 
greco-român, ba câte toate. Ca şi când cercetările unui Miklosich, Tomaschek, Thunmann şi alţii se pot escamota prin 
neadevăruri greceşti. Greco-român şi por'-de câine sunt combinaţii ibride de noţiuni diametral opuse şi au aceeaşi nuanţă de 
înţeles ironic. Ori e cineva grec, ori e român; una din două: amândouă deodată nu poate fi nimenea. 

Dar articolul foii greceşti nu e, precum se poate vedea, decât o denuntare spre a ponegri pe Apostol Mărgărit în faţa 
autorităţilor otomane. Rolul de denuntátor [1]l ia asuprá - şi corespondentul din Salonic al foii greceşti, un rol pentru care nu 
invidiem pe greci, înclinați îndealmintrelea din natură la asemenea onorabilă ocupaţie. 

Denuntarea, voind a fi vicleană, nu e decât absurdă. 

A trimite băieţi la şcoală militară din Bucureşti şi a crea din ei cadre în contra turcilor pentru a uni Macedonia cu 
România e o asertiune atât de încornorată încât nimeni nu e îndestul de simplu de-a o crede. 

Dar a trimite băieţi în şcoala militară şi a face din ei ofiţeri cari să lupte alături cu turcii în contra grecilor, când 
acestora le-ar veni pofta să realizeze harta etnocratică a d-lui Paparrigopulos , iată o idee cu mult mai probabilă, pe care-o 
recomandăm tuturor macedoromânilor. 

Nu unirea cu România o vrea cineva, ci concordia deplină între albaneji, turci şi macedoromâni, pentru a apăra patria 
lor tracică de apetiturile de cucerire din Atena. 

Foaia afirmă despre Apostol Mărgărit că speculează românismul . Daca Mărgărit ar fi grec, am crede-o. Am crede că 
face acolo ceea ce un C.A. Rosetti face aci, la noi: speculă cu toate ideile şi cu toate sentimentele. Chiar numele etnic al 
poporului nostru e o marfă pentru acest venetic ce se vinde cu 20 de bani numărul. Dar Mărgărit fiind român, avem cuvânt a 
admite că e de bună credinţă . 

Pentru noi nu există îndoială că acei cari fac pe spionii chiar gratis şi fără nici un interes, de vreme ce e în natura lor 
de-a o face, trebuie să-l fi denunţat în mod mincinos pe Mărgărit, inducând în eroare bună credinţa autorităţilor turceşti. 
Turcul, neâncrezător din cauza multelor nenorociri 

ce-au căzut asupra patriei lui, înclină lesene a se crede trădat, pe când adeväratii, perpetuii , statornicii trădători ai Impärätiei 
otomane au fost şi sunt pân-în ziua de azi, în cele mai multe cazuri grecii. Chiar ambasadori ai Porții de naţionalitate greci au 
trădat fără mustrare de cuget interesele suveranului lor căruia-i depuseseră jurământ de credinţă. 

Graeca fides nulla fides . 

Românii Peninsulei Balcanice sunt cunoscuţi din evul mediu ca romaioctoni , ca esterminatori de greci. Pentru a fi 
ceea ce au fost părinţii lor n-au nevoie de alt decât să rămâie români. Cineva nu poate renega ceea ce nu-i al său; un român nu 
poate renega elenismul; el nu se poate decât lepăda de ceea ce nu numai nu e al său, dar e diametrul opus întregei lui naturi. 
Abia există în lume vreo deosebire mai mare decât între caracterul drept şi deschis al românului şi cel pervers şi parazitic al 
grecului. 

[5 mai 1883 ] 


[„EXISTĂ DOUĂ FELURI DE ARGUMENTE...”] 


Există două feluri de argumente, unele ad rem, cari afirmă sau neagă însăşi esenţa lucrului în discuţie, altele ad 
hominem, cari sunt pe deplin valabile pentru persoana căreia te adresezi . Pentru catolic bunăoară e îndestul de a cita 
autoritatea papei, daca el crede în ea, pentru a înfrânge observatiunile ce ni le-ar face; pentru-un moametan e destul a cita 
Coranul . O vorbă a papei, un citat din Coran sunt în cazul acesta argumente pe deplin valabile pentru oamenii cu cari 
discutăm şi, daca ei neagă ceea ce noi cităm textual de ex., atunci sunt de rea credinţă şi nu merită să discutăm cu ei. 

S' ascultăm înainte de toate unele argumentatiuni ale „Românului”. 


Daca s-au comis ilegalităţi în alegeri am zis şi o repetim: 

Culpa este a celor ce s-au supus acestor ilegalităţi. 

Culpa este a celor ce nu le-au constatat, nu le-au denunţat justiţiei, nu le-au înlăturat prin puterea unirii celor mai mulţi pe 
terenul legalităţii. 


Argumentatiunea aceasta e [de] tot hazul. 

Daca Ilie Tepelus i-a spart capul cuiva cu ghioaga plumbuitá, culpa nu e a lui Tepelus, ci a celui ce s-a lăsat să-i 
spargă capul. 

Daca un subprefect mână pe delegaţi la alegeri ca pe vite la tăietoare , culpa nu-i a subprefectului, ci a delegaților. 

Daca un primar fură biletele autentice din urne şi le înlocuieşte cu altele false, culpa nu-i a primarului, ci a biletelor 
cari s-au lăsat a fi furate. 

Daca un pungaş şterge ceasornicul din buzunar, culpa nu-i a lui, ci a ceasornicului. 

Argumentatia „Romänului” e absurdă; e bună pentru triburile sălbatice, unde toţi cată să se apere în contra tuturor şi 
mai cu seamă în contra acelora cari s-ar constitui în bandă guvernamentală. 

Într-un stat ca oamenii cei întâi chemaţi a păzi cu sfinţenie legile după înţelesul şi litera lor sunt guvernul şi organele 
lui. Când guvernul le calcă, când organele lui îşi bat joc de legea electorală şi de voinţa alegătorilor, când de sus porneşte 
nelegiuirea , coruptiunea şi presiunea, puţini vor fi cei în stare să reziste, cu atât mai puţini cu cât statul va fi mai centralizat, 
cum e al nostru, cu cât va dispune de mai multe funcţii, cum dispune al nostru, cu cât se va fi schimbat într-un azil de 
nevolnici reversibili, fizici şi intelectuali, tot ca al nostru. 

Dar imputarea „Românului” e un cerc vicios. Pentru a constata, a denunța, a înlătura ilegalitätile ai nevoie de 
autorităţile publice. Cetăţeanul le sesizează pe ele; ele legalizează semnăturile, ele fac cercetările legal valabile. Dar când ele 
sunt amestecate până peste urechi în alegeri, când agenţii administraţiei şi ai justiţiei sunt tocmai ei aciia cari formează şi 
dirig bande de bătăuşi, când tocmai ei sunt cei cari falsifică alegerile de la un capăt al ţării la altul, cui să te adresezi cari să 
dea valoare oficială constatărilor sau denuntärilor de abuzuri? 

Cetăţenii din Galaţi i-au depeşat d-lui prim ministru curat: 


Alegeţi deputat pe cine vreți, dar, pentru numele lui Dumnezeu, crutati-ne viaţa, d-le prim ministru ! 
În asemenea împrejurări mai e cu putinţă de-a înlătura prin unire bandele de ucigaşi? 


Când însă guvernul, cu tot aparatul său de oameni, calcă sistematic legile în picioare cu unicul scop de a falsifica 
voinţa alegătorilor la opiniunea cărora pretextează a apela, când el nu aşteaptă 





în linişte să vază care-i opinia alegătorilor, ci voieşte ca, cu de-a sila şi în ruptul capului, să iasă din urne partizanii unor idei 
preconcepute, e evident că el face o lovitură de stat în toată forma, el este acela care dă cetăţenilor exemplul dispretului 
legilor; că el, cel chemat a le păzi, este cel dentăi care le calcă în picioare, dând astfel lumii întregi dreptul de a le călca 
asemenea. Revolutiunea de sus, nelegiuirile de sus justifică revolutiunea şi nelegiuirile de jos. 

Dar să ne întoarcem de unde - am plecat. 

Se poate ca noi sá nu fi demonstrat îndeajuns de clar pentru inteligenţa redactorilor ,,Románului” infamiile comise cu 
ocazia acestor alegeri; se poate asemenea ca argumentarea noastră să nu fie concludentă pentru a dovedi că Adunările ce se 
vor convoca sunt legalmente incapabile de-a rezolva cestiunea revizuirii. Catolici fiind confrații, le trebuie un edict al papei, 
maometani fiind, vor pasaje din Coran. Daca ceea ce noi zicem nu obligă pe „Romänul” de - a - şi schimba opinia, ceea ce 
zice organul d-lui Dimitrie Brătianu, fratele ministrului prezident, va fi desigur un adevăr indiscutabil pentru confrati, de 
vreme ce — la venirea acestui bărbat din Constantinopol — era privit ca unicul ce rămăsese credincios drapelului liberal, 
unicul care era cheia bolţii partidului. 

Ei bine, d. Dimitrie Brătianu, indignat de candidaturile oficiale, a stigmatizat la Argeş purtarea ministeriului, adecă a 
frätäne-säu, declarând că „nu primeşte a reprezenta judeţul Argeş cu preţul candidaturii oficiale”. 

Iar „Natiunea” de la 5 mai cuprinde următorul memorabil pasaj: 

S-a, zis de multe ori că Constitutiunea noastră a fost un compromis şi, plecând d! aci , unii susţin că, împrejurările ce esistau la 
1866 nemaiexiständ astăzi, a sosit timpul d' a modifica dispozitiunile cari au fost rezultatul compromisului. 

Nu suntem de această părere. 

La popoarele libere Constitutiunile nu pot fi decât nişte compromise, căci trebuie să aibă în vedere toate interesele, atât acelea 
ale majorităţii cât şi ale minorităţii. La noi n-a fost, nici nu este cestiune de carte (decretate de guverne absolute ori de autocrati ). 
Aci națiunea, prin mandatarii săi speciali şi împreună cu tronul, îşi regulează legea legilor. 

Este dar absolut ilegitimă o modificare constituţională ce s-ar face de un singur partid sau de-o coterie ce ar impune ţării pe 
mandatarii ei prin presiune şi ingerintä electorală. 

O asemenea revizuire a pactului fundamental ar constitui un act ilegal şi în contradictiune cu principiele primordiale ale 
sistemului parlamentar şi constituţional întru - un stat democratic ca al nostru. 

Prin urmare este datoria atât a opozitiunii cât şi a adeváratilor liberali d' a nu se face complicii unei revizuiri constituţionale ce 
s-ar vota de o Cameră constituantă care nu reprezintă decât voinţa atotputernică a guvernului. 


Coranul a vorbit. 

O modificare a Constituţiei făcută de un singur partid e absolut ilegitimă. 

Ea ar fi un act ilegal. 

E datoria adeväratilor liberali de a nu se face complicii revizuirii. 

Nu poate fi cineva complice decât la crime. 

E o crimă a revizui Constituţia în asemenea împrejurări. 

Nu noi o zicem; d. Dumitru Brătianu, care fără 'ndoială e un adevărat liberal, proclamat ca atare de ,,Románul”, este 
cel ce spune acestea. 

Pe catolici [îli convingem cu cuvintele papei, pe maometani cu Coranul. Oare confrații de la ,,Románul” nu sunt 
obligaţi a da crezare cuvintelor „Natiunii”? Cuvintelor fostului lor prezident de Cameră, fostului prezident de Consiliu, 
fratelui ilustru al ilustrului loan Brătianu? Da, după toată probabilitatea omenească vor da crezare şi minune ar fi daca d. C.A. 
Rosetti nu s-ar convinge de puternicele cuvinte de mai sus: că ilegitimă, ilegală e o revizuire votată de o Cameră „care nu 
reprezintă decât voinţa atotputernică a guvernului”. 

[7 mai 1883] 


PARIS, 19 MAI 
„Journal des debâts ”, constatând strălucita izbândă electorală a cabinetului român, recunoaşte că rivalitätile 
partidelor şi dislocatia parlamentară făcuse trebuincioasă revizuirea Constituţiei. Acest ziar adaogă: 


Ameninţată deodată de Austria şi Turcia, izolată în nişte state slave din Balcani, România nu poate evita numeroasele primejdii 
ce o înconjură decât cu condiţia ca să reducă la strictul minimum luptele parlamentare şi de a da un ajutor devotat cabinetului I. 
Brătianu. 


(lată o apretiere care va unge la inimă pe patrioţi, N.R.) 
[10 mai 1883] 





[,,SILA MORALĂ...”] 


Sila morală pe care-o produce menajeria de curiozitäti zoologice din Dealul Mitropoliei ne face să ne 'ntrebäm cu 
drept ce caută acolo o seamă de oameni de o reputaţie curată şi mai cu seamă la ce mai reclamă asupra monstruozitätilor din 
aşa-numitele alegeri puse la cale de Tepelus, Pelin et Compania? 

La ce urechi se adresează bunăoară fraza: 


Votarea pe faţă a domnului prefect Chiritescu este în toate privintele condamnabilä şi neadmisä de lege. ? 


Ca şi când într-un singur judeţ din ţară alegerile n-ar fi fost făcute sub exercitarea unor acte în toate privintele 
condamnabile . 

Ca şi când mai există lege în ţara aceasta. 

Ca şi când adunătura acestei majorităţi ar fi consistând din alţi indivizi decât din cei numiţi de oameni ca Chiritopol şi 
Simulescu. 

Unde e sancţiunea acestor descoperiri? Cine să le judece? 

Filitis Ciungu , care-a frustrat pe ţărani de posesiunile lor ereditare, care a plătit cu bani voturile ce i s-au dat acum? 

Vilacrose — ales de Simulescu — individ cretinizat în templele Venerei vulgivage? 

Dioscurii emancipati Epurescu - fundescu ? 

Dolichodactilul milionar Costinescu? 

Aceste vase prin care o societate coruptă îşi scurge uräciunea si decrepitudinea morală au ele măcar o umbră de 
înţelegere pentru adevăr, o umbră de apreciare în materie de drept şi de morală ? 

Locul de reflecţie ce li se cuvinte acestora este, după cuvântul sfânt al d-lui Dimitrie Brătianu, puşcăria pentru unii, 
carantina pentru alţii. 

Ei bine, înaintea acestei puşcării , numită astfel de chiar cel ce-o prezida , înaintea acestei carantine zoologice pline 
de contagiul malonestitätii şi a minciunii mai vine cineva să arate nelegiurile din alegeri; înaintea lor, cari nu sunt decât 
gangrena produsă de acele nelgiuri ? Dar trebuie să fie cineva budist pentru a crede că Dumnezeu n-a putut fi cu totul nedrept 
şi c-a putut să pună şi în putrefacție o scânteie de adevăr. Omul pozitiv ştie că cretinizarea morală exclude orice sentiment de 

bine si orice putere de judecatä dreaptä si cä numai cele douä institute recomandate de d. Dimitrie Brätianu pot scäpa 
societatea romänä de asemenea creaturi. 

Numai exempli gratia citäm aci povestirea alegerilor din Galati fäcutä de d. Nicu Catargiu. Acest bärbat bäträn si 
onest şi-a făcut naraţiunea sa simplă fără a avea o umbră de speranţă măcar de-a vedea invalidate, în urma descoperirilor sale, 
vreuna din aşa-numitele alegeri. 

Numai pentru a ilustra cuvintele mesajului: 

„ Mulţumesc ţării pentru liniştea şi ordinea ce-au domnit pretutindeni în tot timpul perioadei electorale...” 

Reproducem în cele următoare descrierea alegerii din Galaţi. 

[17 mai 1883] 


[L ÎNFIINȚAREA UNEI MITROPOLII...”] 


Înfiinţarea unei mitropolii romano - catolice în Bucureşti ne-a dovedit fără îndoială o lipsă de tact din partea 
Scaunului papal. 

Creştinii eterodocşi , mai ales cei de confesiune catolică, au fost în toate timpurile nu numai tolerati , ci chiar şi 
îmbrăţişaţi pe pământul românesc. Vechea episcopie a Milcovului o singură dată a fost ameninţată, sub Despot Vodă 
Hercalidul , care nu era de legea ţării (ci calvin), s-a bucurat însă totdauna de protecţia Domnilor pământeni ai Moldovii. Tot 
astfel episcopia catolică din Târgovişte. De - asemenea guvernul imperial austriac, luând măsuri pe la începutul secolului 
trecut pentru strămutarea la Craiova a Scaunului episcopal de Nicopoli, n-a întâmpinat nici o rezistenţă în Oltenia. În timpul 
nostru, în sfârşit, biserica papală a înfiinţat în ţară mai multe aşezăminte de învăţământ, fără ca prin aceasta să fi deşteptat 
vreo preventiune în opinia publică 





a ţării. Ba, atunci când monseniorul Paoli a pus în lucrare proiectul său de a zidi o catedrală catolică în Bucureşti, românii 
ortodocşi au contribuit deopotrivă cu străinii catolici aflaţi în ţară pentru ca aceştia să-şi poată vedea cât mai curând dorinţa 
împlinită. Au fost dar românii atât de toleranti încât au privit cu un fel de mulţumire cum încet - încet se organizează în 
mijlocul lor o biserică ai cărei membri sunt aproape toţi străini, a cărei preotime e adusă din alte ţări, al cărei cap atârnă de o 
putere străină şi nu are datoria de-a se supune legilor ţării. Tari în credinţa lor, românii nu s-au temut de biserica papală şi-au 
respectat pe aceia cari, deşi eterodocşi, ţineau să se închine în felul lor. 

Infiintind metropolia de la Bucureşti Scaunul papal i-a silit pe românii ce tin la unitatea confesională a neamului lor 
să înceapă o luptă hotărâtă în contra bisericii catolice. Căci dintre două una: ori noua metropolie s-a înfiinţat fiindcă s-au 
sporit creştinii de rit latin în România — şi atunci e rău; ori s-a înfiinţat fiindcă se spereazá că ei se vor spori pe viitor — si 
atunci e şi mai rău. Interesul nostru naţional este ca noi şi numai noi să ne sporim în ţara pe care noi şi numai noi am apărat-o 
timp de veacuri, noi şi numai noi am pregătit-o prin curături pentru cultură; trebuie dar să combatem pe toţi cari lucrează în 
vederea unui element străin. 

Dar lipsa de tact a Scaunului papal e mult mai gravă. 

Moldova a avut trei Domni eterodocşi; unul a înfiinţat episcopia romano - catolică a Siretiului, altul şi-a dat silintä să 
läteascä protestantismul în Moldova, iar despre al treilea, Gaspar Vodă Graţiani , care trecuse chiar (cu învoirea papei) la 
confesia ortodoxă, cronicarul zice următoarele: „Acest Gaspar Vodă niciodată post nu au avut, ci, pre ascuns, în toate 
posturile mânca carne.” 

Popor ce veacuri de-a rândul a luptat pentru lege, românii au identificat religia cu naționalitatea şi-i socotesc străini 
pe toţi cei ce nu sunt de legea neamului românesc, străini şi chiar mai puţin curati, mai prejos de noi. Ei totuşi au primit cu 
entuziasm pe Domnitorul de confesie romano - catolică . Ce-i drept, speranţa poporului român a fost, şi este, că dinastia 
întemeiată de acest Domn nu va fi catolică, ci românească, adecă ortodoxă; timp de şaptesprezece ani însă niciodată nu s-a 
simţit în ţară că avem domn eterodox . Chiar atunci când nu mai rămăsese nici un mijloc neiertat de care actualii consiliari ai 
Majestății Sale sá nu se fi folosit ca să combată tronul, cestiunea confesională a rămas neatinsă. Nu ne aducem aminte ca 
binemeritatul literat Orăşanu să fi zis vreodată în vreuna din eminentele sale satire că Domnul e papistaş ; nu s-a folosit de 
această armă, pentru că ştia că s-ar fi indignat chiar şi patronii săi, cari altfel aplaudau orice atac făcut contra tronului. 

Infiintándu-se metropolia catolică din Bucureşti, spiritul public al poporului român a trebuit să se schimbe şi astăzi e 
cu putinţă ca să se atace tronul din punctul de vedere confesional. 

În toate timpurile, Scaunul papal i-a socotit pe principii catolici drept agenţi ai propagandei catolice. 

Străbunii noştri au fost persecutați de către regii catolici ai Ungariei nu pentru că erau români, ci pentru că papa îi 
ameninţa pe regi cu escomunicarea dacă vor fi îngăduitori cu schismaticii . O mare parte din românii din munţii despre nord a 
părăsit, sub Bogdan Vodă Dragoş, patria lor, a Maramureşului, pentru că un rege catolic voia să le impuie confesiunea 
catolică. Fraţii noştri rămaşi în Ardeal au suferit veacuri întregi cele mai mari asupriri anume pentru că nu erau catolici. 
Habsburgii , luând stăpânirea asupra Ardealului, izbutesc în scurt timp a desfiinţa metropolia ortodoxă de la Alba-Iulia, pe-al 
cărei titular [î]l sfintea de drept mitropolitul din Bucureşti. Prin asta produc între români dezbinarea confesională care i-a 
slăbit atât de mult. Tot acei Habsburgi, luând stăpânirea Olteniei, încep să organizeze propaganda catolică şi desigur ei ar fi 
izbutit să provoace o dezbinare confesională în Oltenia dacă Tractatul de Belgrad nu-i silea să se retragă. 

Astăzi însă, după o sută şi cincizeci de ani, Scaunul papal urmează mai departe cu lucrarea începută atunci. 

Şi care este momentul ales pentru aceasta ? 

Avem un Domn romano -catolic şi cu părere de bine a fost primit în mijlocul nostru augustul moştenitor prezumptiv , 
al doilea Domn romano -catolic . Luând dar drept punct de plecare cele din trecut, Scaunul papal speră că protecţia de care s- 
a bucurat biserica papală până acum va fi şi mai întinsă pe viitor. 

„Vom avea de astăzi înainte două biserici: una a ţării, alta a Curţii; doi capi bisericeşti, unul părinte sufletesc al ţării, 
iar altul al familiei regale şi a-l celorlalţi străini aşezaţi în ţară: între ţară şi dinastia este un abis netrecut .” 

Astfel ar vorbi astăzi consiliarii Maiestätii Sale (d. Câmpineanu de ex.) dacă s-ar afla în opoziţie şi n-ar lipsi a 
produce efectul dorit asupra mulţimii lesne de condus la care s-ar fi adresând. 

Nouă însă, şaptesprezece ani de domnie ne-au dat convingerea că Maiestatea Sa a intrat în ţară cu hotărârea de a duce 
mai departe traditiunile bunilor Domni pământeni, ale lui Mircea 





şi Ştefan, ale lui Matei Basarab, traditiuni pre cari Constantin Vodă Brâncoveanu le-a sfinţit prin martiriul său; şi niciodată în 
timp de şaptesprezece ani nu am slăbit în această convingere, niciodată nu ni s-a dat ocazia să regretăm Domniile pământene. 

lar astăzi înfiinţarea metropoliei catolice din Bucureşti ne pune în nedumirire , pentru că ne cunoaştem adversarii şi 
ne temem ca un cumva ei, într-un viitor mai apropiat ori mai depărtat, să recurgă la armele de cari astăzi nu se folosesc pentru 
că sunt la guvern şi nu în opoziţie. 


Metropolia romano - catolică a fost creată anume spre a slăbi pozitiunea dinastiei de Hohenzollern în România: ea 
este una dintre măsurile prin care Austro-Ungaria, în deosebit Ungaria şi mai îndeosebi poporul maghiar, voieşte să-şi asigura 
o înrâurire determinantă asupra popoarelor din Orient. 

Coroana Ungariei este dată de un papă; cel dentăi rege al Ungariei a fost pus între sfinţi şi regii Ungariei toţi au fost 
maiestäti apostolice. La anul 1526 coroana sfinţită a Sfântului Ştefan a trecut la Habsburgi, cari, chiar mai nainte de-a fi 
purtat această coroană fuseseră cavaleri ai papismului , pentru al căruia triumf s-au luptat în Germania, în Țările de Jos, în 
Spania si în Orient timp de veacuri îndelungate. Tradițiile familiei de Habsburg, identice cu ale coroanei ungare, sunt dar 
acelea al căror fir se urmează acum prin România în Orient: metropolitul romano -catolic din Bucureşti este, întocmai ca 
prezidentul Comisiunii Mixte, un agent al puterii austro-maghiare. 


Domnul Kállay , unul dintre cei mai însemnați oameni politici ai maghiarilor, cunoscător al stărilor de lucruri din 
Orient, ne-a spus acum câteva zile că poporul maghiar este menit a fi mijlocitor între Apus şi Răsărit. 

Ideea nu e nouă, nu pentru întâia oară emisă. Acum vo cincizeci de ani, „cel mai mare maghiar”, comitele Szecheny , 
a scris o carte întreagă asupra ei. De-atunci încoa maghiarii îşi dau toată silinta s-o vulgarizeze atât în Ungaria cât si in 
Europa. 

Dar în timpul din urmă convingerea că maghiarii sunt incapabili a împlini această misiune se răspândeşte în sfere din 
ce în ce mai largi. Popor turanic , ci nu sunt capabili a primi nefalsificată cultura rasei noastre şi, în acelaşi timp, n-au nici o 
legătură cu popoarele din Orient. 

Întocmai dar precum papa a proclamat dogma infalibilitätii , pe când ea era pusă la îndoială de cäträ catolici chiar, d-l 
Källay proclamă că poporul maghiar e menit a duce cultura în Orient, când acest popor însuşi începe a se îndoi mult şi bine 
despre capacitatea lui în această privire. 

Opintirile ce le face guvernul Ungariei spre a zădărnici încercările de dezvoltare a popoarelor nemaghiare sunt pentru 
omul cu judecata limpede tot atâte dovezi că maghiarii sunt un popor ce se simte ameninţat în existenţa sa. 

Aceasta ne-o mărturisesc maghiarii înşişi, atât prin ziarele lor cât şi în Parlament. 

În acelaş timp d-l Tisza îşi dă toată silinta să câştige o înrâurire determinantă asupra bisericii sârbeşti din Ungaria. 
Actualul mitropolit sârbesc din Carlovät e numit şi impus. Acum câteva săptămâni acest mitropolit a consacrat pe 
mitropolitul anticanonic din Serbia, iar mai zilele acestea d-l Tisza, primind o deputatiune a bisericii sârbeşti, accentuează 
rangul de patriarh al mitropolitului sârbesc de la Carlovát . 

Sinodul ,,patriarhal” se va întruni aşadar pe viitor la Buda-Pesta şi aici se va muta mai curând ori mai târziu şi scaunul 
„patriarhal”. 

Maghiarii au dar relaţii cu Orientul, căci al doilea patriarh e la Buda-Pesta, iar jurisdictiunea acestui patriarh se 
întinde peste otarele Ungariei, deocamdată până în Serbia liberă, unde el a consacrat pe actualul mitropolit al independentului 
regat sârbesc. 

Aceste relaţii cu popoarele din Orient sunt însă mai mult ori mai puţin problematice: maghiarii voiesc să aibă relaţii 
directe şi de câţiva ani încoa ne-o spun mereu prin foile lor. Mitropolia romano - catolică înfiinţată acum din nou e menită a 
le crea aceste relatiuni. 

Aceasta o vor maghiarii şi tot aceasta o voieşte şi dinastia Habsburgilor. 

Răspândirea confesiunii romano - catolice a fost pentru Casa de Austria în toate timpurile o cestiune de putere, mai 
ales astăzi. Căci tot pe temelii confesionale se poartă lupta care de aproape trei sute de ani s-a încins între cele mai însemnate 
două dinastii din Germania, cea de Habsburg şi cea de Hohenzollern. Această luptă se urmează în Germania sub forma 
de „Kulturkampf ”, iar la noi se începe acum prin înfiinţarea mitropoliei catolice. Politica Habsburgilor se bifurcă în 
următoarea dilemă: ori izbutesc să propage catolicismul în România — şi atunci şi-au ajuns scopul — ori întâmpină o 
rezistenţă hotărâtă la români, şi atunci înstrăinează ţara de domnul ei, care e un Hohenzollern, şi atunci au ajuns un alt scop, 
tot atât de important. 

Nu-i vom învinovăţi pe maghiari, nici pe Habsburgi, pentru această politică agresivă: orişicine e răspunzător înaintea 
istoriei de mjiloacele cu cari 'şi urmăreşte scopul şi nu anticipăm nici mersul, nici părerea istoriei. 





Repetăm însă: a fost o lipsă de tact din partea Scaunului papal de a da mână de ajutor la punerea în lucrare a acestui 
plan. Căci, provocati fiind, noi vom fi datori a ne apăra şi biserica papală va pierde poziţia pe care a avut-o până acum în ţara 
noastră. Nu tăgăduim că Austro-Ungaria va putea găsi situatiuni în care ne va impune ceea ce pân' acum am dat de bună - 
voie ; un lucru însă nu va putea să ni-l impuie nici o putere din lume: bunăvoința cu care i-am întâmpinat pe catolici pán' 
acum . Aceasta au pierdut-o, ni se pare, pentru totdeauna. Din ziua în care s-au făcut complici unei acţiuni îndreptate contra 
dinastiei şi contra neamului românesc au pierdut orişice drept la simpatiile noastre, ne sunt deopotrivă cu păgânii şi cu toţi cei 
fără de lege. 

Noi, poporul latin de confesie ortodoxă, suntem în realitate elementul menit a încheia lanţul dintre Apus şi Răsărit; 
aceasta o simţim noi înşine, se simte în mare parte de opinia publică europeană, aceasta o voim şi, daca dinastia va împărtăşi 
direcţia de mişcare a poporului românesc, o vom şi face. 


203 


Oricät de adänci ar fi dezbinärile ce s-au produs in timpul din urmä in tara noasträ, cänd e vorba de legea pärintilor 
nostri, care ne leagä de Orient, si de aspiratiunile noastre, care ne leagä de Occident si pe cari speräm a le vedea intrupate in 
dinastie, vräjmasii, oricari ar fi ei, ne vor găsi uniţi şi tot atât de tari în hotărârile noastre ca şi în trecut. 

[20 mai 1883] 


[DIN CAUZA UNEI SELECTIUNI ...”] 


Din cauza unei selectiuni mărginite la un număr mic de indivizi, împreunată cu sleirea progresivă a productivităţii 
pământului pe care trăiesc, se nasc, mai cu seamă în locuri izolate de munte, gusatii cretinizati — neaude - neavede-neagreul 
pământului, mai mult buşteni decât oameni. Atât organele simţurilor cât şi iritabilitatea musculară sunt degenerate la aceşti 
oameni: nici impresii din afară, nici motive dinlăuntru nu sunt în stare a-i mişca în mod normal. 

Se vede că d. Ion Brătianu a comandat Chiritopolilor săi ca cu asemenea indivizi să-i populeze simulacrul de Adunare 
din Dealul Mitropoliei; căci te trec fiorii când vezi menajeria ce se crede chemată a modifica legea fundamentală a ţării şi 
care în realitate n-a fost înjghebată decât pentru a se opera o lovire de stat. 

Mulţi roşii sunt de-o decrepitudine fizică vădită; mulţi n-au două dramuri de creieri veritabili în cap; dar pentru cei 
mai multi cretinismul moral e semnul distinctiv al existenţei lor. 

Nu avem deloc de gând de-a ne supăra pentru asta. Nimeni nu se mai supără pe bolnavii incurabili . Simptomele 
patente ne împing însă a scrie şiruri ca o încercare de studiu psihopatic nicidecum ca o apostrofă politică. 

Cum să numim în adevăr pe aceste bipede cari n-au nici ruşine, nici onoare, nici remuşcare, cari, incapabile de bine şi 
adevăr, nu pot fi puse în mişcare de nici un motiv abstract şi uman, ci numai de nesatiul päntecelui şi de viciile cari -i 
mănâncă pe la toate încheieturile ? 

Cine cunoaşte de ex. pe acest Dimancea, foarte mărginit şi foarte impertinent, care nu pricepe nimic şi s' amestecă în 
toate, care nu-şi datoreşte cariera sa decât împrejurării că e nepot al d-lui Brătianu, cine cunoaşte pe Vilacrose, inteleptit , 
precum am zis, în sacerdotiul templelor Venerei vulgivage, pe ultrarevizionistul şi ultraliberalul d. Ştefan Belio , cunoscut 
pentru fel de fel de ultrarevizuiri de altă natură, cine cunoaşte pe luceferii negri Epurescu - fundescu , născuţi amândoi sub 
zodia ciorilor, şi vede această introlucare prezidată de cel mai fără de scrupul, cel mai cinic şi mai sofist dintre ei, de 
veneticul care plăteşte cu ură binefacerile patriei sale adoptive — n-ar mai fi adoptat-o ! — acela îşi poate face o idee de 
Situaţia în care se află omul cuvântător rătăcit din fatalitate în acea menajerie. 

Închipuiască-şi cineva la ce rol ar fi fost redusă opoziţia rămânând în acea mişină . 

Închipuiască-şi cineva că oameni oneşti şi serioşi erau trimişi acolo ca să vorbească — cu cine ? Să convingă — pe 
cine ? 

Pe-un Dimancea, pe-un Epurescu, pe Vilacrose, pe dolichodactilul Costinescu, pe mucenicul Simeon ? 

E cu putinţă a vorbi cu asemenea oameni, necum a-i convinge ? Sunt ei oameni ? Sunt în stare să aprecieze un adevăr, 
să înţeleagă o idee, să simtă greutatea unui lucru, când ei n-au 





Dumnezeu, n-au scupule , n-au conştiinţă ? Când nici o izbire morală nu mai e 'n stare a-i face să roşească ? 

E ca şi când Laplace ar fi trimis să explice mecanica cerească şi ordinea divină a lucrurilor din lume înaintea unei 
adunări de idioţi ! 

Lucrul cel mai bun pe care opoziţia putea să-l facă era să nu recunoască această întrolucare , s-o părăsească înainte 
de-a se constitui. Ceea ce s-a făcut. Astfel oamenii mai întregi şi mai luminati din ţară au scăpat de sarcina penibilá de-a sta 
de vorbă şi de ceartă cu toată strânsura comună, ignorantă şi malonestă din care se compune majoritatea roşie. Mai au gust să 
înjure şi să întrerupă ? Înjure-se incai ei în ei, înjure reciproc pe cei ce-au fost în stare a produce asemenea caricaturi morale 
cum sunt ei. Cu oameni în puterea cuvântului nu sunt vrednici să vorbească şi nu vor mai vorbi. 

Şi d. loan Brătianu gândeşte să prefacä strânsura aceasta în Adunare ordinară ? Va să zică vrea daa sá mai 
domnească patru cinci ani cu o majoritate compusă din... scursăturile corupţiei sale administrative ? 

Nul şi neavenit e tot ce fac, tot ce zic aceşti oameni. 

Puscäria şi carantina propuse de fostul lor prezident de Consiliu şi fost prezident de Cameră, de fratele drept al 
actualului prim ministru , iată ce merită aceşti oameni, iar nu să dicteze legile unei ţări. 

Zilnic hidoasa pocitură, precum numeşte nemuritorul Alecsandri pe reptilul care a muşcat ţara aceasta de călcâiul ei 
achilic , ne vine cu reţete revizioniste în „Pseudo - românul ”, adecă ar vrea să discute. Ca şi când oameni ca pocitura, al căror 
creier, prin preformatiune ereditară, e predestinat a produce neadevär şi vicleşug, pot să discute cu noi onest şi fără sofisme 
vre-o cestiune din lume. 

Bună—rea fie Constituţia, n-o discutăm cu oameni cari n-au dreptul de-a o discuta cu noi. Pact între ţară şi dinastie, 
Constituţia e un instrument de pace internă, întărit prin jurământul regelui, e proprietatea ţării. Numai reprezentanţii ţării, nu 
reprezentanţii lui Pelin si Tepelus, au dreptul de-a o schimba. Nu avem a discuta cu furi şi gazde de furi preţul şi calitatea 
unor lucruri cari nu sunt ale lor. 

Nu cei ameninţaţi cu puşcăria şi carantina de propriul lor şef pot modifica o iotă măcar din ceea ce constituie 
legământul între ţară şi Coroană. Nu apetiturile gaştei , pe care d. loan Brătianu însuşi a declarat în Senat a nu le mai putea 
sătura, pot sá determine directiunea de mişcare a unei ţări cari a trăit şi s-a mişcat de la 1200 şi până azi, în timpi pe când cele 
mai multe din mutrele confiscate ale acestei introlucări se aflau încă peste Dunăre, încinse cu tei şi vânzând bragă. 

Nu poate ţara aceasta, pururea liberă şi pururea vârtoasă prin caracterul poporului ei, să îngăduie a fi cretinizată cu 
de-a sila prin legi inspirate bilateral de demagogia cosmopolită şi de tendentele absolutismului personal. Nu discutăm 
libertatea noastră şi a poporului nostru cu cärdul de ciori pe cari le-am emancipat. Între liber şi libert nu există punere la cale 
în privinţa dreptului public, căci condiţiile sunt absolut inegale . Cel dentăi n-are decât de pierdut, cel de-al doilea numai de 
câştigat. 

[21 mai 1883] 

[ PARTIDA STEFAN BELLIO ...”] 


Partida Stefan Bellio , C. A. Rosetti, Dimancea, Costinescu, Epurescu, ca să nu mai citäm decât cele mai mari 
ilustratiuni ale ei, neîncetat a aruncat prin ziarul „Românul” invective opozitiunii unite, care n-a priceput şi nu pricepe, n-a 
simţit şi nu simte, n-a prețuit şi nu pretuieste binefacerile nespuse ale revizuirii constituţionale. 

Aceşti îndărătnici nu vor să recunoască moralitatea şi curăţenia unei reforme electorale votate sub auspiciile de mai 
sus. În faţa neomeniei acestor retrograzi , organul d-lui Stefan Bellio , C. A. Rosetti, Costinescu, Dimancea, Epurescu e tutti 
quanti, sleind se vede toate argumentele serioase, recurge şi la câteva glume de bun - gust , comparând pe senatorii şi 
deputaţii ce s-au retras din această nobilă şi onestă societate cu cuirasierii din Marea Ducesă de Gerolstein , foarte viteji în 
cuvinte, dar la luptă neajungând niciodată la timp. Mai întâi de toate, acei cuirasieri nu se află în Marea Ducesă de 
Gerolstein , dar în altă operetă bufă , numită Les Brigands (sau Tälharii). 





Daca d-nu Rosetti cita pe Corneille şi pe Racine, i-am fi iertat asemenea confuziuni , dar în materie de literatură 
bufonă [î]l credeam că-şi cunoaşte mai bine autorii clasici. Odată restabilită exactitatea citatiunii , ne vom învoi şi noi cu 
„Romänul” a spune că opoziţia, care reprezintă după dânsul pe cuirasieri, într-adevăr poate prea târziu a sosit; de-aceea Les 
Brigands sau Tälharii sunt stăpâni pe situatiune si au drept, o märturisim şi noi, să râză de jandarmi, întocmai ca tovarăşii lor 
din opereta lui Offenbach. 

[21 mai 1883] 


[„CÂND ACUM CÂTEVA LUNI...”] 


Când acum câteva luni de zile d. C. A. Rosetti trimise de la Paris poruncă către credincioasele şi supusele sale slugi 
din Dealul Mitropolii pentru revizuirea Constituţii, el denunţă colegiurile restrânse ca nişte focare de imoralitate şi de 
coruptiune. 

Coruptiune ! imoralitate ! repetará d' atunci pe toate tonurile vestalele de la „Romänul”, care se vede cá nu cunosc sau 
au uitat zicátoarea románeascá despre dracul care räde de porumbe negre. Coruptiune ! imoralitate ! ráspund foitele marelui 
partid al patriotilor cu lefuri multe. Coruptiune ! imoralitate ! iatä cuvintele care in discutiunile zilei, dupá vechiul obicei al 
jurnalului d-lui Rosetti, au sá tie loc de argumente, de probe, de logicá si de bun simt ; ele vor ínlocui vestitul: esti austro - 
maghiar din 1868 si bátaia de picior a consulului prusac , sau Románia aruncatá la picerile contelui Andrassy din anii 1871 
—75. 

Un lucru care totdauna a desteptat mirarea noastrá este dispretul adänc pentru publicul cititor ce se dovedeste in 
aceste procedári de polemicä; nemárginita incredere ce are d. Rosetti in ignoranta si usurinta clientilor „Romänului”; 
desävärsita lipsă de respect pentru acel popor cu care stă la vorbă, pe care pe fatä-l tămâiază , şi pe care-l numeşte suveran, 
dar pe care-n fapt [î]l batjocoreste ca curtezanii de opere bufe pe regele Hurluberlu Lol sau Cacatoes al XIII-lea. 

Cum nu se teme ca nu cumva printre cititorii jurnalului său să se găsească vrun om în fire şi cu minţile întregi care să- 
şi zică: „Dar proşti ne mai crede d. Rosetti pe noi românii când vine de ne vorbeşte de comptiune şi imoralitate !” Cum poate 
să crează d-lui că noi, în această ţară, nu ne cunoaştem unii pe alţii ? Că nu ştim cine este cinstit şi cine nu ? Că n-am auzit 
unde se află stările scandaloase şi lefurile cumulate ? În ce parte dezinteresarea şi în ce parte specula neruşinată a tot ce este 
mai sfânt ? 

Ne zice d. Rosetti: colegiurile restrânse sunt imorale şi corupte; colegiele numeroase sunt azilul virtuţii şi al 
independentii. 

Dar, pentru Dumnezeu, am intelege aceste afirmári daca legea electoralá n-ar fi creat decát colegiuri restränse; in 
lipsa unui punct de comparatiune, iluziunile ar fi permise; şi am înţelege ca sá se facă o încercare nouă, o experienţă a cărei 
rezultate fiind necunoscute încă ar putea da legitime speranţe de îndreptare a relelor existente. 

Dar acesta este cazul ? Oare cu legea din 1866 n-am experimentat şi colegiile numeroase ca şi cele restrânse, cele cu 
vot direct ca şi cele cu două graduri de votatiune ? Nu le cunoaştem pe toate ? Nu le-am văzut funcţionând ? 

Ce ne zice d. Rosetti ? Colegiurile restrânse sunt imorale; colegiurile numeroase sunt azilul virtuţii; colegiurile 
restrânse permit falsificarea voinţei naţiunii; cu colegiuri numeroase vom avea o adevărată reprezentatiune naţională. 

Şi, ca o ironie a destinului, tocmai în momentul când d. Rosetti ne făcea un tablou încântător al veacului de aur ce ne 
aşteaptă când vom avea numa colegii numeroase, tocmai a doua zi după apelul ce face alegătorilor coleg. [al] IV-lea ca să 
trimeatä ţărani în sânul Adunării legiuitoare, colegiul cel mai numeros, colegiul ţăranilor, colegiul celor patru milioane de 
săteni, stâlpul şi temelia casei româneşti trimite în Cameră pe d. Ştefănică Belio la Teleorman, pe d. P. Grădişteanu la Tecuci, 
cum trimisese odinioară pe d. Oscar Eliat la Râmnicu Vâlcii. lată adevărații reprezentanţi ai ţăranilor; iată adevărata 
espresiune a clasei muncitoare din România, adevărații propovăduitori ai regimului de virtute care va înlocui vechea 
coruptiune !... 

Faţă cu sploziunea (ca să vorbim ca stilistii de la „Românul” !) de ilaritate care izbucni la ştirea că sub regimul 
libertăţii alegerilor d. Ştefănică Bellio este alesul colegiului țărănesc din Teleorman credeţi oare că „Romänul” a rămas fără 
cuvânt ? Nu: alţii poate s-ar fi încurcat în splicatiunile lor; organul d-lui Rosetti îşi aduse aminte de vorba românească: „Nu 
crede bärbätele 





ce vezi tu, crede ce-ţi zic eu” şi, fără nici o sfială, nici una nici două, el ne dărui nouă, opozanților , reaptionarilor , pe d. 
Ştefănică Bellio. 

Dar vai ! d. Bellio, socrul de ieri, de azi şi de mâine, reclama, se supăra: el şi răspunse scurt şi coprinzător : „D-le 
redaptor , rău m-ati trecut între reaptionari şi antirevizionişti : sunt ultraliberal şi ultrarevizionist ”. 

Ai dreptate, d-le Stefänicä Bellio ! Aşa e: noi românii suntem imorali, desfränati. D-ta ai să ne îndreptezi . Nu ştim ce 
este munca, probitatea; o să ne înveţi d-ta. Lascar Catargiu, generalul Manu, G. Vernescu, Al. Lahovari, Gr. Păucescu, Al. 

Ştirbei etc. sunt nişte nenorociti, corupti şi corupätori ; o să-i faci dumneata oameni de treabă; ei reprezintă trecutul, d-ta esti 
viitorul; ei au jefuit pe ţărani, [îli vei apăra d-ta. 

Du-te dar la Adunarea din Dealul Mitropoliei; nu vei mai avea nenorocirea d! a găsi acolo pe acei oameni corupți: ei 
au fugit şi v-au lăsat liberi să moralizati Tara românească. Te vei întâlni acolo cu d, Petre Grădişteanu, reprezentantul 
ţăranilor din Tecuci; cu d. Stolojan, care a tratat în Cameră pe d. Skileru de cămătar care despoaie şi ruinează pe ţărani; cu 
Skileru , care a aruncat în faţa lui Stolojan milioanele câştigate în timpul ministeriului său; cu Mihălescu - warşawsky şi alţi 
atâţia, şi cu toţi împreună veţi lucra la regenerarea morală a Țării româneşti; veţi stärpi coruptiunea şi imoralitatea; din 
ticälosi şi necinstiti ce eram până acum ne veţi face oameni de treabă... 

Numai, pentru Dumnezeu ! deşi ultraliberal şi ultrarevizionist , moderează-te puţin, ca nu cumva, din mult zel, sá ne 
moralizezi prea mult şi să nu ieşim toţi după chipul şi asemănarea d-tale. 

[24 mai 1883] 


[„DACĂ VORBIM DE ADUNÄTURA...”] 


Dacă vorbim de adunätura de parveniti lacomi, ignoranti şi malonesti din care se compune partidul d-lui C.A. Rosetti, 
„Pseudo - românul ” ne răspunde că: Națiunea ar trebui să fie putredá de coruptiune pentru a suferi o asemenea stare de 
lucruri. 

Negamus consequentiam . 

Incult este poporul nostru — e adevărat — şi, pentru că e incult, se ridică gunoaiele sociale deasupra lui; corupt nu 
este încă. 

Blestemul semidoctismului , a culturii superficiale consistă în admiterea formelor esterioare ale civilizaţiei fără a fi 
pătruns fondul şi ideile ei. 

Un popor îşi selectează oamenii săi conducători după un principiu oarecare; acel principiu e fundamentum divisionis 
„e punctul de vedere din care el judecă oamenii şi împrejurările. În evul mediu, când ţara trăia în războaie, vitejia era 
principiul în virtutea căruia un om se putea ridica din mijlocul poporului în sus; azi principiul în virtutea căruia oamenii ar fi 
să se ridice ar trebui să fie munca fizică şi cea intelectuală; dar munca, nu aparențele muncii; producerea reală, nu specula, 
gândirea proprie, nu plagiatul, onestitatea, nu aparențele onestitätii, virtutea, nu pretextarea virtuţii. 

Dar pentru ca un popor să pretuiascä, exact valoarea muncii fizice şi a celei intelectuale se cere un grad de cultură pe 
care al nostru nu-l are încă. O spunem încă o dată: naiv şi indolent ca toate popoarele tinere, se află în epoca cea mai rea, de 
tranziţie între barbaria sănătoasă şi cultura sănătoasă; judecata sa veche s-a dezechilibrat fără a fi înlocuită printr-o judecată 
nouă, deci înclină a lua aparențele drept fond, a crede că d. C.A. Rosetti e român pentru că se numeşte „Romänul” şi a-l crede 
patriot pentru că d-sa singur se proclamă patriot. 

Astfel trădătorul numindu-se erou, plagiatorul, geniu, pungaşul mare financiar, panglicarul om politic, cămătarul 
negustor, speculantul de idei om cu principii şi speculanta de sineşi femeie onestă, judecata poporului nostru s-a falsificat din 
ce în ce si, la formarea sferelor sale ideale, el a pierdut pretutindenea punctul de plecare sănătos, principiul genetic , 
fundamentum divisionis . 

Atât de putred şi de mincinos e mediul pe care d. C.A. Rosetti l-a creat împrejurul său încât e de-ajuns ca cineva sá 
intre în contract cu roşii, să vrea să voteze pentru un roşu, spre a deveni necinstit. 

Fiindcă ne place totdeuna a ilustra teoriile noastre cu exemple concrete, vom cita scandaloasa alegere a d-lui Tache 
Giani la Dâmboviţa. Acest fost ministru de justiţie, acest om învăţat la 





Paris, de la care s-ar fi putut aştepta o corectitudine formală măcar în purtarea politică, ne dovedeşte pur şi simplu că 
e un speculant venetic, lipsit de orice scrupule, prin modul în care a fost ales. 

Între alegătorii săi vedem: 

17 funcţionari ai guvernului 

2 alegători fără cens legal şi în fine, ca culminatie : 

6 alegători fără nici un cens. 

De aceşti din urmă ne vom ocupa în special. 

Întâi sunt cei trei fraţi Chrysenghis , nepoți a d-lui Giani, câteşitrei cu studii făcute în străinătate, cărora cultura şi 
creşterea lor aleasă le-a permis a vota în conştiinţă pentru unchiul lor în virtutea unui act fals de cumpărătură a unui pământ 
al bisericii din comună Bâldana . 

Apoi vin fraţii Dimitrie şi Scarlat Ghica — fiii d-lui John Ghica (sau a prinţului, cum [îi place a se numi fostul bei de 
Samos). Aceşti d-ni nu posedă o palmă de pământ în Dâmboviţa şi cu toate acestea au votat ca proprietari ai unor părţi din 
Ghergani . 

O probăm. 

La tribunalul judeţului Dâmboviţa sunt înregistrate , în noiemvrie 1881, două acte de renunțare ale fraţilor Scarlat 
loan Ghica şi Dimitrie loan Ghica — identice în privirea formei, neidentice în privirea cuprinsului, căci prin fiecare din ele 
fraţii renunţă, în favoarea tatălui, la părţile lor respective din Ghergani . Iată actul nr. 592. 


Act de renunțare 

Subsemnatul Scarlat loan Ghica declar prin aceasta că moşia Crângul-lupului , care face parte din moşia Gherganii , ce se 
făcuse donatiune mie de cătră părintele meu loan Ghica prin actul transcris de tribunalul Dâmboviţa la no ..., astăzi de-a mea 
bunăvoie şi fără nici o rezervă! din parte-mi, în cointelegere cu părintele meu, declar că renunţ la această donatiune, 
considerându-se actul cu nul şi de nul efect. 

Asemenea, ca procurator al d-lui Ioan Ghica, autorizat cu procură autentificată de tribunalul Ilfov, secţia de notariat sub no. 
1292/ 81, declar că d. Ioan Ghica, convenind cu mine asupra renunţării ce fac la donatiunea imobilului vorbit mai sus, acceptă 
această renunțare cu beneficiul ce-i acordă. 

Spre credinţă s-a făcut acest act, care se va autentifica după cererea noastră de Trib. Dâmboviţa , făcând anotatie si in 
registru în care se află transcrisă donatiunea. 
(Semnat) Scarlat I. Ghica 


În actul de renunțare no. 593, d. Scarlat loan Ghica, ca procurator al fratelui său Dim. loan Ghica, face o declaraţie 
analogă în privinţa moşiei Săbieştii , tot parte din Ghergani , ce-i fusese donată acestui din urmă. 

Aceste acte, preţioase amândouă, sunt autentificate de Trib. Dâmboviţa . Declaraţia legală de autenticitate e semnată 
de prezidentul Nanu Giani, de d. A. Botea , de grefierul A. Stoenescu . 

Actualul ministru plenipotenţiar din Londra, d. Ion Ghica, donase fiilor săi aceste părţi de moşie tocmai pentru ca ei 
să aibă dreptul de-a vota în colegiul I. 

Vânzând însă moşia Boldul (din R. Sărat) ovreiului galitian Solomon Zibalis , o avere dotală a trebuit asigurată în 
Ghergani , deci acele donatiuni, făcute pentru a conferi drepturi politice, trebuiau desfiinţate, Gherganii descärcati de ele. 

Odată însă donaţiunile nule şi de nul efect, dreptul politic rezultând din ele e asemenea nul şi de nul efect. Fraţii 
Scarlat şi Dimitrie de doi ani încoace nu mai aveau dreptul de-a vota în colegiul I de Senat şi Cameră la Dâmboviţa . 

Iată la ce hal ajunge cine intră-n cârd cu C.A. Rosetti, Giani, Carada, Cariagdis si cum i-o mai fi chemând. La 
escrocherie politică, la uzurpare de drepturi. Şi aceasta s-a 'ntâmplat în judeţul în care-a trăit omul cel mai drept, duşmanul a 
toată necinstea şi a toată înşelăciunea , sfânt - adormitul renăscător al poporului românesc, Matei Vodă Basarab. 

Iată cum se aleg revizioniştii la noi! lată cum ţara vrea revizuirea ! lată cum, mână mânjind pe mână şi amândouă 
obrazul, Guliţă ajunge deputat al colegiului II de Dâmboviţa . 

Acest deputat are obiceiul de-a cita des Englitera. „La noi, în Englitera, e aşa ş-aşa şi pe dincolo”. 

Un ţăran din Ghergani găsise nişte ouă de cioară. „La noi, în Englitera, un asemenea ou costă 6 pân-la 7 franci.” 

Asta e pozitiv. 

Dar oare la voi, în ... Englitera, votează cineva în colegiul I pe baza unor acte de donatiune nule şi de nul efect? La 
voi, în ... Englitera, fură cineva dreptul unui judeţ eminamente istoric de-a se reprezenta în Sfatul ţării în favorul unor venetici 
pripäsiti ca Tache Giani? La voi, în ... Englitera, Cariagdis [i]l cheamă pe lordul - mayor al Londrei, C.A. Rosetti pe şeful 
partidului liberal? La voi, în ... Englitera, plebea Tarigradului domneşte în toate şi peste toate? 


1 nici ... electorală? 





„Ori te poartă cum ţi-e vorba, ori vorbeşte cum ţi-e portul”. 

Daca la voi, in Englitera, predominarea îndelungată a onestei rase anglo - saxone şi ţinerea mortisä la tradiţiile 
trecutului, la legea şi limba strămoşilor, au făcut din acea ţară cea mai puternică din lume, tot astfel şi la noi, în România, 
predominarea poporului român, a tradiţiilor lui de drept şi istorice va duce această ţară la culmea puterii pe care i-au menit-o 
Dumnezeu. 

Aşa e, d-le C.A. Rosetti ! 

Faceţi averi, vă creaţi gloriole de-o zi, vă credeţi mari în închipuirea d-voastră! Dar va veni o zi în care o uşoară 
suflare a pieptului acestei ţări va spulbera toată pleava din Bizanţ, în [care] nici prin vis nu va trece generaţiilor viitoare ca un 
C.A. Rosetti a fost posibil măcar pe pământ românesc. 

Precum marii şi inteleptii egipteni, gonind pe hyxosi , au nimicit orice urmă ce-o lăsase pe pământul sfânt al râului cu 
izvoarele necunoscute, tot astfel o generaţie mai bărbată va zdrobi toate urmele ce le faceţi pe acest pământ. 

[26 mai 1883] 


„MIERCURI SEARA...”] 


Miercuri seara metropolitul romano -catolic s-a întors de la Roma şi a fost primit cu mare pompă la gara Tärgovistii. 
Peste cincizeci de preoţi catolici, elevii seminarului de la Cioplea şi câţiva dintre notabilii comunităţii romano - catolice din 
Bucureşti l-au felicitat pe viitorul prelat român şi cu ocaziunea aceasta s-au văzut cele dentăi pălării late în Bucureşti. De la 
gară, monseniorul Paoli s-a întors la Bärätie , unde-si are deocamdată reşedinţa. Alaiul de vreo şaptezeci de trăsuri a trecut 
de-a lungul podului Mogosoaii şi, desigur, trecând prin lumina lămpilor electrice de la palat, manifestantii şi-or fi zis 
cuvintele: Alea jacta est. Erau multe flori, cununi, ghirlande mari, buchete de tot felul, multă veselie era şi multă speranţă 
oglindită în deosebitele feţe. 

Putin timp după încheierea Tratatului de la Berlin monseniorul Paoli a fost la Viena, unde împăratul Francisc Iosif I 1- 
a primit în mai multe rânduri. Întorcându-se din această călătorie, zelosul prelat s-a apucat de zidirea catedralei şi, pe când se 
puseseră temeliile ei, în cercurile mai intime ale bisericii române unite din Ardeal se vorbea despre înfiinţarea unui seminar 
român romano -catolic în Bucureşti. Era vorba să se adune pentru acest seminar profesori români, formaţi la Blaj, la iezuiţii 
din Pesta, în seminarul Sfânta - barbara din Viena ori în colegiul De propaganda fide din Roma, c-un cuvânt cei mai distinşi 
dintre preoţii românilor greco - catolici . 

Acest plan produsese oarecare amărăciune chiar în cercurile chemate a da elementele pentru realizarea lui, căci, deşi 
buni catolici, cei mai mulţi dintre preoţii români uniţi sunt încă şi mai buni români. Astfel tocmai din aceste cercuri a 
străbătut ştirea că monseniorul Paoli primeşte din Viena o însemnată subventiune anonimă şi că în curând se va înfiinţa în 
Bucureşti o metropolie romano - catolică . 

Deşi aflaserăm încă de pe atunci despre toate aceste, nu le-am dat nici o importanţă; la urma urmelor era mai bine ca 
ţara să fie surprinsă, oarecum speriată, pentru ca deodată să-şi adune toate puterile. 

Răspândindu-se, în sfârşit, ştirea despre înfiinţarea metropoliei din Bucureşti, două dintre ziarele capitalei, „Binele 
public” şi „România liberă”, au grăbit a da expresiune simtimäntului de jignire pe care ştirea aceasta l-a produs în ţară. 

Abia acum, după ce-am fost atinşi de amărăciunea colegilor noştri liberali, noi, organ al elementelor conservatoare, 

ne-am pronunţat şi noi asupra atitudinei ce credem că trebuie să se ia faţă cu propaganda catolică. 

Şi astă dată însă am fost cei mai moderați; un singur cuvânt aspru nu se găseşte în articolul nostru de atunci; din 
contra: am stăruit asupra primejdiilor ce-ar putea să rezulte pentru noi din lupta pentru religie, dacă în această luptă ne-am 
lăsa să fim împinşi spre intolerantä , fie religioasă, fie naţională. 

Orişicine, citind cu luare aminte acel articol al nostru, va fi simţit că unul dintre motivele pentru care combăteam 
intoleranta era cu desăvârşire politic: avem o dinastie populară, dar încă străină si de tot tânără. 

Îndeosebi astăzi nu avem nici un interes particular de a susţine această dinastie; o susţinem numai pentru ca soarta 
ţării noastre e legată de dânsa. 





Nu ni se poate dar zice c-am fost reactionari, „ruginiti ” ori pasionaţi în cestiunea metropoliei catolice; aspri am fost 
numai faţă cu noi înşine şi-am cerut prin câteva articole de-a rândul ca episcopatul nostru să combată propaganda 
anticreştină , să ia măsuri severe contra fetelor bisericeşti cu purtări scandaloase şi să stăruiască pentru ridicarea nivelului de 
cultură al preotimii noastre, să-i deie dar bisericii tăria de care va avea trebuintä în lupta ce-o aşteaptă. 

Aflăm însă că episcopatul nostru este hotărât a începe o acţiune anticatolică . 

Fără îndoială preoţii sunt cei dentăi chemaţi a apăra biserica; nu putem însă aproba hotărârea episcopatului nostru de- 
a se pune el însuşi în fruntea mişcării. Lupta, după părerea noastră, trebuie să fie purtată de credincioşi, cu binecuvântarea 
numai a capilor bisericeşti. Aceasta cu atât mai mult cu cât capul statului este catolic. Popor ortodox în puterea cuvântului, 
noi nu voim să ştim nici de cezarismul , în care biserica nu are nici o importanţă în viaţa politică, nici de cezaro - papismul 
muscălesc. Avem doi capi, unul lumesc, altul bisericesc; fieştecare independent, nici unul slugă celuilalt, şi ordinea publică a 
ţării noastre ar fi ameninţată când aceşti capi ar începe a se combate unul pe altul. 

Văzând dar atitudinea episcopatului, ne-am crezut datori a lăsa la o parte toate rezervele şi-a pune în vederea tuturora 
cumcă: mişcarea anticatolică ce se produce în ţară prezintă pericolul că poate să fie esploatată ca un instrument în contra 
dinastiei şi, prin urmare, mişcarea ar putea deveni fatală pentru ţara noastră. Monseniorul Paoli, am zis, este preşedintele unei 
Comisiuni Mixte în materie de conştiinţă religioasă, un agent al Curţii din Viena care şi-a pus alternativa: ori fac propagandă 
în Orient, ori slăbesc poziţia dinastiei Hohenzollern în România. 

„„ Timpul” e perfid, îşi permite a zice reptilul fondurilor secrete, „Gazette de Roumanie”. 

Suntem perfizi noi, care spunem adevărul; nu sunt însă perfizi aceia cari 'l ştiu mai bine decât noi şi-l ascund. 

Iată, după ,,Ortodoxul ”, informatiunile pe care i le dă capul nostru bisericesc Sfântului Sinod în cestiunea în care noi 
suntem acuzaţi de perfidie: 


Cu această ocaziune socot de datoria mea a informa pe Sf. Sinod că eu, din motivul celor publicate în jurnale, respectiv de 
impunerea unei jurisdictiuni papale în capitală sub titlu de arhiepiscopat , în contra tratatelor din vechime şi a uzului ţării, am 
abordat pe d. ministru preşedinte al Consiliului şi am espus drepturile sfintei noastre biserici, apărate energic chiar de sultanii 
Imperiului otoman, şi l-am rugat să-mi dea informatiune dacă este vreo stäruintä oficială în această afacere şi dacă nu cumva 
guvernul a luat vreun angajament. D. ministru m-a asigurat că nu este nimic şi nu se face nimic. 

Tot astfel am fost asigurat şi de către d. ministru al cultelor că nu este nici o ameninţare în contra drepturilor noastre ecleziastice 
şi nici se poate să fie. 

Nu m-am mărginit aci. 

Temându-mă să nu se fi luat vreun angajament mai nainte, am rugat pe d. V. Boerescu, fost ministru de esterne, să-mi dea 
cuvenitele informatiuni. De cătră domnia sa nu mai puţin am fost asigurat că, deşi s-au făcut oarecari încercări în această, privinţă, 
totuşi guvernul n-a putut şi nici poate lua vreun angajament, căci o asemenea cestiune nu poate fi tratată decât de cătră puterile 
centrale ale statului, adecá, de către Adunárile ţării în unire cu guvernul. 


Guvernul nu ştie aşadar nimic. 

Fără de ştirea şi învoirea lui se fac toate. 

Dar cine ştie atunci ? 

Maiestatea Sa Regele, ar zice perfizi, carele cu ocaziunea revizuirii voieşte să-i deschiză catolicismului o poartă largă 
în Constitutiunea noastră. 

Acum catolicismul, mai târziu coloniile străine; încet - încet ţara aceasta trebuie să fie pătrunsă de-un spirit mai 
sănătos şi altoită cu elemente mai sănătoase. 

Am dori să ştim dacă d-l Brătianu e de părere că este bine să se vorbească astfel în ţară? 

Ce se petrece aici !? Este d-l loan Brătianu tras pe sfoară ori inteligentul d-l loan Brătianu are de gând să tragă pe 
sfoară pe Austria şi pe papa? Cum l-a mai tras şi pe principele Gorciacoff ! 

Foia frantuzeascä cea loială ne spune că e vorba ca, în loc de un episcop in partibus , să-l avem pe monseniorul Paoli 
drept concetätean , iar, în loc de franciscani , să li se dea ciangäilor din Moldova preoţi români, crescuţi în seminarul ce se va 
înfiinţa în Bucureşti, fără îndoială cu cheltuiala statului, din veniturile moşiilor luate de la mănăstirile noastre. 

Noi ştim mai mult: monseniorului Paoli şi sufraganilor săi le sunt rezervate locuri în Senat; seminarul va avea rang 
academic şi se va înfiinţa în Bucureşti o capelă în care serviciul divin se va celebra în româneşte, conform cu ritul oriental, de 
cătră nişte preoţi români uniţi cu biserica papală. Papa nu voiește sá ne ia naționalitatea, ci religia strámoseascá ... 

Ce vor însă cei din Viena şi cei din Pesta?! 

În numărul de la 1 iunie, „Allgemeine Zeitung” din Munich publică, sub titlul: Propaganda catolică la slavii de sud 
un articol cu desăvârşire asemănat celui publicat de noi sunt acum opt zile. Citind acest articol, orişicine ar fi dispus a crede 
că el a ieşit tot din pana noastră, dacă s-ar vorbi şi de noi într-însul. Ne mărginim a indica cititorului că-l vom comunica 
curând în traducere. 

Habsburgii au făcut şi fac propagandă catolică; o fac din Bosnia şi-o fac din Bucureşti. 





După părerea foii germane, la slavii de sud ea va produce o turburare, dar succese nu va putea să aibă; după părerea 

noasträ, lanoi ea va avea chiar mai putine succese, dar va putea sä släbeascä pozitia unui rege catolic. 

A fost deci o lipsä de tact politic din partea Scaunului papal de-a fi dat mänä de ajutor pentru punerea in lucrare a 
unui plan ca acesta; am zis-o in rändul trecut si o repetäm si acum. 

Papa ne impinge — din nefericire — spre Rusia si sileste pe un rege catolic sä lupte de 'mpreunä cu noi contra 
bisericii al cărei fiu este — ori să se despartä de-o ţară care l-a iubit şi-a fost totdeauna gata să-şi dea sângele pentru mărirea 
lui. 

Astfel toată seria de fapte şi de combinatiuni enumerate concurg în mod concentric pentru a ne dovedi că pasul pe 
care biserica Apusului o face în împrejurările de faţă în Orient este lipsit de tactul politic îndealtmintrelea atât de propriu 
acelei biserici. 

[29 mai 1883] 


[,,D. DIMITRIE IOAN GHICA...”] 


D. Dimitrie loan Ghica ne-a trimis o întâmpinare relativă la afirmarea noastră că fraţii Dimitrie şi Scarlat I. Ghica au 
votat în colegiul I de Dâmboviţa fără să fi avut dreptul acesta. 

Daca d. Dimitrie I. Ghica se märginea pur şi simplu la restabilirea faptelor şi la protestatiunile ce-ar fi avut a le face 
în numele său am fi fost fericiţi să publicăm întâmpinarea d-sale tale - quale , cu beneficiu de inventar se 'ntelege , adecă cu 
rezerva de a ne face observatiunile noastre. 

Dar, cu acea abilitate atât de comună în ţara noastră, d-sa s-a folosit de exordiul sau introducerea întâmpinării pentru 
a face oarecari observatiuni estetico - stilistice la adresa „Timpului”, lucru la care fără îndoială nu avea nici un drept. 
Exordiul discursurilor şi scrisorilor are cu totul altă menire şi trebuie să se tie de obiect ca şi restul. 

Am răspuns aşadar d-lui Dimitrie Ion Ghica că, daca binevoieste a şterge acele observatiuni, suntem gata a-i împlini 
cererea cu cea mai mare bucurie, dar, daca stăruieşte ca acel pasaj să rămâie, ne dispensează, spre marea noastră părere de 
rău, de datoria, îndealtmintrelea plăcută, de-a da satisfacere unui bărbat care s-ar crede nedreptăţit prin şirurile noastre. 

Că nu primim lecţii de stil decât doar de la maistri de stil se 'ntelege de la sine. În epoca de grecituri stilistice, de 
forme fără fond şi de vorbe fără 'nteles , noi am crezut că, scriind româneşte drept şi fără înconjor, numind lucrurile pe 
numele lor şi alegând cei mai exacti echivalenți lexicali , atât pentru ideile cât şi pentru resentimentele noastre, vom contribui 
a însănătoşa spiritul public de platitudinea cu care l-a 'mbolnăvit demagogii ignoranti si perversi de la organele roşii. Când un 
om care lucrează tot în direcţia noastră, a adevărului, ne-ar da consilii, le-am primi; de la oricine nu le primim. 

În urma acestei rezerve d. Dimitrie I. Ghica şi-a retras articolul, pentru a-l publica în ... „Romänul”, ni se pare. N- 
avem nimic de zis; liber să facă ce pofteşte. 

Dar înainte de-a şi-l retrage noi l-am citit. 

Observăm, una la mână, că noi am spus despre amândoi fraţii că au votat fără drept. Unul din ei a răspuns, celălalt n- 
a răspuns. Aşadar afirmarea noastră, întru cât e nerelevată , se confirmă în parte cel puţin prin tăcerea celuilalt. 

Observăm, două la mână, că d. Dimitrie I. Ghica afirmă cumcä în locul moşiei la care-a renunţat i s-a donat alta, 
Colacul, tot din trupul Gherganilor . 

Cu privire la aceasta am citit chiar două acte făcute la legatiunea din Londra, după petiția dată ministrului nostru de 
acolo de cătră el însuşi, acte autentificate în fine de Trib. Dâmboviţa . 

Aşadar Colacul este a d-sale, şi în virtutea Colacului a votat. 

Dar, colac necolac , şi proprietatea aceasta are un cusur. 

E o moşie a statului vândută d-lui Ion Ghica pentru a fi plătită în rate. D-sa îşi rezervă pentru sine prin acel act dreptul 
de-a tăia pădurea. Pădurea se taie şi se vinde, dar, daca nu ne 'nşelăm , din costul moşiei nu i s-a plătit statului pân' acum nici 
o rată . 

Plus moşie minus datorie egal 0 (a - a = 0). 

E curioasă proprietatea aceasta! 

D. Dimitrie loan Ghica va concede că un act poate fi îmbrăcat în toate formele legii şi cu toate acestea contrar 
spiritului ei. 

În orice caz legea noastră electorală a voit ca proprietari reali să voteze în colegiul I, nu proprietari fictivi cu un drept 
de alegere uzurpat prin acte economicoase . 

Oare aşa se face la ... noi, în Englitera? 

[31 mai 1883] 





[„REPRODUCEM MAI LA VALE...”] 


Reproducem mai la vale admirabilul manifest al d-lui Dumitru Brătianu, publicat în numărul de azi al „Naţiunii”. 
Admirabil ca formă şi ca cuprins. În rând cu descrierea energică a domniei şi manoperelor speculantilor roşii, găsim şi o 
critică la adresa opozitiunii unite. Alianţa opozitiunii unite 


nu servă decât a paraliza adevărata acţiune şi a liberalilor şi a conservatorilor şi a împiedeca prin urmare întărirea sau mai bine 
reconstituirea partidului liberal şi a partidului conservator; fără de cari partide regimul parlamentar nu poate prinde rădăcini. 


Fiecine are logica punctului de vedere pe care-l ocupă. Nu discutăm deci ceea ce zice d. D. Brătianu la adresa noastră; 
vom afirma numai că alianţa în contra domniei unei societăţi de esploatare şi a unui guvern precum le descrie d-sa însuşi în 
şirurile de mai la vale a fost o datorie imperioasä ce li se impunea tuturor. 

[1 iunie 1883] 


[„MAI JOS URMEAZA...”] 

Mai jos urmează cuvintele rostite de M. Sa cătră comisiunea numitilor din Dealul Mitropoliei. Ni se spune prin ele că 
iubire de patrie bate în pieptul celor pe cari fostul lor şef şi prezident, d. Dumitru Brătianu, i-a ameninţat cu puşcăria şi 
carantina, a căror lăcomie chiar d. loan Brătianu a declarat a n-o mai putea sătura. 

Iubire de patrie şi maturitate pentru Văcăreşti sunt identice în zilele M. Sale, în cari toate cuvintele şi-au schimbat 
înţelesul, de au azi o semnificare diametral opusă la ceea ce-o aveau odinioară în gura şi conştiinţa acestui popor onest. 
Prezidentul Republicei Ploieştilor e model de fidelitate, binemeritatul Orăşanu model pe poet al Curţii, C.A. Rosetti sufletul 
ideii monarhice ... Radu Anghel şi Costinescu culmea iubirii de patrie. 

[3 iunie 1883] 


[„DUP-O TĂCERE ÎNDELUNGATĂ...”] 


Dup-o tăcere îndelungată s-a pronunţat, în fine, şi „Românul” în cestiunea Mitropoliei romano - catolice din 
Bucureşti. În două articole deosebite se încearcă a slăbi adevărurile stabilite de noi. 

Acum câteva săptămâni, înalt Preasfintia Sa Părintele Mitropolit Primat La întrebat pe amicul său politic, d-l I.C. 
Brătianu, dacă sunt ori nu întemeiate ştirile răspândite în privirea înfiinţării unei mitropolii romano - catolice în Bucureşti 
şi ... a primit răspunsul că „Nimic nu se face”. 

N-avem dar nici un cuvânt de-a felicita pe capul nostru bisericesc pentru amicii politici pe cari şi i-a ales. 

Tot astfel ,,Románul” ne spune în numărul de la 1 iunie că „nu va discuta cestiunea în sine”. Nu-i putem felicita nici 
pe cititorii „Românului” pentru organul pe cari l-au ales. 

Oare de ce nu discută „„Românul”? 

Organele de publicitate sunt create anume pentru a discuta cestiunile de interes public. Fiece partid îşi arătă prin ele 
vederile, pentru ca opinia publică să fie lămurită asupra scopurilor ce urmăreşte .fiecare din ele. 

Îndată însă ce un partid are vederi pe care le ştie în opoziţie cu simtimäntul public, organul lui nu discută cestiunile în 
sine. D-l I.C. Brătianu tine să fie popular, însă se fereşte de-a spune adevărul, 





pentru că ştie că scopurile ce urmăreşte sunt în opoziţie cu conştiinţa noastră publică şi de-aceea nici „Românul” nu are voie 
să discute cestiunea în sine. 
Colegii noştri din Strada Doamnei merg însă şi mai departe. Ei îşi dau silintä să ascunză adevărul. 


La Bucureşti — zic ei — exista, din timpi foarte depärtati, o episcopie catolică. Acum, după ceea ce spune „Timpul”, acea 
episcopie se va preschimba în mitropolie. 
Situaţia de drept şi de fapt a acelei autorităţi ecleziastice întru nimic nu spune că s-ar schimba din ceea ce era până acum. 


E inexactă informaţia ce-o dă „Românul” cititorilor săi despre spusele noastre. 

La Bucureşti n-a existat niciodată o episcopie catolică. 

Monseniorul Paoli a fost episcop nu de Bucureşti, ci de Nicopoli. 

Împăratul Carol VI a mutat reşedinţa episcopiei paulicane de la Nicopoli la Craiova, iar în urmă, de la Craiova, 
reşedinţa s-a mutat la Bucureşti, dar aceasta nu în timpi foarte depärtati. 

Tot atât de puţin adevărat este că episcopia se va preschimba în mitropolie. 

S-a înfiinţat o mitropolie de Bucureşti al cărei sufragan poate fi unul de Nicopoli. 

N-am spus, în sfârşit, că situaţia de drept şi de fapt a acestei autorităţi ecleziastice întru nimic nu se schimbă. 

Monseniorul Paoli a fost episcop in partibus infidelium , iar, după dreptul canonic al bisericii apusene, asemenea 
episcopi se numesc pentru acele ţări ale necredinciosilor în care cultul catolic este îngăduit, fără ca biserica papală să aibă o 
poziţie oficială în organismul statului. 

Acum monseniorul Paoli nu este mitropolit in partibus infidelium , ci mitropolit de Scaun sistemizat : el a fost în 
trecut un reprezentant al Scaunului papal şi vorba e ca pe viitor să fie un dignitar bisericesc român. Am zis dar că pe viitor 
vor fi în România două biserici, doi capi bisericeşti. 

Ştiind că se adresează la un public alcătuit de oameni cari nu cunosc îndestul istoria ţării lor, „Romänul” îşi da silinta 
să falsifice adevărul istoric şi să-i inducă totodată în eroare asupra situaţiei de drept şi de fapt a noului mitropolit catolic. 

Dar nici atât nu e destul. 

Am insistat într-un articol pentru mäntinerea tolerantei atât religioase cât şi nationale, iar într-altul am zis: 


Orişicine, citind cu luare aminte acel articol al nostru, va fi simţit că unul dintre motivele pentru care combatem intoleranta era 
cu desăvârşire politic: avem o dinastie populară, dar încă străină şi de tot tânără. 


Tot pentru acest cuvânt am dezaprobat atitudinea episcopatului nostru în cestiunea mitropoliei catolice, căci, ziceam 
noi, nu e bine ca să înceapă capul nostru bisericesc o luptă în care poate s-ar vedea silit să se despartă de cel lumesc. 

E bine, ori nu, să se înfiinţeze o mitropolie catolică în ţara noastră? Iată o cestiune pe care încă noi n-o discutăm în 
sine, în mod absolut pentru toţi timpii şi pentru toate împrejurările. Ceea ce afirmăm însă e: că rău, cu desăvârşire rău facem 
permiţând acest lucru într-un timp în care avem un rege catolic şi un moştenitor prezumtiv care e asemenea catolic şi de la 
care, popor tolerant ce suntem, nu cerem renegarea. Principele Anton de Hohenzollern, capul augustei noastre dinastii, 
german de viţă veche, a trebuie să renunţe la tronul unei ţări germane pentru că era catolic; noi, românii, suntem mai toleranti 
ca ... germanii şi, îndeosebi noi, ceşti de la „Timpul”, stăruim să şi rămânem toleranti, mândri de conştiinţa noastră naţională, 
plini de respect pentru a celorlalţi. 

Acesta este punctul nostru de vedere. 


Îndeosebi astăzi n-avem nici un interes particular de-a susţine această dinastie; o susţinem numai pentru că, soarta ţării noastre 

e legatä de dänsa. 


Cu toate aceste „Romänul” vine sä le spuie cetitorilor säi cä exploatäm simtimäntul national. 

Despre partidul conservator zice „Romänul” una ca aceasta?! 

la să vedem cine surpă poziţia dinastiei de Hohenzollern in Románia!? 

De câte ori s-a produs în ţară vreun curent contra d-lui LC Brătianu, intretinutii şi amicii săi politici şi-au dat silinta 
de-a dirige acest curent în contra Coroanei. 

Astfel, în cestiunea Strousberg, în care s-a aruncat toată vina asupra Domnului, pentru că înşelătorul era german. Sunt 
încă vii în amintirea tuturor cuvintele d-lui Câmpineanu despre abisul dintre ţară şi Coroană Republica de la Ploieşti şi 
scandalul de la sala Slătineanu sunt lucruri pe cari noi, oamenii cu principii monarhice, ni le reamintim mereu ca un fatal 
memento. 

Deci vom răspunde celor de la „Românul” următoarele: 

„Voi aţi făcut dinastia de Hohenzollern impopulară şi, dacă este adevărat ceea ce zicea d-l Câmpineanu şi ceea ce 
făcea d-l Candiano - popescu , conservatorii au săvârşit un act impopular când au scăpat situaţia prin sprijinirea dinastiei, un 
act care i-a făcut pe un timp îndelungat pe conservatori chiar impopulari şi imposibili. Şi tot voi aţi făcut, în urmă, ca nimeni 
sá nu mai fie pe viitor dispus a menținea această dinastie, când vi s-ar mai prezenta vro ocazie de a o răsturna”. 





V-aţi ajuns scopul: partidul conservator nu mai are nici un interes particular de-a susţinea dinastia, pe al cărei 
întemeietor l-aţi împins în o direcţie radicală; o susţinem numai pentru că interesele ţării sunt legate de dânsa. 

Şi nu are viitor dinastia care se reazimă pe elementele republicane, căci ele o susţin numai câtă vreme le vine lor la 
socoteală, câtă vreme au interese particulare de-a o susţinea; asta voiam s-o zicem! 

Rău face „Romänul” când umblă cu sofisme; am zis-o cu perdea şi n-ar fi trebuit să ne silească a vorbi mai pe faţă. 

Sunt lucruri ce nu, se pot încerca în ţara aceasta fără de a produce o adâncă zguduire: unul dintre aceste este 
schimbarea relaţiilor religioase. 

De aceea în punctul acesta politică de partid să nu facem. 

Am zis că, oricât de adânci ar fi dezbinările ce s-au produs în timpul din urmă, politica bifurcată a Austro-Ungariei ne 
va găsi strâns uniţi - şi-am zis-o aceasta din convingere. 

Domnul I.C. Brătianu va fi având motive politice de a-i face concesiuni Scaunului papal în forma şi Austro-Ungariei 
în fond; mai curând însă ori mai târziu va trebui să se incredinteze că nimeni nu poate în tara aceasta îndrăzni ceea ce se 
plănuieşte. 

După informatiunile noastre, monseniorul Paoli a fost ţinut timp îndelungat in petto şi n-a fost creat în congregatie 
publică decât în urma unui aranjament avut cu guvernul român. 

Iată şi punctele principale ale acestui aranjament: 


[1)] biserica romano - catolică va fi recunoscută drept a doua biserică constituită în România; 2) mitropolitul catolic DIN 
Bucureşti va avea sufragani în România şi în Bulgaria, însă, va fi proclamat cetăţean român şi va avea poziţia mitropolitilor noştri 
ortodoxi ; 3) seminarul romano - catolic de la Cioplea va fi prefăcut în seminar romano - catolic român. 


Dacă ,,Románul” poate sá declare că aceste informatiuni sunt inexacte, vom înceta si noi a ne mai preocupa de 
cestiunea mitropoliei romano - catolice din Bucureşti. 

Este monseniorul Paoli tot in partibus infidelium ori nu? 

Iată întrebarea la care cerem un răspuns precis. Şi, dacă este in partibus infidelium, prea puţin ne pasă, poarte chiar 
titlul de papă. Dacă nu este însă in partibus, noi, conservatorii, avem în statul român rolul de a apăra tradiţiile neamului 
nostru şi, mai presus de toate, pe cele religioase şi ne vom folosi în această apărare de toate mijloacele, în puterea cuvântului: 
de toate. Căci nu apărăm numai religia, ci totodată şi dinastia noastră, şi monarhia. 

Vrednicul de amintire Alexandru loan I. Cuza n-a fost răsturnat de conservatori: conservatorii s-au mărginit a nu-l 
susţine când adversarii lui politici au voit să-l răstoarne. Şi motivul care i-a îndemnat pe conservatori a consimti la 
răsturnarea unui monarh era cu desăvârşire monarhic: le părea că o dinastie străină va fi mai trainică decât una pământeană. 
De aceea ei nu au consimţit decât după ce răsturnătorii , oamenii cu idei republicane, au luat angajamentul de a sprijini 
dinastia străină. Acei răsturnători au pornit, dar n-au sprijinit dinastia decât condiţional, câtă vreme aveau interese 
particulare de a o sprijini şi şi-au dat totodată silinta de a slăbi poziţia ei. În două rânduri s-au încercat s-o răstoarne; în două 
rânduri s-au expus conservatorii pentru ea. 

Acum, dacă monseniorul Paoli nu este in partibus, vorba e să se facă o a treia încercare, mai bine pregătită. 

DJ Brătianu va încerca să-i creeze mitropolitului catolic în statul român o poziţie analoagă cu a primatului nostru; 
această încercare va produce în ţară un curent puternic contra celor ce o fac. Spre a-şi scăpa dar popularitatea, d-l Brătianu iar 
va îndrepta acest curent contra Coroanii, zicând că Majestatea Sa a stăruit în interesul coreligionarilor săi. 

O va zice şi va fi crezut. 

Iară conservatorii nu se vor mai putea expune pentru dinastia de Hohenzollern fără de a se pune în contrazicere cu ei 
înşişi, de vreme ce ei susţin primatul esclusiv al ortodoxiei. 

Iată situaţia de care ne temem şi de care trebuie sá se teamă şi d-l Brătianu dacă tine în adevăr la ţară. 

Noi credem că d-l Brătianu, care este foarte bun şef de partid, dar un foarte slab om politic, este împins de alţii şi 
sperăm că în curând va înţelege că-i vorbeam ca amici când îi ziceam: „Bagä de seamă; faci treburile Austriei!”. 

O ultimă observaţie. 

Descoperind cititorilor noştri că îndărătul înfiinţării mitropoliei catolice este mâna politicei orientale a Austriei, am 
spus că această din urmă putere ne împinge din nefericire într-o sferă de acţiune opusă ei, spre Rusia. Unii au crezut a putea 
esplica cuvântul pus în parantez ca şi când ar coprinde o aluzie răuvoitoare la adresa Imperiului Nordului. Nu. Ne ferim în 
toate ocaziile de-a atinge fie cât de puţin susceptibilitatea puternicilor noştri vecini. Ceea ce am voit să zicem este că, 

deosebiti prin limbă şi rasă de popoarele înconjurătoare, deşi suntem un popor mic, voim să trăim în sfera noastră proprie de 
activitate şi că în orice caz e o nefericire pentru noi — un corp mic — 





de-a fi împinşi sub radiul de atractiune al unui corp incomparabil mai mare. E o nefericire pentru cel mic de-a avea nevoie de 
sprijinul celui mare. 

Cu toate acestea, când toate interesele morale şi istorice ale poporului ne-ar sili să recurgem la un asemenea sprijin, 
mintea sănătoasă ne-ar îndemna s-o facem fără părere de rău. 
[5 iunie 1883] 


[AR FI FOST DREPT...”] 


Ar fi fost drept, credem, ca eroul cel mai sublim al naţiunii, ca marele Ştefan Vodă, campionul crestinitätii, admirat 
de Europa întreagă în toată a doua jumătate a secolului al cincisprezecelea, s-ar fi cuvenit zicem ca acest mare geniu român, 
revenit între noi în imagine plastică, în carne şi-n oase de bronz, să treacă la nemurire în ochii celor vii fără a fi exploatat în 
trecerea sa. 

Dar regimul roşu nu a voit aşa şi a trebuit ca, după pielea de bronz a lui Ştefan cel Mare, să-şi tragă el o porţiune de 
glorie şi de mărire pe seama sa. 

Alţii au luat iniţiativa erigerii unei statue lui Ştefan cel Mare, alţii şi-au depus obolul spre realizarea acestei pioase 
fapte; iar, când lucrul a fost de tot gata, când n-a mai rămas decât târnosirea , cum am zice, a statuei prin adunarea inimelor 
românilor în jurul ei si tămâiarea ei cu amintirea faptelor eroului national, atunci iată deodată un guvern hrăpitor că 
îmbrânceşte pe ctitori şi ia el asupră - şi să prezinte publicului scumpa imagine. 

Mai mult decât atâta: porniţi pe această pantă a hrăpirii , miniştrii duc la Iaşi pe deputaţii şi senatorii creaţi de dânşii, 
duc diferiţi impiegati, spre a oficializa sărbătoarea. 

Pun apoi în gura Majestății Sale vorbele următoare: 

„Incredintez Iaşilor, leagănul Unirii, această statuă! ... „ 

Cum? M. Sa, după guvernul roşu, poate încredința cuiva un lucru ce nu este al său? 

Atunci averea fiecăruia nu mai e sigură a sa şi dintr-un moment într-altul trebuie să se aştepte cineva să i se smulgă în 
silă şi să se facă uz de dânsa de către guvern cum ar voi. 

Aceasta este consecuenta logică, fatală a însuşirii guvernului de a face inagurarea statuei de la Iaşi şi de a da ieşenilor 
„ca de la sine, un lucru ce nu-i aparţine. 

Într-adevăr, faptul acesta este cu atât mai cutezător cu cât, daca s-ar cerceta listele de subscriere pentru erigerea 
statuei lui Ştefan cel Mare, nu se va găsi sá fi pus vreun ban într-acest scop unul măcar din toţi cei ce au pus înainte 
individualitatea lor la inaugurare şi au căutat să culeagă lauri de pe scumpa memorie a sublimului domn român! 

Istoria ne spune că, în toată glorioasa lui domnie, neobositul şi neînvinsul erou, care a avut pe rând să lupte cu toate 
limbele străine ce ne înconjurau, a dus o viaţă de griji şi de amărăciuni . 

Trecând în mormânt, scăpase de ele; readus pe pământ, reînviat în memoria noastră, fatalitatea se vede că cere să i se 
verse cupa amărăciunii şi în simpla figuratiune , spre a-i chinui sufletul pe unde se va fi aflând astăzi. 

Putea fi ceva mai cuviincios şi mai corespunzător simtimántului de venerafiune ce viazä în tot românul pentru 
memoria lui Ştefan Vodă decât să participe poporul, în masa lui cea mai compactă, la serbarea numelui marelui domn şi să-i 
depună închinările lui de aproape?! ... 

Ei bine, amesticul arbitrar al guvernului a depărtat acea masă mare populară care era gata să se rădice spre a merge la 
Iaşi, a ţinut în rezervă chiar şi partea cea mai cu greutate a populatiunii ieşene si, în jurul statuei, pe lângă vreo trei sute de 
oficiali şi oameni ai poliţiei bucureştene, aduşi pe socoteala statului, n-a strălucit decât miile de jidovi, atraşi de solemnitate 
ca spectatori, spre imagine spăimântătoare a stării de jale în care a ajuns patria eroului sărbătorit! 

Daca acum vom părăsi terenul arbitrariului guvernamental spre a caracteriza procedarea guvernului ca act de 
administraţiune publică, ea ne înfăţişează o tendinţă centralizatoare care dá dezmintire patentä principielor profesate de către 
roşii pretinşi liberali. 

Principiul descentralizator prescrie a se lăsa localităţilor dreptul de acţiune, a le permite să trăiască în ele însele, a li 
se acorda autonomia; şi pentru o afacere de caracter local se cuvenea ca guvernul, care nu caută centralizarea, să lase 
localităţii onoarea organizării serbării şi să n' asiste el decât ca invitat, ca oricare particular. 

Nu-şi are logica aci obiectiunea că, spre a da un caracter national serbării, guvernul a luat în mâinele sale organizarea 
ei. 

Caracterul naţional este însăşi fapta erigerii statuei. Nu e nevoie de stampila d-lor Rosetti brătianu pentru a se 
nationaliza o figură ce se venerează de către tot românul. 





În fine, spre a nu-şi dezminti năravurile, vamesii şi fariseii au turburat spiritul ce reînviază între noi după mai multi 
seculi de repaus şi 1-au privat de contactul entuziast al tutor românilor, adoratori ai săi. 
[12 iunie 1883] 


[MAI LESNE SE TORC...”] 


Mai lesne se torc puzderiile, pe cari cineva le are în cap în loc de creieri, decum se toarce cânepa reală. 

La această idee ne-au adus o foaie ungurească oficioasá, „Nemzet” *— care, ametitä de rolul Porţilor de Fier, ca 
arteră de transport, preface deja tot Orientul în ţară ungurească, face din Buda capitala universului şi poartă făclia 
civilizatiunii până-n Siberia, la fino-tatari ... fraţii veritabili ai maghiarilor. 

A duce civilizatiunea în Orient? 

Dar pentru a o duce, trebuie cineva s-o aibă. Civilizatiunea ungurească e egală cu zero; zero ridicat la orice potentä 
posibilă rămâne tot zero. 

Cumcă ungurii, ca toate popoarele de stepe, sunt cavaleroşi şi nu tocmai răi la inimă n-am avea de tăgăduit. Dar sunt 
şi rămân turci. Turcul vulgar era om onest şi ospitaliar, dar, din cauza unei constante incapacitäti de cultură, i s-au superpus în 
Constantinopole fel de fel de mameluci din toate neamurile posibile şi imposibile, cari, împlinind formalitatea tăierii 
împrejur, se moametanizau, câştigând prin asta pretextul şi ocazia de-a fura şi de-a slei împărăţia până la măduva oaselor. 
Aceste elemente, pentru a-şi păstra dominatiunea prin mäntinerea întunerecului, escitau fanatismul religios si de rasă al 
bietului popor turcesc în contra conlocuitorilor lui istorici, până ce lumea, dezgustată de acest simulacru de organizare, a 
cărui principiu de stat era nedreptatea, fanatismul şi apăsarea, a condamnat unanim împărăţia la pieire. 

Era un popor cu mari calităţi, dar — conform teoriei corelatiunii creşterii şi scăderii, descoperită de Darwin — 
defectele corespunzătoare acelor calităţi erau egal de mari. 

Cam în starea asta se află ungurii, căci spunem sincer: poporul acesta pare încă atât de inept în toate privirile încât ne 
vine a râde când românii pretind a vede-a în ei nişte adversari serioşi. Maghiarul e un adversar comic, e ca Tersites din Iliada 
lui Homer. 

Fără îndoială, pentru a duce civilizatiunea în Orient, maghiarii vor fi căutând a câştiga simpatiile popoarelor 
dunărene, căci civilizatiune cu de-a sila nu se poate; dor de zor nu se ştie pe la noi. 

Elementul cel mai numeros, mai avut şi mai luminat de lângă Dunăre sunt însă românii. 

Să vedem acum în ce chip d-nii maghiari caută a câştiga simpatiile românilor din Ardeal pentru ca, mediat, să le 
câştige pe-ale noastre. 

Într-o adunare pseudoarheologică ţinută la Deva, în 30 mai, un domn.... doctor (?) anume Solyom Fekete (pare o 
traducere din Salman Schwartz) — îndealmintrelea prezident de tribunal, obligat pân-la oarecare grad de-a fi om serios — a 
susţinut că în comitatul Unedoarei — în care nu sunt unguri — românii ar fi schimbat numirile localităţilor şi că ei s-ar fi 
substituit ungurilor. Spre ex. 


Numele Josani ar fi - Közeptelek 
Se Densus - Dömsös 
5 Uroiu - Aranyos 
E Cräscior - Körös-csor 
5 Cämpul lui Neag - Nyak-mezö 
s.a.m.d. 


Aceasta o susţine un aşa-numit învăţat pentru un ţinut în care populaţia, de aproape 200 000 de suflete, e exclusiv 
românească şi de lege răsăriteană, pentru un ţinut din care a ieşit familia Corvinilor, probabil şi a Basarabilor şi a dinaştilor 
din Moldova chiar. 

Căci iată ce zice Miron Costin în această privire: 


Marca muntenilor prezintă un corb (corvus) 

Tradiţiunea despre începutul lor e următoarea: 

Pe când românii locuiau încă în Făgăraş, o frumoasă copilă căzând în dragoste cu Domnul Ardealului şi simțindu-se grea, 
principele INi dă un inel de aur şi o trimite înapoi la părinţi, poruncindu-i de-a reveni după ce va naşte, cu copilul şi cu semnul. 

Fata naşte pe Negru şi, luindu-1 în braţe, întovărăşită de un frate al ei, purcede in drum. Dar într-o dumbravă sora şi fratele 
adorm de oboseală, lăsând inelul drept jucărie în mânile copilului, ca să nu plângă. 





Prin o minunată întâmplare, un corb flămânzit , privind de pe stejar cum străluceşte ceva în mânile copilului se aruncă, ia 
inelul şi-l înghite. 

Copilul ţipă, zgâriat de ghearele corbului; muma sare în picioare, frate - său se trezeşte şi ambii privesc cu durere pierderea 
inelului cu care era legată parola principelui. 

Dar nici însuşi corbul nu se mişcă, intepenit prin efectul unei mâncări atât de nenaturale ; unchiul copilului încordează arcul, 
se apropie, loveşte; şi corbul cade jos cu săgeata. 

Pipăind inelul în gâtul pasărei , tânărul [i]l lasă acolo, păşeşte vesel înainte şi, aducând pe soru-sa cu copilul la Domnul 
Ardealului, [f]i dă în mână inelul şi-i ofereşte şi pe minunatul corb. 

De atunci Ţara Românească are un corb în sigiliu. 

Principele Ardealului dede lui Negru titlul de voievod. 

Crescând mare, prin mijlocirea tătâne-său, Negru capătă voivodatul Făgăraşului. 

Acesta a fost fondatorul Ţării Româneşti ... 


Corbul e marca dinastiei Corvinilor dincolo de Carpaţi, a dinastiei Basarabilor dincoace. Abia în secolul nostru poeţii 
Văcăreşti au acvilizat corbul şi Domnii de la 1821 încoace l-au substituit în marca ţării. 

Dar legenda de mai sus nu dovedeşte numai legătura între Corvini şi Basarabi, ci mai mult: perzistenta miturilor de 
origine arică în memoria poporului nostru. 

Legenda lui Costin e legenda Sakuntalei , dramatizată în limba sanscrită de Kalidasa . E aceeaşi poveste — numai în 
Sakuntala corbul e înlocuit printr-un peşte din râul Ganga . 

Dar ce ştiu ungurii? 

Li s-a superpus ca element de cultură tot veneticul, incapabil de-a fi profesor de patru clase primare dincolo de Laita 
şi, fiindcă acest soi de oameni privesc ştiinţa şi istoria ca un fel de marfă care trebuie apretată după gusturile primitive ale 
ungurilor, de-aceea volume de plagiate şi de neagră ignoranță se scriu de către d-alde Hundsdorfer (răsbotezat in Hunfalvy) 
prin cari, fără nici o probă pozitivă, prin reticente şi sofisme, se tăgăduieşte continuitatea românilor in Dacia. 

Parec' ar simţi că Unedoara e leagănul dinaştilor români, de-aceea s-aruncă cu toată furia de maghiarizare asupra 
acestui ţinut. E probabil că şi dinaştii Moldovei sunt originari din Haţeg. Nepotul de soră a celui din urmă Piast , Ludovic I, 
rege polon şi maghiar, a donat la 1363 satul Zalazd din ţinutul Hunedoarei contelui Vladislav, fiul lui Muşat din Almagiu , şi 
fiilor săi Petru, loan, Alexandru şi Muşat. Un Petru Muşat e Domn în Moldova (1375—1392) şi întemeietorul dinastiei din 

care, ca culminatiune , a răsărit Stefan V Muşat cel Mare. Chiar maramuresenii par a fi din Haţeg. Ce e Maramureş decât o 
combinare între numele român al Porții de Fier (Marmura) şi numele Muräsului, care curge la nordul ținutului? 

Astfel sub un Piast şi mai târziu sub un Jagelon (din Litvania) care, pe lângă Coroana Poloniei, era ales — prin 
influinta lui loan Corvin — rege al Ungariei, românii se ridică şi se răspândesc în Carpaţi şi în promontoriile lor, ba le dau 
ungurilor chiar pe regele Matei I — şi tocmai acest ţinut, ilustrat prin strămoşia a trei dinastii române, să fie acela in care 
poporul nostru să se fi substituit maghiarilor? Vârfurile cele mai înalte ale Părincului (Paniculum ), Schelvoiului , Cârjei şi 
Retezatului au nume unguresti? 

La banchetul dat în onoarea acelei adunări pseudoarheologice un alt înţelept — îndealmintrelea notar public, cu. 
clasicul nume Sandor Iosef, a ridicat un toast—intr-un ţinut curat românesc, bineänteles — zicând: „Să trăiască tot ce e 
maghiar! Să piară tot ce nu e maghiar!” Invers: „Să piară tot ce e maghiar! Să trăiască tot ce nu e maghiar!” Onorabilul 
Sandor va recunoaşte că se potriveşte ş-aşa. 

La intrarea ciangăilor imigranţi în Deva, nişte ciobani se uitau, desigur râzând, căci românul e de felul lui râzător, la 
säräcimea care trecea pe drum. Un alt ungur, notar la fondurile orfanilor (români bineänteles ), fonduri cari se fură regulat in 
Ungaria, le zise rästindu-se ‚in lături, călăilor !”. 

Iată în ce mod maghiarii vor să ducă civilizatiunea în Orient! 

Dar ca probă de marea ignoranță a adunăturilor cari guvernează Ungaria vom cita faptul următor: 

În ţinutul Solnoc - dobäca , populat în majoritate de români, li s-a împărţit comunelor cäte-un dictionärag romäno - 
maghiar de nume proprii ca să serve pentru a traduce numele noastre de botez în echivalente curat unguresti. 

Se ştie ce rol joacă Mineiele adică Vieţile Sfinţilor şi Calendarul în viaţa poporului nostru. 

Datina e ca copilul să primească numele sfântului în a cărui zi s-a născut, încât onomastica şi ziua de naştere cad 
astfel fireşte în una şi aceeaşi zi. Numai din respect deosebit pentru voinţa naşului românul se abate de la această regulă. E 
natural aşadar ca numele de botez ale românilor să fie foarte variate, ceea ce înlesneşte constatarea identităţii mai mult decât 
daca pe toţi i-ar chema Janos şi dă totodată un teren vast fantaziei poporului, care scurtează aceste nume sau le adaoge cu 
sufixe dezmierdătoare. 

Nu lungim aceste şiruri spre a arăta cum traducerea aproape a oricărui nume probează ignorarea celor mai elementare 
cunoştinţe de istorie şi de linguisticä. Înşirăm numai mai la vale aproape totalitatea acelor termene, din cari se va vedea că 
aproape toate sunt fals traduse. Numai 





câteva probe: Anania, nume biblic de bărbat, e tradus prin numele femeesc Anna; Ephraim, numele unei ginti ebraice, se 
traduce cu tartaricul Elemer; Hierotheus cu Rudolf; Eustachius cu Albert; Zenobia, regina Palmyrei, cu tartaricul nume de 
barbat Zeltan ş.a.m.d. Cititorul le poate vedea pe toate sub un titlu special. 

Şi aceşti oameni săraci, ignoranti, malonesti în politică si în ştiinţă, vor să ducă civilizatiunea in Orient ?! 
[15 iunie 1883] 


TRADUCERI UNGUREŞII 


Relativ la cele scrise mai sus reproducem, rectif când se-ntelege traducerea pe care un maghiar a făcut-o numelor de 
botez ale românilor din Solnoc: 


Afimia din Euphemia (bineprevestitoare) se traduce cu. Amalia; 

Anania nume biblic de bărbat, se traduce prin Anna. Prorocul Anania, ungurindu-se, 
devine androgin. 

Artemie (de la artemia sănătate, întremare) se traduce prin Aurel. 

Ariton (Chariton, Gratiosus) se cheamă Ambruş (Ambrosius). 

Dochia (gr. Eudokia, buna favoare) ungureşte = Dorrotya. Pe Eudochia, nevasta 
împăratului Teodosiu, autoarea poemei Homerokentra, o chema Dorottya ? 

Despa (Despina, Despoina — stăpână, împărăteasă, fiica lui Neptun si a Cererii) se 
cheamă pe ungureşte Döme, adică Dumitru. 

Efrem numele biblic Ephraim se traduce cu numele tartar Elem£r. 

Eufrosina (de la gr. euphrosyne, veselie, plăcere, Hilaria, una din cele trei gratii) se cheamă 
ungureşte Erszebet. 

Firona (Verona) nume de femeie se traduce prin numele bărbătesc Ferenc (Francisc). 

Gafta (Agathe, Bona) se traduce cu Gizella. 

Gherman (lat. germanus, frate drept) se cheamă Gyeró. 

Gerasim (gr. Gerasmios, Spectabilis) se cheamă Gyârfăs. 

Gapia, Agapia (gr, agape, iubire) se cheamă Agnes. 

Istratie (gr. Eustratios, bine oştitorul ) se cheamă ung. Szende (blând). 

Iftimie (gr. Euthymios, cel cu mimă bună) se botează Imre (Emeric). 

Iroftie (Hierotheus) se traduce cu Reszo (Rudolf). 

Istafie (gr. Eustachius, cel ce dă bune roade) se cheamă Albert 

Isai (nume biblic Iesaias) se cheamă István (Stefan). 

Ilontie (Leontius) se traduce cu Lajos (Ludovic). 

Iov (nume biblic: Hiob) se traduce cu loszef. 


Până si cartea lui Iov, acea parte pesimistá a Bibliei din care se vede că lumea e desartä ca învăţătura ungurească, nu 
scapă de traducere. 
Condratie (St. Quadratus, episcop în Atena pe la a. 126, discipol al apostolilor, autor al unei 

Apologii a creştinilor adresată împăratului Adrian) se numeşte Kälmän 


Melentie (gr. Meletios, silitorul) ung. Mäte 

Melentia (Meletia) ung. Martha 

Minodora (purtätoare de dar) ung. Minna 

Macoveiu nume ebraic Maccabaeus, ung. Marton (Martin) 
Maxim (Maximus) ung. Miksa 

Mirilä diminutiv de la Mirea, ung. Karoly 

Martial (Martialis) ung. Marte (Martinus) 

Nichita (Niketas, invingätorul, Victor) ung. Nandor (Ferdinand) 
Nastasia (Euthanasia) ung. Anna 

Olimpiu (Olympios — cerescul) ung. Otto 

Pantea (Panteleemon gr.) Pantaleon 

Pintea (item de la Pintilii - Panteleemon) ung. Petö 


Porfir, Porfirie (Porphyraios, de purpură) ung. Peter 





Pelagia (pelagia marina, ergo Marina) ung. Panna 

Parasca (Paraskeve, pregätire,, sf. Vineri), ung. Pirosca (Rosa) 

Paraschiva (item Paraskeve) ung. Piroska 

Rafila (Rachela, nume biblic) ung. Rosza 

Spiridon (Speiridion) ung. Simon 

Sofron (sophron, înţelept) ung. Szombor 

Sofrona (sophronia gr. înţelepciune) ung. Sara 

Zamfira (de la Sappheiros, Zamfir, piatră nestimată albastră) ung. Samu 

Sema (Xenia, peregrina, alienigena = străină) ung. Szeren 

Tifor (-chifor, Nikephoros, purtător de biruintá — Victor) ung. Tibor 

Tanasia (Euthanasia), ung. Anna 

Trifan (triphanos, triluciu) ung. Tamas (Toma) 

Titiana (fem. de la Tatius şi Tatianus Tatiana, nume italic) ung. Terez 

Telentie (Terentius, nume latin) ung. Lorincz (Laurentius) 

Trif (Trif-an, triphanos, triluciu) ung. Tihamer, nume tartaric 

Tira, Tirila (Kyrillus) ung. Karoly 

Titian (Tatianus) ung. Tizian 

Tiim (-chim, -achim, loachimus, nume biblic) ung. leno 

Usztina (Augustina) ung. Iulia 

Villa (slav. vila nympha) ung. Sibylla 

Vârtan Vârtoc (slav de la vurut, hortus — Olitor) ung. Vidor (Vasile) 

Vasilică (Vasil-ică, Vasile, bazileus, rege) ung. Laszlo (Vladislav) 

Zenobia (numele vestitei împărătese a Palmyrei prinsă de Aurelian si purtată în triumf; 
asemenea numele unui oraş al Syriei lângă Euphrat întemeiat de ea) ung. Zoltan 
(fiul lui Arpad). 


Am propune autorului maghiar să s-apuce de traducerea de opere istorice si geografice după acelaşi metod si cu 
aceleaşi cunoştinţe linguistice. Ne-am pomeni atunci că pe Caesar 1-a chemat Sulem-Fekete, pe Alexandru al Macedoniei 
Elemer, iar pe Napoleon Rosza Sandor. 

[15 iunie 1883] 


[„SERBAREA GUVERNAMENTALĂ...”] 


Serbarea guvernamentală care s-a ținut la descoperirea statuei lui Ştefan V cel Mare (1456—1504) a dat ocazie la 
oarecari estravagante din partea rosiilor, cari n-au rămas fără, urmări de nu grave, supărătoare cel puțin. 

Serbare guvernamentală zicem, pentru că din capul locului s-a băgat de seamă că roşii n-au îndestul tact pentru a nu 
se servi chiar de-o asemenea ocazie in favorul panglicäriei revizioniste si a frazelor sforäitoare si că se adună împrejurul 
bronzului ce reprezintă pe marele Domn nu spre a-l glorifica pe El, ci spre a lustrui nulitätile lor sub razele numelui său. 

De aceea lumea mai bună n-a venit la serbare. 

Regele a fost primit în laşi de cátrá paragrafele bugetului statului, despărțite în plutoane de funcționari, de cäträ 
viitorul foarte problematic al scoalelor primare si de cäträ câțiva negustori izraeliti. 

Societatea ieşană în înțelesul adevărat al cuvântului s-a abținut cu totul de la serbare, lăsând câmp deschis lumii 
oficiale si oficioase. 

Şi la ce să fi venit oare ? S-audă pe d-nii Cariagdi, Grădişteanu şi C. A. .Rosetti vorbind despre Ştefan Vodă, a cărui 
istorie o cunosc tustrei la un loc atât pre cât cunoaştem noi istoria Chinei ? S-auză pe un d. Verussi, pictor de profesie şi ofiţer 
al stării civile din graţia stăpânirii, zicând că un scaun din satul Vânătorii Neamţului e tronul lui Ştefan Vodă ? S-auză valuri 
de ignoranță revărsându-se asupră-le, din partea unor oameni cari n-au ochi ca să priceapă suta a cincisprezecea şi pe oamenii 
ei şi cari, fără umbră de respect pentru. adevăr, drapează pe gigantul trecutului în hainele pestrite ale unei păpuşi ? Să vii să 
vezi cum asemenea inteligente laudă în faţă pe Stefan şi fac aluzie, în dos, la contimporanii de care atârnă favorile publice? 
Pentru asta să fi venit cineva, că s-auză nesfintindu-se religia trecutului prin platitudini moderne? 

Cu toate ca discursurile aveau acrul unor improvizatiuni nemistuite, nedemne de numele eroului, foile din Buda au 

luat in serios aiurärile unui d. Grädisteanu bunäoarä, au scris filipice 





au nelinistit pänä si pe calmii oficiosi din Viena, ba i-a dat chiar foii din Strada Doamnei ocazia ieftenä de-a declara cu 
emfazä: 


Vom fi învinşi, dar, căzând astăzi cu onoare, națiunea română va reînvia mâni şi-n acest mod va re 'nvia în toată intregimea ei. 


„În acest mod va re 'nvia ” e locutiune clasică. Se vede că există mai multe moduri pentru a muri şi a învia. 

Alţii dintre oratori au numit Josi! cetatea lui Stefan cel Mare, deşi chiar copiii ştiu că lasii sunt scaunul lui 
Lăpuşneanu şi că Suceava era cuibul Domnului Moldovei. E ca şi când s-ar numi Bucureştii cetatea lui Radu Negru, deşi 
acesta la Câmpulung rezida . 

În fine clasicul d. Grădişteanu spune că — într-o exploziune de dragoste — „bea în sănătatea femeilor române, căci 
atât valorează un popor cât valorează femeile sale”. ` 

A esploda pentru atâta lucru dovedeşte un grad aproape necuviincios de combustibilitate . In orice caz în acest toast 
ar fi putut — d-sa îndeosebi — să lase cu totul afară numele unei Auguste persoane, care va fi puţin cam... uimită de onoarea 
ce i-o face d. Grădişteanu. 

D-sa nu uită nici pe consiliarii tronului — pe bătrânii ţării cum îi numeşte — dintre cari unul, d. loan Brătianu, a dat 
o dovadă strălucită de respect faţă cu cele rămase din bătrâni, prefăcând mormântul lui Mircea cel Mare în puşcărie pentru a 
crea o sinecură unei rude a Simulescului. Apoi onorabilul mai vorbi şi de alţi oameni, de cari n-avea nici un drept de-a vorbi: 


Sunt unii cari lipsesc de la această solemnitate — nu ştiu pentru ce şi nici voiesc să cercetez — români sunt şi ei; să nu-i uităm, 
Maiestate ... Ei te iubesc ca noi toţi (de ex. ca baronul de Hahn, Candiano, Orăşanu) căci ei văd în Maiestatea Ta nu pe regele 
României, ci pe regele românilor, cu concursul cărora Maiestatea Ta vei recăpăta pietrele preţioase ce mai lipsesc însă din coroana 
lui Ştefan cel Mare. 


În adevăr lipseşte Basarabia din acea coroană ! 

Şi tu, Doamne Stefane, stăteai mult şi rece asupra acestei adunări de precupeti de hotare şi n-ai izbit cu ghioaga Ta 
rápuitoare de eroi în capetele acestor reptile , acestor agenţi provocatori ai stráinátátii. 

O Doamne, Doamne, că mare mult ne-ai uitat ! 

Tu, scutul Crestinätätii si cetatea Crucii, ai ascultat pe un C. A. Rosetti care-şi bate joc de legea Ta strämoseascä şi 
care ca mâni se va îngropa ca patrupedele , fără preot şi fără lumină. 

Tu, care de patruzeci de ori, în patruzeci de bătălii te-ai aruncat în rândul întâi al oştirii, căutând martiriul pentru ţară, 
asculti oameni pentru cari patria şi naționalitatea sunt o marfă pe care-o precupetesc ? 

Tu, ale cărui raze ajung până la noi ca şi acelea ale unui soare ce de mult s-a stins, dar a cărui lumină călătoreşte încă 
mii de ani prin univers după stingerea lui; tu, care, însuţi nemuritor, ai crezut în nemurire şi, lumină din lumină, ai crezut în 
Dumnezeul luminii, s' asculti pe aceşti oameni incapabili de adevăr si de dreptate, pe aceşti traficanţi de credinţe si de 
simtiri ? 

In adevär, ce fericire pentru tofi romänii, ce onoare de-a fi cetäteni intr-o tarä in care d. Grädisteanu, strälucitor prin 
moralä si dezinteresare, ajunge om mare ! Ce fericire pentru tofi romänii a vedea mäna regelui lor strängänd pe-a onorabililor 
eroi din glorioasa noapte de 11 fevruarie ? 

Ce fericire pentru toţi de-a se vedea cetăţenii unui stat în care fidelitatea fevruaristä se decorează, în care se pun 
semne de onoare pe piepturile celor ieşiţi cu succes din academia Văcăreştilor ! 

Ar fi pentru toţi românii o onoare, o fericire nespusă de-a trăi într-o ţară guvernată de semenii morali ai d-lui P. 
Grădişteanu. 

Sunt naivi cari cred că a urmări o idee politică cu orice preţ e rău; că nu e indiferent principiul de viaţă în virtutea 
căruia un popor se constituie, că e mai trainic un popor incult, sărac, dar onest, decât unul, oricât de cult, dar nelegiuit şi lipsit 
de orice scrupule. Sunt de ex. oameni cari cred că e mai bine a renunţa la un plan decât de a-l urmări prin mijloace care - ar 
face ca un popor întreg să aibă aceeaşi conceptiune de onestitate şi jurământ care au preponderat în glorioasa noapte. Chiar 
Ştefan Vodă va fi avut ideea naivă, el care punea ideea mai presus de toate. Dar el nu ştia nimic — d. Grădişteanu e un 
înţelept şi un virtuos. După ce ţara noastră s-a moralizat atât de mult, în zilele lui Carol îngăduitorul, ar trebui să mai atragem 
şi pe alţi români în sfera noastră de profundă moralitate şi de profundă onestitate publică şi privată. 

Poate că numai oameni răi or fi zicând că cei ce speculează patriotismul şi naționalitatea la umbra mormintelor, cei 
ce, pentru a stoarce aplauze, compromit pozitiunea conationalilor din alte ţări, ar fi agenţi provocatori ai sträinätätii, plătiţi 
sau plătibili , de vreme ce asemenea oameni sunt venali ! 

Ei, dar românii sunt pätiti şi nu vă vor asculta. Alte mâini, mai pure, alte inimi, lămurite în flacăra durerii şi a 
abnegatiunii , vor ridica semnul tainei cei mărturisite înaintea unui popor 





ce-şi aşteaptă mântuirea, nu mâni de negustor de vorbe şi de principii, nu mäni de speculanti de sentimente. 

Cât despre Austria, ştim că, cu tot zgomotul gazetelor sale, ea nu va da nici o importanţă aiurărilor unor oameni uşori 
şi ametiti. Viena ne cunoaşte mai bine decum ne cunoaştem noi înşine şi n-o induc în eroare asemenea declamatiuni goale. 

Numai unele rectificări ne permitem. 

O foaie din Viena (‚Deutsche Zeitung”) numără pe d. Grădişteanu între familiile din Moldova. A păzit Dumnezeu 
Moldova de - asemenea virtuţi. 

Zgombotele foilor unguresti sună ca totdeuna a deşert, pentru că presa lor înclină a exagera toate. La Viena rezidă din 
contra o politică calmă şi de veacuri bine sfătuită , o dinastie străveche, care, în decursul lungii sale vieţi istorice, va fi trecut 
cândva şi prin apele demagogiei şi va şti, din Regestae dacă nu din practică, la câtă umilire ajunge o coroană şi un popor, 
care, ca noi, coboară în noroiul desfrâului şi al neadevărului . 

[18 iunie 1883] 


[„«MONITORUL» DE IERI, DUMINECĂ...”] 


„„Monitorul” de ieri, duminecá, publică următorul comunicat, privitor la toastul d-lui Grădişteanu: 


Ziarele din ţară şi cele din străinătate se ocupă de oarecari cuvinte pronunţate cu ocaziunea festivităților ce au avut loc la Iaşi, la 

inaugurarea statuei lui Ştefan cel Mare. Cuvintele aceste, în parte exagerat, în parte neexact reproduse, au fost pronunţate prin 
surprindere d'o persoană care n-avea nici un rol oficial la acea solemnitate. În tot cazul, guvernul, îndată ce şi-a dat seamă de 
caracterul ce-ar fi putut sá li se atribuie, a oprit publicarea lor în „Monitorul oficial”. Ele ar fi trecut negreşit nebägate în seamă 
dacă ziare ostile ţării nu le-ar fi esploatat. 


Dacă fiecare cetăţean adevărat iubitor de ţară trebuie să regrete orice cuvinte nesocotite cari pot turbura bunele relatiuni 
internaţionale, mai ales cu puterile vecine, fie aceste cuvinte zise chiar de-o singură persoană, guvernul nu poate decât a dezaproba 
în modul cel mai energic şi pe cale oficială, asemenea manifestări şi tendente, orideunde ar proveni ele, pe cari dealtmintrelea bunul 
simţ al naţiunii le-a judecat deja. 


Cu această ocazie ne-aducem aminte de-un curios incident. Pe la 1867 apărea în Bucureşti o foaie umoristică, 
„Scrânciobul”, redijată de spiritualul d. Grädisteanu. Pe-atunci, d. Brătianu încuraja încă insurectiunile din Bulgaria si, ca şi 
acum, partidul roşu se lăuda cu aşa ceva ca luarea Transilvaniei. D. Grădişteanu nu era încă roşu; s-a făcut mai pe urmă, mai 
ales de când a început a-i trebui foarte mulţi bani. Spiritualul domn a publicat atunci în „Scrânciobul” o caricatură în care 
întreg partidul său actual era reprezentat descult, cu părul ieşit prin căciulă, în frunte cu Papiu mergând să ia Transilvania. 

Ideea uniunii politice poate fi periculoasă pentru poporul întreg, poate fi inoportună, nepractică, superfluă chiar, ea 
poate fi politiceşte indiferentă. Dar atât de grozav de ridicolă precum o găsea d. Grădişteanu nu este şi n-a fost niciodată. Din 
contra, sincer şi dezinteresat mărturisită, este o idee respectabilă. Furia cu care a ridiculizat-o d-sa atunci a indignat atât de 
mult pe ardelenii aflători în Bucureşti încât au, dus acel număr al „Scränciobului ” cu procesiune în faţa Academiei şi l-au ars 
pe rug în prezenţa publicului. Liber igni , auctor patibulo dignus . 

Oare acelaş d. Grădişteanu care şi-a bătut joc de ideea unităţii la 1867 este azi sincer ? E alt caracter şi altă 
inteligenţă în acest domn decum era acum cincisprezece ani ? E d-sa azi capabil a avea alt cult pentru o idee decum [î]l avea 
atunci ? Credem că nu. 

Cunoscând o dată maniera de-a fi a d-lui Grădişteanu şi ştiind că d-sa, în acelaş chip în care şi-a bătut joc de-o idee, e 
în stare s-o preconizeze , însă desigur nu gratis, ci în schimb c-o plată oarecare pentru limba sa de advocat, ne 'ntrebăm cine 
să-l fi pus să rostească memorabilele sale declamatiuni din Iaşi ? 

Evident guvernul; acelaş d. Brătianu care la 1867 înarma insurectiunea bulgară si aiura de luarea Ardealului ca şi 
când ar fi fost vorba de-a se lua un dejun la Florica. 

Aşadar: pus de guvern a vorbit dezinteresatul d. Grădişteanu. 

De-aci urmează că comunicatul pe care l-am publicat mai sus nu este pus de bunăvoie unde stă, ci în urma unei 
impuneri din afară, a unei presiuni formale din partea legatiunii imperiale şi regale. 

D. Brătianu a făcut pururea paradă de vorbe, ca şi cu vestitul mesaj, iar în urma unei asemenea parade vin scuzele 
umilite ale blondului d. Stătescu, cari restabilesc, prin adâncă şi 





servilă umilinţa, echilibrul deranjat prin cuvinte îndrăzneţe. Astfel, obraznici în cuvinte, laşi în acte, d-lor espun ţara la 
umiliatiuni . 

Cu unica ţintă de-a câştiga popularitate şi de-a ajunge la putere au esploatat în mod cinic ideile, nemature sau 
neoportune , cari sunt în stare a încălzi inima poporului nostru, iar ajunşi odată la guvern le renegá. 

Toată lumea înţelege ca un guvern să fie silit şi să se simtă obligat de a fi prudent; dar ceea ce nu pricepe nimenea e 
acea fanfaronadă ticăloasă, urmată de scuze şi de umiliatiuni cari nu se răsfrâng numai asupra dumnealor, cari nu au ce 
pierde, ci cad asupra naţiunii întregi. 

De aceea nu este exact ceea ce afirmă comunicatul, că toastul din Iaşi a fost rostit prin surprindere de cătră o persoană 
care n-avea nici un „rol oficial la acea solemnitate”. D. Grădişteanu e, atât prin prezentul cât si prin trecutul d-sale, 
espresiunea cea mai pură a regimului actual, a fost patru ani de-a rândul oratorul şi leaderul guvernului Brătianu în Senat şi e 
azi deputat în Cameră, unde în cestiunea revizuirii va juca fără îndoială acelaş rol de apărător al guvernului ca şi-n Senat. 

Conform ceremonialului stabilit de d. mareşal al Curţii M. Sa este atât de scrupulos în această privinţă încât nici 
măcar pe nişte bie moşnegi inälbiti în grijile ţării şi ale neamului românesc, cum sunt Lascar Catargiu, Florescu si 
Kogălniceanu, nu vrea să-i primească fără observarea ad literam al acelui reglement ceremonios , conform, zicem, acelui 
ceremonial strict de la care nu există abatere posibilă pentru nimenea, oricine ar fi acela, onorabilul d. Grădişteanu a fost 
însărcinat să poarte un toast în sănătatea Maiestätii Sale, Reginei, lucru care n-a putut fi încredinţat, după toate regulile 
etichetei ş' ale bunei cuviinte , decât personajului celui mai important şi celui mai respectabil din acea respectabilă adunătură 
care are onoarea a înconjura pe M. Sa Regele. Mai mult încă. În faţa tuturor, M. Sa Regele a binevoit a strânge mâna acelui 
onorabil ... orator. 

Astfel, când guvernul este inter pocula şi e vorba să s-arunce praf în ochii lumii, lasă cu bucurie s' alunece vorbe 
nesocotite şi provocări ridicule; dar când s-a risipit şi fumul gloriei şi fumul vinului, când guvernul se regăseşte fatä-n faţă cu 
varga ridicată a legatiunii imperiale, atunci, se 'ntelege , prin comunicate umilisime şi impuse, caută a retracta pe cât poate, c- 
un aer servil şi nedumerit , declamatiunile cari i-a scăpat la chef de şampanie. 

Un adevăr am voi să-i rămâie cititorului din toate acestea: că. d. Grădişteanu a vorbit ca reprezentant al guvernului; 
că comunicatul care l-a dezmintit e datorit presiunii Austriei. 

[21 iunie 1883] 


[„MÂINE VOM PUBLICA...”] 


Mäine vom publica articolul din „Neue freie Presse” privitor la toastul ridicat de d. Petre Grädisteanu. Ne rezervam a 
mai vorbi asupra acestui incident caracteristic; deocamdatä observam numai cä, prin retractärile si scuzele sub forma de 
comunicate făcute de guvern prin „Monitorul” de ieri, cestiunea pare terminată pe calea diplomatică între guvern şi Imperiul 
austriac, însă nu o credem terminată între guvern şi ţară. Guvernul va avea să dea seamă opiniunii publice, întâi: pentru 
declamatiunile nesocotite ale oficialului d. Petre Grädisteanu, declamatiuni cari nu sunt câtuşi de puţin ale unei persoane 
private, cum zice mincinos comunicatul. D. Petre Grădişteanu a avut situatiunea de leader al majorităţii în fostul Senat, astăzi 
este deputat în Constituantă şi unul din purtătorii steagului moralității rosetteşti în cestiunea revizuirii. El este Benjaminul 
preşedintelui Consiliului, va să zică nu este o persoană privată şi fără nici un rol oficial la acea solemnitate şi, oricât de 

binevoitor ar fi d. Grădişteanu pentru guvernul de astăzi, nu credem să sufere în tăcere dispretuitoarele cuvinte ale 
„Monitorului”. A doua minciună a comunicatului , cumcă cuvintele d-lui Grădişteanu n-au fost nici esagerate nici neesact 
reproduse, ca martori avem sutele de persoane cari le-au auzit, ca probă scrisă „Monitorul” însuşi, care, vorbind despre 
toastul d-lui Grădişteanu, vorbeşte de cuvinte bine - simţite , cu aplauze frenetice . În sfârşit, avem chiar mărturia personajului 
în cestie şi scrisoarea care a trimis-o „României libere”. Dar cea ce dă o neasemănată importanţă acestui discurs de sfârşit de 
masă este prezenţa Regelui la banchet. Orcine ştie că, atunci când se întâmplă ca un suveran sau un preşedinte de republică să 
asiste la o solemnitate de felul acesta, toate discursurile şi cele mai neînsemnate toasturi cari au să fie ridicate sunt 
comunicate guvernului, numărul şi textul lor 





este hotărât dinainte şi nimănui nu-i este permis nici a improviza o cuvântare care n-ar fi fost autorizată dinainte, nici a 
schimba ceva în textul discursului său. în Franţa, care este o republică, aşa se petrec lucrurile. D. Grevy n-a consimţit să asiste 
la banchetul de inaugurare al noului Hotel de Ville decât după ce a fost complecta înţelegerea între guvern şi municipalitatea 
Parisului asupra coprinderii discursurilor ce trebuia rostite şi nu era vorba atunci decât de chestiuni curat interioare. La noi, o 
ţară mică, înconjurată de puternici şi uneori indispuşi vecini, un Petre Grädisteanu îşi permite a atinge şi compromite cele mai 
delicate cestiuni ale politicei esterioare şi a le rezolva în faţa guvernului şi a regelui ex abrupto şi cu vreo zece pahare de 
şampanie în creieri. Şi aceia cari înconjoară pe Regele, atât de severi asupra etichetei în alte împrejurări, în cari ar fi rezultat 
mult bine şi puţin rău a i se da o uşoară atingere, permite în faţa lui să se calce toate regulele, nu numai ale etichetei 
monarhice, dar chiar ale celei mai simple bune - cuviinte ; şi toată tagma oficială adunată în această sărbătoare găseşte firesc 
şi cuviincios ca să luăm Basarabia, Banatul, Bucovina, Transilvania la sfârşitul mesii , cu armata de sticle goale şi de pahare 
sparte. Ca d. Grădişteanu să fi fost special însărcinat de mareşalul Curţii şi de minister să închine în sănătatea femeilor 
române şi celei mai nobile din ele, a augustei şi respectatei soţii a Regelui, asta e o cestie de etichetă interioară pe cari 
familiarii palatului o combină, o hotărăsc după cum cred mai bine. Dar nu tot aşa merge când acelaşi d. Grădişteanu, din ce în 
ce mai aprins, sare şi peste hotarele ţării si peste marginile celei mai vulgare prudente ; căci aceste hotare sunt păzite în timp 
de răzbel de armate si de întăriri serioase si, în timp de pace, de bunele cuviinte diplomatice. Care este rezultatul unor 
asemenea destrămări guvernamentale ? Rezultatul cel întâi şi cel mai trist este de a profana şi pângări un ideal frumos, o idee 
patriotică şi măreaţă, care desigur pentru moment e respinsă de toţi oamenii politici şi chiar de patriotii înţelepţi, dar care are 
dreptul să doarmă tainică şi liniştită în cugetul câtorva nobili visători. A o lua cu brutalitate din casta ei locuinţă şi a o da pe 
mâna oficialilor este tot atâta ca şi cum ai târî o vergină în saturnalele curtizanilor. Altă consecinţă este: de a reprezinta 
poporul român ca un popor revoluţionar, neliniştit, care se uită necontenit peste hotarele vecinilor săi şi nu aspiră decât la 
răsturnări şi la anexiuni , pe când în adevăr acel popor pacinic n-are alte aspiratiuni în afară decât a păstra ce are şi înăuntru 
de a fi ceva mai puţin jefuit de banda guvernamentală. 

Acei dar cari în fapt dau Basarabia, dau Dunărea, dar în cuvinte anexează toată românimea de la Nistru până la Tisa 
comit o îndoită crimă, întâi: de a înstrăina ce avem; al doilea: de a scuza până la un oarecare punct pe vecinii noştri de 
cotropirile lor, fiindcă le dau pretext prin fanfaronadele lor miselesti, la cari ei cei dintâi nu cred, le dau pretext de a încălca 
drepturile noastre pentru a-şi apăra propriele lor hotare. Acest pretext este bun şi diplomaţia străină ştie minunat să se serve 
cu dânsul, deşi ea cunoaşte mai bine cât de puţin are a se teme de România lui Ion Brătianu si a lui Petre Grădişteanu. 
Laşitate în acte, obrăznicie în cuvinte: iată deviza guvernului actual, pe care viitorimea i-o va lipi pe frunte. 

[22 iunie 1883] 


[„O PROBĂ PENTRU CELE AFIRMATE...”] 


O probă pentru cele afirmate în numărul nostru de alaltăieri cu privire la toastul d-lui Grădişteanu şi totodată o 
verificare a asertiunii că guvernul austriac ia cam peste picior elucubratiunile acestui buchet de virtuţi în descompunere ne 
dă „Neue freie Presse” prin articolul pe care-l publicăm imediat la vale. 

Constatăm că foaia vieneză, cu sânge rece, discută declamatiunile acestui domn cunoscut în România prin 
nestatornicia sa politică şi prin venalitatea sa advocäteascä. 

Dar iată articolul în întregul lui: 


În capitala României s-a răspândit faima că reprezentantul Austriei va cere explicatiuni guvernului român asupra 
unui discurs ţinut de d. Grădişteanu la Iaşi cu ocazia dezvälirii statuei lui Sfefan cel Mare, Reprezentantul Austriei nu 
„s-a achitat încă de misiunea sa numai pentru că ministrul de esterne lipseşte pentru moment din Bucureşti, dar 
întrebarea relativă i se va pune d-lui Sturza numaidecât îndată ce se va fi întors la post. 

Cititorii noştri ştiu de ce soi a fost discursul care a izbucnit din d. Grădişteanu. S-au afirmat lucruri pe cari nu ne 
obicinuisem a le auzi decât de la membrii Irredentei din Italia, iar impresiunea penibilă pe care-a trebuit s-o 
producă 'n Austria se adaoge încă prin faptul că în prezenţa regelui s-a ţinut discursul, ba chiar lui i s-a adresat. D. 
Petre Grădişteanu, care a vorbit cel din urmă la banchet - în favorul căruia însă ora înaintată se poate invoca ca 
circumstantá atenuantá — a 

13. Editorialul WIEN, 25 LUNI, publicat in „Noue froiè Presso", 15/27 iunie 1883, 
tradus de Eminescu LO PROBĂ PENTRU CELE AFIRMATE...”], „Timpn!”, 23 iunie 1883, 





ridicat un toast în sănătatea provinciilor surori Bucovina, Banatul şi Transilvania, cari ar fi lipsind încă, din 
nefericire, Coroanei României, dar cari poate nu-i vor lipsi totdauna. Apoi, adresându-se către rege, zise: 
„Frumoasă este coroana voastră, Sire, dar mai lipsesc încă câteva mărgăritare din ea; fie ca ele să înmulțească într- 
o zi podoaba Coroanei Voastre!” „L'Independance roumaine”, după care cităm si noi, adaoge că regele Carol ar fi 
ciocnit cu d. Grădişteanu şi i-ar fi strâns mâna zâmbind. 

Cumcă o asemenea întâmplare nu poate luneca fără urmă pe lângă guvernul austriac înţelege oricine. Asemenea 
acte de sinceritate prea izbesc în buna cuviinţă internaţională pentru ca să le laşi să treacă fără reprimandă şi găsim 
cu cale şi în regulă ca reprezentantul nostru din Bucureşti să primească avizul de-a se informa mai de-aproape de la 
d. Sturza asupra acestui discurs de banchet. Nu ne îndoim o clipă că ministrul de esterne se va sili a face declaraţii 
cari să satisfacă. El o datoreşte nu numai demnităţii Austriei, ci şi interesului bine înţeles al ţării sale, care e avizată 
a trăi în pace fi prietenie cu Austria şi care desigur n-are nici un motiv de-a vedea sporindu-se prin provocatiuni 

nesocotite ale unor patrioţi prea aprigi acea rea voinţă pe care România a produs-o deja prin atitudinea ei în 
cestiunea dunăreană. 

D. Grădişteanu nu va provoca nici un război între Austria şi România; ministrul de esterne se va lepăda de 
dânsul fără îndoială. Dar ideea pe care-a rostit-o cu atâta nesocotintä, la un loc atât de nepotrivit, nu bate câmpii 
numai în capul d-sale, ci în multe altele şi, atunci când vinul i-a dezlegat limba, a dat numai espresiune unei idei 
care ne revine în toate visurile megaloromâne . Dar e foarte periculoasă această frumoasă idee; nu atât pentru 
Austria, care va şti desigur să-şi mäntie posesiunile în contra României, ci pentru compatrioţii d-lui Grädisteanu mai 
cu seamă. Vaza Austriei nu sufere tocmai mult daca un senator român mănâncă la desert câteva provincii, dar 
bunele relatiuni între monarhia noastră şi România se pot zgudui daca s-ar repeta prea des asemenea aluziuni 
flămânde la proprietatea noastră. 

Ne-ar părea foarte rău de una ca aceasta, căci, cu toată disensiunea care desparte pentru moment Austria de 
România, cu toată îndărătnicia ce se opune la Bucureşti în contra deciziunilor Conferentei de la Londra, credem că e 
o necesitate politică ca între Viena şi Bucureşti să existe relatiuni bune. 

România e singurul stat al Peninsulei Balcanice care nu e slav; singurul care nu-şi întemeiază toată speranţa, tot 
viitorul, toată existenţa pe sprijinul Rusiei. După cel din urmă război Bucureştii s-au putut convinge cât plăteşte 
amicitia rusească, cum diplomaţia rusească răsplăteşte ajutorul dat la vreme de nevoie. 

Sârbi, muntenegreni şi bulgari privesc cu speranţă şi încredere la Petersburg; spiritul lor naţional arată, ca acul 
magnetic, pururea spre miazănoapte. 

Ei s-ar confunda bucuroşi în imperiul universal pe care-l predică apostolii panslavismului; ar privi fără durere 
cum naționalitatea lor proprie dispare în cea rusească. 

România însă, remarcabil avanpost latin in Orient, are voinţa tare si indreptätitä de-a duce o viaţă proprie 
naţională; numai cu îngrozire se gândeşte la eventualitatea de-a fi înghițită de Rusia. 

Alianţa cu Rusia n-a fost considerată la Bucureşti din alt punct de vedere decât ca mijloc necesar pentru a 
ajunge la scopul eliberării şi autonomiei naţionale. 

De când le-a câştigat pe acestea, România se sileşte cu îngrijire a le şi păstra. 

Ea veghează cu zel ca nimeni să nu i se prea apropie şi toată posomorârea în cestiunea dunăreană se reduce 
poate la faptul că ea nu vrea să sufere nici măcar aparențele unei ştirbiri a suveranităţii sale. 

Un stat tânăr cu asemenea sentimente e avizat a sta bine cu un vecin puternic care n-are nici cea mai depărtată 
intentiune de-a-i ştirbi independenţa, în orişice privire ar fi. Convingerea aceasta o au chiar bucureştenii . Oricât de 
mare - ar fi neîncrederea pe care ocuparea Bosniei şi Herțegovinei a produs-o între popoarele slave ale Peninsulei 
Balcanice, nici cei mai aprigi adversari ai noştri din România n-au afirmat că am fi având de gând a anexa părţi ale 
Regatului sau c-am fi aspirând măcar a exercita o influenţă, asupra politicei lui precum a exercitat-o într-adevăr 
Rusia de la anul 1855 până la 1879. 

Din contra; Austria e acea putere care poate oferi un sprijin României când patronatul Rusiei prea s-ar face 
simţit la Bucureşti. 

Daca România va fi silită într-o zi să se refugieze în braţele Austriei nu va avea teamă de a fi sugrumată în ele, 
precum i s-ar putea întâmpla în cele ruseşti. 

Dar nici Austria nu are motive mai mici de-a cultiva relatiuni bune cu România. Celelalte state balcanice nu vor 
fi nicicând amice sincere ale monarhiei noastre. Pe noi nu ne înşeală nici măcar amabilitatea din Belgrad şi ştim 
unde ar înclina Serbia dac' ar trebui s-aleagä ca din senin între Austria şi Rusia. 

Oricât de slavofilă ar fi deocamdată politica noastră internă, ea nu va câştiga nici o inimă în Peninsula 
Balcanică şi, daca e vorba să căutăm a câştiga amici pe acolo, desigur nu ne vom îndrepta privirile nici la Cettinie 
nici la Belgrad, ci numai la Bucureşti. 

Austria şi România au marele interes comun de-a mäntine pana pe care istoria şi etnografia a intepenit-o între 
Rusia şi slavii de sud; pentru Austria conservarea României e aproape tot atât de importantă ca şi pentru România 
însăşi. 

Aşa ceva nu se schimbă întru nimic prin discursuri superflue a d-alde d. Grădişteanu şi acei oameni din România 
cari gândesc ca d-sa ar fi mult mai folositori patriei lor dacă s-ar convinge de vechiul proverb german: „Tăcerea e 
de aur”. 

Cât despre conversatiunea pe care reprezentantul nostru o va avea în curând cu d. Sturza, am dori ca ea să fie 
insuflată de spiritul conciliaţiunii . 

Din cauza unui toast spus în stare cheflie Austria se va certa tot atât de puţin cu România precum nu se turbură 
relatiunile noastre cordiale cu Italia pentru că o seamă de sanguinici nesocotiti răguşesc strigând după Tretin si 
după Triest. 


Am reprodus în întregul său articolul din „Neue freie Presse”. Tonul său liniştit, frazele sale binevoitoare la adresa 
guvernului României, care fac contrast cu atitudinea întregei prese de peste Carpaţi, nu ne lasă nici o îndoială asupra originei 
lui oficioase. „Neue freie Presse” este un împăciuitor . El vrea să înlesnească guvernului românesc calea esplicatiunilor şi a 
scuzelor. După războinicul P. Grădişteanu, care a fost însărcinat să mângâie sentimentul unui şovinism factice şi să 
încălzească niţel primirea foarte rece la care cu drept cuvânt regele şi guvernul său se aşteptau la Iaşi, iată pe blândul şi 
încovoiatul d-l Sturza care trimite înainte pe „Neue freie Presse” ca să-i ceară audienţă de la ministrul de la Ball Platz . 

Nu luaţi în seamă pe acest nesocotit, zice d-l Sturza prin organul său Neue freie Presse” noi suntem buni amici ai 
Austriei, buni vecini. Vedeţi, n-avem decât un singur inamic, un singur adversar comun: pe Rusia. Iertaţi-ne , iertaţi-ne ! 
Iartă-i , zice „Neue freie Presse”, şi de astă dată. Mă port eu garant pentru dânşii. Nu vor mai face. Se vor purta bine d' aci 
înainte. 





Această rusofobie cu timp şi fără timp este semnul caracteristic al articolelor inspirate de Ministerul nostru al 
Afacerilor Străine. D-l Sturza pare iscälit în acest articol ca şi când l-ar fi redactat în persoană. Noi vom zice d-lui Sturza: 

înţelegem până la un punct oarecare necesitatea de a împăca susceptibilitäti diplomatice pe cari singuri le-aţi provocat prin 
imprudenta voastră. Ati vrut în faţa lui Ştefan cel Mare să ridicaţi piticia voastră până la înălțimea marelui Domn şi, neputând 
a-i aduce prinos mari şi nobile fapte, i-ati adus declamatiuni seci şi provocări după masă, fără să vă gândiţi că după beţie vine 
deşteptare şi că beţia cuvintelor e mai periculoasă decât a vinului. A doua zi v-aţi trezit cu doftorul la căpătâi şi cu d-l 
reprezentant al Austriei în salonul Ministerului Afacerilor Străine. Mergi dară d-le Dimitrie Sturza, mergi după obicei, 
îngenunche-te într-un comunicat umil, cere iertăciune, arde la Bucureşti ceea ce ai adorat la laşi ! 

Astfel nu făcea Domnul Ştefan când sărea din Suceava şi da piept la patru hotare. Dânsul nu vorbea multe, mai cu 
seamă după masă, dar nici hanul tătarilor, nici califul musulmanilor, nici regele Poloniei, nici regele Ungariei nu l-au văzut 
cerând iertare decât de la Dumnezeu. Dar aste timpuri sunt trecute !. . . 

Să caute d-l Dimitrie Sturza să împace pe acei pe cari cu nesocotintá i-a atins. Însă îi dăm o povatä amicală: 
închinându-se Austriei şi cerând iertare cum i se cuvine, să se ferească să atingă pe ceilalţi vecini ai noştri, tot atât de dârji şi 
de puternici; să nu mai inspire multe articole în felul celui din „Neue freie Presse” căci de ! Cine ştie ! Să nu fie silit mâine sá 
facă scuze şi Rusiei... 

[23 iunie 1883] 


[„COMPARAT CU TONUL LINISTIT...”] 


Comparat cu tonul liniştit şi plin de demnitate pe care organe oficioase şi neoficioase din Viena l-au avut fată cu 
extravagantele din Iaşi ale d-lui Grădişteanu tonul articolului de mai la vale din ,,Pester Lloyd” este impertinent, iar ideile 
sunt tixite de cele mai sfruntate neadevăruri istorice şi politice. 

Pe acest ton sunt din nefericire ţinute toate apreciatiunile câte ne vin din partea maghiarilor sau mai bine a gazetarilor 
pseudomaghiari de origine semitică. 

Pentru a aprecia după adevărata lui valoare psicologicá articolul din ,,Pester Lloyd” am trebui să fim semitologi . Dar 
valoarea lui istorică şi politică ne rezervăm plăcerea de-a o discuta punct cu punct, căci, daca nu putem descoperi originea 
etnopsicologică a impertinentei parvenitilor ovrei, cunoaştem însă bine istoria română, maghiară şi polonă şi ne rămăşim a 
nimici punct cu punct toate neadevärurile politico - istorice afirmate de „Pester Lloyd”. 

Deocamdată iată articolul foii oficioase din Pesta: 


Toastul pe care senatorul Grädisteanu l-a ţinut la banchetul festiv din laşi merită o atentiune oarecare nu numai prin cuprins, ci 
şi prin corelatiunea împrejurărilor în cari s-a rostit, daca nu de altceva măcar pentru a arăta printr-un exemplu eclatant şi în lumina 
adevărului cam ce fel de relatiuni de „bună vecinătate” sunt cele dintre monarhia noastră şi statul român. 

Ni se zice ca o scuză în adevăr că nu prea trebuie să ţinem seamă tocmai de cel din urmă dintre toastele unui banchet, de vreme 
ce dispozitiunea cheflie a celor de faţă trebuie să fi ajuns la culme. 

Dar ne mai aducem aminte şi de zicătoarea, asemenea adevărată, in vino veritas! (în vin adevărul) şi observăm anume că graiul 
cel neîngrădit al senatorului şovinist n-a făcut alt decât a spune-n gura mare ceea ce mişca inima celor de faţă. 

Între cei de faţă se afla însă şi regele Carol al României. Prezenţa lui devine, în faţa acestui toast, de-o semnificatiune 
caracteristică prin împrejurarea că dânsul a ciocnit gratiozamente cu oratorul, i-a strâns zâmbind mâna şi abia după aceea a părăsit 
sala. 

Discursul senatorului constituie însă o provocare directă la adresa Austro-Ungariei. 

D. Grădişteanu a îndrăznit a ridica un toast. 

„Pentru provinciile surori ale regatului nostru (român) şi anume pentru Bucovina, Transilvania şi Banat, cari, din nenorocire, 
lipsesc încă dintre odoarele Coroanei noastre (române), dar care nu vor lipsi poate pentru totdauna”. 

Apoi se adresează direct către Rege şi zice: 

„Frumoasă e Coroana Voastră, Sire, dar [i]i lipsesc încă unele mărgăritare. Fie ca într-o zi ele să mărească podoaba ei.” 

După această tiradă neruşinată, Regele în adevăr s-a retras, dar se 'ntelege că, în împrejurările amintite mai sus. proprii a ne 
pune pe gânduri. 

Cine crede că senatorul Grădişteanu n-a esprimat decât părerea sa individuală şi se mângâie cu speranţa ce-o au mai mulţi 
oficioşi din Viena că relatiunile asupra banchetului sunt inexacte sau că avem a face numai „c-o colosală lipsă de 





tact a oratorului”, iar nu c-o dusmänoasä demonstratiune politică contra împărăției vecine; cine are această naivă 
credulitate cu acela în adevăr nu vom discuta. 

„Credinţa omului e împărăţia sa cerească”, zice proverbul german. 
Noi din Ungaria însă avem motive de-a ne păzi bine. 


1. „Pester Lloyd” atribuie un înţeles cu totul greşit locutiunii in vino veritas. Ea a luat naştere în Polonia sub influenţa 
latinitätii medie şi nu înseamnă de loc că „la vin spune omul adevărul”. 

Din contra, nu există stare mai amăgitoare în privirea caracterului decât cea de beţie. Cel sincer devine mincinos, cel 
fricos se laudă cu curajul, cel vesel devine plângător, cel tăcut vorbäret. 

Deci: in vino non est veritas. 

Proverbul are cu tot alt înţeles. La germani, la slavi, la românii din suta a şaptesprezecea asemenea existau între amici 
dueluri de beţie, lupte frätesti de încercare în băutură din cari să se vază care pe care-l va culca mai întâi la pământ. 

Deci in vino veritas însemnează „nu-ţi amăgi pe amic la băutură; pe când el bea în realitate tu nu turna vinul pe 
mânecă, pe gulerul cămăşii sau pe după spate, pentru ca el să bea mai mult decât tine şi să-l biruieşti prin înşelăciune. — 
Adevăr la vin !” Cantemir (Descriptio Moldavie) descrie un duel de acest soi, petrecut la Focşani între un moldovean şi un 
muntean, zice el. O probă că în asemenea ocazii omul îşi schimbă firea e d. Grădişteanu însuşi. Senatorul acesta e acelaşi 
Grădişteanu care, la 1867, îşi bătea joc prin coloanele şi caricaturile „Scränciobului” tocmai de ideea pe care la chef a 
preconizat-o . (Nota red . T.) 

Ridicarea monumentului pentru Stefan Vodä cel Mare al Moldovei n-a fost nimic decät o demonstratiune 
şovinistă. 

Istoria e în perplexitate daca e vorba să se dovedească în ce consistă mărimea acestui vasal al coroanei 
Ungariei (?!). 

Infidelitate, nestatornicie, pradă, esploatare crudă a unor ocaziuni întâmplătoare sunt departe de-a da cuiva 
dreptul la un epitet glorificator . 

Dar în această, privire cei din Bucureşti şi laşi pot face ce poftesc. 

Mai puţin cuviincios e însă când în institutele de învăţământ ale României se predau neadevăruri istorice patente 
(2). Astfel citim în mult intrebuintatul manual al lui Treb . Laurian asupra Istoriei românilor (editiunea a patra p. 
310 et sq.) că Ştefan Vodă a nimicit oastea craiului unguresc Mateius (Corvinus ) la Baia în Moldova şi l-ar fi pus pe 
fugă pe rege (25 noiemvrie 1467), deşi tocmai contrariul e adevărat (?) şi, deşi Stefan Vodă a fost acela care a cerut 
printr-o solie iertare regelui şi a jurat credinţă suveranităţii coroanei Ungariei (?), regele Matei a mäntinut 
nestrămutată această suveranitate, asemenea predecesorilor săi, şi e caracteristic pentru istoriografia şovinistă şi 
tendentioasá din România că acest raport juridic de vasalitate a amändoror Principatelor dunărene cătră Coroana 
Ungariei se reface cu bună ştiinţă (?!). 

În lumina unei asemenea desfigurante istoriografii Ştefan Vodă din Moldova şi Mihai Viteazul din Tara 
Românească au fost ridicaţi prin panglicării la rolul de reprezentanţi ai unei politici independente şi naţionale 
române şi politica aceasta se pune înaintea tinerimei ca ţintă vrednicä de dorit a tuturor aspiratiunilor. 

Din nenorocire scrutarea şi istoriografia maghiară a neglijat până acuma a da atentiune deplină raporturilor de 
stat si relatiunilor Coroanei Ungariei către foastele ei ţări vasale (Bosnia, Serbia, Bulgaria, Tara Românească şi 
Moldova). 

Secţiunea istorică a Academiei Maghiare de Ştiinţă precum şi Societatea Istoriografică ar afla multe probleme 
interesante, politiceşte chiar însemnate, a căror solutiune abia s-a 'ncercat pân' acum în mică parte. 


Dar să ne întoarcem la faimosul toast al d-lui Grädisteanu. Am zis mai sus că nu vedem în el emanatiunea unei 
„colosale lipse de tact”, nu vederile individuale ale unui politician cu mintea pe dos sau palavrele unei inspiratiuni 
de şampanie. 

Noi vedem în acest toast şi-n purtarea Regelui confirmarea unui program politic care de mult nu mai este un 
secret pentru noi. Acest program se predică pe faţă în şcoli, se predică în întruniri şi în Camera Deputaţilor, se 
proclamă zi cu zi în gazetele de orice nuanţă, începând de la cele mai radicale şi sfârşind cu cele mai strict 
conservatoare şi strict oficioase. 

În iulie 1881 scria ..Republica Ploiestilor”: 

» Visul de aur al românilor este de-a întemeia un puternic stat român care s-ajungä de la Nistru pän-la Tissa, de 
şa marginile Galiției până la Dunăre, şi care sá cuprinză Basarabia, Bucovina, Transilvania, Moldova, Tara 
Românească li Banatul Temisorii... Aceasta e coroana pe care voim a o pune pe capul regilor sau a conducătorilor 
noştri”. 


(Ne mirăm de enorma îndrăzneală a d-nilor de la „Pester Lloyd” de-a cita anume o foaie care n-a existat niciodată în 
România, şi foaia şi citatia par a fi inventiuni gratuite. Nota red .T.) 


Oare acest program nu este identic cu cel proclamat de d. Grădişteanu în faţa Regelui ? 

Se 'ntelege ; c-o deosebire caracteristică: Basarabia, această a patra dintre mărgăritarele ce lipsesc Coroanei 
române, senatorul anexioman n-a pomenit-o deloc. 

În laşi substratul politic e rusofil (?), aci domneşte evangelia despre protectiunea puternică a ţarului drept - 
credincios căruia România trebuie să i se arunce în braţe din momentul în care s-ar isca un război între Rusia şi 
Austro-Ungaria. 

Astfel ne vestiră foile române mai deunăzi şi-n acest chip s-au motivat necesitatea fortificatiunii României în 
contra Austro-Ungariei (?) şi sporirea artileriei române. E vorba ca Regatul României să devie un aliat căutat şi, 
fiindcă domnii de lângă Dâmboviţa n-au pierdut încă cu totul spiritul de afaceri al Fanarului, îşi zic în socoteala lor 
că cele trei mărgăritare ce mai lipsesc şi pe cari le posedă Austro-Ungaria au o valoare mai mare şi sunt mai 
apetisante decât mărgăritarul basarabian pe care, în cazul unei fidele alianţe [î]l aşteaptă ca prezent de !a 
mărinimia rusească. 





Asemenea fantazii i se par copilăroase apusanului dar în Orient altfel stau lucrurile. Aci fantazia şi apetiturile 
au cârma 'n mână. Pasiunea dominează, rațiune şi dreptate sunt vorbe fără de 'nteles . Cine măsură Orientul cu 
măsura europeană se 'nşală . Acest fapt constatat prin esperientä trebuie relevat îndeosebi şi cu privire la România. 

Atât la noi cât şi în Viena suntem în prada unei grave erori în privirea României; roadele s-arată pe zi ce merge. 

Pentru numeroasele servicii pe cari monarhia noastră le-a adus în multe rânduri vecinei Românii n-am cules în 
schimb decât batjocură, dispreţ şi ameninţare directă. 

Această purtare a României faţă cu noi nu s-a ameliorat de când noua coroană romană împodobeşte creştetul 
unui Hohenzollern. 

Europa a rămas pân' acum străină de politica noului regat si va rămânea şi de acum înainte cu toată pretentioasa 
latinitate a românilor (?) 

Zi cu zi ni se vestesc şicane nouă la cari sunt expuşi în România cetăţenii noştri, negotul şi comunicatiunea 
noastră, produsele industriei noastre. 

Oare starea aceasta de lucruri să se declare în pemanentä ? 

Cu cât mai mare e îngăduirea ce-o exercităm faţă cu neastämpäratii oameni de lângă Dâmboviţa cu atât li se 
umflă creasta, cu atât mai nerusinate sunt pretentiunile şi cererile lor. 

Iar ceea ce se vorbeşte sau se scrie in Bucureşti, în laşi, oriunde în România în contra Ungariei şi a Austriei află 
cale în Transilvania şi în Ungaria de sud - est şi e întâmpinat cu aprobare din partea multora, cu simpatie deplină. 
Sá nu ne înşelăm prin corespondențe oficioase de domolire şi să ne lámurim o dată faptul că în România se face 
o politică care e duşmănoasă monarhiei noastre. ( ?) 
Consecuentele unui asemenea fapt urmează de sine. 
[24 iunie 1883] 


AUSTRIA ŞI GUVERNUL NOSTRU 


„Neue freie Presse” de la 22 iunie vine şi confirmă ştirea că guvernul austro-ungar nu s-a mulţumit cu comunicatul 
din „Monitorul oficial” român privitor la rodomontadele roşii din Iaşi. Numia foaie scrie, între altele: 


Întâmplările de la banchetul din laşi preocupă necontenit lumea diplomatică. Cabinetul vienez a declarat oficial 
că nu se poate mulţumi cu comunicatul apărut în „Monitorul oficial” din Bucureşti şi, în sensul acesta, la 20 iunie 
deja, ministrul de externe a însărcinat pe ambasadorul austro-ungar, baronul Mayr , să ceară de la guvernul român 
declaratiuni pozitive şi precise. 


După cum ne încredinţează foaia vieneză, mai ales cei din Pesta sunt îndârjiţi , nu atât contra celor vorbite de d. 
Grădişteanu, ci contra discursului pronunţat la laşi de d. C. A. Rosetti, care a numit pe regele Carol „Rege al românilor”. 
Regele a răspuns la acest discurs, ce s-a reprodus şi în „Monitorul oficial”, ca fiind unul din discursurile oficiale. 

Acum mărgăritarele d-lui Grădişteanu şi Rigatul d-lui Rosetti reclamă de la guvernanţii noştri tot atâtea genuflexiuni 
şi umile rugăciuni de iertare ! 

[26 iunie 1883] 

1888 


ICONARII D-LUI BELDIMAN 


O foaie ecleziastică din capitală a propus, în unul din numerile sale, ca să se ia măsuri serioase pentru a se răspândi în 
ţară icoane fabricate la noi, fie pe cale litografică , fie cromolitografică , pentru a înlocui în casele ţăranilor mulţimea de 
icoane străine care se văd pe päreti. Tot obiectul acesta îl tratează şi d. A. Beldiman, fost ministru plenipotenţiar la Sofia, într- 
un articol publicat în „Voința naţională” — însă d-sa, descriind acest inconvenient, îndealmintrelea cunoscut de toată lumea, 
[Mi atribuie totodată o importanţă politică, pe care desigur în ochii unei judecăţi sănătoase n-o poate avea. 

E exact că tara e plină de asemenea icoane, a căror loc de fabricaţiune e Rusia. Dar numai satele ? În oricare 
monastire ar merge d. Beldiman va găsi sute de obiecte bisericeşti, nu numai icoane, fabricate 

16. ICONARII D-LUI BELDIMAN, „România hberă”, 
13/25 noiembrie 1888, 





în Rusia, parte cumpărate, parte dăruite. Constatám înainte de toate că chipurile de sfinţi, de mânăstiri ruseşti etc., c-un 
cuvânt de zugrăvituri bisericeşti, sunt fără proporţie mai numeroase decât portretele împăratului şi împărătesei. 

Care să fie cauza acestei răspândiri a unei arte primitive in populatiunea română ? Noi credem că nu o alta decât lipsa 
absolută a unei industrii similare în ţara noastră. În Rusia, unde fabricatiunea de icoane e foarte răspândită de vreme ce, din 
cauza caracterului cam bigot al populatiunii, mai în fiece stabiliment chiar în cele ale autorităţilor publice vezi icoane şi 
candele, se poate prea lesne şi e chiar probabil ca să existe în unele cazuri o supraproductiune de asemenea obiecte de valoare 
problematică, şi fiindcă orientul nostru este ţinta de export — mlaştina de scurgere — a tot ce supraproductiunea europeană 
are de prisos, e aproape natural ca şi ruşii să caute să răspândească operele lor de artă problematica în satele noastre. Înainte 
icoanele religioase ce se vindeau în România erau aproape esclusiv fabricate la Gherla (Transilvania). Aceste erau în adevăr 
producte româneşti, dar să mărturisim adevărul, erau foarte primitive. Fabricate de ţărani simpli şi naivi, fără nici o cultură 

artistică, ele erau combătute de chiar unii episcopi din Transilvania, cari se sileau a introduce chipuri ceva mai bine făcute, 
pentru a deprinde ochii cu forme corecte, mai cu seamă pentru că în genere se credea în ipoteza ca femeile în stare puerperală 
ar putea naşte, uitându-se la asemenea icoane, tipuri monstruoase. Se ştie că produsele greceşti din Orient sunt cam tot atât de 
primitive ca şi icoanele din Gherla, şi ca şi produsele ruseşti de prin anii 1840—50, cari erau de o slutenie fenomenalá. 

Se vede însă că această industrie, care înainte era exercitată şi în Rusia după metoda maiorului Papazoglu, a luat în 
urmă oarecare dezvoltare, mai ales prin inventiunea cromolitografiei , încât se pot produce icoane - de nu artistice - cel puţin 
suportabile , superioare şi produselor orientale şi celor din Gherla. Noi credem că numai superioritatea relativă a articolului 
rusesc a fost cauza răspândirei , iar nicidecum tendinţe politice. 

Nu-i vorba, nu e absolut cu neputinţă ca să nu fie amestecat şi gândul vreunei panslavist fanatic în istoria aceasta, dar 
în genere ne vine totuşi a crede că supraproductiunea şi interesul negustorilor de icoane şi superioritatea acestora asupra 
caricaturilor bizantine sunt adevărata cauză a răspândirei . 

A atribui o gravitate politică serioasă acestui lucru, precum o face d. Beldiman, e o exageratie şi o gogoritä din cale 
afară fantazistă . Desigur nu aceste sunt mijloacele pentru a cuceri un popor. Răul ce se naşte din lipsa fabricatiunii acestor 
obiecte s-ar putea vindeca lesne, căci cromolitografii de pe tablouri clasice italiene ale figurilor sfinte precum le face un 
Rafael, un Correggio , un Murillo ar goni lesne şi caricaturile orientale şi cele moscovite. Din nenorocire însă chipurile de 
sfinţi în biserica orientală sunt făcute după un tipar anumit, încât toţi mucenicii cu chipuri uscate de pustnic au fiziognomii 
tradiţionale. Sfântul Nicolae are aceeaşi barbă şi aceeaşi chelie pe toate icoanele Orientului. Aceste chipuri artistul nu are 
voie să le schimbe şi pe când tablourile din Roma şi Florenţa, chiar cele adânc religioase, sunt reproducerea omului în cele 
mai nobile forme ale existenţei lui, icoanele orientale rămân reproducerea unor mumii şi schelete, cari au mult asemănare cu 
chipurile tepene şi convenţionale din zugrăviturile străvechi ale egiptenilor . În ele nu e artă, e manieră. 

D.A. Beldiman fiul e un om cu cultură modernă; d-sa e un produs al civilizaţiei germane, al şcoalelor din Berlin. Ar 
trebui deci să constate cu spiritul critic care e caracteristic şcoalei germane, că nu politica rusă, despre care ne abtinem a vorbi 
nefiind în cestiune, ci confesiunea religioasă a ruşilor e singura cauză a răspândirii acelor caricaturi — căci de! pictură în 
puterea cuvântului n-ar putea-o numi nici d. Beldiman. Din nefericire formalismul şi persistarea staţionară în obiceiuri vechi 
şi adesea netrebnice sunt cu mult mai răspîndite în biserica orientală, decât în aceea a Occidentului. Acolo artele au găsit o 
încuragiare spornică; penelul lui Rafael, arhitectura unui Michelangelo , muzica unui Palestrina au fost în serviciul bisericii; 
acolo arta oratorică şi-a avut eroii ei şi daca vom judeca bine, vom vedea că chiar cultura universitară superioară se datoreşte, 
cel puţin în începuturile ei, bisericii. Se poate ca rolul ei să fi trecut în zilele noastre, în care nu mai avem idealuri şi când arta 
însăşi a devenit un instrument al utilitarismului. Dar daca acel rol a trecut, el a fost realizat măcar prin epoce de glorie 
artistică şi ştiinţifică, pe când biserica orientală a vegetat într-un formalism gol şi sterp. 

Acesta e răul specific şi istoric oarecum care face cu putinţă propagarea sluteniilor moscovite la noi, şi acesta trebuie 
combătut. Cât despre politica rusească, credem că ştie a-şi alege mijloace mai inteligente pentru propagarea tendentelor ei. 

E ,,Adevárul” de ex., care reprezintă admirabil unele tendinţe ale acelei politice, pe cari însă nu găsim nici o necesitate de a le 
critica, de vreme ce sentimentul de conservare al românilor ni se pare îndestul de puternic pentru a rezista la asemenea 
încercări. 

Dar altă enormitate la sfârşitul articolului d-lui Beldiman. 


Este sau nu adevărat că înaintea alegerilor d. prim ministru s-a întâlnit la Ruginoasa cu principele Urusoff ? 





Ei bine, nu ştim şi nici nu e nevoie să ştim dacă primul ministru s-a întâlnit sau nu cu prinţul Urusoff . Prinţul — fost 
ministru plenipotenţiar în ţară — are fără îndoială multe cunostinti şi în Bucureşti şi în Iaşi, dar ceea ce putem asigura e că 
scopul venirii sale în România numai scop politic n-a fost. 

M.E. 
[13 noiembrie 1888] 


IAR ICONARII 


D. Alexandru Beldiman junior ne face onoarea de a reveni asupra vestitei cestiuni a iconarilor , răspunzând la 
articolul publicat în „România liberă”. Domnia sa ne impută că am fi schimbat si terenul si obiectul in discutiune, că am 
vorbit numai de icoanele bisericeşti — atinse de domnia sa numai în treacăt — pe când cestiunea ce i se pare importantă e 
răspândirea portretelor cromografice ale împăratului rusesc si a membrilor familiei sale. 

Permită-ni-se de a fi în privința aceasta de o opiniune contrară. 

Icoanele bisericeşti, introduse din cauza identității confesiunii si ritului religios, sunt incomparabil mai pernicioase 
prin răspândirea lor, decât icoanele de caracter politic. Importul celor dentäi datează de zecimi de ani si a preparat spiritele 
pentru răspândirea celor din urmă, căci, pe când influențele politice sunt în genere schimbäcioase si trecătoare, influența 
religioasă si confesională persistă adeseori secole întregi şi determină cea mai intimă şi mai adâncă convingere a conştiinţei 
unui popor. 

Portretele împăratului pot fi şi ele stricácioase, dar împăratul nu e nemuritor; din momentul în care va avea soarta 
comună a tuturor oamenilor portretele sale nu vor mai însemna nimic, prea puţini îşi vor mai aduce aminte de numele lui 
chiar, şi va fi privit de generaţia următoare ca o rămăşiţă fără de înţeles a trecutului. Din contra icoanele bisericeşti persistă pe 
cât timp poporul ţine la confesiunea religioasă moştenită şi de aceea şi în trecut în numele religiei s-au întreprins invaziile 
ruseşti în Principate şi în Peninsula Balcanică, precum mii de alte crime şi nedreptäti s-au comis în cuprinsul istoriei omenirei 
în numele religiei şi sub pretexte religioase. Suntem siguri că dacă n-ar exista comunitatea religioasă cu ruşii, nu s-ar afla nici 
urmă de iconărie rusească în ţară la noi. 

De aceea ar trebui să se creeze, nu cu mari sacrificii, o industrie similară la noi care să poată concura cu produsele 
ruseşti şi să le înlocuiască. 

Dar pericole în adevăr grave nu se vor produce niciodată în mod serios prin icoane. Cauzele cari ar putea slăbi 

siguranta statului Romän sunt cu totul de altä naturä: sunt economice si sociale. 

Daca vom continua ca in trecut, a nu realiza nici o reformä pentru ridicarea claselor muncitoare, daca prin mäsuri 
înțelepte nu vom îmbunătăţi starea ţăranului, ci-l vom lăsa sá vegeteze în mizeria actuală, daca nu se va introduce o echitate 
mai mare in relatiunile lui de muncă, se poate întâmpla ca efecte esterioare să aibă oarecare influență asupra celor 
nemulţumiţi. Dar printr-o stare economică şi de cultură mai dezvoltată şi având bunul trai necesar, desigur că încercări 
esterioare de a-i ademeni prin icoane şi portrete n-ar avea nici un succes. 

[20 noiembrie 1888] 


FÂNTÂNA BLANDUZIEI 


În sânul naţiunilor civilizate există foarte mulţi cari cred că organizaţia socială şi cea politică nu e conformă cu 
preceptele unei raţiuni normale, nici cu rezultatele date de ştiinţele experimentale , fizice şi naturale, şi că o asemenea 
situatiune nu poate fi continuată în mod stăruitor şi consecvent în directiunea apucată. Cu toate că învăţătura şi civilizaţiunea 
se răspândesc aproape în toate ţările europene şi transatlantice , că descoperiri nouă pe terenul industrial sporesc conditiunile 
bunului trai, omenirea e mai nemulțumită decât orişicând. 





Pide, TEN 
= u A at H is 
ER SEEN K 


WT D 
MR ¡O 





17. BINTINA: BLANDUZIEL, , Fintina Blauduzici”, 
4 decembrie 18$8, 





227 


Daca ne vom uita în Germania, stat de o importanță politică ridicată în linia întâia, vom observa că nici legile 
excepționale, nici puterea discretionarä a organelor polițienești, nici chiar starea de asediu, nu pot suprima cu desăvârşire 
acea mişcare care roade din temelie stâlpii edificiului social. Afară de aceea un rău ascuns, care nu se poate explica cu toată 
lämurirea cerută, împinge mii şi iar mii de indivizi să-şi părăsească patria şi să treacă valurile mării, un fel de hemoragie a 
corpului naţional ce se împotriveşte oricărei încercări de vindecare. 

În Rusia administraţia a pierdut sentimentul solidarităţii publice, funcţionarii nu. gândesc nici la interesele ţării, nici 
la ale poporului, ci numai la ale lor proprii; toate mijloacele sunt bune pentru ei: chiar venalitatea şi traficarea dreptăţii. 
Oamenii învăţaţi caută o armă desperată în nihilism. Oamenii de stat recurg la leacuri stranii: unul vede binele în introducerea 
regimului parlamentar, altul, neavând nădejde decât în asiatism , reclamă întărirea despotismului ereditar; un altul crede cu 
stáruintá în eficacitatea unui tratament derivativ şi propagă războiul în contra Germaniei, Austriei, Turciei, în contra tuturor 
daca trebuie. Şi, pe când se discută asemenea remedii, militarismul şi mizeria cresc. 

În Franţa oratori populari cer împărţirea bunurilor. Clasa a patra se pregăteşte a pune mâna pe puterea statului şi a 
alunga din funcţii şi sinecure burghezia, care, de la 1789, singură deţine puterea. Vechile partizi vor să reziste, dar fără 
speranţă şi fără unitate, prin comploturi clericale , monarhice şi militare. 

În Italia mizeria agrară e mare, salahorii lanurilor de orez din Lombardia si din singurätätile mlästinoase ale 
Romagnei , decimati de friguri si de pelagrä , emigrează în stoluri, iar, daca rămân în ţara lor, vând pentru cincizeci de bani 
pe zi munca lor. 

În Anglia s-ar părea la întâia vedere că soliditatea e mai mare. Dar, privită mai de aproape, se va vedea că singuranta 
edificiului social e din ce în ce mai compromisá. E adevărat că biserica, aristocrația de naştere şi plutocratia sunt organizate 
în mod puternic şi au o idee exactă de interesele lor. 

Burghezia se pleacă sub legile scrise şi nescrise ; se preface cu fätärnicie c-ar fi evlavioasă si se - nchină la titluri, jură 
că nu e convenabil decât ceea ce satisface pe cei zece mii de aristocrați şi afirmă că e vulgar de a contraria privilegiile lor. 
Dar muncitorul şi fermierul rămân în afară de această conjurație ipocritä ; aceştia înfiinţează societăţi de liberi - cugetátori şi 
de republicani, arată pumnii regalității şi aristocrației şi, cine ştie a citi în ochii proletarului englez, vede că furtuna va fi 
amenințătoare. Cât despre Irlanda, mişcările sângeroase întâmplate acolo sunt cunoscute. 

În Austria sau Austro-Ungaria zeci de naţionalităţi se luptă unele cu altele şi caută a-şi face reciproc răul cel mai mare 
posibil, în fiece provincie, adesea în fiece sat, majoritätile chiar relative caută a nimici minoritățile; acestea, neputând rezista, 
se prefac a se supune, dar cu turbarea în inimă şi dorind chiar destructiunea Imperiului ca mijloc unic pentru a ieşi dintr-o 
situatiune nesuferitä. 

În sfârşit, toate ţările, puternice sau slabe, au câte-o plagä nevindecatä şi cred a afla, dacă nu scăparea, cel puţin 
uşurare, sacrificând miliarde în fiece an militarismului , cu o spaimă ş-o anxietate care creşte din ce în ce. 

Lupta între guverne şi popoare, mânia partidelor politice una în contra alteia, frământarea diferitelor clase sociale e 
fără îndoială forma unei boale generale a epocii. Ea se află în toate ţările, deşi în fiecare are un alt nume. 

Dar o formă şi mai gravă a acestei boale e cea sufletească, e nemulţumirea adâncă şi melancolia, independente de 
legături nationale sau de altele, neprivind graniţele politice şi situatiunea socială, şi cari umplu cu toate astea sufletul oricărui 
om care e la nivelul civilizaţiei contemporane. Fiecine simte un fel de iritare , pe care o atribuie la mii de cauze accidentale, 
mai totdauna eronate dacă nu caută justificarea ei cu ajutorul analizei . El e împins a critica cu asprime dacă nu condamnă 
toate manifestaţiile vieţii sociale. Unii numesc acest rău nervozitate, alţii pesimism, alţii scepticism. Dar, oricât numirile si 
designatiunea ar varia, ele acopăr totuşi unul şi acelaşi rău. 

Din nefericire neajunsurile politice şi economice ale statelor europene n-au rămas fără o înrâurire determinantă asupra 
artelor şi literaturei. Astfel, ca un fel de adăpost împotriva realităţii s-a născut în Germania romantismul , care descria veacul 
de mijloc cu colori atât de strălucite precum desigur în realitate nu le-a putut avea, şi tot pentru a scăpa de un prezent 
insuficient, cu ideea ca orice altă stare de lucruri trebuie să fie mai bună decât cea existentă, s-a născut şcoala romantică în 
Franţa, fiică a şcoalei romantice germane şi a dispretului byronian pentru lume. 

În timpul din urmă apoi francezii, în literatură şi în arte, au admis un sistem, numit naturalist, care circumscrie terenul 
artelor în prezent şi la realitate, respinge întoarcerea trecutului şi orice aspirație spre viitor, spre un ideal mai bun. 

Dar şi naturalismul reprezintă poate tablouri de fericire şi părţile frumoase ale vieţii? Nu, C-un exclusivism care i se 
impută, el se leagă numai de părţile cele mai urâte şi mai lipsite de mângâiere ale civilizaţiei, se sileşte a arăta pretutindenea 
corupţia, suferinţa, lipsa consistentei morale omul murind într-o societate în agonie. Cât despre arta modernă, chiar daca nu 
se poate opri de-a recunoaşte frumuseta ş-a o copia, caută a o mânji, amestecând ideea că forma nobilă şi pură, servă 





pentru scopuri puţin înalte şi cari o profaneazá. Corul e batjocurit în maiestatea frumusetei prin trăsături de senzualitate şi de 
libertinaj , cari nu lipsesc în mai niciunul din tablourile contimporane. 

Cât despre filozofie, pesimismul e la modă: Schopenhauer e Dumnezeu, Hartmann profetul său. Pozitivismul lui 
Auguste Comte nu face nici un progres; filozofii francezi nu mai studiază decât psihofiziologie , filozofia engleză nu mai 
merită numele de metafizică şi se ocupă de chestii practice de ordine secundară, nu de solutiunea unor probleme universale. 
Numai Germania are o metafizică vie, dar şi aceea e întunecoasă şi desperată. 

Nu noi vom contesta meritele extraordinare ale marelui filozof german. În adevăr, el a risipit prin criticile lui energice 
dominatiunea acelui filozofem compus din o goală şi stearpă frazeologie pe care Hegel o introdusese şi care a stăpânit 
spiritele în curs de un sfert de secol. Dar afară de acest merit au înlăturat prin critica lui şi alte sisteme, ce exercitau o 
dominatiune mai restrânsă la unele universităţi, precum acelea ale lui Schelling , Fichte , Schleiermacher etc. Era necesar să 
se purifice atmosfera ştiinţifică de miasmele unei frazeologii în care cuvinte abstracte lipsite de cuprins şi neînsemnând 
aproape nimic pretindeau a rezolva problemele universului. Însă tocmai această critică meritoasă a frazeologiei deşerte a 
descoperit şi contradictiunea constantă între ideile noastre şi formele civilizaţiei, ne-au descoperit necesitatea de a trăi în 
mijlocul unor institutiuni ce ni se par mincinoase şi ne-a făcut pesimişti. În acest conflict pierdem adeseori bucuria de a trăi şi 
dorinţa de a lupta; acesta e izvorul relei dispoziţii care munceşte pe oamenii culti din mai toate ţările. 

Arta antică însă, precum şi cea latină din veacul de mijloc erau lipsite de amărăciune şi de dezgust, erau un refugiu în 

contra grijelor si durerilor. Literatura si artele sunt chemate dar sä sanifice inteligentele de aceastä boalä psicologicä a 
scepticismului, şi de aceea, în amintirea acelei arte, care putea face asemenea minuni, am pus acestei foi numele „Fântâna 
Blanduziei”, numele izvorului ce răsărea de sub un stejar în vecinătatea oraşului Tibur, izvor care întinerea şi inspira şi despre 
care Horaţiu spune (în piesa d-lui Alecsandri): 


Fântâna Blanduziei ! vei deveni tu încă 
Celebră 'ntre izvoare când voi cânta stejarul 
Ce 'nfige rădăcina-i adânc în alba stâncă, 
Din care ieşi vioaie şi vie ca nectarul. 


Dacă în autorii anticitátii, plini de adevăr, de eleganţă, de idei nemerite şi cari vor rămâne pururea tineri, găsim un 
remediu în contra regresului intelectual, nu vom uita că şi în timpurile noastre există un asemenea izvor pururea reîntineritor , 
poezia populară, atât cea de la noi cât aceea a popoarelor ce ne încunjură. De aceea am dat şi acestei literaturi un loc larg în 
coloanele noastre. 

Pentru ca foaia să intereseze pe toţi cititorii, i-am dat varietatea necesară şi sperăm că concursul unui public 
binevoitor nu ne va lipsi. 

E. 
[4 decembrie 1888] 


FORMĂ ŞI FOND 


Puţini se îngrijesc de fenomenul, constatat prin date statistice, că populatiunea română scade la număr, că are în fiece 
an un plus al mortalităţii asupra natalității şi că golurile ce le lasă astfel românii sunt suplantate parte prin imigrarea de 
elemente străine, a căror curgere din occident e necontenită, parte prin sporirea parazitică a dementului evreiesc. 

S-a crezut acum câteva decenii că introducerea formelor exterioare de cultură apuseană va putea suplini lipsa de 
cultură solidă şi substanţială şi neajunsurile răsărite dintr-o dezvoltare neregulată a trecutului nostru istoric. Experienţa însă a 
dovedit că introducerea de forme lipsite de cuprins sunt departe de a prezenta o compensatiune exactă a sacrificiilor pe cari le 
cere înfiinţarea, că poporul sărăceşte prin risipa de muncă, cu totul disproportionalä cu foloasele ce le poate culege din aceste 
inovatiuni. A fost dar natural ca, în urma acestei extenuatii de putere, multe rele endemice şi altele de caracter epidemic să se 
ivească şi să decimeze populatiunile. Astfel rasa română scade şi străinii sporesc. Numărul infirmilor la recrutatie a crescut 
din an în an, ţara a fost bântuită de pelagră, de intoxicatiune palustră , de anghinä , vărsat, toate astea în urma influenţei 
pernicioase cu o exercită asupra sănătăţii mlaştinile , locuinţele insalubre şi neaerate , hrana neîndestulătoare şi munca 
excesivă . 





Ar trebui în sfârşit a se da un atac eroic cauzelor cari produc degenerescenta şi diminuarea populatiunilor, ar trebui ca 
interesul general să nu ni se pară o utopie, o acţiune zadarnică sau o idee nerealizabilă. Nepotrivite vor fi fost pentru noi 
înaintatele forme a civilizatiunii pripite, introduse ca o plantă exotică pe pământul nostru, dar cu încetul şi cu stäruintä cultura 
se va aclimatiza şi, din cosmopolită, va deveni naţională. 

Nu numai reforma legilor agrare e necesară pentru ridicarea stărei igienice şi materiale a cultivatorilor, ci o serie de 
măsuri bine şi înţelept chibzuite , care să tie seamă de toate neajunsurile populatiunii. Daca s-a făcut un început bun cu 
propunerea de reforme, mai trebuie să le urmeze acestora dispozitiuni cari să augure sanificarea deplină a relelor ce bântuie în 
mod constant satele şi cari, continuând cu asprimea de acum, ar putea pune în cestiune însăşi existenţa poporului. 

ME. 
[11 decembrie 1888] 


1888 


Acum, când anul înclină spre sfârşit, credem de cuviinţă, deşi evităm orice aprecieri hazardate, să dăm o scurtă dare 
de seamă asupra stării în care se află diferitele state ale continentului nostru. 

În Franţa tonul fundamental al orchestrei politice îl dă generalul Boulanger . 

El pretinde a simţi o iubire aprinsă pentru Republică, însă afirmă totodată că ea e siluită de Camere, de miniştrii, de 
prezident; deci cere revizuirea Constitutiunei şi o Constituantă. El impută Camerelor coruptiune, dar pentru agitatiunea sa 
proprie nu se sfieşte a recurge la ajutoarele pecuniare ale inamicilor Republicei. El promite a fi Gambetta şi Bonaparte într-o 
persoană şi-n adevăr are câte ceva comun cu ei amândoi. Ca si Gambetta nu e duelist , ca şi Bonaparte n-are talent oratoric, 
ci-şi citeşte discursurile de pe o bucată de hârtie cu ochelarii pe nas. Deci nu se poate şti de ce e mai bun: de dueluri ori de 
discursuri. Dar jură că va ajunge pe Gambetta şi pe Bonaparte în părţile lor bune, în arta lor politică superioară şi într-o 
strategie care să întreacă pe a tuturor. 

Rochefort, care a combătut până acum orice personalitate ce a deţinut puterea, mai întâi pe napoleonizi , apoi pe 
Gambetta, Grevy şi acum pe Sadi Carnot , e azi conducătorul boulangismului . Dacă-i faci imputări, declară că el l-a inventat 
pe generalul şi că tot astfel îl poate răsturna când va voi. 

Republica pare a exista mai mult prin adversarii ei, care unul faţă cu altul sunt neîncrezători . Imperialiştii sunt 
împărţiţi în victorişti şi jeromişti ; roialiştii în philipişti şi albi de Spania. După aceşti din urmă Don Carlos ar putea fi în 
acelaşi timp rege al Spaniei şi al Franţei. 

Dar răul fundamental de care sufere Republica pare a rămânea dorul de „revanche ” pe care-l are în inimă. Dorinţa de 
răzbunare a prefăcut Republica a treia într-un gigantic stat militar, cu un buget al războiului şi al marinei de aproape un 
miliard pe an, încât are 72 de baterii de câmp mai mult decât Germania. 

Dar menirea unei republice ar fi să debordeze chiar de pace şi de bun trai, să aibe escendente bugetare, să plătească 

datoriele statului, să scazä dările, pentru a câştiga majoritatea imensă a populatiunii, pe lucrător, pe ţăran, pe meserias ? 

La asemenea argumente dorul de răzbunare răspunde: Franţa a creat America de Nord, Grecia, Belgia şi Italia şi să nu 
poată redobândi Alsacia - lorena ? Şi iarăşi se aruncă miliardele în gura militarismului, încât astfel opiniunea publică ezită a 
alege între dorinţa de pace şi cea de răzbunare. Himera alianţei ruseşti aprinde şi la zelul războinic, deşi această alianţă 
şchiopătează din toate punctele de vedere. Cât despre Rusia, unele indicatiuni vor ajunge a determina starea în care se află. 
Din banii ei de hârtie se afirmă că a şasea parte ar fi bani falşi, pentru că funcţionarii emit şi cheltuiesc din nou biletele 
confiscate. Astfel, în vârtejul luptei de control, probitatea nu poate exista. Chiar Petru cel Mare, cu energia lui estraordinară, 
n-a putut să-i puie capăt coruptiunii administrative, cum n-a putut cuceritorul Bizanțului. Mohamed II, când se convinse de 
venalitatea unui cadiu , puse să-l execute şi să-i tragă pielea peste scaunul judecătoriei, pentru a-l preveni pe succesor. Totuşi 
paşalele se grămădeau după acest post şi rămăseseră, ca şi mai înainte, tot venali. 

Politica rusă seamănă c-o clădire care în orice parte are alt aspect. Înlăuntru patriarhală, în afară turburătoare , 
afirmând iubirea de pace şi totuşi grămădind trupe în apropierea frontierelor . În acelaşi timp simulează a fi putere asiatică şi 
durează căi ferate spre Samarkand , cu două ramuri spre Persia şi Afganistan, ca şi când India i-ar fi ţinta; ca şi când nu s-ar 
şti că Bizanțul rămâne visul ei de aur şi Orientul Europei tinta de acţiune. 





Germania, de când e imperiu, adecă de la începutul nouäi sale existente, de optsprezece ani, a contractat datorii de 1 
150 milioane. Noul împărat, ostaş din creştet până în talpă, e cu toate aceste inspirat de dorinţa de a menţine pacea, deşi 
amicitia de astă primăvară cu vecinul de la nord nu prea pare întemeiată. Cele trei corpuri de armată de la Vilna , Varşava si 
Kiev, împreună cu cele două armate de rezervă de la Petersburg şi Moscova, seamănă prea mult cu o ameninţare a Triplei 
Alianțe. 

Se pare că în Anglia şeful partidului conservator, Salisbury, şi-ar fi propus să rezolve în sfârşit cestiunea agrară din 
Irlanda avansând fermierilor preţul de cumpărătură a pământului ce-l cultivează , până la concurenţa de cinci mii de lire 
sterline. Cât despre înarmările puterilor continentale, Anglia, avându-şi interesele angajate în Asia, desigur că nu se va 
amesteca. De când Prusia a dat exemplul înarmării generale, toate ţările au imitat-o şi s-au întrecut în această privinţă. Anglia 
însă nu voieşte să introducă serviciul obligatoriu pentru toţi şi înarmarea generală, pentru a deveni prada militarismului; 
rămâne deci la sistemul ei vechi de angajament cu plată. 

Parlamentul din Italia asemenea a votat o sumă de 126 de milioane pentru cheltuieli extraordinare de război, numai 
Parlamentul n-a găsit încă resursele pentru a acoperi anuitätile unei asemenea datorii. Comisiunea credea că ministrul de 
finanţe ar putea realiza suma anuitätilor necesare, şase milioane pe an, prin economii din alte paragrafe, însă acest expedient 
pare cu neputinţă. 

Astfel, în toate unghiurile continentului lumea e neliniştită prin grija unui viitor încărcat de furtună şi numai 
solicitudinea dovedită de unii monarhi de a apăra şi susţine interesele păcii ne pot da încredințarea că şi în cursul anului viitor 
ne vom putea bucura de bunurile ei. 

E. 
[25 decembrie 1888] 





1889 


ZIUA DE MÂNE 


Anul acesta care declină spre sfârşitul său n-a prezintat semne caracteristice distinse cari să-l deosebească cu mult de 
premergătorii lui. El trece fără mult folos pentru popoare, dar şi fără nenorocire şi calamitäti, căci binele suprem al păcei s-a 
păstrat — deşi cu multe sacrificii — şi Europa a fost scutită de a fi aruncată în peripetiile funeste ale unor războaie de 
exterminare . Cu toate că un suveran ajuns la adânci bătrâneţe şi altul, atins de-o boală ce n-avea vindecare, au fost supuşi 
ineluctabilei legi a naturii de care toţi oamenii fără deosebire sunt stäpäniti, totuşi puterea politică n-a făcut decât să-şi 
schimbe detiitorul , fără a-şi schimba directiunea, încât în realitate lucrurile stau cam tot astfel precum stăteau şi în trecut pe 
vechiul nostru continent; iar naţiunile continuă a munci azi precum au muncit ieri, aşteptând să se producă circumstanţe şi 
condițiuni de trai mai favorabile şi mai bune. 

Statele diferite ce trăiesc cu neliniştea zilei de mâine s-au înarmat şi se pregătesc a face faţă evenimentelor ce sunt cu 
putinţă. 

Germania e înarmată ca şi când ar presimti grave evenimente. Rusia se reculege mereu, zicând însă tare ceea ce vrea, 
dar şi mai tare ceea ce nu vrea. Austro-Ungaria începe a avea din nou încredere în sine însăşi. Fără îndoială va rămâne încă 
mult timp în Tripla Alianţă, dar alianţa a 'ncetat de fi pentru ea sinonimă cu supunerea. În Cislaitania contele Taaffe guvernă 
în mod echitabil, ţinând samă de interesele tuturor naționalităților, orice ar zice germanii austriaci. Cât despre d. Tisza noi 
ştim ce face în Translaitania . În Serbia, Scupcina a votat cu mult entuziasm noua Constitutiune, lucrată de marea comisiune 
instituită de regele Milan pentru acest scop. În Grecia se fac încercări de-a se ameliora situatiunea materială şi morală. Turcia 
îşi merge calea ei veche, ceea ce n-ar fi tocmai rău dacă n-ar creşte mereu încurcătura finanţelor sale. 

Silintele diplomaţiei de-a o atrage în Tripla Alianţă n-au avut succes, încât marele vizir, câştigat pentru ea, s-a văzut 

în necesitatea de a-i întoarce spatele pentru a se mäntine la putere. 
Italia oficială continuă a face cauză comună cu Alianţa, cel puţin pe cât probează aparențele. Anglia s-a grăbit a lua 
parte la campania de pe ţărmul oriental al Africei. Spania, stăpânită de un 





guvern liberal, lucrează în tăcere şi repară puţin câte puţin urmările dezastroase ale ultimelor sale revolutiuni consecutive. 
Poate că nu e tocmai departe ziua când va juca din nou în Europa rolul care i se cuvine. Portugalia, Elveţia, Belgia, Olanda, 
Danemarca, Suedia şi Norvegia sunt ţări cari consacră puterile lor în mod esclusiv numai dezvoltării bunului trai dinlăuntru şi 
prosperității publice, fără a se nelinişti de cele ce se petrec dincolo de graniţele lor. 

Intrăm deci în anul nou cu prevederile cele mai pacifice şi aceste prevederi se vor realiza fără îndoială; ele se vor 
realiza cu atât mai mult cu cât în acest moment nimenea nu e în stare de-a face război. Aproape toate naţiunile sunt 
preocupate de mari probleme politice, economice si sociale, de solutiunea cărora atârnă viitorul lor. Deci le e cu neputinţă de- 
a se gândi la altceva. Apoi necesitatea păcii e atât de mare încât nici un suveran n-ar îndrăzni să ia asupră - şi răspunderea de- 
a desfăşura flagelul îngrozitor al războiului. Răspunderea ar fi atât de zdrobitoare încât nimeni nu consimte şi nu vrea să şi-o 
asume . 

E. 
[1 ianuarie 1889] 





DIN MANUSCRISE 


[,«BINELE PUBLIC», REPETÂND ASERTIUNEA...”] 
2264 


„Binele public”, °* repetând asertiunea' „Românului” că noi am fi declarat „cumcä în tara aceasta, de la Cerneti 


până la Focşani şi de acolo până la Dorohoi, nu există decât două tabere: albi şi roşii”, ne impută că uităm pe liberalii 
independenţi. 

Întâmpinarea noastră ar putea fi laconică?. N-am făcut nicicând declaraţia ce ne-o atribuie „Romänul” şi „Binele 
public”, n-am tăgăduit existenţa de facto a nici unuia din grupurile politice, prin urmare tot ce zic ziarele în cestiune în 
privirea aceasta se aseamănă * cu lupia lui Don Quixotte cu morile de vânt, e o polemizare cu creatiuni proprii ale fantaziei 
lor, cu adversari ce singuri şi-i imaginează, singuri combat“ . Asta ne aduce aminte de Pepelea care, având chef de ceartă si 
neavând de cine se lega, îşi scotea căciula, o punea dinainte pe-un genunchi şi 'ncepe a o mustra, închipuindu-şi că mustră pe 
cine ştie cine? . 

Daca n-am avea? decât sá respingem polemice sterile cari combat idei ce nu noi le-am emis” şi declaraţii ce nu 
noi le-am făcut ° , n-am avea decât sá somám pe confrații noştri ca să dovedească când şi unde am susţinut ideile ° ce ni se 
atribuie, pentru a face ca discuţia să înceteze de la ! sine, lipsindu-i punctul de controversă, axa împrejurul"! căreia 
argumentarea raţională e silită a se învârti ” . 

Dar” , pe lângă aceste substituiri gratuite de idei ce nu se află nicäiri'* în coloanele foii noastre, mai sunt o sumă de 
presupuneri, de recriminári tot atât de puţin fundate , a căror esenţă se rezumă în acuzarea că partidul!” conservator e 
reactionar, doreşte reintroducerea privilegiilor, înlăturarea Constituţiei ş.a.m.d. 

Pe acest *” teren întâlnim o sumă de subtilitäti, de deosebiri cari se aseamănă cu tăiarea unui fir de păr în două şi cu 
certele între cele două biserici pentru cuvântul filioque. Astfel se fac din țânțari armăsari * , nemaivorbind de variile acuzări 
cari n-au absolut nici un cuvânt de existenţă, în care nu e nici un atom de adevăr. 

Englejii au recunoscut demult că logomahia prea subtilă asupra principiilor de guvernământ şi de organizare e un 
semn sau de nematuritate sau de decadentä politică ” . 

1. deasupra lui vorba şters 2. iniţial ar putea fi foarte laconică apoi ar putea fi de tot laconică 3. după asemăna şters 4. iniţial cu 
gogorite pe cari singuri şi le imaginează, singuri le combat 5. initial Astfel românul când are chef de ceartă îşi scoate căciula şi o 
pune pe genunchi şi 'ncepe s-o mustre apoi Astfel românul când are chef de ceartă şi n-are cu cine se certa îşi scoate căciula şi-o 
pune pe genunchi şi 'ncepe a se certa cu ea, imaginându-şi „că se ceartă” că mustră pe cine ştie cine — împăratu - roşu din 
poveste. 6. iniţial Daca am avea 7. iniţial ce noi nu le-am emis 8. iniţial declaraţii ce nu le-am făcut 9. după noi şters 10. 
supraintercalat 11. după oarecum şters 12. iniţial argumentatia reală cată să se învârtească 13. după Ni se pare că punctul „e” acesta 
e elucidat . N-am susţinut ceea ce ni se atribuie, deci nimeni nu ne poate imputa ceea ce nici am zis nici am făcut şters 14. iniţial 
Dar pe lângă aceste insinuări gratuite cari nu sunt cuprinse nicăiri. 15. iniţial al căror esenţă e ca parti[dul ] 16. iniţial Din < 
nimicuri> pitici se creează uriaşi, din tántar armásar 17. după etnică apoi naţională şters 


[„PRICEPEM DURERILE...”] 
2264 

Pricepem durerile ce-i pricinuiesc „Romänului” adunăile! de la Iaşi, deşi nu înţelegem acuzärile ce le ridică în 
contra persoanelor cari au luat parte la acele adunări, nici în contra rezervelor ce le-au ridicat de faţă cu diletantismul 
administrativ al d-lui C. A. Rosetti. Deja faptul 

că în Tara Românească protestatiile n-au fost atât de energice ca în Moldova trebuia să convingă pe confrații noştri că altele 
sunt raporturile aci, altele dincolo şi că nu se pot regula din topor şi după un singur calup. Proprietarii zic cu drept cuvânt că 
nu li se poate contesta lor, purtătorii ideilor de eliberare a poporului, voinţa de-a face totul pentru îmbunătăţirea sorții 
ţăranului, dar pentru îmbunătăţirea, nu pentru demagogizarea lui. Nu vom releva toate câte s-au zis în acea adunare, căci 
multe sunt fără temei, multe eronate. O dovadă despre relele rezultate ale legii tocmelelor este sărăcirea ţăranului din 
Moldova şi, ca o urmare neapărată, ce se putea prevedea cu siguranță matematică, sărăcirea constantă a proprietarilor tocmai 
a celor mari şi înrădăcinaţi şi ridicarea în locu-le a altor elemente nouă, cari sunt departe de-a avea calităţile celor vechi. 

1. initial Pricepem durerile „Rom[ânului ”] ce-i pricinuieşte [adunările] 


[„D. ROSETTI VREA CA NEGUSTORII...”] 
2264 


D. Rosetti "71" vrea ca negustorii, care, afară de puţini olteni, ardeleni! şi macedorománi, sunt străini în ţară, să fie 
politiceste si social egali cu românii. Nu degeaba li se zice burtă verde . E costumul* bulgar. 


1. după şi şters 


[„CU GHEŞEFTARI...”] 
2264 


cu gheşeftari ”” ca Carada, cu eroi ca Candiano, cu oameni de onestitatea lui S. Mihălescu. Mai! bine rob în ţara 


drepţilor? decât om mare în ţara în care malonestitatea, trădarea? nocturnă‘ , vicleşugul şi pehlivănia sunt merite şi titluri de 
înaintare. Toată mândria noastră de rasă” , tot sângele strămoşilor, toată vigoarea şi înţelepciunea lor$ , naivă şi tânără, buna” 
lor credinţă şi dreptatea lor neclintită protestează în contra pângăririi istoriei noastre naţionale de cătră un asemenea venetic. 


1. după Mai şters 2. după dr[eptilor ] şters 3. malonestitatea, trădarea nocturnă, deasupra lui pungăşia şters 4. supraintercalat 
cu cerneală violetă 5. de rasă deasupra lui noastră, şters apoi supraintercalat cu cerneală violetă 6. iniţial toată vigoarea lor, toată 
înţelepciunea lor 7. după buna şters 


[„MAI BINE...”] 
2257 


Mai bine ** rob sub dominatiunea unui popor onest! decât egal cu aceste canalii fizic şi moral decrepite. 





1. iniţial Mai bine rob sub un popor onest 





[„LEGEA TOCMELELOR...”] 
2264 


Legea tocmelelor”” trebuie schimbată, trebuiesc create neapărat condiţiile bunului trai al ţăranilor, căci altfel 


Chiar existenţa naţională a României! e ameninţată. În loc de-a ne certa pe barba lui Ştefan Vodă am face poate mai bine a ne 
certa pe aflarea obiceiului pământului din vremea lui, care-i asigura puterea militară formidabilă de care se bucura într-o 
vreme atât de depărtată indräznetul Domn al Moldovei. De aci am afla că munca omului de ţară n-a fost nicicând robită , ci 
rezultatul unei tranzactiuni în genere avantagioasă pentru el; că, chiar pământurile pe cari le avea în arendă, le - avea din 
neam în neam, nu pe un răstimp scurt; că beţia era pedepsită ca un lucru de ruşine şi de batjocură, în loc ca? esploatarea şi 
lätirea sistematică a? acestui viciu prin colportori* jidani să fi fost” un izvor de venituri; că proprietatea era sfântă, deşi nu 
era decât jus utendi , nu un ” jus abutendi . A trăi cu? ideile în vremea Regulamentului Organic, a celei întâi legiuiri, 
introduse de străini, în ţările noastre, şi a uita că datoria noastră naţională, a tuturor, e de-a ne cotorosi de toate urmele păgâne 
a unor legiuiri dictate de spiritul despotismului muscalesc ° . 


1. după ţării e ameninţată şters 2. după de-a forma un izvor de venilt] şters 3. după ace[stui ] şters 4. după jida [ni] şters 5. 
iniţial să fie 6. după pentru şters 7. după jus şters 8. după în vremea Regula[mentului ] şters 9. iniţial legiuiri muscăleşti dictate 
de spiritul< ui> despotismului şi de robia tătară. 


[„D. M. KOGĂLNICEANU DÂND PUBLICITÄTI...”] 
2264 


D. M. Kogălniceanu "7" dând publicităţii şi a doua parte a scrierii sale asupra Cestiunii dunărene, în care reprezintă 
cu multă viociune şi cu admirabilă claritate conflictul dintre vederile sale pozitive şi atitudinea îndoielnică şi echivocă! a 
fostului ministru de esterne Boerescu, va fi bine să ne reamintim amănuntele cestiunii ?. 

Pretentiunile actuale ale guvernului austro-ungar sunt cunoscute. Pentru aplicarea? regimentelor de navigatiune, 
poliţie fluvială şi supraveghere de la Porţile de Fier până la Galaţi ea cere instituirea unei Comisii Mixte compuse din riverani, 
între cari se numără fără cuvânt şi ea, sub“ prezidiul permanent al Austriei şi ... cu vot preponderant, la care în urmă pare a fi 
renunţat. 

Nimic din toate acestea în Tractatul de la Berlin. 

Art. 55 al acelui instrument zice: 


233 


Regulamentele de navigatiune, de politie fluvialä si de supravegheare de la Portile de Fier pänä la Galati vor fi elaborate de 
Comisiunea Europeană asistată de delegaţii statelor riverane şi se vor pune în armonie cu acelea ce au fost sau vor fi edictate 
pentru parcursul în jos de Galaţi. 


În adevăr la 2 iulie 1878 baronul de Haymerle a făcut propunerea în Congresul de pace (Protocol nr. 11) ca 
un comisar delegat de Comisiunea Europeană să privegheze executarea acestor regulamente, 


sperând poate“ că acel comitet delegat va fi pururea cel austriac (cu” calitatea de inspector general), dar această 
propunere a fost respinsă de Congres. 

După propunerea baronului de Haymerle, regulamentele aveau să se elaboreze de Comisia Europeană; executarea 
lor* se cuvine statelor tármurene; supraveghearea executării se cuvine unui delegat al Comisiei Europene. 

Congresul“ respingând supraveghearea din partea unui singur delegat, o păstrează aşadar! întregei Comisii 
Europene. 

Însă deja la 1879, pe când d. Kogălniceanu era ministru de interne, află că cabinetul din Viena corespunde " cu cel 
din Pesta asupra unor avantaje ce ar avea să le ceară de la Europa? 

pe Dunărea de Jos. Avantajul de căpetenie!” era dreptul de supravegheare, inspectoratul general, respins de Congres. O 
depeşă vagă şi întunecoasă a d-lui Bălăceanu din Viena reproduce o conversaţie cu baronul de Haymerle în decursul căreia 
răposatul cancelar zicea că 


daca guvernul român nu ar consimti a se uni cu vederile guvernului imperial (fără a spune ce vederi) acesta se va adresa aiurea. 


Acest aiurea era Sofia. I se promitea guvernului bulgar că reşedinţa inspectoratului general va fi la Rusciuc, care va 
deveni un centru de activitate în detrimentul Giurgiului. 

În aprilie” 1880 d. Kogălniceanu e numit ministru plenipotenţiar la Paris. Mai nainte de plecarea sa Comisia 
Europeană intrase în dezbaterea reglementelor de navigatiune pentru partea dintre Porţile de Fier şi Galaţi (conform art. 55). 

În adevăr, încă în decemvrie 1879, Comisiunea Europeană, stabilind'* că are dreptul şi datoria de-a elabora 
reglementele în cestiune, decisese cu unanimitate ca un comitet ales din sânul său să elaboreze un anteproiect de regulament; 
ca acest anteproiect să se facă în conformitate cu Tractatul de la Paris; ca comitetul'5, însărcinat cu elaborarea 
anteproiectului, să fie compus numai din delegaţi ai statelor neriverane a acestei părţi a râului. 

D. baron de Haan, delegatul '5 austro-ungar, votează propunerea ca numai neriverani să elaboreze anteproiectul, intră 
în calitate de neriveran!” în comitetul însărcinat cu elaborarea si... ? Şi prezintă un anteproiect prin care Austria se botează 
riverană, ba încă arhiriverană, cerând prezidentia permanentă şi vot preponderant. 

Acest anteproiect de arhiriveranitate '* fiind supus Comisiunii Europene *” în şedinţa de la 4 iunie 1880, ea-l respinge 
pe motivul foarte bătător la ochi şi învederat că, Austria nefăcând parte din statele riverane, nu poate face parte din 
Comisia” de supravegheare împreună cu riveranii , ba încă cu prezidentia perpetuă şi cu vot preponderant — colac peste 
pupăză, cum s-ar zice.“ La 7 iunie” se primeşte în unanimitate propunerea delegatului rus: ca sá se invite delegaţii statelor 
riverane a veni în sesiunea viitoare a Comisiunii Europene, spre a lucra împreună la regulamentele la” facerea cărora o 
'ndreptäteste şi o îndatorează art. 55 al Tractatului de la Berlin. 

În 23 iunie, pretiosul d. Boerescu, alăturând două memorii ale colonelului Pencovici, delegat român în Comisia 
Europeană, trimite o circulară Y, 

Ideile colonelului "71" Pencovici, pe care a fost însărcinat însă din partea guvernului central de a le susţine ca pe nişte 
idei ale sale personale, nu ale guvernului, sunt: 1) libertatea completă a navigatiunii, 2) Comisia de supravegheare să fie 
compusă numai din riverani (România, Serbia, Bulgaria). 

H 

[Pentru că — afirmă categoric d Kogălniceanu — ministerul din Viena păstrează scrisori autografe ale d-lui 
Boerescu prin care acesta acceptă Comisiunea Mixtá, scrisori pe cari nu le publică pentru că "7" nepublicarea [îi rapoartă] mai 
mult decât publicarea. 

După toate cele de mai sus, d. Kogălniceanu conclude că Dunărea 'i pierdută. D-sa îşi încheie scrierea în modul 
următor * : 





1. iniţial atitudinea dub [itativă ] apoi nesigură şi chiorâşă 2. iniţial să ne amintim cum stă cestiunea detali [at] 3. iniţial 
Pentru aplicarea şi supraveghearea 4. după cu şters 5. după un comis[ar] şters 6. textele culese aici cu corp 8 apar în ms . barate cu 
creionul 7. după sub titlul de şters 8. initial aplicarea lor 9. după L[a] şters 10. supraintercalat 11. după cores[punde ] şters 12. 
după Euro [pa] şters 13. initial Acest avantaj 14. după decisese cu unanim[itate ] şters 15. după în[sărcinat ] şters 16. după 
volteazä ] şters 17. initial intră ca neriv [eran ] 18. deasupra lui arhiriveranitate şters 19. după Euro [pene] şters 20. după 
comisia şters 21. urmează se respinge anteproiectul şi [se primeşte ...] şters 22. după la care-o indreptäteste şters 23. urmează „Vă 
trimit două memorii ... pentru uzul personal al d-voastre şters, ca fiind un citat (probabil poetul le dădea la tipar direct după 
volum) 24. prin raport la textul publicat în „Timpul” urmează în ms . o lungă lacună, malefială desigur, căci textul a fost 
redactat, cum stau mărturie, până în detalii, ultimele, cuvinte păstrate pe 346r , pe care, pentru a le da un sens, le-am complinit cu 
paragraful respectiv din articolul tipărit; suita fragmentelor din manuscris a fost restabilită cu ajutorul textului din ziar; ca şi 
alteori, ea vădeşte o greşită legare a paginilor: 345, 344, 343, 342, 341, 346; ca aproape peste tot în ms ., urmând un citat din 
cartea lui Kogălniceanu, Eminescu nu-l mai reproduce 


[„NOUĂ NI SE PARE...”] 

Nouă ni” se pare că un cap sănătos judecă cu totul altfel. 


Cât a costat lucrul! ? Şase ? milioane. Cât produce ? Nimic. Ceea ce acest lucru, care au costat şase” milioane si 
care nu produce nimic, ar putea produce în mânile mele, a statului, e 
treaba mea şi nu a vânzătorului. Toate drepturile acestea sunt legate în mod indisolubil de linia Cernavodă - chiustenge . 

Cine-o vinde aceasta se 'ntelege că vinde totdeodatä* drepturile ce le are Compania pe cât timp e proprietară a liniei. 
Poate Compania, încetând de-a fi proprietară a liniei, să dispuie de portul Constanţa ? Nu. Poate, nemaifiind proprietară , să 
esploateze 90 de ani linia ? Asemenea nu. Poate, în asemenea condiţie, să ia lemne din pădurile statului ? Asemenea nu. 
Toate acestea se tin de linie, sunt drepturi legate de calitatea de concesionar al drumului de fier, nu de persoana cutare ori 
cutare. Ar fi în adevăr curios ca cineva să cumpere o grădină 5 de veci şi după asta să mai aibă a® cumpăra îndeosebi dreptul 
de a sădi sau de-a tăia copaci şi dreptul de-a ieşi şi a intra pe poartă. 





1. după lucrul şters 2. după 6 şters 3. după 6000 şters 4. după şi accesoriile apoi tot ce e ataşat succesiv şterse 5. deasupra lui 
casă şters 6. după a cumpăra şters 


[„MAI SUS AR FI OBLIGATE...”] 

mai! sus“! ar fi obligate a face mari concesii ideii monarhice arioeuropee , care nu e nici despoticá, nici demagogicá, ci o 


stare de drept, în care libertatea ? de conştiinţă a persoanei? şi a grupului etnic primează“ orice consideraţie de stat. Prea e 
turanic sistemul de guvern din Rusia, prea domneşte cezaro - papismul d-lui Pobedonoszow , prea se conservă o idee de stat 
străină nobilei şi personalei? rase arioeuropee ê. Numai mongolii ascultă de un om mai mult decât de conştiinţa lor şi fac din 
capul statului cap al bisericii, din stăpânul ordinei materiale a lucrurilor stăpânitor al ordinei morale. 

Cât despre România, ca e, cum” o defineşte d. C. A. Rosetti, ,,O republică cu titlul de monarhie”. Nu moştenirea 
istorică a neamului românesc, cu tradiţiile lui monarhice din suta a treisprezecea începând, ci un teren de esploatare, în care 
America superpusă, America greco-ovreiască stăpâneşte asupra poporului istoric, constituită în republică de gheşeftari şi 
cavaleri de industrie. Şi ea * ar trebui să facă concesii mari principiului monarhic şi fiziocratic al predominárii politice a rasei 
române, a rasei istorice din această ţară, în faţa amestecăturii cosmopolite a actualilor ei stăpânitori. 


1. după România şi Rusia mai* şters 2. după constiint [a] şters 3. deasupra omului şters 4. după e de-o valoare şters 5. 
deasupra lui individualistei şters 6. după arioeu [ropee ] şters 7. după ceea ce şters 8. deasupra lui aceasta şters 


[„CU RUSIA...”] 

Cu Rusia“ autocrată şi cezaro - papistá a d-lui Pobedonoszow nu ne putem înţelege. Numai c-o Rusie 


Pierind cnu [t]ul * în Sofia, 

Da, e firesc. Emancipati-vä de ruşi şi atunci vom sta de vorbă. Bulgarii mulţumiţi cu starea de vasalitate şi ** chiar 
vasalitatea 

Trebuie să cază în mânile noastre. 





[RĂSPUNSURI I] 
[,DEJA GERARD HAMILTON...”] 

Deia" Gerard Hamilton, vestitul fost membru al Parlamentului din Irlanda, între multele mijloace de combatere a 
politicei! citează şi asta: „E rar ca în cursul unei dezbateri vrounul să nu aducă ceva de nesustinut ; cu puţină artă vei arăta că 
aceasta este opinia întregului partid”. 

Aşa o pate partidul ? conservator şi şefii lui cu d. C. A. Rosetti. 

Dintr-un scandal povestit de Fantasio (un pseudonim al cărui nume adevărat d. C. A. Rosetti [î]l ştie fără îndoială) d. 
C. A. Rosetti conclude asupra moralității? partidului conservator zicînd : 


„Timpul” este organul direct şi oficial al acestei partide; denunt opiniunii publice moralitatea şi respectul ce au pentru adevăr $' 

onoarea familiei şefii partidei conservatoare reprezintate oficial prin ziarul „Timpul”... Aşadar calomnia şi faptele degradatoare 
sunt o plăcere pentru d-voastră; aşadar este?” o speranţă plăcută pentru partita d-voastre de-a se cunoaşte de toti‘ ... 
Fără!” aprindere”, d-le C. A. Rosetti, şi nainte de toate nu generaliza. Cum şi de ce te adresezi d-lor Lascar 
Catargiu, general Florescu şi c.l. pentru lucruri cari? nu-i privesc nici în clin, nici în mânecă ? Ce au a împărţi aceşti bărbaţi 
politici cu fiica d-tale ori” cu scandalurile ce se povestesc în Bucureşti? Nimic, absolut nimic. Un articol semnat de-un 
pseudonim!” al* cărui echivalent se poate afla oricând DI priveşte pe autor, pe cel care a scris şi iscălit, nu pe alt om, 
necum pe alţi oameni, necum un partid întreg. Nu generaliza, căci generalizarea e o sofismá. Nimeni din” partidul 
conservator nu e dator să-ţi afirme sau să-ţi tăgăduiască cele spuse de cronica din ,,Timpul” afară de un singur om, autorul, gi 
acela a făcut-o! după măsura de convingere ce-o are însuşi despre istoria ce-a povestit-o . 

Daca e!" o calomnie ceea ce Fantasio a scris, e o calomnie şi mai mare ** ceea ce zici, d. C. A. Rosetti, arătînd ® că 
parcă partidul, şefii lui, ar fi scornit aşa ceva ca să te ponegrească pe d-ta. D-ta ştii bine că acest zvon a îmblat prin Bucureşti, 
ştii bine că Fantasio nu l-a inventat, ştii bine că el a reprodus numai ceea ce lumea îşi şoptea, fără s-o afirme negru pe alb. 
„De prin lume adunate şi iarăşi la lume date” zice Anton Pann despre poveştile lui; tot aşa poate zice Fantasio despre 
cronicele sale 6. 

„Românul” ” , pentru!” a justifica asemenea întinderea responsabilitätii scriitorului cronicei şi asupra partidului * , 
adecă sofisma generalizării '* , publică un pasaj din declaratiunea făcută în „Timpul”: 


15r 


Se instituie pe lângă redactiune un comitet etc. cu misiunea de-a veghea ca ideile susţinute în ziar să fie conforme cu tendentele 
partidului % 


Ideile ? Dar ce idei a esprimat Fantasio ? 

Ideile susţinute în ziar privesc apreciarile? asupra politicei ţării, nu pe” X sau pe Y din scandalurile ce se povestesc 
în Bucureşti si” pe cari cronistul le reproduce daca vrea” . 

Dar sá'” revărsăm oarecum raze şi asupra pretinsei crime ce i se atribuie lui Fantasio” . 

Scripta manent!" — ceea ce a scris* e faţă şi numai de aceasta poate fi vorba, de nimic încolo. Fantasio 


povesteşte” despre două femei învederat* rele că s-ar fi păruit pentr-un ibovnic” . Acesta e lucrul rezumat oarecum în 

toată cruditatea lui; Fantasio s-a rostit mai elegant; precum n-a povestit de la sine, el nici n-a numit a nume pe nime” , pentru 
că nici nu se cade. A cita numele proprii a virtuţilor cu tarif ar însemna a face reclamă pentru ele. Fantasio a pus aşadar un X, 
un Y , un Z, litere ce se 'ntrebuinteazä în algebră pentru însemnarea valorilor dubii 7 

D. C. A. Rosetti pune mâna pe o asemenea literă algebraică şi recunoaşte în ea pe fie-sa . Să fie dumnealui sănătos 
daca presupune aşa ceva ” — dar nu ne priveşte. Nu stă a nume (adecă cu nume propriu) citat în ,,Timpul”* nimenea”, n- 
avem nici a afirma, nici a tăgădui supozitiunile d-lui C. A. Rosetti. 

O DI" având poate * cuvinte sá se recunoască pe% sine ori pe cineva din familie fie 'n farsele lui Meilhac şi 
Halevy” , fie 'n tablouri caricate , fie 'n scandaluri povestite în gazete, dar cuvinte cari - sá ne ierte - nu ne privesc. 

În a doua scrisoare d.” C. A. Rosetti mai descopere alte indicii în cronica „Timpului” despre cari pretinde că-l 
îndreptăţesc a presupune că sub semnul algebraic fie-sa e înţeleasă, şi anume” pasajul: 


D-na X, al cării nume sonor poartă bonetul frigian “ 

Ce zice aci d. CA Rosetti ? 

Numai una este în România femeia căreia, în fericita înviare a naţiunii la 1848 (vorbă să fie) i“ s-a dat numele 
de „Libertate - sofia ” ” . 
Care e" numele sonor ce poartă un bonet Y frigian ? Fraza chiar e un lapsus, căci un nume nu poate purta un bonet 
+ Dar să lăsăm astea. 

E inexactă afirmarea d-lui C. A. Rosetti că numai pe una în toată România o cheamă Libertatea. E plină lumea de 
numele grecesc Eleutheria , care e identic cu Libertatea $ . Lefter şi Lefterii cât păru-n cap. D. C. A. Rosetti n-a inventat nici 
la 1848 nimic nou“. N-a“ făcut decât să traducă numele Lefteria din neogreceşte“ în româneşte“ , precum făcea şi cu 
versurile in Ceasurile sale de mulţumire ” , şi atâta e tot. 

Aşadar înc-o dată: d.°' C.A. Rosetti“? tinä-se mai cu seamă de ce s-a zis şi de cine a zis; nu amestece responsabilităţi 
şi persoane străine acestui lucru” . 


Ceea ce ” s-a zis dar nu este numele propriu al d-lui C.A. Rosetti ori al membrilor familiei sale, şi cine a zis nu e 
partidul conservator * . 
Ceea ce”” afirmăm categoric despre d-sa [î]l priveşte; ceea ce credem sau ceea ce ştim, Dr a afirma, e treaba noastră, 


nu treaba d-sale. Am putea să credem că — republican fiind — şi virtuțile CE le” apără ar fi%? res publica, dar, precit’” 
timp n-o afirmăm, nu-l priveşte. 

Doar n-o fi având d. C.A. Rosetti de gând sá reintroducă Inchiziția şi să tortureze convingerile neesprimate ale 
conştiinţei? 

Pentru a ne esplica corupţia ce-a răspândit-o în ţară, tovărăşia sa cu Mihăilescu - warszawsky , impunitatea acestuia, 
îmbogățirea peste” noapte şi fără muncă a Caradalelor, Costinestilor, Stolojenilor , pentru a ne esplica toate acestea mintea 
noastră şi-o fi făcând ea ipotezele ei şi asupra cuibului din” care asemenea virtuţi publice răsar. Dar, pe cât timp nu afirmăm 
ceea% ce credem şi ştim, lucrurile aparţin conştiinţei noastre şi nu-l privesc pe d-sa. 

D. C.A. Rosetti”” cere „o dezmintire nobilă! , categorică” ® . 

De la cine? 

De la Fantasio? A dat precât [î]l iartă convingerea. 

De la partidul conservator? 

Aci să ne ierte d. C.A. Rosetti. 

D-sa® apelează” în zadar la bărbaţii de căpetenie din partidul conservator cerându-le... ce? Un atestat de virtute şi 
de moralitate pentru sine sau pentru fie-sa. 

Nimeni nu e dator de a-i da un asemenea atestat, nimeni nu e dator de-a afirma sau a tägädui supozitiunile ce“ şi le 
face d. C.A. Rosetti singur despre vreun membru al familiei sale şi ne îndoim că ar fi existând un om în ţara asta % care i-ar 
putea da un asemenea atestat, De ff chiar dintre amicii săi cei mai de aproape. Ceea ce ştim sau credem, fără a afirma negru 
pe alb, despre moralitatea sa privată este treaba noastră, nu a d-sale. A d-sale e şirul scris şi vorba grăită; convingerea despre 
valoarea sa şi despre valoarea tuturor efuziunilor sale de moralitate este a noastră şi nici suntem datori a i-o spune, nici D 
priveşte măcar . 


Reproducem aici, în ordinea convenţională a paginării caietului manuscris, suita de redactări care, prin reductii 
şi sintetizări constituie materia celor două RĂSPUNSURI publicate de Eminescu în ,,Timpul” din 27 martie (Un 
răspuns d-lui C.A. Rosetti) şi 6 aprilie (Al doilea răspuns d-lui C.A. Rosetti). 1. initial mijloace de-a combate atare 
politică 2. după d. C.A. Rosetti şters 3. după part [idului ]* şters 4.dupá partildului ] şters; zicând supraintercalat 5. 
după speranţa d-voastră şters 6. citat barat de poet cu creion albastru, ca de altfel toate celelalte citate din acest 
articol; cu acelaşi creion albastru poetul face şi numerotarea paginilor 7. Fără aprindere deasupra lui Du calme 
şters 8. după pe şters 9. după şi cu d[-ta]sters 10.după pseu şi pseud şterse succesiv 11. după care se [poate]şters 12. 
după absolut nimeni şters 13. deasupra lui o va face sau nu şters 14. şi mai mare deasupra lui îngrozitoare şters 
15.initial ceea ce faci d-ta, ar[ătând ] apoi scornin [d] 16. urmează Dar să ve [nim de unde am plecat] şters 17. după 
Aşadar, spre a reveni de unde am plecat, d. C.A. Rosetti face un apel < zădarnic> zadarnic la bărbaţii de căpetenie din 
partidul conservator cerându-le ... ce? Un atestat de < bunăpurtare > virtute, o afirmare de ceea ce cred ei despre < 
fie-sa> fiica d-sale ori despre d-sa însuşi. Nimeni nu e dator de-a da un asemenea atestat de moralitate < şi credem că 
nu e [om]> poate nici este om în ţara aceasta care i l-ar putea da de bună credinţă şters pentru a fi reluat în final 18. 
initial „Românul”, pentru a putea lărgi responsabilitatea scriitorului cronicei şi - asupra alt[ora] 19.adecä sofisma 
generalizării supraintercalat 20. citat barat cu creion albastru 21. după politica ţării şi apreciarea şters 22. după pe X 
şters 23. după şi cari şters 24.initial cronistul nostru le-a reprodus nu numai în interesul ştirilor diverse 25. initial Dar 
să venim la crima ce i se atribuie lui Fantasio, care îndealtmintrelea-l priveşte 26.a scris deasupra lui s-a scris în 
„„Timpul” şters 27. după al cărui pseudonim, al unui nume adevărat d. C.A. Rosetti 'l ştie fără nici o îndoială şters 28. 
femei învederat deasupra lui muieri şters 29. initial pungas apoi cicisbeu 30. initial < Fantasio> El n-a povestit de la 
sine; era un zgomot ce îmbla din gură 'n gură prin Bucureşti. El n-a numit a nume pe nime. 31. după necunoscute 
şters 32. daca presupune aşa ceva supraintercalat 33. initial Nu stă a nume fie-sa scrisă în „Timpul” 34. 
supraintercalat 35. deasupra lui dumnealui şters 36. după şi-n farsele şters 37. după Haley şters 38. după adresată 
membrilor de căpetenie ai partidului conservator şters 39. după anum [e] şters 40. citat barat cu creion albastru 41. 
după i-a dat şters 42. citat barat cu creion albastru 43. un bonet deasupra lui bonetul şters 44. iniţial în genere e 
chestie de un lapsus (de-a susţine în> fraza chiar, căci un nume abstract nu poate purta un bonet concret. 45. iniţial E 
plină lumea < Elef [teria ]> de numele < grecesc> Eleutheria , care e absolut identic cu Libertatea. 46. initial Aşadar 
d. C.A. Rossetti n-a inventat nici aci nimic. 47. după Grec precum este de origine şters 48. după neog [receste ] şters 
49. după ro [mäneste ] şters 50. initial ceea ce-a făcut şi în Ceasurile de mulţumire 51. după ţină d. C.A. Rosett [i] 
şters 





52. iniţial d. C.A.Rosetti egalitarul 53. iniţial nu amestec responsabilităţi străine, pe care le-o fi privind corupţia 

publicä si politicä räspänditä in tarä de d-sa, nu defectele vietii sale private oricare ar fi ele 54. urmeazä Si atäta 
susceptibilitate ? Un partid să ia răspunderea pentru ce s-ar scrie în < satire) pagina de satire? Despre femei „din 
popor” chiar „Românul” cuprinde adeseori ştiri curioase, dar d. C.A. Rosetti nu e din popor, e din Fanar, deci din 
societate, şi aci se schimbă regulele. Permită-ne a i-o spune că societatea în care intră cei ce şi-au călcat „onoarea 
militară şi jurământul militar” la 11 februarie, societatea fără onoare şi fără jurământ nu este aceea care poate 
pretinde < respectul cuiva> un tratament deosebit şi vorbele de moralitate şi onoare pe care d. C.A. Rosetti le 
întrebuinţează cu profuziune nu le prea înţelege — permită-ne a i-o spune - nici nu le-a înţeles vreodată. şters 55. 
deasupra lui le va fi apár[índ ] şters 56. ar fi deasupra lui sunt şters 57. după precum şters 58. după Caradallelor ] 
şters 59. după privat şters 60. după aceste lu [cruri ] şters 61. după categorică şters 62. citat anulat cu creion 
albastru 63. iniţial Aşadar, spre a reveni de unde am plecat, spunem că d. C.A. Rosetti 64. după d-lui C.[A. Rosetti] 
şters 65. iniţial ne îndoim că ar fi un om în ţara asta 66. după de nu şters 


[,,D. C.A. ROSETTI FACE DIN NOU APEL...”] 


2264 


D C.A. Rosetti!” face din nou apel la mai multi din membrii cei mai influenţi ai partidului conservator în privirea 
cronicei iscălite Fantasio şi voieşte a implica responsabilitatea politică a acestor bărbaţi cu responsabilitatea jurnalistică a 
cronicarului „Timpului”! . Şi?, cu aceasta restrictiune chiar, numai? ceea ce s-a spus în „Timpul” despre d-ta ori ai d-tale*, 
a nume, clar, categoric, aceea te priveşte, d-le Rosetti? , şi ai dreptul a insista, dar ceea ce crede cineva despre d-ta sau ce ştie 
făr' a afirma? , aceea nu te priveşte pe d-ta, precum ceea ce substitui d-ta unui X din „Timpul” nu ne priveşte pe noi. 


1. initial în responsabilitatea jurnalistică a spiritualului cronicar al ,Timpului” 2. după D. C.A. Rosetti cu asta 
bate ca la o uşă cu toba, ce nu i se deschide, şi se adresează la oameni cari nici într-o privire, nici în privirea culturii, 
nici în privire socială, nu sunt de-o seamă cu d-sa, cerându-le oarecum un testimoniu de bună purtare privitor la un 
membru al familiei sale . Egalitate da, d-le C.A. Rosetti, dar această egalitate nu merge in infinitum şters 3. Şi, cu 
această restrictiune chiar, numai supraintercalat 4. oi ai d-tale 5. d-le Rosetti supraintercalat 6. deasupra lui spune 
şters 


[L MARFA PATRIOTISMULUI...”] 
2264 


Marfa patriotismului ®™ d-lui C.A. Rosetti vânzându-se cu bun preț şi prin mezat, fiind strigător al preţului ! onor. 
Giani, d. C.A. Rosetti a scos o altă marfă la maidan, virtutea sa casnică. Fantasio, sub a sa răspundere, a reprodus sub? 
rubrica Cronica un zvon? public, o poveste ce îmblă din gură 'n gură prin Bucureşti, ca două muieri* rele, amândouă 
măritate se vede, s-au smuls de păr pentr-un amant. Fantasio, al cărui nume sta îndealtmintrelea oricând la dispoziţia d-lui 
C.A. Rosetti, precum şi a tuturor cari cred a fi fost insultati prin el, n-a numit în realitate nici un nume, precum se şi cade. A 
cita numele virtuţilor cu tarif ar fi a face reclamă pentr-o breaslă veselă, care face adeseori politică, dar nu are a face cu 
politica. 

Acestea sunt 
scoate în gazetă. 

Daca însă insistă numaidecât de a-şi recunoaşte fiica sub o literă algebraică din şirul unor istorii scandaloase noi nu-l 
putem opri de la una ca aceasta, facă ce-o pofti. E liber a presupune orice pofteşte despre vlăstarele d-sale şi o fi [având] 
cuvinte poate de-a presupune, cuvinte însă ce nu ne privesc. 


1% singurele esplicări ce ne credem datori a le da d-lui C.A. Rosetti în privirea nouăi mărfi pe care-o 


1. al preţului supraintercalat 2.după un zgomot şters 3. deasupra lui zgomot şters 4. după muieri şters 

21, [MARFA PATRIOTISMULUI...”], BAR, 2264, 199, 





[„FANTASIO PUNE...”] 
2264 


Fantasio pune” un x, un y , un z, în sfârşit una din literele! cari se 'ntrebuinteazä în algebră pentru a însemna 
mărimile dubii” . D. C.A. Rosetti pune mâna pe-o asemenea literă şi recunoaşte pe fie-sa. O fi având cuvinte să-şi recunoască 
familia şi-n farsele lui Meilhac şi Halevy, şi-n tablourile? maistrilor olandeji, şi-n scandalurile povestite de gazete, dar 
cuvinte cari, să ne ierte d. C.A. Rosetti, nu ne privesc. Destul avem a lupta cu imoralitatea adâncă, cu lipsa sa de pudoare 
publică, pentru ca sá mai cercetám şi cuibul privat din care aceste calităţi ale sale pot răsări 5 . 

În o a doua scrisoare, adresată membrilor de căpetenie din partidul conservator, d. C.A. Rosetti mai află şi alte indicii 
în cronica lui Fantasio, despre? cari pretinde cá-1 indreptätesc a prezuma că sub semnul algebraic *" fie-sa e înţeleasă şi 


anume pasajul 

D-na X., al cärei nume sonor poartä bonetul frigian. 
Ce zice aci d. C.A. Rosetti: 
Numai una este în România femeia căreia, în fericita înviare a naţiunii la 1848, i s-a dat numele de „Libertate - sofia ” 


Aceasta este absolut inexact. Sunt o sumă de femei în România pe cari le cheamă Eleutheria şi o sumă de oameni pe 
cari [îi] cheamă Lefter. Şi acesta este singurul nume pe cari un grec putea să-l dea fie-sei , pentru că numai un grec poate avea 
imprudenta să dea un asemenea nume” de vreme ce romanii erau de felul lor satirici, ca şi românul, şi unui om care şi ar fi 
numit fiica astfel i-ar fi zis: Cave , pater, ne Libertas tua res? publica fiat . 


1. după cifrele şters 2. deasupra lui < necuno > necunoscute şters 3. deasupra lui pictura şters 4. supraintercalat 5. ale sale 
pot răsări deasupra lui publice răsar şters 6. după cari şters 7. iniţial şi acesta este adevăratul nume, pentru că numai un grec poate 
da fie-sei un asemenea nume, Romanii 8. după respublica fiat şters 


[„„D. C.A. ROSETTI POATE FI...”] 


2264 


D. C.A. Rosetti ™™ poate fi din parte-ne din societatea şi familia celora cari la 11 fevruarie şi-au călcat jurământul 
militar şi onoarea militară., printr-un act de nespusă laşitate şi de negrăită tradare , oameni de! cari mâna călăului chiar s-ar 
dezonora atingându-i . 

Şi un asemenea om ne vorbeşte de moralitate şi respect, de adevăr şi de onoare! Măcar atâta pudoare ar fi trebuit să-i 
rámáie să nu pomenească idei? sfinte pe cari nici e în stare sá le priceapă, necum să le practice. 


1. după pe cari şters 2. deasupra lui lucruri şters 


[„DIN STRÄINÄTATE...”] 


2264 


din străinătate, 4” pentru că reflecta pentru! cei guvernati coruptiunea adâncă a clasei guvernante şi pentru că în adevăr din 


cuiburi infecte de? corupţie casnică nu poate ieşi nici moralitate publică. Cine se recunoaşte sub litere algebraice pe sine 
însuşi şi pe ai săi are poate raţiuni îndeajuns de-a se recunoaşte, dar raţiuni cari pe noi nu ne privesc. 

Fiind tocmai în Săptămâna patemelor ne aducem aminte de cuvântul din Evanghelia lui Luca, cap. XXIII, v. 3. „Iară 
Pilat l-au întrebat pre el zicând: „Tu eşti împăratul jidovilor? El răspunzând au zis lui: Tu zici !” 

În „Timpul” s-a vorbit poate? ceva despre nişte muieri rele — indiferent fiind numele lor propriu—iar d. C.A. 
Rosetti are bunătatea de-a recunoaşte pe una în public?* Tu zici!” Noi n-avem nici a afirma, nici a tăgădui nimic în privirea 
aceasta; şi e curat afacerea d-lui C.A. Rosetti de a-şi recunoaşte chipul si 7% asemănarea fie în tablourile maistrilor olandeji, 
fie în farsele lui Moliere, fie în articolele „Timpului”. [ÎN priveşte. 

Altceva ne priveşte în numele d-lui C.A. Rosetti. D-sa se numise pe sine şi pe-ai săi în societate, adecă în societatea 
cea bună românească, cum am zice. Permită-ni-se aci a ridica o strictă rezervă. Familiile bune româneşti datează multe din 
suta a treisprezecea şi a paisprezecea după Hristos şi au fost alături cu cei dentăi Basarabi şi Dragoşizi . Acestea au ridicat 
între“ ele şi alte familii prin încuscrire , dar aci se sfârşeşte totul. Nu toţi pungaşii pe cari i-au adus fanariotii, nu toţi Cärjaliii 
si Caragialâii , nu toate stârpiturile Fanarului şi ale Orientului, nu toţi bandiții lui Pazvan şi Ypsilant” pot pretinde a fi din 
societatea romană. Din societatea românilor „Romänului” de cari era încunjurat d. Chițu la banchet da; dar nu din societatea 
românilor adevăraţi şi în sensul propriu al cuvîntului * . Aci, în orice mocan din Săcele ori din Rucăr e mai multă noble de 

rasă omenească, mai multă capacitate de adevăr, mai multă curätie de *” moravuri private şi publice decât în întreagă” 


pătura superpusă de! plebe străină şi semistráiná care stăpâneşte azi România. D C.A. Rosetti va fi făcând parte din 
societatea celor cu cari s' aseamănă , s-adună, se potriveşte, din societatea română nu face parte, să ne ierte dnia-lui. Ce-ar 
zice oare răp . Nasturel - herăscu daca d. C.A. Rosetti s-ar pretinde dintr-o societate cu el? El ai™ cărui strămoşi fusese 
cancelari sub Mircea cel Mare, sub Matei Basarab, sub cel din urmă din Basarabi — Constantin Vodă? Ce-ar zice când i s-ar 
spune că un grec, un venetic fanariot se pretinde a fi din societatea română? 


1. după imoralitatea claselor şters 2. deasupra lui din şters 3. supraintercalat 4. are bunătatea de-a recunoaşte pe una în public? 
deasupra lui găseşte că una din ele e fie-sa. şters 5. după Te priveşte! apoi Nu ne priveşte succesiv şterse. 6. după printre şters 7. nu 
toţi bandiții lui Pazvan şi Ypsilant supraintercalat 8. initial şi propriu vorbind 9. supraintercalat 10. după de greco - bulgari ce 
stăpâneşte azi România şters 11. după care [fusese] şters 


[„MORALA PUBLICA...”] 


2264 


Morala °'" publică! îşi are şi ea legile ei, a căror alterare nu poate aduce? decât o deplină încurcătură, o deplină 
vitiare a simțului public în genere, a celui individual în parte. În adevăr, într-un timp în care vedem strălucind sub Steaua 
României pe conspiratorii de la Ploieşti pe de-o parte, pe autorii scabroaselor afaceri pe de alta, când va să zică înalta trădare 
e răsplătită ca o virtute, iar scabroasele afaceri îl sfintesc? pe-un individ şi-i acordă imunitatea de-a* conduce singur 
cercetarea în contra sa, aberatia trebuie să ajungă şi mai departe, trebuie ca omul onest şi considerat să fie bănuit, de vreme 
ce? s-o fi erijat unde-va principiul“ că tara aceasta trebuie coruptă până-n măduva ei, pentru ca să fie coaptä a cădea în 7 
braţele deplinei anarhii şi şi mai departe. 


1. Morala publică deasupra lui Lumea morală 2. deasupra lui fi şters 3. după acoperă şters 4. iniţial de - a - şi 5. după s-a erij 
[at] şters 6. după în afară şters 7. după în mânile vrunui cuceritor şters 


LA ADRESA D-LUI NICU XENOPOL 


2264 


Criticul ** — non emunctae naris — de la „Pseudo - românul ”', d. Nicu Xenopol?, scrie un lung articol în 
„Telegraful — Fundescu” în care se preface a se fi mîhnit* pe-o dare de seamă a mea asupra“ Novelelor lui Slavici în care 
am relevat” şi insolentele criticului de la „Românul”. Insolente , zicem, pentru că nu putem a ingädui® ca oameni cari abia 
şi-au şters praful de pe coate de-a doua 





zi să 'nceapă cu acea obraznică suficienfá caracteristică grecilor şi evreilor de-a se pronunţa” negativ asupra? scrierilor 
unor” oameni pe cari nici nu sunt în stare a-i pricepe. 

Se preface, zicem, a se supăra pe partea ™ substanţială a dării noastre de seamă"! . 

Într-această 21% 
naris de la „Pseudo - românu 


unică privire vă doare pe toţi, fie faraonul hel dentái de la „Tel[egraful ]” fie criticul non emunctae 
1 »3 12 ` 


1. după „Romänul” şters 2. d Nicu Xenopol deasupra lui cari şters 3. deasupra lui supărat şters 4. după din şters 5. initial in 
care i-am relevat 6. iniţial pentru că nu vedem pentru ce am îngădui 7. iniţial de-a contesta 8. după despre şters 9. după unor şters 
10. initial pe darea no[asträ de seamă] 11. urmează pe când şters 12. după „Romänul” şters 


LD. XENOPOL NE VA DA DECI VOIE...”] 
2264 


D. Xenopol ** ne va da deci voie a releva o cestiune care nu priveşte publicul. Orice - ar inventa şi dumnealui şi 
„Telegraful” despre terminația numelor sau despre originea mea, asta nu opreşte pe părintele meu de-a fi fost boier 
moldovenesc, nici fie cu bănat, proprietar de moşie, alegător în colegiul I şi în rând cu neamuri cari fără îndoială se pot 
urmări pîn-în! timpul lui Alexandru cel Bun. Pe de altă parte, orice aş zice în bine sau rău despre d. Nicu Xenopol, asta nu 
opreşte ca părintele său să fi fost îngrijitor al? temnitei din laşi si? străin, ni se pare ovrei de origine, în orice caz român [nu]. 
Ierte-mä d. Xenopol, dar realităţile acestea, or fi având importanţă ori nu, e totuşi o realitate“ cunoscută de toată [lumea] în 
"TT" sfera noastră, care nu se poate schimba. Aşadar, tot ce scorneşte despre originea mea sunt pure minciuni, iscodite de-o 
fantazie bolnävicioasä , precum şi trebuie s-o aibă un redactor al „Pseudo-Romänului”. Singura invenţie pe seama mea”, 
neadevărată dar având o umbră de probabilitate, e că aş fi armean de origine P. un lucru care nu m-ar supăra deloc, de vreme 
ce armenii” sunt mai vechi în tara noastră decât chiar Dragoş al Maramureşului ° . Dar chiar această supozitie e gratuită; şi se 
bazează. pe faptul că sunt originar din Botoşani, [în care] colonia armeană e din secolul al treisprezecelea. 


1. iniţial pân'la 2. după de şters 3. după şi ovrei de origină şters 4. iniţial dar lucrurile acestea, < or> or fi având importanţă ori 

nu, rămân lucruri reale 5. initial în seama mea 6. iniţial de origine armean 7. după cu ade [värat]* şters 8. după şi decât ro [mänii] 


şters 
[„MI-AM ADUS APOI AMINTE...”] 
2264 
Mi-am adus apoi aminte de suplantarea romanilor în Bizanţ de către greci şi de mizeria! morală şi intelectuală 


care s-a încuibat acolo timp de-o mie de ani. Peste el vin turcii cari se? contagiazä de putrefactiunea acestui imperiu şi — cu 
toată zestrea lor umană de probitate” şi vitejie — putrezesc în“ câteva ”” sute de ani ca de ciumă. Cum? Această mizerie 
seculară, această corupţie seculară, această pungăşie şi acest spionaj secular să fi trecut fără a lăsa urme în organizaţia fizică 
şi morală a unei fiinti atât de impresionabile precum e omul? O mie cinci sute de ani de putrejune bizantină să nu fi trecut în 
sufletul, în creierul, în vertebrele fanariotilor? Aceste stârpituri fizice, mioape , înclinate a avea o cocoaşă, să nu fie şi ca 
suflet miopi , să n-aibă cocoaşa morală corespunzătoare? Căci ceea ce această canalie intelectuală nu poate pricepe niciodată 
este adevărul. 
. 

cá un grec — în calitate de? ambasador al Moldovei — au precupetit Bucovina, pe când Domnul albanez ş-au lasat să-i 
taie capul pentru ea®. Că un grec au vândut jumătate” ţara Moldovei şi * că iarăşi greci a fost aciia cari au vândut din nou 
petecul ce nu se dăduse vândut. Încât 


216r 





m-am convins că tot răul, toată mizeria, toată infamia de care e pătată viaţa noastră publică grecilor se datoreşte. Daca se va 
lua pe rând numele ofiţerilor cari? în noaptea de 11 fevruarie şi-au călcat jurământul şi onoarea militară se va afla că sunt 
greci de origine. Se va zice că mulţi s-au asimilat cu românii, mulţi sunt buni patrioţi, bun români. Ei bine, aşa fie. însă aci, 
etnologic vorbind, am zice cu Sf. Augustin: pater semper incertus . Etnologic vorbind oamenii aciia nu sunt greci: sunt 
albanezi ori în genere ilirii şi tracii cei peninsulari cari! s-au grecit , au trecut drept greci, dar n-au fost greci. Am zice că 
grecul se ** distinge prin miopie fizică, abstracţie făcând de daltonismul intelectual pentru tot ce e virtute, pentru tot ce e 
onestitate, pudoare. De ce grecii sunt miopi? Pentru că în anticitate ochiul lor nu putea pricepe nici toate culorile, chiar 
Homer nu le cunoaşte pe toate, pentru că zestrea lor fiziologică e din altă epocă a pământului şi ochii lor fizici au fost epuizați 
de civilizaţia bizantină şi nu mai pot ţine pas cu dezvoltarea înainte a altor ochi omeneşti. La toate rasele îmbătrânite şi 
decrepite miopia se va găsi des. 

Nu se pot altoi, pentru că uscătura nu se poate altoi. Sunt stârpituri morale, stârpituri fizice, stârpituri intelectuale, 
catâri etnici. 
fizic stârpituri, *” intelectual catîri™ , incapabili a pricepe ori a produce un adevăr, moraliceste mlaştine infecte de 
neruşinare şi de libertinaj. O! natura nu minte niciodată! Când pune-o viaţă *-n două picioare — miop, cu privirea ascuţită şi 
vicleană, înclinat a avea o cocoaşă fizică, i-a dat totodată şi cocoaşa morală în suflet, i-a [dat] suflet de grec mizerabil pentru 
vecii vecilor. Privirea popoarelor arice e sau clară şi curajoasă sau adînc ” tristă. Englezul are ochi sinceri*. Slavul ochi trişti. 
Nici unul din popoare nu are ochi de pungaşi şi de spioni cum le are un Roset ori un Pantazi Ghica. 


1. după corupţia şters 2. după putrezesc şters 3. iniţial cu toate calităţile lor um[ane ] apoi capitalul lor uman de onesti [tate ] 
4. după repede şters 5. în calitate de supraintercalat 6. de la pe când Domnul până aici supraintercalat 7. după Blasarabia ] şters 
8. după pe bani şters 9. urmează au luat puterea şters 10. urmează au trecut de greci dar n[-au fost greci] şters 11. initial moraliceste 
catâri apoi catäri moraliceste 12. după melan [colică ] şters 


[„NU GÁSIM O ZICERE...”] 
2264 


nu găsim °”" o zicere care să coprinză pe acest ?, ba încă, deşi avem în limba noastră vreo vorbă împrumutată de la greci 


care să aibă în sine pe ?, rumânii nu-l citesc decât ca pe t! sau, cari voiesc să se pocească , aceia-l citesc ft ... Această slová 
sau glăsuire ? este născută în braţele căldurii şi moliciunii Asiei şi Africei, unde oamenii vorbesc din gât mai mult şi din 
vârful limbii cei lätite de căldură. De acolo au venit şi grecii în? Grecia şi de-acolo au şi adus-o. În tot locul unde oamenii 
sunt sănătoşi şi toate organele vorbirii şi le au întregi, desăvârşite şi sănătoase, acolo acest fel de glăsuire cu 9 nu este socotit 
decât ca un lefet sau o greşală a naturii, un acest fel de om ce pronunţiază aşa trebuie să aibă felurimi de adjective spre 
batjocură, precum peltic, gängav şi altele. Cum poţi dumneata să gândeşti că poate natia noastră să se 'nobileze prin lefeturile 
şi greşalele naturii? 


1. după th şters 2. deasupra lui din şters 


LIN DISCURSUL ȚINUT LA 1 MAI...”] 
2264 


În discursul "7" ţinut la 1 mai în Adunarea deputaţilor d. Kogălniceanu. a constatat din nou că, încă de la 26 fevruarie 
(10 martie) 1881!, d. V. Boerescu adresase reprezentanţilor României din străinătate o circulară prin care le zicea „că toate 
puterile au primit Comisiunea Mixtă? ”. 

Ei bine, nu era exact? . 





e — sai 


— 


Ab erh 





23. („IN DISCURSUL ȚINUT LA Dec A BAR, 2264, 292, 
pagiuat de Eminescu 1, > 





S-a văzut în urmă că nu numai puterile nu primiseră Comisiunea“ Mixtä, dar o respinseseră . D.V. Boerescu 
afirmase? ceva inexact, dăduse o informatie lunecoasá* reprezentanţilor României, pentru a-i face sá lunece ei înşii pe 
terenul anteproiectului ` 


Toate puterile s-au şi rostit în favoarea Comisiunii Mixte şi a intrării Austriei în această Comisiune, zicea d. Boerescu. Astfel 
fiind, noi am rămânea izolaţi daca am stărui în opiniunea emisă în sânul Comisiunii Europene de cătră delegatul nostru. Suntem dar 
în plecare a adera la rândul nostru la formarea Comisiunii Mixte şi a reintra“ aşa în acord cu celelalte state. 


Toate acestea %* erau din cuvânt în cuvânt inexacte. 

Fără de-a respinge pe faţă cererile Austriei, unele din puteri” erau adânc nemultumite de atitudinea şovăitoare a 
guvernului român şi-l suspectau a fi, pe sub mână, în înţelegere cu Viena. Pe când reprezentanţii noştri din străinătate 
încercau ca bună credinţă © să pledeze în favorul drepturilor ţării, miniştrii străini le râdeau în faţă  . presupuind că aceste 

vulpi orientale, după ce stiau'” de înţelegerea cu. Viena, voiau să-şi dea aerul de-a protesta în contra pretentiilor austriace 
spre a amăgi * c-un cusur subţire puterile apusene şi pe Rusia mai cu seamă. De esces de sinceritate Europa ş-aşa nu ne-a 
crezut nicicând capabili; secta '* etnică ce ne guvernează au îngrijit, de patruzeci de ani încoace, ca şi românilor să le iasă în 
străinătate reputaţia de care 'nainte aveau a se bucura numai consângenii d-lui C.A. Rosetti '®. 

Astăzi d. Stătescu %% afirmă cu aceeaşi gravitate pe care şi-o dădea d. Boerescu" „că toate puterile au aderat la 
propunerea Barrere!®”. Oare după ce afirmarea celui întâi ministru al cabinetului Brătianu s-au dovedit a fi nu numai 
inexactă, dar poate '* cu intenţie inexactä” , afirmarea”! celui de-al doilea să”? fi meritänd mai multă crezare? 

D. Stătescu ne zice în adevăr” : 


Nu ţin la eticheta lucrului, cât la lucru chiar. Daca eticheta a devenit odioasă şi este o sperietoare atât de mare încât ar fi destul 
s-o aplice cineva unui lucru bun” , pentru ca el să devie neacceptabil ; ei bine, putem sá modificăm eticheta. În loc de Comisie 
Mixtä s-o numim Comisie de supravegheare. 
Când prin” urmare d. Stătescu declară a ţinea atât de mult la Comisiunea Mixtá a propunerii Barrere încât ”” puţin 
[îli pasă cum ar chema-o , numai“ Comisiune Mixtá să fie, oare să nu fim în drept a repeta acuzarea ce-o face d. 
Kogălniceanu” , ca d. ministru de esterne „nu se poate degaja” de actele predecesorului sau” ”? 

Faţă însă c-o asemenea împrejurare şi cu faptul“ că guvernul actual, departe de-a voi să apere Dunărea, a spus chiar 
inexactitäti?' reprezentanţilor din străinătate, ce” sfat“ mai poate da ţara, care” să nu fie în pericolul de-a încăpea pe 
mâna relei -credinte ? Dar o notă analogă cu cea de la 26 fevruarie 1881 e în stare a răstălmăci şi a falsifica votul cel mai clar 
şi mai hotärit” ; în stare a obliga ţara la lucruri pe care ea nici de gând n-a avut să le conceadä; în stare, c-un cuvânt, să 
substituie o politică străină şi ** interese străine vederilor ţării şi intereselor noastre” . 

Trăim în epoca suplantárii* generale. 

Precum poporului * românesc i se substituie pe aceeaşi espresie geografică Caradalele şi străinii în genere, tot 
astfel“ interesului nostru national i se substituie propunerea Barrere şi vederile ” Austriei. Lucrul nu e decât firesc şi în 
ordinea decadentei noastre naţionale“! . Această substituire , acest qui pro quo formează chiar obiectul zilnicei bucurii a 
„Pseudo Románului” * . 

Ce rămâne însă de făcut decît“ de-a esprima pur şi simplu absoluta neîncredere într-un guvern care, prin neadeväruri 
spuse în favorul unei politici} străine, a încercat sá compromitá cu intenţie, dacă n-au şi izbutit a compromite, cestiunea 
Dunării? Ce rămâne de“ făcut faţă d-un” guvern care înainte de toate e de rea credinţă ? 

El vine şi strigă: „Arde casa! Ce sfat îmi daţi”? Sfatul ar fi să ia apă s-o stingă, dar acesta l-ar da cel ce nu ştie cu cine 
are a face. Individul ce strigă ,,Arde!”* n-are, în cazul nostru“, nevoie de nici un sfat, el” singur ”” a pus foc casei şi 
dacă, naiv şi de bună credinţă , i-ai da consiliul să toarne apă”! , el se va preface că te ascultă cu cea mai mare grabă, dar va 
turna... untdelemn. Ce sfat i se poate da "7 omului în care n-ai încredere şi care-a dovedit în mod irecuzabil că nici o merită * 
? Doar acela să scape lumea "7 de el înainte de toate; apoi vom. vedea ce e de făcut. 

Dar se 'ntelege că acest sfat nu le place roşiilor. Când le spunem* vorba ce Shakespeare o pune uneori“ în gura 
persoanelor sale: „Mergi“ de te spänzurä, căci ţi-ai încheiat socotelele cu lumea“ !” atunci sentimentul cam” friguros al 
nimicniciei “ intră în d. C.A. Rosetti, 1^ -apucă istericalele® şi 'ncepe a aiuri % . 

„Nu există partid conservator, pentru cá% nu vrea sá ne scape [de] cordeaua de matasá* ! Dac' ar exista, ne-ar 
întinde o propunere şi nu ne-am zugruma “ . Dar nu există, nu“ există pentru că ne lasä® sá ne zbatem şi nu ne taie funia®. 

Cam aceasta este argumentarea „Pseudo-Romänului” de alaltăieri, mortificat de rezerva absolută pe care şi-a impus-o 
partidul conservator în cestiunile esterioare faţă c-un guvern în care n-are nici o încredere ” . Dar oare cel ce nu face ceea ce 
faceţi d-voastră nu”! există? Oare e un cuvânt 

acesta 7 ? Daca noi nu ne croim pensii reversibile, am murit” ? Daca nu ne creăm lefuri de zeci de mii de franci din buget ni 
s-a luat pânza de pe faţă 7* ? Dacă nu proclamám republica la Ploieşti şi nu amenintäm cu asasinatul am dat ortul popei ” ? 
Oare numai aceea se numeşte existenţă care se manifestă prin minciună şi malonestitate ”*, precum se manifestă existenţa 
voastră” de străini pripäsiti în România? 


1. după 1884 şters 2. citat barat cu creion albastru 3. deasupra lui adevărat şters 4. după Comlisiunea ] şters 5. 
cuvântul a mai fost scris de două ori dar şters 6. deasupra lui falsă şters 7. iniţial pentru a-i induce în eroare şi a-i 
face să lunece pe terenul anteproiectului 8. după reint [ra ] şters 9. iniţial cele mai multe dintre puteri 10. 
supraintercalat 11. iniţial le râdeau cu milă în obraz 12. după pe sub mână şters 13. deasupra lui pentru a trage pe 
sfoară şters 14. după, acleste] şters 15. după d-alde C.A. Rosetti şi şters 16. iniţial de patruzeci de ani şi mai bine, ca 
în străinătate să le iasă şi românilor numele pe care nainte l-aveau numai grecii. Se ştie că au a se < plânge numai 
grecii> bucura numai grecii. < Lumea> Lumea cunoaşte că „grec” în frantuzeste e sinonim cu pungas (înţeles figurat 
i se da cuvântului „grec” în frantuzeste> Oricine ştie ce înţeles figurat i se dă în frantuzeste vorbei „grec” 17. initial 
cu aceeaşi greutate cu care afirma d. Boerescu 18. citat barat cu creion albastru 19. supraintercalat 20. după falsă 
şters 21. după pentru a < face> înainta interesele unei puteri străine şters 22. după merită mai multă crezare şters 23. 
deasupra lui într-un răsuflet şters 24. după chiar şters 25. deasupra lui prin şters 26. după zică-i chiar „Madame 
Donau ”, precum a botezat-o publicul bucureştean şters 27. după Cog [älniceanu ] şters 28. după de tot şters 29. citat 
barat cu creion albastru 30. iniţial, faţă cu faptul 31. deasupra lui neadevăruri şters 32. după pentru a face să lunece 
pe < terenul> < terenul> terenul concesiilor şters 33. după poate să [dea] şters 34. după ce vot mai poate da şters 35. 
initial cel mai hotărât 36. după celei şters 37.dupä ei şters 38. initial suplantatiunii 39. initial Precum poporului 
românesc i se suplantează şi i se substituie Caradalele şi toţi străinii, tot astfel 40. deasupra lui interesele şters 41. 
urmează şi de stat şters 42. după atitudine şters 43. urmează Ce bucurie pe el că partidul şters 44. iniţial Ce rămâne 
în adevăr de făcut încât 45. deasupra lui puteri şters 46. după în adevăr şters 47. d-un supraintercalat 48. urmează 
Sfätuiti-mä ! şters 49. în cazul nostru supraintercalat 53. după căci şters 51. iniţial i-ai da sfatul să toarne apă 'n foc 
52. după dar şters 53. iniţial ca n-o merită. 54. iniţial Sfatul să se spânzure şi să scape lumea 55. după spunem şters 

56. initial Shakespeare < spune> pune adeseori 57. după Eşti copt! şters 58. deasupra lui noi şters 59. după intră, 
şters 60. deasupra lui cânepei şters 61. iniţial şi-l apucă 62. iniţial istericalele greceşti 63. urmează Atunci turbă 
grecul din el şters 64. pentru ca deasupra lui căci şters 65. cordeaua de matasă deasupra lui de ştreang şters 66. 
initial ne-ar întinde bätul unei propuneri pozitive şi nu ne-am îneca 67. după nu există şters 68. după lăsăm şters 69. 
iniţial ne zbatem în spânzurătoare şi nu ne taie ştreangul 70. frază scrisă printre rândurile textului iniţial Dar 
mănânce-vă ciorile şi ajunge-ati în neant . < Ajungere-ati în realitate unde sunteti> Dar ajungere-ati unde sunteţi deja 
moraliceşte 71. după c-un cuvânt şters 72. aceste două interogative sunt scrise pe marginea din stânga; iniţial 
înlăuntru textului cel ce nu face ceea ce faceţi voi nu există? apoi Dar oare cel ce nu face ce face d-voastre nu există; 
textul a fost transcris pe margine pentru lizibilitate 73. deasupra lui nu existăm şters 74. ni s-a luat pânza de pe faţă 
deasupra lui am < murit> murit şters 75. după popii şters 76. deasupra lui pungăşie şters 77. urmează putredă şters 
cu care se şi încheia fraza. 


[„ÎNCĂ UN CUVÂNT ŞI ÎNCHEIEM.”] 
2264 


Încă un %* cuvânt şi încheiem. 


Fără îndoială — din toate reiese aceasta — că d. Boerescu, preocupat pururea de specule de bursă, de infiintäri de 
Credite Mobiliare, de forma! diferitelor decoraţii? , de persoana sa? , vestită de la Convenţia comercială încoace, nu e decât 
ceea ce-l arată a fi fizionomia sa confiscată , un viclean fără“ idei mari şi organice, un oportunist, un negustor de espediente, 
un om incapabil poate de-o hotărâre energică şi clară. Nu noi ne vom erige vrodată în apologiştii acestui „faiseur ” politic, 
care are darul de-a compromite aproape” orice cestiune pe care va pune mâna. Şi tocmai pentru aceasta adevăratul său partid 
politic "77 nu poate fi compus din oameni ai ţării. Ovreiaşi pomadati şi frizati, galopini de bursă, gheşeftari şi antreprenori în 
doi peri, iată elementele pe cari le® încurajează şi cari 'l încunjură; cu” aceştia; singurii Ce? sunt tot atât de uşori ca caracter 
şi inteligenţă, d-sa face politică, economie naţională, istorie ... literatură chiar. 

Dar, pe de altă parte, crede” că d. Kogălniceanu!” — cu toată importanţa ce-o dădeau Mircea şi Stefan cel Sfânt 
Dunării şi porturilor ei — crede în adevăr că numai cestiunea economică e cea care-o împinge pe Austria spre Orient, că 
numai preponderanta economică o sileşte la subreptiuni ca acea a d-lui* baron de Haan? Ştim prea bine că inima d-lui 
Kogălniceanu i-a! lăsat-o moştenire părinţii din părinţi, că nu din pură întâmplare se numeşte patriotică”, ca aceea a 
Pherekyzilor şi Gianiilor ... dar!“ patriotismul! însuşi nu poate merge uneori atât de departe încât, asupra intereselor 
economice, să întunece pe cele politice? Desigur că, întru cât s-atinge de campania sa personală, niciodată om politic n-a 
nimicit pe adversarul său în modul în care-a făcut-o d. Kogălniceanu şi fără îndoială buna dreptate, bunul simţ , °°" claritatea 
de vederi e în partea sa; nehotärärea, bizanti [nilsmul , „şiretlicul prost”, cum zice autorul foarte nimerit, în partea 
guvernului şi a d-lui Boerescu. 





Dar nouă ni se pare — poate ne amăgim în privirea aceasta şi de !* aceea nu dăm părerii noastre o formă categorică 
— ni se pare că, mai cu seamă în timpul de faţă, nu e cestiune numai de Dunăre. Există oameni — d-nii Hitrowo şi Skobelef 
bunăoară — cari nu au tocmai darul discretiunii şi a căror vorbe sunt de natură a pune interesele economice în linia a doua. 
Nu zicem că linia a doua nu trebuie apărată; ea e sprijinul, rezerva, scăparea liniei întâia de luptă, a celei politice, însă e foarte 
prudent a nu uita de dragul castelului brâul puternic de întărituri politice, cari ele formează obstacolul întâi menit a sfărâma 
asaltul” impetuos al inamicului. Care e inamicul? Asta e cestiunea ! . 

Poate că *%™ n-a sosit momentul în care s-avem a alege, între două rele esenţiale, pe cel mai mic. 2 Dar, daca acel 
moment ar sosi, e sigur!” d. Kogălniceanu că tot acea politică ar urma-o în cestiunea dunăreană precum o urmează azi? 
Patriotismul d-sale cunoscut ne face a ne îndoi daca, în asemenea momente, ar fi tot atât de sigur pe vederile sale ca şi astăzi. 


1. după decoraţiile şters 2. iniţial obiecte de tinichigerie < cu care-şi> cu care-i place a-şi împodobi pieptul său 3. de persoana 
sa sintagmă anulată de poet, reintrodusă de noi din necesităţi contextuale 4. după comun şters 5. până aici începutul frazei 
anulat de poet, reintrodus de noi din necesităţi contextuale 6. pe cari le deasupra lui ce le încura [jează ] şters 7. după de la 
aceştia fostul m[inistru ]sters 8. deasupra lui cari şters 9. după crede şters 10. după Cu o [gälniceanu ] şters 11. după baronu 
[lui] şters 12. după e moştenită şters 13. iniţial că nu este din pură întâmplare în pieptul său şi nu din pură întâmplare se pretinde 
patriotică 14. modificat din Dar 15. după patr [iotismul ] şters 16. după nu punem ideea noastră în[tr-o formă categorică] şters 17. 
după uriaşul apoi impetu [osul] şters 18. urmează Amândoi însă, după a noastră părere, acela care promite a fi mai slab. Ne-ar duce 
prea departe dac - am arăta toate cuvintele pentru cari credem că unul va fi < desigur> mai slab decât celălalt şters 19. urmează că 
eliminat aici ca o simplă anticipare a lui că următor 


[„NU DREPTUL FRANCEZ...”] 
2264 


Nu dreptul ** francez concret, formulele de drept francez trebuia sá ni le - aducă ; nu canalul Senei, [ci] formulele 
după cari se construieşte un canal, pe cari să le adaptăm căderii râurilor noastre şi să le traducem aci în cifre concrete. 


[,LEGE MODIFICATOARE ...”] 

Lege modificatoare "7" legii de percepţie de la 11 mai 1867 (26 m.* 1868) art. 25 al. 4. 


Dreptul agenţilor fiscali de-a urmări contributiunile datorate statului, împreună, cu zecimile adiţionale, încetează la finele 
anului al 3-lea de la începutul fiecărui exerciţiu. 


Inalienabilitatea teritoriilor ţărăneşti, abuzuri — lege nouă 
Legea tocm [elelor ] agricole — E w 


[,S-A ORÄNDUIT...”] 
2264 


S-a oránduit *” procuror al C[urtii ] Populeanu să facă o anchetă. D. P[opuleanu ] ca caracter care merită încredere; 
dar ne întrebăm, auzind că d. Kiri [tescu ] este menţinut în funcţiune, deşi minist [rul] s-a convins din cele petrecute că e încă 
o mişelie a lui: A vrut serios ministr [ul] să facă o cercetare 





şi ***, [sau să-şi] cocoloşească şi să-şi spele favoritul ? O să poată să descopere cineva mărginit de mijloacele ce un prefect 
fără scrupul şi fără ruşine dispune? Pişca - stânjenul , Pişca - Şerban Vodă. Ce-o să poată să descopere un om cât de onest — 
prefect fără scrupul şi fără ruşine. 


[„PROROC MINCINOS S-AR FI NUMIT...”] 
2257 


Proroc mincinos ”* s-ar fi numit acela care acum şase ani ar fi prezis următoarele lucruri: 


Ca după şase ani bugetul cheltuielelor se va urca cu 40%. 

Că funcţiile se vor ínmulti la îndoit de ce au fost. 

Că ele vor atârna aşa de mult una de alta încât autorităţile supreme să poată impune la câteva zeci de mii de oameni, 
pân-la ajutorul de scriitor din sat, purtarea sa politică. 

Ca, după un sistem regulat, se vor opri procente din leafa fiecăruia pentru scopurile partidului. 

Ca din ce în ce va deveni mai greu de - a - şi agonisi mijloace de subzistență în neatärnare de guvern şi că sporirea 
lefilor va spori numărul celor ce caută posturi şi supunerea lor cătră oamenii cari pot distribui aceste posturi. 


[„ONORABILUL JOSUA auincy ...”] 


2257 


Onorabilul Josua Quincy “” povestea, într-o prelectiune ţinută la Boston, ca a văzut pe cineva dând în New York , 


cu ocazia alegerii de deputat în Congres, 25 de! dolari pentr-un singur vot şi, mirându-se onorabilul că un om putea plăti 
atâta pentr-un singur vot? , i s-a dat asigurarea că, dacă acest candidat va fi reales, va face o speculă cu mult câştig; în 
sesiunea din urmă primesc 30000 de dolari pentru că izbutise? a trece un bill şi putea plăti un preţ bun“ . Există oameni 
cari, printr-un serviciu de 5—6 ani **" în Congres, s-au făcut enorm de bogaţi, cari, fără a poseda o° mie de dolari, au ieşit 
din Parlament c-un sfert de milion de dolari. 


(„New York Daily Times”) 


1. supraintercalat 2. initial pentr-un vot 3. după iz [butise ] şters 4. după pr[et ] şters 5. după un dolar şters 


[„ADMIŢÂND CHIAR CĂ LAUDELE...”] 
2264 


Admitánd chiar că laudele ce şi le! administrează partidul roşu prin organele sale proprii ar fi laude sincere şi că 
defăimările ce le aruncă asupra opoziţiei conservatoare mai cu seamă? ar fi crezute? măcar de cei ce le aruncă, lucru de care 
cată să ne îndoim în cele mai multe cazuri, rămâne totuşi întrebarea ce valoare pot avea laude aduse de amicii, adesea de 
complicii săi proprii, ce crezare cată a se da defăimărilor unor adversari fără scrupule în alegerea mijloacelor lor de 
combatere. Pe de altă parte întrebăm — abstracţie făcând de orice vederi“ de partid — ca fel de testimoniu de* sărăcie 
intelectuală şi-ar da acest organ daca am găsi că administraţia unui Chiritopol e bună, stilul unui Fundescu P ori Bibicescu 
escelent, versurile lui Serurie vrednice de laurul pururea verde ori politica unui Pherekydis eminamente românească? Nimic 
nu degradează atât de mult intelectual 

24. [„ONORABILUL JOSUA QUINCY..."|h BAR, 2297, 372. 





ca admirarea şi lăudarea răului. Helvetius zice cu drept cuvânt: Le degre d'esprit necessaire pour nous plaire est une mesure 
assez exacte du degré d'esprit que nous avons. Daca n-am fi în stare a cunoaşte sau a "7" pretui binele, calea-vale; lucrul se 
scuză pân-la un oarecare punct. Ceea ce e bun şi frumos în feliul său la aparitiunea lui în lume e atât de nou şi de străin prin 
originalitatea sa încât la întâia vedere nu cere numai s-avem minte sănătoasă, dar să ne şi deprindem cu acest lucru nou; se 
cere deci oarecare cultură în specialitatea acelui lucru. Dar venerarea celor rele, false, stupide sau absurde chiar nu are nici o 
scuză; prin asta se dovedeşte în mod irevocabil că eşti un dobitoc şi că vei rămânea dobitoc pân-la sfârşitul vieţii, pentru că 
mintea nu se 'nvatä , ci se moşteneşte de la mama. La faveur prodiguee aux mauvais ouvrages est aussi contraire aux 
progres de l'esprit que la dechainement contre les bons zice Voltaire, iar Göthe zice: Obscurantismul veritabil nu consistă în 
oprirea răspândirii adevărului, claritätii , folositorului , ci în aceea că i se dă curs şi trecere minciunii. 


Văzut-am laurii sfinţi ai gloriei 

De frunţi comune pángariti . 
De aici ”™ se vede de ce obráznicie e capabil un cap de rând când ai comis greşeala de a-l proclama mare spirit. A o 
face aceasta e un mijloc care nu se scuză prin nici un scop. Ş-apoi să vezi cu ce air distingue un asemenea păcătos priveşte 
asupra celor [mai] mari oameni cari au existat vrodată. Prea jos pus de natură pentru a se bucura de nespus de rara aparitiune 
a unui spirit în adevăr mare, priveşte c-un fel de aer de superioritate asupra acestui om mare, ca asupra unuia ce-l treci cu 
vederea de sute de ori şi în [ale] cărui încercări slabe de diletant arăţi cu rece preţuire de nimic, jumătate ironic, jumătate cu 
milă” . Acest air distingue faţă cu meritul adevărat e o apucătură cunoscută a* tuturor şarlatanilor cálári şi pe jos, dar își ° 
ajunge pururea scopul faţă cu capete slabe. Distins, fastidios, despretuitor ... 

Arată mândri şi nemulţumiţi: 
Îmi par de bun neam şi din bună familie. 


Nu-i ajungi cu prăjina la nas. 


1. supraintercalat 2. mai cu seamă supraintercalat 3. după asemenea şters 4. după plartid ] şters 5. după şi-ar da această foaie 
daca şters 6. după Fund[escu ] şters 7. după mil [á ] şters 8. după a. şarlatanilor şters 9. după nu-şi şters 


[,,PRIMI INTER PARES..." ] 
2257 


primi inter pares ”” — coordinate cu supraordinate — precum temperatura cată! a se echilibra? şi tocmai din 


aceasta se naşte mişcare, tot astfel un popor se cultivă, caută a ieşi la suprafaţă şi dintr' aceasta se naşte mişcarea sa de 
emancipare, pe care nimeni n-o poate opri. 

Daca opinia Ungjariei ] despre noi e atât de rea precum afectează a [o] avea, cu atât mai bine pentru noi. Orice eroare 
asupra puterilor? noastre“ este în paguba adversarului. Daca nu? sunt în eroare asupra noastră, şi limbajul vehement al 
foilor lor ascunde numai, CP -o manieră lăudăroasă, frica şi slăbiciunea care le stau ca un cui la inimă, iar cu atât mai bine 
pentru noi, căci atunci ştim că, oricît” va striga, ţine“ în taină seamă de noi. A ne întrece însă” în epitete înjurioase cu ei mai 
avem poate talentul, dar n-avem înclinarea. Un lucru li-l putem mărturisi numai: Beuge machen gilt mehr. Daca lupta e 
necesară, nu injuriile vor fi armele celui victorios. 

Ce mi-e rusul , ce mi-e ungurul? la pe unul dă în altul, vorba ceea. 

Da, aşa e. 

Casa de Austria, care le-a dat românilor ] totul în trecut ca!” răsplată pentru purtarea lor eroică în război şi iubirea 
lor!! de neam în timp de pace, în!” această Casă de Austria, care nu i-a nedreptăţit ca alţii, ei speră, ei cred, ei se 'ntemeiază 
Ei privesc supremaţia ungurească ca un accident nenorocit pentru ei în dezvoltarea istorică a monarhiei, ei speră chiar în 
ramificarea monarhiei, unde principiul” unităţii va face *" concesii rationabile principiului decentralizárii , bazat pe 
grupuri naţionale coordonate şi nu supraordonate . Politica românilor din Austria e politica austriacă şi ar fi bine daca M. Sa 
ar da* o atenţie binevoitoare numirii mitropolitilor şi episcopilor , pentru ca nu prin ei să se introducă sâmburii de politică 
maghiară între români. Împărat sau rege, rege sau împărat, e indiferent cum monarhul românilor ardeleni va avea buna graţie 
de-a se numi. 





Dar să stea în '5 legături mai directe cu unul din cele mai credincioase si mai tinere popoare, care n-are vro ** istorie glorioasă 
îndărătul său şi care bucuros ar fi să facă din istoria sângelui sau vărsat şi a culturii sale câştigate o victorie a Casei de 
Austria. 

C-o Transilvanie mulţumită vrem Dacia? Dar modeşti ne cred maghiarii. O, noi mergem mai departe. C-o 
Transilvanie mulţumită vrem Imperiul Roman al Orientului. Căci o formă oarecare trebuie să ia în viitor Peninsula Balcanică 
daca e vorba sá nu cază pradă cuceririlor din răsărit. Dar va fi o confederație dunăreană” , dar un Imperiu Roman al 
Orientului, lucrul îmi e indiferent. Dintre popoarele coordonate superioritatea va fi a aceluia care va munci şi va cugeta mai 
mult, şi lucrul se 'ncheie aci. 

România a plătit-o aceasta şi a plătit-o scump: întâi, ca avantagie economice concese pe zece ani negotului austriac, al 
doilea, prin discreditarea şi căderea unui partid onest, al treilea, prin venirea în locul acelui partid a tuturor adunăturilor 
orientale din ţară. 


1. deasupra lui căta lăsat neşters 2. deasupra lui egalilza ] şters 3. după noastră, apoi adversa [rului ] şters 4. după 
adversarului e în pag[uba ] şters 5. după nu s-ar [înşela] şters 6. după sentimentul şters 7. deasupra. lui oricât şters 8. initial trebuie 
să [tiná] 9. supraintercalat 10. după pe şters 11. după d[-lor] şters 12. initial deci în această 13. după unita [tea ] şters 14. după lua 
seama şters 15. după direct ] şters 16. deasupra lui nici o şters 17. după balcanică şters 


[„AR FI O EVIDENTĂ NEDREPTATE...”] 
2257 


ar fi o ”” evidentă nedreptate de-a ne plânge de lucruri pe cari le-am suferit chiar de la acei cu cari acum avem un 


program comun! de muncă? , precum şi o lipsă estremá? de delicatetä. 


l. după de [muncă] şters 2. după mu [ncá] şters 3. după de [delicatetä] şters 


[„FELUL MEU, GURĂ MARE...”] 
2257 


Felul meu, ”” gura mare fără de lucru mare, nu e de tine, tu ai stăpân şi vrei să te 'ntelegi cu. Mine asupra unor! 


lucruri cari sunt ale stăpânului. Ce folos d' aci ? Mai bine má 'nteleg eu de-a dreptul cu stăpânul tău, care este ş' al meu, 
asupra unui? lucru care-i al lui, nu-i al tău. 

— Da’ cine si dincotro? 


1. deasupra lui unui [lucru] sters 2. dupä lucrului lui sters 


[„MAI MULTI POLITICIANI...”] 
2257 


Mai multi 7% politiciani mai de mâna a doua cari cred că tot ce zboară se mănâncă a şi intrat în vorbă cu d. Melchior 


Lonyay. Mai pe urmă d. Melchior Lonyay, care confundase atât de lesne lucru. cuprins cu lucru cuprinzător, a confundat şi 
mai rău lucrul altuia cu-al său propriu şi, într-o vecinică confuzie între al meu ş' al tău, s-au irosit * cu totul din politică! 


1. urmează încă un rând, indescifrabil; pe verso se află scris Melchior Lonyay 1872 





[„DE NU MAI VIN..”] 
2257 


279v 


De nu mai vin [ca] odată tatarii cu arcuri uşoare, azi vin ruşii cu tunuri Krupp. Asta-i crima! . 


1. descifrare ipotetică a întregului fragment 


[„NOI [Î]JI ASIGURĂM...”] 
2257 


Noi [îli ”* asigurăm că românii, să vrea numai, în trei zile şi s-ar părea că de când e lumea şi pământul n-a existat 
picior de ungur în Ardeal. Dar nu vor, şi ştiu ei bine de ce nu vor. 


[„CE AŞTEPTĂM NO1...”] 
2257 


279 


Ce aşteptăm noi decât să vină* Rusetachi ***, care - ar vrea să dea numelui nostru *** un caracter grecesc. 


[,,UITE, UITE...”] 
2257 


Uite, uite — a prins * mămăliga coajă, nu-i glumă. Apoi pare că ne cam ştim de multişor cu d-nii unguri, slavă 


Domnului. Le-am apucat*** alături. 


[„DE DRAGUL...”] 
2257 


De dragul *"" unui ţigan n-are să-şi schimbe Ardealul numele. 





[DAR DE VREME CE...”] 


2257 


Dar de "77" vreme ce noi vrem nu numai să supunem popoarele pământului, ci să şi le fericim totodată şi, ştiind focul 
fraţilor maghiari de-a se! reîmprospăta prin elemente omogene, deasemeni nobili descendenţi, vom aduce pe turcii din 
Imp[eriul ] bizantin — pe toţi cu mic cu mare — şi i-om aşeza în Ungaria, asemenea pe tatarii din? Dobrogea. 


1. după aduce şters 2. după şi pe cerchezi şters 


[„„SĂ NU SE CREAZA...”] 

2264 
Să nu ** se crează deci că ungurii au mai puţină duşmănie! în contra elementului românesc decât alte neamuri 
străine. Din contra, la ei dusmänia creşte în? patratul neputinței. Cu cât neputinta de-a maghiariza pe români e mai simțită cu 
atâta învierşunarea e mai mare. Daca dincolo de Carpaţi elementul românesc ar fi considerat precum se cuvine, egal 
îndreptăţit cu celelalte naţionalităţi, liber în dezvoltarea lui materială şi intelectuală, alipirea morală a lui „Pesther Lloyd” ar? 
avea poate ceva ademenitor pentru români. Dar, în starea de duşmănie în care se află lucrurile, înseamnă a ***** contra 
noastră înşine, a da sprijn celui ce loveşte în noi, a iubi pe cei ce ne urăsc. Creştinesc precept , dar neurmat de nimenea, 
nepractic. 


1. după ură şters 2. deasupra lui cu şters 3. după ar fi poate apoi s-ar putea recomanda ca consideraţie succesiv şterse 4. după a 
întări pe şters 


[„DEOSEBIREA ÎNTRE CELE DOUĂ SOCIETÄTI...”] 


2264 


Deosebirea între ””' cele două Societăţi e aşadar esenţială. Cea din Bucureşti urmăreşte în adevăr emanciparea 


economică, nu s-a amestecat nicicând în jocul de ambiţii din! care consistă în mare parte? viaţa politică la noi, s-a păzit 
chiar de acest teren pe? care a lupta e poate o datorie, dar* a încetat de-a fi o onoare, şi-a” mărginit de bunăvoie“ câmpul ei 
de activitate” , abstracţie? făcând de partide”, de guverne, de! luptele pentru funcţii, onoruri şi diurne. Clubul din Iaşi are 
altă origine şi altă menire. Fondat după iniţiativa unor cumularzi şi vânători de diurne de cari lumea se miră de unde au atäti 
bani de cheltuit, a fost întrebuințat ca un mijloc viguros în alegeri, „negot şi industrie” au fost pretextul aparent, inscripţia ** 
pentru cei naivi, influenţa electorală - scopul veritabil şi unic al activităţii Clubului. Odată viciat în originea sa, nu ideile 
sunt lucrul de căpetenie pentru el! . 


1. după vul [gare] apoi vulgare şters 2. în mare parte supraintercalat 3. după sing [ur ] * şters 4. după pentru şters 5. după şi 
şters 6. deasupra lui ca însăşi şters 7. deasupra lui luptă şters 8. după acel al demolării economice a poporului şters 9. deasupra 


lui partizi şters 10. după de persoane şi de locuri şters 11. după tabla şters 12. după pentru şters 13. nu ideile sunt lucrul de 
căpetenie pentru el şters dar restituit aici aici raţiuni contextuale 





[SCRIIND ACELE ŞIRURI...”] 


2270 
Scriind acele * şiruri pline de amărăciune ne-a trecut prin minte raportul ambasadorului bizantin, Priscus , trimis la 
Curtea lui Attila. Acolo găsi un roman care fusese adus ca prizonier, dar îşi recâştigase libertatea şi se afla! bine. Acesta 
spuse uimitului Priscus : că aci nu e eternă şicană, ca-n Imperiu, că judecätile sunt strict drepte, că judecătorii nu. sunt venali, 
că generalii” nu mănâncă continue bătăi ca ai romanilor, încât prin aceasta birurile să devie în permanenţă insuportabile. 
Ceea ce cineva câştigă cu muncă onestă, de aceea se poate bucura în linişte, cu totul opus stărilor de lucruri din Imperiu. Un 
alt scriitor vechi, Salvian, observă că acei romani cari fug la goți nu se tem de nimic mai mult decât ca să redevie romani. Ba 
chiar toţi oamenii mici ar căuta refugiu la goți daca ş-ar putea lua cu ei putina avere ce-o posedă. Căci acolo nu li-i permis 
celor mari, ca la romani, să asuprească pe cei mici. (Salvianus: Una et consentiens illic Romanae plebis oratio, ut liceat eis 
vitam, quam agunt, agere cum barbaris. Et miramur, si non vincuntur a nostris partibus Gothi , cum malint apud eos esse 
quam apud nos Romani ? Itaque non solum transfugere ab eis ad nos fratres nostri omnino nolunt; sed ut ad eos confugiant, 
nos relinquunt.) 


1. modificat din se află 2. după bătăile c[ontinue ] * şters 


[,BIZANTINUL PRISCUS ...”] 


2270 


Bizantinul Priscus "" fu trimis la anul 448 la Curtea lui Attila, regele hunilor, în Ungaria de azi. Prisci excerpta . 


[„SALVIANUS, PREOT DIN MARSILIA...”] 


2270 


Salvianus, preot "" din Marsilia, născut la 390 dintr-o familie galică . Noul Ieremia . Din numeroasele sale uvraje a 
rămas! un tractat, De gubernatione Dei (V, 8), în care spune că barbarii au fost însărcinaţi de Dumnezeu ca să pedepsească 
lumea romană. 


1. iniţial n-a rămas decât 

„DAR, SE VA ZICE...”] 


2264 


Dar, se va * zice, ce au făcut conservatorii in timpul acesta ? Conservatorii ? De! câte ori un guvern liberal - 


autoritar sau liberal -roşu încărca ţara cu zeci sau cu sute de milioane de datorie nouă, ei căutau s-o plătească din pământ, din 
iarbă verde. Disconcertati ei înşii de-o mişcare 

al cărei efect a fost prefacerea poporului românesc într-un popor de aspiranti la funcțiuni, adecá la boierii, cei? ce înțelegeau 
lucrul se luptau ca o barcă împotriva valurilor mării, căci revoluţia sociala , departe de-a se fi isprávit, c şi azi în fierbere * şi 
nu * va înceta poate * decât cu pieirea Românici€ , 

1. după Palialive şters 2. după ei mitelegeau ] şters 3. după clocote şters 4. după dovada articolele „Romänului ” şters 5. 
supraintercalat 6. urmeazä cäci in revolutia socialä ce s-apropie sträinii numärä aproape un milion, gratie cosmopolitismului care-a 
inspirat toate legile noastre organice traduse din alte limbi sters 


[„CU UN STAT CA AUSTRIA...”] 


2264 
Cu un stat °' ca Austria, din cauza ungurilor, a! malonestilor de unguri — e absurd, domnilor. Nu daţi vina Casei 
de Austria pentru prostul tratament ce au a il suferi românii din Ardeal. Ştiţi prea bine că dualismul i-a fost imp[us] Austriei 
de dinafară; ştiţi prea bine că Pacea de la Praga şi d. de Bismark îndeosebi au castrat Austria prin dualism pentru a-i face 
acţiunea” impotentă în Confederatiunea germanică. 

Îndealtmintrelea germanii din Austria au putut cere ce li se cuvine pentru că sunt liberali şi demagogi. Daca ungurii 
sunt politiceşte maloneşti, daca calcă legea nationalitätii şi articolul din Constituţie, daca supun împăratului spre iscălire 
decrete si? legi cari sunt în flagrantă inconsecuentä cu ceea ce împ [ăratul ] i-a făgăduit lui Şaguna, cu ceea ce e înscris în 
legile fundamentale al Unglariei], cum împăratul este de vină ? Pozi [tia ] 


1. după din Ungaria, şters 2. supraintercalat 3. după cari şters 


[„ROMÂNUL DIN AUSTRIA...”] 


2264 


Românul din "27 Austria! a ţinut cuvântul ap[ostolului ] Pavel: Oricine să 'ncerce a fi liber, dar daca eşti slugă, fii 
slugă cu credinţă. Dar stăpânul e stăpân pe mine fizic, pe puterea mea fizică, pe viaţa mea fizică cel mult? ; nu e stăpân pe 
sufletul meu, care este a lui Dumnezeu, nu pe limba mea, care e limba în care grăieşte sufletul meu. 

Neplăcut ca împ [ăratul ] le-a pus vataf pe ungur. 

Romlânul ] va zice: Frate, iartă, dar nu sunt stăpân pe puterea mea, ci numai pe sufletul meu. Te iubesc şi totuşi dau 
în tine. 

Italiani, bosniaci. 


1. din Austria supraintercalat 2. pe mine fizic, pe puterea mea fizică, pe viaţa mea fizică cel mult deasupra lui pe 
viaţa şi pe avutul meu şters 


[„ARE ROMÂNUL O VORBA...”] 


2267 


Are Românul """ o vorbă populară: Ai împrumutat nuiele să faci gard ? Gardul putrezeşte, dai datoria nu putrezeste. 
Ai împrumutat de la împăratul Constituţie să faceţi stat ? Statul putrezeste, da' obligatiunile nu putrezesc. 





Ati combinat obligaţii către Coroană şi naţionalităţi să faceţi stat maghiar. Statul maghiar putrezeste, nationalitätile nu 
putrezesc. 


[„[CEL] CARE-ŞI VA MUSCA MÁNILE...”] 


2264 


[Cel] care-şi ** va muşca mânile c-a făcut o asemenea lege El va fi cel care se va ruşina de-o astfel de lege El va fi; 


cel care se va simţi umilit că a putut mängäia cu sufletul său astfel de speranţe EI va fi; cel care-şi va recunoaşte neputinta 
contra dreptului si contra voinţei naţiunii El va fi; cel care va trebui să mărturisească imposibilitatea de-a planta pe 
democraticul pământ românesc sistemele împrumutate de la vechiele state feudale ca Germania El va fi; cel care-n fine va 
pierde din aceste cauze orice prestigiu, orice autoritate şi cea mai de pe urmă rămăşiţă de consideratiune în ţară El va fi. 


[„«ROMÄNUL» DE LA 22 FEVRUARIE 1874...”] 


2264 


»Románul” %* de la 22 fevruarie 1874 publica următoarea respectuoasă cerere guvernului: 


Art. 79 (Codul Penal) prevede pedepse aspre contra celor cari, prin presă, ar comite vreo ofensă , contra persoanei M. Sale 

Domnitorului sau contra „vreunui alt membru al familiei Domnitorului”. 

Însă M. Sa Domnitorul fiind fără îndoială din cea mai numeroasă familie princiară din Europa şi presa democratică română 
neavând nici un exerciţiu în genealogia familiilor princiare, guvernul este rugat foarte respectuos sá binevoiascá a publica prin ” 
„Monitorul oficial” un tablou lămurit de membrii vechei şi ilustrei familii aM. Sale Domnitorului Carol I al României (Karl - eitel 
- friedrich -Zephirin - ludwig , principe de Hohenzollern sigmaringen etc. etc. etc.). 


La 24 fevruarie reapare aceeaşi ! respectuoasä cerere, cu o observaţie importantă tipărită cu litere de-un deget: 

O familie atât de numeroasă ca aM. Sale Domnitorului Carol I dobândeşte necontenit noi membri, fie prin naşteri, fie 
prin căsătorii, pe cari presa română este în imposibilitate de-a-i cunoaşte. 

Guvernul mai este dar respectuos rugat să ne tie necurmat prin „Monitorul oficial” în curentul tuturor naşterilor de 
ambele sexe şi al tuturor căsătoriilor ce se vor săvârşi în ilustra familie aM. Sale Domnitorului Carol I. 





1. după acelaşi] şters 


[RĂSPUNSURI II] 
Lnac AR FI FÄCUT-O...”] 


2264 


Dac' ar fi ”” făcut-o cu intenţie, cu intentiunea de-a ne indigna pân-în adâncul inimei, de-a ne face să voim 


pornografia, plagiatul! , minciuna şi tradarea, atunci şi-ar fi ajuns scopul şi ar fi în adevăr un mare om politic. Din nenorocire 
nu credem c-a făcut-o cu intenţie. 





După asta nu? mai lipseşte decât ca ateistul C. A. Rosetti să se facă mitropolit primat şi madame * Pupăză damă de 
onoare. 


1. după minciuna şters 2. după numai şters 3. madame supraintercalat 


[„DEŞI NIMIC ALT DECÂT...”] 


2264 


Deşi nimic *% alt decât nepotul sârboteiului tafecciu care-a vândut creștetul sfânt al domnului Tudor! în mânile 


grecilor, se pretinde acum de boier mare, la care alţii n-ar fi vrednici a fi slugi măcar. 

Dar acest autor a mers şi mai departe. S-a declarat întâi el însuşi renăscător” al dramei şi poeziei române, a pus în 
foaie? în margini negre de doliu numele tuturor oamenilor cuviincioşi * cari nu voiau sá? se aboneze la asemenea literatură 
şi să-i fie intim în familiile lor, a făcut albie de câine pe nemuritorul nostru Alecsandri, necum pe alţii. Şi răsplata ? 

Bene-merenti clasa | — după recomandarea ilustrului Urechia ni se pare. 


1. initial Deşi nimic alt decât nepotul tafecciului sârb care-a vândut pe Tudor, capul sfânt 2. după refor [mator ] şters 3. în 
foaie supraintercalat 4. oamenilor cuviincioşi deasupra familiilor oneste şters parţial 5. după să primească asemenea lucru şters 


[„EXISTĂ ACI ÎN BUCURESTI...”] 


2264 


Există aici “” în Bucureşti un soi de smintit de care se păzeşte toată lumea — sârb de neamul lui, şi anume 


strănepotul! acelui sârbotei trădător, Macedonski, care-a vândut creştetul sfânt al lui Tudor pe mâna adunăturilor de 
vagabonzi ale grecului Ypsilante °. Acest individ - smintit în opinia oricărui om — , deşi nepot de sârb prost, se pretinde 
neam de boier de Ţara Românească, ca şi când n-ar fi existând nimene — în satul lui Cremene — care să ştie vorbirea acestei 
ţări. Dar nu numai atât. El, în gândul lui de dobitoc, e mai mare poet decât Alecsandri şi, ca s-o dovedească, înjură pe 
venerabilul? bătrân în modul cel mai neomenos: el e mai învăţat decât toată Academia la [un] loc, deci face Academia albie 
de câine. Ca să dăm o probă de productiunile clasice ale acestui idiot cerem scuze cititorilor noştri că“ cităm o probă din 
necuviintele lui poreclite * literare. 


Urmează apoi “* scene intime din institutul de morală, în care autorul se rátáceste. 


Ei bine — care e răsplata ? Bene-merenti cl. Mun escroc , un plagiator, un pornograf — decorat ! 

Ei bine ! Sá mai primeascä® sau să mai poarte cineva o medalie pe care-o poartă un asemenea om de nimic ! Daca se 
poate una ca aceasta ! 

Ba sârbul a găsit şi un lăudător - un grec — Giuvaras 

Escrocheriile din Dobrogea. 


1. prefixul stră - supraintercalat 2. initial pe mâna lui [Ypsilante ] apoi pe mâna grecului; lui Ips [ilante ] apoi pe mâna < 
puşlamalelor > ad[unăturilor ] lui Yps [ilante ] 3. după băt [rânul ] şters 4. deasupra lui să şters 5. după lit [erare ] şters 6. Să 

mai primească sau supraintercalat 





[„NOUL BIZANŢ...”] 


2264 


Noul Bizanţ ”® s-a cretinizat moraliceşte şi intelectual sub domnia turcului şi trebuia sá se cretinizeze . Grecul, 
popor negustoresc de țărm de mare, nu munceşte si nu ştie a munci. El trăieşte din tranzacţii — umilit cu turcul, obraznic cu 
creştinul supus. 


„NOROCUL NOSTRU...”] 


2264 


Norocul nostru *” în epoca fanariotilor a fost că nu toţi pretinşii greci erau în! realitate greci. Cei mai multi dintre ei 


aveau numai limba grecită , însă era ori albaneji ori bulgari. Dar amândouă popoarele au sânge tracic în ele, sunt înrudite cu 
noi şi s-au asimilat lesne. Grecul veritabil? nu se va asimila niciodată. 


1. deasupra lui rel şters 2. după adlevărat ] şters 


[,MAIORESCU”] 
2264 
Maiorescu 1" Cine vorbeste 
Caracteristica lui Anghel [:] Dimancea 
E instr [uit] Epurescu 
E gentil (Ramshorn ) Gulutä Effendi 
E nobil 


E d-ai noştri 
[consi ILIUL ] COMUNAL”] 


2264 


Consliliul ] comunal Cam] era] de Comerţ Consiliul ] judeţean 
Cariagdi Socec Voreas 

Anton Mavrus Pres . Cost. Atanasiu- Aurelian preşed [inte ] 
Dr. Sergiu Cugler Alexandrescu 

Gr. Serurie Nae Ionid băcanul 

Nae Manolescu 

Porumbaru 

Marin Christu! 

Triandafil 

Toroc Mişu 

Stancu Bechianu 

V. Hernea 

P. Buescu 

(Lahovari) 


1. urma pană , Buescu şters pentru a fi reluat mai jos 





[„CE SPUNE ÎN TOATE DISCURSURILE D-LUI ?”] 


2264 


Ce spune *” 


Dictatura. 
A doua zi după lovitura de stat Cuza a 'ntâlnit pe M. K .—pied de nez (sfârlează ) — lovitura de stat este a lui Cuza. 
Ca să facă fapte mari. 


în toate discursurile d-lui? Să mă lovească pe mine. 

Toatä lumea a fost cu dumnealui. 
Da drepturi naţiunii întregi. 
Voieşte ”” să 'mpingá * lucrurile şi să facă dictatură în favoarea mea. Lovitura de stat — pentru a da puterea altuia. 


[„CONDIŢIUNILE CELE MAI PROPRII...”] 


2264 


Conditiunile cele °'” mai proprii unei naţiuni în cutare situatiune. 


Oameni cari nu citesc nici o carte, nici un jurnal. 

Lahovari, mult talent, cu multă instrucţiune. 

Cari sunt traditiunile d-lui Lahovari? Sunt traditiuni româneşti? Nepotul caimacamului de la Craiova din timpul 
Zaverei nu ştie româneşte, vorbeşte rău româneşte. Când vorbeşte Lahovari 

rom[ineste ]*** *** 
când nici ** nu ştie rom[îneşte ]. 

De convenţie numai! . 

Un regim foarte liberal şi poziţie parlamentară. 

Dionisie Fotino. 

Epoca apelpisitilor . 

Zavera . Caimacam la Craiova. 

De la aceşti d-ni nu pot s' aştept un program, numai d. Cogălniceanu putea să facă un program de guvernare, are 
cunoştinţele cerute. 


1. iniţial Convenţie numai 


[ DACA SINCAL...”] 


2263 


Daca Şincai "7" ţinea la pântece desigur Iosif II, care-a vorbit cu dânsul, l-ar fi făcut profesor * aulic * la Viena; se 


'ngrozeste *. Dar Şincai era român, era mândru. Şincai n-a fost la Roma si la Iosif II ca să se vänzä *; a murit sub un gard. 


[„E CURIOS...”] 


2275B 
E curios * că 'ntr-o rasă pură nu există invidie. Fiecare se bucură de ridicarea unuia dintre ei. E d-ai noştri, cum s-ar 
zice. Iluzionismul! identităţii merge atât de departe încât evreii prefac pe orice om mare în jidan. Mie mi s-a 'ntámplat s-aud 
pe unul zicând că Brahm, fiul neutrului * 





Brahm, n-ar fi decât Abraham şi in consecuentä de-al nostru şi Napoleon I al frantuzilor ar fi iudeu . Horatius Fleckeles . 


1. modificat din Iluzia 


[„DACA MAGHIARII...”] 


2264 


Daca maghiarii, "7" atunci când erau mari şi tari, n-au putut deznationaliza pe nimenea, cu atât mai puţin vor putea- 


o astăzi, când sunt sub o dominatiune de nu străină, desigur însă grozav de neutrală, şi care nu poate să-i încurajeze la 
persecutiunea naționalităților decât în detrimentul lor. Căci! ori[ce] persecutiune e o sumă ° [de] putere vie cheltuită în zádar 
care, întrebuințată în? munca pentru ridicarea rasei“ maghiare, ar fi roditoare, pe când astfel e stearpá şi n-are alt rezultat 
decât a împiedeca şi pe ceilalţi în dezvoltarea lor. 


1. după Ori şters 2. o sumă supraintercalat 3. după pentru şters 4. după poporului şters 


[„A SPUNE GRECULUI...”] 


2257 


415r 


A spune grecului că e român înseamnă a-l lăuda şi a-l împinge! să fie om cumsecade. Dar a spune românului că 

nu e român e o insultă gravă, demnă numai de un grecotei malonest? cum e redactorul „Pseudo? - Romänului”. 


1. după sflătui ] şters 2. supraintercalat 3. supraintercalat 


[„AUSTRO-UNGARIA AR TREBUI...”] 


2257 


Austro-Ungaria "77 


c'est un jeu au plus fin. 


ar trebui să simtä că Tratatul de la Londra e o cursă ce i s-a pus de către celelalte puteri şi că 


[„EMANCIPAREA ECONOMICĂ ŞI INTELECTUALA...”] 


2257 


Emanciparea economică * şi intelectuală a întregului popor românesc. 


Nu ne mai trebuie epitrop în nimic şi nicăiri. Nu trebuie nici unguri epitropi, nici germani, nici ruşi. Încolo admitem 
orice formă de convietuire cu alte popoare, fie aceea o convietuire cu maghiarii sub Coroana Sf. Ştefan, fie cu! toate 
celelalte popoare în Imperiul habsburgic sub 





Coroana de Austria — idealul? unităţii politice ne e cu desăvârşire indiferent. Un singur lucru putem pretinde de la oricine: 
sá respecte naționalitatea noastră cum o respectám noi pe a lor. Crede oare Austria să câştige preponderantä pe Dunăre 
permiţând ungurilor infamiile câte se comit? 

Precum nu ** admitem în dezvoltarea muncii noastre şi a economiei noastre epitropia unui negot exercitat de străini, 
precum nu admitem în dezvoltarea noastră intelectuală epitropia unei limbi străine — pe chiar sora franceză, necum 
nemteasca , slavoneasca sau ungureasca — având noi epitropi naturali limba latină și? fiica ei, limba românească din suta a 
şaptesprecea , tot astfel... precum nu adm [item] în bis[erica ] noastră“ epitropia Bizanțului sau a Romei, tot astfel evident că 
nu admitem nici epitropie pe Dunăre şi sfătuim pe tot românul să facă asemenea nouă. Pe tot românul, oriunde ar fi5, sub a 
oricui stăpânire s-a afla. 


1. după cu nemţii şters 2. după un [ideal] şters 3. după şi limba şters 4. urmează, decontextualizată , trimiterea subliniată 
Pasajul din Jiricek Traci 5. iniţial de oriunde ar fi 


[ „UN POPOR SE NAŞTE...”] 


2257 


Un popor “* se naşte prin reacţiunea unei rase în contra unei dominatiuni străine: 
ruşii — tatarii 
ungurii — românii 
spaniolii — olandejii 
Naturile generoase ţin cu cel slab şi vin în ajutorul lui. Astfel se sporeşte puterea acestuia. Contra lui Mohamed 
pollonii ] şi ung[urii ] n-au luat parte din invidie. 


[„STĂPÂNUL POLITIC...”] 


2257 


Stăpânul politic “ a trupului şi a raporturilor lui de avere poate fi ici un Habsburg, colo un Romanov , dincolo un 


Rachenberg sau un Obrenovici; pe sufletul lui, pe limba lui, pe inima lui e stăpân Dumnezeu şi el, şi nimenea 'ncolo . 


[,CITIM ÎN «JOURNAL DES DÉBATS »:...”] 


2264 


Citim in *% „Journal des débats”: 


Se ştie că ratificarea Tractatului de la Londra, care regulează cestiunea Dunării, a fost amânată pentru şase luni, 

pentru a da statelor riverane timpul de-a consimti la aranjamentele cari au fost luate in această privinţă de cäträ puteri. Se 
asigură pe de altă parte că cabinetul din Londra a făcut cei dentăi paşi la Bucureşti pentru a îndemna pe guvernul român 
de-a adera la deciziunele Conferentei. Reprezentanţii marilor puteri vor sprijini paşii guvernului britanic şi nu mai e nici o 
îndoială [că] negociatiunile începute vor izbuti a da! un rezultat satisfăcător. România nu va putea în adevăr să se 
retranşeze în indefinit într-un non possumus din care ar sili-o să iasă interesele ei proprii chiar. Ştim, e drept, că România 
are multe remonstrări (greifs ) de făcut; dar e tot atât de puţin just de-a pretinde că interesele ei ar fi fost cu totul ignorate 

la Londra de cäträ puteri: ele au ţinut seamă de aceste interese în măsura în care a fost cu putinţă de-a o face. În 
această cestiune a Dunării, cari era de natură a inspira o seamă de îngrijiri şi care-a fost rezolvată într-un mod? 
atât de pacinic, erau trei grupuri de interese deosebite pe cari era vorba de-a le acorda. Erau mai întâi interesele 


259 


Rusiei si ale 

Austriei, cari se contraziceau în mai mult de-un punct şi în privirea cărora înţelegerea s-a putut face 
spre satisfacerea amânduror părţilor interesate. Apoi veneau interesele micilor state tármurene, precum România, 
Serbia şi Bulgaria; şi în fine veneau interesele generale şi particulare? ale marilor puteri, cari asemenea nu se 
puteau neglige . Am avut deja ocazia de-a spune“ cum Conferenta a ştiut să iasă din această situatiune delicată si 
grea. Se 'ntelege că ea nu putea să dea satisfacere tuturor intereselor; dar, acordând Austriei şi Rusiei oarecari 
avantaje pe cari nu le putea refuza, le-a şi impus, în favorul statelor tármurene unele concesiuni cari merită a fi 
apreciate. 

Una din principalele® remonsträri ale României era că Austria va fi reprezentată în mod permanent în 
Comisiunea Mixtá a Dunării. Această Comisiune având a se compune din delegaţii statelor tármurene, la care - ar fi 
venit să se adaoge un delegat al Comisiunii Europene, ales după ordine alfabetică, Austria era cea dentăi putere 
designată a-şi trimite reprezentantul şi, prin acest fapt, ea ar fi fost de două ori reprezentată în Comisia (Mixtä) de 
navigatiune pe Dunăre”, care nu trebuie confundată cu cea europeană. Deci România, văzând în această 
prerogativă acordată Austriei o ameninţare a independenţei ei, “” această putere a renunţat la dreptul unei duble 
reprezentaţiuni. lată o concesiune serioasă, care - ar trebui să satisfacă“ pe cei din Bucureşti. Dar mai sunt şi altele, 
mai puţin importante. S-a prevăzut de ex. cazul când România nu s-ar înţelege cu Rusia asupra planului de lucrări ce 
sunt a se întreprinde în braţul Chiliei şi Conferenta a decis ca diferendul să fie supus direct puterilor, cari vor avea 
să judece în ultimă instanţă. În fine România si Serbia ridicaseră obiectiuni în privirea numirii subinspectorilor şi a 
diviziunii fluviului din punct de vedere administrativ. Asupra acestor două puncte puterile sunt în mod egal dispuse 
de-a le acorda satisfacerea legitimă la care au drept. 

Executarea Tractatului de la Londra nu va întâmpina deci nici un obstacol serios şi, chiar daca dificultăţile, 
ridicate de elaborarea acestui tractat ar fi cu mult mai numeroase, totuşi nu desperăm de rezultatul final. Ne aducem 
aminte de îndoielele ce născuse” , acum câţiva ani, executarea Tractatului de Berlin. Părea la întâia vedere că acest 
tractat va fi nerealizabil, dar puţin câte puţin dificultăţile au fost aplanate şi Tractatul de la Berlin a putut fi executat, 
în dispozitiunile sale principale, "7" în mai puţin timp decum cutezam a spera. Tot astfel va fi şi cu Tractatul de la 
Londra, care, nu e decât o anexă a Tractatului de la Berlin. 


321r 


1. initial vor izbuti la un rezultat [satisfăcător] 2. după mo[d] şters 3. după partial[e] şters 4. după zice şters 5. 
după prin[cipalele ] apoi prin[cipalele ] şters 6. după întâi şters 7. de navigatiune pe Dunăre supraintercalat 8. după 
satisfa [că] şters 9. în ms se născuse 


[„PRINŢUL DIM. GHICA...”] 


2264 


Prinţul Dim. Ghica, °'” un interes mare national în joc, o impresie tristă, nu amară, principiuri , nu program. 
Care este programul ? 

O repetitiune din ceea ce a zis la laşi. A dezvoltat un program ? Nu este un om politic Un advocat foarte distins. 
Om politic [este cel] care studiază toate conditiunile unei societăţi şi-şi face un program al său. 

La care instituţie numele său e lipit *, fie socială, politică sau economică? Omul politic e cel care are idei. 

Să cunoşti Codul. 

Ca să fii om de stat nu e destul să ştii Codu [1]. 


1. după V, adăugat ulterior. 


[„ÎN FOILE AUSTRIACE...”] 


2264 


2 209r 


În? foile austriace e aproape un mot d'ordre de-a pretinde că Austria urmăreşte ordinea în Orient. Valetul 
Austriei din România, d. Vasile Boerescu, botezase chiar partidul conservator, fără să-l întrebe, cu. numele specios de partid 
al ordinei. Nu trebuie să uităm că acest mare om de stat ne-a înzestrat cu Codul Napoleon, prin care s-au desfiinţat toate 
îngrădirile datoriei codificate 





a pământului pentru păstrarea proprietăţii în mânile pământenilor. lată ce zice d. ex. Codul Caragea, cap. III, $ 


Cei ce vând lucru nemiscätor , atunci numai poate să-l vânză la alţii, când mai nainte vor da de ştire celora ce au cădere sau * 
epitropilor lor. 

Se protimisesc la cumpărătoarea celor nemişcătoare: 

a) rudele de sus şi de jos; 

b) rudele de alăturea până la a patra spitä când sunt şi părtaşi sau devälmasi ; 

c) rudele de alăturea pân' la a patra spitä când sunt şi vecini; 

d) cei ce sunt numai rude de alăturea până la a patra spitä; 

e) cei ce sunt numai părtaşi sau devälmasi ; 

f ) cei ce sunt numai vecini: (1) cei ce se vecinesc în lung; (2) cei ce se vecinesc în lat; (3) cei ce se vecinesc la un colţ. 

Am fi vrut să ştim cum ar fi putut cumpăra străinii moşii şi case sub asemenea legiuire. 


1. acest text are semnele grafice ale unei note de subsol: linie orizontală scurtă şi asterisc 2. după Atât şters 3. după sau 
protimisis şters 


„CÂND OPOZITIUNEA A 'NCERCAT ...”] 


2264 


Când opozitiunea *” a 'ncercat în! Senat şi în Cameră să implore pe M. Sa Regele a garanta libertatea alegerilor ea 


a avut fără 'ndoială cuvânt. Ea ştia cu ce guvern are a face ţara, ştia că cetăţenii au să se aştepte din partea societăţii anonime? 
nu numai la presiuni, ameninţări şi corupţie, ci la mai mult, la atentate asupra vieţii. 

De la un capăt la altul al ţării furtul de bilete? din urne, violarea secretului voturilor * şi scrierea lor sub controlul 
agenţilor administrativi, bătăile şi încercările de ucidere au fost la ordinea zilei; nelegiuri s-au comis, începând de la* 
ministrul - prezident pân-la scriitoraşul din sat. Toată haita flămândă de indivizi cari nu ştiu a munci şi a căror unică speranţă 
este un guvern ignorant ca cel roşu, ce? să-i hrănească din buget, s-a zvárlit asupra ţării ca lupii în turma de oi, începând cu 
capitala şi sfârşind cu nordul estrem al ţării, pretutindeni presiuni, pretutindeni corupţie, pretutindeni nelegiuire. 


1. după atât şters 2. initial societăţii anonime de bandiți 3. deasupra lui voturi şters 4. deasupra lui votului apoi voturilor şters 
5. supraintercalat 6. deasupra lui care şters 


[„ALTFEL «N. FR. PRESSE»...”] 


2264 


Altfel, „N. fr. Presse” %' se înşală când admite un antagonism real între slavii de sud şi români. Avem! cu toţii 
sânge tracic în vinele noastre. 

T/ r români 

T/ s bulgari, sârbi 

T/ t albaneji 

Un substrat comun etnic si linguistic. Un radical comun drept bazá 


1. dupá suntem sters 





[„CEL MAI AUTORIZAT...”] 


2264 


Cel mai autorizat "77 din şefii opozitiunii, d. Florescu, s-a asociat la aceste energice cuvinte ale primului 
ministru şi a zis că-n „ziua de pericol toţi, românii fără esceptie vor uita vechile lor disentimente, pentru a se întruni 
într-un singur partid, partidul naţional. ” („Journal des debats” ) 


(Demisia din armată a generalului Manu; Eraclie Arion) 


[„ÎN LOC DAR DE-A GĂSI...”] 


2264 


În loc % dar de-a găsi necuviincios articolul în cestiune s-ar fi căzut mai bine ca indulgenta lui relativă să dicteze 
tăcere celora cari s-au crezut în drept de-a se simţi atinşi. Ceea ce-am indicat noi, mai mult ironic şi în paralelă c-un caracter 
de comedie, nu este singura indicație despre care am putea vorbi; sunt şi altele, cari ar putea să fie şi mai simtitoare pentru 

Asemenea nu ne-am fi crezut în drept a accentua o numire atât de nemerită din partea unui stat străin; l-ar privi 
aceasta pe acel stat străin. Dar în privirea ţării noastre suntem în dreptul nostru de-a pretinde ca asemenea alegeri? delicate 
să cază asupra unor oameni despre cari, daca nu se vorbeşte nimic de bine, măcar de rău să nu aibă nimeni a vorbi. 

Oricine ne va putea crede că d. Ştefan Belu e pentru noi o persoană indiferentă şi om ca oricare altul, încât, pe câtă 
vreme 


1. urmează Asemenea nu ne-am fi c[rezut ] şters 2. după numiri şters 


„ANGLIA SI RUSIA...”] 

2257 
Anglia şi Rusia 7% în Asia. 
Cestiunea Orientului european. Întru cât e solidară Germania cu Austria nu ştie nimenea. Pommercher Musketier . 


Franţa şi Italia în Tunis. Spania. Egipetul. 

Danemarca, Suedia şi Norvegia, Portugalia, Olanda, Belgia si Svitera. Olanda. Boerii'. Vechile privilegii ale 
boerilor. Propunerea Schaepmann (62: 16) analogă cu Bradlaugh. 

Belgia ministeriul Frere Orban . 1 600000 majori. 116000 Parlament 1/ 10. Consiliile provinciale, 1/6 ?. 


1. grafic mai veche pentru buri , populaţie olandeză din Sudul Africei 2. după 7/ 10 şters 


[„DE ACOLO AU IEŞIT TREI DINASTII ROMÄNE...”] 


2264 


De acolo * au ieşit trei dinastii române: Basarabii, Musatii şi Corvinii . De acolo cel mai mare erou cu care se leagă 
ungurii, Ion Corvin, si cel mai mare rege al lor, Matei cel Mare, care-a luat Viena. Vor să strice *** degeaba li-i 
Soc. istorico - arheologică . Şcoala preparandală . 





[,, UNIAD IOAN”] 


2264 


Uniad loan, "7" vestit om despre care legenda spune multe. Născut la Uniad la 1387'. 

Tatăl său un om însemnat. 

Ioan s-a distins deja sub Sigismund (de Luxemburg ). 

Împăratul Albrecht l-a numit la 1438 ban de Severin, unde are ocazie a-şi câştiga glorie împotriva turcilor. 
După moartea lui Albrecht, Uniad se declară pentru Vladislav 1 în contra văduvei regale Elisabeta. 

1442 împreună cu Nicolae Uilac (Nicolaus Olacus ) deveni voievod al Ardealului şi câştigă o biruintä strălucită 


asupra turcilor. 


1. după 183[7] şters 
[„STEFAN V MUSAT...”] 


2264 


Stefan V Muşat **” 
ca culminatiune a trei dinastii románe 


[„CA TOŢI ROMÂNII ADEVĂRAŢI...”] 


2263 


Ca toţi “ românii adevăraţi Ştefan Vodă era ardelean de origine şi anume mureşan. Ca şi Uniad Corvinul , ca şi 
Basarabii toţi. Dar ce e Maramureş decât o combinaţie de cuvinte între Marmura (numită Poarta de Fier) şi Mureş, râul care 
trece prin ea. 


[„DEŞI ÎN REALITATE...”] 


2257 


deşi în realitate *% poporul maghiar n-a ajuns niciodată la predominare în ţara lui proprie, nici în trecut, nici azi. 
Îndată după stingerea dinastiei lui Arpad, s-a succes până în ziua de azi o serie de dinastii străine recrutate! de departe şi de 
aproape, încât singura dinastie naţională cu care se laudă este familia arhiromânească a Iancului, voievodul Ardealului, a 
Corvinilor. Bonfiniu deducea familia dintr-o gens de patricii de la Roma; realitatea este însă că Corvinii erau boieri români de 
neam, iar îndeosebi tatăl voevodului Iancu ţinea în căsătorie pe o fiică din familia Paleologilor din Constantinopole. De 
aproape înrudiţi cu Basarabii, ba poate ei înşii Basarabi, aveau în marca lor un Corb c-un? inel în gură. Acest corb cu inelul 
în gură este însă identic cu corbul legendei lui Radu Negru. Radu Negru, zice Miron Costin, a trecut din Ţara Făgăraşului 
munţii şi-n şesul Ţării Româneşti a găsit* 

1. dupä din toate sters 2. dupä cu un sters 3. a gäsit deasupra lui s-a 'nsurat sters 





[„ACEŞTI OAMENI...”] 


2257 


Aceşti oameni Y o simt aceasta şi de aceea joacă rolul de agenţi provocatori: Grădişteanu, virtutea în 


descompunere. Cariagdi, Carada. Agenti provocatori ai Rusiei. 


[„AM FI CURIOSI...”] 


2257 


Am fi curioşi “” cine întreabă pe d. Grădişteanu care sunt nestematele românilor ? Tot aşa de bine, la o privinţă, pe a 


regelui Spaniei, dar pe noi nu ne priveşte. D. G[rädisteanu ] nu este nici român, nici neromän — cată ce este d. Grădişteanu. 


[„ARE OMUL UN STAPÁN...”] 


2257 


Are omul %” un stăpân şi acela e infinitul. Dezvoltarea omului nu merge în infinit, ci pán' la o proporţională . Nici 
un copac nu creşte pân' la ceri. 


[„D. GRÄDISTEANU N-ARE NIMIC DE PIERDUT...”] 


2257 


D. Grădişteanu “” n-are nimic de pierdut, absolut nimic, nici chiar renumele de om cu castitate de moravuri şi cu 


onestitate de conştiinţă. D-sa nu are decât de câştigat... cât se poate de mult şi f tout prix. 


[L CINEVA POATE FI OBLIGAT...”] 


2257 


Cineva poate ** fi obligat prin locul naşterii sale de-a servi în armata ungurească, adecá de a-şi da puterile, trupul si 
viaţa fizică pentru statul ungur, dar limba ungurească nu e nimenea dator? de-a o învăţa, nimeni dator, nici sie însuşi, nici lui 
Dumnezeu, 


1. după de-a [servi] şters 2. deasupra lui obligat şters 





[„ÎNAINTEA BUBUITULUI ...”] 


2257 


Înaintea 27" bubuitului **** se pleacă Universul. Se ple [acá ] o oaste dusmaná, se pleacă regele duşman. 
H 


Birui-vor * Domnii sodomiei bizantine si ai cezaro - papismului cu capul de popä si trupul de priap ? 
[,,DISPRETUIESTE ORICE SOI DE SPECULĂ...”] 


2257 


DispretuieSte orice %* soi de speculä: fie specula de idei a politicianului , a gazetarului venal, fie specula de bani a 
cămătarului şi! a negustorului uzurar , fie specula de tine însuţi, a lingărie şi a cocoteriei . Munca, iubit popor românesc, iată 
sufletul şi creatoarea ° tuturor lucrurilor mari. 


1. după fie şters 2. supraintercalat 


[„MUNCA, IUBIT POPOR ROMÂNESC...”] 

2263 
Munca, iubit Y" 
lar tie Y" Ñi zic: 
Munca, iubit popor românesc, 
Există un secret — Dumnezeul lumii 
mecanica universului 


popor românesc. 


[„O ORGANIZARE ÎNTRE ROMÂNI...”] 


2257 


O organizare **" între români asemenea Societăţii ] francmasonilor şi a iezuiţilor, ca a bisericii catolice. 


Pretutindene oameni ***, cari sá tie registru de tot sufletul românesc. Cel slab trebuie încurajat şi lăudat pentru ca sá devie 
bun; trebuie trezită deşertăciunea lui, decorat la nevoie, trezite mii de speranţe în el, în caz de estremă nevoie ajutat chiar. Să 
se simtă că Soclietatea ] Matei Basarab reprezintă o putere enormă. 


[,, DECI NU [ESTE] EXACT...”] 


2257 


Deci! nu “” [este] exact ceea ce afirmă M[onitorul ] că cuvintele din Iaşi au fost rostite prin surprindere de către o 
persoană care n-avea nici un rol oficial la acea solemnitate. 





1. după Asemenea şters 





NOUA ROMĂ 


2263 


A se “” convinge turcii că Imperiul trebuie restaurat , prin introducerea limbilor nationale în biserică şi prin trezirea 
patriotismului local, escitat şi în contra ruşilor, şi în contra austriacilor. Grecii trebuie eliminaţi cu totul din guvernarea 
bisericei române şi substituiti prin arabi în Orient prin români in Europa. Odată un român patriarh, el va numi români 
episcopi în ţinuturile locuite de ei, albaneji episcopi unde ţările sunt locuite de albaneji. 

Datoria publică turcească, acoperită în Anglia prin subscriptiuni benevole . Convins poporul englez că turcii 
trebuiesc economiceşte emancipati. Datoria publică odată plătită, se va institui un Reichsrechnunghof care va ţine pururea în 
cumpănă echilibrul bugetar. 

Patriarhii or înfiinţa la! Const[antinopol] o Academie de limbi orientale. Gaster româneşte. Se vor preda pentru turci 
ştiinţele necesare şi pentru celelalte naţionalităţi asemenea. Liceu septilingv . Limba română şi greacă” şi cea bulgară 
obligatorii. Funcţionarii obligaţi a şti toate limbile judeţului pe care îl administrează. La** mănăstire română, la Ierusalim 
strană română. 


1. după o Alcademie ] şters 2. după cea [geacä ] sau [bulgară ] şters 


[„„V-O SPUN FRANC, D-LOR...”] 


2263 


V-o spun “” franc, d-lor, servesc pe românii din partidul conservator, nu pe greci. Pe acele rămăşiţe de boieri 
români din vremea domniilor noastre legitime, ale Basarabilor şi a Musatinilor . Scuip în toţi Domnii fanarioți, scuip în toţi 
grecii [pe] cari i-au adus. Mi-e ruşine că a fost cu putinţă ca toată plebea şi toată canalia bizantină s-ajungă a domni în această 
ţară, mi-e scârbă de ei şi-i urăsc. 


[„CU AJUTORUL AUSTRIEI...”] 


2263 


Cu ajutorul Y Austriei. Trebuie cumpărată* alianţa cu natiile apusene: Franţa, Anglia, Italia — trebuie ca Austria sá 
suste pe turci în Europa f tout prix, trebuie ca un austriac să vie în România, să abdice Carol în taină în favorul Casei de 
Austria — să-l vedem de e patriot. Silit să dea o formală abdicare în mâna unui partid oarecare — se va alege momentul în 
care această abdicare să fie utilizată - momentul morţii de ex. — şi adusă Casa de Austria aci. 

Nu facem “” guvernul decât daca ne dä un act formal de abdicatie în mână. 
Nu putem lăsa soarta istorică a ţării pe asemenea mâni. 


44r 





[,ARDELENI SÁ NU SE FACĂ...”] 


2263 


Ardelenii să *" nu se facă! cetăţeni români, ci sá rămâie supuşi austriaci, ca să se poată 'ntoarce cu toate drepturile 
în Austria. Să ceară românii consul general? la Bucureşti. Eu sunt născut în Bucovina, tată-meu e bucovinean, un grec ca 
Vogoridi n-a fost în stare a-1* face cetăţean. 


Societatea: Carpaţii şi Balcanii, societatea tuturor românilor veniţi în ţară. 





1. initial să nu fi fost [făcuţi] 2. supraintercalat 3. a-l repetat din inadvertentä la început de rând 


[NOI NU SUNTEM NEMULTUMIT!...”] 


2263 


Noi nu "7" suntem nemulţumiţi în contra Rusiei, nu avem nimic de zis in contra tendentelor ei, dar în orce caz nu ne 


place nici despotismul monarhic, nici cezaro - papismul bisericesc. Desfäcändu-se [d]intr-o legislaţie nici legitimă şi nici 
umană — aceste două rămăşiţe a instinctelor tartarice cari se găsesc numai la turci şi la mongoli — popoarele orientale ar 
avea o garanţie că amestecul viitor al Rusiei în afacerile lor va fi un amestec dictat de legile umanităţii şi echităţii. Pân-atunci 
colosul de fier cu picioarele de lut reprezintă un pericol social şi politic pentru Europa întreagă şi nu numai pentru noi, 
popoare romanice sau germanice, ci chiar pentru slavii cari au istoria lor proprie şi cultura proprie. 

Degeaba. Tatarul ** slavizat din Rusia poate fi vită, omul arioeuropean nu e dobitoc. În el reacţiunea e pururea 
deplină. Cu cât vrei să-i impui ceva mai mult cu atât natura omenească se revoltă în el. Dragostea * de legea Sfântului George 
şi legea * de bravură şi temeritate ne-au înnobilat pe toţi. Nu suntem vite de jug, nu suntem sclavi abjecti a nici unui papă, a 
nici unui cezar. E un raport între noi şi-ntre cei ce din mila lui Dumnezeu poartă comanda lumei — un raport de 
proportionalitate de putere, de echitate, de dreptate. Nu fantazia bolnavă a unui umil pomanagiu încoronat prin mila 
diavolului, nu ea va dicta voinţa noastră cătră viaţă, dorinţa noastră cătră lumină. 


[„POLONILOR...”] 


2263 


Polonilor, veniţi ** la ruteni, ţineţi la ruteni, trăiţi la ruteni, ei sunt singurii cari vă deschid calea de libertate. 
A-i combate va să zică a-i susţine, a-i face simpatici Rusiei tartare. 
Ruteni, ţineţi la Casa de Austria. 

CU PATERNITATE INCERTĂ 


1882 


[ÎNAINTE DE SĂRBĂTORI...”] 


Înainte de sărbători se răspândi vorba că d-nu C.A. Rosetti şi-ar fi dat demisia de la Ministeriul de Interne. 

Însuşi ,,Románul”, organul d-lui ministru de interne, a publicat această ştire sub rubrica „Informatiunilor”, dar fără 
nici un comentariu. Şi, deşi „Monitorul oficial” n-a confirmat-o, acest fapt se poate considera ca sigur. 

Şi oricine simte că el prezintă o importanţă cu totul esceptionalá. 

Este adevărat că, sub guvernul actual, retragerea unui ministru are aceeaşi însemnătate cu schimbarea unui subprefect. 

Câţi oameni vin şi revin la ministeriu fără să se ştie nici pentru ce au venit, nici pentru ce se duc, nici pentru ce iar 
revin. 

Dar nu e vorba de un ministru oarecare. 

Este vorba de d-nu C.A. Rosetti, făcătorul şi întemeietorul partidului liberal şi unul dintre cele două capete ale acestui 
partid bicefal . 

D-nu C.A. Rosetti este I.C. Brătianu, adică primul ministru ; şi d-l I.C. Brătianu, adică primul ministru, este C.A. 
Rossetti, a zis „Românul”. 

Şi cine nu ştie că aceste două persoane au fost totdauna nedespärtite în acţiunea lor politică şi au format amândoi o 
singură individualitate politică! 

De aceea toţi se întreabă: ce însemnează retragerea d-lui C.A. Rosetti? 

În zadar am căutat, în organele oficioase, un răspuns la această întrebare. N-am aflat nimic sigur şi nu putem nici 
astăzi răspunde decât cu presupuneri. 

Două sunt mai ales zgomotele cari au dobândit oarecare tărie. 

Se zice mai întâi că între d-l C.A. Rosetti şi d-l I.C. Brătianu esistă o deosebire fundamentală de idei în privinţa 
organizării interioare a ţării. 

Este adevărat că amândoi s-au adăpat de la izvoarele cele mai necurate ale demagogiei franceze şi au fost uniţi trup şi 
suflet pe cât a fost vorba să facă opozitiune. 

Dar, odată ajunşi la guvern, nu se mai înţeleg deloc: unul se deşteaptă a fi conservator, ba, după alţii, chiar retrograd; 
iar celălalt a rămas tot demagog! 

Această esplicatiune prezintă multe probabilitäti. 

Pe când d-nu C.A. Rosetti se afla încă prezident al Camerii legiuitoare, ţara întreagă fu câtva timp mişcată de 
propunerea nesocotită de a se declara magistratura electivă, aceea ce, daca s-ar fi realizat, ar fi produs o perturbatiune 
generală care ar fi avut drept rezultat dezorganizarea complectă a acestei a treia putere din stat. 

Abia veni la minister şi ţara fu din nou neliniştită prin circulările sale arbitrarie, care dezbina pe proprietari şi arendaşi 
de ţărani în relatiunile lor agricole. Şi apoi depuse, între altele, legea consilielor judeţene, ce coprinde în sine votul universal 
şi legea tocmelelor agricole, prin care se face imposibilă orice învoială dintre proprietar şi muncitorii de pământ şi se dă o 
lovitură de moarte agriculturei. 

Se pretinde că d-nul C.A. Rosetti ar întâmpina dificultăţi în admiterea acestor legi şi că, de aceea, se şi retrase de la 
minister. 

Daca aceasta ar fi adevărata cauză, demisiunea d-lui C.A. Rosetti şi-ar avea importanţa sa politică, căci, printr-însa, s- 
ar dovedi că d. Brătianu respinge acum ideile demagogice şi anticonstitutionale cari au format crezul său politic şi cărora 
numai d. C.A. Rosetti le-a rămas credincios. 

Cât pentru noi, nu putem primi de adevărată această ruptură dintre d. Rosetti şi Brătianu; nu ne putem închipui pe d. 
Rosetti fără d. Brătianu, nici pe d. Brătianu fără d. Rosetti; nici putem crede că d. Brătianu să[-şi] fi schimbat acum, la 
bătrâneţe, ideile ce a profesat toată viaţa sa, şi să fi renunţat pentru totdauna la visul încântător de a experimenta asupra ţării 
noastre ideile extravagante ale socialismului. 





Şi pe urmă nici intră în deprinderile radicalilor de a avea idei de organizare lămurite. Din contra, având idei 
nerealizabile şi văzând că ele nu pot să treacă în fapte şi în instituţii, radicalii le schimbă cu înlesnire după timpuri şi 
împrejurări, sau cel puţin le amână de azi pe mâne. 

De aceea noi credem că, daca deosebire de vederi esistă între dd . Rosetti şi Brătianu, această deosebire esistă numai 
asupra aplicării. 

Se pare că d. Rosetti, mai nerăbdător şi poate mai stăruitor în ideile sale, aflându-se la putere, crede momentul 
priincios pentru a-şi pune în aplicare vederile politice şi că d. Brătianu, mai sfiicios, şi voind să treacă şi om de stat, nu crede 
încă momentul venit de a ataca bazele pe cari repauză societatea noastră şi se opune la legile inoportune şi cutezătoare ale 
colegului său, de teamă mai ales de a nu speria lumea şi de a pierde, pentru totdauna, puterea. 

Oricum ar fi, o deosebire de vederi esistă, şi ea se pare că e prima cauză a retragerii d-lui C.A. Rosetti. 

Alta se sopteste că ar mai fi cauza retragerii d-lui C.A. Rosetti. 

Se mai afirmă că d-l C.A. Rosetti s-ar fi retras dezgustat de a vedea cu „ochii săi” coruptiunea funcţionarilor 
administrativi adunaţi prin prejurul stupului cu miere al bugetului şi pe cari însă nu i-ar fi putut depărta fără pericolul de a 
nimici cu desăvârşire „marele partid”. Nu e vorba, aceasta dorinţă ce se atribuie d-lui C.A. Rosetti, de a fi voit să aducă 
oarecare moralitate în partidul său, mai nu s-a simţit; căci, afară de cele petrecute cu primarul de la Câmpina şi de demisiunea 
prefectului de Vâlcea, această dorinţă, de va fi avut-o vreodată, a rămas în stare platonică. D-l Rosetti are însă împrejurul său 
şi ţine încă prin prefecturi oameni înfieraţi de opiniunea publică pentru abuzuri şi prevaricatiuni . 

Şi cu toate astea cele petrecute de la o vreme încoace dă oarecare temei acestor zgomote. 

Toată lumea şi - aduce aminte de retragerea d-lui I.C. Brătianu din capul guvernului. D. I.C. Brătianu însuşi a esplicat 
cauzele retragerii sale; d-sa, amărât, dezgustat de coruptiunea ce se încingea în partidul său si simtindu - se neputincios de a o 
înfrâna, a veştejit-o cu o energie şi o indignare pe care abia o ating ziarele opozitiunii, şi a declarat că se retrage pentru 
totdauna! 

Lumea aştepta să vază ce se va face: Veni-va un bărbat mai răbdător decât d. I. Brătianu, care să sufere coruptiunea 
pe care acesta nu o putuse suferi şi să caute a trăi bine cu dânsa, sau un om mai energic decât d. I. Brătianu, care să poată a o 
înfrâna? 

În aceste împrejurări veni din Constantinopol d. D. Brătianu, care, din cea dintâi zi, risipi nedomiririle; el apostrofă 
majoritatea cu cuvintele îngrozitoare „Hoţii la puşcărie şi speculatorii la carantină”. 

Dar, din acea zi, şi-a tăiat aripele, şi, după ce a lâncezit două - trei luni de zile în guvern, s-a văzut silit, de o putere 
nevăzută dar irezistibilă, ca să se retragă! 

Coruptiunea crescândă a partidului, care zdrobise pe fratele său, l-a zdrobit şi pe d-sa; d. D. Brătianu a fost tot atât de 
neputincios în faţa ei ca şi fratele său d. I. Brătianu! 

Aceşti doi bărbaţi căzuţi, nimeni nu mai era în stare să constituie guvernul, şi partidul liberal era în ajunul de a cădea, 
cu toate majoritätile sale, supt cea mai ruşinoasă inculpare , formulată de doi din capii săi: coruptiunea! 

Atunci au căzut cu rugăciuni către d. I. Brătianu, atunci au făgăduit că se vor pocăi . Şi d. I. Brătianu se hotărâ în fine 
să vie, dar de astă dată nu voi să mai vie singur; luă în minister pe d. C.A. Rosetti, celălalt cap al partidului, zicându-şi , 
desigur, că amândoi vor avea mai multă putere contra viermelui ce roade partidul liberal. 

D. D. Brătianu veni şi el să întărească pe coreligionarii săi politici, ca preşedinte al Camerii, şi spuse lămurit, în 
discursul de mulţumire, că cestiunea de căpetenie era înfrânarea coruptiunei ! 

Şi cu toţii se puserä la lucru, şi d. Rosetti începu cu primarul de la Câmpina . Toată lumea zicea: I. Brătianu este 
neputincios; D. Brătianu şi mai neputincios; dar cu Rosetti nu se joacă, are să taie în carne vie! 

Dar imediat auzim de certuri în adunările partidului, vedem interpelări în cari d. C.A. Rosetti este bătut! 

În urma acestor fapte, când auzim că d. Rosetti se retrage nu suntem autorizaţi a crede că aceeaşi cauză care a 
depărtat pe d. I. Brătianu şi pe D. Brătianu [i]l ucide şi pe d-sa; nu suntem autorizaţi a crede că se retrage pentru că se vede 
neputincios de a îndeplini scopul pentru care venise? 

Dar, daca aceasta este cauza căderii d-lui Rosetti, atunci se dovedeşte că nici cei trei bătrâni ai partidului împreună nu 
pot să-l lecuiascä de boala lui, se dovedeşte că coruptiunea partidului liberal este boală fără leac. 

Şi atunci ne întrebăm ce va face d. Brătianu: se va îmblânzi d-sa, aşa încât să poată să trăiască cu coruptiunea pe care 
s-a declarat neputincios de a o vindeca şi cu care declarase, acum un an, că nu poate trăi? Va mai consimti d-sa să serve de 
paravan tuturor turpitudinilor ce se petrec sub ochii săi? 

În această privinţă să aşteptăm faptele pentru a ne pronunţa. 





Oricum ar fi, căderea d-lui Rosetti aduce o zdruncinare guvernului din care anevoie se va dezmetici . 

Căci, daca adevărata cauză sunt legile depuse şi măsurile luate de d-sa, unde mai este unitatea de vederi a partidului 
liberal, atât de trämbitatä de ziarul „Românul”? 

Iar daca, din contră, cauza căderii este coruptiunea nevindecatä a partidului său, atunci d. Rosetti a căzut nu pentru. 
mult rău ce a făcut ţării de când e la minister, ci pentru puţin bine ce a încercat să facă! 
[5 ianuarie 1882] 


LUNA DIN ACUZATIUNILE...”] 


Una din acuzatiunile ce se aruncă necontenit partidului conservator de cäträ organele partidului roşu este că acest 
partid ar urmări cu stäruintä restabilirea privilegielor foastelor clase privilegiate. Această acuzatiune ridiculă , şi pe care nici 
cei ce o repetă mereu n-o iau în serios, formează pentru onor[aţii] noştri confrati de la „Românul” baza chiar a polemicei lor. 
De câte ori într-o discutiune rămân fără de cuvânt, de câte ori au trebuintä de a face o diversiune , de-a fugi de necesitatea de- 
a răspunde la oareşicare cestiuni indiscrete , vorbesc de privilegiuri ; demonstră cu gravitate şi cu argumente metafizice că 
aşa e natura omului; că oricine s-a bucurat vreodată d-un privilegiu şi l-a pierdut nu. poate să nu dorească a-l redobândi. 
Privilegiu ! clase privilegiate ! acesta răspunde la tot, ca cuvintele magice Sans dot ! ale nemuritorului Moliere. 

Ei bine, lucru ciudat, daca e un om care a creat în această ţară democratică privilegiuri în folosul său propriu şi al 
familiei sale, acest om este tocmai d. C.A. Rosetti, fondatorul, directorul şi inspiratorul „Românului”! 

Aceasta o vom demonstra lesne, nu cu vorbe pompoase sau cu declamatiuni, ci cu fapte şi cu tifre precise. 

Într-adevăr, ce este „privilegiu” ? 

Acest cuvânt derivă din două cuvinte latineşti privata , lex; adică o lege făcută nu pentru obştea cetăţenilor, nu pentru 
folosul tuturor, ci pentru interesul unui particular, unei persoane private. De aceea ziceau strămoşii noştri în limba lor 
energică: Privilegia odiosa sunt. 

Ei bine, cum să numim legea care a fost votată anume pentru a redeschide rândurile oştirii unui membru al familiei d- 
lui C.A. Rosetti şi prin care i s-a recunoscut două graduri peste cel ce-l avea în momentul când ieşise din oştire? 

Iată o lege de privilegiu; căci a fost făcută pentru. un particular şi numai pentru dânsul; căci a fost făcută în contra 

dispozitiilor legii generale care reguleazä pozitiunea ofiterilor. Aceastä lege este si nedreaptä, cäci, prin darea unui grad 
superior acestui privilegiat, a închis drumul ofiterului care, după regulele comune, ar fi avut drept la acest grad; şi în sfârşit 
fiindcă acordă drepturile şi privilegiurile acelui grad unui om care în curs de mai mulţi ani părăsise cariera militară şi care, în 
virtutea acelei legi de privilegiu dobándea dreptul d' a comanda la alţi ofiţeri mai vechi, d-a-i pedepsi chiar, d' a cere supunere 
şi ascultare de la acei cari, pe când d-sa se ocupa de interesele sale particulare, rămăsese în front, suportând toate greutăţile şi 
toate mizeriile unui serviciu penibil. 

Ciudată democraţie, în care rudenia cu un om puternic dă asemenea privilegiuri ! Ciudatä egalitate pentru toţi ofiţerii 
cari n-au fericirea d! a face parte din familia marelui pontif al democraţiei şi al egalităţii! 

Să trecem la al doilea exemplu. 

Care era altădată principalul şi cel mai odios privilegiu al clasei de sus? 

Acea clasa privilegiată nu plătea capitatia, nici prestaţia pentru drumuri ca restul naţiunii. 

Nedrept privilegiu într-adevăr! Şi care bine s-a şters din legiuirile tuturor popoarelor moderne. A visa restatornicirea 
acestor privilegiuri din alte vremuri ar fi copilăresc! Ar fi absurd! 

Să vedem acum: cât plătea pe vremea aceea un cap de familie (plugar sau muncitor)? 30 l[ei] vechi capitatie; plus 6 
zile prestație pentru drumuri cari pe vremea aceea erau pretuite a 6 l[ei] v[echi ] (v. Regulam [entul ] organic, partea 
finantiarä). lată dar suma ce o plătea un plugar, ce n-o plătea un boier: 36 l[ei] v[echi ]. 

Dar a nu vărsa casa fiscului o sumă de bani, sau a lua din acea casă o sumă echivalentă, nu este tot una? Evident că 
da: Cine nu înţelege că a avea un venit de 1000 l[ei] mai puţin sau o cheltuială de 1000 lei mai mult pentru fisc este unul şi 
acelaşi lucru? 





Ei bine, legea care-a creat pentru d. C.A. Rosetti o pensiune capitalizată şi reversibilă este o lege care-a constituit în 
favorul d-sale şi al familiei d-sale un privilegiu identic cu acela de care se bucurau foastele clase privilegiate. Daca d. Rosetti, 
slujind statului un timp oareşicare, ar fi primit o pensie în conditiunile în care o primeşte orice funcţionar, atunci într-adevăr 
d-sa ar fi democrat şi apostol al egalităţii; legea comună, legea tuturor ar fi şi legea d-sale. 

Dar a primi pe fiecare an, din punga statului, din banii săracului, o sumă însemnată, şi aceasta în virtutea unei legi 
făcute numai pentru d-sa, aceasta se numeşte privilegiu, căci este o lege făcută pentru un particular, privata lex. 

Să calculăm acum câte familii privilegiate reprezintă numai persoana d-lui C.A. Rosetti, inimicul privilegiurilor, 
apostolul egalităţii. 

Cum am văzut, toată darea plătită de-o familie pe vremea privilegiurilor era de 36 lei vechi pe an. 

D. Rosetti a primit: 

1) Pensia capitalizatä cu efect retroactiv în valoare 158000 l[ei] n[oi],a cărei dobândă legală este de 15 800 [ei] n[oi] 
sau l[ei] vechi 42 600 pe an. 

2) 3 000 Ifei] v[echi ] pe lună pentru viitor, sau 36 000 l[ei] v[echi ] pe an. 

Total 78 660 lei vechi pe an. 

Adică suma luată de d. Rosetti singur din punga ţării pe fiecare an reprezintă privilegiul a 2175 familii boiereşti din 
vremea Regulamentului. 

Într-adevăr 2175 familii care nu plătesc fiscului suma de 36 I[ei] v[echi ] pe an reprezintă pentru fisc o pagubă de ... 
78 660 l[ei ] v[echi ] 

d. C.A. Rosetti primeşte pe fiecare an suma de ...... 78 660 l[ei] v[echi ]. 

Rezultatul este matematic identic. 

Asadar singur d. Rosetti, inimicul privilegiurilor, reprezintá si concentreazá in persoana si in familia d-sale 
privilegiurile a 2175 familii de boieri din regimul Regulamentului. 

latá cine acuzä pe conservatori cá viseazá restatornicirea desfiintatelor privilegiuri. 

Nu suntem oare în drept să zicem: „Păzeşte, Doamne, tara şi visteria de asemenea democrați, căci de aristocrați se va 
păzi singură” ? 

A! daca amicii politici ai d-lui Rosetti ar fi făcut o contribuţie voluntară între dânşii; dacă toţi aceia pe care i-a ridicat 
protectiunea d-sale ar fi manifestat recunoştinţa d-lor prin adunarea unei sume de bani cât de mare, n-am avea nimic a zice; 
afaceri de familie. Dar a lua banii ţăranului, banii adversarilor politici, a face generozitäti din punga altora, aceasta este o 
manifestă călcare a drepturilor minorităţii. Majoritatea de azi dispune de punga ţării; dar numai pentru cheltuielile care ne 
privesc pe toţi: administraţie, justiţie, datorie publică, oştire, drumuri etc. însă a lua banii noştri, ai conservatorilor, cari 
credem că d. C, A. Rosetti a fost şi este un element funest şi corumpător în organismul statului nostru; că politica ce-a 
susţinut, că modul cum a sustinut-o au făcut un rău, ireparabil poate, moravurilor noastre politice şi moralității publice, 
aceasta este o adevărată deturnare de bani publici, o spoliatiune a minorităţii. Si, de câte ori va veni biletul galben al 
perceptorului cu ameninţări de sechestru şi de urmărire, de atâtea ori, aducându-ne aminte că o părticică, cât de mică, a 
banilor ce plătim fiscului, va intra în punga d-lui Rosetti, vom repeta: Spoliatiune! Privilegiu! D. Rosetti este acela care a 
restabilit privilegiul în ţara aceasta! 

Ne înşelăm! D. Rosetti este într-adevăr neîmpăcat inimic al privilegiurilor, şi iată cum a dovedit-o. 

Există mai în toate ţările din lume, în Franţa republicană ca şi în China, un privilegiu de-o natură specială. Acest 
privilegiu consistă în dreptul pentru câţiva cetăţeni d' a purta pe persoana lor un semn exterior prin care se deosebesc de 
ceilalţi muritori; în China de ex. o pană de păun, sau un nasture de sticlă; la noi o panglicutä roşie şi albastră. Mare privilegiu 
într-adevăr! Violatiune a principiurilor de egalitate! Cum ? Cutare chinez să aibă la căciulă o pană de păun şi altul numai de 
cocoş? Aceasta a revoltat sentimentele democratice ale d-lui Rosetti. Sunt în contra privilegiurilor, a zis d. Rosetti; nu pot 
primi privilegiul d! a purta la piept o panglică roşie şi albastră pe când alt cetăţeni n-au acelaşi drept! Şi acest bărbat antic a 
refuzat marele cordon al Stelei României, al Coroanei României etc. 

Ei bine, noi reaptionarii am ruga prea umilit pe d. şef al partidului democratic să binevoiască a considera că un 
privilegiu încă mai nesuferit este acela al unui cetăţean care are dreptul să meargă pe fiecare lună la visterie să primească sub 
nume de recompensă o sumă de 3000 l[ei] v[echi ], pe când alţi cetăţeni, conservatori, sinceri liberali, fractionisti etc. fac 
operaţiunea inversă, adică scot din punga lor banii cu cari se plăteşte recompensa acelui democrat într-adevăr privilegiat. 

Privilegiu pentru privilegiu. Am ruga pe d. Rosetti să aleagă privilegiul cel inofensiv, adică acela d' a purta oricäte 
panglici , de orice culori şi dimensiuni; căci, cât de scumpă să fie panglica, 





am putea să-l îmbrăcăm de sus până jos cu panglici multicolore si tot nu ne-ar costa 78 660 l[ei] v[echi ] pe an! 

Poate să râză d-lui de acest privilegiu! 

Car il a de l'amour pour les réalités . 

Noi reaptionarii-i vom zice: Asa trebuie patria sá ráspláteascá pe aceia care s-au jertfit pentru binele public: cu o 
panglicutá, nu cu bani, cáci altminterea politica devine speculá si patriotismul negustorie. 
[12 ianuarie 1882] 


[„ÎN ŞEDINŢA CAMEREI DIN 15 IANUARIE...”] 


În şedinţa Camerei din 15 ianuarie curent d. deputat A. Vizanti a atras atenfiunea guvernului asupra zgomotelor 
răspândite in public în privinţa neregularitätilor ce se fac la Casa de Depuneri şi Consemnatiuni cu împrumuturile pe efecte. 
În special onorabilul deputat a criticat dispozitiunea luată de consiliul de administratiune al acelei Case de a se primi acţiunile 
Bäncei Naţionale pe valoarea de una mie. D. Vizanti a făcut sá reiasă că, în cazul unei panice finantiare care ar cuprinde 
piaţa, cum din nenorocire se întâmplă astăzi în Franţa, Casa ar fi expusă la pagube simtitoare prin scăderea acestor efecte la 
cursul normal, care este de 500. 

În faţa unor observatiuni atât de judicioase s-a sculat îndată „financiarul”, Gr. Eliad, cel cu cheul de la Brăila, şi 
inevitabilul d. Fleva, spre a taxa de „nepatriot ” pe onorabilul interpelator. D. Fleva a început chiar, cu competenta-i 
recunoscută, o fantastică desertatiune finantiarä, spre a proba d-lui Vizanti că acţiunile Băncei n-au să scadă niciodată 
deoarece d-sa posedă mai multe mii în pozunarul d-sale. 

În faţa unui argument peremptoriu de felul acesta şi a asigurărilor date de dd . Brătianu şi Chițu că Consiliul de 
administratiune al Casei de Depuneri e foarte sever, mai cu seamă că face parte dintr-însul si „teribilul d. Poroineanu.”, d. 
Vizanti s-a declarat satisfăcut. 

latá-ne dar cu desăvârşire asiguraţi. 

[19 ianuarie 1882] 


[„PENTRU A PATRA OARĂ...”] 


Pentru a patra oară majoritatea guvernamentală a Senatului, împinsă negreşit de o voinţă ocultă, are curajul să 
invalideze pe alesul colegiului I din Iaşi, onorabilul d. Holban. 

N-am fost niciodată amicii politici ai d-lui Holban; nu ne putem împiedica însă de a ne exprima dezgustul ce simţim 
în faţa manoperelor de tot felul întrebuințate de guvern spre a ajunge la acest rezultat. 

lată un cetăţean pus afară din lege, considerat ca un paria politic, căruia i se interzice dreptul de a intra în 
reprezentatiunea naţională, cu toată voinţa energică si reiterată a mandantilor săi, fiindcă astfel este bunul plac al d-lui I. C. 
Brătianu! Pentru ca să se vadă că nu exagerăm nimic şi că această alegere trebuia să fie casată cu orice preţ, punem sub ochii 
cititorilor noştri propriile cuvinte ale unui membru al partidului chiar, d. N. Voinov . 


Daca îndrăznesc a lua cuvântul în contra raportului onor. majorităţii a comisiunei, a zis d-sa, fără îndoială că, am convingerea 
deplină că nu am să ajung la reformarea concluziunilor acelui raport. Ştiu că este o hotărâre deja luată ca alegerea d-lui Holban să 
fie casată nu numai pentru întâia oară, dar şi pentru a doua, a treia şi a cincea oară... 


Cum vedem, niciodată exclusivismul guvernamental nu s-a manifestat cu mai multă putere ca în cazul de faţă. Este 
suficient să expunem pretextele mizerabile pe cari s-a întemeiat majoritatea Senatului spre a invalida alegerea pentru ca ţara 
întreagă să vadă în ce mod este respectată voinţa cetăţenilor sub regimul actual. 





Din 62 de votanti necontestati d. Holban a întrunit 33 de voturi, iar adversarul său, d. general Racoviţă, numai 29. La 
vot se prezentase însă şi un oarecare Weissengriin , care fusese respins de biurou pe motiv că sentinţa tribunalului de Iaşi, 
care-l înscrisese în liste, fusese investită cu formula executorie în timpul vacantelor. 

Primul motiv de invalidare a fost dară că rău a procedat biuroul refuzând dreptul de vot acestui domn. 

Cel de-al doilea motiv, descoperit în pripă de administratiune, care se vedea bătută, a fost că dd. Al. Negrutzi , Panait 
Balş şi Costache Angonescu erau înscrişi şi în listele electorale ale altor districte şi, astfel, nu aveau dreptul să voteze în Iaşi... 

D. N. Voinov însă, care a apărat cu multă căldură alegerea, a dovedit în mod indubitabil , de o parte că d. 
Weissengrun era decis să voteze pentru d. Holban, după cum [îi scrisese, şi prin urmare singurul care avea dreptul să se 
plângă de excludere era candidatul opozitiunii, iar de alta că cele trei persoane contestate figurau pe listele definitive ale 
Iaşilor, unde chiar domiciliază şi nimeni nu le putea interzice dreptul de a vota acolo. 

S-a probat însă mai departe că, chiar în cazul extrem când s-ar considera că au votat pe nedrept dd . Negrutzi , 
Angonescu şi Balş, totuşi majoritatea absolută era în favoarea d-lui Holban şi alegerea trebuia validată . 

Acest rezultat însă nu convenea majoritätei , care, cu toată exhortatiunea elocuentă a d-lui Voinov, s-a grăbit să 
admită concluziunile raportului, prin 31 voturi în contra a 11. 

Nu mai vorbim de modul cum s-a făcut alegerea în sine, căci e cunoscută demult sistema de influenţă morală a d-lui 
Brătianu. O simplă întrebare însă am voi să-i facem: 

A fost un timp când d-sa nu găsea expresiuni destul de severe, epitete destul de energice pentru a înfiera candidatura 
oficială şi ingerinta administratiunei în alegeri. Am voi să ştim cum oare trebuie calificată candidatura d-lui general Racoviţă, 

şeful diviziunei teritoriale a lasilor? Ce fel să denumim alegerea d-lui colonel Pascu, aflat sub ordinele directe ale 
candidatului, ca preşedinte al biroului provizoriu? 


Nu ştiu daca este bine a dori candidatura oficială, a zis d. Voinov; dar, daca am avea-o, atunci să avem cel puţin curajul a 
declara în mod oficial candidatura, iar nu fätis... 


Francheta reclamată însă de onorabilul senator n-a convenit niciodată partidului ce ne guvernä. Aceasta nu împiedică 
pe d. Brătianu să afirme că alegerile se fac în cea mai deplină libertate şi că elementul militar, pe care tinde a-l amesteca în 
politică, se bucură de cea mai completă independintá în privinţa votului - ceea ce i-a atras această apostrofă indignatá a d-lui 
Iorgu Radu: 

— Apoi să nu mori de necaz! 

[28 ianuarie 1882] 


„AVEM A ÎNREGISTRA...”] 


Avem a înregistra dureroasa ştire a încetării din viaţă a d-lui loan Constantin Cantacuzino. Născut la 1824, puţin în 
urma restabilirii domniei nationale, de la anul al 23-lea al vieţii a intrat în serviciul statului, într-un timp în care trebuinta de 
oameni luminati era mai mare. Începând prin a fi judecător la Tribunalul Ilfov, a fost de-a rândul judecător la Tribunalul de 
Comerţ, apoi director la Ministerul de Justiţie, preşedinte la Curtea de Apel din Bucureşti şi, în fine, cel din urmă preşedinte 
al înaltei Curti de Justiţie din Muntenia; în calitatea aceasta l-au aflat Unirea Principatelor şi suirea pe tron a lui Vodă Cuza. 
Sub Alexandru loan I a fost în trei rânduri ministru de justiţie, asemenea sub locotenenta domnească, precum şi în zilele 
regelui Carol. Împreună cu P[rea] S[fintia] s[a] Părintele Episcop Melchisedec a fost trimis în misiune la St Petersburg. Ales 
fără întrerupere în Adunările legiuitoare, când in Senat, când în Cameră, de la chiar întemeierea acestor Corpuri, activitatea sa 
publică a fost întreruptă prin o gravă boală, a cărei prelungire în curs de mai mulţi ani s-a încheiat prin încetarea din viaţă. A 
fi contimporanul activ al celor mai însemnate evenimente din viaţa poporului său, a contribui într-un grad mai mare decât 
alţii la actele de eliberare şi ridicare a ţării din trista părăginire a secolului trecut e un monument îndestul pentru viaţa unui 
singur om. 





Non omnis moriar , multaque pars mei 

Vitabit Libitinam ... 

„Nu de tot voi muri; partea mai bun-a mea va scăpa de mormânt” zice Horat , şi aceasta e mängäierea celor cari prin 
viaţa lor pun piedeci statornice pasului nimicitor al vremei, precum şi al celor cari rămân în urmă-le pentru a-i plânge şi a-i 
imita. 
[29 ianuarie 1882] 


[„ÎN ZIARUL NOSTRU...”] 


În ziarul nostru din 7 februarie a apărut un articol privitor la cererea de audienţă a delegatiunei proprietarilor din 
Moldova. Prin acest articol ziarul nostru, în deplinul său drept de apreciare, găsea că n-a fost nemerit refuzul de a se primi 
acea delegatiune de către M. S. Regele, refuz care s-a comunicat prin d. maresal al Curtei. 

Modul de a espune aprecierile noastre a părut d-lui mareşal că conţine intentiuni răuvoitoare pentru d-sa personal şi-a 
cerut redactiunei ziarului nostru esplicatiuni în această privinţă. Ne credem datori, pentru stabilirea adevărului, a declara că 
articolul nostru din 7 februarie n-a avut câtuşi de puţin ţinta de a atinge persoana d-lui Theodor Văcărescu, pentru care avem 
cea mai deplină stimă. 

Şi pentru că veni vorba de acest incident regretabil, am vrea ca să terminăm cu dânsul şi de aceea vom zice două 
cuvinte asupra comunicatului pe care ni l-a dat „Monitorul”. 

Am publicat înadins acest comunicat fără nici un comentariu ca să se vază că, cu toate scuzele arătate de „Monitor” în 
acel comunicat, impresiunea produsă în public prin opunerea guvernului de a lăsa pe reprezentanţii agricultorilor din 14 
districte ale ţării de a se apropia de tron şi a spune M. S. Regelui păsurile şi nevoile agriculturei a fost foarte penibilă şi că 
toată lumea a condamnat acest act cel mai puţin lipsit de tact. 

Încolo, scuzele guvernului sunt că ceremonialul Curţii domneşti, după spatele căruia s-a pus guvernul, nu este de 
curând, că el a fost făcut sub guvernul d-lui Lascar Catargiu şi tot sub guvernul d-lui Lascar Catargiu s-a aplicat pentru prima 
oară delegaților de la Mazar Paşa. Comunicatul pare că ne zice: Voi ati făcut acest ceremonial, voi l-aţi aplicat: supuneti-vä 
legii pe care înşivă aţi făcut-o. Cam aceste ne zice comunicatul şi iacă răspunsul nostru: Oricare ar fi data acelui comunicat, 
guvernul conservator n-a luat nici o parte la facerea lui. Mai mult decât atât, guvernul conservator n-a oprit niciodată pe 
nimeni de a se apropia de persoana M. S. fie chiar ca delegat al mai multor cetăţeni şi de a invoca protectiunea M. S. pentru 
interesele lor amenințate. 

[12 februarie 1882] 


[„DACA INSISTĂM ASUPRA SEDINTEI...”] 


Daca insistăm asupra şedinţei Adunării de la 25 februarie o facem, întâi, pentru că ne lasă timp cestiunea tocmelelor 
care vine abia luni în discuţia adunării, al doilea, pentru că arareori ni s-a dat un asemenea buchet de turpitudini ca în acea 
interesantă şedinţă, încărcată cu toată imoralitatea partidului roşu. Numai o asemenea şedinţă la care se pot aplica vorbele lui 
Goethe: 

„Einer dieser. .. Ehrenmanner 
„Wird vom andern abgethan ; 
(Unul din aceşti. . . onorabili 
[î]l dá pe bete pe celalt;) 


numai o şedinţă în care corb la corb scoate ochii, în care vezi pe Mărgăritescu, antreprenor de unt de rapitä , la drumul de fier, 
sărind în ajutorul unui Grigorie Eliad, antreprenor de cheiuri pe uscat 





şi de şosele pe apă, unde un Dimancea caută a pune bete în roţile discuţiei, ne poate da o idee despre căderea morală a 
partidului roşu. Aci Fleva dă în Eliad şi Eliad în Fleva, aci se latră cu turbare gheşeftarii aleşi în Adunare pentru ca în numele 
ţării şi a alegătorilor lor să-şi facă treburile. 

Căci iată în adevăr ce ne descopere d. Nicorescu în privinţa obligatiunilor ce-şi ia un Eliad în calitate de deputat. 


D. Eliade, care la 13 martie 1876 cedase Financiarei această antrepriză, vine la 2 martie 1881, când s-a făcut propunerea 
de tranzactiune, şi face ministerului o notificatiune prin care se împotriveşte la tranzactiune. însă aceasta nu era decât o 
împotrivire simulată, care poate avea de scop să mai impuie sindicatului încă o tranzactiune, căci în adevăr la 15 octombre 
trecut, atunci când s-a cerut la Tribunalul comercial de Ilfov omologarea tranzactiunii încheiate între masa falimentului si 
Ministerul de Finanţe, tot atunci s-a cerut omologarea unei a doua tranzactiuni, încheiată între masa aceluiaşi faliment cu d. 
Gr. Eliade. 

lată ce zice masa falimentului într-o adresă către judecătorul comisar, de la 29 septembre 1881: 

„Lucrarea cheiului mergând neregulat, Societatea Financiară, în scopul de a impiedica periclitarea garantielor ei date, s-a 
văzut nevoită, să ia în mână constructiunea cheiului. Pentru acest sfârşit s-a încheiat o conventiune între d. Gr. Eliade şi 
Societatea Financiară, din 13 martie 1876, prin care se stipula următoarele: 

Societatea se îndatora să termine cheiul din portul Brăila, in comptul şi pericolul d-lui Gr. Eliade, făcând cheltuielile 
necesare şi având în schimb dreptul să primească toate sumele rezultând din întreprindere .......... 

Masa falimentului nu poate ieşi din situatiunea încurcată în care se află decât cu participarea d-lui Eliade. 

D. Gr. Eliade recunoaşte pe masa falimentului deplină proprietară pe lucrările efectuate, material şi maşini, de la cheiul 
Brăila. 

Recunoaşte masei dreptul esclusiv de a regula cestiunea cheiului din portul Brăila şi de a transige cu Ministerul Lucrărilor 
Publice şi primăria Brăila asupra constructiunii şi tuturor punctelor privitoare la întreprindere, obligându-se să intervină în 
această cauză pe lângă zisele autorităţi spre a se obţine acest rezultat." 

Afară de acestea, masa falimentului mai declară că „consideră pe d. Gr. Eliade achitat de suma de 4,375,000 lei pe care el 
o recunoaşte de bună datorie a sa şi pe care i-o reclamă sindicatul în capital şi dobânzi." 

Este de remarcat că această, sumă de 4,375,000 lei, de care se declară achitat d. Eliade nu are, în tranzacţia de care e 
vorba, nici un echivalent; afară numai dacă nu se consideră ca atare obligatiunea ce-şi ia d. Eliade de a interveni pe lângă 
zisele autorităţi spre a obţine o tranzactiune în cestiunea cheiului Brăila. 


Iată aşadar un deputat care se obligă formal de-a interveni — negresit cu influenţa sa de deputat şi de membru în partid, 
căci în calitate de negustor de spirtoase interventiunea sa ar fi de prisos — se obligă, zicem a interveni pe lângă ministeriu 
pentru a obţine o tranzactiune în favorul unei societăţi falite. 

Cititorul îşi aduce aminte asemenea că, drept garantie, s-a afectat moşia Călugărenii, pretuitä pe 1,400,000 fr. Ei bine cum 
s-a făcut acea preţuire? Aci lăsăm. cuvântul d-lui Al. Lahovari ca să ne-o spuie. 


La 1873 jumătate moşie a fraţilor Vartiade a fost apreciată aproape 500,000 lei, o apreciare foarte rea, foarte exagerată şi 
aş cere ca acei cari au făcut acea apreciare să se pedepsească. 

În 1876 s-a făcut progres. 

Cealaltă jumătate de moşie s-a prețuit aproape 900,000 lei. Vedeţi că progresul merge înainte. În locul garanţiei lui 
Rosental se depune cealaltă jumătate de moşie a fraţilor Vartiade , evaluată la suma de 876,000 lei. 

Aşadar, şi în 1873 şi în 1876, preţurile au fost exagerate; acele preţuri au fost făcute de primăria de Brăila, şi nu poate fi 
responsabil nici ministerul de la 1873, nici cel de la 1876. Nu e responsabil nici un guvern; dar în fine aceasta a fost una din 
cauzele pentru cari contractul cheiului Brăila a devenit o afacere detestabilă. Este evident că, daca garanţia ar fi fost 
suficientă, statul putea să râdă de propunerile concesionarului sau ale Societăţii Financiare. 

Dar aci stă nenorocirea acestor afaceri; se găseşte totdauna un expert complezent care dă o preţuire întreită şi împătrită, 
şi pe o garanţie astfel împătrită se face un avans care nu mai poate fi acoperit; atunci concesionarul , după ce a luat banii... 
vorbesc în general, nu vorbesc de specia d-lui Eliad..., când el ştie că garanţia sa este inferioară banilor luaţi, este la largul său 
şi poate râde de stat sau de comuna cu care a contractat. 


Dar despre această moşie afectată ca garantie si pretuitä exagerat de onorabila comisie a comunei Brăila, d. Cantilli ne 
mai spune ceva şi mai curios. lată ce anume: 


Vartiade prin testamentul său lasă moşia Cälugärenii la trei fii ai săi, din care unul murind [î]l moşteneşte muma şi o lasă, 
cu conditiunea ca această moşie să nu se poată înstrăina, şi aceasta sub legea Caragea la 1861. 

Iată, cum se esprimă testamentul: „lar Calugárenii va rămânea pentru cei trei băieţi, de al căruia venit se vor folosi 
dimpreună, cu muma sa, şi să nu poată vreo ată să se împrumute asupra moşiei sau să o înstrăineze etc." 


Aci d. Cantilli, care apără tranzactiunea, ne va da voie să-i spunem că cestiunea e foarte simplă. Sau moşia e proprietatea 
absolută a garantilor , şi atunci statul are de unde se despägubi, sau nu este a lor, şi atunci acel care-a afectat ca garantie cătră 
stat un lucru ce nu era al lui, minor sau major fiind, a comis un act sau de abuz de încredere, sau de escrocherie, pentru a 

induce statul în eroare şi a-l face să plătească sume în vânt. Tertium non datur. Nu rămâne decât alegerea între procesul civil 
şi cel corectional. Şi statul ar câştiga ori pe unul ori pe altul. 
Dar d. Eliade ne mai spune ceva în treacăt: 


Când primarul din Brăila a venit şi mi-a propus să-i dau 35,000 franci ca să-mi plătească un cupon am spus d-lui Lascar 
Catargiu, faţă, cu Măria Sa, că primarul [î]mi cere bani ca să-mi plătească cupon-ul . Acel primar a fost trimis înaintea 
justiţiei, 





Şi într-adevăr primarul de Brăila de-atunci, care era deputat din majoritate, a fost dat în judecată, arestat chiar preventiv , luat de pe 
băncile Camerei. Oare azi? S-ar mai da în judecată, s-ar mai aresta preventiv , s-ar mai smulge de pe banca Adunării un deputat al 
majorităţii? Ca mai ba. Azi îşi fac mendrele în Adunare şi votează cu un singur vot, al antreprenorului, tranzacţii în favorul aceluiaşi 
antreprenor. 

lata dar chipurile în cari în România, în epoca liberalismului, se fac averi. Se dezvoltă o industrie — poate originală — dar în orice caz 
sui generis: industria cheiurilor pe uscat, industria voturilor prin surprindere, a garantiilor pretuite înzecit, industria minorilor, industria 
testamentelor invocate post festa. O țesătură întreagă de nesoliditate morală, de tertipuri şi panglicärii acopere ţara aceasta şi fiecare ochi 
în țesătura aceasta e sau un deputat roşu sau un afiliat de-al lor. 

Şi în faţa acestor nouă şi ciudate feluri de industrii cari creează averile roşiilor, d. Gr. Eliade 
zice: 


Ziua şi noaptea am alergat şi dormeam în trăsură; mi-am dat sudoarea, sângele meu pentru această avere. 


D. Gr. Eliad şi-a dat sângele pentru avere!! Nu înţelegem în adevăr cum şi-a vărsat pretiosul său sânge în serviciul societăţii. Se vede ca 
hemoragiile ruşinoase se numără, de la venirea roşiilor la putere, între sacrificiile pentru apărarea demnităţii personale şi a intereselor 
publice! 


[4 martie 1882] 
[„D. VASILE BOERESCU A DEPUS..."] 


D. Vasile Boerescu a depus pe biroul Senatului, în şedinţa din 16 martie curent, o propunere pentru înfiinţarea a două posturi de 
agregati pe lângă Facultätile de drept din Bucureşti şi Iaşi. 

Am căutat în expunerea de motive a acestui desideratum motivele pe cari s-a întemeiat onorabilul senator şi n-am găsit nici unul, căci 
simpla sa afirmatiune cumcă la facultăţile noastre s-ar fi simțind necesitatea înfiinţării agregatilor nu ni se pare, ca să ne servim de 
limbajul juridic, un argument decisiv în cauză. Sântem dispuşi, din contra, sa primim propunerea sub beneficiu de inventar, când vine mai cu 
seamă din partea unei persoane direct interesată în cestiune cum este d-sa. Profităm totuşi de ocaziune spre a zice cuvântul nostru asupra 
stărei învăţământului în general şi asupra celui superior în particular şi să vedem până la ce punct măsura proiectată e de vreun folos. 

Toată lumea va recunoaşte, credem, împreună cu noi, că progresul realizat în ramura instrucţiunii publice, ca în multe altele din 
nefericire, e numai la suprafaţă. Ne-am mulţumit, de obicei, cu aparențele şi n-am căutat niciodată dacă realitatea lucrurilor corespunde sau 
nu cu ele. Ne-a fost de-ajuns ca eticheta să fie sonoră şi nu ne-am îngrijit să vedem daca produsul, daca marfa e bună. Aceasta explică 
dragostea nemäsuratä ce am avut şi avem pentru luxul costisitor şi zadarnic, pentru ceea ce francezul numeşte le clinquant : ca să ne servim 
de o expresiune cunoscută, am alergat întotdauna după lucrurile superflue şi n-am băgat de seamă că ne lipsesc cele necesare. Exemplele cu 
Şcoala Normală Superioară şi cu Facultatea de Teologie, de curând înfiinţate, sânt cunoscute de toţi şi nu ştim cine ar fi în stare să ne 
dovedească folosul pe care-l aduc statului aceste două institutiuni. Zicem folosul, căci consideratiunile de vanitate naţională ne lasă 
îndiferenţi . Care va fi, în adevăr, profitul moral ce am putea trage din faptul că ne-am îmbrăcat cu pene străine spre a surprinde buna 
credinţă a celor naivi? Negresit, spiritele superficiale se vor minuna văzând pe hârtie starea înfloritoare a învăţământului în ţară şi vom 
avea plăcerea facilă de a fi citați, sub acest raport, printre naţiunile cele mai culte. Noi însă, cari nu ne plătim cu cuvinte, voim altceva decât 
satisfactiunea unui amor - propriu copilăresc. În locul unui edificiu imens prin proportiunile lui, dar subred la bază, preferim o clădire mai 
modestă, însa aşezată pe puternice temelii. 

Or, un lucru este constant: am pus fel de fel de ornamente, unele mai bizare decât altele, pe frontispiciul edificiului şcolar şi am lăsat să 
se dărâme temelia, pe care am fi putut-o întări aşa de uşor. Am rămas încântați contemplánd învelitoarea casei şi nenumăratele cariatide ce 
o susţin şi n-am văzut că restul e în ruină şi ameninţă să, se prăvălească dintr-un minut într-altul. Starea instrucţiunii primare, prin sate mai cu 
seamă, e vrednică de jale: bietii învăţători n-au locale unde să-şi adăpostească şcolarii; lemnele le lipsesc şi copiii tremură de frig; lefurile li 
se achită la câte trei luni o dată şi atunci Dumnezeu ştie cu câtă bătaie de cap şi după câte străgăniri ! Fiul ţăranului va rămânea astfel încă 
multă vreme în ignoranta adâncă a părintelui său, căci stăpânirea se vede că 





are altceva de făcut decât satisfacerea acestei trebuinte necesare şi imperioase. Să se întrebe cei interesaţi şi se va vedea 
atunci la ce se reduce tot progresul trämbitat de statisticele oficiale. 

Dacă învăţământul primar e atât de deplorabil cel secundar nu lasă mai puţin de dorit. Constatăm însă aci o tendinţă 
oarecare de amelioratiune , datorită nu guvernului, ci elementelor tinere cari au primenit sângele din vinele îmbătrânite ale 
corpului profesoral. Din nefericire incuria guvernamentală a venit să paralizeze şi aci generoasele lor silinte. Programele s-au 
modificat şi se modifică cu repeziciunea figurelor din caleidoscop şi nici un profesor nu mai e sigur de cursul ce va fi chemat 
să predea, de astăzi până mâine. Localele se află într-o stare de däräpänare neiertată. Nici o îmbunătăţire in colectiuni, în 
muzee , în materialul şcolar în genere. 

Retributiunile profesorilor, cu toată legea de gradatiune , cu toate reclamatiunile adresate Ministerului şi Camerelor, au 
rămas tot cum erau acum cincisprezece ani, deşi preţul obiectelor de subsistentä s-a împătrit : leafa unui profesor de gimnaziu 
de astăzi e de trei ori mai mică decât a unui inspector de poliţie. 

Dacä trecem la invätämäntul superior privelistea e incä si mai tristä. Rezultatele produse pänä acum sänt cu desävärsire 
umilitoare. Oricât ne-ar costa mărturisirea, trebuie să recunoaştem că facultăţile cu cari ne mândrim în faţa străinilor sânt 
departe de a fi la înălţimea misiunei ce le este încredinţată. Personalul lor, în mare parte, se recomanda prin o completă 
inaptitudine . La facultăţile de litere şi de ştiinţe cursurile se ţin, de ordinar, în faţa unor săli văduve de auditor. Rarii studenţi 
ce le frecuentează sânt atraşi mai mult de bursele ce le plăteşte statul decât de dragostea lectiunilor. Catedrele au devenit 
astfel nişte adevărate sinecure. 

Singură Facultatea de Drept putea fi o exceptiune la regula comună, atât prin valoarea incontestabilă a corpului profesoral 
cât şi prin ardoarea cu care tinerimea urmărea cursurile la început. Din nenorocire institutiunea decade pe fiecare zi din cauza 
incalificabilei procedări a profesorilor. Nu o dată presa s-a făcut ecoul plângerilor unanime ale studenţilor. Iregularitatea în 
cursuri a devenit proverbialá. Absenţele profesorilor se numără cu lunele, graţie culpabilei lor nepăsări, epoca esamenelor e 
un moment de teroare pentru studenţi, cari, cu. pieptul palpitänd de grijă şi emotiune, aleargă când după unul, când după 
altul, fără să parvie a aduna nenorocita comisiune prevăzută de lege spre a-i asculta. Examenele se amână indefinit şi 
adeseaori trece o sesiune întreagă fără nici un rezultat. În asemeni condițiuni ne putem lesne închipui îndelunga răbdare a 
bietilor tineri, cari, zilnic härtuiti şi enervati prin atâta aşteptare, nu ştiu când are să se sfärseascä martirul la care sânt expuşi. 
Pare că profesorii au adoptat într-adins această tactică, spre a-i dezgusta de învăţământul patriei lor. S-au văzut exemple 
numeroase n cari studenţi plini de viitor şi de bună - voinţă , au pierdut în cele din urmă răbdarea şi au plecat, cu cele mai 
mari sacrificii, în străinătate, spre a-şi obţine acolo diplomele destinate a le deschide porţile viitorului. 

Şi convictiunea noastră este că neglijenta corpului profesoral al acestei facultăţi, atât de capabil şi de luminat de 
altminteri, trebuie privită cu mai multă severitate decât insuficienţa membrilor celorlalte institute universitare, cari au fost 
chemaţi la nobila funcţiune de-a instrui tinerimea într-un moment când personalul didactic era atât de sărac. 

Aşadară, când sânt atâtea reforme, atâtea îmbunătăţiri de introdus în toate ramurele învăţământului, să ne fie permis a nu 
înţelege utilitatea înfiinţării agregatilor, care constituie un adevărat lux, de care universitatea noastră nu simte nici o trebuintä 
pentru moment. Proiectul d-lui Boerescu ne aduce aminte involuntar propunerea giuvaergiului dintr-o comedie a lui Moliere: 
Vous etes orfevre , M. Josse ! Säntem ispititi a striga onorabilului profesor. Se vede cât de colo că d-sa pledează pro domo 
sua. 

Posturile de agregati ce se propune a se crea pe viitor vor fi nişte mijloace de căpătuire a copiilor de casă ai cutărui om 
influent al zilei; ele vor constitui o sarcină zadarnică pentru buget, fără nici un profit apretiabil pentru instrucţiunea publică şi, 
din acest punct de vedere, sântem cu totul în contra înfiinţării lor. 


[23 martie 1882] 
[L FIINDCĂ VORBIRĂM..."] 
Fiindcă vorbirăm de învățământ, fie-ne iertat a publica tabloul dat de Ministerul Instructiunei Publice relativ la absentele 


profesorilor din scoalele secundare ale statului în cursul anului şcolar 1880—1881 si 1881—1882 până la 15 februarie curent. 
El este foarte instructiv şi denotă gradul în care instrucţiunea publică este căzută la noi. Pin parte-ne, multämim Ministerului 





pentru lumina ce aduce în acesta cestiune atât de gravă. L-am ruga însă, pentru a fi complet, să binevoiască a ne comunica o 
atare statistică şi despre lipsirile profesorilor de la facultăţi, cari se ştie că au devenit un adevărat scandal. 

[23 martie 1882] 
L,LA 13 MARTIE 1882..."] 


La 13 martie 1882 a murit în Râmnicul Vâlcea d-l Constantin Lahovari, fost senator Născut la 1814, răposatul se coborea 
din nişte familii care din timpuri depărtate au fost în serviciul tärei, mai cu seamă în Oltenia si în județul Vâlcea. La 1832 
Constantin Lahovari, ca cea mai mare parte din junimea de atunci, intră în armata română, care se reforma după. aproape un 
secol si jumătate, timp în care românii uitaserä cu totul meseria armelor. El fu dară unul din acei ofițeri care puserä atunci 
temelia acestei institutiuni ce mai târziu era ursitä a reintineri gloria strämoseascä. La 1848 fu coprins, ca multi, de nobila 
idee a libertăţii politice şi a neatärnärei nationale si imbrätisä cu căldură şi sinceritate acele idei din cari alții trebuiau în urmă 
să, facă o speculä. Constantin Lahovari servi în armata lui Magheru , împărţi toate restristele ei, se retrase cu dânsa in 
Transilvania înaintea forţelor ruseşti. Exilat în urma acestor evenimente, el reintră în ţară când se domoli furtuna politică. Sub 
domniile următoare el ocupă cu probitate funcțiunile de prefect al judeţului Vâlcea, membru al Curţii din Craiova şi in mai 
multe rânduri reprezintă în Senat judeţul său. Om onorabil în toată puterea cuvântului, membru din partidul conservator, ceea 
ce n-au esclus niciodată la dânsul sentimentele cele mai liberale şi patriotice, el nu lasă decât regrete tuturor acelor ce l-au 
cunoscut. 


[3 aprilie 1882] 





[„ÎNTR-UN STIL BLAJIN ..."] 


Într-un stil blajin , inspirat numai de dragoste şi de iubire, „Romänul" de la 5—6 aprilie curent se plânge că presa din 
opozitiune se mulţumeşte să acuze pe guvern că tot ce a lucrat pentru ţară de şase ani e rău, fără să arate prin ce mijloace s-ar 
putea face mai bine. O sfătuieşte apoi, tot cu acelaşi ton ademenitor, să lase criticele sterile de o parte şi să-şi exprime 
limpede şi curat vederile ei asupra îmbunătăţirilor ce ar trebui introduse. 

Märturisim că această dojenire politicoasă a bătrânului organ de publicitate ne-a făcut o impresiune cu atât mai plăcută cu 
cât era neaşteptată. Nu prea eram, ce e dreptul, obicinuiti cu asemenea fraze pline de miere şi de nectar din partea confratilor 
noştri. Polemicele lor, din contra, se recomandă, de ordinar, printr-o acrimonie şi o rea credinţă cari desfid orice veleitate de 
discutiune. 

Desi s-a zis demult cä exceptiunea confirmä regula, vom considera ca o datorie de confraternitate sä le räspundem cu 
aceeaşi bländete, în speranţa că o vor adopta ca normă de conduită în viitor. 


După ce arată că opozitiunea se mărgineşte numai să atace faptele miniştrilor actuali, „Romänul" se întreabă cu mirare: 


Dar oare n-au făcut ei bine că, după sute de ani de amortire , au avut încredere în naţiune şi au făcut un rezbel? 

DD . Rosetti brátianu au făcut, în adevăr, războiul şi probă despre aceasta sânt, vai! milioanele cheltuite şi cei zece mii de 
bravi căzuţi pe câmpiile Bulgariei. Nu credem însă că au dreptul să se fălească cu campania întreprinsă şi să se învăluie în 
„cutele gloriosului drapel al armatei”, după, cum le-a observat cu atâta elocuentä d. Blaremberg. 

Nimeni nu va contesta că împrejurările în cari s-a început războiul erau din cele mai gingaşe. Națiunea întreagă, şi armata 
în special, tremură indignată ascultând bârfelele aruncate asupra neamului român de gazetele unguresti şi ovreiesti. 
Sentimentul unanim era că, în faţa atitudinei inexplicabile a Turciei, intrarea noastră în campanie se impunea cu o necesitate 
neînlăturabilă . Şi putem afirma că orice partid s-ar fi aflat la putere în asemenea momente n-ar fi fost în stare să oprească în 
drumu-i curentul patriotic care străbătea ţara de la un capăt la celalt. 

Meritul dară al acestor oameni de stat a fost nu de a face războiul, ci de-a ceda unei cerinţe generale, pentru că nu puteau 
face altfel. 

Socoteala însă ce le va lua istoria nepărtinitoare nu va fi atât de simplă pe cât îşi închipuiesc. Nu ştim daca coroana ce le 
va pune pe cap nu va fi plină de spini. Ceea ce constituie greşeala lor de căpetenie — şi, în politică, greşeala se numeşte 
crimă — este că, o dată intraţi în acţiune, nu s-au priceput să profite de evenimentele în mijlocul cărora lucrau. Au făcut 
războiul, au risipit sângele generos al celor mai valoroşi copii ai patriei; însă, prin neprevederea, prin slăbiciunea, prin 
neglijenta lor, au lăsat să se răpească mărgăritarul preţios al tärei, Basarabia, tot atât de scumpă românilor pe cât este de 
scumpă Alsacia - lorena pentru franceji. 

Nu erau destule deja provinciele smulse de la sânul patrie - martire : [î]i trebuia încă şi acest sacrificiu pururea dureros ? 

Paharul amar pe care în perfectă cunoştinţă de cauză l-au impus României ar trebui să le mai taie pofta, credem noi, de a 
vorbi de meritele lor. Din nenorocire, gura le e plină necontenit de laude pe cari şi le atribuie singuri, fără să se gândească un 
moment cât e de trist reversul medaliei . 

Nu le recunoaştem, aşadară, dreptul de a se făli cu acest război, care a dovedit lumei patriotismul şi bravura strămoşească 
a osteanului român, însă, în acelaşi timp, a dat pe faţă pentru totdauna uşurinţa de caracter şi inaptitudinea iremediabilă a 
celor cari erau la guvern. 

Cât despre prestigiul tärei în urma acestui război şi a proclamării regatului, am avut cu toţii trista ocaziune să vedem cum 
[il înţeleg ei. Faptele sânt prea recente şi ne doare din inimă ca sá mai insistăm asupra lor. 

lată ce ar trebui sá adaoge confrații noştri, daca sânt în adevăr de bună credinţă , în urma întrebărei mirate de care am 
vorbit. 


„Nici o ţară n-are o libertate mai absolută”, mai declară ,,Románul". Fie-ne iertat să adăogăm noi: libertatea sărăciei şi a 
jafului . 

Cine ar putea tăgădui că astăzi, oricari ar fi aparențele înșelătoare, mizeria bate cumplit la uşa ţăranului ? Simptome 
caracteristice sânt proportiunile neauzite pe cari de câţiva ani le-a luat brigandajul , ca în epocele cele mai funeste. Trebuie să 
fi ajuns cuțitul la os pentru ca drumul mare sá se umple de răifăcători . 





Confratii noştri ne vor zice că exageräm lucrurile şi ne vor da, ca probă că ţara merge bine, pe câţiva ghesefturi 
(intrebuintäm cuvântul pentru că a intrat în obiceiuri ) cari şi-au rotunjit cu o facilitate nepomenitá averile pe socoteala ei. 
Din nenorocire, marea maioritate a natiunei sufere, căci impozitele sânt grele şi se împlinesc cu călăraşi. O frămânare adâncă, 
deşi latentă, se află de cealaltă parte a Milcovului, unde nemulţumirea e generală si nu aşteaptă decât o ocaziune spre a 
prorupe . 

Ce a făcut guvernul ca să preîntâmpine aceste nemulțumiri, de cari nu ne îndoim că este informat ? Unde-i sânt măsurile 
luate ca să poprească valurile amenințătoare ale potopului ovreiesc cari au înghiţit deja parte din cele mai frumoase şi istorice 
oraşe ale patriei lui Ştefan şi ameninţă să înghită şi pe celelalte ? 

Când marii proprietari moldoveni s-au prezentat la Maiestatea Sa spre a expune päsurile tärei, guvernul a silit pe rege să 
le refuze audiența cerută, ca o probă, negresit, a „libertätei absolute" de care ne bucurăm. 

Ah ! dară adversarii noştri se cred dibaci zicându-ne : „toate bune. Sânt, o recunoaştem, multe şi numeroase rele de 
vindecat. Arätati-ne leacul .” 

Răspunsul e simplu. 

Tendintele partidului ce se intitulează liberal, dară care, pentru noi, este pur şi simplu demagogic, sânt radicalmente 
opuse vederilor noastre. Şcoala d-lui Rosetti voieste comotiunile violente, superpunerea nesocotită a intereselor, predomnirea 
numărului fără cens şi fără capacitate. Noi urmărim, din contra, stabilitatea în instituţiunile ce tara şi-a dat, siguranţa 
proprietätei, influenţa legitimă a meritului şi a inteligenţei, respectarea cu sfinţenie a Constitutiunei. 

Cum dară ne vom înţelege ? Or programa a căreia realizare o urmăresc e bună, şi atunci sfaturile noastre sânt fără folos, 
de vreme ce sânt decişi mai dinainte să nu ţie nici o socoteală de ele; or este rea şi vătămătoare, şi în acest caz nu pricepem ce 
mai caută la putere ? 

Ne cred dânşii atât de naivi încât să le incredintäm leacurile noastre ? De când oare medicul conştient şi prevăzător îşi 
lasă doctoriile destinate să aline durerea bolnavului pe mâini netrebnice, cari pot să le compromită, efectul? Şi apoi, tinut-au 
vreodată seamă de leacurile ce li s-au recomandat ? 

De şase ani de când sânt la guvern ei [î]şi exerciteazä empirismul lor asupra forţelor vii ale natiunei, slábind-o si 
dezorganizänd-o , fără să ştie în mod hotărât unde au să ajungă. De câte ori vreun organ al opozitiunei le afirmă că măsura la 
care tind e periculoasă, ei strigă: ,, Voim lumină !" şi-şi astupă urechile ca sá n' audă . Ca sá nu le cităm decât un exemplu, 
tinut-au oare socoteală de manifestatiunea clară şi categorică a opiniunei publice în contra electivitätei magistraturei ? 

Nu e de ajuns să declare că voiesc şi doresc discutiunea, ci trebuie ca declaratiunea lor să fie sinceră. Toată lumea însă s-a 
convins cu prisos că sinceritatea de care fac atâta paradă. în vorbe e un mjiloc ingenios, deşi puţin recomandabil, spre a amăgi 
pe cei lesne crezători. 

Piară ţara, numai dânşii să fie la guvern: iată deviza lor. 

[9 aprilie 1882] 
[,ASEARÄA, 11 APRILIE..."] 


Aseará, 11 aprilie, a fost o numeroasä adunare politicá in sala Herdan, la care-a luat parte multi alegátori din Bucuresti 
din toate colegiile si mai multe delegatiuni din partea judetelor. 

Precum oraşele noastre au un miez comercial, dar periferiile sânt satele ce odinioară înconjurau centrul şi cari acum s-au 
contopit cu el, elementul naţional şi în Bucureşti, urmaşii lui Bucur Ciobanul, nu sânt a se căuta în stradele strălucite ale 
centrului, ci în satele alipite de oraş, în părţile lui cari erau odinioară agricole. 

Începând cu. această clasă puternicä şi sănătoasă de oameni şi încheind cu fii de Domni români, putem zice că în 
adunarea de ieri toate clasele fără deosebire erau reprezentate. 

O învederată animatiune domni când d. Lascar Catargiu deschise şedinţa, nu spre a croi figuri şi vorbe frumoase, ci 
pentru a spune pe scurt, cu tonul lui de absolută sinceritate şi bună credinţă , relele ce bântuie ţara şi cari o aşteaptă în urma 
nesăbuitelor opintiri de înnoituri ale partidului de la guvern. 

Pentru a lămuri în amănunte cestiunile la ordinea zilei d-sa dete cuvântul d-lui Iancu Lahovari. Tema era desigur bogată, 
pentru că lungă este „Tabla miseliilor" partidului roşu, încât 





în privirea ei s-ar putea cita cântecul spaniol: „De-ar fi marea o cerneală, iară cerul o hârtie, n-ar ajunge să se scrie". 

Şi-n adevăr, d. Iancu Lahovari începu prin a cita acuzarea zilnică ce-o fac roşii, că în ţară ar fi existând apăsaţi şi 
apăsători, exploataţi şi exploatatori. Dar, daca ne uităm împrejuru-ne, vedem oare pe pretinşii exploatatori, vedem pe 
proprietarii mari ori pe arendasi îmbogăţindu-se ? Se 'mbogäteste , pe de altă parte, ţăranul ? Merge negotul, merg meseriile, 
pe cât sânt româneşti, bine ? Din contra, toate dau îndărăt; o singură meserie merge bine, un singur negot, cel de fraze 
patriotice, cel politic. În sferele acestei industrii se ridică oameni din nimic şi devin milionari, marfa vorbelor ridică palate 
unor inşi cari ieri n-aveau nici măcar o căsuţă modestă. Ceea ce progresează în adevăr nu este nici agricultura, nici industria, 
nici grapa, nici dalta, ci bugetul cheltuielilor statului. D. Iancu Lahovari citează în treacăt bugetul, în adevăr infim , al 
domniilor române: douăzeci de milioane în amândouă ţările, cari nici nu se cheltuiau măcar toate, căci fiece an se 'ncheia cu 
economii şi cu escedente. Ei bine, sub regimul financiar de atunci numărul populatiunii era acelaş ca şi azi, puterea lui de 
productiune aceeaşi, ba poate mai mare şi, cu toate acestea, fără ca populaţia să fi sporit, fără ca puterea ei de producţie să se 
fi augmentat , fără ca modul de-a munci să se fi îmbunătăţit, se iau azi de pe spatele aceluias popor 121 milioane, ba în 
realitate 140 de milioane pe an. Rezultatele sânt învederate: populaţia, în loc de-a spori, scade; în loc de-a păşi înainte, dă 
mereu îndărăt, şi cine se inmulteste sânt străinii cari înlocuiesc pe român. E un popor ce moare de fericirea de-a fi guvernat 
de roşii, încât, daca lucrurile vor merge tot în direcţia aceasta, în curând nu vor mai avea pe cine să facă fericiţi. D-sa încheie 
arătând toate inconvenientele electivitätii magistraturii. 

Adunarea ceru în unanimitate s' auză pe d. Maiorescu. Aspectul salei se schimbă. Oratorul veni în mijloc şi adunarea 
formă de jur împrejurul lui un cerc. 

Care e progresul real făcut de ţară, întrebă dumnealui, pentru a indreptäti la sufrajul universal, la electivitatea 
magistraturii ? Daca dintre recruți, floarea tinerimii din sate, abia 6 la sută ştiu a citi, care e procentul celor ce ştiu a citi în 
populaţia întreagă ? Unul sau doi la sută. Oricât de bună şi inteligentă ar fi mulţimea, are ea mijlocul de-a controla viaţa 
publică neştiind nici citi, nici scrie ? Punându-se în mâna ei soarta judeţelor, prin sufrajul universal propus, ce va fi asta decât 
a da judeţele în realitate pe mâna amăgitorilor , pe mâna clasei negustorilor politici ? Şcoala şi biserica trebuie să dea 
poporului cunoştinţele şi creşterea trebuitoare pentru a şti să îngrijească fiecare mai bine de sine însuşi şi de aci va veni şi 
judecata pentru îngrijirea intereselor publice. Electivitatea magistraturii, ce se propune, e o reformă republicană, care există 
numai în America. Dar americanii , cari se compun din o mare amestecătură de popoare şi unde împământenirea e imediată, 
chiar şi când e vorba de viaţa practică de stat abdică lesne de la principiile a priori. Când e vorba de chineji nu mai stă 
teoria „de om şi om". Aci vor să oprească imigratiunea, ei cari îndealmintrelea nu opresc imigratiunea nimärui. Aşadar şi noi, 
când e vorba, pe alt teren, de electivitatea magistraturii, să ne întrebăm ce-ar fi ea în practică ? Ar fi punerea justiţiei în mâna 
acelor deputaţi atotputernici cari azi tin judeţele ca într-un fel de arendă, împreună cu toate funcțiunile administrative. 
Reforma mai e apoi şi republicană, pe când poporul românesc de la 'nceputurile lui e monarhic. Chiar existenţa sa politică 
cere ca el să fie monarhic, căci o republică între două mari monarhii ar fi jucăria acestora şi totdauna s-ar găsi facţiuni politice 
în ţară ce s-ar lăsa întrebuințate de străini în contra a chiar intereselor statului. 

În fine, d. Al. Lahovari luă cuvântul, pentru a supune votului întrunirii o moţiune. Cu tonul său energic rezumă din nou 
ceea ce zisese antevorbitorii săi. D. C. A. Rossetti, care n-are un petec de pământ în ţară, ne face legi de agricultură, d-nialui, 
care n-a citit în viata-i o carte de drept, ne face legi de organizare judecătorească şi licentiati de Paris n-au ruşine de a-şi pune 
iscăliturile sub un proiect, nu al d-lui Rosetti, ci a copilului d-lui Rosetti. D-sa, ateu după principiile revoluţiei ce le 
profesează, ne va face legi pentru organizarea bisericii. Astfel un om, până ieri fără avere, fără ştiinţă de carte, fără talent 
oratoric măcar, pune mâna pe-o ţară întreagă şi face ce-i place cu ea. Electivitatea magistraturii ar fi o calamitate 
nemaipomenită. Azi un partid dispune de averea noastră publică, de 121 milioane pe an. Atunci ar dispune tot partidul politic 
de averea noastră privată, de onoarea noastră, de tot ce e protejat de justiţie. 

D-sa dete apoi citire următoarei motiuni: 


În proiectele asupra electivitätii politice a magistraturii şi a introducerii sufrajului universal în alegerea consiliilor 
judeţene, supuse la dezbaterea Camerei, adunarea vede o primejdie pentru ţară şi o călcare a Constitutiunii şi invită, 
opozitiunea a le combate în Corpurile legiuitoare şi în genere a organiza o rezistenţă legală în toată ţara în contra unor 
asemenea tendente ale partidului de la guvern 


Adunarea votă cu unanimitate moţiunea si se despărţi strigând : „Trăiască regele ! Jos fanariotul !". 

[13 aprilie 1882] 





[„BĂTRÂNUL ORGAN AL PARTIDEI LIBERALE...”] 


Bătrânul organ al partidei liberale, în numărul de joi, 6 mai, revine la ideea lui favorită, că în ţară nu există decât o 
singură partidă, aceea pe care o reprezintă acest organ, şi că partida conservatoare nu are principii, căci principiile şi ideile 
sale s-au învechit şi nu mai sunt conforme cu spiritul naţiunii. 


Un fapt de mare, de foarte mare însemnătate s-a constatat în România. 
Faptul acesta este că n-avem decât o singură partidă ! 


Şi mai jos adaogă: 
Aşadar partidei conservatoare [î]i lipsesc toate elementele cari constituie o partidă şi care-i dau putinţa de-a veni la guvern. 


Ca să sustie această concluzie, „Românul" spune mai întâi un neadevär patent, că adică, în cestiunea Dunării, partidul 
conservator nu a esprimat o idee lămurită şi precisă. 

Apoi face, după cum voieşte d-sa, istoria faptelor întâmplate de la 1848 încoace şi, după ce demonstrează că este 
neapărată trebuintä, pentru ţară, ca să existe o partidă conservatoare, ceea ce este adevărat, sfârşeşte îndemnând: 


Pre cei cari au suflet din partida cea veche să-şi lase morţii şi să caute elemente noi pentru a face o partidă conservatoare 
naţională şi progresistă . 


Pentru că partida de la guvern nu mai poate merge înainte, deoarece unii au ostenit iar alţii au nevoie de noi puteri ca 
să răstoarne instituţiile existente: 


Cei din partida noastră cari au ostenit sau s-a bolnăvit să reintre îndată în focarul naţiunii, spre a dobândi de a dânsa idei şi 
puteri noi, pentru luptele cele noi ce vom avea neapărat pentru noua reconstituire a statului român. 


Că în partidul liberal, astfel cum este înjghebat, sunt unii cari voiesc să răstoarne institutiunile actuale ale ţării, supt 
pretext de reorganizare, iar alţii, mai practici, aceia pe care „Românul" [î]i numeşte osteniti, cred că momentul n-a venit încă 
ca să arunce ţara în ghearele demagogiei, aceasta o ştim de mult; aceasta o probează pe fiecare zi certele din sânul partidului 
şi antagonismul surd dar adânc dintre dd . Rosetti şi Brătianu; ba încă noi am denunţat, pentru prima oară, ţării acest pericol 
şi, pe cât a stat în puterea noastră, i-am deschis ochii asupra planurilor nesocotite ale partidei de la putere. 

Şi oricine vede cât de abil este articolul de care vorbim al „Romänului", care, pe de o parte, spune tärei că nu. există 
partid conservator şi prin urmare să se arunce în braţele d-ei sale; iar, de altă parte, gâdilă egoismul acelora cari se cred în 
stare de-a crea partide politice. Căci din nenorocire sunt multi cari caută satisfactiunea intereselor lor personale la adăpostul 
unui partid organizat şi puternic şi sunt câţiva cari, în îngâmfarea lor oarbă, [îlşi închipuiesc că vor inventa proza şi se 
depărtează de partidul conservator, cu speranţa de-a crea ei alt partid conservator. 

Şi pentru abilitatea aceasta nu putem decât să felicităm pe confrații noştri. 

Dar să se sustie ca partidul conservator nu există, că principiile şi ideile lui sunt învechite şi că principiile propagate 
de „Romänul" sunt ideile progresului, aceasta este un neadevär pe care nu putem să-l trecem sub tăcere şi pe care trebuie să-l 
dezmintim îndată. Principiile noastre în adevăr le-am formulat in modul cel mai lămurit şi mai categoric prin programele 
partidului. 

Şi de astă dată, ca să nu ne repetăm, vom împrumuta expresiunea principiilor noastre celui mai mare gânditor din 
Francia, celui mai mare publicist din secolul nostru. 

D. H . Taine adresează, în prefața unei opere nemuritoare, pe care a publicat - o anul trecut, demagogilor din tara sa 
aceste câteva cuvinte pline de o tărie nestrămutată şi de o ironie amară: 


Mai am părerea de rău de-a prevedea că această operă va displace la mulţi din compatrioţii mei. Scuza mea este că mai 
fericiţi decât mine, ei au mai toţi principii politice şi se servesc cu ele ca să judece trecutul. Eu nu aveam, şi chiar am întreprins să 
scriu cartea mea tocmai ca să caut. Până acum am găsit d-abia unul, aşa de simplu încât se va părea copilăresc şi abia îndrăznesc; 
să-l anunţ. Cu toate acestea trebuie să o fac; pentru că toate părerile ce voi arăta izvorăsc din el, şi, adevărul lor se măsoară cu 
adevărul lui. Acest principiu stă, întreg în această, observaţiune că o societate omenească, mai ales o societate modernă, este un 
lucru vast şi complicat . Prin urmare este anevoie de-a o înţelege. De aceea este anevoie de-a o mânui bine. Rezultă de aci că un 
spirit cultivat este mai capabil de treaba aceasta decât un spirit incult, şi un om special decât un om care nu e special. Din aceste 
două adevăruri nasc multe alte consecinţe: dacă cetitorul va voi să se gândească nu va avea bătaie de cap să le descurce singur. 


lacá principiile partidului conservator rezumate de unul din bărbaţii cei mai eminent ai acestui secol şi care s-a 
ocupat în special cu ideile politice ale Franţei, de unde a împrumutat şi demagogii noştri pe ale lor. 





Cititorii noştri şi aduc aminte în adevăr că ceea ce am susţinut mereu prin coloanele acestui ziar este ca oamenii 
luminati ai naţiunii, proprietari, comercianţi, profesii liberale, trebuie să aibe o înrâurire mai mare asupra afacerilor publice 
decât oamenii mai puţin luminati. Că prin urmare suveranitatea este o funcţiune publică pe care fiecare să o poată esercita în 
interesul tuturor şi pe care un cetăţean să o exercite cu atât mai mult cu cât este mai capabil. Aceasta este ideea Constitutiunei 
noastre şi aceasta este ideea partidului conservator, după cum era şi natural. 

Deoarece partida liberală, nu numai prin organul ei „Românul”, dar chiar prin legi propuse în Corpurile legiuitoare, 

susțin o idee opusă, ca adică suveranitatea este un drept al fiecăruia, că toți caută să o exercite deopotrivă sau, după 
expresiunea d-lui Taine, că cel incult poate să mânuiască interesele societăţii ca şi cel cult, şi omul care nu e special ca şi 
omul special. Şi tocmai de aceea demagogii noştri cer ca să se înfiinţeze sufrajul universal şi să se aleagă judecătorii ! 

lacá ideea fundamentală care desparte în toate ţările şi care a despărţit în toate timpurile partidele politice. Şi când 
„Romänul” spune că nu există partid conservator, pentru că d. Lascar Catargiu, în Senat, şi d. Lahovari, în Cameră, nu au 
spus ce propune partidul conservator asupra cestiunii Dunărei, mai întâi arată că nici nu pricepe cari sunt ideile ce 
constituiesc partidele politice şi pe urmă afirmă un neadevăr: 

Partidul conservator a spus ideea lui în privinţa cestiunii Dunării încă demult, după cum vom arăta în numărul viitor 
al „Timpului”. 
[8 mai 1882] 


[ ¿CITITORII NOŞTRI...”] 


Cititorii noştri au auzit vorbindu-se negresit de o adunare a sătenilor, botezată cu pomposul nume de congres agricol, 
ce trebuia să aibă loc la 29 august expirat în Curtea de Argeş. 

Daca a fost ceva sau nu n-am putea-o spune deocamdată, căci n-a transpirat nimic până acum. Ştim numai că 
inițiativa întrunirii a fost luată de deputatul Schiler , reprezentant al Gorjului în Cameră. 

Scopul acestui meeting extraordinar si cu totul contrariu obiceiurilor tärei nu prea este expus cu destulă claritate în 
apelul publicat de comitetul organizator . Vorbe late si sforăitoare câte poftesti ; nimic însă precis, nimic determinat. 

Daca trebuie să dăm crezämänt unor zgomote ce circulă, „congresul” ar fi provocat de d. C.A. Rosetti însuşi, care şi-a 
pus în cap să fie cu orice preţ Mesia ţăranului român. Prezenţa d-lui Smedeanu între membrii organizatori ar dovedi cu prisos 
că impulsiunea a fost dată de oficina politică din Strada Doamnei. 

De mult urmărim pas cu pas fiecare mişcare a celebrului agitator de mase, pentru ca să căutăm a limpezi lucrul şi de 
astădată. 

D. Rosetti şi-a început agitatiunea prin faimoasele circulări ministeriale prin care subprefectii şi ceilalţi agenţi 
administrativi erau invitaţi să îndemne pe ţărani a nu mai munci şi a nu-şi mai executa angajamentele luate faţă cu 
proprietarii. Efectele acestor îndemnuri nesocotite s-au tradus, după cum se ştie, printr-o turburare adâncă adusă raporturilor 
dintre moşieri sau arendaşi şi cultivatori, turburare de care aceştia din urmă mai ales au avut să sufere. 

Din această cauză legea de tocmeli agricole propusă de fostul ministru de interne a întâmpinat o energică rezistență 
atât în Cameră cât şi în Senat şi a fost cu totul modificată în părţile ei cele mai esenţiale. 

Bătut pe acest teren după o luptă din cele mai înverşunate , directorul „Românului” a căutat primul pretext venit spre 
a se retrage din minister, unde se afla deja în divergență de opiniuni cu d. Brătianu, şi a reînceput lupta în ziarul său. 

Legea de tocmeli agricole era destinată să fie primul inel al lanţului de reforme politice şi sociale ce concepuse d. 
Rosetti pentru fericirea ţăranului român. După dânsa avea să vie aceea asupra monopolului cârciumelor prin sate şi aceea 
asupra modificării legii consilielor judeţene şi comunale. 

Deocamdată lucrul s-a înmâlcit asupra acestor două legi din urmă. Negreşit, se aşteaptă redeschiderea Corpurilor 
legiuitoare spre a putea fi readuse la ordinea zilei. 





În adăstare , d. Rosetti nu-şi pierde vremea. Deodată cu. campania întreprinsă în „Românul” în contra legii electorale, 
pe care o acuză de toată imoralitatea ce domneşte în alegeri, d-sa adună pe ţărani şi, sub pretext de a-i face să se cunoască mai 
de aproape, tinde la o adevărată mişcare agrarie în contra unui inimic nevăzut. 

Negreşit, ţăranii sunt liberi să se întrunească sau nu, deoarece acest drept este garantat tuturor românilor de 
Constituţiune. O întrunire în masă însă, în conditiunile proiectate, prezintă ceva de anormal şi fiecine este în drept sá se 
întrebe care este scopul ce se urmăreşte. Cuvintele vage de „infrätire” şi de „banchet țărănesc” nu sunt îndeajuns ca să 
justifice această excepţională convocare a elementului rural. Sub aceste expresiuni se ascunde o tendinţă pe care ne credem în 
drept a o bănui, de vreme ce nimeni nu voieşte să ne dea cheia enigmei. 

Daca n-am cunoaşte pe d. Rosetti şi apucăturile sale revoluţionare n-am avea nici o grijă şi am aplauda chiar adunarea 
proiectată, în speranţa că ar putea să iasă dintr-însa o ameliorare a soartei săteanului, atât de oropsit şi atât de batjocorit de 
acest guvern pretins liberal. 

Din nenorocire ceea ce voieşte acest om politic nu mai e un mister pentru nimeni astăzi. Am avut adeseori ocaziune 
să arătăm că agitatiunile Irlandei i-au deşteptat gustul de a provoca — păstrându-se orice proportiuni — o frământare socială 
şi la noi. O revolutiune fie cât de mititică e un ideal care se potriveşte de minune cu educatiunea politică a fostului mazzinist . 

Convicţiunea noastră fiind ca asemeni agitatiuni sterile pot să constituie un adevărat pericol la un moment dat, ne 
credem datori să cerem explicatiuni asupra „congresului” de la Curtea de Argeş, căci voiam să cunoaştem hotărât care este 
scopul pentru care a fost convocat. 

Mişcarea din Irlanda este justificată până la un punct oarecare prin raportul anormal dintre munca şi capital, dintre 
sătean şi proprietar. Din fericire pentru noi suntem departe de a ne găsi în această situatiune. Proprietarul român este interesat 
ca ţăranul să nu fie în mizerie, căci de bunăstarea acestuia este legată prosperitatea moşiei sale. Sunt negreşit exceptiuni 
nenorocite, proprietari fără suflet şi fără Dumnezeu cari s-au jurat să fie călăii cultivatorului sătean. Am dovedit adesea cu 
exemple că un Pişca sau un Leca nu sunt modele de dezinteresare şi că soarta ţăranilor de pe moşiile acestor faimoşi patrioţi 
n-ar fi tocmai de invidiat. 

Aceste triste exceptiuni însă nu fac decât să confirme regula care este solicitudinea pe care întotdauna proprietarul 
român a avut-o pentru cultivator. 

Adevăratul împilător al ţăranului nu este decât administratiunea, decât guvernul care-l exploatează şi-l sugrumä in 
modul cel mai neomenos. Am arătat altădată că, în schimbul birurilor enorme ce plăteşte stăpânirii, nu i se dă absolut nici un 
echivalent; siguranţa averii si a vietei sale este o minciună; instrucţiunea publică se află numai pe hârtie; biserica este 
dărâmată sau văduvă de servitori; spitale nu există decât în imaginatiunea comitetelor permanente; căile de comunicatiune 


278 


sunt în starea cea mai deplorabilă. 

Când dară ni se vorbeşte de nevoile şi de păsurile ţăranului, când sunt tendinţe de a-l desface din masa naţiunii şi de 
a-l organiza în castă, suntem în drept sá ne întrebăm cu îngrijire în contra cui va fi îndreptată această forţă compactă si 
puternică ce se organizează. 

Cerem explicatiuni, căci ne plac situatiunile limpezi. Vorbele deşerte şi-au făcut vremea. Voim ca ţara să ştie lămurit 
ce scop se urmăreşte şi cari sunt tendinţele întrunirii de la Curtea de Argeş. 
[5 septembrie 1882] 


[„CINE SE MAI ÎNDOIEŞTE...”] 


Cine se mai îndoieşte de bunele intentiuni ale „corpului ponderator” de pe Bulevard n-are decât să citească proiectul 
de răspuns la mesajul tronului redactat de ilustrul şi simpaticul d. Vasile Boerescu. Ce vast câmp de activitate acest raportor - 
model a deschis Senatului tocmai acum la sfârşitul legislaturei ! Ce de reforme în perspectivă! 

Nici una din importantele cestiuni politice, sociale, religioase, economice şi financiare n-a fost uitată Ar trebui 
evident ani întregi pentru ca fiecare dintr-ânsele să fie studiată cu seriozitatea necesară Ceea ce însă ar putea să sperie o 
activitate tânără şi fără experienţă, pare o jucărie pentru maturii membri ai celei d' a doua jumătăţi a Parlamentului, a căror 
febrilă activitate nu cunoaşte nici margini, nici obstacole. 

În ajunul morţii sale, Senatul voieste să-şi dea sufletul cu demnitate; ambitiuni senile îl frământă şi-l galvanizează la 
apropierea alegerilor. 





Să ascultăm numai expunerea reformelor proiectate în ultima oră, spre a ne convinge cât de bogat şi de variat este 
programul ce-i prezintă leaderul său. 

În primul rând figurează încurajarea şi dezvoltarea agriculturei, comerţului şi industriei române. 

Clişeul este deja cunoscut: el zice totul şi nu zice nimic în acelaşi timp, ceea ce constituie un neînsemnat mijloc de 
recomandatiune către alegători fără multă trudă şi bătaie de cap. 

Imediat însă după această idee fundamentală a răspunsului - program vine o tiradă cu totul originală şi neaşteptată; o 
punem în întregul ei sub ochii cititorilor, căci mărgăritarele sunt foarte preţioase: 


... Totodată,, prin propagarea moralei religioase şi întinderea instrucţiunii în toate clasele societăţii, vom ridica nivelul moralei 
şi al culturei intelectuale, vom răspândi simtimäntul bunului trai şi vom deştepta conştiinţa dreptului si a datoriei, mai ales între 
populatiunile rurale, cari merită mai cu deosebire a fi obiectul solicitudinei noastre. 


Daca am voi să fim dificili cu. savantul raportor, l-am întreba ce are a face cestiunile de agricultură, de comerţ şi de 
industrie cu morala religioasă? Dar în fine aceasta poate fi o simplă scăpare de condei fără nici o importanţă practică. 

Observăm totuşi că, până aci, răspunsul înoată în vag, se pierde în generalitäti cari au aerul a spune ceva, pe când în 
realitate nu spun nimic. 

Venind la marile lucrări economice ce sunt de realizat, d. Vasile Boerescu declară că „cele mai dintâi, acelea cari 
merită preferinţă”, sunt cele relative la înmulţirea căilor de comunicaţie, judetiane şi comunale, cari să lege între dânsele toate 
oraşele, toate satele, toate centrurile de productiune şi de consumatiune. 

Aci programul ia o formă pozitivă şi lămurită; ceea ce nu s-a putut face în şapte ani de domnie absolută şi 
necontrolată a partidului de la putere se va face în câteva săptămâni, şi alegatorii din toată ţara vor fi mulţumiţi. Daca, pe ici 
pe colea, va mai rămânea neexecutat câte un crâmpei de cale sau câte un pod de cea mai imperioasă necesitate, grija va fi 
lăsată pe seama viitoarei legislaturi , care altminteri n-ar mai avea cu ce să se ocupe. 

În ceea ce priveşte dară mijloacele de comunicatiune aflate astăzi într-o stare atât de înapoiată, românii să nu mai aibă 
nici o grijă, căci d. Boerescu [î]i asigură cu mâna pe conştiinţă că totul va fi îndreptat spre satisfactiunea obsteascä. 

Trecând din domeniul economic în acela al reformelor interioare, zice raportul, câmpul nu este mai puțin vast. Cu o 
bunăvoință exemplară, d. Vasile Boerescu înregistrează toată seria de reforme şi de clişeuri cari ilustrează mesajiele d-lui 
Brătianu de la venirea sa la guvern, dar pe cari ţara n-a avut încă fericirea de a le vedea realizate: reforme în justiţie, în 
administratiune, în instrucţiune, în finanţe, în mai tot mecanismul nostru administrativ. 

Daca trebuie să credem cuvântul fostului ministru al afacerilor străine, care şi-a mâncat credinţa aşa de des, fie zis în 
treacăt, toate aceste reforme vor trebui să asigure principiul stabilităţii şi al independenţei, ele vor fi de natură să 
întărească „principiul autorităţii şi al proprietăţii, să garanteze interesele publice şi private, drepturile şi datoriile fiecăruia, 
exerciţiul tuturor libertăţilor, încurajarea meritului şi capacității”; în fine „să ridice nivelul moralei publice”. 

Ceea ce e curios de observat de câtva timp este trebuinta ce se simte în sferele guvernamentale de a se vorbi de 
morala publică. Se vede că această nenorocită morală publică a suferit grave atingeri , căci toată lumea caută să-i redea 
prestijiul pierdut. Reuşi-vor însă a o face tocmai aceia care, cu o amabilitate de un caracter american aşa de pronunţat, s-au 
tratat de hoţi între ei şi s-au ameninţat reciproc cu puscária? Nu o credem; şi de aceea lăsăm naţiunii sarcina de-a pune în 
paralel vorbele şi făgăduielele lor de astăzi cu faptele şi cu turpitudinile de ieri. O dată acest paralel făcut, socotim că el va 
avea de rezultat condemnatiunea desăvârşită a oamenilor şi a partidului actual de la guvern. 

[3 noiembrie 1882] 


[VIZITA MINISTRULUI DE ESTERNE...”] 


Vizita ministrului de esterne al Rusiei, d. de Giers, la Varzin, săhăstria abituală a principelui Bismarck, a dat loc la 
multe conjecturi mai mult sau mai puţin ingenioase. Insemnätatea călătoriei ministrului rusesc la Curțile Europei, 
neesceptând Vaticanul , cată în adevăr să fie destul de mare, deşi organele opiniei publice n-au aflat tocmai mult în privirea 
ei. 





Se ştie că d. de Giers este om al păcii, că rolul său de bărbat de stat de pân' acum a consistat în a păstra legăturile 
dintre cele trei imperii, un rol adeseori zădărnicit atât prin evenimentele ce se petrec înlăuntrul Rusiei cât şi prin nestatornicia 
constelatiunii europene. 

El reprezintă în Rusia pe adversarul politicei panslaviste de agresiune, a tendentelor de cucerire atât de pronunţate în 
contele Ignatief, care e antipodul său politic. Daca sferele din Petersburg au găsit de cuviinta de a-i încredința o misiune în 
călătoria ce-a întreprins-o, asupra intelesului ei nu poate fi nici o îndoială. 

Poate că Rusiei să nu-i fi rămas nimic alt de făcut decât de-a se asigura de pace şi a reîncheia legăturile pe cari le-a 
avut mai nainte cu Austria şi Germania. 

Acum un an lumea apuseană n-avea nici o grupare determinată; Franţa avea încă mânile libere şi putea să ofere 
alianţa ei şi Rusiei, şi Angliei şi Italiei. Dar afacerile din Tunis au adus o turburare în relatiunile dintre cele două puteri latine; 
Italia s-a simţit jignită de procederile: Franţei, o mână abilă a izbutit a săpa un abiz între cele două naţiuni surori şi Italia s-a 
alăturat, vrând - nevrând , la alianţa austro-germană. 

Mişcarea lui Arabi în Egipt, interventiunea unilaterală şi neautorizată a armatei engleze, drepturile pe cari cabinetul 
din Londra caută a le deduce din înăbuşirea insurectiunii egiptene, toate aceste au izbutit a răci şi relatiunile dintre Anglia şi 
Franţa şi a preface pe cele două puteri amice în puteri rivale. 

Anglia a ocupat gurile Nilului, canalul Suez, Marea Rosie, pozitiuni pe cari desigur NU de bunăvoie le va părăsi 
vreodinioară. Chiar daca Franţa ar anexa Tunisul la Algeria, daca Italia ar lua Tripolis şi Spania Marocul , toate acestea nu 
opresc preponderanta Angliei pe Marea Mediterană , pe care-o domină prin Cipru şi Egipt, prin forturile de la Alexandria şi 
Damasc. 

Dar chiar daca ar izbuti o înţelegere între Francia şi Anglia în privirea regimului din Egipet şi daca compensatiunile 
oferite ar fi suficiente pentru a înăbuşi deocamdată rivalitatea, oricând se vor putea naşte puncte nouă de conflict. În timpul 
din urmă se iveşte o nouă complicatiune în Madagascar , o insulă de mărimea teritorială a imperiului german la coasta 
răsăriteană a Africei şi în drumul spre Indii . Republica Franceză pretinde a i se recunoaşte suveranitatea asupra insulei, ceea 
ce indigenii au refuzat prin ambasada trimisă la Paris. La ameninţarea Franţei cu interventiune armată ambasada a alergat în 
Anglia, care se vede a fi gata a trimite vase de război în porturile insulei, pentru a opune o contragreutate vaselor franceze ce 
sunt a se trimite acolo. 

Din toate aceste însă rezultă clar că Franţa e izolată de când tärmii de nord ai Africei au devenit prada comună care 
seamănă perpetuă neînțelegere între popoarele apusene. Slăbiciunea tuturor, dezbinárile latente fac a se accentua si mai mult 
unica alianţă reală, acea dintre Germania şi Austro-Ungaria; Germania îndeosebi are ocazie şi timp de-a ajunge puterea întâia 
din Europa, de-a ţinea în mânile ei cumpănă echilibrului european. Rusia, izolată şi ea prin neputinta politică la care e 
condamnată Franţa, încearcă să încheie din nou legăturile vechi cu Germania, cari [îi asigurau odinioară un vot atât de greu 
în concertul european. 

Nimeni nu ştie până astăzi care va fi fost obiectul deliberatiunilor dintre cancelarul Germaniei şi ministrul Rusiei, 
însă situaţia generală lasă a se conchide că Rusia trebuie să fie asemenea jignită de progresele Engliterii în Orient, căci 
această din urmă pare a se erige în moștenitorul universal al Împărăției turceşti, un rol pe care mai până ieri [i]l însuşise 
Rusia. Crede ea a putea câştiga pe Germania şi Austria în contra Angliei, folosi-se-va Anglia însăşi de situaţie pentru a intra 
în concertul austro - italo - german şi a-şi asigura astfel atât posesiunile nouă cât şi pacea universală printr-o alianţă cuadruplă 
? Iată întrebări al căror răspuns numai viitorul ni-l poate da. 

[24 noiembrie 1882] 


UN NOU ZIAR [,,DE LA 1 IANUARIE VIITOR...”] 


De la 1 ianuarie viitor va începe a ieşi în Iaşi, sub directiunea unuia din bărbaţii noştri politici, d. George Mârzescu, 
un ziar cotidian sub numele „Pactul social”. 

Din programul acestui ziar vedem că el va susţinea revizuirea Constitutiunei, spre a fi pusă în armonie cu regalitatea, 
va cere ca încoronarea regilor sá se facă pe viitor în laşi şi că tot acolo Camerele de revizuire să-şi tie şedinţele. În privinţa 
acestor Camere ideea ziarului este că ele trebuie a se dizolva în orice caz îndată ce lucrarea pentru care au fost alese se va 
isprăvi. 





„Pactul social” va susţinea ca în Constitutiune să se determine bine prerogativele regale, pentru ca în evenimentele 
grave ce pot izbucni puterea executivă să nu-şi mai adăpostească responsabilitatea la spatele reprezentatiunei nationale. Va 
cere ca raporturile de unitate dogmatică a bisericei române cu patriarhii din Constantinopol să fie bine determinate, pentru a 
nu li se da o interpretare prea întinsă; va cere înfiinţarea unui Consiliu de Stat; va susţinea ca împământenirea să fie de două 
feluri, mică şi mare, şi că numai aceasta din urmă să atragă plenitudinea drepturilor politice; dreptul de a poseda imobile 
rurale să fie considerat ca un drept politic; va susţinea inamovibilitatea magistraturei, reforma legei electorale în cens, ca 
deputatul să nu mai fie sclavul alegătorilor, va susţinea ca ministeriale toate să nu mai fie absorbite de şeful cabinetului şi 
reduse la rolul de simple biurouri ale sale; va susţinea ca legislatiunea noastră să fie pusă în armonie cu Constituţia; va stărui 
pentru libertatea în alegeri; va cere ca benedictiunea religioasă să fie obligatorie pentru căsătorii; va cere înfiinţarea unei 
societăţi de credit funciar rural în Iaşi, va cere ca dreptul la pensiune să fie reglementat prin Constitutiune etc. 

„Pactul social” promite a fi un ziar nepártinitor şi în nici o legătură cu partidele existente în ţară. 

Cunoscând pe d. Mârzescu ca un om de valoare nu putem decât augura mult bine pentru ziarul ce va ieşi sub a sa 
direcţie. Îndeosebi ne pare bine de aparitiunea acestui organ de publicitate în Iaşi, unde ziaristica este foarte rău reprezentată 
de un timp încoace. 

[17 decembrie 1882] 


[,MULTI ÎNCLINĂ A CREDE...”] 


Multi înclina a crede că cestiunea moralității unui regim e indiferentă pentru buna sau reaua politică pe care el o face. 
Cu toate acestea nu-i :aşa. Minuni să facă un regim din momentul în care fapte şi afirmări autorizate dovedesc disolutiunea 
lui morala, el pierde orice fel de autoritate în ochii guvernantilor săi si oriunde domneşte cuviinta în viaţa publică un 
asemenea regim cade fără îndoială. 

Oricât de mult succesul uimeşte ochii oamenilor, oricât sunt dispuşi a uita păcatele m favorul faptelor de oarecare 
importanţă, o corupţie fätisä [îli face a nu crede în valoarea acestor fapte, a nu le lua în serios. De câte ori dar foile partidului 

roşu vorbesc cu mare zgomot de pretinsele acte mari ale guvernului, răspunsul pe care lumea cu drept cuvânt [î]l dă e: Cum 
se poate ca mari şi naţionale să fie faptele unor oameni cari n-au avut nicicând în vedere binele general, ci au vânat cu o 
imperturbare aproape unică în felul ei numai interesele lor private? 

Cine mai cutează astăzi să tăgăduiască stricăciunea adâncă a elementelor din cari se compune partidul 
guvernamental? Sunt cunoscute cuvintele neparlamentare chiar cu cari d. D. Brătianu, fratele ministrului - prezident , au 
apostrofat majoritatea, se cunosc cauzele acestei prime rupturi în şirurile roşiilor. A ajunge să zici că nu mai [e] un om onest 
în această ţară este fără 'ndoialä culmea ce-o atinge deceptiunea unui om politic; a ameninţa pe mandatarii naţiunii, pe 
oamenii ei de supremă încredere, cu carantina şi puşcăria şi a nu afla nici o contrazicere în privirea aceasta, iată ceva care se 
'ntämplä numai la noi. 

Ce sunt dar criticele cele mai aspre ale gazetelor, ce epitetele cele mai odioase, ce în fine chiar desfrâul cuvântului 
scris alături cu acele declaratiuni, făcute franc înaintea ţării şi putem zice a lumii întregi, că cei mai multi dintre deputaţii 
guvernamentali sunt buni de carantină şi puşcărie şi că nu se mai află om onest în această ţară? Cetitorul abia 'si face o 
închipuire de efectul acestor cuvinte. Până şi ziarele din Statele Unite au reprodus discursul fostului prezident al Camerei. 

Întrebăm acum, oare națiunea care are asemenea guvernanţi, precum [î]i merită, are dreptul de-a exista pe faţa 
pământului? Oare, la un moment dat, aceste cuvinte nu se vor cita ca o dovadă că românii sunt incapabili de a se guverna 
singuri, că nu merită o neatârnare de care nu se folosesc decât pentru a spolia poporul şi a face instituţiile de batjocură? 

Avem astăzi înainte-ne un alt specimen de declaraţie politică, scrisoarea adresată de d. Alex. Sihleanu ziarului 
„Naţiunea”. D. Sihleanu a fost viceprezident al Adunării, este membru în comisia bugetară ş.a.m.d. Vreo mare lumină de 
biserică nu e şi adeseori am avut ocazia a vorbi cam în glumă despre acest domn cu idei foarte estreme şi de-un liberalism cu 
totul exagerat. Dar un lucru nu i se poate tăgădui: se bucură de numele unei perfecte onestitäti, ceea ce în tara noastră e o 
calitate. 





Ei bine, ce ne zice d-sa? 

Blastămă ceasul în care-a crezut în onestitatea, virtutea, sinceritatea, francheta, probitatea, capacitatea politică a 
guvernantilor actuali. Când cineva blastămă ceasul în care-a crezut în acele virtuţi e evident că contrariul există. Guvernantii 
sunt aşadar malonesti, viciosi, nesinceri , improbi , incapabili. Acestea le-o spune fostul lor viceprezident. 

A trebuit să-şi acopere faţa, zice, şi să fugă ca de contagiu de-o majoritate guvernamentală, când, într-o noapte a 
anului trecut, la Senat, şeful partidului a declarat că nu mai poate sătura nesatiul membrilor majorităţii şi că de-aceea se 
retrage. 

Va să zică şi d. Ion Brătianu a făcut asupra partidului său o enuntare analogă cu cea făcută de fratele său, ca ceea ce-o 
face azi d. Sihleanu. 

Spună-ni-se , ar putea sá existe ţară în care o majoritate astfel caracterizată de oamenii ei proprii să poată pretinde a 
guverna? Există ţară în care un guvern să se poată întemeia pe asemenea elemente? 

Desigur nu. Numai la noi a fost cu putinţă ca după o asemenea declarare şi după retragere, ilustrul cancelar să se 
'ntoarcä la guvern în capul aceloraş oameni, ca să continue acelaş regim al virtuţii. 

Degeaba se impută dar presei opozitiunii tonul ei vehement. Chiar daca s-ar feri de orice espresie mai colorată, n-ar 
avea decât să reproducă cu fidelitate cuvintele prezidentului şi a viceprezidentului Adunării ori acelea ale şefului de partid şi 
de cabinet, pentru ca culmea calificatiunilor în rău să fie ajunsă. Dacă faţă cu noi foile guvernamentale pot striga calumniare 
audacter semper aliquid haeret , putea-vor oare afirma că şi d. loan Brătianu calomniazá? Şi încă pe cine? Pe colegii, pe 
amicii săi politici. 

[30 decembrie 1882] 

„ASTĂZI LA 12 ORE...”] 


Astăzi la 12 ore şi jumătate M. Sa Regele va da citire în persoană mesajului de dizolvare a Corpurilor legiuitoare. 

E drept că M. Sa nu va avea în fata-i opoziţiunea, ci numai pe membrii majorităţii. Alaltáieri au demisionat 
opozitiunea din Cameră, ieri din Senat. Atât în adunarea aşa numiţilor părinţi conscrişi cât şi în târgul de interese din Dealul 
Mitropoliei opozitiunea a încercat să dovedească inoportunitatea revizuirii în împrejurările actuale, a încercat să adreseze un 
cuvânt măcar tronului, pentru a-l ruga ca, în momente când neatârnarea ţării în afară şi instituţiile dinlăuntru sunt in invederat 
pericol, cel puţin libertatea alegerilor să fie garantată, de astădată măcar, — poate ultima dată în care mai există alegători în 
România cari sunt în stare a-şi da seama de gravitatea cestiunilor şi a situaţiei. Toate în zădar. 

Oameni bătrâni, mult timp şi în deosebite rânduri consiliari ai tronului, cunoscuţi pentru inteligenţa politică probată şi 
de-un caracter probat, sunt delegaţi de opoziţie ca să ceară o audienţă M. Sale, să espuie pericolele situatiunii, să ceară un 
cuvânt care să liniştească ţara. Un regulament oarecare, care nu e lege, care nu poate prejudeca nici unul din drepturile 
cetăţenilor, necum acelea ale reprezentanţilor naţiunii, care nu poate reglementa legea fundamentală, Constituţia, ce dă 
oricărui cetăţean dreptul de-a se plânge direct suveranului, un asemenea regulament se opune de mareşalul Curţii ca piedecă 
şi M. Sa va pleca imediat după dizolvarea Adunărilor fără ca o ţară întreagă adânc agitată de cestiunile de existenţă care i se 

pun, să poată auzi un cuvânt care s-o asigure în contra maltratărilor oamenilor ce-o guvernä. 

Pentru d. Brătianu a venit timpul acţiunii clandestine. Prin reforme electorale de natură a lovi în drepturile şi influenţa 
claselor luminate, a acelora care rezumă în ele conştiinţa istorică şi de drept al acestui popor, d-sa speră a ameti capul acestei 
naţiunii, pentru ca, atunci când ea va fi orbită de durerile ei din lăuntru, maistrul chirurg care-a amputat deja Basarabia să 
amputeze şi Dunărea în tot lungul ei. 

Să nu ne mai îndoim că d. Brătianu care la început părea contrar revizuirii şi care poate şi azi e în teorie contra, o 
primeşte ca espedient practic pentru a distrage atenţia ţării de la cele ce fără ştirea, ba fără prezenţă chiar a Parlamentului, se 
vor face în cestiunea Dunării. Petecul roşu al reformelor electorale scos din buzunarul de demagog descult al veneticului C.A. 
Rossetti va ameti 





ochii şi mintea acestei ţări când se va înstrăina de sub a ei suveranitate apa ei de căpetenie şi brâul neatärnärii ei, Dunărea. 

Şi pentru ca această ametealä să fie completă, pentru ca celor persecutați sá nu le rămâie nici tronul, azilul acela care 
preface statul într-o instituţie dumnezeească, bărbatul care-l ocupă pleacă în străinătate, încât, daca ţara în momentele acelui 
interregn s-ar grămădi la treptele tronului cerând dreptatea ce i se cuvine, când şi-ar ridica ochii ar vedea cu uimire că 
persoanei suveranului i s-a substituit alţii şi că mutra de maimuţă a unui paiat roşu ränjeste cu ironie din înălțimea pângărită . 

În timpul în care regele va lipsi se va face cea din urmă şi cea mai desperată încercare de-a stoarce, dintr-o ţară liberă 
încă, o adunare de creaturi capabile de-a transige asupra tuturor intereselor ei. Organizatorii alegerilor d-lui Brătianu, 
Chiritopolii, Anastasii şi Simuleştii, sunt cunoscuţi îndestul prin actele lor de călăi pentru ca [să] nu se desemne în ochii 
fiecăruia mizeriile şi atrocitățile viitoarelor alegeri. 

Pe mâna acestor oameni de rând, fără conştiinţa şi fără pudoare, se lasă ţara întreagă, cu siguranţa că, atunci când 
aceşti bandiți vor atenta la onoarea si la averea oamenilor, aceştia vor fi prea mult preocupaţi de soarta lor proprie pentru a 
mai gândi la păstrarea hotarelor ţării. 

Nu! Rezistenţa cu care se laudă precupetul de hotarä de la Livadia nu va avea niciodată loc; niciodată dorobantul nu- 
şi va încărca arma pentru a apăra Dunărea; războiul pe care străinătatea ni-l declară se va purta acum; mandatul de executare 
cu mâna armată [ill are d. I. Brătianu; opoziţia este oastea care, om cu om, va fi atacată de creaturile sale nenumărate până ce, 
în sfârşit, va cădea ceea ce ilustrul C.A. Rosetti numea Plevna reacţiunii, până ce, cu paralizarea celui din urmă om liber, ţara 
aceasta se va putea precupeti petec cu petec în schimbul favorii oferite de străinătate de-a rămânea Caradalele esploatatoare 
pe de-a pururea. 

De dimineaţă se cunoaşte ziua. Deja Senatul, fără a cunoaşte Tratatul de la Londra sau modul cum guvernul a apărat 
cestiunea Dunării, a dat un vot de încredere propus de acel cadavru moral, ale cărui virtuţi în discompunere au dezonorat 
orice guvern căruia i-au servit. 

Senatul deci, aprobând purtarea d-lui. Brătianu, care şi azi este exact aceeaşi individualitate ceea ce era şi la 1881, n-a 
făcut decât să consimtă la anteproiectul modificat de delegatul Franţei, ale cărui puncte de căpetenie guvernul a găsit că e 
nimerit şi la timp de-a le concede acum doi ani încă D. Brătianu va îngriji ca Adunările viitoare să aibe exact fizionomia 
Senatului actual. 

[6 martie 1883] 


[„ONORABILII CONFRAŢI...”] 


Onorabilii confrati de la „Românul” au sarcina ingrată de-a lua apărarea prinţului Dumitru Ghica, căruia noi i-am 
bănuit purtarea d-sale din Senat şi n-am prea pus vorbe pe ales pe hârtie cari să-i placă, ci le-am pus aşa grămadă, cum le 
spune românul când se supără, i-am vorbit de bojoc bunăoară, n-ar fi cu supărare cinstitei feţe a măriei sale că de! nu se cade 
să zici aşa vorbă din topor când stai faţă cu - un om de neam, şi cam după neam merg toate. 

Dar ne-am gândit şi noi că unu-i adevărul, oricum l-ai spune, şi, văzând purtarea prinţului în aceste zile de cumpănă, 
ne-am zis: Ei, cui nu i-ar plăcea să trăiască mereu ca găina la moară şi ca popa la zile mari? Dar nu merge; mai sunt şi altele 
în lumea asta. 

Ori täceati , ori ziceati ceva mai bun decât tăcerea, iată sfatul ce l-am da confratilor de la „„Românul”. 

Căci faţă cu prinţul îndeosebi, poziţia noastră este, din nefericire pentru d-sa, atât de lesnicioasá încât parcă ne-ar 
zice: Vino lupe de mă mănâncă de-a gata. 

Iată ce ne 'nsirá „Romänul”: 


E un merit ca un conservator să adopte principiile liberale, să se conforme ideilor secolului ŞI să meargă cu progresul. 


Dar oare, dac' ar intärca murgana , tot cu progresu - ar merge? Si-o să 'ntarce-odatä , pasămite că nu sunt în toate 
zilele Pastile şi atunci s-or convinge şi confrații că unii sunt prietenii mesei alţii ai nevoii . 

Dar să lăsăm aceste că înainte mult mai este. 

Ce mai zice „Românul”? 





Cine a uitat că ilustrul Thiers a fost unul din cei mai indärjiti conservatori ... şi totuşi, în ultimii ani, Thiers a fost sustiitorul cel 
mai devotat, chiar întemeietorul Republicei. Zisu-i-a cineva pentru aceasta „c-a avut un bojoc servil în locul inimei” cum se 
degradá la noi „Timpul ” a o zice unui din patriotii cei de mai de frunte ai României? Nu! compatrioţii l-au respectat . . . şi amar l- 
au plâns când au ajuns la capătul zilelor. 


Şi nouă ne-ar veni a plânge ... dar de halul în care a ajuns prinţul. Ni se pare că-i o mică deosebire. Nu-i vorbă, e mai 
de neam prinţul decât bătrânul Thiers, dar în celelalte nu prea e potriveală, între a primi faptul îndeplinit al Republicei şi între 

a ajunge staroste de Fundesti, vătaf de romai cum s-ar zice, e o deosebire cât cerul de pământ, pe care vom dovedi-o mai la 
vale. 

Ia s-o luăm pe rând. 

Faţă cu propunerea de reformă a Constituţiei, opoziţia s-a opintit din răsputeri să facă, ca şi de astă dată, lucrurile să 
se petreacă cum s-au mai petrecut înainte. O constituţie e de-a puterea [a] fi privită ca un pact între partide, iar partidele 
reprezentând ele înşile grupuri de vederi şi de interese ale unui şi aceluiaş popor, e învederat că împăcarea şi înţelegerea între 
ele e o împăcare de vederi şi interese în care mai lasă unul, mai lasă celălalt , pentru că lucrul să se hotărască cu judecata, nu 
cu lopata. 

Aşa s-a urmat totdeuna la noi şi, când mi s-a urmat aşa, bucluc a fost ş-am mers din rău în mai rău. 

Şi acum e vorba de modificarea Constituţiei, a acelui pact statornicit între toate partidele, între toate interesele pe de-o 
parte, între Coroană şi puterea statului pe de alta. Dar d. Brătianu vrea acum ca nu toţi, ci numai oamenii d-sale, parveniti de 
ieri, de alaltăieri, Fundeştii şi Caradalele, toată plebea aceasta intolitä nu prin muncă, ci prin politică şi numai prin politică, să 
realizeze o reformă care să-i dea toată ţara pe mână, cu mic cu mare. 

D. Brătianu are mania de-a persecuta pe omul liber şi neatârnat, pe omul care are curajul de-a spune verde ce are la 
inimă, pe omul ce trăieşte din seul lui şi nu i-i ruşine să zică: lartá-má, nu e cum spui d-ta, ci cum spun eu. Aceasta-i sportul 
d-lui Brătianu, patima d-sale de vânătoare, pentru ca, deşert cum e, nu vede că paralizarea oricărui om liber e o pagubă pentru 
ţară şi, despot cum e, ar vrea ca toată lumea să fie păpuşă în mâna d-sale, adică toată lumea să fie ceea ce e bezedeaua astăzi. 

Ei, nu merg lucrurile aşa de lesne ! 

În şedinţa Senatului de la 4 martie, d. general Florescu a espus cu tonul său bărbătesc, limpede, fără încunjur ceea ce 
vrem, ceea ce ţara vrea. 


Opoziţiunea s-a adresat la guvern, s-a adresat la majoritatea Senatului şi a implorat atât pe Senat cât şi pe guvern să înlăture 
cestiunea revizuirii, căci numai astfel am putea corespunde la apelul de înfrățire făcut de preşedintele Consiliului, care, în 
contrazicere cu sine însuşi, aruncă între noi tăciunele discordiei. M. Sa Regele are drept după Constituţie a nu adera la această 
inoportună, ca să nu zic periculoasă, operaţiune a revizuirii Constitutiunii. Patru deputaţi şi senatori, d-nul Kogălniceanu, d. 
Vernescu, d. Catargiu şi cu mine, vechi consiliari ai tronului, am cerut audienţă ca să spunem M. Sale că în împrejurările de faţă, e 
bine să se amâne revizuirea Constitutiunii şi daca M. Sa nu ne-ar fi aprobat, căci nu avem pretentiunea de a fi infalibili , să rugăm 
respectuos ca cel puţin să ia măsuri pentru ca să ne asigure libertatea alegerilor. Dar nu numai n-am fost primiţi, dar încă ni se 
răspunde de mareşalul palatului că nici nu supune M. Sale cererea noastră, fiind contrarie unui oarecare articol din regulamentul 
Curţii. 

Iată răspunsul textual care l-am primit . . . 


Aş, răspuns ! A mai putut cineva să citească vreun răspuns ! Cui [îi sări tandära aci decât prinţului Dimitrie Ghica ? 
A avut cineva cap să vorbească de răul d-sale ! 


Regulamentul nu-i dă voie să vă dau voie să vorbiti. Nu pot lăsa să se amestece în dezbaterile noastre tronul! Nu pot permite 
asemenea discutiune! etc. etc. 
Ho, ţară ! că doar nu dau tătarii ! 


Apoi ia să vedem, mă rog, oare în ocaziuni absolut şi exact analoge cu cea de faţă, fost-a tot acest d. Dimitrie Ghica 
atât de ... susceptibil. Se ştie că susceptibilitatea e slăbiciunea d-sale, bat-o norocul ! 

În 1879 revizuire. Pericole din afară. 

Astăzi revizuire. Pericole din afară Exact aceeaşi situaţie. 

La 8 martie 1879 cu ocazia discutiunii asupra citirii a doua a propunerii de revizuire, opozitiunea, în cap cu nimeni 
altul decât cu prinţul Dimitrie Ghica, depune pe biroul Senatului o moţiune pe care-o publicăm într-altă parte în întregul ei 
pentru iubitorii de asemenea lucruri, dar din care estragem aci următoarele: 


3. Principala din aceste garanţii (pentru revizuire) este punerea naţiunii, a tuturor partidelor şi grupurilor politice din ţară, în 
pozitiunea d a putea liber şi independent a-şi alege mandatari în viitoarele Camere de revizuire. 

4. Această asigurare, datorită liberei espresiuni a votului, nu se poate avea decât: fiind în capul guvernului un minister compus 
din reprezentanţii deosebitelor partide din ţară. 

5. Cu un asemenea minister şi în asemenea condițiuni națiunea a procedat la facerea Constitutiunii din 1866 şi astfel acestui 
fapt, că pactul nostru fundamental a fost nu espresiunea unui partid, ci o lucrare naţională la care-a luat parte toate 





partidele politice, sub conducerea unui guvern format de reprezentanţii acestor partide, acestui mare fapt se datoreşte respectul ce 
națiunea română păstrează pentru această Constituţiune . . . 

6. În asemenea condițiuni şi cu un asemenea minister se cuvine dar a se face şi revizuirea acestei Constituţiuni , care iarăşi 
trebuie să fie rezultatul liber şi nelmpiedecat al vieţii nationale, iar nu ... espresiunea unui singur partid condus de-un minister 
escluzivist .. . 

Senatul, rostind în faţa ţării şi a tronului aceste principii, înaintea dizolvárei sale de drept, crede a împlini o ultimă şi mare 
datorie de constitutionalism. 


Cine credeţi d-voastră c-a iscălit cel întâi această ultimă si mare datorie de constitutionalism? 

Cine alt decât prinţul Dimitrie Ghica ? 

Va să zică pe-atunci se cereau garanţii de libertatea alegerilor, se cerea un guvern compus din reprezentanţii tuturor 
partidelor, nu espresiunea unui singur partid, condus de-un minister esclusivist . Mai mult: se făcea apel la tron, ca o ultimă şi 
mare... etcetera . 

Şi s-a citit propunerea în Senat şi a fost pusă la vot chiar ! 

Cine le cerea toate acestea ? 

Printul Dimitrie Ghica. 
Astăzi... ? 


... nu pot permite asemenea discutiune! nu pot lăsa sá se amestece tronul în dezbaterile noastre. 


Dar ceva şi mai nostim . 

Precum [î]l vedem azi ocupând între nenumăratele prezidentii posibile şi imposibile şi pe aceea a comitetului nostru 
roşu, tot astfel, la 1879 ce putea fi decât... tot prezident, dar al comitetului central al opoziţiei, se 'ntelege . 

În această calitate adresează urbi et orbi alegătorilor din toată tara un apel pe care îngăduitorul cititor [î]l va găsi într- 
altă parte, dar din care estragem aci următoarele: 


Trebuie să căutăm salvarea intereselor noastre sociale şi politice în unirea şi cooperarea noastră a tuturor . . . 

Cunoastem cu toţii starea grea şi nemultumitoare în care se află astăzi ţara atât sub raportul politic esterior cât şi sub 
raporturile interioare. Ne temem cu toţii că alte pericole şi mai mari s-ar putea ivi pe viitor, de natură a compromite chiar existenţa 
noastră naţională. (Ca azi !) 

Opozitiunea din Senat, conservatoare si liberal moderată şi de toată nuanțele politice moderate strânse împreună, a făcut în ziua 
de 8 martie un apel la unirea tuturor partidelor . . . 

La acest apel nu a voit să răspunză partidul radical! .. . 

Aceasta trebuie să ne 'ngrjeascá ... Reprezentaţiunea viitoare a ţării să fie espresiunea nu a unui singur partid, ci a tuturor 
intereselor şi opiniunilor ţării. 

Garantia pentru libertatea viitoarelor alegeri nu o mai putem avea în compozitiunea şi impartialitatea guvernului actual, nici 
în deprinderile sale. 


Acelaş guvern, aceeaşi compozitiune , aceeaşi lipsă de impartialitate, aceleaşi precedente fatale în politica dinläuntru 
şi din afară şi cu toate acestea ?. . . Cu toate acestea... 


e un merit ca un conservator să adopte principiile liberale. 


Curios merit ! 

De unde, sub acel apel la alegători, prinţul era subsemnat, încă alături cu d-nii G. Gr.Cantacuzin, Al. Orăscu, gen. 
Tell, gen. Florescu, pr. Ştirbei, Dim. Vioreanu , G. C. Filipescu, V. Boerescu, azi ? 

Azi îl vedem tot prezindent, se 'ntelege , dar iscălit alături cu d. Fundescu, care şi-a mâncat biserica, cu onor. 
Costinescu, a cărui îmbogăţire din nimic şi peste noapte ar merita cercetări din partea judecătorului de instrucţiune, cu d. 
Teodor Chiriţă , ceprăzar şi vizitiu la droşca cu care-a fost deportat Vodă Cuza, cu onor. Sergiu (recte Sarkez), cu plagiatorul 
şi cumulardul dr. Romniceanu , cu vestitul Scrurie , basbulucbasa al masalagiilor , în sfârşit cu toată tagma 

Ei, degeaba ! La rău hal a ajuns prinţul Dumitru Ghica. La aşa, hal încât vulpea cea fină de C. A. Rosetti râde 'n 
pumni de această comedie, dar telegrafiază foarte serios: „Ca propuitor al revizuirii, nu pot şi nu trebuie să fiu membru al 
nici unui comitat electoral”, deci nici al celui prezidat de prinţul. 

Un singur sfat mai rămâne să-i dăm prinţului. Acu, de ! s-a mântuit şi trebuie să se obicinuiască cu împrejurările în 
comitatul electoral pe care-l prezidă se vorbesc mai multe limbi pe care prinţul nu le-o fi pricepând , de pildă romaica a onor. 
Fundescu. D. dr. Barbu Constantinescu care, în calitatea sa de filolog şi filantrop, s-a ocupat şi de această ramură obscură a 
limbilor arice, i-ar putea da lectiuni prinţului, foarte folositoare pentru a se înţelege în noul mijloc social în care-a intrat. 

[16 martie 1883] 





[NU ESTE CESTIUNE...”] 


Nu este cestiune cu care să se laude guvernul roşu mai mult decât cu cestiunea financiară. În toate situatiunile 
financiare pe care le prezintă pe fiecare an Adunărilor, în toate expunerile ce fac la proiectele lor de legi financiare, în toate 
discursurile lor din Cameră, în raporturile lor asupra bugetelor şi acum chiar, în manifestul pe care îl adresează alegătorilor, 
defăimează pe partidul conservator şi asurzesc lumea cu laudele ce-şi adresează. Sustin cu sfruntare: Am moştenit de la 
conservatori financiele statului zdruncinate, le-am adus în stare înflorită; ei echilibrau bugetele lor cu împrumuturi, noi avem 
bugete cari ne dau pe fiecare an excedente ; ei sporeau impozitele, noi le micsoram . De nenumărate rânduri li s-a răspuns şi li 
s-a demonstrat netemeinicia arătărilor lor. 

Fiindcă însă în ,,Románul” de mai zilele trecute se revine iarăşi asupra aceloraşi acuzatiuni şi laude, ne propunem azi 
a face un extract din chiar situatiunile prezintate de dânşii, pentru a arăta alegătorilor cu tifre împrumuturile reale ce roşii au 
făcut în timpul guvernării lor pentru a acoperi cheltuielile lor bugetare nemăsurate şi atât de mult sporite prin pensiuni 
reversibile, cheltuieli diplomatice şi lefuri la favoriţi, precum şi suma colosală la care au suit datoria publică. 

Din nenorocire pentru ţară suntem siguri ca această stare de lucruri se va termina prin o catastrofă; cu disparitiunea 
numerarului şi înlocuirea lui cu bilete de hârtie se mai acoperă încă pentru moment prăpastia vistieriei, dar publicul a început 
să se resimtă. Nu este o operaţiune pe care dânsul are a o face care să nu-l îndatoreze la un impozit de cel puţin 2%, şi nu un 
impozit anual, ci un impozit care se reproduce la fiece operaţiune. Agio pe care îl are aurul în pieţele noastre este astăzi de 2 
1/ 4%; tendinţe sunt de a-l vedea sporind, iar nicicum scăzând. Compare-se această stare cu epoca de subt conservatori, când, 
ca să se cumpere aur, se plătea cel mult 1/ 4%. 

Dar, cu vestita scădere a rublelor , câte sume d. Sturza n-a luat din buzunarele oamenilor, cu ce impozit colosal nu i-a 
lovit ! Bietul contribuabil primea de la stat rubla cu. 4 lei şi statul i-o reprimea cu 3 1/ 2 lei; adică statul subpunea în profitul 
său pe bietul contribuabil la peste 14%. Scump plăteşte nenorocitul alegător fericirea de a fi ţara administrată de d-nii Sturza, 
Câmpineanu, Gogu Cantacozino şi tutti quanti ! lacá impozitele ascunse puse de dânşii; de cele pe faţă nu mai vorbim. 

Dar să venim la cestiunea echilibrării bugetului prin împrumuturi anuale. Şi aci aceeaşi procedare. Nu împrumuturi 

făcute pe faţă, ci împrumuturi făcute pe furis; doar nu se vor descoperi de burtă verde . 

Ca să ne dăm seama lesne de fapt, să aplicăm sistema la particular. Dacă am un venit prezumat de 1 000 galbeni pe an 
pot cheltui fără pagubă aceeaşi sumă, cu conditiune ca mia de galbeni să intre exact in casa mea până la finele anului. Dacă 
însă nu ar intra până la finele anului 1 000 galbeni ci numai 750 şi cheltuiala mea anuală nu se poate înlătura, pot recurge la 
expedientul de a mă împrumuta timpural suma ce-mi lipseşte, de 250 galbeni, cu conditiune însă ca îndată ce voi încasa aceşti 
bani să achitez împrumutul ce făcusem, de 250 galbeni. Daca însă, în loc ca să plătesc în anul în care îmi intră acei buni 
datoria ce contractasem , [îi intrebuintez la alte cheltuieli, de lux sau de desfätäri ale mele, pentru care bugetul meu anual nu- 
mi dă resurse, risipesc averea mea şi mănânc capitalul meu. 

Acest adevăr, simplu de priceput de fiecine, a servit de principiu la prescriptiunile legii noastre de contabilitate , care 
regulează afacerile financiare ale statului şi prescrie ca rămăşiţele să nu serve la echilibrarea bugetului. Pe baza acestui 
principiu d-l general Manu, pe care „Romänul” îl citează în numărul său de alaltăieri, a făcut o critică d-lui ministru de 
finanţe din 1876, când a combătut împrumutul ce cerea. Unindu-ne cu citatiunea ,,Románului”, sá ne dea voie acest ziar, care 
vede paiul în ochiul adversarului său şi nu vede bârna din ochiul său propriu, să-l aplicăm şi la cestiunea roşiilor de la 1877 
încoa. 

Este dar constant că rămăşiţele din venituri ale anului precedent, când se încasează în anii următori, se fac venit al 
acestor ani, însă nu pentru echilibrarea acestor bugete, ci pentru plata mandatelor reportate şi neplătite din acei ani, şi 
excedentul care ar rămânea pentru plata datoriilor ce ar fi fost contractate spre a face faţă momentan la neajunsul din venituri. 
A face altfel este a se împrumuta şi a se împrumuta ascuns pentru cheltuieli bugetare şi a spori datoria publică. 

lacá sumele împrumutate astfel de guvernul roşu si care în definitiv au constituit datoria de 30 milioane pe care nu i-a 
fost ruşine a o pune cu perfidie în spinarea moştenirii de la guvernul conservator: 





În anul 1877 rămăşiţe împlinite ...................... lei 4 689 337 
Se scad credite reportate şi plătite .................... lei 1 381 355 
Escedent pe care roşii l-au împrumutat pentru a plăti 
cheltuielile lor bugetare din 1878 ................... lei 3 307 982 
În anul 1878 rămăşiţe împlinite . .. . . .. . . .............. 7 959 394 
Se scad credite reportate şi plătite... — 1837 718 
Escedent pe care roşii l-au împrumutat pentru a plăti 
cheltuielile lor bugetare din 1879 .. — 6121676 
În anul 1879 şi trei luni din 1880 rămăşiţe implinite is 12 901 028 
Se scad credite reportate si plătite .............. 5 322 261 
Escedent pe care roşii l-au împrumutat pentru. a plăti 
cheltuielile lor bugetare din 1880. . —— 7 578 767 
În anul 1880-1881 aprilie rămăşiţe împlinite iza iu tatii 16 456 224 
Se scad credite reportate şi plătite ............ 1 974 901 
Escedent pe care roşii l-au împrumutat pentru. a pi 
cheltuielile lor bugetare din 1881 ..........oooomooicnn... 14 481 323 
În anul 1881—1882 aprilie rămăşiţe A . lei 6 476 018 
Se scad credite reportate si plátite .. Ses 1 944 912 
Escedent pe care roşii l-au împrumutat pentru: a pu 
cheltuielile lor bugetare din 1882 . — 4 531 106 
În anul 1882—1883 aprilie rămăşiţe prevăzute în n buget 
spre a se încasa in 1883 .. — 5 000 000 
îi au făcut dar în cursul : a şapte ani un n împrumut real 
de .. — EE 41 020 854 
La care e adăogând împrumutul c cu u bilete ipotëcarė de.. „lei 26 200 000 
şi cel de la Casa Rurală cu ocazia convertirei ..........lei 4 000 000 
Împrumut de 71 220 854 


ceea ce reprezintă un împrumut anual de peste 10 milioane. 

Consecuenta firească a acestui mod de administrare este sporul peste măsură a datoriei publice. Într-adevăr, iacă 
situatiunea deplorabilă a acestei datorii: la finele anului 1877, prin urmare la epoca pe care roşiilor le place a o desemna ca 
epoca când au — pe conservatori, datoria ren era 


De.. — 515 490 270 
La 1 aprilie 1882 a această ä datorie publică es este eder 592 191 007 
plus renta, parte emisă si parte a se emite de peste ` 134 000 000 
Adică un spor de .. ceia iata 727 191 007 


Bilanţul rositlor este derf in timp. a ultimei guvernări a lor de şapte ani: 

Împrumuturi făcute peste 71 milioane. 

Datoria publică sporită cu peste 211 milioane; şi în schimbul acestor bani ce ne-au dat? Inundarea ţării cu bani de 
hârtie. 

Faţă cu aceste tifre exacte mai lăudaţi-vă ! Masca vi s-a rupt. 
[3 aprilie 1883] 


[„ÎNTR-UNA DIN REVISTELE NOASTRE...”] 


Într-una din revistele noastre de acum o săptămână zisesem că rămăşiţele de venituri ale anului precedent, când se 

încasează in anii următori, se cuvine fără îndoială să fie înscrise ca venituri ai acestor ani; însă nu pentru echilibrarea 
bugetelor curente, ci pentru plata mandatelor reportate şi neplătite din trecut, iar escedentul ce-ar rămânea cată a se 
întrebuința pentru plata datoriilor ce-ar fi fost contractate provizoriu şi cu care s-au făcut faţă la neajunsul momentan care-a 
avut loc asemenea în trecut. 

Guvernul actual n-au urmat astfel. 

În loc de-a plăti cu rămăşiţele împlinite fie mandate reportate, fie datorii contractate provizoriu, adecă în loc de-a plăti 
cu rămăşiţe de venituri rămăşiţe de cheltuieli, d-lor au plătit cu ele cheltuieli curente, nepreocupându-se deloc de împrejurarea 
că aceste sume, încasate ca venit perceput asupra trecutului, corespundeau cu datorii temporare contractate în trecut. 





Dar se 'ntelege că cine ia un fond destinat pentr-un anume scop, pentru plata unei anume datorii din trecut, şi-l 
întrebuinţează într-altă parte sau [î]l priveşte ca un spor de venit şi ca un motiv pentru sporirea cheltuielelor sale actuale, 
acela rămâne dator cu fondul acesta abătut de la destinaţia lui. 

Astfel an cu an, cheltuind rămăşiţele pentru alte destinatiuni decât cea firească, a plătirii rämäsitelor de cheltuieli, 
guvernul s-au împrumutat în realitate pân' acum cu 71 220 854 lei, ceea ce reprezintă un împrumut anual de peste 10 
milioane. 

Consecuenta firească a fost sporirea datoriei publice. 

La 1877 totalul datoriei publice era 515 490 270; 

Astăzi, emitändu-se renta pe deplin, va fi de 727 191 007. 

Deci o sporire enormă a datoriei publice în câţiva ani, cu suma de aproape 212 milioane şi împrumuturi făcute de 
peste 71 milioane. 

Aceste cifre, a căror exactitate e confirmată de situatiunile oficiale publicate pân' acum , nu se pot tăgădui de 
nimenea. 

Un buget e ca o ecuatiune . Suma termenelor din membrul întâi, venitul, trebuie să fie egală cu suma termenilor din 
membrul al doilea, cheltuiala, pentru ca ecuatiunea să fie exactă. Daca însă cheltuielele s-au făcut toate în realitate, adecă toţi 
termenii din membrul al doilea s-au sleit, fără ca veniturile să se fi încasat toate, cestiunea ce ni se impune este daca termenii 
neincasati sunt încasabili , daca ei reprezintă drepturi reale şi constatate ale statului, a căror percepere a fost întârziată 
momentan sau amânată din cauze anormale. Daca rămăşiţele sunt reale, ecuatiunea rămâne exactă; un deficit real nu e cu 
putinţă. Ceea ce se poate ivi este un deficit momentan, care s-acopere lesne c-un împrumut provizoriu, dar care împrumut 
trebuie plătit numaidecät, îndată ce termenii restanti au fost incasati , întâmplă-se aceasta în orice moment ulterior. 

Neţinând seamă de acest principiu şi luând aparențele unor strämtoräri momentane drept realitate constantă, s-au 
născut legenda Strat, a căreia veracitate a contestat-o din capul locului nu numai foaia aceasta, dar şi Parlamentul de pe 
atunci. 

Pentru a ne lămuri lucrul prin o figură, să ne 'nchipuim bugetul unui an sub forma unei cumpene cu cele două talere 
sau terezii. Pe unul din talere se pun deodată cheltuielele, devreme ce ele sunt de mai 'nainte sigure, pe talerul opus se pun 
veniturile ca contragreutäti , în măsura în care se 'ncaseazä . Se poate deci ca la sfârşitul anului veniturile să nu se fi încasat 
toate, se poate ca NU toate contragreutätile corespunzătoare să se fi aşezat în talerul opus, şi cumpenele nu sunt în echilibru. 
Cestiunea e însă: există în realitate acele contragreutäti ? Evident că existau şi o dovadă despre aceasta e că s-au încasat în 
anii următori sub forma de rămăşiţi . Era vorba însă ca cu aceste rämäsiti sá se echilibreze cumpăna anului trecut:, nu aceea a 
anului următor. Însă, oricât de dezechilibrată s-ar fi arătat cumpăna unui an trecut prin întârziare de încasări, dumnealor, în 
loc să acopere golurile prin rămăşiţele ce se încasau în mod retardatar , iau aceste venituri târzii, cari nu sunt decât 
echivalentul unor cheltuieli trecute, şi le trec în bugete curente, le privesc ca pe un spor de venit curent, care le dă ocazie de-a 
spori şi cheltuielele curente, iar datoria din trecut rămâne datorie. 

Vom da un exemplu şi mai clar. Să ne 'nchipuim că în anul 1870 statul, pentru a zidi o şcoală care costă 1 000 franci, 
a vândut un pământ cu 1 000 franci. Cumpărătorul pământului întârzie cu plata din cauze independente de voinţa lui; statul se 
'mprumuta c-o 1 000 de franci în aşteptarea de a încasa suma de la debitor şi zideşte şcoala. Iată o datorie contractatá pe 
deplin acoperită prin creanta datornicului . In 1871 vine alt guvern şi zice: datoria contractată de stat pentru a zidi şcoala 
rămâne datorie, iar mia de franci, luată de la debitor , se consideră ca un spor de venituri al anului 1871 şi se cheltuieşte 
pentru altceva. Iată politica financiará a rosiilor. Neplätind nici o obligatiune din trecut cu rămăşiţe încasate cari priveau 
trecutul, au ajuns să ridice legenda Strat în acuzătoare perpetuă a finanţelor predecesorilor lor, contând se 'ntelege pe 
aversiunea pe care-o are publicul mare pentru orice cestiune de cifre. 

Dar creditul statului s-a urcat, ni se zice. Permite-ni-se a observa aci că ridicarea creditului unui stat se datoreşte 
arareori guvernantilor, în împrejurările cele mai dese însă unor consideratiuni cu totul [de] altă natură Statul Peru a câştigat 
un credit public enorm în urma descoperirii sedimentelor de guano , care-a scăzut în măsura în care sedimentele au fost 
esploatate şi esportate . Dar în genere sunt o sumă de împrejurări care contribuie la urcarea sau scăderea creditului unui stat 
fără ca el să aibă vreun merit la aceasta şi prea adeseori situatiunea politică generală e determinantă în asemenea lucruri. În 
preziua unui război creditul tuturor statelor se scumpeşte; când sunt perspective de pace, el se iefteneşte . 

Daca ar fi să căutăm mai deaproape cauza sporirii creditului României, le-am spune confratilor că, întru cât priveşte 
poporul nostru, n-am avea tocmai multe motive de-a ne bucura. Creditul mai poate spori şi în cazul când pieţele străine ar 
spera a vedea România prefăcându-se într-o colonie internaţională de elemente economic mai înaintate, cari vor putea plăti în 
viitor 





ceea ce românul n-ar putea plăti azi, adecă când acesta ar zice: Datoriile contractate le va plăti viitorul proprietar suplantat, 
daca nu le va putea plăti actualul proprietar al României. Lucrul e indiferent pentru venetici, precum şi pentru capitalurile 
internaţionale, nu e însă indiferent pentru acela care nu înţelege raţiunea de-a fi a unei Românii fără români, fără acest 
element etnic specific, altul decât cele ce-l înconjură. Se 'ntelege că o Turcie populată de germani şi-ar plăti lesne datoriile, 
dar credem că lucrul n-ar fi indiferent pentru turc. 

Ei bine, imigratiunea necontenitä de elemente sträine este una din cauzele constante ale urcärii creditului statului 
român. Dar n-avem nici un motiv de-a ne bucura de această împrejurare. 

Dar să venim acum la maniera de-a discuta a confratilor. 

Teoria pe care am espus-o mai sus le dă ocazie să zică: 


Aceste cuvinte dovedesc grosolana ignoranță a organului conservator în ceea ce priveşte administrarea finanţelor şi 
comptabilitatea etc. 


Să admitem un moment că în adevăr n-am cunoaşte deloc legea de comptabilitate. De când necunoasterea unor 
dispozitiuni de administraţie financiară constituie o stare de ignoranță ? Ignoranta consistă în a nu cunoaşte legile naturii şi 
legile minţii noastre proprii astfel cum ele se reflectă în ştiinţele exacte, nu însă a nu cunoaşte paragrafe de dispoziţii 
eventuale, croite de oameni, cari azi sunt unele, mâne altele. Dar se 'ntelege , cele patru clase primare cari redijează 
„Românul” vor pricepe mai bine ce e ştiinţa, ce nestiinta. 

Amintim confratilor ceva, îndealtmintrelea cunoscut de toată lumea, că adevărul este acela care doare pe oameni, nu 
neadevărul. Când se prefac a fi atât de naivi de-a ne numi pe noi ignoranţi, o să zâmbim: afirmarea nu ne supără. Oricât de 
mică închipuire ne-am face despre valoarea sau întinderea cunoştinţelor noastre, ceea ce ştim e ca fiecare din noi, individual 
vorbind, a muncit mai mult în privinţa asta în viaţa sa decât tot personalul de redacţie al „Românului” la un loc. 

Şi în fine, c-un aer triumfător, „Românul” conchide să citim art. 63 et sq. din legea comptabililätii generale a statului 
unde se spune că „după ce exerciţiul unui an bugetar e închis, rămăşiţele lui se trec ca venituri în anul viitor”. 

Exact ceea ce am zis şi noi în numărul de la 3 aprilie şi la începutul acestor şiruri... numai cu un adaos: „se trec ca 
venituri ale anului viitor, cu rezerva de-a se plăti cu ele datoriile corespondente din trecut”. 

[12 aprilie 1883] 


[„DE MULTE ORI AM SUSTINUT...”] 


De multe ori am susţinut în acest ziar că partidul pretins liberal constituie o adevărată societate de esploatare a 
credulitätii publice, care vinde publicului naiv vorbe frumoase şi fraze sforăitoare şi primeşte în schimb realităţi sunätoare 
sub formă de lefuri, diurne, pensiuni, recompense, misiuni etc. Am avut curiozitatea să răsfoim bugetul, sau mai bine zis 
numeroase şi variate bugete, şi iată rezultatul necomplect încă, fiindcă multe ne-a scăpat, al investigatiunilor noastre. 

Supunem această mică lucrare statistică bietilor contribuabili cari, suntem siguri, au primit pentru sărbătorile Paştilor 
biletul galben cu 4 şi 6 zecimi adiţionale ale d-lui perceptor al guvernului liberal şi ultraliberal de averea publică şi, pe când 
săracul muncitor adună leu cu leu ca să poată potoli setea acestui Gargantua nemilostiv , sunt alţi contribuabili, mai favorizați 
de soartă, cari nu numai sunt päsuiti, dară cărora li se distribuie diurne, pensiuni, lefuri, jetoane de prezenţă şi neprezentä , 
tantieme etc. ale deosebitelor stabilimente de favoritism create tot cu banii celor dintâi anume pentru aceşti din urmă, pentru 
a-l îmbogăţi şi a le înlesni mijlocul de a-şi zidi palaturi pentru dânşii şi rudele lor. Dám un mic rezumat de aceşti favorizați, în 
capul cărora nu vom uita a pune, a tout seigneur tout honneur pe baizadeau Mitică. 

1. Luminăţia sa prinţul Dim. Gr. Ghika 

1. Efor la spitalele civile din Bucureşti ....................... 6 000 
2. Preşedintele consiliului d' administraţie şi al comitetului 
dirigent al Societätei d asigurare Dacia - românia : .... 








a) Tantiema în consiliul d' administraţie .................... 6548 
b) [Tautiema în] comitetul drigemnt. ee 15 280 
c) Jetoane de prezenţă 600 
22 428 
3. Preşedinte în consiliul d-administratie al căiei ferate Lember 
Cernovitz-laşy, jetoane de prezenţă ........................... 1 000 
4. Preşedinte în consiliul d-administratie al Societăţii de 
Constructiuni, jetoane de prezenţa ............................. 1 000 
5. Preşedinte în consiliul d-administratie al Creditului Fonciar 
Rural, jetoane de prezență .......... ............................. 3 000 
6. Preşedinte în consiliul d-administratie al Regiei Tutunurilor 
şi al Särei, jotoane de prezenţă ................................. 800 
7. Preşedinte în consiliul d-administratie al Domeniilor 
Statului, jetoane de prezenţă .................................... 800 
8. Preşedinte al Senatului cu diurnă, în pespectivă 
9. Preşedinte al Societăţii Funcţionarilor Publici, jetoane de 
UE 60 
35 088 


2. Dimitrie Kariagdi 
1. Primar al Capitalei eee eee eee 12 000 





2. Pensionar al statului eee eee nene eee 11 000 
3. Deputat cu diurnä de doi galbeni pe zi, socotită pentru 

6 luni ... 4 050 
4. Preşedinte al Creditului Fonciar Urban .......................- 3 000 


5. Preşedinte al Societăţii pentru învăţătura Poporului Român ? 

30 050 
3. Petre Aurelianu 
1. Ministru de culte şi instrucţiune publică ......................- 30 000 
2; Directorul Şcoalei de Agricultură . ........................... 8 880 
3. Profesor la Herestrău `... 4 996 
4. Deputat cu diurnä de 2 galbeni pe zi pentru 6 luni .......... 4 050 
5. Membru al Academiei ? 
6. Membru în consiliul d-administratiune al Societätei Unirea, 
jetoane de prezenţă .. * 600 
Membru in consiliul d-administrafiune al Societăţei Economia, 
jetoane de prezenţă .. A ETET 400 
8. Preşedinte al Consiliului general Tifov ? 
9. Membru in consiliul d-administratie al Regiei Tutunurilor si 
al Särei, jetoane de prezenţă ........... 800 
10. Membru. în consiliul d-administratie al Societăţii Geografice ZS 
49 726 
4. Dimitrie Sturdza 
1. Ministru de estereeeee iaon i ni 30 000 
2. Senator cu diurnä, în perspectivă ? 
3. Director al Creditului Fonciar Rural ................-.........- 18 000 
4. Membru al Oficiului Statistic . . . . . . . . . . ....... .................. 300 
5. Membru în consiliul d-administratie la Regia Tutunutilor si 
al Sărei, jetoane de prezenţă ....... 800 
6. Preşedinte al Academiei ? 
7. Administrator al averei prinţului Mihail Sturdza (punem şi acest din urmă condei, 
fiindcă nu e permis ca un om al căruia timp trebuie să fie deplin absorbit cu atâte 
slujbe publice gras plătite ca să mai găsească timpul a se ocupa cu administrarea 
unei;averi. străine li... nein 
30 000 
79 100 
5. Doctorul Râmniceanu 
1. Membru la Comitetul permanent d' ilfov .................. 8 400 
2. Deputat cu diurná de 2 galb. pe zi pentru 6 luni ......... 4 050 
3. Medic la Şcoala Militară meu eee 3 600 
4. Profesor de patologie eee 5 000 
5. Doctor la Spitalul de copii .....o..o...o.ooooooooonocoonomom.. 8 400 
29 450 
6. Gogu Cantacozino 
1. Director la Regia Tutunurilor si al Särei .. 20 400 
2. Membru la Consiliul d administraţie la Casa de Depuneri 800 
3. Membru la consiliul d administraţie al Domeniilor Statului 800 
4. Membru la consiliul d' administraţie la Creditul Fonciar 
EE 3 000 
25 000 
7. Colonel Nicolae Bibescu 
1. Vicepreşedinte al Senatului cu diurnä, în perspectivă ... ? 
2. Pensionar al statului ................. 9 000 
3. Efor la Aşezămintele Bráncovinesti .......... 12 000 
4. Membru în consiliul d admimstratie al Casei de Depuneri 800 
21 800 
8. Pană Buescu 
1. Deputat cu diurnä de 2 galbeni pe zi pentru 6 luni 4 050 
2. Director al Societätei d' asigurare Unirea ........ 12 000 
3. Profesor la Heresträu , cu leafá şi diurnã ........ 4 996 
4. Membru la Comitetul teatrelor ............. 3 600 
5. Consilier ajutor la municipalitate ............ 8 000 
32 646 


9. Theodor Ştefănescu 

1. Director la Şcoala de Comerţ, anual lei .................. 600 
Di, O A Ee 4 400 
3. Director la Banca Nationalä .. 12 000 
4.  Tantiema de la Banca Naţională .......................... 12 000 
5. Cenzor la Fabrica de hârtie (jetoane) ........................ 1 000 
6.  Epitrop la biserica Negustori ....................- a ?? 

Total 30 000 


Aceastä listä nu este complectä; e greu a-i urmäri in nenumäratele sinecuri in care se ascund patriotii nostri si desigur 
că am făcut multe omisiuni fără voie. Vom publica pe curând o listă nouă si rugăm pe publicul contribuabil, din al căruia 
sânge se îngraşă aceste lipitori, să ne trimeatä toate informaţiile trebuincioase. Cum vedem patriotismul a devenit un adevărat 
comerţ şi încă din cele mai lucrative, care, pe lângă altele multe, mai are şi acest avantagiu că nu plăteşte nici chirie, nici 
patentă, nici zecimi, fie comunali fie judeţene, nici are trebuintä de vreun capital fie intelectual, fie bănesc. 

Bon appétit , Messieurs . 
[23 aprilie 1883] 


[„REPREZENTATIA DE ASEARĂ...”] 


Reprezentatia de aseará de la Teatrul National, datä in beneficiul d-lui Stefan Iulian, a reiesit pe deplin. Sala era pliná 
de un public ales. 

Succesul serei l-a avut in mare parte beneficientul şi d-ra A. Welner , căreia trebuie să-i recunoaştem zilnic un 
progres mare. 





În comedia Julian e blond sau brun?, ambii, atât simpaticul Iulian, în rolul lui Sitaridis , cât şi d-ra Amelia , în rolul 
Sevastitei , soţia lui, au avut momente din cele mai frumoase. De altminteri şi publicul a ştiut a-i răsplăti prin salve de 
aplauze, chemându-i de vreo trei ori. Comedia aceasta, de d. St. Velescu, a plăcut publicului. 

Nu trebuie să uităm pe d. Mateescu, care şi-a îndeplinit ca totdeauna cu talent şi constiintiozitate datoria. Numai 
talentului său se datoreşte necăderea comediei Vila regală, a cărei nesfârşite monoloage plictisise publicul. 

Atât pentru azi. 

[5 mai 1883] 


[„NU SE POATE TĂGĂDUI...”] 


Nu se poate tăgădui că d-l Dimitrie Brătianu ştie să concentreze termenii, să ne dea chintesenta situatiunii anormale 
de astăzi în câteva cuvinte numai. 

D-sa făcuse un apel către dl. I. Marghiloman — numit senator la Argeş — şi către prinţul Dimitrie Ghica — numit la 
Olt — ca să desiste de la nişte mandate stoarse prin ingerinte guvernamentale. 

D. Marghiloman a şi dat urmare acestui apel, adresând alegătorilor colegiului II de Argeş o scrisoare ale cărei cuvinte 
sunt cântărite c-o fină ironie: 


Vă mulţumesc pentru onoarea ce mi-ati făcut numindu-mă reprezentantul d-voastră, reprezentant însă al unui judeţ pe care 
nu-l cunosc, care, probabil, tot atât de puţin mă cunoaşte, aş fi espus ori să nu împărtăşesc sentimentele mandantilor mei, ori să 
tălmăcesc rău opiniunile lor. Datoria mea este deci să declin mandatul cu care m-ati onorat ... deşi nu-l solicitasem . 


D. Dimitrie Ghica însă - prinţul - a crezut că poate ignora cu desăvârşire îndemnul pe care i-l făcuse d. Dimitrie 
Brătianu, a crezut că nu este deloc sub demnitatea sa de-a fi numit senator de agenţii guvernului. Astfel asupra domniei sale 
se îndreptează concentric atât îndemnul d-lui Dimitrie Brătianu cât şi ironia scrisorii de mai sus şi ni-l arată într-o curioasă 
lumină. 

Numitul de la Olt prezidează Senatul şi judecă acum în afacerea sa proprie. 

Ca să vedem indecenta cu care prinţul judecă oameni mai statornici în principii şi necäpätuiti prin cumul de funcţii 
vom cita faptul următor. 

La adresa prin care biuroul aşa numitului Senat l-a invitat pe d. Dim. Brătianu să ia parte la dezbateri d-sa a răspuns 
cu următoarea scrisoare: 


Domniei sale d-lui Preşedinte al Senatului 
Domnule Preşedinte, 

Regret că s-a validat alegerea colegiului I de senatori de Argeş, alegere viciată prin ingerintele guvernamentale, în contra 
căreia am protestat verbal şi prin scris. Protestarea mea s-a publicat şi în urmă am refuzat de-a primi mandatul de senator ce mi-a 
trimis preşedintele biuroului electoral. 

Răspunzând la adresa no. 663 cu care m-ati onorat, politeta-mi face datoria sá vă rog, domnule preşedinte, să cereti de la 
Adunarea ce presedeti încuviințarea d a declara vacant colegiul I de Senatori din Argeş. Să nu se crează însă prin aceasta că eu 
văz espresiunea vointii ţării în o Adunare a cării membri în cea mai mare parte sunt aleşi în condițiuni şi mai rele decât acelea in 
cari am fost ales eu şi din care s-au retras mai toţi aceia cari reuşiseră a pătrunde într-însa fără a fi delegaţi ai guvernului. 

Primiti vă rog, d-le preşedinte, asigurarea înaltei mele consideratiuni. 

D. Brătianu 


Cu-n cuvânt: 
O Adunare ai cărei membri sunt aleşi prin ingerinte guvernamentale şi din care s-au retras toţi aceia cari reușiseră a 

pătrunde într-însa fără a fi delegaţi ai guvernului, o asemenea Adunare nu este espresiunea voinţei țării. 

Nefiind espresiunea voinţei țării, nu are dreptul a revizui Constitutiunea. 

Scrisoarea e corectă în toate formele ei; nici un cuvânt în ea pe care lexiconul bunei-cuviinte nu l-ar admite. 

Cu toate acestea prinţul Dimitrie Ghica n-a voit să dea citire scrisorii pentru că... termenii din ea sunt prea aspri. 

Ni se pare cu toate acestea că, în timpul din urmă, epiderma prinţului s-a solidificat atât de mult încât poate suporta 
termeni mai aspri decât cei de sus. Escesul de susceptibilitate pe care-l manifestează e pur şi simplu o prefäcätorie. 





O observaţie finală. 

Zilnic „Românul” revine la retetele sale de modificare a Constituţiei şi cearcă a dovedi ba că opoziţia se contrazice, 
ba că d. Kogălniceanu îndeosebi a arătat necesitatea modificării ş.a.m.d. 

Ne-ar fi uşor a discuta teoretic cu confrații şi de a le arăta in nuce dezvoltarea dreptului public şi privat, la români 
bineänteles , din începuturi şi până la 1700, când, împreună cu dinastia legală, s-au stins şi sufletul dreptului Românesc. 

Ne-ar fi lesne a arăta cari sunt cerinţele timpului modern, cari direcţia de mişcare pe care poporul nostru ar trebui s-o 
aibă în viaţa sa publică. 

Dar toate acestea sunt în realitate de prisos. Cele două bâlciuri de conştiinţe, din Dealul Mitropoliei şi din muzeul de 
mumii şi de exemplare zoologice împăiate , nu au dreptul de-a revizui nimic. Bună, rea, nu-i priveşte Constituţia cum pe noi 
nu ne priveşte China. N-au ajuns încă Tepelus şi Pelin să stabilească legea fundamentală a României. 

Nu noi o zicem aceasta: Papa dixit . Singurul care, după ,,Románul”, a rămas fidel drapelului de la 1848, d. Dimitrie 
Brătianu o zice. Nelegitimitatea celor două bâlciuri ne dispensează de-a mai vorbi în sens pozitiv în cestiunea revizuirii, o 
dispensă de care [ne] folosim cu părere de bine, căci nu este nici comod, nici plăcut de-a discuta cu oameni atât de ignoranti 
şi atât de sofişti precum sunt confrații de la „Romänul”. 

[19 mai 1883] 


LIN CE UN MINISTER...”] 


În ce un minister L. Catargiu, Chr . Tell, N. Blaremberg, Vernescu, general Mann, A. Lahovari ar fi mai extraordinar 
decât a fost ministerul pe care ţara l-a privit cu mirare si care a fost întocmit sub prezidentia d-lui I.C. Brătianu, cu miniştri ca 
d.B. Boerescu, Stolojanu, N. Creţulescu şi generalul Lecca? 

Mai ar fi această deosebire în favoarea celui dintâi că, deşi între bărbaţii de mai de sus au putut fi diverginte de păreri, 
totuşi nici unul din ei n-a arestat pe celalt, nici n-a redactat vreun act de acuzatiune, cum s-a întâmplat d-lui N. Creţulescu şi 
G. Lecca, Stolojanu şi B. Boerescu. 

Cel puţin între bărbaţii denuntati de pseudo-,,Románul”, în lipsă de o unitate absolută în trecutul politic, există o 
legătură puternică care este stima reciprocă a unora pentru ceilalţi, legătura ce nu îndrăznim să afirmăm că a existat între 
ministrul atotcredincios , atotputernic a lui Vodă Cuza şi între maiorul care a arestat noaptea în Palat pe acest Domnitor, între 
ministrul lui Lascar Catargiu, d. B. Boerescu, şi între d. Stolojanu, redactorul actului de acuzaţie a ministerului Catargiu. 

Venerabilul director al „Românului”, care a prezidat la aceste împerechieri puţin oneste, este cel din urmă care ar 
trebui să-şi acopere pudica-i faţă în prevederea unui minister care ar întruni pe membrii opozitiunii unite. Cel puţin aceştia ar 
avea, pentru a motiva înţelegerea lor, în opozitiune ca şi la guvern, o cauză comună, puternică şi un scop onorabil: apărarea 
regimului constituţional în contra tendinţelor de guvern personal ale d-lui I. Brătianu si scăparea principielor sociale de 
încercările demagogice - socialiste ale d-lor Schileru - rosetti . 

Întreprinderea este destul de onorabilă şi primejdia destul de mare pentru a lăsa cu totul în umbră nişte diverginti mai 
mult decât secundare în faţa unor asemenea interese de căpetenie. 

[19 mai 1883] 

TRANSCRIERI 


INTREBÄRILE DIN PARTEA BUCOVINEI 
SIRASPUNSURILE DIN PARTEA 
BOIERILOR LA 1782 


2307 


28r 


(NB : Pe-o pagină “" sunt scrise întrebările, pe-a doua, paralel cu ele, răspunsurile.) 


19 ponturi de întrebări din partea Bucovinei, cum se arată mai gios pe număr. 
Intrebări din partea Bucovinei. — Răspunsurile din partea Divanului Moldaviei. 


No. 1 (Î) Târgurile cele trei, ce sunt în Bucovina şi piste tot pe moşiile stăpânitoriului tärei, după cum mai întâi au fost 
hotărâte, de se vor găsi în vreun izvod şi sunt hotarnici asupra lor ? 

No. 1 (R) în vremile vechi ale! stăpânirii Moldaviei au fost condici , întru care se afla înscris nu numai pricinile oraşelor, ci 
şi hotarále lor cum şi alte pricini a ţării, cari din vremelnice întâmplări şi prăzi şi din robii ce sunt ştiute de toate megieşile ţării 
Moldaviei, toate acele condici s-au prăpădit şi nu se află, fără numai din testamenturile şi hrisoavele ce au dat luminatii Domni 
din? locul domnesc danii, ce s-a putea înţelege, după cum vor fi scriind-o , cum şi din hotărârile cari mai pe urmă din poruncă 
domnească s-au făcut, după vreme, după ştiinţa stăpânirii. 


2. (1) Moşiile ce se stăpânesc din vremile vechi şi moşiile ce le au dăruit Domnu de-au fost obicei să se aráte prin scrisori si 
semnele hotarälor şi de se poate găsi în arhiva Iesului hotarnici şi scrisori de acest feliu ? 

2. (R) Tot locul ţării Moldaviei dintru început loc domnesc au fost şi, la locurile unde s-au socotit ca să fie târguri, le au numit şi 
le-au făcut târguri cu loc împregiur îndestul spre îndestuarea orăşenilor şi în condicile vechi ce s-au pomenit mai sus ori fi fost şi 
semnele hotarălor, măcar că şi din locurile târgurilor, încă şi târguri întregi mai pe urmă, stăpânitorii Domni au dat danie cui au 
vrut cu ispisoace gospod de stăpânire, cum şi toate moşiile ce se stăpânesc din vremile vechi şi mai pe urmă de luminatii Domni 
sunt date danii cu hrisoave domneşti după slujba şi cinstea fieştecăruia , pe cât au vroit Domnul şi la unele din testamenturile 
Domnilor au fost arătate şi semnele hotarălor, iar nu la toate; iar la condicele cele vechi, care s-au prăpădit, după cum mai sus s-au 
pomenit, or fi fost pre larg înscris atât pricinile cât şi semnele hotarălor tuturor moşiilor, însă din întâmplările tulburărilor multe 
ispisoace vechi şi mai nouă s-au prápádit şi pe urmă după încredințate dovezi şi vrednici mărturii de stăpânire °” 
temeinică stăpânire fieştecăruia , iar arhiva Moldaviei de hotarnici , de scrisori şi de alte pricini nu se află din vremelnice 
întâmplări precum, mai sus s-au arătat. 


au rămas 


3. (1) Veniturile podurilor şi alte venituri ce au fost domneşti, de le au stăpânit Domnii însuşi sau cu scrisori le-au dat altora? 

3. (R) Veniturile podurilor şi alte venituri de moşii, ce au fost domneşti, în câtă vreme au fost domneşti s-au strâns şi veniturile 
lor pe sama domnească de cei ränduiti de Domni pristavi , iar după ce dintr' acele moşii cu poduri şi cu alte venituri li au dat 
luminaţii Domni dintru început şi Dän" acum danie cui au vrut, au luat acei cu daniile şi veniturile podurilor şi alte venituri şi se 
stăpânesc şi pân' acum de acei cari le au. 


4. (1) Un stăpân de moşii ce nu are copii sau moştenitori, de are putere a face cu moşiile sale ce-i va fi voia, adică de au putut 
lua pe un străin să-l facă mostenitoriu pe moşiile lui fără voia Domnului ţării şi când vreunul fără moştenitor moare şi pe altul n- 
au făcut mostenitoriu pe moşiile sale şi nici diată n-au făcut, cui se cade să rămâie moşiile acele? 

4. (R) Cel nu are copii sau alţi moştenitori este volnic a face moştenitoriu pe moşiile sale şi pe un străin, fără de a lua voie şi 
de Domnul ţării. lar când va muri fără moştenitori, adică de nu va avea rude şi nici pe altul străin n-a apuca a-l face mostenitoriu * 
pe moşiile lui, nici diată nu va face, atuncea moşiile şi toată averea lui rămân a stăpânitoriului ţării. 


5. (1) Când face vreunul diatä, ce trebuintá este sá mai facă si de poate fieştecare stăpân de moşii să facă diatä sau are osebire 
unul de altul? 

5. (R) Fiiştecare om slobod şi neoprit de pravilă poate să facă diatá pe averea sa, care diatä este datoriu să o incredinteze spre 
dovadă, cumcä este chiar a lui, ori cu însuşi a lui iscălitură şi cu vrednici de credinţă marturi ori şi numai cu însuşi a lui iscălitură 
fiind adeverită şi fără prepus; însă cel mai puţin păzind a tria parte din averea sa pentru moştenitoriu după pravilă . 


6. (1) De face cineva vreo împărţală moştenitorilor săi, în viaţa sa, şi au făcut vreunul (?) dintre dânşii strämbätate , de 
rămâne acea împărţeală în puterea ei, adică: părintele ce stăpâneşte o moşie, care se cade sá rämäie în moştenire atât părţii bárbátesti 
cât şi femeieşti, şi el sau au depărtat pe fată sau au dat feciorului, sau pe fecior l-au depărtat şi au dat fetei ? 

6. (R) Poate fiiştecine în viaţa sa să facă împărţală lucrurilor lui moștenitorilor lui, după a lui însă voinţă şi altă nu se caută 
nici se socoteste, fără numai dacă pe vreunul dintre cești moştenitori l-au făcut ”” desăvârşit mostenitoriu ori 

i-au lăsat atâta parte care nu are nici o analoghie cu părţile celorlalţi, ori de au dat numai din cele mişcătoare şi nu şi din cele 
nemiscätoare şi nu va arăta pricina în scris, atuncea impártala este fără tăria sa. 


7. (D Un stăpân de moşia párintascá de poate să vânză moşia sa de istov şi copiii lui făcându-se de vârstă şi cunoscând că acea 
vânzare s-au făcut cu păgubirea lor şi măcar de nu şi este arătat în zapisul de vânzare ce-au fost făcut părintele lor, ca să poată 
copiii lui răscumpăra — au putere copiii* să räscumpere, au ba? 

7. (R) Un stăpân poate să. vânză moşia sa cea părintească de istov şi de i vor fi copiii lui fără de vârstă şi sub stăpânirea tatălui 
lor şi în zapisul de vânzare nu va fi scris ca să poată răscumpăra copiii, după ce vor veni la vârstă, nu pot să răscumpere. 


8. (1) Un stăpân de moşie, căzând la datorie sau având altă trebuintá si voieşte să vânză moşia sa de istov, de este dator prin 
ştirea giudecätii să facă, ştire neamului său şi răzăşilor ş-a cere de la neam sau răzăşi de voiesc sá dea preţul moşiei, şi vînzînd* 
moşia de tot după vremi moştenitorii lui să dea acel preţ ce au dat neamul lui sau răzăşii * sau străinii părintelui lor şi să răscumpere 
moşia şi pân'la câtă vreme pot să aibă volnică răscumpărare? 

8. (R) Cel ce va cădea la datorie sau pentru altă trebuintä va vrea să vânză moşia sa are datorie să întrebe mai întâi pe fiii săi, 

însă de vor fi de vârstă, si pe neamuri si pe räzäsi şi, când nu vor vrea aciia să o cumpere, atunci poate să o vänzä si la străini. lar 
când nu va instiinta pe fiii, de vor fi de vârstă sau neamurile sau răzăşii, după ce vor afla de vânzare au voie pân-în patru luni după 
pravilă şi pân-în şase luni să tragă (?) şi să răscumpere. Iar de nu vor afla de” vânzare nici or* şti nemicá şi pân-la zece ani au 
voie să tragă giudecatä şi să răscumpere, însă incredintändu-se giudecătoriul că n-au aflat mai înainte şi sorocul acest de zece 
ani este la cei ce nu vor fi insträinati din pământul lor; iar când moşia se va vinde pentru datorii din porunca dreptăţii la mezat, 
atunci n-are datorie să întrebe nici pe fii nici pe neamuri, nici pe răzăşi, nici pot să mai răscumpere, fiind vânzare cu publicaţie. 


9. (Î) Când o moşie au pus oareşicine zălog cu soroc , cu această hotărâre că nu va plăti banii la sorocul arătat, să rămâie 
moşia de istov neputând să mai răscumpere; de rămâne acest fel de interesat contract în puterea sa sau zapisele ce se fac între 
cumpărătoriul şi vânzătoriul şi nu se fac înaintea giudecätii , de rămân în puterea lor au ba ? 

9. (R) Moşia *" sau orice lucru nemişcător ce va pune zălog cu hotărât soroc , ca neplátind banii să rämäie de istov de mi va 
da stăpânul al doilea zapis cu desăvârşită vânzare sau acel ce ţine zálogul de nu va avea cartea giudetului , întru care se arată că s- 
au dat acel zălog de istov, atunci zapisul cel de zălojitură nu are nici o tărie şi oricând ori acel ce au pus zălogul , ori 
moştenitoriul şi neamurile lui pot să dea banii şi să ia zălogul , iar zapisele ce se fac între cumpărători şi între vânzători, de nu vor 


fi făcute nici înaintea giudecätii ° de oareşcare pricini şi vor fi încredințate cu iscălituri a oamenilor vrednici de credință — au 
tăria lor. 


NB : Aici lipsesc două foi din original — adică nemijlocit urmează întrebările 10, 11, 12, 13, fără răspuns în paralel, 
întrebările 14, 15, 16 şi 17 lipsesc cu totul, asemenea răspunsurile 14, 15, 16, iar de la 17 e numai o parte; apoi lipsesc 
întrebările 18 şi 19 dar răspunsurile sunt. Deci urmează întrebările 10, 11, 12, 13 şi răspunsurile 17 o parte, 18 şi 19. 


Întreb. 10. Când din întâmplare nu poate cineva să arate dovezi şi scrisoare pe moşia ce o stăpâneşte, dar stăpâneşte moşia sa cu 
odihnă, până la câţi ani poate să slujască stăpânirea lui spre dovadă că este dreaptă a lui? 

[Íntreb.] 11. Când unul au stăpânit moşia sa cu odihnă peste suma anilor hotărâți şi după vremi vine altul cu bune scrisori asupra 
acei moşii, cine după obiceiul pământului rămâne stăpânitoriu ; cel ce au stăpânit atäti ani sau cel ce poate cu scrisori dovedi că ar 
fi moşia a lui? 

[Íntreb.] 12. De este vreme prescriptiei , adică pân'la patruzeci ani sau mai mult au mai puţin, atât la boieri sau la mănăstiri sau 
mazili ruptaşi totdeuna (?) sau au vreo deosebire, fiindcă osebit este cunoscut că în vremile tulburărilor scrisorile boierilor au căzut 
în mânile mazililor şi a mazililor în mânile boierilor şi acum multi ca aceştia, cari fără dreptate tin scrisorile, cu cari se folosesc 
atât cu vänaturile , cât şi cu slobozirea ce s-ar cădea să aibă cel adevărat stăpân. 

[Íntreb.] 13. Şi fiind cunoscut că în vremile turburärilor multi mazili ruptaşi s-au făcut stăpâni pe moşii, cu unii ca aceştia 
după obiceiul pământului ce se cade să se facă? 


NB : Aicea lipsesc două foi! 

(Urmează răspunsurile, o parte din 17, iar 18 şi 19 întregi.) 
„„luminate cărţi * ce s-au dat de opstie au rămas locul al lor şi rămân şi vânzările de la unul la altul iarăşi temeinice şi stäpänitoare 
şi atât vânzătoriul cât şi cumpărătoriul nu rămân indatoriti cu vreo dare stăpânului ţării pentru loc, iar la cheltuielele târgurilor, 
cari vor fi prin ştirea rânduitului dregător, au să răspundă numai tärgovetii birnici ţării, iar boierii cu prerogativa lor sunt apärati 
de toate şi în tot locul, şi cel ce au fost mai înainte de Gran şi pe urmă s-au făcut tärgovät nu are să plătească nimärui nimică pentru 
aceea fără numai birul lui după cislă fiindcă tärgovetul Gran birnic nu are deosebire de ceilalţi ţărani afară de bresle. 

R. 18. Armenii şi jidovii n-au avut după dreptate voie a cumpăra moşii la ţară, de veci nici au, iar casă i dugheni în târguri au 
putut şi pot cumpăra, însă armenii numai pot cumpăra şi vii. 

R. 19. Dumbrăvile şi rediurile sunt a stăpânului locului şi nime fără de învoiala stăpânului moşiei nu este volnic a lua lemne 
sau nuiele sau a darma ; iar codrii şi pădurile sunt slobode şi are voie fieştecine a tăia şi a lua orice fel de lemne, neoprit de nime 
şi fără de plată, însă numai locuitorii ţării aceştia, iar cei de prin locurile megiesilor sunt opriţi după firmanul împărătesc, însă [de] 
or fi sate pe supt codri şi păduri alţii străini nu sunt volnici a tăia lemne pentru trebuinta lor împregiurul acelor sate, iar mai înuntru 
pot să taie şi să ia. 

Din luminata poroncă prea Innaltat Domnului nostru Măria Sa Constandin Dimitriu Moruz Vveod s-au făcut răspunsurile 
la întrebările Bocovinei pentru toate pre larg, după cum se arată mai sus. 

Let : 1782: fevr. 19. 


Iscäliti boierii Divanului 


Ioan Cantacuzino vel Logofăt Ştefan sturza vel Vornic 
Neculaiu Rosăt vel Vornic Gheorghe Sturza vel Vornic 
Lascarachi Rosăt vel Vornic Scarlatachi Sturza Hatman 





ALTE ŞEPTE PONTURI DE ÎNTREBĂRI DIN PARTEA 
BUCOVINEI, CUM SE ARATĂ MAI GIOS PE NUMĂR. 
ÎNTREBĂRILE DIN PARTEA BUCOVINEI. 
RĂSPUNSURILE DIN PARTEA DIVANULUI MOLDAVVIEI . 


2307 


Í. 1. Se vorbeşte "7" că mai înainte din vremi hotarăle Câmpulungului rusesc au mers mai mult spre hotarăle Galiției spre 


cuturi s' acei stăpâni de acolo pe 'ncet , pe 'ncet în puterea lor s-au lätit? 
R. 1. Hotarul Câmpulungului rusesc mai înainte vreme după ştiinţă au fost hotar Cirimuşul Negru, şi din întâmplările 

tulburărilor, nefiind căzuta purtare de grijă despre Moldova, găsind prilej leşii, s-au întins şi s-au lätit cu stăpânirea până la 
Cirimusul Alb, ş' acei stăpâni leşi de acolo cu învechirea stăpânirii au rămas stăpâni în puterea lor. lar în arhiva ţării leşeşti 
trebuie să se afle înscris hotarăle vechi până unde au fost şi de-acolo s-a putea îndrepta. 


1. 2. Poate că acest ocol al Câmpulungului rusesc mai înainte au fost loc domnesc şi când l-au luat alţii în stăpânirea lor? 
R. 2. Ocolul Câmpulungului rusesc din început au fost loc domnesc precum şi tot pământul Moldavviei şi pe urmă Domnul ce 
au stăpânit după vremi au dat danie, după cum s-au arătat mai pre larg la al 2-lea pont la copia cu 19 ponturi. 


1. 3. Atât mazilii cei vechi cât şi lăciutorii zic că hotarăle Moldavviei mai înainte se stăpânea până la Sarafineşti de către 
Horodinca şi pârâul Sarafinetului până în Nistru, iar acum cei din Galiţia au luat o bucată mare de loc. De nu este vreo dovadă 
sau cu ce au luat moşii acea bucată de loc? 

R. 3. Hotarăle Moldavviei mai înainte după ştiinţă au fost până la Sarafineşti de cătră Horodinca şi pârâul Sarafinetului 
până în Nistru şi din întâmplările tulburărilor s-au lätit leşii cu stăpânirea după cum s-au arătat mai sus la pontul întâi. 


Í. 4. De au fost slobod sau de este şi acum obicei ca moşiile să se Ímpártascá la răzăşi în bucățele mici şi de-au avut fieşte care 
putere pe părticica sa a face crişme , velniti , mori, prin care se aduce mari stricăciune locuitorilor? 

R. 4. Moşiile răzăşeşti * s-au împărţit si se împart şi acum în părticele mici pe câţi răzăşi sunt şi se cuvine fiestecáruia 
partea sa si pe párticica sa este volnic a face fiestecare crâcimă , fiindcă nu aduc stricäciune, cum şi mori pot să facă, de nu va 
îneca una pe alta; iar, când va îneca una pe alta, atunce nu pot să facă fieştecine moară pe părticica sa, ci numai câte mori vor 
încăpea pe toată moşia ca să nu aducă înecătură una alteia, intrând la acele mori părtaşi toţi răzăşii câţi or fi, fieştecare după 
analoghia pärticicäi sale, prinzând şi la cheltuială asemenea. 


1. 5. Cum se oränduiesc mazilii i ruptaşii la Moldova să dea birul lor; pe particelele de moşie ce au, sau pe averea lor, şi ce 
privileghii au aceştia şi ce sunt datori atât stäpänitoriului ţării sau cât răspublicui să slujască? 

R. 5. Dajdia mazililor i a ruptaşilor nu se socoteşte după părţile de moşie ce au, ci se aşază după putinţă, însă mai cu uşurare 
decum plătesc ceilalţi birnici, fiindcă se află în slujbe împărăteşti şi domneşti fără plată, făcând slujba lor tot aici în ţară. 
Privileghia ruptaşilor este fiind aleşi din ţărani cu birul lor deosebit şi la desetină au deosebire până la 30 bucăţi să plătească 
boiereşti, iar ispravnicilor sunt supuşi la toate şi la greşelele lor au voie ispravnicii să-i şi pedepsească. lar privileghia mazililor 
este, fiind aleşi şi mai socotiți decât ruptasii şi la desetină pe câte bucate vor avea drepte a lor să plătească boiereşti şi ispravnicii 
n-au volnicie să rânduiască mazilii la vreo slujbă fără carte domnească de poruncă înscris ca să rânduiască şi din mazili cum şi la 
greşalele lor n-au volnicie ispravnicii a-i pedepsi, fără numai îi trimit la Divan cu faptele lor înscris şi de la Divan li se hotărăşte 
pedeapsa lor. 


1. 6. Ce sunt acei ce se numesc aici şleahtici ? 

R. 6. În pământul Moldovei nimene nu s-au numit nici se numesc cu nume de sleahtici , iar unii ce sunt de neamuri vechi, cari 
strămoşii şi moşii lor au stătut boieri după vremi, care se cheamă neamuri, şi aceştia sunt deosebiți şi mai cinstiţi din mazili având 
încredințate dovezi de la Divan si de la Domni de alegerea neamului lor şi privileghia acestora este să nu plătească dajdie si 
desetină , să plătească boiereste , la unele din poronci şi la slujbe, care sunt mai mari se ránduiesc cu deosebite cărţi domneşti 
scrise cătră însuşi ei iar, nu cătră ispravnici. 


1. 7. Ce oránduialá au argatii, de poate fiestecare boieriu sau mazili să tie argati câţi îi va fi voie şi aceştia, de au vite, aráturi si 
fänate, prin care fac şi deosebită gospodărie, de sunt slobozi de bir şi de alte orânduieli ? 

R. 7. Atât boierii "" şi mazilii pot să tie argati cât li-a fi de trebuinta cu tocmalá şi birul argatilor , fiind insurati, plătesc 
după cislă la satul unde este legat cu birul, iar, fiind holtei şi şezând în casa stăpânului, nu se supără cu birul; iar boierii au deosebit 
şi liude scutelnici daţi de la Domnie pentru slujba casălor după stepina boierii fieştecăruia, cari scutelnici nu se supără nici la o 
rânduială, ce ar fi pe ţară. 

Din luminată porunca prea ínnáltat Domnului nostru Măria Sa Constantin Dimitriu Moruz Vveod s-au făcut răspunsurile la 
întrebările Bucovinei pentru toate pre larg, după cum se arată mai sus. 


Iscäliti boierii Divanului Let 1782 fevr. 19 


Ioan Cantacuzino vel Logofăt, Ştefan Sturza vel Vornic, Nicolai Rosăt vel Vornic, Gheorghe Sturza vel Vornic, Lascarachi 
Rosăt vel Vornic, Scărlătachi Sturza Hetman 





1. iniţial a, transformat în ale cu creionul roşu cu care s-au făcut toate intervenţiile din acest text, inclusiv sublinierile 2. după danii 
şters 3. după pe şters 4. iniţial au copiii lui putere 5. iniţial văzând 6. după st[räinii ] şters 7. supraintercalat 8. după or şters 9. initial 
giudetului 





[DIN LEGIUIREA CARAGEA] 
[ANAFORA OBSTEASCÄ A PĂRINȚILOR ARHIEREI ŞI A DUMNEALOR BOIERILOR] 

... Alcătuirea “^ acestei pravili este o desluşire a Pravilelor împărăteşti (Codex Justinianaeus )! şi a vechilor şi a 


canonisitelor obiceaiuri ale pământului, nefiind împrotivitoare celor vechi urmate pân' acum . 
[PENTRU LUCRURI] 


[8 3.] Verice se clădeşte pe pământul nostru fără ştirea şi voia noastră se face al nostru. 
[8 4.] Orice se sädeste fără voia şi ştirea noastră, în pământul nostru, al nostru se face. 

[CAP. 9 PENTRU CLACĂ] 


§ 1. Claca este "7" un chip de clădire în Tara Rumânească şi se întocmeşte când stăpânul moşiei primeşte pe cläcas, adecä 
pe săditoriu , să şază pe moşia lui. 

8 2. Datoriu este clacaşul să lucreze stăpânului moşiei: 12 zile pe an, şi, de se va tocmi de acum înainte vreunul din 
stăpânii moşiilor cu clacaşul pe mai puţine zile, tocmeala aceea să nu aibă tărie, iară, câte tocmeli sunt făcute până acum pe mai 
puţine zile decât 12, acele să se păzească. 

8 3. Care din stăpânii moşiilor cu vicleşug se va tocmi cu clăcaşii altuia să-i facă lui clacă mai puţine zile decât 12 şi-i va 
trage pe moşia sa, acesta — când se va vădi — să piarză, privilegiul clăcii şi să plătească şi stăpânului moşiei claca clăcaşilor ce au 
tras. 

8 4. Clăcaşul , afară de claca de 12 zile, sá are stăpânului moşiei încă o zi primăvara sau toamna, să-i dea şi un car de 
lemne la Crăciun, cărându-le ori la moşia lui sau aiurea, unde are stăpânul trebuintä de dânsele, până la un loc cu depărtare de şase 
ceasuri. 

8 5. De no ** va avea stăpânul nimica a lucra, atunci să-i dea clăcaşul un leu de fiecare zi. 

8 6. Să nu fie volnic stăpânul să aducă pe clăcaş de la moşia ce locuieşte pe alta să lucreze, fără numai când moşia ° Di 
va fi cu depărtare cel mult de trei ceasuri. 

8 7. Clăcaşul sá nu poată să facă curătură (despädurire ) fără voia inscris a stăpânului, cuprinzătoare unde şi cât loc să 
care , iară, urmând împrotivă, să-şi piarză osteneala şi să ia curătura stăpânul moşiei. 

8 8. Stăpânul să nu poată să ia curätura cläcasului ce o are de la părinţi sau o face cu voia stăpânului. 


8 15. Clăcaşul , fugind de pe moşie sau murind fără de moştenitori, de nu e dator visteriei, să stăpânească stăpânul casa lui, 
grădina lui şi curăturile lui. 

[$] 16. Clăcaşii ** sá dea stăpânului moşiei: 

Din douăzeci vedre din vinul său o vadră domnească (5%) 

Din zece clăi de grâu, de orz, de mei, una (10%). 

Din tot pogonul de porumb patru banite de porumb bătut sau opt cocoloşi cu banite de ocă 22 (5%). 

Din toate celelalte roduri de la zece * una (10%). Toate acestea cărându-le la casa stăpânului ce are pe moşie 


Cap. G *" 
PENTRU MOŞTENIRE 


§ 2. Dreptätile mortului ce se moştenesc sunt: 

1. Toată, averea lui, afară din boierii, din privilegiurile persoanei sale şi afară din pedeapsa pentru vinele persoanei sale. 
Cap. 1“ 

PENTRU DOBÂNZI 


§ 2. Să nu plătească nimeni pentru alte datorii dobândă mai multă decât unul la zece? într-un an. 


[PENTRU VÂNZĂRI] 7" 
Partea III Cap. 2 


8 7. Cei ce vând lucru nemişcătoriu atunci numai pot să vânză la alţii când mai nainte vor da de ştire celora ce au cădere sau 
protimisis (sau epitropilor lor) şi aciia, nev [rând] să cumpere, vor iscăli zapisul vânzării . 

Se protimisesc la cumpărătoarea celor nemişcătoare: 

a. Rudele de sus şi de jos; 

b. Rudele de alăturea până la a patra spitä când sunt si părtaşi sau devălmaşi; 

c. Rudele de alăturea până la a patra spitä, când sunt şi vecini; 





d. Cei ce sunt numai rude de alăturea pân-la a patra spitä; 

e. Cei ce sunt numai părtaşi sau devălmaşi; 

[f .]° Cei ce sunt numai vecini: (întâi) ce se vecinesc în lung, (al doilea) ce se vecinesc în lat, (şi al treilea) cei ce se vecinesc la 
vreun colț. 

Iară când doi inşi sau mai multi se vor întâmpla să aibă deopotrivă cădere şi vor vrea toţi să cumpere, deopotrivă impártesc şi 
lucrul ce se vinde. 


1. completarea lui Eminescu; de asemenea toate sublinierile din această transcriere îi aparţin 2. şters în manuscris 3. după 
molsia ] şters 4. după 10 şters 5. deasupra lui 10 şters 6. în ms ., din inadvertentä, e 


[„PUTEM RECAPITULA...”] 


2264 

Putem recapitula * precum urmează concesiunile făcute conditional de guvernul românesc, după cererile 
stăruitoare ale mai tuturor cabinetelor: 

I. Înfiinţarea unei Comisiuni Mixte pentru supraveghearea navigatiunii şi regulamentelor de poliţie fluvială între 
Galaţi şi Porţile de Fier; 

II. Admiterea Austriei în Comisiunea Mixtä. 

III. Prezidentia Comisiunii Mixte să aparţină delegatului Austro-Ungariei. 

Cine ştie să facă concesiuni nimerite şi la timp merge foarte ades cu paşi mai siguri spre împlinirea scopului său decât 

aceia cărora le place a se făli c-o împrotivire îndârjită si zgomotoasă. 
(„Romänul”, 6 iunie 1881) 

ADDENDA SI CORRIGENDA 


TEXTE 


GOSPODÄRIA STATULUI 
2264 


La Români "7" trebuieste denumită cu terminul tecnic, inventat de Roscher ,,Raubsystem", sistem de răpire, adică de- 
o esploatare care nimiceste reproducerea! economisitä privat, adică de acel” plus care se adaoge la capitalul de reproductiune 
şi care face ca aceasta din urmă să fie mai mult decât productiunea care-a precedat-o °. 

De aceea fiecare productiune la noi stagneazá şi, fiindcă o stagnatiune e cu neputinţă înmulţindu-se trebuintele — 
adecă dezvoltarea subiectivă a dorințelor omenesti-, de aceea realizarea acestor trebuinte începe din ce în ce a nu mai sta în 
proportiune cu producerea; omul consumă din ce în ce mai mult decât produce, într-una ş-aceeaşi măsură — şi, productiunea, 
pierzând şi capitalul ei primitiv, dă îndărăt. Lipsa de putere de abstractiune, care-i carac[terlistica fractiunilor şi guvernelor de 
la noi, dă statului aspectul unei instituiri“ calculate numai pentru domeniul” de faţă; nici viitor, nici trecut măcar, nu joacă 
vreun rol în această luptă pentru esistentä, a cărei tendinţă e succesul momentan, a cărei productiune [e] de la mână la gură. E 
o stare asemenea aceleia a unei naţiuni migratoarie“ pripăşită pentru un timp” oarecare pe o întindere de pământ, care, 
nepăsătoare pentru trecut, care-i este indiferent, şi pentru viitor, pentru care nu are grijă, cearcă a stoarce din prezent toate 
bucuriile pe care acesta le ** poate da, chiar daca prin aceasta prezentu1€ ar deveni incapabil de a forma temeiul unui viitor 
stabil. E ca şi un om care? stoarce din averea [sa] toate plăcerile ce i le-ar putea procura, va să zică o risipeşte cu nesocotintá, 
fără a-i trece prin gând măcar că chipurile!" în care trece toată fiinţa sa individuală şi care reprezentá eternitatea ascunsă în 
persoana lui trecătoare, copiii'! lui, vor îmbla odată mizeri şi dezmosteniti pe acest pământ. În? necunoasterea radicală a 
armoniei intereselor generafiunea prezentă îşi consumă ca o flacără tot oloiul, toate” izvoarále de esistentá, prin aceea că le- 
ncarcă cu o consumatiune relativ!“ prea mare, astfel încât generaţia ce-i urmează se va stinge, ca putere de stat, ca un gräunte 
lăsat pe un pământ cu desăvârşire sărăcit, necapabil'? de-a-1 hrăni. 





1. deasupra lui capitalul şters. 2. după carle] şters 3. deasupra lui antecedat-o şters 4. corectat din instituţii 5. deasupra lui 
prezent şters 6. după călăt[oare] şters 7. deasupra lui moment şters 8. după exact şters 9. după care cheltuieşte toată averea sa fără a 
se gândi parţial şters 10. deasupra lui icoana şters 11. după şi şters 12. initial O necunoastere radicală 13. după cu [o 
consumatiune] şters 14. după prea şters 15. după şi şters 


[„DACĂ ROMÂNIA E DESTINATĂ PIEIREI...”] 


2264 


Dacă România *” e destinată pieirei, după cum ne-o arată jurnalele opozitiunei, atuncea venirea orişicui la putere! 


este indiferentă, căci tot ce piere e organic (ceva neorganic nu poate pieri), tot însă ce-i organic e destinat unei? pieiri 
neinläturate şi moartea sa este o cestiune de timp, prin urmare în sine astă moarte nu poate fi nici oprită, nici accelerată, căci, 
c-un cuvânt, de privim trecutul, vedem că nimic nu s-a putut întâmpla altfel decum* s-a întâmplat într-adevăr, vedem că cauza 
e identică cu necesitatea, când însă ştim că orice trecut a fost odinioară viitor, că prin urmare şi viitorul nostru va deveni 
odată trecut, cu acelaşi caracter de necesitate intrinsecă, atuncea ne convingem că pentru“ un stat la care pornirea spre pieire 
se constată, după cum e al nostru, şi a cărui nimicire e decisă de nepăsarea internă şi de interese esterioare, ba din 





a? cărui boală şi decadentä locuitorii ce dau tonul îşi fac materie predilectă de discuţie, nu spre a le indrepta® (căci cine vrea 
să-ndrepte nu aşteaptă să vie la guvern pentru aceasta), ci spre a denigra o putere foarte neputincioasă în asemenea materie, 
pentru a uza de foloasele materiale ale acesteia, unui asemenea stat zic îi este indiferentă schimbarea de guverne, şi fiecare 
face bine care-naintea diluviului general cearcă ””' a trăi cât se poate de bine şi cu plăcere, asemenea*** în vremea ciumei” 
din Florenza. Într-adevăr statul e un organism ca orişicare altul, ca statul albinelor, al furnicelor şi ca corpul de esemplu. Daca 
un organ nu-şi îndeplineşte funcțiunea sa este probabil că nu el este de vină, ci o cauză esterioará”, venită” de din afară. Este 
ştiut în fiziologie că boalele se nasc din reacţii în contra lumei esterioare, ce influinteazá sau au influintat asupra 
organismului, iar nu din natura intrinsecă a acestuia. Asemenea, daca un organ al societăţii, de es. judecătorii, nu 
funcţionează după legi, ci după natura inertiei lor, adică după natura rea a omului particular, cauza este că corpul întreg se 
află într-o nesalutarie reacțiune contra puterilor naturei, corpul întreg al statului e bolnav. De aceea” este pe deplin 
indreptätitä partida care-şi apară cu orice mijloace starea ei la putere, căci o alta, care promite mai mult poporului, ** desigur 
că-l înşală. 

Naționalismul este un semn rău la un popor. Nimeni nu tine atâta la esistenta sa decât acela ce are s-o piardă în 
curând (şi aceasta se simte instinctiv) şi nimeni nu-ngrijeşte mai!! mult pentru? ţinerea la un loc a individului său decât cel ce 
are să se desfacă prin moarte. Nicăiri nu se manifestă voinţa de viaţă mai tare decât acolo unde viaţa este periclitată sau prin 
boală internă sau prin pericol estern. 

1. la putere supraintercalat 2. supraintercalat 3. de supraintercalat 4. supraintercalat 5. din a deasupra lui la [a] sters 6. 
urmează ci numai şters 7. initial la ciuma 8. după sau şters 9. după sau şters 10. De aceea deasupra lui Nlationalismul] şters 11. 
după de s[ănătatea sa] şters 12. după de să[nătatea sa] şters 


[„DAS MORGENBLATT DER «N[EUEN] FRIEIE] 
PRIESSE»...”] 


2258 


Das Morgenblatt "7" der „N[euen] fleien) Prlesse]" vom 2. Februar enält einen Leitartikel, der! die 
Culturverhál[t]nisse? sowohl der Rumänen überhaupt, wie des Landes Rumänien im Besonderen behandelt. Der Artikel 
verdient eine Erwiderlun]g, nicht sowohl des Tones, dessen er sich bedient, und [der] unserer Meinung, für ein Blatt 
europäischen Namens sich nicht geziemt, sondern vielmehr der objecktiven Unwahrheiten wegen, die er enthält °. 

Die Behandlung v[on] Tatsachen? des Volkerlebens hat zwei wesentlich verschiedene Grundformen, aus denen sich 
2 Anschauungsweisen ergeben, von denen die eine für die richtige Erken[nt]niss der Dinge nachtheilig* werden dürfte”. Die 
eine Ansicht ist diejenige welche einen subjektiven Maßstab der Beurtheil[un]g an gegebene Tatsachen anlegt. Die andere 
welche die Tatsachen ohne innere? Eingenommenheit betrachtet u[nd] in? ihrem Seinsgrunde ihre innere Berechtigung zu 
sehen sich bemüht”. Um aber ein Volk welches in seiner Entwicklung!" begriffen ist, zu verstehen, kann u[nd] darf man nicht 
an ihm den Maßstab europäischer Zustände anlegen, sondern man muß im Gegentheil in dem Momente der Beurtheil[un]g 
seine” durch Gewohnheit bceinflußte Anschauungsweise zu vergessen suchen, sein geistiges Auge auf einen Augenblick 
entwohnen, davon'* absehen, daß man in einem Culturstaat lebt, der eine'” Jahrhundertela[nge] Entwicklung nach sich hat, 
um nicht ohne es zu wissen, in'****" geläufig gewordene Complex” v[on] Begriffe[n] u[nd] Anschauungen tief verwebt* zu 
werden mit welchen eine richtige Beurtheil[un]g schlechtwegs'****" wird. Jedes neue Volk ist ein wurzelhaft* neues?) 
Sein”, mit” einem unbekannten, zu erörternden Inhalte. Nur im gänzlichen Vergessen derjenigen Begriffe, die einem seine 
Zeit ulnd] seine Gemeinschaft mitgibt, liegt die Garantie des Verständnisses fremder Zustände. Wir müssen im Voraus*”* 
offen bekennen, daß ein Deutscher ulnd] ein Fremder überhaupt nicht im Stande ist, die Zustände im Rumänien so 
derzustellen, daß diese”, wie jedes naturgemäße Sein, durch sich selbst gerechtfertigt erscheinen sollen. 

Zum ersten sind die Fürstenthümer kein diplomatisches Meisterstück*, noch ist ihre Constitution eine Folge des 
Pariser Friedens; sondern die betreffenden” Artikel im Pariser Frieden sind der Ausflu der schon seit lange vorhanden 
gewesenen Idee der Constituir[un]g. Die [sic!] Gedanke?” der Constituirung der Fürstenthümer in einen einheitlichen Staat”, 
die” Absicht sich von der russischen Protektion Ioszulösen um ein neutrales Territorium zwischen den drei Kaiserreichen 

zu bilden, selbst” die heutige rumänische Constitution waren als Gedanken schon lange vorhanden ehe noch von einem 


Krimkriege, od[er] einem Pariser Frieden die Rede sein konnte. Der Pariser Friede war“! in den besagten* Artikeln nichts 
anderes als die volkerrechtliche Anerken[nun]g längst gehegter”” Wünsche eine Volkes. Was im diesem Pariser Frieden aus 
dem Complex seiner” Wünsche absichtlich ausgelassen worden, hat das rumänische Volk tatsächlich hinzugefügt, indem es 
die Union vollführte, u[nd] damit sich“ nur eines Rechtes bediente, das ihm keine Macht auf der Welt absprechen kann. 

Daf* die Partei "7" Bratians unverstandene Schlagwörter der europäischen Radicalen nachbetet” u[nd] in S[einer] 
Hoheit dem Fürsten Karl nur” einen Schirm für ihre an dem Staate zu verübenden Plünderungen sah, wollen wir 
dahingestellt bleiben lassen; obwohl es fraglich ist”, ob man materielle Vortheile die eine jede Partei u[nd] in jedem Lande*” 
durch ihrfe]” Gelangung* zur Macht genießt, Plünderungen nennen kann; aber eines müssen wir entschieden“ in Abrede 
stellen; daß nämlich diese Partei“ mit der Einsetzung des Fürsten” gegen Österreich gerichtete Annexionspläne verbunden 
hatte. Ein“ Volk ist eine gegebene psychologische Einheit, ein Subjekt mit einem einheitlichen Selbstbewußtsein, mag es nun 
staatlich noch so sehr getrennt sein. Diesses Selbstbewußtsein hat seinen geistigen Inhalt: Sprache, Litteratur, Sitten, 
Religion. Diese Einheit hat zu ihrer Voraussetz[un]g eine Gleichheit der constitutiven* Individuen des Volkes, u[nd] gerade 
so ist es auch beim rumänischen. Vielleicht kein Volk das zwlöf Millionen zählt, hat so wenig* Verschiedenheit in seinen 
Theilen, wie das rumänische. Seine“ Sprache ist vielleicht“ die einzige, welche kaum* Dialekte kennt”, die Volkssitten sind 
im allgemeinen dieselben, die Religion ist mit aller formalen“ Spalt[un]g der Kirche in ihrem Inneren dieselbe geblieben“. 
Die Partei Bratians hatte es sich nur* zur Aufgabe gemacht”, diese Gleichheit der Theile des Volkes zum öffentlichen 
Bewußtsein zu bringen, indem es [sic!] die academische Gesellschaft”! stiftete, in der” alle Theile des Volkes repräsentirt 
werden sollten. Damit war der Keim* eines gestigen Centralorganes u[nd] nicht Erobererpolitik°°. Das ist aber auch"? die 
enzige Thatsache, welche die Fremde[n]°° machen konnte zu glauben berechtigte”, daß die besagte Partei Annexionspláne 
träume. 

Ob nun die Bild[un]g der rumänischen Intelligenz dahier* so oberflächlich’ u[nd] inhaltslos ist, daß man eine gleiche 
in den Cafehäusern von Paris ulnd] in Mabille sich so leichthin * aneignen könnte, ist eine ziemlich hasardirte Behauptung. 
Wenigstens müssten dann die Studienzeugnisse dieser Leute” ein getreuer” Ausdruck dieses ihres Verhaltens sein; aber wir 
sind berechtigt das gerade Gegentheil zu behaupten. Die europäischen‘ Universitäten“ die deutschen sowohl wie die 
französischen, haben keine besseren u[nd] gelehrigeren* Schüler aufzuweisen haben [sic!], selbst in den inländischen 
Elementen nicht. Die rumänischen Studierenden haben seit jeher glänzend [die] Prüfungen bestanden; obwohl man 
ausnahmsweise zugeben muß, daß unter ihnen auch hie ulnd] da ein leerer Kopf war, was desto erklärlicher, je natürlicher es 
ist. Es ist nicht ® fortwährend von der Roheit durchbrochener französischer Firniss, sondern intensive gediegene* Bild[un]g 
in der rumänischen Gesellschaft, und wenn es überhaupt einen“ Umstand* gibt, der auf den ganzen Culturzustand einen 
Schatten wirft, so ist es der, daß diese Bild[un]g eine fremde u[nd] nicht eine aus der * Bestimmtheit des nationalen 
Charakters hervorgegangene ist. 

Daß das *” Volk vom“ Nationalitátenprinzip* tief durchdrungen ist, das ist wahr, ist aber ein Vortheil sowohl für das 
Volk selbst‘, wie für die Mensche? Die Menschheit lebt in ihren Völkern, wie ein Ganzes in seinen Theilen u[nd] von dem 
Bewußtsein ulnd] dem Wohlergehen dieser hängt die Entwickelung des Menschengeschlechtes ab. Das Chaos des 
Mittelalters endete erst dann, als die der Menschheit durch Religion und Politik aufgezwungene Einheit durch das 
Hervortrethen der Nationalitäten gebrochen wurde. Im Osten hat aber“ das Mittelalter kaum aufgehört, ulnd] darum ist es 
natürlich, daß Processes die im Westen schon im” 16ten J[ahr]hunderte stattfanden, dort”! sich erst"? jetzt entwickeln. 
Vornehme Schmähung* ” über Zustände, die man nicht begreift, ist nichts seltenes”* - aber verlangen sollte man, daß die 
Repräsentanten der öffentlichen Mein[un]g Europas wenigstens insofern die Geschichte kennen, daß sie überwundener 
Standpuncte bewußt sein sollen, um aus den Vorgängen ” der Vergangenheit analoge der Gegenwart erklären zu konnen. 

Unverzeihlich ist aber die Art und Weise, wie der Artikel sich über Abstlammun]g ulnd] Sprache des Volkes äussert, 
so daß man beinahe in Zweifel kommen könnte, ob es wirklich ein deutsches Blatt ist, das man vor sich hat. Die römische 
Abstammung des Volkes wird negirt. Nun ist aber diese Abstlammlung nicht etwa ein Wahn, sondern eine historische 
Tatsache, u[nd] noch dazu so tief im Wesen des römischen Staatslebens begründet, daf" man keine Rechtfertigung für eine 
so urtheilslos hingeworfene Behauptlun]g finden kann. Bekanntlich haben alle römischen Kriege einen” 
volkswirtschaftlichen Grund. Indem” man durch die äusseren Thatsachen, welche der Ausdruck interner* Ursachen“ waren, 
hindurchsieht, so wird man gewahr, daß die Veranslassung der römischen Kriege weder Rachesucht* noch Eroberungslust, 
sondern die fortwährende Ubervolkerung der Stadt u[nd]* Latiums waren. Es wurde erobert, um zu colonisiren. So wurde 
Dacien erobert ulnd] colonisirt, die römischen Kunststrassen* in Siebenbürgen, die TraJansschanze in Rumänien, die 
Überreste der ° Stembrucke über die Donau, die Namen * der altesten Städte im colonisierten 





Dacien** sind" unabweisbare Belege für die Colonisation Daciens durch den Kaiser Trajan, u[nd] der beste Beweis ist wo[h]l 
das rumänische Volk selbst. Denn es ist nicht wahr, daß die Volkssprache®® aus keltischen” Elementen besteht u[nd] mit 
slawischen und gothischen, zum“ ganz unerkennbaren Theile auch mit romanischen Bruchstücken versetzt ist. Die 
rumänische Sprache ist formal die reinste romanische die es überhaupt gibt; u[nd] daß sie es ist, ist* nicht vielleicht eine 
selbstgefállige Behaupt[un]g rumánischer Literaten, sondern die kritische Begründung dieser Tatsache verdankt* [sich] 
fremden, besonders deutschen Gelehrten. Diez, Raynouard, Fuchs, Miclosich, Max Müller, Mussafia ”” u. a. gediegene 
Porscher u[nd] Fachmänner, machen eine nähere Erört[erun]g über diesen Gegenstand” geradezu unnöthig. Ferner ist es 
nicht wahr, daß die rumänische Schriftsprache aus italiänischen, französischen ulnd] sogar spanischen Wörtern gebildet ist 
u[nd] nur von den Einge weihten verstande wird. Paralell mit der geistigen Entwicklung eines Volkes nehmen auch die 
Comunicationsmittel der Sprache, die Worte ulnd] deren Combinationen zu, anders ausgedrückt: die Sprache bereichert sich. 
Das ist zuerst ein rein natürliches Product, welches die Leute so gebrauchen, wie es unmittelbar aus dem Geiste hervorgeht, 
ohne viel darüber nachzudenken, u[nd] ohne daß die Kunst irgend einen Einfluß auf” ihre” Bildung hätte”. Dieser 
Sachverhalt ändert sich aber bald. Sowie die allgemeine Bild[un]g des Volkes zunimmt” theilt sich die Arbeit auch nach 
diesem Puncte; nur ein Theil des Volkes beschäftigt sich ausschließlich mit der Cultur u[nd] befordert sie schnell; der andere 
Theil bleibt zurück. Der gebildete u[nd] ungebildete Theil des Volkes fangen” bald an sich durch die äusseren Zeichen des 
Gedankens zu unterscheiden, wie sie sich durch den” Gedankenschatz selbst unterscheiden. Sobald sich aber die gebildete 
Sprache vom gemeinschaftlich[en] Stamme losgelöst hat, verfolgt sie ihren eigenen Weg; verarbeitet durch” Kunst, 
Wissenschaft, durch die feineren Formen der menschlichen Verhältnisse in den höheren Sphären der Gesellschaft, entfernt sie 
sich immer mehr u[nd] mehr von der Volkssprache, u[nd] nimmt einen von desser verschiedenen Character an, obwohl sie 
aus ihrem Schosse hervorgegangen ist. Diesses ist auch das naturgemäße V[er]h[alt]niss der rumänischen Schrift- zu der 
Volkssprache; denn* nicht der Wort” sondern der Gedankenschatz ist das, was einstweilen für den Ungebildeten 

unverstanden bleiben muß, nicht die äusseren H Zeichen, sondern die Begriffe. Das Wahre an der ganzen Assertion* ist die 
sporadisch gepflogene aber falsche Idee einer Regeneration der rumänischen Sprache durch die lateinische*. Dieser ist aber 
nun“ uberwundener Standpunct. Die ernste u[nd] bedeutsamste Richtung in der rumánischen'” Litteratur überhaupt* sucht 
die Bereicherung der Sprache nicht in der Reception von Fremdwörtern, möge diese auch aus verwandten Sprachen vor sich 
gehen, sondern im Gebrauch des Wortschatzes der in [der] Sprache des Volkes aufbewahrt liegt, ulnd] besonders in der 
organischen Entwickelung der Sprache selbst. 

Der Bauer ”° ware verthiert und] ohne Menschenbewußtsein ! Daß er arm u[nd] verkommen, das geben wir schon 
zu. Die Ursachen sind vielfache u[nd] tiefliegende, weil sie einen düsteren” historischen Hintergrund haben. Aber’ nicht 
die Leibeigenschaft des Bauern, die in der Form, wie sie in Europa da war, in Rumänien nie existiert hat, ist die Ursache 
seiner Verkommenheit'%, sondern die fortwährenden fremden Invasionen. Die Auspress[un]g durch fremde Elemente hat ihn 
so arm ulnd] elend, aber d[alrum* auch so tiefsinnig ulnd] ernst gemacht. Daß er nicht verthiert ist, beweist die überaus 
reiche u[nd] schone Volkspoesie u[nd] die Fulle der bissigen Satyre, mit welcher er [sich] üher die Fremden ergeht*. Es ist 
ein origineller und frischer Geist in diesem Volke, der durch all seine Verkommenheit ulnd] Armuth hindurchleu[ch]tet*, 
ulnd] niemand hat ein Recht es verthiert ulnd] ohne Menschenbewußtsein zu nennen, am wenigstens aber Subjekte, die es 
gar nicht kennen. Die'” Autoritaten auf'” welche der Artikel seine Aussagen stütz scheinen im Allgemeinen nicht 
besonderen Wert zu haben. Ein österreichischer Beamter aus Czernowitz characterisirt die dortigen Landedelleute'% in einer 
Weise, die mehr für ein pathologisches* Symptom unrichtiger innerer* Seelenzustände angesehen würde, als für eine ernste, 
objektive Erkenntniss. Bekanntlich sind die Landedelleute in der Bucovina das gebildete ulnd] vorurtheilsfreieste Element, 
das es überhaupt im Lande gibt. Und auf solche, nichts weniger als geistreiche Aphorismen begründet man Anklagen gegen 
eine Nation ! 

Die Parteikämfe in Rumänien sind der eigentlichste ulnd] getreueste Ausdruck der verschieden[en]-artigen fremden 
Einflüsse auf den noch unselbständigen nationalen Geist. Wir bedauern’ sie, aber wir [finden] sie nichtsdestoweniger 
gerechtfertigt, weil sie an sich so natürlich ulnd] so leicht erklärbar sind, daß man höchstens ihre unabweisbare 
psychologische Notwendigkeit beklagen als ihre Träger anklagon sollte'''. 

Der Mittelstand ist in seinen Keimen natürlich da, ist aber zumeist nicht jüdischer Herkunft. Daß aber vom Keim bis 
zur Entwicklung noch viel, námlich* diese selbst liegt, das!” wollen wir nicht läugnen, nur muß man sich einmal über die 
Ursache [n] klar werden, die einen Mittelstand im Lande nicht aufkommen lassen. Dar Tod der gewerblichen''* Mittelklasse 
in einem in der Entwickl[un]g begriffenen Lande ist die fremde Industrie. Gewerbe u[nd] Industrie konnen nun einmal nicht 
concurriren; der Kampf zwischen beiden ist zu ungleich, als daß das erstere 





sich''5 der letzteren nachhaltig entgegenstellen konnte. Nun hat man aber diesen Tod der wirtschaftlichen Entwickl[un]g 
dodurch!" gegeben, daß man durch einen Artikel des Pariser Vertrages!! den Schutzzoll im Vorhinein''? ausschliesst. Dieses 
nun ist das fatale Moment im'” besagten* Vertrage, welches den rumänischen Staat zu einem*** macht; man hat ihm Leben 
gegeben aber die wesentlichsten Bedingungen des Lebens entzogen abgesprochen'”. So wurde die Bildung eines zwischen 
den Bauern ulnd] der höhern Klasse der Gesellschaft vermittelnden [Standes] gehemmt, das politische Gleichgewicht im 
Innern ist unmöglich, so daß überall die Paralisirung der Existenz das Endresultat eines solchen Sachverhaltes ist. 

Die Entwickl "7" [un]g der Industrie ist nun in einem Lande etwas absolut notwendiges, indem sie aber unmöglich 
wird solange'” mit Jahrhunderten fortgeschrittene Länder ihr Concurrenz machen, so folgt daraus daß das Schutzsistem 
vernünftig angewendet etwas notwendiges ist bis wann die nationale Industrie, auf einem gewissen Puncte der Entwickl 
[un]g angelangt, die freie Concurrenz unter- (aus-) halten kann. Unter dem Schutzsistem hat sich die Industrie Deutschlands 
entwickelt. Indem man einerseits die inneren Hindernisse beseitigte'”” andererseits die Concurrenz mit fremden, viel 
fortgeschritteneren Ländern abschwächte, gelangte Deutschland mittelst eines vernünftigen Schutzsistems eine der 
bluhendsten Industrien zu haben. —Die V[er]wlallt[un]g*, die natürlich die Aufgabe hat die Bedingungen zur Entwickl[unlg 
des Gewerbes u[nd] der Industrie zu schaffen, sieht sich durch den'” besagten Artikel in eine Zwangslage versetzt, die es 
[sic!] nicht ab[zulschiitteln vermag; ulnd] will sie es dennoch thun, so droht man ihr z. B. mit der Macht der ganzen 
österreichischen Monarchie — An der Nichtentwickl[un]g des Mittelstandes in Rumänien, ist nicht das Land u[nd] die 
Nation sondern ganz Europa Schuld; welches zu Gunsten!% selb[st]süchtiger Interessen” nicht ansteht (-stand) die innere 
wirtschaftliche Entwickl[un]g eines Landes verkümmern zu lassen, dessen kraftige” Existenz von grosser Wichtigkeit für die 
Welt sein könnte. Es ist wahr, Österreich hat das grösste Interesse daran, daß der Schutzzoll in den Donauländern nicht 
eingeführt werde, weil seipe industriellen Producte so reichlichen Absatz dort finden, u[nd] die Sperrung der Donauháfen*”* 
ein empfindlicher Schlag für den österrechischen Handel wäre'”. Aber dieser Schlag ist nur ein'*” momentaner: die 
Sicherheit* die ein innerlich kräftiger Staat von Osten her* bietet, könnte nicht genug theuer bezahlt werden, und* wo die 
Gegenwart, die nur ein Moment mit der Zukunft, die kein Ende hat, in die Walalge fällt, werden wir diese der ersteren 
opfern. 


1. înainte de über Rumänien şters 2. după der şters 3. după Zuvörderst wollen wie die oberflächtiche Art (după 
Beweis sters) [und] Weise zu caracteris mit der man Dinge und Zustände (caracteris mit der man Dinge und Zustände 
şters) characterisiren suchen, mit der [man] sich an ein categorisches Urtheil über Dinge ulnd] Verhältnisse wagt, die 
man nicht sonderlich zu verstehen scheint. Es ist fraglich, ob man mit einem einfache[n] Behaupten d[er] Tatsachen. 
Es gibt zwei Arten, mit denen man eine Sachen und Verhältnisse (und Verhältnisse supraintercalat) behandeln u[nd] 
über sie ein Urtheil fällen kann. tăiat de Eminescu cu linii oblice 4. înainte de In şters 5. după eines şters 6. după ist 
şters 7. werden diirfte supraintercalat 8. supraintercalat 9. supraintercalat 10. zu sehen sich bemiiht supraintercalat 
11. după bis şters 12. după die şters 13. supraintercalat 14. înainte de sein şters 15. supraintercalat 16. după das 
allgemeine şters 17. scris deasupra 18. supraintercalat 19. unmöglich şters 20. mit welchen eine richtige 
Beurtheil[un]g schlechtwegs *** supraintercalat 21. după Begriff şters 22. scris deasupra 23. înainte de oder besser 
gesagt ein System von Begriffen mit einem neuen, unbekannten şters 24. după darauf şters 25. scris deasupra lui sie 
şters 26. supraintercalat 27. Die Gedanke scris deasupra lui Die Idee şters 28. einheitlichen Staat scris deasupra lui 

einiges Land şters 29. înainte de die rumänische Constitution, wie sie heute vorliegt, waren [im] Jahre 48 şters 30. 
înainte de die şters 31. scris deasupra lui *** şters 32. scris deasupra lui bestehender şters 33. scris deasupra lui 
dieser şters 34. supraintercalat 35. înainte de Wir wollen nicht dariiber streiten. Wir wollen nicht dariiber streiten 
s[eine] Hoheit den Fürsten Karl bewogen hat die rumänische Krone anzunehmen oder ob die Verfass[un]g der Schild 
des inneren şters 36. după um şters 37. ulnd] in S[einer] Hoheit dem Fursten Karl nur supraintercalat 38. 
supraintercalat 39. după vlon] ihrer Macht şters 40. scris deasupra lui das şters 41. scris deasupra lui absolut şters 
42. diese Partei supraintercalat 43. după ein „Werkzeug für gegen Österreich gerichtete Annexionspläne. An şters 
43. scris deasupra lui *** sters 45. scris deasupra lui Die rumänische sters 46. supraintercalat 47. scris deasupra lui 
hat sters 48. supraintercalat 49. dupä und das Bewußtsein sters 50. dupä das Bewußtsein 51. scris deasupra lui 
Verein sters 52. scris deasupra lui welchem 53. propozitie intercalatä 54. aber auch supraintercalat 55. dupä 
glauben sters 56. scris deasupra lui machen glauben nesters 57. dupä ist sters 58. dupä ein A sters 59. 
supraintercalat 60. dupä Schul sters 61. dupä sowohll] sters 62. ulnd] gelehrigern supraintercalat 63. dupä 
französischer Firniss şters 64. după Unglück şters 65. după nationalen şters 66. după dem şters 67. supraintercalat 
68. după Die Form des Zusammenlebens der Menschheit ist eben ihre Trennung in Volker, ulnd] die Entwicklung 
des Menschengeschlechtes ist an die Verschiedenheit der Volker gebunden şters 69. după*** şters 70. 
supraintercalat 71. inainte de *** sters 72. sich erst scris deasupra lui sich sters 73. dupä von sters 74. scris 
deasupra lui zeigt daß man über schon sters 75. scris deasupra lui Processen sters 76. supraintercalat 77. dupä es 
eine sters 78. dupä national-ökonomischen 79. inainte de Durch die äusseren sters 80. inainte de Triebe sters 81. 
după Italiens şters 82. după Bruck şters 83. după vieler şters 84. colonisirten Dacien scris deasupra lui Rumänien 
şters 85. după *** şters 86. scris deasupra lui *** şters 87. după *** şters 88. după Theil mit supraintercalat şi şters 
89. înainte de weiss man dafür şters 90, după ulnd] gar dazu mit dieser ulnd] in diesem şters 91. după die şters 92. 
supraintercalat 93. supraintercalat 94. scris deasupra lui wăchst şters 95. după sich şters 96. după Inhalt şters 97. 
după die şters 98. după es şters 99. după schatz şters 100. supraintercalat 101. supraintercalat 102. supraintercalat 
103. scris deasupra lui schwarzen şters 104. supraintercalat 105. scris deasupra lui Verarmung şters 106. înaintea. 
lui Wer von şters 107. după die şters 108. cupă ulnd] das Volk şters. 109. după diese şters 110. după *** şters, scris 
deasupra lui Existenz şters 111. după Der Mittelstand şters 12. după will şters 113. înainte de aber şters 114. 
supraintercalat 115. supraintercalat 116. supraintercalat 117. după das Schutzsystem für die Turkei şters 118. scris 
deasupra lui Voraus şters 119. după *** şters 120. supraintercalat 121. după ihr Länder 





şters 122. supraintercalat 123.după ob şters 124. supraintercalat 125. zu Gunsten supraintercalat 125. după *** 
şters 126. după *** şters 127. in original; Lebenskräftige scris deasupra lui Lebens- şters 128. după wäre şters 129. 
supraintercalat 130. supraintercalat 


[„FOAIA DE DIMINEAŢĂ A LUI «NEUE FREIE PRESSE»...”] 


Foaia de dimineaţă a lui „Neue freie Presse” din 2 februarie conţine un articol de fond care tratează situaţia culturală 
atât a românilor în genere cât şi a ţării, România, în special. Articolul merită o replică, mai puţin din cauza tonului de care se 
foloseşte şi [care] după părerea noastră nu se potriveşte unui ziar de nume european, ci mai ales din cauza neadevărurilor 
obiective pe care le conţine. 

Tratarea unor date din viaţa popoarelor are două forme fundamentale, deosebite în esenţă, care duc la 2 moduri de a 
privi lucrurile, dintre care unul s-ar putea să devină dezavantajos pentru cunoaştere. Una dintre modalităţi este aceea care 
aplică faptelor date criteriul subiectiv de judecare. Cealaltă care priveşte faptele fără vreo părtinire interioară şi se străduieşte 
să le găsească justificarea intrinsecă în însăşi condiţia lor de existenţă. Pentru a înţelege însă un popor în dezvoltare nu trebuie 
aplicată la el unitatea de măsură a stărilor europene ci, dimpotrivă, în momentul judecării sale trebuie să încerci a uita modul 
tău de a privi lucrurile, influenţat de obisnuintä, să-ţi dezobisnuiesti pentru o clipă ochiul spiritului, să faci abstracţie de faptul 
că trăieşti într-un stat de cultură, care are în spate o dezvoltare seculară, spre a nu fi profund marcat, fără să ştii, de un 
complex de noţiuni şi concepţii devenite uzuale cu care o judecare adecvată să devină din capul locului imposibilă. Fiecare 
popor nou este o existenţă autentic nouă, cu un conţinut necunoscut care trebuie dezbătut. Numai în uitarea completă a acelor 
noţiuni pe care ţi le transmite timpul tău şi comunitatea ta stă garanţia înţelegerii unor stări de lucruri străine. Trebuie dinainte 
să recunoaştem deschis că un german sau un străin în general nu este în stare să prezinte situaţia din România astfel încât ea 
să apară, ca orice existenţă naturală, justificată prin sine. 

În primul rând principatele nu sunt o capodoperă diplomatică şi nici constituţia lor nu este o consecinţă a păcii de la 
Paris; ci articolele respective ale Păcii de la Paris sunt rezultatul unei idei de constituire de mult existente. Ideea constituirii 
principatelor într-un stat unitar, intenţia de a se desprinde de protecţia rusească, spre a forma un teritoriu neutru între cele trei 
imperii, chiar constituţia românească de azi — toate acestea au fost prezente ca idei mult înainte de a putea fi vorba de vreun 
război în Crimeea sau de o Pace de la Paris. Pacea de la Paris în articolele pomenite n-a fost altceva decât recunoaşterea 
internaţională a legitimitátii dorințelor de mult resimtite ale unui popor. Ceea ce în Pacea de la Paris a fost eludat voit 
complexul dorințelor sale, poporul român a adăugat în fapt prin realizarea Unirii, folosindu-se astfel doar de un drept pe care 
nici o putere din lume nu i-l poate contesta. 

Că partidul lui Brătianu repeta lozinci neintelese ale radicalilor europeni şi n-a văzut în Înălţimea Sa Principele Carol 
decât o pavăză pentru jafurile pe care urma să le comită asupra statului — să lăsăm asta în suspensie; cu toate că este 
îndoielnic dacă avantajele materiale de care fiecare partid în fiecare ţară beneficiază prin ajungerea sa la putere se pot numi 
jafuri; un lucru însă trebuie să-l tágáduim cu hotărâre: că tocmai acest partid ar fi legat de înscăunarea Principelui planuri 
anexioniste îndreptate împotriva Austriei. Un popor este o unitate psihologică dată, un subiect cu o conştiinţă de sine unitară, 
oricât de împărţit ar fi din punct de vedere statal. Această conştiinţă de sine îşi are conţinutul său spiritual: limba, literatura, 
obiceiurile, religia. Această unitate are drept premisă o uniformitate a indivizilor care constituie poporul, şi întocmai aşa este 
şi la cel român. Poate nici un popor care numără douăsprezece milioane nu are părţile sale atât de puţin diferite ca cel român. 

Limba sa este poate singura care aproape că nu cunoaşte dialecte, obiceiurile populare sunt in general aceleaşi, religia a 
rămas, cu toată sciziunea formală a bisericii, aceeaşi în sinea ei. Partidul lui Brătianu nu-şi propusese altceva decât de a aduce 
la conştiinţa publică această uniformitate a părţilor poporului, ctitorind Societatea Academică, în care trebuiau să fie 
reprezentate toate părţile poporului. Astfel [cuvânt indescifrabil] a fost a unui organ spiritual central şi nu politică 
expansionistă. Dar acesta este oricum singurul fapt care ar putea indreptäti străinătatea să creadă că acest partid ar visa 
planuri de anexiune. 

Dacă apoi cultura intelectualitätii româneşti este atât de superficială şi lipsită de conţinut încât uşor ai putea să ţi-o 
însuşeşti în cafenelele pariziene sau la Mabille — este o afirmaţie destul de hazardată. Ar trebui atunci măcar certificatele de 
studii ale acestor oameni să fie o expresie fidelă a unui astfel de comportament; dar suntem în măsură să susţinem de-a 
dreptul contrariul. Universitățile europene, atât cele germane cât şi cele frantuzesti, nu au elevi mai buni si mai studioşi nici 
măcar printre elementele din ţară. Studenţii români dintotdeauna au trecut strălucit examenele, cu toate că trebuie să recunosc 
că în mod excepţional a mai fost printre ei din când în când şi câte-un cap sec, lucru pe cât de firesc, pe atât de explicabil. Nu 
doar lustru franțuzesc prin care străbate permanent grosolănia, ci cultură intensă, solidă este în societatea românească, şi dacă 
totuşi există un fapt care aruncă o umbră pe întreaga situaţie culturală atunci este acela că această cultură, este una străină şi 
nu ieşită din configuraţia caracterului naţional. 

Că poporul este adânc pătruns de principiul nationalitätii — este adevărat, dar este un avantaj atât pentru poporul 
însuşi cât şi pentru omenire. Omenirea trăieşte în popoarele ei precum un întreg în părţile sale, iar de conştiinţa şi 





bunăstarea acestora depinde dezvoltarea speciei umane. Haosul evului mediu s-a sfârşit abia atunci când unitatea impusă 
omenirii de religie şi politică a fost sfármatá prin apariţia naționalităților. În Răsărit însă evul-mediu nu prea s-a sfârşit şi este 
firesc deci ca unele procese care în Occident au avut loc deja în secolul 16 să se desfăşoare acolo abia acum. Dispretuirea 
distinsă a unor stări de lucruri pe care nu le pricepi este ceva des întâlnit — dar ar trebui să se ceară ca reprezentanţii opiniei 
publice europene să cunoască măcar într-atât istoria ca să fie conştienţi de anumite puncte de vedere depăşite şi să poată 
explica prin evenimentele trecutului ceea ce se petrece analog în prezent. 

De neiertat este însă, felul în care articolul se exprimă despre originea şi limba poporului, aşa încât s-ar putea isca 
dubii dacă este într-adevăr un ziar german cel pe care il ai în faţă. Originea romană a poporului este negată. Dar această 
origine nu este de fel o halucinație, ci un fapt istoric şi pe deasupra unul atât de adânc întemeiat în viaţa statului roman încât e 
imposibil de găsit o justificare pentru o afirmaţie azvárlitá cu atâta lipsă de judecată. Precum se ştie toate războaiele romane 
au un temei economic. Pătrunzând faptele exterioare care au fost expresia unor motive interne, ne vom da seama că mobilul 
războaielor romane n-a fost nici setea de răzbunare, nici pofta de cucerire, ci continua suprapopulare a oraşului şi a 
Latiumului. S-au făcut cuceriri spre a coloniza. Aşa a fost cucerită şi colonizată Dacia. Şoselele romane în Transilvania, 
Valul lui Traian în România şi rămăşiţele podului de piatră peste Dunăre, numele celor mai vechi oraşe din Dacia colonizată 
sunt dovezi incontestabile ale colonizării Daciei de către împăratul Traian, iar cea mai bună dovadă este poporul român 
însuşi. Căci nu este adevărat că limba poporului constă din elemente celtice amestecate cu frânturi slave şi gotice şi, într-o 
măsură cu totul neglijabilă, şi romanice. Limba română este, formal cea mai pur romanică din câte există; şi că aşa stau 
lucrurile nu este deloc o afirmaţie vanitoasá a unor literați români; întemeierea critică a acestui fapt se datorează unor învăţaţi 
străini, mai ales germani. Diez, Raynouard, Fuchs, Miclosich, Max Muller, Mussafia şi alţi cercetători şi specialişti serioşi fac 
de-a dreptul superfluă o dezbatere mai amănunţită a acestui subiect. Apoi nu este adevărat că limba română cultă ar fi formată 
din cuvinte italienesti, frantuzesti şi chiar spaniole şi că n-ar intelege-o decât initiatii. Paralel cu dezvoltarea spirituală a unui 
popor sporesc şi mijloacele de comunicare ale limbii, cuvintele şi combinaţiile între ele, altfel spus: limba se îmbogăţeste. 
Aceasta este mai întâi un produs pur natural pe care oamenii îl folosesc aşa cum răsare nemijlocit din spirit, fără să mai 
reflecteze asupra acestui lucru şi fără ca arta să aibă vreo influenţă asupra formării ei. Dar această situaţie se schimbă curând. 
Pe măsură ce sporeşte cultura generală a poporului, se divide munca şi în această privinţă: numai o parte a poporului se ocupă 
exclusiv de cultură şi o promovează, rapid; cealaltă parte rămâne în urmă. Partea cultă şi cea necultă a poporului încep curând 
să se deosebească prin semnele exterioare ale gândirii, aşa cum se deosebesc prin tezaurul însuşi de idei. După ce limba cultă 
s-a desprins însă de trunchiul comun, îşi urmează propriul drum; prelucrată de artă, stiintá., de formele mai rafinate ale 
relaţiilor umane în sferele mai înalte ale societăţii, ca se îndepărtează din ce în ce mai mult de limba populară şi capătă un 
caracter deosebit de-al acesteia, cu toate că a ieşit din sânul ei. Acesta este şi raportul firesc al limbii române literare faţă de 
cea populară; căci nu tezaurul de cuvinte, ci cel de idei este ceea ce deocamdată este menit să rămână neînțeles de către cel 
incult, nu semnele exterioare, ci noţiunile. Adevărat în toată asertiunea aceasta este că s-a cultivat sporadic ideea, greşită, a 
regenerării limbii române prin cea latină. Dar acesta este acum un punct de vedere depăşit. Direcţia serioasă şi cea mai 
însemnată a literaturii române caută îmbogățirea limbii nu prin receptarea unor neologisme, fie chiar din limbi înrudite, ci 
prin folosirea tezaurului lexical păstrat ÎN limba poporului şi în special prin dezvoltarea organică a limbii însăşi. 

Țăranul este, zice-se, abrutizat şi fără conştiinţă umană! Că este sărac şi decăzut, asta desigur recunoaştem. Cauzele 
sunt multe şi adânci, pentru că au un fundal istoric sumbru. Dar nu iobăgia ţăranului — care în acea formă în care s-a găsit în 
Europa n-a existat niciodată în România — este cauza decăderii sale, ci neîntreruptele invazii străine. Stoarcerea sa de către 
elemente străine 1-a făcut atât de sărac şi mizer, dar de aceea şi atât de melancolic şi grav. Că nu este abrutizat o dovedeşte 
poezia populară deosebit de bogată şi frumoasă şi mulţimea satirelor muşcătoare cu care îi tratează pe străini. Este un spirit 
original şi proaspăt în acest popor care străbate prin toată decăderea şi sărăcia lui şi nimeni nu are dreptul să-l numească 
abrutizat şi fără conştiinţă umană, cu atât mai puţin indivizi care nici nu-l cunosc. Autorităţile pe care îşi sprijină articolul 
declaraţiile în general nu par să aibă o valoare prea mare. Un funcţionar austriac din Cernăuţi îi caracterizează pe nobilii de 
ţară de acolo într-un mod care s-ar părea că e mai degrabă un simptom patologic al unor stări sufleteşti dereglate decât o 
informaţie serioasă, obiectivă. Cum se ştie nobilimea de ţară din Bucovina este elementul cult şi cel mai lipsit de prejudecăţi 
care există, în toată ţara. Şi pe astfel de aforisme nicidecum spirituale se construiesc acuzaţii împotriva unei naţiuni! 

Luptele între partide în România sunt expresia cea mai proprie şi fidelă a diferitelor influenţe străine asupra spiritului 
naţional încă nematurizat. Noi le regretăm, dar le găsim totodată justificate pentru că sunt în sine atât de fireşti şi de uşor 
explicabile încât am putea cel mult deplânge necesitatea lor psihologică incontestabilă iar nu să-i acuzăm pe cei care le 
poartă. 

Pătura de mijloc există desigur în germene, dar în mare parte ea nu este de origine evreiască. Nu vrem să negăm că de 
la germene la starea evoluată este mult, şi anume tocmai evoluţia însăşi, dar trebuie să. ne dăm seama cu claritate de cauzele 
care nu permit sá se ridice o pătură de mijloc în ţară. Moartea clasei de mijloc mestesugäresti într-o ţară pe cale de dezvoltare 
este industria străină. Meşteşugul şi industria nu pot concura; lupta între ele este prea inegală ca primul să se poată opune în 
timp celei de-a doua. Dar moartea i-a fost pricinuită dezvoltării economice tocmai prin faptul că unul din articolele Tratatului 
de la Paris exclude din capul locului vama de protecţie. Acesta este momentul fatal în tratatul pomenit, care face din statul 
român [cuvânt indescifrabil]; i s-a dat viaţă, dar totodată condiţiile 





esenţiale pentru a trăi i-au fost refuzate. Astfel a fost frânată formarea unei [pături] care să medieze între ţărani şi clasele 
superioare ale societăţii, un echilibru politic pe plan intern nu este posibil, aşa că, peste tot rezultatul final al unei astfel de 
stări de lucruri este paralizarea existenţei. 

Dezvoltarea industriei este desigur ceva absolut necesar într-o ţară, dar ea devenind imposibilă atâta vreme cât îi fac 
concurenţă ţări avansate cu secole, rezultă că un sistem de protecţie aplicat judicios este ceva necesar până în clipa când 
industria naţională, ajunsă la un anumit punct de dezvoltare, să fie în stare a suporta concurenţa liberă. în condiţiile sistemului 
de protecţie, Germania şi-a dezvoltat industria. Înlăturând pe de-o parte piedicile interne şi atenuând pe de alta concurenţa cu 
ţări străine mult mai avansate, Germania a ajuns cu ajutorul unui sistem de protecţie să aibă una din industriile cele mai 
înfloritoare. Administraţia, a cărei sarcină este desigur de a crea condiţiile pentru dezvoltarea meşteşugului şi a industriei, se 
vede supusă prin articolul pomenit unei constrângeri pe care n-o poate înlătura; şi dacă vrea totuşi s-o facă, atunci va fi 
ameninţată, de exemplu, cu întreaga putere a monarhiei austriece. De nedezvoltarea păturii de mijloc în România, nu ţara şi 
națiunea, ci toată Europa e de vină; care, de dragul unor interese egoiste, n-a ezitat să lase sá se atrofieze dezvoltarea 
economică internă a unei ţări a cărei vitalitate ar putea fi de mare importanţă pentru lume. Este adevărat, Austria are cel mai 
mare interes ca vama de protecţie să nu fie introdusă în ţările dunărene, pentru că. produsele sale industriale găsesc acolo o 
desfacere atât de bogată, iar închiderea porturilor dunărene ar fi o lovitură sensibilă pentru comerţul austriac. Dar această 
lovitură este doar una de moment; securitatea pe care o oferă un stat din răsărit puternic în interior s-ar putea să fie de 
nepretuit, şi unde cade pe cântar prezentul, care e doar o clipă, cu viitorul care n-are sfârşit, îl vom sacrifica pe acesta celui 
din urmă. 


[,INCIT BUNĂTATEA D-SALE...”] 


2264 


încât bunătatea *®™ d-sale de a se arăta dispus să esplice consunanta* ad litteram din întâlnirea în idei a două genii e in 
cazul nostru cel puţin de prisos. 


[,IAR CÎND SE VOR ÎMPLINI...”] 


2264 


Iar când ** se vor împlini aceste toate? Legenda zice când Buga va suna de seară, când sf[ánta] mănăstire Putna se va 
lumina din morminte! 


[ „CONVENŢIA CU AUSTRIA...”] 


2261 


Convenţia cu ° Austria. Act de tradare. cu 8 zile înainte *** de a pune * [in] esploatare proiectul, material 
nedumerire. 

Brăt. proiectul deviză * — conventiune comercială (palat şi colibă) legea aceasta simplă. Prs. unei adm. drum. de fier 
pătruns * de toată valoarea acestei conventiuni — chestie de tapaj, betele-n roată. 

Brăt. 

Cons. conv. împrumut oraş. Bucureşti. Casa de Depuneri. esport. însemnate. 





[„RIGA”] 


2264 


Riga. 212v 

Dar cine nu vede intentia de batjocurä? D. C. A. Rosetti pare cä nu stie cä, precum din lex se face lege, din rex trebuie 
să se facă rege!. O ştie... dar rigä se zice la figurile de pe cărţile de joc. Ca şi riga de treflă, ca riga de cupă, voia să se 
numească şi să fie Regele României. 


1. g latin înaintea lui e se pronunţa ge: intellegere-intelegere, collegere-culegere, regem-rege, legem-lege. 

[„D-VOASTRĂ NU VREŢI LIBERTATEA...”] 


2267 


D-voastră nu '” vreţi libertatea, vreţi egalitatea, cea mai mare duşmană a libertăţii. Aceasta o vor toţi străinii. Ce sá 


vrea un grec ca C. A. Rosetti decât să fie egal cu românul fără a fi îndeplinit condiţiile de muncă ale românului? Ce să vrea 
un ţigan ca Fundescu sau ca Epurescu decât să fie egali cu românul, făr-a fi capabil de-a avea creierul sau musculatura 
românului? 


„NIMIC DIN CE E CARACTERIZAT...”] 


2264 


Nimic din °” ce e caracterizat nu e adaptabil. Carbonul! cristalizat în hexacontetraedri, care se numeşte diamant nu 


se adaptează el, ci maistrul politor trebuie să adapteze a[r]hitectura* lui ca sá-1 facă sá răsară cât se poate de curat în feţele” şi 
apa sa. Carbonul în formă de cărbune se adaptează la orice uz. C-un cuvânt "7" canalia e totdauna adaptabilă. În 
inadaptabilitate consistă caracterul şi adevărul. Cei inadaptabili trebuie sá dea într-o lume direcţia mişcării şi a cristalizatiunii, 
nu canalia moale şi corumptibilă * ca ceara. 





1. deasupra lui Diamantul lăsat neşters 2. deasupra lui luminile lăsat neşters 3. modificat din corumptă 


[„A FURA ZIUA...”] 


2264 


391r 


a fura *” ziua lui Dumnezeu şi munca românului 


LIN SUTA A XV...”] 


2257 


În suta “* a XV avanscena teatrului Universului este ocupată de români. Românii sunt poporul cel mai însemnat al Europei. 


loan şi Matei Corvin în Ardeal, Banat şi Ungaria, Mircea şi Vlad Dracul în Tara Românească, Alexandru cel Bun si Stefan 
cel Mare în Moldova. 





[„PÎNĂ ÎN SUTA A ŞAPTESPREZECEA...”] 


2257 


Până în “ suta a şaptesprezecea sub Matei Basarab românii erau relativ unul din popoarele cele mai culte din Europa şi 


incomparabil mai cult decât germanii sau ungurii, tot astfel în suta a XV românii au fost unul din cele întâi popoare militare şi 
războinice. Două state puteau să-i întreacă: Spania şi Turcia. 


[„D-LOR NE-NTREABÄ...”] 


2264 


D-lor ** ne-ntreabä ce ne pasă nouă. Dar cum să nu ne pese când tot românul veritabil e ardelean de origine. 
Vorbeam aci de cei veritabili (nu de Cariagdi, Pherekydes, C. A. Rosetti). 


[„NE PARE RÄU...”] 


2257 


Ne pare *” rău că interesul! de-a apăra ţara noastră de bănuială* ne sileşte a spune câteva adevăruri, dar Regele 


nostru ... nu e ca toţi oamenii”. Probá: Candiano. Macedonski. 





1. după trebuie] şters 2. deasupra lui e un bărbat cam propriu în feliul său şters 

[„MIŞCAREA LUI LUTHER...”] 


2257 


Mişcarea lui “" Luther în Germania. Calvinismul şi Calvin în Transilvania. Reactiunea românilor. Traducerea Bibliei 
superioară lui Luther. Unitatea limbei orare şi scrise. 





COMENTARII 


GOSPODĂRIA STATULUI 


Se păstrează în manuscrisul 2264, 396rv, cu intervenţii din timpul elaborării. 

Este publicat de D. Vatamaniuc în „Manuscriptum”, XI, nr. 1 [ianuarie—martie] 1980, p. 18. 

Se tipăreşte în volum, prima dată, în M. Eminescu, Fragmentarium, Bucureşti, Editura Ştiinţifică şi 
Enciclopedică, 1981, p. 228-229. 


Eminescu elaborează acest text, cum arată scrisul, în epoca studiilor universitare la Viena. Face parte dintr-un grupaj de foi, 
de acelaşi format şi calitate a hârtiei, care cuprinde şi o listă de lingerie dată Ia spălat în lunile septembrie, octombrie şi 
noiembrie, scrisă în germană, fără să se indice şi anul. Sumele de plată sunt însă trecute în şilingi, moneda naţională austriacă. 
Elaborarea textului trebuie situată, dacă ţinem seama de aceste elemente, între septembrie 1870 şi iunie 1872. Poetul lipseşte 
din Viena, în acest interval, numai în timpul pregătirii şi tinerii serbării de la Putna din iulie-august 1871. 

Wilhelm Roscher, economist german, funcţionează la Universitățile din Gottingen şi Lipsca şi se face cunoscut, cum 
arată Eminescu în editorialul [,,«Románul» nu are cuvänt...”] din 15 ianuarie 1882, prin tratate care serveau ca manuale de 
studii în instituţiile superioare de învăţământ din Germania (v. supra, p. 33—35). 

Eminescu aplică teoriile profesorilor săi în materie de economie politică la realităţile social-politice din România. 


[„DACĂ ROMÂNIA E DESTINATÄ PIEIREI...”] 


Se păstrează în manuscrisul 2264, 397rv —398r, cu intervenţii din timpul elaborării. 

Este publicat de D. Vatamaniuc în „Manuscriptum”, XI, nr. 1, [ianuarie—martie] 1980, p. 17—18. Se 
tipăreşte în volum, prima dată, în. M. Eminescu, Fragmentarium. Bucureşti, Editura Ştiinţifică şi 
Enciclopedică, 1981,p.229-230. 


Textul este elaborat ca şi cel anterior, în epoca studiilor vieneze. Face parte din acelaşi grupaj de pagini, cu o grafie identică. 

Consideraţii asupra instabilității regimului politic din România după instaurarea monarhiei in 1866 şi asupra 
campaniei de presă a Partidului liberal împotriva guvernului conservator venit la conducerea ţării în martie 1871. Documentul 
cel mai important, care se întâlnea în presă, îl constituia Petifia de la Iaşi, întocmită de Grigore M. Sturdza şi prezentată 
Adunării deputaţilor în martie 1871 (22, p. 48—65). Aici se exemplifică şi cu modul necorespunzător cum funcţiona justiţia. 
Petitia... oferea presei, cum spune Eminescu, „materie predilectă de discuţie”, „înaintea diluviului general”. 

Când vorbeşte de ciuma din Florenţa, Eminescu are în vedere evenimentele din 1348 descrise de Giovanni Boccaccio 
în Decameronul. 


[„DAS MORGENBLATT DER «NEUEN FREIE PRESSE»...”] 


Se păstrează în manuscrisul 2258, 254rv—256r, cu intervenţii din timpul elaborării. 
Este publicat în traducerea lui Gerhardt Csejka în „Manuscriptum”, X, nr. 3, [iulie—septembrie] 1979, p. 
16—22. Nu se dă şi descifrarea sa, ci se reproduce, în fotocopie, textul german. 


Eminescu redactează acest răspuns polemic în epoca studiilor la Berlin, când funcţionează şi ca secretar la Agenţia română de 
aici. Foloseşte coli ministeriale şi scrie numai pe jumătatea lor, cealaltă rămânând albă, cum proceda şi în întocmirea actelor 
oficiale. De altfel expunerea sobră şi sistematică lasă impresia că stăm mai curând în faţa unui raport documentar şi 
informativ decât a unui articol polemic cu foaia vieneză. 

Problema fundamentală pe care o pune Eminescu în discuţie priveşte modul de interpretare a fenomenelor istorice din 
Europa. Poetul face distincţie între evoluţia ţărilor din apusul şi răsăritul continentului. Această distincţie îl situează printre 
premergătorii cercetărilor mai noi în această direcţie (95, p. 1—46). 





Eminescu respinge teza ziarului vienez, potrivit căreia România reprezenta o „capodoperă diplomatică”, teza invocată 
şi astăzi în unele cercuri politice ostile poporului român. Tratatele internaţionale, ţine să precizeze poetul, nu fac decât să 
consemneze stări de lucruri de facto care nu mai puteau fi ignorate. 

Dezvoltarea poporului român în condiţiile social-politice din răsăritul Europei explică unitatea sa în spaţiul geografic 
pe care îl locuieşte, limba, cu puţine dialecte, şi cultura cu o largă bază, populară. Eminescu se situează în demonstraţia sa pe 
linia Şcolii ardelene, fără exagerările reprezentanţilor acesteia de mai târziu. 

Conditiile social-politice din spatiul Europei räsäritene explicä si psihologia täranului romän. Vitregia evenimentelor 
istorice şi sărăcia care îl apasă nu i-au anihilat spiritul vioi şi nici capacitatea creatoare. Poetul invocă, ca o mărturie de 
necontestat, creaţia noastră populară. 

Eminescu vorbeşte aici, pentru prima dată, de prezenţa a două culturi, una a intelectualitätii, de provenienţă străină, şi 
alta populară, care determină caracterul ei naţional. Se impune atenţiei şi distincţia între tinerii trimişi la studii în străinătate. 
Dacă aici cei cari îşi petreceau timpul în cafenele sunt prezentaţi ca excepţii, mai târziu ocupă locul central în publicistica 
eminesciană şi sunt supuşi unei critici virulente şi necruțătoare. 

Eminescu avea opinii rele despre partidele politice din România, cum se desprinde şi din alte însemnări din 
manuscrise. Poetul le face vinovate că serveau interesele puterilor străine. 

Programul de viitor, schițat de Eminescu, prevede măsuri protectioniste pentru apărarea producţiei nationale. Se 
cuvine observat însă că propune asemenea măsuri temporar, până la înlăturarea concurenţei străine. Aici vorbeşte poetul, 
pentru prima dată, de importanţa dezvoltării industriei în ţările agrare. 

Eminescu pune în discuţie în polemica sa cu ziarul vienez câteva din tezele pe care le dezvoltă în publicistica de mai 
târziu. 


„ÎNCÎT BUNĂTATEA D-SALE...”] 


Se păstrează în manuscrisul 2264, 205v, într-un grupaj de file, rămase, în parte, albe. Este scris pe ultima 
filă, de-a curmezişul, în dreapta, jos. Primele două file sunt ocupate cu însemnarea Iar în privirea ciudatei 
bunevointe, din epoca ieşeană (OPERE, IX, 484). 


Reprezintă un fragment dintr-un articol de G. Zotu, pe care Eminescu şi-l notează, probabil, din memorie. Poetul integrează 
textul într-o transcriere completă în articolul Observaţii critice, publicat în „Curierul de Iaşi”, în 12 august 1877. ,,Arátánd 
această perfectă consunantä ad litteram — se arată aici -- între d. Maiorescu şi Mill, noi am fi dispuşi a o esplica printr-o 
întâlnire de idei a două genii, daca nu ne-ar fi cam greu a înţelege o asemenea întâlnire chiar în cuvinte, chiar în puncte şi 
virgule” (OPERE, IX, 415). 

Eminescu invoca acest citat în polemica sa cu G. Zotu pe marginea Logicii lui Maiorescu purtată în presă, în august- 
septembrie 1877 (OPERE, IX, 409, 414-417, 422-424, 485-486). 


[,IAR CÎND SE VOR IMPLINI...”] 


Se păstrează în manuscrisul 2264, 388r, paginat de Eminescu: 5. Se tipăreşte în volum, prima dată, în M. 
Eminescu, Fragmentarium, Bucureşti, Editura Ştiinţifică şi Enciclopedică, 1981, p. 237. 


Final pregătit pentru articolul f,, La anul 1774...”], publicat în „Curierul de Iaşi” în 16 septembrie 1877 (OPERE, IX, 429— 
431) şi înlocuit cu textul: ,,Aprinde-se-vor candelele pe mormânt? Lumina-se-va vechiul portret?”. 

Buga este unul din clopotele cu care înzestrează Ştefan cel Mare mănăstirea Putna în 1482 şi de care se leagă diferite 
legende cu circulaţie în lumea satelor bucovinene!. 





"Dimitrie Dan, Mănăstirea Putna — Cu două apendice — Ediţiunea Academiei Române. Bucureşti, Inst. de Arte 
Grafice „Carol Gobl” S-r St. Rasidescu, 1905, p. 31. Clopotul cântăreşte 1565 kg şi este supus unor „repoleiri” în 
1760. 1793, 1818. A fost lucrat de Mihail Făgăraş, „maistru clopotar”. 


[„CONVENTIA CU AUSTRIA...”] 


Se pástreazá in manuscrisul 2261, 62r, in primá redactare. 


Eminescu îşi face aceste însemnări pe ultima copertă a unui caiet tipărit de Librăria Socec & Co din Bucureşti. Sunt 
precedate, pe fila 61v, de 10 versuri dintr-o versiune a poeziei Scrisoarea II, pe care Perpessicius o datează ca fiind din 1880 
(OPERE. II, 261). 





Dezbaterile din Adunarea deputaţilor şi din Senat în legătură cu încheierea Convenţiei comerciale cu Italia, din 
decembrie 1880, readuc în discuţie şi Convenţia comercială cu Imperiul austro-ungar din 1875. Eminescu se ocupă de ea în 
articolul [,,Conventiunea de comert...”], din 20 decembrie 1880, şi o prezintă ca un act politic în afirmarea independenţei 
naţionale (OPERE, XI, 449—450). 

I.C. Brătianu, primul ministru al guvernului liberal, deţinea şi Ministerul Finanţelor în decembrie 1880, încât se 
explică de ce răspundea de încheierea tratatelor de comerţ. 


[„RIGA”] 


Se pästreazä In manuscrisul 2264, 312v, in primä redactare. 


Eminescu comentează schimbarea titlului de domn în cel de rege in editorialul [,,D. Vernescu a interpelat...”], publicat în 3 
martie 1881, cu prilejul ridicării .Romäniei la rangul de regat (OPERE, XII, 90—91). „Românul” răspunde în editorialul 
Bucureşti, 27 märtisor/8 priar 1881, în care reproduce cea mai mare parte a comentariului poetului pe această temă !. 

Textul reprezintä, probabil, conceptul fragmentar al unui räspuns pregätit pentru oficiosul liberal. 





! ROM, XXV (1881), 28 mart., p. 281. 


[„D-VOASTRĂ NU VREŢI LIBERTATEA...”] 


Se păstrează în manuscrisul 2267, 162r, intercalată între însemnări de fizică şi matematică. 


Eminescu pune în discuţie problema egalităţii într-un context asemănător în editorialul [,,A aştepta să culegi...”] din 16 
aprilie 1881 (OPERE, XII, 135-136). 


„NIMIC DIN CE E CARACTERIZAT...”] 


Grupăm, cu acest titlu, însemnări din manuscrisul 2264, scrise cu creionul: 

391r —392r [,, Nimic din ce e caracterizat...” ] 

391r L,A fura ziua...”] 

Prima însemnare se tipăreşte în volum în M. Eminescu, Fragmentarium, Bucureşti, Editura Ştiinţifică şi 
Enciclopedică, 1981, p. 292. 


Concepte pentru exemplificarea teoriei predominärii şi selecţiei negative expusă în editorialul [,,Căutând a explica... ”] din 6 
august 1881. „Nu superioritatea organică învinge — scrie Eminescu — ci adaptabilitatea c-un mediu dat de timp, istoriceste, 
dat de spaţiu, geograficeşte. Dar naturile viguroase vor căta să întipărească mediului caracterul lor, cele slabe se vor adapta ca 
ceara unui mediu nedemn chiar, încât slăbiciunea e din acest punct de vedere un titlu la existenţă. De mult gândeam la o 
asemenea modificare a teoriei luptei pentru existenţă, văzând cazurile în cari decrepitudinea. şi parazitii ajung a exploata si 
stăpâni elemente sănătoase şi puternice”. (OPERE, XII, 279—281). Eminescu oferă aici „o viziune materialistă asupra 
societăţii” (95, p. 261). 


LIN SUTA A XV...''] 


Grupăm două însemnări din manuscrisul 2257, scrise cu aceeaşi cerneală şi grafie greu lizibilă: 

415r [, În suta a XV...”] 

415v [,,Páná în suta a saptesprezecea...”]. 

Fila este paginată de Eminescu pe verso: 3. 

Însemnarea din urmă se tipăreşte în volum în M. Eminescu, Fragmentarium, Bucureşti, Editura Ştiinţifică şi 
Enciclopedică, 1981, p. 562—563. 


Domnitorii invocati de Eminescu în aceste însemnări se întâlnesc frecvent în articole. Dinastiile domnitoare din cele trei 
provincii româneşti sunt prezentate în editorialul [,,Adevárul că, în decursul...”] din 9 august 1881 si tot aici se aduce în 
discuţie şi puterea militară a lui Matei Basarab (OPERE, XII, 283—-286). 





[„D-LOR NE-NTREABA...”] 


Se păstrează în manuscrisul 2264, 384r; cu creion pe verso-ul unei Dovezi trimisă de Garda civică, rămasă 
cu rubricile necompletate. 


Însemnare pregătită de Eminescu, după câte s-ar părea, pentru articolul LO neíntelegere...”] din 14 august 1881. Aici 
respinge opinia ziarului „Bukarester Tagblatt” care înclina să-i considere transilvăneni pe Carada, Cariagdi, Giani (OPERE, 
XII, 293). 


[„NE PARE RĂU...”] 


Se păstrează în manuscrisul 2257, 247r; însemnare scrisă pe verso-ul unei Dovezi de la Garda civică, cu 
rubricile necompletate; o propoziţie indescifrabilă. 


Eminescu manifestă mari rezerve faţă de Carol I, între altele şi pentru faptul că se înconjură de persoane cu trecut 
antidinastic. Problema aceasta este pusă de Eminescu în discuţie şi în însemnarea [,,Regele a comis greşala...”], din 
manuscrisul 2264 (OPERE, XII, 497). 

Însemnările sunt utilizate în editorialul [,,«Pseudo-Románul» ca sá explice...”] din 27 august 1881 (OPERE, XII, 
312). 


[„MIŞCAREA LUI LUTHER...”] 


Se păstrează în manuscrisul 2257, 415v, paginată de Eminescu: 3. 
Se tipăreşte în volum în M. Eminescu, Fragmentarium, Bucureşti, Editura Ştiinţifică şi Enciclopedică, 

1981, p.246. 


Concept utilizat în editorialul [,,Cu timpul a început a se recunoaste...”] din 10 octombrie 1881 (OPERE, XII, 363 364). 
Luther este menţionat şi în articolul Situaţia din Ardeal din 12 martie 1883 (v. supra, p. 268—270). 





CORRIGENDA 


Completează comentariile din OPERE, XIV, 1024, 1025, 1026, 1027, 1029, 1030, 1031, 1032, 1033, 1034, 1035, 
1036, 1037 şi OPERE, VII, 399-400. 

Eminescu acorda o atenţie deosebită lui Henry Charles Carey (1793—1879), economistul american, întrucât se 
preocupă de integrarea tuturor categoriilor sociale în munca productivă. Tratatul său, Principles of Political Economy, în trei 
volume, tipărit la Philadelphia în 1837—1840, este tradus în germană, Die Grundlagen der Socialwissenschaften (Deutsch 
herausgegeben von Carl Adler. Band 1-3. Miinchen, 1863—1864). Eminescu cunoaşte şi al doilea tratat al lui Carey, 
Principles of Social Science, tot în trei volume, tipărit la Philadelphia în 1858-1859. Tratatul este tradus în franceză, 
Principes de la science sociale (Traduits en francais par M. M. Saint-Germain-Leduc et Aug. Planche. I—III. Paris, 1861). 
Să mai notăm, în sfârşit, şi ediţia lui M. Mc Kean, Handbook of Social Science, după care se dă şi o traducere în germană, 
Lehrbuch Volkswirthschaft und Socialwissenschaft (Vom Verfasser autorisirte und mit Zusatzen erganzte deutsche Ausgabe 
von Carl Adler. Munchen, 1866). 

Eminescu îşi propunea să întocmească un dicţionar de economie politică în care să ia ca bază primul tratat al lui 
Carey. „Pe Carey îl cumpăr [î]n ediţia mare — notează în manuscrisul 2264, 319v — [i]l leg cu hârtie intercalată, şterg toate 
pasajele netrebnice din el, traduc justa linea tot ce e sănătos ca idee. Tot aşa fac şi cu List şi cu alţi economişti ce-mi convin. 
Fac un mic dicţionar de Grundbegriff der N[ationalen] Oeconomie cu un sistem prevăzător de rezultante ale ideii generale 
Productiune". 

Tratatul lui Carey de economie politică stă în atenţia lui Eminescu în mai multe articole publicate in ,,Timpul”, 
Situatiunea din Franţa din 18 noiembrie 1877, [,,Atát «Cumpăna» cât şi «Apărătorul» gäsesc...”] din 30 octombrie 1881 
(OPERE, XII, 383—387), [„„Adunările legiuitoare sunt convocate...”] din 31 octombrie 1881 (OPERE, XII, 387—389). 
„Pentru noi — scrie Eminescu în articolul din 30 octombrie 1881 — e exactă definiţia lui Carey «Valoarea e măsura 
economizării de muncă» „. Poetul integrează în acest editorial şi un citat din tratatul lui Carey privind comerţul. Atrage 
atenţia, tot acolo, şi asupra ediţiei lui Carl Adler, în trei volume, tipărită la München în 1863—1864 şi laudă buna traducere 
germană. 

Eminescu nu realizează dicţionarul de economie politică la care se referă în însemnarea transcrisă mai sus, însă îşi 
face numeroase extrase din cel de-al doilea tratat al economistului american. Aceste extrase se păstrează dispersate în 
manuscrisele 2267 şi 2270, două caiete consacrate problemelor de fizică şi în manuscrisele miscelanee 2257 şi 2264. 
Extrasele le-am tipărit în OPERE, XIV, în secţiunea Articole şi excerpte, oränduite tematic şi fără să indicäm sursele folosite 
de poet, întrucât la acea dată n-am avut acces la toate ediţiile tratatelor economistului american. Schitäm un tablou al acestor 
extrase făcute de Eminescu din tratatul Principles of Social Science păstrând titlurile date de noi şi completându-le cu alte 
câteva după sintagma iniţială. Cum Carey îşi împarte materia pe volume şi o tratează în capitole şi paragrafe, orânduim şi noi 
extrasele în succesiunea din cele trei volume şi facem trimiteri la acestea, la capitolul şi paragraful respectiv şi la pagina din 
volumele XIV, VII şi din cel de faţă. Aici se găsesc şi indicaţii privind manuscrisele în care se păstrează extrasele. Adoptând 
acest sistem, putem fi urmăriţi fie după ediţia americană, fie după traducerile în alte limbi. 


Din Principles of Social Science vol. I: 
1) [,,Economia politică ...”] 9) [„Fierul e izvorul... ”] 
Cap. I, 8 5, XIV, p. 947 Cap. II, 8 1; XIV, p. 936, 938 
2) [,, Simbria naturală...”] 10) [,„„Pretutindenea s-arată...”] 


Cap. I, 85; XIV p. 941 Cap. II, 8 1; XIV, p. 944 
3) [„ Din consideraţii de natură practică ...” ] Cap. I, 8 5; 11) [,,Cu cât o făptură e mai imperfectá...”] Cap. II, 8 2; 
XIV, p. 950 XIV, p. 959 


4) [„Sociologia...”] 

Cap. I, 8 7; XIV, p. 911-912 

5) [„Foaia e pentru plantă ...” ] 

Cap. I, 8 7; XIV, p. 972 

6) [,,Págánul, inchinátorul de idoli...” ] 
Cap. I, 7; XVI, p. 930-931 

7) [,,Toate generatiile...”] 

Cap. I, 8 7; XIV. p. 931 

8) [„S-a dezvoltat o literaturá...”] 

Cap, II, 8 1. XIV, p. 930 


12) [,, Varietatea sau diversitatea...”] 
Cap. II, 8 2; XIV, p. 958 

13) [,, Populaţia Frantei...”] 

Cap. III, 8 1; XIV, p. 950 


14) [ „Fenomenele universului vázut...”] Cap. III, 8 1; XIV, 


p. 956 
15) L,În perioada siluricá...”] 

Cap. III, 8 1, 2. 3; XIV, p. 959, 965-970 
16) [,,In stomahul plantei...”] 

Cap. III, $ 1; XIV, p. 959 





17) Teoria lui Ricardo 27) [,Sistemul are tendinta...”] 

Cap. IV, 8 1; XIV. p. 942 Cap. XVII, 8 9; XIV, p. 949-950 

18) [,,Sesul nemásurat...”] 28) [„Oricine care a avut ocazia...”] 
Cap. IV, 87; VII, p. 399-400 Cap. XVII, 8 9; XIV, p. 949 

19) Despre muncä 29) [,,Dacá Mac Culloch ne aratá...”] 
Cap. VI, 8 6; XIV, p. 938 Cap. XVII, 8 9, XIV, p. 946-947 

20) [,,Masina societăţii consistä...”] 30) [,, Țăranul în Anglia ...”] 

Cap. VIII, 8 10; XTV, p. 908-909 Cap. XVIII, 8 4; XIV, p. 941 

21) [,,Darea cea mai mare si mai grea...”] 31) L,E timp ca oamenii de stat...”] 
Cap. X, 8 4; XIV, p. 946 Cap. XVII, $ 6; XIV, p. 911 

22) [,,Unii economişti...” ] Din Principles of Social Science vol. II: 
Cap. X, 8 7; XIV, p. 936 32) [,,Onorabilul Josua Quincy...” ] 
23) [,,Plantatoriul era indealtmintrelea...”] Cap. XXVIII, 8 15; v. supra, p. 358 
Cap. XI fárá paragrafe; XIV, p. 942-943 Din Principles of Social Science vol IH 
24) [,,Cáderea oraşelor din Irlanda... ”] 33) [,,Centralizare şi absenteism...”] 
Cap. XII, 8 4; XIV. p. 944 Cap. XLIV, 8 11; XIV, p. 944 

25) Transport 34) [,,Un fapt vrednic de insemnat...”] 
Cap. XIV, 8 2; XIV, p. 944-946 Cap. XLVI, 8 2; XIV, p. 977. 


26) [,,Moara e netrebuincioasă...”] 
Cap. XVII, 8 9; XIV, p. 948 


Din manuscrise nu putem cunoaşte statutul ce-l au aceste extrase în textul original şi nu ne putem face o părere nici 
asupra criteriilor care stau la baza selectionärii lor. Este interesant să constatăm, astfel, că extrasele de la poziţiile 6, 12, 17, 
18, 22, 28, 29, 31, 32, 33, 34 sunt note de subsol în care Eminescu reţine numele autorilor, titlul publicaţiei respective şi 
pagina. Un exemplu ilustrativ oferim şi în acest volum. Extrasul [,,Onorabilul Josua Quincy... ”] este însoţit de o trimitere la 
publicaţia „New York Daily Times”, încât s-ar putea crede că poetul o consultă direct, pe când în realitate preia textul, cu 
indicaţia bibliografică din tratatul economistului american. Carey integrează în expunerea sa citate ample din lucrarea lui E. 
Peshine Smith, Political Economy, pe care n-o cunoaştem decât în ediţia franceză a lui Camille Baquet, Manuel d'economie 
politique (Paris, 1854). Mare parte din extrasele făcute de Eminescu aparţin, în realitate, lui E. Peshine Smith şi sunt preluate 
prin intermediul tratatului lui Carey. Se găsesc în această situaţie şi extrasele pentru care trimite la David Ricardo, John Stuart 
Mill, Mathias Jakob Schleiden, Marc-Rene-Anne-Marie de Montalembert, Francois-Xavier-Joseph Droz, S. Laing, precum şi 
la diferite publicaţii, ca „New York Daily Times”. 

Constatările noastre lasă deschisă problema consultării directe a lucrărilor pe care le citează Eminescu în 
manuscrisele sale. Să precizăm, deocamdată că Eminescu îşi face aceste extrase să-i servească ca argumente în susţinerea 
unor teze din publicistica sa. Unele din ele sunt utilizate în acest scop şi poetul le anulează, cum se vede şi din reproducerea 
din volumul de faţă (v. supra, p. 359). Suntem îndreptăţiţi să susţinem, cum facem şi cu alt prilej, că manuscrisele lui 
Eminescu se impune să fie privite, chiar şi numai sub aceste aspecte, ca instrumente de lucru. 

După stabilirea statutului extraselor de mai sus, au mai rămas doar câteva texte din această categorie, incluse în 
OPERE XIV, pentru care se cer investigaţii viitoare. 





OPERE XI 


Investigaţiile întreprinse ulterior tipăririi volumelor OPERE XI şi OPERE XII ne-au condus la identificarea în 
publicaţiile străine a unui mare număr de articole traduse de Eminescu de aici, precum şi a unora din cele integrate în 
editorialele sale sau la care face trimiteri. Publicaţiile străine folosesc datarea după calendarul gregorian. Dăm în paranteze 
drepte şi datarea după calendarul iulian folosită în presa noastră în secolul trecut. 

Completează Comentariile la următoarele articole din acest volum: 


FRANCIA : ARTICOLUL VII (p. 495) 


Dezbaterile din Senatul francez, la care se referă Eminescu, sunt prezentate de „Journal des debats” în editorialul Paris. 
Mardi, 9 Mars publicat în 26 februarie/10 martie 1880!. De aici îşi extrage poetul informaţiile privind poziţia lui E. Renan, H. 
Taine şi a celorlalţi intelectuali francezi privind modificarea legii instrucției publice. 





'JDEB (1880), [26 febr.] 10 mart., p. 1. 


L,«LE NORD», ZIAR DE INCREDERE...”] (p. 499) 


Editorialul Bruxelles, 19 mars 1880, pe care il reproduce Eminescu în traducerea sa, se publică în ziarul „Le Nord” în 8/20 
martie 1880). Poetul reţine numai prima secţiune a editorialului ziarului din Bruxelles, pe care o traduce integral. 





1 LNO, XXVI(1880), nr. 80, [8] 20 mart., p. 1. 


[,« JOURNAL DE[S] DÉBATS» IN NUMĂRUL SĂU DE LUNI...”] (p. 500) 


Eminescu reproduce, in traducerea sa, editorialul Paris. Samedi, 20 Mars, publicat in „Journal des debats” in 9/21 martie 
1880'. Corectäm, astfel, datarea 10/22 martie 1880, indicatä de poet pentru aparitia editorialului in publicatia francezä. 





! JDEB, (1880), [9] 21 mart., p. 1. 


313 


L,«LA REPUBLIQUE FRANCAISE» SCRIE...”] (p. 500) 


Înlocuirea lui N. Calimaki-Catargi cu C. A. Rosetti, ca reprezentant al României la Paris este anunţată de ziarul „La 
Republique frangaise” într-un articol, [„On annonce qu'a la suite...”], publicat în 10/22 martie 1880!. Ziarul revine asupra 
acestei informaţii într-o corespondenţă, Bucarest, 11 Avril, în care arată ca N. Calimaki-Catargi urma să se întoarcă la Paris”. 





1 REFR, X(1880), nr. 3039, [10] 22 mart., p. 1. 
? Idem, nr. 3054, [26 mart.] 6 apr., p. 1. 





[, ACUM DOUĂ SĂPTĂMÎNI...”] (p. 500—501) 


Extrasul cu care îşi încheie Eminescu articolul este făcut din editorialul Paris. Samedi, 20 Mars, publicat în „Journal des 
debats” în 9/21 martie 1880'. Poetul traduce editorialul cu câteva zile mai înainte (p. 74-75) şi reia aici numai finalul. 





1 JDEB, (1880), [9]21 mart., p. 1. 


[ PUBLICUL NOSTRU...”] (p. 501) 


Paul Leroy-Beaulieu se ocupă de răscumpărarea de către stat a căilor ferate franceze în articolul [,,Une des commissions de la 
Chambre...” ], publicat în „Journal des débats” în 11/23 martie 1880!. Fraza: „Afară de Belgia, în privința relei administrații 
şi exploatări a căilor ferate de către stat mai este încă un exemplu foarte însemnat: Australia” nu este în textul original şi 
Eminescu o introduce ca legătură între ultimele fragmente. Deşi traducerea poetului se înfăţişează ca un text continuu, ea se 
constituie, în realitate, din trei fragmente: („Una dintre comisiile... o jumătate de milion”, „Este ştiut... călătorie de 
încercare”, „Statul australian. . . şi de transporturi”). 





1 JDEB, (1880), [11] 23 mart., p. 1. 


CUM SE PETREC ALEGERILE ÎN ANGLIA, CUM ÎN ROMÂNIA ? (p. 505) 


Eminescu îşi extrage informaţiile privind alegerile din Anglia şi numărul deputaţilor în Camera Comunelor din articolul 
Paris, 30 Mars, publicat în „Journal des dâbats” în 19/31 martie 1880!. 





1 JDEB, (1880), [19] 31 mart., p. 1. 


[,, «LE NORD» ORGANUL CANCELARIEI...”] (p. 508) 


Fragmentul reprodus de Eminescu din ziarul ,,Le Nord” reprezintá a doua sectiune, din cele patru ale editorialului Bruxelles, 
10 Avril, publicat in 30 martie/11 aprilie 1880'. Informatiile de aici completeazá pe cele din articolul anterior cu privire la 
alegerile din Anglia. 





1 LNO, XXVI (1880), nr. 102, [30 mart.] 11 apr., p. 1. 


[L UN INCIDENT FOARTE NEPLÄCUT...”] (p. 513) 


Eminescu construieşte, pe baza telegramei Constantinopole, le 24 Avril, soir, publicată în „Journal des debats” în 14/26 
aprilie 1880', nu scenariu spre a ilustra situaţia în care se puneau unii diplomaţi români prin lipsa de tact politic. Din 
compararea textului francez cu articolul lui Eminescu se desprinde că şi fragmentul de frază: „s-a declarat satisfăcut prin 
această explicaţie, exprimându-şi părerea de rău c-a făcut nişte paşi nejustificati” reprezintă o traducere si nu comentariu al 
poetului, cum a fost interpretat în absenţa originalului francez. 





* JDEB, (1880), [14] 26 apr., p. 1. 


[„ASUPRA LUCRURILOR CE SE PETREC LA NOI...”] (p. 514) 


Corespondenta reprodusă de Eminescu este datată Bucharest 13/25 Avril şi se publică în „L'Independance belge" cu titlul 
Nouvelles de Roumanie, în 19 aprilie/1 mai 1880'. Corespondenta menţionează că M. Kogălniceanu era şi editor al vechilor 
cronici româneşti. Poetul reproduce corespondenţa integral, poate şi pentru aceste informaţii de ordin cultural. 





'INDB, L1 (1880), nr. 122, [19 apr.] 1 mai, p. 3. 





[„«JOURNAL DES DEBATS» ÎN NUMĂRUL SĂU...”] 

(p. 514-515) 


Ziarul francez publică editorialul Paris. Samedi 1er mai in 20 aprilie/2 mai 1880'. De aici extrage Eminescu fragmentul pe 
care îl integrează în articolul său. 





1 JDEB, (1880), [20 apr.] 2 mai, p. 1. 


[„ÎN NUMĂRUL NOSTRU DE VINERI...”] (p. 515) 
Corespondenta la care trimite Eminescu, Bucarest 13/25 avril, se publică în ,,L'Indépendance belge” în 19 aprilie/1 mai 
1880!. Poetul o reproduce în articolul [,,Asupra lucrurilor ce se petrec la noi...”] din 25 aprilie 1880, cu care ne-am ocupat 
mai sus. 





1 INDB, LI (1880), nr. 122, [19 apr.] 1 mai, p. 3. 


POLITICA NOULUI CABINET ENGLEZ (p. 521) 


Politica externá a guvernului englez este comentatä de ziarul „Le Temps” în al doilea editorial, [,,C'est une chose 
curieuse...”], publicat în 12/24 mai 1880'. Eminescu arată în prezentarea introductivă motivele pentru care îl preia din ziarul 
francez. Poetul reproduce articolul integral. 





1 TEMPS, XX (1880), nr. 6974, [12] 24 mai, p. 1. 


[ÎN NUMĂRUL SĂU DE LA 6 IUNIE...”] (p. 527) 


Depesa studentilor romäni cátre Henri Rochefort se publicá, cum aratá Eminescu, in ziarul „Le Mot d'ordre” in 25 mai/6 
iunie 1880 !. Este inserată la rubrica Derniere heure. 





' LMDO, IV (1880), nr. 158, [25 mai] 6 iun., p. 1. 


[„ASUPRA ALEGERILOR JUDETENE...”] (p. 531) 


Eminescu reţine din editorialul Bruxelles, 25 Juin 1880, publicat în „Le Nord”, in 14/26 iunie 1880, a treia secţiune, [,, Des 
elections pour les conseils generaux...” ], consacratá vietii politice din tara noasträ'. Textul este reprodus integral. 





1 LNO, XXVI (1880), nr. 178, [14] 26 iun., p. 1. 


LAM POMENIT ÎN NUMĂRUL NOSTRU DE ALALTĂIERI...”] 
(p. 531) 


Comentariile ziarului „Le Temps” privind aplicarea hotărârilor Conferinţei de la Berlin sunt cuprinse în al doilea editorial, 
L,On dit qne le gouvernement ottoman...”], publicat în 14/26 iunie 1880', Din prezentarea introductivă, cu care însoţeşte 
articolul din ziarul francez, se desprinde că Eminescu avea motive să formuleze rezerve cu privire la hotărârile Conferinţei de 
la Berlin. 





'TEMPS, XX (1880), nr. 7007, [14] 26 iun., p. 1. 





[„CU TOATE CĂ...”] (p. 531—532) 


Ziarul „Le Nord" se ocupă de remanierea guvernului liberal, condus de I. C. Brătianu, în editorialul Bruxelles, 29 Juin 1880, 
publicat in 18/30 iunie 1880'. Articolul reprodus de Eminescu formează a cincea secţiune, [,„,Des informations de 
Bucarest..."], din editorialul ziarului din Belgia. 





1 LNO, XXI [ (1880), nr. 182, [18] 30 iun., p. 1 


[„DIN SORGINTI OFICIOASE...''] (p. 544) 


Problema revoluţionarilor ruşi care activau pe teritoriul ţării noastre este discutată in editorialul Bruxelles, 1% aoút 1880 
publicat în „Le Nord" în 21 iulie/2 august 1880!. Ziarul din Bruxelles consacră acestei chestiuni o secţiune, [,On sait qu'il a 
été question..."], a editorialului său. 





'LNO, XXVI (1880), [21 iul.] 2 aug., p. 1. 

[„PE CÂND FOILE AUSTRO-GERMANE..."] (p. 545) 


Eminescu reproduce un fragment din editorialul Bruxelles, 8 aoüt 1880 publicat in „Le Nord" in 28 iulie/9 august 1880 '. 
Poetul transcrie acest fragment, [,,Les résultats pratiques de l'entrevue..."], ca o ilustrare a tezei sale cu privire la păstrarea 
strictă a neutralității ţării noastre. 





'LNO, XXVI (1880), nr. 222, [28 iul.] 9 aug., p. 1. 


LIN PRIVINŢA CESTIUNH DUNĂRII..."] (p. 546—547) 


Opiniile publicaţiilor „Grenzbote" şi „Allgemeine Zeitung" în chestiunea dunăreană sunt comentate de ziarul „Le Nord" în 
editorialul Bruxelles, 11 aoüt 1880 publicat în 31 iulie/12 august 1880', Eminescu urmărea cu atenţie discuţiile din proza 
străină, cum vom vedea şi mai departe, cu privire la chestiunea dunăreană. 





1 LNO, XXVI (1880), nr. 225, [31 iul.] 12 aug., p. 1. 


[„ASUPRA CESTIUNII DUNÄRENE CITIM..."] (p. 547) 


„Journal des débats" publică articolul reprodus de Eminescu ca al doilea editorial, [,,Les operations periodiques de la 
commission europeenne du Danube..."], în 31 iulie/12 august 1880'. Poetul se opreşte la acest editorial pentru faptul că 
prezenta şi opiniile presei germane (,,Grenzbote", „Neue freie Presse") în chestiunea dunăreană. 





'JDEB, (1880), [31 iul.] 12 aug., p. 1. 


SCHOPENHAUER ÎN FRANŢA (p. 552) 


Circulaţia operei lui Schopenhauer în Franţa este comentată de Ad. Le Beroullet, în cronica sa literară, Courvier litteraire, 
publicată în „Le Temps" in 13/25 august 1880!. Aici prezintă traducerea lui J. A. Cantacuzino, Aphorismes sur la sagesse 
dans la vie. Jules Clartie face remarcile ironice la adresa lui Schopenhauer, pe care le relevă Eminescu, în 





cronica vieţii pariziene, La vie de Paris, publicată în acelaşi ziar în 12/24 august 1880 ?. E. Caro tratează despre pesimismul 
lui Schopenhauer în două capitole din cartea sa Le pessimisme au XIX” siecle, publicată în 18787. 





' TEMPS, XX (1880), nr. 7066, [13] 25 aug., p. 3. 

? Idem, nr. 7065, [12] 24 aug., p. 3. 

"E Caro, Le pessimisme au XIX" siècle. Leopardi-Schopenhauer-Hartmann, Paris, Librairie Hachette et C*, 
1878, p. 117-151, 211-246. 


[„ASUPRA CESTIUNII DUNÄRENE...”] (p. 553) 


„Journal des débats" publică acest al doilea editorial, [,,On a traite ici..."], în 23 august/4 septembrie 1880 1 Eminescu omite 
numai fraza introductivă. Articolul „Grenzbote" este prezentat de poet în 5 august 1880 (p. 285). 





' JDEB, (1880), [23 aug.] 4 sept, p. 1. 


[„DESIGUR CĂ RELATIILE...”] (p. 554) 


Corespondenta Lettres de Russie. Saint-Petersbourg, 5 septembre, reprodusă de Eminescu, se publică în „Le Temps" în 28 
august/9 septembrie 1880!. Poetul omite începutul şi un aliniat final. Articolul prezintă interes pentru cunoaşterea raporturilor 
dintre Imperiul austro-ungar şi Imperiul țarist. 





"TEMPS, XX(1880), nr. 7081, [28 aug.] 9 sept., p. 1, 


[„«BUKARESTER TAGBLATT» NU OBOSESTE...”] (p. 556—557) 


Poziţia Franţei în „chestiunea orientală" este prezentată de ziarul „La liberte" în articolul La France et l'Europe publicat în 30 
august/11 septembrie 1880'. 





1 LLIB, (1880), [30 aug.] 11 sept., p. 1. 


[„CU PRIVIRE LA MEMORIUL ANONIM...”] (p. 558) 

Memoriul guvernului român în chestiunea dunăreană ESTE comentat de ziarul „Le Parlement" în editorialul, Paris. Vendredi 
2-1 Septembre, din 12/24 septembrie 1880'. Ziarul francez pune la contribuţie O corespondenţă austriacă [,,La 
Correspondance autrichienne..."]. Sunt extrase din editorialul ziarului francez numai două fraze (‚nu ţine îndestul... ale 
Austro-Ungariei”, „cine-i cuminte... Porţile de Fier"). 





'LPAR, II (1880), nr. 263, [12] 24 sept., p. 1. 


[„CESTIUNEA DUNĂREANĂ PREOCUPÍND...”] (p. 558) 


Eminescu reproduce prima secţiune a editorialului Bruxelles, 27 Septembre 1880, [,,Le «Times» prend la defense..."] publicat 


în „Le Nord" în 16/28 septembrie 1880. Polemica ziarului „Le Nord" cu publicaţia engleză reflectă poziţia Imperiului țarist 
în chestiunea dunăreană. 





'LNO, XXVI (1880), nr. 272, [ 16] 28 sept., p. 1. 


BALANTA COMERCIALÁ (p. 573) 


Editorialul Berlin, 5. November. Die Bedeutung der internationalen Handels-Bilanz, se publicá in ziarul „Die Post" in 25 
octombrie/6 noiembrie 1880* . Editorialul din ziarul german este reprodus integral. 





"POST, XV (1880), nr. 395, [25oct.] 6 nov., p. 1-2. 





[„AGENŢIA HAVAS NE NOTIFICA...”] (p. 574) 


Eminescu integreazá ín discursul critic al doilea editorial, [,,L'Autriche poursuit sur tous les points...”], publicat ín ,,Le 
Temps” in 29 octombrie/10 noiembrie 1880'. Ziarul francez face o buná caracterizare a politicii Curtii din Viena in 
chestiunea dunáreaná. 





' TEMPS, XX (1880), nr, 7143, [29 oct.] 10 nov., p. 1. 


L,E O FIERBERE ÎN UNGARIA...”] (p. 578) 


Articolul reprezintă, ca şi cel de mai sus, al doilea editorial, [,,On ne peut retire le traite de Berlin... ”], publicat în ziarul „Le 
Temps” în 6/18 noiembrie 1880!. Sublinierea din partea finală aparţine poetului şi prin ea caută să atragă atenţia asupra 
politicii Curţii din Viena în Balcani. 





'TEMPS, XX (1880), nr. 7151, [6] 18 nov., p. 1. 


[„ASUPRA PRETINSULUI PROTEST...”] (p. 579) 


Comentariul ziarului „Le Temps” privind libertatea navigaţiei pe Dunăre este cuprins în articolul [,,Un corespondent nous 
fait part de quelques observations...”], publicat în 11/23 noiembrie 1880*. Curtea din Viena căuta pe toate căile să-şi asigure 
controlul pe Dunăre de la Turnu Severin la Marea Neagră, deşi nu era şi aici ţară riverană. 





'TEMPS, XX (1880), nr. 7150, |11] 23 nov., p. 1. 


[,,«L'INDÉPENDANCE BELGE» ANUNTA...”] (p. 579) 


Corespondenta din Viena se publicá ín ,,L'Indépendance belge” cu titlul Vienne, 20 novembre. Nouvelles d'Autriche. 
Corresp. particuliere de „L'Independance” in 13/25 noiembrie 1880'. Eminescu dä un extras din corespondenta din ziarul 
belgian („Se crede. .. în această afacere”). 





'INDB, LI (1880), nr. 328, [13] 25 NOV., p. 2. 


[„OBICINUITI A ŢINEA PE CITOR...”] (p. 591) 


Situaţia internă din România este comentată de ziarul „Le Nord” în ultima secţiune din editorialul Bruxelles, 18 decembre 
1880 [,,Dans une des dernieres seances de la Chambre des deputes de Roumanie...”], publicat în 7/19 decembrie 1880!. 
Eminescu reproduce textul integral. Se cuvine reţinut faptul că ziarul din Bruxelles trimite şi la articolele poetului din 
» Timpul” cum face şi cu alte prilejuri. 





'LNO, XXVI (1880), nr. 354, [7] 19 dec., p. 1. 

OPERE XII 


Completează Comentariile la următoarele articole din acest volum: 


ŞCOALA NORMALĂ SUPERIOARĂ SECŢIA BUCUREŞTI [1] (p. 517) 


Eminescu trimite pentru plagiatul lui I. Crăciunescu la lucrarea lui J.-M. Guardia, L'Education dans l'ecole libre şi arată că 
profesorul bucureştean pune la contribuţie, fără să mărturisească, Cap. III. Le professeur. Poetul indică şi pagina, 





însă trimiterea sa este incompletă de vreme ce citatul se extinde şi pe pagina următoare. Fragmentul al doilea, marcat prin 
punctele de suspensie, face parte din Cartea a II-a, Le maître. Cap. I. Le corps enseignant °. Se cuvine observat şi faptul că 
textul francez reprodus de Eminescu cuprinde omisiuni de cuvinte şi chiar părţi de frază. 





LI AM. Guardia, L'Éducation dans l'ecole libre. L'ecolier. — Le maître. — L'enseignement. Paris, G. Pedone 
Lauriel, Editeur, 1880, p. 225-226. 
? Idem, p. 194. 


ŞCOALA NORMALĂ SUPERIOARĂ SECŢIA BUCUREŞTI [2] 
(p. 520—521) 


Cartea lui Robert le Barrois D'Orgeval, La Propriete litteraire, se publică în 1868! şi tratează această problemă în legislaţia 
din Franţa, Anglia, America, Austria, Belgia, Spania, Italia, Portugalia, Germania şi Rusia. Se încheie cu prezentarea 
convenției internationale privind proprietatea literară încheiată între Franţa si alte ţări. 





"Robert le Barrois D'Orgeval, La Propriete littéraire. En France et à l'étranger. Son histeire. Sa législation suivie 
des conventions internationales. Conclues jusqu'a ce jour avec les principaux Etats de l'Europe, Paris, E. Dentu, 
Libraire-Editeur, Ernest Thorin, Libraire-Editeur, 1868, 199 p. 


LOUISE MICHEL (p. 523) 


Ziarul „Gaulois” publicá interviul Chez Louise Michel in 13/25 ianuarie 1881 '. Eminescu transcrie numai un fragment. 





1GAUL, XIII (1881), nr. 500, [13] 25 ian., p. 1-2. 


[„ÎN NUMĂRUL NOSTRU PENULTIM...”] (p. 535) 


Problema ridicárii Romániei la rangul de regat este comentatá de ,,Le Nord” ín mai multe articole. Eminescu reproduce acest 
editorial, Bruxelles, 14 Mars[,,La reponse faite...”], publicat in 3/15 martie 1881'. Aici se consemnează şi „povestirea” 
ziarului „Neue freie Presse” in chestiunea proclamárii regatului. 





'LNO, XXVII (1881), nr. 74, [3] 15 mart., p. 1. 


[L ZIARELE FRANCEZE...”] (p. 537) 


„Journal des débats” publică editorialul Paris. Dimanche, 27 Mars [,,Le Parlement roumain...”] în 16/28 martie 1881'. 
Eminescu omite începutul. Scrisoare deschisă, adresată de Lascăr Costin lui A. D. Holban, apare în „Romänul” in 22 
februarie 18812. 





'JDEB, (1881), [16] 28 mart., p. 1. 
? ROM, XXV (1881), 22 febr., p. 171. 


[„DIN MEMORIILE...”] (p. 539) 


Editorialul din „Journal des débats”, Paris. Samedi, 2 Avril [,,La proposition Windthorst... ”], integrat de Eminescu în 
articolul său, se publică în 24 martie/5 aprilie 1881'. Poetul îl reproduce integral. 





'JDEB. (1881), [24 mart.] 5 apr., 1. 





MOARTEA ÎN DINASTIA RUSĂ (p. 539) 

Eminescu pune la contributie numärul special din suplimentul literar al ziarului „Figaro”, publicat in 7/19 martie 1881'. 
Publicaţia franceză consacră acest număr asasinării ţarului Alexandru al II-lea. Aliniatul cu oare deschide Eminescu 
traducerea (, Dinastia Holstein-Gottorp... bombele nihiliştilor”) reprezintă o parafrazare a expunerii din „Figaro” privind 
evenimentele din Rusia. Aparține poetului şi trimiterea din final („În numărul viitor. . . acestui tar”.). 





"FIGLIT, VII (1881), nr. 12, [7] 19 mart., p. 2. 


ASASINAREA LUI PETRU III (p. 539) 


Biografia se publică tot în suplimentul literar al ziarului „Figaro”, din 7/19 martie 1881! Aparține lui Eminescu fraza 
introductivă („După cum am spus... de Petru III”) care nu se află în textul francez. 





'FIGLIT, VII (1881), nr. 12. [7] 19 mart., p. 2. 


MOARTEA CATARINEI II (p. 539) 


Eminescu reproduce şi această biografie din suplimentul literar al ziarului „Figaro” din 7/19 martie 1881'. Operează însă în 
text mai multe omisiuni între care şi indicatia colecţiei in care se tipăreşte lucrarea lui Ch.-Fr.-Ph.-Masson de Blamont, 
Memoires secrets sur la Russie. 





1 FIGLIT, VII (1881), nr. 12, [7] 19 mart., p. 2. 


ASASINAREA LUI PAUL I (p. 540) 


Este a patra biografie reprodusă de Eminescu din suplimentul literar al ziarului ,,Figaro” din 7/19 martie 1881'. Poetul nu 
marchează trecerea la cea de-a doua secţiune a expunerii („Prinţul Platon Zubof şi generalul Bennigsen...”) şi nu subliniază 
cuvintele lui Suvorov, prin care făcea aprecieri cu privire la unele măsuri ale ţarului. 





1 FIGLIT, VII (1881), nr. 12, [7] 19 mart., p. 2. 


MOARTEA LUI ALEXANDRU I (p. 540) 


Biografia, a cincea, a țarilor ruşi, este reprodusă de Eminescu din acelaşi supliment literar al ziarului „Figaro” din 7/19 martie 
1881'. Poetul omite finalul, în care se prezintă legăturile ţarului cu Franţa. 





"FIGLIT, VII (1881), nr. 12, [7] 19 mart., p. 2. 


MOARTEA LUI NICOLAE I (p. 541) 


Biografia lui Nicolae I este întocmită după brosura Les dernieres heures de la vie de l'empereur Nicolas I, tipărită la Viena în 
1855. Eminescu preia însă biografia din suplimentul literar al ziarului ,,Figaro” din 7/19 martie 1881'. Omite finalul de 
concluzii privind situaţia din Rusia. Această pagină din „Figaro litteraire” este semnată: Scriptor si se constituie într-un 
reportaj asupra asasinării lui Alexandru al II-lea, cu incursiuni şi în istoria familiei domnitoare din Rusia ţaristă. 





'FIGLIT, VII(1881). nr. 12, [7] 19 mart.. p. 2. 





BISMARCK CA SOCIALIST (p. 546) 


Eminescu traduce din editorialul Fürst Bismarck als Socialist, publicat in „Allgemeine Zeitung” în 13/25 aprilie; 1881, 
numai începutul. Se opreşte la această parte întrucât aici se fac aprecieri asupra opiniilor cancelarului german cu privire la 
progresul societăţii omeneşti. 





!AAZ, (1881), nr. 115, [13] 25 apr., p. l. 


[„TRĂIM ÎNTR-O ŢARĂ CIUDATA...”] (p. 554) 


Cuvântarea lui D. Brătianu este comentatä de „Figaro”, cum arată şi Eminescu în 9/21 mai 1881'. Poetul reţine numai 
reflectiile ziarului francez cu privire la nivelul dezbaterilor din Parlamentul român. 





"FIG, XXVII (1881), nr. 141, [9] 21 mai, p. 1. 


SITUAŢIA ÎN RUSIA [„GUVERNUL RUSESC...”] (p. 562) 

Evenimentele din Rusia sunt prezentate de ziarul „Kolnische-Zeitung” într-o corespondenţă, Russland. Petersburg, 10 luni, 
publicată în 30 mai/ 11 iunie 1881'. Eminescu parafrazează textul din ziarul german. 





'KZEIT, (1881), nr. 160, [30 mai] 11 iun., p. 2. 


L «L'EUROPE DIPLOMATIQUE» PRIMESTE...”] (p. 571) 


Corespondenta din Petersburg, Lettre de Russie. Saint-Petersbourg, 14/26 Juin 1881, se publică în „L'Europe diplomatique” 
în 21 iunie/3 iulie 1881’. Eminescu omite începutul şi sfârşitul. 





'EDIPL, VI (1881), nr. 27, [21 iun.] 3 iul, p. 3. 


[„DEMAGOGII SUNT ACEIAŞI...”] (p. 574) 


Eminescu prezintă opiniile presei franceze cu privire la manifestaţiile prilejuite de festivitățile din 14 iulie pe baza a două, 
editoriale, unul din „Figaro”, Memoire d'aujourd'hui, publicat în 3/15 iulie 1881! şi altul din „La République française”, 
Paris, 11 Juillet, apărut în 30 iunie/12 iulie 18817. Poetul integrează în parafrazarea sa şi fragmente, în traducere, din textele 
franceze (,,fétes nationales comme un des plus puissantes moyens d'education publique”). 





"FIG, XXVII (1881), nr. 196, [3] 15 iul, p. 1. 
"BEER, XI (1881), nr. 3514, [30 iun.] 12 iul., p. 1. 


[L ZILELE DIN URMĂ SE COMENTASE...”] (p. 576) 


Întâmplările relatate de Eminescu sunt comentate de ziarul ,Egyetértés” în două corespondențe, Bukarest, Jul. 17 şi 
Bukarest, Julius 29, din 8/20 iulie şi 20 iulie/l august 1881!. Ziarul maghiar ia atitudine, într-un articol, Budapest, Julius 28°, 


împotriva poziţiei adoptată de „Timpul” în chestiunea dunăreană. Unele articole la care se referă ziarul aparţin poetului. 





! EGY, XV(1881), nr. 198, [8] 20 iul. p, 1; [20 iul.] l aug., p. 1. 
? Idem, nr, 207, [17] 29 iul., p. 1. 





LD. MINISTRU PREZIDENT...”] (p. 576) 


Cuvántarea lui Kálmán Tisza se publicä in „Pester Lloyd” in 6/12 iulie 1881' ;i este comentatá in editorialul din acelasi 
număr. 





"PEL, XXVIII (1881), nr. 196, [6] 12 iul., p. 12. 


LIN «PESTHER LLOYD» GĂSIM...”] (p. 592) 


Entrefiletul [,,Zur Donanfrage...”], reprodus de Eminescu, se publicä in „Pester Lloyd” in 18/30 august 1881'. 





1 PEL, XXVIII (1881), nr. 238, [18] 30 aug., p. 2. 


[„ZIARUL «UNGARISCHE POST» ADUCE AMÄNUNTE...”] (p. 592) 


Informaţiile privind conflictul de graniţă sunt extrase de Eminescu dintr-o corespondenţă din , Ungarische Post”, 


Klausenburg, 29. August, reprodusă în ,, Pester Lloyd” în 18/30 august 18811. 





' PEL, XXVIII (1881), nr. 238, [18] 30 aug., p.3 


[„„« CORESPONDENŢA POLITICĂ, DIN VIENA...”] (p. 593) 


Eminescu trimite la ziarul vienez însă reproduce integral o corespondenţă, Wien, 30. August, publicată în „Pester Lloyd” in 
19/31 august 1881". 





"PEL, XXVIII (1881), nr. 239, [19] 31 aug., p, 2. 


[MAI ZILELE TRECUTE ERA VORBA...”] (p. 595) 


3» 


Eminescu revine asupra informaţiilor din „Corespondenta politică”, cu care se ocupă în articolul din 23 august 1881 (p. 307— 
308). Aprecierile la adresa României sunt cuprinse în editorialul Budapest, 3. September, publicat în „Pester Lloyd” în 22 
august/3 septembrie 18811. 

"PEL, XXVIII (1882), nr. 243, [22 aug] 3 sept., p. 2. 


[„PRIN MARTIE...”] (p. 598) 


Editorialul Paris. Dimanche, 27 Mars. [,,Le parlement roumain...”], comentat de Eminescu in articolul [,,Ziarele 
franceze...”], din 25 martie 1881 (p. 108—110), se publicá ín ,,Journal des débats” ín 16/28 martie 1881'. Poetul reia textul 
integrat in articolul din 25 martie 1881, insä opereazá citeva omisiuni. 





'JDEB, (1881), [16] 28 mart., p. 1. 


[L «LE RENSEIGNEMENT PARISIEN» SCRIE...”] (p. 610) 


Aprecierile ziarului francez în chestiunea dunăreană sunt cuprinse în editorialul Paris, 5 octobre. La question du Danube, 
publicat în 14/26 octombrie 1881'. Eminescu omite, cum precizează, citatul făcut de ziarul francez din ,,Románul”, oficiosul 
guvernului liberal. 





'REPAR, I (1881), nr. 151, [ 14] 26 oct., p. 1. 


[„DEŞI IN CESTIUNEA DUNĂRII...”] (p. 613) 


Chestiunea dunăreană este comentată de ziarul Renseignement parisien” în editorialul Paris, 3 novembre 1881. La 
sentinelle du Danube, publicat in 26 octombrie/6—7 noiembrie 1881'. Eminescu omite două citate din „Romänul”, 
comentate favorabil de ziarul francez. Poetul presupunea că acesta stătea în relații cu guvernul român. 





'REPAR, I (1881), nr. 160, [26 oct.] 6-7 nov., p. 1. 





[„ «JOURNAL DES DÉBATS» SCRIE...”] (p. 616) 


Ziarul francez consacră chestiunii dunărene editorialul Paris, Lundi 14 novembre [,,Les declarations faites par M. de 
Kallay...” ], publicat în 3/15 noiembrie 1881'. Eminescu reproduce editorialul integral. „Journal des débats” remarcă, pe bună 
dreptate, preocuparea Imperiului austro-ungar de-a ține în izolare micile state vecine de politica europeană. 





'JDEB, (1881), [3] 15 nov., p. 1. 


[ «LE RENSEIGNEMENT PARISIEN)»..."'] (p. 617) 


Eminescu extrage fragmentul pe care il comentează din articolul La Roumanie et l'Autriche, publicat în ziarul francez în 5/ 
17 noiembrie 1881 !. „Le Renseignement parisien” îşi schimbă titlul în ,,L'Echo de France” în 6/18 noiembrie 1881°. 





'REPAR, I (1881), nr. 170, [5] 17 nov., p. 1. 
“ECFR, I (1881), nr. 171, [6] 18 nov., p. 1. 


[ «L'ECHO DE FRANCE» URMEAZĂ...”] (p. 619) 


Ziarul francez face în articolul La Roumanie et le Danube, publicat în 11/23 noiembrie 1881', o sinteză a informaţiilor 
din „Messager de Vienne”, „La France”? si alte publicaţii privind chestiunea dunăreană. Eminescu omite, cum precizează , 
(„După ce foaia franceză... urmează”) citatele din „Românul” si din „Timpul”. Ziarul francez face o caracterizare a 
articolului lui Eminescu [,,Îmblă vorba.. .” ], publicat in „Timpul” în 4 noiembrie 1881 (p. 392, 394) şi reproduce două 
fragmente în traducere franceză. „D'autre part « Timpul » — scrie ,L'Echo de France” — organe de l'opposition 
conservatrice s'ecrire ironiquement: 

On trouve des hommes à l'esprit délié qui sauront trouver un moyen d'appliquer la formule du comte Andrássy sur 
l'identite des intérêts de la Roumanie et de l'autriche-Hongrie?. 

Quelle belle ère de prospérité pour la Roumanie. Nos ports seraient régis par des capitaines impériaux-royaux et leur 
autorité des phanariotes”. Am reprodus rândurile de mai sus ca o ilustrare a ecoului stârnit de articolele lui Eminescu si în 
presa străină din afara hotarelor țării. 





1 ECFR, 1(1881), nr. 175, [11] 23 nov., p. 1. 
? LFRA, (1881), [10] 22 nov., p. 2-3 (La question du Danube). 


[„DE CÂTE ORI POZITIA...”] (p. 613) 


Eminescu are în vedere editorialul Berlin, 8. November. Der Reichskanzeler, publicat în ziarul ,,Post” in 28 octombrie/ 9 

noiembrie 1881', pe care îi traduce, cum vom arăta mai departe. 
Merită să reţină atenţia interpretarea ce-o dă informaţiilor din ziarul german. 





"POST, XVI (1881), nr. 308, [28 oct.] 9 nov., p. 1. 


[,, ARTICOLUL DIN «POST»...”] (p. 615) 


Comentariile ziarului „Post” privind retragerea lui Bismarck sunt cuprinse în editorialul Berlin, 8. November. Der 
Reichskanzeler, menţionat mai sus. Eminescu îl traduce integral. 

Comentariile ziarului berlinez prezintă interes îndeosebi pentru cunoaşterea opiniei publice germane faţă de politica 
lui Bismarck. 





L,«LE NORD» SCRIE...”] (p. 622—623) 


Colecţia ziarului „Le Nord” pentru iulie-decembrie 1881, păstrată în fondurile de la Versailles ale Bibliotecii Naţionale a 
Franţei, recuperată din redacţia unui ziar, se prezintă cu numeroase decupări de texte pentru reproduceri sau altă destinaţie. 
Pentru acest motiv articolul de faţă nu a putut fi identificat. 


[„«LE NORD» ZICE CĂ...”] (p. 625) 


Eminescu reproduce integral o secţiune din editorialul Bruxelles, 10 decembre 1881 [,,Bien qu'aucune modification...”], 
publicat în ziarul din Bruxelles în 29 noiembrie/11 decembrie 1881". 

„Le Nord” prezintă şi ziarele româneşti, [,,Les journaux roumains...”] şi în numărul din 21 noiembrie/3 decembrie 
1881, se ocupă de articolul lui Eminescu [,Cestiunea Dunării...”] din 6 noiembrie 1881. (p. 395-396) şi arată că în 
chestiunea dunăreană guvernul liberal avea două morale: una în politica internă şi alta în cea esternă?. 





1 LNO, XXVII (1881), nr. 345. [29 nov.] 11 dec., p. 1, 
? Idem, nr. 337, [21 nov.] 3 dec., p. 1. 


[L CONTELE HOYOS SOSIND LA VIENA...”] (p. 628) 


Eminescu reproduce articolul Wien, 23 December din ,,Fremden-Blatt”* care face referire si la editorialul Paris, 20 
Decembre [,,Il ne parait pas que la declaration”...], publicat în „Journal des débats” în 9/21 decembrie 18817. 
„Fremden-Blatt” rezumá opiniile ziarului francez. 





! FREM, XXXV (1881); nr. 354, [12] 24 dec., p. 1. 
? JDEB, (1881), [9] 21 dec., p. 1. 


VICTOR HUGO (p. 642) 


Festivitätile consacrate särbätoririi lui V. Hugo sunt prezentate de „Journal des debats” intr-un articol, La fete de Victor 
Hugo, publicat in 16/28 februarie 1881'. Informatiile din „Timpul” sunt insä extrase dintr-o sursä neidentificatá. 





! JDEB, (1881), [16] 28 febr., p. 2. 


SUFRAJUL UNIVERSAL (p. 642) 


Editorialul lui E. Zola, Le suffrage universel, din care reproduce ,,Timpul”, se publică in „Figaro” în 27 iulie/8 august 1881". 
Zola nu este un scriitor pretuit de Eminescu si paternitatea traducerii nu poate fi demonstratá cu certitudine. Poetul preia insä 
si texte ale altor scriitori, fatä de care avea rezerve, dacá acestea li serveau in demonstrarea tezelor sale. 





"FIG, XXVII (1881), nr. 220, [27 iul.] 8 aug., p. 1. 


[„PRINTR-O INDISCRETIUNE...”] (p. 642) 


Documentele prezentate de Eminescu se publicä in „Egyetertes” sub formá de corespondente, Budapest, Szeptember 20 si 
Wien, 13. September, ín 9/21 septembrie 1881'. Sunt reproduse integral. 





! EGY, XV (1881), nr. 260, [9] 21 sept.. p. 1. 

Revoluţia de emancipare naţională şi socială condusă de T. Vladimirescu. 
18—19/30--31 ianuarie Conform unui plan stabilit între Comitetul de oblăduire, instituit la Bucureşti la moartea 
domnitorului Alexandru Suţu şi Tudor Vladimirescu, acesta pleacă în Oltenia, unde 

va declanşa revoluţia de emancipare naţională de sub dominaţia otomană Revoluţia izbucneste in condiţiile intensificării 
mişcări de eliberare naţională a popoarelor din Peninsula Balcanică supuse Porții si adâncirii antagonismului dintre Imperiul 
țarist şi Imperiul otoman. 


23 ianuarie/3 februario Proclamaţia de la Tismana-Padeş. "Tudor Vladimirescu lansează un apel către populaţie în vederea 
unei cât mai largi participări la revoluţie. Proclamaţia, accentuând latura socială a revoluţiei, dar în fapt referindu-se critic 
mai ales la regimul politic şi la boierii care nu vor adera la mişcare, are un larg ecou în rândul ţăranilor care participă la 
revoluţie, considerând-o drept o mişcare general antifeudală. Perspectiva unui război țărănesc va duce la încordarea 
raporturilor dintre Tudor şi boierii, afiliati ori nu Eteriei, dispuşi să sprijine numai o mişcare de eliberare naţională. 


21 martie/2 aprilie Tudor, în fruntea forţelor revoluţionare, intră în Bucureşti; evenimentul fusese precedat în cursul lunii de 
o succesiune de proclamatii în numele Adunării norodului (armata revoluţionară), singura în măsură să confirme pe noii 
mandatari ai puterii executive. Primit de boieri cu ostilitate ca instigator al ţăranilor împotriva regimului feudal, Tudor 
constrâns de dezavuarea mişcării de către ţarul Rusiei şi de împăratul Austriei precum şi de pericolul unei invazii otomane, 
consimte, în vederea unei concilieri, să cheme pe răsculați „la ordine”, la respectarea ,,ránduielilor” ţării. În numele Obstestii 
Adunări T. Vladimirescu întreţine o intensă corespondenţă diplomatică: memorii către împărații Rusiei şi Austriei, menite sá 
justifice şi să legitimeze revoluţia, petiţii către Poartă şi paşalele de la Dunăre cerând restabilirea vechilor raporturi de 
suzeranitate stipulate in capitulatii în virtutea cărora principatele beneficiau de dreptul de-a-şi alege domni pământeni şi de un 
grad mai mare de autonomie. 


8/20 aprilie Are loc întâlnirea dintre Tudor Vladimirescu şi Alexandru Ipsilanti, conducătorul Eteriei, organizaţie secretă 
greacă al cărei program prevedea declanşarea unei insurectii generale antiotomane în Balcani susţinută îndeaproape de armata 
ţaristă. Deşi mişcarea eteristă fusese la rândul ei dezavuată de ţar, Al. Ipsilanti spera încă în realizarea planului iniţial. Se 
stabileşte doar un acord parţial asupra desfăşurării acţiunilor militare şi asupra telurilor urmărite. 


1/13 mai Trupele otomane pătrund în ţările române pentru a reprima revoluţia. Acţiunile lor militare sunt însoţite de 
represalii asupra populaţiei civile. 


27 mai/8 iunie în urma sentinței unui tribunal militar instituit de Ipsilanti, Tudor Vladimirescu este executat la Târgovişte, 
acuzat pe nedrept de trădarea cauzei antiotomane; trupele de panduri se împrăştie, o parte din ele rezistând totuşi în 
continuare turcilor până la 17/29 iulie, când sunt definitiv învinse la Slobozia; trupele eteriste fuseseră zdrobite la Drăgăşani 
în 7/19 iunie. 


1822 


2 martie Nota Imperiului țarist, Austriei şi Angliei către Poartă prin care se reclamă evacuarea principatelor şi instaurarea 
unei administrații civile. 


17 aprilie La Constantinopol, convocați de Poartă, delegaţii marii boierimi din principate revendică restabilirea pe tron a 
Domnilor pământeni, excluderea grecilor din funcţiile civile şi eclesiastice, rezervarea funcţiilor publice exclusiv pentru 
români, restabilirea şi sporirea vechilor privilegii ale boierimii dar şi introducerea unor reforme de inspiraţie burgheză. 


1/13 iulie Ca urmare a revoluţiei lui Tudor şi a cererilor marii boierimi sunt restabilite domniile pământene, prin Ioniţă Sandu 
Sturdza in Moldova şi Grigore Dimitrie Ghica în Tara Românească. 


septembrie Se redactează în Moldova Cererile cele mai însemnătoare ce se fac din partea obştei Moldovei, proiect de 
constituţie partial liberală, expresie a revendicărilor boierimii mijlocii, adoptat de Domnitor şi înaintat Porții, ceea ce atrage 
reacţia puternică a boierimii mari; un contraproiect de constituţie preconiza o republică aristocratică şi îi califica pe 
petitionari drept cárvunari şi ciocoi (în sensul de oameni cu stare materială recent constituită). Imperiul țarist, sprijinitor al 
marii boierimi, dezaprobă vehement orice schimbare în vechile rânduieli ale ţării, iar Imperiul otoman, care avea să sprijine 
parţial revendicările boierimii mijlocii şi mici, respinge proiectul, ceea ce îl determină pe Ioniţă Sandu Sturdza să amâne 
aplicarea lui. Această ,,constitutie” SE înscrie în seria numeroaselor proiecte similare prezentate îndeosebi Porții, Imperiului 
țarist dar şi altor puteri europene (209 





proiecte de reformă între 1769 şi 1830, multe vizând întărirea autonomiei sau chiar obţinerea independenţei). 


1823 


februarie Mihai Sturdza, în numele marii boierimi moldovene emigrate în urma evenimentelor din 1821, adresează 
reprezentantului diplomatic al Curţii imperiale ruse la Iaşi o serie de memorii prin care blama mişcarea cărvunarilor sprijinită 
de Domnitor, în numele principiilor conservatoare (termen folosit şi definit acum pentru întâia oară), derogând prin aceasta 
de la principiul de interes national al neinterventiei puterilor străine în politica internă. 


1826 


25 septembrie/7 octombrie Se încheie Convenţia ruso-turcă de la Akkerman, care stipulează, în ceea ce priveşte 

principatele, alegerea de cätre Divanuri pe o duratä de 7 ani a Domnitorilor care sä aibä asentimentul puterilor semnatare, 
anularea pe timp de 2 ani a tributului cätre Poartä si libertatea comertului sub rezerva asigurärii cu gräne a Imperiului 
otoman; Divanurile erau chemate să elaboreze măsuri de ameliorare a administraţiei, se permite întoarcerea in ţară şi 
repunerea în drepturi a boierilor refugiaţi în urma revoluţiei din 1821. Prevederile asupra reorganizării interne vor fi 
zădărnicite de izbucnirea războiului ruso-turc din 1828-1829. 


1827 


Se fondează la Golesti, din iniţiativa lui Dinicu Golescu, Ion Heliade-Rädulescu şi Stanciu Cäpätäneanu, Societatea 
literară, cu un vast program de promovare a culturii nationale şi având în vedere şi o serie de reforme politice de esenţă 
liberală. 


1828 


Apare la Sibiu Gramatica românească a lui Heliade-Rădulescu, prin care autorul promova înlocuirea alfabetului 
chirilic prin cel latin şi acceptarea neologismului romanic ca mijloc de îmbogăţire şi modernizare a lexicului. 


25 aprilie/7 mai În urma declanşării războiului ruso-turc, trupele Rusiei ţariste trec Prutul. După îndepărtarea Domnilor 
pământeni se va instaura în principate până în aprilie 1834 o administraţie militară rusă condusă succesiv de contele Pahlen, 
generalul Jeltuhin şi generalul Kiselev. 


1829 


Printre primele periodice româneşti apărute în principate, „Curierul Românesc” (Bucureşti 1829—1848) cu 
suplimentul literar „Curierul de ambe sexe” (1837—1847), editate de I. Heliade-Rădulescu şi „Albina Românească” (aşi 
1829—1850, 1858) cu suplimentul literar „Aläuta românească” (1837—1838), editate de Gh. Asachi, vor contribui alături de 
alte publicaţii la precizarea poziţiei ideologice a burgheziei în ascensiune. 


2/14 septembrie Pacea ruso-turcă de la Adrianopol marchează accentuarea protectoratului Rusiei ţariste în principate. Se 
reconfirmă autonomia administrativă a acestora cu limitarea drepturilor de intervenţie a Turciei şi se stipulează numirea pe 
viaţă a Domnitorilor, desfiinţarea monopolului otoman asupra principalelor produse ale ţărilor române, libertatea comerţului, 
dreptul de liberă navigaţie pe Dunăre şi Marea Neagră a vaselor româneşti, fixarea graniţei pe talvegul Dunării şi pe braţul Sf. 
Gheorghe; Imperiul țarist anexează Delta Dunării, iar Poarta restituie Țării Româneşti raialele Brăila, Giurgiu şi Turnu si 
Moldovei lacul Brateş; se hotărăşte elaborarea Regulamentelor organice. Ocupaţia rusă este menţinută până la plătirea de 
către Poartă a despăgubirilor de război. Una dintre principalele consecinţe ale Tratatului este intrarea principatelor în sfera 
relaţiilor economice capitaliste. 





1830 


30 martie Se încheie la Bucureşti lucrările de elaborare a Regulamentelor organice, alcătuite, conform instrucţiunilor 
amănunțite primite de la Petersburg, de către un Comitet de reformă compus din două secţiuni, munteană şi moldoveană, sub 
preşedinţia consulului general rus. Regulamentele revizuite şi aprobate de puterea protectoare prevedeau: separarea puterilor; 
— puterea executivă era reprezentată de către Domnitor — ales pe viaţă din rândul boierimii mari, de către Adunarea 
Generală Extraordinará—, secondat de Sfatul Administrativ Extraordinar, format din 6 miniştri numiţi; puterea legislativă 
aparţinea atât Domnitorului, care avea iniţiativa legilor, cât şi Adunării Civice (Obişnuita Obştească Adunare), alcătuită din 
42 de deputaţi în Tara Românească şi 35 în Moldova, sub preşedinţia de drept a mitropolitilor; articolele 52 şi 54, afectând 
grav autonomia principatelor stipulau: „Orice act sau hotărâre a Obişnuitei Obşteşti Adunări şi a Domnului care vor fi 
împotriva privilegiurilor Printipatului şi a tractaturilor sau hatişerifurilor întărite pentru folosul acestui Printipat, precum şi 
împotriva drepturilor Curţii suzerane si a Curţii protectoare trebuie să se socoteascä desputernicite şi netinute în seamă”. 
„Obişnuita Obsteascä Adunare are căderea să arate prin anaforale năpăstuirile şi plângerile ţării; şi încă de va fi trebuintä sá le 
facă cunoscut la amândouă Curțile însemnând mijloacele ce va chibzui mai bine pentru a lor îndreptare”; se dispunea 
separarea justiţiei de administraţie, organizarea instanţelor judecătoreşti şi autoritatea lucrului judecat; definirea în linii mari a 
atribuţiilor organelor centrale, a căror competenţă e general teritorială, a instituţiilor de servicii publice specializate etc. În 
aprilie se anexează la Regulamente legea privind organizarea armatei naţionale. Se mai dispunea abolirea monopolului 
breslelor şi preconizarea unor măsuri de protecţie şi încurajare în vederea dezvoltării industriei; dezvoltarea comerţului şi prin 
desfiinţarea vămilor interne; crearea unei bănci naţionale; adoptarea principiului modern al bugetului statului bazat pe fixarea 
cheltuielilor publice în funcţie de veniturile fiscului, pe aprobarea lui de către Adunarea Obştească şi pe controlul veniturilor 
şi cheltuielilor de către un organ special; introducerea capitatiei (impozit pe cap de familie) şi abolirea diferitelor categorii de 
privilegiați fiscali exceptând boierimea şi clerul; fixarea suprafeţei de pământ (arătură şi islaz) pentru ţăranii cläcasi, în 
funcţie de numărul maximal de vite ai fiecărei familii. Prin stipularea dreptului absolut al marilor proprietari asupra unei 
treimi din pământ, ţăranii încetează să mai beneficieze de diversele drepturi de folosinţă urmând a deveni simpli chiriaşi, 
proprietari exclusiv asupra forţei lor de muncă. Se impun clăcaşilor, în afara dijmei, 12 zile de clacă pe rezerva proprietarului 
măsurate nu calendaristic, ci după norma de muncă fixată de Regulament şi care nu se putea îndeplini decât în 2—3 zile. 
Proprietatea absolută, desfiinţarea drepturilor de folosinţă şi tocmelile libere pentru prisoase (islaz pentru plusul de vite şi 
plus de arătură pe bază de învoială nelegiferată) consacră procesul de transformare a domeniului feudal în proprietate de tip 
burghez şi implicit apariţia unei relaţii de producţie incipient capitaliste. Regulamentele dând celor două principate o 

organizare aproape identică, şi reprezentând interesele de clasă ale marii boierimi şi totodată interesele politicii puterii 
protectoare, vor fi promulgate în Ţara Românească la 1/13 iulie 1831 şi în Moldova la 1/13 ianuarie 1832, şi vor rămâne în 
vigoare, exceptând durata revoluţiei de la 1848, până în 1858. 


1831 


29 noiembrie Are loc prima şedinţă a Adunării Obşteşti a Țării Româneşti; în Moldova, prima şedinţă a Adunării Obstesti 
are loc un an mai târziu, la 27 noiembrie. 


1834 


17/29 ianuarie Se semnează la Petersburg convenţia ruso-turcă prin care Imperiul Otoman recunoaşte Regulamentele 
transferarea lor indirectă puterii protectoare constant preocupată de-a aservi complet principatele. Reducerea rolului milițiilor 
numai la asigurarea ordinii interne, sustragerea suditilor (locuitori ai principatelor aflaţi sub protecţia unor puteri străine) 
judecății tribunalelor ţării, dar mai ales articolul adiţional: „în viitorime orice modificatii ar voi să facă mai în urmă Domnul 
la Regulamentul organic nu se vor putea înfiinţa şi a se pune în lucrare decât după o înadins dezlegare a Înaltei Porţi şi cu 
primirea Curţii Rosii” sunt măsurile care ilustrează politica reală a Imperiului țarist în ţările române. „În mod excepţional” 
primii domnitori ai principatelor sunt numiţi de semnatarii convenției. 





3» 


22 martie/3 aprilie Sunt numiţi „pe viaţă” de către Poartă, la propunerea Rusiei ţariste, domnitorii Al. D. Ghica (1834— 
1842) în Tara Românească şi Mihail Sturza (1834—1849) în Moldova. Perioada domniilor regulamentare incluzând şi 
domnia alesului Gh. Bibescu (1842—1848) în Tara Românească va fi caracterizată prin amestecul brutal şi permanent al 
puterii protectoare în viaţa politică şi economico-administrativä a principatelor. Independent de gradul de obedientä al 
domnitorilor, puterea protectoare va întreţine şi va agrava dificila acomodare cu regimul constituţional atât a puterii executive 
cât şi a celei legislative, ceea ce va paraliza în mare măsură activitatea organelor centrale în vederea dezvoltării economice a 
principatelor şi modernizării lor. Implicit se va contura şi va lua proporţii opoziţia mai mult sau mai puţin precaută a 
domnitorilor şi a marii boierimi implicată în activitatea politico-legislativă la adresa protectoratului abuziv. Ea se va 
manifesta şi în rândul boierimii mici şi mijlocii şi al intelectualitätii în contextul revendicărilor burghezo-democratice ale 
acestora. 


1838 


noiembrie Partida naţională din Adunarea Obsteascá a Ţării Româneşti, condusă de I. Câmpineanu, care opusese o 
înverşunată rezistenţă la votarea articolului adiţional din Regulamentul Organic se întruneşte în vederea redactării 
manifestului program Declaraţia de principii a partidei naţionale sau Act de unire şi independenţă; se consideră ilegale 
numirea ca domnitor a lui Al. Ghica şi Regulamentul organic şi se cere adoptarea unei noi constituţii şi unirea principatelor 
sub o domnie ereditară, vizându-se deopotrivă independenţa. Ion Câmpineanu, animator al Societăţii filarmonice al cărei 
scop, nemărturisit, era de-a milita pentru revendicări şi reforme burghezo-liberale, va redacta şi un proiect de constituţie 
prevăzând între altele emanciparea clăcaşilor fără împroprietărire şi vot universal. Memoriile menite a aduce la cunoştinţa 
cercurilor politice franceze, engleze şi otomane aceste deziderate vor urmări si un eventual sprijin prin care I. Câmpineanu să 
devină domnitor. 


1840 


Apar la laşi, sub direcţia lui M. Kogălniceanu, „Dacia literară”, moment important în structurarea ideologiei 
paşoptiste, în promovarea culturii şi literaturii naţionale şi „Arhiva românească”, prima publicaţie consacrată studiilor şi 
documentelor istorice. 


1842 


În Dieta Transilvaniei se votează legea, nesanctionatä, care prevedea introducerea progresivă, într-un interval de 10 
ani, a limbii maghiare ca limbă oficială a Transilvaniei, măsură care atrage protestele românilor şi ale saşilor. 


1844 
9/21 ianuarie — 29 octombrie/10 noiembrie Apare la Iaşi hebdomadarul „Propăşirea” („Foaie Ştiinţifică şi Literară”), 
editat de M. Kogălniceanu, V. Alecsandri, Ion Ghica şi P. Balş, în care publică N. Bălcescu Puterea armată şi arta militară 
de la fondarea principatului Ţării Româneşti şi până acum. 


1845 


Apare la Bucureşti, până în 1851, „Magazin istoric pentru Dacia” sub direcţia lui Aug. T. Laurian şi N. Bălcescu. 


1846 

1846—1847 Se încheie o convenţie între Tara Românească si Moldova privitoare la desfiinţarea vămii dintre ele, care intră în 
vigoare la 1 ianuarie 1848. 





1848 


Se desfăşoară revoluţia română parte integrantă a marelui seism politic care a zguduit continentul de la Paris la Iaşi şi 
Bucureşti („primăvara popoarelor”). 


februarie—martie La Paris în cadrul mai multor şedinţe comune revoluționari munteni şi moldoveni între care N. Bălcescu, 
A. Golescu-Negru, I. Alecsandri şi V. Mälinescu vor stabili un program comun de luptă, în esenţă burghezo-democratic, şi 
desfăşurarea simultană a revoluţiei în ambele principate. Aceste deziderate nu se vor împlini, prin măsurile autorităţilor, 
revoluționarii moldoveni nereuşind să ajungă în timp util la Iaşi. Revolutionarii munteni vor acţiona si în vederea stabilirii 


27 martie/8 aprilie —29 martie/10 aprilie Începe revoluţia română. După difuzarea de către revoluționari a unui manifest- 
apel are loc la Iaşi, cu asentimentul domnitorului M. Sturdza, o adunare populară care hotărăşte redactarea de către un 
comitet din sânul adunării a unei petiţii urmând a fi înaintată Domnitorului. Petiţia proclamatiune. a boierilor si notabililor 
moldoveni, redactată de V. Alecsandri, deşi moderat liberală, va fi numai parţial acceptată de Domnitor care, în seara zilei de 
28 martie/10 aprilie, va reprima armat revolta. Unii conducători ai revoluţiei vor fi arestaţi şi exilați: M. C. Epureanu, Al. I. 
Cuza etc., alţii se vor expatria. Activitatea revoluţionarilor moldoveni va continua şi în ţară şi în emigrație mult radicalizată. 
Miscäri ţărăneşti ca ecou al revoluţiei vor frământa Moldova mult timp după înăbuşirea acesteia. 


3/15—5/17 mai Precedată de o succesiune de proclamatii şi de o adunare pregătitoare (Blaj, 18/30 aprilie) are loc Marea 
Adunare de la Blaj, pe Câmpia Libertăţii; 40 000 de participanţi adoptă cele 16 articole ale programului social şi politic al 
revoluţiei din Transilvania. Se protestează vehement împotriva art. 7 din proiectul de constituţie maghiară revoluţionară, care 
prevedea încorporarea Transilvaniei în Ungaria. Două delegaţii urmau să prezinte doleantele românilor Curţii din Viena şi 
dietei principatului Transilvaniei. Alături de tribunii cauzei românilor din Transilvania Simion Bărnuţiu, Gh. Barițiu, Al. 
Papiu-llarian. T. Cipariu, I. Buteanu, Avram Iancu, Andrei Şaguna etc. participă la adunare revoluționari munteni si 
moldoveni. Concomitent cu Marea Adunare de la Blaj are loc prima adunare de la Lugoj (4/16 mai—5/17 mai) formulând 
revendicările naţionale ale românilor din vestul Transilvaniei, radicalizate ulterior (la congresul de la Timişoara, 13/25 iunie 
şi a doua adunare populară de la Lugoj, 15/27 iunie). 


17/29 mai Ignoränd voinţa populaţiei româneşti majoritare în Transilvania, dieta din Cluj votează încorporarea principatului 
Transilvaniei în Ungaria (vot sancţionat de împăratul Ferdinand I la 29 mai/10 iunie), ceea ce provoacă încordarea relaţiilor 
dintre revoluționarii români şi cei maghiari. 


9/21 iunie Adunarea de la Islaz. Ion Heliade-Rădulescu citeşte proclamația reprezentând proiectul unei constituţii liberale 
înaintate. Se formează un guvern provizoriu. Adunarea marchează începutul revoluţiei în Tara Românească. Minutios 
pregătită, începând încă din martie, de un comitet revoluţionar, ulterior lărgit prin revenirea revoluţionarilor munteni de la 
Paris, comitet care va adopta proclamația către popor si va fixa programul şi măsurile organizatorice în vederea unei optime 
desfăşurări a acţiunii, revoluţia trebuia să izbucnească simultan (la 9/21 iunie) la Bucureşti, la Telega în judeţul Prahova, la 
Islaz în judeţul Romanați şi la Ocnele Mari în judeţul Vâlcea. Măsurile pentru preintämpinarea revoluţiei luate de autorităţi 
vor zădărnici perfecta simultaneitate a acţiunilor, ceea ce nu va afecta desfăşurarea cu succes a mişcării care se va bucura de 
adeziunea maselor populare şi a unei însemnate părţi a armatei. 


11/23 iunie Se declanşează revoluţia la Bucureşti. Domnitorul Gheorghe Bibescu semnează constituţia revoluţionară şi 
recunoaşte guvernul provizoriu revoluţionar de la Bucureşti. Protestul la adresa noii constituţii şi a noului regim instituit la 
Bucureşti, urmat de retragerea din capitală a consulului țarist, îl determină să abdice şi la rândul său să părăsească ţara (13/25 
iunie). Poarta, unde comitetul revoluţionar avea un abil ambasador în persoana lui I. Ghica, va adopta o atitudine de 
expectativă faţă de desfăşurarea evenimentelor din Ţara Românească. 


14/26 iunie Un prim complot având în frunte pe mitropolitul Neofit, menit a restabili vechile rânduieli, eşuează. Se constituie 
guvernul provizoriu, din care fac parte: mitropolitul Neofit, I. Heliade-Rädulescu, Şt. Golescu, Chr. Tell, Gh. Magheru, Gh. 
Scurtu, I. Câmpineanu, C. V. Filipescu, Ion Voinescu II, Nicolae Bălcescu, A. G. Golescu-Negru, C. A. Rosetti şi I. C. 
Brătianu şi care 





avea să conducă Ţara Românească timp de trei luni, dând curs celor mai urgente măsuri prevăzute în constituţia liberală Se 
iau măsuri în vederea reorganizării armatei permanente şi organizării gărzilor naţionale şi trupelor neregulate. 


19 iunie/1 iulie Trupele ţariste concentrate încă din februarie pe malul stâng al Prutului pătrund în Moldova. 


19/31 iulie Suleiman pasa cu o oaste de 20 000 de ostaşi trece Dunărea. Influențat de deplina adeziune a maselor la 
schimbările survenite în viaţa politică a ţării, Suleiman pasa va angaja tratative cu noile autorităţi. 


2/14—16/28 septembrie Are loc a treia adunare de la Blaj, impusă de situaţia creată românilor prin anularea de către Curtea 
din Viena a tuturor cuceririlor revoluţiei maghiare. In efortul de-a se reorganiza militar spre a rezista Habsburgilor, guvernul 
şi Camera revoluţionară maghiară continuă a nesocoti, a sfida chiar, drepturile naţionale şi sociale ale altor naţionalităţi. 

Romänii isi reafirmä doleantele nationale si sociale. Adunarea recunoaste ca suzeranä in principatul Transilvaniei numai 
Curtea din Viena (care va dovedi de altfel cu ocazia ocupării Transilvaniei de către armatele imperiale, în noiembrie, că nu e 
dispusă să ţină seama de revendicările nationale ale românilor). Se va forma o armată ţărănească organizată pe legiuni, care 
va trece la lupta împotriva administraţiei maghiare şi a gărzilor nobilimii. 


13/25 septembrie în urma intrării în Bucureşti a trupelor conduse de Fuad efendi (la intervenţia cabinetului de la Petersburg, 
Suleiman pasa fusese revocat şi poziţia Porții se radicalizase), revoluţia este lichidată. Capii revoluţiei se văd siliţi sá 
părăsească ţara. Se vor organiza în emigrație si vor susţine o intensă activitate menită să atragă atenţia Europei asupra 
situaţiei principatelor. 


15/27 septembrie Trupele ţariste sub comanda lui A. N. Luders trec Milcovul şi pătrund în Muntenia. 


1849 


ianuarie—iulie Motii conduşi de Avram lancu vor rezista eroic în faţa armatelor revoluţionare maghiare care reocupánd 
Transilvania şi Banatul dezläntuiserä o sângeroasă campanie de represalii împotriva românilor. Intrarea trupelor ţariste in 
Transilvania şi Ungaria (iunie) va marca începutul ofensivei contrarevolutionare şi o tardivă alianţă între Avram Iancu si 
guvernul maghiar (iulie) mijlocită de Bălcescu nu va mai putea modifica cursul evenimentelor. 


19 aprilie/1 mai Se semnează la Balta-Liman convenţia ruso-turcă consemnând pe plan politic international înăbuşirea 
revoluțiilor din principatele române si prevăzând: numirea Domnitorilor de către sultan pe 7 ani (Barbu Dimitrie Ştirbei în 
Muntenia şi Grigore Alex. Ghica în Moldova); 

dizolvarea Obşteştilor Adunări şi înlocuirea lor prin Divanuri legislative compuse nu numai din membri de drept, ci şi din 
membri numiţi de Domnitor; menţinerea principatelor sub ocupaţie ţaristă, în scopul împiedicării oricărei mişcări 
insurectionale (ocupaţia avea să dureze trei ani, pe cheltuiala principatelor — 42000000 ruble aur); se prevede înfiinţarea 
unor comisii speciale însărcinate cu revizuirea Regulamentelor organice în sensul ameliorării situaţiei care generase 
revoluţia; se indică celor doi Domnitori ai principatelor să ia măsuri în vederea reglementării legislative a raporturilor dintre 
boieri şi ţărani. 


1853 


21 iunie/3 iulie Fără a fi declarat război Portii armatele ţariste trec Prutul declanşând Războiul Crimeei, conflict între 
Imperiul otoman, Franţa şi Anglia de o parte, şi Rusia ţaristă de alta, pentru avantaje economice şi politice în Orient şi în sud- 
estul Europei. De schimbarea echilibrului de forte pe care se spera s-o antreneze conflagratia se leagă intensificarea activităţii 
politico-diplomatice a revoluţionarilor români exilați, menită să contribuie, alături de generala mişcare unionistă care 
cuprinsese principatele, la crearea climatului favorabil realizării statului naţional român modern. 


1854 


aprilie—septembrie După o serie de acţiuni diplomatice ale marilor puteri, menite să determine Curtea imperială rusă să 
evacueze principatele, armatele austro-turce ocupă Muntenia şi Moldova. 


Politica Austriei habsburgice în perioada ocupaţiei (1854—1857) va ilustra intenţia de-a transforma o stare vremelnicä într-o 
luare în stăpânire statornică. 





1855 


1/13 octombrie Apare ziarul unionist „Steaua Dunării”, editat de M. Kogălniceanu şi reprezentând principala tribună pentru 
susţinerea campaniei în favoarea autonomiei şi unirii principatelor. 


1856 


13/25 februarie —18/30 martie Se desfăşoară lucrările Congresului de pace de la Paris, ca încheiere a Războiului Crimeei. 
În privinţa principatelor române se stipulează: suprimarea protectoratului rusesc, menţinerea suzeranității otomane, punerea 
principatelor sub garanţia puterilor europene (Franţa, Anglia, Austria, Prusia, Rusia, Turcia şi Sardinia); se decide convocarea 
Adunărilor sau Divanurilor ad-hoc, cu o componenţă care să reflecte cât mai exact interesele tuturor claselor sociale, chemate 
să se pronunţe asupra viitoarei organizări a principatelor; se instituie o comisie a puterilor, cu sarcina de a ancheta situaţia din 
principate şi a propune bazele viitoarei organizări; 

se recomandă în mod special studierea reglementării relaţiilor agrare; se decide ca armatele austriece să părăsească 
principatele; se stipulează restituirea către Moldova a judeţelor Cahul, Bolgrad şi Ismail. Congresul proclamă neutralitatea 
Mării Negre şi libera navigaţie pe Dunăre; se hotărăşte crearea unei comisii permanente alcătuită din reprezentanţi ai statelor 
riverane Würtemberg, Bavaria, Austria şi Turcia şi comisari ai principatelor Moldova, Tara Românească şi Serbia, cu 
atributia de a elabora un regulament de navigaţie şi de poliţie fluvială şi de a dispune şi executa lucrări necesare navigaţiei; la 
intervenţia statelor neriverane se creează o comisie europeană provizorie (după doi ani atribuţiile ei urmând a fi preluate de 
comisia statelor riverane) formată din reprezentanţii puterilor semnatare ale tratatului, numai cu atribuţii tehnice şi anume a 
face navigabile gurile Dunării de la Isaccea la Marea Neagră. în timpul Congresului s-au primit din principate memorii de 
protest împotriva menţinerii suzeranității turceşti şi a neluării în consideraţie a dezideratului unirii, care constituise unul din 
subiectele preliminariilor de pace. 


17 iulie Poarta, cu asentimentul Austriei, numeşte pe Th. Balş, apoi de la 17 februarie/1 martie 1857 pe N. C. Vogoride, 
caimacami ai Moldovei si pe Al. Ghica caimacam al Ţării Româneşti. Se spera ca aceştia îndeaproape influenţaţi de cele două 

puteri sä stävileascä valul unionist care cuprinsese principatele. 


1857 


Autorităţile turceşti concesionează unei companii engleze construirea liniei ferate Cernavodä— Constanţa. 


6/18 februarie Apare la Bucureşti ziarul unionist „Concordia” redactat de C. A. Creţulescu, organul oficios al mişcării 
unioniste. 


iunie—iulie Se întorc din exil, în urma unui decret de amnistie, revoluționarii de la 1848 care vor contribui la perfectarea 
organizării şi intensificarea mişcării unioniste. 


23 iulie/4 august În urma alegerilor pentru Divanul ad-hoc al Moldovei, falsificate de caimacamul Vogoride cu complicitate 
turco-austriacă, la care, în semn de protest, unioniştii nu participă, Franţa, Rusia, Prusia şi Sardinia decid ruperea relaţiilor 
diplomatice cu Turcia, care refuza anularea alegerilor. 


25 iulie/6 august — 28 iulie/9 august Întâlnirea, la Osborne, între Napoleon III şi Regina Victoria se finalizează printr-un 
compromis: Anglia, care sustinuse Turcia, consimte la anularea alegerilor din Moldova, iar Franţa renunţă de a mai sprijini 
realizarea completă şi imediată a unirii. 


9/21 august Sub direcţia lui C. A. Rosetti apare ziarul „Românul”, principala tribună de luptă a partidei naţionale din 
principate. 

12/24 august Sub presiunea celorlalte puteri, Turcia anulează alegerile pentru Divanul ad-hoc al Moldovei; noile alegeri au 
drept rezultat o zdrobitoare majoritate unionistă. 





22 septembrie/4 octombrie —21 decembrie/2 ianuarie 1858 în Moldova, 30 septembrie/12 octombrie —10/22 
decembrie în Ţara Românească se desfăşoară lucrările Divanurilor (Adunărilor) ad-hoc, încheiate cu rezoluţii similare, care 
reclamă: autonomia şi neutralitatea principatelor sub garanţia colectivă a celor 7 puteri, unirea lor într-un stat cu numele 
România, domn ereditar dintr-o familie domnitoare europeană, Adunare reprezentativă. Se exprimă dorinţa de a reuni cele 
două Adunări consultative, cele mai democratice reprezentative din Europa la acea dată, într-o singură Adunare Constituantă. 
Cu acordul puterilor, Adunările vor fi dizolvate printr-un firman turcesc. 


1858 


10/22 mai —7/19 august Se desfăşoară la Paris lucrările Conferinţei reprezentanţilor celor 7 puteri privitoare la 
reglementarea, prin Convenţia de la Paris, a situaţiei principatelor, care se încheie printr-un compromis între puteri. 
Principatele vor purta titulatura de Principatele Unite ale Ţării Româneşti şi Moldovei, având fiecare Domnitor pământean 
ales, guvern şi Adunare legislativă proprie; o Comisie Centrală pentru elaborarea legilor de interes comun şi Curtea de 
Casaţie (supremă instanţă judiciară) a ambelor principate vor avea sediul la Focşani; monopolurile, titlurile şi privilegiile 
boierilor vor fi abolite (cum de altfel statuaseră chiar ei în Adunările ad-hoc); se instituie responsabilitatea ministerială şi este 
fixată modalitatea alegerii deputaţilor pe baza unui cens foarte ridicat; se recomandă elaborarea unei noi reglementări 
legislative a relaţiilor dintre proprietari şi ţărani. 

Conferinţa va respinge Regulamentul de navigaţie şi poliţie fluvială elaborat, conform hotărârii Tratatului de la Paris, 
de comisia statelor riverane, în fapt de Imperiul austriac, care prin prevederile sale afecta principiul liberei navigatii pe 
Dunăre asigurând Imperiului habsburgic deplina supremație pe întregul curs al fluviului. În consecinţă nu se va admite nici 
dizolvarea Comisiei europene — prorogată pe câte un an până în 1866, apoi pe 5 ani până în 1871 — Comisia europeană 
căreia i se va lărgi competenţa constituind în faţa tendinţelor Imperiului habsburgic garanţia reală a liberei navigatii pe 
Dunăre. 


1859 


24 ianuarie/5 februarie Adunarea electivă din Ţara Românească, sub presiunea minorităţii liberale şi a maselor populare (se 
apreciase că nici un text din Convenţie nu era incompatibil cu dubla electiune a şefului puterii executive), proclamă în 
unanimitate ca Domnitor al Țării Româneşti pe Alexandru loan Cuza, ales, tot în unanimitate, Domnitor al Moldovei la 5/17 
ianuarie. În etapa imediat următoare se vor depune eforturi susținute atât pe plan intern cât şi extern în vederea desăvârşirii 
unirii, a înfăptuirii statului unificat administrativ şi a modernizării tuturor sectoarelor vieţii publice. O deosebită atenţie se va 
acorda organizării armatei. 


26 martie/7 aprilie —25 august/6 septembrie Puse în faţa faptului împlinit, puterile garante întrunite în conferinţă la Paris 
recunosc dubla alegere a lui Al. I. Cuza. 


29 aprilie—11 iulie Se desfăşoară războiul franco-piemontezo-austriac, de care îşi leagă mari speranţe popoarele din sud- 
estul Europei în problema emancipării nationale. În Principatele Unite Al. I. Cuza, cu concursul liberalilor radicali, 
acţionează. în vederea obţinerii independenţei şi chiar a eliberării provinciilor româneşti din Imperiul austriac. 


1860 


8/20 octombrie împăratul Austriei Franz Iosif I promulgă actul cunoscut sub numele de Diploma din octombrie, prin care se 
instituie guvernarea constituţională şi se acordă Transilvaniei statut autonom în cadrul Imperiului habsburgic. 

1861 


23 octombrie/4 noiembrie la ființă la Sibiu Asociaţia Transilvană pentru Literatură Română şi Cultura Poporului Român 
(ASTRA) care va juca un rol de prim ordin în viaţa culturală şi în lupta de eliberare naţională A românilor din Transilvania. 





20 noiembrie/2 decembrie Sublima Poartă recunoaşte unirea politico-administrativă a Principatelor, rezultat al 
eforturilor tinerei diplomaţii româneşti sub directa conducere a domnitorului în vederea desăvârşirii unirii personale. La 
sugestia Austriei recunoaşterea se limitează la durata domniei lui Al. I. Cuza. Firmanul suspendă Comisia Centrală de la 
Focşani şi prevede posibilitatea înlocuirii ei cu o a doua Adunare legislativă, Senatul. 


1862 


22 ianuarie/3 februarie — 24 iunie/6 iulie Primul guvern unitar român, prezidat de conservatorul Barbu Catargiu. 

24 ianuarie/5 februarie Se deschid lucrările primului parlament al Principatelor Unite, în prezenţa căruia Alex. I. 
Cuza proclamă unirea definitivă a Principatelor, cu capitala la Bucureşti. Adunarea, conform stipulaţiilor electorale din 
Convenţia de la Paris, preponderent conservatoare, va duce o politică ostilă reformelor Domnitorului, în special celei agrare, 
în conjunctura în care liberalii, divizați, nu puteau constitui o contrapondere eficientă. Ea va vota, în iunie 1862, un proiect de 
lege agrară ultrareactionar, inspirat dintr-unul similar elaborat de Comisia de la Focşani în 1860 şi nesanctionat nici atunci de 
Domnitor. Liberalii, al căror proiect de reformă fusese respins de Adunare, vor recurge la organizarea unor mişcări 
revendicative ţărăneşti. 

24 iunie/6 iulie — 11/23 octombrie 1863 în urma asasinării lui Barbu Catargiu se instaurează guvernul prezidat de 
liberalul moderat N. Kretzulescu. Fostul prim-ministru se situase pe poziţii social-politice ostile reformelor liberale şi se 
bucurase de o mare influenţă în rândul cercurilor conservatoare. 


1803 


3/15 iulie — 17/29 octombrie 1864 Se reuneşte la Sibiu Dieta Transilvaniei, în care, prin abtinerea ungurilor, pentru 
întâia oară, românii deţin majoritatea, şi care va vota legea egalei indreptätiri a populaţiei române şi pe cea privitoare la 
folosirea limbii române în viaţa publică. 

toamna la fiinţă la laşi Societatea literară Junimea, din iniţiativa lui Titu Maiorescu, V. Pogor, Theodor Rosetti şi P. 
P. Carp. 

11/23 octombrie — 26 ianuarie/7 februarie 1865 Guvern prezidat de M. Kogălniceanu, liberal democrat şi 
independent, care va seconda pe Alex. loan Cuza în perioada cea mai fertilă în realizări social-economice din cursul domniei 
sale. 

decembrie Se votează legea privind secularizarea averilor mănăstireşti, care prevede trecerea în proprietatea statului 
român a bunurilor mănăstireşti atât închinate cât şi neînchinate; aveau să între în patrimoniul naţional moşii reprezentând 
peste un sfert din teritoriul ţării, în schimbul unei despăgubiri care n-a mai fost plătită niciodată. 


1864 


16/28 martie M. Kogălniceanu prezintă proiectul legii rurale, pe care, contrar uzanțelor, îl publică şi în „Monitorul 
oficial”, dându-i astfel o largă publicitate. După discutarea lui în secţii, Adunarea legislativă va da vot de blam guvernului, 
dar Domnitorul nu va aproba demisia cabinetului Kogălniceanu, decis fiind să recurgă la lovitura de stat. 

15/27 aprilie M. Kogălniceanu supune Adunării un proiect de lege electorală care comporta o de mult dorită de 
Domnitor lărgire a bazei electorale şi implicit o modificare în sens democratic a componenţei social-politice a Adunării. 

2/14 mai Cuza dizolvă Adunarea legislativă. La proclamația dată cu acest prilej Domnitorul anexează textul unui 
proiect de constituţie: Statut dezvoltând Convenţia de la Paris sau Act adiţional la Convenţia din 7/19 august 1858, pentru 
care obținuse în prealabil acordul puterilor garante. Dacă pe plan intern lovitura de stat va avea consecinţe pozitive — crearea 
premiselor unei mai intense angajări pe calea modernizării multilaterale punându-se capăt dominaţiei politice conservatoare- 





şi negative — consfintirea domniei autoritare, nici înainte, nici după lovitura de stat Domnitorul necăutând să-şi lărgească 
baza politică şi afectarea libertăţilor publice — pe plan extern ea va consolida poziţia de autonomie a ţării, marile puteri fiind 
puse pentru a doua oară în faţa faptului împlinit şi implicit a recunoaşterii lui. Măsura constituia soluţia Domnitorului la criza 
politică declansatä în fapt aproape de la începutul guvernării sale. Promotor al reformei agrare şi lărgirii bazei electorale, dar 
situându-se în alte privinţe pe poziţii liberal moderate printr-o mai justă apreciere a conjuncturii politice interne şi 
internaţionale, Domnitorul colaborase totuşi atât cu conservatorii cât şi cu liberalii radicali. Domnia excesiv autoritară 
instituită ulterior loviturii de stat va aliena pentru totdeauna nu numai relaţia cu principalele fracțiuni politice din ţară dar şi 
cu conservatorii şi liberalii moderați ca M. Kogălniceanu, care consideraseră lovitura de stat doar ca pe o etapă necesară 
soluționării principalelor probleme cu care era confruntată tara. 


10/22 — 14/26 mai Are loc plebiscitul pentru aprobarea Statutului, opera personală a lui Al. I. Cuza, convins că ţara nu era 
încă pregătită pentru regimul constituţional parlamentar, şi a noii legi electorale. Statutul modifica dispoziţiile Convenţiei de 
la Paris în sensul extinderii drepturilor puterii executive în detrimentul celei legislative. Puterea legislativă era exercitată de 
Adunarea legislativă, Senat şi Domnitor, care avea doar el iniţiativa legilor, elaborarea lor fiind încredinţată Consiliului de 

Stat, organ consultativ al Domnitorului; Senatul sau Corpul ponderator era format din 9 membri de drept si 64 numiti; 
responsabilitatea guvernului fatä de Parlament era desfiintatä. Legea electoralä dädea posibilitatea participärii la viata politicä 
mai ales a burgheziei mici si mijlocii, prin statuarea a douä colegii teritoriale, unul pentru judete, altul pentru orase; legea 
prevedea, inläuntrul fiecärui colegiu, douä categorii de alegätori, alegätorii primari, cu un cens foarte scäzut (48 lei), si 
alegătorii direcţi, aleşi de cei dintâi, care la rândul lor îi alegeau pe deputaţi; eligibilii trebuiau să îndeplinească condiţia de a 
şti carte, restricţie importantă în epocă. 


16/28 iunie Cu prilejul călătoriei lui Alexandru loan Cuza la Constantinopol se semnează Actul adiţional la Convenţia din 
7/19 august 1858, în care se stipulează dreptul principatelor de a-şi modifica legile de administraţie internă fără aprobarea 
puterilor. 


14/26 august Alex. loan Cuza promulgă prin decret Legea rurală prin care se legifera desfiinţarea cläcii şi a celorlalte 
servituti feudale în schimbul unei despăgubiri acordate proprietarilor de moşii în decurs de 15 ani (despăgubire care nu 
reprezenta, ca în cazul unei împroprietăriri, preţul pământului, ci preţul capitalizat al prestaţiilor feudale) şi trecerea în 
stăpânirea ţăranilor a unor însemnate suprafeţe de pământ, corespunzătoare diferitelor categorii de săteni; în urma aplicării 
acestei legi au fost împroprietăriți 463 544 de ţărani care au primit 1810311 ha din moşiile particulare şi ale statului. Legea a 
reprezentat cea mai importantă reformă social-economică din secolul XIX pe linia transformării capitaliste a agriculturii; 
oportunitatea ei va fi acceptată chiar de conservatori, a căror atitudine retrogradă reclamase intervenţia repetată în problemă a 
înseşi marilor puteri şi care, pe de altă parte, vedeau în ea şi sursa unor viitoare avantaje ale moşierimii; într-adevăr noua 
reglementare a raporturilor agrare atribuia prea puţin pământ de hrană ţăranilor, suprafaţa prevăzută nedepăşind decât 
neglijabil pe cea acordată în folosinţă de legiuirile anterioare; prin fractionare aceste loturi se vor pulveriza într-o generaţie; 
vechiul drept de folosință a pământului de către insurätei si valizi neimproprietäriti era desfiinţat (aceştia urmând conform 
legii să fie împroprietăriți); nereglementändu-se devălmăşia obligatorie a päsunilor, ci comasarea şi delimitarea acestora 
pentru împărţirea lor între locuitorii aceluiaşi sat, aceştia le transformă în terenuri de cultură, ceea ce avea să ducă la 
necesitatea, pentru săteni, de a apela la învoieli libere şi pentru päsune; aceste lacune şi deficienţe ale reformei agrare atrag 
necesitatea legiferării tocmelilor agricole, căci învoiala liberă, prevăzută de lege, dădea naştere la abuzuri; Kogălniceanu 
simțind nevoia unei reglementări, în spiritul legiuirii lui Grigore Ghica, va dispune supravegherea tocmelilor de către 
administraţie. 


1865 
26 ianuarie/7 februarie — 14/26 iunie Guvern C. Bosianu, constituit după demisia cabinetului Kogălniceanu. 
5 iunie Iosif Vulcan fondează la Pesta revista literară şi enciclopedică „Familia” care din 1880 va apărea la Oradea. 


20 august/l septembrie Se promulgă decretul imperial de închidere a Dietei din Sibiu şi de anulare a legislaţiei elaborate de 
aceasta în perioada 1863-1864; la 8/20 noiembrie se deschide la Cluj 





noua Dietă a Transilvaniei în care nobilimea maghiară îşi asigurase o situaţie preponderentă şi care va vota la 24 noiembrie/6 
decembrie încorporarea Transilvaniei în Ungaria. 


1866 


1866—1868 Criza europeană provocată de creşterea puterii Prusiei şi de declinul Imperiului austriac (războiul austro-prusian 
şi austro-italian din iunie-iulie) constituie conjunctura prielnică intensificării luptei de eliberare naţională. Liberalii radicali, 
cu asentimentul Domnitorului Carol, consideră situaţia propice pentru o intervenţie militară în provinciile româneşti din 
Imperiul habsburgic, pe fondul unor răscoale ale românilor de acolo. Dar, cu tot ajutorul acordat de România luptei de 
eliberare a maghiarilor şi în ciuda tratativelor duse cu ei la Bucureşti, aceştia refuză constant să cadă de acord fie şi asupra 
autonomiei Transilvaniei. Conjunctura se arată favorabilă şi obţinerii independenţei, vizându-se unirea eventuală a popoarelor 
din zonă într-o confederație balcanică, dar cu marcate rezerve din partea românească, care privea cu aprehensiune o 
schimbare a echilibrului existent între cele două imperii din Orientul Europei. În timpul guvernărilor liberale şi conservatoare 
din deceniul următor se va duce o politică de stimulare a focarelor de agitaţie din Imperiul otoman, fruntaşii mişcării de 
eliberare a bulgarilor pregătind o eventuală insurecție pe teritoriul României. 


11/23 februarie Alexandru loan Cuza este silit să abdice. Se instituie o locotenentä domnească formată din N. Golescu, 
Lascăr Catargiu şi N. Haralambie, care va numi un guvern provizoriu. 


11/23 februarie-10/22 mai Guvern* I. Ghica 

interne D. Ghica 

externe I. Ghica 

finanţe D. A. Sturdza, P. Mavrogheni 

justiţie I. Cantacuzino 

culte C. A. Rosetti 

război D. Lecca 

lucrări publice D. A. Sturdza 
Cuza se autoexilează la Viena, apoi la Florenţa şi moare la Heidelberg în 1873. Detronarea lui fusese determinată în principal 
de doi factori: 1. opoziţia grupărilor conservatoare si radical liberale coalizate (,,monstruoasa coaliţie”, a cărei platformă 

politică începând din 1860 era răsturnarea guvernelor moderate ale lui Cuza apoi, de la sfârşitul lui 1862, când se încheie 
alianţa propriu-zisă, înlăturarea Domnitorului, înlocuirea lui cu un principe străin şi restaurarea regimului constituţional, 
făcea şi o intensă propagandă externă pentru obţinerea acordului puterilor garante la perpetuarea Unirii după eliminarea lui 
Al. I. Cuza; cât de riscantă era înlăturarea Domnitorului se vede între altele din veleitätile Porții la o intervenţie militară şi din 
reactualizarea unui proiect mai vechi al lui Napoleon III, care oferea Austriei Principatele în schimbul Veneţiei). 2. criza 
regimului personal instituit prin lovitura de stat, manifestată prin opoziţia crescândă a Adunărilor legiuitoare la ingerintele 
puterii executive. 


26 februarie/10 martie - 1/13 aprilie Au loc lucrările Conferinţei din Paris a celor şapte puteri garante privitoare la 
problema Principatelor, cărora le este recunoscută unirea şi după încetarea guvernării lui Alex. I. Cuza, precum şi dreptul de- 
a alege un principe străin dintr-o dinastie europeană. 


28 februarie/12 martie Adunările votează proiectul de organizare a gărzii civice, în scopul menţinerii ordinii; garda urma să 
fie formată din locuitori ai oraşelor, între 20 şi 40 de ani, neiesiti la sorţi pentru armata permanentă. 


18/30 martie Este promulgată legea tocmelilor agricole (proiectată în termeni mai favorabili ţăranilor, încă din ultimele luni 
ale guvernării lui Cuza). Se prevedea că toate tocmelile agricole trebuie legalizate de autorităţile comunale; neînțelegerile 
provenite din neîndeplinirea contractelor de lucrări agricole erau scoase de sub prevederile dreptului comun, legea stabilind 
ca ele să fie judecate de consiliul comunal, care avea şi datoria de a-şi pune imediat în aplicare hotărârile, putând recurge la 
sprijinul vătăşeilor şi al dorobantilor. Legea îi obliga pe ţărani să respecte învoielile contractate liber, însă sub consträngerea 
economică creată de insuficientele împroprietăririi, 





* Mioara Tudorică şi Ioana Burlacu, Guvernele României între anii 1866—1945 în „Revista arhivelor”, an XLVII, vol. XXXII, 
nr. 2, 1970. 





şi avea în esenţă menirea să le asigure marilor proprietari mâna de lucru necesară, în această fază de tranziţie precipitată de la 
relaţiile feudale la cele capitaliste. 


1/13 aprilie Se constituie la Bucureşti, din iniţiativa lui C. A. Rosetti, Societatea Literară Română, for cultural panromânesc 
cu misiunea de a fixa ortografia şi de a elabora o gramatică şi un dicţionar. 


2/14—8/20 aprilie Se desfăşoară plebiscitul pentru alegerea prinţului Carol de Hohenzollern-Sigmaringen pe tronul 
României. 


28 aprilie/10 mai îşi începe activitatea noua Adunare legislativă (devenită ulterior Constituantă), majoritar conservatoare din 
cauza disensiunilor dintre principalele grupări liberale: moderatii care sprijiniseră domnia lui Cuza şi care vor fi împiedicaţi 
de toate grupările politice să intre în Adunare, moderatii munteni grupaţi în jurul lui Ion Ghica, fracțiunea liberă si 
independentă din Moldova condusă de N. Ionescu şi liberalii radicali grupaţi în jurul lui Ion Brătianu şi C. A. Rosetti. 
Adunarea va aproba alegerea lui Carol de Hohenzollern consacrată prin plebiscit. Christian Tell, I. Heliade-Rädulescu, N. 
Ionescu ş.a. se opun, preconizând o domnie pământeană. 


10/22 mai Domnitorul Principatelor Unite, Carol de Hohenzollern-Sigmaringen, Carol I, depune jurământ de Domnitor 
constituţional în faţa Adunării deputaţilor, a locotenentei domneşti şi a guvernului provizoriu. Se înfăptuia astfel un mai vechi 
deziderat, formulat şi în Adunările ad-hoc, dictat de necesitatea de a impune şi consolida existenţa politică a Principatelor pe 
plan internaţional. 


11/23 mai —14/26 iulie Guvern de coaliţie L. Catargiu 


interne L. Catargiu 
externe P. Mavrogheni 
finanţe I. C. Brătianu 
justiție I. Cantacuzino 
culte C. A. Rosetti 
război I. Gr. Ghica 


lucrări publice D. A. Sturdza 


1/13 iulie Se promulgă noua Constituție a României (în vigoare cu modificări —1879, 1884, 1917 — până în 1923); în 
virtutea ei statul ia oficial numele de România cu steagul albastru-galben-roşu; se instituie regimul monarhiei constituționale 
fără a se menționa dependența de Imperiul otoman;. Domnitorul, sef al puterii executive si al armatei, e socotit inviolabil 
(nonresponsabil), responsabilitatea revenind miniştrilor numiți de el, si deține drept de veto absolut în sanctionarea legilor 
votate în prealabil de parlamentul alcătuit din Adunare si Senat; patru colegii censitare, primele două exclusiv mosieresti, 
aleg Adunarea si două colegii, deosebite de primele, Senatul (doar 0,7% din populația țării figurând în rândul alegătorilor); se 
consfintesc: inviolabilitatea proprietății private, libertăţile cetăţeneşti, libertatea presei si a întrunirilor politice. Constituţia 
avea la bază un proiect al cărui model era constituţia belgiană în vigoare, la acea dată cea mai liberală constituţie din Europa. 
Proiectul prevăzând o singură Adunare legislativă aleasă de trei colegii censitare şi drept de veto suspensiv pentru Domnitor, 
va întâmpina o puternică opoziţie conservatoare. Neintelegerile pe marginea proiectului duc la constituirea unui „comitet 
compromisoriu”. Conservatorii reuşesc să impună sistemul bicameral, dorit şi de Domnitor şi de puteri, şi dreptul de veto 
absolut (de care de altfel Carol nu se va folosi niciodată), liberalii — largile libertăţi individuale. Legea electorală era inclusă 
în Constituţie pentru a nu. putea fi modificată de Adunările ordinare, ci numai de o Constituantă. Liberalii mai obţin dreptul 

exclusiv al Adunärii de-a vota bugetul. Sistemul electivitätii magistraturii este respins dar si inamovibilitatea magistratilor. 
Articolul 7 din proiect, preväzänd cä religia nu constituie un obstacol la naturalizare iar impämäntenitii se pot bucura de 
drepturi politice, întâmpină din motive economice opoziţia Adunării şi se votează o nouă redactare a articolului preväzänd că 
numai străinii de rituri creştine pot dobândi împământenirea. Cu tot ascendentul politic acordat marii proprietăţi funciare, 
Constituţia din 1866 este o constituţie esențialmente burgheză, întemeindu-se pe principiile proclamate de Revoluţia 
Franceză. Regimul parlamentar astfel instituit intră în categoria sistemelor reprezentative parlamentare bazate pe 
preponderența guvernului, adică a puterii executive asupra celei legislative. Regele dispunea de formarea guvernului si de 
dizolvarea Adunărilor iar guvernul, prin ingerinte în alegeri, obținea Adunări majoritar guvernamentale, simple organe de 
ratificare a activităţii legislative a acestuia; soarta guvernului depindea de Domnitor, de la care 





primea puterea şi care singur putea să i-o retragă devenind astfel arbitru al luptei dintre partide. Totuşi mecanismul nu 
funcţiona după bunul plac al şefului statului, măsurile pe care le lua depinzând şi de presiunea crescândă a forţelor de opoziţie 
— aici rezidă explicaţia reală a manifestărilor antidinastice ale unor grupări politice ţinute prea mult timp departe de putere 
—, marea libertate a presei şi a întrunirilor permițându-i sá sondeze opinia publică şi să sesizeze momentul în care era 
necesar să desemneze un nou şef de guvern. 


15/27 iulie —28 februarie/12 martie 1867 Guvern de coaliţie I. Ghica 


interne I. Ghica 

externe Gh. Ştirbei 

finanţe P. Mavrogheni 

justiţie I. Cantacuzino 

culte C. A. Rossetti; I. Strat 

război Ion Gr. Ghica; N. Haralambie; Th. Gherghel 


lucrări publice D. A. Sturdza 
7/19 august Concesionarea liniei ferate Bucureşti— Giurgiu companiei engleze John Trevor Barclay — John Stainforth. 


11/23 octombrie Firman al Porții de investitură a lui Carol I, prin care Turcia recunoaşte unirea definitivă a Principatelor şi 
recomandă chiar ereditatea tronului. 


1867 


februarie în urma înţelegem de la hotelul Concordia între liberalii radicali, liberalii fractionisti independenţi şi liberalii 
moderați grupaţi în jurul lui M. Kogălniceanu se constituie coaliția — dominată de liberalii radicali - Care va răsturna 
guvernul I. Ghica si va deţine puterea sub trei guverne liberale. Liberalii radicali — gruparea cea mai unitară, organizată şi 
disciplinată, pe cale de a deveni un partid puternic, pregătit pentru conducere — constituiseră la Bucureşti Societatea Amicii 
Constituţiunii, al cărei Comitet politic central coordona activitatea a numeroase comitete judeţene şi locale şi asociaţii secrete 
de tip revoluţionar în tradiţia mazziniană şi carbonará, recurgând la agitația politică de masă şi la presiunea populară asupra 
puterii. Programul lor politic de perspectivă preconiza, explicit sau nu: trecerea către o agricultură de tip capitalist, nu numai 
în ce priveşte relaţiile, ci şi prin organizarea ei modernă (investiţii, modernizare tehnică, irigaţii etc.) pentru a asigura 
țărănimii statutul de pătură socială cu o pondere politică pe măsura rolului ei economic real, abolirea legii tocmelilor agricole 
şi a arendăşiei, reducerea fiscalitätii excesive, constituirea de credite pentru ţărani pentru a-i sustrage exploatării uzurare, 
consolidarea şi extinderea micii proprietăţi, răspândirea învăţământului elementar şi profesional la sate, ridicarea nivelului 
sanitar în vederea creşterii demografice a ţărănimii — toate aceste măsuri urmărind consolidarea statului Român modern si 
salvgardarea naţiunii în ansamblul ei; sprijinirea printr-o politică protectionistä a dezvoltării industriei, comerțului si 
institutelor de credit naţionale opunându-se ideii de dezvoltare naturală preconizată de conservatori, şi celei a liberului- 
schimb, posibil numai între ţări cu o dezvoltare economică de acelaşi grad. Această politică economică va favoriza 
dezvoltarea şi consolidarea micii burghezii autohtone. 

Fractiunea liberă şi independentă condusă de N. Ionescu, care controla Moldova şi care va rămâne tot timpul la scară 
provincială, era tributară ideilor sociale ale unora dintre conducătorii revoluţiei social-politice din Transilvania, în special ale 
lui Simion Bărnuţiu; manifesta tendinţe republicane, urmărea îngrădirea elementelor alogene pentru dezvoltarea potenţialului 
economic al naţiunii, precum şi redistribuirea întregii proprietăţi funciare, promovarea liberului-schimb în detrimentul 
protectionismului, considerat, împreună cu prohibitiile şi monopolurile, neprielnice dezvoltării industriei şi împovărătoare 
pentru consumator. 

Liberalii moderați împărtăşeau în mare ideile fundamentale ale liberalismului, mai ales pe cele economice, dar nu si 
tehnicile radicale de organizare şi luptă politică. 


17 februarie Se încheie acordul austro-maghiar asupra creării statului dualist Austro-Ungaria, împărţit în Cisleitania 
(Austria, cu capitala la Viena) şi Transleitania (Ungaria, cu capitala la Pesta). Contele Andrâssy Gyula devine prim-ministru 


al Ungariei. 


1/13 martie Apariţia bimensualului „Convorbiri literare” la Iaşi, apoi la Bucureşti (1875—1944). 





1/13 martie —16/28 august Guvern de coaliţie liberală C. A. Kretzulescu 


interne Ion C. Brătianu 
externe Şt. Golescu 
finanţe Al. Vasescu 


justiţie C. A. Kretzulescu; Şt. Golescu 

culte D. Brätianu 
räzboi Th. Gherghel; G. Adrian 
lucrări publice D. Brătianu 


8 iunie împăratul Austriei, Franz Joseph I, se încoronează rege al Ungariei şi sancţionează legea încorporării Transilvaniei în 
Ungaria; la 12 iunie va abroga legile votate în Dieta de la Sibiu privitoare la egala indreptätire a naţiunii şi a limbii Române. 


august. Societatea literară, devenită Societate Academică, îşi inaugurează lucrările în sala Ateneului. 


17/29 august —30 aprilie/12 mai 1868 Guvern de coaliţie liberală Şt. Golescu 


interne Şt. Golescu; I. C. Brătianu 

externe Al. Teriachiu; Şt. Golescu 

finanţe Ludovic Steege; Gr. Arghiropol; I. C. Brătianu 
culte D. Gusti 

justiţie A. I. Arion; Gr. Arghiropol; A. I. Arion 
război G. Adrian 


lucrări practice D. Brătianu; Panait Donici 


1868 


1/13 ianuarie Apare la Sibiu revista „Transilvania”, publicaţia ASTREI. 


3 ianuarie Apare la Pesta, editată de Alex. Roman şi I. Porutiu, revista „Federatiunea”. 


1/13 mai — 15/27 noiembrie Guvern de coaliţie liberală N. Golescu 


interne 1. C. Brătianu; A. I. Arion 
externe N. Golescu 

finanţe I. C. Brătianu 

justiție A. I. Arion; C. Heraclide 
culte şi instrucție 

publică D. Gusti 

război G. Adrian; I. C. Brătianu 
lucrări publice Panait Donici 


În timpul celor trei guverne de coaliţie liberală (1/13 martie 1867—16/28 noiembrie 1868) se desfăşoară o intensă activitate 
legislativă; în domeniul agrar se reglementează aplicarea cu stricteţe a tocmelilor agricole, organizarea poliţiei rurale şi 
obligativitatea asigurării ei în scopul apărării proprietăţii, modificarea legii vânzării domeniilor statului, prin care se favoriza 
moşierimea de toate categoriile, în special cea mică şi mijlocie, şi burghezia interesată în agricultură; se legiferează 
construirea drumurilor publice, acordarea pensiilor, organizarea ministerului de finanţe, a activităţii judecătoreşti, a armatei 
(prevăzându-se mobilizarea întregului potenţial uman capabil de apărarea ţării, cu cheltuieli reduse), înfiinţarea unui impozit 
asupra băuturilor alcoolice, desființarea monopolului de stat asupra tutunului (pentru încurajarea exportatorilor), 
reglementarea perceperii impozitelor, adoptarea unui nou sistem monetar şi fabricarea monedei naţionale (se adoptă leul ca 
unitate monetară şi sistemul monetar zecimal, bazat pe bimetalism). Se promulgă legea asupra construirii şi exploatării liniei 
ferate Suceava-Roman, concensionată unui consorţiu anglo-austriac. Concesionarea liniei Roman-Vârciorova, în condiţii 
oneroase pentru statul Român, consortiului prusac Strousberg, impusă guvernului de Carol I, interesat de pătrunderea 
capitalului german în România şi care va dispune, contrar prevederilor constituţionale interzicând accesul străinilor în 
funcţiile publice, şi numirea germanului Ambron în funcţia de comisar pentru supraveghere al statului Român, va întâmpina 
o puternică opoziţie în Adunări. Proiectul de lege electorală pentru interpretarea celei în vigoare şi care urmărea prin întărirea 
colegiului III şi desfiinţarea Senatului consolidarea poziţiei burgheziei în Adunările legislative nu va fi sancţionat de Senat. 





16/28 noiembrie —1/13 februarie 1870 Guvern D. Ghica, de coaliţie între conservatori şi liberalii moderați: 


interne M. Kogălniceanu; D. Ghica 

externe D. Ghica; M. Kogălniceanu; N. Calimachi-Catargiu 
finanţe Alex. G. Golescu 

justiţie V. Boerescu; D. Ghica,; Gh. Gr. Cantacuzino 

culte şi instrucţiune 

publică Al. Papadopol-Calimah; Al. Krezulescu; G. Mârzescu 
război A. Duca; G. Manu 


Liberalii radicali, care controlaseră trei guverne de coaliţie, sunt siliţi sá se retragă de la conducere în primul rând sub 
presiunea puterilor garante, nemultumite de: interesul radicalilor faţă de situaţia Românilor din Transilvania, tendinţa de 
emancipare a ţării de sub suzeranitatea otomană, favorizarea acţiunii revoluţionarilor bulgari pe teritoriul României, măsurile 
de îngrădire a poziţiei economice a evreilor; în al doilea rând, din cauza neconcordantei de vederi cu Domnitorul în privința 
organizării armatei şi a neregulilor în funcţionarea concesionării căilor ferate. În fapt radicalii urmăriseră să subordoneze 
monarhia scopurilor lor politice şi, nereuşind, vor dezläntui un larg curent de opoziţie antidinasticä, mai ales în rândul 
păturilor sociale orăşeneşti. Guvernul D. Ghica, deşi venit la putere şi cu asentimentul liberalilor radicali, va retrage din 
Adunări proiectele lor de legi, va dizolva Camera şi va organiza noi alegeri care, strâns controlate de M. Kogălniceanu, 
ministru de interne, vor da o majoritate antiradicală. 

7 decembrie Parlamentul maghiar votează legea nationalitätilor şi legea învăţământului, prin care se proclamă existenţa in 
Ungaria a unei singure naţiuni, cea ungară, şi a unei singure limbi oficiale, maghiare. 


12/24 decembrie Se deschide agenţia diplomatică Română la Viena, însărcinată cu reprezentarea intereselor României pe 
lângă guvernele de la Viena, Berlin şi St. Petersburg. 


1869 


26 ianuarie/7 februarie Conducătorii politici ai românilor din Banat şi Ungaria, reuniți la Timişoara, pun bazele Partidului 
Naţional al Românilor din Banat şi Ungaria, de orientare activistă. 


23—24 februarie — 7—8 martie Conducătorii politici ai Românilor din Transilvania, reuniți la Miercurea, întemeiază 
Partidul Naţional al Transilvaniei, de orientare pasivistă. 


1870 
2/14 februarie —24 martie/5 aprilie Guvern Alex. G. Golescu 

interne Al. G. Golescu 

externe Al. G. Golescu 

finanţe I. Cantacuzino 

justiţie D. P. Vioreanu 

culte şi instrucţie G. Mârzescu 

război G. Manu 

lucrări publice D. Cozadini 


După demiterea guvernului urmează aproape o lună de criză ministerială, simptom al crizei generale a regimului monarhiei 
constituţionale. 


20 aprilie/2 mai—14/26 decembrie Guvern conservator Manolache Costache Epureanu 


interne M.C. Epureanu 
externe P.P. Carp 

finanţe C. Grădişteanu 
justiţie Al. Lahovari 

culte şi instrucţie V. Pogor; P.P. Carp 
război G. Manu 

lucrări publice Gh. Gr. Cantacuzino 


19 iulie Izbucneste războiul franco-prusian, care avea să se încheie la 26 februarie 1871 cu înfrângerea Franţei. 


8/20 august Se declanşează şi este imediat înăbuşită mişcarea antidinastică de la Ploieşti, condusă de Al. Candiano-Popescu, 
care proclamă detronarea lui Carol şi instituirea republicii. Evenimentul 

se înscrie în lunga serie de violente manifestări antidinastice ale liberalilor radicali şi fractionisti care, împreună cu alte 
elemente de opoziţie, urmăresc, în speranţa că Germania va fi înfrântă în războiul cu Franţa, răsturnarea Domnitorului. Se 
recurge la campanii de presă, propagandă în străinătate, acţiuni conspirative de proporţii (se plănuise declanşarea simultană a 
revoluţiei republicane în 7 oraşe, între care Bucureşti şi Craiova). Propaganda antidinastică se folosea şi de falimentul 
companiei Strousberg, devenit obiect al unei anchete parlamentare. 





noiembrie-decembrie Domnitorul Carol trimite suveranilor puterilor garante o scrisoare prin care le semnalează dificultăţile 
întâmpinate în guvernarea ţării din cauza instituţiilor ei prea liberale şi le cere ca la viitoarea conferinţă de la Londra să ia în 
considerare modificarea în sens restrictiv a sistemului politic din România. Concomitent Carol pregăteşte un memoriu 
preconizând înfiinţarea unui Consiliu de Stat cu largi atribuţii, restrângerea prerogativelor Camerei şi a dreptului de vot, 
crearea unui Senat permanent cu membri numiţi, limitarea libertăţii presei, desfiinţarea gărzii civice. Alcătuit cu concurs 
conservator, memoriul este ferm respins de guvernul Ion Ghica. El va fi urmat, în ianuarie 1871, de o scrisoare a principelui 
Carol către un prieten fictiv, publicată în „Allgemeine Zeitung” din Augsburg şi în care Domnitorul critica sever realităţile 
politice româneşti şi îşi exprima intenţia de a renunţa la tron. 


18/30 decembrie —11/23 martie 1871 Guvern Ion Ghica 


interne I. Ghica 

externe N. Gr. Racoviţă; N. Calimachi-Catargiu 
finanţe D. A. Sturdza 

justiţie D. Cariagdi 

culte şi instrucţie N. Gr. Racoviţă 

război E. Pencovici 

lucrări publice D. Berindei 


Guvernul îi e impus Domnitorului de către Corpurile legiuitoare şi reprezintă coaliția tuturor fractiunilor din Cameră ostile 
monarhiei. 

1871 


6/18 martie in urma unei anchete parlamentare, Camera adoptä hotärärea ca cei implicati in falimentara concesie Strousberg 
să fie urmăriţi pe cale judiciară, în ciuda amenintärilor lui Strousberg că va şti, cu ajutorul guvernului german, să obţină 
despăgubirile considerabile pe care le reclama. 


10/22—11/23 martie La sala Slătineanu, cu ocazia celebrării de către colonia germană din Bucureşti a aniversării împăratului 
Wilhelm I şi victoriei Prusiei în războiul franco-german are loc o violentă manifestare antigermanä şi antidinastică, poate nu 
organizată de liberalii radicali, aşa cum aveau s-o afirme în repetate înduri, ci de conservatori, dar în atmosfera întreţinută 
timp de doi ani de grupările antidinastice. Manifestarea, protestul consulului german şi atitudinea primului ministru îl 
determină pe Domnitor, hotărât să părăsească ţara, să abdice. Parlamentul, convocat în şedinţă secretă de fostul locotenent 
domnesc Lascăr Catargiu, se declară pentru menţinerea principelui Carol pe tronul României,. evitând astfel să expună ţara 
unor grave complicaţii externe. 


11/23 martie—4/16 aprilie 1876 Guvern conservator Lascăr Catargiu 


interne L. Catargiu 

externe G. Costa-Foru; L. Catargiu; V. Boerescu; L. Catargiu; I. 
Bălăceanu; 

finanțe P. Mavrogheni; G. Gr. Cantacuzino; I. Strat 

justiție N. Kretzulescu; G. Costa-Foru; Manolache Costache Epureanu; 


Chr. Tell; Al. Lahovari 
culte si instrucție publică G. Costa-Foru; Chr. Tell; V. Boerescu; T. Maiorescu; P. P. Carp 
război Chr. Tell; I. Em. Florescu 
lucrări publice N. Kretzulescu; G. Gr. Cantacuzino; Th. Rosetti; Al. Lahovari 


Guvernul, o dată cu instalarea căruia se încheie perioada de instabilitate guvernamentală si parlamentară, de acomodare atât a 
grupărilor politice cât si a Domnitorului cu regimul monarhiei constituționale, rezulta din coalizarea fractiunilor 
conservatoare: V. Boerescu si Dimitrie Ghica (cu 

ziarul „Presa”, devenit organul întregii coaliții), M. Costache Epureanu, I. Em. Florescu, Gr. M. Sturdza, Chr. Tell, N. 
Kretzulescu, P. Mavrogheni, G. Costa-Foru, Junimea (P. P. Carp, Th. Rosetti, Ion Strat, Titu Maiorescu etc.) si Juna dreaptă 
(Al. Lahovari, G. Gr. Cantacuzino, I. Cantacuzino etc.). Din cauza deosebirilor de vederi si interese si a veleitätilor de putere, 
coaliția rămâne o alianță la vârf a unor grupări politice care nu reușiseră încă să constituie un partid bine organizat, cu şef 
unic si un puternic organ de presă. Dincolo de nuanțele diverse, conservatorii militau pentru dezvoltarea organică si naturală 
a societății Româneşti, reprobând o evoluţie precipitată şi vizând adecvarea treptată a țării, prin stabilitate, ordine si 
dezvoltare culturală, la instituțiile constituționale. O tendință radicală se va manifesta prin Petitia de la Iaşi, redactată de un 
„Comitet politic al conservatorilor liberali”, prezidat de Gr. M. Sturdza, care cerea: suprimarea sau îngrădirea a numeroase 
libertăți politice, modificarea sistemului electoral prin mărirea censului la toate colegiile, investirea Domnitorului cu dreptul 
de a numi 16 senatori, reînființarea pedepsei cu moartea, colonizarea cu germani etc. Petitia, neluatä în considerare de 
guvernul Lascăr Catargiu, era semnată de 80 de conservatori, între care figurau, cu anumite rezerve, si junimistii (cu excepția 
lui P. P. Carp). 





13 martie Se semnează la Londra de către cele 7 puteri europene tratatul consemnând revizuirea stipulatiilor Tratatului de la 
Paris (1856) privitoare la regimul Mării Negre si al Dunării. Se reafirmă principiul închiderii strâmtorilor si se acordă 
Imperiului țarist, care denuntase încă din 1870 principiul neutralității Mării Negre, dreptul de-a deține flotă de război 
nelimitată si arsenale pe litoral. Se hotărăşte prelungirea Comisiei Europene a Dunării cu 12 ani, condițiile reuniunii 
proiectatei Comisii riverane urmând a fi stabilite printr-o înțelegere a statelor riverane, inclusiv România si Serbia. Se 
manifestă şi cu acest prilej tendința Austriei de-a obține un drept exclusiv asupra Dunării pe tot parcursul ei. Deşi forul 
international refuzase să ia în discuție doleante de mai mică importanță ale României (consacrarea numelui ţării de ex.), el 
reafirma principiul neinterventiei în afacerile interne ale statului national Român. 


18 martie Are loc insurecția proletariatului parizian, răsturnarea dominației burgheziei si instaurarea Comunei, proclamată 
oficial la 27 martie. La 21—28 mai Comuna este inäbusitä în sânge de către guvernul Thiers, refugiat la Versailles. 


august Se înființează societatea de asigurare Dacia, din inițiativa lui V. Boerescu si G. Costa-Foru. 

14/26—15/27 august Are loc serbarea de la Putna. Tineri din toate provinciile Româneşti, constituiți într-un Congres al 
studenților Români de pretutindeni, au celebrat, într-o atmosferă de entuziastă solidaritate națională, 400 de ani de la sfințirea 
ctitoriei lui Stefan cel Mare. Serbarea s-a bucurat de sprijinul financiar al lui Dimitrie Brătianu si V. Boerescu. 

8/20 noiembrie Se desfăşoară la Iaşi Congresul presei de nuanță liberală, prezidat de A. D. Holban, în vederea stabilirii unei 
conduite comune în presa fractiunilor fatä de problemele cu care era confruntatä țara. Congresul precedă o largă fuziune între 


fractiunile liberale. 


decembrie Se infiinteazä Scoala Superioarä de Räzboi. 


1872 


6/18 mai Se deschide agentia diplomaticä Romänä la Berlin. 

13/25 septembrie Se inaugurează oficial liniile Pitesti—Bucuresti—Buzáu, Galati—Tecuci—Roman şi Gara de Nord. Se 
deschide linia ferată Bucureşti— Ploieşti. 


1873 


16/28 martie Se deschide agenţia diplomatică Română la Roma. 


6 iunie Se încheie convenţia de la Schonbrunn (Viena) între Alexandru II, împăratul Rusiei, şi Franz Joseph I, împărat al 
Austriei şi rege al Ungariei. La 23 octombrie aderă la convenţie si Wilhelm I, împăratul Germaniei, constituindu-se Alianţa 
celor trei împărați. Guvernul conservator român încercă o apropiere de cele trei puteri în vederea obţinerii independenţei pe 
cale 


diplomatică. Liberalii radicali se opun, considerând că acestea reprezintă pentru România o primejdie mai mare decât 
Imperiul otoman în agonie şi preconizând o solidă consolidare financiară a ţării şi pregătirea armatei pentru acţiune militară. 





2/14 noiembrie Se remite reprezentanţilor puterilor garante la Bucureşti nota ministrului de externe V. Boerescu privitoare la 
dreptul României de a angaja negocieri cu caracter economic cu alte state. 


1874 


24 martie/3 aprilie Se deschide agenţia diplomatică Română la St. Petersburg. 
aprilie Se înfiinţează societatea de asigurare România, sub conducerea conservatorului moderat Dim. Ghica. 


26 noiembrie Parlamentul maghiar votează o nouă lege electorală, prin care se fixează pentru Transilvania un cens foarte 
ridicat care va exclude din rândul alegătorilor pe aproape toţi românii. 


1875 


ianuarie--martie Se constituie coaliția de la Mazar Paşa (casa maiorului englez statornicit în România, Stephen Lakeman, 
fost ofiţer în armata otomană sub numele de Mazar Paşa), prin care se pun bazele Partidului Liberal, mai târziu Național- 
Liberal, încheindu-se astfel o activitate începută din 1871. La 24 mai/5 iunie formaţiile I. C. Brătianu — C. A. Rosetti, M. 
Kogălniceanu, Ion Ghica, A. G. Golescu, G. Vernescu, fracțiunea liberă şi independentă de la Iaşi şi conservatorul dizident 
M. C. Epureanu, subscriu programul cerând: respectarea Constituţiei inclusiv a legii electorale de către puterea executivă 
(Domnitor şi guvern), o politică externă care să ţină seama de interesele ţării (mai ales economice); îmbunătăţirea situaţiei 
populațiilor rurale prin împroprietărirea unor categorii de populaţie, înfiinţarea de şcoli la sate şi aluziv intrarea tocmelilor 
agricole în competenţa dreptului comun, organizare şi justiţie în armată şi abolirea legii milițiilor asupritoare pentru populaţia 
rurală, scăderea sarcinilor contribuabililor prin scăderea cheltuielilor „publice”, descentralizarea administraţiei, magistraturii, 
clerului şi corpului didactic, şi avertizând că respectarea principiilor pactului fundamental poate „feri ţara şi instituţiile ei atât 
de excesele despotismului cât şi de comotiunile violente ale răzbunărilor populare”. Se alege un comitet format din 25 de 
membri, al cărui nucleu este puternicul grup al radicalilor. 


22 iunie în urma proiectului avansat de V. Boerescu încă din 1873 şi a unor complicate tratative cu Poarta şi cu celelalte 
puteri garante, se semnează la Viena Convenţia comercială Româno-austro-ungară pe 10 ani, pe principiul liberului-schimb, 
păgubitoare din punct de vedere economic, dar reprezentând o victorie politică în direcţia dobândirii independenţei. 
Convenţia, votată de Camere în iulie, va fi aspru criticată de liberali care vor demisiona în masă din Corpurile legiuitoare în 
semn de protest. 


9 iulie Izbucneste la Nevesinje, în Herţegovina, răscoala antiotomană care, in august, se va extinde şi în Bosnia. Serbia şi 
Muntenegrul trimit voluntari şi arme. Se declanşează astfel criza orientală, care va dura până în 1878 şi în contextul căreia 
guvernul Român va face demersuri diplomatice pentru obţinerea neutralității şi independenţei României. Domnitorul Carol va 
considera posibilă numai rezolvarea pe calea armelor, cu concursul popoarelor direct interesate. 


septembrie Au loc festivități organizate de Habsburgi la Cernăuţi în vederea sărbătoririi a un secol de la încorporarea 
Bucovinei în Austria, prilej cu care se inaugurează şi Universitatea din Cernăuţi. Partidul Naţional-Liberal Român 
organizează manifestări în memoria Domnitorului Grigore Ghica, care protestase cu preţul vieţii împotriva anexiunii. 


decembrie Se înfiinţează societatea de asigurare Unirea, din iniţiativă liberală, fără sprijinul marilor comercianţi şi bancheri. 
Dintre cele trei societăţi de asigurare înfiinţate în aceşti ani, burghezia mare sprijinea Dacia şi România, cea mijlocie şi mică 
— Unirea. 





1876 


15/27 martie Apare la Bucureşti cotidianul „Timpul”, organ oficial conservator (1876—1884, 1889— 1900, 1919—1922), 
preluând rolul „Presei” lui V. Boerescu, care trecuse în opoziţie. Nucleul organizatoric care va asigura apariţia ziarului şi-i va 
imprima orientarea ideologică îi numără pe: Lascăr Catargiu, I. Em. Florescu, P. Mavrogheni, G. Manu, C. Suţu, Al. 
Lahovari, T. Maiorescu, Th. Rosetti, A. Ştirbei, V. Pogor, G. Filipescu, N. Drosu, Gr. Päucescu, G. Băleanu, I.. Paciurea, A. 
Catargiu, P. Millo şi Gr. Triandafil. 

15/27 martie Se semneazä la Bucuresti Conventia comercialä si de navigatie romäno-rusä, pe 10 ani. 


31 martie/12 aprilie în urma destrămării coaliţiei conservatoare (paralel cu întărirea celei liberale), guvernul conservator 
Lascăr Catargiu demisionează, cu asentimentul Domnitorului, care vedea în conservatori o piedică în dobândirea 
independenţei pe calea armelor. Legislaţia conservatoare (1871—1876): legea împrumutului domenial (împrumut intern 
dobândit prin ipotecarea a 381 domenii ale statului); legea pentru reînfiinţarea monopolului tutunului; legea pentru instituirea 
taxei de timbru şi înregistrare; legea asupra licenţelor din domeniul comerţului şi industriei băuturilor alcoolice; legea asupra 
convertirii datoriei flotante într-un împrumut perpetuu cu dobânda de 5%; legea pentru rezilierea concesiei Strousberg şi 
pentru preluarea concesiei de către bancherii G. Bleichroder şi A. Hansemann; legea pentru construirea liniei ferate de 
joncțiune Iaşi-Ungheni şi legea jonctiunii cu căile ferate din Austro-Ungaria prin Predeal; legea pentru mai buna organizare a 
cadrelor superioare ale armatei; legea pentru modificarea legii de organizare a puterii armate din 1868 (se dispune 
organizarea armatei teritoriale unice, puternic centralizată, după model german); legea consiliilor judeţene (pentru punerea în 
acord a legii similare din 1864 cu Constituţia şi legea electorală); legea sistemului electiv comunal (două colegii censitare la 
Sate, patru la oraşe; primarul fiind numit de puterea centrală se realiza o centralizare autoritară a administraţiei), legea de 
modificare a legii tocmelilor agricole care specifica în ce cazuri poate fi autorizată încheierea unei învoieli, precizând că 
numai învoielile astfel prevăzute pot fi legalizate de consiliile comunale şi executate de administraţie; se introducea clauza de 
solidaritate, se transformau dobânzile în obligaţii de învoieli agricole şi se impunea obligativitatea tinerii unei evidente scrise 
a învoielilor, pentru evitarea abuzurilor; măsurile, mult mai avantajoase pentru ţărani, din proiectul de lege propus de Senat şi 
sprijinit de L. Catargiu şi M. Kogălniceanu, au fost respinse de Cameră, în ciuda marelui număr de deputaţi liberali, Camera 
va introduce răspicat şi prevederea conform căreia se putea apela la sprijinul dorobantilor pentru constrângerea ţăranilor; 
legea asupra alegerii mitropolitilor şi episcopilor în vederea constituirii Sinodului Bisericii ortodoxe autocefale române; legea 
creditului funciar rural, credit funciar moşieresc constituit prin asocierea marilor proprietari, baza primei mari instituţii de 
credit modern din România; crearea creditului funciar urban; legea vamală cu clauze protectioniste şi orientată în direcţia 
emancipării economice faţă de Poartă; se adoptă tarife generale; legea pentru încurajarea industriei zahărului etc. Legea 
pentru acoperirea deficitului bugetar din 1875 (prin emiterea de bonuri de tezaur de 16000000, plata lor urmând să se facă din 
împrumutul de 42 500 000 pe care guvernul fusese autorizat să-l contracteze în străinătate pentru construcţii feroviare) şi 
legea privind construirea la Bucureşti a unei şcoli militare pregătitoare, ambele adoptate de Cameră, vor fi votate de Senat în 
timpul guvernului M. Costache Epureanu. Alte proiecte, ca înfiinţarea Băncii Naţionale, vor întâmpina o puternică opoziţie 
liberală şi nu se vor putea materializa. 


4/16 aprilie — 26 aprilie/8 mai Guvern de tranziţie I. Em. Florescu 


interne I. Em. Florescu 

externe D. Cornea 

finanţe Chr. Tell 

justiţie D. P. Vioreanu; D. Cornea 
culte şi instrucţie Al. Orăscu 

război I. Em. Florescu 


lucrări publice Th. Gherghel 


27 aprilie/9 mai —23 iulie/4 august Guvern de coaliţie liberală M. Costache Epureanu 





interne G. D. Vernescu 

externe M. Kogălniceanu 

finanţe I. C. Brătianu 

justiție M. Pherekyde 

culte şi instrucție Gh. Chițu 

război G. Slăniceanu 

lucrări publice M. Costache Epureanu 


Sub acest guvern se votează credite pentru Ministerul de Război, necesare pregătirii armatei. Coaliția liberală de la Mazar 
Paşa începe să se destrame, o dată cu venirea la putere, liberalii radicali căutând să se debaraseze de elementele moderate. 


25 mai/6 iunie Tineretul liberal se organizează în Uniunea Democratică Română, sub conducerea lui Eugen Stătescu, 
apropiat prin idei de I. C. Brătianu. 


iunie Alegerile pentru Cameră ca si cele parțiale pentru Senat, din mai, dau o majoritate zdrobitoare radical liberală, cu. toată 
opoziția ministrului de interne G. Vernescu. G. Chițu şi Simeon Mihälescu sunt aleşi cu unanimitate, iar C. A. Rosetti şi N. 
Fleva aproape cu unanimitate. 


16/28 iunie Se remite Imperiului otoman si celorlalte puteri garante memoriul guvernului român, redactat de M. 
Kogălniceanu, prin care se cere: recunoaşterea oficială a numelui de România, recunoașterea rangului diplomatic al agentului 
Român din Constantinopol, dreptul de a emite monedă cu efigia Domnitorului, dreptul de a acorda decoraţii şi de a încheia 
convenţii comerciale, reglementarea mai multor probleme de frontieră (printre care fixarea hotarului pe talvegul Dunării), 
dreptul de liberă navigaţie pe Dunăre, inviolabilitatea teritoriului Român, încheierea cu Imperiul otoman a unor convenţii: 
comercială, de extrădare, poştală şi telegrafică, ceea ce implica egalitatea între parteneri. Paralel cu acest memoriu Ministerul 
de Interne elaborează şi pune în circulaţie materiale de propagandă pentru neutralitatea României. M. Kogălniceanu propune 
formarea unei comisii parlamentare căreia să-i fie supuse actele diplomatice, întrucât problemele externe erau foarte presante 
şi hotărârile trebuiau luate, cu toată răspunderea, nu numai de guvern, ci şi de parlament. 


30 iunie Serbia şi Muntenegru declara război Imperiului otoman cu sprijin rusesc neoficial. România oficial adoptă o politică 
de neutralitate, neoficial, deschide graniţele pentru populaţia civilă din Serbia şi permite trecerea spre Serbia a sute de 
voluntari ruşi. 

iulie-august Deputatul Pantazi Ghica prezintä Adunärii propunerea iscälitä de 30 de deputati de a se institui o anchetä 
parlamentarä pe längä fiecare minister si prefecturä; dupä discutarea in sectiuni, propunerea revine in Camerä semnatä de 80 
de deputati in frunte cu E. Stätescu; 

se cere punerea sub acuzare a 11 ministri conservatori, pentru violarea Constitutiei, abuz de putere, ingrädirea libertätilor si 
risipa banilor publici. Primul-ministru M. C. Epureanu, exceptat de la darea in judecatä, nereusind, ca si Domnitorul de altfel, 
să oprească acţiunea, îşi dă demisia; 

Camera numeşte o comisie de anchetă formată din 7 membri: Anast. Stolojan, raportor, N. Ionescu, E. Stătescu, N. Fleva, D. 
Giani. D. Brătianu — preşedinte şi N. Voinov — vicepreşedinte demisionează şi sunt înlocuiţi cu G. Misail şi E. Costinescu. 
Camera respinge propunerea de arestare a foştilor miniştri conservatori. 


8 iulie Are loc întâlnirea secretă de la Relchstadt, între Franz Joseph I şi Alexandru II, secondati de ministrul de externe 
contele Andrassy şi de cancelarul A. M. Gorceacov, în vederea stabilirii poziţiei celor două imperii în conflictul oriental. în 
eventualitatea înfrângerii Turciei, urma să se acorde Serbiei, Muntenegrului şi Greciei independenţa şi extinderi teritoriale, 
iar Bulgariei, Rumeliei şi Albaniei autonomia. Constantinopolul devenea oraş liber. Imperiul habsburgic urma să împartă cu 
Serbia şi Muntenegru, Bosnia şi Herţegovina, iar cel țarist să ocupe sudul Basarabiei şi regiunea Batum din Armenia. 


24 iulie/5 august —24 noiembrie/6 decembrie 1878 Guvern I. C. Brătianu 


interne G. D. Vernescu; I. C. Brătianu; C. A. Rosetti; M. Kogălniceanu 
externe N. Ionescu; I. I. Câmpineanu; M. Kogălniceanu 

finanţe I. C. Brătianu; D. A. Sturdza; I. C. Brătianu; I. I. Câmpineanu 

justiţie E. Stätescu; I. I. Câmpineanu; E. Stătescu 

culte şi instrucţie Gh. Chițu; I. C. Brătianu 

război G. Slăniceanu; A. Cernat; I. C. Brătianu; A. Cernat 

lucrări publice D. A. Sturdza; G. D. Vernescu; I. Docan; P. S. Aurelian; I. C. Brătianu 





august La Sibiu are loc, din inițiativă austriacă, întâlnirea dintre o delegație guvernamentală română condusă de I. C. 
Brătianu si împăratul Franz Joseph I, prilej cu care partea română asigură Imperiul de dorința României de a duce o politică 
de bună vecinătate. 


29 septembrie/11 octombrie Are loc întrevedere ruso-română la Livadia, (Crimeea), la care participă din partea română 
primul-ministru I. C. Brătianu, ministrul de război G. Släniceanu ş.a., şi din partea rusă împăratul Alexandru II, cancelarul 
Gorceacov, ministrul de război D. A. Miliutin si general Ignatiov, ambasadorul rus la Constantinopol. Se discută 
eventualitatea trecerii armatei ruse pe teritoriul Românesc în cazul unui război ruso-turc. Cum trecerea armatei țariste era 
inevitabilă, România urmărea să nu devină teatru de război, să obțină garanții în privința suveranității ci gi a integrității 
teritoriale. Intälnirea coincide cu o concentrare masivă a armatei române. Paralel se continuă demersurile diplomatice pentru 
recunoaşterea de către puterile occidentale a neutralității absolute a României. După întâlnirea de la Livadia, se vor continua 
tratative secrete neratificate de St-Petersburg, până la sfârşitul anului Imperiul țarist nefiind încă sigur de declanşarea 
războiului cu Poarta. 


octombrie—noiembrie Se votează păstrarea mai departe a rezervelor sub arme si un credit de 4000000 pentru completarea 
armamentului. 


11/23 decembrie Se deschide conferința reprezentanților puterilor europene la Constantinopol care, în vederea evitării 
conflictului militar, cere Porții să facă concesii popoarelor din Imperiu. In aceeaşi zi, pentru torpilarea conferinței, se 
promulgă, cu încurajarea Angliei, o constituție cu aparente liberale, elaborată de Midhat Paşa. România si Serbia sunt 
declarate provincii privilegiate ale Imperiului otoman, ceea ce declanşează vehemente proteste din partea Parlamentului 
Român concretizate în motiuni votate şi trimise Porții şi marilor puteri. Tratativele dintre puteri vor continua în vederea 
salvgardării păcii, însă fără succes. 


1877 


15 ianuarie Se încheie la Budapesta convenţia secretă ruso-austro-ungară Rusia consimte la ocuparea Bosniei şi 
Herțegovinei de către Habsburgi, în schimbul neutralității în cazul unui război ruso-turc. Se stipulează ca cele două imperii sá 
nu admită crearea unui mare stat slav în sudul Dunării. 


aprilie—iunie Corpurile legiuitoare votează o serie de legi impuse de iminenta războiului; legea rechizitiilor militare; 
mobilizarea şi constituirea milițiilor în corpuri active; modificarea legii gărzilor orăşeneşti; suspendarea oricăror procese şi 
urmăriri judecătoreşti pentru militarii aflaţi sub steaguri; executarea de către comunele rurale a lucrărilor agricole pentru 
rezerviştii chemaţi sub arme; acordarea de credite suplimentare Ministerului de Război; recrutarea corpului ofițeresc; 
legiferarea dreptului ofiţerilor români din armate străine de a servi în armata Română şi de a obţine cetăţenia română şi 
dreptul la pensie. Pentru acoperirea deficitului bugetar şi crearea de resurse suplimentare s-au luat unele măsuri financiare: 
taxa de 5% asupra salariilor, sporirea costului biletelor de tren şi a taxei de timbru şi înregistrare etc. S-au votat credite pentru 
armată până la un total de 19 833 131 lei, care urmau a fi acoperite cu bonuri de tezaur; cum procedaseră şi alte guverne în 
situaţii similare se dispune emiterea de bilete ipotecare (prima hârtie monedă din România) în valoare de 26 260 000 lei, 
garantate cu proprietăţile libere ale statului cu valoare cel puţin dublă, o măsură pozitivă care n-a adus inflaţie, înlesnind în 
schimb finanţarea războiului. Întrucât încasările statului prin plăţile făcute de armata rusă au fost excedentare în a doua 
jumătate a anului 1877, biletele ipotecare au fost puse efectiv în circulaţie în 1878, cu ele achitându-se în primul rând 
rechizitiile pentru armată 

3/15 aprilie M. Kogälniceanu preia din nou Ministerul de Externe. 


4/16 aprilie Se semnează la Bucureşti Convenţia politică romäno-rusä prin care guvernul român acceptă trecerea trupelor 
ţariste pe teritoriul Românesc, iar cel țarist se angajează să garanteze integritatea şi suveranitatea României. La convenţia de 
principiu avea să se anexeze o convenţie specială (26 de articole) care prevedea între altele; legătura dintre armata rusă şi 
autorităţile locale să fie mijlocită numai de comisarii români; toate cheltuielile să revină guvernului rus şi să se plătească în 
aur; aprovizionarea trupelor să se facă la preţuri convenite; transportul trupelor să beneficieze de o reducere de 40%; unităţile 
militare imperiale să nu treacă prin Bucureşti. 





6/18 aprilie Se publică decretul de mobilizare generală a armatei Române încheiată la 15/27 aprilie. Trupele Române ocupă 
poziţii defensive pe Dunăre. Totalul forţelor mobilizate se ridică la 100000 de oameni din care 58700, efectivul armatei de 
operaţii (1 602 ofiţeri) cu 12300 de cai şi 190 de tunuri. Sunt mobilizați pentru instruire 14000 de tineri din contingentul 
1877. 


10/22 aprilie Relaţiile diplomatice dintre România şi Poartă se întrerup. 


11/23 aprilie Trupele ţariste trec frontiera României înainte ca Adunările să fi votat Convenţia Româno-rusă; trecerea şi 
înaintarea nu fuseseră în prealabil comunicate guvernului, care se alarmează. Pe 12/24 aprilie guvernul dă un comunicat prin 
care se anunţă intrarea trupelor ruseşti pe teritoriul României şi se dau indicaţii prefectilor cu privire la atitudinea pe care 
trebuie s-o adopte; populaţia de la Dunăre e sfătuită să se retragă în interiorul ţării. Armata rusă din Balcani va avea un 
efectiv de 330 000 de militari, cea turcă 200 000, plus flotila de pe Dunăre. 


12/24 aprilie Imperiul țarist declară război Porții, căutând să lase impresia că este mandatar al marilor puteri. Începe ofensiva 
din Caucaz. Domnitorul Carol şi primul-ministru vor insista în cursul mai multor discuţii purtate în aprilie-mai cu marele 
duce Nicolae, comandantul suprem al trupelor de operaţii din Balcani, ca armata Română să aibă peste Dunăre o bază proprie 
de acţiune şi conducere naţională, pentru ca la încheierea păcii contribuţia României la victorie să poată fi apreciată în mod 
corect. Rusia ţaristă va refuza iniţial propunerea de colaborare militară, apoi, într-o a doua fază, va lăsa să se înţeleagă că ar 
dori o asemenea cooperare, cu condiţia ca armata Română să fie comandată de marele duce Nicolae. 


14/26 aprilie Corpurile legiuitoare se întrunesc în sesiune extraordinară pentru a aproba Convenţia româno-rusă şi a lua unele 
măsuri financiare cerute de necesităţile războiului. În mesajul de deschidere prezentat de Domnitor se amintea că toate 
stäruintele depuse pe lângă Poartă şi celelalte puteri în vederea asigurării neutralității României au rămas fără rezultat; 
națiunea Română nu mai putea conta decât pe ea însăşi; trecerea armatelor ruse fiind imperios necesară şi hotărâtă, guvernul 
s-a preocupat de menţinerea instituţiilor şi drepturilor politice, de garantarea hotarelor ţării şi de luarea unor măsuri pentru ca 
trecerea trupelor să fie cât mai puţin împovărătoare pentru populaţie; în acest scop s-a impus încheierea Convenţiei româno- 
ruse. În urma unor aprinse discuţii, Convenţia a fost votată la 16/28 aprilie, cu o majoritate constituită din reprezentanţi ai 
tuturor grupărilor politice. 


21 aprilie/3 mai După ratificarea Convenţiei româno-ruse artileria turcă bombardează nu numai Brăila, unde erau trupe 
ruseşti, ci şi Calafatul, Bechetul, Olteniţa si Călăraşii, unde trupele nu ajunseseră deşi, la cererea Porții, guvernul Român, în 
speranţa recunoaşterii neutralității, acceptase să retragă trupele de pe linia Dunării. Poarta, declarând pe Români drept rebeli, 
notifică pe cale diplomatică că sultanul dispune detronarea principelui vasal din România. Kogălniceanu va protesta pe lângă 
cabinetele europene, menţionând că toate acestea nu sunt de natură a menţine neutralitatea României. 


26 aprilie/8 mai Artileria română de la Calafat deschide focul asupra Vidinului, ca replică la bombardamentele turceşti. 


29 aprilie/11 mai Adunarea votează intrarea în război a României împotriva Imperiului otoman, lăsând guvernului libertatea 
de a alege momentul declarării independenţei de stat. Senatul ratifică hotărârea pe 30 aprilie/12 mai. 


9—10/21—22 mai întrunit în sesiune extraordinară, Parlamentul Român proclamă independenţa de stat a României. 
Declaraţia de independenţă este citită de ministrul de externe M. Kogălniceanu. Se recomandă guvernului să facă demersurile 
diplomatice necesare recunoaşterii şi garantării noii stări de fapt pe plan internaţional. Marile puteri nu vor recunoaşte noul 
statut al României aşteptând încheierea războiului. În aceeaşi zi, ca prime acte ale statului suveran român, Parlamentul 
votează înfiinţarea ordinului Steaua României şi anularea tributului către Poartă (914000 lei), acesta urmând a fi afectat 
întreţinerii armatei. Dezbaterile s-au desfăşurat într-o atmosferă de mare entuziasm popular. 


17/29 mai Se constituie comitetul din Sibiu pentru ajutorarea soldaţilor români răniţi în război. 350 de comitete similare 
declarate ilegale de autorităţi se vor organiza şi vor activa în provinciile Româneşti din Imperiul austro-ungar. 


19/31 iulie După un prim atac asupra Plevnei, respins cu mari pierderi pentru armatele ţariste, marele duce Nicolae trimite 
Domnitorului Carol următoarea telegramă: „Turcii adunând cele mai 





mari mase de trupe la Plevna ne zdrobesc. Rog să faci fuziune, demonstratiune şi, dacă se poate să treci Dunărea cu armata 
după cum doreşti între Jiu şi Corabia. Demonstraţiunea aceasta este neapărat necesară pentru înlesnirea mişcărilor mele”. 
Analizând situaţia creată, guvernul Român şi Marele Cartier General au acceptat ca armata Română să participe la marea 
bătălie de la Plevna, urmând să se discute detaliile de cooperare, cu stabilirea precisă a naturii relaţiilor dintre cele două 

armate. Primele unitäti Romäne trec Dunärea si preiau paza podului de la Zimnicea. 


23 iulie/4 august În urma trecerii Dunării se reorganizează întreaga armată activă Română; 
armata de operaţii de sub conducerea generalului Al. Cernat e destinată acţiunilor din jurul Plevnei. 


9/21 august în urma tratativelor purtate la Gornâi-Studen între Domnitorul Carol şi ţarul Alexandru II, în vederea 
reglementării cooperării celor două armate, cu respectarea individualitätii şi unităţii de comandă a armatei Române, se 
hotărăşte ca la Plevna să se constituie din trupele Române şi ruse un singur corp, armata de vest, sub conducerea 
Domnitorului Carol, având drept şef de stat-major pe generalul Zotov. Paralel cu începerea acţiunilor militare se continuă 
tratativele diplomatice cu cabinetele europene. 


27 august/8 septembrie - 31 august/12 septembrie Patru asalturi succesive asupra Plevnei se soldează cu cucerirea redutei 
Griviţa 1, din sistemul de apărare al Plevnei, şi cu pierderea a 24% din efectivele româno-ruse angajate în cucerirea Plevnei. 
Plevna — punctul critic al frontului din Balcani — va fi încercuită şi asediată. 


7—9/19—21 noiembrie După lupte grele trupele române cuceresc cetatea Rahova. 


15/27 noiembrie Se reia activitatea Adunărilor legislative. În cursul dezbaterilor s-a evidenţiat necesitatea şi importanţa 
strategică a trecerii Dunării de către trupele Române în urma înfrângerii ruşilor în faţa Plevnei. Parlamentul este informat că, 
în eventualitatea eşecului campaniei ruse în sudul Dunării, otomanii intenționau sá dicteze condiţiile de pace la Bucureşti, 
impunând stabilirea unei linii fortificate pe Prut, apărată de garnizoane turceşti pe cheltuiala României, căreia i s-ar fi dublat 
tributul anual. M. Kogălniceanu informează că puterile europene s-ar fi opus acestor acţiuni, pe motiv că România însăşi 
declarase război şi se proclamase independentă; se impunea deci ca armata Română să contribuie efectiv la înfrângerea 
trupelor otomane. În cursul sesiunii parlamentare noiembrie—iulie 1878 se promulgă următoarele legi: deschiderea de 
credite extraordinare pentru armată; legea pentru asigurarea pensiei de urmaş pentru văduvele, copiii şi părinţii soldaţilor 
Români căzuţi pe front sau deveniți invalizi; legea pentru înfiinţarea pe seama statului a patru orfelinate pentru copiii 
victimelor războiului; legi pentru deschiderea unor credite extraordinare destinate întreţinerii prizonierilor turci conform 
regimului de prizonierat din statele civilizate; credite pentru asanarea locurilor infestate de epidemii; plata rechizitiilor 
militare; scutirea pe viaţă a rezerviştilor luptători de unele contribuţii către stat; scutirea de impozite directe pe 1877 a 
populaţiei din Calafat, Bechet, Giurgiu şi Slobozia, care suferise cel mai mult de pe urma bombardamentelor otomane; 
măsuri în vederea aplicării articolelor 5 şi 6 (împroprietărirea insuräteilor şi valizilor), din legea rurală 1864, luate în urma 
interpretărilor şi motiunilor parlamentare cu privire la situaţia ţărănimii, care ducea tot greul războiului (măsuri care vor face 
posibilă împroprietărirea ulterioară a 48 342 familii ţărăneşti). În aceeaşi sesiune sunt puse în discuţia Adunării următoarele 
proiecte de lege, ulterior votate: reorganizarea agenţiilor diplomatice, prin care se modifica denumirea şi definirea funcţiilor 
reprezentanţilor români în străinătate în funcţie de noul statut al ţării; reglementarea responsabilitätii ministeriale; 
interpretarea legii electorale din 1866 în sensul întăririi Colegiului III, în care să intre numai burghezia urbană (liberalii 
radicali avuseseră intenţia să modifice legea. electorală în sens mult mai democratic, dar puternica opoziţie conservatoare era 
un semn că nu sosise încă momentul unei asemenea reglementări); legea prin care bancherilor care aveau relaţii cu 
sträinätatea li se scádeau patentele de la 1400—300 la 900—200 de lei, egalizându-le astfel cu cele ale bancherilor cu 
activitate internă; legea asupra organizării comunale, cu prevederi administrative şi electorale care să facă din comune 
nucleul organizării politice generale (în locul celor două colegii ale legii din 1874 se propunea un singur colegiu şi se întărea 
descentralizarea); legea pentru instituirea unui consiliu superior al armatei sub preşedinţia ministrului de război, menit să 
asigure, prin mijlocirea unei comisii permanente cu atribuţii legislative şi de control, o conducere colectivă a armatei. 


28 noiembrie/10 decembrie Trupele Române cuceresc puternicele redute de la Opanez, din sistemul de apărare al Plevnei, 
luând prizonieri 7000 de ostaşi turci. După o tentativă nereuşită de a sparge încercuirea printr-un atac puternic, generalul 
Osman Paşa se predă colonelului român 





Cerchez şi semnează capitularea armatei turce de la Plevna, compusă din 40 000 de soldaţi, 10 generali, peste 130 de ofiţeri 
superiori, 2000 de ofiţeri inferiori şi dotată cu 74 de tunuri. 


1878 


Apare ziarul „Binele public”, editat de gruparea liberalilor moderat din jurul lui G. Vernescu. 


Prin desprinderea unei părţi din fracțiunea liberă şi independentă se formează la Iaşi gruparea liberalilor moderați, sub 
conducerea lui G. Mârzescu, V. Conta, Gr. Cobălcescu, Gr. Buicliu, D. Brândza ş.a., cu organul de presă „Steaua României”. 
Conservatorii considerau drept adevărat conducător al grupării pe M. Kogălniceanu. 


Se constituie în jurul ziarului ,,Timpul” prima organizaţie conservatoare care îşi desfăşoară activitatea în baza unui 
statut. Acesta cuprindea prevederi privitoare la modalitatea de subventionare a ,,Timpului”, acorda drept tuturor susținătorilor 
materiali ai ziarului de verificare a gestiunii şi de fixare a orientării lui prin desemnarea, din rândul lor anual a 4 reprezentanţi 
care să colaboreze cu 3 delegaţi ai fondatorilor ziarului (A. Ştirbei, P. Mavrogheni, C. Suţu, T. Maiorescu, Th. Rosetti) în 
cadrul comitetului de redacţie al cotidianului. Nu toţi conservatorii vor fi mulţumiţi de orientarea ziarului; P. Mavrogheni şi 
P. P. Carp combat linia agresivă contra Domnitorului şi colaborarea cu M. Costache Epureanu. 


ianuarie Consiliul de Miniştri al României il trimite pe colonelul Eraclie Arion la Cazanlâc spre a trata cu delegaţii Porții 

conditiile armistitiului si preliminariile päcii intre Romänia si Imperiul otoman; se preciza cä va fi nul si neavenit orice act 
care ar privi Romänia si la a cärui elaborare ea nu va fi participat; directorul cancelariei diplomatice a Marelui Cartier 
General al armatei imperiale ruse îi pune în vedere primului-ministru român să transmită la St. Petersburg vederile sale 
privind bazele păcii. Curtea imperială rusă transmite guvernului român prin intermediul generalului Ion Ghica, agentul 
diplomatic Român la St. Petersburg, „intenţia de a relua partea Basarabiei până la Chilia; în compensație România va primi 
Delta Dunării şi Dobrogea până la Constanţa”, guvernul țarist precizând că este pentru o înţelegere bilaterală La Viena 
ambasada imperială rusă afirma că retrocedarea a fost convenită între guvernul român şi cel rus; M. Kogălniceanu 
protestează, precizând că ştia din iulie 1877 de înţelegerea de la Reichstadt, prin care retrocedarea era convenită între cele 
două guverne imperiale şi nu între guvernul țarist şi cel Român. La mijlocul lui ianuarie generalul Ignatiev are o întrevedere 
la Bucureşti cu I. C. Brătianu şi M. Kogălniceanu pentru reglementarea raporturilor între România şi Rusia, dar problemele 
litigioase nu pot fi soluționate, rămânând ca ele să fie supuse discuţiei marilor puteri. În contextul încordării relaţiilor dintre 
Imperiul austro-ungar şi Imperiul țarist, care nu mai era dispus sá respecte înțelegerile bilaterale anterioare războiului, se 
spera ca integritatea teritorială a României să nu fie afectată. Conflictul dintre cele două imperii va fi aplanat de cancelarul 
Bismarck care va pacifica şi relaţiile încordate dintre Anglia şi Rusia ţaristă. 


12/24 ianuarie După un atac violent, trupele române ocupă Smârdanul, punct important al sistemului defensiv al Vidinului. 
15/27 ianuarie Artileria română de pe amândouă malurile Dunării deschide foc masiv asupra Vidinului. 
19/31 ianuarie Se semnează armistițiul ruso-románo-turc. 


februarie—iunie Se dezvoltă în prezenţa miniştrilor interpelări parlamentare provocate de ştirea. că unele din condiţiile de 
pace avansate Porții ar afecta integritatea teritorială. a României. Primul-ministru declară că „niciodată națiunea romana nu 
va consimti nu la cesiunea, dar nici la schimbul unei părţi din teritoriul său”. în Corpurile legiuitoare se votează motiuni în 
sensul acesta, comunicate agenţiilor diplomatice Române. Dezbaterile continuă şi m lunile următoare în şedinţe publice, dar 
mai ales secrete, şi iau o turnură critica în aprilie, când deputaţi şi senatori critică concentrările de trupe ţariste în preajma 
Bucureştilor şi amenințările cancelarului Gorceacov de a ocupa ţara şi a dezarma armata Română în cazul când guvernul ar 
mai protesta împotriva prevederilor Păcii de la San-Stefano. Proclamaţia lui Gorceacov ilustrează cu prisosintä intenţiile 
guvernului de la Petersburg. „Locuitori ai Bucureştiului, complicațiile politice survenite în ultimul timp fac indispensabilă 
ocuparea temporară a oraşului Bucureşti de către trupele armatei 





imperiale ruse. Generalul locotenent contele Olsufiev este numit guvernator militar iar colonelul Tugenhold, locţiitor al 
guvernului militar al oraşului, iar pe toată durata ocupaţiei este declarată starea de asediu. Armata imperială nu vine ca 
inamic...”. Se hotărăşte rezistenţă militară în Oltenia şi nord-vestul Munteniei şi retragerea Domnitorului şi guvernului la 
Craiova. În perspectiva Congresului de pace de la Berlin, Corpurile legiuitoare încurajează activitatea diplomatică a 
guvernului în direcţia admiterii României la lucrările Congresului. În acest context, I. C. Brătianu cere Camerei să voteze 
retragerea acţiunii intentate foştilor miniştri din guvernul conservator. 


19 februarie/3 martie Se semnează la San-Stefano preliminariile de pace ruso-turce, prin care se recunoaşte independenţa 
României, Serbiei şi Muntenegrului şi autonomia Bulgariei, Bosniei şi Herțegovinei; Dobrogea este cedată Rusiei, care îşi 
rezerva dreptul de a o remite României în schimbul judeţelor din sudul Basarabiei; articolul 8 prevede că trupele de ocupaţie 
ruse din Bulgaria îşi vor păstra comunicațiile prin România. 


vara Inträ în vigoare regulamentul pentru executarea articolelor 5 şi 6 din legea rurală din 1864, articole privitoare la 
împroprietărirea insuräteilor si valizilor, de pe moşiile statului, acţiune pregătită încă în 1876, dar întreruptă de izbucnirea 
războiului. 


1/13 iunie—1/13 iulie Se desfăşoară lucrările Congresului international de pace de la Berlin, consacrat revizuirii Tratatului 
de la San-Stefano. România participă numai cu titlu consultativ, prin audierea unei delegaţii alcătuită din I. C. Brătianu si M. 
Kogălniceanu, care înaintase în prealabil Congresului un memoriu cuprinzând cererile României; Congresul recunoaşte 
independenţa României şi dreptul ei asupra Dobrogei — inclusiv Mangalia şi Silistra — şi Deltei Dunării; judeţele Bolgrad, 
Cahul şi Ismail sunt reanexate de Imperiul țarist; recunoaşterea independenţei României era condiţionată pe de o parte de 
acceptarea acestor modificări teritoriale, pe de alta, ca şi cea a Serbiei, de prevederea ca drepturile politice şi civile să nu fie 
condiţionate de cultul religios. Această imixtiune în treburile interne ale unor state independente se datora în mare parte 
presiunilor exercitate, pe durata întregii crize orientale, de Alianţa izraelită, care urmărea apărarea intereselor populaţiei 
evreieşti din întregul Imperiu otoman şi care, în acest scop, zădărnicea încheierea de convenţii comerciale şi de credit între 
statele balcanice în plină conflagrație şi Europa occidentală. In 22 iunie M. Kogălniceanu transmite in ţară că delegaţia 
română a refuzat să se supună verdictelor Congresului şi că „ţara are întreaga libertate de a se pronunţa”. Lucrările 
Congresului vor reglementa regimul Dunării în sensul dorit de Austria - constant preocupată din interese economico-politice 
de a monopoliza fluviul şi în plus îngrijorată de noua situaţie de stat riveran creată Rusiei ţariste. Se menţine regimul de 
liberă navigaţie în virtutea căruia se impun dărmarea tuturor forturilor de pe malurile fluviului în aval de Porţile de Fier şi 
interzicerea navigaţiei bastimentelor de război pe aceeaşi porţiune. Austro-Ungaria obţine dreptul de-a efectua lucrările de la 
Porţile de Fier şi de-a percepe taxele necesare pentru acoperirea cheltuielilor. Comisia Europeană, din care urma să facă parte 
şi România, este menţinută, extinzându-i-se competenţa până la Galaţi, în completă independenţă faţă de autoritatea de stat. 
Bratul Chilia intră sub controlul absolut al Rusiei. Membrilor Comisiei Europene asistați de reprezentanţi ai statelor riverane 
le revine sarcina de-a elabora un regulament de navigaţie şi poliţie fluvială aplicabil numai pe porţiunea Porţile de Fier— 
Galaţi şi asemănător celui deja existent pentru Dunărea maritimă. 


11 septembrie Agenţia diplomatică Română de la Viena este ridicată la rangul de legatie, prima legatie Română din 
străinătate. În următorii doi ani statul Român va avea legatii la: Petersburg, Atena, Belgrad, Sofia, Roma, Bruxelles, Berlin, 
Londra, Paris. 

15/27 septembrie Se deschide sesiunea Corpurilor legiuitoare, destinatä mai ales dezbaterii prevederilor Tratatului de la 
Berlin. La 27 februarie/11 martie 1879 Adunarea deputatilor voteazä o motiune (cu o majoritate de 71 de voturi contra 19) in 
care se declară oportunitatea revizuirii articolului 7 din Constituţie, privitor la condiţiile de împământenire si implicit de 
dobândire a drepturilor politice. Parlamentul va mai legifera: legea referitoare la neînstrăinarea pământurilor ţărăneşti primite 
în 1864, datorată iniţiativei lui C. A. Rosetti (posesorii loturilor ţăranilor împroprietăriți trebuiau să restituie aceste loturi în 
schimbul unei despăgubiri invers proporţională cu beneficiile aduse în perioada înstrăinării); legea suplimentară privitoare la 
consulatele Române precum şi la administraţia centrală a Ministerului Afacerilor Străine; legea privind înfiinţarea Academiei 
Române. Se respinge proiectul privitor la lărgirea acţiunii de împroprietărire de pe moşiile statului a ţăranilor care luptaseră 
în războiul de independenţă. 


octombrie În urma evacuării sudului Basarabiei Rusia recunoaşte independenţa României. 





8/20 octombrie Dobrogea şi Delta Dunării intră oficial in componenţa României; autoritățile 
Române preiau administrația noii provincii la 14/26 noiembrie. 


25 noiembrie/7 decembrie-10/22 iulie 1879 Guvern I. C. Brătianu 


Interne I. C. Brătianu 

externe I. I. Câmpeanu 

finanțe D. A. Sturdza 

justiție Eug. Stătescu 

culte si instrucție G. Cantili 

război I. C. Brătianu; N. Dabija 
lucrări publice M. Pherekyde 


decembrie Comisia Europeană desemnată să traseze în Dobrogea graniţa româno-bulgară votează ocuparea de către 
România a avanpostului de la Arab-Tabia, în virtutea prevederilor Tratatului de la Berlin, care stipula desființarea sistemului 
defensiv al Silistrei; trupele Române ocupă fortificația, dar se retrag peste doi ani, când, în urma încordării relațiilor 
diplomatice dintre România si Imperiul țarist, comisia revine la sfârşitul lui 1879 asupra hotărârii luate. 


1879 


Începe construirea liniei ferate Buzău— Mărăşeşti, prima executată de statul Román (va fi inaugurată la 18/30 
octombrie 1881). 


Se termină construirea căii ferate Ploieşti-Predeal. 
Se deschide la Bucureşti sucursala agenţiei de presă Havas, prima agenţie de presă din România. 


mai încep alegerile pentru Adunarea Constituantă (Camerele de revizuire), care urma să modifice Constituţia din 1866 
conform prevederilor Tratatului de la Berlin. 


22 mai Parlamentul ungar votează o nouă lege şcolară (legea Trefort) vizând maghiarizarea populațiilor din Transilvania prin 
instituirea obligativitätii predării limbii maghiare pe teritoriul aparţinând Ungariei. 


11/23 iulie - 9/21 aprilie 1881 Guvern I. C. Brătianu 


interne M. Kogălniceanu; I. C. Brătianu; Anast. Stolojan; Al. Tenachiu 
externe V. Boerescu 

finanţe D. A. Sturdza; I. C. Brătianu; I. I. Câmpineanu; I. C. Brătianu 
justiţie Anast. Stolojan; D. Giani 

culte şi instrucţie N. Kretzulescu; V. Boerescu; V. Conta 

război D. Lecca; G. Slăniceanu 


lucrări publice I. C. Brătianu; N. Dabija 
5/17 august Se încheie convenţia româno-austro-ungară privind joncţiunea celor două reţele feroviare la Vârciorova. 


7 octombrie Tratat secret de alianţă germano-austro-ungar împotriva Rusiei ţariste şi a Franţei, baza blocului militar al 
puterilor centrale. 


13/25 octombrie Se votează legea de revizuire a articolului 7 din Constituţia României, care prevede acum că „Diferenţa de 
credinţe religioase şi confesiuni nu constituie o piedică spre a dobândi drepturile civile şi politice şi a le exercita”; legea de 
revizuire mai stabilea modul de împământenire, care era individual, naturalizarea în bloc neacordându-se decât evreilor care 
participaseră la războiul de independenţă, în număr de aproximativ 900. Se urma astfel linia unei evoluţii fireşti a legislaţiei 
nationale, dar cu sentimentul că România fusese supusă unor grave ingerinte în treburile sale interne. 


26 noiembrie/6 decembrie Italia recunoaşte independenţa României. 

1880 


Chestiunea Dunării Dacă după Congresul de la Berlin Austro-Ungaria fusese preocupată de-a întări autoritatea Comisiei 
Europene în opoziţie cu interesele Petersburgului şi amânase crearea Comisiei riveranilor, începând din 1880 va acţiona în 
vederea obţinerii controlului între Porţile de Fier şi Galaţi prin intermediul preconizatei comisii. Conflictul româno-austro- 
ungar va domina timp de trei ani toate dezbaterile Comisiei Europene a Dunării legate de reglementarea navigaţiei în aval de 
Porţile de Fier. În sesiunea mai-iunie 1880 a Comisiei un comitet alcătuit din delegaţii Austro-Ungariei, Germaniei şi Italiei 
prezintă un anteproiect de statuare a regimului de navigaţie între Porţile de Fier şi Galaţi prevăzând crearea unei comisii 
mixte însărcinată cu executarea şi supravegherea aplicării regulamentului de navigaţie şi poliţie fluvială pe Dunărea de Jos, 
compusă din câte un delegat al fiecărui stat riveran şi unul al Austro-Ungariei cu funcţia de preşedinte permanent şi 
dispunând de vot preponderent Comisiei Mixte urmau să-i fie subordonați nu numai inspectorii si subinspectorii însărcinaţi 
cu controlul navigaţiei, ci şi căpitanii tuturor porturilor prin scoaterea lor de sub autoritatea teritorială. Tot în competenţa ei 
urma să intre şi aprobarea construirii oricărui fel de stabiliment pe malurile fluviului precum şi judecarea în ultimă instanţă a 
diferitelor contestaţii şi litigii legate de navigația fluvială. In plus Comisia Mixtă putea modifica „după nevoi” orice clauză a 
regulamentului de navigaţie. Anteproiectul odată aplicat ar fi afectat grav suveranitatea statelor riverane. Neobtinänd 
adeziunea unanimă în Comisia Europeană a Dunării prin opoziţia României, demersul Austro-Ungariei va rămâne fără 
rezultat. România susţinea teza ca supravegherea aplicării regulamentului de navigaţie fluvială să intre în competenţa 
Comisiei Europene iar executarea acestuia să rămână un atribut al fiecărui stat riveran în parte. Căutând, în condiţiile 
internationale existente, să nu ajungă la o ruptură cu Puterile Centrale, guvernul Román va angaja tratative directe cu dubla 
monarhie, în schimbul acceptării acesteia în Comisia Mixtă, căutând să obţină renunţarea la votul preponderent. Austro- 
Ungaria, încurajată de Germania, nu va înţelege să cedeze în faţa României. 


ianuarie Fractiunea liberală condusă de Gh. Vernescu, liberalii sinceri, de orientare politică mai conservatoare, părăseşte 
partidul liberal, constituindu-se ca gruparea politica autonomă, cu organ de presă „Binele public”. Programul noii formaţiuni 
publicat în aprilie şi semnat si de N. Ionescu, şeful fracțiunii libere si independente de la Iaşi, prevedea: respectarea 
Constituţiei, îmbunătăţirea soartei ţăranilor prin învăţământ şi justiţie, fondarea unor instituţii de credit rural pentru sprijinirea 
marilor producători de cereale preocupaţi de prelucrarea industrială a produselor agricole, descentralizare, formarea unui corp 
competent de funcţionari, trecerea efectivă la învăţământul primar gratuit şi obligatoriu, promovarea învăţământului 
profesional, îmbunătăţirea situaţiei corpului didactic. Colaborarea strânsă a fracțiunii libere si independente cu conservatorii 
anunţă viitoarea fuzionare a grupării G. Vernescu cu conservatorii. 


Încep lucrările de rectificare şi adáncire a cursului Dimbovitei — conform planurilor arhitectului Gr. Cerchez — încheiate în 
1883. Dispar braţele secundare şi ostroavele, se taie coturile iar tranşeea adâncă săpată de la Ciurel la Abator va feri oraşul de 
inundaţii. 


16/28 ianuarie Legea pentru înființarea Casei de Economii. 


29 ianuarie/10 februarie Se votează legea privind răscumpărarea de către statul român de la Societatea acţionarilor a căii 
ferate Roman—Vârciorova după tratative îndelungate si sub presiunea Germaniei care condiţiona recunoaşterea 
independenţei de acceptarea răscumpărării căii ferate, preluată după falimentul Strousberg de un grup de bancheri din 
anturajul cancelarului Bismarck. 


3/15 februarie Conservatorii, la iniţiativa lui M. Costache Epureanu, încep să-şi organizeze structurile de partid, publică un 
statut şi un program (de altfel foarte vag) şi înfiinţează la Bucureşti un Club politic central, al cărui preşedinte este M. 
Costache Epureanu şi, în perspectivă comitete locale (structuri organizatorice de inspiraţie liberală). Clubul va subventiona şi 
editarea ziarului „Timpul”, al cărui prim-redactor este numit M. Eminescu. M. Costache Epureanu neprezentánd, prin 
oscilatiile lui între partide, suficiente garanţii de stabilitate politică, nu reuşeşte să atragă înlăuntrul noii structuri de partid 
câteva dintre cele mai marcante personalităţi conservatoare printre care P. P. Carp, D. Ghica, G. Gr. Cantacuzino şi Gr. M. 
Sturdza. Gr. M. Sturdza va constitui Partidul Democraţiei Naţionale, având drept organ de presă „Democraţia naţională” şi 
preconizând o politică externă orientată în direcţia unei alianţe cu Imperiul țarist. V. Boerescu şi Dim. Ghica, conservatori 
moderați, evoluaserä anterior, prin concepţiile lor economice, către partidul liberal şi intraseră în sfera de influenţă a lui I. C. 
Brătianu. Junimiştii au manifestări 





parlamentare proprii şi atitudine rezervată faţă de acţiunile extra-parlamentare ale conservatorilor, inclusiv constituirea 
Clubului conservator, la care totuşi aderă în bloc. 


8/20 februarie Germania, Anglia şi Franţa recunosc independenţa de stat a României. 


25 februarie/9 martie O comisie de anchetă a Senatului îşi dă verdictul, declarindu-1 nevinovat pe Simeon Mihălescu, 
acuzat de-a fi aprobat furnizorului armatei ruse Warszawski să facă transporturi peste Dunăre cu atelaje româneşti 
rechizitionate şi ţăranii proprietari ai acestora. 


9/21 martie Legea pentru organizarea Dobrogei 


30 martie/11 aprilie Adunarea deputaţilor, la propunerea lui D. Giani, votează acordarea lui C. A. Rosetti a unei pensii de 1 


000 de lei pe lună, reversibilă, la moartea titularului, asupra soţiei, plus suma de 150 000 lei plătibili imediat cu titlu 
retroactiv (propunerea mai fusese făcută în 1868, dar C. A. Rosetti refuzase). 


17/29 aprilie Din iniţiativă guvernamentală se votează legea pentru înfiinţarea unei bănci de scont şi emisiune, Banca 
Naţională a României, cu un capital de 12 000 000 lei, cu privilegiul exclusiv de a emite monedă; o treime din acţiuni sunt 

detinute de stat, restul de particulari, intre care un loc important ocupä oameni de afaceri legati de cercurile partidului liberal. 
Primul director al Bäncii, Teodor Mehedinteanu, va fi urmat de Eugeniu Carada. 


21 noiembrie/3 decembrie Se semneazä la Sigmaringen actul de familie prin care printul Ferdinand de Hohenzollern- 
Sigmaringen, nepot de frate al lui Carol I, devine mostenitorul prezumptiv al tronului României. 


decembrie Se publică comunicatul privitor la devalorizarea cu 12,5% a rublei şi retragerea cursului ei legal în România, 
urmând ca până la 31 decembrie 1881 rublele în circulaţie să fie primite de casele statului, pentru demonetizare. 


3/15 decembrie Atentatul lui I. Pietraru asupra lui I. C. Brătianu; vor fi implicaţi în proces membri ai Partidului Democraţiei 
Naţionale, ceea ce-l va determina pe Gr. M. Sturdza să dispună dizolvarea grupării şi desfiinţarea organului ei de presă, 
„Democrația naţională”. 


1881 


Chestiunea Dunării. În contextul apropierii între Imperiul austro-ungar şi cel țarist, finalizată prin alianţa celor trei împărați, 
guvernul român va căuta să prevină o înţelegere pe seama României pe de o parte prin grăbirea proclamării regatului — care 
va avea loc în martie şi nu în mai — iar pe de alta printr-o poziţie mai conciliantă în chestiunea Dunării. În martie România 
acceptă crearea Comisiei Mixte sub rezerva subordonării acesteia Comisiei Europene. Dar dacă actul adiţional referitor la 
regimul Dunării maritime întruneşte unanima adeziune (deşi, României lezându-i-se suveranitatea i se aplica un regim diferit 
de cel aplicat Rusiei sau, anterior anului 1878, Imperiului otoman), problema Comisiei Mixte rămâne iar în suspensie din 
cauza opoziţiei Marii Britanii delegatul englez, colonelul Siborne conditionänd acceptarea creării comisiei riveranilor in 
formulă austro-ungară de posibilitatea Comisiei Europene de-a cenzura orice decizie a preconizatului organism la cererea 
guvernelor interesate, poziţie evident menită să extindă autoritatea Comisiei Europene. 

Anteproiectul Barrere. În acest context delegatul Franţei în Comisia Europeană, Camille Barrere, propune o soluţie de 
compromis între proiectul austro-ungar şi cel englez. În Comisia Mixtă care urma să rămână sub preşedinţia reprezentantului 
dublei monarhii urma să mai figureze încă un membru al Comisiei Europene ca delegat al acesteia. În ordinea alfabetică a 
nomenclaturii franceze a statelor (Allemagne, Autriche-Hongrie, France...) fiecare stat reprezentat în Comisia Europeană ar fi 
făcut parte timp de 6 luni şi din comisia statelor riverane. Astfel Austro-Ungaria şi România ar fi avut periodic în Comisia 
Mixtă câte două voturi. Oricum regulamentul pentru sectorul Porţile de Fier—Galati urma a fi aprobat de Comisia 
Europeană. Proiectul favoriza tot Austro-Ungaria deoarece în cursul primului an de funcţionare a Comisiei Mixte, când s-ar fi 
luat cele mai importante decizii, Germania şi Austro-Ungaria ar fi fost delegatele Comisiei Europene în Comisia Mixtá. Între 
timp România, în necunostintä de cauză până în septembrie cu privire la proiectul Barrere — negocierile secrete între Franţa, 
Austro-Ungaria şi Anglia pe baza 





proiectului începuseră în iulie -, urmarea evoluţia relaţiilor dintre Austro-Ungaria şi Anglia, susţinând pe cale diplomatică 
dreptul fiecărui stat riveran de-a executa regulamentul de navigaţie în apele sale teritoriale. Ţinând seama de condiţiile 
internaţionale şi de experienţa Congresului de la Berlin, guvernul procedase cu multă prudenţă în demonstrarea punctului său 
de vedere fără să cedeze în fondul problemei Austro-Ungariei. În ţară, în urma desväluirilor din presă (aprilie) cu privire la 
concesiile făcute de guvern Austro-Ungariei, se dezläntuie furtunoase dezbateri în jurul chestiunii Dunării. Mesajul tronului 
din 15/27 noiembrie, în care guvernul, sub presiunea opiniei publice, îşi preciza, de data aceasta public, poziţia faţă de 
chestiunea Dunării, făcând aluzie directă la greutăţile create de autorităţile austro-ungare comerţului român de vite „sub 
pretext de epizotie”, provoacă întreruperea relaţiilor diplomatice între cele două state. Guvernul va prezenta scuzele publice 
reclamate de Austro-Ungaria fără a abdica însă de la opoziţia făcută creării Comisiei Mixte. 


Apare „Natiunea”, organ de presă al fracțiunii liberale condusă de Dumitru Brătianu cu vederi deosebite de cele ale 
guvernelor I. C. Brătianu; până în 1884 gruparea nu va susţine necesitatea înlăturării guvernului, ci va critica corupţia şi 
incompetenta administraţiei, instabilitatea ministerială, excesul de centralizare, abuzul de putere — care provoacă disensiuni 
înlăuntrul partidului — şi va propune ca puncte de program: dezvoltarea industriei autohtone prin aplicarea protectionismului 
vamal, îmbunătăţirea producţiei agricole ţărăneşti prin sprijinirea ei de către stat, dezvoltarea învăţământului rural. Din 1884 
fracțiunea va milita pentru răsturnarea guvernului, acceptând ideea alianţei tactice cu alte grupări de opoziţie, liberale ori 
conservatoare, fără contopirea cu ele; o primă apropiere este aceea de gruparea M. Kogălniceanu. 


Politica guvernamental-liberală de protectionism vamal, excluzând reinstituirea regimului de porto franco pentru care 
militau gälätenii, provoacă în oraşul de la Dunăre o puternică campanie antiguvernamentală al cărei ecou se va face ziarul 
„Vocea Covurluiului” organ de presă al unei puternice formaţii conservatoare. 


Se înfiinţează Bursa din Bucureşti, prima bursă de valori din România. 


1/13 ianuarie Titu Maiorescu publică în „Deutsche Revue” un articol care exprimă tendinţele junimiştilor de orientare a 
politicii externe a României către puterile centrale, poziţie indicând iminenta ruptură de partidul conservator şi o apropiere de 
politica externă a lui I. C. Brătianu. La rândul său, I. C. Brătianu, abil în a dezorganiza opoziţia şi a-şi asigura colaborarea 
forţelor ei mai redutabile, îi va „menaja” pe junimisti încă din 1879. Proiectele lor de legi (legea majoratului prevăzând 
inalienabilitatea şi indivizibilitatea micii proprietăţi ţărăneşti prin moştenirea ei numai de către fiul mai mare sau 
reprezentantul său direct — decembrie 1879 — sau legea pedepsirii celor care-şi interpuneau numele la cumpărarea de 
imobile rurale pentru persoane care nu aveau acest drept — decembrie 1880 —) nu vor fi direct respinse, ci trimise „spre 
discutare” în secţii, promotorii legilor respective putând spera în continuare dezbaterea şi legiferarea lor. 


27 ianuarie/8 februarie I. C. Brătianu încearcă să formeze un guvern de coaliţie cu junimistii, pentru proclamarea Regatului. 

Junimistii, fără popularitate şi aderenti, si deci neputându-se lipsi, în cazul unei guvernări, de sprijinul conservatorilor din 
Parlament, prezintă cererea Clubului conservator, cerere respinsă sub motivul că nu era adresată întregului partid, care, 
abordat, ar fi reclamat într-o coaliţie guvernamentală poziţii cheie în mecanismul politic, inacceptabile pentru I. C. Brătianu. 


13/25 martie Titu Maiorescu dezvoltă în Parlament o interpretare adresată primului-ministru în legătură cu necesitatea luării 
de măsuri severe împotriva mişcării socialiste. Socialiştii, care încercaseră în aceeaşi lună să aniverseze 10 ani de la 
proclamarea Comunei din Paris, fuseseră supuşi unor severe represiuni: arestări, expulzări, destituiri din funcţii. Titu 
Maiorescu considera că a venit timpul ca guvernul să imprime politicii interne o direcţie mai compatibilă cu consolidarea 
monarhiei şi vedea în ideologia socialistă, fără a-i înţelege, ca multi alţi oameni politici, ratiunile sociale, o primejdie 
împotriva ordinii stabilite. Dacă N. Ionescu făcea distincţie între nihilisti şi socialişti, apreciind că mişcarea socialistă nu 
primejduia instituţiile ţării, P. P. Carp recunoştea în naşterea socialismului simptomul unui dezechilibru social remediabil 
prin reformele socio-economice conservator-junimiste care stăteau sub imperativul stăvilirii procesului de proletarizare a 
ţării. Mişcarea socialistă din România apăruse din anii anteriori războiului de independenţă şi se dezvoltase treptat paralel cu 
dezvoltarea proletariatului. La Iaşi, Bucureşti şi în alte oraşe activau cercuri socialiste. Se depuneau eforturi în vederea creării 
unei organizaţii politice pentru gruparea forţelor revoluţionare şi intensificarea activităţii acestora. Dr. Russel publica în 1880 
Un studiu -psihanalitic urmat de câteva comentarii psihice — program al mişcării cuprinzând 





revendicări democratice paşoptiste dar preconizând desfiinţarea proprietăţii private şi trecerea mijloacelor de producţie ‚in 
proprietatea colectivă a grupurilor agricole şi industriale ale muncitorilor”. Pe linia orientării către principiile socialismului 
Ştiinţific era promovată ideea caracterului legic al dezvoltării sociale, se făceau aprecieri critice asupra statului şi partidelor 
burgheze, constituţiei în vigoare etc. Prin strădaniile cercurilor socialiste apăreau ziarele „Basarabia” — 1879, „România 
viitoare” — 1880. „Inainte” — 1880, toate suprimate de guvern până în 1881. Din 1880 se va intensifica procesul pătrunderii 
marxismului în gândirea socialistă din România. Măsurile represive luate de guvern împotriva mişcării socialiste din laşi în 
martie 1881 vor stânjeni temporar dezvoltarea ei dar în acelaşi timp vor atrage atenţia opiniei publice asupra noului curent 
ideologic. 


14/26 martie Parlamentul votează transformarea României în Regat, acţiune precipitatä de I. C. Brătianu datorită în special 
chestiunii Dunării; pentru conservatori măsura era oportună în contextul mişcării socialiste (de care ei legau şi atentatul lui 
Pietraru asupra primului-ministru şi, pe plan extern, asasinarea ţarului Alexandru II --1/13 martie). 


30 martie/11 aprilie P. P. Carp prezintă în Parlament, cu ocazia discutării bugetului, liniile directoare ale programului politic 
junimist, marcând şi prin aceasta tendinţa de separare a junimiştilor de conservatori. Definind democratizarea României ca o 
democratizare forţată, de sus în jos, nu efectul dezvoltării sociale, P. P. Carp consideră momentul 1881 ca punct maxim al 
democratizării. Se impune în etapa imediat următoare imperativul consolidării acestui stadiu prin măsuri organizatorice: 
garantarea micii proprietăţi prin legea majoratului şi modificarea legii tocmelilor agricole, în vederea constituirii unei trainice 
fáránimi capitaliste; reorganizarea meşteşugarilor în corporaţii, pentru asigurarea dezvoltării unui precapitalism industrial; 
inamovibilitatea magistraturii, în scopul scoaterii acesteia de sub fluctuațiile si înrâuririle politice; condiţii severe de 
admisibilitate pentru funcţionarii de toate gradele; scutirea comunelor rurale de povara multelor sarcini fiscale şi 
administrative, care împiedicau concentrarea forţelor interne în vederea dezvoltării lor organice. „Noua eră” de reorganizare 
socială a României este considerată de junimişti indispensabilă dezvoltării intensive şi consolidării regimului existent. Unele 
dintre propunerile lui Carp vor intra în viitoarea legislaţie liberală. 


aprilie—-iunie Se votează legea asupra soldei militare, însoţită de un minuţios regulament, codul de justiţie militară si 
regulamente pentru organizarea şcolilor militare. Bazată pe principiul unei accentuate centralizări, organizarea armatei, în 
care regele avea un rol hotărâtor, era de inspiraţie prusacă. 


7/19 aprilie Se votează legea prin care preşedintele Consiliului de Miniştri putea fi ministru fără portofoliu; opoziţia vedea în 


lege manifestarea tendinței de întărire a autorităţii centrale, ea reprezentând într-adevăr începutul politicii de mână forte, 
ilustrată şi de votarea, în aceeaşi zi, a legii pentru expulzarea străinilor, destinată în special eliminării militantilor socialişti. 


10/22 aprilie—8/20 mai Guvern Dumitru C. Brătianu 


interne Eug. Stătescu 

externe D. Brătianu 

finanţe N. Dabija: D. A. Sturdza 
justiţie M. Pherekyde 

culte şi instrucţie V. A. Ureche 

război C. Slăniceanu 


lucrări publice N. Dabija 
Schimbarea de guvern datorată demisiei lui I. C. Brătianu era probabil o manevră politică menită să deschidă calea către o 
guvernare radical liberală omogenă. 


30 aprilie/12 mai — 2/14 mai Are loc la Sibiu conferinţa cercurilor electorale româneşti din Transilvania, Banat, Crişana şi 
Maramureş, în care se hotărăşte unificarea într-un partid a românilor din Imperiu - Partidul Naţional Român din Transilvania; 
programul proclamă ca tactică politică „activismul” (participarea la viaţa politică) şi propune ca obiective recâştigarea 
autonomiei Transilvaniei, dobândirea dreptului de a folosi limba română în administraţie şi justiţie, revizuirea legii 
naționalităților, extinderea dreptului de vot. Vincențiu Babeş este ales preşedinte, Gheorghe Barițiu este însărcinat cu 
redactarea unui memoriu. Guvernanţii maghiari încearcă să opună acestui partid unul moderat, condus de mitropolitul Miron 
Românul şi înfiinţat în martie 1884, cu „Viitorul” ca organ de presă proguvernamental. 





mai—iunie Se creează Casele de credit agricol, stăvilirea ruinării ţăranilor prin exploatarea uzurară (dobânzile ajunseseră 
până la 50%) intrând în vederile liberalilor încă din 1878. În fapt, noua lege va fi mai puţin favorabilă ţăranilor cât 
arendaşilor, numai ei având posibilitatea de a împrumuta pe baza ipotecării inventarului agricol şi a recoltei. 


346 


10/22 mai Särbätorirea publicä a proclamärii Regatului. 


9/21 iunie —19/31 martie 1888 Guvern I. C. Brătianu 


interne C.A. Rosetti; I. C. Brătianu; Gh. Chițu; I. C. Brătianu; Radu Mihai; C. 
Nacu 

externe Eug. Stätescu; D. A. Sturdza; I.I. Câmpineanu, I. C. Brătianu; M. 
Pherekyde 

finanţe I. C. Brătianu; Gh. Chițu; G. Lecca; C. Nacu; D. A. Sturdza 

justiție M. Pherekyde; Eug. Stătescu; Gh. Chițu; Eug. Stătescu ; Gh. Chițu; N. 
Voinov; I. I. Câmpineanu; C. Nacu; Eug. Stătescu; D. Giani 

culte si instrucție V. A. Ureche; P. S. Aurelian; Gh. Chițu; D. A. Sturdza; C. Nacu 

război I. C. Brătianu; G. Angelescu; I. C. Brătianu; Şt. Fălcoianu; I. C. 
Brătianu; Al. Angelescu; I. C. Brătianu 

lucrări publice N. Dabija; D. A. Sturdza; Radu Mihai; P. S. Aurelian 

agricultură, domenii, I. Câmpineanu; A. Stolojan; I. C. Brătianu; V. Gheorghian; N. Gane 


industrie, comerț 
iulie Se înființează Creditul Mobiliar Român si Societatea de Construcții si Lucrări Publice. 


august Conflict de frontieră între România si Austro-Ungaria, în comitatul Trei-Scaune. Se instituie o comisie mixtă de 
arbitraj. 


11/23 august Se publică în „Monitorul oficial” Regulamentul de aplicație a legei pentru înființarea de spitaluri rurale. 


noiembrie În urma agravării frictiunilor pentru conducere înlăuntrul partidului conservator, demisionează din partid, în bloc, 
junimiştii şi partizanii lor. Tendintele de apropiere ale grupării junimiste, sub conducerea lui P. P. Carp, de liberalii de la 
guvern se accentuează. P. P. Carp, numit în noiembrie 1882 ministru plenipotențiar la Viena, ca expert în relațiile Orient- 
Occident si implicațiile lor în zona balcanică, pune bazele unei alianțe secrete între România si puterile centrale. Pînă în 1884 
încercările de a constitui o coaliție guvernamentală între liberali si junimisti vor eşua din motive complexe, care, într-o 
perspectivă mai largă, se concentrează în jurul faptului că I. C. Brătianu nu putea să cedeze junimistilor poziții de putere care 
i-ar fi alienat, prin rezultatele lor, sprijinul partidului său, cel care îi asigura anvergura politică şi baza electorală necesară 
stabilităţii regimului şi căruia se vedea silit de altfel să-i facă concesii continue; cât despre junimişti, ralierea lor relativă la 


linia guvernamentală se va datora unei platforme ideologice comune. 


11/23 noiembrie ,,Telegraful” informează cititorii că M. Eminescu urma să fie înlocuit la conducerea „Timpului” cu Gr. 
Păucescu, probabil datorită orientării spre liberali a junimiştilor. 


1882 


Chestiunea Dunării. În sesiunea Comisiei Europene a Dunării din primăvara anului 1882 reprezentantul României, colonelul 
Pencovici, este singurul care se mai opune proiectului Barrere. Cunoscând dorinţa puterilor europene de-a proroga mandatul 
Comisiei Europene, care, conform hotărârii Conferinţei de la Londra, expira la 24 aprilie 1883, Austro-Ungaria conditionase 
adeziunea ei de acceptarea mult discutatei Comisii Mixte aşa încât marile puteri cedaseră. Delegatul României va prezenta un 
contraproiect care avea la bază dreptul statelor riverane de-a executa regulamentul de navigaţie şi poliţie fluvială combinat cu 
cel de larg control şi supraveghere „al Europei” şi care ferea statele tärmurene de orice amestec în afacerile lor interne. Cum 
prin poziţia României Comisia Mixtă nu va întruni nici de astă dată unanimitatea voturilor, regulamentul, conform dorinţei 
statelor interesate în depăşirea impasului, urma să facă obiectul unei conferinţe a marilor puteri care trebuia să se întrunească 
oricum, conform Tratatului de la Berlin, pentru a decide soarta Comisiei Europene. 


La 24 ianuarie/5 februarie 1882 C. A. Rosetti părăseşte guvernul, iar în 31 martie/11 aprilie îşi dă demisia din funcţia 
de preşedinte al Camerei. Ceea ce avea să fie, din 1884, fracțiunea 





rosettistă începe să se manifeste cu o nuanţă de dizidentä încă din 1876. Prezentarea în cursul anilor a unor proiecte de legi 
radicale (colegiu unic, electivitatea magistraturii, modificarea legii tocmelilor agricole, libertatea presei şi a individului etc.), 
măsurile de aceeaşi orientare pe care le ia, în calitate de ministru de interne, în anii 1878—1881, precum şi frecvențele 
proteste împotriva abuzurilor guvernamentale, îl fac pe C. A. Rosetti progresiv indezirabil ca factor de guvernământ. 
Începând din 1882 scrie articole critice la adresa guvernului (în dezacord cu acesta şi din cauza orientării politicii externe 
către puterile centrale), rămânând însă în partid şi prieten public al lui I. C. Brătianu, deşi acesta se arăta puţin dispus să facă 
concesii ideologiei radicale de inspiraţie paşoptistă. În noiembrie 1884 C. A. Rosetti afirmă că nu se mai consideră membru 
al partidului încă din 1881, iar o scrisoare din ianuarie 1885 atestă şi ruperea relaţiilor personale cu I. C. Brătianu. Gruparea 
rosettistă (G. Panu, Gr. Serurie, D. Giani, Pană Buescu, P. Grădişteanu, V. A. Ureche etc.) se destramă în aprilie 1885, după 
moartea lui C. A. Rosetti. 


Începe campania de presă în jurul modificării legii electorale, declanşată de „Romänul” lui C. A. Rosetti, care se 
pronunţă pentru colegiul unic. D. Brătianu propune în „Natiunea” contopirea colegiilor I şi II, conservatorii şi liberalii sinceri 
se opun oricărei modificări a constituţiei. 


Jonctiunea la Predeal a liniilor ferate din Regat cu cele din Transilvania. 

Apare la Sibiu, in romänä, maghiarä, germanä si francezä, Memorialul explicativ al lui G. Baritiu, prima publicatie de 
acest fel adresatä sträinätätii si care cuprindea atät prezentarea istoricä a problemei romänesti din Transilvania, cät si 
motivarea cu argumente a revendicärilor romänilor. 


24 ianuarie Se înfiinţează la Bucureşti, cu sprijinul lui C. A. Rosetti, societatea „Irredenta română” (,,Carpatii”), care avea sá 
demaste şi să combată până în 1918 politica de deznaționalizare a popoarelor nemaghiare din Ungaria. 


14/26 mai Se votează modificarea legii tocmelilor agricole. Proiectul, depus în ianuarie de C. A. Rosetti, a fost obiectul unor 
vii discuţii, mai ales în jurul oportunității unei legi speciale într-o chestiune care ar fi putut rămâne în competenţa dreptului 
comun. În fapt, inexistenţa unei mici proprietăţi ţărăneşti consolidate, care să se poată sustrage subordonării economice faţă 
de marea proprietate, impunea existenţa unei legi speciale, care să preîntâmpine abuzurile, punct de vedere susţinut de C. A. 
Rossetti, M. Kogălniceanu, P. P. Carp şi I. C. Brătianu. Principalele modificări ale legii vor viza: suprimarea responsabilitätii 
solidare a ţăranilor contractanti şi a executării silite prin organe militaro-politienesti, reducerea termenului pentru tocmelile 
privitoare la muncile agricole de la 5 la 2 ani, rezervarea a 2 zile pe săptămână pentru munca ţăranului pe ogorul său. Faţă de 
proiectul C. A. Rosetti se mai introduceau următoarele prevederi: 

multiplicarea categoriilor de învoieli asupra cărora se aplica legea, prelungirea termenului tocmelilor pentru fânețe de la 2 la 
5 ani; în cazul în care proprietarul întârzia ridicarea dijmei (ceea ce împiedica ridicarea recoltei ţăranului) primarul şi doi 
consilieri comunali erau obligaţi să opereze dijmuirea în timp util, pentru a împiedica deteriorarea produselor. 


1/13 iulie Statul român răscumpără calea ferată Cernavodä-Constanta şi portul Constanţa de la compania engleză căreia îi 
fuseseră concesionate de Turcia. 


noiembrie—aprilie 1883 Legislaţie. Modificarea legii recrutării din 1876, pentru cuprinderea unui număr cât mai mare de 
cetăţeni în armata permanentă, avându-se în vedere toate categoriile sociale şi profesionale; repunerea în vigoare, cu 
modificări, a legii comunale din 1864: constituirea colegiului comunal unic, statuarea alegerii primarilor din comunele urbane 
şi rurale de către consilierii comunali. Intră în dezbatere proiectul pentru modificarea sistemului de alegere a consiliilor 
comunale. La 22 decembrie/2 ianuarie este prezentată în Parlament propunerea de revizuire a Constituţiei pentru stabilirea 
unei concordante între textul constituţional şi noua situaţie a statului român, devenit regat, după ce în prealabil se constituise 
o comisie parlamentară pentru stabilirea articolelor din Constituţie care urmau să fie revizuite, dezbaterile dezvăluind că nu 
există o opinie unitară în această privinţă între membrii partidului liberal; se preciza că devenise necesară şi modificarea 
sistemului electoral, impusă de necesitatea unei mai largi participări la viaţa politică. Se constituie Ministerul Agriculturii, 
Industriei, Comerţului şi Domeniilor; se promulgă legea pentru modificarea sistemului de alegere a consiliilor judeţene; 
numărul de colegii se reduce la trei, prin contopirea colegiilor I şi II, se accentuează separarea funcţiilor administrative de 
diverse alte atribuţii oficiale, precizându-se că nu sunt eligibili salariaţii statului şi comunei, primarii, 





persoanele care aveau contracte pentru lucrări ale judeţului; se precizează atribuţiile consiliului judeţean şi lucrările pentru 
care era necesară aprobarea guvernului; se promulgă legea asupra administraţiei armatei, cu noi regulamente privind 
funcţionarea serviciului de intendentä şi al celui sanitar; se promulgă legea pentru remunerarea corpului didactic, prin care se 
măreau salariile şi se fixau gradatiile de vechime, care permiteau majorarea retributiei din 5 în 5 ani, cu 15, 30, 45 şi 60%; se 
stabilesc condiţiile de pensionare. 


decembrie ,,Timpul” şi „Binele public” anunţă concomitent că înţelegerea dintre conservatori şi liberalii sinceri era un fapt 

împlinit. Unificarea opoziţiei va fi precipitată de anunţurile „Românului” privitoare la intenţiile liberalilor guvernamentali de 

a modifica Constituţia. Încă de la începutul anului 1881 conservatorii salutau, prin ‚„Timpul”, constituirea clubului „Binelui 
a 


public” şi prezenţa la inaugurare a conducătorilor fracțiunii libere şi independente. În 1882 ,,Timpul” şi „Binele public” îşi 
prezentă şi aprobă reciproc articole de critică la adresa guvernului. 


1883 


Chestiunea Dunării. Are loc Conferinţa de la Londra (februarie-aprilie), la care participă numai marile puteri, reprezentanţii 
Statelor riverane, România, Serbia, Bulgaria, nefiind acceptaţi decât cu vot consultativ. Guvernul român protestează, 
declarând că nu se simte obligat să se supună hotărârilor Conferinţei. Prin Tratatul încheiat la 10 martie se hotărăşte 
prelungirea mandatului Comisiei Europene încă 21 de ani şi extinderea competenţei acesteia până la Brăila. Bratul Chilia va 
fi practic scos de sub autoritatea Comisiei Europene. Se adoptă pentru porţiunea Porţile de Fier — Brăila regulamentul de 
navigaţie şi poliţia fluvială elaborat în sesiunea din primăvara anului 1882 de Comisia Europeană. Proiectul Barrere ce 
constituia ultima parte a documentului va suferi unele modificări: se prevede ca statele membre ale Comisiei Mixte să nu mai 
poată fi reprezentate în acest organism şi ca delegate ale Comisiei Europene şi se statuează ca numirea şi remunerarea 
subinspectorilor de navigaţie să intre în competenţa autorităţilor teritoriale. Guvernele de la Bucureşti şi Sofia refuzând să ia 
în considerare prevederile Tratatului, acestea nu au putut fi puse în practică. O dată începute negocierile între Bucureşti, 
Berlin şi Viena referitoare la aderarea României la Tripla Alianţă, Austro-Ungaria va înceta să mai insiste asupra creării 
Comisiei Mixte. 


1/13 ianuarie Se constituie la Paris un grup revoluţionar român (Vintilă C. A. Rosetti, Alex. A. Bădărău, Constantin Mille, 
Vasile G. Morţun şi alţii de inspiraţie socialistă, care editează, începând de la 1/13 februarie, „Dacia viitoare”. 


25 februarie/9 martie Are loc la Sibiu, sub preşedinţia lui G. Barițiu, o adunare de protest împotriva celei de a doua legi 
şcolare promulgate de guvernul maghiar, care accentuează caracterul maghiar al învăţământului secundar. 


20 aprilie/2 mai În urma emiterii în 7/19 martie a decretului de convocare a Camerelor de revizuire, încep alegerile 
parlamentare, în contextul intensificării mişcării de opoziţie; se formează o coaliţie electorală între conservatori, liberalii 
sinceri şi liberalii moldoveni („opoziţia unită”); din 134 de mandate de deputaţi şi 50 de mandate de senatori opoziţia obţine 


12 mandate. Camerele de revizuire se deschid la 10/22 mai. 


iunie Se constituie un comitet de conducere a opoziţiei fără contopirea formațiilor politice coalizate. I. M. Florescu este 

însărcinat cu preşedinţia unui subcomitet care avea să redacteze programul opoziţiei. 


3/15 iunie La Iaşi se inaugurează statuia lui Ştefan cel Mare, în prezenţa Regelui. P. Grădişteanu ţine un discurs cu aluzii la 
provinciile româneşti încorporate de imperiile vecine. Austro-Ungaria cere explicaţii. „Monitorul oficial” dezminte partial, 
atribuind asertiunile mai grave exagerärilor presei. 


26 august/7 septembrie Are loc, la Gastein, întâlnirea dintre I. C. Brătianu şi cancelarul Bismarck, urmată de întâlnirea, la 
Viena, cu contele Kalnoky, ministrul de externe al Austro-Ungariei, în vederea încheierii tratatului de alianţă româno-austro- 
ungar, care se va semna la 18/30 octombrie şi la care Germania va adera în aceeaşi zi. Apropierea României de Puterile 
Centrale constituie reacţia la politica activă a Imperiului țarist în sud-estul Europei. Alianţa va obliga guvernul român la 
acceptarea unor relaţii economice preferentiale cu Austro-Ungaria şi Germania. Deşi 





convenţia va rămâne secretă, linia generală a guvernului în politica externă şi implicaţiile ei economice devin obiectul unor 
violente atacuri din partea opoziţiei, care se va ocupa intens de situaţia românilor din Transilvania. 


15/27 septembrie Apare în „Buletinul oficial” anteproiectul majorităţii liberale privitor la modificarea legii electorale şi la 
regimul presei; anteproiectul este atacat în lunile următoare, de pe poziţii opuse, de conservatori şi de liberalii rosettişti. 


1884 


martie Se constituie, prin fuzionarea conservatorilor, a liberalilor sinceri şi a fracțiunii libere şi independente, Partidul 
Liberal-Conservator. „Timpul” şi „Binele public” îşi încetează apariţia şi sunt înlocuite prin ziarul „România”. 


14/26 aprilie Apare la Sibiu ziarul politic si cultural „Tribuna”, condus între 1884 şi 1886 de I. Slavici; ziarul a avut un rol 
important în lupta de eliberare naţională a românilor din Transilvania. 


19/31 iulie Apare la Iaşi ziarul ,,Lupta”, organ al grupării liberal-radicale condusă de G. Panu. 


9/21 iunie Se adoptă modificările intervenite în Constituţia României. Noua lege electorală mărind ponderea burgheziei 
bancare, industriale şi comerciale în Adunările legiuitoare, prevedea: mărirea numărului deputaţilor de la 130 la 183 şi al 
senatorilor de la 70 la 140, reducerea numărului colegiilor pentru Cameră (de la 4 la 3) prin unirea colegiilor I şi II, 
preponderent moşiereşti şi scăderea censului la colegiul I (1 200 lei, cu prevederea că venitul poate fi nu numai rural, ci şi 
urban, ceea ce înlesnea intrarea în acest colegiu al burgheziei mari); colegiul II exclusiv orăşenesc cuprindea: alegătorii cu 
impozit minim de până la 25 de lei votând indirect, printr-un reprezentant la 50 de alegători, şi alegătorii direcţi, cu un venit 
de la 25 la 1 200, precum şi categoria alegătorilor scutiţi de cens; colegiul III cuprindea alegătorii de la sate, de la un impozit 
oricât de mic până la 1 200 lei venit, care votau prin delegaţi. Colegiul I pentru Senat cuprindea alegători cu un venit de 
minimum 2 000 de lei anual, la care se adăugau unele categorii scutite de cens; 

colegiul II cuprindea alegători cu un venit de între 1 000 şi 2 000 de lei şi posesori ai unor diplome de doctor în ştiinţe. Noua 
Constituţie modifica în sens parţial liberal, parţial restrictiv, şi regimul presei, interzicând arestul preventiv dar prevăzând 
judecarea delictelor de lez-majestate de către tribunalele ordinare, ceea ce constituia o îngrădire a libertăţii comparativ cu 
judecarea de către juraţi precum şi suprimarea prevederii de desființare permanentă a cenzurii. Se modificau titulaturile 
conform noii situaţii de Regat a ţării, se desfiinţa garda civică, se prevedea aplicarea Constituţiei în Dobrogea prin legi 
speciale, inalienabilitatea pe 32 de ani a pământurilor foştilor cläcasi, ale insuräteilor şi ale ţăranilor care cumpăraseră pământ 
de pe moşiile statului. 


10/22 iunie Se votează legea creării Domeniului Coroanei (12 proprietăţi ale statului, însumând 128 286 ha). După adoptarea 
noii Constituţii şi a acestei legi liberalii radicali, în frunte cu C. A. Rosetti, demisionează din Corpurile legiuitoare, ceea ce 
consacră ruptura definitivă dintre C. A. Rosetti şi I. C. Brătianu. „Românul” rămâne organul de presă al liberalilor radicali. I. 
C. Brătianu va edita cotidianul „Voința naţională”. 


20 august/1 septembrie Apare la Bucureşti, din iniţiativa lui Luigi Cazzavillan, ziarul de informaţii „Universul”, primul 
mare cotidian românesc, care avea să apară, cu unele întreruperi, până în 1953. 


noiembrie Au loc alegeri din care rezultă un parlament fără opoziţie prin neparticiparea coaliţiei conservator-liberale si 
invalidarea unor mandate; singura grupare tolerată de I. C. Brătianu în parlament sunt junimiştii, cu care va spera in 
continuare să poată colabora. Evidenta tendinţă de întărire a regimului autoritar va provoca o intensă campanie antidinastică a 
opoziţiei de toate nuanțele, care avea să dureze până la căderea guvernului. Noul parlament, în decursul activităţii sale (1884 
—1887), va dezbate şi legifera printre altele: legea asupra impozitului funciar, menită să stăvilească absenteismul şi 
arendăşia, cu nefaste consecinţe economice prin diminuarea venitului national; legea primei de export pentru fabricantii de 
spirt din cereale şi coniac din vin şi legea pentru încurajarea producţiei tesäturilor, sforilor, corderiei şi sacilor de iută; legea 
pentru organizarea monetăriei statului, a fabricii de timbre şi a depozitului general al timbrelor; legea „depozitului legal”, 
prin care fiecare tipografie avea obligativitatea să trimită trei exemplare din fiecare 





tipăritură bibliotecilor centrale din Bucureşti şi Iaşi şi Bibliotecii Academiei Române; legea pentru încurajarea şi dezvoltarea 
exploatării apelor minerale şi a produselor lor; legea pentru introducerea unui nou tarif protectionist asupra importului, pentru 
încurajarea industriei române (legea va provoca declanşarea războiului vamal cu Austro-Ungaria care interzice formal 
importul de animale şi introduce taxe vamale prohibitive la articolele provenite din România); legea privitoare la componenţa 
camerelor de comerţ, care lărgea corpul eligibililor, dar menținea rolul prefectului în alegeri; trecerea de la recrutarea după 
starea civilă la recrutarea după vârstă şi mobilizarea militarilor şi gloatelor prin decret regal, fără aprobarea Corpurilor 

legislative; legea monopolului de stat al tutunului; promulgarea unui nou Cod de comerţ, în locul celui din 1840; lege relativă 
la instituirea unei comisii pentru verificarea pământurilor date în conformitate cu articolele 5 şi 6 din legea rurală (verificarea 
aplicării legii din 1878); legea de încurajare a industriei, prin avantaje însemnate (scutiri de impozite şi de taxe vamale pentru 
maşini sau materii prime inexistente în ţară, reduceri pe căile ferate etc.) acordate pentru înfiinţarea de întreprinderi 
industriale cu un capital minim de 50 000 sau minimum 25 de lucrători timp de minimum 5 luni; legea pentru alegerea 
consiliilor comunale, care stabilea modul de electiune şi categoriile de eligibili, plus atribuţiile autorităţii comunale. 


decembrie Se constituie la Bucureşti Cercul studiilor sociale, organizat de socialişti şi la care aderă pentru un timp şi 
intelectuali de orientare burghezo-liberală; cercul publică, din februarie 1885, ziarul „Drepturile omului”, care începând din 
noiembrie, militează pentru întemeierea unui partid al muncitorilor şi, în perspectivă, participarea la viaţa parlamentară. 


1885 


ianuarie Junimiştii preiau ziarul „România liberă”. Apărut la 15/27 mai 1877 sub direcţia lui A. T. Laurian, ca organ de 
presă al unui grup de tineri liberali, ziarul adoptase treptat o orientare nuantat conservatoare. Gruparea îşi defineşte poziţia 
critică faţă de liberalii guvernamentali dezavuând lipsa unui program politic, stagnarea dezvoltării social-politice şi, ulterior, 
politica financiară şi monetară a guvernului, părăsirea principiilor liberale, abuzul de putere al primului-ministru şi mai ales al 
colaboratorilor săi; opoziţia era şi ea criticată pentru lipsa de omogenitate în componenţă şi de unitate a principiilor 
programate. 


1/13 mai Decret regal prin care se ia act de 'Tomos-ul prin care Patriarhia de la Constantinopol recunoaşte autocefalia 
bisericii Regatului României. 


20 mai/1 iunie România denunţă convenţia comercială cu Austro-Ungaria din 1875, prin politica vamală a partenerului, 
nefavorabilă economiei româneşti; reintră în vigoare tariful vamal protectionist din 1874. Se declanşează conflictul vamal 
româno-austro-ungar care va dura până în 1891. 


18 august Ia fiinţă Societatea pentru cultura maghiară transilvăneană (E.M.K.E.), ca o contrapondere a ASTREI, cu scopul 
de a promova politica de maghiarizare. 


noiembrie la naştere formaţia politică Opoziția Unită din care fac parte Partidul Liberal-Conservator L. Catargiu — G. 
Vernescu,—care în aceeaşi lună anunţase depăşirea simplei alianţe printr-o contopire, cu enuntarea unui program comun în 
care conservatorii consimteau la descentralizarea administrativă şi la libertatea presei—, şi Partidul National-Liberal D. 
Brătianu, M. Kogălniceanu, C. Boerescu şi G. Mârzescu; unitatea de acţiune a acestei coaliţii se va realiza abia în martie 
1887. 


1886 


toamna Alegeri comunale importante pentru opoziţie, de vreme ce autorităţile comunale care urmau să fie alese aveau 
calitatea de a controla modul de desfăşurare a alegerilor parlamentare din 1887. 


1887 


Gruparea junimistă începe sá se desmembreze, o parte din membrii ei (V. Pogor, Leon şi Iacob Negruzzi, T. Rosetti) 
aderă la opoziţia liberal-conservatoare, N. Gane şi V. Bossi se aliază cu liberalii guvernamentali, iar P. P. Carp, după ce 
încercase o apropiere de conservatori, cu condiţia 





neacceptatá, a ieşirii acestora din coaliția cu liberalii (Opoziția Unită), rămâne să ducă o politică personală împreună cu un 
număr de partizani (T. Maiorescu, Al. Marghiloman, D. A. Laurian etc.). 


mai La Sibiu are loc conferința Partidului Naţional Român, la care se adoptă pentru întreg partidul tactica politică a 
„pasivismului”, prin hotărârea de a nu participa la alegeri nici în Transilvania, nici în Banat, Crişana şi Maramureş; biruinţa 
liniei politice a celor grupaţi în jurul ziarului sibian „Tribuna” este marcată prin alegerea lui Gh. Barițiu ca preşedinte al 
partidului şi a lui loan Slavici ca secretar. 


octombrie Se constituie formațiunea politică Liga de Rezistență, prin unirea disidentei liberale, condusă de Nicolae Fleva, 
Al. Djuvara si Take Ionescu, cu fracțiunea tinerilor conservatori din jurul ziarului „Epoca”, condusă de Nicolae Filipescu; 
Liga de rezistenţă este sprijinită de liberalii radicali şi socotită redutabilă de către junimisti; I. C. Brătianu după ce pierduse 
sprijinul elementelor valoroase ale partidului liberal îşi pusese mari speranţe în tinerii liberali care îl părăseau acum; o dată 
formată, Liga de Rezistență intră în coaliţie cu Opoziția Unită. 


1888 


24 ianuarie/5 februarie — 25 ianuarie/6 februarie Alegerile aduc în parlament 54 de membri ai opoziţiei, printre care 


acţiunile antiguvernamentale. I. C. Brătianu încearcă iarăşi mai multe formule de guverne de coaliţie, dintre care una cu 
junimiştii, toate nereuşite. 

20 martie începe violenta răscoală țărănească (Muntenia martie-aprilie, Moldova aprilie-iunie), care va cuprinde 27 dintre 
cele 32 de judeţe ale ţării, cea mai mare mişcare de acest fel din ultimul sfert al secolului al XIX-lea; dacă primele impulsuri 
nu sunt cu totul străine de propaganda politică a opoziţiei, amploarea răscoalei va fi determinată în mod organic de gravele 
neajunsuri sociale şi economice care apăsau în mod cronic țărănimea, în ciuda încercărilor de remediere din ultimele două 
decenii, care, toate, evitaseră soluţionarea radicală a problemei ţărăneşti. 


23 martie/4 aprilie—11/23 noiembrie Guvern junimist Th. Rosetti 


interne Th. Rosetti 
externe P. P. Carp 
finanţe M. Ghermani 
justiţie Al. Marghiloman 
culte şi instrucţie T. Maiorescu 
război G. Barozzi 


lucrări publice Al. Ştirbei 
agricultură, domenii, 
industrie, comerţ T. Maiorescu; P. P. Carp 


Noul guvern preia puterea în urma demisiei primului-ministru I. C. Brătianu, tot mai izolat din punct de vedere politic si 
probabil puţin dispus să-şi asume luarea măsurilor represive după izbucnirea răscoalelor ţărăneşti. În timpul guvernării 
junimiste, şi ulterior de altfel, diferenţele între cele trei grupări conservatoare (liberali-conservatori, conservatori puri şi 
junimisti) se vor accentua, instaurându-se o perioadă de instabilitate guvernamentală ce avea să dureze trei ani. 


3/15 mai Se semnează la Viena tratatul privind aderarea Italiei la Tratatul secret de alianţă din 18/30 octombrie 1883 încheiat 
între România, Austro-Ungaria şi Germania. 


15/27 august Apare la Bucureşti cotidianul de orientare democratică „Adevărul" (1888—1916, 1919-1937, 1946-1951). 


14/26 octombrie Alegerile pentru Corpurile legiuitoare dau o compoziţie preponderent conservatoare parlamentului; ele sunt 
precedate, pentru prima oară în viaţa noastră politică, de publicarea în „Monitorul oficial” a programului partidului la putere. 


12/24 noiembrie - 29 martie/10 aprilie 1889 Guvern Th. Rosetti 





interne Th. Rosetti 

externe P.P. Carp 

finanţe M. Ghermani 
justiţie Gh. Vernescu 
culte şi instrucţie T. Maiorescu 
război C. Manu 


lucrări publice 
agricultură, domenii Al. Marghiloman 


4/16 decembrie Apare la Bucureşti foaia literară „Fântâna Blanduziei”, condusă de un comitet de redacţie în frunte cu M. 
Eminescu. 


1889 
Se iau măsuri pentru redresarea financiară a ţării prin retragerea biletelor ipotecare şi introducerea etalonului de aur, 
renuntändu-se astfel la bimetalism, a cărui consecinţă imediată era agio-ul şi corelativa inflaţie (preţul mondial al argintului 


scăzuse considerabil, ceea ce făcea ca valoarea nominală a monedei româneşti să scadă sub cea reală). 


ianuarie Statul român răscumpără căile ferate concesionate, devenind proprietarul întregii reţele feroviare de pe teritoriul 
românesc (1 377 km). 


29 martie/10 aprilie—3/15 noiembrie. Guvern conservator Lascăr Catargiu 


interne Lascăr Catargiu 
externe Al. Lahovari 
finanţe Gh. Vernescu 
justiţie N.L. Gherassi 
culte şi instrucţie V. Boerescu 
război C. Barozzi 
lucrări publice AI. Lahovari 


agricultură, domenii, 
industrie, comerţ Gr. Păucescu 


Demisia guvernului Th. Rosetti se datorase între altele neînțelegerilor dintre miniştrii cabinetului asupra oportunității dării în 
judecată a ultimelor guverne I.C. Brătianu, acţiune ferm respinsă atât de junimisti cât şi de rege. 


aprilie Din iniţiativa junimistă, se votează legea pentru înstrăinarea unor bunuri ale statului şi răscumpărarea embaticurilor, 
care suprima statului facultatea de a vinde bunurile sale în corpuri întregi şi prevedea ca la vânzarea fiecărei moşii a statului 
2/3 să fie parcelate în loturi mici de 6 ha şi 1/3 în loturi de 10—25 ha. 

15/27 iunie Moare M. Eminescu. 


OXANA BUSUIOCEANU 





32, Alexandru loan Cesa 
(BAR, Cabinetul de stampe) 





33, Mihail Kogălaiceanu 
(BAR, Cabisetui de stampe) 











34. Locotenenta domnească (Lascăr Catargiu, Nicolae Golescu, Nicolae Hara- 

lambie) şi guvernul provizoriu din 1866 (on Ghica, Dimitrie Ghica, Petru 

Mavrogheni, Ion Cantacuzino, Dimitrie Lecca, C. A, Rosetti, D.A. Sturdza 
(BAR; Cabinetul de stampe) 





en an. 


35. Principele Carol (pictură în ulei de Nicolas Grigorescu) 
(BAR, Cabinetul de stampe) 

36, Lascăr Catargia 37. Alexandru Lahovari 
(BAR, Calisetul de stampe (BAR, Cabinetul de stampe) 





38, Petre P, Carp 39, Titu Maiorescu 
BAR, Cabinetul de stanspe) (BAR, Cabinetul de stampe) 

40. Manolache Costache Epureanu 41, Vasile Docresca 
(BAR, Cabinetul de stampe) (BAR, Cabinetul de stampe) 





42. Nicolae Ionescu 4). George Vernescu 
(BAR, Cabinetul de stampe) (BAR, Cabinetul de stampe) 

44, foa C. Brütiane 43. Dimitrio Drätianu 
(BAR, Cabinetul de stampe) (BAR, Cabinetul de stampe) 





46. Constantin A. Rosetti 47, Eugeniu Carada 
(BAR, Cabinetul de stampe) (BAR, Cabinetul de stampe) 

Se = = \ 
48, Eugenia Státesco 49, Dimitrie Giani 
[BAR, Cabisotul de stampe) (BAR, Cabinetul de stampe) 





50. Gheorghe Chițu 51. Vasile Alexandresea. Urechia 
(BAR, Cabinetul de stampe) (DAR, Cabinetul de stampe) 

32, Dimitrie Cariagdi 33, Mihai! Pherekyde 
(BAR, Cabinetul de stampe) (BAR, Cabinetul de stampe) 








34. Emil Costinescu 55, Radu Pätärlägeanu 
(BAR, Cabinetul de stampe) (BAR, Cabinetul de stampe) 









56, Grigorie Serrurie 37. Simion Mihälescu 
(BAR, Cabinetul de stampe) (BAR, Cabinetul de stampe) 





Aseo + 
EAN IO 
55. Petre Grádigteano 
(BAR, Cabinetul de stampe) 

59. Ion Fundescu 60, George Mirzescu 
(BAR, Cabinetul de stampe) (BAR, Cabinetul de stampe) 





61. Nicolae Dimancea 
(BAR, Cabinetul de stampe) 

62. Franz Joseph I 63, Alexandru II 
(BAR, Cabinetul de stampe) (BAR, Cabinetul de stampe) 





64, N 4 
(BAR, —— stampe) 

63, Otto Eduard Leopold Bismarck 66, Benjamin Disraeli, lord Beaconsfield 
(BAR, Cabinetul de stampe) (BAR, Cabinetul de stampe) 





67. Alexandru Mihallovicl Goresakov 63. Andrássy Gyula 
(BAR, Cabinotul de stampe) (BAR, Cabinetul de stampe) 








69, Osman Nuri Para 70. Wiliam Ewart Gladstone 
(BAR, Cabinetul de stampe) (BAR, Cabinetul de stampe) 





71, Léon Gambetta 72, Adolphe Crómicux 
(BAR, Cabinetul de stampe) (BAR, Cabinetul de stampe) 

` Albrecht VI 37? 
— Alecsandal, loan (hama) 39% 
` Alecsamdri, Vaside 7, 41, 30,55, 16, 
297, 302, 334, Ws 431, 432, 487, 
320. 334, 347, 999, 396 
Alexandre, Grigore 3,89, 13), 
144, 480, 493 
Mestre, Grigore N. 304 
Abende (ful Ink Valia 
Alexamiru Basarab von Basusob I 
— Mexandra 1, (bautemterg: 27 
Alexandra 1 (Iomaner) 3584 
Alexandra 11 (Romanos 24 395 
608, 611, 612, 614, 621 
Alexandru 111 (Humano) 27 
Mesia 111 cel Mare (Macedon) 
za 146. 154, 169, 185, 316 
„_Alenamdrm ÎN (Kolano. Iandinelbi) 
GI 
Mesamlru cel Den 179, 182 439, 
329, 565 
Alexe, G. 126, 462. 464 
Altona XI 27 
Mpera 49 kan 
Amsta (id Hard ‚22 
Aman, Theodor M2, 103, D ps? 
` Ambeonmn 289, 603 
Anaguosti, Dimitrie 292 
Anastasi 406 
Anastasia 215 
Andrássy, Gyula A. 24, 4) 9. 
248, 290, 303, 386, 604, 611 


Apolodor din Damase 117 


din text. formele onomastice create, de Emiserco după numete persoanelor ca 
segti. ent), Pätärlägenil. Acestea am semnificații enracterologice periru anume 


Arica, Fastin 376, 937, 613 

Arion, Ewstajin 306 

Anmotan 164 

Armin (maior) 74, 445 

Aryl 316, 377 

Ana ln Cor he 391 

Asan | 224, 223 V 

Assnegei (familie domnitoare) 222 

Aspietea, Coma stim 224 

Araradraco, Dimitrie 479 

Arananis-Crgler, Const, 369 

Attila 188, 564 

August (Came Iulus Caesar ia- 
nts Angus) 267 2 

Awrelian [Lucius Momitios Amselia- 
mus] 516 

Aurelian Petre S 133, 156, 170, 
197, 198, 236, 284, 201, MO, 413, 
432, 470, 483, 480. 495, 611, 022 

Avram. H 49 

Aviam, 5, an 


Dater, Vincențiu 62). 
Hacaltaza, Constantin 391 
Tach, Alexander Laron run 199 
Pacos, (prradonia) 460 
fanen | 79, 297, 446 
Baican, Elie 8% 
Pain, Alexander 524 
Tale free 219 
Pain, Mihail 139, 44, 467 
— 
ahs ik alaba 
e DE et Zon mt ken 
Mur beer, Auguste Fer 
Marito, George 319, 531, 906, 
Baraszi, Conmantin (27, (18 * 
Hariére, Camille 37, 39, 62, 90, 92. 
93, 98, 99, 104, 108, 109, 143, 
149, 164, 227, 232, 233. 29, 260, 
261, 335, 434, 438-497, 619, 622, 
SIE Leg 
Barrois d'Orgeval, Robert le SR? 
Barthelemy de Salnt Hitaire, Jules 23 
Masarale 1.30 
Dasaralescu, N. 6, 10, 99 453, 
aM, 502 


INDICELE NUMELOR DE PERSOANA’ 


Pasarela camile viegnrAvairt 39, 
77, 80, $9, LUZ, Ka, 284, 285, 313, 
314, 349, 151, Im, 357, ei 

Decitios 11 Dilgareotonol rezi Vasile 
11 Balgarostonml 

Basilius (arbirpiscoy) 225 

Pasta, Gheorghe "3 

Bastiar, Frédéric 182, 481 

Dandonin de Panira (Mahhan) 226 

Hädaräu, Alex. A 624 

Bädesen, Iie 536 ` 

Izeg, C. 1. $91 

Báláceasu, Constantin 60, MI, 

Laläceane, tean 607 

Dälägesen, Nifon 179 | lea 

Balcescu, Nicotae 90. 443, 393997 

Málean (familie) M2 

Năleane, G. 610 A 

Härbat (voievod) 174 

Bärnutim, Simion. 160, 472, 396, 004 

Bechlanı, Stancu 360 — 

Pele ÎN 48, TE îi 

vn Aires apres 105-328, 322, 

e tiedfäeb Stefan 30) ` ng 17%, 313 

Benjamin de Tudela (Navarra) 166 

Iennigæen, Levin 387 

Berindei, D. (mim) 607 

Berindei, Dan 391 

fex eebe, Ad Le 579 

Diana, Toan S9, 344, $48 

Iibescu, Gh. 593, 396 

Webescu, Nicolae 414° 

Iubicescu, loan G. 197, 555, 453 

Hilceseu, George 21 A 

Hismardk, Otto 26, 57, 100, 15, 

“207, NI, 249, 269, 366, 402, 455. 
mm. 386, 615, 618, 620 

Hanqul, Jérome Adolphe 433 

Wangqui, Louie Anguste 36-38, 3, 
4353 

Biaremberg, Nicole 39, 410, 342 

Micichrider, Gerson 28%, 610 







307, 340, 342, 393, 139, 296, 374 


NEM 

395. 194, 401, 402, 408, 410. 442, 49), 
307. 310, 329, 337, 342, 344, 606 — 
em 617, 618 

Boeriu, Ion V, 333 


Bolintineanu, Dimitrie 479 

Bolliac, Cezar 23, 38, 441, 431, 4H 
Bonifacio (marchiz) 224 

Bordeianu, Mihai 353 

Bosiana, Constantin 601 


298, 309, 4 
310, 512, 317, 334, 347, 384, 605, 
608, 611, 620, 621, 623, 626, 627 

Brätianu, 1. C. 9, 21,23,28,35, M6, 
39, 43, 44, 46, 48-80, 60, 64, 66, 
104 — 107,115,122, 123,130,131, M4, 
149, 152, 154-136, 163, 164, 170, 
172, It, 19t, 194, 195, 209, 208, 
213. 214, 218-221, 230, 233-236, 
238, 239, 245, 246, 248, 230, 23), 
239, 260, 262, 264, 263, 267, 268, 
271, 272, 274, 273, 20-281, 284, 
287-289, 294, 297, 301, 302, 307, 
309—312, 317-120, 333, 383, 386, 
389, 390, 396, 399,400, 402.403— 407, 
416, 430, 436, 442, 435, 437, 470, 
471,487, 490, 492, 494, 496, 303, 
306, 518, 320, 339, 340, 343, 362, 
363, 367, 372, 379, 596, 60), 603, 
609-612, 615-625, 627, 624 


H 


Die, A. G. 462 

Burille 225 

Durlaca, Joana 602 

Purid, Vasile 444 
Ihimiccrans, Orasa 4, 028 
BPuteasn, Ioan 3% 

Byron, George Gordon A3 


E 


Caro, Merederto 27 

Calligarı, V. E, 56, 441 

Callimaki-Catargi N. 44, 60-62, 
235. 230, 46, 576, 606, 607 

Calinderw vezi Kalenderu, loan 

Calolan, Jonita M6, 225, 226 

Calotescu-Varter, Cesar 23 ` 

Calvin, Jean 369 4 

usen, Orto vos 43 

Campinii 115, 124 

Candea (Cándesti) 270 

Canianu, Mibail 523 

Camdiano Popescu, Al, 10, 31, 190, 
310, 517, 339, 45%, 300, 328. 53), 
334, 369, 006 

Canovas del Castillo, Antonio 27 

Cantacuzino, Ghrorghe Grigore 44, 
288, 408, 409, 414, 06—608, 618 

Cantacuzino, Toan (leul) 422, 423 

Cantacuzino, loan Constantin 190, 
341, 602—604, 606. S08 

Cantacuzino, J. A. 379 

Cantemir, Dimitrie 324, 521 

Cantilli, Grigore 254, 392, 617 

Camili 113 

Carada, Eugeniu 51, 96, 101, 108, 
112, 115, 119, 120, 142, 138, 160. 
172, 173, 176, 234, 243, 246, 265, 
271, 273, 294, 303, 339, 378, 375, 
619 

Caradale 33, 37, 108, 113, 116, 148, 
159, 160, 167, AM. 264, 284, 286, 
H6, M7, 336, 406, 407 

Caragea, Lean Gheorghe 142, 139, 
191, 290, 392. 424, 336, 337, 9 


Cariagdi, Dimitrie 119, 160, 211, 273, 
303, 316, 369, 378, 413, 534, 338, 
346, 569, 573, 607 

Carton 332 

Carnot, Marle-Frangois- Sadi 332 

Caro, Eme Marie 350 

Carol I (Carol Tagadwitorul) 30, 37, 
9%6, 98, 137. 143, 137, 160, 186, 


189, 
279, 317, 322, 323, 329, 367, 380, ` 
362, 


390, 441, 475, 318, 333, 339, 
609, 


Carol | Kmi 39 

Carol VI Ap 

Carp, Potro P 7, 24, 30, 5, 160, 
And, 431, 291. 600, 606 ` (08, 613, 
618, 620-623, 626, 627 


Catargiu, Barba La 600 
208, 304, 310, 344, 391, 192. mr, 
$ 
Calo (Caton = Er (Mares 


CAlnescu Alexandru 271 
932, 354, 555 


Cernat, Alexandra 611, 614 
Cerorin (prefeca) 27 

Ciurcu, Alexandru 239, 240, 245, 
247, 248, 497—499 

Cimpâneana, Jon 1, 218, 291, 299, 
310, 409, 508, 391, $95, 396, 611, 
617, 622 


Clemenceau, Georges 255, 149, 261, 
265 

Climesca, I. 89 

Cobălcescu, Grigore 613 

Cebtescg, 1, 308 

Cogiliniceama (familie) 49 

Cogllniccamo, Grigorie 437, 415 

Coghlniceamo, Jean 40 

Cogälniceasu, Mihail ssi Keint, 
ceana, 

Comänssen, A. 156 

Comnen, Emanoil reai Manvel T Com- 


nen 
Comnena, Anna 166 
Cesate. Augusto 331, 324 
Constantinescu, Bartra 79, 408, 543 
Conta, Vasile 21, 107,108, 458, 613, 617 
Copolu, N, 335 
Corivas, Nicolae 591 
Cotjesca, Costache 49, 437, 435 

303 


Correggio (Antonio Allegri) 327 
Corvin loan vezi lance de Hune- 
doara 
Coevini 161, 313, 314, 376, 377 
Cosma, Partenie 26 
Costa-Pora, Anca 4 
Costa-Foru, C. G. 510, 522, 607, 608 
Costescu (judecător) 243 
Cotia, Lascăr 382 
Costin, Miros 38, 168, 219, 313, 314, 
m, am 
Costinescw, Emil 10, 38, 120, 19, 
122, 228, 231, 249, 246, 263, 276, 
279, 285, 295, 298, 301, 302, 309, 
408, 446, 493, 305, 336, 611 
Costimegtá 116, 148, 214, 282, H6 
Cogime, George 430 
Consinery, Esprit Marie 479 
Coradini, D. 56, 606 
Cralea, Marcu vezi Marco Cralenci 
Cräeougescn, I, 381 
Creangă, lon 83, 89, 448, 449 
Cretzuiesen, Cosstastis msi Kro- 
fulescu, Constantin 


Crella, Aurelia 4 

Leet, Petra 4 

Greiu, L 472, 473, 405, 053, x 
Creţulescu, Nicolae 416 

Crefulegiá 123, 142 

Cristea, Gheorghe 612, 434, 430, SP1 


150 
Cuvienul Simeon resi Mihälesen, Si 


meon , 

Cuza, A. C. 553 

Cuza, Al. 1. 0, 42, 48, 63-05, 90, 
120, 191, 279, 341, 370, 390, 408, 
au. 42-444, 483, 499, 509, 
30, si, 5%, 39-601 


Dabija, N. 116, 617, 621, 622 
Dame, Frédéric 72, 444 
Damscies 60 


Dan, Dimitrie 371 

Dan, Petre $19 

Daniileseu, Gheorgbe 435 

Dante Alighieri 89, IM, 194, 201, 
257, 239, 450 

Darius (Darie) 134 , x 

Darwin, Charles Rober: 172, 313 

Dandet, Alphosse $6, 55, 449 

David (fratele (ein bulgar 


Deltisul wei Popaso, Pantele 
Densugeara, N. 89, 450, 479 
Depretis, D. 27 

Derby, Edward-Geoflroy lord 43 
Despot Vodă veni loan lacob Era» 
dd. str 
Dexippun 332 
Dies, Friedrich Christian 363, 366 
Dilke, Charles 138 

Dimancea, Nicolae 214, 222, 235, 
266, 301, 302, 369, 19, 492, 5 


Dror, Framgeis-Kavier- Joseph 373 


Dunajewski 26 å 
Dusoyer, Charles 131 


D 
Ecaterina 11 583 
Eliad (Eliade), Grigorie 63-68, 127, 


173, 389, 391-393, 444 
Eltad, Ion vezi Heliade Kidalesca, 


Fichte, Johann Gottlieb: 331, 324 


365 





Gambetta, Léon 27, 39, 43, 236, Au 
Gane, C. 391 
Gase, Nicolae 7, 85, 431, 448, 449, 


Geotfroi de Villeharduin 224, 225 
George Sand 449 
Georgeseu-Vigte, Tom 336 

Gerohli, C. AM x 

Ghazi Muctas Paşa 25 
Ghenaitie (episcop de Agen 25 


Gheorghiu, A. 1. 438 


Ghica, Alexandru Dimitrie 395, 598 

Ghica, Dimitrie 105, 239, 246, 232, 
273, 280, 374, 106—408, 412, 415, 
308, 310, 336, 349, 602, 606, 607, 
618 

Ghica, Dimitrie Ioan 305, 308, 516 

Ghica, Grigore Alexandru 123, 439 

Ghica, Grigore Dimitrie 23, 592 

Ghica, Tom 23, 188, 236, 233, 267, 
482, 495, 316, 595, 396, 602— 604, 
607, eg 

Ghica, Ion Grigore 603, 604 

Ghica, Pantazi 152, 159, 353, 470, 
611 


Ghica, Scarlat loan 305, 308 
Giani, D. 91, 96, 101, 106, 108, 112, 
113, 119, 138, 169, 208, 304, 305, 
M2, 373, 611, 617, 619, 622, 623 
Giani, Nanu 303 


Giurescu, Dins 391 


Gorceakov, Alexandr Mibailoric 27, 


Gridigieano, Petre $0, 112, 239, 


230, 293, 303, 304, 316, 317-323, 


178, 446, 319-321, 538, 623, 624 
Grädigteni 123 ` 
Grecescu. Alexandra A, 477 
Grévy, Jules 320, 332 * 
Grigoresti 222 
Grigorie VII (Hildebrand) 223 


Guardia, J.-M. 381, 582 


Habsburgi 89, 90, 212, 278, 299, 


Habn, Erdmann von vezi Sturdza, 
Dimitrie A. 

Halévy, Ludovic 128, 344, M6, 349, 
463, 315 

Hamilton, Gerard 37, 297, 344, 345, 
441, 488, 328 - 

Hannibal 293 

Hansemann, A, 610 

Haralambie, N, 602, 604 

Hartmans, Himard von 331, 324, 
380 


Hasdeu, D. P, 87, 89, 490 

Haymerle, Henric-Carol baron de 
24, 46, 60, 61, 340, 342 

Hegel, Friedrich 331, 323 

Heine, Heinrich 267 

Helfert, joseph Alexander 209, 488 

Meltmana, I. 27 

Heliade Ráibulesco, Ton 24, $0, 83, 
491, 393, 396, 603 i 

Melretima, Claude Adrien IM, 360, 
463, m > 


Henke, V. R. 97, 432 


Henric de Valencienmes 166, 225 
Heraclie, C, 603 


Hobenzöllern (casa) 157, 300, 307, 
Hohenzollern, Anton de 30 ` 


371, 391, 309, 395 sy 
Hoyos, Ladislau 24, 387 | 

Hoher, Karl Adolf Komstantin 192, 
493 

Hugo, Victor 190, 487 

Huntatry, Paul 314 

Murmurachi, Eudoxia 6, 236, 474, 
201 

Hanu, Ionel 554 


Iagello (dinastie) 314 — 

Iancu, Avram 159, 396, 07 ` 

lancu'de Hunedoara 215, 3H, 315, 
376, 338, 568 

Ibrăileanu, Garabet 33 

Ignstiev, Nikolai Palo 27, 57, 
403, 612, 615 

Inocențiu 111 (Lotario dei cont a 
Segrá) 166, 228 

loan 224 

loan (al lui Viadisiav) 314 

loan Asan 1 225 

loan Asan 11 224 

toan, D. 08 

Joan lacob Eraclid 298 

loan Tzimiskes 223 

loanifiu vezi Caloian, lomiţă 

Ion Diacul e 

lonesca (agent fiscal) 176 

lonesca de la Prad, Ion 432 

lomsscu, Dusnitre (Tache) 627 

loners, Gh, 20 

Ionescu, Nicolar 24, 28, 119, 262, 
470, 603, 604, 611, eis 620 

Tonegti 222 

larga, Nicolas 354 j 

Tosif 11 183, 209, 214, Am... 

Ipocrat rent Hipocrar ` * 

Ipsilanti, Alexandra 391 , 

Ipsilanti (Vpsllante), Constantin 101, 
110, 159, 35), 368, 472 


Ispirescu, 
Iuga Vodă $0 
Tulan, Stefan 414, 415, 547 
Tuvenal (Decimus lumius renal) 


Ivan, Stefan 292 


Jireček, Konstantin Jos. 221. 372 

Johasnes vezi Toas 

Johaznicius (Kalojannes) vez Sombra 
Caloian 


Juvenal sesi Íuvenat 
Juvenal (pseudonim) 553 


Kalenderu, loan 164 

Kalidası 314, 519 

Kallay. Benjamin 300, 586 
Kálnoky, Gustar (conte) 38, 243, 


Kiriienmu, Gh.T, 12, 394 

Kirițescu (prefect) 126, 357 

Kiseleff, Pavel Dimitrievici 291 

, Mikail 6—9, 30, 40, 

42, 4-46, 56, 60-62, e I 
131, 191, 222, 248, 230, 239, 
De een * 
397, 370, 407, 416, 431, 48-446, 
442, 443, 447, 490, 519, 527, 229, 
au. 315, 354, 377, 393, 398, 600, 
601, 604, 606, 609- 617, 620, 623, 
66 

Kohn 49 

Komuth, Lajos 269 

Kretzulescu, Al, 606 

Krejulesca, Constantin A, 101, 206, 
598, en 

ba ps N. 600, (07, 608, 617 

dan 20 A, Iuke kV m 

gmt % —⸗ 


SE 


Lahovari 222, 255 

Labovari, Al. 23, 24, 30, 39, 92, 225, 
256, 304, 370, 392, 398, 400, 416, 
AM, 451, 501, 334, 535, 606-608, 


Lakeman, Stephen Bartlett 49, 132, 
132, 208, 391, 609 

Lamartine, Alphonse 33 

Landin 21, 23 

Laplace, Pierre Simon 302 

Lawrent—Pichat, Leon 272 

Laurian, August Treboulu 23, 160, 
324, 172, 314, 026 

Lecca, Dimitrie 23, 284, 508, 602,617 
Leoca, G. 44, 181, 401,416, 436, 622 
Lecomte de Nony, E.A. 23 

Lojan, Guillaume 97, 432, 479 


Lomakin (general) 27 
Loris Maliko! 27 


473, 483, 487, 514, 515, 34, 
343, 34, 371, SOL, 609, 407, 
610, 613, 620, 627, 628 


Masoli, Niculse 
Manu, Ghierghe 271, 304, 376, 409, 
416, 306, 334, 337, 543, 606, 610, 628 





| 
E 


Meichiscdec (episcop) 390 


Mibali, Radu 262, 263, 290, 622 

Mihai Viteazul 73, 74, 89, 188, 324, 
443 

Miball (die neamul lui Ioas) 224 

Mihail (fiu ai lwi Ştefan Vojislav} 223 


Mihail IV Papbiagoniamul 223 

Mika), Tudor 292 

Mihkileseu, St, C, 79 

Mihăilescu, Tudor 292 

Mibälesen, Simeca, 10, 31, 99, 101. 
108, 127, 133, 134, MS, 139,160, 
172, 221, 263, 291. 301,304, 339, 
347, 228, 540, 611, 619, 

Mibalegti 37, 91, 148, 199, 163, 167, 
197, 264, 266 

Mikiosich, Franz 166, 299, 363, 366 

Milan vezi Obeomerich, Milan 

Miliugán, Dmitri A, 612 

Mill, Johw Stuart Só, 87, 154, 449, 
ABI, 324, 374, 575 

Mille, Comat. 624 

Millo, AN 41, 167, 254, 445, 474,335 

Millo, Matei 211 

Milo, P, 610 

Miulesca, N, 99, 102, 433-435 

Mirabean, Honoré Gabriel Kiqueti 
conte de 2% 

Mircea cel bäin 39, 75, 76, $1, $9, 
98, 124, 149, 179, 185, 213, 25, 
273, 239, 299, 317, 351, 356, 446, 
es 

Miron, Diomisie A) 

Miron Romanul 63,7 1,268, 277, 278, 


Mohamed Mabmud Paga 128, 40) 
Mobamet 11 179, 236, 332 


Molinari, M, Crust de 491 
Moltke, Heimath Karl Bernhard 153, 


(baron dela Brödeet de) 33,87, 449 
Morariu, Leca 34 
Morţun, Costache 49, 437, 438 
Morgen, Vasile G, 624 
Morus, Constandin Dimitrin 422, 423 


Mumafia, Adolfo 563, 566 
Musset, Allred de 86 


368 


Manata 111 479 

Mugat (ful Im Vladislav) 314 
Mugat. Mirea 335, 391 
Mugatini 77, 112, 376, 380 
Möller, Max 5363, 566 

Münster, conteo 267 


Xadi 11) 

Nacu, C, 622 

Napoleon 188, 185, 188, 316, 332, 371 
Napoleon JIE 187, 219, 279, 598, 602 
Nástase, L. 444 

Nistures-Herkscon, Constantin 331 
Nechita, Vasile €, 333, 333 

Negru Vol veri Radu Negru 
Negrutzi, Al. 390 

Negrmzai, Costache 83 

Negrwesi, lecob 431, 448, 626 
Negreni, Leon 431, 626 e 
Nemanja vezi Stefan Nemania (mare 


duce) 

Neolit (mitropelit) 396 

Nero (Tiberims Claude Drusus Ger- 
maticus) 129 

Netea, Vasile 333 

Ne zing IM 

Nicetas Choniates werd Choniates, 
Nicetas 

Nicolae (mare doce) 156, 613 

Nicolas I 383 

Nicolae, V 391 

Nicolae-Váleane,  Irancdn 432 

Nicolam (avocat) 313 

Nicoleanu, I.G. 323, 335 

Niebahr, R.G, 332 

Nicoresco, Nicolas 69-67, 127, 128, 
m, 444 

Nordau, Max 323-325, 54 

Nuță, Ion 3% 





| 


Orägamu, X.T. 10, 240, 299, 309, 317, 
464, 475, 497, 495, 328, 333 
Orkan, 239 


Care, Todor 76 
Oscar (puesdonis:] 302 
Osman Paja 100, 186, 614 
Oțetea. Andrei WI 


Panu, Gheorghe (Guţă) 107, 174, 
476, 623, (23 . 

Fiol (prelat) 299, 306, 307, 310, 211. 
„314, 3% 


II 
et 


Paul 1 340, 

Pauly, Francescus 332 

Pazvangii 159 

i giu Osman (Paran) 331 
Se ¡Rada 132, 214, 23% 


Pitärligeni 113, 214. 222 

Pätescu [inspector polar) 249 

Piucesca, Grigore G. 3-7, IL H 
92, 304, 429, 430, 146, 451, 500, 

304, 610, 622, 625. 

Pedone Laxriel, G. 352 

Fon Alexandre 66 

Pelletan Charles-Camilie 272 

Pelin, loan 292, 294, 298, 902, 512 

Pencorici, Alexandru 165, 179, 474, 


Perpessicius 4, 444, 447, 471, Di, 
34%, sI 

Petra Petresca, N. 551 

Petronius IM 

Petrov, C. 89 

Petrovici, Tudor D. 192 

Petru piw) dui Viadisiar) 314 

Petru Dan 225-225 

Petra 111, 583 

Potra txt Mare 189, 352 

Petru Delian (Dejan) 22) 

Phranters, ©. 166 

Pherckydes, M, 49, 50, 78, 119, 142, 
19% An 369, 611, 617, 021, 622 

Phesckyo 160, 3% 

Pam 314 

Vicet, Unie 4179 

Peocolomini Aenea lf "ge [Papa 
Pie 11) 215 

Pierrare, E, 21, 23, 249, 619, 621 


Pisistrarir 78 
Figa 129, 127, 181, 458, 401 
Pis IX 27 y 


Pogor, Vasile 437, 438 495, 497, 
600, 606, 610, 625 


Porstív, 1. 603 

Poujoulat, Jean: Joseph-Framgeis 224 
Powqueville, Fsangois-Laurent 479 
Prise 155, 364, 482, 332 

Prazaek (ministru) 26 

Precopia, N. 323 

Vrotagoras din Abdera 107 
Protupopesca, Em, Lache 292 
Parice (aprobat) 119 ` 

Pyat, Felix 238 


o naf 
Quadratus (Comdratie, episcop} 315 
Quesnay, Frangois 87 
Quincy, Josua 133, 358, 339, ANM. 
373 


Nachentwrg (familie) 372 

Racine, Jean 303 

Racoriţă, Dumitragcu 399 
Kacovitä, N.Gr. 607 

Kadowita, Joseph María von 239 
Rada, Al: 489 

Rada, G.V. 292 

Rada, 1. 170° 

Rate, Torgu 390, H1 

Negru 30, 289, 313, 314, 37, 


Şerban 127 
Ratsel Sanzio 39, 79, 327 





Robert de Clari (Clary) 224 
Rotin, P, 523 
Rochefort, Henri 27, 258, 312, 302, 
mi 

Roesler (Rösler), Robert 213, 224 
Roman, Alex. 603 

Remantsco, Aristiaza 2) 
Romanov (familie) 372 
Romniceana, Grigore 82, 408, 414 
* e 


Koscher, Wilhelm 34, 43, 432, 39, 


369 





Rosetti, C.A. 7, 9, 23-23, 28, 30, 
3, 39-37, 39, 41, 47, 48, 30, 51, 
35-38, 64, 63, 73-75, 78-80, 8, 
$4, 87,91- 94, 96—98, 101,111,113, 
115,119,120, 122, 127, 128, 130, 131, 

433, 439, 470, 472,481, 488, 490— 
492,494, 303, 509, 310, 513, 326— 
328, 331, 333-535, 540, 343, 335, 

